
NOTA TRADUCĂTORULUI 

/y 

In cazul cîtorva termeni englezeşti pentru care nu avem echivalentele stator¬ 
nicite în vocabularul filozofic şi logic românesc, am adoptat următoarele soluţii. 
Sentence şi proposition au fost redate ambele prin „propoziţie“, scrisă în cazul al 
doilea cu majusculă. Sintagma category mistake a fost redată prin „confuzie cate- 
gorială“, naturalistic fallacy prin „eroare naturalistă“; mind a fost tradus, de regu¬ 
lă, prin „spirit“, iar în cîteva contexte prin „minte“; knowledge by acquaintance 
prin „cunoaştere prin contact“, tense markers prin „mărci de timp“, iar scope prin 
„cuprins“. 

Exprim recunoştinţă către British Council şi Fundaţia SOROS pentru o Socie¬ 
tate Deschisă, care mi-au acordat posibilitatea de a efectua un scurt stagiu de do¬ 
cumentare pentru realizarea acestei lucrări, precum şi Colegiului Wadham din 
Oxford, care m-a găzduit în timpul stagiului. 

Mulţumesc colegilor de la facultăţile de limbi orientale, matematică şi filozofie, 
care au avut bunăvoinţa de a verifica porţiuni din traducere, operînd în unele ca¬ 
zuri corecturi importante. Dacă au mai rămas erori sau stîngăcii, răspunzător este, 
evident, numai traducătorul. 

V^înd o personalitate cu prestanţă în ochii mediilor de informare este invitată 
ca, vorbind de filozofia cutărei chestiuni, să dea lustru cîte unei reuniuni festive 
sau cînd spunem despre cineva că se raportează filozofic la ceva, cuvîntul „filo- 
zofie“ este folosit într-o accepţiune cît se poate de onorabilă şi de utilă. Conform 
acesteia, a filozofa înseamnă a-ţi lua oarecare distanţă faţă de efemerele pre¬ 
ocupări curente şi a construi un discurs panoramic şi aforistic în care de obicei sînt 
expuse deopotrivă evaluări şi credinţe despre natura generală a lucrurilor. 

Dicţionarul de faţă se ocupă însă de filozofie într-o accepţiune diferită, deşi nu 
total lipsită de legătură cu cea indicată mai sus. Ceea ce ne interesează aici este 
activitatea mult diferită, practicată în chip de disciplină academică la facultăţile de 
filozofie din cadrul unor instituţii de învăţămînt superior. La întrebarea pusă brusc 
„Ce este filozofia?“ un bun răspuns preliminar ar putea fi acela pe care îl dădea 
un distins şi foarte iubit profesor de la Cambridge. Se spune că răspunsul preferat 
al lui G.E. Moore la această întrebare era să îndrepte arătătorul mîinii spre raftu¬ 
rile sale cu cărţi, zicînd: „E ceea ce se găseşte în toate astea.“ Să zicem, dar, şi noi, 
pentru început, că filozofia e ceea ce găsim în majoritatea scrierilor lui Platon, în 
Metafizica şi Etica nicomahică ale lui Aristotel; în ample porţiuni ale lucrărilor 
Sf Toma d’Aquino, ale lui Duns Scotus şi William Ockham; în Meditaţiile lui 
Descartes; în Etica lui Spinoza şi în Monadologia lui Leibniz; în Eseu asupra in¬ 
telectului omenesc de Locke şi în Critica raţiunii pure a lui Kant; şi în fine, în 
secolul nostru, în Principia Ethica ale lui Moore, în scrierile lui Russell Cum 
cunoaştem lumea şi Misticism şi logică ori în Tractatus logico-philosophicus al 
lui Wittgenstein. 

Numai după ce am făcut cunoştinţă cu cîte va probleme reprezentative şi cu anumi¬ 
te abordări distinctiv filozofice ale lor, putem pune cu rost şi cu folos întrebarea: 
„Prin ce se distinge tot ce e filozofic?“ Dacă această tactică vi se pare cumva laşă 
sau chiar evazivă, întrebaţi-vă cum aţi răspunde dumneavoastră dacă cineva care n-are 
nici măcar o pregătire de şcoală primară la numărat şi socotit v-ar întreba: „Ce este 
matematica?“ „Filozofie“ nu e un termen stenografie, ci unul care desemnează un 
gen de activitate cu care cel ce pune întrebarea este, foarte probabil, total nefamilia¬ 
rizat. De aceea, cel mai bun mod de a răspunde la întrebarea „Ce este filozofia?” 
a neiniţiatului nu constă în a te osteni să formulezi o elegantă definiţie de dicţionar, 
ci în a-i oferi drept specimene şi ilustrări cîteva probleme filozofice tipice, adă¬ 
ugind observaţiile necesare spre a-1 face capabil să identifice singur alte exemple. 

A. N. Whitehead spunea odată, fără a exagera şi a deforma lucrurile mai mult 
decît e inevitabil pentru o butadă, că toată filozofia europeană postplatoniciană 

reprezintă doar o serie de note de subsol la textele lui Platon. Să luăm de aceea ca 
un prim exemplu, ca un caz paradigmatic, cum preferă să spună mulţi contempo¬ 
rani de ai noştri, problema discutată în dialogul platonician Theaitetos: „Ce este 
cunoaşterea?** Platon dă foarte limpede de înţeles în acest dialog că-1 preocupă 
anumite chestiuni logice şi semantice. Ce înseamnă să spui — şi ce anume este 
din purct de vedere logic presupus şi implicat în a spune — că ceva este cunos¬ 
cut? A răspunde la astfel de întrebări ar însemna, într-adevăr, într-un anumit sens, 
a arăta cum e posibilă cunoaşterea şi cînd şi în ce condiţii poate ea să existe. Pla¬ 
ton pune însă întrebări logice, conceptuale şi semantice proprii filozofului, iar 
acestea diferă total de întrebările factuale puse de psiholog sau fiziolog; aceştia 
din urmă ar fi interesaţi să investigheze mecanismele efective ale percepţiei sau 
ale exprimării orale sau scrise a aserţiunilor. întrebările lui Platon diferă, tot aşa, 
de întrebările, de asemenea factuale, puse de cei al căror domeniu de cercetare 
este numit, în mod derutant sau prea îngust, sociologia cunoaşterii. Căci, în mă¬ 
sura în care sociologul de această specialitate se preocupă de cunoaştere în par¬ 
ticular şi nu de credinţe în general (adică indiferent de faptul dacă despre acestea 
se ştie sau nu că sînt adevărate), el nu întreabă ce este în esenţa ei cunoaşterea. Ci 
întreabă care sînt condiţiile sociale ce favorizează sau stînjenesc dobîndirea cu- 
tărui fel de cunoaştere. 

Drept un al doilea caz paradigmatic am putea invoca disputatele probleme 
privind „liberul arbitru şi predestinarea** sau „liberul arbitru şi determinismul**. 
Ambele expresii cuprind ceva prejudecat şi derutant. Pentru că întrebările strict 
filozofice se referă la ceea ce este presupus şi implicat, din punct de vedere logic, 
de diferite feluri de discurs şi încearcă să stabilească dacă aceste presupoziţii sînt 
sau nu logic compatibile între ele. în primul caz întrebarea nu e dacă sînt ade¬ 
vărate tezele esenţiale ale teismului sau dacă adesea (ori măcar vreodată) sîntem 
agenţi responsabili pentru acţiunile pe care le facem. întrebarea relevantă este 
dacă ideea unui Dumnezeu creator, care nu doar ştie dinainte totul, dar este şi 
cauza susţinătoare a fiecăreia dintre acţiunile noastre, este compatibilă cu ideile 
de responsabilitate umană şi de opţiune umană. Iar în cel de-al doilea caz, între¬ 
barea nu e dacă Universul e în vreun sens determinist şi nici dacă în conduita 
umană există o zonă rezervată a indeterminismului. Ci dacă ştiinţele, în particular 
ştiinţele umane, presupun sau dezvăluie vreo formă de determinism şi dacă lucrul 
acesta este sau nu logic compatibil cu presupoziţiile sau implicaţiile discursului 
nostru de fiecare zi despre opţiunea şi acţiunea umane. A descrie aceste întrebări 
prin formulări de felul „liber arbitru sau determinism**, ori pe precursoarele lor 
teologice prin formularea „liber arbitru sau predestinare**, înseamnă a prejudeca 
în sens incompatibilist răspunsurile la întrebările filozofice centrale. 

Dat fiind că prezenta carte îşi propune să fie un dicţionar de filozofie în cea de-a 
doua accepţiune din cele deosebite mai sus, în ea nu vom acorda decît foarte 
puţină atenţie la tot ce e filozofic doar în prima accepţiune, mai populară. Aici, şi 
nu în vreun provincialism european, rezidă motivul pentru care clasicii filozofiei 
chineze nu beneficiază de un spaţiu mai mare. Analectele lui Conflicius şi Cartea 
lui Mencius sînt, ambele, cărţi splendide în genul lor. Nici unul dintre aceşti doi 
înţelepţi însă nu vădeşte mult interes pentru întrebări de tipul celor dezbătute în 
Theaitetos. Adevărul e că în general la aceşti clasici găsim prea puţine argumen¬ 
tări. Cînd mai tîrziu, în cadrul aceleiaşi tradiţii. Mo Tzî vorbeşte despre Voinţa 

Cerului şi repudiază fatalismul, el nu încearcă să analizeze aceste concepte. Ceea 
ce oferă el în sprijinul doctrinelor sale preferate este apelul fie la propria-i autori¬ 
tate, fie la cea a Regilor înţelepţi, ori învederarea urmărilor practice nefaste pe 
care le-ar avea răspîndirea unor vederi potrivnice vederilor sale. „Dacă oamenii 
de vază... vor cu adevărat ca lumea să fie mai bogată şi nu le place s-o vadă să¬ 
racă... ei ar trebui să condamne doctrina fatalismului. Aceasta e foarte păgu¬ 
bitoare pentru lume.“ 

Avem aici un joc diferit de cel pe care-1 joacă Aristotel în capitolul IX din De 
Interpretatione, unde discută problema bătăliei navale. El prezintă aici pentru 
prima dată un argument filozofic în favoarea fatalismului, respingîndu-1 apoi pe 
baza propriului său contraargument menit să-l invalideze (şi nu să arate că e anti¬ 
social sau dăunător intereselor clasei muncitoare). 

Dat fiind că filozofia, aşa cum o înţelegem noi, este eminamente argumentativă 
şi esenţialmente orientată spre determinarea existenţei sau inexistenţei anumitor 
relaţii logice, predarea acestei discipline poate fi, şi de fapt nu prea are cum să nu 
fie, un rafinat antrenament intelectual. însă, după ce am devenit pe deplin con¬ 
ştienţi de faptul că cele două sensuri ale cuvîntului „filozofie“ sînt total diferite, 
trebuie să observăm că multe din problemele filozofiei ca disciplină intelectuală 
sînt relevante, într-un fel sau altul, pentru filozofie ca viziune asupra lumii. Pen¬ 
tru a sesiza acest adevăr e suficient să mai reflectăm puţin la cele două exemple 
paradigmatice de mai sus. Dacă, de pildă, o analiză a conceptului de cunoaştere 
sau o examinare a presupoziţiilor şi implicaţiilor practicii ştiinţifice ar învedera 
posibilitatea fie în general, fie în anumite sfere particulare, a unei autentice 
cunoaşteri obiective, atunci de bună seamă ar fi absurd ca practica individuală sau 
politica publică să fie subordonate unor scopuri despre care s-ar fi dovedit că sînt 
irealizabile. Tot aşa, dacă rezultatele ştiinţelor psihologice şi sociale arată în- 
tr-adevăr că nu rămîne loc pentru opţiune şi responsabilitate, omul raţional va tre¬ 
bui cumva să înlăture fie aceste idei, fie pe cele ale ştiinţelor umane. 

Atît despre materia cuprinsă în Dicţionar. Trebuie făcută apoi remarca esenţială 
că e vorba de un dicţionar, şi nu de o enciclopedie. Majoritatea articolelor explică 
semnificaţiile unor expresii şi cuvinte-cheie. Altele sînt articole biografice, care în 
cazul marilor filozofi merg chiar pînă la trei sau patru mii de cuvinte. Sperăm că 
utilizatorii dicţionarului vor găsi binevenită cuprinderea într-un singur volum a 
ambelor genuri de informaţie. La începutul lucrării am inserat o listă de simboluri 
şi abrevieri. 

Cu excepţia acestei prefeţe, textul e plin de trimiteri de la un articol la altele. 
Asteriscul pus în faţa unor cuvinte sau nume din text semnalează că respectivul 
cuvînt sau nume figurează în dicţionar şi ca articol separat, în care se poate găsi 
informaţie suplimentară. Mai există în plus trimiteri explicite la materiale rele¬ 
vante din alte articole. Deşi ne-am străduit ca fiecare articol în parte să poate fi 
citit şi înţeles în mod de sine stătător, sperăm şi aşteptăm ca unitatea consultată în 
mod obişnuit să fie nu un singur articol, ci mai multe. Colaboratorii individuali au 
fost îndemnaţi, de către întreaga echipă editorială, să se preocupe în mod special 
de anticiparea şi corectarea greşelilor curente şi a interpretărilor eronate răspîn- 
dite; sperăm că mulţi cititori vor observa şi saluta ca pe un lucru bun un anume 

simţ pedagogic. N-am indicat cine anume a redactat un articol sau altul în parte 
pentru că unele articole sînt prea scurte pentru a mai fi însoţite de iniţialele autoru¬ 
lui, iar în parte pentru că — în unele cazuri — au fost necesare intervenţii editoria¬ 
le drastice spre a păstra uniformitatea şi echilibrul de ansamblu al lucrării. 

Sperăm că am realizat o carte de referinţă mai cuprinzătoare şi, totodată, sub 
anumite aspecte, mai bună decît oricare dintre predecesoarele sau concurentele ei. 
Este totuşi evident cu neputinţă să nu ne fî scăpat anumite articole care ar fi tre¬ 
buit să fie incluse şi să nu fi fost admise altele, ce puteau, fără pagubă, să lip¬ 
sească. închei de aceea cu invitaţia de a ni se face critici amănunţite, de care voi 
ţine seamă în măsura în care vor putea fi utilizate constructiv, fie de mine în even¬ 
tualitatea unei ediţii revizuite a Dicţionarului de faţă, fie de altcineva dornic să 
alcătuiască unul mai bun învăţînd din greşelile şi omisiunile acestuia şi îndreptîn- 
du-le. Căci, deşi ceilalţi membri ai echipei editoriale şi numeroşii autori de artico¬ 
le, împreună şi uneori şi individual, au o contribuţie mai mare decît a mea, răspun¬ 
derea pentru scăderile lucrării îmi revin doar mie. 

Antony Flew 
Catedra de filozofie 
Universitatea din Reading 
Anglia 


PREFAŢĂ DE EDIŢIA A DOUA 

încheiam prefaţa la prima ediţie cu invitaţia de a ni se face „critici amănunţite“. 
Reacţia la acest apel a fost excelentă. Numeroşi recenzenţi, prieteni şi utilizatori 
obişnuiţi ne-au semnalat erori şi omisiuni. în cele cîteva retipăriri ale primei ediţii 
am putut corecta în şpalturi unele erori mărunte, dar modificările şi adăugirile ce 
presupuneau intervenţii mai ample au trebuit să aştepte pînă la această a doua 
ediţie. Fiecare dintre sugestiile primite a fost examinată cu atenţie în cadrul unei 
revizuiri temeinice a lucrării, şi majoritatea — fireşte, nu toate — au fost accep¬ 
tate. Din motive de tact, nu voi preciza nici una din eliminările semnificative, dar 
există numeroase adăugiri şi substanţiale modificări. 

Toţi membrii echipei editoriale erau convinşi că prima ediţie era o lucrare mai 
amplă şi în unele privinţe mai bună decît oricare predecesoare sau concurentă a 
ei; putem spune acum cu bucurie că atît recenzenţii cît şi publicul larg şi-au ma¬ 
nifestat acordul cu această părere. Ediţia a doua, graţie în bună parte ajutorului 
primit din partea unora dintre aceşti recenzenţi şi a publicului cumpărător este, 
sperăm, mult îmbunătăţită. Nu sîntem însă infailibili şi totul pe lumea asta poate 
şi trebuie să fie ameliorat. Drept care reînnoiesc invitaţia de a ni se trimite sugestii 
şi îndreptări. 


Antony Flew 




TABELE DE SIMBOLURI ŞI ABREVIERI 


Logică prepoziţională 


simbol 

conector 

exemplu se citeşte 

& 

A 

conjuncţie 

P & Q 

P ^ Q PşiQ 

P ■ Q 

V 

disjuncţie 

P V Q P sa» Q 

Z) 

condiţional 

P z:> Q P implică material Q sau 

P Q (neformal) dacă P, atunci Q 

<-> 

bicondiţional 

p g F dacă şi numai dacă Q 

1 

negaţie 

^P 

-P nu P\ sau nu-i adevărat că P 

~P 

P, 2, sau p, q semnifică propoziţii 



Logica predicatelor (sau cuantificaţională) 

simbol 

descriere 

semnifică 

F,G 

constante predicaţionale 

: predicate (de ex. este înalt“ aleargă“.) 

a, b, c 

constante individuale 

nume de indivizi (şi funcţionează asemeni 
numelor proprii) 

X, y, z 

variabile 

marchează locuri (şi funcţionează 
asemeni prenumelor) 

V 

cuantor universal 

„pentru toţi...“ sau „pentru orice...** 

(Vjc)Fjc = pentru orice x, F q adevărat despre x 

3 

cuantor existenţial 

„pentru cel puţin un...** sau „există un...**; 

(3x)Gx = pentru cel puţin un jc, G e adevărat despre x 

’ (iota) 

operatorul descripţiei 
definite 

„unicul...**; 

('x)Fx = acel unic x care este F 

3! 

3 cu exclamaţie 

„există exact un...** 

(3!jf)Fjc = există exact un x care este F 

Teoria mulţimilor 

simbol 


explicaţie 

e (epsilon) 

apartenenţă 

jr e >4 = jc e element al lui A 

cz 

incluziune proprie AczB = Aqo submulţime proprie a lui B\ 

sau A e inclus propriu în B {N.B. Nu avem A c: A) 

c 

incluziune 

(submulţime) 

A ^B = A e 0 submulţime a lui B\ 
sau A e inclus în B 

{N.B. A Q A = A e 0 submulţime a lui >4) 

n 

intersecţie 

A r\B = pulţimea tuturor lucrurilor care aparţin 
atît lui A cît şi lui B 

u 

reuniune 

Akj B = mulţimea tuturor lucrurilor care aparţin 
lui A sau aparţin lui B 

< > 

n-uplu ordonat 

<x, y> = perechea x, y în această ordine 

{} 

mulţimi 

mulţimile se specifică fie 

(1) extensional: {1, 3, 5, 7} = mulţimea constînd 
din numerele 1, 3, 5 şi 7; fie 

(2) prin definiţie: {jc:(|)jc} = mulţimea formată 
din toate lucrurile care satisfac condiţia (j). 

N.B. (2) se mai scrie şi sub forma x((|)jc) 

0 sau 0 sau { 

} mulţimea vidă 

mulţimea fără nici un element 

X 

produs cartezian 

>4 X ^ y>: X Ei A Scy E: B) 


Limbaje şi sisteme formale 


simbol 

semnifică 


L 

limbaj 


S 

sistem 


fbf 

formulă bine-formată 


«t», v 

fbf 


r.A 

mulţimi de fbf 


h 

este demonstrabil din...“ 


h 

este consecinţă validă a lui...“ 


T 

adevăratul 


1 

falsul 



Logică modală 


simbol 

semnifică 



cu necesitate 


0 

posibil 

Abailard, Pierre. Vezi Abelard. 

abandonare. Una dintre ideile centrale ale 
existenţialiştilor atei, între care *Sartre. 
Neexistînd Dumnezeu, nu pot să existe va¬ 
lori obiective de vreun fel sau un sens 
obiectiv al vieţii; ceea ce înseamnă că omul 
e aruncat în lume, „abandonat“. El este ne¬ 
voit să ia decizii, să deosebească binele de 
rău, dar cum nu există o mînă care să-l că¬ 
lăuzească, el e pus să-şi asume integral ros¬ 
tul acţiunilor sale. 

Abbagnano, Nicola (1901-). Filozof exis¬ 
tenţialist italian. A studiat la Neapole, iar 
din 1936 a profesat la Torino; a fost coedi- 
tor al periodicului Rivista di fdosofta. 

Influenţat de *fenomenologia lui *Husserl 
şi de lucrările lui *Kierkegaard, *Heideg- 
ger şi *Jaspers, Abbagnano a expus în Sto- 
ria della filosofia (3 voi.) (1946-1950) o 
„filozofie a posibilului**. Existenţa umană 
trebuie interpretată drept seria posibilităţi¬ 
lor ce urmează realizării fiinţei şi fiecărui 
act de alegere. în logica modală modernă 
nu se acordă suficientă atenţie nici semnifi¬ 
caţiei „posibilului** ca distinct de „poten¬ 
ţial** (luat aici într-un sens ce implică pre¬ 
determinarea şi eventual şi actualizarea), 
nici celei a „contingentului** (luat aici în- 
tr-un sens ce implică necesitatea a altceva). 
Orice posibilitate îşi are aspectele ei pozi¬ 
tive şi negative (vezi teoria dublului aspect) 
şi există o relaţie logică între posibilitate şi 
libertate, în favoarea căreia argumentează 
Abbagnano în Possibilită e libertă (1956); 
„trebuie** *normativ este echivalentul mo¬ 
ral al lui „poate** empiric. 

abducţie 1. *Silogism avînd *premisa ma¬ 
joră adevărată, dar *premisa minoră doar 


probabilă. 2, Numele dat de C.S. *Peirce 
formulării creatoare a unei noi ipoteze sta¬ 
tistice care explică o mulţime de fapte dată. 

Abelard (sau Abailard) Pierre (1079-1142). 
Filozof, logician şi teolog francez. Amă¬ 
nunte despre viaţa şi pătimirile lui se află 
expuse în a sa Historia calamitatum mea- 
rum (Povestea nenorocirilor mele). în anii 
de fragedă tinereţe a studiat sub îndrumarea 
celebrului nominalist Roscelin. La Paris, 
devine mai întîi elevul, iar mai apoi opo¬ 
nentul realistului Guillaume de Champeaux 
(vezi nominalism; realism; universale şi 
particulare). Printre multele controverse 
purtate de Abelard se numără şi aceea cu 
Fulbert, un canonic din Paris a cărui nepoa¬ 
tă Heloise a fost rînd pe rînd elevă, iubită şi 
soţie secretă a lui Abelard. în 1118, după ce 
a fost castrat de nişte brute tocmite de Ful¬ 
bert, Abelard s-a retras la o mînăstire. 
Scrierile sale sînt datate de obicei începînd 
cu această perioadă. 

în domeniul logicii, Abelard a comentat 
Isagoga (vezi scolastica) neoplatonicianu¬ 
lui Porphyrios, Categoriile lui Aristotel, 
precum şi lucrarea De Divisionibus (De¬ 
spre clasificare) atribuită lui Boethius. Dia¬ 
lectica sa, lucrare de logică cu profil pro¬ 
priu, a fost revizuită în mai multe rînduri 
pînă cu cîţiva ani înainte de moartea lui. 
Scrierea Scito te ipsum (Cunoaşte-te pe tine 
însuţi) cuprinde o elaborată etică a inten¬ 
ţiei. Sic et Non (Pro şi Contra) a fost com¬ 
pusă în intenţia de a stimula discuţiile, pre- 
zentînd o listă de 158 de chestiuni contro¬ 
versate, adică de puncte în care par să 
existe discordanţe între texte teologice cu 
autoritate (de exemplu, chestiunea necesi¬ 
tăţii de a sprijini credinţa prin raţiune). Alte 



A Abrabanel 

două lucrări ale lui Abelard sînt Introdu¬ 
cerea în teologie şi un tratat despre Sfînta 
Treime, Printre oponenţii săi teologici s-a 
numărat Sf. *Bemard de Clairvaux. 

Abelard a jucat un rol de seamă în cearta 
universalelor, rol modelat de forma în care 
această controversă s-a înfăţişat *scolasti- 
cii. Poziţia susţinută de el a fost în general 
antirealistă. Forma extremă a unui tip de 
realism mergea pînă la a susţine că nu exis¬ 
tă în cele din urmă decît zece obiecte, aces¬ 
tea fiind cele zece *categorii aristotelice. 
Astfel, diversităţile de orice fel existente în 
cadrul categoriei substanţei — chiar şi 
aceea, de exemplu, dintre un cal şi o piatră 
— ar fi în realitate doar variaţii înăuntrul 
aceluiaşi obiect. Unul din argumentele lui 
Abelard împotriva acestei teorii se sprijină 
pe faptul că ea conduce la absurditatea de a 
atribui simultan aceluiaşi lucru calităţi con¬ 
trare. O altă formă, mai moderată, a realis¬ 
mului, pe care de asemenea o atacă, este 
teoria colecţiei, potrivit căreia universalul 
este colecţia tuturor obiectelor în cauză. 
Bunăoară, universalul om este pur şi simplu 
totalitatea oamenilor, adică o clasă colecti¬ 
vă. Unele din criticile lui Abelard la adresa 
acestei teorii izvorăsc din faptul că el nu 
face distincţie între o colecţie oarecare şi o 
colecţie completă, sau invocă faptul simplu 
că modurile în care părţile unei clase se 
leagă de întregul pe care-1 formează nu sînt 
identice în cazul claselor colective şi în cel 
al claselor în sensul mai obişnuit (distribu¬ 
tiv) al cuvîntului. Cu toate acestea, anumite 
părţi ale teoriei sale privind clasele colecti¬ 
ve tratează în chip interesant despre identi¬ 
tate şi continuitate, în particular despre na¬ 
tura părţilor pretins „principale** pe care le 
presupune identitatea continuă. (Această 
discuţie i-a permis lui Roscelin, cu care se 
afla în polemică, să arunce o umbră de în¬ 
doială asupra identităţii de după 1118 a lui 
Abelard.) 

Deşi s-a opus, astfel, acestor teorii realis¬ 
te şi altora, Abelard are totodată o atitudine 
critică faţă de teoriile psihologiste sau no¬ 
minaliste despre universal. Pentru el, un 
discurs ce pune în Joc universale este într-un 
anumit sens un discurs despre lucruri, de¬ 
oarece, de exemplu, a fi om înseamnă a nu 
fi cal. Dar aceasta nu echivalează cu a ad- 

mite că universalele ca atare sînt lucruri. O 
atitudine similară se vădeşte în discuţia sa 
privitoare la modul în care propoziţiile au 
semnificaţie. 

Abrabanel, Iuda. Vezi Ebreo. 

absolutul. Termen folosit de metafizicienii 
idealişti postkantieni ca desemnare pentru 
tot ce există în mod real, o totalitate gîndită 
ca un sistem unitar ce într-un fel generează 
şi deopotrivă explică întreaga diversitate 
aparentă. Pentru *Schelling şi *Hegel rea¬ 
litatea e spirituală, iar absolutul lor nu este 
Natura, ci un Dumnezeu filozofic neantro¬ 
pomorf. F.H. *Bradley, de pe o poziţie mai 
atee, începe prin a argumenta că toate cate¬ 
goriile fundamentale ale gîndirii curente 
sînt corupte de contradicţii de neînlăturat, 
trebuind de aceea să fie date la o parte ca 
nefiind decît simplă aparenţă: calitate şi 
relaţie, substanţă şi cauză, subiect şi obiect, 
timp şi spaţiu, toate sînt deopotrivă de ire¬ 
cuperabile. Absolutul, care constituie reali¬ 
tatea, trebuie să fie prin natura sa mai pre¬ 
sus de toate aceste categorii ce ţin de sim¬ 
pla aparenţă. El transcende în mod necesar 
orice gîndire relaţională, cu toate că orice 
gîndire este într-un fel sau altul relaţională. 
El trebuie să posede o unitate ce depăşeşte 
şi trece dincolo de toate relaţiile şi diferen¬ 
ţele. Nu este de mirare, pesemne, că unii 
critici maliţioşi l-au reprezentat ca fiind 
„aidoma unui gol perfect şi absolut**; sau ca 
fiind aidoma unei nopţi în care toate vacile 
sînt negre. Ideea e anticipată de *Spinoza 
prin teza sa că realitatea e o unică substanţă, 
Deus sive Natura, Dumnezeu sau Natura. 

absolutism. 1. (în politică) Exerciţiul pu¬ 
terii neîngrădit de nici un fel de control sau 
contrapondere. 2. (în filozofie) Opusul „re¬ 
lativismului** şi, drept urmare, suferind de 
aceeaşi ambiguitate şi nedeterminare. Com¬ 
pară relativism. 

abstracţie. In gîndire, omiterea, prin ne- 
luare în consideraţie, a trăsăturilor distinc¬ 
tive (sau chiar comune) aparent irelevante 
ale diferiţilor indivizi cuprinşi într-o clasă. 
Orice clasificare comportă inevitabil un 
grad mai mare sau mai mic de abstractiza¬ 
re. Cînd clasificăm un grup de obiecte ca 
fiind galbene, ignorăm implicit orice alt 

aspect sub care ele se aseamănă sau diferă 
între ele. Arta numită abstractă sau ne¬ 
obiectivă ar trebui mai curînd taxată drept 
nereprezentaţională. Abstracţia intervine 
mai degrabă în simplificarea obiectelor re¬ 
prezentate, ca de pildă în perioada cubistă a 
lui Picasso. Opunînd „simplei abstracţii** 
realitatea, unii filozofi opun lumea existen¬ 
ţei celei a * subzistenţei. 

absurditate, in accepţiunea curentă, falsi¬ 
tate evidentă sau opoziţie faţă de bunul simţ 
sau de raţiune. Forma de raţionament numi¬ 
tă *reductio ad absurdum constă în deriva¬ 
rea unei contradicţii vădite, adică atît a unei 
propoziţii cît şi a negaţiei acesteia, dintr-o 
mulţime de premise; de unde urmează că 
cel puţin una dintre aceste premise trebuie 
să fie falsă dacă celelalte sînt adevărate. 
Unii filozofi şi lingvişti au încercat să for¬ 
muleze criterii pentru genul sau genurile de 
absurditate aparent ne-autocontradictorie 
exemplificată de propoziţii de felul „Ideile 
verzi incolore dorm fiirios**. Vezi confuzie 
categorială. 

Abunaser. Vezi al-Fărăbî. 

Academia din Atena. La drept vorbind, 
cea dintîi universitate, înfiinţată de *Platon 
pe la 385 a.Chr. „Vechea Academie** a lui 
Platon şi a succesorilor săi imediaţi a fost 
uneori deosebită atît de „Academia medie** 
a lui *Arcesilaos, cît şi de „Noua Acade¬ 
mie** a lui *Cameades, cu tendinţele lor 
sceptice (vezi Scepticism). O şcoală neo- 
platoniciană (vezi neoplatonism) din Atena, 
care îşi spunea Academie, a fost închisă, ca 
bastion al păgînismului, în 529 p.Chr. 

Academia din Florenţa. Colegiu neoficial 
creat în 1462 la Careggi, lîngă Florenţa, du¬ 
pă modelul * Academiei din Atena a lui Pla¬ 
ton. Sub îndrumarea lui *Ficino, ea a jucat 
un rol de frunte în revirimentul platonician 
din Europa renascentistă. 

acceptare. Una dintre reacţiile posibile la o 
teorie sau la probe empirice. Un filozof al 
ştiinţei care crede că datele empirice nu pot 
niciodată să dovedească sau să infirme o 
teorie ştiinţifică poate să tragă concluzia că 
în mod necesar o teorie rămîne întotdeauna 
provizorie sau parţială. O atare concluzie 


pare să fie însă în conflict cu marea încre¬ 
dere pe care o acordăm cu toţii tehnologi¬ 
ilor şi predicţiilor ce se sprijină pe o teorie 
bine testată. Conflictul e deosebit de pro¬ 
nunţat în statistică, unde caracterul provi¬ 
zoriu al datelor este adesea foarte clar. Vezi 
şi Popper; ştiinţă, filozofia ş. 

acces privilegiat. Relaţia aparte pe care o 
avem cu conţinuturile propriei conştiinţe, 
dar pe care nimeni nu o are cu conţinuturile 
conştiinţei altcuiva. 

accident. 1. (în filozofia scolastică) Ceea 
ce nu are prin sine o existenţă independen¬ 
tă sau autosuficientă, ci este doar inerent 
unei * substanţe. Aceasta din urmă poate ră¬ 
mîne într-o formă mai mult sau mai puţin 
fixă, în timp ce accidentele „ei** dispar sau 
se modifică. 2. (în logica aristotelică) Pro¬ 
prietate neesenţială, ceea ce poate fi atribuit 
unei substanţe fără a-i fi esenţial. De exem¬ 
plu, o fată poate să fie blondă, dar este cu ne¬ 
cesitate de sex femeiesc; culoarea blondă este 
în acest exemplu un accident, iar sexul nu. 

accident, eroarea a. Vezi eroarea conversă 
a accidentului. 

acrasia (sau akrasia) (cuvînt grecesc, în- 
semnînd „slăbiciune**). Denumire alterna¬ 
tivă pentru *slăbiciunea voinţei. Termenul 
derivă din distincţia aristotelică dintre akra- 
tes, omul moralmente slab, şi enkrates, omul 
capabil să reziste ispitei. Vezi şi Platon. 

acte de vorbire. Acte efectuate atunci cînd 
se rostesc cuvinte. J. L. *Austin a susţinut 
că actul complex de rostire a unor cuvinte 
se compune din mai multe acte simple dife¬ 
rite între ele; mai întîi, actul locuţionar 
(pronunţarea cuvintelor) care comportă un 
act fonetic (producere de sunete), un act 
fatic (folosirea unei gramatici) şi un act 
rhetic (folosirea de cuvinte cu sens); apoi 
actul ilocuţionar (act realizat prin rostirea 
cuvintelor, de pildă acela de a promite sau 
de a declara ceva); în fine, actul perlocu(io- 
nar, prin care producem, cu ajutorul cuvin¬ 
telor noastre, efecte în alte persoane — de 
exemplu, stînjeneala. Austin şi alţii sînt de 
părere că studiul actelor de vorbire poate 
clarifica probleme privitoare la semnifica¬ 
ţie, referinţă ş.a.m.d. 

actualitate^/ potenţialitate. 1. Termeni ce 
marchează contrastul între ceea ce are for¬ 
mă, în sens aristotelic, şi ceea ce are doar 
posibilitatea de a poseda formă. Actualita¬ 
tea (în greceşte, energeia) este acel mod de 
a fi în care un lucru poate produce alte lu¬ 
cruri sau poate fi produs de acestea — tărî- 
mul evenimentelor şi al faptelor. Prin con¬ 
trast, potenţialitatea (în greceşte dynamis) 
nu e un mod în care lucrul există, ci este pu¬ 
terea de a efectua o schimbare, capacitatea 
unui lucru de a face treceri în stări diferite. 
2. în filozofia lui *Husserl actualitatea (în 
germană, Wirklichkeit) înseamnă existenţă 
în spaţiu şi timp, ca opusă posibilităţii. 

acţiune. Cuvînt ce se aplică uneori la lu¬ 
cruri (de exemplu, acţiunea unui acid asu¬ 
pra unui metal), dar cu precădere la faptele 
unor agenţi care urmăresc scopuri. Aristo- 
tel făcea distincţie între acţiune, adică ceea 
ce un om face (poiesis) şi ceea ce doar i se 
întîmplă {pathos: tradus de obicei prin 
„afect“ sau „pasiune“). 

Legat de acţiune se pun trei probleme 
filozofice principale. (1) Prima priveşte mo¬ 
dul de a o defini, dat fiind că definiţia-stan- 
dard, potrivit căreia ea este „o mişcare cor¬ 
porală precedată de un act de voinţă“, în- 
tîmpină dificultăţi (vezi voliţie). (2) Cea 
de-a doua priveşte evaluarea sau aprecierea 
acţiunii (vezi responsabilitate). (3) Explica¬ 
rea acţiunii a fost sursa multor dezbateri de 
dată recentă. „Acţiunile** unui om drogat 
sau hipnotizat pot fi explicate cu referire la 
antecedente cauzale speciale; cum trebuie 
explicată însă o acţiune raţională normală, 
de pildă aceea de îmbrăcare a unui pardesiu 
spre a ieşi în oraş? Trebuie să spunem oare 
că motivul pentru care am îmbrăcat parde¬ 
siul (dorinţa de a evita frigul) este cauza ac¬ 
ţiunii mele? O obiecţie-standard ce se ridi¬ 
că împotriva acestui punct de vedere depin¬ 
de de teza lui Hume după care o cauză este 
logic independentă de efectele ei: se afirmă 
că legătura invocată într-o asemenea expli¬ 
caţie („ori de cîte ori cineva vrea să evite 
frigul, iar o haină e modul cel mai bun de a 
o face, şi nimic nu-1 împiedică de la aceas¬ 
ta, el o îmbracă**) e o banală legătură logică 
— o simplă elucidare a ceea ce înseamnă 
că doreşti ceva. Pare însă greşit să presupu¬ 


nem că dorinţa nu poate fi specificată altfel 
decît cu referire la actele cu care ea se sol¬ 
dează; încît obiecţiile de acest tip par a fi 
nefondate. 

Unii filozofi se opun din principiu încer¬ 
cării de explicare cauzală a acţiunii, temîn- 
du-se că acest mod de abordare ar pune în 
pericol libertatea umană. Un atare pericol 
ar apărea însă numai dacă antecedentele 
mentale ale acţiunii s-ar dovedi a fi eveni¬ 
mente ce se petrec cumva în afara sferei de 
control a agentului. 

acţiune de bază (în engleză basic action 
— n.t.). Un lucru pe care-1 facem de-a drep¬ 
tul, fără a fi nevoiţi să facem altceva spre 
a-1 produce. Se relevă astfel contrastul cu 
acele acţiuni ale noastre în cazul cărora 
producerea a ceva presupune o intervenţie 
cauzatoare (de exemplu, apăsarea pe un bu¬ 
ton spre a produce detonaţia unei încărcă¬ 
turi explozive). Un exemplu banal de acţi¬ 
une de bază este ridicarea mîinii. Totuşi, 
unii filozofi găsesc misterioase puterile 
cauzale implicate pînă şi într-un caz atît de 
simplu. Vezi şi acţiune. 

acţiune Ia distanţă. în fizică, ideea că un 
corp poate afecta un altul fără ca între ele să 
existe sau să intervină o legătură mecanică. 
Utilizarea termenului implică o influenţă 
de departe şi instantanee exercitată de cor¬ 
pul în cauză, fără vreun mecanism detecta¬ 
bil de transmitere a forţei. 

Aşa par a sta lucrurile, de exemplu, în 
cazul interacţiunilor gravitaţionale, unde 
două mase se atrag reciproc deşi sînt sepa¬ 
rate de un spaţiu vid. Din epoca lui Newton 
pînă în primele decenii ale secolului al 
XlX-lea, astfel de fenomene (printre care 
se numără şi interacţiunile magnetice şi 
electrostatice) erau explicate prin postula¬ 
rea unor fluide ipotetice, precum eterul lu- 
minifer, prin care s-ar transmite forţele. 

în fizica modernă, ideea ipoteticelor flui¬ 
de a fost abandonată, acţiunea la distanţă 
fiind descrisă prin apel la ceea ce Einstein 
însuşi caracteriza drept „ideea destul de ar¬ 
tificială** de cîmpuri. Acest model permite 
cuantificarea fenomenelor şi „explicarea** 
lor prin interacţiuni locale. Astfel, despre o 
sarcină electrică se spune că creează în spa¬ 
ţiul din jurul ei un cîmp electric; asupra 

unei a doua sarcini, aflate în această regiu¬ 
ne spaţială, se exercită o forţă prin interac¬ 
ţiune cu acest cîmp. O descriere alternativă, 
dar matematic echivalentă, face uz de ideea 
unui schimb de particule virtuale între cor¬ 
purile aflate în interacţiune. Asemenea inter¬ 
acţiuni nu sînt instantanee, ci se transmit cu 
viteza luminii. Conform teoriei generale a 
♦relativităţii, un cîmp gravitaţional este re¬ 
zultatul unei „curbări** a spaţiu-timpului, 
cauzată de prezenţa unei mase. Pînă acum, 
încercările de extindere a acestei idei la 
interacţiunile electrice şi altele, vizînd crea¬ 
rea unei teorii unificate a cîmpului, n-au 
fost încununate de succes. 

Adelard de Bath (fl* sec. al Xll-lea 
/?1070-?1142). Autor englez în domeniul 
filozofiei, cu rol important în a transmite 
Occidentului bagajul de cunoştinţe ştiinţi¬ 
fice arab. Principala sa lucrare filozofică. 
De eodem et diversa (Despre identitate şi 
diferenţă), cuprinde una dintre soluţiile me¬ 
dievale la dificultatea de a admite un grad 
egal de realitate existenţei individului şi ce¬ 
lei a speciei şi a genului cărora el le aparţi¬ 
ne. Adelard susţinea că specia şi genul sînt 
neafectate de caracteristicile individuali- 
zante {vezi gen; individuaţie, principiul i.). 

adevăr şi falsitate. „Ce este adevărul?** 
întreabă batjocoritor Pi lat; şi nu aşteaptă să 
i se răspundă (Francis Bacon, Essays, „Of 
Truth**). Exemplul lui Pi lat ar putea fi 
urmat cu folos acum, pentru că „problema 
adevărului** a fost în vremea din urmă dis¬ 
cutată pe larg de filozofi, stimulaţi, proba¬ 
bil, de avînturile fanteziei ce i-au caracteri¬ 
zat pe idealiştii din secolul al XlX-lea. 
Filozofii de mai înainte ar fi putut foarte 
bine să fie de acord că nu-i nevoie să se 
spună pe această temă mai mult decît e 
cuprins în definiţia adevărului din Shorter 
Oxford English Dictionaty: „conformitate 
cu faptele, concordanţă cu realitatea**. 

Această definiţie rezumă teoria despre 
adevăr a simţului comun, teoria adevăru- 
lui-corespondenţă, care susţine că un enunţ 
e adevărat dacă el corespunde faptelor (vezi 
şi teoria adevărului-corespondenţă). 

♦Abreviere pentru latineseul jloruit (desem¬ 
nează momentul de vîrf în perioada de ereaţie). 


Au fost susţinute însă şi multe alte teorii. 
Idealiştii absoluţi au avansat * teoria adevă- 
rului-coerenţă, potrivit căreia singurul ade¬ 
văr absolut este „întregul** — nimic altceva 
neputînd să aspire decît la grade de adevăr. 
William ♦James a formulat teoria pragma¬ 
tică a adevărului, potrivit căreia problema 
adevărului este una de economie a bunăstă¬ 
rii, o aserţiune fiind adevărată dacă se do¬ 
vedeşte a fi cea mai avantajoasă pentru noi 
pe termen lung. ♦Tarski a încercat să evite 
problemele auto-referinţei {vezi paradoxuri 
semantice) susţinînd că termenul „adevăr** 
poate fi definit numai într-un metalimbaj. 

In Tractatus Logico-Philosophicus, ♦Witt- 
genstein a dezvoltat o teorie a adevărului în 
care se combinau elemente din teoria ade¬ 
vărului-corespondenţă cu elemente din teo¬ 
ria adevărului-coerenţă. Enunţurile de ba¬ 
ză, referitoare, aşa zicînd, la atomii cunoaş¬ 
terii şi ai experienţei, ar corespunde direct 
realităţii. Din ele s-ar deriva alte enunţuri, 
mai complexe, al căror adevăr ar depinde 
de consistenţa sau coerenţa lor cu enunţuri¬ 
le de bază componente. în ceea ce priveşte 
enunţurile de bază, Wittgenstein considera 
relaţia dintre adevăr şi realitate ca fiind 
aceeaşi cu relaţia dintre un tablou şi ceea ce 
acesta reprezintă. 

F.P. ♦Ramsey considera a fi dizolvat 
problema adevărului arătînd că „p** şi „p 
este adevărat** înseamnă acelaşi lucru, ceea 
ce ar face redundant predicatul „este ade¬ 
vărat** (de aici denumirea de teorie a redun¬ 
danţei). ♦Strawson a adus noi dezvoltări 
acestei idei, în timp ce J. L. ♦Austin a apă¬ 
rat o versiune a adevărului-corespondenţă. 
Compară validitate şi adevăr. 

adevăr contingent. Vezi adevăr necesar şi 
contingent. 

adevărul e întotdeauna Ia mijloc. Maxi¬ 
mă demonstrabil falsă, dar care exercită o 
atracţie perenă asupra celor cărora le place 
să se considere judecători cumpăniţi şi mo¬ 
deraţi. Dacă această maximă ar fi adevă¬ 
rată, adevărul ar trebui să se afle în punctul 
B, aflat la jumătatea distanţei dintre A şi C; 
dar atunci el ar trebui, tot aşa, să se afle la 
jumătatea distanţelor dintre B şi A şi dintre 
B şi C, ultimele două situaţii fiind reciproc 
incompatibile. 

adevăr necesar şi adevăr contingent. De¬ 
spre o * Propoziţie se spune că este necesar 
adevărată, sau că exprimă un adevăr nece¬ 
sar din punct de vedere logic, dacă şi nu¬ 
mai dacă negaţia respectivei Propoziţii ar 
comporta o *autocontradicţie; despre o 
Propoziţie se spune că este contingent ade¬ 
vărată sau că exprimă un adevăr contingent 
din punct de vedere logic, dacă poate fi 
negată fără autocontradicţie. Cu modificări 
corespunzătoare, aceleaşi lucruri sînt vala¬ 
bile despre falsitatea necesară şi Propoziţi¬ 
ile necesar false, respectiv despre falsitatea 
contingenţă şi Propoziţiile contingent false. 

întrebat ce a spus duhul tatălui său, 
Hamlet (în piesa lui Shakespeare) răspunde 
(I (VI)): 

„Nu-i ticălos în toată Danemarca 

Şi care să nu fie şi-un mişel** 

La care prietenul său Horatio replică: 

„Nu trebuia să vie un mort din groapă 

S-aflăm aşa ceva.** 

Nu-i nevoie s-o spună un duh, pentru că 
Propoziţia rostită de Hamlet e logic nece¬ 
sară. Ceea ce ar fi vrut Horatio — şi înţele¬ 
gem uşor de ce — era o Propoziţie contin¬ 
genţă, o Propoziţie ale cărei adevăr sau fal¬ 
sitate să nu poată fi cunoscute prin simpla 
înţelegere a sensului ei, o Propoziţie a cărei 
contradictorie, aşadar, să nu fie nici necesar 
adevărată, nici necesar falsă. 

Dacă Hamlet ar fi afirmat — oricît de 
anacronic, de nepoetic şi de nepotrivit cu 
intenţiile lui Shakespeare ar fi fost acest 
lucru — că toţi ticăloşii din Danemarca sînt 
produsul frustrării materne, atunci Propo¬ 
ziţia sa n-ar fi fost necesară, ci contingenţă, 
iar adevărul ei — în ipoteza că e adevărată 
— n-ar fi putut fi cunoscut în cele din urmă 
decît prin raportare la un studiu efectiv al 
antecedentelor familiale frustrante ale tică¬ 
loşilor din Danemarca. Ceea ce a spus 
Hamlet era nu numai logic necesar, ci şi 
analitic, tautologic şi a priori. Ceea ce ar fi 
putut spune sociologul Hamlet ar fi fost nu 
doar contingent, ci şi sintetic şi a posteri¬ 
ori. Vezi şi analitic/sintetic; a priori şi a 
posteriori; fiirca lui Hume. 

a dicto secundum quid ad dictum sim- 
pliciter (formulă latină însemnînd „de la 
expresia calificată la aceeaşi expresie luată 


fără nici o restricţie**). In logica tradiţiona¬ 
lă, eroare cunoscută şi sub denumirea de 
♦eroarea conversă a accidentului. 

a dicto simpliciter ad dictum secundum 
quid (formulă latină însemnînd „de la ex¬ 
presia luată fără restricţii la aceeaşi expre¬ 
sie dar calificată**). în logica tradiţională, 
eroare cunoscută şi sub denumirea de eroa¬ 
rea accidentului. Vezi eroarea conversă a 
accidentului. 

Aenesidemos (sec. I a.Chr.). Filozof scep¬ 
tic, cu activitate în Alexandria. Printre lu¬ 
crările sale, acum pierdute, se numără Dis¬ 
cursuri pyrrhoniene şi o Schiţă a pyrrho- 
nismului. Iniţial, un academic, Aeneside¬ 
mos, rupe ulterior această legătură, facînd 
să renască o filozofie autentic pyrrhoniană. 
El reducea în mod sistematic argumentul în 
favoarea „suspendării judecăţii** la zece 
„tropi** sau moduri. Vezi Pyrrhon; Scepti¬ 
cismul. 

afirmarea antecedentului. într-o ♦Propo¬ 
ziţie ipotetică de felul „Dacă hoţul a pă¬ 
truns pe fereastră, atunci se vor găsi am¬ 
prente ale tălpilor sale pe răzorul de flori**, 
partea de la „dacă** pînă la virgulă se chea¬ 
mă antecedent, iar cea de după „atunci** — 
consecvent. Din propoziţiile de această for¬ 
mă, „Dacă p, atunci q"\ se pot construi pa¬ 
tru inferenţe, dintre care două valide şi 
două nu. A afirma antecedentul înseamnă a 
raţiona, valid, că dat fiind că p, urmează că 
q. A nega consecventul înseamnă a raţiona, 
tot valid, că q fiind fals, p este şi el, cu ne¬ 
cesitate, fals. A afirma consecventul în¬ 
seamnă a raţiona, nevalid, că, dat fiind că 
urmează că p. A nega antecedentul înseam¬ 
nă a raţiona, de asemenea nevalid, că întru- 
cît p e fals, q nu poate fi nici el decît tot 
fals. 

Tradiţionalele denumiri latineşti ale celor 
două moduri valide se mai folosesc uneori 
şi astăzi: modus (ponendo) ponens pentru 
afirmarea antecedentului; şi modus (tollen- 
do) tollens pentru negarea consecventului. 

afirmarea consecventului. Vezi afirmarea 
antecedentului. 

a fortiori (în latină, „de la mai tare**). Ex¬ 
presie folosită cu sensul de „cu atît mai 

alchimie 


A 


mult“ sau „şi mai sigur“. Dacă toţi oamenii 


sînt muritori, atunci a fortiori toţi englezii 

- care formează o mică subclasă a clasei 
oamenilor — trebuie să fie muritori. Acest 
mod de a raţiona ar putea fi numit argu- 
mentum a fortiori. 

agnosticism. Teza potrivit căreia, contrar 
presupunerilor ateiştilor ca şi celor ale teiş- 
tilor, nu se poate cunoaşte nici practic, nici 
în principiu dacă Dumnezeu există sau nu. 
în variate forme, agnosticismul revine în 
repetate rînduri în decursul istoriei gîndirii. 
A avut cîţiva exponenţi de seamă în Anglia 
epocii victoriene, ca de exemplu T. H. Hux- 
ley, care a şi creat termenul. Poziţia lor s-a 
închegat în parte ca rezultat al interogaţiei 
filozofice, inspirată de *Hume şi *Kant, 
privitoare la însăşi posibilitatea cunoaşterii 
de către om a tărîmurilor ce depăşesc expe¬ 
rienţa posibilă. în aceeaşi perioadă însă, 
acceptarea necritică a Bibliei ca autoreve- 
laţie divină s-a aflat sub presiunea cercetă¬ 
rii ştiinţifice şi a celei istorice. Totuşi, cre¬ 
dinţa este posibilă acolo unde nu e posibilă 
cunoaşterea în accepţiunea strictă, astfel că 
într-un anumit sens este logic posibil, chiar 
dacă psihologic anevoios, ca un gînditor să 
fie agnostic din perspectiva filozofică şi 
totodată credincios din perspectiva reli¬ 
gioasă. 

Agnosticismul tradiţional, care consideră 
neverificabil dar nu lipsit de sens enunţul 
că Dumnezeu există, a fost repudiat de po¬ 
zitiviştii logici, care considerau că tot ce e 
neverificabil este ipso facto lipsit de sens 
{vezi pozitivism logic). Filozofia mai re¬ 
centă a religiei, foarte preocupată de carac¬ 
terul unic al conceptului de Dumnezeu, ca 
şi al discursului religios în general, este 
adesea de acord cu agnosticii că tratarea 
doctrinelor religioase ca şi cum ar fi teze 
cvasiştiinţifice despre natura realităţii naşte 
probleme insolubile. Dar ia lucrul acesta 
drept un indiciu că funcţia reală a unor ase¬ 
menea doctrine s-ar putea să fie cu totul 
diferită. Vezi religie, filozofia r. 

ahimsă (în sanscrită: nevătămare). Doc¬ 
trina, susţinută îndeobşte de jainişti şi de 
buddhişti, că e un rău să ucizi alte fiinţe vii, 
oricît de umile ar fi. Credinţa aflată în spa¬ 
tele acestei doctrine este că toate făpturile 


vii au suflete în esenţă de acelaşi fel, iar în 
virtutea transmigraţiei {vezi metempsihoză) 
s-ar putea ca într-o formă animală inferioa¬ 
ră să sălăşluiască vremelnic sufletul vre¬ 
unui strămoş venerabil. 

Ăjivika. Vezi materialismul indian. 

akrasia. Vezi acrasia. 

Albertus Magnus {sau Albert cel Mare) 

(c. 1200-1280). Filozof şi teolog scolastic 
care a activat în Germania şi la Paris. Renu¬ 
mit prin amploarea cunoştinţelor sale (pen¬ 
tru care a fost supranumit „Doctor Univer- 
salis“), a scris comentarii la toate lucrările 
lui Aristotel. A jucat un rol deosebit de im¬ 
portant în transmiterea către Evul Mediu a 
moştenirii greceşti şi arabe din domeniul 
ştiinţelor naturii. Printre elevii săi s-a nu¬ 
mărat şi *Toma d’Aquino. Vezi şi aristote- 
lism. 

Albo, losif (c. 1380-1444). Filozof evreu 
spaniol, elev al lui *Crescas. A fost în esen¬ 
ţă un eclectic, preluînd fără discemămînt 
idei din surse ebraice, islamice şi creştine 
scolastice. Lucrarea sa Sefer ha-’Ikkarim 
(Cartea principiilor) este de factură apolo¬ 
getică, oferind o justificare raţională a iu¬ 
daismului. Ea s-a bucurat de multă popu¬ 
laritate în cercurile evreieşti şi a fost mult 
admirată de unii teologi creştini de mai tîr- 
ziu (ca, de exemplu, Grotius şi Richard 
Simon). 

alchimie. Filozofie medievală ce combină 
o cosmologie ocultă cu experimentarea 
chimică practică. Avînd obîrşii indepen¬ 
dente în Egiptul elenistic şi în China antică, 
alchimia a rămas timp de peste 1 500 de ani 
o ramură legitimă şi recunoscută a filozo¬ 
fiei în Europa şi în lumea islamică. în as¬ 
pectele ei practice, a devenit precursoarea 
chimiei modeme. Bazîndu-şi punctul de 
vedere pe fizica aristotelică, alchimiştii au 
căutat să izoleze prima materia (materia 
primordială) din care credeau că pot fi cre¬ 
ate toate obiectele din lumea fizică. în tra¬ 
tatele recunoscute de alchimie se simt pu¬ 
ternic influenţe neoplatoniciene şi cabalis¬ 
tice şi devine tot mai vizibilă o abordare 
mistică bazată pe corespondenţe şi „simpa- 
tii“ oculte {vezi Cabală; neoplatonism). 

Alchimistul practician căuta trei lucruri: 
elixirul vieţii, panacee universale şi, mai 
ales, mijloacele de a transmuta metale ne¬ 
nobile în aur (yezi piatra filozofală). Acest 
din urmă aspect al alchimiei este vizat de 
Chaucer în versurile ironice din Prologul la 
Povestiri din Canterbury: „Dar deşi filozof 
era, aurul nu-i prea prisosea.“ 

Alcmaeon din Crotona. Singurul discipol 
de seamă al lui *Pitagora din aceeaşi ge¬ 
neraţie cu el sau din cea imediat următoare. 
A avut în principal preocupări medicale. A 
susţinut că sănătatea atîmă de păstrarea 
unui anumit echilibru între diferite puteri 
opuse. Deşi credea, pe cît se pare, în nemu¬ 
rirea sufletului, este sigur că a afirmat rolul 
esenţial al creierului în funcţionarea tuturor 
simţurilor. Vezi presocratici. 

aleator, caracter. Situaţie ce se iveşte 
atunci cînd în repetiţiile unei încercări pen¬ 
tru care există o probabilitate fixă, cunos¬ 
cută a unui anumit rezultat lipseşte orice 
regulă de prezicere a acelui rezultat, care să 
tindă spre o rată de succes diferită. Astfel, 
de exemplu, dacă avem o probabilitate de 1 
la 37 ca numărul 7 să iasă la roata unei ru¬ 
lete, atunci nu avem nici o regulă de prezi¬ 
cere a apariţiilor lui 7 care să tindă spre o 
rată de succes diferită de 1 la 37. Teoria 
ffecvenţială a probabilităţilor ia în consi¬ 
deraţie numai repetiţiile unei mulţimi de 
condiţii unde la fiecare repetiţie poate să 
apară doar unul dintr-o mulţime dată de re¬ 
zultate posibile. Acest rezultat este valoa¬ 
rea variabilei aleatoare pentru respectiva 
încercare. Unui rezultat particular i se va 
asocia o probabilitate numai dacă, întîi, 
există o frecvenţă relativă sau proporţie a 
încercărilor soldate cu acel rezultat, spre 
care tinde proporţia observată în şirurile de 
încercări pe măsură ce numărul încercărilor 
creşte; şi în al doilea rînd, numai dacă nu 
există nici o metodă efectivă de selectare a 
încercărilor potrivit căreia frecvenţa relati¬ 
vă a rezultatului tinde spre o limită diferită. 
Această a doua condiţie este cea care expri¬ 
mă caracterul aleator al procesului. 

Alexander, Samuel (1859-1938). Filozof 
născut în Australia, care începînd din 1877 
a studiat la Oxford matematica, filologia 


clasică şi filozofia, iar mai tîrziu, la Frei- 
burg, psihologia experimentală. A fost după 
aceea profesor de filozofie la Manchester 
(1893-1924). Principala operă filozofică: 
Space, Time and Deity (2 voi., 1920). 

Alexander a fost una din cele mai influ¬ 
ente figuri în cadrul reacţiei realiste faţă de 
idealismul dominant în epoca sa de debut. 
Cunoaşterea, considera el, constă în gene¬ 
ral în „coprezenţa“ unui act mental şi a unui 
obiect, fiind adică, esenţialmente, cunoaş¬ 
tere a unei lumi independente de spiritul 
uman. Epistemologia sa este integrată unui 
sistem metafizic atotcuprinzător, care tra¬ 
sează evoluţia lumii de la spaţiu-timp, pri¬ 
vit aici ca un material (stuJJ) primordial, în¬ 
spre divinitate, care este idealul ei încă 
nerealizat. Vezi realism. 

alegere, axioma a. O ^axiomă a ^teoriei 
mulţimilor. Dată fiind o mulţime X ai cărei 
membri sînt mulţimi nevide disjuncte (adi¬ 
că fiecare mulţime-membru are cel puţin un 
membru şi intersecţia oricăror doi membri 
ai lui X este vidă), axioma alegerii spune că 
există o mulţime (-alegere) ce constă din cî- 
te un membru şi numai unul din fiecare din¬ 
tre membrii lui X. S-a putut demonstra in¬ 
dependenţa acestei axiome faţă de celelalte 
axiome ale teoriei mulţimilor. Vezi şi 
Godel. 

al-Fărăbi, Abu Nasr (sau Abunaser) (c. 
870-950). Filozof islamic. Lucrarea princi¬ 
pală: al-Madinat al-Fădilah (Cetatea virtu¬ 
oasă). 

Cu al-Fărăbî se poate spune că începe, 
propriu-zis, istoria * neoplatonismului isla¬ 
mic (vezi filozofia islamică). A studiat filo¬ 
zofia la Bagdad devenind logicianul de 
frunte al epocii prin scrierea unui număr de 
comentarii la "^Organon-nX lui Aristotel şi 
la Isagoge a lui Porphyrios. A fost puternic 
influenţat de Republica lui Platon: interesul 
său pentru etică şi pentru noţiunea de drep¬ 
tate l-au făcut să scrie o lucrare similară, 
cunoscută îndeobşte sub titlul abreviat Ce¬ 
tatea virtuoasă. Aceasta era o cetate în care 
oamenii căutau viaţa bună şi care abunda în 
virtuţi de tot felul. Prin contrast cu ea, 
al-Fărăbî identifica patru tipuri de cetăţi co¬ 
rupte, aflate departe de acest ideal. Neopla¬ 
tonismul funciar al lui al-Fărăbî l-a făcut 



însă să-şi înceapă lucrarea cu o discuţie de¬ 
spre Unul plotinian şi nu, cum a făcut Pla¬ 
tou, cu o examinare a dreptăţii. A conside¬ 
rat, asemeni lui Platou, că pentru statul per¬ 
fect este absolut esenţială domnia filozo¬ 
fiei, fără de care statul ar pieri. Dacă însă în 
stat nu se găsea un individ care să întru¬ 
nească toate virtuţile filzofice, cîrmuirea 
putea fi exercitată în comun de un grup de 
oameni care le întrunea (yezi regii filozofi). 

algebră. Partea matematicii avînd ca obiect 
studiul structurilor abstracte care cuprind 
(cel puţin) operaţii ce au proprietăţile adu¬ 
nării şi ale înmulţirii. Algebra elementară 
se ocupă în mare parte de rezolvarea ecua¬ 
ţiilor polinomiale şi de introducerea diferi¬ 
telor feluri de numere necesare în acest 
scop. Algebra superioară este studiul unor 
structuri ce satisfac mulţimi de axiome. 

algebră booleană. Algebra dezvoltată de 
George Boole (1815-1864) ca mod de ma¬ 
nipulare a unor simboluri prin metode pur 
algebrice (de exemplu, înmulţirea), fără a 
viza o interpretare particulară, ci reflectînd 
doar legi de bază ale gîndirii. în prezent ter¬ 
menul se referă la sisteme abstracte, asemă¬ 
nătoare în multe privinţe algebrei booleene 
iniţiale, sisteme ce pot fi aplicate la dome¬ 
nii extrem de variate, cum ar fi probabili¬ 
tatea sau proiectarea asistată de calculator. 

al-Ghazăli, Abu Hămid Muhammad (sau 
Algazel) (1058-1111). Filozof şi teolog is¬ 
lamic. Principalele lucrări: Tahăfut al-Fa- 
lăsifah (Incoerenţa filozofilor) (încheiată în 
1095), Ihyă' Vlum al-Dîn (Renaşterea 
ştiinţelor religioase) (scrisă c. 1096-1100), 
al-Munqidh min al-Dalăl (Eliberarea de 
eroare) (scrisă c. 1108). 

Potrivit unei tradiţii islamice, la fiecare 
sută de ani apare un înnoitor al credinţei 
islamice, iar al-Ghazălî, numit în Europa 
medievală Algazel, a ajuns să creadă că era 
un atare înnoitor pentru cel de-al şaselea se¬ 
col islamic (secolul al Xll-lea p.Chr.). Du¬ 
pă ce a fost o vreme profesor la Bagdad, 
în 1095 trece printr-o criză spirituală ce are 
ca efect bîlbîiala şi prăbuşirea nervoasă. 
al-Ghazălî a părăsit atunci viaţa academică 
adoptînd modul de viaţă ascetic al unui sufî 
(mistic islamic), deşi ulterior a mai revenit 


timp de circa trei ani. In tot cursul vieţii s-a 
străduit să diminueze tensiunile dintre filo¬ 
zofie şi teologie, iar reuşita sa cea mai de 
seamă a fost aceea de a fi făcut teologia mai 
filozofică: prin folosirea unor metode de 
felul logicii silogistice pentru combaterea 
neoplatonismului şi consolidarea dogmei 
islamice, a creat premisele pentru ca viitori 
teologi să procedeze la fel. Vezi şi filozofia 
islamică. 

algoritm. Procedeu explicit constînd din- 
tr-un şir finit de paşi, pentru rezolvarea 
unei probleme sau atingerea unui scop, 
cum este, de pildă, folosirea *tabelelor de 
adevăr pentru a afla dacă o formulă propo- 
ziţională este sau nu o tautologie. Setul de 
instrucţiuni pentru efectuarea unei înmulţiri 
simple e un alt exemplu de algoritm. 

alienans. Termen medieval folosit pentru 
distingerea anumitor adjective ce formează 
legături deosebit de strînse cu substantivele 
cărora le sînt ataşate. De exemplu, în timp 
ce expresia „o carte roşie“ spune despre un 
obiect că este deopotrivă carte şi roşu, ex¬ 
presia „presupus asasin“, în care apare ad¬ 
jectivul alienant „presupus“, nu vrea să 
spună că cineva e presupus şi totodată e 
asasin, ci doar că termenul „asasin“ s-ar pu¬ 
tea să fie aplicabil, dar poate că nu e. 

alienare. La început, şi multă vreme, ter¬ 
menul a fost utilizat numai cu referire la 
schizofrenia progresivă sau la transferul de 
proprietate. în deceniile din urmă însă, a 
ajuns şi un cuvînt la modă, sugerînd înstrăi¬ 
narea de societate sau neputinţa faţă de 
aceasta, ca şi depersonalizarea individului 
în organizaţiile mari şi birocratice. Princi¬ 
pala influenţă în această direcţie a exerci- 
tat-o descoperirea Manuscriselor economi- 
co-filozofice din 1844, redactate de *Marx 
sub fascinaţia lui *Hegel şi a unor Tineri 
hegelieni mai vechi, de felul lui *Feuer- 
bach. O influenţă separată şi de mai mică 
amploare au exercitat-o Max * Weber şi alţi 
sociologi preocupaţi de studiul birocraţiei. 

aliorelativă. Ireflexivă. Vezi relaţie. 

al-Kindi. Ya'qub ibn Ishăq (m. după 866 
p.Chr.). Filozof islamic. Un număr de două¬ 
zeci şi patru de lucrări ale sale considerate 

cele mai importante au fost reunite şi edi¬ 
tate de M.A.H. Abu Rîdah în Rasâ'il al- 
Kindi al-Falsafiyyah (Tratatele filozofice 
ale lui al-Kindî) (1950-1953). al-Kindî este 
unanim recunoscut drept părintele filozo¬ 
fiei islamice. Asocierea sa cu mişcări inte¬ 
lectuale precum Mu’tazilah (vezi filozofia 
islamică) l-a îndemnat să încerce să inte¬ 
greze filonul filozofiei greceşti cu cel al 
doctrinei islamice, prezente deopotrivă în 
via efervescenţă intelectuală din imperiul 
islamic al secolului al IX-lea. Sinteza nu i-a 
izbutit întotdeauna, astfel încît *neoplato- 
nismul ezitant al lui al-Kindî a făcut ca une¬ 
le dificultăţi filozofice să rămînă nesesizate. 
Stabilindu-se la Bagdad, a cîştigat favoarea 
unor califi pro-Mu’tazilah interesaţi ei în¬ 
şişi de filozofie. Cu toate că şi-a creat sin¬ 
gur neajunsuri prin stilul său complicat şi 
adesea alambicat, al-Kindî a adus o dublă 
contribuţie durabilă la filozofia islamică: a 
jucat un rol de frunte în răspîndirea gîndirii 
greceşti, iar prin folosirea, dezvoltarea şi 
chiar inventarea de noi termeni, a îmbogăţit 
substanţial terminologia filozofică arabă. A 
fost probabil primul filozof islamic care a 
adăugat un al şaselea termen sau voce (al- 
Shakhs: individul) la cele cinci predicabile: 
specia, genul, diferenţa, propriul şi acci¬ 
dentul, din Isagoga lui Prophyrios. 

alte fiinţe sensibile (în engleză other minds\ 
Problema dacă şi cum poate şti cineva dacă 
vreun alt organism este senzitiv. Pentru că, 
de bună seamă, nu-i nici o contradicţie în a 
sugera că vorbirea şi comportamentul alto¬ 
ra ar putea să semene în toate privinţele cu 
ale mele deşi ei ar fi nişte automate fără 
conştiinţă; după cum cineva aflat în transă 
cataleptică poate părea mort avînd totuşi 
conştiinţă. 

Această problemă trebuie să fi fost des¬ 
coperită de *Descartes cînd, după ce con- 
chisese despre sine că este o substanţă 
gînditoare necorporală („gîndirea“ fiind 
redefinită de el drept totalitatea modurilor 
conştiinţei de sine), a pus mai departe, în 
Discurs, întrebarea cum se poate stabili da¬ 
că corpurile omeneşti sînt locuite de astfel 
de substanţe gînditoare (vezi fantoma din 
maşină). El pare să fi uitat însă numaidecît 
redefmirea pe care o operase şi care era în 


discordanţă cu deprinderile verbale stator¬ 
nicite, de vreme ce cele două „mijloace 
foarte clare“ despre care vorbeşte în acest 
context se referă nu la conştiinţă, ci la raţio¬ 
nalitate. în fapt, problema s-a impus cu in¬ 
sistenţă abia o dată cu apariţia diverselor 
variante de *behaviorism. 

altruism şi egoism. Termenul filozofic „al- 
truism“ poate fi cel mai bine explicat pri- 
vindu-1 în opoziţie cu acela de „egoism“ 
(etic). Egoismul se sprijină pe ipoteza că 
moralitatea poate fi explicată în cele din 
urmă prin raportare la interesul individual, 
cu condiţia, ce-i drept, să fie vorba de un 
interes luminat. Pentru egoist, conflictele 
ce se constată între exigenţele moralei şi 
cele ale avantajului personal sînt doar con¬ 
flicte între aspecte diferite ale interesului 
nostru individual — între interesul nostru 
indirect şi cel direct sau între interesul pe 
termen lung şi cel pe termen scurt. O expli¬ 
caţie generală a moralităţii şi a interesului 
ar putea fi formulată astfel: toate foloasele 
noastre le datorăm existenţei unei societăţi 
stabile; respectarea anumitor reguli morale 
este o condiţie necesară a unei asemenea 
societăţi; prin urmare, avem interesul de a 
păstra ordinea morală. 

Altruistul vede punctul slab al unor astfel 
de argumentări în faptul că ele dovedesc 
doar că noi avem interesul ca şi ceilalţi să 
se conformeze regulilor morale, nu şi că 
avem interesul ca noi înşine să le respec¬ 
tăm. Teza centrală a altruismului este, prin 
urmare, negativă: explicarea moralităţii nu 
poate fi redusă la interesul individual. în 
termeni mai pozitivi, ea poate fi reformula- 
tă astfel: preocuparea pentru ceilalţi oameni 
de dragul lor înşile este o condiţie necesară 
a moralităţii. Această teză este neîndoielnic 
adevărată, dar ea nu constituie un temei 
suficient pentru ideea mai tare că dorinţa de 
a-i ajuta pe alţii e o condiţie suficientă a 
moralităţii. 

ambiguitate. Existenţa a două sau mai 
multe sensuri clar diferenţiabile în semnifi¬ 
caţia unui cuvînt sau unei expresii. Oricine 
susţine că un cuvînt sau o expresie sînt am¬ 
bigue trebuie deci să fie în măsură să speci¬ 
fice sensurile identificabile în ele: cuvîntul 
„încet“, de pildă, este ambiguu, avînd un 

sens ce vizează intensitatea sonoră şi altul 
care vizează viteza de desfăşurare a unui 
proces {compară vaguitate). 

O formă particulară de ambiguitate con¬ 
stituie aşa-numita ambiguitate sistematică. 
Ea apare în cuvintele şi expresiile care au 
întotdeauna acelaşi înţeles cînd se aplică la 
un gen de lucruri. Un astfel de exemplu, dat 
de Aristotel, care a atras primul atenţia 
asupra acestui fenomen, priveşte cuvîntul 
„sănătos“, cuvînt aplicabil deopotrivă la 
oameni şi la localităţi (sau la aerul din aces¬ 
tea). Dar în timp ce aerul din Breaza poate 
să fie sau să nu fie mai sănătos decît cel din 
Baia Mare, şi în timp ce doamna Barbu 
poate să fie sau să nu fie mai sănătoasă de¬ 
cît domnul Barbu, e lipsit de sens să între¬ 
băm dacă aerul din Breaza e mai sănătos 
sau mai puţin sănătos decît domnul Barbu. 

Ambrozie, Sf (c. 340-397). Episcop al 
Milanului şi autor influent în domeniul fi¬ 
lozofiei religiei. S-a opus cu succes ereziei 
ariene, care susţinea să Isus şi Dumnezeu 
nu sînt de aceeaşi substanţă, că divinitatea 
lui Isus poate fi pusă la îndoială şi că deci 
el ar putea fi subordonat lui Dumnezeu. 
Afirmarea de către Sf. Ambrozie a inde¬ 
pendenţei Bisericii faţă de statul secular a 
fost, mult mai tîrziu, atacată, între alţii, de 
*Hobbes. 

analitic şi sintetic. Distincţie între două fe¬ 
luri de *Propoziţii sau enunţuri, bazată pe 
natura probelor cerute pentru stabilirea 
adevărului lor. Distincţia a fost trasată în 
mai multe moduri neechivalente. 

1. Un enunţ este un adevăr analitic dacă 
şi numai dacă noţiunea predicatului este 
inclusă în cea a subiectului; altminteri, dacă 
e adevărat, este un enunţ sintetic. Acesta e 
modul în care prezintă distincţia *Kant, 
care a şi introdus cei doi termeni. Astfel, 
„Toate corpurile sînt întinse în spaţiu“ sau 
„Toţi soţii sînt de sex bărbătesc“ constituie 
Propoziţii analitice, dat fiind că ideile de 
întindere, respectiv de a fi de sex bărbătesc 
sînt cuprinse deja în cele de corp, respectiv 
de soţ. Pe de altă parte, „Unele corpuri sînt 
grele“ sau „Lumina verde a semaforului 
indică «Traversaţi»** sînt sintetice, întrucît 
ideile de greutate şi de traversare nu sînt cu 


necesitate cuprinse în idei le-subiect respec¬ 
tive. 

Distincţia kantiană a fost criticată: mai 
întîi, pentru că e nedeterminată — nefiind 
deloc clar ce trebuie şi ce nu trebuie con¬ 
siderat a fi cuprins în subiectul unei propo¬ 
ziţii; în al doilea rînd, pentru că e, în mod 
nepotrivit, psihologică, putînd din acest 
motiv să dea determinaţii diferite de la un 
vorbitor la altul, şi în al treilea rînd, pentru 
presupoziţia, conţinută în ea, că toate pro¬ 
poziţiile sînt neapărat de forma subiect-pre- 
dicat — formă la care se mărginea, în cea 
mai mare parte, logica formală tradiţională. 

încercările de îndreptare a acestor defec¬ 
te s-au soldat, de obicei, fie cu formularea 
unor principii de diviziune explicit psiho¬ 
logice, fie cu foimularea unor criterii logice 
şi epistemologice ce tind să reducă distinc¬ 
ţia analitic/sintetic la distincţia a priori/a 
posteriori sau la distincţia logic/necesar 
contingent {vezi a priori, a posteriori, fiirca 
lui Hume; adevăr necesar şi adevăr contin¬ 
gent). în primul caz criteriul poate fi acela 
de a şti dacă predicatul este sau nu prezent 
în mod conştient în subiect, şi ce ar spune 
sau n-ar spune subiectul răspunzînd la anu¬ 
me întrebări imediate. în cel de-al doilea, el 
priveşte posibilitatea sau imposibilitatea de 
a deduce ceva printr-o analiză pur logică şi 
răspunsul la întrebarea dacă o anumită aser¬ 
ţiune ar fi sau nu autocontradictorie. 

2. Un enunţ este analitic adevărat sau 
analitic fals dacă poate fi demonstrat sau 
infirmat pornind doar de la definiţii şi folo¬ 
sind doar legi logice; şi este sintetic dacă 
adevărul sau falsitatea sa pot fi stabilite nu¬ 
mai apelînd şi la alte mijloace. Aceasta a 
fost distincţia postulată de *Frege şi urmată 
de pozitiviştii logici, care susţineau că toate 
adevărurile matematicii şi ale logicii sînt 
deopotrivă analitice şi tautologice. (în pri¬ 
vinţa aritmeticii, acest punct de vedere a 
fost anticipat de Leibniz.) După cum spune 
Wittgenstein în Tractatus: „Propoziţiile lo¬ 
gicii sînt tautologii. Prin urmare, propozi¬ 
ţiile logicii nu spun nimic. (Ele sînt propo¬ 
ziţii analitice.) ... Propoziţiile matematicii 
nu exprimă gînduri** (6.1, 6.11 şi 6.21). 

3. Un enunţ este un adevăr analitic dacă 
este adevărat în virtutea înţelesurilor cuvin¬ 
telor pe care le cuprinde; şi este un adevăr 

sintetic dacă e adevărat în virtutea modului 
cum stau lucrurile în lume. 

Alţii, între care mai cu seamă *Quine, re¬ 
fuză să accepte sau să recunoască orice fel 
de distincţie de genul analitic/sintetic, sus- 
ţinînd că deşi o astfel de distincţie poate 
avea eventual o utilitate limitată ca model 
al modurilor diferite în care putem ajunge 
să cunoaştem adevăruri, ea nu marchează o 
diviziune clară între tipuri de cunoaştere şi 
se sprijină pe concepţii greşite despre defi¬ 
niţie şi despre identitatea între înţelesuri. 

analogie. Asemănare sau similitudine. Ana¬ 
logia pozitivă dintre cei doi termeni ai unei 
comparaţii — asemănările dintre ei — poa¬ 
te fi privită în contrast cu analogia nega¬ 
tivă, cu neasemănările dintre ei. Raţiona¬ 
mentul prin analogie constă în a infera din 
faptul că două lucruri (fenomene ş.a.) se 
aseamănă în anumite privinţe, că este pro¬ 
babil ca ele să prezinte asemănări şi în alte 
privinţe. Asemenea inferenţe nu sînt, desi¬ 
gur, deductiv valide. Cu toate acestea ele se 
pot dovedi uneori utile în sens sugestiv 
pentru că se adeveresc în fapt. Scolasticii 
au elaborat şi ei doctrine despre analogie, 
încercînd să arate că limbajul omenesc poa¬ 
te fi folosit pentru a spune ceva despre un 
Dumnezeu transcendent: de exemplu. Ana¬ 
logia numelor a lui Cajetan. 

anamnSsis (cuvînt grecesc însemnînd „re- 
amintire“). Vezi reminiscenţă, argumentul r. 

Anaxagoras din Clazomene (c. 500/499- 
c. 428-427 a.Chr.). Influent filozof grec 
presocratic care şi-a petrecut cea mai mare 
parte a vieţii la Atena, unde a suferit perse¬ 
cuţii politice motivate prin pretinsa sa im¬ 
pietate. Cosmologia sa este o reacţie tran¬ 
şantă împotriva *monismului lui *Parmeni- 
de şi subliniază, contrar susţinerilor lui 
*Zenon din Eleea, că materia e cu necesi¬ 
tate infinit divizibilă. Principalul interes 
filozofic e negativ: chiar şi intelectul, care 
joacă un rol atît de mare, este — ca tot res¬ 
tul la *presocratici — corporal. 

Anaximandros din Milet (m.c. 547/546 
a.Chr.). Cel de-al doilea gînditorgrec (du¬ 
pă *Thales din Milet) care a cultivat specu¬ 
laţia generală despre natură în ansamblu. 
După cîte se pare, a sugerat că principiul 


prim nu poate fi o materie de un gen parti¬ 
cular, cum ar fi apa, ci trebuie să fie ceva 
nedeterminat. Pare, de asemenea, că a cre¬ 
zut într-un fel de tensiune fundamentală 
prezentă în lucruri, concepută în termeni 
avînd o curioasă tentă juridică. Mai sigur e 
că a susţinut că Pămîntul se află în centrul 
Universului şi nu este sprijinit de nimic, de 
asemenea că toate vieţuitoarele au apărut 
din mîl şi că omul provine, probabil, dintr-o 
altă specie animală ai cărei indivizi ajung 
mai repede la vîrsta adultă, cînd sînt în sta¬ 
re să se întreţină singuri. Vezi presocratici. 

Anaximenes din Milet. Compatriot mai tî- 
năr al lui *Anaximandros din Milet. A sus¬ 
ţinut că aerul e substanţa fundamentală, 
care prin condensare şi rarefiere îmbracă 
alte forme şi înfăţişări. Aceste substanţe 
derivate, se va fi gîndit el, devin la rîndul 
lor elemente a diferiţi compuşi. Alte idei 
cosmologice ale lui Anaximene, fiind mai 
apropiate de tradiţiile populare, sînt mai 
puţin interesante; sînt de menţionat însă 
unele speculaţii meteorologice ale sale, ce 
pun în joc ideea dilatării şi condensării 
aerului. Vezi presocratici. 

Anderson, John (1893-1962). Filozof aus¬ 
tralian născut şi format în Scoţia, profesor 
de filozofie la Universitatea din Sidney din 
1927 pînă la pensionare. Se autocaracteriza 
fără ezitare drept realist, materialist deter¬ 
minist şi (în sensul cotidian al termenului) 
empirist. Eseurile sale filozofice au fost re¬ 
unite în volumul Studies in Empirical Phi- 
losophy (1962), în timp ce diversele scrieri 
privitoare la educaţie au fost editate, mult 
mai tîrziu, în volumul Education and In- 
quiry (1980). Influent om de catedră, a fost 
de asemenea respectat pentru spiritul său 
independent şi pentru ardoarea cu care lua 
politic poziţie în sprijinul a numeroase cau¬ 
ze nepopulare. 

angoasă. Vezi Angst. 

Angst (cuvînt din limba germană însem¬ 
nînd „anxietate**, „angoasă**). In filozofia 
existenţialistă, teama de care e cuprins indi¬ 
vidul uman atunci cînd înţelege că existenţa 
sa este deschisă spre un viitor nedeterminat, 
al cărui gol trebuie să-l umple cu acţiunile 
sale liber alese. Anxietatea caracterizează 

condiţia umană, care implică o confruntare 
permanentă cu posibilitatea şi nevoia de 
decizie, însoţite de povara responsabilităţii; 
vezi şi rea-credinţă; Existenţialism. 

anima (în latină, suflet). 1. Vezi suflet. 2. 
(în psihologia jungiană) Partea din ♦incon¬ 
ştientul colectiv al individului, care repre¬ 
zintă aspectul feminin al naturii umane. 

animism. Concepţie conform căreia totul 
în Univers, inclusiv plantele şi lucrurile ne¬ 
însufleţite, are un fel de fiinţare psihologică 
asemănătoare mai mult sau mai puţin cu 
cea a omului şi a animalelor subumane. Se 
afirmă, în acest sens, că o piatră nu e un 
simplu agregat de molecule aflate în mişca¬ 
re, ci posedă „conştiinţa** altor corpuri prin 
faptul, bunăoară, că le atrage sau le respin¬ 
ge sau că, împreună cu ele, este afectată de 
gravitaţie. Atunci cînd este împărtăşită de 
populaţii primitive, această teorie se chea¬ 
mă „animism**. Filozofii animişti au fost 
adesea caracterizaţi, mai reverenţios, drept 
„panpsihişti** (vezi panpsihism). Doctrine 
de acest fel au fost susţinute de numeroşi 
gînditori, între care Empedocles, Plotin, 
Leibniz, Schopenhauer, Peirce, Schiller, 
Whitehead, Alexander, de Chardin şi Wad- 
dington. 

Anseim, Sf. (1033-1109). Filozof scolastic 
născut la Aosta (Piemont), devenit mai apoi 
episcop de Canterbury (1093-1109). 

Unul dintre primii medievali care a 
aplicat logica aristotelică, moştenită de la 
♦Boethius, la clarificarea propriilor sale 
susţineri teologice. Din acest motiv se spu¬ 
ne uneori că a fost părintele scolasticii. Pî- 
nă de curînd a fost de maxim interes pentru 
filozofii religiei, din pricina neoplatonis¬ 
mului pe care-1 manifestă în argumentele 
sale privind existenţa lui Dumnezeu. In 
scrierea sa Monologion (Solilocviu), Dum¬ 
nezeu este văzut ca fiind acel bine prin care 
toate lucrurile bune sînt bune sau ca fiind 
acel existent prin care toate existenţele 
există, iar în De Veritate, ca acel adevăr 
prin care toate lucrurile adevărate sînt ade¬ 
vărate. Cel mai vestit argument al său este 
cuprins în Proslogion-vX (Discursul) său: 
este cel cunoscut de la *Kant încoace drept 


♦argumentul ontologic în favoarea existen¬ 
ţei lui Dumnezeu. 

De un interes filozofic destul de general 
sînt dialogurile sale timpurii. Astfel, în De 
Veritate sînt investigate sensurile multiple 
ale „adevărului**. De Libertate Arbitrii (De¬ 
spre liber arbitru) discută problema liberei 
acţiuni şi condiţiile ei necesare. De Casu 
Diaboli (Despre căderea Satanei) încearcă 
să rezolve paradoxurile inerente ideii că 
răul moral îşi are obîrşia în lepădarea Sata¬ 
nei de creatorul său divin. Aceste trei dialo¬ 
guri timpurii dau în vileag întreaga stră¬ 
lucire cu care Anseim mînuieşte analiza 
lingvistică în calitate de instrument pentru 
rezolvarea unor aporii conceptuale. Un alt 
dialog de tinereţe. De Grammatico (Despre 
omul învăţat) aplică o mare analiză în 
domeniul pur logic şi investighează modul 
de semnificare caracteristic termenilor ad¬ 
jectivali precum „alb** sau „învăţat**. Trebu¬ 
ie elucidată semnificaţia lor doar cu referire 
la calităţile în cauză (albul, învăţătura), cum 
a susţinut Aristotel, ori trebuie ca, într-un 
fel sau altul, şi denotaţia lor (aceea de fiinţe 
umane, bunăoară, în cazul termenului „în¬ 
văţat**) să fie pusă în joc (aşa cum susţineau 
gramaticienii)? Răspunsul lui Anseim e că 
explicaţia dată de gramatician, bazată pe 
uz, nu lămureşte capacitatea de necontenită 
redesfaşurare a adjectivului în contexte ne- 
întîlnite anterior; explicarea pur logică tre¬ 
buie să posede o deschidere ce lasă loc unei 
atare re-desfaşurări. Definirea lui „învăţat** 
prin „... care posedă învăţătură** dă limpe¬ 
de de înţeles că termenul în cauză nu sem¬ 
nifică fiinţe umane mai mult decît o face 
termenul „alb** şi nu impune nici un fel de 
restricţii posibilelor lui aplicaţii viitoare. 
Un tratament similar trebuie extins la toţi 
termenii adjectivali de acest fel. 

Analizele lui Anseim cuprind şi investi¬ 
gaţii asupra sensurilor lui „a face** (facere\ 
„a da** (dare), „a fi obligat** (debere), „a 
voi** (velle) şi a nedumeririlor pe care le 
creează numele aparente de felul lui „ni¬ 
mic** şi „nimeni**. Astfel „Nimic nu m-a în¬ 
văţat să zbor** este analogul anselmian al 
discuţiei pe care o face Lewis Carrol privi¬ 
tor la aserţiunea lui Alice că nimeni n-a în- 
tîlnit-o în drum; Anseim dezvoltă interpre¬ 
tările cuantificaţionale graţie cărora se evi- 

tă consecinţele bizare ce rezultă dacă „ni- 
mic“ este tratat ca şi cum ar fi numele a 
ceva. Discutînd despre „a face“, el inau¬ 
gurează fundamentele unei teorii a acţiunii 
care în vremea din urmă a fost apreciată 
drept extrem de semnificativă şi ale cărei 
consecinţe constituie încă obiect de contro¬ 
versă. S-a angajat pînă la un punct în dis¬ 
puta medievală timpurie cu privire la uni¬ 
versale, opunîndu-se în această chestiune 
nominalistului Roscelin. Vezi nominalism; 
scolastică; universale şi particulare. 

antecedent. Vezi condiţional. 

antecedent, afirmarea {sau negarea) a. 
Vezi afirmarea antecedentului. 

antilogism. Vezi triadă inconsistentă. 

antinomianism. Concepţia după care legi¬ 
le morale obişnuite nu sînt aplicabile creş¬ 
tinilor, ale căror vieţi, se spune, sînt guver¬ 
nate exclusiv de harul divin. Adversarii 
acestei poziţii au ţinut să semnaleze, cu 
prilejul deselor ei recurenţe, implicaţiile ei 
etice alarmante. Prin extensie se poate vor¬ 
bi şi de antinomianismul altor (pretinse sau 
reale) elite morale. 

antinomie. Sinonim obsolescent pentru „pa- 
radox“ sau „contradicţie**. 

Antiochos din Ascalon (c. 130-68 a.Chr.). 
Filozof academic. Părăsind *scepticismul 
profesat de *Academia din Atena începînd 
cu *Arcesilaos, Antiochos a preconizat re¬ 
suscitarea doctrinelor „Vechii Academii** 
— sistemele stoic şi peripatetic nefiind de- 
cît simple adaptări ale acestora. Propria sa 
concepţie era un amalgam al acestor trei 
filozofii; în alcătuirea ei intrau o epistemo¬ 
logie stoică şi o atitudine morală peripateti¬ 
că potrivit căreia fericirea deplină reclamă, 
în afara unei condiţii mentale corespunză¬ 
toare, bunăstare materială şi sănătate tru¬ 
pească. Scrierile lui Antiochos n-au ajuns 
pînă la noi, dar *Cicero le-a folosit într-o 
măsură considerabilă. 

Antistene (c. 445-c. 360 a.Chr.). Filozof 
atenian, discipol al lui *Socrate. A scris nu¬ 
meroase lucrări din care nu s-au păstrat de- 
cît fragmente. Fiind în principal un mora¬ 
list, deşi a arătat interes şi literaturii şi 


lingvisticii, Antistene a pledat pentru o viaţă 
simplă, chiar austeră. Din pricina influenţei 
pe care a exercitat-o asupra lui *Diogene 
din Sinope, a fost considerat unul dintre în¬ 
temeietorii Şcolii cinice. Vezi şi Cinicii. 

antisimetrică. Vezi relaţie. 

antiteză. Vezi Hegel. 

antonim. Cuvînt cu sens contrar: „bun** 
este antonimul lui „rău**. Compară omo¬ 
nim; sinonim. 

antropozofie. Sistem ocult potrivit căruia 
cheia înţelepciunii şi a înţelegerii Univer¬ 
sului se află în omul însuşi. Etimologic în¬ 
seamnă „înţelepciunea despre om**. în pre¬ 
zent, denumirea e aplicată învăţăturii filo¬ 
zofice eclectice a lui Rudolf Steiner 
(1861-1925), care era de părere că cea mai 
importantă sarcină aflată în faţa omenirii 
constă în cultivarea percepţiilor spirituale 
ale omului aflate în curs de dezvoltare. 
Compară teozofie. 

apercepţie. Conştiinţa de sine sau a trăiri¬ 
lor lăuntrice, în contrast cu „percepţia**, 
care desemnează conştiinţa lumii exterioa¬ 
re. Folosit pentru prima dată de Leibniz în 
această accepţiune, în prezent termenul se 
asociază îndeosebi distincţiei operate de 
*Kant între apercepţia sau conştiinţa de 
sine empirică şi apercepţia transcendentală 
sau unitatea a priori a conştiinţei de care 
depind, în concepţia sa, coerenţa şi semni¬ 
ficaţia experienţei. 

apodictic (sau apodeictic). Termen folosit 
în logica aristotelică pentru a indica modul 
sau modalitatea unei Propoziţii. O Propo¬ 
ziţie se numeşte apodictică dacă asertează 
că ceva este necesar sau imposibil, ca în 
exemplul: „Şapte nu poate fi mai mare de- 
cît nouă.** 

apodoză. Vezi condiţional. 

aporetic. Care pune întrebări sau ridică 
obiecţii, fără ca neapărat să ofere răspun¬ 
suri. Un asemenea procedeu este caracteris¬ 
tic pentru *Socrate în dialogurile timpurii 
ale lui *Platon. O dificultate de acest fel 
este numită uneori, de către Ryle şi alţii, 
„aporie**. 

aporie. Vezi aporetic. 

a priori şi a posteriori (expresii latineşti 
însemnînd „din ceea ce se află înainte**, 
respectiv „din ceea ce vine după**). Dis¬ 
tincţie între tipuri de enunţuri sau ♦Propo¬ 
ziţii, bazată pe modul în care cunoaştem 
adevărul lor. Ea devine, astfel, şi o distinc¬ 
ţie între genuri de *cunoaştere. Expresiile 
au fost introduse pentru prima dată în pe¬ 
rioada scolasticii tîrzii ca traduceri pentru 
doi termeni tehnici din teoria aristotelică a 
cunoaşterii. Această primă accepţiune a de¬ 
venit acum desuetă. 

Ceea ce rămîne încă actual vine de la 
♦Descartes, *Leibniz şi alţi autori din se¬ 
colul al XVII-lea. Ambii termeni se aplică 
la Propoziţii, la raţionamente şi la idei sau 
concepte. Despre o Propoziţie se spune că 
este a priori dacă adevărul sau falsitatea ei 
pot fi cunoscute fără referire la experienţă, 
aceasta din urmă fiind necesară doar pentru 
a-i înţelege termenii. Dimpotrivă, adevărul 
sau falsitatea unei Propoziţii a posteriori 
pot fi cunoscute doar cu referire la modul în 
care stau, au stat sau vor sta în fapt lucrurile 
(vezi adevăr necesar şi contingent). 

Despre raţionamente se spune că sînt 
a priori în primul rînd în măsura în care în¬ 
cearcă să deducă a priori concluzii din Pro¬ 
poziţii (vezi deducţie). Există însă şi o ac¬ 
cepţiune secundară, în care expresia se 
referă la orice invocare de probabilităţi an¬ 
tecedente sau de consideraţii teoretice ge¬ 
nerale, ca opuse datelor ce au de-a face mai 
mult sau mai puţin direct cu chestiunea par¬ 
ticulară în discuţie. 

Aplicarea termenilor la concepte este 
controversată între empirişti şi raţionalişti 
(vezi empirism; raţionalism). *Locke şi 
♦Hume au susţinut că toate ideile sau con¬ 
ceptele noastre derivă din experienţă. Alţii, 
ca de pildă ♦Platon şi ♦Leibniz, au pretins, 
dimpotrivă, că există anumite noţiuni de 
mare importanţă — cum sînt cele de sub¬ 
stanţă, egalitate, cauză sau asemănare şi 
diferenţă — ce nu pot fi derivate în acest 
mod; noţiuni cărora li s-a conferit pe acest 
temei statutul de concepte a priori. S-a ar¬ 
gumentat, de asemenea, mai ales de către 
♦Kant, că unele dintre aceste concepte 
a priori sînt presupuse de însăşi posibili¬ 


tatea experienţei; ba chiar, teza existenţei 
unei cunoaşteri sintetice a priori e un ele¬ 
ment central al întregii „revoluţii copemi- 
cane** săvîrşite de Kant în filozofie. 

Trebuie recunoscut că explicaţiile oferite 
aici privitor la distincţia a priori/a posteri¬ 
ori, precum şi explicaţiile date în alte locuri 
din dicţionar privitor la distincţiile adiacen¬ 
te dintre ♦analitic şi sintetic şi dintre Propo¬ 
ziţii necesare şi Propoziţii contingente nu 
pot decît să prejudece într-o anumită măsu¬ 
ră asupra acestor mari dispute. Motivul e 
că, asemeni atîtor altor dezbateri din filozo¬ 
fie, ele vizează în bună parte tocmai ches¬ 
tiunea de a şti care sînt, la drept vorbind, 
distincţiile şi conceptele potrivite. 

apriorism. Poziţia filozofică, opusă ♦em¬ 
pirismului, împărtăşită de cei ce consideră 
că intelectul este înzestrat cu ♦idei înnăscu¬ 
te şi că există posibilitatea unei cunoaşteri 
genuine independente de experienţă. Vezi a 
priori şi a posteriori; Kant; Locke. 

Aquinas. Vezi Toma d’Aquino, Sf. 

Arcesilaos (c. 316-242 a.Chr.). Gînditor 
sceptic care a inaugurat „Academia mijlo¬ 
cie**. Sub Arcesilaos, cel de-al şaselea sco- 
larh al ei, ♦Academia din Atena a adoptat 
poziţia sceptică în filozofie, care avea s-o 
caracterizeze în decursul următoarelor 
două secole. Redutabil dialectician, Arcesi¬ 
laos şi-a concentrat atacurile împotriva sto¬ 
icilor. în afară de cîteva versuri, nu a scris 
nimic. Vezi scepticism. 

Archelaos din Atena. Elevul lui ♦Anaxa- 
goras şi, posibil, dascăl al lui ♦Socrate. Mi¬ 
ca sa contribuţie, mai degrabă la cosmo¬ 
logie decît la filozofie, pare să fi constat 
într-o amendare a sistemului lui Anaxago- 
ras prin folosirea unor elemente preluate de 
la alţi predecesori. 

Arendt, Hannah (1906-1975). Născută în 
Germania, vine în 1941 în S.U.A. ca refu¬ 
giată din pricina persecuţiilor naziste. Şi-a 
cîştigat reputaţia de politolog cu lucrarea 
Origins of Totalitarianism (Originile tota¬ 
litarismului) (1951) — studiu privitor la 
declinul sistemelor politice europene din 
secolul al XlX-lea şi la tendinţele expan¬ 
sioniste şi antisemite ce l-au însoţit. în pre- 



legerile Gifford (ţinute în 1972, 1974 şi pu¬ 
blicate postum sub titlul The Life of Mind, 
2 voi., 1978) îşi exprimă profunda nelinişte 
în privinţa neputinţei filozofiei, de la Platon 
pînă în ziua de astăzi, de a influenţa în bine 
acţiunile omenirii. 

arete (în limba greacă, excelenţă). Vezi 
Platon. 

argument. Vezi funcţie. 

argumentul cazului paradigmatic. Raţio¬ 
nament prin care, din faptul că înţelesul 
unui cuvînt este oferit cu referire la cazuri 
clare (paradigmatice), se conchide că e cu 
neputinţă să nu existe exemple de lucruri 
desemnate de respectivul cuvînt. Acest ar¬ 
gument controversabil a fost formulat îm¬ 
potriva unor atitudini sceptice, ca de pildă 
negarea realităţii liberului arbitru şi a po¬ 
sibilităţii de a şti dacă există lucruri ma¬ 
teriale. 

Astfel, s-a argumentat că nu putem învă¬ 
ţa folosirea unor expresii de felul „Ştim cu 
certitudine că aici se găsesc mai multe 
scaune“ decît prin confruntare cu circum¬ 
stanţe în care asemenea expresii sînt corect 
aplicabile. Şi atunci, de vreme ce în fapt am 
învăţat modul de folosire a unor expresii de 
acest fel, nu se poate să nu fi întîlnit situaţii 
în care eram îndreptăţiţi să fim siguri de 
existenţa unor asemenea lucruri. 

argumentul celui de-al treilea om. Vezi 
Platon. 

argumentele consensului general. Argu¬ 
mente ce din acceptarea (aproape) univer¬ 
sală a unei idei, în particular a credinţei în 
Dumnezeu, trag concluzia că respectiva 
idee e adevărată. Pe lîngă dificultăţile pe 
care le comportă determinarea gradului de 
universalitate a credinţei în Dumnezeu de-a 
lungul istoriei omenirii sau a ce anume tre¬ 
buie socotit drept o atare credinţă, orice ra¬ 
ţionament de forma „(Aproape) toată lu¬ 
mea crede că p, deci p e adevărat** este evi¬ 
dent nevalid. Cu toate acestea, dacă anu¬ 
mite credinţe esenţial similare se găsesc 
răspîndite în culturi reciproc independente, 
se poate susţine în mod rezonabil că ele, 
probabil, întruchipează într-un fel anumite 
adevăruri importante (privitoare, bunăoară. 


la natura umană sau la trebuinţele ome¬ 
neşti) şi că n-ar trebui în mod facil date la o 
parte ca fiind simple erori. 

argumentul cosmologic. Modul în care e 
folosită această expresie pentru desemna¬ 
rea uneia dintre principalele argumente în 
favoarea existenţei lui Dumnezeu este con¬ 
fuz şi inconsecvent. *Kant fiind cel căruia 
acest argument îi datoreşte larga populari¬ 
tate de care se bucură în prezent, este cu si¬ 
guranţă indicat să luăm cel puţin ca punct 
de pornire felul cum prezintă el singurele 
trei căi posibile de a încerca dovedirea exis¬ 
tenţei lui Dumnezeu „în temeiul raţiunii 
speculative** (yezi teologie naturală). Toate 
încercările de acest fel, după cum se expri¬ 
mă Kant însuşi, „sau pleacă de la experien¬ 
ţa determinată şi de la natura particulară a 
lumii noastre sensibile... sau ele nu iau ca 
punct de plecare empiric decît o experienţă 
nedeterminată, adică o existenţă oarecare, 
sau, în sfîrşit, ele fac abstracţie de orice ex¬ 
perienţă şi conchid complet a priori, din 
simple concepte, existenţa unei Cauze su¬ 
preme**. în prima din aceste categorii, nu¬ 
mită de el *argumentul fizico-teologic, 
Kant ar fi inclus toate cele *Cinci căi ale Sf 
*Toma d’Aquino, pentru că ele pornesc 
toate de la ceea ce d’Aquino consideră a fi 
fapte generale evidente privitoare la Uni¬ 
versul ce ne înconjoară. Cea de-a treia cate¬ 
gorie este cea a *argumentului ontologic. 
Iar ceea ce ne preocupă aici este cea de-a 
doua categorie. 

Caracteristica definitorie a oricărei for¬ 
me a argumentului cosmologic este deci de 
a trebui să pornească nu de la o caracteris¬ 
tică generală, reală sau presupusă, a Uni¬ 
versului, ci de la simplul fapt că există un 
Univers. în felul acesta, ceea ce se cere 
explicat, şi nu socotit drept un posibil dat 
ultim utilizabil, eventual, la explicarea altor 
lucruri, este simplul fapt că în genere există 
ceva. în acest punct se iveşte şi cea mai ra¬ 
dicală obiecţie ce poate fi ridicată oricăror 
asemenea argumente cosmologice. Este 
vorba de faptul că orice sistem ce caută să 
explice de ce lucrurile stau aşa cum stau 
trebuie întotdeauna edificat în cele din ur¬ 
mă pe temelia unor fapte generale care ele 
însele nu sînt şi nu pot fi, la rîndul lor. 

explicate. Dar atunci de ce să nu fie accep¬ 
tate ca fiind fundamentale şi ca neavînd ne¬ 
voie de explicaţie chiar existenţa Universu¬ 
lui şi eventual şi faptul că el prezintă regu¬ 
larităţile fundamentale pe care le prezintă? 

Versiunea argumentului cosmologic cu¬ 
noscută şi criticată de Kant a fost găsită de 
acesta la *Leibniz; este versiunea numită 
uneori argumentul contingenţei Universu¬ 
lui {a contingentia muncii). La întrebarea 
cosmologică „De ce există ceva mai degra¬ 
bă decît nimic?“ Leibniz aplică propriul 
său principiu fundamental al *raţiunii sufi¬ 
ciente. Cei ce ridică obiecţia fundamentală 
indicată în alineatul precedent ar ţine să 
sublinieze că, din motivul arătat, acest prin¬ 
cipiu este cu necesitate fals. In concepţia 
lui Leibniz, întrebarea cosmologică recla¬ 
mă un răspuns pentru că existenţa Univer¬ 
sului este un fapt contingent, prin opoziţie 
cu adevărurile logic necesare (vezi adevăr 
necesar şi adevăr contingent). în Principiile 
naturii şi ale graţiei divine bazate pe raţiu¬ 
ne, el scrie: „Această raţiune suficientă a 
existenţei Universului nu poate fi găsită în 
mersul lucrurilor contingente... Aşadar, ra¬ 
ţiunea suficientă, care nu are nevoie de altă 
raţiune, trebuie găsită în afara desfăşurării 
lucrurilor contingente şi ea se află în sub¬ 
stanţa care este cauza acestei desfăşurări şi 
care este o fiinţă necesară şi care cuprinde 
în sinea Sa raţiunea existenţei Sale... Iar 
această raţiune ultimă a lucrurilor se chea¬ 
mă Dumnezeu“ (§ 7-8). 

Concluzia acestui raţionament leibnizi- 
an, reluat la Samuel *Clarke şi la mulţi alţi 
raţionalişti, este că Dumnezeu este o Fiinţă 
logic. necesară, astfel încît existenţa lui 
Dumnezeu nu poate fi decît un adevăr ne¬ 
cesar (vezi raţionalism). De aceea, după 
cum a arătat Kant, acest raţionament este 
expus tuturor obiecţiilor ce se pot formula 
împotriva argumentului ontologic şi împo¬ 
triva conceptului specific-filozofic de Dum¬ 
nezeu, de la care porneşte. 

A doua speţă de argument cosmologic se 
defineşte prin aceea că evită această con¬ 
cepţie particulară şi contrastul asociat ei 
dintre o Fiinţă logic necesară şi fiinţele lo¬ 
gic contingente. Ideea-cheie pozitivă este 
că simpla existenţă a Universului se cere 
cumva explicată, deşi nu în felul indicat de 


Leibniz; pe cînd existenţa creatorului său 
divin, o Fiinţă poate şi de astă dată nece¬ 
sară, deşi într-un alt sens n-ar avea nevoie 
de explicaţie. Marea dificultate rezidă aici 
tocmai în elucidarea şi justificarea acestui 
dorit contrast. Pentru că respingerea alter¬ 
nativei leibniziene înseamnă acceptarea 
obiecţiei că orice explicaţie a unor fapte 
logic contingente sfîrşeşte inevitabil în 
anumite alte asemenea fapte contingente 
sau într-un fapt sau anumite fapte ce, la rîn- 
dul lor, nu mai sînt explicate. 

De observat că cea de-a treia dintre cele 
Cinci căi, interpretate adesea greşit drept 
un argument cosmologic, şi despre care se 
crede uneori în mod greşit că ar fi constituit 
ţinta primordială a criticii kantiene, folo¬ 
seşte de fapt expresiile „fiinţă necesară“ şi 
„fiinţă contingentă“ în sensuri total diferite, 
derivate din *Aristotel. Fiinţe necesare sînt 
aici toate cele ce nu sînt prin natura lor sus¬ 
ceptibile de a înceta să existe; la Toma 
d’Aquino, în această categorie intră cor¬ 
purile cereşti, sufletele omeneşti şi îngerii. 
Vezi şi creaţie; explicaţie; Cauză primă; 
Primul Motor; Univers şi univers. 

argumentul decalajului temporal. Argu¬ 
ment ce pune sub semnul îndoielii credibi¬ 
litatea percepţiei obiectelor fizice reale. 
Formularea cea mai succintă i-a dat-o Rus- 
sell în Human Knowledge (p. 204): „... 
deşi Soarele îl vedeţi acum, obiectul fizic 
ce trebuie inferat din imaginea dumnea¬ 
voastră vizuală a existat cu opt minute în 
urmă; dacă în acest răstimp Soarele ar fi 
dispărut, dumneavoastră aţi fi văzut totuşi 
acum exact ceea ce vedeţi. Prin urmare, nu 
putem identifica Soarele cu ceea ce ve- 
clem.“ 

argumentul fizico-teologic (sau dovada 
fizico-teologică). Unul dintre cei trei ter¬ 
meni ai clasificării tripartite operate de 
*Kant a tuturor încercărilor posibile de do¬ 
vedire a existenţei lui Dumnezeu. Dintre 
specimenele acestui tip de argumentare 
face parte orice încercare ce-şi ia ca premi¬ 
să vreun fapt sau nişte fapte reale sau pre¬ 
supuse privitoare la Univers (pe cînd cele¬ 
lalte două tipuri de încercări pleacă fie de la 
faptul ca atare că există un Univers, fie de 
la simplul concept de Dumnezeu. Toate 

cele Cinci căi ale Sf. Toma d’Aquino, şi nu 
doar cea de a cincea, care este o versiune a 
♦argumentului teleologic, trebuie deci so¬ 
cotite drept specimene ale argumentului 
fizico-teologic. Vezi şi argumentul cosmo¬ 
logic; argumentul gradelor de perfecţiune; 
argumentul ontologic; Cauză primă; crea¬ 
ţie; Primul Motor; teologie naturală. 

argumentul gradelor de perfecţiune. A 

patra dintre cele *Cinci căi, potrivit căreia 
întrucît ceea ce este cel mai (j) trebuie să fie 
cauza oricărui alt (j), toată fiinţa şi tot binele 
din *Univers sînt cu necesitate opera Unuia 
care este sub aceste aspecte „cel mai“; „iar 
pe acesta îl numim Dumnezeu“. Forţa aces¬ 
tui argument, atîta cîtă e, derivă din teoria 
platoniciană a Formelor sau Ideilor (vezi 
Platon). 

argumentul henologic. Denumire alterna¬ 
tivă a *argumentului gradelor de perfecţiu¬ 
ne în favoarea existenţei lui Dumnezeu. 

argumentul întrebării deschise. Test in¬ 
trodus de G. E. *Moore pentru a dovedi 
eşecul oricărei definiţii propuse pentru 
„bun“. Dacă „A^ este 7“ e o definiţie, atunci 
întrebarea „Oare Aceste 7?“ nu-şi are rostul 
sau, după cum spun unii, nu este „deschi- 
să“. Dar, pretinde Moore, toate întrebările 
de forma „Este Y bun?“ sînt „deschise“ în 
acest sens; aşadar, „bun“ este nedefinibil. 

argumentul moral în favoarea existenţei 
lui Dumnezeu. Argument — cel mai bine 
cunoscut în formularea ce i-a dat-o *Kant 
— care încearcă să găsească temeiuri sufi¬ 
ciente pentru *teism în experienţa specific 
morală a omenirii. Potrivit formei kantiene 
a acestui argument, binele suprem este o 
stare de lucruri în care fericirea e distribuită 
riguros proporţional cu virtutea morală. 
Obligaţia noastră de a urmări acest bine su¬ 
prem devine inteligibilă numai dacă privim 
lumea ca fiind în aşa fel creată şi condusă 
încît el, binele suprem, să fie în principiu 
realizabil, aşadar numai dacă postulăm pe 
Dumnezeu (într-un sens apropiat de cel 
teist). Acest argument n-a fost îndeobşte 
acceptat ca fiind mai izbutit decît alte ar¬ 
gumentări în sprijinul teismului. Vezi 
Dumnezeu, argumente în sprijinul existen¬ 
ţei sale. 


argumentul ontologic. încercarea dea do¬ 
vedi, pe temeiul simplei examinări a con¬ 
ceptului de Dumnezeu, că fiinţa la care s-ar 
aplica acest concept există cu necesitate. 
Acest argument a fost dezvoltat pentru în- 
tîia dată de Sf *Anselm. *Toma d’Aquino 
l-a criticat şi l-a respins oarecum ambiva- 
lent. Resuscitat de *Descartes, argumentul 
a fost acceptat de *Spinoza şi de *Leibniz, 
de acesta din urmă cu unele restricţii. A 
fost însă criticat şi respins atît de *Hume, 
cît şi de *Kant. Sf. Anselm a formulat ideea 
de Dumnezeu ca fiind „ideea a ceva faţă de 
care nu se poate concepe nimic mai mare“ 
(aliquid quo nihil maius cogitari potest) 
(Proslogion II). Apoi a argumentat că ceva 
ce există în realitate este cu necesitate mai 
mare decît ceva ce există numai în minte, 
prin urmare. Dumnezeu există atît în minte 
cît şi în afara ei, pentru că dacă ar exista nu¬ 
mai în minte, nu şi în realitate, nu ar fi „ce¬ 
va faţă de care nu se poate concepe nimic 
mai mare“. 

Obiecţia tomistă pare să admită princi¬ 
piul de bază că propoziţia „Dumnezeu nu 
există“ este autocontradictorie, distingînd 
însă totodată ceea ce e evident prin sine de 
ceea ce poate să fie sau să nu fie prin sine 
evident cutărei sau cutărei persoane. „Aşa¬ 
dar, eu susţin că Propoziţia «Dumnezeu 
există» este evidentă prin sine, deoarece su¬ 
biectul şi predicatul ei sînt identice, căci, 
după cum vom vedea mai tîrziu. Dumnezeu 
este propria sa existenţă...** Totodată însă 
d’Aquino operează aproape imediat după 
aceea distincţia între ceea ce există în reali¬ 
tate şi ceea ce există numai în gîndire. 

Tocmai prin prisma acestei distincţii, 
Kant avea să respingă mai tîrziu fără echi¬ 
voc acest argument aşa cum apărea la Des- 
cartes şi la Leibniz: „O sută de taleri reali 
nu conţin nimic mai mult decît o sută de 
taleri posibili... Dar la averea mea, o sută 
de taleri reali înseamnă mai mult decît sim¬ 
plul concept despre o sută de taleri (adică al 
posibilităţii lor)** (Critica raţiunii pure, A 
595^ 627). 

Discipolii de astăzi ai lui Kant insistă 
asupra ideii că existenţa nu este un predicat 
(obişnuit), ea fiind presupusă de atribuirea 
categorică a oricărui alt predicat; iar a spu¬ 
ne că ceva există înseamnă a admite ca de 

la sine înţeles că acel ceva are multe (alte) 
atribute. Astfel, ca să împrumutăm un 
exemplu de la G.E. *Moore, putem spune, 
de bună seamă, că „unii tigri îmblînziţi mî- 
rîie, iar unii nu“, dar ar fi un strident sole- 
cism semantic să susţinem că „unii tigri îm¬ 
blînziţi există, iar unii nu“. înainte de Kant, 
Hume lichidase chestiunea expeditiv: „în 
schimb, că Cezar sau arhanghelul Gabriel 
sau orice fiinţă nu a existat niciodată, aces¬ 
tea pot fi Propoziţii false, dar totuşi pot fi 
gîndite clar şi nu implică nici o contradic- 
ţie“ {Cercetare asupra intelectului ome¬ 
nesc XII (III)). 

Majoritatea filozofilor de seamă de după 
Hume şi Kant i-au urmat pe aceştia în res¬ 
pingerea argumentului ontologic. La răs¬ 
timpuri, totuşi, ei a fost resuscitat — ca, de 
pildă, la *Hegel şi la R.G. *Collingwood. 
Dezbaterile pe care le-a prilejuit şi-au pus 
amprenta pe logica simbolică modernă; ast¬ 
fel, în Principia Mathematica a lui *Rus- 
sell şi *Whitehead se realizează o distincţie 
notaţională fundamentală între Propoziţiile 
care asertează existenţa şi toate celelalte 
{vezi încărcătură existenţială; cuantor), tot 
aşa, cei ce pledează pentru o recurgere re¬ 
gulată la *modui de vorbire formal nu pierd 
nicicînd ocazia să sublinieze că proponenţii 
argumentului ontologic nu fac cuvenita dis¬ 
tincţie între concept şi obiect şi nu sesizea¬ 
ză diferenţa categorială dintre manevrarea 
definiţiei unui cuvînt şi descoperirea faptu¬ 
lui că respectivul cuvînt — indiferent de cum 
este definit — se aplică sau nu la ceva real. 

Un element asupra căruia a insistat Leib- 
niz şi pe care cu mult înaintea sa îl semna¬ 
lase sumar *Duns Scotus este că o dovadă 
ontologică validă şi completă a existenţei 
lui Dumnezeu trebuie să aibă ca preambul 
o demonstraţie a faptului că conceptul rele¬ 
vant de Dumnezeu este el însuşi legitim şi 
impecabil, adică neviciat de vreo contradic¬ 
ţie ascunsă sau în vreun alt mod: „Dacă 
Dumnezeu e posibil. Dumnezeu există.“ 
Cîte un argument ontologic a jucat un rol- 
cheie în majoritatea sistemelor raţionaliste 
{vezi raţionalism), dat fiind că el cuprinde 
făgăduinţa unei premise existenţiale nece¬ 
sar adevărate şi extrem de bogate, din care 
filozoful raţionalist poate spera să deducă 
numeroase şi variate consecinţe de detaliu. 


O atare funcţie ar fi vrut să rezerve ♦Platon, 
în Republica, Formei Binelui, menită a 
servi drept „principiu prim neipotetic“ al 
dialecticii sale deductive. 

Mai trebuie luat aminte că la Descartes 
argumentul ontologic se cere deosebit de 
ceea ce uneori, pe urmele unei sugestii car¬ 
teziene, este numit în literatura filozofică 
anglofonă the trademark argument (argu¬ 
mentul însemnului — n.t.). Acesta pleacă 
nu de la însuşi conceptul de Dumnezeu, ci 
de la faptul psihologic că noi posedăm în 
prezent acest concept. Argumentul e că 
această idee e mult prea splendidă pentru ca 
oamenii singuri să o fi putut fauri, că deci 
ea nu poate fi produsă decît de Dumnezeu, 
fiind în fapt implantată în sufletele noastre, 
ale tuturor, „aşa cum însemnul unui pro¬ 
ducător este imprimat pe produsul ieşit din 
mîinile sale“. Vezi şi argumentul cosmolo¬ 
gic, creaţie; argumentul fizico-teologic. 

argumentul teleologic (în engleză: argu¬ 
ment from design sau argument to design 
— n.t.). Cel mai popular şi pentru mulţi cel 
mai convingător dintre toate argumentele 
tradiţionale în favoarea existenţei lui Dum¬ 
nezeu. Se obişnuieşte să se purceadă nu 
deductiv {vezi deducţie), de la cazuri de fi¬ 
nalitate admise, ci de la observaţii privind 
regularitatea şi integrarea, printr-un soi de 
raţionament plecînd de la experienţă, la 
concluzia că acestea nu pot fi decît opera 
unui Proiectant. 

Printre formulările clasice ale acestui tip 
de raţionament se numără cele din De Na¬ 
tura Deorum de Cicero, din Natural Theo- 
logy de William Paley şi cea de-a cincea 
din cele *Cinci căi ale Sf *Toma d’Aqui- 
no. Argumentul a fost atacat de *Hume, 
întîi în secţiunea XI din Inquiry concerning 
Human Understanding, iar apoi în postum 
publicatele sale Dialogues concerning Na¬ 
tural Religion. 

Prima distincţie importantă care se cere 
făcută este cea dintre, pe de o parte, apelul 
la intervenţia şi iscusinţa divine pentru 
explicarea cîte unui fenomen despre care se 
crede că o ştiinţă pur seculară nu va fi în 
veci capabilă să-l explice, iar pe de alta, 
teza că nici chiar regularităţile cele mai 
universale şi fundamentale descoperite de 

oamenii de ştiinţă nu pot fi intrinseci Uni¬ 
versului însuşi, ci trebuie admis că sînt 
impuse şi susţinute de Dumnezeu (yezi 
creaţie; Univers şi univers). Susţinerile de 
primul fel, care nu sînt necesarmente in¬ 
compatibile cu această din urmă teză, pot fi 
în principiu oricînd discreditate de ultimele 
ştiri sosite de pe frontul ştiinţei; este unul 
dintre motivele pentru care teologii con¬ 
temporani vorbesc uneori ireverenţios de¬ 
spre ideea unui *Dumnezeu al lacunelor. O 
teză de-al doilea fel, pe care unii cred a o 
identifica la Toma d’Aquino, nu este expu¬ 
să unui risc similar. Ea poate, dimpotrivă, 
să-şi permită să salute triumfurile ştiinţei ca 
îmbogăţiri ale propriilor ei premise. Teoria 
darwinistă a originii speciilor prin selecţie 
naturală ar fi extrem de deconcertantă pen¬ 
tru exponenţii primei variante a argumentu¬ 
lui teleologic, în timp ce pentru cei ce sub¬ 
scriu la cea de-a doua poate fi un eveniment 
binevenit. 

Cea de-a doua distincţie importantă este 
între cei ce apelează la un presupus prin¬ 
cipiu sintetic a priori al cauzalităţii, care 
garantează că în mod necesar lucruri de 
cutare sau cutare fel sînt sau nu sînt cauzate 
în cutare sau cutare fel şi cei ce, urmîndu-1 
pe Hume, insistă că, din perspectiva a ceea 
ce putem cunoaşte a priori, „Orice poate fi 
cauză a orice“. 

Fără o garanţie de acest gen, pe care, du¬ 
pă cum susţin humeenii, nu o avem şi nici 
nu o putem avea vreodată, tot ce putem fa¬ 
ce este să efectuăm raţionamente pornind 
de la experienţa ce am acumulat-o despre 
Dumnezei şi despre Universuri. In mod ne¬ 
cesar însă o asemenea experienţă ne lipseş¬ 
te cu totul deoarece atît Dumnezeu, a cărui 
existenţă vrem s-o dovedim, cît şi Univer¬ 
sul, de la care trebuie să pornească întregul 
raţionament, sînt, prin definiţie, unici. Încît 
nu se poate argumenta că (după cum ne în¬ 
vaţă experienţa altor cazuri!) este fie ex¬ 
trem de probabil, fie extrem de improbabil 
ca Universul să fi putut avea regularitatea şi 
gradul de integrare pe care constatăm că le 
are dacă această regularitate şi această inte¬ 
grare nu i-ar fi fost impuse şi n-ar fi susţi¬ 
nute de Dumnezeu. Tot aşa, n-avem nici o 
îndreptăţire pentru a infera, fără beneficiul 
revelaţiei, ce fel de Univers ar fi rezonabil 

să ne aşteptăm să creeze — şi dacă, în ge¬ 
neral, ar trebui să ne aşteptăm să creeze 
unul — o Fiinţă ce depăşeşte cu totul capa¬ 
citatea umană de înţelegere. Un humean ar 
merge chiar mai departe, sugerînd că dato¬ 
ria de a produce dovezi trebuie să cadă în¬ 
totdeauna în sarcina celui ce vrea să susţină 
despre una sau alta dintre caracteristicile pe 
care Universul se dovedeşte a le avea că nu 
pot să-i fie intrinseci. Acesta este tocmai 
ateismul stratonician (vezi Straton din 
Lampsacos) pe care Hume l-a întîlnit expus 
cu multă simpatie în Dicţionarul lui Pierre 
*Bayle şi despre care mulţi cred că a fost 
punctul de vedere final al lui Hume însuşi. 

Se cuvine observat că ideea de proiect 
sau de alcătuire meşteşugită, deşi e compa¬ 
tibilă cu cea a unei Fiinţe atotputernice, nu 
se armonizează prea bine cu ea. 

argument transcendental. Argument care 
răspunde la întrebarea: ce condiţii trebuie 
satisfăcute pentru a fi posibilă cunoaşterea 
transcendentală a unei propoziţii pe care o 
ştim adevărată? *Kant numea transcenden¬ 
tală orice cunoaştere „care se ocupă în ge¬ 
nere nu cu obiecte, ci cu modul nostru de 
cunoaştere a obiectelor, întrucît aceasta 
este posibil a priori (Critica raţiunii pure 
B 25, A 11-12). O argumentare transcen¬ 
dentală va lămuri, aşadar, care este înţele¬ 
sul precis al Propoziţiei pe care o ştim ade¬ 
vărată. De exemplu, Kant ia drept de la sine 
înţeles că noi ştim că Propoziţiile geome¬ 
triei euclidiene sînt adevărate, dar argu¬ 
mentează că acest lucru este posibil numai 
dacă spaţiul e forma simţului extern, aşadar 
numai dacă mintea însăşi determină carac¬ 
teristicile spaţiale ale obiectelor pe care le 
percepe. 

argumentum ad baculum (în latină: argu¬ 
mentul care recurge la bîtă). Argumentare 
ce foloseşte implicit sau explicit ameninţa¬ 
rea. Atunci cînd, în filmul Moşul, mafiotul 
se supune instrucţiunii de „a-i face o ofertă 
pe care să nu o poată refuza“, el prezintă un 
argumentum ad baculum. 

argumentum ad hominem (în latină: ar¬ 
gument ce vizează omul). Denumirea e 
folosită pentru două feluri de a argumenta. 
Primul e o argumentare falacioasă (vezi 



Aristotel 


A 


33 


eroare logică) în care premisele nu fac decît 
să atace un anumit om (cu referire, de pildă, 
la lipsa lui de integritate morală), în timp ce 
concluzia urmăreşte să dovedească falsita¬ 
tea unei teze susţinute de el. Acest mod de 
argumentare poate eventual să dovedească 
o nepotrivire interesantă între om şi vede¬ 
rile sale sau să ne facă să suspectăm teme¬ 
iurile care-1 fac să le susţină. El nu dove¬ 
deşte însă nimic în ce priveşte adevărul sau 
falsitatea tezei respective. 

Cel de-al doilea fel e o argumentare ce-şi 
ia drept premisă ceva ce este acceptat de 
cealaltă parte, dar eventual nu şi de către 
cel ce argumentează, şi deduce o conse¬ 
cinţă inacceptabilă pentru cealaltă parte. 
Această formă de argumentare este uneori 
repudiată ca fiind falacioasă sau într-altfel 
inadecvată. Repudierea e nejustificată. Nu-i 
nimic falacios în a trage dintr-o premisă o 
concluzie ce decurge într-adevăr din ea. Şi 
nu-i nimic nepotrivit în a semnala cuiva că 
nu poate, rămînînd consecvent cu sine, să 
susţină cutare lucru şi să respingă cutare 
altul. 

De exemplu, s-a descoperit că anumiţi 
colaboratori apropiaţi ai unui lider politic 
profitaseră substanţial din nişte tranzacţii 
imobiliare de genul unora pe care respecti¬ 
vul politician le denunţase ca fiind incorec¬ 
te. Adversarilor care au semnalat incompa¬ 
tibilitatea acestor practici cu principiile 
proclamate li s-a replicat că sînt nişte ca¬ 
lomniatori şi ipocriţi, doar pe temeiul că ei 
înşişi n-au respectat şi nici măcar n-au 
pretins că acceptă acele principii politiceşte 
populare dar discutabile. 

Acest al doilea tip de argumentare ad 
hominem nu este nepotrivit, ci chiar foarte 
la locul său atunci cînd doi interlocutori se 
află într-un dezacord moral. Căci care ar fi 
calea mai bună sau mai raţională de a-1 adu¬ 
ce pe unul dintre ei mai aproape de celălalt 
decît arătîndu-i că din propriile sale prin¬ 
cipii enunţate la început decurg concluzii 
pe care el însuşi le găseşte inacceptabile? 

argumentum ad ignorantiam (în latină: 
argumentare ce invocă necunoaşterea). De¬ 
numirea, introdusă de *Locke {Essay IV 
(XVII) 20), pentru stratagema celor care 
„cer adversarului să admită ceea ce ei pre¬ 


tind a fi o dovadă, sau, altminteri, să pro¬ 
ducă una mai bună“. 

argumentum ad judicium (în latină: argu¬ 
mentare ce apelează la judecată). Denu¬ 
mirea, introdusă de *Locke {Essay IV 
(XVII) 22) pentru utilizarea, aprobată de el, 
a „dovezilor scoase din oricare dintre fun¬ 
damentele cunoaşterii sau ale probabilită- 
ţii“. Este pus în contrast cu *argumentum 
ad hominem, ^argumentum ad ignorantiam 
şi ^argumentum ad verecundiam, pe care 
Locke le respingea. 

argumentum ad verecundiam (în latină: 
argumentare ce apelează la respect). Denu¬ 
mirea, introdusă de * Locke {Essay IV 
(XVII) 19) pentru apelul la respectul şi 
supunerea datorate autorităţii cuiva, sub- 
înţelegînd că nu e vorba de o autoritate re¬ 
levantă pentru domeniul în care se plasează 
problema în discuţie. 

argumentum a fortiori. Vezi a fortiori. 

Aristotel (384-322 a.Chr.). Filozof grec 
născut la Stagira, fiu al medicului de curte 
al regelui Macedoniei. La vîrsta de şapte¬ 
sprezece ani a intrat în Academia lui Platon 
din Atena, unde a fost întîi elev, apoi pro¬ 
fesor, timp de douăzeci de ani, pînă la 
moartea lui Platon. Următorii doisprezece 
ani i-a petrecut în afara Atenei; în decursul 
a trei din aceşti doisprezece ani a fost pre¬ 
ceptor al tînărului Alexandru cel Mare. în 
335 a revenit la Atena, întemeind aici pri¬ 
ma sa şcoală. Liceul, unde a predat pe par¬ 
cursul următorilor doisprezece ani. La 
moartea lui Alexandru, sentimentele anti- 
macedoniene ale atenienilor l-au silit pe 
Aristotel să se refugieze în Eubeea, unde 
după scurtă vreme a şi murit. 

Majoritatea scrierilor lui Aristotel, care 
s-au păstrat mai mult sau mai puţin intacte, 
constă din tratate nepublicate ce reprezen¬ 
tau fie notele sale de curs, fie erau folosite 
ca texte de către elevii săi. Din dialogurile 
şi din celelalte lucrări publicate de Aristotel 
în cursul vieţii s-au păstrat doar fragmente 
citate de autori de mai tîrziu. Despre trata¬ 
tele păstrate s-a considerat, în mod tradiţio¬ 
nal, că expun un sistem sau o doctrină 
încheiate. Abia în secolul nostru unii cerce¬ 
tători au încercat să deceleze o evoluţie a 

scrierilor lui Aristotel. Primele încercări de 
a urmări această evoluţie au fost călăuzite 
de ipoteza că Aristotel trebuie să fi debutat 
ca un platonician loial, devenind, pe mă¬ 
sură ce evolua, mai critic faţă de Platon. 
Anumite studii mai recente descoperă o 
ostilitate faţă de filozofia lui Platon în tra¬ 
tatele socotite cele mai timpurii ale lui 
Aristotel şi detectează evoluţia unei poziţii 
mai sofisticate care, nefiind nicidecum a lui 
Platon, este totuşi mai apropiată ca spirit de 
acesta. 

în Metafizica (A 9 şi M 4-5), Aristotel 
critică în mod explicit teoria platoniciană a 
Formelor, facînd aluzie la argumentul celui 
de-al treilea om {vezi Platon) şi facînd im- 
putaţia că Formele sînt de prisos ca meca¬ 
nisme explicative şi că diversele argumente 
în favoarea acceptării Formelor ori nu do¬ 
vedesc nimic, ori stabilesc existenţa unor 
Forme nedorite, de felul negaţiilor şi al 
relaţiilor. Chiar şi în locul unde Formele lui 
Platon nu sînt ţinta criticii, Aristotel avan¬ 
sează teorii care merg împotriva curentului 
de gîndire al lui Platon. Această constatare 
se aplică mai cu seamă tratatelor logice, 
care probabil datează din anii petrecuţi de 
Aristotel în Academie. 

în Categoriile, bunăoară, lucrurile indi¬ 
viduale cum ar fi cutare om sau cutare ani¬ 
mal sînt numite substanţe prime; *speciile 
şi genurile {vezi gen) substanţelor prime 
sînt numite substanţe secunde. Speciile şi 
genurile sînt ceea ce este un lucru indivi¬ 
dual; Socrate e om (specie) şi animal (gen). 
Cuvîntul ousia, tradus prin „substanţă**, în¬ 
seamnă în sens mai literal „realitate**. Sus- 
ţinînd că lucrurile individuale sînt realităţi 
primare, Aristotel răstoarnă viziunea pla¬ 
toniciană potrivit căreia particularele sensi¬ 
bile sînt doar parţial reale, reflexe palide 
ale realităţii depline, despre care se spune 
că este inadecvat imitată de aceste lucruri 
particulare. 

Aristotel adaugă, ca pe o caracteristică 
pe care o au deopotrivă realităţile (substan¬ 
ţiale) prime şi cele secunde, lipsa contrari¬ 
ilor. Multe dintre Formele platoniciene se 
prezintă în perechi contrare, ca, de exem¬ 
plu, marele şi micul. Aristotel nu e dispus 
să taxeze marele şi micul drept substanţe 
secunde. Ele aparţin uneia din celelalte 

nouă categorii (în cazul de faţă: categoriei 
relaţie), deoarece ele nu dau seama, la drept 
vorbind, despre ceea ce este o substanţă 
primă. „Om** spune ce este Socrate pentru 
că o definiţie a lui „om** poate fi predicată 
despre Socrate (el este un mamifer biped); 
„înalt de cinci coţi**, „palid**, „căsătorit** nu 
spun ce este Socrate, pentru că despre el nu 
se poate spune că este o mărime, o culoare 
sau o relaţie de vreun fel. Celelalte nouă ca¬ 
tegorii depind de substanţă deoarece calită¬ 
ţile, cantităţile etc. există numai în chip de 
calităţi, cantităţi etc. ale unor substanţe in¬ 
dividuale. 

în Analiticele secunde, tratat ce discută 
despre structura logică a unei ştiinţe, Aris¬ 
totel argumentează în favoarea autonomiei 
diferitelor discipline (geometrie, astrono¬ 
mie, armonică) şi împotriva existenţei unor 
principii comune tuturor ştiinţelor, din care 
să poată fi deduse explicaţiile corecte oferi¬ 
te în acele ştiinţe. Acceptarea acestei poziţii 
ar submina speranţele pe care Platon, cel 
puţin într-o anumită perioadă, le punea în 
♦dialectică. Despre dialectică se spune în 
Republica lui Platon că se preocupă de cău¬ 
tarea celor mai generale principii din care 
pot fi derivate chiar şi principiile matema¬ 
ticii. 

Aristotel nu acordă niciodată dialecticii 
demnitatea de încoronare a ştiinţelor dar, 
asemeni lui Platon, gîndirea sa a fost mode¬ 
lată profund de implicarea sa în acea activi¬ 
tate specifică de dezbatere care constituia, 
în ochii lui Platon, începutul dialecticii. E 
foarte probabil că Topica, manualul de teh¬ 
nici dialectice al lui Aristotel, era folosită 
în Academie. Dialectica l-a condus pe Aris¬ 
totel spre elaborarea unei teorii formale a 
inferenţei valide, axată pe *silogism. Ea l-a 
făcut, de asemenea, din nevoia de a repera 
echivocurile, să se preocupe de diferitele 
moduri de folosire a cuvintelor {vezi echi- 
vocaţie). 

Unul dintre mijloacele de detectare a 
echivocaţiei l-a constituit, pentru Aristotel, 
tocmai această consolidare a frontierelor 
dintre disciplinele autonome. Un cuvînt nu 
este folosit în mod univoc dacă este aplicat 
la diferite feluri de lucruri, cum este, de 
exemplu, folosit cuvîntul „berbec** pentru a 
desemna un animal, respectiv o maşină de 

război. Căci pentru a exista o unică ştiinţă 
care să se ocupe de tot ce este numit „ber- 
bec“, cuvîntul „berbec“ trebuie aplicat la 
un singur gen de lucruri. Faptele şi explica¬ 
ţiile referitoare la diferite genuri de lucruri 
aparţin unor ştiinţe diferite. 

Combinat cu categoriile, acest principiu 
oferea argumente în plus împotriva proiec¬ 
tului platonician al unei ştiinţe ce le-ar do¬ 
mina pe toate celelalte. Categoriile sînt cele 
mai înalte genuri din cîte există. Ele însă nu 
sînt specii ale unui gen şi mai general, pen¬ 
tru că speciile unui gen pot să existe una 
fără alta, pe cînd nouă dintre categorii nu ar 
putea exista fără categoria substanţei. Aşa¬ 
dar, nu există un unic gen care să-şi subsu¬ 
meze toate cîte sînt şi, ca atare, nici o ştiinţă 
care să îmbrăţişeze totul. Platon spune că 
dialectica studiază Fiinţa sau Binele, dar „a 
ri“ şi „bun“ sînt folosite în cadrul mai mul¬ 
tor categorii şi deci nu sînt univoce. 

Acest argument apare în Etica eudemică 
1.8. El este însă considerabil atenuat în Me¬ 
tafizica 1, unde Aristotel admite că o ace¬ 
eaşi ştiinţă poate să îmbrăţişeze lucruri ce 
sînt sistematic legate între ele altfel decît 
speciile aceluiaşi gen. Categoriile arată în 
ce mod diferite lucruri despre care se zice 
că sînt (cantităţi, calităţi, relaţii etc.) se lea¬ 
gă de substanţă astfel încît, pînă la urmă, 
este cu putinţă o disciplină care să studieze 
tot ceea ce fiinţează. Aristotel numeşte 
această disciplină „Filozofia primă“, deşi 
tratatul consacrat ei a ajuns mai tîrziu să fie 
cunoscut sub numele de Metafizică. între¬ 
prinderea unei cercetări de felul Filozofiei 
prime reprezintă oarecum o concesie făcută 
lui Platon. 

Problema centrală a Metafizicii (cărţile 
Z, H) este „Ce este substanţa?^. Categoriile 
dăduseră la ea răspunsul scurt „Lucrurile 
individuale, precum Socrate sau acest caP*. 
Acum însă se vădeşte că acest răspuns nu 
mai e adecvat, probabil pentru că gîndirea 
lui Aristotel evoluase ca urmare a aplicării 
categoriilor la analiza schimbării. O schim¬ 
bare tipică (analiză în Fizica 1.7.) are loc 
atunci cînd o substanţă, să zicem Socrate, 
care are o anumită calitate, de pildă alb, în¬ 
cetează să aibă această calitate şi dobîndeş- 
te o alta, de pildă brun. Schimbări cărora li 
se potriveşte această analiză se petrec şi în 


categoriile cantităţii sau în aceea a locului, 
întocmai ca în categoria calităţii {Fizica V, 
1), însă există un gen de schimbare ce nu se 
pretează la o atare analiză. 

într-un scurt tratat. Despre naştere şi 
pieire, Aristotel analizează apariţia (ca 
opusă dobîndirii unei calităţi etc.) şi dispa¬ 
riţia (ca opusă pierderii unei calităţi etc.). 
El deosebeşte la o substanţă individuală, 
cum e de exemplu o statuie, materia (bron¬ 
zul) şi forma (chipul unui zeu). (Cuvîntul 
„formă“ aşa cum este folosit aici nu trebuie 
confundat cu Forma sau Ideea platoniciană; 
forma aristotelică a statuii nu are o existen¬ 
ţă separată de orice fel de materie.) O sta¬ 
tuie ia naştere atunci cînd bronzul e turnat 
într-un anumit tipar şi încetează să existe 
atunci cînd bronzul e retopit în altceva. în 
Metafizica Z şi D se explică de ce bronzul 
nu trebuie considerat drept substanţă, iar 
forma ca aparţinînd unei alte categorii. 
Bronzul, prin el însuşi, nu posedă suficien¬ 
tă unitate pentru a putea fî privit drept o 
substanţă. 

Metafizica nu se angajează însă, după 
cum ne-am aştepta, pe calea declarării sub¬ 
stanţei (ca real primordial) drept un com¬ 
pus din formă şi materie. Aristotel doreşte 
ca realul în sens primar să fie cognoscibil şi 
rămîne ataşat lui Platon în ideea că ceea ce 
e cognoscibil trebuie să fie etern şi defini- 
bil. Ceea ce e compus din formă şi materie 
este pieritor şi nedefinibil. Numai forma 
(numită şi esenţa) unui compus din formă şi 
materie poate fi definită. Aristotel se simte 
de asemenea îndreptăţit să susţină că for¬ 
mele nu se nasc şi nu pier atunci cînd un 
compus este creat sau distrus, pentru că for¬ 
ma va exista întrupată aiurea, în vreo altă 
materie. Rezultă de aici că forma este ceva 
comun mai multor indivizi, iar prin aceasta 
candidatul aristotelic la statutul de realitate 
primară este adus mai aproape de Formele 
ideale separate ale lui Platon. 

Numai că în aceeaşi carte a Metafizicii (Z 
13-14) Aristotel afirmă că formele platoni¬ 
ciene nu pot fi substanţe pentru că sînt uni¬ 
versale sau comune multor lucruri. Această 
afirmaţie pare a fi la fel de tranşant incom¬ 
patibilă cu identificarea explicită de către 
Aristotel a formei cu substanţa. Exegeţii nu 
s-au putut pune de acord în privinţa modu- 

lui în care Aristotel evită această contradic¬ 
ţie şi nici măcar în privinţa întrebării dacă 
izbuteşte să o evite. Unii sugerează că Aris¬ 
totel distinge, fără a ne-o spune clar, între 
ceea ce este real în chip primar (compusul 
alcătuit din formă şi materie) şi realitatea 
definibilă (forma). Alţii sugerează, în pofi¬ 
da aparenţelor, că formele nu sînt comune, 
ci specifice fiecărui individ. O a treia so¬ 
luţie ar fi că atunci cînd Aristotel neagă că 
substanţa poate fi comună, el vrea să spună 
„comună mai multor definiţii“. De exem¬ 
plu, animal ar figura deopotrivă în definiţia 
omului şi în cea a calului; om şi cal ar fi 
substanţe, dar animal nu. Potrivit acestui 
din urmă punct de vedere, realităţile prima¬ 
re în Metafizica sînt speciile. 

Cel de-al doilea punct de vedere menţio¬ 
nat adineauri, că fiecare lucru individual îşi 
are propria sa formă caracteristică, pare a fi 
în concordanţă cu exemplul predilect al lui 
Aristotel: un om e compus dintr-o formă, 
psyche (în traducere, suflet), şi o materie 
(came şi sînge); şi oare nu are fiecare om 
un suflet al său, caracteristic? Lucmrile 
stau într-adevăr aşa cu psyche-a lui Platon, 
realitate materială sălăşluind într-un corp 
ca într-o temniţă; dar psyche-a aristotelică 
este ceva cu totul diferit. Conform tratatu¬ 
lui despre suflet (De Anima), orice fiinţă 
vie are psyche; aceasta e ceea ce dă viaţă 
unui lucru şi constă în capacitatea de a 
efectua diferite activităţi caracteristice vie¬ 
ţii. Fiinţele vii de pe treapta cea mai de jos, 
plantele, au numai capacitatea de a se hrăni 
şi a se reproduce; animalele posedă în plus 
capacitatea de a simţi şi pe cea de a se miş¬ 
ca; animalele superioare au în plus o me¬ 
morie limitată; oamenii mai au pe deasupra 
capacitatea de a raţiona. Materia care a 
pierdut aceste capacităţi este moartă, şi cum 
aceste capacităţi sînt ale unui corp, este 
absurd — cu o singură excepţie — să se 
vorbească despre existenţa lor fără un corp 
şi tot aşa despre existenţa lor într-un corp 
lipsit de organele necesare exercitării lor. 
Vederea nu poate exista într-un corp lipsit 
de ceva capabil să facă ceea ce face ochiul. 

Această strînsă dependenţă a psyche-i de 
corp îi permite lui Aristotel să spună (Me¬ 
tafizica Z 8) că materia diferită este cea ca- 
re-i face pe oamenii diferiţi să fie diferiţi. 

Dacă există o deosebire între psyche-a unui 
om şi cea a unui alt om, această deosebire 
nu poate să derive decît din corpurile lor di¬ 
ferite şi să dispară atunci cînd acestea mor. 
Orice speranţă de supravieţuire personală 
după moarte trebuie să se sprijine, cu o sin¬ 
gură excepţie, pe această strînsă dependen¬ 
ţă a psyche-\ de corp. Despre o singură ca¬ 
pacitate, îndeajuns de obscură, prezentă în 
gîndirea abstractă, Aristotel afirmă că nu e 
legată de nici un organ al corpului, putînd 
de aceea să supravieţuiască corpului. Aceas¬ 
ta e o formă pură şi nu e clar cum se pot 
individualiza formele pure. Aristotel spune 
atît de puţin în această privinţă încît nu poa¬ 
te fi exclusă opinia marelui comentator 
arab din secolul al Xll-lea, *Averroes, că 
pentru întregul neam omenesc există o sin¬ 
gură asemenea formă pură. 

Teoria despre sufletul omenesc joacă un 
rol important în gîndirea etică a lui Aristo¬ 
tel. Etica se ocupă de acele caracteristici pe 
care oamenii le dobîndesc prin obişnuinţă 
(ethos înseamnă aproximativ „obişnuin- 
ţă“). Pentru a determina care dintre obişnu¬ 
inţe trebuie cultivate, Aristotel porneşte de 
la ceea ce toţi oamenii socotesc a fi scopul 
vieţii, eudaimonia (însemnînd, aproxima¬ 
tiv, „fericirea“; dar în limba greacă curentă 
eudaimonia nu poate consta într-o plăcere 
inferioară). Desigur, oamenii nu prea sînt 
de acord unii cu alţii cînd e vorba să spună 
mai precis în ce constă fericirea. Pentru a 
răspunde la această întrebare, Aristotel por¬ 
neşte de la considerentul că scopul spre 
care tinde un lucru reprezintă binele pentru 
acest lucru, după care face un pas care mul¬ 
tora li se pare dubios, identificînd acest 
scop cu actualizarea potenţialităţii optime a 
lucrului respectiv. Cu alte cuvinte, urmă¬ 
rind fericirea, toţi oamenii caută să actua¬ 
lizeze optimul de care oamenii sînt în stare. 
Se operează astfel o identificare între „bi¬ 
nele urmărit de oameni“ şi „ce înseamnă a 
fi om bun“. Următorul pas constă în a de¬ 
termina optimul de care oamenii sînt capa¬ 
bili, prin determinarea activităţii (ergon) 
distinctive a omului. Pasul acesta este rezo¬ 
nabil, dat fiind că nu poţi spune în ce constă 
optimul de care e capabil un X dacă nu ştii 
ce este distinctiv pentru activitatea X-ilor. 
Din cele spuse cu privire la psyche-a ome- 

nească rezultă că pentru oameni este dis¬ 
tinctiv că raţionează. 

Aristotel trage într-adevăr concluzia că 
omul cel mai bun (şi mai fericit) îşi petrece 
cît mai mult timp cu putinţă în cea mai pură 
activitate a raţiunii, teoretizarea {Etica X). 
Fiind însă om, partea raţională a sufletului 
(psyche) său nu se rezumă la intelect, astfel 
încît excelenţa intelectuală nu formează 
prin ea însăşi un om bun şi fericit. Raţiunea 
guvernează deopotrivă gîndirea teoretică şi 
acţiunea. Acţiunea este reacţia la o dorinţă, 
iar această reacţie, subliniază Aristotel, 
poate fi prea puternică sau prea slabă. 
Reacţia corectă se situează undeva între 
aceste două extreme. Aceasta este doctrina 
justei măsuri. Ea nu pretinde să ofere un 
procedeu de decizie morală, ci este un 
enunţ (meta-etic) privind forma anumitor 
concepte morale: în raport cu orice virtute 
există cîte două vicii distincte. 

Pe lîngă excelenţa intelectuală este ne¬ 
voie, aşadar, de excelenţă morală. Omul în¬ 
zestrat cu aceasta din urmă posedă habitu¬ 
dini ce-1 îndrumă de fiecare dată să gă¬ 
sească justa măsură între două extreme ce 
constituie vicii. Aceste habitudini nu sînt 
nişte reacţii negîndite sau instincte naturale 
ce împing spre săvîrşirea unor acţiuni bune. 
Ele comportă o evaluare raţională a fiecărei 
noi situaţii şi o alegere făcută în lumina 
unei concepţii despre lucrurile spre care 
oamenii trebuie să năzuiască, despre ceea 
ce ei trebuie să considere că înseamnă feri¬ 
cirea. 

aristotelism. Aristotelismul şi *neoplato- 
nismul străjuiesc ca doi coloşi gemeni are¬ 
na mondială medievală a gîndirii filozofice, 
în diferite momente ele s-au ciocnit, s-au 
amestecat şi separat, dar rezultatul a fost de 
fiecare dată rodnic, deschizînd orizonturi 
dezvoltării filozofice. însuşi termenul „aris- 
totelism“ este foarte cuprinzător, desem- 
nînd deopotrivă răspîndirea şi studiul doc¬ 
trinei aristotelice, adoptarea şi practicarea 
deliberată, ba chiar şi pervertirea acestei 
doctrine de către diferite grupuri. în istorie, 
poate fi împărţit convenabil într-o ramură 
grecească-europeană şi una arabă, legată de 
Orientul Mijlociu. 


Imboldul iniţial pentru dezvoltarea celei 
dintîi l-a dat discipolul lui Aristotel, Theo- 
firast (m. c. 288 a.Chr.), care a prelut con¬ 
ducerea şcolii, numite Peripatos sau *Ly- 
ceum, la moartea maestrului său, în 322 
a.Chr. Theofrast a dezvoltat unele dintre 
doctrinele lui Aristotel, inclusiv metafizica 
acestuia, iar nu peste multă vreme folosirea 
logicii aristotelice de către stoici şi de către 
sceptici a dus la un studiu mai aprofundat şi 
la asimilarea doctrinelor aristotelice de că¬ 
tre diferite cercuri intelectuale. întreg acest 
proces a cunoscut o încununare magnifică 
în secolul I a.Chr., cînd Andronicos din 
Rhodos (fl. 50-40 a.Chr.) şi cîţiva alţi căr¬ 
turari au editat critic cea mai mare parte a 
Corpus-w\\x\ aristotelic. S-a asigurat prin 
aceasta doctrinelor Stagiritului o largă 
audienţă. 

în primele secole p.Chr. a apărut neopla¬ 
tonismul. Plotin (204-270 p.Chr.), părinte¬ 
le noii filozofii, a preluat ceea ce i-a trebuit 
din aristotelism, dînd deoparte restul. A 
acceptat, spre exemplu, teoria aristotelică a 
Intelectului separat şi a folosit, deşi într-o 
formă modificată, contraste aristotelice pre¬ 
cum materie/formă şi potenţă/act; în 
schimb, a atacat cele zece ^categorii, iar 
viziunea sa a unei ierarhii emanatiste în trei 
trepte, constînd din Unu, Intelect şi Suflet 
se afla într-un straniu dezacord cu teologia 
lui Aristotel. Discipolul lui Plotin, Porphy- 
rios din Tyr (234-C.305), a scris o introdu¬ 
cere (Isagoge) la cele cinci concepte (spe¬ 
cia, genul, diferenţa, propriul şi acciden¬ 
tul), care apar în mai multe rînduri în opera 
lui Aristotel. Această Isagoge a fost adop¬ 
tată ca o parte a Organon-\x\\x\, a fost cano¬ 
nizată pentru generaţiile viitoare ca fiind de 
inspiraţie aristotelică şi a stat la obîrşia doc¬ 
trinei medievale a celor cinci voci (vezi şi 
al-Kindî). Popularitatea i-a asigurat-o *Boe- 
thius (c. 480h:. 524), a cărui intenţie a fost 
să împace aristotelismul cu filozofia lui 
Platon şi a cărui gîndire a fost o mixtură de 
neoplatonism şi aristotelism. El a scris un 
faimos comentariu la Isagoga lui Porphy- 
rios, care avea să dea naştere marii contro¬ 
verse asupra universalelor (vezi universale 
şi particulare) în Evul Mediu. 

Dintre scrierile lui Aristotel, tratatele 
sale de logică au fost cele care i-au fascinat 

cu osebire pe învăţaţi şi au fost studiate cel 
mai asiduu în Evul Mediu timpuriu; Bise¬ 
rica Creştină a început să dezvolte aseme¬ 
nea contraste aristotelice precum substan¬ 
ţă/accident şi materie/formă şi să foloseas¬ 
că tot mai mult aceşti termeni în sensuri 
teologice tehnice. în secolul al XlII-lea 
p.Chr. însă, impactul pînă atunci limitat al 
aristotelismului s-a transformat pînă la ne- 
recunoaştere. Transpunerea în latină a tra¬ 
ducerilor arabe din Aristotel şi, ceea ce a 
fost cu mult mai important, a comentariilor 
arabe la opera sa datorate celor mai de sea¬ 
mă filozofi islamici (v^z/Filozofia islamică) 
a fost catalizatorul unei veritabile explozii 
a aristotelismului în Europa occidentală. 
Averroes (1126-1198) a ajuns chiar la mai 
mare cinste în Occidentul latin decît în pro- 
pria-i ţară, oferind un bogat material de 
reflecţie la doi giganţi intelectuali ai * sco¬ 
lasticii medievale. *Albertus Magnus (Al- 
bertcel Mare, c. 1200-1280) a venit în con¬ 
tact, la Universitatea din Paris, cu comen¬ 
tariile lui Averroes la Aristotel, iar opera sa 
trădează deopotrivă influenţa lui Averroes 
şi a lui Avicenna. Elevul lui Albert, *Toma 
d’Aquino (1225-1274), a încercat să reali¬ 
zeze o sinteză acceptabilă între gîndirea 
creştină şi aristotelism, după ce, în timpul 
studenţiei sale la Neapole, se familiarizase 
cu gîndirea lui Aristotel şi cu cea a lui 
Averroes. Asocierea numelui lui Averroes 
cu aristotelismul i-a creat însă acestuia din 
urmă un renume dubios, iar autorităţile 
ecleziastice din secolul al XlII-lea priveau 
cu multă nelinişte legătura ce se închegase 
între filozoful arab şi cel grec. Putea fi con¬ 
taminată ortodoxia creştină cu doctrine 
averroiste (ba chiar aristotelice) de felul 
celei a eternităţii lumii? Reacţia a constat în 
proscrierea, de mai multe ori, în secolul 
alXIII-lea, începînd cu 1210, a aristotelis¬ 
mului şi a interpretărilor lui averroiste. 
Această evoluţie a culminat cu marea con¬ 
damnare pronunţată la 7 martie 1277 de că¬ 
tre episcopul Parisului, Etienne Tempier. 

Reculul aristotelismului latin a fost însă 
vremelnic. Un studiu atent, deşi nu scutit de 
controverse, al lui Toma d’Aquino, dublat 
de canonizarea acestui învăţat în 1323, au 
contribuit la reabilitarea aristotelismului, 
care a continuat să-i influenţeze pe teologi 

scolastici ca *Duns Scotus (c. 1266-1308) 
şi *William de Ockham (c. 1285-1347). în 
secolele următoare, umanismul renascen¬ 
tist a produs o nouă pleiadă de cărturari in¬ 
teresaţi de limbile clasice care, ca urmare a 
studiului resuscitat al lui Platon, s-au văzut 
siliţi să aleagă între acesta şi Aristotel. 

Secolele XVI, XVII şi XVIII cunosc o 
nouă reacţie împotriva aristotelismului, da¬ 
torată în parte cercetărilor astronomice ale 
unor gînditori precum *Copemic (1473- 
1543), care au contrazis multe din teoriile 
lui Aristotel, precum şi ideilor ştiinţifice de 
mai tîrziu ale fizicienilor din Epoca Lumi¬ 
nilor. Cu toate acestea, doctrinele lui Aris¬ 
totel continuă să fie studiate pînă în pre¬ 
zent. Resuscitarea scolasticii catolice a fost 
autorizată o dată cu elogiul adus, în 1879, 
lui Toma d’Aquino în enciclica Aeterni 
Patris a papei Leon al XlII-lea. La aceasta 
s-a adăugat faptul că studiile aristotelice 
din secolul al XX-lea au beneficiat imens 
de pe urma competentei traduceri în engle¬ 
ză a Corpus-vXm aristotelic, realizată la Ox¬ 
ford sub egida învăţatului Sir W. D. Ross 
(1877-1971), iar traducerile latine au deve¬ 
nit disponibile în seria Aristoteles Latinus. 

Istoria ramurii arabe din Orientul Mijlo¬ 
ciu a aristotelismului contrastează pregnant 
cu a celei greceşti europene. în timp ce în 
Europa doctrinele lui Aristotel, trecînd prin 
filtrul gîndirii scolastice medievale, au re¬ 
apărut îndeobşte într-o formă recognoscibil 
aristotelică, alambicul Orientului Mijlociu 
a produs o formă de aristotelism pe care 
foarte adesea Aristotel însuşi ar fi dezavu¬ 
at-o total. El a avut, de bună seamă, nume¬ 
roşi interpreţi şi a fost receptat în diferite 
feluri de către diferiţi oameni ce au invocat 
deopotrivă autoritatea sa în sprijinul varia¬ 
telor lor dogme. Filozofii musulmani n-au 
făcut excepţie, iar în secolul al X-lea lucra¬ 
rea Rasă’ il Ikhwăn al-Safă’ (Epistolele 
fraţilor întru puritate) merge pînă acolo în- 
cît citează o tradiţie privitoare la profetul 
Muhammad, după care acesta ar fi spus că 
Aristotel s-ar fi făcut musulman dacă ar fi 
apucat să trăiască pînă în vremea lui Mu¬ 
hammad (570-632). în Orientul Mijlociu 
medieval doctrinele aristotelice erau recep¬ 
tate prin ochelari neoplatonicieni, iar aces¬ 
te Epistole, care de fapt reprezintă o enci- 

clopedie neoplatoniciană musulmană, oferă 
exemple elocvente privind modul slobod în 
care erau tratate multe din doctrinele lui 
Aristotel: într-un loc, bunăoară, substanţa 
era descrisă, în spirit neoplatonician, drept 
un aspect al formei. în alt loc, discutînd de¬ 
spre cele patru cauze ale plantelor, cauza 
materială este identificată de Fraţii întru 
puritate cu cele patru elemente — focul, 
aerul, apa şi pămîntul; cea eficientă, cu pu¬ 
terea Spiritului Universal; cauza finală este 
de a fiimiza hrană şi alte foloase animale¬ 
lor; iar cauza formală este pusă în legătură 
cu „raţiunile astrale a căror explicare ne-ar 
lua prea mult timp“. în plus, dat fiind că 
Fraţii întru puritate credeau că toate mişcă¬ 
rile se datoresc Spiritului Universal şi nu 
Iui Dumnezeu, problema mişcării nu avea 
în fizica lor acelaşi statut ca la Aristotel. Ei 
negau de asemenea în mod hotărît doctrina 
sa că lumea este necreată. 

Ca urmare a contactelor islamului cu ele¬ 
nismul, o mare varietate de texte aristote¬ 
lice a apărut în limba arabă {yezi Filozofia 
islamică). Printre ele, nu numai principale¬ 
le lucrări autentice, ci şi texte contrafăcute 
precum De Mundo, neoplatonicienele The- 
ologia Aristotelis şi De Porno. Aceasta din 
urmă a devenit cunoscută în arabă sub titlul 
Kităb al-Tuffâhah (Cartea mărului) şi îl 
înfăţişează pe Aristotel pe patul de moarte 
discutînd cu studenţii săi despre nemurire, 
în timp ce inhalează mirosul unui măr. 

Toţi filozofii musulmani timpurii au fost 
influenţaţi de Aristotel, îndeosebi de termi¬ 
nologia lui, precum şi de neoplatonism. 
Astfel, al-Kindî (m. după 866 p.Chr.) pă¬ 
rintele filozofiei islamice, s-a mişcat în- 
tr-un cadru fiinciarmente aristotelic. Chiar 
şi filozofi ca *al-Fărâbî (870-950) şi *Avi- 
cenna (980-1037), care îmbrăţişaseră fără 
rezerve neoplatonismul, recunoşteau marea 
importanţă a studierii lui Aristotel. Avicen- 
na, cel mai mare neoplatonician al islamu¬ 
lui, a făcut încercări de a înţelege Metafi¬ 
zica. După ce a fost invitat să scrie un co¬ 
mentariu la Aristotel, a redactat magistrala 
sa lucrare Kităb al-Shifa ' (Cartea tămădui¬ 
rii (sufletului)) — Liber Sujjîcientiae a Eu¬ 
ropei medievale — care trata despre logică, 
ştiinţele naturii, matematică şi teologie. 
Deşi modul de tratare a ultimelor două ma¬ 


terii a fost puternic influenţat de Euclid, 
Ptolemeu şi de gîndirea neoplatoniciană, 
despre cel din primele două se poate spune 
că e turnat în tipare aristotelice. 

Zenitul aristotelismului arab a fost atins 
la musulmanul spaniol *Averroes (1126- 
1198), care prin amplele sale comentarii la 
Aristotel şi-a cîştigat o faimă internaţională 
(vezi Filozofia islamică). Pentru unii dintre 
compatrioţii săi ortodocşi însă, gîndirea lui 
era prea radicală; drept care, în 1195, a fost 
alungat şi s-a emis un ordin de ardere a lu¬ 
crărilor sale filozofice. Deşi cu puţin timp 
înainte de moartea sa, ce avea să survină în 
1198, a recîştigat favoarea regală, dispariţia 
sa a marcat sfîrşitul aristotelismului islamic. 
Traducerea comentariilor sale arabe în Eu¬ 
ropa a asigurat totuşi dăinuirea gîndirii lui 
Averroes, iar peste cîţiva ani aristotel ismul 
său avea să renască în Occident, precum 
pasărea Phoenix, ca să tulbure, să descum¬ 
pănească şi să înfrunte o altă ortodoxie. 

armonia prestabilită. Vezi ceasornice, 
imaginea celor două; Leibniz. 

armonia sferelor. Vezi muzica sferelor. 

Arnauld, Antoine (1612-1694). Teolog, 
preot, logician şi matematician francez, năs¬ 
cut într-o familie de sprijinitori de fmnte ai 
jansenismului, strîns legat de grupul de la 
*Port Royal. Cartea sa De la frequente 
communion (1643), care expune doctrinele 
lui Jansen, ca şi numeroasele sale pamflete 
împotriva iezuiţilor, au stîmit proteste vio¬ 
lente. Lui Arnauld i-a fost retras doctoratul 
obţinut la Sorbona, iar persecuţia la care a 
fost supus din pricina sprijinului pe care a 
continuat să-l acorde jansenismului l-a silit 
în cele din urmă să se refugieze în Belgia, 
în 1679. 

în perioada petrecută la Port Royal a 
colaborat cu Nicole şi * Pascal la redactarea 
lucrării La logique ou Part de penser (cu¬ 
noscută drept Logica de la Port Royal) 
(1662). Deşi la început au fost prieteni, Ar¬ 
nauld a ajuns în dezacord cu *Malebranche, 
pe care l-a atacat în Trăite des vraies et des 
fausses idees (1683). 

artă, filozofia a. Vezi estetică. 

asertorică. Se spune despre o Propoziţie 
care doar asertează că ceva este sau nu este 
cazul. Termenul e folosit pentru a pune în 
contrast acest fel de Propoziţii cu cele mo¬ 
dale (adică ^problematice sau ^apodictice). 

asimetric(ă). Vezi relaţie. 

asimptotic(ă). Se spune despre o linie sau 
despre un şir care se apropie tot mai mult 
de o curbă sau limită înăuntrul unei distanţe 
finite. Mişcările lui Abile şi ale broaştei 
ţestoase din paradoxul lui Zenon sînt de 
acest fel {yezi paradoxurile lui Zenon). 

asociaţia de idei. 1. Explicaţia psihologistă 
avansată de *Hume în vederea respingerii 
anumitor „ficţiuni** filozofice, mai ales în 
legătură cu noţiunea de *cauzare. Mintea 
umană are tendinţa de a asocia idei cores¬ 
punzătoare unor tipuri de evenimente între 
care s-a observat o strânsă succesiune; 
drept care, ori de cîte ori e prezentă în min¬ 
te ideea primului tip de eveniment, ea evo¬ 
că ideea şi aşteptarea unui eveniment de 
celălalt tip. Cele două tipuri de evenimente, 
numite „cauză** şi respectiv „efect**, dau 
naştere asumpţiei că între ele există o cone¬ 
xiune necesară; de fapt însă, nu există nici 
un fenomen observabil corespunzător co¬ 
nexiunii necesare, şi ca atare nu avem de¬ 
spre ea o „idee genuină**. 

2. în *fenomenalismul lui J. S. *Mill, o 
lege a inferenţei care explică credinţa noas¬ 
tră în existenţa obiectelor materiale. Prin 
experienţă învăţăm că anumite senzaţii 
apar împreună în percepţia oricărui obiect; 
ne formăm noţiunea unui obiect în termenii 
grupului posibil de senzaţii asociate cu per¬ 
cepţia lui. 

asociaţionism. Teorie, mai mult psihologi¬ 
că decît filozofică, potrivit căreia asociaţia 
constituie principiul fundamental al vieţii 
psihice. Prima ei expresie sistematică a 
dat-o *Hume în al său Treatise, în speranţa 
că diversele feluri de asociaţii între atomii 
conştiinţei puteau face pentru universul 
psihic ceea ce mecanica clasică făcuse pen¬ 
tru lumea particulelor materiale „tari, soli¬ 
de şi impenetrabile**. Această tradiţie asoci- 
aţionistă s-a prelungit prin *Hartley, James 
Mill, J. S. Mill şi Herbert Spencer. Asoci- 


aţionismul s-a combinat de obicei cu *sen- 
zaţionalismul. 

ataraxia (în limba greacă, linişte sufleteas¬ 
că, netulburare). Scopul şi inspiraţia Scep¬ 
ticilor greci. Urma să fie atinsă prin sus¬ 
pendarea calmă şi cumpănită a judecăţii 
(epoche) privitoare la chestiuni controver- 
sabile. 

ateism. Refuzul credinţei în Dumnezeu, fie 
pe temeiul că are sens dar este fals să se 
afirme că Dumnezeu există, fie, după cum 
au susţinut pozitiviştii logici, că o aseme¬ 
nea afirmaţie este lipsită de sens, şi, ca ata¬ 
re, nu e nici adevărată nici falsă (vezi pozi¬ 
tivism logic). Se poate spune, cu oarecare 
îndreptăţire, că ateismul există numai în 
relaţie cu o anume concepţie despre divini¬ 
tate, că ateului declarat i se poate oricînd 
pune întrebarea care e divinitatea pe care o 
neagă şi că termenul de „divinitate** aco¬ 
peră atîtea concepţii diferite, de la antropo¬ 
morfismul frust la ideile sofisticate de sub¬ 
stanţă infinită sau de Temei al întregii 
Fiinţe, încît oricine e, vrînd-nevrînd, ateu în 
raport cu una sau alta dintre ele. în mod 
obişnuit, totuşi, deşi pesemne nu invariabil, 
calificativul de „ateu** este aplicat fără nici 
o restricţie doar cuiva care neagă divinita¬ 
tea în oricare dintre sensurile pe care le ad¬ 
mite uzul curent al termenului. 

Unii ateişti au susţinut că obligaţia de a 
produce dovezi cade în sarcina teistului, 
pentru că ateismul este prima fade poziţia 
mai rezonabilă. Există, de asemenea, diver¬ 
se argumente-standard în apărarea ateismu¬ 
lui: de exemplu, că Dumnezeu ca atare nu 
poate avea decît o existenţă necesară, iar 
ideea de existenţă necesară este logic inco¬ 
erentă; că existenţa lui Dumnezeu este in¬ 
compatibilă cu prezenţa răului în lume; sau 
că apelurile la o ’^Cauză primă sau la un 
Demiurg cosmic (vezi argumentul teleolo¬ 
gic) creează doar iluzii de explicaţie. Nu¬ 
meroşi gînditori moderni însă, recunoscînd 
forţa unor asemenea argumente, văd tot¬ 
odată în ele temeiuri pentru o reevaluare ra¬ 
dicală a funcţiei conceptului de Dumnezeu 
în economia gîndirii umane şi nu, pur şi 
simplu, pentru a îmbrăţişa ateismul. 

atomism. Credinţa că materia e formată 
din atomi. Se consideră de obicei că-şi are 
originea la filozofii greci *Leucip şi *De- 
mocrit (sec. al V-lea a.Chr.). Concepţia 
atomistă îşi trage forţa parte din conside¬ 
raţii empirice, parte din consideraţii metafi¬ 
zice: din punct de vedere ştiinţific este atră¬ 
gătoare ideea că proprietăţile macroscopice 
ale obiectelor rezultă din aranjamente ale 
unei mulţimi de constituenţi fundamentali 
şi sînt explicabile prin acestea; din punct de 
vedere metafizic poate fi ispititor ca orice 
schimbare să fie privită mai degrabă drept 
rezultat al rearanjării unor părţi persistente, 
decît ca implicînd crearea şi nimicirea ma¬ 
teriei înseşi. Atomiştii clasici au susţinut că 
atomii posedă numai întindere spaţială, 
formă, soliditate şi eventual greutate, nu şi 
proprietăţi precum culoarea, căldura şi mi¬ 
rosul. Prin aceasta ei au anticipat filozofia 
corpusculară a lui *Gassendi, *Boyle şi 
*Locke din secolul al XVII-lea, cu accentul 
pus de ea pe deosebirea dintre *calităţile 
primare şi cele secundare ale lucrurilor ma¬ 
teriale. 

Fizica modernă păstrează principiul ex¬ 
plicării observaţiilor prin raportare la struc¬ 
tura unor particule din ce în ce mai mici, 
dar aceste particule nu mai pot fi concepute 
ca avînd soliditate şi formă, asemeni unor 
minuscule bile de biliard; locul acestor pro¬ 
prietăţi l-au luat, în explicaţii, proprietăţile 
electromagnetice şi alte proprietăţi mai pu¬ 
ţin familiare. Atracţia exercitată de ato¬ 
mism este încă evidentă în neliniştea pe 
care oamenii o simt atunci cînd descrierile 
lumii subatomice nu le permit să-şi repre¬ 
zinte procesele din ea în chip de mişcări ale 
unor mici obiecte caracterizate prin solidi¬ 
tate şi formă. Vezi şi efluvii, teoria e.; ato¬ 
mism logic; mecanica cuantică. 

atomism logic. Filozofia expusă de *Witt- 
genstein în Tractatus Logico-Philosophi- 
cus, lucrare scrisă în timpul primului război 
mondial, şi de *Russell într-un număr de 
articole scrise în aceeaşi perioadă. Ei erau 
convinşi că analiza condiţiilor necesare 
pentru a asigura unei propoziţii un înţeles 
determinat dezvăluie că propoziţiile (sau 
Propoziţiile) obişnuite nu pot decît să fie 
compuse din unităţi de înţeles fundamen¬ 


tale (atomice). Elementele unor asemenea 
„fapte atomice** trebuie neapărat să se refe¬ 
re nemijlocit la entităţile de bază din ale că¬ 
ror relaţii se alcătuiesc stările de lucruri din 
lumea ne-lingvistică. La Russell, dar nu şi 
la Wittgenstein, propoziţia nu poate fi înţe¬ 
leasă decît de cineva care cunoaşte direct, 
„prin contact**, aceste entităţi. Versiunea 
russelliană dă astfel naştere unui program 
reducţionist, putînd fi considerată premer¬ 
gătoare a *pozitivismului logic. Pentru Witt¬ 
genstein, natura acestor atomi nu prezenta 
nici un interes: ei trebuiau doar să existe 
spre a face posibilă înţelegerea efectivă de 
către noi a limbajului cotidian. Atît Russell, 
cît şi Wittgenstein au abandonat ulterior 
această filozofie atomistă. 

atributiv. 1. Desemnează un mod particu¬ 
lar de plasare a unui adjectiv. Adjectivul 
„alb** se află în poziţie atributivă în „Sultan 
e un cal alb**, pe cînd în „Calul Sultan este 
alb** se află în poziţie predicativă. 2. Despre 
adjective. Dacă un adjectiv, în orice poziţie 
s-ar afla, cere un substantiv care să-i furni¬ 
zeze o parte din sens, se spune despre el că 
este *sincategorematic sau logic atributiv. 
Cînd spunem, de exemplu, că un şoarece e 
mare, subînţelegem că este mare-pentru- 
un-şoarece, pentru că un şoarece este mic- 
pentru-un-animal; Maria poate fi bună la 
gătit mîncare, dar mediocră la cîntat. Aşa¬ 
dar, „mare** şi „bun** sînt atributive logice, 
în cazul cînd substantivul în cauză nu se 
poate aplica separat sau nu se aplică neapă¬ 
rat cînd e luat aşa (o viitoare mamă nu e ne¬ 
apărat mamă; un paşaport fals nu e un paşa¬ 
port), despre adjectiv („viitoare**, „fals**) se 
spune că este *alienans. 

Aufklărung. Cuvînt german care desem¬ 
nează * Iluminismul. 

Augustin din Hippona, Sf (354-430). Cel 
mai mare dintre părinţii Bisericii latine, 
născut în nordul Africii. A studiat şi predat 
la Cartagina, Roma şi Milano. După ce este 
fascinat o vreme de maniheism şi de scep¬ 
ticism, în 386 revine la creştinismul din co¬ 
pilărie. Revine în nordul Africii, unde înte¬ 
meiază o comunitate monahală, iar apoi 
este numit episcop de Hippona (395-430). 
Dintre numeroasele-i tratate teologice, pre- 



ocupate în principal de controversele din 
epocă, cele mai cunoscute sînt, din punct de 
vedere filozofic, Confesiunile (400) şi Ce¬ 
tatea lui Dumnezeu (scrisă între anii 
412^27). 

Deşi numeroase pasaje din opera lui 
Augustin, precum celebra analiză a timpu¬ 
lui din Confesiuni, sugerează o remarcabilă 
abilitate tehnică, filozofia sa a fost aproape 
întotdeauna auxiliară preocupărilor sale re¬ 
ligioase. Atît filozofia, cît şi religia i se înfă¬ 
ţişau ca fiind, în esenţă, căutări ale înţelep¬ 
ciunii şi, prin înţelepciune, ale fericirii; cu 
deosebirea că credinţa creştină izbutea în 
această căutare, pe cînd raţiunea umană a 
şcolilor filozofice nu putea să izbutească 
doar prin propriile-i forţe. Nu nega, totuşi, 
că la unele adevăruri, inclusiv teologice, 
raţiunea putea să acceadă şi de una singură. 
Cu siguranţă că '''neoplatonismul l-a ajutat 
să rupă cu dualismul maniheean (vezi ma¬ 
niheism) şi că noţiunile platoniciene au ju¬ 
cat un rol important în interpretarea pe care 
o dădea doctrinei creştine. Sarcina raţiunii 
era însă în esenţă aceea de elucidare a unor 
lucruri deja acceptate prin credinţă ca reve¬ 
laţie divină — atitudine rezumată mai tîrziu 
în formula credo ut intelligam (Cred, pen¬ 
tru ca să pot înţelege). 

în opoziţie cu "'pelagianismul, la a cărui 
declarare drept eretic a contribuit şi el, 
Augustin a pus accentul pe nevoia de har a 
omului, pe necesitatea unei iniţiative divine 
pentru realizarea reconcilierii între Dum¬ 
nezeu şi om, reconciliere pe care omul că¬ 
zut în păcat nu e capabil s-o înfăptuiască 
singur. Această teză ridică probleme difici¬ 
le, mult discutate în teologia creştină de 
mai tîrziu, privitoare la predestinare şi liber 
arbitru, dar Augustin pare să fi admis că 
omul are o anumită libertate de a primi ha¬ 
rul oferit sau de a-1 respinge. 

în Cetatea lui Dumnezeu prezintă istoria 
omenirii ca fiind în esenţă manifestarea 
conflictului dintre cetatea lui Dumnezeu — 
comunitatea celor ale căror fapte sînt, prin 
harul divin, inspirate de iubirea de Dumne¬ 
zeu — şi cetatea pămîntească, întemeiată 
pe ataşamentul faţă de cele temporale, — 
conflict ce se va încheia pînă la urmă cu tri¬ 
umful cetăţii lui Dumnezeu. O asemenea 
cetate, aşa cum o concepea el, era o entitate 


spirituală, ce nu trebuia identificată cu vreo 
localizare sau organizare specifice, deşi nu 
încape îndoială că el vedea în Biserică ma¬ 
nifestarea ei primară pe pămînt. 

Scrierile lui Augustin, îndeosebi cele de¬ 
spre harul divin şi despre rolul şi autoritatea 
Bisericii, au influenţat profund atît gîndirea 
religioasă medievală, cît şi pe cea a Refor¬ 
mei. 

Austin, John (1790-1859). Probabil cel 
mai influent filozof al dreptului din secolul 
al XlX-lea. A fost puternic înrîurit de opera 
lui Jeremy *Bentham, mai cu seamă în con¬ 
cepţia sa „pozitivistă“ despre natura drep¬ 
tului (vezi drept, filozofia d.). în The Pro- 
vince of Jurisprudence Determined (1832), 
Austin argumentează în favoarea unei se¬ 
paraţii stricte între ceea ce este dreptul şi 
ceea ce ar trebui să fie. (în această din urmă 
chestiune, a adoptat o poziţie utilitaristă.) 
El defineşte dreptul ca fiind o poruncă a su¬ 
veranului, expresie a voinţei sale, întărită 
prin sancţiuni prevăzute pentru cazurile de 
neconformare. Suveranul este definit, la 
rîndul său, ca fiind acel individ sau corp 
căruia oamenii au deprinderea să-i dea as¬ 
cultare. Această imagine a dreptului prezin¬ 
tă avantajul de a conferi claritate şi verifi- 
cabilitate factuală multor chestiuni juridice. 
Totuşi, există numeroase tipuri de legi (de 
exemplu, legea contractului şi alte legi ca- 
re-i abilitează pe oameni să-şi asume obli¬ 
gaţii) cărora nu li se poate aplica fără dis¬ 
torsiuni modelul poruncii întărite prin sanc¬ 
ţiuni. 

Austin, John Langshaw (1911-1960). Filo¬ 
zof britanic care, cu excepţia muncii din 
timpul războiului în serviciul de informaţii, 
şi-a petrecut toată viaţa activă la Oxford. 
Ceea ce a urmărit în principal a fost să apli¬ 
ce metodele şi standardele unui specialist 
în analiza textelor clasice la anumite dome¬ 
nii, de obicei netehnice, ale discursului en¬ 
glezesc contemporan. Cum altfel ar putea fi 
elucidate nişte concepte dacă nu printr-o 
meticuloasă atenţie acordată modului de 
folosire a cuvintelor care le exprimă? 

Natura acestei preocupări a lui Austin şi 
principalele foloase ce se pot obţine din ea 
se dezvăluie, poate, cel mai bine în artico¬ 
lele sale „Other Minds“ (1946) şi „A Plea 

for Excuses“ (1956), retipărite în culegerea 
sa postumă Philosophical Papers (1961). 
Primul cuprinde teoria austiniană a rostiri¬ 
lor performative, acte de vorbire ce consti¬ 
tuie prin ele însele efectuarea unei acţiuni. 
Astfel, a spune, în condiţii potrivite, „Pro- 
mit“ echivalează cu a face o promisiune, 
ncfiind un simplu enunţ despre o promisi¬ 
une. (Această idee a fost anticipată implicit 
în analiza promisiunii făcută de Hume în 
Treatise). Cel de-al doilea articol scoate în 
evidenţă bogăţia şi unele caracteristici de 
detaliu ale vocabularului de care ne servim 
în mod curent pentru a ne justifica şi scuza, 
în această sferă, a cartografiei logice, ca şi 
în abordarea altor teme, Austin era totdeau¬ 
na foarte conştient de cît de mult avem de 
învăţat din analizele practicate de Aristotel 
în Etica nicomahică. într-un loc, Austin 
respinge cu toată claritatea două idei stu¬ 
pide pe care polemiştii ostili i le-au atribuit 
adesea pe nedrept; întîi, că activitatea de 
cartografiere logică ar fi un fel de alfa şi 
omega a gîndirii filozofice, în opoziţie cu 
practica filozofilor de a lua mereu totul de 
la capăt; iar în al doilea rînd, că vocabularul 
nostru tehnic nu s-ar cere niciodată revizuit 
sau suplimentat. O altă lucrare a sa din 
această perioadă a fost seria de prelegeri 
Sense and Sensibilia, publicată postum 
(1962). 

în ultimii ani ai vieţii — reprezentaţi de 
Prelegerile William James din 1955, publi¬ 
cate mai tîrziu sub titlul How to do Things 
with fVords (1962) — Austin procedează la 
o rafinare a ideii de rostire performativă. 
Bunăoară, el distinge acum forţa ilocuţio- 
nară a unui act de vorbire (ceea ce facem 
prin rostirea a ceva) de forţa lui locuţionară 
(care este actul de rostire) şi de cea perlocu- 
ţionară (efectul produs de rostire în alţii). 
Dat fiind că Austin, parcă, niciodată „nu 
şi-a rezervat destul timp în care să spună de 
ce este interesant ceea ce spune“, cercetări¬ 
le lui din ultima perioadă au fost deseori 
considerate un fel de lingvistică lipsită de 
relevanţă filozofică. Vezi şi acte de vorbire. 

autoamăgire. Stare asemănătoare dar nu 
identică celei de ignoranţă sau de opinie 
falsă, şi care constă într-o cecitate motivată 
faţă de fapte ce, în vreun fel sau dintr-un 


motiv oarecare, sînt indezirabile sau inac¬ 
ceptabile pentru individul în cauză. Filozo¬ 
fii au discutat mult despre autoamăgire. Ca¬ 
zurile de autoamăgire se determină îndeob¬ 
şte pe temeiuri ca disponibilitatea informa¬ 
ţiei corecte şi măsura efortului ce ar fi de 
aşteptat în mod rezonabil să fie depus de 
individ pentru a se edifica asupra faptelor 
sau refuzul de a pune întrebări relevante, de 
teama răspunsurilor inacceptabile. Psiholo¬ 
gic, autoamăgirea este explicată ca fiind o 
distorsiune inconştientă a aprecierii unei 
stări de lucruri, distorsiune menită să satis¬ 
facă mobilurile individului în cauză. Vezi şi 
rea-credinţă. 

autocontradictoriu. vezi autocontradicţie. 

autocontradicţie. Afirmarea de către o 
aceeaşi persoană a două propoziţii care sînt 
în * contradicţie sau *contradictorii una cu 
cealaltă. Ceea ce o persoană spune în acest 
fel este autocontradictoriu. 

autologic. Sinonim al lui ^omologie. 

autonomia eticii. Doctrina că ^eroarea na¬ 
turalistă este cu adevărat o eroare (logică). 

Avenarius, Richard (1843-1896). Filozof 
german. în principala sa lucrare, Kritik der 
reinen Erfahrung (Critica experienţei pure) 
(1888-1900), a expus o teorie a cunoaşterii 
cunoscută sub denumirea de empiriocriti- 
cism. Teoria lui Avenarius e o formă extre¬ 
mă a *pozitivismului, care insistă pe elimi¬ 
narea oricărei metafizici şi admiterea drept 
cunoaştere doar a celei cuprinse în *expe- 
rienţa pură. Ca atare, este extrem de apropi¬ 
ată de vederile filozofice ale lui Emst 
*Mach, ca şi de monismul neutru {vezi mo¬ 
nism). Avenarius respingea diferenţierea 
dintre psihologic şi fizic sau dintre senzaţi¬ 
ile private şi o lume exterioară existentă in¬ 
dependent, în favoarea unui unic sistem al 
experienţei pure ce are drept constituenţi 
eul şi mediul înconjurător. Este cunoscut 
atacul îndreptat de *Lenin, în Materialism 
şi empiriocriticism, împotriva acestei filo¬ 
zofii, calificată de el drept idealistă {vezi 
idealism). 

Avencebrol. Vezi Ibn Gabirol. 

Averroes (numele arab: Ibn Rushd, Abu 
al-Walîd Muhammad b. Ahmad) (1126- 
1198). Filozof şi judecător islamic care şi-a 
petrecut cea mai mare parte a vieţii în cali¬ 
tate de cadiu (judecător) la Sevilla şi Cor- 
doba şi care, pe lîngă voluminoasa-i pro¬ 
ducţie filozofică, a scris lucrări de jurispru- 
denţă şi de medicină. Principalele lucrări: 
Tahăfut al-Tahăfut (Incoerenţa incoeren¬ 
ţei), scrisă în 1180, şi numeroasele comen¬ 
tarii la Aristotel. 

Averroes a fost cel mai mare aristotelic 
medieval. în urma unei faimoase întîlniri 
(c. 1169) cu prinţul Abu Ya ’qub Yusuf din 
dinastia Almohad, la care s-a discutat de¬ 
spre eternitatea lumii, Averroes a consimţit 
să scrie comentarii la Aristotel. A produs 
astfel un şir de lucrări magistrale ce acope¬ 
ră întregul Corpus Aristotelicum (precum 
şi Republica lui Platon şi Isagoga lui Por- 
phyrios) şi cuprinde cîte trei comentarii de 
lungimi diferite la fiecare din scrierile Me¬ 
tafizica, Fizica, Analiticele secunde, De 
Caelo şi De Anima. Acest aspect al muncii 
sale, în care a ieşit în evidenţă o cunoaştere 
extrem de profundă a lui Aristotel, e cel ce 
i-a adus o binemeritată reputaţie în Europa 
occidentală. A încercat să îndepărteze une¬ 
le din elementele neoplatoniciene care s-au 
strecurat în exegeza aristotelică, iar în cea 
mai originală scriere a sa. Incoerenţa inco¬ 
erenţei, a luat apărarea filozofiei faţă de 
atacul lui *al-Ghazălî. Vezi şi filozofia isla¬ 
mică. 

Avicebron. Vezi Ibn Gabirol. 

Avicenna (numele arab: Ibn Sînă, Abu ’Alî 
al-Husain) (980-1037). Filozof islamic. 
Lucrări principale: Kităb al-Shifă ' (Cartea 
tămăduirii (sufletului)), prescurtată de Avi¬ 
cenna în Kităb al-Najăt (Cartea mîntuirii) 
şi Qănun fi ’l-Tibb (Canonul Medicinei). 
(Ultimele două lucrări au fost tipărite la 
Roma în 1593.) 

Dobîndind o prodigioasă erudiţie în nu¬ 
meroase domenii înainte de împlinirea vîrs- 
tei de 18 ani, Avicenna pretinde că a întîm- 
pinat dificultăţi numai cu metafizica. A citit 
de patruzeci de ori Metafizica lui Aristotel 
fără să o înţeleagă, după care a dat din în- 
tîmplare peste un comentariu al lui *al-Fâ- 
răbî, care l-a ajutat s-o priceapă. într-ade- 


văr, Avicenna îi datora mult lui al-Fârâbî şi 
a dezvoltat ^neoplatonismul acestuia. La 
Avicenna, Fiinţa Supremă se caracterizează 
deopotrivă prin necesitate şi prin unitate 
desăvîrşită; din Ea emană tot restul fiinţei. 
Poate că opera sa nu se distinge printr-o 
mare originalitate, în schimb scrisul său po¬ 
sedă o claritate care i-a lipsit lui al-Fârâbî, 
claritate ce a contribuit mult la răspîndirea 
ideilor sale. Despre Avicenna se ştie mai 
mult decît despre oricare alt filozof musul¬ 
man, dat fiind că el s-a decis la gestul ne¬ 
obişnuit de a-şi dicta autobiografia unuia 
dintre studenţii săi. Deşi este privit cu pre¬ 
cădere ca filozof, nu trebuie pierdută din 
vedere contribuţia sa substanţială în dome¬ 
niul medicinei. Vezi şi filozofia islamică. 

axiologie. Studiul filozofic al valorilor, în¬ 
treprins în special în domeniile eticii, re¬ 
ligiei şi esteticii. 

axiomă. Enunţ pentru care nu se cere de¬ 
monstraţie şi care, de aceea, figurează ca 
premisă în multe raţionamente, dar nu fi¬ 
gurează drept concluzie a nici unuia. Acest 
statut i se poate acorda fie pentru că e so¬ 
cotit un adevăr evident, aşa cum au fost 
mult timp considerate axiomele geometriei 
euclidiene, fie pentru că e considerat a con¬ 
stitui o *definiţie implicită a termenilor pe 
care-i conţine sau a contribui, împreună cu 
alte axiome, la o asemenea definiţie. Se nu¬ 
meşte teorie axiomatică o teorie în care 
toate Propoziţiile ce o alcătuiesc sînt pre¬ 
zentate drept teoreme derivabile dintr-o co¬ 
lecţie de Propoziţii specificată, mulţimea 
(sau sistemul) axiomelor, care constituie 
axiomele teoriei {vezi teoremă). Geometria, 
aşa cum e expusă în Elementele lui Euclid, 
oferă o paradigmă pentru acest mod de pre¬ 
zentare. Rostul acestui mod de prezentare a 
unei teorii este posibilitatea pe care o creea¬ 
ză de a vedea exact care sînt asumpţiile ei 
sau ce anume trebuie postulat pentru ca teo¬ 
ria să fie acceptată ca fiind corectă. Din 
acest motiv, termenii „axiomă“ şi „postu- 
lat“ sînt utilizaţi uneori ca echivalenţi. De 
multe ori este posibil ca o aceeaşi teorie să 
fie axiomatizată în moduri diferite, adică să 
fie prezentate două mulţimi de axiome di¬ 
ferite, A şi A', astfel încît ori de cîte ori C 
poate fi dedusă din A, ea fie aparţine lui A' 
sau poate fi dedusă din A', şi viceversa. 



Despre A şi A' se spune atunci că reprezin¬ 
tă axiomatizări alternative ale respectivei 
teorii. în general, se urmăreşte reducerea la 
minimum a numărului de axiome, spre a se 
putea stabili cîte asumpţii de bază se cer fă¬ 
cute dacă se acceptă o anumită teorie. 

în prezentarea unei teorii, axiomele aces¬ 
teia sînt împărţite uneori în logice şi non- 
logice. în cazurile cînd nu se face acest lu¬ 
cru, se presupune că asupra logicii s-a căzut 
de acord şi că toate axiomele sînt non-lo- 
gice. Singura excepţie apare atunci cînd 
teoria prezentată este ea însăşi un sistem de 
logică, în care caz toate axiomele sînt axio¬ 
me logice. Axiome non-logice sînt cele ce 
au de-a face cu conţinutul teoriei şi cuprind 
termeni specifici acesteia, ca de exemplu 
„între oricare două puncte se poate duce o 
dreaptă“. în schimb, axiomele logice cu¬ 
prind numai *constante logice şi simboluri 
ce abreviază propoziţii sau predicate, ca de 
exemplu (jc) (Fx v - Fx), şi determină, îm¬ 
preună cu regulile de inferenţă adoptate, 
mijloacele de folosit în deducerea conse¬ 
cinţelor din axiomele non-logice. O axiomă 
de felul (x) (Fx v - Fx), ce conţine o literă 
care abreviază sau marchează locul unei 
expresii nespecificate, este, mai strict vor¬ 
bind, o schemă de axiome (vezi şi variabi¬ 
lă). D intr-o schemă de axiome se obţine o 
axiomă prin substituţie — în cazul de faţă, 
lui i s-ar substitui un predicat particu¬ 
lar, să zicem „e o curbă închisă**. Axioma 
corespunzătoare ar fi atunci „Pentru orice 
X, X e o curbă închisă sau x nu e o curbă 
închisă**, care e un exemplu de axiomă lo¬ 
gică, dat fiind că schema de axiome din 
care s-a obţinut este o schemă de axiome 
logică. Este posibil, totuşi, să avem şi sche¬ 
me de axiome non-logice. 

axioma infinităţii. Axiomă a ^teoriei mul¬ 
ţimilor, care asertează, sub o formă sau al¬ 
ta, că există o mulţime cu infinit de mulţi 
membri: de exemplu, există o mulţime A, 


astfel încît mulţimea vidă e un membru al 
lui A, şi oricare ar fi un obiect b, dacă b este 
membru al lui A, atunci e membru al lui A 
şi mulţimea al cărei unic membru este b. 
Reducerea matematicii la teoria mulţimilor 
reclamă axioma infinităţii, despre care 
*Russell a crezut la început în mod greşit 
că ar putea fi demonstrată prin celelalte 
asumpţii acceptate. Acum se ştie că axioma 
infinităţii este independentă de celelalte 
axiome ale teoriei mulţimilor. 

Ayer, Sir Alfired Jules (1910-1989). Filo¬ 
zof englez care a fost studentul lui *Ryle la 
Oxford, apoi a studiat la Viena, după care a 
revenit la Oxford (1933) ca să predea filo¬ 
zofia. A devenit Grote Profesor de Filozo¬ 
fia Spiritului (Mind — n.t.) şi Logică la 
Universitatea din Londra (1946) şi Wyke- 
ham Profesor de Logică la Oxford (1959). 
A fost înnobilat în 1970. 

Lucrarea sa Language, Truth and Logic 
(Limbaj, adevăr şi logică) (1936) a expus 
principalele teze ale *pozitivismului logic, 
construind o punte de legătură între ideile 
*Cercului de la Viena şi analiza lingvistică 
britanică; s-a ocupat de probleme privind 
realitatea, percepţia, inducţia, cunoaşterea, 
semnificaţia şi alte euri. Vederile iniţiale 
ale lui Ayer au fost modificate în ediţia re¬ 
vizuită a lucrării menţionate (1946), în 
Foundation of Empirical Knowledge 
(1946) şi în The Problem of Knowledge 
(1956). A continuat să adere la principiul 
♦verificării aşa cum l-a formulat *Camap, 
dar a făcut distincţii între verificare „tare** 
şi verificare „slabă**, între verificabilitate 
practică şi verificabilitate teoretică, admi- 
ţînd că enunţurile generale ale ştiinţei şi 
enunţurile privitoare la trecut pot avea sens 
dacă experienţa învederează că sînt proba¬ 
bile, chiar dacă nu sînt concludent demon¬ 
strabile, sau dacă există în principiu (nu 
neapărat şi în realitate) o metodă prin care 
să poată fi verificate. 

Bacon, Francis (1561-1626). Filozof năs¬ 
cut la Londra, precursorul tradiţiei empiris- 
te britanice. Familia sa aparţinea categoriei 
înalţilor funcţionari guvernamentali, Bacon 
însuşi facînd o carieră juridică şi politică 
remarcabilă: lacob I l-a numit Lord Cance¬ 
lar iar mai tîrziu Viconte de St. Albans. în 
1621 însă, Bacon a fost acuzat de corupţie, 
amendat cu o sumă enormă şi alungat de la 
curte. Alexander Pope a avut în vedere atît 
incomparabila reputaţie de cărturar a lui 
Bacon, cît şi dezonoarea din ultimii ani ai 
vieţii, atunci cînd l-a numit „omul cel mai 
sclipitor, mai înţelept şi mai ticălos** {Essay 
on Man, partea a Vl-a). 

Bacon a fost primul din lungul şir de filo¬ 
zofi empirişti britanici, şir ce se întinde prin 
Locke, Hume şi J.S. Mill, pînă la Bertrand 
Russell, care a găsit timp să elaboreze un 
larg evantai de scrieri teoretice şi literare. 
Cele mai de seamă lucrări ale lui Bacon sînt 
Essays (publicată pentru prima dată în 
1597; reeditată şi amplificată pînă la ediţia 
finală din 1625); The Advancement of 
Learning (1605), sistematică trecere în re¬ 
vistă a diverselor ramuri ale cunoaşterii 
existente, încheiată cu o nouă clasificare a 
ştiinţelor — atît a celor prezente, cît şi a ce¬ 
lor viitoare; Novum Organum (1620), al că¬ 
rei titlu ne aminteşte de *Organon-\x\ aris¬ 
totelic; De Augmentis Scientiarum (1623), 
care era o versiune latină amplificată a 
lucrării The Advancement of Learning, şi 
The New Atlantis (publicată postum în 
1660). Bacon a mai scris numeroase lucrări 
juridice, istorice, ştiinţifice şi aforistice. 

în general, viziunea lui Bacon era con¬ 
cretă, practică şi utilitară. Totodată, gîndi- 
rea sa avea o pronunţată orientare către vi¬ 


itor, uneori chiar apocaliptică în viziunea sa 
despre posibilităţile ce se deschid progresu¬ 
lui omenirii o dată ce se va fi debarasat de 
stînjenitoarele iluzii ale teoriilor şi metode¬ 
lor tradiţionale. Aşa se explică apariţia 
frecventă a cuvîntului „nou** în titlurile şi 
subtitlurile atîtor scrieri ale sale. Pare să fi 
acceptat ca adevărate doctrinele creştinis¬ 
mului, deşi limbajul în care discută despre 
teologie sugerează uneori puternic atitu¬ 
dinile ironice de mai tîrziu ale lui *Hobbes 
şi *Hume. Ca parte a unei ample polemici 
împotriva scolasticii, a pledat pentru sepa¬ 
rarea raţiunii de revelaţie. Credea că de aici 
va rezulta o mai spornică îndeletnicire cu 
adevărata cunoaştere ştiinţifică, prin a cărei 
aplicare adecvată şi sistematică avea să se 
producă o rapidă ameliorare a vieţii oame¬ 
nilor. în acest sens spunea că ştiinţa în¬ 
seamnă putere. Viziunea sa privind proba¬ 
bilitatea iminentă a unei stăpîniri tehnolo¬ 
gice de anvergură a naturii a fost, neîndo¬ 
ielnic, utopică; astfel, despre scrierea The 
New Atlantis, unde sînt zugrăvite în culori 
vii unele dintre mijloacele acestei stăpîniri, 
se poate spune că a fost prima scriere ştiin- 
ţifico-fantastică remarcabilă. 

Din punct de vedere filozofic, Bacon e 
deosebit de interesant din două motive: 

1) în partea a Il-a a cărţii Novum Orga¬ 
num, el a încercat să corijeze concepţiile 
existente despre metoda ştiinţifică expu- 
nînd o metodă a ^inducţiei ce nu se reduce 
la inducţie prin *simplă enumerare. A sub¬ 
liniat, pe drept cuvînt, că logica silogistică 
tradiţională nu este un mijloc pentru desco¬ 
periri empirice, ci doar un mod de a da în 
vileag consecinţele deductive ale cunoştin¬ 
ţelor dobîndite în prealabil. De asemenea, a 

evidenţiat neeesitatea supunerii la probă a 
generalizărilor prin eăutarea de „eazuri ne- 
gative“. El a iniţiat aiei aeea interogaţie eu 
privire la natura raţionamentului induetiv 
sau probabil, earaeteristieă pentru filozofii 
britaniei, eare a eulminat eu tratatul lui J.S. 
Mill A System of Logic (1843). în perioada 
Luminilor, Baeon a fost foarte preţuit, în¬ 
deosebi de eătre philosophes franeezi. Cla- 
sifiearea baeoniană a ştiinţelor a fost prelu¬ 
ată în mare parte în Encyclopedie (1751- 
1765), eonsiderîndu-se, după eum a spus 
D’Alembert, eă Baeon a fost primul eare „a 
învederat neeesitatea fizieii experimen- 
tale“. Dar, deşi a fost, probabil, eel mai 
eloevent susţinător al spiritului empirie în 
ştiinţă, Baeon era departe de o înţelegere 
adeevată a metodei ştiinţifiee aşa eum era 
ea praetieată efeetiv de oamenii de ştiinţă 
din vremea sa, bunăoară de Galilei. Este 
limpede eă nu a apreeiat eoreet sensul în 
eare matematiea devenise deja limbajul 
noii fiziei; tot aşa, a subestimat grav neee¬ 
sitatea utilizării de eătre oamenii de ştiinţă 
a unor ipoteze imaginative. Sub aeest din 
urmă aspeet, *Kant i-a faeut o eritieă me¬ 
morabilă (vezi Critica raţiunii pure, 8, XII 
şi urm.). 

2) în Noul Organon, eartea I, şi în alte 
locuri, Baeon a făcut prima încercare siste¬ 
matică de a expune motivele psihologice şi 
interesele umane ce stau adesea în spatele 
diverselor tipuri de concepţii filozofice. El 
discută aici aşa-numiţii idola mentis (*idoli 
ai minţii), despre care credea că au barat în 
mod persistent pînă în epoca sa calea cu¬ 
noaşterii obiective. Această critică baconi- 
ană a doctrinelor filozofice a fost preluată 
şi mult amplificată, în secolul al XVIII-lea, 
mai ales de către Hume şi *Condillac. 

Baeon, Roger (c. 1214-1292). Franciscan 
englez care a activat la Oxford şi Paris, cîş- 
tigîndu-şi porecla de Doctor Mirabilis. 
Principalele lucrări: Opus Maius (Opera 
mai mare). Opus minus (Opera mai mică). 
Opus Tertium (A treia operă). Compendiu 
de fdozofie. Compendiu de teologie. 

Deşi admirator al lui Aristotel, Baeon nu 
se înscrie în curentul dominant al gîndirii 
filozofice şi teologice pariziene din vremea 
sa. Scrierea neoplatoniciană Cartea cauze¬ 


lor, invenţiile fanteziste din Taina tainelor 
(ambele într-un travesti aristotelic) şi filo¬ 
zofia ştiinţei a lui *Grosseteste s-au numă¬ 
rat printre principalele influenţe care l-au 
împins pe Baeon spre speculaţii pe teme 
ştiinţifice, speculaţii care au îmbrăcat la el 
forma intuiţiilor profetice ale unui geniu 
excentric. Cuvintele în care recomandă ma¬ 
tematica drept temelie sigură pentru alte 
ştiinţe se apropie foarte mult de cele pe care 
le va rosti mai tîrziu *Descartes. Baeon 
acorda o înaltă valoare experimentului, cu 
numeroase dar bizare ilustrări concrete. 
Noţiunea de experienţă acoperă la el nu nu¬ 
mai datele simţurilor, ci şi iluminările divi¬ 
ne atribuite patriarhilor şi profeţilor. Cre¬ 
dea, în consecinţă, că virtutea morală lim¬ 
pezeşte mintea înlesnindu-i înţelegerea 
adevărului. S-a apreciat, de asemenea, că 
înclina să acorde prioritate individualului 
faţă de universal (vezi universale şi particu¬ 
lare), aşa cum aveau s-o facă mai tîrziu 
*Duns Scotus şi *William de Ockham. 

Bain, Alexander (1818-1903). Filozof em- 
pirist şi psiholog scoţian. A devenit profe¬ 
sor de logică, iar ulterior şi rector la Aber- 
deen şi a fondat periodicul filozofic Mind. 
A fost prieten apropiat cu John Stuart *Mill 
şi susţinător al *utilitarismului. Preocupări¬ 
le sale se înscriu în principal în sfera filozo¬ 
fiei spiritului, expusă în Senses and the In- 
tellect (1855) şi Mental and Moral Science 
(1868), unde pledează pentru investigarea 
condiţiilor fizice care influenţează stările 
mentale. 

Barth, Karl (1886-1968). Teolog protes¬ 
tant elveţian care, după ce în tinereţe se 
asociase cu social-crcştinii din sudul Ger¬ 
maniei, a devenit activ în rezistenţa opusă 
de Biserică naţional-socialismului în anii 
*30. Principalele sale scrieri au fost Der 
Romerbrief (Epistola către Romani) (1919) 
şi lucrarea în patru volume Kirchliche Dog- 
matik (Dogmatica Bisericii) (1921-1935). 
Importanţa sa în filozofia religiei rezidă în 
negarea tenace a posibilităţii unei *teologii 
naturale, negare rezumată în teza: „Credin¬ 
ţa nu poate discuta cu necredinţa; poate 
doar să-i predice.“ 

Baumgarten, Alexander Gottlieb (1714- 
1762). Filozof german din şcoala wolffiană 
{vezi Wolfî). Printre lucrările importante 
din tinereţe se numără Metaphysica (1740), 
mult admirată de Kant, şi Ethica Philoso- 
phica (1740). Rămîne cunoscut îndeosebi 
prin masivul tratat, neterminat, Aesthetica 
(1750-1758), unde pentru prima dată ter¬ 
menul „estetică** este utilizat într-un mod 
întru cîtva asemănător cu cel actual {vezi es¬ 
tetică). Principalele teze ale acestei lucrări 
sînt că arta se bazează pe reprezentări men¬ 
tale ce sînt deopotrivă senzoriale şi legate 
de sentimente şi că sub acest aspect *fTu- 
mosul nu este o idee intelectuală simplă şi 
distinctă, ci un complex elaborat şi confuz. 

Bayle, Pierre (1647-1706). Filozof fran¬ 
cez, care a studiat filozofia la Colegiul 
iezuit din Toulouse şi a devenit pentru o 
vreme catolic. Convertindu-se la calvinism, 
s-a refugiat din pricina persecuţiilor la Ge¬ 
neva, unde a studiat lucrările lui *Des- 
cartes, apoi s-a întors în Franţa devenind 
profesor de filozofie la Colegiul calvinist 
din Sedan. După reizbucnirea persecuţiilor 
s-a refugiat la Rotterdam unde a continuat 
să predea pînă la concedierea lui din Uni¬ 
versitate, în 1639, în urma acuzaţiei că ar fi 
agent francez şi duşman al protestantismu¬ 
lui. 

Principala sa lucrare, Dictionnaire histo- 
rique et critique (1696), este un compendiu 
de argumente sceptice împotriva unor teorii 
teologice şi filozofice, din care autorul tra¬ 
ge concluzia că efortul raţional este zadar¬ 
nic şi că omul trebuie să caute în credinţă 
justificarea convingerii că lucrurile există 
şi că Dumnezeu nu ne înşală. împotriva lu¬ 
crării au fost îndreptate numeroase atacuri 
pe motiv că ar fi profană şi că ar susţine in¬ 
dependenţa moralei de religie; ea a devenit 
totuşi influentă în filozofia sceptică a *Ilu- 
minismului, iar argumente din ea au fost 
folosite de *Hume şi de *Voltaire în atacu¬ 
rile lor la adresa teologiei tradiţionale. 

bătălia dintre zei şi giganţi. Imaginea din 
Sofistul lui Platon, care descrie conflictul 
peren dintre două tipuri de gînditori. „Unii 
din ei trag toate din cer şi din nevăzut spre 
pămînt, luîndu-le grămadă în braţe, ca bo¬ 
lovanii şi arborii. în contrast cu toate cele 


de acest soi, ei vin să proclame că nu există 
decît ceea ce conduce la înfruntare şi con¬ 
tact... Grozavi oameni mai sînt aceştia... 
Adversarii lor îşi caută foarte prudent justi¬ 
ficările începînd de sus, de undeva din 
nevăzut şi silind fiinţa cea adevărată să ţină 
de modele inteligibile şi incorporale** 
(§§ 245-246). Platon însuşi este primul 
strămoş al „zeilor**; *Leucip şi *Democrit, 
*Hobbes şi *Marx luptă în prima linie a 
giganţilor. 

bătălia navală. Problema ridicată de '''Aris- 
totel în De Interpretatione IX. Dat fiind că 
este evident necesar că mîine va avea sau 
nu va avea loc o bătălie navală, rezultă că 
orice se va întîmpla în fapt, se va întîmpla 
în mod necesar şi inevitabil {vezi inevitabi¬ 
litate)? O primă abordare constă în a lămuri 
natura şi poziţia necesităţilor menţionate. 
Fireşte că disjuncţia p^ -p este logic nece¬ 
sară. De aici însă nu decurge că p sau că -p 
ar fi ele însele logic necesare şi nici că, da¬ 
că oricare din ele e o Propoziţie contingen¬ 
ţă despre un eveniment viitor, acest eveni¬ 
ment se va produce în mod inevitabil. Cea 
de a doua abordare este cea care a căpătat 
denumirea de problema viitorilor contin- 
genţi, adică a Propoziţiilor contingente de¬ 
spre viitor. Dacă o asemenea propoziţie 
este adevărată, rezultă oare cu necesitate că 
ceea ce ea asertează se va petrece inevita¬ 
bil? Şi, în caz că da, putem oare evita *fa- 
talismul susţinînd că astfel de Propoziţii 
contingente despre viitor nu sînt nici ade¬ 
vărate nici false, ci nedeterminate? Alţii, în 
fine, văd lucrurile altfel: acel „este** din 
„Este adevărat că asta se va întîmpla** este 
atemporal; „Aceasta se va întîmpla inevita¬ 
bil** pur şi simplu nu decurge din „Aceasta 
se va întîmpla**; iar cele două abordări an¬ 
terioare sînt extravagante şi paradoxale. 
Problema a fost intens discutată în Evul 
Mediu şi constituie tema scrierii lui William 
*Ockham Tratat despre predestinare, pre- 
ştiinţa divină şi viitorii contingenţi. 

Bedeutung (în germană: semnificaţie). Tra- 
ducerea-standard a acestui termen, aşa cum 
e folosit în logica filozofică a lui *Frege, 
este „referinţă** {compară Sinn). Vezi sens 
şi referinţă. 

behaviorism. Teoria, avansată pentru pri¬ 
ma dată de psihologul J.B. Watson în Be- 
haviourism 0^25), potrivit căreia activita¬ 
tea psihică poate fi definită în termeni de 
date comportamentale. Formulată iniţial în 
vederea aşezării psihologiei pe o bază ştiin¬ 
ţifică solidă, teoria a cunoscut ulterior o 
amplă elaborare, îndeosebi în scrierile lui 
B. F. Skinner. Termenul „behaviorism“ aco¬ 
peră trei doctrine separate care însă nu sînt 
întotdeauna deosebite una de alta. Behavio- 
rismul metafizic susţine că nu există ceea 
CC se cheamă conştiinţă; există doar orga¬ 
nisme, cu comportamentele lor. Behavio- 
rismul metodologic susţine că, oricare ar fi 
adevărul în această problemă metafizică, o 
psihologie cu adevărat ştiinţifică nu poate 
studia decît comportamentul care se pretea¬ 
ză observaţiei publice, nefiindu-i îngăduit 
să se folosească de introspecţie. Behavio- 
rismul analitic pretinde că noţiunile psiho¬ 
logice pot fi analizate în termeni exclusiv 
comportamentali şi că acesta este de fapt 
înţelesul lor. 

Pe filozofi i-a atras cel mai mult behavio- 
rismul analitic. în lucrarea sa clasică The 
Concept of Mind (1949), Gilbert *Ryle ar¬ 
gumentează că mitul cartezian al * fantomei 
din maşină rezultă dintr-o *confuzie cate¬ 
gorială privind raportul de excludere reci¬ 
procă dintre mental şi fizic şi că, în fapt, 
conceptele mentale pot fi analizate în ter¬ 
meni de acte şi rostiri manifeste. într-o ver¬ 
siune modificată, epistemologică, *Witt- 
genstein a furnizat o temă de dezbatere ac¬ 
tuală prin teza sa după care criteriile privi¬ 
toare la producerea proceselor mentale nu 
pot fi acte private, introspective, ci doar 
forme de comportament public accesibile 
{vezi criteriu). 

Abordarea behavioristă întîmpină două 
dificultăţi filozofice: a) ce anume desem¬ 
nează conceptul de comportament (de pil¬ 
dă, mişcări fiziologice sau acte săvîrşite 
voluntar)? b) după Wittgenstein, pot fi oare 
comportamentale criteriile ^mărturisirilor 
făcute la persoana întîi despre senzaţii 
lăuntrice (de pildă, de durere)? Vezi şi dua¬ 
lism; introspecţie; operaţionalism. 

Bentham, Jeremy (1748-1832). Filozof 
născut la Londra, care a studiat dreptul, faţă 


de fundamentele căruia a nutrit apoi în tot 
cursul vieţii un interes critic. A fost un sus¬ 
ţinător influent al reformelor — juridice, 
politice, sociale şi educaţionale, dar ca filo¬ 
zof este cunoscut mai ales pentru lucrarea 
sa Introduction to the Principles of Morals 
and Legislation (1789). 

Despre Bentham se discută în primul 
rînd ca despre un exponent de frunte al uti¬ 
litarismului {vezi utilitarism). Pornind de la 
principiul (al cărui sens şi statut precis sînt 
controversabile) că „Natura i-a aşezat pe 
oameni sub cîrmuirea a doi stăpîni suverani 
— durerea şi plăcerea**, el a dezvoltat teza 
după care acţiunile se cuvin judecate drept 
juste sau nejuste doar după faptul că tind 
sau nu să maximizeze plăcerea (şi să mini¬ 
mizeze durerea) la cei afectaţi de ele. (El a 
elaborat un „calcul hedonic** menit să solu¬ 
ţioneze dificultăţile evidente pe care le în¬ 
tîmpină estimarea efectelor diferitelor acţi¬ 
uni.) A explorat pe larg implicaţiile acestui 
principiu utilitar pentru instituţiile juridice 
şi pentru alte instituţii sociale. 

Bergson, Henri (1859-1941). Filozof fran¬ 
cez. A fost numit profesor la College de 
France în 1900, a fost ales academician în 
1914, iar în 1927 i s-a decernat Premiul 
Nobel pentru literatură. 

Filozofia lui Bergson e caracterizată de 
dinamism; concepţia dualistă {vezi dua¬ 
lism) adoptată de el postulează un principiu 
vital în contrast cu materia inertă; el respin¬ 
ge punctele de vedere mecaniste sau mate¬ 
rialiste în înţelegerea realităţii şi orice vi¬ 
ziune deterministă asupra lumii, susţinînd, 
în L 'ilvolution creatrice { 1907), că elemen¬ 
tul esenţial al evoluţiei este elanul creator, 
şi nu selecţia naturală. 

Lucrarea Essai sur Ies donnees immedi- 
ates de la conscience (1889) scoate în evi¬ 
denţă inadecvarea intelectului în descifra¬ 
rea experienţei, care este un continuum in¬ 
divizibil şi nu poate fi considerată ca o suc¬ 
cesiune de stări de conştiinţă discrete. 

Bergson trasează o distincţie între con¬ 
ceptul şi experienţa timpului; conceptul de 
timp poate fi supus genului de analiză apli¬ 
cabil conceptului de spaţiu, pe cînd „timpul 
real** este trăit ca durată şi aprehendat de 

intuiţie, şi nu prin operaţii separate ale in¬ 
stinctului şi intelectului. 

Berkeley, George (1685-1753). Episcop 
irlandez cu descendenţă engleză, cunoscut 
mai ales pentru doctrina sa că nu există 
substanţă materială şi că lucrurile, bună¬ 
oară pietrele sau mesele, sînt colecţii de 
„idei“ sau senzaţii ce pot să existe doar în 
minte şi doar atîta timp cît sînt percepute. 

S-a născut în Irlanda, la Kilkenny, iar 
studiile şi le-a făcut la şcoala din Kilkenny 
şi la Trinity College din Dublin. în 1724 a 
devenit decan al diocezei din Derry. în 
1728 pleacă împreună cu soţia în America 
pentru a pune în aplicare proiectul de în¬ 
fiinţare a Colegiului Sf Pa vel în Bermude, 
proiect a cărui finanţare fusese votată în 
Camera Comunelor. Banii aşteptaţi în 
America n-au mai sosit, aşa încît Berkeley 
s-a întors în Anglia în 1731. Revenind în 
Irlanda, devine episcop de Cloyne în 1734. 

Cele mai importante lucrări ale lui 
Berkeley au fost publicate cînd el era încă 
foarte tînăr, prima dintre ele — An Essay 
towards a New Theory of Vision — a apărut 
în 1709. Aici Berkeley argumentează că 
simţul văzului nu ne pune în contact direct 
cu obiectele pe care le atingem şi le pipăim, 
ci cu aparenţe vizuale care sînt distincte de 
obiecte, fără nici o distanţă faţă de noi, de 
fapt situate în chiar mintea noastră. Strict 
vorbind, aparenţele vizuale nu sînt decît 
„semne“ ce ne dau indicii despre obiectele 
pe care le putem percepe prin pipăit, deşi 
învăţăm să interpretăm aceste indicii în- 
tr-un mod atît de firesc şi fără efort, încît 
sfîrşim prin a confunda obiectul văzut cu 
însuşi lucrul tangibil. Este o iluzie chiar şi 
ideea că ceea ce vedem se poate asemăna 
în anumite privinţe cu ceea ce palpăm. Un 
orb din naştere care ar începe dintr-o dată 
să vadă n-ar fi la început în stare să spună, 
doar uitîndu-se la două obiecte, care dintre 
ele este sferic şi care cubic; ci ar trebui să 
înveţe prin încercări să coreleze aparenţele 
vizuale cu acele forme tangibile pe care ar 
fi deja capabil să le identifice prin pipăit. în 
general, Berkeley consideră că „obiectele 
proprii ale vederii constituie un limbaj uni¬ 
versal al Autorului naturii, prin care învă¬ 
ţăm cum să ne reglăm acţiunile spre a ajun- 


50 


ge la acele lucruri care sînt necesare pentru 
conservarea şi buna stare a corpurilor noas¬ 
tre şi, de asemenea, cum să evităm tot ce ar 
putea să le rănească ori să le distrugă“ (New 
Theory of Vision, § 147). 

Pe tot parcursul acestei cărţi cititorul nu 
este oprit să presupună că obiectele tangi¬ 
bile se află realmente în afara minţii şi la 
distanţă de noi; în schimb, în Prindples of 
Human Knowledge (1710), această idee 
este calificată drept o „eroare vulgară“ a 
cărei „examinare şi respingere nu m-a pre¬ 
ocupat în lucrarea în care am tratat despre 
vdz“ (Principles, § 44). în Prind ples însă 
nu există o atare limitare. Tot ceea ce per¬ 
cepem prin indiferent ce simţ, fie că e vor¬ 
ba de culoare, duritate, miros sau altceva, 
este considerat a fi o „idee“ sau senzaţie ce 
nu poate exista nepercepută. Lucrurile de 
felul copacilor sau al cărţilor nu sînt decît 
colecţii de astfel de „idei“ şi ca atare nu pot 
exista fără un spirit, întocmai cum nu pot 
exista „ideile“ din care sînt alcătuite. 
Această teză îndrăzneaţă este formulată cu 
toată claritatea în § 6, unde ni se spune că 
„toate acele corpuri care formează solida 
schelărie a lumii n-au o subzistenţă inde¬ 
pendentă de orice spirit, existenţa lor con- 
stînd în aceea că sînt percepute sau cunos¬ 
cute; cît timp deci aceste lucruri nu sînt per¬ 
cepute de mine efectiv, sau nu există în 
mintea mea sau în mintea altor spirite crea¬ 
te, ele n-au deloc o existenţă sau subzistă 
doar în mintea unui spirit etem“. Nu-i de 
mirare că această doctrină a părut stranie şi 
inacceptabilă contemporanilor lui Berke¬ 
ley, iar în 1713 el publică Three Dialogues 
between Hylas and Philonous cu scopul de 
a elabora aceste idei şi de „a le aşeza într-o 
nouă lumină“. 

Cititorii lui Berkeley au socotit adesea 
doctrina sa fundamentală ca fiind de o fal¬ 
sitate de-a dreptul izbitoare, încît poate să 
pară surprinzător că el a considerat adevă¬ 
rul ei atît de evident încît „un om n-are de¬ 
cît să deschidă ochii“ pentru a-1 vedea 
(Principles, § 6). Explicaţia atitudinii sale o 
găsim în doctrinele cărora el li se opunea. 
Berkeley constata că printre filozofi este 
larg răspîndită ideea după care lucrurile 
„exterioare** le cunoaştem prin „idei**, lao¬ 
laltă cu concepţia că structura corpusculară 



Berkeiey 


B 


51 


sau atomică a obiectelor este cea în virtutea 
căreia ele pot să acţioneze unele asupra 
altora şi asupra noastră, producînd „idei“ 
care le reprezintă (vezi efluvii, teoria e.). 
Lui Berkeiey i se părea însă că acest mod 
de a explica lucrurile genera probleme in¬ 
solubile. în particular, dacă admitem, aşa 
cum face Berkeiey, că nu percepem decît 
„idei“, pare cu neputinţă să cunoaştem ceva 
despre obiecte „din afară“, fie măcar că 
există; şi mai este apoi problema de a înţe¬ 
lege cum poate ceva material să acţioneze 
asupra a ceva imaterial (cum este mintea) 
spre a produce aici o senzaţie. într-adevăr, 
cu cît e mai elaborată concepţia despre lu¬ 
crul material, cu atît mai problematică pare 
ca să devină în ochii lui Berkeiey, care afir¬ 
mă că avem de-a face aici cu o idee lipsită 
de sens sau contradictorie. Propria sa con¬ 
cepţie i se pare a oferi singura alternativă 
viabilă. Mesele şi alte lucruri de acest fel 
iiu sînt obiecte „exterioare** ascunse după 
un văl de „idei**, ci chiar ele, lucrurile pe 
care le percepem, sînt „idei**. 

în mod tradiţional s-a văzut aici o reacţie 
a lui Berkeiey împotriva lui *Locke, şi pe 
drept cuvînt, Locke i se înfăţişa drept un 
susţinător de frunte al concepţiei corpuscu- 
lare despre natură şi al ideii înrudite că 
obiectele au realmente calităţi „primare**, 
precum forma şi soliditatea, în timp ce alte 
calităţi, cum ar fi culoarea şi gusturile, sînt 
dependente de percipient. Tot la Locke gă¬ 
sea şi concepţia după care calităţile obiec¬ 
telor au nevoie de un suport sau „substrat** 
despre care nu avem o idee limpede. Mai 
găsea la Locke şi doctrina * idei lor abstrac¬ 
te, pe care o atacă pe larg în Introducerea la 
Principles şi despre care spusese în New 
Theory of Vision (§ 125) că este „sursa a 
nenumărate erori şi dificultăţi în toate com¬ 
partimentele filozofiei şi în toate ştiinţele**. 
De îndată ce ne convingem de imposibili¬ 
tatea „abstracţiei**, spune Berkeiey, ne pu¬ 
tem da seama cît este de ridicol să presu¬ 
punem că un obiect ar putea să aibă exact 
acele calităţi pe care Locke le numeşte „pri¬ 
mare** sau să postulăm un substrat material 
pe care s-ar grefa aceste calităţi. Chiar şi 
concepţia după care „casele, munţii, rîurile, 
într-un cuvînt toate obiectele sensibile au o 
existenţă naturală sau reală, deosebită de 


faptul de a fi percepute**, depinde în fond, 
sugerează Berkeiey, „de doctrina ideilor 
abstracte^'’ (Principles, §§ 4—5). 

Trebuie subliniat însă că Berkeiey nu se 
mărginea să-l atace pe Locke şi că acesta 
nu e singurul care a exercitat asupra lui o 
influenţă importantă. El mai putea găsi, de 
exemplu, în tradiţia asociată cu *Descartes 
o conştiinţă acută a dificultăţii de a explica 
interacţiunea dintre materie şi spirit, iar la 
*Malebranche, în particular, ideea că nu 
există interacţiune de nici un fel şi că Dum¬ 
nezeu produce în noi senzaţiile potrivite cu 
ocazia prezenţei diferitelor obiecte materi¬ 
ale (vezi ocazionalism). Această idee era 
atrăgătoare pentru Berkeiey prin faptul că-1 
aducea pe Dumnezeu în centrul lucrurilor, 
pe cînd un sistem materialist ortodox tindea 
să-l împingă înspre fundal. Problemei justi¬ 
ficării credinţei în existenţa obiectelor exte¬ 
rioare el i-a adăugat însă pe aceea de a ex¬ 
plica de ce ar fi avut Dumnezeu nevoie să 
creeze nişte obiecte ce nu jucau nici un rol 
cauzal. în sistemul lui Berkeiey se dă un 
nou înţeles doctrinei destul de obscure a lui 
Malebranche potrivit căreia noi vedem lu¬ 
crurile în Dumnezeu: acesta este acum în¬ 
făţişat atît drept singura cauză posibilă a 
experienţelor noastre senzoriale, cît şi ca 
percipientul omniprezent despre care se 
spune că obiectele sensibile există în min¬ 
tea lui şi atunci cînd nici un spirit finit nu le 
percepe. 

Din diversitatea de idei dezvoltate în 
Principles şi în Dialogues, se cuvine să 
menţionăm teza, enunţată în repetate rîn- 
duri, că a identifica obiectele sensibile cu 
„idei** dependente de spirit nu înseamnă 
nicidecum a le face mai puţin „reale**; con¬ 
cepţia că persoana e un spirit simplu şi ac¬ 
tiv care, după cum se spune concis în Prin¬ 
ciples § 98, „gîndeşte întotdeauna**; şi con¬ 
cepţia după care ştiinţele naturii se preocu¬ 
pă nu de descoperirea de relaţii strict cauza¬ 
le, ci de fenomene ce stau în relaţia de 
„semn** — „lucru semnificat**. La un nivel 
simplu, „focul pe care-l văd nu este cauza 
durerii pe care o simt..., ci numai un semn 
care mă previne de această durere** (Princi¬ 
ples, § 65); regularităţile pe care le consta¬ 
tăm exprimă „bunăvoinţa şi înţelepciunea 
acelui spirit cîrmuitor a cărui voinţă consti- 



tuie Legile Naturii“ (Principles, § 32). Se 
cere făcută totuşi precizarea că Principles, 
aşa cum a fost publicată, era concepută 
drept prima parte a unei lucrări în patru 
părţi. Partea a doua, care ar fi urmat să dez¬ 
volte concepţia lui Berkeley despre spirit şi 
să se ocupe de etică, n-a fost scrisă nicioda¬ 
tă. De Motu (1721) acoperă o parte din te¬ 
matica de care ar fi trebuit să se ocupe par¬ 
tea a treia, iar The Analyst (1734) — „Dis¬ 
curs adresat unui matematician necredin- 
cios“ — îl transportă pe Berkeley în aria 
tematică pe care ar fi urmat să o acopere 
partea a patra. 

Dintre lucrările mai tîrzii ale lui Berke¬ 
ley se cuvin menţionate Alciphron (1732), 
o apărare plină de vervă a credinţei creştine 
faţă de liber-cugetători şi deişti; The Theo- 
ry of Vision Vindicated (1733); şi Siris 
(1744). în timp ce în acea epocă s-a bucu¬ 
rat de popularitate dar a fost şi controver¬ 
sată, această ultimă lucrare importantă este 
privită azi aproape ca o simplă curiozitate, 
în ea Berkeley pledează în favoarea apei de 
gudron ca infuzie de folosit împotriva tutu¬ 
ror bolilor, apoi firul gîndurilor îl conduce 
la reflecţii despre Dumnezeu şi Sfînta Trei¬ 
me, pe calea examinării rolului acordat 
eterului de către gînditorii antici şi mo¬ 
derni. Şi aici reapar însă unele teme fami¬ 
liare. Berkeley scrie, de pildă: „Nu ştiu cum 
se face că multora li se pare că principiile 
mecanice oferă o soluţie clară a fenomene¬ 
lor [din natură].“ De fapt însă, replică el, 
„toate fenomenele sînt, la drept vorbind, 
aparenţe în suflet“ (Siris, § 251), iar „co¬ 
nexiunile naturale dintre semne şi lucrurile 
semnificate... formează un fel de discurs 
raţional, fiind deci efectul imediat al unei 
Cauze inteligente** (Siris, § 254). 

Este lesne de observat că, de-a lungul 
întregii sale vieţi, preocuparea de căpetenie 
a lui Berkeley a fost de a îndrepta atenţia 
cititorilor săi spre „intrinseca prezenţă a 
unui Spirit atotînţelept care modelează, re¬ 
glează şi susţine sistemul a toate cîte sînt** 
(Principles, § 151). Urmărind acest scop, el 
se opune „materiei inerte şi fără de simţi¬ 
re**, ideii unei lumi distincte de aparenţe, ca 
şi ideii dominante că explicaţia fenomene¬ 
lor trebuie să rezide în structura corpuscu- 
lară a obiectelor şi în principii de felul celui 


al gravitaţiei. Scrierile sale i-au captivat 
însă şi pe mulţi dintre cei pe care nu-i atră¬ 
gea preocuparea sa pentru teism. Indiferent 
dacă se ocupă de optică geometrică, de ştiin¬ 
ţe ale naturii, de aritmetică sau de percepţie, 
Berkeley impresionează întotdeauna prin 
buna stăpînire a problematicii şi prin acui¬ 
tatea criticilor sale la adresa contempora¬ 
nilor. A New Theory of Vision este îndeob¬ 
şte privită drept o lucrare de pionierat în 
psihologia vederii, chiar şi de către cei ce ar 
respinge susţinerile sale despre ce anume 
percepem prin văz; totodată, unele aspecte 
ale filozofiei berkeleyene a ştiinţei, inclusiv 
critica ideilor de timp, spaţiu şi mişcare ab¬ 
solute, ca şi opoziţia sa faţă de ceea ce se 
cheamă explicaţii „esenţialiste**, sînt con¬ 
siderate surprinzător de modeme. în mod 
sigur imaterialismul intransigent din Prin¬ 
ciples şi Dialogues i-a aţîţat şi uneori inspi¬ 
rat pe filozofi, chiar dacă foarte puţini au 
acceptat principalele lui doctrine pozitive. 
Legat de aceasta însă se cuvine observat că 
găsim la Berkeley o prefigurare a respecta¬ 
bilei, deşi controversatei, teorii numite *fe- 
nomenalism. S-a spus chiar despre feno- 
menalism că este de fapt „Berkeley fără 
Dumnezeu**. 

Berlin, Sir Isaiah (1909-). Etician, filozof 
politic şi istoric britanic. Principalele lu¬ 
crări: Karl Marx (1939), Historical Inevita- 
bility (1954), Two Concepts of Liberty 
(1959). Berlin a polemizat cu filozofiile 
deterministe ale istoriei (vezi istorie, filo¬ 
zofia i.), respingînd, în special, ideea mar¬ 
xistă a unui mers obiectiv al istoriei şi con¬ 
cepţia potrivit căreia toate valorile sînt con¬ 
diţionate — şi devalorizate — de locul şi 
situaţia pe care le ocupă în timp subiecţii 
evaluărilor. El pune accentul pe importanţa 
valorilor morale şi pe necesitatea de a res¬ 
pinge determinismul dacă vrem să păstrăm 
ideile de responsabilitate umană şi de liber¬ 
tate. Abordarea oricărei teme de către isto¬ 
ric nu poate fi pe deplin obiectivă sau axio¬ 
logic neutră (compară neutralitate axiolo¬ 
gică), deoarece dacă vedem în oameni fiin¬ 
ţe ce urmăresc scopuri şi posedă motive, şi 
nu doar nişte factori cauzali într-un şir de 
evenimente, este inevitabilă o anumită doză 
de evaluare morală sau psihologică. 

Bernard, Sf. (1090-1153). Abate de Clair- 
vaux, reformator monastic şi teolog. Princi¬ 
palele lucrări: De Diligendo Deo (Despre 
iubirea de Dumnezeu) şi De Gratia et Libe¬ 
ro Arbitrio (Despre har şi libeml-arbitm). 
în controversa religioasă metoda sa era 
mistică, nu inferenţială şi bazată pe dovezi, 
în această privinţă însă, adversaml său 
*Abelard a fost un neoplatonician mai ra¬ 
dical, iar Sf. Bernard a fost mai agreat de 
autorităţile ecleziastice. In 1953 Pius al 
Xll-lea a făcut elogiul Sf Bernard, numin- 
du-1 Doctor mellifluus. 

bhakti (cuvînt sanscrit însemnînd „devoţi- 
une“). în *Vedanta şi în alte sisteme indi¬ 
ene, iubirea faţă de Dumnezeu, exprimată 
prin mgăciune şi meditaţie, iar în cele din 
urmă prin totală abandonare naturii divine. 
Conceptul a dobîndit o importanţă de prim 
ordin în decursul perioadei medievale teiste a 
gîndirii indiene; baza filozofică i-a fiimizat-o 
în principal Rămănuja (c. 1100 p.Chr.). 

bicondiţional. Enunţ în care se asertează 
că prezenţa unei proprietăţi este o *condiţie 
necesară şi suficientă pentm prezenţa alte¬ 
ia, ca în exemplul: „Un număr este prim da¬ 
că şi numai dacă nu se divide decît cu 1 şi 
cu el însuşi“, sau că existenţa unei stări de 
lucmri este o condiţie necesară şi suficien¬ 
tă pentru existenţa alteia, ca în exemplul: 
„El va fi preşedinte dacă şi numai dacă va 
cîştiga alegerile.** Expresia „dacă şi numai 
dacă** se întîlneşte rar în discursul obişnuit, 
dar este frecvent folosită în acele discipline 
unde este nevoie de definiţii precise. Un 
asemenea enunţ se cheamă bicondiţional 
pentm că formula dacă şi numai dacă ^** 
este, la fîndul său, o expresie abreviată pen¬ 
tm asertarea conjunctă a * enunţuri lor con¬ 
diţionale „dacă q, atunci /?** şi „dacă p, 
atunci ^** (dat fiind că numai dacă ^** 
înseamnă că p nu poate fi adevărat fără să 
fie adevărat q). Pentru ca enunţurile condi- 
(ionale „dacă p, atunci ^** şi „dacă q, atunci 
/;“ să fie ambele adevărate, trebuie capşiq 
să aibă aceeaşi valoare de adevăr, deoarece 
dacă p şi „dacă p, atunci ^** sînt ambele 
adevărate, q va fi, de asemenea, adevărat 
(prin modus ponens), iar dacă p e fals iar 
„dacă q, atunci /?** e adevărat, q nu poate fi 
decît fals (prin modus tollens), şi similar 


pentm q (vezi afirmarea antecedentului). 
Astfel, în sistemele formale de logică pre¬ 
poziţională simbolul „=** sau „<->** folosit 
pentru „dacă şi numai dacă** este definit 
prin *tabelul de adevăr 

P = g 

A A A 

A F F 

F F A 

F A F 

Vezi şi echivalent. 

bineordonare. Vezi relaţie ordonatoare. 

bivalenţă, principiul (sau legea) b. Prin¬ 
cipiul potrivit cămia orice enunţ este fie 
adevărat, fie fals, adică orice enunţ are o 
* valoare de adevăr şi există exact două va¬ 
lori de adevăr. în prezenţa *operatomlui 
negaţie în accepţiunea lui standard, acest 
principiu impune pe cel al *terţului exclus, 
dar întmcît nu menţionează negaţia, nu este 
echivalent cu acesta. Legea terţului exclus 
este o lege logică ce funcţionează la nivelul 
*limbajului-obiect, pe cînd principiul biva- 
lenţei e un principiu semantic, care guver¬ 
nează interpretarea limbajului la care se 
aplică. Aderenţa la acest principiu se leagă 
de realism — de ideea că adevăml sau fal¬ 
sitatea enunţurilor se determină cu referire 
la o realitate independentă, putîndu-se con¬ 
sidera de aceea că ele au valori de adevăr 
determinate chiar dacă s-ar putea să nu ştim 
care sînt acestea. 

Black, Max (1909-1988). Filozof ameri¬ 
can al matematicii, logicii şi limbajului. 
Cultura matematică dobîndită la Cam- 
bridge a fmctificat-o într-o lucrare de tine¬ 
reţe, intitulată The Nature of Mathematics 
(1933). Black va suferi apoi influenţa lui 
*Wittgenstein. Dintre lucrările sale princi¬ 
pale fac parte The Import ance of Language 
(1962) şi amplul şi foarte apreciatul studiu 
A Companion to Wittgenstein’s Tractatus 
(1964). în 1964 a devenit editoml periodi¬ 
cului The Philosophical Review. A scris 
numeroase articole de filozofie analitică şi 
a făcut traduceri din Rudolf Camap şi (îm¬ 
preună cu RT. Geach) din Gottlob Frege. 

Blanshard, Brand (1892-1987). Filozof 
american, şi-a încheiat viaţa activă la Yale. 

Blanshard e un raţionalist intransigent atît 
în sensul îngust-tehnic al cuvîntului, cît şi în 
sensul popular. Şi-a caracterizat întreaga ope¬ 
ră ca fiind „o apărare a raţiunii împotriva 
unor atacuri filozofice recente“. Principa¬ 
lele lucrări: The Nature ofThought (1939), 
în două volume, şi trei scrieri raţionaliste 
— Reason and Godness (1962), Reason 
and Analysis (1962) şi Reason and Relief 
(1962). 

Boehme (sau Behmen), Jacob (1575-1624). 
Teozof silezian, cunoscut drept „filozoful 
german“ (philosophus Teutonicus). Lucrări 
principale: Aurora, oder dieMorgenrote im 
Aufgang (1612), Mysterium Magnum (1623). 
Scrierile sale s-au bucurat de o largă admi¬ 
raţie în secolul al XVII-lea. Despre presu¬ 
pusele sale intuiţii cu privire la natura di¬ 
vină, la originea şi structura Universului, la 
misterele ascunse ale Bibliei şi la Sfintele 
Taine, a pretins că i-au fost hărăzite direct 
prin iluminare divină. Terminologia sa este 
de o dificultate notorie, derivînd din surse 
oculte, alchimice şi astrologice. Credinţa că 
întreaga creaţie este o manifestare a lui 
Dumnezeu l-a făcut ca, pentru a da o solu¬ 
ţie la problema răului, să postuleze în Dum¬ 
nezeu două voinţe, una iubitoare, cealaltă 
mînioasă. 

Boethius, Anicius Manlius Severinus (c. 
480-524). Filozof roman şi traducător din 
Aristotel. A fost demnitar sub regele got 
Theodoric, dar a căzut în dizgraţie, a fost 
întemniţat şi apoi executat. A tradus lucrări 
de logică ale lui Aristotel, inclusiv Analiti¬ 
cele prime, Analiticele secunde. Topica şi 
Respingerile sofistice, a tradus şi însoţit de 
un comentariu Introducerea la Categoriile 
lui Aristotel (Isagoge) a lui Porphyrios, ca¬ 
re a devenit textul standard în învăţămîntul 
de logică medieval. Printre tratatele sale 
originale s-au numărat lucrări de matema¬ 
tică, logică, muzică şi teologie, în cazul 
acestora din urmă fiind de reţinut aplicarea 
logicii clasice la revelaţia creştină. Cea mai 
vestită lucrare a sa a fost Mîngîierile filo¬ 
zofiei, scrisă în timpul detenţiei sale la 
Pavia. 

Ceea ce e surprinzător este că Mîngîieri¬ 
le nu prezintă vreo doctrină explicit creşti¬ 
nă, ci caută doar în raţiune reazemul pentru 


cel aflat în restrişte. Boethius vedea, proba¬ 
bil, în credinţă şi în raţiune două mijloace 
distincte prin care se poate da o explicaţie 
valabilă a Universului şi, alegîndu-şi drept 
călăuză raţiunea, nu a mai apelat la argu¬ 
mente ce ţin prin natura lor de credinţa reli¬ 
gioasă. în Cartea I, Filozofia se înfăţişează 
înaintea autorului aflat la restrişte, reamin- 
tindu-i credinţa lui fundamentală într-un 
Univers pătruns de finalitate şi în raţionali¬ 
tatea omului. Cărţile a Il-a şi a IlI-a vorbesc 
despre nesiguranţa averii materiale şi a 
altor false mijloace de obţinere a fericirii, 
trăgînd concluzia că Dumnezeu e singurul 
bine statornic. Aceasta conduce în cartea a 
IV-a la problema răului, iar cartea a V-a 
abordează spinoasa problemă liber arbitru- 
determinism; concluzia e că în opţiunile 
morale preştiinţa divină este compatibilă cu 
libertatea umană. 

Opera lui Boethius a furnizat filozofiei 
medievale o metodologie şi deopotrivă un 
vocabular. Mîngîierile a fost, probabil, du¬ 
pă Biblie, cea mai citită, mai tradusă şi mai 
comentată carte în cuprinsul mileniului ur¬ 
mător. Rolul Jucat de autorul ei în transmi¬ 
terea filozofiei antice către Evul Mediu 
creştin îndreptăţeşte pe deplin aprecierea 
tradiţională după care Boethius a fost „ulti¬ 
mul roman şi primul scolastic**. Vezi şi aris- 
totelism. 

Bosanquet, Bemard (1848-1923). Filozof 
britanic, profesor la Oxford (1871 -18 81) şi 
St. Andrews (1903-1908); în rest s-a înde¬ 
letnicit cu asistenţa socială şi cu scrisul. 
Principalele lucrări filozofice: Knowledge 
and Reality (1885), Logic (1888), History 
of Aesthetics (1892), The Principie oflndi- 
viduality and Value (1912). 

Puternic influenţat de idealismul hege¬ 
lian, Bosanquet a elaborat un sistem de gîn- 
dire în care rolul central revine ideii de in¬ 
divid, caracterizat drept *universal concret 
sau armonie de contrarii, singurul capabil 
de a fi independent, „de-sine-stătător**. O 
asemenea individualitate îşi află expresia 
nu în primul rînd în persoane, ci în depăşi¬ 
rea de sine a acestora în artă, religie şi so¬ 
cietate, şi mai presus de toate în *absolut, 
care este unitatea tuturor acestor manifes¬ 
tări de mai mică anvergură. 

Bourbaki, Nicolas. Pseudonim colectiv al 
unui grup de matematicieni francezi care 
începînd din 1939, cînd a apărut primul 
volum din illements de Mathematique, au 
lucrat la o sistematizare definitivă a mate¬ 
maticii. Accentul cade pe dezvoltarea ma¬ 
tematicii din cîteva axiome de bază în 
cadrul unui aranjament strict logic; ei nu 
fac distincţiile matematice tradiţionale (al¬ 
gebră, geometrie etc.), ci împart matemati¬ 
ca în compartimente caracterizate prin struc¬ 
turi (de exemplu, structurile algebrice). 

Boyle, Robert (1627-1692). Chimist şi fi¬ 
zician englez de origine irlandeză, care a 
contribuit la promovarea concepţiei *cor- 
pusculare sau atomiste despre materie, ca 
urmare a experimentelor sale asupra gaze¬ 
lor. Cartea sdi The Sceptical Chemist (1661) 
a separat chimia de alchimie subliniind că 
natura substanţelor materiale trebuie înte¬ 
meiată pe date experimentale şi nu pe con¬ 
cepţia greacă, încă dominantă, că ele sînt 
compuse din misticele elemente (yezi patru 
clemente). Această viziune a sa este rezu¬ 
mată în motoul de la Royal Society, al că¬ 
rei membru fondator a fost: Nullius in 
Verba (nimic prin simpla autoritate). 

Bradley, Francis Herbert (1846-1924). Fi¬ 
lozof idealist englez. în 1870 a fost numit 
cercetător asociat la Merton Col lege, Ox¬ 
ford, iar în 1924 a primit Ordinul pentru 
Merite. Principalele lucrări: Ethical Studies 
(1876), Principles of Logic (1833), Appea- 
rance and Reality (1893). Ethical Studies 
este un atac la adresa unor doctrine con¬ 
temporane din filozofia morală, îndeosebi a 
utilitarismului. în Principles of Logic de¬ 
nunţă *psihologismul necritic şi neagă po¬ 
sibilitatea de a exprima adecvat natura fap¬ 
tului prin vreo formă de enunţ. 

Deşi puternic influenţat de *Hegel şi de 
*Kant, Bradley formulează în Appearance 
and Reality idei proprii despre realitate şi 
♦absolut, potrivit cărora nici un lucru unitar 
nu poate fi privit ca o colecţie de proprietăţi 
ce-i sînt atribuite; ceea ce conferă oricărui 
lucru unitate şi caracter este ansamblul co¬ 
relaţiilor dintre părţile lui. Absolutul nu e 
doar un sistem de aparenţe, ci şi conţină¬ 
torul acestui sistem. Orice aparenţă, chiar şi 
una care ne induce în eroare în privinţa ade¬ 


văratei naturi a lucrului, este un constituent 
al realităţii. Ideea de realitate este dată de 
experienţa sensibilă, unde se combină inse¬ 
parabil senzorul şi ceea ce e simţit; ideea de 
„eu“ a fiecăruia este definibilă numai cu 
referire la „altuf*. 

brahman. în tradiţiile filozofiei indiene in¬ 
fluenţate de Upanişade, numele dat fiinţei 
celei mai adînci sau sufletului lumii, care 
este deopotrivă imanent şi transcendent, 
existent în Univers ca şi în sine însuşi. 

Brentano, Franz (1838-1917). Psiholog şi 
filozof german, hirotonisit preot catolic în 
1864. A predat filozofia la Wiirzburg pînă 
în 1873, cînd a abandonat preoţia şi a con¬ 
tinuat să lucreze ca profesor la Viena pînă 
la pensionare, în 1895. 

In Psychologie vom empirischen Stand- 
punckt (1874) a formulat doctrina intenţio¬ 
nalităţii, distingînd şi caracterizînd eveni¬ 
mentele mentale drept „îndreptare a minţii 
spre un obiect“ în: 1) percepţie, 2) judecată 
sau credinţă şi 3) aprobare sau dezaprobare. 

briciul lui Ockham. Principiul economiei 
ontologice, formulat de obicei în cuvintele 
„Entităţile nu trebuie multiplicate mai mult 
decît e necesar“ (Entia non sunt multipli¬ 
când a praeter necessitatem). De fapt, aces¬ 
te cuvinte nu se întîlnesc în scrierile păs¬ 
trate ale lui *William de Ockham. 

Broad, Charlie Dunbar (1887-1971). Filo¬ 
zof englez, profesor de filozofie morală la 
Cambridge (1933-1953). Principala sa pre¬ 
ocupare a fost aprecierea şi analiza ideilor 
şi doctrinelor din mai multe domenii, între 
care filozofia spiritului, metafizica şi epis¬ 
temologia; majoritatea propriilor concepţii 
le-a expus în comentariile cuprinse în cele 
două volume ale principalei sale lucrări, 
Examination of McTaggart’s Philosophy 
(1933, 1938). în tot timpul vieţii a manifes¬ 
tat interes pentru parapsihologie. 

Broad făcea distincţie între filozofia cri¬ 
tică şi cea speculativă; prima analizează 
conceptele şi propoziţiile de bază ale ştiin¬ 
ţei şi ale vieţii cotidiene, dar poate da naş¬ 
tere unei concepţii despre lume prea îngus¬ 
te şi rigide. Filozofia speculativă, deşi nu 
poate pretinde să ofere adevăruri demon¬ 
strabile, poate să formuleze o viziune si- 

noptică în care rezultatele ştiinţelor naturii 
să fie corelate cu religia, arta şi teoria so¬ 
cială, precum şi cu simţul comun. 

Brownson, Orestes Augustus (1803-1876). 
Filozof transcendentalist şi gînditor religios 
american. Discipol al filozofului francez 
Victor Cousin (1792-1867), Brownson le¬ 
ga, totodată, strîns transcendentalismul său 
de teoriile idealistului italian Vincenzo 
Gioberti (1801-1852). Deşi pînă la senza¬ 
ţionala sa convertire la catolicism a fost un 
deist (vezi deism) declarat, Brownson con¬ 
sidera filozofia sa ca fiind raţională, şi nu 
întemeiată pe simpla credinţă. Majoritatea 
scrierilor sale au apărut în Brownson ’s 
Quarterly Review, întemeiată de el îh 1844 
şi editată pînă în 1875. 

Bruno, Giordano (1548-1600). Filozof ita¬ 
lian şi o vreme călugăr dominican, ars pe 
rug pentru vederile sale neortodoxe. Susţi¬ 
nător entuziast al copemicanismului (vezi 
Copemic), a scris mai multe tratate în care 
promova o formă extremă de *panteism: 
Dumnezeu e substanţa unificatoare din care 
derivă toate lucrurile din Univers. Dar, ase¬ 
meni lui Nicolaus *Cusanus, de care a fost 
influenţat, considera că Universul nu poate 
oferi o cunoaştere genuină a divinului. 
Opera sa a exercitat influenţă în anumite 
cercuri ştiinţifice şi oculte din secolul 
al XVII-lea, dar apoi a fost dată uitării. în 
secolul al XlX-lea numele său a devenit în 
Italia simbolul mişcării anticlericale. 

Buber, Martin (1878-1965). Filozof şi teo¬ 
log evreu, născut la Viena. Începînd din 
1925 a predat religia iudaică şi etica la Uni¬ 
versitatea din Frankfiirt-pe-Main, pînă cînd 
venirea la putere a naziştilor l-a silit să pă¬ 
răsească Germania, în 1933. Stabilindu-se 
în Palestina (1938), devine profesor de filo¬ 
zofie socială la Universitatea Ebraică. Du¬ 
pă pensionare, în 1951, ţine numeroase 
conferinţe în afara Israelului şi devine, tot¬ 
odată, primul preşedinte al Academiei Is- 
raeliene de Ştiinţe şi de Umanistică. 

Formularea de bază a filozofiei lui Buber 
(filozofia dialogului) este cuprinsă în Ich 
und Du (Eu şi Tu) (1923), unde el face o 
distincţie radicală între două atitudini fun¬ 
damentale de care oamenii sînt capabili. 


definite drept Eu-Tu şi Eu-Acela. Eu-Tu 
desemnează o relaţie de la subiect la su¬ 
biect, relaţia de reciprocitate şi mutualitate; 
Eu-Acela este relaţia dintre subiect şi 
obiect, care comportă o formă sau alta de 
utilizare şi stăpînire, obiectul fiind total¬ 
mente pasiv. Eul însuşi diferă în cele două 
situaţii: în situaţia Eu-Tu el apare numai în 
contextul relaţiei şi nu poate fi privit inde¬ 
pendent, pe cînd în situaţia Eu-Acela, Eu e 
un observator şi e doar parţial implicat. Si¬ 
tuaţia Eu-Tu nu poate fi susţinută la ne- 
sfîrşit şi fiecare Tu devine la răstimpuri un 
Acela; prin această situaţie se dobîndeşte şi 
capătă expresie cunoaşterea obiectivă. La 
un om sănătos există o interacţiune dialec¬ 
tică între cele două situaţii; fiecare Eu-Ace- 
la conţine potenţialul de a deveni Eu-Tu — 
situaţie în care adevărata personalitate a 
omului se afirmă în contextul lumii sale. 

Ideea de Dumnezeu a lui Buber este cea 
a unui veşnic Tu, aceasta fiind singura si¬ 
tuaţie Eu-Tu pe care omul o poate menţine 
indefinit; în ea Dumnezeu este recunoscut 
în toate lucrurile ca fiind integral altul, care 
nu poate fi observat, dar se revelează. ^ 

buddhism. Vezi filozofia buddhistă. 

Bultmann, Rudolf (1884-1976). Teolog 
german şi specialist în Noul Testament, pe 
care cercetările sale l-au condus la un scep¬ 
ticism cvasitotal în privinţa istoric ităţii na¬ 
raţiunilor evanghelice. El se asociase însă 
deja cu *Barth, care susţinea că nu are ne¬ 
voie credinţa creştină de sprijin nici din 
partea *teologiei naturale, nici din partea 
unor dovezi istorice. Bultmann a început 
atunci să se distanţeze de Barth, împrumu- 
tînd idei existenţialiste de la propriul său 
coleg de la Marburg, *Heidegger, şi a avan¬ 
sat ideea după care creştinismul contempo¬ 
ran trebuie să se „demitologizeze“ — adică 
să se debaraseze de conceptele sale nonis- 
torice, mitice. Cartea sa Neues Testament 
und Mythologie (Noul Testament şi Mito¬ 
logia), 1941, a declanşat în întreaga lume o 
controversă cu privire la demitologizare. 
Majoritatea cititorilor necredincioşi au fost 
de acord cu criticii tradiţionalişti în ideea că 
prin demitologizare şi existenţializare Bult¬ 
mann a redus o doctrină despre Dumnezeu 
şi om la o doctrină numai despre om. 

Buridan, Jean (c. 1295-1356). Filozof no- 
minalist francez, care a studiat şi predat la 
l’aris {vezi nominalism). A contribuit de 
asemenea la studiul mecanicii şi al opticii. 
A scris un număr de comentarii la Aristotel 
şi unele lucrări originale de logică între ca¬ 
re se disting Consequentiae şi Sophismata. 
în filozofie a respins atît ockhamismul ex¬ 
trem {vezi William de Ockham) cît şi unele 
adaosuri arabe mai radicale la tradiţia aris¬ 
totelică. Vezi şi măgarul lui Buridan. 

Burke, Edmund (1729-1797). Om de stat, 
eseist şi filozof britanic. Contribuţia majoră 
a lui Burke în domeniul filozofiei a consti¬ 
tuit-o lucrarea sa Philosophical Inquiry 
into the Origin of Our Ideas of the Sublime 
and the Beautiful (1756) în care ideea cen¬ 
trală este că plăcerea pe care ne-o procură 
frumosul constă în modul în care imagina¬ 
ţia este captivată de obscuritate şi sugesti¬ 
vitate, iar nu de claritate intelectuală, iar 
cînd e în joc *sublimul, de o formă plăcută 
de spaimă şi de ignoranţă. In cursul carierei 
sale politice de mai tîrziu, Burke a sprijinit 
atît cauza irlandeză cît şi independenţa Ame- 
ricii. Cu toate acestea, cartea sa Rejlections 
on the Revolution in France (1790) este o 
capodoperă a gîndirii politice conservatoa¬ 
re. Deşi Burke era în mult mai mare măsură 
un Whig decît un Tory, şi cu toate că îl 
acuzase pe Warren Hastings şi-i susţinuse 
pe coloniştii americani, el a văzut numai- 
decît în „new-dealer“-ii de la 1789 pe făp¬ 
tuitorii unei revoluţii inacceptabil de totale, 
intenţionat antiistorice şi finalmente proba¬ 
bil chiar totalitare. 

Butier, Joseph (1622-1752). Preot angli¬ 
can, episcop de Bristol (1731-1751) şi de 
Durham (1751-1752). Principalele sale 
contribuţii în domeniile filozofiei morale şi 


religioase sînt cuprinse în Fifteen Sermons 
{ 1726) şi The Analogy of Religion, cu di¬ 
sertaţia ei suplimentară Of the Nature of 
Virtue (1736). 

In Sermons abordează analiza moralei 
din prisma unor consideraţii empirice privi¬ 
toare la natura umană. Insistă asupra com¬ 
plexităţii acesteia şi, în consecinţă, relevă 
unilateralitatea unor teorii cum sînt cea a 
lui *Hobbes sau cea a lui *Shaftesbury, 
care o înfăţişau dominată de un unic prin¬ 
cipiu cîrmuitor, fie că e vorba de iubirea de 
sine sau de bunăvoinţă. Butier apreciază că 
aceste principii nu se opun în mod necesar 
unul altuia, aşa cum se presupune adesea, 
iar ambele se manifestă în conduita umană 
printr-o diversitate de forme. Mai impor¬ 
tantă e distingerea omului de restul creaţiei 
prin facultatea superioară a reflecţiei sau 
conştiinţei care „... fără a fi consultată... se 
exercită în chip magistral...“ pronunţîn- 
du-se asupra justeţei sau injusteţei diverse¬ 
lor „afecte“ umane şi ale acţiunilor ce izvo¬ 
răsc din ele. Conştiinţa fiind călăuza ce 
ne-a dat-o Dumnezeu pentru o dreaptă con¬ 
duită, exigenţele ei sînt absolute. Ele nu 
sînt însă arbitrare, şi Butier era convins că 
pe termen lung se va constata că ele coincid 
deopotrivă cu cerinţele iubirii de sine şi cu 
cele ale bunăvoinţei. In Analogy of Reli¬ 
gion el încearcă să arate că mărturiile fap¬ 
tice în favoarea finalităţii şi a creării Naturii 
de către o Fiinţă inteligentă, pe care deiştii 
contemporani cu el le admiteau — şi difi¬ 
cultăţile pe care le întîmpină poziţia lor — 
sînt strîns analoage celor pe care le întîm¬ 
pină teiştii care privesc această Fiinţă ca 
fiind îndrumătorul şi judecătorul moral al 
oamenilor {vezi deism; teism). Prin urmare, 
credinţa în religia revelată nu este în prin¬ 
cipiu mai puţin raţională decît deismul. 

Cabală. Vezi Kabbalah. 

Cajetan. Thomas de Vio, cardinalul Caje- 
tan (1469-1534). Teolog şi exeget italian 
care a scris un comentariu influent la 
Summa Theologiae a lui Toma d’Aquino 
(1507-1522). în calitate de legat papal în 
Germania, a examinat doctrinele lui Luther 
(1518), iar mai tîrziu a contribuit la redac¬ 
tarea bulei de condamnare, Exurge Domi¬ 
ne. Vezi şi analogie. 

calcul. în esenţă, un sistem de simboluri 
(ce pot fi la fel de bine nişte semne pe hîr- 
tie sau bile pe un abac) supuse unor reguli 
şi menite a facilita efectuarea de raţiona¬ 
mente de diferite feluri. Regulile de utili¬ 
zare a simbolurilor sînt de aşa natură încît 
pot fi învăţate pe de rost şi aplicate fără a 
necesita înţelegerea proceselor raţionale 
sau calculatorii pe care le reprezintă. Un 
exemplu paradigmatic de calcul îl constitu¬ 
ie numeraţia arabă împreună cu regulile 
adunării, scăderii, înmulţirii şi împărţirii. 
„Răspunsul corect“ la o problemă de arit¬ 
metică se poate obţine prin aplicarea meca¬ 
nică a acestor reguli la reprezentarea sim¬ 
bolică a problemei fără a şti de ce conduc 
ele la un răspuns corect, adică fără a înţe¬ 
lege natura operaţiilor aritmetice pe care le 
reprezintă. (Aceasta a şi motivat, de altfel, 
criticile îndreptate împotriva manierei „în- 
vechite“ de predare a matematicii, care-i 
pune pe copii să înveţe mecanic tabla în¬ 
mulţirii etc.) 

Dacă validitatea (vezi validitate şi ade¬ 
văr) unui raţionament se datoreşte formei 
sau structurii sale, înseamnă că, o dată ce 
dispunem de mijloace de reprezentare a ti¬ 
purilor de structură ale raţionamentelor, 
studiul validităţii poate să devină pur for¬ 


mal. Ceea ce se cere studiat sînt doar for¬ 
mele de raţionament, nu raţionamentele 
specifice; pentru a determina validitatea 
unui raţionament, se cere examinată doar 
structura lui, nu şi conţinutul. Aceasta su¬ 
gerează posibilitatea de a reduce procesul 
de construire a raţionamentelor valide la 
respectarea anumitor reguli ce nu reclamă 
să se acorde atenţie conţinutului raţiona¬ 
mentului şi nici măcar să fie înţelese premi¬ 
sele şi concluzia lui. Ceea ce s-a şi întîm- 
plat în cadrul dezvoltării scolastice a logicii 
aristotelice în decursul Evului Mediu, cînd 
s-au folosit tot felul de mijloace mnemoni¬ 
ce menite să înlesnească reamintirea sche¬ 
melor de inferenţă valide, scheme ce pu¬ 
teau fi aplicate cu totul mecanic. Acest mod 
de a proceda a fost însă nesistematic şi cu 
greu ar putea fi considerat un „calcul“. 

în secolele al XVI-lea şi al XVII-lea, o 
dată cu dezvoltarea tehnicilor algebrice, 
idealul formulării sistematice a mijloacelor 
de reprezentare a formelor de raţionament 
şi a regulilor de construire a raţionamente¬ 
lor valide a îmbrăcat forma aspiraţiei către 
elaborarea unui calculus ratiocinatiir — 
calcul al raţionamentului. Modul în care era 
conceput acest ideal a evoluat apoi consi¬ 
derabil şi a căpătat o articulare mai pre¬ 
cisă. A reduce raţionamentul la un calcul 
nu înseamnă doar a-1 face asemănător cal¬ 
culului aritmetic sau rezolvării ecuaţiilor 
algebrice, ci a-1 mecaniza în sensul tare de 
a-1 transforma în ceva ce poate fi efectuat 
de o maşină (calculator). (Sensul acesta 
poate fi pe deplin precizat prin teoria maşi¬ 
nilor de calcul.) Regulile trebuie să fie de 
aşa natură încît să poată fi programate în- 
tr-un calculator. Pentm aceasta trebuie să 
existe posibilitatea de a trata orice demon- 

straţie ca pe o simplă manipulare de sim¬ 
boluri, fiecare *demonstraţie neavînd decît 
o lungime finită. Regulile de construire a ei 
sînt reguli de prelucrare a simbolurilor. 
Aceste reguli trebuie să fie astfel încît să 
existe procedee efective (mecanice) (vezi 
procedeu efectiv) de a verifica dacă un şir 
oarecare de simboluri este sau nu o demon¬ 
straţie. 

Cele două calcule logice cele mai fami¬ 
liare sînt calculul propoziţional (clasic) şi 
calculul predicatelor (clasic) de ordinul în- 
tîi. Un *sistem formal de logică poate fi 
numit (sistem de) calcul propoziţional dacă 
cl constă din următoarele: 1) o specificare a 
unui * limbaj formal ale cărui simboluri sînt 
variabile prepoziţionale şi conectori prepo¬ 
ziţionali, indiferent dacă aceştia din urmă 
sînt meniţi (o parte din ei sau toţi) să repre¬ 
zinte conectorii „şi“, „sau“, „nu“, „dacă... 
atunci“, sau sînt de aşa natură încît cu aju¬ 
torul lor să poată fi definite simboluri ce 
reprezintă aceşti conectori; 2) o mulţime de 
axiome şi/sau reguli de inferenţă (vezi axio¬ 
mă; inferenţă, regulă de) ce guvernează co¬ 
nectorii limbajului. Ansambluri diferite de 
axiome sau reguli pot să determine calcule 
prepoziţionale diferite, deşi există, în gene¬ 
ral, mai multe moduri echivalente de for¬ 
mulare a aceluiaşi sistem. (Despre două 
fonnulări se spune că sînt echivalente dacă 
în ambele sînt validate exact aceleaşi infe¬ 
renţe.) Sintagma „calcul propoziţional“ 
este însă folosită de obicei pentru desemna¬ 
rea oricărui sistem în care raţionamentele 
formal valide sînt exact acelea care se 
dovedesc valide cînd li se aplică definiţiile 
matriciale bivalente standard ale conecto¬ 
rilor logici (vezi tabel de adevăr). 

In mod similar, orice sistem logic formal 
poate fi numit (sistem de) calcul al predi¬ 
catelor dacă el constă din cel puţin urmă¬ 
toarele: 1) o specificare a unui limbaj for¬ 
mal care să cuprindă următoarele categorii 
dc simboluri: a) o *mulţime numărabilă de 
variabile individuale (să zicem .y.); b) o 
mulţime finită sau numărabil infinită, dar 
nu vidă, de *litere predicat (să zicem PJ* un¬ 
de n indică numărul de locuri pentru argu¬ 
mente); c) o mulţime finită, numărabilă sau 
vidă de constante individuale (să zicem a.); 
d) conectori propoziţionali; e) fie *cuanto- 
rul existenţial, fie cel universal, fie ambele 


(/, în toate utilizările de mai sus, parcurge 
mulţimea numerelor întregi); 2) o mulţime 
de axiome şi/sau reguli de inferenţă referi¬ 
toare la conectorii propoziţionali şi la cuan- 
torii limbajului. 

Cînd e folosită fără alte precizări, sintag¬ 
ma „calculul predicatelor** înseamnă de 
obicei „calculul clasic al predicatelor de or¬ 
dinul întîi**. Este sistemul care se obţine 
extinzînd lista de axiome şi/sau reguli ale 
calculului propoziţional prin adăugare de 
axiome şi/sau reguli pentru cuantori menite 
să trateze propoziţiile cuantificate existen¬ 
ţial ca pe nişte disjuncţii infinite. Adjecti¬ 
vul „clasic** este utilizat pentru a marca 
contrastul dintre acele sisteme de calcul 
propoziţional sau predicaţional care reflec¬ 
tă ideea de validitate derivată din definiţiile 
prin tabele de adevăr ale operatorilor logici 
şi sistemele dezvoltate de matematicienii 
intuiţionişti (vezi logica intuiţionistă). Cal¬ 
cule predicaţionale de ordin superior se pot 
defini stipulînd axiome şi/sau reguli de 
inferenţă referitoare la operatorii logici din 
limbaje de ordin superior (vezi logică de or¬ 
din superior). 

calităţi primare şi secundare. Distincţie 
operată pentru prima dată de către *Demo- 
crit, reluată de *Galilei, acceptată de către 
*Descartes şi *Newton şi care şi-a primit 
formularea clasică în Eseul lui *Locke. Pri¬ 
mare sînt acele calităţi pe care lucrurile le 
au în mod real, pe cînd calităţile secundare 
sînt doar puteri de a produce trăiri în noi. 
Locke enumeră drept calităţi primare „soli¬ 
ditatea, întinderea, figura [adică forma ex¬ 
terioară], mişcarea sau repausul şi numă¬ 
rul**, în timp ce sunetele, gusturile, culorile 
şi mirosurile sînt toate secundare. Această 
împărţire corespunde destul de îndeaproape 
celei dintre caracteristicile măsurabile şi 
cele nemăsurabile şi dintre caracteristicile 
pe care mecanica clasică putea şi cele pe 
care nu putea să le explice. *Berkeley a ar¬ 
gumentat că toate calităţile sensibile, şi nu 
doar cele categorisite de predecesorii săi 
drept secundare, se află deopotrivă în su¬ 
biectul cunoscător. *Hume a luat drept mo¬ 
del explicaţia lockeană dată de Newton 
culorilor, susţinînd că atît valorile cît şi ne¬ 
cesităţile cauzale sînt într-un mod asemă¬ 
nător proiecţii ale propriilor noastre reacţii 



calităţi terţiare 

asupra unei lumi ce este în sine valoric neu¬ 
tră şi fără conexiuni cauzale. 


calităţi terţiare. Vezi caracteristici con- 
secvenţiale. 

Cantor, Georg (1845-1918). Profesor de 
matematică la Universitatea din Halle, Ger¬ 
mania (1872-1913). Principalele sale lu¬ 
crări sînt reunite în Gesammelte Abhand- 
lungen, editată de E. Zermello (1932). 

Considerat părintele *teoriei mulţimilor, 
Cantor a oferit prima teorie formală a infi¬ 
nitului. Cu ajutorul * procedeului diagonal a 
demonstrat că mulţimea N a tuturor nume¬ 
relor naturale nu este echivalentă (nu are 
acelaşi număr de membri) cu mulţimea tu¬ 
turor numerelor reale (mulţimea numerelor 
reprezentabile ca puncte ale unui segment 
de dreaptă — continuumul), învederînd ast¬ 
fel că nu există un singur număr infinit, ci 
mai multe {yezi număr). Cantor e cel care a 
postulat primul, şi a încercat să demon¬ 
streze, ipoteza continuumului (vezi proble¬ 
ma continuumului). 

caracteristici consecvenţiale. Denumire 
alternativă a *caracteristicilor superveniente. 

caracteristici superveniente. Proprietăţi 
sau calităţi ce depind de o altă proprietate 
sau calitate. 

cardinalitate. Cardinalitatea unei *mul- 
ţimi X este orice proprietate pe care o po¬ 
sedă toate mulţimile echivalente cu X şi 
numai ele. (Două mulţimi sînt echivalente 
dacă şi numai dacă membrii uneia dintre 
ele pot fi puşi în corespondenţă cu membrii 
celeilalte în aşa fel încît fiecărui membru al 
uneia dintre ele să-i fie asociat exact un 
membru din cealaltă, ceea ce înseamnă că 
există o corespondenţă biunivocă între 
membrii celor două mulţimi.) Mulţimea tu¬ 
turor mulţimilor echivalente cu X este une¬ 
ori considerată un număr cardinal. Intuitiv, 
două mulţimi sînt de aceeaşi cardinalitate 
dacă şi numai dacă au acelaşi număr de 
membri. 

Carlyle, Thomas (1795-1881). Istoric şi 
critic social scoţian. Printre lucrările cele 
mai importante de istorie şi de critică so¬ 
cială ale lui Carlyle se numără The French 
Revolution (1837), The Chartism (1839), 


On Heroes, Hero Worship, and the Heroic 
in History (expusă mai întîi sub formă de 
conferinţe la Londra, în 1840), Past and 
Present (1843) şi The History of Friedrich II 
o/Prw55/a (1858-1865). 

In anii tinereţii s-a despărţit de teologia 
(dar nu şi de fervoarea morală) puritanis¬ 
mului scoţian în care fusese crescut. A cău¬ 
tat atunci şi a găsit, îndeosebi în scrierile lui 
*Goethe, un sens al totalităţii pe care-1 con¬ 
sidera aproape cu totul absent atît în viaţa 
socială reală a Angliei victoriene, cît şi în 
filozofia socială utilitaristă, pe atunci domi¬ 
nantă. Lucrul poate cel mai interesant din 
punct de vedere filozofic este, pesemne, 
faptul că, alături de S. T. *Coleridge, a in¬ 
trodus primul în gîndirea socială britanică 
un număr de concepte şi paradigme puter¬ 
nice şi, pentru unele spirite, deosebit de se¬ 
ducătoare, care apoi au devenit utile în cri¬ 
tica societăţii industriale; a naturalizat, de 
exemplu, acel mănunchi de imagini centra¬ 
te în jurul contrastului dintre viziunile de¬ 
spre lume, formele de viaţă etc., „organice 
şi dinamice“ (pe care le considera bune) şi 
cele „mecanice şi statice“ (socotite rele). 
Aceste metafore, ce-şi au obîrşia în Germa¬ 
nia secolului al XVIII-lea, dăinuie pînă în 
prezent în gîndirea hegeliană şi în cea 
marxistă. 

Carnap, Rudolf (1891-1970). Pozitivist 
german, profesor de filozofie la Chicago 
între 1935 şi 1952 şi la Universitatea din 
California, la Los Angeles, pînă în 1961. 
Printre lucrările sale se numără Der logi- 
sche Aujhau der Welt (1928), Logische Syn- 
tax der Sprache (1934), Introduction to 
Semantics (1942), Meaning and Necessity 
(1947) şi Logical Foundations of Probabi- 
lity(\950). 

Timp de mulţi ani Carnap a fost unul din¬ 
tre cei mai influenţi pozitivişti logici şi cel 
care a făcut cel mai mult pe linia edificării 
unei filozofii integrale a cunoaşterii bazate 
pe principii pozitiviste (vezi pozitivism lo¬ 
gic). Pentru aceasta era nevoie de o „teorie 
a construcţiei** care să arate în ce mod 
enunţuri de înalt nivel teoretic, care, aşa 
cum se înfăţişează, nu descriu experienţa 
nemijlocită, pot fi reduse prin definiţii la 
enunţuri ce constituie descrieri nemijlocite 
ale experienţei. Der Aufbau oferea un ase- 

menea sistem, aşezat ferm pe descrieri ale 
experienţei nemijlocit trăite, iar Camap a 
promovat cu îndîijire punctul de vedere 
c()nform căruia acele propoziţii ce nu au 
această relaţie rigidă cu experienţa, în par¬ 
ticular propoziţiile metafizicii, sînt răspun¬ 
suri lipsite de sens la nişte pseudopro- 
blcme. Ulterior, el a trebuit să mai relaxeze 
standardele prin prisma cărora se judecă 
dacă o propoziţie are sau nu are sens, pen¬ 
tru că şi-a dat seama că relaţia dintre teori¬ 
ile indiscutabil ştiinţifice şi experienţă nu 
este una definiţională, ci că primele trebuie 
iloar să fie confirmabile prin aceasta din 
urmă {vezi şi teoria confirmării). Cercetări¬ 
le lui Camap privitoare la această idee au 
culminat în marea sa lucrare clasică The 
Logical Foundations of Probability. 

Camap a fost ferm încredinţat că progre¬ 
sul în filozofie face necesară analiza ştiinţi¬ 
fică a conceptelor în cauză şi a considerat 
că dezvoltarea unui limbaj formal constitu¬ 
ie primul pas esenţial într-o atare analiză 
{compară Frege; Russell). Propriile sale 
contribuţii în domeniul semanticii, deşi 
controversate, au fost importante, îndeo¬ 
sebi pe linia dezvoltării sistemelor modale. 
Concepţia sa asupra conexiunilor dintre 
părţile componente ale unei teorii a fost cri¬ 
ticată ca fiind excesiv de legată de formula¬ 
rea lingvistică particulară în care teoria este 
expusă. 

Carneades (c. 214-129 a.Chr.). Filozof 
sceptic, conducătoml „Noii Academii“. 
Strălucit dialectician care se recunoaşte în¬ 
datorat lui *Chrysippos, Carneades a con¬ 
tinuat şi amplificat atacul academic împo¬ 
triva dogmelor stoice şi a altora. In calitate 
dc conducător al Academiei, s-a dus în 155 
a.Chr. la Roma, unde a stîmit senzaţie ar- 
gumentînd întîi în favoarea rectitudinii mo¬ 
rale, iar apoi împotriva ei. Reputat pentm 
capacitatea sa de a argumenta din orice 
punct de vedere, fără să adere la nici unul, 
Carneades s-a făcut cunoscut prin clasifi¬ 
carea sistematică (aşa-numita Carneades 
divisio) a tuturor scopurilor posibile ale ac¬ 
ţiunii omeneşti (scopuri pe care putea apoi 
să le opună unele altora) şi printr-o doctri¬ 
nă, nu se ştie cît de serios susţinută, con¬ 
form căreia impresiile senzoriale sînt „per¬ 


suasive“ şi credibile, deşi nu indubitabil cer¬ 
te. Vezi Academia din Atena; Scepticism. 

Carroll, Lewis. Pseudonimul folosit în 
scrierile sale neprofesionale de către 
Charles Lutwidge Dodgson (1832-1898). 
Ca student, Dodgson s-a distins îndeosebi 
la matematică, rămînînd apoi să lucreze tot 
restul vieţii în calitate de cercetător asociat 
la acelaşi colegiu (Christ Church) din Ox¬ 
ford. Entuziasmul său aparent platonic pen¬ 
tru compania copiilor bine crescuţi de sex 
opus continuă să fie pînă în prezent un su¬ 
biect predilect pentru unii biografi pasio¬ 
naţi de psihanaliză ori pur şi simplu mînaţi 
de o curiozitate bolnăvicioasă. în cadrul 
îndeletnicirilor sale universitare a elaborat 
un eseu deschizător de drumuri în dome¬ 
niul teoriei matematice a votării şi a scos o 
utilă ediţie Euclid I şi II (1882). Ceea ce i-a 
cîştigat însă un loc printre nemuritori au 
fost scrierile sale Alice in Wonderland 
(1865), Through the Looking Glass (1871), 
The Hunting of the Snark (1876) şi chiar 
Sylvie and Bruno (1889, 1893). Prima din¬ 
tre aceste nepieritoare poveşti pentru copii, 
în particular, este în acelaşi timp o cozerie 
logico-filozofică, înţesată cu nenumărate 
exemple de absurdităţi elegante şi de neuitat. 

cartezian. Al lui Rene Descartes sau legat 
de el. 

Cărvăka. Vezi materialismul indian. 

categorematic. în logica tradiţională, de¬ 
semnare a oricărui cuvînt ce poate figura de 
unul singur ca termen (subiect sau predicat) 
într-o propoziţie categorică. în logica mo¬ 
dernă, determinaţia „categorematic“ capătă 
o accepţiune mai largă, fiind aplicabilă ori¬ 
cărui simbol care posedă o semnificaţie 
independentă, ca de pildă „roşu“, „animal**, 
„Aristotel**. Compară sincategorematic. 

categorii. 1. (în filozofia aristotelică) Ter¬ 
men tehnic folosit cu referire la zece clase 
care împreună ar „acoperi** toate modurile 
de a fi. Un predicat din una dintre categorii 
ar putea, în anumite condiţii şi din pricina 
apartenenţei sale categoriale, să fie socotit 
inaplicabil unui subiect dintr-o altă catego¬ 
rie. Tradiţia medievală pare să fi considerat 
lista aristotelică drept un inventar complet 
al celor mai înalte genuri ale fiinţei. 2. (în 



filozofia lui Kant) O teorie în centrul căreia 
nu stăteau elementele subiect şi predicat, ci 
enunţuri sau ,judecăţi“ întregi. Kant a în¬ 
tocmit o clasificare logică în douăsprezece 
rubrici a enunţurilor considerînd că fiecare 
din ele corespunde cîte unei funcţii a inte¬ 
lectului uman. în cadrul acestei clasificări, 
principalele diviziuni sînt cantitatea, calita¬ 
tea, relaţia şi modalitatea; acestea se aplică 
fenomenelor sau aparenţelor şi nu „lucruri¬ 
lor în sine“ {vezi Ding-an-Sich). Categoriile 
lui Kant erau, aşadar, categorii ale intelec¬ 
tului şi el era preocupat mai mult de modul 
în care puteau fi degajate presupusele for¬ 
me ale intelectului decît de stabilirea listei 
complete a genurilor fiinţei. Ulterior, *He- 
gel, *Husserl şi *Peirce au întreprins dez¬ 
voltări ale teoriei kantiene. 3. (în filozofia 
contemporană) Orice concepte de bază, 
cum ar fi cele de clase, secţiuni sau sisteme 
izolabile. Categoriile sînt gîndite ca tipuri 
sau genuri ce limitează operaţiile cu ideile 
ce le aparţin, impunînd astfel limite sem¬ 
nificaţiei cognitive şi evitînd neinteligibili- 
tatea de felul celei ce apare în exemple ca 
„Acest ceainic este emotiv“ sau „Patul ace¬ 
la este ignorant“. *Russell a inventat teoria 
tipurilor pentru a rezolva paradoxul desco¬ 
perit în logica fregeană a claselor. Despre 
propoziţiile lipsite de sens, „sunete fără în- 
ţeles“, el credea că sînt rezultatul combină¬ 
rii unor elemente ce aparţin unor tipuri lo¬ 
gice distincte. Ulterior s-a considerat că 
este mai bine ca ierarhia russelliană a tipu¬ 
rilor logice să fie interpretată ca fiind agre¬ 
gatul expresiilor dintr-un limbaj dat şi nu 
ca un agregat de entităţi. Acest program s-a 
vădit a fi aplicabil în modul cel mai convin¬ 
gător nu limbilor naturale cum ar fi engleza 
sau româna, ci limbajelor logice „ideale“. 
*Ryle însă a căutat să învedereze că tipurile 
nu sînt impuse de regulile inflexibile ale 
unui calcul într-un limbaj artificial, ci se 
găsesc printre expresiile limbilor naturale. 
In determinarea diferenţelor categoriale, 
Ryle s-a sprijinit pe ideea de absurditate. 
Atunci cînd o expresie nu poate fi substitu¬ 
ită alteia înăuntrul unei propoziţii cu sens 
fără ca în urma substituţiei propoziţia să de¬ 
vină absurdă, se spune despre prima expre¬ 
sie că aparţine unei alte categorii decît cea 
de-a doua. Vezi şi confuzie categorială. 


causa sui (în latină, propria sa cauză). Ex¬ 
presie aplicabilă în principal la Dumnezeu 
de către cei care, susţinînd că Dumnezeu nu 
poate fi produs şi nici dependent de altceva, 
nu sînt totuşi dispuşi să afirme că Dumne¬ 
zeu e necauzat. Vezi şi Cauză primă. 

cauzare. Acea relaţie între două eveni¬ 
mente sau stări de lucruri, care constă în 
producerea unuia (uneia) de către celălalt 
(cealaltă). O relaţie cauzală aparent simplă 
există, de bună seamă, între cele două 
evenimente. Dar este oare o necesitate ca 
toate evenimentele să aibă antecedente 
cauzale — şi cum anume un eveniment duce 
cu necesitate — dacă, în genere, se întîmplă 
aşa — la apariţia altuia? Conform teoriei 
cuantice, nu întotdeauna evenimentele ce 
se petrec la nivelul atomic au cauze; unele 
se produc la întîmplare (vezi mecanica 
cuantică; principiul incertitudinii). *Hume 
a argumentat, aşa cum făcuseră şi unii pre¬ 
cursori scolastici, că nu există şi nici nu-i 
nevoie să existe necesităţi propriu-zis fi¬ 
zice. Ideea sau pseudoideea de necesitate 
cauzală nu-i decît o închipuire izvodită de 
mintea noastră, în realitate neexistînd decît 
regularităţi de tipul conjuncţiilor constante 
nenecesare. 

Relaţia cauzală constituie una din princi¬ 
palele teme de dispută între filozofii raţio¬ 
nalişti şi cei empirişti (vezi empirism; raţio¬ 
nalism). Primii sînt preocupaţi de căutarea 
unor principii a priori privitoare la genurile 
de lucruri ce pot sau nu pot să cauzeze anu¬ 
mite alte genuri de lucruri. Toate principiile 
de acest fel, dacă ar putea fi stabilite, ne-ar 
permite să spunem pe seama cărui gen de 
lucruri trebuie pusă existenţa universului 
sau a fiinţelor umane, sau ce fel de lucruri 
trebuie să fie spiritele şi corpurile pentru a 
putea să interacţioneze. Criticul definitiv al 
acestui tip de cercetări a fost Hume, cu ar¬ 
gumentul său după care cunoaşterea cauze¬ 
lor nu poate veni decît din experienţă. Nu 
ştim nimic despre genurile de lucruri ce tre¬ 
buie sau nu pot să cauzeze anumite altele, 
sau dacă orice eveniment trebuie neapărat 
să aibă o cauză, decît în măsura în care pu¬ 
tem justifica susţinerile noastre cu referire 
la experienţa efectivă a unor regularităţi 
constante. 

Cauze: materială, formală, eficientă şi finală 

Hume, iar mai tîrziu J. S. *Mill n-au fost 
în stare să ofere o explicaţie pozitivă satis- 
fUcătoare a naturii conexiunii cauzale. Ulte¬ 
rior, Russell avea să susţină că pentru o în¬ 
ţelegere ştiinţifică avansată a lumii nu e 
nevoie de o atare idee. Analizele modeme o 
consideră explicabilă prin condiţionala op¬ 
tativă „Dacă e^ nu s-ar fi produs, nu s-ar fi 
produs nici ^ 2 “» dar nu prea e clar ce anume 
tace adevărat un astfel de enunţ. Vezi şi 
metodele lui Mill; ştiinţă, filozofia ş.; spa¬ 
ţiu şi timp, filozofia s. şi t. 

cauză eficientă. Vezi cauze: materială, for¬ 
mală, eficientă şi finală. 

cauză finală. Vezi cauze; materială, forma¬ 
lii, eficientă şi finală. 

cauză formală. Vezi cauze: materială, for¬ 
mală, eficientă şi finală. 

('auză primă. Cea de-a doua dintre cele 
* Cinci căi ale Sf. *Toma d’Aquino, argu¬ 
ment ce invocă o „Primă Cauză Eficientă, 
căreia toată lumea îi spune Dumnezeu“. 
Rostul adjectivului „eficientă“ din această 
formulare este de a arăta că d’Aquino are în 
vedere cea de-a treia dintre cele patru feluri 
de cauze între care se face distincţie în doc¬ 
trina aristotelică a celor patm cauze (vezi 
cauze: materială, formală, eficientă şi fina¬ 
la). Cauzele eficiente sînt gîndite întotdeau¬ 
na a fi nişte agenţi substanţiali şi nu simple 
evenimente. 

Premisa acestei a doua căi este că „în lu¬ 
mea observabilă descoperim o ordine de 
cauze eficiente, în timp ce nu se găseşte şi 
nici nu s-ar putea găsi nici un caz în care 
ceva şi-ar fi sieşi cauză eficientă“. Totuşi, 
continuă d’Aquino, este „cu neputinţă să 
regresăm la nesfîrşit, într-un şir de cauze 
eficiente...; dacă şirul merge la nesfîrşit, nu 
va exista nici o cauză eficientă; şi atunci 
n-ar mai fi nici vreun efect final şi nici vreo 
cauză eficientă intermediară, ceea ce evi¬ 
dent e fals“. 

Pentru a înţelege acest raţionament, tre¬ 
buie să luăm aminte la două lucruri. Aici, 
ca şi aiurea în cele Cinci căi, scopul este de 
a dovedi nu o primă iniţiere „la început“, ci 
existenţa continuă a Creatorului în chip de 
cauză susţinătoare a * Universului (vezi şi 
creaţia). Ar fi deci nelalocul ei obiecţia că 


nu s-a spus nimic care să arate că aceste şi¬ 
ruri de cauze eficiente n-ar putea merge 
indefinit înapoi în timp. D’ Aquino însuşi a 
argumentat în alt loc că Universul ar putea 
să nu aibă început. Aşadar, el nu argumen¬ 
tează, după cum adesea se crede, că acest 
şir n-ar putea merge indefinit înapoi în timp 
şi că din acest motiv trebuie să fi existat o 
Cauză primă — raţionament în care con¬ 
cluzia propusă contrazice în fapt prima pre¬ 
misă. Rămîne totuşi greu de admis că 
d’Aquino nu argumentează, într-un mod 
diferit dar şi el contradictoriu, că toate cau¬ 
zele eficiente reclamă alte cauze eficiente 
susţinătoare, şi că pentru ca să existe — aşa 
cum în fapt există — cauze eficiente, tre¬ 
buie să existe cel puţin o cauză eficientă 
susţinătoare care nu reclamă o cauză efici¬ 
entă susţinătoare sau, ceea ce revine la ace¬ 
laşi lucru, care îşi este sieşi o atare cauză 
(causa sui). 

Cel de-al doilea lucru la care trebuie luat 
aminte este prezenţa printre premisele fizi¬ 
cii aristotelice a unui element caracterizabil 
drept astrologie. D’Aquino îl urma pe Aris- 
totel în credinţa că astrele şi în particular 
Soarele constituie cu mult mai mult decît o 
condiţie necesară a, să zicem, naşterii co¬ 
piilor de către părinţi pe Pămînt. Astrele 
sînt cele ce prin prezenţa sau absenţa lor 
cauzează „fazele naşterii şi pieirii corpuri¬ 
lor aici pe Pămînt“. De unde consecinţa că 
„tot ceea ce zămisleşte aici în lumea de jos 
reproduce genul său ca un instrument al 
unui astru“. Acest fel de activitate susţină¬ 
toare continuă este cea pe care totul în Uni¬ 
vers o reclamă întruna şi pe care, argu¬ 
mentează d’Aquino, o asigură tot timpul 
Cauza Primă „căreia toată lumea îi spune 
Dumnezeu“. Vezi şi Prim motor; teologie 
naturală; argumentul fizico-teologic; eroa¬ 
rea logică a intervertirii cuantorilor; cauze 
secunde. 

Cauze: materială, formală, eficientă şi 
finală. Aceste distincţii sînt cuprinse de 
obicei sub denumirea colectivă de doctrină 
aristotelică a celor patru cauze. Denumirea 
e nefericit aleasă, deoarece în engleză (sau 
în română — n.t.) nici un vorbitor neconta¬ 
minat de aristotelism nu ar aplica-o decît la 
cea de-a treia. Deşi e necesar şi astăzi să 
cunoaştem denumirile tradiţionale, este du- 

pă toate probabilităţile mai bine să conside¬ 
răm că Aristotel distinge aici între patru 
feluri de întrebări şi de răspunsuri cores¬ 
punzătoare lor. 

în Metafizica el caracterizează cauza ma¬ 
terială drept „materia imanentă din care ia 
naştere un lucru, cum e cazul cu arama din 
care se face statuia“. Cauza formală în 
acest caz este modelul după care se face 
statuia — de pildă, chipul zeiţei Atena. 
Cauza eficientă este „punctul de plecare al 
schimbării... Astfel... tatăl este cauza co¬ 
pilului său“. Cauza finală este scopul, „adi¬ 
că ţinta în vederea căreia se face un lucru, 
cum, de pildă, sănătatea e cauza plimbă- 
rii...“ (1013 A). Cu privire la acelaşi lucru 
se pot pune mai multe din aceste patru fe¬ 
luri de întrebări, iar uneori toate: „de vreme 
ce acest termen de cauză se întrebuinţează 
în mai multe înţelesuri, unul şi acelaşi lucru 
poate să aibă mai multe cauze“. 

Este important de observat că toate aces¬ 
te patru noţiuni de cauză sînt strîns legate 
de alte trăsături distinctive ale gîndirii lui 
Aristotel. Astfel, distincţia dintre cauzele 
materială şi formală se leagă de contrastul 
său fundamental dintre formă şi materie. 
Cauza eficientă este totdeauna gîndită a fi 
un agent substanţial şi nu, bunăoară, un 
eveniment. Cauza finală nu e, pentru Aris¬ 
totel, totdeauna sau în mod tipic de natura 
unui scop sau a unei intenţii conştiente, ca 
în exemplul de adineauri. Ea poate fi, pur şi 
simplu, punctul final spre care ceva tinde să 
evolueze în mod natural, dar orbeşte şi fără 
vreo orientare conştientă; în acest sens, fi¬ 
zica sa este teleologică (vezi teleologic), 
fără a fi animistă (vezi animism). 

cauze secunde. Cauzele obişnuite, cotidie¬ 
ne „dinăuntrul *Universului“, privite în ra¬ 
port şi în contrast cu *Cauza primă. Dacă 
totul este în fiecare clipă lucrare nemijloci¬ 
tă a lui Dumnezeu, ne rămîne totuşi posibi¬ 
litatea şi ni se impune necesitatea de a găsi 
şi explora o ordine cauzală înăuntrul Uni¬ 
versului. De fapt însăşi poziţia teoretică po¬ 
trivit căreia totul e opera Cauzei prime face 
posibil şi totodată practic necesar să deter¬ 
minăm că cutare lucru este cauzat de cuta¬ 
re, iar cutare altul, iarăşi, de altceva. De pe 
la finele veacului al XVII-lea încoace, gîn- 
ditori secularizanţi, admiţînd din conside¬ 


rente de oportunitate că, de bună seamă, to¬ 
tul trebuie în cele din urmă pus în legătură 
cu voinţa Cauzei prime, au început să re¬ 
vendice pentru ei îndeletnicirea mai umilă 
de descoperire a cauzelor secunde prin care 
se realizează scopurile divine. Astfel, bună¬ 
oară, despre creşterea şi răspîndirea Bise¬ 
ricii creştine se poate admite că este opera 
pătrunsă de har a lui Dumnezeu care prin ea 
se autorevelează, şi, simultan, să se ofere o 
explicaţie mai mult sau mai puţin complet 
seculară a cauzelor secunde ale acestui fe¬ 
nomen istoric pămîntesc. 

cazuistică. în etică, discuţia sistematică 
asupra aplicabilităţii legilor morale genera¬ 
le la cazuri particulare de comportament, 
introducînd idei care pătrund în ordinea so¬ 
cială şi o provoacă. Termenul este folosit 
adesea în sens peiorativ, desemnînd un ra¬ 
ţionament suprasubtil, care tinde spre o li¬ 
bertate morală mai mare decît ar permite 
imperativele conştiinţei individuale neso¬ 
fisticate. 

ceasornice, imaginea celor două. Ilustrare 
oferită de *Geulincx şi folosită mai tîrziu 
de *Leibniz în prezentarea propriului său 
răspuns la problema carteziană a raportului 
dintre corp şi suflet. Dacă se constată că in¬ 
dicaţiile a două ceasornice îşi corespund 
perfect întotdeauna, lucrul poate fi explicat 
în trei feluri: 1) prin interacţiunea lor; 2) 
printr-o permanentă ajustare operată de 
ceasornicarul care se ocupă de ele; 3) prin 
propria lor exactitate individuală datorată 
construcţiei. Dacă în locul unuia dintre cea¬ 
sornice punem sufletul, iar în locul celuilalt 
corpul, cele trei explicaţii ale concordanţei 
dintre ele devin trei răspunsuri posibile la 
problema carteziană: 1) *interacţionism bi¬ 
lateral; 2) *ocazionalism; şi 3) soluţia pre¬ 
ferată a lui Leibniz însuşi, aceea a funcţio¬ 
nării armonioase paralele (vezi paralelism 
psihofizic). 

Cercul de la Viena. Grupul de pozitivişti 
logici avînd drept centru Universitatea din 
Viena în anii 1920 şi 1930. Ei au încercat 
să adauge aparatul tehnic şi rigoarea logicii 
matematice tradiţiei empiriste a lui *Hume, 
*Comte şi *Mach cu respectul ei caracte¬ 
ristic pentru ştiinţa empirică şi cu ostilitatea 
ei faţă de metafizică şi teologie. Avînd ca 

llgură centrală pe Schlick, Cercul a cuprins 
în decursul anilor personalităţi precum Car- 
nap, Feigl, Godel, Hahn, Neurath şi Wais- 
mann. 

La început a funcţionat ca un club nefor¬ 
mal, iar din 1929 a devenit mai organizat, 
cu un manifest propriu, o revistă (Erkennt- 
nis), o serie de publicaţii şi congrese. Influ¬ 
enţa sa considerabilă, îndeosebi asupra filo¬ 
zofiei de limbă engleză, a dăinuit mult după 
autodizolvarea Cercului în a doua jumătate 
a anilor ’30. Vezi şi pozitivism logic. 

certitudine şi îndoială. Noţiuni cu rol im¬ 
portant în teoria carteziană a cunoaşterii. în 
prima dintre Meditaţiile sale, Descartes a 
argumentat că pentru a şti că o propoziţie p 
este adevărată, trebuie a) să avem certi¬ 
tudinea că p şi b) să nu avem posibilitatea 
de a ne îndoi că p. Prima dintre aceste con¬ 
diţii este necesară pentru cunoaştere, dar nu 
şi suficientă; adică, pentru a cunoaşte tre¬ 
buie să ai certitudinea, dar poţi avea certi¬ 
tudinea şi totodată să greşeşti, adică să nu 
cunoşti. De aceea spune Descartes că certi¬ 
tudinea se cere suplimentată prin indubi- 
tabilitate. Modul său de a raţiona pare să fi 
fost următorul. Dacă cineva se îndoieşte că 
p, el spune de fapt că temeiurile oferite 
pentru a crede în adevărul lui p nu sînt sufi¬ 
cient de bune. Cel care se îndoieşte nu mer¬ 
ge pînă la a nega adevărul lui p, dar afirmă, 
de bună seamă, că temeiurile invocate în 
sprijinul lui p lasă deschisă posibilitatea ca 
p să fie falsă; e posibil să greşim asertînd 
pe p. Trecerea de la acest punct la conclu¬ 
zia că cunoaşterea ar implica indubitabili- 
tatea pare a se face după cum urmează. 
Logic nu poţi să spui: „Am ştiut că p, dar 
s-a dovedit că n-aveam dreptate.“ îneît, 
pentru a putea spune în mod îndreptăţit 
„Ştiu că /?“, trebuie să nu fii în situaţia în 
care să poţi la un moment dat retracta aser¬ 
ţiunea că p\ asertarea lui p trebuie să fie de 
aşa natură îneît să nu te poţi îndoi de ade¬ 
vărul a ceea ce spui. 

Faimoasa „îndoială metodică“ a lui Des¬ 
cartes folosea indubitabilitatea drept crite¬ 
riu al cunoaşterii. Conform lui, a te îndoi de 
adevărul unei propoziţii p înseamnă a aser- 
la că temeiurile oferite pentru a crede că p 
sînt inadecvate. Descartes întreabă: „Pe 
care dintre propoziţiile acceptate de mine 


pînă acum ca adevărate nu le cunosc cu 
adevărat; altfel spus, care dintre ele sînt ast¬ 
fel îneît temeiurile oferite spre a crede în 
ele lasă loc îndoielii? De exemplu, mă pot 
îndoi oare de existenţa lumii exterioare cîtă 
vreme îmi întemeiez credinţa în ea doar pe 
percepţiile senzoriale?** Şi răspunde că se 
poate îndoi de asta; cu alte cuvinte, asertea- 
ză că temeiurile invocate uneori în sprijinul 
unei credinţe particulare sînt inadecvate. 

chintesenţă. în fizica aristotelică, cel de-al 
cincilea element pur (în latină: quinta es- 
sentia\ considerat a intra în componenţa 
corpurilor cereşti. în tot cursul Evului Me¬ 
diu a fost deosebit de pămînt, aer, foc şi apă 
{vezi patru elemente), dar s-a crezut că e 
prezent sub formă latentă în ele. Alchimiş¬ 
tii {vezi alchimie), identificînd-o cu prima 
materia (materia primordială) din care e 
făcut tot restul lumii, au încercat s-o distile¬ 
ze din celelalte elemente. 

Chomsky, Avram Noam (1928-). Lingvist 
şi filozof american, profesor Ferrari P. 
Ward de limbi modeme şi lingvistică la 
Massachussets Institute of Technology. 
Unele din principalele lucrări de şi despre 
lingvistică: Syntactic Structures { 1957), As- 
pects of the Theory of Syntax (1965), Car- 
tesian Linguistics (1966), Language and 
Mind (1968) şi The Logical Structure of 
Linguistic Theory (1975). 

Învăţînd o limbă, învăţăm regulile care 
ne spun cum să producem înlănţuiri grama¬ 
ticale de cuvinte, una din sarcinile lingvis¬ 
ticii fiind de a degaja aceste reguli ale lim¬ 
bii (gramatica ei). Cercetările de gramatică 
ale lui Chomsky au revoluţionat studiul 
ştiinţific al limbajului. Discutînd despre 
gramatică, Chomsky a subliniat că utiliza¬ 
torii limbajului au capacitatea productivă 
de a formula şi înţelege un număr indefinit 
de noi propoziţii. De aceea gramatica unei 
limbi naturale trebuie să fie generativă, adi¬ 
că să permită celor ce-i cunosc regulile să 
genereze şi să înţeleagă propoziţii pe care 
anterior nu le-au întîlnit niciodată. în Syn¬ 
tactic Structures Chomsky discută trei gra¬ 
matici posibile. Numai una dintre ele, cea 
transformaţională, oferă o gramatică gene¬ 
rativă adecvată pentm o limbă naturală aşa 
cum este engleza. (Determinativul „trans- 

fonnaţională“ vrea să indice că gramatica 
respectivă conţine *reguli de transformare, 
reguli care ne spun, de exemplu, cum se 
transformă propoziţiile din diateza activă în 
cea pasivă şi cum se derivă din gramatica 
formală propoziţii idiomatice.) 

Chomsky realizează importante aplicaţii 
ale rezultatelor sale în psihologie. El critică 
psihologia behavioristă, în particular modul 
cum aceasta explică învăţarea limbii. (Po¬ 
trivit acestei explicaţii, învăţăm o limbă 
asociind cuvintele ei cu stimuli.) Chomsky 
concede că în acest fel s-ar putea explica 
formarea anticipărilor şi a asociaţiilor; nu 
se poate explica însă cum, după ce au auzit 
un număr relativ mic de rostiri, copiii do- 
bîndesc capacitatea creatoare de a înţelege 
şi de a produce indefinit de multe propoziţii 
gramaticale diferite. 

Cercetările de lingvistică ale lui Chom¬ 
sky au implicaţii şi în sfera filozofiei, cu 
deosebire în privinţa disputelor dintre em¬ 
pirişti şi raţionalişti. El susţine că limbile 
au asemănări structurale subiacente şi pre¬ 
tinde că în mod necesar cunoaşterea acestei 
„gramatici universale“ ne este înnăscută. în 
copilărie o folosim pentru a analiza rostirile 
pe care le auzim. Numai aşa ne putem ex¬ 
plica de ce, pe baza familiarizării cu cîteva 
rostiri, devenim repede capabili să produ¬ 
cem şi să înţelegem altele noi. Această ne¬ 
cesitate de a postula capacităţi înnăscute e 
un argument împotriva *empirismului (a 
concepţiei după care minţile noastre, com¬ 
plet goale la naştere, obţin toate cunoştinţe¬ 
le din experienţa postnatală) şi în favoarea 
*raţionalismului, cu care se asociază în 
mod tipic credinţa în existenţa unor idei 
înnăscute. 

Chrysippos (c. 280-207 a.Chr.). Al treilea 
şi cel mai de seamă scolarh al Şcolii stoice 
{vezi Stoicism) şi autor a peste 700 de scri¬ 
eri, dintre care nu ne-a parvenit nici una. 
Convertindu-se de la Academia sceptică a 
lui *Arcesilaos {vezi Academia din Atena; 
Scepticism) la Stoicism, Chrysippos a ela¬ 
borat şi apărat sistemul stoic cu o energie şi 
un succes fără egal. Ajunsese să se spună 
că „fără Chrysippos n-ar fi existat Stoa“; iar 
doctrina lui Chrysippos, diferită sub unele as¬ 
pecte minore de cea a predecesorilor săi, a 
ajuns să fie identificată cu ortodoxia stoică. 


Cicero, Marcus Tullius (106-43 a.Chr.), 
Om politic şi orator roman, autor de lucrări 
pe teme de retorică şi de filozofie. în tine¬ 
reţe a studiat filozofia în Grecia, dar scrie¬ 
rile sale filozofice, afară de lucrările politi¬ 
ce Republica şi Legile (c. 55-52 a.Chr.), au 
fost compuse toate într-o scurtă perioadă de 
retragere din viaţa publică (febr. 45-nov. 
44 a.Chr.). Printre ele se numără incomplet 
păstrată Academica (despre imposibilitatea 
cunoaşterii sigure). De Finibus (despre sco¬ 
purile acţiunii umane). Disputele tusculane 
(despre chestiuni practice privitoare la 
moarte, durere, emoţii şi fericire), Laelius 
despre prietenie, Cato cel mare la bătrîne- 
ţe, lucrările teologice Despre natura zeilor 
şi Despre divinaţie şi De Offîciis (Despre 
regulile bunei conduite). Scrise în pripă, 
aceste lucrări sînt adaptări difuze şi adesea 
confuze după diferite originale greceşti. Pe 
plan filozofic. Cicero a fost un eclectic care 
a profesat un scepticism academic. Scopul 
pe care l-a urmărit a fost să creeze o litera¬ 
tură în limba latină despre principalele pro¬ 
bleme ale filozofiei. Lucrul acesta l-a şi 
realizat în bună parte, dînd un puternic sti¬ 
mul dezvoltării latinei ca limbă filozofică. 
Totodată, lucrările sale constituie o sursă 
importantă pentru cunoaşterea epistemolo¬ 
giei, teologiei, eticii şi gîndirii politice elenis¬ 
te, ale căror scrieri originale s-au pierdut. 

(cele) Cinci căi. Cele cinci încercări făcute 
în Summa Theologiae de către Sf. *Toma 
d’Aquino de a deduce existenţa lui Dum¬ 
nezeu din fapte naturale foarte generale 
privitoare la Univers: „Trebuie să spunem 
că existenţa lui Dumnezeu poate fi dove¬ 
dită pe cinci căi“ (IQ2A3). Vezi şi argu¬ 
mentul teleologic; argumentul cosmologic; 
argumentul gradelor de perfecţiune; Cauză 
primă; Primul Motor; teologia naturală. 

Cinicii (de la grecescul kynikoi, „aidoma 
cîinilor“). Discipolii lui *Diogene din Sino- 
pe (c. 400-325 a.Chr.) poreclit, din pricina 
lipsei sale de pudoare, kyon (cîine). Dioge- 
ne a fost un primitivist; fericirea, susţinea 
el, omul o obţine „trăind în conformitate cu 
natura“, adică satisfacîndu-şi în modul cel 
mai simplu cele mai elementare necesităţi 
„fireşti“. Orice dorinţă ce trece dincolo de 
satisfacţiile trupeşti minimale trebuie con- 



damnată ca fiind „nefirească**; trebuie con¬ 
damnată, tot aşa, orice convenţie ce inhibă 
satisfacerea trebuinţelor elementare. Redu¬ 
cerea trebuinţelor la minimul „natural** re¬ 
clamă autodisciplină, dar duce la autosufi- 
cienţă şi libertate. Diogene îşi expunea 
principiile prin vorbe de duh şi prin acţiuni 
şocante (de exemplu, masturbîndu-se în 
public spre a arăta cît de simplu poate să-şi 
satisfacă individul apetitul sexual). Disci¬ 
polii săi (Crates din Theba, Onesicritos, 
Cercidas, Bion Boristenitul, Teles şi alţii) 
au dezvoltat aceste principii în diverse di¬ 
recţii; o şcoală cinică organizată n-a existat 
niciodată. Tot aşa, unele dintre ideile şi ati¬ 
tudinile Cinicilor — cosmopolitismul şi 
accentul pus pe natura umană universală, 
individualismul flamboaiant, dispreţul pen¬ 
tru convenţie şi cultură — se întîlnesc ca 
nişte locuri comune în discursul moral tim¬ 
puriu al Stoicilor şi al Epicureicilor. Secta 
cinică şi-a avut perioada de înflorire în se¬ 
colul al IlI-lea a. Chr ., cunoscînd un reviri¬ 
ment notabil în secolul I p.Chr. 

cirenaicii. Membrii unei şcoli filozofice 
care a înflorit în secolul al IV-lea a.Chr, 
fiind întemeiată, după unele informaţii, de 
către Aristippos din Cyrene, bon viveur şi 
discipol al lui Socrate. Cirenaicii susţineau 
că plăcerea e supremul bine, identificînd 
„plăcerea** cu satisfacţia trupească nemijlo¬ 
cită şi negînd orice valoare morală pozitivă 
„plăcerilor mentale** ale anticipaţiei şi 
amintirii sau încetării durerii. Foloseau 
drept argument în sprijinul acestui punct de 
vedere ideea că nu putem cunoaşte cu ade¬ 
vărat decît senzaţiile noastre prezente de 
plăcere şi durere, considerate de ei a nu fi 
decît mişcări fizice interioare. Doctrina ci- 
renaică a fost adesea comparată, pusă în 
contrast sau confundată cu hedonismul epi- 
curian (vezi Epicur). 

Clarke, Samuel (1675-1729). Filozof, teo¬ 
log şi filolog englez care a studiat la Cam- 
bridge, unde a devenit prieten şi discipol al 
lui *Newton. 

în două serii de prelegeri Boyle, „O de¬ 
monstraţie a existenţei şi a atributelor lui 
Dumnezeu** (ţinute în 1704) şi „Discurs de¬ 
spre îndatoririle neschimbătoare ale religiei 
naturale** (ţinute în 1705), Clarke şi-a ex¬ 


primat dezacordul cu „libera cugetare** a lui 
*Hobbes şi *Spinoza şi a prezentat o de¬ 
monstraţie a existenţei lui Dumnezeu prin- 
tr-o metodă „cît mai matematică cu putinţă, 
pe cît o îngăduie natura unui asemenea 
subiect**. A mai susţinut că raţiunea singură 
e suficientă pentru cunoaşterea principiilor 
morale, acestea fiind la fel de certe ca pro¬ 
poziţiile matematicii. într-o amplă cores¬ 
pondenţă cu *Leibniz (publicată în 1711) a 
apărat viziunea newtoniană despre Univers 
şi despre spaţiu şi timp ca entităţi absolute 
şi nu simple relaţii între obiecte şi eveni¬ 
mente (vezi spaţiu absolut). 

clarviziune. Vezi percepţie extrasenzorială. 

clasă. Intuitiv, o colecţie de entităţi de orice 
fel, care este specificată în mod tipic prin 
formularea unei condiţii de apartenenţă la 
ea. Astfel, oamenii care trăiesc în York for¬ 
mează o clasă — clasa locuitorilor Yorku- 
lui — căreia o persoană îi aparţine prin sa¬ 
tisfacerea condiţiei de a fi locuitor al 
Yorkului, adică de a trăi în York. Această 
clasă ar fi denotată prin {jc: jc trăieşte în 
York}. Clase determinate prin condiţii di¬ 
ferite sînt identice dacă şi numai dacă sînt 
formate din aceleaşi elemente (aceiaşi 
membri), astfel încît {jc:jc are inimă} = {jc: jc 
are rinichi}. în general, se pare că orice 
♦predicat F va determina o clasă — clasa 
lucrurilor la care poate fi corect aplicat — 
în simboluri, (jc: Fjc} — şi că un obiect 
a aparţine acestei clase — în simboluri, 
a e (jc: Fjc} — dacă şi numai dacă Fa este 
adevărată. 

Pînă la descoperirea *paradoxului lui 
Russell, termenii „clasă**, „mulţime**, „co¬ 
lecţie de obiecte** şi „extensiune** au fost 
folosiţi aproape în mod interşanjabil şi fără 
a se face între ei vreo distincţie clară. încă 
înainte de această descoperire s-a discutat 
în jurul întrebării dacă toate clasele trebuie 
neapărat să fie determinate în acest fel, 
adică dacă pentru ca un grup de entităţi să 
alcătuiască o clasă este necesar (vezi condi¬ 
ţii necesare şi suficiente) ca ele să aibă în 
comun o proprietate. Ceea ce se voia lămu¬ 
rit era dacă toate clasele sînt extensiuni ale 
unor concepte, sau „clasă** e o noţiune mai 
largă, ce acoperă şi colecţii arbitrare de 
obiecte, cum ar fi colecţia formată din 

Tom, casa lui. Camerele Parlamentului şi 
drapelul britanic. Ceea ce a demonstrat pa¬ 
radoxul lui Russell este că din asumpţia că 
orice predicat determină o clasă şi aceea 
după care clasele sînt ele însele entităţi din 
care se pot forma clase se iveşte o contra¬ 
dicţie. S-au avansat mai multe „soluţii“ 
pentru acest paradox, toate axate pe ideea 
impunerii de restricţii asupra uneia dintre 
cele două asumpţii sau a ambelor şi pe 
operarea unei distincţii între clase şi mul¬ 
ţimi. Termenul „clasă“ este folosit de pre¬ 
ferinţă pentru „extensiune a unui concept“, 
iar termenul „mulţime** pentru colecţii lis- 
tabile oarecare de obiecte cît şi pentru ex¬ 
tensiunile anumitor feluri de predicate. 
Care sînt exact predicatele ce determină 
mulţimi se stipulează prin axiomele *teori- 
ei mulţimilor. Vezi şi extensiune; mulţime. 

clasă-unitate. Clasă cu un singur element. 

clinamen (cuvînt latin însemnînd „înclina¬ 
re**, „deviere**). Vezi epicureism. 

coborîre la infinit, metoda c. la i. Tip de 
raţionament matematic, numit şi inducţie 
descendentă. Să considerăm o proprietate 
sau condiţie oarecare; şi să presupunem că 
se poate arăta că pentru orice număr, în 
cazul cînd el satisface condiţia sau posedă 
proprietatea respectivă, există un număr 
mai mic despre care e adevărat acelaşi lu¬ 
cru; metoda permite atunci să se infereze că 
nici un număr nu satisface condiţia (nu are 
proprietatea) în cauză. Coborîrea la infinit 
are legătură cu *principiul celui mai mic 
număr. 

cogito ergo sum (în latină, „gîndesc, deci 
exist**). Cea mai curentă formulare a argu¬ 
mentului cartezian privind certitudinea fun¬ 
ciară a propriei existenţe. Vezi Descartes. 

cognitiv. 1. Desemnare a proceselor men¬ 
tale legate de înţelegere, formularea credin¬ 
ţelor şi dobîndirea cunoaşterii, ca distincte 
de cele voliţionale. 2. Desemnare a rostiri¬ 
lor ce deopotrivă posedă sens şi sînt adevă¬ 
rate sau false, în contrast cu alte rostiri, pre¬ 
cum comenzile şi exclamaţiile, care au sens 
şi sînt inteligibile dar nu pot fi taxate drept 
adevărate sau false (fiind numite uneori 
„necognitive**). In particular, unele analize 
ale rostirilor etice (de pildă, *teoria emo- 


tivistă) sînt caracterizate drept necognitive. 
Această caracterizare le pune în contrast, 
bunăoară, cu explicaţia dată de G. E. 
*Moore binelui ca fiind o calitate ne-natu- 
rală care poate fi în mod adevărat afirmată 
sau negată despre ceva. 

Cohen, Hermann (1842-1918). Profesor 
de filozofie la Marburg (1876-1912). Lu¬ 
crările sale din tinereţe au fost studii critice 
despre Kant, prin care a dezvoltat *Şcoala 
de la Marburg a *neokantianismului. La 
Marburg a scris Die Logik der reinen Er- 
kenntnis (1902), Die Ethik des reinen Wil- 
lens (1904) şi Die Âsthetik des reinen 
Gejuhls (1912). După pensionare, a predat 
la seminarul rabinic din Berlin, iar în ulti¬ 
mii ani ai vieţii şi-a schimbat atitudinea faţă 
de religie, nemaisubordonînd-o raţiunii, ci 
acordîndu-i un rol independent. Lucrările 
sale din această perioadă, Der Begriff der 
Religion im System der Philosophie (\9\5) 
şi Die Religion der Vernunft aus den Quel- 
len des Judentums (1919) au statornicit in¬ 
fluenţa sa dominantă în filozofia ebraică 
germană ulterioară {vezi filozofia ebraică). 

colectiv. în teoria *probabilităţii a lui von 
Mises, şir infinit de elemente dintre care 
unele corespund unui anumit atribut sau re¬ 
zultat, şir ce satisface condiţiile de a fi con¬ 
vergent şi *aleatoriu. 

colectivism. Denumire alternativă a *holis- 
mului politic. 

Coleridge, Samuel Taylor (1772-1834). 
Poet romantic, teolog şi teoretician social. 
A fost unul dintre primii gînditori britanici 
pe care i-a influenţat profund filozofia lui 
Kant, iar mai apoi Sistemul idealismului 
transcendental (1800) al lui Schelling. Cole¬ 
ridge îşi descrie singur evoluţia intelectuală 
în Biographia Literaria (1817), un docu- 
ment-cheie al istoriei intelectuale a Angliei 
de la începutul secolului al XlX-lea. 

A fost un scriitor prolific dar foarte dez¬ 
organizat, ceea ce face dificilă determina¬ 
rea exactă a poziţiilor sale în diferite ches¬ 
tiuni filozofice. Nu încape îndoială însă că 
era înzestrat cu un talent filozofic remarca¬ 
bil, iar însemnările sale (Notebooks) ni-1 
înfăţişează ca pe un mare psiholog intro¬ 
spectiv. 

Interesul lui pentru filozofia germană iz¬ 
vora din nemulţumirea sa faţă de teoria pre¬ 
dominant britanică şi empiristă a cunoaş¬ 
terii, care considera mintea omenească 
relativ pasivă, iar operaţiile ei le credea 
explicabile în întregime prin prisma ♦asoci¬ 
aţiei între idei. Coleridge a manifestat un 
deosebit interes pentru psihologia creaţiei, 
la explicarea căreia simţea că teoria empi¬ 
ristă contribuise prea puţin. Vederile lui 
erau mai consonante cu cele ale filozofilor 
germani cărora mintea omenească li se în¬ 
făţişa ca fiind funciarmente activă şi care 
pentru descrierea operaţiilor ei formative 
foloseau metafore organice (ca opuse celor 
mecanice, atomiste). 

Coleridge a considerat, de asemenea, că 
viziunea epistemologică a gînditorilor ger¬ 
mani oferea suport raţional principalelor 
doctrine ale creştinismului, în care el cre¬ 
dea cu fervoare. Iar concepţia lui Kant de¬ 
spre fundamentul judecăţilor morale, pe 
care altminteri nu o considera nicidecum pe 
deplin acceptabilă, o găsea, în orice caz, 
sub anumite aspecte importante, mai conso¬ 
nantă cu propriile lui sentimente religioase 
dccît utilitarismul lui Bentham sau Paley. 

Coleridge este cunoscut înainte de toate 
drept cel mai de seamă critic literar şi es¬ 
tetician englez de la începutul secolului 
al XlX-lea, deşi şi aici a împrumutat mult 
din surse germane. Singura sa carte de filo¬ 
zofie socială, On the Constitution of the 
Church and State (1830), în centrul căreia se 
află un ideal dialectic (dar nu revoluţionar) 
de armonie socială ce urmează a fi atins 
prin împăcarea forţelor ce acţionează în 
favoarea permanenţei cu cele ce acţionează 
în favoarea propăşirii, a exercitat influenţă 
nu numai asupra gînditorilor conservatori, 
într-un articol astăzi celebru despre Cole¬ 
ridge, publicat în Westminster Review 
(martie 1840), J. S. *Mill şi-a mărturisit 
propria îndatorare faţă de Coleridge şi de 
„germano-coleridgeeni“ pentru faptul de 
a-l fi ajutat să-şi alcătuiască o concepţie 
mai cuprinzătoare despre „filozofia culturii 
umane“ decît cea pe care o propunea utili¬ 
tarismul clasic. 

Collingwood, Robin George (1889-1943). 
Filozof britanic, profesor de filozofie meta¬ 
fizică la Oxford (1935-1941). Lucrări filo¬ 


zofice principale: Speculum Mentis (1924), 
An Essay on Philosophical Method (1933), 
The Prindples of Art (1938), Essay on Meta- 
physics (1940), The New Leviathan (1942), 
The Idea of Nature (1945), The Idea of His- 
tory (1946). 

Alături de filozofie, principalele sfere de 
interes ale lui Collingwood au fost istoria 
veche şi arheologia; natura istoriei şi relaţia 
ei cu filozofia au constituit pentru el preo¬ 
cupări durabile. Pe alocuri (ca, de pildă, în 
Essay on Philosophical Method), pare să 
admită că filozofia e o disciplină distinctă 
de istorie şi care abordează cu metode ce-i 
sînt specifice probleme perene privitoare la 
natura realităţii. Mai tîrziu s-a deplasat spre 
un relativism istoric radical, potrivit căruia 
orice enunţ, cu conţinut filozofic sau de altă 
natură, poate fi înţeles sau evaluat numai 
dacă e privit ca fiind un răspuns la o între¬ 
bare ridicată în şi de o situaţie istorică par¬ 
ticulară şi pe fundalul presupoziţiilor, inte¬ 
reselor, conceptelor etc. ale unei culturi 
particulare aflate într-un stadiu particular 
de dezvoltare. 

compatibilist. Vezi liber arbitru şi determi¬ 
nism. 

completitudine. în sens foarte aproxima¬ 
tiv, proprietatea unui ♦sistem formal con- 
stînd în aceea că axiomele şi regulile sale 
permit construirea a destul de multe de¬ 
monstraţii (vezi axiomă; demonstraţie). Dar 
ce anume înseamnă „destul de multe“ se 
poate judeca relativ la scopuri diferite, şi 
există o multitudine de cerinţe neechiva¬ 
lente care generează noţiuni de completitu¬ 
dine neechivalente. Despre un sistem care 
nu e complet se spune că este incomplet. 

1. (cu aplicare la ♦sisteme formale sau 
teorii formalizate) a) Despre un sistem for¬ 
mal S se zice că este simplu complet (sau 
decidabil) dacă şi numai dacă pentru orice 
propoziţie A din limbajul lui S, fie A fie ne¬ 
gaţia ei este demonstrabilă în S, b) S este 
complet în raport cu o * interpretare I dacă 
şi numai dacă toate propoziţiile din limba¬ 
jul lui S care sînt adevărate în / sînt demon¬ 
strabile în S. c) S este absolut complet dacă 
şi numai dacă pentru orice propoziţie A din 
limbajul lui S, ori A este demonstrabilă în S, 
ori adăugarea lui A la axiomele lui S face să 



compoziţie şi diviziune 

fie demonstrabile toate propoziţiile limba¬ 
jului lui S. 

(a) este o noţiune definită sintactic, ceea 
ce face să poată fi folosite metodele *teo- 
riei demonstraţiei pentru a determina dacă 
un sistem oarecare dat este complet în acest 
sens. Folosind asemenea metode, Godel a 
arătat că nici un sistem formal al aritmeti¬ 
cii, dacă e consistent, nu poate fi complet în 
acest sens (vezi teorema lui Godel). Nici un 
sistem care e incomplet în sensul (a) nu 
poate fi complet în sensul (b), deoarece, 
pentru orice propoziţie A a limbajului lui S, 
fus A, fie negaţia ei trebuie să fie adevărată 
în /, încît dacă S ar fi complet în sensul (b), 
fie A, fie negaţia ei ar fi demonstrabilă în S. 
Aceasta înseamnă că arătînd că un sistem S 
este incomplet în sensul (a), arătăm în fapt 
că S nu poate fi considerat o formalizare 
completă a vreunei teorii dezvoltate nefor¬ 
mal privitoare la un domeniu D de entităţi, 
în sensul că el nu va cuprinde toate trăsă¬ 
turile respectivului domeniu, ci vor exista 
adevăruri despre entităţi din D care nu vor 
fi demonstrabile în S. Un sistem care e 
complet în sensul (c) (o altă noţiune defini¬ 
tă sintactic) este, într-un anumit sens, ma¬ 
ximal. El permite demonstrarea a tot ce este 
posibil cît timp rămînem în limitele consis¬ 
tenţei. 

2. (cu aplicare la sistemele formale ale 
logicii) Un sistem formal L de logică este 
complet (relativ la interpretările din clasa 
Y) dacă şi numai dacă pentru orice propo¬ 
ziţie (*fbf închisă) din limbajul lui I, da¬ 
că >4 e adevărată în toate interpretările din Y 
atunci A e teoremă a lui I, adică există o 
demonstraţie a lui A m L L este complet 
relativ la implicaţia logică (în interpretările 
din Y) dacă şi numai dacă pentru orice mul¬ 
ţime <() de propoziţii şi orice propoziţie A 
din limbajul L, dacă A e adevărată în orice 
interpretare din Y în care e adevărat fiecare 
membru al lui <|), atunci în <() există propo¬ 
ziţii Pj,...,P^ astfel încît există o demon¬ 
straţie în L a lui din P,,..., asumate ca 
premise. Cum <() poate fi şi vidă, dacă L este 
complet relativ la implicaţia logică, atunci 
L este şi complet, dar conversa nu e auto¬ 
mat adevărată decît dacă se poate demon¬ 
stra pentru L o teoremă a deducţiei (vezi 
regulă de inferenţă). 

Ideea intuitivă este aici aceea că un sis¬ 
tem logic este complet dacă permite pro¬ 
ducerea de demonstraţii corespunzătoare 
tuturor formelor de inferenţă valide ce pot 
fi reprezentate în limbajul lui. Aceasta pre¬ 
supune existenţa unei noţiuni de validitate 
definite independent, bazate fie pe o inter¬ 
pretare intuitivă a operatorilor logici ai lim¬ 
bajului, fie pe o clasă Y de interpretări (în 
sensul de valuări) ale limbajului sistemului. 
Dacă se presupune o interpretare intuitivă a 
operatorilor logici, aceasta va determina 
clasa relevantă Y de interpretări (admisibi¬ 
le), omiţîndu-se relativizarea completitu¬ 
dinii la o clasă de interpretări, ca de pildă în 
cazul demonstraţiilor de completitudine 
pentru * calculul propoziţional şi pentru 
*calculul predicatelor. 

compoziţie şi diviziune. Termenii „com- 
poziţie“ şi „diviziune“ sînt folosiţi în două 
moduri diferite, fiecăruia asociindu-i-se 
erori logice diferite. Primul are de-a face cu 
referinţa termenilor folosiţi într-un raţiona¬ 
ment, iar cel de-al doilea cu schimbările pe 
care le suferă semnificaţia în urma unor 
combinări diferite ale termenilor. 

1. Compoziţia se aplică la un întreg sau o 
clasă dacă sînt privite colectiv, iar diviziu¬ 
nea dacă sînt luate în consideraţie părţile 
lor individuale. Astfel eroarea logică a di¬ 
viziunii constă în a trage din faptul că ceva 
este adevărat despre un obiect privit ca 
întreg concluzia că acelaşi lucru este vala¬ 
bil despre părţi ale acelui întreg. Ca exem¬ 
plu ne-ar putea servi raţionamentul nevalid 
prin care din propoziţia „Toţi oamenii pre¬ 
zenţi aici pot construi casa într-o lună de 
zile“ (în sensul că ar putea-o face prin ac¬ 
ţiune colectivă) s-ar trage concluzia greşită 
că fiecare în parte din oamenii respectivi ar 
putea construi casa într-o lună de zile. 
Eroarea compoziţiei e un raţionament la fel 
de defectuos dar efectuat în sens invers. 

2. Aceşti doi termeni sînt folosiţi de ase¬ 
menea într-o accepţiune aristotelică pentru 
a descrie moduri în care aceleaşi cuvinte 
sau expresii pot fi interpretate astfel încît să 
capete înţelesuri diferite. Astfel propoziţiei 
„Ion ar fi putut să tacă atunci cînd vorbea“ 
i se poate da un sens compus, anume că Ion 
ar fi fost în stare ca în acelaşi timp să vor¬ 
bească şi să tacă, ceea ce este, evident, fals. 

dar i se poate da şi un sens divizat, anume 
că la un moment dat Ion vorbea şi că în mo¬ 
mentul respectiv, în loc să vorbească, ar fi 
putut să tacă. 

compoziţie, eroarea logică a.c. Vezi com¬ 
poziţie şi diviziune. 

Comte, Auguste (1798-1857). Filozof po¬ 
zitivist francez. A studiat ştiinţa contempo¬ 
rană la 6cole Polytechnique şi a devenit se¬ 
cretarul lui *Saint-Simon. Nefiind acceptat 
să predea în învăţămîntul superior, a ţinut 
conferinţe unor auditorii private. Principala 
lucrare filozofică: Cours de philosophie 
positive (6 voi., 1830-1842). 

Comte a expus evoluţia gîndirii umane 
(şi a societăţii) de la stadiul ei teologic prin 
cel metafizic, pînă la stadiul pozitiv; acest 
din urmă stadiu era caracterizat prin cule¬ 
gerea şi corelarea sistematică de fapte ob¬ 
servate şi abandonarea speculaţiei neverifi¬ 
cabile privitoare la cauzele şi scopurile ul¬ 
time. Comte îşi revendica pionieratul în 
sociologie concepută ca studiu pozitiv al 
structurilor şi al dezvoltării sociale. Vezi şi 
pozitivism. 

concept. 1. (în accepţiune filozofică gene¬ 
rală) Ceea ce posedă o persoană atunci cînd 
înţelege sau este capabilă să folosească o 
porţiune din limba pe care o vorbeşte. Cri¬ 
teriile de stăpînire a unui concept pot fi 
slabe, reclamînd doar capacitatea de a recu¬ 
noaşte sau distinge la ce se aplică o expre¬ 
sie. De exemplu, stăpînirea conceptului de 
oaie nu presupune altceva decît capacitatea 
celui în cauză ca în prezenţa unei oi să spu¬ 
nă „oaie“. Nişte criterii mai exigente ar pu¬ 
tea presupune stăpînirea comportamentului 
logic sau gramatical al respectivei expresii 
(„oaie“ e un substantiv comun, nu un nume 
propriu), cunoştinţe factuale (oile sînt o 
sursă de came) sau capacitatea de a defini 
sau a indica *esenţa oii. 

2. (la Frege) O expresie-concept (Be- 
Sf’iff) este ceea ce în prezent se cheamă 
*termen-predicat. Dat fiind că expresiile 
concept cuprind un loc liber ce poate ori să 
fie umplut printr-un termen singular, ori să 
fie legat printr-un *cuantor. Frege le privea 
ca fiind expresii esenţialmente incomplete, 
care trebuie să aibă drept referinţă (vezi 
sens şi referinţă) nişte entităţi incomplete în 


acelaşi mod, şi anume concepte. Din acest 
motiv conceptele se cer net deosebite de 
obiectele de orice fel, inclusiv de clase 
(vezi clasă). Vezi şi funcţie. 

concept şi obiect. Vezi mod de vorbire for¬ 
mal. 

concepte polare. Opuşi de felul nemijloci- 
re-mijlocire, unitate-pluralitate, ideal-real. 
Conform principiului polarităţii, formulat 
de M. R. Cohen, membrii unor astfel de pe¬ 
rechi pot fi înţeleşi numai prin prisma con¬ 
trastului dintre ei. 

conceptualism. Teorie a universalelor 
(vezi universale şi particulare) conform că¬ 
reia termenii generali sau abstracţi (precum 
„substanţă** sau „umanitate**) au semnifica¬ 
ţie pentru că denumesc sau se referă într-alt 
fel la entităţi ne-fizice corespunzătoare, nu¬ 
mite concepte. Conform punctului de ve¬ 
dere cel mai substanţial, dar probabil că şi 
cel mai puţin plauzibil, aceste concepte sînt 
socotite a fi imagini mentale. Vezi şi nomi¬ 
nalism; realism. 

concordanţă, metoda c. Vezi metodele lui 
Mill. 

Condillac, foienne Bonnot de (1715-1780). 
Filozof francez care, în ciuda faptului că 
fusese hirotonisit preot, s-a asociat cu ten¬ 
dinţele secularizante şi raţionalizante ale 
*Enciclopediştilor. A fost un mare admira¬ 
tor al lui *Locke, iar în scrierile sale Essai 
sur rorigine des connaissances humaines 
(1746; reeditată de autor în 1771) şi Trăite 
des sensations (1754; reeditată în 1778) l-a 
urmat pe Locke în încercarea de a găsi în 
senzaţie originea tuturor facultăţilor uma¬ 
ne. Voinţa şi intelectul sînt modificări ale 
acumulării de impresii, asociaţii etc., gene¬ 
rate de stimularea organelor de simţ. 

condiţia adecvării materiale. Vezi defini¬ 
ţia adevărului. 

condiţie suficientă. Vezi condiţii necesare 
şi suficiente. 

condiţii necesare şi condiţii suficiente. 

Ceva e o condiţie necesară di diMcevdi dacă şi 
numai dacă acesta din urmă nu poate fi fără 
cel dintîi. Ceva e o condiţie suficientă a alt¬ 
ceva dacă şi numai dacă garantează prin el 

însuşi acest al doilea lucru. Condiţiile nece¬ 
sare şi suficiente pot fi ambele fie logic ne¬ 
cesare, fie logic contingente {vezi adevăr 
necesar şi adevăr contingent). 

A spune că /? e o condiţie logic necesară 
a lui q înseamnă că ar fi contradictoriu să 
fie afirmat q şi negat p\ astfel, a fi bărbat e 
o condiţie logic necesară pentru a fi soţ. A 
spune că /7 e o condiţie logic suficientă a lui 
q înseamnă că ar fi contradictoriu să se 
afirme p şi să se nege q; bunăoară, a fi soţ 
e o condiţie suficientă pentru a fi bărbat. De 
unde rezultă cu claritate că dacă p e o con¬ 
diţie logic necesară a lui q, atunci q eo con¬ 
diţie logic suficientă a lui p. 

A spune că /? e o condiţie contingent ne¬ 
cesară a lui q implică cel puţin că q nu va 
avea loc în fapt şi cel mult că nu va putea 
avea loc în fapt fără să aibă (sau să fi avut) 
loc p. A spune că ^ e o condiţie contingent 
suficientă a lui p implică cel puţin că q nu 
va avea loc în fapt şi cel mult că nu va 
putea să aibă loc în fapt fără să aibă (sau să 
fi avut) loc p. în cea mai slabă dintre aces¬ 
te două interpretări, ambele relaţii sînt indi¬ 
ferente la timp, cea de-a doua nefiind altce¬ 
va decît implicaţia materială (vezi implica¬ 
ţie materială şi implicaţie logică). în inter¬ 
pretarea mai tare, ambele relaţii sînt gîndite 
ca vizînd conexiuni cauzale, care, de bună 
seamă, nu sînt indiferente faţă de timp: da¬ 
că condiţia suficientă este condiţia cauzală 
suficientă, ea nu poate fi decît simultană cu 
efectul sau anterioară efectului, adică stării 
de lucruri a cărei condiţie cauzal suficientă 
este. 

în focul controversei există ispita de a ne 
face nouă situaţia mai uşoară atribuind 
oponentului care a spus despre ceva că e o 
condiţie necesară teza corespunzătoare mai 
puternică privind condiţia suficientă. Dacă, 
de pildă, el spune că proprietatea de stat 
asupra economiei e o condiţie necesară 
pentru statornicirea Noului Ierusalim, noi 
putem fi ispitiţi să replicăm că proprietatea 
de stat nu poate face totul. Iar dacă el spune 
că o economie pluralistă e o condiţie nece¬ 
sară a libertăţii politice, putem fi ispitiţi să 
replicăm, la fel de irelevant ca adineauri, că 
unele economii pluraliste fiinţează sub re¬ 
gimuri politice foarte autoritare. 


condiţional. 1. (adj.) Caracteristică a unui 
enunţ în care se spune că ceva are sau va 
avea loc dacă are loc sau cu condiţia să aibă 
loc o altă situaţie. 2. (subst.) Enunţ condi¬ 
ţional sau ipotetic. Asemenea enunţuri se 
exprimă în mod caracteristic folosind cu- 
vîntul „dacă“. Astfel, „Dacă James s-a năs¬ 
cut în Wisconsin, atunci e american“ şi „Va 
veni numai dacă va fi invitat“ sînt, ambele, 
enunţuri condiţionale. în (1) se susţine că 
adevărul lui „James e american“ decurge 
din, sau este garantat de adevărul lui 
„James s-a născut în Wisconsin“, pe cînd în 
(2) se susţine că adevărul lui „Nu va veni“ 
va rezulta din adevărul Propoziţiei că (res¬ 
pectivul) nu a fost invitat, ceea ce înseam¬ 
nă că (2) ar fi putut fi exprimat şi prin „Da¬ 
că nu e invitat, nu va veni“. Cînd un enunţ 
condiţional se exprimă sub forma „Dacă p, 
atunci q'\ p se cheamă antecedentul sau 
protaza, iar q consecventul sau apodoza 
condiţionalului. 

Natura logică a enunţurilor condiţionale, 
condiţiile în care ele sînt considerate ade¬ 
vărate sau false (dacă în genere ele pot fi 
considerate, strict vorbind, drept adevărate 
sau false) şi natura *regulilor de inferenţă 
cărora ar trebui admis că li se supune folo¬ 
sirea lor în raţionamente au fost şi continuă 
să fie unele din chestiunile cele mai contro¬ 
versate în formalizarea discursului curent. 
Unii au susţinut că un enunţ condiţional nu 
poate fi adevărat decît dacă există o legătu¬ 
ră de conţinut între antecedent şi consec¬ 
vent: această legătură poate fi derivată din 
semnificaţiile cuvintelor ce figurează în ele, 
ca în exemplul „Dacă e neînsurat, atunci e 
celibatar“, din prezenţa unei conexiuni 
cauzale între stările descrise de cele două 
componente, ca în exemplul „Dacă plouă, 
terenul va fi umed“, dintr-o conexiune in¬ 
stituită printr-o reglementare juridică, pre¬ 
cum în exemplul „Dacă faci vreo discrimi¬ 
nare pe bază de rasă sau sex, eşti suscepti¬ 
bil de a fi pedepsit“, sau din vreo altă sursă. 
Alţii au negat acest lucru, zicînd, unii, că 
acceptarea enunţului condiţional este ea în¬ 
săşi cea care stabileşte o conexiune între 
antecedentul şi consecventul lui şi că deci 
un enunţ condiţional are statutul unei reguli 
care ne îndreptăţeşte să inferăm adevărul 
consecventului din cel al antecedentului, 
dar care, întrucît este regulă, nu se pretează 

ea însăşi la evaluare în privinţa adevărului 
sau falsităţii. Alţii neagă că enunţul condi¬ 
ţional ar statornici sau ar implica vreo co¬ 
nexiune. 

Linia ce se adoptă cel mai adesea în lo¬ 
gica formală propoziţională este fie de a 
nega că adevărul unui enunţ condiţional re¬ 
clamă existenţa vreunei conexiuni între an¬ 
tecedentul şi consecventul său, fie cel puţin 
de a socoti drept fundamentale acele utili¬ 
zări ale enunţurilor condiţionale care nu 
reclamă o asemenea conexiune. Ceea ce se 
realizează acordînd unui enunţ condiţional 
minimum de forţă posibil, adică interpre- 
tînd formularea „Dacă p, atunci ca fiind 
totuna cu aserţiunea că în fapt nu avem p 
adevărat şi q fals. Cu alte cuvinte, „Dacă p, 
atunci este tratată ca fiind echivalentă cu 
„Nu (p şi nu (în simboluri, -(p & -q)). 
Enunţurile condiţionale interpretate în 
acest fel sînt numite condiţionale materi¬ 
ale. Dacă „nu“ şi „şi“ sînt tratate ambele 
drept *operatori verifiincţionali, atunci şi 
condiţionalele materiale vor fi considerate 
drept compuşi verifiincţionali ai enunţuri¬ 
lor lor componente. In acest caz, reprezen¬ 
tarea simbolică a lui „Dacă p, atunci este 
p^ q, unde „3“ se defineşte prin *tabelul 
de adevăr: 

P ^ q 

A A A 

A F F 

F A A 

F A F 

care este identic tabelului de adevăr pentru 
-(p & -q). Simbolul este uneori folo¬ 
sit în locul lui „3“, dar el este folosit şi pen¬ 
tru alte interpretări ale enunţurilor condiţio¬ 
nale. 

Un condiţional material poate fi adevărat 
chiar dacă în mod evident nu există nici o 
legătură între antecedentul şi consecventul 
său, ca în exemplul „Dacă Anglia face par¬ 
te din Europa, atunci iarba e verde“. Toc¬ 
mai din acest motiv el nu este totdeauna 
socotit a fi o reprezentare adecvată a utili¬ 
zării normale a enunţurilor condiţionale. 
Cazurile în care inadecvarea acestei repre¬ 
zentări devine deosebit de acută sînt cele în 
care antecedentul şi consecventul unui con¬ 
diţional sînt formulate la modul optativ, ca 
în exemplul „Dacă s-ar topi calotele polare. 


90% din teritoriul Europei ar fi acoperit de 
apă“. Astfel de condiţionale sînt cunoscute 
sub denumirea de condiţionale optative (în 
engleză subjunctive conditionals — n.t.). 

Problemele se înfăţişează cel mai drama¬ 
tic cînd antecedentul e un enunţ la optativ 
trecut, ca în exemplul „Dacă acest chibrit ar 
fi fost frecat de cutie, el s-ar fi aprins“, în 
care e prezentă implicit ideea că enunţul 
indicativ trecut corespunzător „Acest chi¬ 
brit a fost frecat de cutie“ e fals. Asemenea 
enunţuri sînt numite îndeobşte condiţionale 
contrafactuale. Dacă condiţionalul con- 
trafactual „Dacă acest chibrit ar fi fost fre¬ 
cat de cutie, el s-ar fi aprins“ e reprezentat 
ca avînd forţa condiţionalului material 
„Acest chibrit a fost frecat de cutie 3 acest 
chibrit s-a aprins“, el ar fi automat judecat 
ca fiind adevărat, deoarece condiţionalele 
materiale aşa cum au fost definite prin tabe¬ 
lul de adevăr de mai sus au drept trăsătură 
notabilă faptul că trebuie socotite adevărate 
ori de cîte ori antecedentul lor e fals (unul 
din paradoxurile implicaţiei materiale — 
vezi implicaţie materială şi implicaţie logi¬ 
că). Dar acelaşi lucru ar fi atunci valabil 
pentru enunţuri dintre cele mai neplauzi¬ 
bile, precum „Dacă această frunză ar fi fost 
frecată de cutie, ea s-ar fi aprins“, astfel în- 
cît interpretarea materială a enunţurilor 
condiţionale nu oferă vreo bază obiectivă 
pentru a se putea face deosebire între con¬ 
diţionale contrafactuale adevărate sau rezo¬ 
nabile, şi cele ce sînt false sau foarte ne¬ 
plauzibile. 

conector. Cuvînt sau grup de cuvinte de¬ 
spre care se poate considera că leagă două 
sau mai multe propoziţii formînd o propo¬ 
ziţie compusă. Exemple: „sau... sau...“, 
„şi“, „pentru că“, „deoarece**. Cei mai obiş¬ 
nuiţi sînt conectorii care leagă cîte două 
propoziţii; ei sînt numiţi conectori binari. 
Deşi există multe expresii ce funcţionează 
gramatical în chip de conectori, în contex¬ 
tul logicii termenul se aplică adesea re- 
strîns, numai la conectorii logici: „şi**, 
„sau**, „dacă..., atunci...** şi „dacă şi numai 
dacă..., atunci.. .**. Un conector poate fi fo¬ 
losit şi ca să lege între ele propoziţii ce sînt 
deja complexe în sensul că ele însele cu¬ 
prind conectori, ca de exemplu în cazul 
cînd „Dacă..., atunci...** este folosit pentru 

a lega propoziţia „Vremea va rămîne fru¬ 
moasă şi vîntul nu va bate tare“ cu propo¬ 
ziţia „Recolta va fi bună‘\ formînd propo¬ 
ziţia „Dacă vremea va rămîne frumoasă şi 
vîntul nu va bate tare, atunci recolta va fi 
bună“. într-un astfel de caz ultimul conec¬ 
tor folosit, aici „Dacă..., atunci...“, este 
numit conectorul principal al propoziţiei. 

conex(ă). Vezi relaţie. 

configuraţionism. Termen folosit adesea 
în engleză pentru *gestaltism. 

confirmare. Relaţia ce are loc între pro¬ 
poziţii cînd una vine în sprijinul alteia sau 
sporeşte încrederea în ea. Teoria confirmă¬ 
rii speră să delimiteze tipurile de Propoziţii 
sau de teorii care sînt confirmabile (capa¬ 
bile, adică, de a fi sprijinite de experienţă), 
aceasta fiind o sarcină de neocolit a oricărui 
*pozitivism. Ea se confruntă cu anumite 
paradoxuri (vezi paradoxul lui Goodman; 
Hempel), iar nereuşitele ei i-au făcut pe 
anumiţi filozofi să privească relaţia de con¬ 
firmare ca fiind nonlogică şi integral subor¬ 
donată viziunii pe care oamenii de ştiinţă o 
au într-un moment sau altul despre ceea ce 
înseamnă o bună teorie. Unii, precum 
*Popper, merg chiar pînă la a nega că expe¬ 
rienţa confirmă vreodată ipotezele unei teo¬ 
rii ştiinţifice, iar alţii, ca Feyerabend, pro¬ 
clamă anarhia epistemologică, în condiţiile 
căreia nu există criterii statornicite de sepa¬ 
rare a teoriei serioase de deşeul intelectual. 
Vezi şi Camap; probabilitate; ştiinţă, filo¬ 
zofia ş. 

confucianism. Filozofia şcolii întemeiate 
de Confucius (551-479 a.Chr.) al cărui nu¬ 
me, în această formă familiară occidentali¬ 
lor, este o latinizare a expresiei chinezeşti 
Kong Fuzi, „Venerabilul maestru Kong'\ 
Singura sursă demnă de încredere pentru 
cunoaşterea acestei doctrine este Lun yu 
(Analectele), o culegere de scurte dialoguri 
şi ziceri consemnate — adesea fără indi¬ 
carea contextului — de către discipolii săi, 
în majoritatea lor tineri de neam ales pe 
care el îi pregătea pentru funcţii publice. 
Filozoful ce transpare din Lun yu e un das¬ 
căl preocupat cu precădere de valori morale 
ca bază a ordinii sociale şi politice. Apărînd 
Calea (Dao) celor din vechime într-o vre- 

me cînd imperativele şi ritualurile religioa¬ 
se care odinioară reglementau viaţa socială 
şi politică îşi pierduseră forţa, el le investea 
cu o nouă îndreptăţire morală. Calea predi¬ 
cată de el presupunea că structura ierarhică 
a vechii societăţi corespundea unei ordini 
morale naturale; fiecare individ era de 
aceea dator să-şi asume obligaţiile morale 
inerente poziţiei sale de fiu, tată, supus, cîr- 
muitor etc. Virtutea cardinală. Ren, cuvînt 
tradus de obicei prin „bunăvoinţă** sau 
„omenie**, este un omofon al cuvîntului 
chinezesc care înseamnă „om** şi înmănun¬ 
chează de fapt toate calităţile morale ale 
adevăratului om: lealitate, reciprocitate, 
simţul datoriei, afecţiune filială şi fraternă, 
amabilitate, bună credinţă şi prietenie. O 
vreme Confucius a călătorit din stat în stat 
într-o încercare nereuşită de a cîştiga spri¬ 
jinul cîrmuitorilor pentru Calea propovă¬ 
duită de el, dar cu toate că unii dintre dis¬ 
cipolii săi au ajuns pînă la urmă la dregă¬ 
torii înalte, el a considerat că misiunea sa a 
eşuat. Vezi şi Mencius; neo-confucianism. 

confuzie categorială (în engleză, category 
mistake — n.t.) Noţiune, ocupînd un loc 
central în filozofia lui *Ryle, dependentă 
de o teorie sau alta a *categoriilor. La 
*Aristotel, e un gen de echivocaţie. Pentru 
Ryle, „filozofia este înlocuirea obişnuinţe¬ 
lor categoriale prin canoane categoriale...** 
(The Concept of Mind, p. 8). Acest mod de 
abordare pare a sugera că în filozofie pro¬ 
gresul constă în a ajunge la o teorie corectă 
a categoriilor şi a evita apoi, în perimetrul 
gîndirii filozofice, „prezentarea faptelor ce 
aparţin unei categorii în idiomurile ce se 
potrivesc alteia** (ibid.^ p. 8). Ryle folosise 
anterior ideea de „expresii sistematic deru¬ 
tante** în încercarea de a arăta cum structura 
pur gramaticală poate să ne inducă în eroa¬ 
re şi să ne facă să îmbrăţişăm credinţe lip¬ 
site de temei, cum este credinţa în subzis¬ 
tenţa — un fel de existenţă fantomatică — 
a unor entităţi în fapt inexistente. El a criti¬ 
cat dualismul cartezian spirit-corp ca pe o 
„mare confuzie, o confuzie de un fel aparte. 
Şi anume, o confuzie categorială. Ea înfăţi¬ 
şează faptele vieţii mentale ca şi cum ar 
aparţine unui tip logic sau categorie (sau 
unui registru de tipuri sau categorii) cînd de 
fapt ele aparţin alteia (altuia)** (ibid.^ p. 16). 

conjuncţie. Vezi şi. 

conotaţie. Vezi denotaţie. 

consecinţă. Dacă S e o mulţime de enun¬ 
ţuri, se spune că enunţul A este o consecinţă 
a lui S dacă adevărul lui A decurge din ade¬ 
vărul conjunct al membrilor lui S. Expresia 
„decurge din“ poate fi interpretată în diver¬ 
se feluri, fiecare interpretare dînd naştere 
unei relaţii de consecinţă diferite. Cînd in¬ 
terpretăm expresia în sensul că A este ade¬ 
vărată ori de cîte ori toţi membrii lui S sînt 
adevăraţi, avem de-a face cu relaţia de con¬ 
secinţă logică, aceasta fiind o noţiune 
definită semantic {vezi semantică). Cînd o 
interpretăm în sensul că A poate fi derivată 
deductiv din membrii lui S în conformitate 
cu regulile unui sistem logic formal, avem 
de-a face cu relaţia de consecinţă formală, 
noţiune ce se defineşte sintactic {vezi sin¬ 
taxă). Există şi alte relaţii de consecinţă, 
care nu sînt strict logice, bunăoară cea de 
consecinţă cauzală. Vezi condiţional; impli¬ 
caţie materială şi implicaţie logică. 

consecvent. Vezi afirmarea antecedentului; 
condiţional. 

consecvenţialism. Termen înglobant, de- 
semnînd orice teorie morală care susţine că 
Justeţea sau in justeţea unei acţiuni, caracte¬ 
rul ei bun sau rău depind exclusiv de rezul¬ 
tatele pe care ea le produce. în forma ei pu¬ 
ră, această doctrină se referă la rezultatele 
efective ale acţiunilor individuale, dar în 
variante mai diluate pot fi vizate şi rezul¬ 
tatele unor clase de acţiuni. Cea mai răspîn- 
dită şi influentă versiune a acestei concepţii 
despre morală este *utilitarismul. 

consistent şi inconsistent. O mulţime de 
enunţuri este inconsistentă dacă implică lo¬ 
gic o *contradicţie sau are consecinţe con¬ 
tradictorii; altfel, e consistentă. Bifurcarea 
noţiunii de consecinţă într-o noţiune se¬ 
mantică şi una sintactică creează o diviziu¬ 
ne corespunzătoare a noţiunilor de consis¬ 
tenţă {vezi semantică; sintaxă). O mulţime 
S de propoziţii scrise într-un limbaj formal 
L este (semantic) consistentă dacă şi numai 
dacă posedă un *model, adică dacă şi nu¬ 
mai dacă există o * interpretare a lui L în 
care toate propoziţiile ce aparţin lui S sînt 
adevărate. Ea este (sintactic) consistentă. 


sau consistentă în privinţa demonstrabilită- 
ţii, dacă şi numai dacă nu există nici o *fbf 
^ a lui I astfel îneît atît A, cît şi negaţia ei 
să poată fi demonstrate din membrii lui S. 
O teorie axiomatică este consistentă dacă 
axiomele ei formează o mulţime de propo¬ 
ziţii consistentă {vezi axiomă). 

Despre o persoană ce împărtăşeşte o mul¬ 
ţime de credinţe consistentă (inconsistentă) 
se poate spune că este consistentă (în limba 
română adjectivul „consistent(ă)“ nu e fo¬ 
losit în acest mod; în schimb sînt folosite în 
accepţiunea indicată adjectivele „consec- 
vent(ă)“ şi „coerent(ă)“ — n.t.) (inconsis¬ 
tentă); se poate spune, tot aşa, că ea gîndeş- 
te sau acţionează consistent (consecvent, 
coerent — n.t.), respectiv inconsistent (in¬ 
consecvent, incoerent — n.t.) dacă enunţu¬ 
rile pe care le face sînt consistente, respec¬ 
tiv inconsistente, sau dacă acţiunile pe care 
le săvîrşeşte se arată a fi în acord, respectiv 
în dezacord, cu o mulţime de principii con¬ 
sistentă. A aserta sau a accepta o contradic¬ 
ţie echivalează cu a considera că ceva este 
şi totodată nu este într-un anume fel. Cum 
un lucru nu poate să fie şi totodată să nu fie 
într-un anumit fel, cine încearcă să conside¬ 
re adevărat ceea ce nu poate fi adevărat va 
fi în consecinţă taxat drept iraţional {vezi şi 
non-contradicţie, legea n-c.). Consistenţa 
este, aşadar, o cerinţă a raţionalităţii. Dacă 
unei persoane i se poate imputa inconsis¬ 
tenţa, ea este considerată iraţională. 

Sistemele de logică, în calitatea lor de 
paradigme ale raţionamentului, trebuie în 
mod evident să satisfacă cerinţa consisten¬ 
ţei; tot aşa şi teoriile deductive, în calitatea 
lor de reprezentări ale unor cunoştinţe do- 
bîndite în chip raţional. Despre un sistem 
de logică L se zice că este consistent în pri¬ 
vinţa negaţiei dacă şi numai dacă nu există 
nici o fbf ^ a limbajului L astfel îneît atît A, 
cît şi negaţia ei să fie teoreme ale lui L {vezi 
teoremă). Multe sisteme de logică (în par¬ 
ticular, cele care folosesc *condiţionalul 
material) au proprietatea că, pentru două 
fbf oarecare Aş\B,B este derivabilă din „A 
şi non-.4“. Drept urmare, o mulţime S de 
propoziţii va fi consistentă în privinţa de- 
monstrabilităţii într-o asemenea logică da¬ 
că şi numai dacă există cel puţin o fbf care 
nu este demonstrabilă din S. Cum în aceas¬ 
tă condiţie nu este menţionată negaţia. 



constante 

avem astfel o nouă definiţie sintactică a 
consistenţei, aplicabilă limbajelor ce nu cu¬ 
prind negaţia. Despre o mulţime T de pro¬ 
poziţii într-un limbaj L (despre un sistem 
logic S) se spune că este absolut consis- 
tent(ă) dacă şi numai dacă există cel puţin 
o fbf a lui L care nu este demonstrabilă din 
T (nu este demonstrabilă în S). 

(Adevăratul). Tot aşa, se pot folosi şi alte 
constante logice în logici cu ajutorul cărora 
se caută a se reprezenta din structura logică 
mai mult decît se face în mod obişnuit, ori 
în sisteme ce diferă de cele curente prin 
concepţia lor de ansamblu despre natura re¬ 
laţiilor logice şi despre ce anume este dătă¬ 
tor de seamă în privinţa structurii logice. 

constatativ. Termen plăsmuit de J. L. *Aus- 
tin spre a desemna o rostire cu ajutorul 
căreia se face un enunţ adevărat sau fals. 
Iniţial, era opus *performativului. 

construct. Vezi construcţie logică. 

constructivism. Concepţia conform căreia 
o entitate matematică există numai dacă 
poate fi construită (sau i se poate învedera 
intuitiv existenţa), iar un enunţ matematic 
este adevărat numai dacă i se poate da o de¬ 
monstraţie constructivă. Această concepţie 
se opune deci oricărei concepţii despre ma¬ 
tematică — de exemplu, platonismul (vezi 
matematică, filozofia m.) — care consideră 
că obiectele şi enunţurile matematice exis¬ 
tă, respectiv sînt adevărate, independent de 
faptul de a fi cunoscute (de către noi). Con¬ 
structivismului i se subsumează ♦intuiţio¬ 
nismul, *finitismul şi *formalismul. 

construcţie logică. Termen folosit de filo¬ 
zofi, precum *Russell şi *Wisdom, pentru 
caracterizarea acelor lucruri al căror statut 
şi/sau existenţă ni se par îndoielnice sau 
problematice. Exemple: familie medie, na¬ 
ţiunea engleză, obiect material. (Cuvintele 
care se referă la ele sînt deseori numite sim¬ 
boluri incomplete — vezi ficţiune logică.) 
Entităţile de acest fel pot să ni se pară pro¬ 
blematice, deoarece (ca în cazul familiei 
mijlocii) nu există, dar noi socotim util să 
vorbim ca şi cum ar exista; sau deoarece 
(ca în cazul naţiunii engleze) simţim că 
enunţurile despre ele sînt reductibile la 
enunţuri despre particulare mai de bază (de 
exemplu, că istoria naţiunii engleze nu este 
nimic mai mult decît istoria indivizilor de 
naţionalitate engleză); sau deoarece (ca în 
cazul obiectelor materiale) e posibil să 
existe, dar în orice caz nu ne sînt accesibile 
direct (ci doar prin experienţă, de pildă prin 
date senzoriale). Pentru fiecare dintre aces¬ 
te entităţi par să existe entităţi neproble- 


constante. Simboluri logice, subîmpărţite 
de obicei în constante logice şi constante 
descriptive (sau non-logice). Pentru prime¬ 
le, vezi *constante logice. Cele din a doua 
categorie pot fi privite ca funcţionînd în 
felul numelor, adică ele semnifică, într-o 
interpretare particulară a unui limbaj logic, 
ceva perfect determinat, contrastînd, sub 
acest aspect, cu *variabilele. Există con¬ 
stante individuale, care (asemeni numelui 
„Socrate“) reprezintă indivizi determinaţi, 
şi constante-predicat, care reprezintă (ase¬ 
meni lui „roşu“ sau „zboară“) proprietăţi 
sau (asemeni lui „mai înalt decît“) relaţii. 

constante logice. Simboluri ce reprezintă 
unele dintre mijloacele — cuvinte indepen¬ 
dente, prefixe, sufixe şi inflexiuni — folo¬ 
site în diferite limbi, care ne permit recu¬ 
noaşterea structurii gramaticale a unei pro¬ 
poziţii. Expresiile de felul adjectivelor po¬ 
sesive, indicatoarelor de timp gramatical, 
pronumelor şi conectorilor îndeplinesc 
această funcţie structurantă independent de 
conţinut sau materie. O parte din aceste ex¬ 
presii, în unele dintre utilizările lor, for¬ 
mează un grup aparte prin aceea că indică 
nu doar structura gramaticală, ci şi struc¬ 
tura sau * forma logică a propoziţiilor în 
care apar. In vederea reprezentării structurii 
logice a unei propoziţii, se introduc simbo¬ 
luri menite a juca rolul acestor expresii din 
limba naturală. Astfel, simbolurile logice au 
o funcţie unică şi precisă, pe cînd corespon¬ 
dentele lor lingvistice pot avea mai multe 
roluri gramaticale şi/sau logice înrudite. 
Simbolurile logice introduse în vederea re¬ 
prezentării structurii logice a propoziţiilor 
sînt ceea ce se cheamă constante logice. 
Dintre ele, cele mai utilizate sînt 
„v“, sau „3“, „V“ şi „3“. Uneori se 
mai introduc, printre constantele logice ale 
unui limbaj formal, şi *operatorii modali 
„[ ]“ şi „0“ sau simbolurile _L (Falsul) şi T 



contestabil 

matice sau ultime din care cele problema¬ 
tice pot fi construite. A spune că entităţile 
de speţa Absint construcţii logice din entităţi 
de speţa Y înseamnă, prin definiţie, a spune 
că propoziţiile despre A^-i pot fi traduse în 
propoziţii despre Y~\. In cele mai multe ca¬ 
zuri s-a constatat însă că, deşi părea intuitiv 
evident că discursul despre A"-i trebuie în- 
tr-un anumit sens să fie reductibil la dis¬ 
cursul despre f-i, o traducere simplă şi 
indiscutabilă a primului în cel de-al doilea 
nu este posibilă. 

conştiinţă. 1. Termen care în filozofia spi¬ 
ritului {vezi) are două accepţiuni înrudite: 
una, cu care e folosit, spre exemplu, de 
Locke, vizează cunoaşterea de sine dobîn- 
dită ca urmare a capacităţii minţii umane de 
a reflecta asupra sa în acte analoage percep¬ 
ţiei; alta, mai largă şi modernă, opusă anes¬ 
teziei, vizează ceea ce e considerat a fi pro¬ 
prietatea generală a stărilor mentale. 

Principalele probleme filozofice care în¬ 
conjoară aceste concepte sînt: a) în ce mo¬ 
duri este posibil ca un subiect să devină 
obiectul propriei sale observaţii (cum se 
produce introspecţia?) şi b) dacă orice stare 
mentală este în mod necesar însoţită de 
conştiinţă. In filozofia contemporană teo¬ 
riile introspecţioniste au fost în mare măsu¬ 
ră discreditate {vezi spirit, filozofia s.), în 
schimb există un interes considerabil pen¬ 
tru problema relaţiei dintre conştiinţă şi 
stările mentale. De exemplu, oricine ar fi de 
acord că nu poţi să nu fii conştient că te 
doare ceva; pe de altă parte, există cazuri în 
care te poţi înşela în privinţa stării mentale 
în care te afli şi în acest fel să nu fii con¬ 
ştient de ea; în fine, potrivit crezului lui 
Freud, există anumite stări mentale ce se 
dovedesc inaccesibile conştiinţei. 

2. (în sens moral) Convingerea că o acţi¬ 
une este moralmente obligatorie (sau, dim¬ 
potrivă, reprobabilă) şi hotărîrea fermă de a 
o săvîrşi (respectiv, a te abţine de la săvîr- 
şirea ei). Cei ce consideră că toate credinţe¬ 
le morale furnizează motivări precumpăni¬ 
toare pentru acţiune admit prin chiar aceas¬ 
ta că ele ţin toate de conştiinţă. 

Teiştii văd adesea în conştiinţă vocea lui 
Dumnezeu {vezi Butler). Totuşi, conştiinţa 
n-ar putea transmite informaţie morală 
nouă de la Dumnezeu, dat fiind că ea e su¬ 


pusă erorii şi deci, pentru a putea şti dacă 
un anumit mesaj vine de la Dumnezeu, ar 
trebui să ştim deja care sînt comandamen¬ 
tele sale. 

Mulţi filozofi consideră că un om nu tre¬ 
buie blamat cînd se conformează conştiin¬ 
ţei sale rătăcite, deoarece, prin definiţie, el 
face în acest caz tot ce-i stă în putinţă spre 
a făptui binele. Consecinţele sociale posi¬ 
bile ale acestui crez s-ar putea să fie întru 
cîtva limitate de teza (la fel de controver¬ 
sată şi ea) că există credinţe uneori prea 
„extreme“ pentru a putea fi împărtăşite în 
mod conştient. 

contact (în engleză acquaintance — n.t.) şi 
descriere, cunoaştere prin. Acolo unde 
verbul „a cunoaşte“ are complement direct, 
ca în „Tata l-a cunoscut pe Lloyd George“ 
sau „Pan Am cunoaşte America“, filozofii 
vorbesc de cunoaştere prin contact; acolo 
unde e urmat de o subordonată completivă, 
ca în „Cunosc că (în limba română, în 
această situaţie se foloseşte mai degrabă ver¬ 
bul „a şti“ în loc de „a cunoaşte“ — n.t.), ei 
vorbesc de cunoaştere prin descriere. In 
Republica, prezentînd marile imagini ale 
Soarelui, liniei şi peşterii, *Platon pleacă 
de la ideea că în cazul oricărei facultăţi 
cognitive avem de-a face în mod necesar şi 
exclusiv cu o cunoaştere prin contact. 
Drept care, toate aceste facultăţi trebuie 
neapărat să aibă, asemeni varietăţilor per¬ 
cepţiei, propriile lor obiecte specifice pe 
care urmează să le cunoaştem prin contact. 
Vezi şi cunoaştere. 

contestabil (în engleză, defeasable — n.t.). 
La care se poate obiecta. Termenul e folosit 
îndeosebi în legătură cu concepte de felul 
celui de responsabilitate juridică, a căror 
aplicabilitate este prezumată dacă nu sînt 
întrunite una sau alta sau eventual o listă 
neprecizată de condiţii anulante. Astfel, de 
exemplu, orice persoană este prezumată de 
a fi responsabilă juridic pentru faptele sale, 
cu excepţia cazurilor de dezechilibru min¬ 
tal, imposibilitate de a-şi da seama ce face, 
acţiune sub o constrîngere căreia nu i se 
poate împotrivi... etc. în măsura în care 
responsabilitatea este astfel un concept 
contestabil, întrebarea ce trebuie pusă nu 



contextualism 

este „Cînd e responsabilă o persoană?**, ci 
„Cînd nu e responsabilă o persoană?** 

contextualism. Teorie a interpretării este¬ 
tice care consideră că o operă de artă se 
cere înţeleasă în contextul ei cultural total 
şi că fiecare operă este condiţionată istoric. 
Compară izolaţionism. 

contingenţă. 1. (despre entităţi) Proprie¬ 
tatea de a nu exista cu necesitate. 2. (despre 
evenimente) Proprietatea de a nu se pro¬ 
duce cu necesitate. 3. (despre propoziţii) 
Proprietatea de a nu fi cu necesitate ade¬ 
vărate, sau de a risca posibilitatea de a fi 
false. 

Contingenţa este de obicei opusă *nece- 
sităţii, iar genul sau genurile de necesitate 
reprezentate de cuvintele tipărite în cursive 
în alineatul precedent sînt considerate a pu¬ 
tea fi, după caz, logice sau cauzale. Gîndi- 
torii medievali adoptau uneori punctul de 
vedere că Dumnezeu există cu necesitate şi 
că deci existenţa Sa nu este ceva (logic) 
contingent, care poate fi pus la îndoială, 
discutat şi investigat {vezi Anselm, Sf.). 

Empiriştii logici însă au pus la îndoială 
ideea că „adevărurile necesare** ar putea 
oferi informaţie nouă despre lume, dat fiind 
că sînt logic analitice, sau tautologice. S-a 
considerat, în consecinţă, că experienţa şi 
cunoaşterea noastră sînt în cea mai mare 
parte, sau chiar în totalitatea lor, contingen¬ 
te. Această teză nu i-a tulburat prea mult pe 
filozofii contemporani aparţinînd tradiţiei 
anglo-americane, în schimb *Sartre, în ro¬ 
manul filozofic La Nausee şi în alte scrieri 
ale sale pare a deplora contingenţa oricărei 
existenţe. 

contract social. învoială între indivizi sau 
între indivizi şi o putere cîrmuitoare, prin 
care se renunţă de bunăvoie la anumite li¬ 
bertăţi individuale în schimbul avantajelor 
de a avea o societate bine organizată sau o 
bună guvernare. Conceptul coboară în tre¬ 
cut cel puţin pînă la contemporanul mai 
vîrstnic al lui Platon, sofistul Lycophron, şi 
este, într-un anume fel, discutat şi în dia¬ 
logurile platoniciene Gorgias şi Republica. 
El a fost oferit, adesea în mod indistinct, 
atît ca explicaţie a originii statului sau a so¬ 
cietăţii umane sau a unor întocmiri sociale 
particulare, cît şi în chip de justificare a 

uneia dintre formele posibile ale unor atare 
întocmiri, în detrimentul tuturor celorlalte. 

Unii gînditori, precum Locke, care au 
căutat să folosească contractul social ca pe 
o justificare, s-au simţit uneori obligaţi să 
susţină istoricitatea contractelor pe care le 
postulau. Alţii însă — precum Hobbes, 
Rousseau, iar în zilele noastre Rawls — 
s-au mulţumit cu ceva pur ipotetic. Aceşti 
din urmă autori susţin teza după care din 
examinarea modului în care s-ar comporta 
oamenii în anumite împrejurări ar putea fi 
derivate cumva norme sociale, morale sau 
politice potrivite. Ei nu pretind că astfel de 
norme pot fi legitimate numai cu referire la 
un contract ce ar fi fost realmente încheiat 
între nişte strămoşi de-ai noştri foarte înde¬ 
părtaţi, primitivi şi cu feţe tatuate. Poate că 
cea mai importantă contribuţie sociologică 
adusă de Hume în A Treatise on Human 
Nature o constituie argumentarea sa în fa¬ 
voarea ideii că multe din instituţiile noastre 
sociale, ca de pildă promisiunea sau chiar 
limbajul, nu-şi au obîrşia în vreun contract 
prealabil de acest fel şi nici n-ar fi putut să 
ia naştere în acest fel. Vezi şi starea de na¬ 
tură. 

contradictoriu. 1. (adj.) Se spune despre 
un discurs care conţine *contradicţii. 2. 
(subst.) Oricare dintre cele două propoziţii 
aflate într-un raport care face să nu poată fi 
nici ambele adevărate, nici ambele false. 
Astfel, propoziţia „Nu/?** (simbolizată prin 
-p) este contradictoria propoziţiei p, şi re¬ 
ciproc. Compară contrar(ă). 

contradicţie. Asertarea şi negarea în ace¬ 
laşi timp a unei *Propoziţii într-un cadru de 
susţineri, asumpţii, supoziţii sau alte forme 
ale discursului asertiv. Mult mai puţin uzu¬ 
al e să se vorbească de existenţa contra¬ 
dicţiilor între propoziţii imperative incom¬ 
patibile {vezi ffastic şi neustic). Cuvîntul 
mai e aplicat uneori, într-un mod generator 
de confuzii, la tensiuni sau conflicte exis¬ 
tente în sau între lucruri fizice sau grupuri 
sociale. Bunăoară, broşura lui *Mao Tze- 
dun Despre contradicţie vorbeşte aproape 
în exclusivitate despre astfel de tensiuni şi 
conflicte, şi nu despre chestiuni de logică. 
Vezi şi autocontradicţie. 

contradicţie, principiul {sau legea) c. 
Principiu logic care în formularea lui Aris- 
totel enunţă că „este peste putinţă ca unuia 
şi aceluiaşi subiect să i se potrivească şi tot¬ 
odată să nu i se potrivească sub acelaşi 
raport cu acelaşi predicat^ {Metafizica, 
1005 b 19-20). Principiul are şi o formula¬ 
re mai concisă: este imposibil ca un lucru 
să fie şi în acelaşi timp să nu fie {compară 
Aristotel, Metafizica, 1006-1). Logicienii 
moderni dau adesea această denumire unei 
teoreme din calculul prepoziţional, şi anu¬ 
me: „Nu-i adevărat că atît cît şi non-/?“ 
(unde /? e o Propoziţie oarecare). 

contraexemplu. Un caz aparţinînd unui 
gen de lucruri despre care s-a făcut o gene¬ 
ralizare sau un enunţ universal, caz lipsit de 
proprietatea atribuită tuturor lucrurilor de 
genul respectiv. S-ar putea afirma, de pildă, 
„Toate lebedele sînt albe“, dar găsirea unei 
lebede negre ar răsturna ideea că toate lebe¬ 
dele sînt albe şi ar fi un specimen al formei 
de argumentare cunoscute sub denumirea 
de respingere prin contraexemplu. Contra- 
exemplele sînt frecvent folosite în logică 
pentru a demonstra că o formă de raţiona¬ 
ment dată nu este *validă. A spune despre 
o formă de raţionament că este validă în¬ 
seamnă a formula pretenţia generală că 
toate cazurile de forma respectivă care au 
premise adevărate au şi concluzia adevăra¬ 
tă. în consecinţă, un exemplu de raţiona¬ 
ment avînd forma respectivă, ale cărui pre¬ 
mise sînt însă adevărate, iar concluzia fal¬ 
să, oferă un contraexemplu împotriva susţi¬ 
nerii că e vorba de o formă de raţionament 
validă. Astfel, raţionamentul evident neva¬ 
lid „Dacă cinci se divide cu doi, cinci nu e 
număr prim. Cinci nu se divide cu doi. Deci 
cinci nu e număr prim“ oferă un contra¬ 
exemplu la susţinerea că „Dacă p, atunci 
q. Dar -p. Deci e o formă de raţiona¬ 
ment validă. 

contrafactual. Vezi condiţional. 

contrapoziţie. Formă validă de inferenţă 
imediată {vezi silogism) în care apare ca 
premisă un enunţ condiţional sau universal, 
iar drept concluzie *contrapusa lui. 

contrapusă. Contrapusa unui *enunţ con¬ 
diţional „Dacă p, atunci este „Dacă nu 


atunci nu p“, iar a unui enunţ universal 
„Toţi A sînt este „Toţi non-5 sînt 
non-i4“. 

contrar(ă). Fiecare dintre cele două propo¬ 
ziţii aflate într-un asemenea raport îneît pot 
fi ambele false, dar nu pot fi ambele ade¬ 
vărate. Pentru a contrazice o Propoziţie de 
felul „Toate diferenţele dintre oameni sînt 
determinate de mediu“, este suficient şi 
necesar să se spună doar că „Nu toate dife¬ 
renţele dintre oameni sînt determinate de 
mediu“, fiecare dintre aceste două propo¬ 
ziţii fiind *contradictoria celeilalte. Contra¬ 
rele sînt „Toate diferenţele dintre oameni 
sînt determinate de mediu“ şi „Nici o dife¬ 
renţă dintre oameni nu e determinată de 
mediu“. Fiecare dintre aceste din urmă 
două propoziţii este incompatibilă cu cea¬ 
laltă, dar nu e contradictoria ei. Exponenţii 
unor asemenea concepţii extreme caută 
uneori să-şi creeze o poziţie mai avantajoa¬ 
să în disputa cu adversarii asumînd în mod 
incorect că oricine contrazice susţinerea lor 
îmbrăţişează ipso facto poziţia contrară. 

convenţia T. Vezi definiţia adevărului. 

convenţionalism. Concepţia, formulată 
întîi de *Poincare şi dezvoltată de *Mach şi 
*Duhem, conform căreia legile ştiinţifice 
sînt convenţii deghizate care reflectă deci¬ 
zia de a adopta una dintr-o varietate de 
descrieri posibile. Nu numai modul de folo¬ 
sire a cuvintelor într-un limbaj dat este 
guvernat de convenţii, ci şi formularea ori¬ 
cărui sistem coerent în logică, matematică 
şi mecanică. Obiectivitatea ştiinţifică deri¬ 
vă din consimţămîntul general la convenţii¬ 
le adoptate. 

conversă. 1. (în logica aristotelică) Propo¬ 
ziţia derivată prin *conversiunea Propozi¬ 
ţiei iniţiale. Conversa lui „Nici un S nu este 
P“ este „Nici un Pnu este iar a lui „Unii 
S sînt este „Unii P sînt Conversiunea 
efectuată în aceste două cazuri se cheamă 
conversiune simplă. Conversa lui „Toţi S 
sînt este „Unii P sînt inferenţa fiind 
numită în acest caz conversiune per acei- 
dens. „Unii S nu sînt nu are conversă. 2. 
(în logica prepoziţională) Conversa enun¬ 
ţului condiţional „Dacă p, atunci este 
„Dacă q, atunci /?“. în acest caz conversa nu 

conversiune 

este o consecinţă logică a Propoziţiei ini¬ 
ţiale. 

conversiune. Inferenţa imediată {vezi silo¬ 
gism) în cadrul căreia se inversează ordinea 
termenilor. Vezi şi conversă. 

Copernic, Nicolaus (1473-1543). înteme¬ 
ietor al astronomiei modeme. Născut la To- 
mn, în Polonia, a urmat Universitatea din 
Cracovia, i-a studiat pe filozofii greci la 
Bologna şi şi-a încheiat studiile de mate¬ 
matică, astronomie, medicină şi teologie la 
Padova. S-a stabilit la Frauenburg (Pmsia), 
unde a fost canonicul catedralei. 

Nemulţumit de *sistemul ptolemeic, a 
resuscitat *teoria heliocentrică avansată de 
contemporanul lui Euclid, Aristarh din Sa- 
mos. în De revolutionibus orbium caeles- 
tium (Despre mişcările de revoluţie ale cor¬ 
purilor cereşti) (1543), a folosit sistemul lui 
*Pitagora pentm a demonstra matematic că 
Pămîntul e sferic şi aflat în mişcare unifor¬ 
mă în juml Soarelui. Opera sa a fost o pia¬ 
tră de hotar în afirmarea gîndirii ştiinţifice 
nedogmatice în secolul al XVI-lea; a întîm- 
pinat o opoziţie violentă din partea Biseri¬ 
cii din pricina presupuselor implicaţii ale 
descoperirii că Pămîntul, şi deci omenirea, 
nu se află în centrul fizic al Universului. 
Vezi şi Kepler. 

copulatio. Vezi suppositio. 

coroborare. Noţiune introdusă de Karl 
*Popper, în Logica cercetării ca înlocuitor 
al noţiunii de confirmare {vezi confirmare) 
în procesul de testare a ipotezelor ştiinţifi¬ 
ce. Oricîtă coroborare s-ar găsi pentm o 
ipoteză, adevăml acesteia nu e dovedit nici¬ 
odată în mod concludent. Vezi şi acceptare; 
falsificabilitate. 

corpuscular. Sinonim acum ieşit din uz al 
lui „atomic“, folosit în secolul al XVII-lea 
în legătură cu filozofia lui *Gassendi, 
*Boyle şi *Locke. Vezi atomism. 

cosmogonie. Explicaţie ştiinţifică sau mi¬ 
tică a originii Universului. La populaţiile 
primitive, cosmogonia este zugrăvită ca un 
unic act de creaţie în timp, prin care lumea 
ia naştere sau este plămădită din unul sau 
cîteva principii sau elemente foarte simple, 
în perimetml culturii occidentale, primul 


capitol al Facerii oferă cel mai cunoscut 
dintre aceste mituri ale creaţiei. Prima 
încercare de cosmogonie filozofică a fost 
cea datorată lui *Thales din Milet. *Platon 
şi filozofii de după el şi-au întemeiat cos- 
mogoniile pe ceea ce au considerat a fi 
calităţile şi propensiunile celor *patm ele¬ 
mente, dar o cosmogonie cu adevărat ştiin¬ 
ţifică apare abia la *Newton şi la *Kant. 
Vezi şi cosmologie. 

cosmologie. 1. Ramura filozofiei, conside¬ 
rată adesea o subdiviziune a *metafizicii, 
care se ocupă de Univers ca totalitate a fe¬ 
nomenelor, încercînd să combine într-un 
cadm coerent speculaţia metafizică şi re¬ 
zultatele ştiinţei. în perimetrul ei intră în 
general problemele privitoare la spaţiu, 
timp, eternitate, necesitate, schimbare şi 
contingenţă. Diferă, prin metoda sa de cer¬ 
cetare raţională, de explicaţiile pur mitice 
ale originii şi structurii Universului {vezi 
cosmogonie). 

♦Presocraticii au discutat chestiuni de 
cosmologie, care mai apoi au fost modifi¬ 
cate şi sistematizate în scrierile lui *Platon 
şi *Aristotel. în filozofia medievală, întreg 
modul de abordare a cosmologiei a fost 
marcat semnificativ de teologia creştină, 
înainte ca ştiinţa renascentistă să producă o 
revizuire radicală a imaginii despre lume. 
*Kant a susţinut că problemele cosmolo¬ 
giei sînt de tipul celor ce nu pot fi niciodată 
rezolvate. în timp ce unele elemente din 
cosmologie au rămas cu precădere subsu¬ 
mate metafizicii, altele au intrat într-o măsu¬ 
ră crescîndă în preocupările ştiinţelor fizice. 

2. Studiul ştiinţific modem al originii şi 
structurii universului bazat pe instrumente 
de felul investigării spectrale a distribuţiei 
elementelor în Univers şi al analizei deplasă¬ 
rii spre roşu asociate recesiunii galaxiilor. 

cosmos. Ideea pitagoreică despre lume ca 
întreg raţional ordonat. Viziunea greacă a 
lumii implică armonia şi frumuseţea, pre¬ 
cum şi întocmirea ordonată înăuntml unor 
limite finite. Viziuni asupra cosmosului ca 
totalitate a fenomenelor naturale au fost 
plăsmuite de Parmenide, Democrit şi Em- 
pedocle; *Platon a folosit termenul în teoria 
sa potrivit căreia binele oricămi lucm depin¬ 
de de armonioasa orînduire a părţilor sale. 

Couturat, Louis (1868-1914). Filozof şi 
logician francez. în L ’Inflni mathematique 
(1896) a susţinut — împotriva viziunii do¬ 
minante fmitiste asupra matematicii (vezi 
finitism) — noţiunea de infinit actual. Ve¬ 
derile sale i-au alimentat interesul pentru 
*Leibniz, alt mare susţinător al infinităţii, 
ale cărui manuscrise logice rămăseseră 
aproape necunoscute pînă la publicarea, în 
1901, a lucrării lui Couturat La Logique de 
Ix'ibniz. A contribuit de asemenea mult, îh 
articolele sale şi în L ’Algebre de la logique 
(1905), la introducerea în Franţa şi apărarea 
logicii matematice a lui *Russell şi Peano. 

creaţie. Acţiune necesară atît pentru pro¬ 
ducerea Universului din neant, cît şi în chip 
de cauză susţinătoare indispensabilă a lui 
{vezi univers şi Univers). Astfel, prin pris¬ 
ma primeia din aceste două condiţii. Demi¬ 
urgul din dialogul platonician Timaios, în¬ 
făţişat în chip de rînduitor al unor materiale 
brute preexistente, nu este la drept vorbind 
lin Creator, pe cînd Dumnezeul teismului 
mozaic, întnicît produce Universul ex nihi- 
lo (din nimic), este. Punctul central al celei 
ilc a doua condiţii este că a spune că Uni¬ 
versul are un Creator revine în esenţă la a 
spune că, dacă într-un moment oarecare 
C reatorul ar înceta să-l susţină, atunci, aşa 
cum s-a exprimat odată inspirat arhiepis¬ 
copul William Temple, Universul întreg, în 
care cele însufleţite şi cele neînsufleţite sînt 
toate deopotrivă creaturi ale lui, „s-ar scu¬ 
funda în neant“. 

Cele două elemente cruciale ies foarte 
pregnant în evidenţă cînd analizăm o cele¬ 
bră teză a Sf. *Toma d’Aquino. Acesta a 
susţinut că se poate dovedi prin argumente 
ale * teologiei naturale existenţa unui Crea¬ 
tor „căruia toată lumea îi spune Dumne- 
zcu“. Dar că Universul a avut un început — 
aşa cum el, în conformitate cu învăţăturile 
Iiisericii, credea cu toată fermitatea — nu 
am putea cunoaşte decît graţie unei revela¬ 
ţii speciale a lui Dumnezeu. Toma d’Aqui- 
110 a apărat această poziţie împotriva acuza¬ 
ţii lor de erezie ce i s-au adus, cea mai me¬ 
morabilă apărare a sa fiind cea dezvoltată 
în scrierea polemică De Aeternitate Mundi 
contra Murmurantes (Despre eternitatea 
Universului, împotriva cîrtitorilor). Cînd 
examinăm cele * Cinci căi ale sale, nu tre¬ 


buie să pierdem niciodată din vedere că el 
era astfel preocupat să dovedească existen¬ 
ţa Creatorului în calitate de cauză susţină¬ 
toare şi nu concluzia mai populară a iniţie¬ 
rii „dintru început“. Această prevenire este 
cu atît mai importantă cu cît, din nefericire, 
el însuşi a uitat acolo să le reamintească 
cititorilor acest fapt. Vezi şi Cauza Primă; 
Primul Motor. 

credinţă (în engleză, belief — n.t.). Atitu¬ 
dinea epistemologică de a considera ade¬ 
vărată o propoziţie p cînd există o anumită 
cantitate de probe, neconcludente însă, că p 
este adevărată. Fiind clar legată de ♦cu¬ 
noaştere, credinţa poate fi caracterizată ca 
fiind mai tare decît simpla opinie lipsită de 
temeiuri, dar mai slabă decît cunoaşterea în 
sensul deplin. Este important de observat 
că în timp ce cunoaşterea lui p ar fi îndeob¬ 
şte considerată ca implicînd, între altele, că 
p e adevărată, credinţa că p este compati¬ 
bilă cu falsitatea în fapt a lui p. 

în mod tradiţional credinţa era identifi¬ 
cată drept o stare sufletească particulară: la 
Descartes, bunăoară, o stare activă în care 
se dă sau se refuză asentimentul la o propo¬ 
ziţie; la Hume, o stare pasivă ce apare sau 
nu faţă de o propoziţie. în filozofia contem¬ 
porană însă, se manifestă — de exemplu, la 
Ryle — tendinţa de a nega că în cazul cre¬ 
dinţei avem de-a face cu o stare mintală 
introspectabilă şi de a favoriza identificarea 
ei după criterii comportamentale (vezi be- 
haviorism). Astfel, credinţa că p este pri¬ 
vită drept dispoziţia de a acţiona în moduri 
ce nu sînt vădit inconsistente cu adevărul 
lui p: de exemplu, închinarea la Dumnezeu 
ar fi vădit inconsistentă cu credinţa că nu 
există Dumnezeu. Vezi şi epistemologie. 

credo quia impossibile (în latină, „cred 
pentru că e imposibil**). Aforism derivat 
dintr-o enunţare formulată de Părintele la¬ 
tin, declarat în cele din urmă eretic, Tertul- 
lian, în scrierea sa De Carne Christi (II, V): 
„Este cert pentru că este imposibil.** 

credo ut intelligam (în latină, „cred, pen¬ 
tru ca să pot înţelege**). O idee-cheie a lui 
Augustin din Hippona, formulată adesea de 
el la imperativ. 

Crescas, Hasdai ben Abraham (m. 1412?). 
Curtean aragonez, fruntaş al comunităţii 
evreieşti şi poet ebraic, născut la Barcelo¬ 
na. Scrierea sa Or Adonai (Lumina Dom¬ 
nului) (1410) este o respingere raţională a 
poziţiei aristotelice formulate de *Maimo- 
nide. Subliniază limitele raţiunii umane, 
iubirea lui Dumnezeu şi nevoia de iubire şi 
de bucurie din om, care duce la o comuni¬ 
une mistică cu Dumnezeu. La Crescas este 
vădită influenţa *Cabalei {vezi Kabbalah) 
în pofida raţionalismului său funciar şi, pe¬ 
semne, şi a scolasticii creştine; la rîndul 
său, el a exercitat o influenţă notabilă asu¬ 
pra lui Pico della Mirandola, Bruno, Spino- 
za şi a altor gînditori de mai tîrziu. 

criteriu. Cuvînt cu variate utilizări în dis¬ 
cursul filozofic, în prezent fiind cea mai 
importantă utilizarea pe care i-a dat-o 
*Wittgenstein în faza mai tîrzie a gîndirii 
sale. Principala (deşi nu unica) utilizare 
wittgensteiniană este cea în sensul căreia, 
dacă X este un criteriu al lui f, atunci este 
un adevăr necesar sau ne-inductiv (adică un 
adevăr întemeiat pe semnificaţii şi nu pe 
date empirice) că X este o probă pentru Y. 
De exemplu, vocabula „durere“ este folosi¬ 
tă în aşa fel încît anumite condiţii fizice sau 
scheme de comportament manifeste sînt 
criterii ale durerii; adică în aşa fel încît du¬ 
rerea ca atare este în mod necesar identifi¬ 
cabilă prin (deşi nu este identică cu) aseme¬ 
nea condiţii etc. Este deci la fel de greşit să 
se nege posibilitatea de a cunoaşte durerea 
altcuiva pe cît e de greşit să se pună semnul 
egalităţii între durere şi comportamentul 
legat de ea. 

Croce, Benedetto (1866-1952). Filozof 
italian, cunoscut pentru contribuţiile sale în 
estetică şi în istoria culturii. în 1903 a fon¬ 
dat periodicul La critica în care şi-a publi¬ 
cat majoritatea scrierilor, inclusiv recen¬ 
ziile la lucrări filozofice şi literare europene 
contemporane. 

Esenţialul sistemului crocean, „filozofia 
spiritului“, este cuprins în Estetica come 
scienza dell ’espressione e linguistica gene¬ 
rale (1902), Logica (1905), Filosofia della 
practica (1909) şi Teoria e storia della sto- 
riografia (1917). Deosebea în spirit două 
momente distincte: gîndirea şi acţiunea; 


prima se subdivide apoi în poezie (artă) şi 
logică, iar cea de-a doua, în economie şi 
etică. între aceste elemente există o relaţie 
de reciprocitate, care dă naştere spiritului 
unificat, circular, autogenerator. 

cuantificator. Vezi cuantor. 

cuantor. O speţă de *operator introdusă de 
*Frege. Indică ceea ce în logica tradiţională 
se numea cantitatea unui enunţ, mai precis, 
dacă acesta este universal, ca „Toţi liliecii 
sînt orbi“ sau particular ca „Unele lebede 
sînt negre“. Frege tratează „Toţi liliecii sînt 
orbi“ ca echivalent cu „Pentru orice obiect 
X, dacă X e liliac, atunci x e orb“. în prezent, 
acest enunţ se redă prin „(jc) (Lx Ojc)“, 
unde ,X“ e o prescurtare pentru „liliac“, iar 
„0“ pentru „orb“, în timp ce „(jc)“ este 
cuantorul universal, care se citeşte „Pentru 
orice jc“ sau „Oricare ar fi un jc“. El se scrie 
uneori şi sub forma „(V jc)“. (Simbolismul 
lui Frege însuşi era întru cîtva diferit şi n-a 
fost niciodată larg adoptat.) Un enunţ uni¬ 
versal negativ, ca „Nici un sfînt nu e un pă- 
cătos“, se citeşte „Pentru orice x, dacă x e 
sfînt, atunci jc nu e un păcătos“ şi s-ar repre¬ 
zenta formal prin „(jc) (^jc -Px\ unde 
„y‘ e o abreviere pentru „sfînt“, iar „P“ 
pentru „păcătos“. „Unele lebede sînt negre“ 
se consideră că exprimă ideea că „Există 
cel puţin un lucru x care este lebădă şi este 
negru“. Aceasta se redă simbolic prin „(3 jc) 
{Lx & Nxy\ unde e o abreviere pentru 
„lebădă“, iar „AT* pentru „negru“, „3 jc“ fiind 
cuantorul existenţial, care se citeşte „Există 
cel puţin un lucru jc astfel încît“. 

Mai general vorbind, cuantorii universal 
şi existenţial sînt nişte operatori asupra pre¬ 
dicatelor {vezi predicat), astfel încît, dacă 
PjCj ...jc^ e un predicat /?-adic, (jc.) Pjc, ...jc....jc^ 
şi (3 JC.) Pjc, ...jc....jc^ sînt predicate {n - /)-adi- 
ce. Dacă Px e un predicat monadic, (jc) Px 
şi (3 jc) Px sînt propoziţii, care se citesc 
„Pentru orice jc, Pjc“, respectiv, „Există un jc 
astfel încît Pjc“. Aplicarea acestor operatori 
este numită uneori cuantificare. Partea lo¬ 
gicii care tratează despre regulile care gu¬ 
vernează folosirea cuantorilor este numită 
uneori teoria cuantificării, dar mai uzual 
*calculul predicatelor. 

Adevărul sau falsitatea unui enunţ cuan¬ 
tificat (adică ale unui enunţ ce cuprinde un 

cuantor) nu pot fi determinate decît dacă 
ştim despre ce mulţime de obiecte este vor¬ 
ba sau de unde se iau valorile variabilelor. 
IX* exemplu, „Toţi copiii care au cinci ani 
împliniţi se duc la şcoală“ poate fi adevărat 
(Iacă vorbim despre copiii englezi, dar fals 
dacă vorbim mai general despre copiii 
europeni. Clasa din care urmează a se lua 
valori pentru variabilele individuale se 
cheamă domeniul cuantificării sau *univer- 
sul discursului. 

Cudworth, Ralph (1617-1688). învăţat en¬ 
glez, membru de frunte al grupului *Plato- 
nicienilor de la Cambridge. Principalele 
sale lucrări, The True Intellectual System of 
Ihe Universe (1678) şi Treatise concerning 
Tternal and Immutable Morality, publicată 
postum (în 1781), exemplifică preocupările 
de metafizică, respectiv de etică, ale gru¬ 
pului. 

Culverwel, Nathanael (c. 1618-c. 1651). 
Unul dintre *Platonicienii de la Cambridge, 
a cărui moarte prematură a zădărnicit ambi¬ 
ţiosul său proiect de a demonstra compati¬ 
bilitatea revelaţiei evanghelice cu raţiunea. 
Lucrarea sa Discourse of the Light of Na- 
ture (1652) proclamă cu îndrăzneală pozi¬ 
ţia sa de raţionalist creştin. 

Cumberland, Richard (1631-1718). Filo¬ 
zof englez şi episcop de Peterborough (din 
1691). Subtitlul principalei sale lucrări. De 
Icgibus Naturae (Despre legile naturii) 
(1672) indică intenţia sa de a combate hob- 
bismul atît sub aspectul său moral, cît şi 
sub cel social. în contrast cu egoismul pre¬ 
cumpănitor din doctrina lui *Hobbes, vizi¬ 
unea lui Cumberland era cea a generozităţii 
universale ca bine moral preeminent. Cre¬ 
dinţa sa că nici o acţiune nu poate fi moral¬ 
mente valoroasă dacă nu contribuie la feri¬ 
cirea omenirii anticipează *utilitarismul. 
Vezi şi platonicienii de la Cambridge. 

cunoaştere. întrebările filozofice privitoa¬ 
re la natura cunoaşterii aparţin fie ♦episte¬ 
mologiei, fie *filozofiei spiritului {vezi spi¬ 
rit, filozofia s.). Cele două grupuri de între¬ 
bări pot fi delimitate, cu aproximaţie, spu- 
nînd că primul se concentrează asupra natu¬ 
rii cunoaşterii, iar cel de-al doilea asupra 
naturii subiectului cunoscător. 1. (în episte¬ 


mologie) Filozofii recunosc trei genuri 
principale de cunoaştere, a) Cunoaşterea 
că, sau „cunoaşterea factuală“. Există un 
acord destul de general că pentru a se putea 
spune că X cunoaşte p se presupun urmă¬ 
toarele condiţii necesare şi suficiente: I) p 
să fie adevărată; II) X să creadă că p, în sen¬ 
sul de a aserta sau a fi dispus să aserteze 
sincer că p\ III) X să se afle în situaţia de a 
şti că p. Unii au contestat suficienţa acestor 
condiţii {vezi E.L. Gettier, în A. Phillip 
Griffith (ed.), Knowledge and Belief Ox¬ 
ford, 1967, pp. 144-146). Dar chiar dacă se 
admite că sînt suficiente, rămîne destul loc 
pentru dezacorduri în ce priveşte semnifi¬ 
caţia precisă a lui (III). Pentru Descartes, 
temeiurile sînt adecvate numai dacă aserţi¬ 
unea pe care o facem este indubitabilă 
{compară certitudine şi îndoială), dar acest 
punct de vedere este în prezent îndeobşte 
respins, b) „Cunoaşterea practică^, con- 
stînd în a şti cum. Importanţa acestui gen 
de cunoaştere a fost subliniată de Ryle, care 
în The Concept of Mind { 1949) a argumen¬ 
tat că ideea reductibilităţii unei asemenea 
cunoaşteri la cunoaşterea unor adevăruri 
nu-i decît un mit — „mitul intelectualist“. 
c) Cunoaşterea oamenilor, a locurilor şi a 
lucrurilor, sau cunoaşterea prin contact“ (în 
engleză, knowledge by acquaintance — 
n.t.). O atare cunoaştere implică uneori cu¬ 
noaşterea de tipul (a) sau (b), dar se pare că 
poate şi să nu le implice. Se poate întîmpla, 
de pildă, să cunoşti vag o persoană chiar 
dacă nu poţi să enunţi nici un fel de fapte 
despre ea şi nu ştii, să zicem, cum să-i cap¬ 
tezi interesul sau s-o amuzi. în scrierile sale 
timpurii, ca de exemplu The Problems of 
Philosophy (1912), Bertrand Russell consi¬ 
dera „cunoaşterea prin contact** ca fiind 
doar cunoaşterea a ceva de care sîntem ne¬ 
mijlocit conştienţi, adică a datelor senzoria¬ 
le. El distingea o asemenea cunoaştere de 
„cunoaşterea prin descriere** şi argumenta 
că multe din cazurile a ceea ce în mod nor¬ 
mal am considera ca fiind cunoaştere prin 
contact, de pildă cunoaşterea de persoane, 
sînt în realitate cazuri de cunoaştere prin 
descriere. 2. (în filozofia spiritului) Dacă X 
posedă cunoaştere de oricare din cele trei 
feluri menţionate mai sus, vom fi înclinaţi 
să spunem că în mod necesar X posedă spi¬ 
rit; îneît, a pune întrebări filozofice despre 

cunoaştere poate fi un mod de a pune între¬ 
bări despre natura spiritului. Unii filozofi 
contemporani subliniază că a spune că X 
cunoaşte cutare şi cutare nu înseamnă a 
spune că ceva se petrece într-o substanţă 
imaterială direct accesibilă numai lui X\ a 
spune că X cunoaşte ceva poate fi echiva¬ 
lent cu a spune că X are dispoziţia de a se 
comporta în anumite moduri — de exem¬ 
plu, în cazul cunoaşterii practice, de a exe¬ 
cuta cu succes anumite sarcini. 

cuprins (în engleză, scope). Al unui ♦ope¬ 
rator logic: cea mai scurtă * funcţie propo- 
ziţională în care el apare. Astfel, în (V^) - 
{Fy (3x) (Rxy & Gjc)), cuprinsul lui 
este (Fy (3jc) (Rxy & Gjc)), iar al lui 
este (Rxy & Gx). Cuprinsul *cuantorului 
„(V 7 )“ este întreaga formulă, iar cel al lui 
(3 jc) este (3x) (Rxy & Gx). într-un caz ca 
acesta se zice că apare în cuprinsul lui 
sau că are un cuprins mai larg de- 
cît şi tot aşa că „(3 jc)“ apare în cuprin¬ 
sul lui „(v^y*. 

La formalizarea propoziţiilor, pentru in¬ 
dicarea cuprinsului diverşilor operatori se 
folosesc paranteze. Demarcarea clară a cu¬ 
prinsurilor relative ale operatorilor este im¬ 
portantă, deoarece altminteri ar rezulta am¬ 
biguităţi. Astfel de ambiguităţi sînt adesea 
prezente în limbajul curent, unde determi¬ 
narea cuprinsului este deseori lăsată pe sea¬ 
ma contextului în care e folosită propoziţia. 
De exemplu, propoziţiei „Mă voi duce la 
universitate şi voi juca tenis dacă nu plouă“ 
i se poate da înţelesul că mă voi duce ori¬ 
cum la universitate şi că dacă nu plouă voi 
juca tenis (în acest caz „dacă“ apare în cu¬ 
prinsul lui „şi“), fie acela că mă voi duce la 
universitate să joc tenis, dacă nu plouă (în 
care caz „şi“ apare în cuprinsul lui „dacă“). 
Deosebirea dintre cele două lecturi va fi 
indicată formal ca fiind aceea dintre & 
(-q r)“ şi (p & r)‘\ „Fiecare a 

fost omorît de cineva“ este şi ea ambiguă, 
putînd să fie luată fie în sensul că „Există o 
persoană care a omorît pe toţi (inclusiv pe 
sine)“, fie în sensul că „Fiecare a fost omo¬ 
rît de o persoană, nu neapărat aceeaşi în 
toate cazurile**. Formal, aici ar fi deosebirea 


dintre „(3jc)(Vy) Oxy** şi „(V>;)(3jf) Oxy"\ 
Astfel de ambiguităţi se numesc ambigui¬ 
tăţi de cuprins. Vezi şi eroarea comutării 
cuantorilor. 

Cusa, Nicolaus de. Vezi Cusanus, Nicolaus. 

Cusanus, Nicolaus (c. 1400-1464). Cardi¬ 
nal german, a cărui theologia negativa s-a 
bucurat de influenţă în timpul Renaşterii. 
Principala scriere filozofică: De Docta Ig- 
norantia (Despre ignoranţa conştientă) 
(1440). Folosind metodele logicii medieva¬ 
le, Cusanus a examinat natura lui Dumnezeu 
(Cartea I) şi a Universului (Cartea a Il-a). 
Viziunea sa despre relaţia dintre Dumnezeu 
şi lume a fost fiinciarmente neplatoniciană; 
Universul (maximum contractum), înţeles 
ca totalitatea lucrurilor finite, este emanat 
din Dumnezeu (maximum absolutum) şi se 
întoarce la El, iar natura lui Dumnezeu este 
incognoscibilă (vezi *Neoplatonism). De 
aceea, toată cunoaşterea umană nu este de- 
cît ignoranţă savantă. în Cartea a IlI-a, Cu¬ 
sanus discută despre natura umană a lui 
Cristos ca identitate existenţială între ma¬ 
ximum absolutum şi maximum contractum. 
Opera sa cuprinde concepte importante 
pentru gînditorii de mai tîrziu, îndeosebi 
cosmologia sa, care era negeocentrică, şi 
negarea principiului aristotelic al non-con- 
tradicţiei. 

cuvînt de achiziţie cognitivă (în engleză 
cognitive achievement word — n.t.). Cuvînt 
care, atunci cînd e folosit corect într-o sus¬ 
ţinere privitoare la o Propoziţie (sau la un 
obiect) implică adevărul propoziţiei (res¬ 
pectiv existenţa obiectului) în cauză. De 
exemplu, „Ion ştie că plouă** (dacă e ade¬ 
vărat că ştie) implică faptul că plouă; tot 
aşa „Văd (simt) masa** implică existenţa 
unei mese pe care o văd (simt). Astfel de 
cuvinte contrastează cu cuvintele prepo¬ 
ziţionale obişnuite ca „a crede**, „a consi¬ 
dera**, „a se gîndi la** etc. „Cred că /?** nu 
implică nimic în ce priveşte adevărul sau 
falsitatea lui p. 

cuvînt (sau termen) indicator. Denumire 
alternativă pentru cuvintele şi expresiile 
♦indexicale. 

dacă. Cuvînt cu care începe de obicei un 
enunţ condiţional; de exemplu, „Dacă Tom 
a fost invitat, (atunci) va veni“. în uzul 
lingvistic curent, un enunţ de forma „dacă 
f), atunci presupune o legătură între p şi 
ij - p putînd fi, de exemplu, un temei sau 
raţiune sau cauză a lui q. De asemenea, ade¬ 
vărul enunţului sau caracterul său rezonabil 
im depind de valoarea de adevăr a lui p sau 
a lui q (îneît, de pildă, aserţiunea că Tom va 
veni dacă a fost invitat poate fi perfect ade¬ 
vărată sau justificabilă, indiferent dacă el a 
fost în fapt invitat sau dacă în fapt va veni). 
Pentru scopurile logicii formale, în schimb, 
IUI se presupune nici o legătură între p şi q, 
iar adevărul enunţurilor de formă condiţio¬ 
nală depinde integral de valorile de adevăr 
ale lui p şi q. Vezi condiţional. Pentru „dacă 
şi numai dacă“, vezi bicondiţional. 

Daoism. (în chineză Dao jiă: şcoala Căii), 
l ilozofie chineză cu o vechime cel puţin la 
f el de mare ca aceea a *Confucianismului, 
deşi cele mai timpurii şi mai importante 
scrieri daoiste, Lao zi (cunoscută şi sub nu¬ 
mele de Dao De Jing, Calea şi Puterea ei) 
şi Zhuang Zi (Maestrul Zhuang) nu s-au în¬ 
chegat înainte de anul 300 a.Chr. Prima, 
atribuită figurii legendare a lui Lao zi (în 
traducere literală, Bătrînul maestru), este o 
proslăvire poetică a Căii (Dao) forţelor pri¬ 
mordiale a naturii şi o descriere a modului 
în care înţeleptul, în conduita sa, se identifi¬ 
că cu ele. Influenţa puterii (De) pe care Ca¬ 
lea o exercită prin el este atît de mare îneît 
oamenii din statul său acceptă spontan ca el 
Sil fie cîrmuitorul comunităţii lor şi se mul¬ 
ţumesc să ducă o existenţă primitivă sub 
semnul inocenţei armonioase. Cartea ple¬ 
dează pentru o revenire la simplitatea natu¬ 


rală şi pentru detaşare de îndeletnicirile lu¬ 
meşti. Standardele morale, politice şi socia¬ 
le convenţionale sînt respinse deoarece se 
bazează pe judecăţi de valoare şi nu fac 
decît să-i îndemne pe oameni la activităţi 
ce-i îndepărtează de natură şi le pun viaţa în 
primejdie. Pe de altă parte, sînt elogiate 
receptivitatea şi umilinţa feminine, precum 
şi calităţi negative ca slăbiciunea, vidul 
interior, inutilitatea şi pasivitatea (ww wei). 
(Veneraţia nutrită de Daoism faţă de carac¬ 
teristicile feminine, îndeosebi faţă de cele 
materne, a dat naştere speculaţiei că el şi-ar 
putea avea originile într-o străveche socie¬ 
tate matriarhală). Pentru adeptul care culti¬ 
vă aceste virtuţi taoiste, scopul imediat este 
supravieţuirea fizică, „viaţa lungă“ ce con¬ 
stituie pentru daoist preocuparea centrală; 
sînt folosite în acest scop şi diverse tehnici 
de tip yoga şi chiar alchimice. Adeptul atin¬ 
ge acest scop prin redobîndirea unităţii in¬ 
stinctive cu natura, unitate pierdută de om 
prin dezvoltarea unei culturi artificiale. în 
cele din urmă înţeleptul dobîndeşte un calm 
spiritual ce transcende considerentele de 
supravieţuire fizică, dar în acelaşi timp îl 
pune în chip misterios la adăpost faţă de 
orice primejdie fizică ori metafizică. 

Aceste teme sînt dezvoltate mai amplu în 
Zhuang zi (c. 315 a.Chr.). Prin argumenta¬ 
re raţională, presărată cu anecdote şi para¬ 
bole, această carte contestă întreaga înţe¬ 
lepciune tradiţională şi explorează legile 
misterioase ce acţionează în marele proces 
organic din care omul nu-i decît o parte. 
Spre deosebire de aproape machiavelica 
Lao zi, Zhuang zi nu se adresează unui po¬ 
tenţial cîrmuitor: respingînd orice stăpînire, 
ea se preocupă de iluminarea individului şi 

de accesul lui la bucuria transcendentă a 
unei existenţe absolut libere. 


darvinism. Concepţia lui *Darwin privind 
evoluţia organică pe calea selecţiei natura¬ 
le, care favorizează indivizii şi speciile cu 
cea mai bună adaptare la mediul dat. 
Această teorie a subminat credinţa că fiinţa 
umană este produsul suprem al proiectului 
divin şi este cu siguranţă incompatibilă cu 
o interpretare ad litteram a Facerii. Arătînd 
că fiinţele vii nu sînt plămădite după nişte 
prototipuri dintre care fiecare să fie net di¬ 
ferenţiat de toate celelalte, ea a impus revi¬ 
zuirea concepţiei conform căreia toate lu¬ 
crurile naturale au esenţe reale, deşi adesea 
necunoscute, ce pot servi drept bază a dife¬ 
renţierii lor în specii. Ideea că viaţa e supu¬ 
să unor legi naturale care garantează supra¬ 
vieţuirea celor mai bine adaptaţi a influen¬ 
ţat, direct sau prin reacţie, multe teorii etice 
şi sociologice ulterioare. 

darvinism social. Credinţa că dezvoltarea 
şi structura societăţilor umane pot fi expli¬ 
cate cu ajutorul forţelor ce determină şi mo¬ 
delează evoluţia în biologia non-umană, şi 
îndeosebi prin prisma „supravieţuirii celor 
mai bine adaptaţi^. Unul dintre promotorii 
ei dintîi, Herbert *Spencer, a fost, în fapt, 
un darvinist social înaintea lui *Darwin. 
Perspectiva unei aplicări sociale normative 
a ideii de selecţie naturală a exercitat atrac¬ 
ţie asupra unor gînditori atît de diferiţi cum 
au fost *Marx, Hitler şi Theodore Roose- 
velt. Obiecţia de căpetenie ce se poate ridi¬ 
ca împotriva oricărei aplicări de acest fel 
este că ea pare să interpreteze ceea ce se 
consideră a fi o inexorabilă lege descriptivă 
a naturii ca şi cum aceasta ar putea fi în 
acelaşi timp, şi prin chiar aceasta, moral¬ 
mente sau politiceşte imperativă. Vezi şi 
legi ale naturii; eroarea naturalistă. 

Darwin, Charles Robert (1809-1882). Bio¬ 
log englez. In 1831 se alătură unei expediţii 
exploratorii, pentru a studia flora şi fauna, 
iar observaţiile făcute cu acest prilej le pu¬ 
blică în lucrarea A Naturalist 's Voyage on 
the Beagle (1839). Conform teoriei sale 
evoluţioniste, expusă în Origin of Species 
(1859) şi The Descent of Man (1871), toate 
speciile de vieţuitoare s-au dezvoltat din- 


tr-un număr foarte mic de forme simple, 
prin mecanismul selecţiei naturale între va¬ 
riaţii. în particular, Darwin a negat că evo¬ 
luţia omului ca specie biologică este guver¬ 
nată de forţe fundamental diferite de cele ce 
acţionează asupra altor forme de viaţă, deşi 
nu a tras de aici concluzia că fiinţele umane 
ar fi silite sau ar trebui să-şi modeleze con¬ 
duita după „legea junglei“. 

Dasein (cuvînt german, avînd înţelesul de 
„fiinţa în deschis“). Termen folosit de 
*Heidegger în investigarea existenţei uma¬ 
ne. Modul specific de a-fi-în-lume al omu¬ 
lui se caracterizează prin angrenajul legă¬ 
turilor sale cu obiectele din Jur şi cu mem¬ 
brii comunităţii din care face parte, legături 
ce stau sub semnul preocupării şi grijii pen¬ 
tru ei (ele). Heidegger distinge trei elemen¬ 
te constitutive ale Dasein-w\m: 1) factuali- 
tatea, 2) existenţialitatea sau aprehendarea 
fiinţării proprii şi a potenţialului ei în ori¬ 
zontul finalităţii şi 3) derelicţia, tendinţa 
omului de a se pierde în preocupările coti¬ 
diene, ratîndu-şi astfel posibilităţile unice şi 
existenţa „autentică**. „Inautenticitatea** 
constă într-un mod de a fi depersonalizat şi 
obiectivat, fără altă semnificaţie temporală 
decît aceea a simplei prezenţe. Anxietatea 
(teama difuză) este prilejuită de confrunta¬ 
rea cu posibilitatea morţii şi de aprehen¬ 
darea morţii ca „limită a posibilităţii**; în 
străduinţa sa de a o depăşi, omul se retrage 
într-o existenţă anonimă şi inautentică, în 
care se percepe pe sine doar ca pe un ele¬ 
ment în totalitatea lucrurilor. Vezi şi Angst. 

date senzoriale. Ceea ce ni se oferă nemij¬ 
locit prin văz, pipăit, auz, miros şi gust. 
Atunci cînd cineva pretinde că a avut sau 
are un dat senzorial, în ceea ce spune el nu 
este cuprinsă implicit ideea că el a avut sau 
are vreun contact perceptual cu indiferent 
ce. în mod greşit se crede că singularul, 
„dat senzorial**, ar fi fost introdus de Rus- 
sell sau de Moore; în realitate, el a fost fo¬ 
losit mai înainte de Josiah Royce (1887) şi 
William James (1 890), poate că şi de alţii şi 
mai devreme. Deşi este folosită de „teoreti¬ 
cienii datului senzorial**, expresia s-a vrut a 
fi un „termen neutru**, a cărui utilizare „nu 
implică acceptarea nici unei teorii particu¬ 
lare** (H. H. Price, Perception, p. 19). 



Davidson 


D 


S7 


(latul. Termen astăzi ieşit din uz care de¬ 
semna presupusele date brute ale ♦experi¬ 
enţei, necontaminate de suprapuneri sau 
adaosuri teoretice ordonatoare sau inferen- 
(iale. 

Davidson, Donald (1930-). Filozof ameri¬ 
can, profesor de filozofie la Universitatea 
(lin California, Berkeley. A scris Essays on 
Actions and Events (1980) şi (în colaborare 
cu Patrick Suppes şi Sidney Siegal) Deci- 
sion Making: An Experimental Approach 
(1957; retipărită în 1977). A publicat, de 
asemenea, numeroase articole, între care şi 
pe cel intitulat „Adevăr şi semnificaţie** 
{Synthese, 1967). 

Principalele scrieri ale lui Davidson tra¬ 
tează despre un număr de teme interconec¬ 
tate din filozofia limbajului, filozofia acţiu¬ 
nii şi filozofia spiritului. Teoria sa despre 
semnificaţie are două componente: o teorie 
a adevărului şi o teorie a interpretării radi¬ 
cale (vezi traducere; definiţia adevărului). 
Davidson utilizează teoria adevărului a lui 
Tarski pentru a detalia ideea lui Frege că 
semnificaţia unei propoziţii este dată prin 
specificarea condiţiilor ei de adevăr. El su¬ 
gerează că o teorie a adevărului aptă de a 
servi drept teorie a semnificaţiei pentru o 
limbă naturală trebuie nu doar să satisfacă 
„convenţia T*‘ a lui Tarski, ci totodată — 
pentru a putea să explice capacitatea vor¬ 
bitorului competent de a înţelege un număr 
infinit de noi propoziţii — trebuie să fie 
finit axiomatizată în aşa fel îneît semnifi¬ 
caţia unei propoziţii să poată fi privită ca 
(ierivînd din semnificaţiile părţilor ei. De o 
teorie a interpretării radicale, care să lege 
rostirile vorbitorului de probele empirice 
avem nevoie pentru a umple golul existent 
între o teorie a adevărului enunţată abstract 
şi limbajul real al unei comunităţi. In cursul 
edificării unei asemenea teorii, Davidson 
propune să admitem că interpreţii unui lim¬ 
baj au capacitatea de a recunoaşte cînd este 
considerată adevărată o propoziţie şi, de 
asemenea, să adoptăm un principiu meto¬ 
dologic (principiul carităţii), conform că¬ 
ruia trebuie să încercăm să maximizăm nu¬ 
mărul de propoziţii adevărate considerate 
adevărate de către utilizatorii limbajului în 
cauză. 


Davidson aplică teoria sa despre semnifi¬ 
caţie la probleme specifice privitoare la 
forma logică. în afară de faptul că sugerea¬ 
ză o nouă teorie a discursului indirect, el 
argumentează că, pentru a putea analiza în 
mod adecvat propoziţii de felul „Shem l-a 
lovit pe Shaun**, trebuie să introducem în 
ontologia noastră o clasă de evenimente 
care, aidoma obiectelor materiale, pot fi de¬ 
scrise în diverse feluri. Bazîndu-se în parte 
pe această analiză, Davidson distinge între 
relaţii cauzale şi propoziţii nomologice, pe 
temeiul că primele leagă evenimente, iar 
cele din urmă, descrieri de evenimente. 
Vezi cauzare; lege a naturii. 

Distincţia dintre evenimente şi modul în 
care le descriem ocupă un loc important în 
filozofia davidsoniană a spiritului şi a acţi¬ 
unii. Acţiunile sînt gîndite ca fiind eveni¬ 
mente descrise în diverse feluri. Davidson 
susţine că motivele cauzează acţiuni şi con¬ 
sideră totodată corect punctul de vedere al 
simţului comun după care explicaţia psiho¬ 
logică diferă calitativ de cea din ştiinţele 
naturii. El poate face aşa pentru că admite 
posibilitatea prezenţei unor relaţii cauzale 
şi atunci cînd nu există un enunţ nomologic 
adevărat care să lege descripţiile sub care 
sînt legate motivul şi acţiunea. Ideea de 
cauzalitate aşa cum intervine ea în explica¬ 
rea acţiunii nu exclude, în viziunea lui Da¬ 
vidson, posibilitatea de acţiune a libertăţii 
umane. 

în ce priveşte relaţia spirit-corp, David¬ 
son susţine o versiune a teoriei identităţii, 
numită de el monism anomal (în engleză 
anomalous monism — n.t.). El acceptă deo¬ 
potrivă că între evenimente mentale şi eve¬ 
nimente fizice există relaţii cauzale şi că 
toate relaţiile cauzale implică existenţa 
unor legi ale naturii de un fel sau altul, dar 
totodată neagă că aceste legi ar putea să pu¬ 
nă în legătură descripţii mentale şi descrip¬ 
ţii fizice ale unui eveniment. Rolul central 
ce se acordă îndeobşte în metafizica noas¬ 
tră lumii fizice este explicat prin conside¬ 
rentul că proprietăţile mentale sînt superve- 
niente în raport cu cele fizice: două fiinţe 
n-ar putea să aibă proprietăţi fizice identice 
şi să se deosebească totuşi în privinţa pro¬ 
prietăţilor mentale. Teza conversă e falsă. 



De (cuvînt chinezesc însemnînd „putere“, 
„eficacitate**). Termen ce implică excelenţa 
morală activă. Vezi daoism. 

decidabil. Despre un sistem sau o teorie 
exprimată într-un limbaj logic se spune că 
este decidabil(ă) dacă există un *algoritm 
prin care se poate determina pentru orice 
propoziţie corect formată a respectivului 
limbaj dacă este sau nu teoremă a acelei 
teorii. Se numeşte teoremă orice propoziţie 
care este derivabilă dintr-o teorie folosind 
regulile inferenţei logice. 

de dicto. Vezi modalitate. 

deducţie. Raţionament valid în care nu este 
posibil, fără a te contrazice, să asertezi pre¬ 
misele şi să negi concluzia. Aplicaţia cu- 
vîntului nu se mărgineşte la cadrul formei 
silogistice (vezi silogism) tradiţionale. 

definiendum. Vezi definiţie. 

defîniens. Vezi definiţie. 

definiţia adevărului. O caracterizare for¬ 
mală a mulţimii propoziţiilor adevărate ale 
unui limbaj care este deja folosit în mod 
inteligibil — caracterizare derivată dintr-o 
♦interpretare a limbajului. Orice interpreta¬ 
re oferă o cale de a descrie mulţimea propo¬ 
ziţiilor adevărate ale unui limbaj. Dar pen¬ 
tru ca să conteze drept o definiţie a adevă¬ 
rului, o interpretare trebuie să satisfacă 
constrîngerea de a atribui valoarea „adevă¬ 
rat** tuturor acelor propoziţii care sînt deja, 
intuitiv, considerate adevărate, şi numai 
lor. Tarski a exprimat această constrîngere 
spunînd că vrem să acordăm valoarea „ade¬ 
vărat** propoziţiei „Zăpada e albă** dacă şi 
numai dacă zăpada e albă. In general, ,^** 
este adevărată dacă şi numai dacă p. Aceas¬ 
tă din urmă formulă exprimă condiţia pe 
care trebuie s-o satisfacă orice definiţie 
adecvată a adevărului şi este numită de 
Tarski „condiţia materială de adecvare**. 
(Mai este cunoscută şi sub denumirea de 
„convenţia T**). Ea nu trebuie luată drept o 
definiţie a adevărului, cu toate că o defi¬ 
niţie trivială a adevărului pentru un limbaj 
ar putea fi derivată dintr-o interpretare dată 
spunînd: „Se atribuie unei propoziţii valoa¬ 
rea «adevărat» dacă şi numai dacă ea este 
adevărată.** O definiţie netrivială a adevă¬ 


rului ar putea să comporte fixarea de obiec¬ 
te pentru nume şi de condiţii de *satisfacere 
pentru predicatele limbajului şi admiterea 
unui procedeu recursiv (vezi interpretare) 
de determinare a valorilor pentru toate pro¬ 
poziţiile limbajului. Satisfacerea condiţiei 
materiale de adecvare de către o asemenea 
interpretare nu este deloc trivială. Vezi şi 
Davidson. 

definiţie. Proces sau formulare care oferă 
semnificaţia precisă a unui cuvînt sau a 
unei expresii. O definiţie (un defîniens) co¬ 
rect întocmit(ă) este logic echivalent(ă) cu 
cuvîntul sau expresia supusă definirii (nu¬ 
mită definiendum). Drept urmare, una poa¬ 
te fi substituită celeilalte, eventual cu preţul 
unui anumit sacrificiu stilistic, dar fără vreo 
pierdere sau modificare de semnificaţie. 
Definiţia poate fi ori a unei semnificaţii 
deja statornicite, ori a uneia propuse pentru 
viitor. în primul caz se vorbeşte de o defi¬ 
niţie descriptivă,^ în cel de-al doilea de una 
prescriptivă sau stipulativă. 

Dintr-un alt punct de vedere, o definiţie 
poate fi ostensivă sau verbală. în primul 
caz avem de-a face cu un procedeu de indi¬ 
care sau arătare a unei semnificaţii. în cel 
de-al doilea, semnificaţia este etalată expri- 
mînd-o în cuvinte diferite. 

Un alt contrast este acela dintre definiţi¬ 
ile explicite şi definiţiile implicite în cadrul 
unui *calcul. La cele dintîi, simbolul astfel 
definit trebuie să fie sinonim cu un alt sim¬ 
bol sau cu o combinaţie de simboluri căreia 
deja i s-a dat o interpretare. La cele din ur¬ 
mă, semnificaţia termenilor astfel definiţi 
este limitată de modul în care ei figurează 
în formulele iniţiale. Din acestea se derivă 
alte formule, care sînt interpretate ca gene¬ 
ralizări empiriee. 

Denumirea de definiţie contextuală (ca 
deosebită de cea de definiţie implicită) se 
foloseşte atunci cînd semnificaţia se defi¬ 
neşte implicit cu ajutorul contextului, ne- 
fiind etalată explicit; în acelaşi sens se folo¬ 
seşte şi denumirea de definiţie în uz. Defi¬ 
niţia recursivă începe prin a da exemple 
din clasa de obiecte reprezentată prin cu¬ 
vîntul ce urmează a fi definit; după care 
specifică un procedeu de generalizare la 
alte exemple. 

Mai demult se obişnuia diferenţierea de¬ 
finiţiilor în nominale şi reale. Despre defi¬ 
niţia nominală se spunea că explicitează 
doar semnificaţia pe care un termen o are în 
(apt conform uzanţelor lingvistice statorni¬ 
cite. Iar despre cea reală, că evidenţiază o 
structură comună tuturor obiectelor la care 
cuvîntul urmează a fi aplicat. Definiţiile no¬ 
minale ale cuvintelor „aur“ sau „Dumne- 
/cu“, "^esenţa nominală a aurului sau a lui 
Dumnezeu, pot fi cunoscute de oricine e fa¬ 
miliarizat cu semnificaţia acestor două cu¬ 
vinte. In acelaşi timp însă definiţiile reale, 
esenţa reală a aurului şi, respectiv, a lui 
Dumnezeu ar putea să nu fie cunoscute de 
nimeni, cea de-a doua depăşind, pesemne, 
în veci hotarele puterii de înţelegere ome¬ 
neşti. 

Un caz aparte îl constituie definiţia per¬ 
suasivă. Această expresie a fost introdusă 
pentru prima dată de filozoful american 
(’. L. Stevenson în cartea sa Ethics and 
Ixinguage (1944). Redăm ideea în chiar cu¬ 
vintele lui Stevenson: „Limba noastră 
abundă în cuvinte precum «cultură», care 
au o semnificaţie descriptivă vagă şi tot¬ 
odată o semnificaţie emotivă bogată. Sem¬ 
nificaţia descriptivă a fiecăruia dintre ele 
este supusă unei neîncetate redefmiri. 
Aceste cuvinte sînt ca nişte premii pe care 
fiecare om caută să le acorde unor calităţi 
alese de el însuşi. Definiţiile persuasive se 
recunosc adesea după cuvintele «real» sau 
«adevărat»... Cum oamenii de obicei ac¬ 
ceptă ceea ce consideră a fi adevărat, cu¬ 
vîntul «adevărat» ajunge să capete forţa 
persuasivă a lui «a fi acceptat». Această 
forţă este folosită în expresia metaforică 
«adevărata semnificaţie» («adevăratul înţe¬ 
les»). Ascultătorul este indus să accepte 
noua semnificaţie pe care vorbitorul o in- 
troduce.“ 

Atunci cînd Adolf Hitler pretinde că 
„Naţional-socialismul este adevărata de- 
mocraţie“ sau cînd un guvern comunist 
pretinde că prezidează o democraţie reală, 
avem de-a face cu încercări — însoţite ade¬ 
sea de un simulacru de motivaţii — de a 
confisca un cuvînt prestigios. Un exerciţiu 
similar de definire persuasivă întîlnim în 
cartea a IX-a a Republicii, unde *Platon 
susţine că numai plăcerile aprobate contea¬ 


ză, pe cînd cele ce însoţesc activităţi dez¬ 
aprobate nu sînt plăceri autentice şi ade¬ 
vărate. 

deism. Doctrina conform căreia credinţa în 
Dumnezeu se poate recomanda singură 
minţii omeneşti prin caracterul său inerent 
rezonabil, neavînd nevoie să apeleze nici la 
pretinse revelaţii divine, nici la sprijinul in¬ 
stituţiilor religioase. S-a manifestat în vari¬ 
ate forme în diferite perioade ale istoriei, 
dar formele ei cele mai cunoscute se întîl- 
nesc în gîndirea *Iluminismului din secolul 
al XVIII-lea şi îndeosebi în cea a lui *Vol- 
taire. I se atribuie de obicei ideea că după 
ce procesul creaţiei a fost încheiat. Dumne¬ 
zeu lasă Universul pe seama propriilor me¬ 
canisme legice, fără să mai intervină în 
cazuri particulare. 

Deismul este privit uneori ca o expresie a 
marii încrederi în raţiune pe care a împăr- 
tâşit-o epoca postnewtoniană; intelectul 
uman, ajuns în fine la maturitate şi con¬ 
ştient de propriile sale puteri, nu mai are 
nevoie de ajutor în dovedirea existenţei 
unui creator al lumii în ansamblu ori a unei 
surse a legii naturale sau morale. Există în¬ 
să şi un deism ce face parte din „religia ini- 
mii“; acesta spune, cu *Rousseau: „Cu cît 
mă străduiesc mai mult să dovedesc Fiinţa 
infinită a lui Dumnezeu, cu atît o înţeleg 
mai puţin. Simt însă că El este. Şi asta mi-e 
de-ajuns.“ In ambele variante este evidentă 
atracţia pe care o exercită ideea unui crez 
simplu, capabil să convingă orice minte sau 
inimă omenească prin propriile-i merite, 
nedatorînd nimic tradiţiilor sau instituţiilor 
unei culturi particulare. însă credinţele ba¬ 
zate pe argumente raţionale constituie în¬ 
totdeauna o ţintă pentru contraargumente, 
şi argumentele pe care se sprijineau deiştii 
n-au fost defel menajate de criticii moderni 
ai metafizicii şi ai teologiei naturale. Iar 
apelul la sentiment este, evident, ceva ex¬ 
trem de subiectiv, susceptibil să dea naştere 
la multe credinţe stranii şi reciproc incom¬ 
patibile. Aşa se face că ortodoxia, în pofida 
dificultăţilor cu care se confruntă, se află, 
sub anumite aspecte importante, într-o po¬ 
ziţie mai sigură decît deismul şi a vădit o 
forţă de supravieţuire superioară acestuia. 

demitologizare. Vezi Bultmann, Rudolf. 

Demiurg. Termen derivat din greacă, unde 
însemna „meşteşugar**. 1. în dialogul plato¬ 
nician Timaios, cel ce dă formă lumii fizice. 
2. Agentul recunoscut de majoritatea siste¬ 
melor gnostice, ale căror mituri cosmogo¬ 
nice zugrăvesc o fiinţă demonică ce fie co¬ 
laborează cu Dumnezeu la creaţie, fie caută 
să nimicească lumea introducînd în ea răul. 

democraţie. J. L. *Austin a vrut odată să 
scoată din circulaţie acest cuvînt din prici¬ 
na „inutilităţii sale notorii**. Adevărul e, 
dimpotrivă, că nu ne putem lipsi de el sau 
de un echivalent al său. Esenţial însă este să 
facem şi să păstrăm distincţia între trei in¬ 
terpretări foarte diferite ale lui, din care 
două vizează instituţii şi moduri de guver¬ 
nare, iar cea de-a treia, un concept de ega¬ 
litate socială. 

în prima accepţiune, însemnînd „de către 
popof**, criteriul după care se determină da¬ 
că un sistem politic este sau nu democratic 
îl constituie măsura în care instituţiile şi 
procedurile de guvernare exprimă voinţa 
reală a celor guvernaţi — de pildă, dacă cei 
supuşi acestui sistem îi pot îndepărta prin 
vot pe cîrmuitori din funcţiile pe care le 
ocupă. în cea de-a doua interpretare, care 
înseamnă „pentru popor**, a spune despre 
un regim că este democratic înseamnă a 
spune că în fapt conducătorii săi acţionează 
efectiv în interesul poporului. Ultima inter¬ 
pretare, în înţelesul „din popor**, este cea 
pusă pe primul plan, bunăoară, în cartea lui 
John *Dewey Democracy and Education. 
în acest sens, a cere, să zicem, ca învăţă- 
mîntul sau diplomaţia să fie democratice 
înseamnă a cere ca ele să fie accesibile 
indivizilor indiferent de originea lor socială 
ori să-şi recruteze personalul neţinînd cont 
de această origine. 

Democrit din Abdera (c. 460-c. 370 
a. Chr.). Contemporan mai tînăr al lui 
*Leucip şi exponent prolific al *atomismu- 
lui. A fost poreclit „filozoful care rîde**. Nu 
ni s-au păstrat fragmente decît din scrierile 
sale etice. Acestea expuneau primul sistem 
etic riguros naturalist (adică opus sisteme¬ 
lor supranaturaliste) din etica greacă şi erau 
în mod vădit libere de orice amoralism so¬ 
fist. *Marx s-a ocupat de Democrit în teza 
sa de doctorat. 


demonstraţie. 1. (în contexte neformale) 
Se numeşte demonstraţie a unei Propoziţii 
C orice raţionament valid din premise ade¬ 
vărate, avînd concluzia C. 2. (într-un *sis- 
tem formal) Se numeşte demonstraţie a lui 
C în sistemul S orice şir Pj.. .P^ de fbf din 
S astfel încît = C, iar orice P.(\ < i < n) 
este sau axiomă a lui S sau existăy j,. • • x/ni ' 
astfel încît P. decurge din Pj,...J^j conform 
unei reguli de * inferenţă a /ui S. 

denota. Cuvînt cu utilizări total diferite la 
diferiţi autori. Uneori este folosit ca echiva¬ 
lent al lui „a desemna**, alteori ca traducere 
a termenului fregean bedeuten (vezi sens şi 
referinţă), alteori, iarăşi, pentru a exprima 
relaţia dintre un *termen-predicat şi lucru¬ 
rile la care acesta se aplică, adică extensi¬ 
unea sa. Russell folosea sintagma „expresie 
denotativă** (în engleză denoting phrase — 
n.t.) prin contrast cu aceea de „nume logic- 
propriu**. El includea printre expresiile de- 
notative *descripţiile definite, descripţiile 
nedefinite (de exemplu, „un om**) şi expre¬ 
siile de felul „toţi oamenii**, „fiecare om**, 
„orice om** şi „nici un om**. Vezi şi denota¬ 
ţie; nume logic-propriu. 

denotaţie. în logică (spre deosebire de vor¬ 
birea curentă), denotaţia unui cuvînt se 
referă la indivizii la care cuvîntul poate fi 
aplicat corect, în timp ce conotaţia este 
definiţia abstractă sau de dicţionar a cuvîn- 
tului respectiv. Astfel, denotaţia cuvîntului 
„mamă** este totalitatea mamelor indivi¬ 
duale, în timp ce conotaţia este definiţia sau 
semnificaţia abstractă „părinte de sex femi¬ 
nin**. în anumite cazuri, cum e cel al cuvîn¬ 
tului „unicorn**, denotaţia lipseşte (nu poţi 
să te referi la un unicorn individual existent 
sau să-l arăţi cu degetul), deşi conotaţia 
există (animal cu înfăţişarea de cal avînd un 
singur corn în mijlocul frunţii). De notat că 
această accepţiune filozofică diferă de ac¬ 
cepţiunea curentă, literară a termenilor „co- 
notaţie** şi „denotaţie**, unde denotaţia lui 
„mamă** este „părinte de sex feminin**, iar 
conotaţia o constituie nuanţele sau asocia¬ 
ţiile afective ale cuvîntului (cămin, dragos¬ 
te maternă etc.). 

deontologie. Teoria etică menită a servi 
drept bază a moralei; concepţia conform 

căreia unele aete sînt morlamente obligato¬ 
rii indiferent de eonseeinţele lor. Deşi ter¬ 
menul a fost folosit ea titlu al unei luerări 
considerată a fi a lui *Bentham, etiea deon- 
lologieă poate fi pusă în eontrast eu oriee 
fel de *utilitarism, eare în mod neeesar este 
întotdeauna teleologie (vezi teleologie). 
Vezi şi Kant. 

de re. Vezi modalitate. 

Descartes, Rene (1596-1650). Filozof şi 
inatematieian firaneez născut în La Haye. 
După ce a urmat colegiul iezuit din La 
l’leche, a făcut studii de drept la Paris, pe 
care le-a absolvit în 1616. In 1618 călăto- 
icşte, mai întîi în Olanda, iar apoi în Ger¬ 
mania, cu armata ducelui de Bavaria. în 
Bavaria, în iama anului 1619, meditînd în 
singurătatea frumoasei sale odăi, „la căldu¬ 
ra sobei“, se naşte în mintea sa proiectul ce 
urma să aibă efecte atît de proftmde asupra 
lumii filozofice. „Acele vechi aşezări care, 
ncfiind la început decît nişte tîrguşoare, au 
devenit cu timpul mari oraşe sînt de obicei 
prost întocmite — scria el mai tîrziu — în 
comparaţie cu cele... trasate de un ingi- 
ner.“ Ambiţia exemplară a lui Descartes a 
f ost nu să adauge o contribuţie, fie şi foarte 
însemnată, la corpul de cunoştinţe existent, 
ci să reconstruiască din temelii întreaga fi¬ 
lozofie. în decursul următorilor cîţiva ani a 
lacut alte călătorii prin Germania, Olanda, 
Italia şi Franţa. în 1628 părăseşte Parisul 
spre a reveni în Olanda, unde îşi petrece 
liniştit cea mai mare parte din restul vieţii. 

Prima scriere a lui Descartes a fost Re- 
^idae ad directionem ingenii (Reguli pen¬ 
tru îndrumarea minţii), redactată spre finele 
anilor 1620, dar neîncheiată şi publicată 
abia postum, în 1701. Aici Descartes dă de 
înţeles limpede că raţionamentul matematic 
avea să constituie paradigma pentru noul 
său sistem al cunoaşterii: „Acei ce caută 
drumul drept al adevărului nu trebuie să se 
ocupe de nici un obiect despre care să nu 
poată avea o certitudine egală cu aceea a 
demonstraţiilor aritmetice şi geometrice.** 
Mai mult, el consideră că un atare mod de 
gîndire matematic este aplicabil la întreaga 
ştiinţă; cunoaşterea este, în viziunea sa, un 
sistem unificat: „toate ştiinţele se leagă şi 
depind una de alta**. (Se cere remarcat, în 


treacăt, că Descartes nu era interesat de ma¬ 
tematică doar ca de un model; el a adus în 
acest domeniu contribuţii majore, îndeo¬ 
sebi prin reformarea notaţiei algebrice şi 
prin crearea geometriei analitice). 

Pe la 1632 terminase de scris un amplu 
tratat. Le Monde, care cuprindea o teorie 
completă privind originea sistemului solar 
şi mişcările din acesta. Trăsătura de căpete¬ 
nie a genului de explicaţii oferite de Des¬ 
cartes o constituia abandonarea vechiului 
aparat aristotelic al formelor substanţiale şi 
al genurilor naturale; explicaţiile calitative 
(ca de exemplu aceea conform căreia un 
corp cade pentru că posedă calitatea greu¬ 
tăţii, „grav/to**) urmau a fi înlocuite prin 
legi matematice în care intervin proprietăţi 
cuantificabile — mărimi, forme şi mişcări 
ale materiei. Le Monde se alinia, de aseme¬ 
nea, ipotezei copemicane că Pămîntul exe¬ 
cută o rotaţie anuală în jurul Soarelui. 
Aflînd de condamnarea lui Galilei de către 
Inchiziţie în 1634, cînd predarea ipotezei 
copemicane a fost interzisă, Descartes, din 
precauţie, s-a abţinut să-şi publice cartea. 

în 1637 însă, era dispus să tipărească o 
selecţie din teoriile sale ştiinţifice, Dioptri- 
ca, Meteorii şi Geometria. A scris-o nu în 
latină, ci în franceză, deoarece cartea era 
destinată unui public larg, şi nu doar savan¬ 
ţilor. I s-a adăugat o introducere filozofică, 
devenită de atunci cea mai cunoscută lucra¬ 
re a sa — Discours de la Methode (Discurs 
asupra Metodei). 

în 1641 apare capodopera sa filozofică, 
Meditationes de Prima Philosophia (Medi¬ 
taţiile). După alţi trei ani publică masivele 
Principia Philosophiae (Principiile), o ex¬ 
punere completă a teoriilor metafizice şi 
ştiinţifice ale lui Descartes. Era inclusă 
printre ele şi ipoteza copemicană, înfăţişată 
precaut ca reprezentînd nu adevărul literal, 
ci o modalitate expozitivă. 

Printre numeroşii corespondenţi ai lui 
Descartes era şi prinţesa Elisabeta de Boe- 
mia (nepoată a lui Carol I al Angliei); un 
schimb de scrisori cu ea pe tema relaţiei 
dintre spirit şi corp (o temă de căpetenie a 
Meditaţiilor) l-a stimulat să scrie ultima sa 
carte. Pasiunile sufletului, publicată în 
franceză în 1649. în acelaşi an Descartes 
părăseşte Olanda plecînd la Stockholm, la 

invitaţia reginei Cristina a Suediei. Această 
plecare i-a fost fatală. Descartes avea obi¬ 
ceiul să stea în pat, meditînd, pînă la amia¬ 
ză; în Suedia însă trebuia să se scoale la 
cinci dimineaţa spre a da reginei lecţii de 
filozofie. A contractat o pneumonie şi a 
murit la 11 februarie 1650. 

Formularea definitivă pe care a dat-o 
filozofiei sale în Meditaţii prezintă două 
trăsături distinctive. Prima e punctul ei de 
vedere pronunţat individualist. Asemeni 
Discursului dinaintea lor. Meditaţiile au 
fost scrise la persoana întîi. Descartes nu 
oferă o expunere formală a teoriilor sale, ci 
un dramatic periplu al descoperirii, de la 
îndoială la certitudine. De fapt, însuşi titlul 
„Meditaţii** exprimă caracterul lucrării — 
un exerciţiu mental privat, pe care cititorul 
e invitat „să-l refacă pe cont propriu**. 

Cea de-a doua trăsătură distinctivă, pe 
care am menţionat-o deja, este preocuparea 
lui Descartes de a da filozofiei un nou în¬ 
ceput; de a pomi de pe un loc gol, după ce 
îşi va fi debarasat mintea de toate precon¬ 
cepţiile acumulate, oricît de indispensabile 
ar fi putut să pară. Descartes efectuează 
acest demers prin faimoasa sa „metodă a 
îndoielii**. începe prin a examina sistematic 
credinţele acceptate pînă atunci. Se ocupă 
mai întîi de mărturiile simţurilor: se con¬ 
stată uneori că simţurile ne înşală, „şi este 
prudent să nu ne încredem în ceva ce ne-a 
înşelat odată**. Totuşi anumite date senzori¬ 
ale, admite Descartes, sînt atît de clare încît 
numai un nebun s-ar putea îndoi de ele, „de 
exemplu că stau aşezat aici, lîngă sobă, îm¬ 
brăcat în halat**. Dar atunci se naşte o nouă 
îndoială: poate că visez, în care caz ceea ce 
cred (despre sobă şi halat) ar putea foarte 
bine să fie fals. Rezultatul lungului şi întor¬ 
tocheatului „argument al visului** (despre a 
cărui interpretare şi validitate se poartă încă 
şi azi dispute aprinse) este că orice judecată 
pe care o facem despre lumea exterioară, ori¬ 
ce susţinere existenţială poate fi suspectă. 

Pentru a întări argumentul visului, Des¬ 
cartes mai pune în joc şi faimoasa idee a 
unui geniu rău „care şi-a întrebuinţat, ca să 
mă înşele, toată iscusinţa pe care o are. Voi 
crede că cerul, aerul, pămîntul, culorile, 
formele, sunetele şi toate lucrurile exteri¬ 
oare pe care le vedem nu sînt decît iluzii şi 

înşelătorii... Mă voi considera pe mine în¬ 
sumi ca neavînd mîini, nici ochi...** Prima 
Meditaţie se încheie pe un ton de îndoială 
aparent universală. 

Meditaţia a doua însă dă în vileag cel 
puţin o propoziţie imună faţă de îndoiala 
diabolică. Căci, cu oricîtă dibăcie m-ar 
amăgi geniul rău, „nu va putea face nici¬ 
odată ca eu să nu fiu nimic cîtă vreme eu 
gîndesc că sînt ceva**. Descartes conchide 
că y^înt, exist este cu necesitate adevărat ori 
de cîte ori rostesc asta sau o gîndesc în si¬ 
nea mea**. Acest argument este exprimat în 
Discurs sub forma: „gîndesc, deci exist** (Je 
pense, donc je suis; în forma ei latină, pro¬ 
babil cel mai cunoscut citat din întreaga fi¬ 
lozofie — cogito ergo sum). 

Descartes ajunge astfel la cel puţin un 
adevăr existenţial — că ceva, numit de el 
„eu**, există. Darcîtde departe poate merge 
el, pornind de aici, fără a abandona ri¬ 
guroasa sa metodă a îndoielii? După cum se 
exprimă el însuşi în alt loc, prin gura unui 
oponent imaginar: „Pornind pe această ca¬ 
le, nu vei înainta repede şi nici nu vei ajun¬ 
ge departe. Căci cum vei face ca să găseşti 
mereu adevăruri de care să fii la fel de sigur 
ca de propria-ţi existenţă?** 

Următorii paşi pe care-i face Descartes 
constau în a produce două „dovezi** reputat 
controversabile ale existenţei lui Dumne¬ 
zeu. Prima porneşte de la premisa că oame¬ 
nii ştiu că sînt imperfecţi şi totuşi descoperă 
în minţile lor ideea de perfecţiune supremă; 
argumentul continuă apoi, facînd uz de 
curiosul principiu că „o cauză nu poate cu¬ 
prinde mai puţină realitate decît efectul ei**, 
pînă la concluzia că ideea de perfecţiune nu 
poate avea drept cauză decît o fiinţă perfec¬ 
tă — Dumnezeu. Cel de-al doilea argument 
este versiunea carteziană a unei „dovezi** 
vechi (dar mult discutate încă şi astăzi), cu¬ 
noscută drept *argumentul ontologic. Exis¬ 
tenţa, fiind o perfecţiune, nu poate fi sepa¬ 
rată de conceptul de fiinţă absolut perfectă, 
tot aşa cum nu se poate separa de triunghi 
faptul că suma unghiurilor lui este egală cu 
două unghiuri drepte. Aşadar, întocmai 
cum, prin definiţie, un triunghi are, cu ne¬ 
cesitate, suma unghiurilor de 180 de grade, 
fiinţa ce întruneşte suprema perfecţiune 

(Dumnezeu) există în mod necesar prin de¬ 
finiţie. 

Orice apreciere s-ar da acestor argumen¬ 
te, ele îndeplinesc pentru Descartes o func¬ 
ţie vitală — aceea de a face posibilă cu¬ 
noaşterea ştiinţifică. Căci o dată dovedită 
existenţa lui Dumnezeu, nu mai sîntem li¬ 
mitaţi la certitudinea privată momentană a 
propriei noastre existenţe; acum, dat fiind 
că Dumnezeu e bun şi verace, putem avea 
un grad rezonabil de încredere în existenţa 
unei lumi exterioare, în facultatea propriei 
memorii, în veridicitatea simţurilor (cu 
condiţia de a le folosi cu luare-aminte). 
Devine posibilă edificarea unui corp sis¬ 
tematic de adevăruri. 

Celălalt element interesant al „dovezi- 
lor“ privind existenţa lui Dumnezeu este că 
din ele se vede că „îndoiala carteziană** e 
mult mai puţin radicală decît se crede în¬ 
deobşte. Pentru a ajunge la cunoştinţe pri¬ 
vind existenţa lui Dumnezeu, Descartes e 
nevoit să se sprijine pe mai multe premise 
(ca, de exemplu, „cauza e la fel de reală ca 
efectul**) al căror adevăr este presupus a fi 
evident. Pentru că, de bună seamă. Dum¬ 
nezeu nu poate fi invocat pentru a garanta 
adevărul tocmai al premiselor necesare 
pentru dovedirea propriei lui existenţe, alt¬ 
minteri întreg modul de a proceda al lui 
Descartes ar fi circular — reproş ce, de alt¬ 
fel, i-a şi fost făcut de către mulţi critici 
contemporani cu el. Spre a evita „cercul 
cartezian**, Descartes a fost silit să susţină 
că există anumite adevăruri logice de bază 
care, o dată enunţate, nu lasă loc îndoielii. 
CI consideră că astfel de adevăruri sînt pre¬ 
zente în noi de la naştere: un exemplu dat 
de el este legea *non-contradicţiei, potrivit 
căreia ceva nu poate în acelaşi timp să fie şi 
să nu fie. Aceste adevăruri sînt evidente 
„luminii naturale** şi, de fapt, îndoielile din 
Prima Meditaţie nu le pun în cauză nici¬ 
odată. Trebuie adăugat, ce-i drept, că Des¬ 
cartes pare a se lansa, în chip de încercare 
sau joacă, şi într-un scepticism mai radical: 
undeva în Prima Meditaţie întîlnim suges¬ 
tia cum că ar fi posibil să ne înşelăm chiar 
şi în privinţa unor adevăruri atît de simple 
ca „2 + 3 = 5**. Dacă această sugestie ar fi 
luată în serios, atunci într-adevăr n-ar fi 
chip să ieşim din strîmtoarea îndoielii — 


n-ar mai exista nici o speranţă de a dovedi 
existenţa lui Dumnezeu, ba nici chiar de a 
face vreun raţionament coerent oarecare. 

Probabil că aspectul cel mai influent şi 
mai provocator al metafizicii carteziene es¬ 
te teoria lui Descartes despre spiritul uman 
şi deosebirea dintre el şi materie. De la pro¬ 
poziţia „Gîndesc, deci exist**, Descartes tre¬ 
ce, printr-un şir de paşi dubioşi, la sum res 
cogitans — sau, cum se spune în Discurs: 
„Sînt o substanţă a cărei întreagă esenţă sau 
natură nu este decît de a gîndi şi care, pen¬ 
tru a exista, nu are nevoie de nici un loc şi 
nu depinde de nici un lucru material.** 

Avem aici o doctrină care nu e chiar atît 
de auster intelectualistă cum pare la prima 
vedere. Pentru că Descartes include în gîn- 
dire (la pensee, cogitatio) nu doar activită¬ 
ţile intelectuale, ci şi activităţi voliţionale, 
cum sînt aceea de a voi sau aceea de a afir¬ 
ma, ba chiar şi conştienţa mentală prezentă 
în activităţi cum sînt imaginaţia şi percep¬ 
ţia. „Gîndirea e un cuvînt care acoperă tot 
ceea ce există în noi în aşa fel îneît să fim 
nemijlocit conştienţi de el.** Cu toate aces¬ 
tea, teoria lui Descartes are anumite con¬ 
secinţe uimitoare. După el, lumea e alcătu¬ 
ită din două feluri de substanţă incompati¬ 
bile — spiritul sau conştiinţa (res cogi- 
tans\ lipsită de întindere şi indivizibilă, şi 
materia (res extensa) care are întindere şi 
este divizibilă. Prin urmare, corpurile noas¬ 
tre fizice, inclusiv creierele noastre, facînd 
parte din lumea întinsă şi divizibilă a mate¬ 
riei, nu ţin defel de esenţa noastră ca fiinţe 
gînditoare. 

Omul, aşadar, nu este animalul raţional 
din tradiţia aristotelică, ci este un spirit ne¬ 
corporal sălăşluind în chip misterios într-un 
corp mecanic întins. Expresia „în chip mis¬ 
terios** este aici întru totul potrivită, dat 
fiind că e greu de înţeles cum pot să inter- 
acţioneze două substanţe atît de radical 
deosebite şi incompatibile. Pentru că de in- 
teracţionat, e neîndoielnic că ele interacţio- 
nează; cînd mă înţep cu un ac (eveniment 
fizic), urmarea e că simt o durere (eveni¬ 
ment mental). Căci după cum e nevoit să 
admită Descartes însuşi, „Natura mă învaţă 
astfel prin aceste senzaţii de durere, de 
foame, de sete etc., că nu sînt instalat în 
corpul meu doar precum un cîrmaci în nava 



descriere, cunoaştere prin d. 

sa, ci că sînt totodată foarte strîns unit şi 
contopit (confondu) şi amestecat cu ef* 
{Meditaţia a şasea). 

Misterul acestui „amestec“ n-a fost nici¬ 
odată elucidat de Descartes şi a lăsat în sis¬ 
temul său o lacună pe care cartezienii de 
mai tîrziu au încercat, pe căi bizare şi com¬ 
plicate, s-o umple. In urma propriilor sale 
cercetări asupra creierului, Descartes a pla¬ 
sat sediul spiritului sau sufletului (la el 
aceşti doi termeni sînt echivalenţi) în glan¬ 
da pineală, dar indicarea unei localizări 
pentru aceste stranii procese psihofizice pe 
care sistemul său le reclamă nu constituie o 
explicaţie a posibilităţii lor ca atare. 

„Dualismul cartezian**, cum a ajuns să fie 
numită concepţia lui Descartes, a exercitat 
o influenţă profundă asupra filozofiei spiri¬ 
tului, după cum metoda carteziană a îndo¬ 
ielii a exercitat o influenţă neîndoielnică 
asupra teoriei cunoaşterii. Multe analize fi¬ 
lozofice din secolul nostru au fost consa¬ 
crate încercării de a evita absoluta separaţie 
carteziană dintre mental şi fizic. Pînă cînd 
însă nu vor fi mai bine înţelese fenomenul 
conştiinţei şi relaţia sa cu fizica, e puţin 
probabil ca tabloul cartezian să-şi piardă cu 
totul priza asupra imaginaţiei noastre. 

Dacă influenţa amplă şi profundă a lui 
Descartes asupra epistemologiei şi a psi¬ 
hologiei este neîndoielnică, contribuţia sa 
la filozofia ştiinţei este mai greu de evaluat. 
Pe de o parte, detaliile sistemului său fizic, 
care, pentru a explica mişcările corpurilor 
cereşti, postula un sistem de „vîrtejuri**, au 
fost în bună parte înlăturate de fizica new¬ 
toniană. Pe de altă parte, concepţia centrală 
conform căreia fenomenele fizice trebuie 
să fie în cele din urmă reductibile la o tra¬ 
tare cuantificabilă prin legi matematice, a 
rămas o paradigmă a explicaţiei ştiinţifice. 

In manuale Descartes e adesea taxat 
drept raţionalist, în sensul că a încercat să 
edifice un sistem al lumii pe o cale pur apri¬ 
orică, în contrast cu metodele de observaţie 
ale empiriştilor {vezi empirism; raţiona¬ 
lism). în prezent ne dăm seama că această 
distincţie este prea facilă în raport cu com- 
plexităţile gîndirii ştiinţifice reale. în timp 
ce unele din procedeele lui Descartes, cum 
a fost încercarea sa de a deduce legile miş¬ 
cării inerţiale din premise privitoare la na¬ 
tura lui Dumnezeu pot fi invocate în spriji- 

nul imaginii caricaturale a savantului de 
cabinet care deduce structura lumii exclu¬ 
siv din lumina raţiunii, multe pasaje din 
scrierile sale arată că el a acordat un rol 
crucial experimentului. Concepţia reală a 
lui Descartes despre metoda ştiinţifică sea¬ 
mănă adesea cu mai respectabilul *model 
ipotetico-deductiv, constînd din avansarea 
unei ipoteze urmată de compararea rezul¬ 
tatelor deduse logic din ea cu materialul ob- 
servaţional. 

„Ansamblul filozofiei** — scrie undeva 
Descartes — „este ca un arbore ale cărui 
rădăcini le reprezintă metafizica, trunchiul 
— fizica, iar ramurile — celelalte ştiinţe**. 
Figura organică a unei plante ce creşte lent 
e o alegere surprinzătoare; metafora de care 
Descartes se servea mai curent era cea a 
punerii fundamentelor unui edificiu nou şi 
unificat. Judecată prin prisma copleşitoare¬ 
lor standarde ale propriei sale ambiţii, iz- 
bînda lui Descartes lasă de dorit. După ori¬ 
ce alte standarde însă, contribuţia sa la 
gîndirea umană este prodigioasă. 

descriere, cunoaştere prin d. Vezi Cu¬ 
noaştere prin contact şi prin descriere. 

descriptivism. Concepţie potrivit căreia 
judecăţile morale au doar înţeles descriptiv, 
nu şi prescriptiv, putînd, ca atare, să fie do¬ 
vedite prin deducţie din enunţuri incontes¬ 
tabil factuale. Descriptivismul este, astfel, 
o formă de naturalism etic. R. M. *Hare, 
care a introdus termenul, atacă această con¬ 
cepţie pentru motivul că, dacă o judecată 
morală ar avea doar înţeles descriptiv, 
atunci acceptarea ei nu ar oferi implicit un 
temei acţiunii în conformitate cu ea. Com¬ 
pară prescriptivism. 

descripţie, teoria d. Teorie propusă de 
*Russell pentru dezvăluirea formei logice 
subiacente a expresiilor denotative care 
cuprind descripţii {vezi denota). De exem¬ 
plu, „primul om care a ieşit în spaţiul cos¬ 
mic** e o descripţie ce desemnează un unic 
individ. Unele expresii denotative par să se 
refere însă la oameni sau lucruri inexistente 
şi totuşi figurează în propoziţii care au 
sens. „Actualul rege al Franţei este chel**, 
bunăoară, pare să se refere la un individ in¬ 
existent şi să afirme despre el că este chel. 
Analizată în acest fel, propoziţia ne apare 
lipsită de sens întrucît, neizbutind să reali- 

zcze un act de referire, ea nu poate fi con¬ 
siderată nici adevărată, nici falsă. Conform 
teoriei russelliene a descripţiilor, această 
propoziţie este analizată ca fiind formată 
din două părţi legate prin conjuncţie: „Exis¬ 
tă un unic individ care este acum rege al 
Franţei şi dacă cineva este acum rege al Fran¬ 
ţei, el este chel.“ Astfel analizată, propozi¬ 
ţia are sens, deoarece: 1) aparentul act de 
referire a fost eliminat prin împărţirea pro¬ 
poziţiei iniţiale în două noi propoziţii, una 
care enunţă existenţa a ceva şi una condi¬ 
ţională; 2) propoziţia care enunţă existenţa 
este în mod vădit falsă; 3) o propoziţie 
compusă prin conjuncţie este falsă dacă cel 
puţin una din componentele ei este falsă; 4) 
aşadar, potrivit acestui mod de a o analiza, 
propoziţia în întregul ei este falsă, şi fiind 
falsă, înseamnă că are sens. 

descripţie definită. Categorie importantă 
de *termeni singulari. înţelegerea unei de¬ 
scripţii, ca de pildă „bărbat chel“, reclamă 
înţelegerea criteriilor pe care un obiect tre¬ 
buie să le satisfacă pentru ca această de¬ 
scripţie să-i fie aplicabilă. In schimb, pen- 
iru ca un nume propriu să poată fi aplicat, 
purtătorul său nu trebuie să satisfacă astfel 
de criterii. Un bărbat înalt poate fi corect 
numit Scundu, dar nu poate fi descris ca 
llind scund. O descripţie definită (marcată 
de multe ori printr-un articol definit) este 
(blosită în aşa fel încît se are în vedere apli¬ 
carea ei la un unic obiect, ca în exemplele 
„cel mai mic număr prim“ sau „cel de-al 
paisprezecelea preşedinte al S.U.A.“. 

Descripţiile definite sînt importante în 
legătură cu termenii singulari, deoarece un 
termen singular fără purtător (sau referinţă) 
creează probleme pentru teoria semnifica¬ 
ţiei şi pentru formalizarea logică. Din acest 
motiv *Russell a propus înlocuirea propo¬ 
ziţiilor care conţin descripţii definite prin 
propoziţii care nu le conţin dar sînt, după 
cum pretindea el, echivalente celor dintîi. 
Astfel, propoziţia „Actualul rege al Franţei 
este cher‘ urma să fie înlocuită prin „Există 
ceva care este actualmente rege al Franţei, 
cel mult ceva este actualmente rege al Fran¬ 
ţei şi acel ceva este chel“ (vezi descripţia, 
leoria d). Vezi şi ficţiune logică; nume logic 
propriu. 

designa. Vezi designator rigid. 


designa re. Vezi denotaţie. 

designator rigid. Expresie ce desemnează 
acelaşi lucru în orice lume posibilă. Expre¬ 
sia „cel de-al treizeci şi nouălea preşedinte 
al S.U.A.“ este un designator al lui Jimmy 
Carter, dar nu e un designator rigid, deoa¬ 
rece Carter putea să nu fi cîştigat alegerile 
din 1976. Anumite expresii însă desemnea¬ 
ză în chip necesar obiectele pe care le de¬ 
semnează, de exemplu, „rădăcina pătrată 
pozitivă a lui 4“ desemnează numărul 2 nu 
numai în această lume, ci în orice lume po¬ 
sibilă, oricît de diferită de a noastră. Mulţi 
filozofi consideră că *numele proprii sînt 
designatori rigizi. 

determinism. Vezi liber arbitru şi determi¬ 
nism. 

Dens sive Natura (în latină, „Dumnezeu 
sau natura“). Expresie folosită de *Spinoza 
pentru a desemna „substanţa“ infinită uni¬ 
că, purtătoare a tuturor „atributelor**. Vezi 
şi panteism. 

Dewey, John (1859-1952). Filozof, psiho¬ 
log şi pedagog american. A fost profesor de 
filozofie la Columbia University şi unul din 
exponenţii de frunte ai *pragmatismului. 

Dewey a sistematizat ideile lui *Peirce şi 
* James, dezvoltînd pragmatismul ca teorie 
logică şi deopotrivă ca teorie etică (vezi şi 
instrumentalism). în cartea Reconstruction 
in Philosophy (1920) a expus viziunea sa 
potrivit căreia menirea filozofiei este de a 
clarifica idei ale ştiinţelor naturii, ale artei, 
instituţiile sociale şi culturale, şi de a criti¬ 
ca opiniile ce influenţează viaţa comunităţii 
umane. în lucrările Experience and Nature 
(1925) şi The Quest for Certainty (1929), 
respinge gnoseologia de „spectator**; expe¬ 
rienţa ridică probleme ce se cer rezolvate, 
iar omul modem a învăţat să modifice natu¬ 
ra, în loc de a i se supune pasiv. 

dharma. Vezi Buddhism. 

diadic. Se spune, în logică, despre un ♦pre¬ 
dicat sau o relaţie care cere să i se ataşeze 
doi termeni singulari spre a alcătui o propo¬ 
ziţie bine formată. Astfel, „... e mai mare 
decît ...** este un predicat diadic (sau cu 
două locuri). 





diagramă Venn. Reprezentare grafică a 
unor enunţuri logice, utilizabilă pentru cla¬ 
rificarea şi testarea raţionamentelor forma¬ 
te din ele. în 1880 logicianul englez John 
Venn a expus o metodă în care se folosesc 
cercuri şi care ameliorează considerabil în¬ 
cercările anterioare (de exemplu, cele ale 
lui Leonhard Euler) de folosire a unor dia¬ 
grame logice similare pentru silogisme. 
Termenii *silogismului sînt priviţi drept 
clase reprezentate prin curbe închise sau 
cercuri, membrii unei clase fiind reprezen¬ 
taţi de punctele dinăuntrul cercului. Un si¬ 
logism se reprezintă folosind cercuri inter¬ 
sectate: haşurarea unui compartiment arată 
că acesta nu are membri, iar simbolul x pla¬ 
sat într-un compartiment arată că acesta are 
cel puţin un membru, în timp ce un jc plasat 
pe linia de despărţire între compartimente 
arată că cel puţin unul din acestea are mem¬ 
bri. Astfel silogismul „Toţi A sînt B, Unii C 
sînt A, deci Unii C sînt se reprezintă prin 
diagramele (1), (2) şi (3) de mai jos. (1) 
ilustrează prima premisă: că partea din A 
aflată afară din B este vidă; (2) ilustrează 
cea de-a doua premisă: intersecţia lui C cu 
A nu este vidă, aşadar există un x pe linia de 
demarcaţie dintre cele două compartimente 
din intersecţia lui A cu C. (3) arată că, 
atunci cînd se haşurează A din afara lui B, 
X se deplasează în singurul compartiment 
ce-i rămîne, aflîndu-se acum înăuntrul lui C 
şi al lui B. Astfel, unii C sînt B, ceea ce 
înseamnă că în silogismul nostru concluzia 
decurge cu necesitate din cele două pre¬ 
mise. 

dialectică. 1. (socratică) Termenul „dialec- 
tică“ derivă dintr-un cuvînt grecesc care 
înseamnă „a conversa“ sau „a discuta“, iar 
dialectica atribuită lui Socrate este apropia¬ 


tă de acest sens. Este numită astfel metoda 
sa de argumentare sub formă de dialog, 
constînd din întrebări şi răspunsuri. Com¬ 
pară critică. 2. (platoniciană) în Republica 
lui Platon, „dialectica** este modalitatea su¬ 
premă de cunoaştere, care „dă seama** 
{logos) de orice — adică explică totul — 
prin raportare la „Ideea de Dumnezeu**. în 
dialogurile tîrzii ale lui Platon {vezi îndeo¬ 
sebi Sofistul) „dialectică** este numele pe 
care-1 poartă studiul interconexiunii For¬ 
melor sau Ideilor platoniciene şi are în ve¬ 
dere, după cît se pare, o metodă de definire 
prin *gen şi specie. 3. (aristotelică) în scri¬ 
erile de logică ale lui Aristotel, „dialectica** 
se referă la raţionamentul din premise ce 
sînt probabile în sensul de a fi îndeobşte 
acceptate. 4. (kantiană) Kant spune (fals) că 
în Antichitate „dialectica** era un tip spe¬ 
cios de argumentare prin care un raţiona¬ 
ment falacios era prezentat într-un veşmînt 
pseudologic. Şi propune să se dea numele 
de dialectică unei ramuri a filozofiei care 
demască astfel de tertipuri; aşa, de exem¬ 
plu, partea din Critica raţiunii pure intitu¬ 
lată „Dialectica transcendentală** cuprinde 
o critică a argumentelor avansate pentru 
dovedirea existenţei lui Dumnezeu. 5. (he¬ 
geliană) Hegel dă numele de dialectică sche¬ 
mei logice pe care gîndirea o urmează în 
chip necesar. în linii mari, Hegel susţinea 
că gîndirea se desfăşoară prin contradicţie 
şi prin împăcarea contrariilor, schema glo¬ 
bală fiind: teză-antiteză-sinteză {vezi He¬ 
gel). Cum pentru Hegel gîndirea este reali¬ 
tate, legile pe care gîndirea le respectă cu 
necesitate sînt totodată legile realităţii. 6. 
(marxistă) Marxiştii împrumută vederile lui 
Hegel despre schema căreia i se confor¬ 
mează cu necesitate gîndirea şi realitatea; 
întrucît însă, spre deosebire de Hegel, nea- 

gâ că gîndirea e realitatea fundamentală, ei 
deosebesc între dialectica „obiectivă** şi 
dialectica „subiectivă**. Dialectica obiecti¬ 
vă este inerentă naturii, cea subiectivă este 
reflexul în gîndire al dialecticii obiective. 

dictum de omni et nullo (formulă latină 
avînd înţelesul: ceea ce se enunţă despre 
loţi şi despre nici unul). Principiul, formu¬ 
lat pentru întîia dată de * Aristotel în Anali¬ 
ticele prime: „Că un termen este inclus în 
altul ca într-un tot este acelaşi lucru ca şi a 
enunţa pe unul despre totalitatea celuilalt** 
(24 b 26-27); ceea ce înseamnă că tot ce 
poate fi asertat despre fiecare membru al 
unei clase poate fi asertat şi despre fiecare 
membru al oricărei clase conţinute în prima 
clasă. 

Diderot, Denis (1713-1784). Eseist, filozof 
şi scriitor francez, una dintre figurile de 
prim-plan ale * Iluminismului. A studiat la 
Paris, unde a făcut cunoştinţă cu *Rousseau 
şi a tradus lucrări ale lui Locke şi Shaftes- 
bury. în 1750 a devenit editorul Encyclope- 
(lie-\ (vezi enciclopediştii), pentru care a 
redactat el însuşi un număr de articole de 
estetică, teorie socială şi filozofia istoriei. 

Eseul Lettre sur Ies aveugles (1749) ple¬ 
da pentru o interpretare materialistă a natu¬ 
rii şi analiza influenţa simţurilor asupra do- 
bîndirii ideilor; sugestiile ateiste din acest 
eseu i-au adus lui Diderot cinci luni de 
închisoare. Printre principalele sale lucrări 
filozofice se numără: Le Reve d'Alembert 
(1769) şi Pensees sur l'interpretation de la 
nature (1754), în care pune accentul pe ro¬ 
lurile complementare ale observaţiei şi 
reflecţiei în cercetarea empirică. Ştiinţa ex¬ 
perimentală este posibilă pentru că în na¬ 
tură acţionează un unic principiu cauzal. 
Substanţa nu e nici unitară, nici uniformă, 
ci compusă din „elemente** esenţialmente 
diferite divizibile în molecule. Vederile lui 
Diderot constituie anticipări ale unor teorii 
de mai tîrziu prin sugestia că toate speciile 
dc vieţuitoare trec prin stadii de dezvoltare 
(vezi darvinism) şi că formarea virtuţilor 
morale se află în legătură cu influenţe sufe¬ 
rite în copilărie (vezi Freud). 

diferenţă, metoda d. Vezi metodele lui 
Mill. 


diferenţă de grad. Concept pus în con¬ 
trast, totdeauna nefavorabil, cu diferenţa de 
natură, prima fiind socotită, prin compara¬ 
ţie, esenţialmente trivială şi neimportantă. 
O diferenţă de grad dintre A ş\ B poate fi 
definită cu referire la un spectru de gradaţii 
reale sau posibile între care nu există linii 
de demarcaţie socotite naturale (vezi vagui- 
tate). Diferenţele dintre a fi vîrstnic şi a fi 
tînăr, dintre sărăcie şi bogăţie, sănătate şi 
boală — toate de maximă importanţă pen¬ 
tru om — aparţin acestei categorii pe ne¬ 
drept desconsiderate. Vezi şi grămada. 

differentia. Acea parte a esenţei unui lucru 
care deosebeşte *specia sa de toate celelalte 
specii ale aceluiaşi *gen. 

dilema lui Euthyphron. întrebarea pusă 
de Socrate în dialogul lui Platon Euthy¬ 
phron: „Oare ceea ce e pios este iubit de zei 
pentru că e pios, sau este pios pentru că e 
iubit de zei?** (10 a) Asemenea întrebări se 
pot pune cu privire la orice termen moral şi 
cu referire la orice autoritate propusă, ome¬ 
nească sau divină. Dacă alegeţi prima op¬ 
ţiune propusă, aveţi un standard pentru pio¬ 
şenie sau pentru orice altceva, independent 
de autoritatea pe care o respectaţi; standard 
pe care autoritatea respectivă îl poate satis¬ 
face, meritînd atunci să fie lăudată, dar se 
poate întîmpla şi să nu-1 satisfacă. Dacă 
alegeţi pe cea de-a doua, atunci comanda¬ 
mentele autorităţii pe care o recunoaşteţi 
trebuie pur şi simplu acceptate ca atare; şi 
cum de astă dată nu se mai poate pune 
întrebarea dacă acea autoritate este sau nu 
la nivelul unui standard independent din 
punct de vedere logic, nu puteţi elogia divi¬ 
nitatea, statul sau partidul dumneavoastră 
ca întruchipînd în mod superlativ ceva. 

Dilthey, Wilhelm (1833-1911). Filozof şi 
istoric al ideilor german. Principalele sale 
lucrări, care includeau şi publicaţii anteri¬ 
oare, au fost reunite şi publicate postum sub 
titlul Gesammelte Schriften (1913-1936). 
Dilthey a fost influenţat de *Kant şi de 
* empirismul britanic şi a acordat o impor¬ 
tanţă de căpetenie unei teorii a cunoaşterii 
ce impune luarea în consideraţie nu doar a 
senzaţiilor şi a gîndirii, ci şi a voinţei. A 
criticat pe temeiuri empirice speculaţia me¬ 
tafizică, socotind-o pe aceasta ca fiind to- 

tuşi importantă ca expresie a unei viziuni a 
lumii (Weltanschauung). Preocuparea sa 
centrală a constituit-o crearea unei verita¬ 
bile filozofii a vieţii, bazată pe valorificarea 
studiilor sociale şi umane (Geisteswissen- 
schaften). A fost interesat cu deosebire de 
relaţiile dintre experienţa trăită, expresie şi 
înţelegere (Verstehen): adică, de înţelege¬ 
rea spiritului şi a modurilor cum se orien¬ 
tează şi se manifestă el în literatură, limbi şi 
istorie. 

Ding-an-sich (expresie germană pentru 
„lucru în sine“). înţelesul acestei expresii 
este explicat de *Kant în Prolegomene la 
orice metafizică viitoare: „Şi cum simţuri¬ 
le... nu ne oferă niciodată şi în nici o pri¬ 
vinţă cunoştinţe despre lucrurile în sine, ci 
numai fenomenele acestora, iar acestea sînt 
simple reprezentări..., toate corpurile, îm¬ 
preună cu spaţiul în care se găsesc, trebuie 
considerate simple reprezentări în noi în¬ 
şine, neexistînd nicăieri decît numai în gîn- 
durile noastre. Oare nu este acesta un idea¬ 
lism vădit?“ (§ 13, Observaţia II) 

Kant însuşi a răspuns la această întrebare 
negativ. Temeiurile pentru care a făcut aşa 
erau că el nu nega existenţa lucrurilor-în- 
sine, ci doar posibilitatea ca noi să cunoaş¬ 
tem ceva despre ele aşa cum sînt. Vezi şi 
idealism; reprezentaţionalism. 

Diogenes din Apollonia. Filozof "‘preso¬ 
cratic; despre anii între care va fi trăit ne pu¬ 
tem face o idee după detaliul că îl întîlnim 
zeflemisit într-o comedie din 423 a. Chr. 
A susţinut, după cîte se pare, că toate cîte 
există trebuie că sînt alcătuite din funciar- 
mente acelaşi fel de materie, dat fiind că 
între lucruri de genuri radical diferite n-ar 
putea exista interacţiune. Substanţa de bază 
este aerul, întotdeauna înzestrat cu inte¬ 
ligenţă, dar cu mai multă sau mai puţină în 
funcţie de diferitele lui forme şi stări. A 
considerat că poate desprinde din studiile 
sale fiziologice sugestii pentru cosmologie. 

Diogenes din Sinope (c. 400-325 a.Chr.). 
Filozof grec, întemeietorul şcolii cinice. 
Autor de epistole, dialoguri şi tragedii as¬ 
tăzi pierdute, Diogenes şi-a petrecut cea 
mai mare parte a vieţii adulte la Atena. 
Inspirat pesemne de *Antistene, a propovă¬ 
duit şi practicat un ideal de „autosuficien- 


ţă“, atins prin „simplitate** şi autodisciplină 
riguroasă dublate de o desconsiderare 
„sfruntată** a decenţei convenţionale. Mo¬ 
ralist, iconoclast şi exhibiţionist, Diogenes 
a devenit repede o legendă şi un simbol, 
rămînînd aşa peste veacuri. Vezi Cinicii. 

Dionisie pseudo-Areopagitul. (c. 500 
p. Chr.). Teolog mistic, probabil sirian, iden¬ 
tificat în mod greşit cu atenianul convertit 
de Sf Pavel {Faptele apostolilor, 17.34). 
Lucrările rămase de la el, în special Teolo¬ 
gia mistică, Ierarhia cerească. Ierarhia 
bisericească şi Numele divine constituie o 
sinteză a dogmei creştine cu neoplatonis¬ 
mul prociinian {vezi Proclos; neoplato¬ 
nism). Traduse în latină de către John Sco- 
tus *Eriugena, au devenit baza multor scri¬ 
eri teologice şi mistice medievale. 

disjunct(e). Termen din teoria mulţimilor, 
aplicabil mulţimilor fără nici un element 
comun. 

disjuncţia fapt/valoare. Argumentul îm¬ 
potriva eticii raţionaliste, avansat pentru 
prima dată de *Hume, potrivit căruia raţiu¬ 
nea singură nu poate sesiza sau furniza te¬ 
meiurile aprobării sau dezaprobării morale. 
Se face distincţie între două clase de aserţi¬ 
uni: cele factuale şi cele morale (evaluati- 
ve). Premisele şi concluziile unei clase nu 
pot fi derivate din elementele celeilalte şi 
nici nu le implică pe acestea. Vezi şi eroa¬ 
rea naturalistă. 

disjuncţie. Vezi sau. 

distribuit(ă). Se spune despre o aserţiune 
făcută despre toţi membrii unei clase: „Toţi 
S sînt P* e distribuită; „Unii S sînt P* şi 
„Acest S particular este P* nu sînt distribui¬ 
te. Vezi şi mediul nedistribuit. 

distribuţie. în statistică, proprietatea unei 
variabile aleatorii care este identificată 
atunci cînd se ataşează o probabilitate fie¬ 
cărei valori a variabilei aleatorii. Vezi alea¬ 
toriu, caracter. 

divers (în germană: mannigfaltigkeit). Ter¬ 
men folosit de *Kant în prima Critică pen¬ 
tru a desemna elementele variate şi discrete 
ale experienţei senzoriale — ceea ce se în¬ 
făţişează simţurilor, fiind organizat apoi 
prin concepte pentru a face cu putinţă per- 

ceperea lumii (ca fiind alcătuită din obiecte 
materiale etc.). 

divizibilitate la infinit. Concept pe care 
mulţi filozofi, începînd cu *Zenon din 
Eleea, l-au considerat imposibil, deoarece 
ar duce la paradoxuri. Dacă — argumentea¬ 
ză ei — un existent (de mărime finită) ar fi 
divizibil la infinit, atunci el ar trebui să 
constea dintr-o infinitate de părţi. Acestea 
trebuie ori să aibă o mărime, ori să nu aibă 
nici una, în care caz n-ar fi nimic. Dacă 
fiecare parte are o mărime, indiferent cît de 
mică, agregatul unui număr infinit de astfel 
de părţi va fi infinit de mare. Iar dacă fie¬ 
care parte nu are mărime, agregatul va fi şi 
cl lipsit de mărime, adică existentul iniţial 
ar fi alcătuit din nimic. Un alt punct de 
vedere asupra acestei probleme constă în 
susţinerea că a fi divizibil la infinit înseam¬ 
nă a fi indefinit divizibil, adică divizibil în 
oricîte părţi dorim, şi nu în a consta dintr-o 
infinitate actuală de părţi. Vezi şi parado¬ 
xurile lui Zenon. 

Doctor Angelicus. Porecla scolastică tradi¬ 
ţională a Sf. *Toma d’Aquino. 

Doctor Mirabilis. Porecla scolastică tradi¬ 
ţională a lui Roger *Bacon. 

Doctor Subtilis. Porecla scolastică tradi¬ 
ţională a lui *Duns Scotus. 

Doctor Universalis. Porecla scolastică 
tradiţională a lui *Albertus Magnus. 

Dodgson, Charles Lutwidge (1832-1898). 
Vezi Carroll. 

domeniu. 1. (al cuantificării) Vezi cuantor. 
2. (al funcţiei) Vezi funcţie. 

drept, filozofia d. 1. Analiza naturii drep¬ 
tului şi a sistemelor juridice; jurisprudenţă 
analitică. 2. Evaluarea critică a bazei auto¬ 
rităţii juridice şi a temeiurilor morale pe 
care se sprijină decizia jurisdicţională; ju¬ 
risprudenţă etică. 

1. Istoriceşte au existat două concepţii 
distincte şi incompatibile despre natura 
dreptului. Potrivit tradiţiei „dreptului natu- 
ral“ (dezvoltată în Evul Mediu, dar avînd 
rădăcini ce coboară pînă la stoici şi la Aris- 
totel), dreptul trebuie neapărat să se confor¬ 


meze „legii universale a naturii“. In forma 
ei creştină, această doctrină susţine că drep¬ 
tul omenesc trebuie să se subordoneze în 
cele din urmă dreptului divin. Versiunea 
secularizată susţine teza că dreptul trebuie 
să reflecte anumite scopuri sau obiective ce 
sînt „naturale“ pentru omenire. Ambele 
versiuni insistă asupra ideii că dreptul prin 
esenţa sa are un conţinut moral, astfel încît, 
după cum spune o veche maximă, lex injus¬ 
ta non est lex (o lege nedreaptă nu e cu ade¬ 
vărat lege). 

Prin contrast, concepţia pozitivistă, for¬ 
mulată pentru prima dată detaliat în secolul 
al XlX-lea de către *Bentham şi juristul 
John *Austin, susţine că dreptul poate fi 
definit fără nici o referire la conţinutul lui. 
„Existenţa legii e una, meritul sau neajun¬ 
sul ei e alta“, scria Austin, după care legea 
este pur şi simplu porunca suveranului sus¬ 
ţinută de sancţiuni adecvate. Cunoscutul fi¬ 
lozof contemporan H. L. A. Hart, în valo¬ 
roasa lui lucrare The Concept of Law 
(1961), a construit o versiune foarte sofisti¬ 
cată a pozitivismului. Dreptul nu este o 
simplă listă de comandamente arbitrare. El 
este o îmbinare complexă de „reguli prima¬ 
re şi secundare** a căror legitimitate depin¬ 
de de posibilitatea derivării lor, în cele din 
urmă, dintr-o „regulă de recunoaştere** fun¬ 
damentală (de pildă, din regula că ceea ce 
regina promulgă în Parlament este lege). 
Aceasta rămîne o viziune pozitivistă, deoa¬ 
rece defineşte totuşi dreptul de referire la 
obîrşia, şi nu la conţinutul lui. Mai aproape 
de noi în timp, unii critici ai lui Hart au ridi¬ 
cat problema dacă modelul deductiv al unui 
sistem ierarhic de reguli poate reda com¬ 
plexitatea (şi caracterul uneori inovator) al 
fenomenului juridic real. 

2. Problema de căpetenie a jurisprudenţei 
etice priveşte dificila noţiune de respon¬ 
sabilitate. în ce împrejurări sînt îndreptăţite 
instanţele judecătoreşti să considere răs¬ 
punzător un om pentru actele (sau omisiu¬ 
nile) lui? în legătură cu aceasta a benefici¬ 
at de ample analize filozofice străvechea 
maximă actus non facit reum nisi mens sit 
rea (un act nu face vinovat un om dacă 
mintea lui nu e vinovată). în ce anume con¬ 
stă elementul „mental** (mens rea) presu¬ 
pus a fi o condiţie necesară a vinovăţiei? Pe 





D dreptate 

urmele tradiţiei aristotelice care face din 
elementul voinţă condiţia de bază a respon¬ 
sabilităţii, mulţi jurişti au definit mens rea 
în termenii unui act prealabil de voinţă sau 
*voliţie. Acest punct de vedere nu dă sea¬ 
ma însă, în semn adecvat, de acele cazuri în 
care cineva e ţinut răspunzător pentru inad¬ 
vertenţă sau neglijenţă (de exemplu, neob- 
servarea luminii roşii a semaforului). 

Intenţia reprezintă o altă piatră de potic¬ 
nire pentru teoria responsabilităţii. „N-am 
urmărit asta“ se consideră, în viaţa de fie¬ 
care zi, ca un fel de scuză; tribunalele au în¬ 
cadrat însă uneori drept omor cazuri în care 
un deces este consecinţa neintenţionată 
(deşi previzibilă) a unui alt act intenţionat 
(de exemplu, cazul cînd un poliţist azvîrlit 
de pe capota unui autovehicul în mers moa¬ 
re ulterior, iar acuzatul susţine că n-a vrut 
decît să-l dea Jos). O mulţime de probleme 
filozofice se pun atunci cînd, ca în acest 
caz, semnificaţiile date de Jurişti termenu¬ 
lui „intenţie“ diferă de sensul lui curent. 

Chiar şi atunci cînd un act este pe deplin 
intenţionat, legea uneori eliberează de res¬ 
ponsabilitate, mai cu seamă în cazul infrac¬ 
torilor bolnavi psihic. Definiţia dată în 
drept anormalităţii psihice oferă un teren 
extrem de fertil analizei filozofice (îndeo¬ 
sebi în lumina dificilei noţiuni de ^respon¬ 
sabilitate diminuată**, care figurează în 
prezent în dreptul englez). 

Strîns împletită în problematica respon¬ 
sabilităţii este interogaţia filozofică privi¬ 
toare la Justificarea pedepsei. îndelungata 
dispută în Jurul întrebării dacă retribuţia 
sau descurajarea trebuie socotită ă fi scopul 
Justificativ al sistemului penal compli¬ 
cat în prezent prin formularea Concepţiei 
mai radicale după care ideea de pedeapsă în 
totalitatea ei trebuie abandonată în favoarea 
unei abordări reformatoare sau chiar „cura¬ 
tive**. în această zonă există suprapuneri 
între filozofia dreptului şi etica generală 
(îndeosebi legat de întrebarea dacă fiinţele 
omeneşti posedă o veritabilă libertate de 
acţiune), ca şi suprapuneri alej filozofiei 
dreptului cu teoria politică (dat fiind că o 
abordare „curativă** a criminalităţii ar gene¬ 
ra serioase îngrijorări în privinţa libertăţii 
individuale). 

Dintre celelalte numeroase zone de inter¬ 
ferenţă a filozofiei dreptului cu alte disci- 

pline, trei merită o atenţie specială. Prima o 
constituie întrebarea dacă dreptul trebuie 
sau nu folosit pentru a impune morala pre¬ 
valentă într-o societate (de exemplu, legis¬ 
laţia împotriva pornografiei şi indecenţei). 
O a doua problemă, căreia i s-a acordat 
multă atenţie în vremea din urmă, priveşte 
natura şi statutul moral al drepturilor Juri¬ 
dice. în fine, mai este problema obligaţiei 
Juridice — problema dacă simplul fapt că o 
anumită lege a fost edictată regulamentar 
impune cetăţeanului obligaţia de a i se con¬ 
forma. Răspunsul pare a depinde aici de 
răspunsul care se dă la întrebarea dacă ac¬ 
ceptarea avantajelor oferite de un sistem Ju¬ 
ridic, de pildă a securităţii pe care el o 
oferă, atrage după sine obligaţii reciproce 
de vreun fel, şi, în caz că da, pînă unde se 
întind ele. 

dreptate. Concept definit în mod tradiţio¬ 
nal prin adagiul latin suum cuique tribuere 
(a repartiza fiecăruia ce i se cuvine). Acest 
ideal eminamente retrospectiv şi individu¬ 
alist de a răsplăti pe toţi după faptele şi în- 
drituirile lor anterioare, prezumate a fi dife¬ 
rite, trebuie pus în contrast, şi nu identifi¬ 
cat, cu procusteanul şi prospectivul ideal 
colectivist de a impune egalitatea rezulta¬ 
telor. Distincţia dintre cele două idealuri 
poate fi anulată numai dacă se presupune că 
între cei în cauză nu există nici o deosebire 
în privinţa factorilor ce determină meritul 
şi îndrituirea. O asemenea eventualitate se 
poate ivi, de pildă, dacă se susţine că nici 
caracteristicile ereditare, nici cele condiţio¬ 
nate de mediu ale individului nu sînt esen¬ 
ţiale. Dreptatea reclamă, de bună seamă, 
tratament egal pentru egali, iar campaniile 
duse în numele dreptăţii sînt adesea cam¬ 
panii în favoarea egalităţii (în anumite pri¬ 
vinţe) pentru grupuri anterior dezavantaja¬ 
te. De aici nu decurge însă că toţi indivizii 
sînt egali sub aspectele care ne preocupă şi 
nici că refuzul discriminării în funcţie de, 
să zicem, rasă şi sex, ar cere să nu se facă 
nici un fel de distincţii nici înăuntrul unor 
asemenea grupări irelevante. 

Începînd de la Aristotel, se face deose¬ 
bire între dreptatea distributivă şi dreptatea 
corectivă: prima are de-a face cu bunurile 
de care trebuie să beneficieze fiecare, iar 

cea de-a doua, cu pedepsirea abaterilor să- 
vîrşite. Vezi şi drept, filozofia d. 

drepturi. îndrituirile unei persoane în cali¬ 
tate de membru al societăţii, inclusiv „li- 
bertăţile“, cum este dreptul de folosire a 
drumurilor publice, şi „drepturile-preten- 
di“, cum este dreptul la apărător în justiţie. 
„A avea un drept — spunea Mill — în¬ 
seamnă a avea ceva a cărui posesie societa¬ 
tea este datoare să mi-o ocrotească.^ Cuvîn- 
tul „trebuie“ este important: limbajul drep¬ 
turilor este în mod inevitabil normativ (deşi 
întrebarea care anume drepturi sînt efectiv 
recunoscute într-o anumită societate este 
neîndoielnic factuală). Mill considera că 
drepturile au ca temei folosul general, ceea 
ce pare a fi o gravă confuzie: funcţia pe ca¬ 
re o îndeplineşte afirmarea drepturilor (de 
exemplu, a libertăţii cuvîntului) pare a fi 
tocmai aceea de a bloca argumentele în fa¬ 
voarea restrîngerii lor bazate pe invocarea 
interesului general. O îndelungată tradiţie 
filozofică susţine existenţa anumitor drep¬ 
turi naturale fundamentale — idee califica¬ 
tă de Bentham drept „absurditatea bombas¬ 
tică". 

dualism. Teorie privitoare la tipurile fun¬ 
damentale în care trebuie împărţite sub¬ 
stanţele individuale. Ea susţine că substan¬ 
ţele sînt fie materiale, fie mentale, nici unul 
din aceste tipuri nefiind reductibil la celă¬ 
lalt. Dualismul se deosebeşte, pe de o parte, 
de *monism, iar pe de alta, de *pluralism. 
Acesta din urmă este o teorie privitoare la 
numărul şi nu la tipurile de substanţe şi 
afirmă că există mai mult de o substanţă. 
Unele filozofii pluraliste, ca de pildă carte¬ 
zianismul, sînt dualiste, altele însă nu. 
lierkeley, de exemplu, susţine existenţa 
unei pluralităţi de substanţe, dar este mo¬ 
nist deoarece afirmă că sînt toate de acelaşi 
lei (şi anume spirituale). 

dublă negaţie. Principiul că orice propo¬ 
ziţie implică şi este implicată de negaţia 
negaţiei sale. Considerată uneori drept o le¬ 
ge a logicii, ea este o combinaţie a: 1) legii 
*non-contradicţiei (nu atît p cît şi non-/?) şi 
2) legii *terţului exclus (sau p sau non-/?). 
Ambele acestea pot fi exprimate în formă 
implicativă, 1) dacă /?, atunci nu non-/?, res¬ 


pectiv 2) dacă nu non-/?, atunci /?, din cele 
două rezultînd principiul dublei negaţii: p 
dacă şi numai dacă nu non-/?. Logica intu- 
iţionistă respinge legea terţului exclus şi, în 
consecinţă, dubla negaţie nu este admisă ca 
validă în acest sistem (yezi intuiţionism). 

dublu adevăr. Ideea că ceva ar putea fi fals 
în filozofie şi totuşi adevărat în religie. De¬ 
şi are în mod neîndoielnic surse arabe, în 
Europa occidentală ea se întîlneşte pentru 
prima dată în 1277, cînd este condamnată 
oficial de episcopul de Paris, alături de 
multe alte doctrine eretice şi scandaloase 
predate, zice-se, la Sorbona. Dacă, şi în mă¬ 
sura în care, o asemenea idee a fost cu ade¬ 
vărat susţinută, ea trebuie să fi servit drept 
paravan contradictoriu al unor concluzii 
incompatibile cu imperativele ortodoxiei. 

dublu efect, principiul d.e. Principiu ca¬ 
racteristic al teologiei morale romano-cato- 
lice, dar întîlnit şi în afara ei. Cînd un mod 
de acţiune e probabil să aibă două efecte 
total diferite, unul licit sau obligatoriu, iar 
celălalt ilicit, poate fi îngăduit să se adopte 
acel mod de acţiune cu intenţia de a obţine 
primul efect, dar nu şi pe cel de-al doilea; 
de pildă, să se administreze unui pacient in¬ 
curabil, a cărui moarte este iminentă, o do¬ 
ză de morfină spre a-i alina durerile, ştiind 
că aceasta s-ar putea să-i fie şi fatală (yezi 
eutanasie). 

Ducasse, Curt John (1881-1969). Filozof 
american de origine franceză, cu variate 
preocupări. Cea mai importantă carte a sa o 
constituie, după toate probabilităţile. Prele¬ 
gerile Carus ţinute de el şi publicate sub 
titlul Nature, Mind and Death (1951). A 
manifestat în tot timpul vieţii un interes atît 
teoretic, cît şi practic pentru *parapsiho- 
logie. 

Duhem, Pierre Maurice Mărie (1861-1916). 
Fizician şi filozof al ştiinţei francez. Princi¬ 
pala sa lucrare filozofică este La Theorie 
physique: son objet, sa structure (1906). 

A cultivat o concepţie formalistă despre 
teoria ştiinţifică, potrivit căreia o teorie este 
un calcul util care ne oferă posibilitatea de 
a face predicţii privitoare la experienţă, dar 
ale cărui elemente nu se referă ele însele la 
nimic. A considerat că modelele prin care 

oamenii de ştiinţă îşi reprezintă entităţile 
teoretice nu sînt decît nişte auxiliare psiho¬ 
logice. A dezvoltat ideea că oricîte probe 
empirice s-ar acumula, se vor găsi întotdea¬ 
una multe teorii diferite la fel de bune şi 
care generează aceleaşi predicţii; de aseme¬ 
nea teza, aflată şi azi în actualitate, că infir¬ 
marea unei predicţii loveşte numai ansam¬ 
blul format dintr-o teorie şi ipotezele ei 
auxiliare, niciodată o parte anume a acestui 
ansamblu. Vezi şi Quine; ştiinţă, filozofia ş. 

Dumnezeu, argumente în favoarea exis¬ 
tenţei sale. Vezi argumentul consensului 
general; argumentul cosmologic; argumen¬ 
tul gradelor de perfecţiune; argumentul 
moral în favoarea existenţei lui Dumnezeu; 
argumentul ontologic; argumentul teleolo¬ 
gic; Cauza primă; Cinci căi; Primul Motor; 
teologie naturală. 

Dumnezeul lacunelor. Expresie maliţioa¬ 
să aplicată teoriilor care apelează la con¬ 
ceptul de Dumnezeu pentru a explica ceea 
ce ştiinţa consideră, într-un anumit mo¬ 
ment, inexplicabil, de pildă originea vieţii 
sau a conştiinţei. în prezent, teologii sînt în¬ 
deobşte de părere că asemenea apeluri creea¬ 
ză doar iluzia unei explicaţii, neoferind o 
bază sau un sprijin valabile *teismului. 

Duns Scotus, John (c. 1266-1308). Filozof 
scolastic, născut în Scoţia. Informaţia de¬ 
spre scurta sa viaţă este sărăcăcioasă şi 
uneori controversată. A intrat în ordinul 
franciscan şi a fost ordonat la Northampton 
în 1291. A studiat la Oxford şi la Paris şi e 
foarte posibil să fi predat la Cambridge. A 
devenit doctor la Paris în 1305, dar se pare 
că pentru scurt timp a predat şi la Koln, 
unde a murit şi a fost înmormîntat. 

Ca urmare a morţii lui premature, lucră¬ 
rile sale au rămas într-o stare neîncheiată, 
încît fraţii de călugărie şi studenţii săi au 
recurs la variate surse — notiţe luate la 
cursurile sale, ciorne mai vechi şi însem¬ 
nări marginale — spre a le întregi, cu rezul¬ 
tate uneori haotice. Abia de curînd cercetă¬ 
rile unor specialişti şi volumele scoase într-o 
ediţie critică au permis separarea mate¬ 
rialului autentic de cel alterat. Canonul se 
prezintă în linii mari astfel. Notiţele de la 
cursurile sale pariziene (Opus Parisiense), 
aşa cum le-a luat unul dintre auditori. 


cuprind obişnuitul comentariu la Sentenţele 
lui Petrus Lombar dus (vezi scolastica). 
Opus Oxoniense, sau Opera de la Oxford, 
este cunoscută şi sub titlul Ordinat io, din 
care rezultă că este vorba de o versiune 
bazată pe notiţe luate la cursuri şi revizuite 
de autor. Mai avem apoi Tractatus de Pri¬ 
mo Principio; analiza unor chestiuni din 
scrierile aristotelice Metafizica, Categori¬ 
ile, Despre interpretare şi Respingerile so¬ 
fistice şi Chestiuni quodlibetale; în fine, 
mai dubioasa scriere Theoremata. 

Dat fiind că Scotus poartă pe drept cuvînt 
titlul de „Doctor Subtilis“, precum şi inte¬ 
resul şi admiraţia pe care le-a stîmit la 
spirite atît de diferite ca Heidegger, C. S. 
Peirce şi G. M. Hopkins, orice încercare de 
a rezuma gîndirea originalului ,fiunce"' (în 
engleză, ignorant, nătîng — n.t.) nu poate 
duce decît la aproximaţii inadecvate. El 
poate fi privit, de pildă, drept unul care a 
restabilit primatul individualului şi în par¬ 
ticular libertatea voinţei individuale, în 
opoziţie cu tendinţa necesitaristă a intelec¬ 
tualismului aristotelic anterior. în *aristote- 
lismul (şi *platonismul) din acea perioadă, 
forma universală este obiectul prim al in¬ 
telectului: ce anume înseamnă a fi om, cal 
sau copac, se poate specifica în mod inteli¬ 
gibil printr-o definiţie generală abstractă. 
Problema este atunci de a da seama de 
comparativa neinteligibilitate a individua¬ 
lului specific (vezi universale şi particula¬ 
re). Unul dintre răspunsurile derivate din 
*Aristotel este că de individuaţie este răs¬ 
punzătoare *materia (în sensul special aris¬ 
totelic al acestui cuvînt). Dacă legătura for¬ 
mei cu definiţia face din formă un principiu 
de inteligibilitate, materia individualizantă 
poate fi privită ca fiind, dimpotrivă, o sursă 
de neinteligibilitate; aceasta face ca indi¬ 
vidul să devină funciarmente neinteligibil 
— poate chiar şi pentru intelectul divin. 
Scotus redă însă individualului inteligibili- 
tatea facînd din hecceitate (în latină: haec- 
ceitas) un principiu al individuaţiei care 
este formal, adică de acelaşi tip logic cu 
universalul. (Lucru semnalat de termina¬ 
ţiile abstracte „-ate“ sau „-ime“ [în latină 
-eitas^). Ea comprimă natura universală sau 
comună (de exemplu, om) într-un „acesta“, 
astfel încît Scotus poate să conchidă (în 
Opus Oxoniense) că „singularul este intrin- 

sec inteligibil**, deşi, eventual, nu şi pentru 
intelectul nostru. 

Situaţia ce rezultă de aici poate fi folosită 
pentru desluşirea unui alt binecunoscut 
concept scotist, acela de „distincţie formală 
axată pe lucru** (distinctio formalis a parte 
reî). Astfel, o asemenea distincţie există în¬ 
tre natura generală a lui Socrate (umanita¬ 
tea) şi „socraticitatea** sa (definită drept 
hecceitatea proprie lui Socrate); formularea 
ei nu este o simplă „distincţie a raţiunii**, ci 
are de-a face cu modul de ay? al lucrurilor, 
deşi nu echivalează totuşi cu formularea 
unei non-identităţi reale (de felul celei exis¬ 
tente între Platon şi Socrate). Ea este folo¬ 
sită şi pentru caracterizarea distincţiei dintre 
esenţă şi existenţă, dintre un atribut divin şi 
altul, dintre facultăţile sufletului ş.a.m.d. 

Un alt aspect al gîndirii lui Scotus este 
doctrina sa despre voinţă {vezi scolastică), 
care constituie o reacţie faţă de intelectua¬ 
lismul aristotelic, îndeosebi aşa cum a fost 
influenţat acesta de gîndirea neoplatonicia- 
nă arabă {vezi neoplatonism). Această tra¬ 
diţie înfăţişa o viziune a Universului atît de 
împînzită de conexiuni necesare, încît ră- 
mînea foarte puţin loc ori nici unul pentru 
contingenţă sau libertate. Potrivit acestei 
interpretări, o lume eternă purcede etern 
prin emanaţie necesară dintr-o imuabilă 
Cauză primă. Creaţia liberă este eliminată 
ca origine a Universului, întrucît ea ar im¬ 
plica mutabilitate, şi deci contingenţă, atît 
de partea Cauzei prime, cît şi în sfera efec¬ 
telor ei. Asemenea doctrine, care apar de¬ 
scrise în cîteva dintre articolele condamnă¬ 
rii de la Paris, din 1277, a averroiştilor, au 
motivat reacţia în favoarea accentuării mai 
puternice a forţei şi voinţei omnipotenţei 
libere, ca şi a autonomiei voinţei umane. 
Aşa se explică locul important pe care-1 
deţin în secolul al XlV-lea speculaţiile cen¬ 
trate în jurul distincţiei dintre puterea abso¬ 
lută a lui Dumnezeu {potentia absoluta 
Del) şi puterea Lui ordonată sau predesti¬ 
nată {potentia ordinată Dei). Pentru Sco¬ 
tus, voinţa nu este nicicînd subordonată cu 
necesitate aprecierii date de intelect valo¬ 
rilor; ea este astfel descătuşată de acea rece 


şi egoistă căutare a perfecţiunii în stil aris¬ 
totelic, pentru a se avînta liber şi spontan 
spre iubirea dezinteresată a obiectului su¬ 
prem al iubirii. Universul, la rîndul său, 
este produsul liberei activităţi iubitoare a 
lui Dumnezeu — ca opusă necesităţii cvasi- 
geometrice pur inteligibile a emanaţiei 
eterne. în contrast cu *Toma d’Aquino, 
Scotus admite că anumite comandamente 
nu ţin de legea naturală în sens strict (şi 
sînt, ca atare, dispensabile conform voinţei 
lui Dumnezeu). El nu poate concede însă că 
acelea care privesc cinstirea şi iubirea lui 
Dumnezeu ar putea fi vreodată altfel decît 
indispensabile. 

Această destindere a reţelei de conexiuni 
intelectualiste necesare a afectat, cum era şi 
firesc, concepţia lui Scotus despre posibili¬ 
tatea unor dovezi în stilul lui d’Aquino ale 
existenţei lui Dumnezeu. Argumentul ce 
urcă de la lucrurile finite mişcate la un Prim 
Motor apare acum lipsit de fundalul pe ca¬ 
re-1 presupune cu necesitate. într-adevăr, 
există o prăpastie evidentă între un Dumne¬ 
zeu ce nu e decît treapta finală a unei teorii 
fizice aristotelice (şi astfel, într-un anumit 
sens, o parte a ordinii fizice) şi Dumnezeul 
unic, infinit şi transcendent al religiei. Do¬ 
vezile lui Scotus privind existenţa lui Dum¬ 
nezeu aveau să se axeze deci pe Dumnezeu 
ca temei metafizic al posibilităţii şi nu pe 
Dumnezeul inferat din principii fizice. O 
altă consecinţă este îndepărtarea de dogma¬ 
tismul aprioric abstract cu privire la modul 
de a fi al lucrurilor, în favoarea unui accent 
mai mare pus pe nevoia de a lua observaţia 
şi experimentul drept călăuze pentru înţele¬ 
gerea întocmirii date de voinţa divină lu¬ 
crurilor din lume. Drept urmare, probleme¬ 
le inducţiei, cele privind temeiurile certitu¬ 
dinii şi dificultăţile pe care le ridică iluziile 
din vise şi cele ale nebunilor (despre care 
aveau să discute pe larg, mai tîrziu, *Des- 
cartes şi empiriştii britanici) sînt prezente 
toate în amplele dezvoltări privitoare la cu¬ 
noaşterea umană cuprinse, spre exemplu, în 
Opus Oxoniense. 

durată. Vezi spaţiu şi timp, filozofia s. şi t. 

Ebreo, Leone (c. 1460-1535). Medic, filo¬ 
zof, matematician şi astronom evreu por¬ 
tughez, cunoscut şi sub numele de Iuda 
Abrabanel. Din pricina persecuţiilor s-a 
refugiat în Spania, apoi în Italia, unde a ţi¬ 
nut prelegeri la Neapole şi Roma. Influen¬ 
ţată de Platon, Aristotel şi Plotin, ca şi de 
doctrine religioase, principala sa scriere 
Dialoghi di Amore (1535) se ocupă de este¬ 
tică, metafizică şi etică, identificîndu-1 pe 
Dumnezeu cu iubirea, principiul esenţial al 
oricărei vieţi şi activităţi. 

echivalent. 1. (material) Despre două enun¬ 
ţuri se spune că sînt material echivalente 
atunci cînd au aceeaşi *valoare de adevăr. 
Simbolic, echivalenţa lui p cu ^ se exprimă 
prin „p = care este adevărată numai dacă 
p şi ^ au aceeaşi valoare de adevăr. 
este de asemenea reprezentarea simbolică a 
*bicondiţionalului „p dacă şi numai dacă 
unde „dacă şi numai dacă“ este tratat 
drept un *conector veri funcţional şi deci ca 
o expresie a echivalenţei materiale. Dacă p 
este material echivalent cu q, atunci înlocu¬ 
ind pe ^ cu p în orice compus verifiincţio- 
nal, valoarea de adevăr a acestuia rămîne 
neschimbată. Se spune, în consecinţă, că p 
este substituibil lui q *salva veritate. 2. 
(formal) Despre două enunţuri, /I şi 5, se 
zice că sînt formal echivalente dacă prin- 
tr-un raţionament valid A se poate deduce 
din B (fără alte premise) şi viceversa. 3. 
(logic) Despre două enunţuri, A şi 5, se zi¬ 
ce că sînt logic echivalente cînd este impo¬ 
sibil ca ele să aibă valori de adevăr diferite. 
Dacă A B sînt compuşi verifiincţionali, 
aceasta revine la a spune că /I şi 5 sînt lo¬ 
gic echivalente dacă şi numai dacă 
este o *tautologie. 


echivoc. Care are două înţelesuri. Compară 
ambiguitate; univoc. 

echivocaţie. Utilizare de cuvinte sau expre¬ 
sii *echivoce, amestecînd diferitele lor în¬ 
ţelesuri. 

eclectism. Principiul sau practica de a-şi al¬ 
cătui propria viziune împrumutînd dintr-o 
varietate de surse filozofice sau de altă na¬ 
tură. Această tendinţă se manifestă la mulţi 
autori şi în multe sisteme care nu depun un 
efort viguros de armonizare intelectuală a 
unor elemente eterogene (de exemplu, *teo- 
zofia), dar poate constitui şi baza unui *sin- 
cretism creator. 

economie, principiul e. Denumire moder¬ 
nă pentru *briciul lui Ockham. 

edios (cuvînt grecesc care înseamnă „for- 
mă“). Termenul este folosit de *Platon ca 
desemnare pentru Formele sau Ideile lui 
abstracte. Din el s-au dezvoltat în filozofia 
medievală noţiunile de forme substanţiale 
şi accidentale. Obiectele se cereau clasifi¬ 
cate după formele lor substanţiale, pe cînd 
formele accidentale erau reprezentate de 
toate proprietăţile pe care aceste obiecte se 
întîmplă să le mai aibă în plus. Vezi şi To- 
ma d’Aquino. 

educaţie, filozofia e. Pînă pe la începutul 
anilor 1960, filozofia educaţiei a beneficiat 
în Marea Britanie de o atenţie sporadică în 
studiile de pedagogie sub titluri ca „istoria 
ideilor pedagogice** şi „principiile educa¬ 
ţiei**. Abordarea istorică trecea în revistă 
scrierile pedagogice ale unor gînditori foar¬ 
te diferiţi între ei ca statură filozofică, mer- 
gînd de obicei, în timp, de la *Platon pînă 
la *Dewey. Studiul principiilor era mai pu- 

ţin personalizat şi mai contemporan, ofe¬ 
rind o discuţie la nivel general privitoare la 
obiectivele învăţămîntului, metodele didac¬ 
tice şi organizare. Sub imboldul dat în prin¬ 
cipal de R. S. Peters şi asociaţii săi, filozo¬ 
fia cuprinsă în aceste două concepţii a cedat 
locul unei abordări mai disciplinate şi mai 
analitice sprijinită pe filozofia generală. 

Dar, chiar ca disciplină nouă în curs de 
închegare şi de autonomizare, filozofia 
educaţiei putea să îmbrace mai multe for¬ 
me. în America se obişnuia să fie identifi¬ 
cate şcoli filozofice distincte precum realis¬ 
mul, idealismul, pragmatismul şi existenţi¬ 
alismul, fiind apoi explorate în manieră 
holistă posibilele implicaţii pedagogice ale 
fiecăreia dintre ele. In afară de dubiile pe 
care le prilejuia gruparea generalizată pe 
şcoli, practicată de ea, această abordare a 
fost considerată neechilibrată sub aspectul 
relevanţei educaţionale, fiind de aceea vi¬ 
guros contestată în America de către Israel 
Scheffler. 

Filozofia analitică a educaţiei s-a inspirat 
liber din filozofia generală în privinţa mo¬ 
delelor de argumentare, a metodelor de 
analiză şi a viziunilor de fond. în felul aces¬ 
ta s-a evidenţiat caracterul realmente pro¬ 
blematic al principiilor şi practicilor educa¬ 
ţionale acolo unde s-ar fi putut crede că nu 
există nici un fel de probleme. Pe de altă 
parte, deschiderea faţă de controversele pe¬ 
dagogice deja existente a generat, la rîndul 
său, noi interese în perimetrul investigaţiei 
filozofice. 

Cele mai de folos au fost considerate a fi 
patru ramuri principale ale filozofiei. Pro¬ 
blemele ridicate în *etică privitor la valori 
au afinităţi cu obiectivele şi justificarea 
concepţiilor globale despre educaţie şi cu 
sectorul mai particular al educaţiei morale. 

* Filozofia socială prezintă relevanţă mai 
ales pentru principiile de organizare atît în 
şcoli cît şi în configuraţia ansamblului in¬ 
stituţional, ridicînd probleme referitoare la 
liberatate şi autoritate, drepturi, egalitate şi 
responsabilitate politică. * Epistemologia e 
un al treilea domeniu important, îndeosebi 
pentru probleme privitoare la structura pla¬ 
nurilor de învăţămînt: sînt sau nu funda¬ 
mentale anumite genuri de cunoaştere, în 
ce măsură este posibilă integrarea, este sau 


nu ideologică orice cunoaştere? Şi cum 
persoana care învaţă se află în centrul pro¬ 
cesului educaţional, filozofia spiritului 
(vezi) e un al patrulea domeniu de interes 
major apt să contribuie la o mai bună înţe¬ 
legere a învăţării şi predării, a emoţiilor şi 
comportamentului. 

Anumite domenii mai specifice ale filo¬ 
zofiei oferă material unor discipline de în¬ 
văţămînt particulare, cum este cazul cu es¬ 
tetica şi cu filozofia istoriei, a ştiinţei, a 
religiei, a matematicii. Filozofia educaţiei 
nu este ea însăşi o „filozofie a...“ exact în 
felul în care sînt acestea din urmă speciali¬ 
zări. Problematica ei e atît de cuprinzătoare 
îneît nici o ramură a filozofiei nu poate fi 
exclusă ca fiind cu totul irelevantă pentru 
ea. Am putea spune, aproape reluînd o for¬ 
mulare a lui Dewey, că filozofia educaţiei 
nu e în fond decît filozofia generală atunci 
cînd ea se consacră mai cu osebire preocu¬ 
părilor educaţionale izvorîte deopotrivă di¬ 
năuntrul şi din afara instituţiilor cu acest 
profil. 

Edwards, Jonathan (1703-1758). Primul 
talent filozofic de seamă născut şi crescut 
în ceea ce avea să devină S.U.A. Teolog 
calvinist intransigent cu aplecare spre filo¬ 
zofie. Şi-a făcut studiile la Yale, iar mai 
tîrziu a devenit rector la Princeton. A acti¬ 
vat în cadrul Marii treziri din 1740, relata¬ 
rea sa despre acest fenomen constituind o 
importantă contribuţie la psihologia con¬ 
versiunii religioase. Filozofia sa se situează 
integral în tradiţia britanică a lui Locke şi 
Berkeley, Hutcheson şi Shaftesbury. Cu si¬ 
guranţă că niciodată nu s-a făcut o pledoa¬ 
rie filozofică şi biblică pentru calvinism 
mai viguroasă decît cea din lucrarea sa En- 
quiry into Freedom of the Will (1754). 

efectul Oedip. Impactul pe care formularea 
unui enunţ, în particular a unuia predictiv, 
îl are asupra situaţiei umane la care se refe¬ 
ră respectivul enunţ. Expresia a fost intro¬ 
dusă de Sir Karl *Popper în The Poverty of 
Historicism (Mizeria istoricismului) (1957), 
cu referire specială la faptul că publicarea 
predicţiilor privitoare la lucrurile omeneşti 
poate uneori să contribuie la adeverirea sau 
la infirmarea lor. Acest efect important a 
fost observat şi de gînditori mai vechi, fără 

ca ei să-i fi dat un nume. Astfel, Hume în 
prima sa Cercetare (VIII (i)) argumentează 
că dacă spunem cuiva ce va face în viitor el 
poate să facă altceva fie şi numai pentru a 
infirma previziunea noastră; acesta nu este 
totuşi un temei suficient pentru a crede de¬ 
spre comportamentul uman că este în prin¬ 
cipiu impredictibil. 

efluvii, teoria e. Concepţia, formulată de 
atomiştii greci, conform căreia suprafeţele 
obiectelor emit neîncetat pelicule subţiri de 
atomi (numite idola, effluvia sau simula- 
cra\ care ating ochiul şi produc astfel sen¬ 
zaţii vizuale. Această explicaţie a vederii ca 
fiind esenţialmente un proces tactil este 
discutată pe larg de *Lucretius {De Rerum 
Natura, Cartea a IV-a). In al său Essay on 
Human Understanding, *Locke oferă o 
explicaţie în linii mari asemănătoare a mo¬ 
dului în care sînt percepute *calităţile pri¬ 
mare ale obiectelor. „Şi deoarece întinde¬ 
rea, forma, numărul şi mişcarea corpurilor 
de o mărime observabilă pot fi percepute cu 
vederea de la distanţă, este adevărat că anu¬ 
mite corpuri individual imperceptibile tre¬ 
buie să vină de la obiectul privit de noi pînă 
la ochi şi în felul acesta să ducă la creier o 
anumită mişcare ce produce în noi ideile pe 
care le avem despre acele calităţi.** (Cartea 
a Il-a, capitolul 8.) 

ego. 1. „Eul** trăit, care nu e coextensiv nici 
cu spiritul, nici cu corpul, dar care este cen¬ 
trul de organizare a atitudinilor faţă de 
corp, de lumea fizică şi socială şi al întregii 
experienţe ce determină identitatea şi indi¬ 
vidualitatea. El este punctul de referinţă 
personal care asigură continuitatea şi co¬ 
erenţa în gîndire, percepţie, planificarea ac¬ 
ţiunilor şi care, prin memorie, imaginaţie şi 
anticipaţie, leagă experienţele trecute, pre¬ 
zente şi viitoare. 2. (în freudism) Partea 
edificiului psihic preocupată de orientarea 
în lume şi care echilibrează dictatele impul¬ 
sului şi instinctului cu exigenţele conştiin¬ 
ţei sau „superegoului**. Vezi şi Freud. 

Einstein, Albert (1879-1955). Fizician ger¬ 
man care prin teoria relativităţii restrînse şi 
cea a relativităţii generalizate a pus bazele 
fizicii modeme. Einstein se desprinde de fi¬ 
zica clasică între altele prin ideea, de im¬ 


portanţă filozofică centrală, de a face din 
observator o parte importantă din punct de 
vedere fizic a lumii pe care el o descrie, ast¬ 
fel încît, de exemplu, relaţia temporală din¬ 
tre două evenimente este definită doar în 
raport cu un observator aflat într-o stare de 
mişcare bine precizată faţă de ele. Ideile lui 
Einstein despre spaţiu şi timp au fost con¬ 
siderate adesea drept un triumf pentru em¬ 
pirismul riguros al lui *Hume şi *Mach, 
faţă de care el este îndatorat. Vezi şi opera- 
ţionalism; relativitate; spaţiu şi timp, filo¬ 
zofia s. şi t. 

eleată. Desemnare pentru filozofia lui 
*Parmenide şi a adepţilor săi, *Zenon din 
Eleea şi *Melissos din Samos. Vezi şi pre¬ 
socratici. 

elenchos. în ^'‘dialectica socratică, o moda¬ 
litate de a pune întrebări care se soldează cu 
respingerea unei teze a oponentului scoţînd 
din răspunsurile lui consecinţe contradic¬ 
torii sau inacceptabile din alte motive. La 
Aristotel cuvîntul înseamnă „respingere** 
ca în titlul tratatului său Sophistici Elenchi 
(Respingerile sofistice). 

emanaţionism. Teoria, asociată mai ales 
cu *neoplatonismul, care explică sursa şi 
structura realităţii prin emanaţii permanen¬ 
te, spontane dintr-un principiu transcen¬ 
dent, numit de obicei Dumnezeu sau Unul. 
Anticipări ale emanatismului apar la filo¬ 
zofii greci de mai înainte, dar formularea 
cea mai clară şi mai influentă i-a dat-o 
*Plotin, de la care viziunea a trecut în 
gîndirea medievală creştină, ebraică şi 
islamică. Menirea omului într-un univers 
emanaţionist este de a „privi înapoi** şi a-şi 
contempla originea divină. Exceptînd anu¬ 
mite contexte mistice, teoriile evoluţioniste 
au discreditat total emanaţionismul. Vezi şi 
gnosticism; Kabbalah. 

Emerson, Ralph Waldo (1803-1882). Au¬ 
tor transcendentalist şi romantic american. 
Personalitate mai mult literară decît pro- 
priu-zis filozofică, Emerson a fost totuşi in¬ 
fluenţat profund de filozofi germani din se¬ 
colul al XlX-lea, îndeosebi de F. W. J. von 
*Schelling, şi de studiile despre romantism 
ale lui *Coleridge şi *Carlyle. De acesta 
din urmă l-a legat o strînsă prietenie. în 

lucrarea sa de căpetenie, Nature (1836), 
Emerson a încercat să lanseze un manifest 
al transcendentalismului centrat pe idealu¬ 
rile romantice ale cunoaşterii de sine şi res¬ 
pectului de sine, vederile sale fiind foarte 
admirate de *Nietzsche şi de *Bergson. în 
perioada mai recentă s-a înregistrat o resus¬ 
citare a interesului pentru critica socială a 
lui Emerson şi pentru poziţia sa faţă de ci¬ 
vilizaţia de masă. 

eminent. Vezi formal şi eminent. 

emotivism (sau teoria emotivistă). Teorie 
metaetică (vezi etică) privitoare la semnifi¬ 
caţia termenilor etici. S-a afirmat spre fine¬ 
le anilor 1930, întîi prin analiza judecăţilor 
morale oferită de *Ayer în Language Truth 
and Logic (1936) apoi, într-o formă mai 
rafinată în lucrarea lui C. L. Stevenson 
Ethics and Language (1944). Această doc¬ 
trină a devenit după aceea ţinta a nume¬ 
roase critici. Dar, cu toate că în prezent e 
puţin probabil să fie susţinută de cineva în 
forma ei cea mai pură, ea a exercitat o in¬ 
fluenţă profundă asupra dezvoltării ulteri¬ 
oare a filozofiei morale. 

Pentru a prezenta miezul acestei teorii, 
cel mai indicat este să începem, printr-o 
comparaţie cu subiectivismul ortodox (vezi 
subiectivism şi obiectivism). Subiectivistul 
simplu susţine că o rostire morală de felul 
,yX este bun“ echivalează cu „îmi place X"" 
sau „aprob Cu alte cuvinte, ea ar fi un 
enunţ făcut de vorbitor despre propriile sale 
simţăminte, o relatare despre atitudinea sa 
faţă de X. în schimb, pentru un emotivist, o 
expresie de felul ,yX este bun“ nu e defel un 
enunţ, nici despre vorbitor, nici despre alt¬ 
ceva. Ea nu este nici adevărată, nici falsă, 
ci este expresia unei emoţii care e poate cel 
mai potrivit să fie asemuită cu rîsul provo¬ 
cat de o glumă sau cu plînsul provocat de 
aflarea unei veşti triste. Asemenea reacţii 
pot fi potrivite sau nepotrivite, sincere sau 
simulate, dar nu pot fi în sens propriu, ade¬ 
vărate sau false. 

Stevenson, exponentul cel mai sofisticat 
al emotivismului, adaugă analizei şi alte 
elemente. Pentru el, orice rostire morală 
este în esenţă o încercare a cuiva de a-i con¬ 
vinge pe alţii să împărtăşească atitudinea 
sa. Bunăoară, spunînd „Avortul e întotdea¬ 


una imoral“, nu ne exprimăm doar propria 
ostilitate faţă de avort ci încercăm să-i fa¬ 
cem şi pe alţii să împărtăşească această 
ostilitate. Accentul pus de Stevenson pe 
elementul persuasiv prin argumentarea mo¬ 
rală decurge din punctul său de plecare, 
care este natura dezacordului etic. în timp 
ce filozofii morali de dinaintea sa scriu ca 
şi cum noi am fi cu toţii de acord în ches¬ 
tiuni etice, Stevenson e preocupat de am¬ 
ploarea dezacordurilor dintre noi. El trage 
concluzia că scopul discuţiei morale este 
realizarea acordului prin persuasiune. 

De reţinut sînt mai ales trei critici la 
adresa acestei teorii: 1) ea nu poate face 
deosebirea între argumentarea morală seri¬ 
oasă şi propaganda non-raţională; 2) există 
cazuri clare cînd rostirile morale nu consti¬ 
tuie de fel încercări de a convinge pe cineva 
(de exemplu, cînd discutăm cu cineva de¬ 
spre ale cărui vederi ştim că sînt similare cu 
ale noastre sau cînd încercăm în sinea noas¬ 
tră să ajungem la o decizie morală; 3) ea 
exclude raţionalitatea din argumentarea 
morală. în privinţa acestui din urmă punct, 
imputările ce se fac teoriei emotive sînt 
asemănătoare celor ce se fac subiectivis¬ 
mului. 

Empedocle din Agrigent (m.c. 433 a.Chr.). 
Democrat înflăcărat care se îndeletnicea cu 
medicina. Empedocle gîndea în cadrele lu¬ 
mii modelate de *Parmenide, iar problema 
pusă de opera sa este cum pot fi puse în le¬ 
gătură şi, pe cît posibil, împăcate specula¬ 
ţiile sobre din scrierea sa Despre natură cu 
doctrinele transcendente despre cădere, 
*transmigraţie şi evadare posibilă din ciclul 
naşterilor expuse în Purificările sale. Vezi 
presocraticii. 

empiriocriticism. Concepţia epistemolo¬ 
gică empiristă, pozitivistă, dezvoltată de 
*Avenarius şi criticată de *Lenin în lu¬ 
crarea sa Materialism şi empiriocriticism 
(1909). Vezi şi experienţă. 

empirism. Definit de obicei drept teza du¬ 
pă care orice cunoaştere, sau cel puţin orice 
cunoaştere cu conţinut factual ca deosebită 
de cunoaşterea relaţiilor pur logice dintre 
concepte, se bazează pe *experienţă. Ex¬ 
presia „se bazează pe“ este uneori înlocuită 



E enantiomorfl 

— 

prin „provine din“, „derivă din“ sau „îşi are 
sursa în“ — dar trebuie recunoscut că toate 
aceste expresii sînt mai mult sau mai puţin 
făţiş metaforice şi nu specifică îndeajuns 
care este exact relaţia vizată între cunoaşte¬ 
re şi experienţă. 

Atracţia pe care o exercită empirismul 
asupra gîndirii comune depinde de inter¬ 
pretarea cuvîntului-cheie „experinţă“ în 
înţelesul lui curent, potrivit căruia afirmaţia 
că cineva are experienţă în privinţa vacilor 
înseamnă că a avut de-a face cu anumite 
realităţi din ogradă independente de spirit. 
Filozofii însă interpretează adesea acest 
termen-cheie într-un fel în care şi simplele 
vise sau halucinaţii în care apar vaci ar echi¬ 
vala cu a avea experienţă privitoare la vaci. 

Empirismul poate fi, pesemne, caracteri¬ 
zat mai bine prin ceea ce neagă. Intîi de toa¬ 
te, el respinge doctrina, cuprinsă în diferite 
forme ale *platonismului şi *idealismului, 
potrivit căreia atunci cînd spiritul uman 
întîlneşte pentru prima dată lumea, el este 
deja înzestrat cu un bagaj de idei sau con¬ 
cepte ce nu datorează nimic experienţei. 
Prin contrast, empiriştii susţin că la naştere 
intelectul este, cum spunea *Locke, „o foa¬ 
ie albă, fără nici un fel de semne pe ea“ şi 
că doar experienţa îi poate furniza idei. (De 
unde străvechea problemă a empirismului, 
în ce fel dobîndim idei fără corespondent în 
experienţă, cum sînt ideile matematice de 
punct sau linie.) O dată admisă această 
origine a ideilor ce formează materia primă 
a cunoaşterii, unii empirişti, deşi nu toţi, 
susţin că adevărul enunţurilor factuale poa¬ 
te fi stabilit doar pe cale inductivă, pornind 
de la experienţe particulare, şi contestă ori¬ 
ce intuiţie sau „lumină naturală“ carteziană 
(vezi Descartes) ce ne-ar îngădui să pose¬ 
dăm adevăruri generale despre realitate in¬ 
dependent de experienţă. La rîndul său, 
metoda inductivă poate căpăta interpretări 
variate: fie mai liberale, ca justificînd pre¬ 
tenţii de adevăr şi de cunoaştere pentru 
enunţuri despre o realitate independentă de 
spirit, fie mai stricte, ca justificînd numai 
enunţuri despre datele de experienţă ime¬ 
diate. înţeles în acest din urmă fel, empiris¬ 
mul duce la un scepticism radical în pri¬ 
vinţa multora din pretenţiile noastre de cu¬ 
noaştere obişnuite, aşa cum se manifestă 

acesta la *Hume şi la pozitiviştii logici 
(vezi pozitivism logic). 

Empirismul a îmbrăcat, aşadar, mai mul¬ 
te forme; o trăsătură comună a lor o consti¬ 
tuie însă tendinţa de a pomi de la ştiinţele 
experimentale ca tip sau paradigmă a cu¬ 
noaşterii umane — în contrast cu *raţiona- 
lismul, care atribuia un rol similar matema¬ 
ticii pure. (Empirismul a gravitat către o 
viziune asupra matematicii pure ca dobîn- 
dind independenţă faţă de experienţa sen¬ 
zorială doar cu preţul de a avea de-a face 
numai cu tautologii.) 

Dezvoltarea în secolul al XVII-lea şi la 
începutul celui de-al XVIII-lea a şcolii filo¬ 
zofice empiriste britanice — avînd ca ex¬ 
ponenţi de frunte pe Locke, Berkeley şi 
Hume, iar ca precursori de seamă pe Fran- 
cis Bacon şi pe Hobbes — a fost în strînsă 
legătură cu succesul şi importanţa mereu 
mai mari ale ştiinţei experimentale şi cu 
descoperirea treptată de către aceasta a pro¬ 
priei identităţi, ca ceva distinct de mate¬ 
matica pură . şi de alte discipline. Drept ur¬ 
mare, empirismul avea să privească în mod 
caracteristic dobîndirea cunoaşterii ca pe 
un proces gradual, necontenit autocorectiv 
şi limitat de posibilităţile experimentului şi 
ale observaţiei şi să manifeste un scepti¬ 
cism tenace faţă de tezele sistemelor meta¬ 
fizice atotcuprinzătoare. 

enantiomorfi. O pereche de obiecte aflate 
unul faţă de altul în acelaşi raport ca mîna 
dreaptă cu cea stîngă sau ca spiralele opuse 
sau ca imaginile din oglindă. *Kant le-a 
folosit în Prolegomene drept argument în 
favoarea conceptului de spaţiu absolut (ca 
opus celui relativ). O descriere pur relaţio¬ 
nală a unui univers ce n-ar conţine decît o 
mînă n-ar putea spune despre aceasta dacă 
e dreapta sau stînga, dat fiind că relaţiile 
spaţiale dintre părţile unei mîini drepte sînt 
întru totul la fel cu cele dintre părţile cores¬ 
punzătoare ale unei mîini stîngi. Astfel, da¬ 
că conceptul de spaţiu ar fi pur relativ, n-ar 
putea exista nici o distincţie între un uni¬ 
vers ce ar conţine doar o mînă stîngă şi un 
univers ce ar conţine doar o mînă dreaptă. 
Dar o distincţie de acest fel trebuie să exis¬ 
te, dat fiind că un enantiomorf nu poate fi 
suprapus peste pandantul său. 

Enciclopediştii. Grup de autori francezi 
din secolul al XVIII-lea care au colaborat 
la elaborarea Encyclopedie-i (1751-1765) 
editate de *Diderot şi D’Alembert, prezen¬ 
tată drept «^dicţionar analitic al ştiinţelor, 
artelor şi meşteşugurilor“. Cuprinzînd şi ar¬ 
ticole scrise de *Voltaire şi *Helvetius, lu¬ 
crarea s-a caracterizat printr-o atitudine 
sceptică faţă de religie şi prin promovarea 
unor vederi sociale şi politice liberale şi to¬ 
lerante. Vezi şi Iluminism. 

Engels, Friedrich (1820-1895). Colabora¬ 
tor de o viaţă al lui Karl Marx, Engels a 
scris numeroase lucrări de politică şi isto¬ 
rie. Spre deosebire de Marx, a scris pe larg 
şi despre probleme filozofice. Principalele 
sale lucrări din acest domeniu sînt: Domnul 
Eugen Duhring revoluţionează ştiinţa 
(1877-1878; prescurtat, Anti-Duhring\ 
Dialectica naturii (scrisă între 1873 şi 
1886; publicată pentru întîia dată în 1925) 
şi Ludwig Feuerbach şi sjîrşitul filozofiei 
clasice germane (1886). Scrierile lui En¬ 
gels cuprind expunerea clasică a ceea ce 
astăzi se cheamă *materialism dialectic. 
Unii autori (şi marxişti şi nemarxişti) au 
încercat să traseze o linie de demarcaţie 
netă între Marx şi Engels în această proble¬ 
mă, afirmînd că Marx nu a fost un materi¬ 
alist dialectician, dar încercarea pare fără 
icmei. Intre cei doi a existat în mod cert o 
diviziune a muncii, dar nu există dovezi 
privind o divergenţă fundamentală de ve¬ 
deri între ei. 

Dialectica naturii constă numai din frag¬ 
mente şi vorbeşte în principal despre carac¬ 
terul dialectic al ştiinţei; principalele vederi 
ale lui Engels despre filozofie sînt expuse 
în celelalte două lucrări menţionate. In 
Ludwig Feuerbach el îi împarte pe filozofi 
în două categorii, materialiştii şi idealiştii; 
primii susţin primatul materiei asupra spi¬ 
ritului, ceilalţi primatul spiritului. Engels 
susţine că gîndirea ştiinţifică are un carac¬ 
ter dialectic (teză ilustrată în Dialectica na¬ 
turii) şi adaugă că ştiinţa a preluat mult din 
ceea ce intra mai înainte în perimetrul filo¬ 
zofiei. El remarcă, legat de aceasta, că filo¬ 
zofia (în sensul de speculaţie privind natu¬ 
ra realităţii) s-a terminat o dată cu Hegel. 
kămîne totuşi loc pentru filozofie în sensul 


de teorie a gîndirii şi a legilor ei. Ceea ce 
Engels avea de spus despre aceste legi este 
cuprins în cea mai mare parte în Anti- 
Duhring (Vezi materialism dialectic). 

en soi. Vezi Sartre. 

ens realissimum (expresie latină pentru 
„fiinţa cea mai reală“). Dumnezeu, poseso¬ 
rul absolut al tuturor realităţilor şi al tuturor 
atributelor perfecţiunii. Termenul e folosit 
de *Kant atunci cînd discută argumentele 
în sprijinul existenţei lui Dumnezeu. 

entelehie. 1. Realizare sau actualitate, ca 
opusă potenţialităţii. în lucrările lui *Aris- 
totel (De Anima, De Generatione), care tra¬ 
tează despre relaţia dintre suflet şi corpul 
material, sufletul (psyche) este definit drept 
forma sau actualitatea (entelehia) unui corp 
organic înzestrat potenţial cu viaţă. 2. (în 
*vitalism) Principiu vital, prezent în chip 
caracteristic numai în corpurile vii. 

entimemă. 1. *Silogism cu o premisă su¬ 
primată. 2. *Condiţional adevărat pe teme¬ 
iuri materiale reductibile formal. 

entropie. Iniţial, un concept termodinamic 
ce măsoară gradul în care energia unui sis¬ 
tem închis este utilizabilă pentru a efectua 
lucru mecanic; în prezent are implicaţii mai 
largi. 

Conform primei legi a termodinamicii, 
într-un sistem închis nu pot avea loc pier¬ 
deri sau creşteri de energie. Cea de-a doua 
lege spune că deşi energia totală a unui 
asemenea sistem este constantă, nu toată 
energia poate fi transformată în lucru meca¬ 
nic. în forma pe care i-a dat-o lordul Kelvin 
(1824-1907), legea a doua spune că nu 
poate avea loc o scurgere spontană a căl¬ 
durii dintr-un corp rece în unul cald. Cu 
alte cuvinte, căldura unui corp poate efec¬ 
tua lucru mecanic util numai dacă corpul 
are o temperatură superioară celei a mediu¬ 
lui înconjurător. Căldura oceanului, de 
exemplu, nu poate fi utilizată pentru a pune 
în mişcare un vapor, pentru că ambele au 
aceeaşi temperatură. 

în 1854, Rudolf Clausius a reformulat 
legea a doua în termeni de entropie, pe care 
a definit-o drept acea proprietate a corpului 
care creşte atunci cînd corpului i se adaugă 

o cantitate infinitezimală de căldură la o 
temperatură constantă; creşterea entropiei 
fiind egală cu cantitatea de căldură adău¬ 
gată împărţită prin temperatura absolută. 

Cum căldura nu se poate scurge spontan 
decîtîntr-o direcţie, orice transformare spon¬ 
tană a energiei înăuntrul unui sistem închis 
este în mod necesar ireversibilă. Ba mai 
mult, orice transformare ireversibilă este cu 
necesitate însoţită de o pierdere a cantităţii 
de energie utilizabile pentru a produce lucru 
mecanic. Entropia măsoară această pierde¬ 
re: cu cît e mai mare pierderea de energie 
utilizabilă, cu atît e mai mare entropia. 

Cum toate transformările reale ale ener¬ 
giei sînt, cel puţin într-o anumită măsură, 
ireversibile, urmează că entropia universu¬ 
lui nu poate decît să crească neîncetat. 
Atunci cînd ea atinge maximul, universul 
va cunoaşte moartea termică — nemaiexis- 
tînd energie utilizabilă pentru a produce 
lucru mecanic. 

Acestei predicţii sumbre, deşi îndepăr¬ 
tate, i se pot aduce un număr de obiecţii, 
bazate, cele mai multe, pe ipoteza lui Boltz- 
mann că entropia unui sistem este legată de 
probabilitatea ca el să se afle într-o stare 
particulară. Deşi o stare de echilibru termic 
poate fi starea cea mai probabilă a univer¬ 
sului, nu trebuie ignorată natura statistică a 
entropiei. Ar putea să existe regiuni ale uni¬ 
versului care să prezinte o abatere sub¬ 
stanţială de la media statistică a echilibru¬ 
lui. în această interpretare statistică, entro¬ 
pia devine o măsură a dezordinii unui sis¬ 
tem şi sub această formă ea este utilizată în 
mai multe domenii ne-termodinamice. în 
teoria informaţiei, de exemplu, o creştere a 
informaţiei despre un sistem poate fi privită 
ca o descreştere a entropiei sale. în lingvis¬ 
tică, noţiunea de entropie a fost aplicată la 
studiul statistic al structurii limbajelor. 

enumerabil şi neenumerabil. Mulţimea 
numerelor naturale are ca elemente 0, 1,2, 
3,... O mulţime este enumerabilă dacă ele¬ 
mentele ei pot fi puse în corespondenţă bi- 

unui individ. Dacă epistemologia este con¬ 
cepută în chip de proiect de dispunere a 
enunţurilor în care credem, în funcţie de 
temeiurile pe care le avem pentru a crede în 
ele, atunci este probabil ca, mai devreme 
sau mai tîrziu, să ajungem la credinţe pen¬ 
tru care nu putem oferi nici un fel de teme¬ 
iuri. Empiristul susţine că lucrurile se vor 
petrece într-adevăr aşa şi că toate enunţuri¬ 
le de acest fel vor fi relatări ale experien¬ 
ţelor noastre senzoriale. Aceste enunţuri 
sînt numite de Ayer „enunţuri de bază“. 
*Neurath, în contextul ordonării credinţelor 
(intersubiective) ale unei comunităţi, le nu¬ 
mea "^enunţuri-protocol (Protokollsătze). 

enunţuri şi propoziţii. Dintre răspunsurile 
constînd dintr-un singur cuvînt la întreba¬ 
rea „Ce anume calificăm drept adevărat sau 
fals?“, cel mai puţin nesatisfăcător este so¬ 
cotit a fi, de către mulţi filozofi contempo¬ 
rani, răspunsul: enunţurile. Trebuie luat 
aminte însă că „enunţ“ poate însemna fie 
actul de a enunţa (adică „enunţare“), fie 
ceea-ce-e-enunţat; această din urmă accep¬ 
ţiune pare în mod evident mai potrivită 
pentru purtătorii valorilor de adevăr, dar ri¬ 
dică problema dacă ceea-ce-e-enunţat tre¬ 
buie considerat un fel de entitate — şi dacă 
da, de ce fel? — independentă de actul enun¬ 
ţării şi de cuvintele folosite în acest act. 

Propoziţiile, care pot fi apreciate sub di¬ 
ferite aspecte, de exemplu ca fiind grama¬ 
tical corecte sau incorecte, nu sînt prin ele 
însele adevărate sau false, deşi în expri¬ 
marea neriguroasă le aplicăm uneori aceste 
atribute. Propoziţiile au semnificaţii, dar nu 
şi valori de adevăr. Astfel, chiar şi o propo¬ 
ziţie care, întrucît priveşte structura ei gra¬ 
maticală, poate fi folosită pentru a face un 
enunţ, poate fi folosită şi pentru alte sco¬ 
puri, de pildă pentru a spune o poveste sau 
a da un exemplu la o lecţie, unde nu se pune 
problema adevărului sau falsităţii. Formu¬ 
larea de enunţuri este doar una dintre mul¬ 
tiplele utilizări ce se pot da unor astfel de 
propoziţii. 


univocă cu elementele mulţimii numerelor 


naturale. Neenumerabile sînt mulţimile in- n-protoco' (m germană Protokoll- 

r- . U I - * c 1 satze). In concepţia *Cercului de la Viena, 

finite care nu sint enumerabile in acest fel. , • . , - * 

acele enunţuri de baza care sint verificabile 

enunţuri de bază. Expresie construită de nemijlocit prin experienţă, reciproc inde- 
*Ayer în contextul ordonării credinţelor pendente logic şi, probabil, de asemenea. 

incorigibile. Toate enunţurile comune sau 
ştiinţifice se cer fie reduse la aceste proto¬ 
coale, fie cel puţin justificate şi susţinute cu 
ajutorul lor. în anumite privinţe, enunţuri- 
le-protocol seamănă cu propoziţiile ato¬ 
mice postulate de *Wittgenstein. Cu privire 
la posibilitatea sau la modul de existenţă al 
unor enunţuri care să satisfacă aceste con¬ 
diţii s-au iscat ample controverse. 

epagogS. Termen din limba greacă însem- 
nînd raţionamentul prin * inducţie. 

Epictet (c. 55-135 p. Chr.). Filozof şi mo¬ 
ralist stoic. Epictet a fost un sclav eliberat 
care a predat filozofia, întîi la Roma, apoi 
la Nicopolis în Epir. Prelegerile sale au fost 
consemnate de unul din elevii săi, Flavius 
Arrianus. Din ele ni s-au păstrat patru cărţi 
şi un compendiu al învăţăturii lui Epictet, 
faimosul Enchiridion sau Manual. Amin¬ 
tind ca stil de diatriba sau predica cinică, 
ele ni-1 înfăţişează pe Epictet ca pe un mo¬ 
ralist care propovăduieşte, cu o fervoare 
adesea religioasă, o evanghelie a libertăţii 
interioare la care se poate accede prin supu¬ 
nere faţă de providenţă şi printr-o riguroasă 
detaşare de tot ce nu stă în puterea noastră. 

Epicur (341-270 a.Chr.). întemeietorul fi¬ 
lozofiei epicureice, ale cărui voluminoase 
scrieri s-au pierdut toate, păstrîndu-se doar 
fragmente din ele, două culegeri de sentinţe 
morale şi trei scrisori. Prima dintre acestea, 
„Către Herodot“, schiţează teoria naturii a 
lui Epicur iar cea de-a treia, „Către Menoi- 
ceus“ face o expunere a poziţiei sale mo¬ 
rale. Activînd la început pe coasta de est a 
Mării Egee, Epicur îşi întemeiază şcoala 
din Atena pe la 307 a.Chr. Pe linie filozo¬ 
fică, era îndatorat în principal lui *Demo- 
crit. A ţinut însă să-şi sublinieze singur 
originalitatea, iar discipolii săi s-au ţinut 
oarecum de o parte faţă de celelalte şcoli 
filozofice. Vezi şi filozofia elen istă. 

epicurism. Filozofia lui * Epicur şi a adep¬ 
ţilor săi, în care se combină un *hedonism 
etic, o teorie potrivit căreia toate lucrurile 
sînt în realitate alcătuite din atomi şi vid. 
Reformulînd aceste doctrine în aşa fel îneît 
să contracareze diferite idei din Platon şi 
din Aristotel, Epicur le-a îmbinat într-un 
sistem de factură vădit elenistă, în care eti¬ 


ca se sprijină pe fizică şi pe epistemologie. 
Cunoaşterea, susţine Epicur, derivă din 
senzaţii, care sînt întipăriri în suflet ale 
imaginilor sau peliculelor de atomi subtili 
desprinse de pe suprafaţa obiectelor fizice. 
Senzaţii repetate dau naştere la noţiuni ge¬ 
nerale, care fac posibile judecăţile. Corespun- 
zînd întotdeauna la ceva real, senzaţiile nu 
sînt niciodată false; ele pot fi însă „neclare“ 
şi ca atare pricină de judecăţi greşite. Orice 
teorie despre lucruri ce nu pot fi văzute se 
verifică prin acordul ei cu „viziunea clară“ 
pe care o avem despre lucrurile care pot fi 
văzute. Atomismul e o astfel de teorie. Per¬ 
cepţiile noastre clare confirmă că există în 
mod necesar elemente indestructibile şi ca 
atare indivizibile, precum şi un vid în care 
ele se pot mişca. Calităţile perceptibile re¬ 
zultă din proprietăţile geometrice ale ato¬ 
milor şi din dispunerea acestora. Atomii, 
infiniţi ca număr, se află în cădere verticală. 
Unii din ei însă „se abat“ în mod aleatoriu 
de la această traiectorie (fapt ce, incidental, 
garantează o anumită nedeterminare şi li¬ 
bertate a acţiunii umane), pricinuind cioc¬ 
niri şi ricoşeuri (vezi clinamen). Lumea 
noastră, una din multitudinea de lumi din 
universul infinit, este rezultatul întîmplător 
şi trecător al unor asemenea ciocniri. Dez¬ 
voltarea ei, inclusiv evoluţia speciilor ani¬ 
male şi a culturii umane, poate fi explicată 
prin mecanisme de felul „supravieţuirii ce¬ 
lui mai bine adaptat“, fără a fi nevoie să 
presupunem vreun „scop natural** sau pro¬ 
videnţa divină. Zeii există — despre ei 
oamenii au o „cunoaştere clară** — dar nu¬ 
mai în spaţiile intercosmice. Ei nu intervin 
în această lume sau pentru a-i pedepsi pe 
cei răi în lumea de apoi. De altfel, nici nu 
există vreo lume de apoi; sufletul omenesc 
este o combinaţie de atomi care se destramă 
o dată cu corpul. Teoria atomistă se află 
aici în slujba unui obiectiv de ordin etic. 
Epicur afirmă că plăcerea este „primul din¬ 
tre bunurile înnăscute**, că plăcerile „min¬ 
ţii** sînt superioare celor „fizice** iar plăce¬ 
rile „statice**, celor „cinetice**. Această din 
urmă distincţie este distincţia dintre proce¬ 
sul plăcut de satisfacere al unei dorinţe (de 
exemplu, mîncînd) şi starea normală agre¬ 
abilă de confort ce se restabileşte astfel. 
Durerea, ca întrerupere a acestei stări, con- 

stituie contradictoriul ei, şi nu există o stare 
intermediară sau mixtă. Cea mai desăvîrşită 
plăcere posibilă se dobîndeşte prin totala 
eliminare a durerii — tot ce s-ar mai putea 
adăuga nefiind decît variaţie. De aceea, tre¬ 
buie să ne limităm dorinţele la cele ce sînt 
„necesare** sau „naturale** şi lesne de satis¬ 
făcut; unele „plăceri** evidente, îndeosebi 
cele ce ţin de necumpătare, trebuie evitate, 
dacă punem la socoteală faptul că ele ne 
vor aduce mai multă durere decît plăcere. 
Putem vorbi nu doar de plăceri şi dureri „fi¬ 
zice**, ci, dat fiind că sîntem capabili de 
memorie şi anticipaţie, şi de plăceri şi du¬ 
reri ale „minţii**; iar acestea sînt cu mult 
mai importante. Cea mai mare suferinţă 
sufletească izvorăşte din teama de interven¬ 
ţia divină şi de pedeapsa de după moarte. 
Doctrina despre natură a lui Epicur este ne¬ 
cesară spre a elibera pe oameni de această 
tulburare şi a-i face, astfel, fericiţi. Şcoala 
întemeiată de Epicur a fost deopotrivă o 
comună şi un colegiu. El nega că omul e 
din fire un animal social; comunităţile epi- 
curiene aveau, de aceea, menirea de a oferi 
un refugiu din societatea obişnuită şi de a fi 
un substitut al acesteia (de aici importanţa 
atribuită în gîndirea epicuriană prieteniei). 
Atracţia durabilă exercitată de epicurism 
s-a datorat în mare parte succesului acestor 
comunităţi, unde se foloseau tehnici pasto¬ 
rale, ce anticipează pe acelea ale Bisericii 
catolice, în călăuzirea membrilor lor spre o 
viaţă senină şi fericită. 

epifenomen. Ceea ce se adaugă unui pro¬ 
ces sau îl însoţeşte şi este considerat a fi 
doar incidental şi fără nici un rol în desfă¬ 
şurarea ulterioară a acestuia. 

epifenomenalism. Doctrină privitoare la 
raportul dintre spirit şi corp, avansată spre 
sfîrşitul secolului al XlX-lea, ca alternativă 
la teoriile * interacţiunii şi *paralelismului. 
Unul dintre proponenţii ei, T. H. Huxley, în 
articolul său „Despre ipoteza că animalele 
sînt nişte automate** (1874), consideră con¬ 
ştiinţa drept un *epifenomen al schimbări¬ 
lor moleculare din creier şi, deci, toate eveni¬ 
mentele mentale sînt efecte ale unor eveni¬ 
mente fizice, niciodată însă cauze ale unor 
evenimente fizice sau ale altor evenimen¬ 


te mentale. Vezi şi problema spirit-corp; 
vitalism. 

epistemică. Termen construit în 1969 la 
Universitatea din Edinburgh ca denumire a 
unei noi şcoli preocupate de studiul ştiinţi¬ 
fic al cunoaşterii, ca opus celui filozofic. 
Compară epistemologie; sociologia cu¬ 
noaşterii. 

epistemologie. Ramura filozofiei preocu¬ 
pată de teoria * cunoaşterii. în tradiţia filo¬ 
zofică, problemele centrale ale epistemolo¬ 
giei au fost natura şi izvoarele cunoaşterii, 
întinderea ei şi valabilitatea pretenţiilor de 
cunoaştere. între filozofi au existat adesea 
dezacorduri în problema izvoarelor cunoaş¬ 
terii. Raţionaliştii (de exemplu, Platon şi 
Descartes) au susţinut că unica sursă a cu¬ 
noaşterii sînt ideile raţiunii, inerente minţii 
noastre. în opoziţie cu acest punct de vede¬ 
re, empiriştii (de exemplu, Locke şi Hume) 
au susţinut că experienţa senzorială este 
sursa primordială a ideilor noastre şi deci a 
cunoaşterii {vezi empirism; raţionalism). 

Un important punct de cotitură în dispu¬ 
ta dintre raţionalişti şi empirişti l-a consti¬ 
tuit discuţia lui Kant despre posibilitatea 
cunoaşterii *sintetice a priori Hume, de 
exemplu, a susţinut despre cunoaşterea 
noastră privind cauzele că se reduce la ex¬ 
perienţa conjuncţiei constante dintre eveni¬ 
mente. Kant însă formulează teza după care 
conceptul de cauză nu este empiric, ci este 
o categorie pură a intelectului, necesară 
spre a face inteligibilă relaţia dintre eveni¬ 
mente în cadrul experienţei. 

Fiind anti-empiristă prin teza sa că nu 
orice cunoaştere provine din experienţă, 
epistemologia lui Kant se află totuşi în opo¬ 
ziţie cu o epistemologie de felul celei pla¬ 
toniciene în problema întinderii cunoaşte¬ 
rii; pentru că, în timp ce Platon considera 
că adevărata cunoaştere are ca obiect lumea 
suprasensibilă a Formelor sau Ideilor, Kant 
a susţinut, cu empiriştii, că ea este limitată 
la lumea experienţei. 

în ceea ce priveşte problema valabilităţii 
cunoaşterii, un rol important l-au Jucat în 
istoria epistemologiei scepticii, care cereau 
ca orice pretenţie de cunoaştere să poată fi 
susţinută împotriva posibilelor îndoieli. 
Epistemologia lui *Descartes, într-adevăr. 

a avut drept pivot tocmai metoda sceptică a 
îndoielii: el şi-a propus să dea la o parte 
orice idee susceptibilă de a fi pusă la îndo¬ 
ială pînă nu va descoperi vreun adevăr in¬ 
dubitabil, de exemplu *cogito ergo sum. 

în epistemologia contemporană rolul 
scepticului s-a diminuat. Sub influenţa, mai 
ales, a lui G. E. *Moore şi a lui Wittgen- 
stein, atenţia filozofică s-a reorientat de la 
apărarea faţă de îndoieli a pretenţiilor de 
cunoaştere, la analiza semnificaţiei lor. De 
exemplu, astăzi s-ar considera îndeobşte, în 
formularea-standard a lui A. J. Ayer, că 
pretenţia că se cunoaşte propoziţia p în¬ 
seamnă, cel puţin, că a) se crede că p, b) p 
este adevărată şi c) există bune temeiuri de 
a crede că p este adevărată (vezi credinţă). 

Epoca raţiunii. Vezi Iluminism. 

Er. Vezi mitul lui Er. 

Erasmus, Desiderius (1466-1536). Uma¬ 
nist, filolog şi teolog olandez primit în Or¬ 
dinul augustinian. A studiat şi predat la 
Paris, iar ulterior în majoritatea centrelor 
culturale din Europa, inclusiv în Anglia, 
unde a publicat cea mai celebră lucrare a 
sa, Encomium moriae (Elogiul nebuniei) 
(1509). 

Opunîndu-se viguros scolasticii dogma¬ 
tice, Erasmus a fost partizanul reformei 
ecleziastice, văzînd în creştinism nu o sim¬ 
plă doctrină a mîntuirii, ci o religie a spiri¬ 
tului bazată pe încrederea în raţiunea ome¬ 
nească. Deşi a sprijinit obţinerea de către 
Luther a unei audienţe la Dieta din Worms, 
s-a opus teologiei violente şi dogmatice a 
Reformatorilor. Totuşi se consideră înde¬ 
obşte că scrierea sa Coiioquia (1519), care 
atacă pedantismul şi frivolitatea Bisericii 
romano-catolice, a pregătit spiritele pentru 
ideile Reformei. Vezi şi umanism. 

erastianism. Credinţa că autoritatea secu¬ 
lară trebuie să aibă în toate chestiunile su¬ 
premaţie asupra Bisericii. 

eristic. Controversial, îndeosebi cu impli¬ 
caţia că e vorba de o argumentare avînd 
drept scop victoria asupra adversarului, fără 
preocupare pentru adevărul celor susţinute. 

eristică. Arta disputei, îndeosebi aşa cum 
era practicată printre *sofişti, dar folosită şi 


în Academia platoniciană. Cuvîntul are ade¬ 
sea conotaţii peiorative sugerînd recurgerea 
în argumentare la mijloace dubioase, urmă¬ 
rind victoria şi nu căutarea dezinteresată a 
adevărului (compară dialectică). 

Eriugena, John Scot (c. 810-C.877). Teo¬ 
log şi filozof irlandez, traducătorul unor 
lucrări ale lui pseudo-Dionysios şi ale lui 
Grigore de Nysa şi autor de diverse comen¬ 
tarii. Principalele lucrări: De Praedestina- 
tione (Despre predestinare) şi De Divisione 
Naturae (Despre diviziunea naturii). 

Eriugena este o figură enigmatică prin 
aceea că originile sale, sursele culturii sale 
eline şi ultimii ani ai vieţii sale au făcut 
obiectul unor mituri şi controverse. A lu¬ 
crat pe continent, a avut legături cu curtea 
lui Carol Pleşuvul şi a luat parte, în secolul 
al IX-lea, la apriga controversă cu privire la 
predestinare. Apelul său la metode pur ra¬ 
ţionale şi caracterul neortodox al unora din¬ 
tre concluziile sale i-au şocat pe contempo¬ 
ranii lui. în dialogul despre aşa-numitele 
diviziuni ale naturii, discută şi inventează 
moduri de a vorbi despre Dumnezeu soco¬ 
tite uneori ca tinzînd spre agnosticism şi 
panteism. Diviziunile sînt: 1) ceea ce creea¬ 
ză şi nu este creat (adică Dumnezeu ca ori¬ 
gine dintîi a tuturor lucrurilor); 2) ceea ce 
este creat şi creează (ideile sau prototipurile 
divine); 3) ceea ce este creat dar nu creează 
(creaturile din afara lui Dumnezeu); şi 4) 
ceea ce nici nu creează şi nici nu este creat 
(împlinirea divină finală a procesului de 
întoarcere şi absorbire (aduna tio) în Dum¬ 
nezeu). Domnia ideii de procesiune a crea¬ 
turilor din Dumnezeu şi de reîntoarcere a 
lor în Dumnezeu a fost prelungită de acei 
gînditori medievali (inclusiv *Toma d’Aqui- 
no) care au continuat să se folosească de 
traducerea lui Eriugena din pseudo-Dio¬ 
nysios. 

ermetism. Tradiţia ocultă bazată pe tratate¬ 
le din Antichitatea tîrzie cunoscute sub titlul 
colectiv de Corpus Hermeticum. în perioa¬ 
da Renaşterii imaginarul lor autor, zeul 
egiptean Hermes Trismegistos, era adesea 
socotit a fi fost contemporan cu Moise şi a 
fi fost exponentul prin excelenţă a filozo¬ 
fiei ne-ebraice, aşa cum Moise era expo¬ 
nentul tradiţiei ebraice. *Ficino, de exem- 

piu, care a tradus în latină o parte din Cor¬ 
pus, credea că are de-a face cu sursele 
vechi egiptene ale filozofiei platoniciene. 
Tratatele cuprind un amalgam de elemente 
filozofice, religioase, magice şi mistice, ca¬ 
re a fost absorbit în *neoplatonismul renas¬ 
centist, în *alchimie şi în alte tradiţii ezo¬ 
terice similare. în 1614 Isaac Casaubon a 
demonstrat originile post-creştine ale Cor- 
/7i4S-ului; istoria acestuia rămîne încă ob¬ 
scură dar unele studii recente sugerează că 
data compunerii sale se situează între anii 
100 şi 300 p. Chr. şi că Corpus-u\ s-ar pu¬ 
tea să reprezinte literatura unei secte gnos¬ 
tice. Vezi şi gnosticism. 

eroarea comutării cuantorilor. Eroarea 
de a infera din „Pentru toate valorile lui x 
există un (lucru) y astfel încît x este F faţă 
dey‘ — în simboluri, (Vjc) (3y Fxy — pro¬ 
poziţia „Există un y astfel încît pentru toate 
valorile lui x, x este F faţă de — în sim¬ 
boluri (3^) (Vjc) Fxy. Ar fi ca şi cum din 
„Orice fată iubeşte un băiat (sau altul)“, — 
ceea ce ar putea foarte bine să fie adevărat, 
am conchide că „Există un (anume) băiat 
pe care îl iubeşte orice fată“, ceea ce e, de 
bună seamă, fals. 

Această eroare este comisă de mai multe 
ori în cele *Cinci căi. De exemplu, dat fiind 
că mişcătorii secundari nu se mişcă dacă nu 
sînt mişcaţi de un prim mişcător, se trage 
concluzia că există cu necesitate un unic 
Prim Mişcător care-i pune în mişcare pe 
toţi, „iar pe acesta toţi oamenii îl numesc 
Dumnezeu**. Vezi cuantor; cuprins. 

eroarea conversă a accidentului. Eroarea 
de a infera dintr-un principiu în care e sub- 
înţeleasă o restricţie, sau dintr-un caz parti¬ 
cular (ca de pildă, că nu e niciodată nedrept 
să ucizi pentru a salva propria-ţi viaţă), un 
principiu fără restricţie sau general (în ca¬ 
zul de faţă: nu e niciodată nedrept să ucizi). 
Eroarea (mai rar întîlnită) de a argumenta 
de la o regulă la un caz particular fără a lua 
în consideraţie factori (accidente) ce vicia¬ 
ză regula este cunoscută drept eroarea (so¬ 
fismul) accidentului. Ambele erori sînt une¬ 
ori desemnate prin sintagma scolastică la¬ 
tină secundum quid. 


eroarea defînistă. Un aspect al *erorii na¬ 
turaliste: acela de a confunda două noţiuni 
definind una din ele prin cealaltă. G. E. 
*Moore era de părere că dacă „bun** este 
definit printr-o proprietate naturală, să zi¬ 
cem „ceea ce produce plăcere**, atunci *ar- 
gumentul întrebării deschise ar arăta că cele 
două sînt, totuşi, şi distincte. Adică, am 
putea continua cu întrebarea dacă ceea ce 
produce plăcere este bun. Nu este clar dacă 
aici e vorba într-adevăr de o eroare logică, 
deoarece nu încape îndoială că cel puţin 
întrebarea dacă două lucruri ce ar putea fi 
(în fapt sau prin definiţie) identice sînt sau 
nu identice nu e lipsită de sens. 

eroarea genetică. Eroare ce constă în a 
argumenta că întrucît un anumit lucru are 
acum o anumită caracteristică, el trebuie să 
fi avut-o deja într-un stadiu anterior; sau că 
întrucît a avut cutare caracteristică atunci, 
el trebuie s-o aibă şi acum. De exemplu, 
admiţînd că specia umană s-a dezvoltat 
dintr-o specie de maimuţe superioare, ar 
urma că oamenii de azi nu pot fi, în reali¬ 
tate, decît nişte maimuţe superioare; sau 
întrucît, după cum se susţine, statul a apărut 
ca instrument al constrîngerii de clasă, sta¬ 
tele nu pot nici acum să fie decît asta şi 
eventual, numai asta. 

eroarea împătririi termenilor. Formă de¬ 
fectuoasă de *silogism, carenţa constînd în 
faptul că *termenul mediu apare cu două 
sensuri diferite. De exemplu: „Toate capre¬ 
le sînt mamifere. Acest aparat de gimnas¬ 
tică este o capră. Deci, acest aparat de gim¬ 
nastică este un mamifer.** 

eroarea jucătorului de noroc. Credinţa ce 
l-ar putea ispiti pe un jucător de noroc că un 
sistem cum este ruleta sau o monedă arun¬ 
cată în sus are o „memorie**, astfel încît 
după o serie de rezultate de un anumit fel 
devine mai probabil un alt rezultat. Eroarea 
constă în a presupune că aşa-numita lege a 
mediilor {vezi teorema lui Bemoulli) impli¬ 
că acest lucru. în realitate, teorema se apli¬ 
că numai acolo unde probabilităţile sînt 
constante de la o repetiţie la alta, neputînd 
de aceea să fie invocată în sprijinul credin¬ 
ţei jucătorului. 

eroarea naturalistă. Greşeala (pe care nu 
toată lumea o socoteşte a fi o greşeală) de a 
deduce concluzii despre ceea ce trebuie să 
fie din premise ce enunţă numai ceea ce 
este; sau invers. Cel care a folosit pentru 
prima dată această denumire a fost G. E. 
Moore, în Principia Ethica (1903). Astăzi 
însă ea este aplicată de mai toată lumea 
(Moore nu a facut-o) la o formulare mult 
mai bună şi vădit ironică din Tratatul lui 
*Hume: „In fiecare sistem de etică din cîte 
am întîlnit pînă acum, am băgat de seamă 
întotdeauna că autorul se ţine o vreme de 
modul de raţionare obişnuit... după care 
dintr-o dată descopăr cu surprindere că în 
locul copulelor obişnuite este şi nu este, din 
propoziţii, nu mai întîlnesc decît propoziţii 
alcătuite cu ajutorul unui trebuie sau al 
unui nu trebuie. Această schimbare este 
imperceptibilă, dar are consecinţe cum nu 
se poate mai mari. Căci de vreme ce acest 
trebuie sau nu trebuie exprimă o nouă rela¬ 
ţie sau afirmaţie, se impune ca ea să fie ob¬ 
servată şi lămurită; şi în acelaşi timp să se 
of ere un temei pentru ceea ce pare cu totul 
de neconceput: cum de poate fi dedusă 
această nouă relaţie din altele total diferite 
de ea.“ (III (/) 1) 

Cei ce neagă că aici este vorba de o eroa¬ 
re logică înclină de asemenea să considere 
că nici Hume nu taxează demersul descris 
în pasajul reprodus ca fiind o asemenea 
eroare. Alţii au luat însă spusele lui Hume, 
cum ar zice francezii, au pied de la lettre, 
atribuindu-i teza că toate rostirile reale se 
repartizează din capul locului în mod clar şi 
univoc în categoria lui este şi în cea a lui 
trebuie. De fapt, aici, ca şi în cazul paralel 
al *furcii lui Hume, ceea ce acesta susţine 
este nu că această distincţie fundamentală a 
fost şi este făcută întotdeauna (deşi era ne¬ 
voie să li se spună oamenilor să ia aminte la 
acest fapt şi să-i acorde importanţa cuveni¬ 
tă), ci că ea poate şi trebuie întotdeauna să 
fie făcută şi că operarea ei constituie primul 
pas către înţelegerea altor lucruri. Insistenţa 
că eroarea naturalistă este într-adevăr o 
eroare logică se numeşte astăzi în mod cu¬ 
rent * legea lui Hume. 

Denumirea de „eroare naturalistă** este 
bine aleasă, dat fiind că numeroase mostre 
ule ei se axează pe cîte o idee despre ceea 


esenţă 

ce e natural. Spre exemplu, întrucît un anu¬ 
mit gen de conduită este natural pentru cei 
mai mulţi dintre noi, întrucît cei mai mulţi 
simţim o înclinare naturală către el, se con¬ 
chide că trebuie să fie vorba de un compor¬ 
tament cel puţin licit, dacă nu neapărat şi 
obligatoriu. 

eroarea pathetică. Denumire acceptată 
pentru greşeala — nu de natură strict logică 
— de a atribui unor obiecte neînsufleţite 
sentimente, dispoziţii şi reacţii ce nu pot 
caracteriza decît făpturi însufleţite, şi în 
particular pe oameni. Expresia pare să fi 
fost folosită pentru prima dată într-un astfel 
de sens de către John Ruskin în Modern 
Painters (mZ-mO). 

eroare logică. Inferenţă ce comportă o 
formă de raţionament nevalidă ar fi, de 
exemplu, eronat din punct de vedere logic 
să se raţioneze astfel: „Toţi comuniştii pre¬ 
tind că repudiază discriminarea rasială** şi 
dat fiind că „dr. Angela Davis repudiază 
discriminarea rasială**, decurge cu necesi¬ 
tate că „dr. Angela Davis este comunistă**. 
Căci, deşi la data cînd a fost scrisă con¬ 
cluzia era adevărată, ea nu poate fi dedusă 
în mod valid din cele două premise. Acest 
raţionament exemplifică tipul de eroare lo¬ 
gică denumită în mod tradiţional eroarea 
* mediului nedistribuit. Nu orice eroare sau 
presupusă eroare de gîndire este o eroare 
logică. 

erotetic. Privitor la întrebări, interogativ. 
Termenul e folosit mai ales în legătură cu 
analiza logică a întrebărilor (numită şi logi¬ 
că erotetică). Termenul de cuantor erotetic 
denumeşte diferite simboluri ce funcţionea¬ 
ză într-un mod asemănător cu cuantorii 
obişnuiţi (vezi cuantor). De exemplu, între¬ 
barea „Cînd ai ajuns acasă?** poate fi refor- 
mulată ca o funcţie prepoziţională legată 
printr-un cuantor: (It) (ai ajuns acasă la t\ 
avînd sensul „care era timpul (momentul) t 
astfel îneît tu ai ajuns acasă la /?**. 

esenţă. Ideea unei posibilităţi de existenţă 
fixe şi atemporale, derivată din *Aristotel 
de către interpreţii săi medievali. Aristotel 
susţine că definiţia unui lucru exprimă 
esenţa acestuia, caracteristicile pe care el 
trebuie să le aibă pentru a fi ceea ce este. 



esenţialism 

Gîndirea empiristă din secolul al XVII-lea 
şi de după aceea înclină către punctul de 
vedere că o definiţie completă nu este o 
analiză corectă a naturii lucrului, ci o expli¬ 
caţie completă a modului în care urmează a 
fi folosită expresia ce serveşte la desemna¬ 
rea lucrului respectiv. Acest punct de vede¬ 
re părea să facă din esenţe o chestiune de 
uzanţă lingvistică, unde sînt prezente prin 
excelenţă schimbările şi evoluţia. *Locke a 
făcut o distincţie celebră între esenţe reale 
şi esenţe nominale, primele fiind „alcătui¬ 
rea necunoscută** a unui lucru, care gene¬ 
rează proprietăţile lui, iar cele din urmă, 
prezenţa în lucru a acelor proprietăţi (cu¬ 
noscute) în virtutea cărora acesta este co¬ 
rect desemnat prin numele său. Vezi şi To- 
ma d’Aquino; esenţialism. 

esenţialism. Termen ce desemnează trei 
poziţii filozofice distincte. 1. Doctrina lui 
*Platon privind existenţa Formelor, adică a 
unor entităţi abstracte cu adevărat reale ale 
căror copii imperfecte sînt obiectele fizice. 
2. Poziţie ce susţine că ceva poate avea o 
proprietate esenţială în virtutea unei defini¬ 
ţii sau întrucît e descris într-un anumit fel. 
De exemplu, un om poate fi în chip esenţial 
biped, dar numai dacă este descris, să zi¬ 
cem, ca biciclist. 3. (Probabil cel mai im¬ 
portant), o concepţie metafizică datînd de la 
Aristotel, amplu discutată şi astăzi sub anu¬ 
mite aspecte. Ea susţine că unele obiecte — 
indiferent de felul cum sînt descrise — au 
esenţe; adică au, în chip esenţial sau nece¬ 
sar, anumite proprietăţi fără de care nu ar 
putea exista sau nu ar fi ceea ce sînt. Aceas¬ 
tă teză este adesea considerată echivalentă 
tezei că există modalităţi de re (vezi moda¬ 
litate). Mai există şi o concepţie esenţialistă 
înrudită cu aceasta, expusă pentru prima 
dată de *Locke, că obiectele au în mod 
necesar o „esenţă reală** — deşi încă necu¬ 
noscută — care explică (cauzal) proprie¬ 
tăţile lor mai uşor observabile (sau esenţa 
lor „nominală**). în vremea din urmă, pro¬ 
blemele pe care le ridică această a treia 
concepţie au fost reconsiderate şi resusci¬ 
tate de filozofi ca Saul *Kripke şi Hilary 
Putnam. Ei au aplicat anumite consideraţii 
esenţialiste la probleme ivite în legătură cu 
*logica modală cuantificată şi analiza sem- 

nificaţiei aserţiunilor modale, precum şi, în 
general vorbind, la problemele de filozofia 
ştiinţei şi de filozofia limbajului. 

esse (în latină: a fi). Termen folosit în filo¬ 
zofia scolastică pentru existenţă. Vezi To- 
ma d’Aquino. 

esse est percipi (în latină: a fi înseamnă a 
fi perceput). Considerată adesea în mod 
greşit ca rezumînd metafizica lui Berkeley, 
această formulă a fost de fapt aplicată de el 
numai lucrurilor sensibile — mai precis 
*datelor senzoriale. Formula-rezumat co¬ 
rectă este disjuncţia esse est aut perei pere 
aut percipi (a fi înseamnă ori a percepe ori 
a fi perceput), în care încap atît experien¬ 
ţele cît şi „posesorii** lor. 

este. Cuvînt cu trei utilizări fundamental 
diferite. în „Luceafărul de dimineaţă este 
Luceafărul de seară** el indică identitatea; 
în „Idiotul ăsta este beat** indică predicaţia; 
iar în „Colo departe este o colină verde** in¬ 
dică existenţa. Cea de a doua lectură e re¬ 
dundantă, deoarece predicaţia sau atribui¬ 
rea ar putea fi indicată, cum se şi întîmplă 
în unele limbi şi sisteme logice, nu prin- 
tr-un simbol separat, ci prin poziţiile rela¬ 
tive ale subiectului şi predicatului. Relaţia 
problematică dintre „trebuie** şi „este** stă 
la baza *furcii lui Hume şi a *erorii natura¬ 
liste. Vezi şi fiinţă; identitate. 

estetică. Studiul filozofic al artei. La ori¬ 
ginea sa greacă, termenul desemna studiul 
experienţei senzoriale în general şi abia de 
la mijlocul secolului al XVIII-lea, în con¬ 
formitate cu o accepţiune introdusă de filo¬ 
zoful german *Baumgarten, s-a statornicit 
o referinţă particulară la ideea de *fTumos 
din natură şi artă. Semnificaţia curentă s-a 
dezvoltat chiar şi mai tîrziu, în secolul 
al XVIII-lea şi la începutul celui de-al 
XlX-lea, coincizînd cu prima articulare cla¬ 
ră a noţiunii de arte frumoase. 

Discuţii despre frumos se întîlnesc în 
întreaga istorie a filozofiei, însă pînă în 
perioada modernă ele erau legate invariabil 
de preocupări primordiale de ordin episte¬ 
mologic şi ontologic, de cele privind valo¬ 
rile sociale şi morale sau de cele de logică. 
*Platon şi *Aristotel, de exemplu, erau pre¬ 
ocupaţi amîndoi de întrebarea dacă arta 

poate să întruchipeze şi să comunice cu¬ 
noaştere şi adevăr. Iar credinţa lui Platon că 
nu poate — dat fiind că arta se află la o ma¬ 
rc depărtare de realitate — l-a făcut să alun¬ 
ge cele mai multe dintre formele artei din 
Republica sa ideală, pentru ca ele să nu-i 
abată pe cetăţeni de la îndeletniciri mai no¬ 
bile. în prima parte a secolului al XVlII-lea, 
(llozofi empirişti ca Francis *Hutcheson şi 
David *Hume erau preocupaţi cu precădere 
dc standardele şi de logica judecăţilor noas¬ 
tre despre gust şi frumos. 

Imboldul efectiv pentru ideea esteticii ca 
ramură distinctă a filozofiei a venit din 
scrierile lui Baumgarten şi îndeosebi din 
cele ale lui *Kant, pentru că fiecare dintre 
ci a ajuns să considere conştiinţa estetică 
drept un element semnificativ şi unitar al 
experienţei umane în ansamblu. în concep¬ 
ţia lui Kant judecata estetică diferă deopo¬ 
trivă de cea teoretică (adică cognitivă), cît 
şi de cea practică (adică morală) prin aceea 
că este efectuată cu totul subiectiv, cu re¬ 
ferire numai la subiectul însuşi (cu toate că 
şi această judecată cîştigă asentimentul ge¬ 
neral în virtutea fundamentului comun al 
subiectivităţii noastre). Totodată, argumen¬ 
tează Kant în Critica facultăţii de judecare 
(1790), judecata estetică oferă punctul de 
convergenţă esenţial pentru legarea aspec¬ 
telor teoretic şi practic ale naturii noastre. Ea 
poate astfel să împace lumea naturii cu cea 
a libertăţii, despre care el arătase anterior, 
în Critica raţiunii pure (1785) şi Critica 
raţiunii practice (1788), că sînt distincte. 

Teoriile estetice ale lui Kant aveau să 
capete o elaborare amplă în opera filozofi¬ 
lor germani de după el, ca Friedrich *Schil- 
ler, *Schopenhauer şi *Hegel, unde pre¬ 
ocuparea specială a acestora privind condi¬ 
ţiile subiective ale conştiinţei estetice şi, în 
particular, rolul *imaginaţiei, au dus la o 
relaţie tot mai strînsă între estetică şi filo¬ 
zofia spiritului. 

Tendinţele istorice din domeniul esteticii 
SC regăsesc mai mult sau mai puţin în prac¬ 
tica actuală. Numeroşi gînditori anglo-ame- 
ricani, de pildă, continuă tendinţa empiriş¬ 
tii, centrîndu-şi preocupările pe logica eva¬ 
luării estetice şi a judecăţii critice; pe de 
iiltă parte, pe urmele eseului clasic al lui 
Tolstoi Ce este arta?, filozofii de orientare 


marxistă au acordat o atenţie specială pro¬ 
blemelor valorii morale şi sociale a artei. 
Mai de curînd se înregistrează o revenire la 
asocierea kantiană şi post-kantiană a esteti¬ 
cii cu filozofia spiritului — deşi această 
linie de cercetare are de mult trecere printre 
filozofii existenţialişti şi fenomenologi — 
iar de o atenţie specială au beneficiat impli¬ 
caţiile investigaţiilor lui Freud asupra meca¬ 
nismelor imaginaţiei şi ale inconştientului. 

Estetica contemporană are însă o preg¬ 
nantă aplecare analitică, iar o parte însem¬ 
nată a literaturii de estetică îmbracă forma 
unor eseuri şi articole îngust specializate. 
Tind să precumpănească două preocupări. 
Întîi, analiza a ceea ce sînt, în sens tehnic, 
teoriile despre artă: de exemplu, teoriile de¬ 
spre artă ca formă, sau ca expresie, sau ca 
simbol, şi teoria idealistă formulată în pri¬ 
ma jumătate a secolului nostru de Benedet- 
to *Croce şi R. G. *Collingwood. în al doi¬ 
lea rînd, analiza anumitor concepte ţinînd 
de artă, cum sînt însuşi conceptul de operă 
de artă sau conceptele de semnificaţie, in¬ 
tenţie, reprezentare şi iluzie în arte. 

Se cuvine observat, totuşi, că, cel puţin 
în filozofia contemporană britanică, esteti¬ 
ca nu şi-a aflat încă un loc bine precizat. 
Aşa se face că întrebări de felul: cu ce se 
ocupă sau ar trebui să se ocupe estetica, cît 
de distinctă este ea de preocupările criticii 
de artă şi ale teoriei artei, pe de o parte, şi 
de cele ale psihologiei, pe de alta — rămîn 
prezente în dezbaterea filozofică curentă. 

etern. 1. Fără sfîrşit în timp. 2. Atemporal. 
Formele sau Ideile lui Platon trebuie con¬ 
siderate cu siguranţă ca fiind atemporale; 
iar în acest caz, încercarea sa din Phaidon 
de a întemeia pe această teorie doctrina ne¬ 
muririi sufletului trebuie să fi fost greşită. 
Vezi Platon. 

eterologic. Inaplicabil sieşi. De exemplu, 
„francez** e eterologic, pentru că nu e un 
cuvînt francez {compară omologie). Vezi 
paradoxul lui Grelling. 

etică. Pentru oamenii ce nu se îndeletnicesc 
cu filozofia, cuvîntul „etică** sugerează un 
ansamblu de standarde în raport cu care un 
grup sau o comunitate umană decid să-şi 
regleze comportamentul — spre a deosebi 
ce este legitim sau acceptabil în urmărirea 



scopurilor lor de ceea ce nu este aşa. Se 
vorbeşte în acest sens de „etica afacerilor** 
sau de o „etică medicală**. Nu toate uti¬ 
lizările termenului se cer asociate neapărat 
cu o activitate specifică. Dacă are sens să 
vorbim de respectarea anumitor principii 
într-o sferă de activitate determinată ca 
medicina sau comerţul, atunci pot foarte 
bine să existe standarde de moralitate apli¬ 
cabile oamenilor nu doar în virtutea rolu¬ 
rilor lor particulare, ci, în mod general, în 
raport cu faptul că sînt oameni care trăiesc 
printre alţi oameni. în ţările occidentale, cel 
mai clar exemplu al unui asemenea sistem 
ar fi doctrina morală creştină. 

Sensul filozofic al termenului „etică** are 
evidente legături cu această accepţiune co¬ 
tidiană, dar nu este identic cu ea. Ca orice 
altă îndeletnicire filozofică, cercetarea etică 
vizează principiile fundamentale şi con¬ 
ceptele de bază ce se regăsesc sau ar trebui 
să se regăsească în orice domeniu particu¬ 
lar al gîndirii şi activităţii umane. Fiind o 
ramură a filozofiei, etica e un studiu teore¬ 
tic. Prin aceasta ea diferă de „etica** în sen¬ 
sul profan schiţat mai înainte prin aceea că 
orice corp real de credinţe etice, de exem¬ 
plu etica creştină, este menit a fi nu doar o 
expunere şi analiză a anumitor doctrine 
teoretice, ci şi un ghid de viaţă practic. 
„Etica** filozofică şi „etica** în sens nefilo- 
zofic au ca element comun obiectul lor; fi¬ 
lozofii moralei studiază tocmai acele sis¬ 
teme care urmăresc să călăuzească viaţa 
oamenilor ca oameni. Este totuşi important 
să nu fie supralicitată în acest context dis¬ 
tincţia dintre profan şi filozof; în măsura în 
care omul de rînd gîndeşte critic despre 
propriile-i vederi morale sau despre cele ale 
altora, sau meditează asupra justificării lor, 
sau le compară cu alte atitudini, rivale, el 
este în felul său un filozof al moralei. 

în sens clasic, etica s-a îndeletnicit cu 
activităţi de acest gen. Speculaţia, însă, a 
trecut la răstimpuri şi dincolo de preocu¬ 
parea directă pentru chestiuni pe care un 
nefilozof le-ar considera ca ţinînd de etică. 
Vom releva aici trei căi pe care se pot anga¬ 
ja filozofii, căi ce pot fi socotite şosele ma¬ 
gistrale în teritoriul eticii, dar care într-un 
fel sau într-altul tind să se îndepărteze de 
preocupările curente ale vieţi morale. 


1) Un etician se poate apleca asupra unui 
ansamblu de principii, virtuţi şi atitudini re¬ 
cunoscute de un grup sau de o instituţie 
existente, ansamblu ce nu este în chip pri¬ 
mordial filozofic (dat fiind că are scopuri 
practice şi nu teoretice), spre a încerca să 
explice şi să analizeze liniamentele lui mo¬ 
rale de bază. în această categorie ar intra, 
bunăoară, orice critică a eticii creştine. Mai 
frecventă este situaţia în care un etician in¬ 
vestighează o teorie morală inventată şi 
modificată de alţi filozofi. Aceştia ori au 
crezut că teoria lor explică mai bine decît 
orice doctrină prefilozofică ar fi facut-o 
„care sînt în realitate lucrurile în care cre¬ 
dem cu toţii**, ori au susţinut-o ca pe un 
ghid îmbunătăţit al acţiunii practice. Cel 
mai bun exemplu de acest fel, cel puţin în 
tradiţia filozofică anglo-saxonă, este teoria 
*utilitarismului. Dintre toate concepţiile 
privitoare la modul în care un om trebuie să 
trăiască, aceasta e în prezent cel mai amplu 
discutată, analizată, criticată, atacată şi 
apărată. Totuşi, ea a fost creată în întregime 
de filozofi şi nu are vreun grup sau vreo 
instituţie proprie. 

2) Revenind la comparaţia cu eticile spe¬ 
cifice, cum sînt cele ale comerţului şi me- 
dicinei, ajungem la problema justificării. E 
de presupus că regulile valabile în aceste 
sectoare nu sînt arbitrare, instituite şi susţi¬ 
nute de bunul plac al unei autorităţi capri¬ 
cioase. Spre a respinge o asemenea acuza¬ 
ţie, un apărător al sistemului eticii medica¬ 
le, de exemplu, ar încerca să arate că regu¬ 
la în discuţie este necesară în raport cu 
scopurile medicinei sau cel puţin utilă în 
acest sens. Astfel, el ar putea susţine princi¬ 
piul confidenţialităţii a tot ceea ce pacientul 
îi spune medicului în cabinetul de consul¬ 
taţii, arătînd că acest principiu creează în 
pacient un sentiment de încredere, care la 
rîndul său îl predispune spre o mai mare 
onestitate, ceea ce înseamnă că medicul va 
primi astfel mai multe date pe care să-şi 
întemeieze diagnosticul. Acest mod de ar¬ 
gumentare este acceptabil deoarece există 
un scop îndeobşte recunoscut al medicinei 
— prevenirea şi vindecarea bolilor. Dacă 
am construi însă o argumentare similară în 
favoarea regulilor ce se aplică oamenilor nu 
într-o calitate sau alta, particulară, a lor, ci 

pur şi simplu ca oameni, am avea nevoie şi 
aici, în mod analog, de un scop îndeobşte 
admis. Acest considerent i-a împins pe filo¬ 
zofii moralei către speculaţii uneori foarte 
problematice. Condiţia umană poate fi ca¬ 
racterizată în termenii unor generalizări 
privitoare la natura umană, la Dumnezeu şi 
relaţia sa cu Omul sau la condiţiile necesare 
ale vieţii sociale. Oricare ar fi însă baza, se 
va încerca într-un fel sau altul să se înve¬ 
dereze că aceşti factori esenţiali determină, 
într-un mod nu totdeauna evident, un scop 
sau sens al vieţii. O dată stabilit cu claritate 
acest scop, orice principiu sau virtute mora¬ 
lă pot fi evaluate prin prisma contribuţiei pe 
care o aduc, sau eventual nu o aduc, la atin¬ 
gerea lui. Devine astfel aproape inevitabilă 
trecerea de la investigarea moralei însăşi la 
investigarea factorilor care o fac posibilă 
sau necesară. 

Cele descrise pînă aici reprezintă ceea ce 
s-ar numi în prezent etică normativă. 
Aceasta constă îh investigarea conţinutului 
principiilor şi virtuţilor morale şi în justifi¬ 
carea lor prin raportare la condiţia umană. 
Deşi unii dintre autorii clasici din domeniul 
filozofiei morale — între care Aristotel, 
Toma d’Aquino, Spinoza, Hobbes, Hume, 
Kant şi J. S. Mill — nu s-ar fi recunoscut pe 
ci înşişi şi operele lor în această prezentare 
a noastră (de altminteri, unele din preocu¬ 
pările lor etice se şi situează realmente în 
afara acestui cadru), în termeni generali eti¬ 
ca filozofică a constat, pînă în secolul nos¬ 
tru, în acest tip de cercetări. 

3) Există însă şi întrebări legate de mora¬ 
lă care nu vizează conţinutul ei, în ele ne- 
fiind vorba nici despre valabilitatea sau nu 
a unor principii, nici despre felul în care 
trebuie să trăim. Sînt întrebări generate de 
nedumeriri în privinţa formei logice a mo¬ 
ralei. Astfel, de exemplu, problema obiec¬ 
tivităţi! sau subiectivităţii judecăţilor mora¬ 
le şi problema relaţiei logice dintre cre¬ 
dinţele morale şi cele factuale {vezi eroarea 
naturalistă) nu vizează direct conţinutul 
vreunei forme particulare de viaţă morală 
— reală sau imaginară —, ci regulile logice 
generale ale oricărei morale sau ale orică¬ 
rei argumentări morale, indiferent de ce 
anume urmăreşte ea să susţină sau să con¬ 
damne. Acest tip de probleme diferă de 


cele din etica normativă şi sînt caracterizate 
drept probleme metaetice. Evident că ase¬ 
menea consideraţii metaetice sînt în sens 
pur logic anterioare celor ce ţin de etica 
normativă. De exemplu, înainte de a fi de¬ 
cis dacă credinţele morale reflectă un ade¬ 
văr obiectiv sau sînt dependente de dorinţe¬ 
le personale ale celor ce le împărtăşesc, nu 
poţi şti ce formă de argumentare este potri¬ 
vită pentru susţinerea sau respingerea unei 
credinţe morale date. De fapt nu poţi şti 
nici măcar dacă este în genere posibilă ar¬ 
gumentarea raţională în chestiuni de morală. 
Astfel, mulţi filozofi ai moralei din secolul 
al XX-lea — de exemplu Moore, Steven- 
son şi Hare — au susţinut, uneori implicit 
iar alteori explicit, teza că sarcina primor¬ 
dială a eticii este de a se ocupa de probleme 
metaetice, lăsînd deschisă problema dacă 
mai tîrziu vor putea fi abordate şi probleme 
mai de conţinut ale moralei (cele ale eticii 
normative). 

eu (în engleză seif). 1. Termen tehnic care 
semnifică o persoană, dar gîndită ca necor¬ 
porală şi esenţialmente conştientă. Uneori 
eul e pur şi simplu identificat cu conceptul 
platonician de *suflet. *Descartes însă, ar- 
gumentînd în Discurs că „eur‘ din „(Eu) 
gîndesc, deci exist“ este prin esenţa sa o 
substanţă gînditoare, prezintă o teorie sub- 
stanţialistă a eului. *Hume, pe de altă parte, 
susţinînd în Treattise că în experienţă nu ne 
sînt date decît „percepţii ale minţii“ detaşa¬ 
te şi separate între ele, încearcă o explicaţie 
serială. Majoritatea filozofilor contempo¬ 
rani ar prefera să ocolească întreaga ches¬ 
tiune, insistînd că experienţele pot fi identi¬ 
ficate numai ca experienţe ale unor oameni 
în came şi oase. 2. Sinonim pentru „ego“, 
ca în contextul unde Hume neagă că sîntem 
vreodată „lăuntric conştienţi de ceea ce nu¬ 
mim eul nostru“ (în engleză our seif). Vezi 
şi supravieţuire şi nemurire. 

Euclid {fl. c. 300 a.Chr.). Matematician 
care a întemeiat o şcoală şi a predat la Ale¬ 
xandria. Tratatul său de *geometrie în trei¬ 
sprezece cărţi. Elementele, a fost timp de 
peste două mii de ani manualul de căpete¬ 
nie în materie, abia în secolul al XlX-lea 
fiind luată serios în consideraţie posibilita¬ 
tea unei *geometrii neeuclidiene, cu un set 



E euristic 

— 

de *axiome diferit. Pînă în preajma primu¬ 
lui război mondial, în şcolile britanice geo¬ 
metria era adesea numită simplu „Euclid“. 

euristic. Servind la iniţierea sau stimularea 
investigaţiei. In multe cazuri presupune 
înaintarea către o soluţie prin încercări şi 
erori, în absenţa unui *algoritm. în logica 
modernă, cuvîntul califică un proces ce poa¬ 
te rezolva o anumită categorie de probleme, 
dar nu oferă nici o garanţie de succes. 

Eurytos din Crotona. Discipol al lui '"Pi- 
tagora, cunoscut numai prin procedeul său 
de a asocia făpturi particulare cu anumite 
numere de pietricele şi de a le reprezenta 
prin acestea. Cea mai plauzibilă interpreta¬ 
re a acestei practici este că el considera că 
esenţa unei categorii de obiecte constă din 
punctele necesare pentru a delimita supra¬ 
feţele lor. Vezi presocratici. 

eutanasie. Potrivit etimologiei înseamnă 
„moarte bună“ („mod bun de a muri“), dar 
în sensul curent se aplică unei morţi uşoare 
văzută ca un mod de a pune capăt unei ma¬ 
ladii de obicei fără leac şi pe care pacientul 
o simte ca insuportabilă. Toţi cei ce mili¬ 
tează pentru legalizarea eutanasiei sublini¬ 
ază că ea nu poate fi decît voluntară, văzînd 
în dorita de ei modificare a legislaţiei o im¬ 
portantă extindere a drepturilor individului. 
Se vorbeşte de eutanasie pasivă atunci cînd 
moartea survine ca rezultat al simplei înce¬ 
tări a măsurilor de menţinere nedorită în 
viaţă; iar de eutanasie activă, atunci cînd 
cineva, de preferinţă pacientul însuşi, între¬ 
prinde ceva concret în vederea decesului. 
Acest mod de curmare a vieţii este moral¬ 
mente echivalent, în cazul unei persoane 
diferite, cu asistenţa la suicid, iar în cazul 
pacientului, cu suicidul. 

evaluativ. Care face să intervină, ori suge¬ 
rează, reguli sau standarde, ca opus faţă de 
ceea ce e pur descriptiv. Orice enunţ eva¬ 
luativ implică o judecată de valoare din 
partea persoanei care-1 formulează. Vezi şi 
normativ. 

eveniment. Ceva ce are loc (ca opus unui 
obiect material), fiind gîndit de obicei ca 
petrecîndu-se într-un timp şi loc determina¬ 
bile. Nu presupune neapărat participarea 

unor agenţi umani. Este conceput adesea ca 
aflîndu-se în relaţii cauzale cu alte eveni¬ 
mente; se poate spune că un eveniment cau¬ 
zează sau are ca efect producerea unui alt 
eveniment. Vezi cauzare. 

exemplar (în engleză token). Fiecare dintre 
specimenele individuale ce aparţin unei 
clase generale. Ele pot fi descrise toate 
drept exemplare ale acelui unic tip. Dacă, 
de exemplu, cineva comite un sofism de o 
anumită speţă recunoscută şi avînd o denu¬ 
mire consacrată, raţionamentul său particu¬ 
lar e un exemplar al respectivului tip de 
sofism. 

existenţă. Vezi fiinţă. 

Existenţialism. Orientare sau atitudine fi¬ 
lozofică, distincte de o dogmă sau un sis¬ 
tem particular. Originile sale sînt atribuite 
lui *Kierkegaard. Existenţialismul a deve¬ 
nit influent în Europa continentală în a 
doua pătrime a secolului al XX-lea, prin 
scrierile lui *Heidegger, *Jaspers, *Marcel 
şi *Sartre. Este îndeobşte opus doctrinelor 
raţionaliste şi empiriste care admit că uni¬ 
versul este un sistem determinat, ordonat, 
inteligibil pentru observatorul contempla¬ 
tiv, care poate să descopere legile naturale 
ce guvernează toate fiinţele, şi acordă raţi¬ 
unii rolul de putere călăuzitoare a activităţii 
umane. 

în viziunea existenţialistă, problema fiin¬ 
ţei trebuie să aibă întîietate, în investigaţia 
filozofică, faţă de problema cunoaşterii. 
Fiinţa nu poate fi făcută materie de cerceta¬ 
re obiectivă; ea se revelează individului pe 
calea reflecţiei asupra propriei sale existen¬ 
ţe concrete în timp şi spaţiu. Existenţa este 
fundamentală: ea este faptul prezenţei şi al 
participării individului la o lume schimbă¬ 
toare şi potenţial primejdioasă. Fiecare in¬ 
divid înzestrat cu conştiinţa de sine îşi înţe¬ 
lege propria existenţă prin prisma experien¬ 
ţei sale de sine şi a trăirii situaţiei în care se 
află. Eul de care e conştient este o fiinţă 
gînditoare ce are credinţe, speranţe, temeri, 
dorinţe, nevoia de a găsi un scop, ca şi o 
voinţă ce-i poate determina acţiunile. Pro¬ 
blema existenţei nu poate avea nici o sem¬ 
nificaţie dacă e privită imparţial şi abstract; 
ea poate fi privită numai prin prisma im- 

experienţă senzorială 


pactului experienţelor asupra unui existent 
particular. Nici un individ nu are vreun loc 
sau funcţie predeterminate înăuntrul unui 
sistem raţional şi nimeni nu poate deduce 
prin raţionament în ce fel e dator să acţio¬ 
neze; fiecare individ este nevoit să-şi asu¬ 
me responsabilitatea de a opta. Condiţia 
omului este una de anxietate rezultată din 
înţelegerea inevitabilei sale libertăţi de a 
opta, din necunoaşterea viitorului, din con¬ 
ştiinţa posibilităţilor multiple şi din finitu- 
dinea unei existenţe care a fost precedată de 
neant şi sfîrşeşte inevitabil în neant. 

Gînditorii existenţialişti disting între for¬ 
me de existenţă „autentice** şi „neautenti¬ 
ce**. Unii fac această distincţie pe baza stră¬ 
duinţei individului de a transcende o situ¬ 
aţie particulară, alternativa fiind o negare a 
libertăţii şi abandonul către o formă de ano¬ 
nimat proprie unui existent creat de împre¬ 
jurări. Alţii neagă posibilitatea transcen- 
derii propriului punct de vedere şi susţin că 
viaţa morală e o iluzie: autenticitatea constă 
în păstrarea identităţii personale individua¬ 
le aflate în primejdia de a fi erodată de 
amăgiri sub influenţa solicitărilor societăţii. 
Alţii, în fine, văd în recunoaşterea altor 
indivizi liberi şi în comunicarea cu ei un 
criteriu al existenţei autentice. 

experienţă. *Empirismul filozofic susţine, 
împotriva *raţionalismului, că întreaga 
noastră cunoaştere, sau cel puţin întreaga 
cunoaştere pe care o avem despre ceea ce 
*Hume ar numi „chestiuni privitoare la 
fapte şi la existenţa reală** se bazează în 
mod necesar pe experienţă şi poate fi Justi¬ 
ficat numai cu referire la ea. 

Se cere făcută o distincţie de importanţă 
crucială între două interpretări foarte diferi¬ 
te ale cuvîntului „experienţă**, a cărui ambi¬ 
guitate se regăseşte la mulţi alţi termeni 
asociaţi. în accepţiunea uzuală ne-tehnică, 
a spune despre cineva că are experienţă în 
domeniul calculatoarelor, sau a vorbi de¬ 
spre priveliştile pe care cineva le-a văzut 
ori despre percepţiile pe care le-a avut în¬ 
seamnă a implica ceva privitor la existenţa 
calculatoarelor reale şi la comerţul cognitiv 
al persoanei respective cu obiecte materiale 
reale. Filozofii însă, impresionaţi de toate 
argumentele demoralizatoare ale sceptici¬ 


lor, folosesc adesea cuvîntul „experienţă** 
exclusiv cu referire la modul în care îi apa¬ 
re ea subiectului, eliminînd orice implicaţie 
privitoare la cum ar putea sta lucrurile 
într-o *lume exterioară şi obiectivă. Ideea 
lor călăuzitoare, sau poate amăgitoare, este 
că fiecare dintre noi poate avea certitudine 
numai în privinţa propriilor sale experienţe, 
în această interpretare ţărcuită şi „privată**, 
astfel îneît orice pretenţii privind experien¬ 
ţa în sensul cotidian şi „public** sînt incori¬ 
gibil imprudente. 

Astfel de filozofi fac să fie mult mai greu 
de apreciat ce anume antrenează — în bine 
sau în rău — această insistenţă a lor de a da 
sensuri speciale şi „private** unor cuvinte 
familiare ce sînt folosite îndeobşte tocmai 
în acest mod „public** pe care ei se strădu¬ 
iesc aici să-l repudieze. în mod obişnuit, a 
spune că cineva a văzut sau a perceput în 
vreun alt fel ceva implică ideea că acel ceva 
preexistă percepţiei şi este independent de 
percipient: despre lucrurile ce bîntuie halu¬ 
cinaţiile unui om beat nu vom spune că au 
fost văzute de el, ci că i-au apărut în chip de 
„vedenii**, că i s-au năzărit. Hume greşea 
deci vorbind despre „percepţii ale minţii** 
atunci cînd îşi propunea să susţină că nu 
avem nici un temei adecvat din punct de 
vedere filozofic pentru a crede că există lu¬ 
cruri materiale ontologic independente de 
astfel de „percepţii** (private). 

Cam la fel este derutant astăzi să vorbeşti 
despre date senzoriale atunci cînd ţii cu ori¬ 
ce preţ să nu te angajezi în privinţa exis¬ 
tenţei sau a cunoaşterii lucrurilor materiale 
(publice). 

Un paralogism de echivocaţie foarte răs- 
pîndit constă în a susţine că întrucît ai avut, 
în sensul „privat**, experienţa lui Dumne¬ 
zeu, urmează că ai avut experienţa lui 
Dumnezeu şi în sens „public**: prima aserţi¬ 
une (despre ceea ce ţi s-a părut) nu trebuie 
confundată cu cea de a doua (că te-ai întîl- 
nit în manieră cognitivă cu un Creator real). 
Vezi şi a priori şi a posteriori; analitic şi sin¬ 
tetic; empirism; adevăr necesar şi adevăr 
contingent. 

experienţă senzorială. Porţiune din bio¬ 
grafia unui agent derivată din receptarea de 
stimuli prin cele cinci simţuri; sau, un corp 
unic şi unificat de astfel de stimuli. Acest 



explicaţie 

element al vieţii ridică mai multe probleme 
filozofice. Cînd un agent primeşte astfel de 
stimuli, absoarbe el sau reacţionează la 
activităţi şi calităţi ale unor obiecte fizice 
existente în lumea materială „din afara“ sa? 
Presupunînd că există astfel de obiecte, 
cauzează ele impresiile sale sensibile? Ne 
dau aceste impresii desluşiri privitor la na¬ 
tura presupuselor corpuri exterioare? Ce 
anume conferă unei experienţe senzoriale 
unice unicitatea ei ca deosebită de plurali¬ 
tatea unei impresii compuse? Aceste între¬ 
bări pot fi rezumate în următoarea: Ce cu¬ 
noaştere, şi despre ce, poate fi dobîndită din 
experienţa senzorială? Vezi şi percepţie. 

explicaţie. 1. Vezi explicaţie istorică; expli¬ 
caţie mecanică. 2. (în logică) O modalitate 
de analiză prin care se dă unui concept im¬ 
precis o definiţie formală precisă, graţie că¬ 
reia să poată fi utilizat în scop logic formal. 

explicaţie istorică. O temă ce a stat în cen¬ 
trul unor ample discuţii şi controverse din 
filozofia istoriei. Disputele de dată recentă, 
în care se recunoaşte ecoul unor dispute 
mai vechi privitoare la relaţiile dintre stu¬ 
diile umaniste şi ştiinţele naturii, gravitează 
în bună parte în jurul a două teze opuse: 
teza că o asemenea explicaţie este, sub as¬ 
pectul structurii ei esenţiale, de acelaşi fel 
cu explicaţiile de genul celor utilizate tipic 
în contextele ştiinţifice, şi teza contrară, că 
ea este sui generis, susceptibilă de a fi ana¬ 
lizată după o schemă total diferită. Susţină¬ 
torii primei poziţii, favorizată iniţial de că¬ 
tre empiriştii logici preocupaţi să afirme 
unitatea metodei ştiinţifice, invocă modelul 
nomologic-deductiv (sau *înglobant la legi) 
al explicaţiei; în istorie ca şi aiurea, un eve¬ 
niment este explicat în măsura în care aser¬ 
ţiunea privind producerea sa poate fi deri¬ 
vată din premise ce constau din descrieri 
ale condiţiilor iniţiale şi din „ipoteze uni- 
versale“ sau legi. Susţinătorii celei de a 
doua, pe de altă parte, pun accentul pe rolul 
de căpetenie pe care-1 Joacă în înţelegerea 
comportamentului uman ideile de semnifi¬ 
caţie şi de intenţie; ei argumentează că 
acestea plasează explicaţiile istorice într-un 
cadru de interpretare teleologic sau raţio¬ 
nal, ce nu are un corespondent la nivelul 
gîndirii şi cercetării ştiinţifice. 

explicaţie mecanică. Expresie folosită cu 
conotaţii diverse şi adesea destul de vagi, 
acoperind sfere de denotaţie substanţial 
diferite. Reprezentanţii biologiei vitaliste şi 
organismice, de exemplu, înclină să-i ca¬ 
racterizeze pe toţi oponenţii lor drept meca- 
nişti, deşi aceşti oponenţi pun ei înşişi în¬ 
totdeauna un mare accent pe chimismul 
organismelor, iar explicaţia chimică este 
adesea pusă în contrast cu cea mecanică. 
Confuzia între ceea ce trebuie şi ceea ce nu 
trebuie să conteze drept explicaţie mecani¬ 
că este alimentată de faptul lingvistic că în 
limbajul nefilozofic obişnuit cuvîntul „me- 
canism“ acoperă cu mult mai mult decît 
cuvîntul „maşină“ (vezi şi mecanism). Prin 
maşină în sensul cel mai tipic se înţelege un 
dispozitiv creat de om pentru realizarea 
unor obiecte ce puteau fi, şi înainte chiar 
erau, realizate de oameni, cum este de 
exemplu o maşină de cusut sau un aparat de 
muls. în schimb, sîntem dispuşi să numim 
mecanism aproape orice sistem în care une¬ 
le elemente acţionează asupra altora. 

Discuţiile despre explicaţia mecanică şi 
ambiţiile de a extinde cît mai mult cîmpul 
ei de aplicare au ajuns pentru prima dată în 
prim-planul preocupărilor filozofice în se¬ 
colul al XVII-lea. Astfel, Introducerea la 
Leviathan-w\ lui *Hobbes porneşte de la 
sugestia că toate vieţuitoarele sînt un fel de 
maşini naturale; în timp ce, în mod cores¬ 
punzător, automatele nu pot fi decît nişte 
organisme artificiale. în continuare Hobbes 
promite să edifice noua sa ştiinţă despre 
stat, conceput ca un artefact avînd propria 
sa viaţă artificială. *Descartes, la rîndul 
său, consideră familiarele principii fiinda- 
mentale ale contactului direct, ale contrac¬ 
ţiei şi dilataţiei, ale acţiunii mecanice drept 
legi universale şi necesare ale oricărei ma¬ 
terii posibile. Partea a V-a a Discursului 
său recomandă nu să afirmăm că dobitoa¬ 
cele şi chiar oamenii sînt de fapt maşini, ci 
considerăm... drept o maşină... corpul 
oricărui animal“ (subl. noastră). 

Dar paradigma tradiţională a explicaţiei 
mecanice a fost oferită, aproape de la prima 
ei publicare, de către „incomparabila lucra¬ 
re a dlui Newton“ Philosophiae Naturalis 
Principia Mathematica (1687). *Newton 
însuşi înclina să considere drept un neajuns 

al acestei lucrări admiterea *acţiunii la dis¬ 
tanţă în atracţia gravitaţională. El a sugerat 
în cîteva rînduri că forţele gravitaţionale 
trebuie să se transmită cumva printr-un me¬ 
diu corporal continuu aflat între corpuri, 
dar deocamdată nedetectat. In secolele ur¬ 
mătoare această idee, că acţiunea la distan¬ 
ţă ar fi imposibilă şi chiar de neconceput, a 
fost abandonată, în timp ce sistemul din 
Principia lui Newton, interpretat acum ca 
admiţînd în mod neechivoc o atare acţiune, 
a rămas paradigmatic. 

expresie denotativă. Vezi a denota. 

extensiune. 1. Ceea ce are dimensiuni spa¬ 
ţiale. Conceptul a fost folosit de către *Des- 
cartes pentru a distinge materia, care este 
extinsă ori are extensiune, de spirit, pe care 
el îl considera o substanţă gînditoare fără 
dimensiuni spaţiale. 2. Vezi extensiune şi 
intensiune. 

extensiune şi intensiune. Distincţie intro¬ 
dusă în Logica de la Port Royal (1662) 
{vezi Port Royal) folosind denumirile de 
„întindere“ şi „comprehensiune**. Începînd 
din secolul al XlX-lea, autorii englezi l-au 
urmat fie pe Sir William Hamilton, înlo¬ 
cuind cuvîntul „comprehensiune** prin „in¬ 
tensiune** — cuvînt fără altă întrebuinţare 
în limbajul curent — fie pe J. S. Mill, înlo¬ 
cuind distincţia prin aceea dintre *denotaţie 
şi conotaţie. Extensiunea unui *termen, 
*predicat sau *concept general constă din 
toate acele entităţi la care termenul sau pre¬ 
dicatul se aplică corect sau care cad sub 
respectivul concept {vezi şi clasă). Ideea de 
intensiune este mai greu de definit şi în 
privinţa definirii ei nu există unanimitate, 
în sensul Logicii de la Port Royal ar trebui 
spus că intensiunea unui termen sau con¬ 
cept general A este formată din toţi acei ter¬ 
meni generali (concepte generale) B pentru 
care „Toţi A sînt F* e un adevăr necesar, fie 
pentru că B face parte din definiţia explici¬ 
tă a lui /l, fie pentru că se poate demonstra 
că orice este A are cu necesitate şi proprie¬ 
tatea B. Astfel „a avea suma unghiurilor 
interne egală cu două unghiuri drepte** face 
parte din intensiunea termenului „triunghi**, 
deşi nu figurează în definiţia acestuia. Alţii 
includ în intensiune numai acei termeni 


care fac parte din definiţia explicită a unui 
termen cu intensiune complexă, iar unii fo¬ 
losesc cuvîntul „intensiune** doar ca pe un 
mijloc de a marca contrastul dintre extensi¬ 
unea unui termen general şi înţelesul sau 
semnificaţia lui. 

în logica contemporană, care pune ac¬ 
centul nu pe termenii generali ci pe propo¬ 
ziţii, contrastul mai frecvent întîlnit este cel 
dintre ocurenţele extensionale şi cele inten- 
sionale ale expresiilor. Despre o expresie se 
spune că apare extensional (are ocurenţă 
extensională) într-o propoziţie dacă şi numai 
dacă această expresie este fie 1) un *termen 
singular, a, fie 2) un *predicat, F, fie 3) o 
propoziţie, p, iar următoarele substituţii nu 
afectează *valoarea de adevăr a respectivei 
propoziţii: 1) „F* în locul lui „a**, unde „a‘* 
şi „F* au aceeaşi denotaţie, 2) „G** în locul 
lui „P*, unde „G‘* şi „F** au aceeaşi exten¬ 
siune, 3) „^** în locul lui ,^‘*, unde ,^** şi 
au aceeaşi valoare de adevăr. Astfel, 
propoziţia „Autorul lucrării Mysticism and 
Logic a fost membru al Camerei Lorzilor şi 
profesor la Cambridge** este extensională 
în toate componentele ei, dat fiind că se pot 
face următoarele substituţii fără a-i altera 
valoarea de adevăr: „Bertrand Russell** în 
locul lui „autorul lucrării Mysticism and 
Logic'\ „lord al Angliei** în locul lui „mem¬ 
bru al Camerei Lorzilor** şi „Iarba e verde** 
în locul lui „Autorul lucrării Mysticism and 
Logic a fost profesor la Cambridge**. Pe de 
altă parte, în „Tycho Brahe credea că Pă- 
mîntul se află în centrul universului**, deşi 
„Tycho Brahe** apare extensional, înlocu¬ 
ind prin „1 + 1=3** propoziţia „Pămîntul se 
află în centrul universului**, descoperim că 
această din urmă expresie nu apare exten¬ 
sional, pentru că în urma acestei substituţii 
propoziţia iniţială, care e adevărată, se 
transformă într-una falsă. Cînd o expresie 
ce apare extensional în cadrul unei propo¬ 
ziţii este eliminată din aceasta, se spune că 
ceea ce rămîne formează un context exten¬ 
sional. Contextele care nu sînt extensionale 
se cheamă neextensionale sau intensionale. 
Despre un operator se spune că este exten¬ 
sional dacă aplicarea lui la contexte pur ex¬ 
tensionale are ca rezultat contexte pur ex¬ 
tensionale; în caz contrar, se spune că este 
intensional sau neextensional. 

failibilism. Teorie prezentată de *Peirce, 
potrivit căreia cercetarea e o activitate ge¬ 
nerată de o stare de disconfort şi care 
ţinteşte să ajungă la o stare de calm prin 
găsirea răspunsului corect la o întrebare. 
Dar calmul nu e niciodată sigur, deoarece 
nimeni nu poate şti ce probe noi se pot ivi, 
care să necesite o schimbare de poziţie. 

fals. Vezi adevăr şi falsitate. 

falsidic. Care spune ce e fals, cuvînt creat 
de filozofi ca opus al lui *“veridic“. 

falsifîcabilitate. Vezi verificabilitate. 

falsifîcare. A falsifica înseamnă a arăta sau 
demonstra falsitatea. în sensul său filozo¬ 
fic, ca deosebit de sensul curent, ne-tehnic 
(„a face fals prin alterare sau contraface- 
re“), cuvîntul „falsificare** desemnează exact 
opusul verificării. Vezi verificabilitate. 

falsitate contingenţă. Vezi adevăr necesar 
şi adevăr contingent. 

falsitate necesară. Vezi adevăr necesar şi 
adevăr contingent. 

fantoma din maşină (în engleză: ghost in 
the machine — n.t.). Sintagmă introdusă de 
Gilbert *Ryle în cartea sa T7ie Concept of 
Mind (1979) pentru a caracteriza teza lui 
*Descartes că, în timp ce corpul omenesc 
poate fi considerat drept o maşină foarte 
subtilă şi complicată, el devine o persoană 
numai atunci cînd i se alătură un suflet in¬ 
corporai. Deşi pentru Descartes caracteris¬ 
tica definitorie oficială a sufletului este 
conştiinţa, atunci cînd în Partea a V-a a 
Discursului asupra metodei el ajunge să 
ofere „două probe cele mai certe** ale pre¬ 


zenţei sufletului în maşina corporală, aces¬ 
tea par a fi doar probe ale raţionalităţii (vezi 
alte euri). Deşi consideră că *animalele (ca 
deosebite de om) nu au suflete, Descartes 
pare să nu fi tras niciodată efectiv conclu¬ 
zia, invocată atît de des împotriva sa, că ele 
sînt cu necesitate total insensibile. 

fatalism. Doctrina că ceea ce urmează să se 
întîmple se va întîmpla, nimic din ceea ce 
noi facem sau nu facem neputînd să schim¬ 
be mersul lucrurilor. Ea poate fi susţinută, 
fireşte, ori cu privire la toţi şi toate, ori în 
forme mai restrînse. Fatalismul poate fi 
deosebit de un determinism cauzal care 
susţine că totul, inclusiv tot ceea ce facem 
noi, este integral cauzat, dar care totuşi lasă 
loc posibilităţii ca acţiunea umană să poată 
interveni cauzal facînd să se petreacă cutare 
lucru şi nu cutare altul. Leibniz vorbeşte 
uneori despre fatalism ca despre Soarta din 
religia mahomedană. Vezi liber arbitru şi 
determinism. 

fbf. Abrevierea standard pentru „formulă 
bine-formată**. Se subînţelege că o aseme¬ 
nea formulă e un şir de simboluri dintr-un 
limbaj formal şi că a spune despre ea că 
este o formulă bine-formată înseamnă a 
spune că a fost construită în conformitate 
cu *regulile de formare ale acelui limbaj. 
Aceste reguli au caracter recursiv, adică 
specifică mai întîi care sînt şirurile de sim¬ 
boluri care constituie cele mai simple fbf 
(numite atomice), iar apoi care sînt moduri¬ 
le îngăduite de formare a noi fbf din fbf 
deja date. O asemenea regulă ar putea avea, 
de pildă, forma: Dacă „^** şi „^** sînt fbf, 
atunci & ^** e o fbf. Pe această cale, 
printr-o clasă finită de reguli, se defineşte o 

clasă potenţial infinită de expresii. Deşi de¬ 
finiţia fbf se dă în termeni pur formali, 
„sintactici**, intenţia e ca fbf ale unui limbaj 
să fie acele şiruri de simboluri care pot fi 
interpretate ca exprimînd propoziţii sau 
funcţii prepoziţionale. Astfel, o Jhf închisă 
va fi o formulă care nu cuprinde nici o vari¬ 
abilă liberă (vezi variabilă) şi corespunde 
unei propoziţii. O Jhf deschisă cuprinde una 
sau mai multe variabile libere şi, astfel, co¬ 
respunde unui *predicat. 

fbf atomică. *fbf care nu cuprinde nici un 
operator logic. 

fenomen. Orice obiect sau eveniment per¬ 
ceput prin simţuri: 1. (în filozofia greacă) 
Aparenţa sensibilă, în contrast cu obiectul 
real aprehendat prin intelect. 2. (la *Kant) 
Obiectul interpretat prin categorii, în con¬ 
trast cu *noumenul. Vezi şi categorie. 

fenomenalism. Un mod de analiză a Pro¬ 
poziţiilor despre obiectele fizice. El respin¬ 
ge ideea existenţei unor obiecte pe veci im- 
perceptabile, ascunse de *vălul aparenţei, 
reducînd orice discurs despre lucruri perce¬ 
pute sau perceptabile la un discurs despre 
experienţe personale actuale sau posibile. 
Astfel, J. S. *Mill definea obiectele materi¬ 
ale drept „posibilităţi permanente de senza¬ 
ţie**; cînd despre un asemenea obiect se 
spune că este perceput, e vorba de actualiza¬ 
rea unora dintre aceste posibilităţi. *Mach, 
mulţi dintre membrii de frunte ai Cercului 
de ia Viena şi tînărul A. J. *Ayer au susţi¬ 
nut, toţi, versiuni ale fenomenalismului. 
Principalele obiecţii ce i se aduc: 1) că nu 
poate exista discurs inteligibil despre *date 
senzoriale (private) decît în măsura în care 
utilizatorii limbajului pot în prealabil să-i 
confere semnificaţie prin referire la obiecte 
fizice (publice); şi 2) că fenomenalismul 
analizează ceea ce par a fi Propoziţii cate¬ 
gorice despre obiecte de obicei imperso¬ 
nale, publice şi independente, interpretîn- 
du-le prin aserţiuni în principal ipotetice de¬ 
spre experienţele private ale unor persoane. 

fenomenologie. în filozofie, termenul de¬ 
semnează metoda de investigaţie dezvolta¬ 
tă de *Husserl urmînd pe profesorul său 
*Brentano. Se consideră că porneşte de la o 
inspectare scrupuloasă a propriilor procese 


conştiente, îndeosebi a celor intelectuale, 
în cadrul acestei inspecţii toate credinţele 
despre cauzele şi consecinţele mai largi ale 
acestor procese interne se cer excluse („pu¬ 
se între paranteze**). Deşi asta sună ca un 
program pentru o psihologie a *introspec- 
ţiei, Husserl ţinea să sublinieze că e vorba 
de o investigaţie a priori a esenţelor sau 
semnificaţiilor comune gîndirii unor su¬ 
biecţi diferiţi. Vezi şi Heidegger; Merleau- 
Ponty. 

Feuerbach, Ludwig Andreas (1804-1872). 
Filozof şi teolog bavarez influenţat de 
*Hegel şi care, la rîndul său, i-a influenţat 
pe *Marx şi pe *Engels (vezi hegelianism). 
Scrierile sale critică idealismul hegelian şi 
teologia creştină contemporană; cea mai 
cunoscută dintre ele este Dos Wesen des 
Christentums (Esenţa creştinismului) (1841). 
Feuerbach definea religia drept „vis al spi¬ 
ritului omenesc** şi privea orice dezvoltare 
spirituală ca depinzînd, în realitate, de om 
şi nu de Dumnezeu. Această dezvoltare tre¬ 
buie să devină o activitate conştientă în¬ 
dreptată spre binele speciei umane. 

Fichte, Johann Gottlieb (1762-1814). Filo¬ 
zof german care a studiat şi predat la Jena 
şi Berlin. Puternic influenţat de *Kant, a 
publicat Versuch einer Kritik aller Offen- 
barung ( 1792), în care investighează condi¬ 
ţiile în care este posibilă credinţa religioa¬ 
să. Religia este credinţa în divinitatea legii 
morale; raţiunea practică (morală) este te¬ 
melia oricărei cunoaşteri şi satisface nevoi¬ 
le subiecţilor ei, care sînt fiinţe raţionale. 

Lucrarea Wissenschaftslehre, scrisă şi re¬ 
vizuită pe parcursul mai multor ani, vădeşte 
o îndepărtare de sistemul kantian, pregătind 
idealismul absolut al lui *Hegel şi al unui 
*existenţialism de mai tîrziu. Doctrina 
fichteană a *ego~u\ui descrie fiinţa activă 
avînd trăiri autonome înăuntrul unui sistem 
determinat de Natură. Eul se afirmă ca un 
act originar al conştiinţei, care construieşte 
din aparenţe lumea obiectivă sau non-eul. 

Ficino, Marsilio (1433-1499). Şefiil *Aca- 
demiei platoniciene din Florenţa şi unul 
dintre gînditorii cei mai influenţi în resus¬ 
citarea renascentistă a *platonismului. în 
1484 a oferit prima traducere-standard a 

dialogurilor lui Platou, iar comentariile sale 
la Platou şi la *Plotin s-au bucurat de mare 
respect. Deşi mai tîrziu reputaţia sa s-a di¬ 
minuat, în vremea din urmă este privit 
drept unul dintre platonicienii mai originali 
din punct de vedere filozofic. în particular, 
s-a redeşteptat interesul faţă de principala 
sa lucrare, Theologia Platonica de Immor- 
talitate Animarum (Teologia platoniciană a 
nemuririi sufletelor) (1482) — o apărare 
susţinută a doctrinei nemuririi sufletului — 
şi faţă de scrierile lui filozofice. 

ficţiune logică. Obiect ce este doar în 
aparenţă invocat de o propoziţie. Cînd o 
analiză logică izbuteşte să reprezinte o por¬ 
ţiune de discurs ce aparent se referă la 
obiecte de un anumit fel (sau cuprinde 
cuantificări asupra acestora) printr-o formă 
de exprimare ce nu comportă atare referinţă 
(sau cuantificare), aceste obiecte pot fi nu¬ 
mite ficţiuni logice. De exemplu, dacă o 
propoziţie ca „Există posibilitatea să 
plouă“ este reprezentată prin „E posibil să 
plouă“, se zice că s-a arătat că posibilitatea 
e o ficţiune logică. Expresiile ce dispar în 
urma analizei erau numite de Russell sim¬ 
boluri incomplete. El credea că propria sa 
*teorie a descripţiilor a arătat că acestea 
sînt simboluri incomplete, permiţîndu-i să 
spună despre presupusul referent al unei 
descripţii nereferenţiale că este o ficţiune 
logică. Russell a urmărit de asemenea să 
arate că simbolurile pentru clase sînt in¬ 
complete şi că, deci, clasele sînt ficţiuni 
logice {vezi clasă). 

fîdeism. Concepţia, recurentă în istoria 
religiei, că doctrinele religioase esenţiale 
nu pot fi stabilite prin mijloace raţionale, 
fiind acceptate — dacă sînt acceptate — 
doar prin acte de credinţă. în forma sa ex¬ 
tremă (de exemplu, la *Kierkegaard) con¬ 
sideră că religia pretinde acceptarea unor 
doctrine în fapt absurde sau potrivnice ra¬ 
ţiunii {compară credo quia impossibile). în 
formele sale mai moderate (de exemplu, la 
Sf. *Augustin sau la *Pascal) raţiunea nu 
este antitetic opusă credinţei, ci joacă un rol 
auxiliar în formularea sau elucidarea a ceea 
ce se cere mai întîi acceptat prin credinţă. 

fîdes quaerens intellectum (expresie lati¬ 
nă însemnînd „intelect ce caută credinţa**). 


Deviză formulată de Sf *Augustin pentru a 
caracteriza strădaniile intelectuale ale creş¬ 
tinului. 

figură. în logică, unul dintre cele patru 
aranjamente posibile ale termenilor într-un 
silogism categoric. Aristotel deosebea nu¬ 
mai trei figuri; distingerea celei de a patra 
este atribuită prin tradiţie lui Galen. Vezi 
silogism. 

fiinţă. De obicei echivalent în sensul verbal 
cu „existenţă** {vezi este). în calitate de cea 
mai generală proprietate a oricărei realităţi, 
este considerată deseori ca formînd obiec¬ 
tul investigaţiei metafizice. Astfel * Aristo¬ 
tel, în lucrarea sa numită mai tîrziu Metafi¬ 
zica, a trecut în revistă genurile fundamen¬ 
tale de lucruri existente {vezi categorii). El 
a ţinut însă să sublinieze totodată că fiinţa 
nu poate fi un *gen. Alţii, dînd curs acestei 
sugestii, au argumentat că „există** se cere 
interpretat în moduri diferite cînd este apli¬ 
cat la obiecte recunoscute ca aparţinînd 
unor categorii diferite. *Meinong, de pildă, 
separa dihotomic pe cele ce există în înţele¬ 
sul deplin al cuvîntului, de cele ce constitu¬ 
ţional nu sînt capabile decît de o palidă 
*subzistenţă; pentru el, deci, „fiinţă** este 
echivalent cu „existenţă sau subzistenţă**. 
La rîndul său, J. L. *Austin, cînd i s-a cerut 
să motiveze timpul sacrificat cu studierea 
doctrinei aristotelice a celor zece categorii, 
a replicat: „Teribil de important, zece sen¬ 
suri ale cuvîntului «este».** 

Una din întrebări este dacă fiinţa e o pro¬ 
prietate. Aristotel răspundea ferm că a spu¬ 
ne despre ceva că există nu înseamnă a 
adăuga ceva la descrierea lui. Arătînd că 
fiinţă, unitate, adevăr şi lucru transcend ca¬ 
tegoriile sale, el a dat prilej pentru formula¬ 
rea doctrinei medievale a *transcendentale- 
lor. Alţii, precum *Descartes, argumentînd 
că existenţa trebuie să fie o perfecţiune — 
pesemne, perfecţiunea supremă — au dez¬ 
voltat *argumentul ontologic în favoarea 
existenţei Fiinţei Supreme, a lui Dumne¬ 
zeu. Critica, făcută mai ales de Hume şi 
Kant, a presupoziţiilor privind existenţa 
cuprinse în acest argument i-a convins pe 
logicienii moderni să introducă în simbolis¬ 
mul lor o distincţie fundamentală între 

aserţiunea existenţială şi predicaţia obiş¬ 
nuită (vezi încărcătură existenţială). 

O altă întrebare este: „Cum ne putem 
lămuri la ce ontologie — la ce listă de (ge¬ 
nuri de) lucruri — subscrie un filozof*? 
Răspunsul lui *Quine a fost: „A fi înseam¬ 
nă a fi valoarea unei variabile.** Cu alte 
cuvinte, subscriem la realitatea unui gen de 
lucruri dacă şi numai dacă nu ne putem for¬ 
mula vederile în simbolismul logic fără a 
folosi enunţuri afirmative în care variabile¬ 
le ce parcurg acest gen de lucruri sînt legate 
printr-un cuantor existenţial. Apoi, ce onto¬ 
logie este presupusă — dacă e presupusă 
vreuna — de folosirea unui simbolism lo¬ 
gic? In particular, ne impune acesta să 
admitem existenţa a cel puţin unui obiect? 
Dacă „Orice este F sau non-/^* implică „a 
este F sau non-F‘, aceasta pare să implice, 
mai departe, că „Cel puţin un lucru este F 
sau non-f'*. 

De interes mai general sînt două poziţii 
din gîndirea contemporană: contrastul exis¬ 
tenţialist dintre fiinţă şi existenţă şi teza 
teologică temerară că Dumnezeu e pur şi 
simplu fiinţa ca atare. Primul distinge sim¬ 
pla fiinţare a animalelor şi a lucrurilor neîn¬ 
sufleţite de existenţa cu sens mai bogat a 
oamenilor. Dar aceasta nu pare a fi mai 
mult decît o reiterare contorsionantă a ade¬ 
vărului important, de neocolit, că noi 
putem, şi sîntem siliţi, să optăm {vezi exis¬ 
tenţialism). Cea de a doua e temerară pen¬ 
tru că pare să implice că Dumnezeu e doar 
un concept, o abstracţie, nu agentul creator, 
actual, dinamic care este „Dumnezeul lui 
Avraam, Isaac şi Israel**. 

filozofia arabă. Vezi filozofia islamică. 

filozofia buddhistă. Buddhismul este o 
religie iniţial indiană, întemeiată în secolul 
al V-lea a.Chr. de Siddhărtha Gautama, 
„Buddha** (cel luminat). La început învăţă¬ 
turile sale se limitau la etică şi la exerciţii 
de meditaţie, separarea buddhismului de 
hinduism avînd loc pe temeiuri pur religi¬ 
oase (respingerea scripturilor, a ritualului şi 
a sistemului social hinduiste). Dar prin păs¬ 
trarea consecventă a credinţei în caracterul 
inefabil al realităţii ultime (nirvana), la 
care se poate accede numai prin transă atin¬ 
să prin meditaţie, şi în caracterul trecător şi 


lipsa de esenţă ale fenomenelor empirice, 
s-a dezvoltat o formă de gîndire tipic bud¬ 
dhistă într-o epocă în care se creau sisteme 
filozofice închegate. 

Deja în ultimele secole a. Chr. s-au făcut 
încercări (în ViteratuTdi Abhidharma) de cla¬ 
sificare sistematică a diferiţilor factori ai 
existenţei (dharma), iar în una dintre ramu¬ 
rile buddhismului (cunoscută sub numele 
de Theravăda) ea a evoluat către o îndelet¬ 
nicire din ce în ce mai raţionalistă şi mai 
formalizată, culminînd în *Sarvăstivăda. 
Alte tendinţe din sînul buddhismului (Ma- 
hăyăna) au reacţionat împotriva acestei 
scolastici, punînd accentul pe latura misti¬ 
că. Atunci s-a dat o interpretare filozofică 
Mahăyănei de către şcolile *Mădhyamaka 
şi *Vijnănavăda (sau Yogăcăra). Incepînd 
cu secolul al VlII-lea p. Chr., filozofia bud¬ 
dhistă din India decade, iar pe la anul 1200 
buddhismul dispare, practic, în ţara sa de 
origine. Intre timp însă, multe alte ţări din 
Asia primiseră buddhismul, fără să fi dez¬ 
voltat, totuşi, latura lui strict filozofică din¬ 
colo de modelele indiene. Vezi şi filozofia 
hinduistă; filozofia indiană. 

filozofia chineză. Prima înflorire a filozo¬ 
fiei în China are loc între secolele al Vl-lea 
şi al IlI-lea a.Chr.’, această perioadă, în care 
au apărut cele două mari tradiţii, a ♦confu¬ 
cianismului şi a *daoismului, precum şi 
pleiada de gînditori cunoscuţi sub denumi¬ 
rea de „cele o sută de şcoli**, a fost mai apoi 
privită constant drept epoca ei de aur. A 
fost o epocă în decursul căreia statele chi¬ 
neze şi-au afirmat independenţa faţă de liga 
feudală ce fusese dominată de vechea pu¬ 
tere dinastică Zhou şi s-au înfruntat între 
ele în cadrul unei lupte pentru supremaţie 
ce n-a luat sfîrşit decît o dată cu unificarea 
Chinei, în 221 a.Chr., sub domnitorul sta¬ 
tului Qin. în paralel au avut loc înăuntrul 
statelor importante schimbări economice şi 
sociale; au început să se dezvolte clasele de 
meşteşugari şi negustori, iar o pătură biro¬ 
cratică în formare a uzurpat într-o măsură 
crescîndă funcţiile vechii aristocraţii. Pe 
măsură ce valorile acceptate anterior — re¬ 
gii din dinastia Zhou şi seniorii feudali stă- 
pîniseră iniţial nu doar prin forţă, ci şi prin 
legături de clan şi prin autoritatea religioa- 

să — şi-au pierdut priza şi au încetat să mai 
fie respectate, gînditorii chinezi au încercat 
să se acomodeze la situaţia în schimbare. 
Filozofia acestei perioade constă în mare 
măsură dintr-o serie de diagnosticări alter¬ 
native ale situaţiei existente şi din propu¬ 
neri rivale privind raportarea la ea, propu¬ 
neri în favoarea cărora aceşti gînditori au 
încercat să cîştige adeziunea diferiţilor cîr- 
muitori. Filozofia morală şi teoria politică 
se întrepătrund, astfel, de la bun început. 

Punctul central al meditaţiei filozofice 
l-a constituit Calea (Dao) de urmat pentru 
om în lumea naturală şi în societate. Se 
căutau răspunsuri la întrebări de interes 
imediat, de felul: care este natura omului şi 
ce fel de societate îi convine? Filozofii chi¬ 
nezi credeau că oamenii din vechime, avînd 
parte de cîrmuitori înţelepţi, au trăit în con¬ 
formitate cu Calea cea adevărată, pe care 
propria lor generaţie trebuia să o redesco¬ 
pere. Cei mai mulţi preferau să spună, pre¬ 
cum Confiicius (551-479 a.Chr), care a 
codificat în termeni morali noi străvechiul 
cod ritual şi structura socială ierarhică, cum 
că „nu inventează, ci transmit** (vezi confu¬ 
cianism). într-adevăr, invocarea preceden¬ 
tului din vechime a rămas în decursul isto¬ 
riei un element important al argumentării în 
filozofia chineză. Chiar şi oponenţii lui 
Confiicius, amoralii şi iraţionalii daoişti 
(vezi daoism), susţineau că omul îşi pierdu¬ 
se Calea primordială, cunoscută de stră¬ 
moşi, a existenţei în armonie cu natura. 
(Cultul religios al strămoşilor a fost de bună 
seamă un factor influent, chiar dacă incon¬ 
ştient, în aceste atitudini.) Precedentul din 
vechime figura şi printre faimoasele trei 
teste ale unei Propoziţii, avansate de Mo Zi 
(fl.c. 400 a.Chr.), celelalte două fiind măr¬ 
turiile prezente şi utilitatea efectivă. Accen¬ 
tul utilitarist al lui Mo Zi şi al discipolilor 
săi stîmea împotrivirea confiicienilor. Aceş¬ 
tia, de pildă *Mencius (371-289 a.Chr.), 
care a insistat asupra primatului familiei, 
considerau că toate manifestările de iubire 
mai largi izvorăsc din afecţiunea pentru 
părinţi şi înclinau să privească utilitarismul, 
care nu ţine cont de alte considerente, ca 
potrivnic adevăratei moralităţi. In mod si¬ 
gur, această atitudine confiiciană era în par¬ 
te o reacţie atît împotriva lui Mo Zi, cît şi 

împotriva unei alte şcoli, numită „*legistă**. 
Legiştii făceau din utilitarismul orientat 
către stat baza unui sistem politic amoral 
care pentru scurt timp, în perioada dinastiei 
Qin (221-207 a.Chr), a triumfat asupra 
tuturor adversarilor săi. 

Una dintre preocupările pe care legiştii le 
aveau în comun cu alte şcoli a fost însă 
aceea centrată pe relaţia dintre limbaj şi 
realitate. în contextul teoriei legiste, aceas¬ 
tă preocupare viza corespondenţa dintre 
ceea ce făceau în fapt persoanele oficiale şi 
funcţia lor nominală. Pentru Confiicius şi 
Mencius, „corectarea numelor** (Zheng) în¬ 
semna realizarea corespondenţei dintre real 
şi ideal: cine, de pildă, nu se comporta ca 
un adevărat cîrmuitor nu putea fi numit cîr- 
muitor. (A se compara cu Thrasymachos 
din Cartea I a Republicii lui Platon.) în 
decursul perioadei „Regatelor combatante** 
(403-221 a.Chr.) mai multe şcoli, inclusiv 
daoiştii, se caracterizează printr-o încîntare 
naivă în faţa posibilităţilor logice ale lim¬ 
bajului. Dar în timp ce interesul predeceso¬ 
rilor săi confiicieni a fost doar unul etic, 
Xun Zi (313-238 a.Chr.) manifestă interes 
şi pentru perspectiva logică. El analiza ero¬ 
rile logice cuprinse în formulările şcolilor 
rivale, explora originile şi natura comuni¬ 
cării lingvistice, iar pe baza concluziilor 
sale dezvolta o epistemologie simplă în 
care empiricul şi raţionalul apar scrupulos 
cumpănite. 

Triumful repurtat de legism în 221 a.Chr. 
a luat sfîrşit o dată cu instaurarea dinastiei 
Han (206 a.Chr.-220 p.Chr.), deşi în apa¬ 
ratul administrativ s-au perpetuat multe 
elemente legiste. Confucianismul a devenit 
ortodoxia de stat recunoscută, dar era vorba 
acum de confucianismul lui Dong Zhong- 
shu (179-107 a.Chr.). în el, moralitatea 
confiiciană era amalgamată cu elemente spi¬ 
cuite din şcoala „*yin-yang** şi cu alte vechi 
credinţe superstiţioase, în eşafodajul unei 
cosmologii ce punea în corelaţie sferele 
umană, naturală şi supranaturală şi supra¬ 
licita semnele prevestitoare şi numerologia. 

Revirimentul daoist de la sfîrşitul dinas¬ 
tiei Han şi din timpul celor Şase dinastii 
(221-589 p.Chr.) s-a caracterizat printr-un 
eclectism similar (vezi neo-daoism). în 
plus, accentul pe care el îl punea pe proble- 

mele metafizice a pregătit terenul pentru 
buddhismul Mahâyâna, de factură gnostică 
(vezi filozofia buddhistă), care începînd din 
secolul al V-lea avea să înlăture confucia¬ 
nismul şi, într-o măsură mai mică, chiar şi 
daoismul din spiritele elitei conducătoare. 
Forme mai populare ale buddhismului (in¬ 
troduse în China în secolul I p.Chr.) înce¬ 
puseră deja să exercite o influenţă puternică 
asupra maselor, influenţă ce se va prelungi 
pînă la resurecţia neo-confiiciană din tim¬ 
pul dinastiei Song (960-1279). 

*Neo-confucianismul urmărea reforma¬ 
rea socială şi politică şi regenerarea morală 
a întregii ţări. Asemenea mai vechilor con- 
fiicieni, neo-confiicienii se opuneau bud¬ 
dhismului, nu doar pentru că socoteau ero¬ 
nată teoria lui, ci şi din pricina gravelor lui 
consecinţe sociale şi politice. Aceşti mora¬ 
lişti antropocentrici, proslăvitori ai vieţii, 
atacau — socotindu-le o subminare a Căii 
confiiciene — doctrinele de felul celor ce 
refuzau existenţa ca pe o iluzie, negau rea¬ 
litatea personalităţii şi propovăduiau celi¬ 
batul şi mortificarea trupului. La fel ca odi¬ 
nioară, se punea problema de a-i convinge 
pe cîrmuitori de justeţea ideilor confiiciene, 
dar acum era vorba şi de cîştigarea adeziu¬ 
nii unei mari clase birocratice. Acest obiec¬ 
tiv, început prin instruirea celor ce urmau 
să candideze la examenele de recrutare a 
funcţionarilor publici, a fost consolidat 
atunci cînd interpretările textelor confii- 
ciene clasice, fixate de şcoala lui Zhu Xi, 
au fost adoptate, în 1313, ca un element 
ortodox al sistemului de examinare, poziţie 
pe care au păstrat-o apoi pînă în 1905. 

Neo-confiicienii îşi bazau sistemul lor 
metafizic pe interpretările pe care Cheng Yi 
şi Zhu Xi le-au dat unor opere clasice pre¬ 
cum Da Xue (Marea învăţătură), Zhong 
fo/ig (mijlocul invariabil) şi MengZi (Men- 
cius — îndeosebi teoria sa despre natura 
umană) şi scrierilor mai recente ale lui 
Zhou Dunyi (1017-1073) şi Shao Yong 
(1011-1077). în ce priveşte însă conceptul 
lor central de Cale, ca principiu universal 
imanent tuturor fenomenelor, ca şi omului 
şi naturii sale morale, ei se inspirau chiar 
din buddhism. Zhang Cai (1020-1077) a 
oferit însă cadrul care a aşezat în mod ferm 
acest concept în lumea realităţii, descriind 


întreaga existenţă ca pe un flux material 
informat de acest principiu. Şcoala raţio- 
nalistă a lui Cheng şi a lui Zhu îl căuta în 
fenomenele lumii exterioare, în timp ce Lu 
Xiang-shan (1139-1192), Wang Yang- 
ming (1472-1529) şi alţii din „Şcoala ini- 
mii“ îl căutau ei înşişi. Pînă la pătrunderea 
filozofiei europene, toţi gînditorii chinezi 
de mai tîrziu au adoptat în genere poziţii si¬ 
tuate între aceste două extreme. 

filozofia ebraică. Preocuparea pentru în¬ 
trebările ultime privitoare la natura Univer¬ 
sului şi la condiţia umană a caracterizat 
iudaismul încă de la începuturile lui. A 
existat însă întotdeauna o pluralitate de 
abordări, determinate în mare măsură de 
condiţiile istorice în care s-a desfăşurat via¬ 
ţa evreilor şi de influenţele care s-au exerci¬ 
tat din afară asupra gîndirii ebraice. Ase¬ 
meni creştinismului şi islamismului, iudais¬ 
mul reprezintă o sinteză constructivă între 
monoteismul biblic şi filozofia greacă. în¬ 
tre cele trei tradiţii religioase mozaice s-a 
exercitat de asemenea o considerabilă in¬ 
fluenţă reciprocă. 

Cea mai timpurie sursă scrisă a ideilor 
ebraice a fost Biblia ebraică. Considerată a 
fi un text revelat sau inspirat de divinitate, 
ea a devenit temelia întregii gîndiri ebraice 
de mai tîrziu. Biblia nu expune o filozofie 
sistematică. Fiind produsul unor autori şi 
epoci diferite, ideile sale sînt exprimate mai 
adesea prin mituri, proclamaţii, pilde şi 
poeme, decît prin argumentare închegată şi 
continuă. în pofida diversităţii, în ea ies în 
evidenţă anumite elemente comune, îndeo¬ 
sebi credinţa într-un Dumnezeu personal şi 
unic, creator al Universului şi al omului, 
care poartă de grijă creaţiei sale, intervine 
în istorie şi sancţionează un cod amănunţit 
de reglementări sociale. Mai este apoi o 
credinţă puternică în destinul poporului lui 
Israel, interpretată uneori în termeni uni¬ 
versali. Cărţile mai tîrzii, ca Pildele lui So- 
lomon şi Ecleziastul, prezintă înţelepciunea 
populară presărată cu reflecţii filozofice, 
iar Iov cuprinde o tratare profundă a pro¬ 
blemei suferinţei umane. 

Poziţia de reper central a Bibliei era deja 
statornicită atunci cînd gîndirea greacă şi 
cea ebraică au venit pentru prima dată în 
contact direct, după cuceririle lui Alexan- 

dru. Cele mai vechi menţiuni greceşti de¬ 
spre evrei îi descriu pe aceştia ca pe un 
neam de filozofi. Obiectivul urmărit de gîn- 
ditorii evrei elenişti a fost să realizeze o 
acomodare între ideile greceşti şi cele ebrai¬ 
ce, ca şi între alegaţiile rivale ale religiei re¬ 
velate şi ale filozofiei raţionale. Ei au iden¬ 
tificat numeroase elemente comune şi au 
mers chiar pînă la a susţine armonia esen¬ 
ţială între cele două tradiţii, insistînd însă 
asupra primatului învăţăturilor ebraice şi 
susţinînd că ideile filozofilor greci s-au 
dezvoltat din rădăcini ebraice. Scrierile 
păstrate din această perioadă, îndeosebi vo¬ 
luminoasele lucrări ale lui *Philon şi Jose- 
phus şi unele tratate mai scurte, ca înţelep¬ 
ciunea lui Solomon şi 4 Macabei, vădesc 
influenţa şcolilor filozofice greceşti din 
epocă, îndeosebi a *platonismului, *stoi- 
cismului şi *pitagorismului. Aceste scrieri 
au exercitat o influenţă puternică asupra 
gîndirii creştine timpurii. 

Începînd din veacul al IlI-lea p.Chr. 
principalele centre ale gîndirii ebraice s-au 
aflat timp de mai multe secole în Orientul 
de limbă aramaică. Literatura din această 
perioadă, îndeosebi Talmudul, nu cuprinde 
multă filozofie sistematică. Ea constă în 
mare parte din culegeri de fragmente, pre¬ 
zentate în formă dialectică, în care se expri¬ 
mă opinii foarte diferite şi care trădează 
influenţa ideilor greceşti şi persane. O dată 
cu naşterea *Kalăm-ului islamic, se produce 
o importantă resurgenţă a activităţii filozo¬ 
fice, mai întîi printre Karaiţi, care respin¬ 
geau tradiţia orală rabinică, dar mai apoi şi 
printre oponenţii rabbaniţi ai acestora, înce¬ 
pînd cu *Sa’adya. Din secolul al X-lea mai 
departe există o bogată literatură ebraică în 
limba arabă, elaborată în paralel cu opera 
filozofilor musulmani, urmînd aceleaşi ten¬ 
dinţe (Kalăm, *neoplatonismul, *aristotelis- 
mul) şi ocupîndu-se de aceleaşi probleme: 
alegaţiile rivale ale raţiunii şi ale revelaţiei, 
existenţa şi atributele lui Dumnezeu, provi¬ 
denţă divină versus liber arbitru omenesc, 
precum şi chestiuni de drept şi etică (vezi 
filozofia islamică). Cel mai cunoscut dintre 
raţionaliştii medievali evrei este Moses 
*Maimonides, dar există şi o vastă literatu¬ 
ră din care cea mai mare parte rămîne încă 
de editat şi studiat. 

în acelaşi timp exista un filon paralel de 
speculaţie mistică derivat în parte din surse 
gnostice din Antichitate, dar care încorpora 
multe elemente diferite şi care a condus la 
sistemul teozofic al Cabalei (vezi Kabba- 
lah). Deşi Cabala medievală este în esenţă 
o reacţie împotriva raţionalismului extrem 
al filozofilor, ea trebuie considerată şi drept 
o încercare filozofică de împăcare a mono¬ 
teismului ebraic cu naturalismul grec, iar 
unii gînditori combinau într-un grad înalt 
raţionalismul cu misticismul, ca de pildă fi¬ 
lozoful cabalist Moses Nahmanides (1194- 
1270) şi filozofii-poeţi Solomon *Ibn-Ga- 
birol şi Yehudah *Hallevi. Cu timpul, mis¬ 
ticismul ajunge să ia locul raţionalismului 
ca factor dominant al vieţii intelectuale 
evreieşti; el exercită pînă în zilele noastre o 
influenţă puternică chiar şi asupra unor gîn¬ 
ditori raţionalişti. între timp, filozofia raţio¬ 
nali stă a fost atacată şi dinăuntru, mai cu 
seamă de către Hasdai *Crescas şi Isac Abra- 
banel (1437-1508), care au simţit că Mai- 
monides şi alţii merseseră prea departe în 
identificarea iudaismului cu aristotelismul. 

Majoritatea autorilor menţionaţi pînă 
acum au trăit în ţări musulmane sau în Spa¬ 
nia Reconchistei creştine. în majoritatea ţă¬ 
rilor creştine, condiţiile de opresiune în ca¬ 
re trăiau evreii n-au permis participarea lor 
nestînjenită la viaţa intelectuală generală, 
deşi evreii au jucat un rol important ca me¬ 
diatori de cultură prin traducerea de lucrări 
arabe în latină, iar gînditorii creştini au fost 
puternic influenţaţi de traduceri ale lucrări¬ 
lor unor filozofi evrei ca Maimonides şi Ibn 
Gabirol. Totuşi, o dată cu ameliorarea trep¬ 
tată a tratamentului aplicat comunităţilor 
evreieşti, s-au afinnat şi în ţări creştine gîn¬ 
ditori evrei, exemple notabile în acest sens 
fiind ludah (fiul lui Isac) Abrabancl (vezi 
Ebreo) în Italia renascentistă sau Baruch 
*Spinoza în Olanda secolului al XVII-lea. 
în Germania, primul filozof evreu de seamă 
a fost Moses Mendelssohn (1729-1786), 
iar începînd din a doua jumătate a secolului 
al XVIII-lea, evreii participă într-o măsură 
tot mai mare la viaţa intelectuală a Europei 
occidentale, pe cînd în Europa de est pro¬ 
cesul de integrare a fost mult mai lent. 

Reacţia evreilor la *Iluminism şi la 
emanciparea politică şi socială a îmbrăcat 

numeroase forme. La una din extreme se 
aflau cei ce au întors spatele noilor evoluţii 
şi au căutat să păstreze structurile tradiţio¬ 
nale ale vieţii şi gîndirii evreieşti; iar la cea¬ 
laltă, mulţi care au abandonat total iudais¬ 
mul. între aceste două extreme a existat un 
spectru larg de reacţii, exprimînd nu o di¬ 
versitate superficială, ci o fragmentare radi¬ 
cală în concepţiile despre esenţa şi semnifi¬ 
caţia iudaismului. Sub influenţa modurilor 
de gîndire existente în societatea mai largă, 
s-a produs o polarizare între religie şi secu¬ 
lari sm, care reprezintă un punct de plecare 
cu adevărat nou. Pe de o parte a existat o 
tendinţă de definire a iudaismului ca fiind 
doar o religie, tendinţă ce a dat naştere la 
mişcări religioase rivale cum au fost Refor¬ 
ma, Conservatorismul şi Neo-ortodoxia, 
fiecare cu raţiuni teologice proprii; pe de 
altă parte, a existat o tendinţă secularistă, 
care minimaliza conţinutul teologic al iuda¬ 
ismului şi acorda importanţă centrală con¬ 
ceptelor etnice sau naţionale. Toate aceste 
noi mişcări sînt, mai mult sau mai puţin, 
produse ale raţionalismului dominant, deşi 
într-o măsură mai mare sau mai mică ele 
puteau să încorporeze şi elemente suprana- 
turaliste, mistice sau romantice. 

Dată fiind această mare diversitate de ati¬ 
tudini, e greu de judecat ce anume poate fi 
numit în mod legitim „filozofie ebraică“ în 
epoca modernă. Mulţi filozofi moderni au 
fost evrei, tară ca gîndirea lor să fi prezen¬ 
tat vreo trăsătură distinctiv ebraică. Pe de 
altă parte, unii dintre exponenţii iudaismu¬ 
lui trebuie categorisiţi mai degrabă drept 
teologi decît drept filozofi. Este posibil, 
totuşi, să fie definite anumite tendinţe filo¬ 
zofice în înţelegerea naturii şi a destinului 
iudaismului şi să fie identificate anumite 
influenţe filozofice externe ce s-au exerci¬ 
tat asupra gîndirii ebraice. 

Din această din urmă categorie se cer 
evidenţiate teoriile lui *Kant, *Schelling şi 
*Hegel. Mai mulţi gînditori din secolul al 
XlX-lea au căutat să edifice sub una sau 
alta dintre aceste influenţe o filozofie a iu¬ 
daismului — de exemplu, Nachman Kroch- 
mal (1785-1840), Solomon Formstecher 
(1808-1889), Samuel Hirsch (1815-1889) 
şi Moritz Lazarus (1824-1903), Krochmal 
a fost şi iniţiatorul studiului critic al izvoa¬ 


relor istorice, întreprins cu intenţia de a 
defini esenţa iudaismului, pregătind astfel 
terenul pentru mişcarea Wissenschaft des 
Judentums (Ştiinţa iudaismului), reprezen¬ 
tată în principal de Leopold Zunz (1794- 
1886) şi Abraham Geiger (1810-1874). 
între timp, alţi gînditori, ca S. L. Steinheim 
(1789-1866) şi S. D. Luzzatto (1800-1865) 
au respins primatul raţionalismului filozo¬ 
fic şi au pus accentul pe revelaţie ca temelie 
a iudaismului. 

O altă reacţie la noua situaţie a fost sio¬ 
nismul, o filozofie politică ai cărei expo¬ 
nenţi — ca de exemplu A. H. Ginsberg 
(’Ahad Ha’am) (1856-1927) şi A. D. Gor- 
don (1856-1922) — au văzut adesea în via¬ 
ţa naţiunii şi nu în religie elementul de 
căpetenie al iudaismului. Alţii însă, precum 
A. I. Kook (1865-1935) şi Martin *Buber, 
au dezvoltat o filozofie religioasă a sionis¬ 
mului, amalgamată deseori cu idei mistice. 

Hermann *Cohen (1842-1918), cu sin¬ 
teza sa originală între *idealism şi iudaism, 
a exercitat o influenţă rodnică asupra gîndi- 
torilor evrei din prima jumătate a secolului 
al XX-lea, dintre care cei mai de seamă au 
fost Leo Baeck (1873-1956), Martin Buber 
şi Franz *Rosenzweig (1886-1929). Fieca¬ 
re dintre aceştia a dezvoltat propria sa vi¬ 
ziune despre esenţa iudaismului şi rolul 
acestuia în lume. Deşi simpatizau cu tezele 
raţionalismului (şi ale sionismului), ei au 
dezvoltat cu toţii filozofii pronunţat reli¬ 
gioase, teocentrice ale iudaismului şi au 
acordat cu toţii o minuţioasă atenţie deose¬ 
birilor dintre iudaism şi creştinism. Poziţia 
lui Buber şi Rosenzweig este apropiată de 
cea a existenţialiştilor şi constituie baza 
celei mai mari părţi a filozofiei ulterioare a 
iudaismului. 

Holocaustul nazist, care a distrus viaţa 
evreimii europene, marchează şi sfîrşitul 
unei epoci. El a însemnat sfîrşitul fazei ger¬ 
mane a gîndirii ebraice, cu efortul ei de a 
armoniza iudaismul cu idealismul german. 
De aici înainte, limba filozofiei ebraice este 
engleza, iar patria ei este, cu cîteva excepţii 
izolate (de exemplu, Ignaz Maybaum 
(1897-1976), elev al lui Rosenzweig, care 
a activat în Marea Britanie), America de 
Nord. Criza pe care a reprezentat-o holo¬ 
caustul, cu provocarea adresată de ea ere- 

dinţei într-un Dumnezeu milostiv, în pro¬ 
gresul uman şi în destinul lui Israel, domină 
încă gîndirea ebraică şi a generat reacţii 
variate. Dezbaterea ce se poartă între Re¬ 
formă şi ortodoxie, centrată în jurul naturii 
halakhah~\x\\x\ (legea religioasă), continuă 
să menţină în prim-plan vechea problemă a 
conflictului dintre revelaţie şi raţiune. Un 
fenomen original american îl constituie 
Mişcarea reconstrucţionistă (iniţiată de 
M. M. Kaplan (1881-1983), în care se 
combină o formă extremă de naturalism cu 
păstrarea datinilor şi ritualurilor religioase 
tradiţionale. In general însă raţionalismul a 
făcut loc unei filozofii mai existenţiale a 
dialogului, al cărei exponent contemporan 
de frunte a fost A. J. *Heschel (1907-1972). 

filozofia elenistă. Perioada elenistă a isto¬ 
riei greceşti este cuprinsă între 323 a.Chr., 
anul morţii lui Alexandru cel Mare, şi 30 
a.Chr., cînd ultimul mare imperiu elenist a 
fost anexat de Roma. In această perioadă 
centrul vieţii filozofice a fost Atena. Dintre 
cele patru mari şcoli care au funcţionat aici 
(Academică, Peripatetică, Epicureică şi 
Stoică), epicurienii, cu etica lor hedonistă 
şi cu negarea providenţei, au fost autsai- 
derii. Credinţa contrară (avîndu-şi în cele 
din urmă obîrşia la Socrate) într-un univers 
guvernat de finalitate şi în exerciţiul corect 
al raţiunii ca bine omenesc suprem şi-a 
aflat exponenţii cei mai viguroşi în Stoici. 
Principalii oponenţi ai acestora veneau de 
la *Academia din Atena, care avea drept ca¬ 
racteristică respingerea „sceptică** a orică¬ 
rei credinţe „dogmatice** pozitive. Contro¬ 
versa dintre Stoici şi Academici a dominat 
scena filozofică în secolele al IlI-lea şi al 
Il-lea a.Chr. Ulterior s-a afirmat tendinţa, 
reprezentată în variate chipuri de Panaetios, 
Poseidonios şi Antiochos, de combinare a 
Stoicismului cu doctrinele platoniciană şi 
aristotelică, de care au fost în cele din urmă 
covîrşite. 

Filozofia elenistă s-a caracterizat printr-o 
organizare sistematică a problematicii sale 
în logică, fizică şi etică. Etica este studiul 
cel mai înalt, dat fiind că scopul recunoscut 
al filozofiei era asigurarea unei vieţi ferici¬ 
te. Cele două sisteme filozofice dominante, 
*Stoicismul şi *Epicurismul se concentrau. 

din acest punct de vedere, asupra moralită¬ 
ţii personale, acordînd prea puţină atenţie 
sau nici una problemelor de organizare 
politică sau socială. Etica ambelor şcoli era 
naturalistă şi „pămîntească**, o caracteristi¬ 
că ce reflectă materialismul consecvent al 
fizicilor lor. în Jurul anului 30 a.Chr. însă, 
începe o resurecţie a speculaţiilor „trans¬ 
cendente** platoniciene şi pitagorice. Filo¬ 
zofiile stoică, epicureică şi sceptică au mai 
dăinuit încă vreo trei secole, iar majoritatea 
surselor pe care le avem despre ele datează 
din această perioadă, „romană**. Preocupă¬ 
rile filozofilor din Antichitatea tîrzie au de¬ 
venit însă tot mai pronunţat religioase, evo¬ 
luţie ce a dus la *neo-platonismul lui Plotin 
şi al succesorilor săi. 

filozofia hinduistă. întocmai cum este cu 
neputinţă să fie definit în mod satisfăcător 
hinduismul ca religie, nu se poate da o de¬ 
finiţie nici filozofiei tipic hinduiste. Se poa¬ 
te spune doar că ea cuprinde acele forme 
ale gîndirii filozofice, care, indiferent de 
originile şi de motivaţia lor iniţială, s-au 
aliat cu, şi au fost acceptate de, foarte com¬ 
plexa suprastructură religioasă numită „hin¬ 
duism** şi aflată în opoziţie cu materialis¬ 
mul, jainismul şi buddhismul. Practic vor¬ 
bind, numai *Vedănta şi *Mîmărnsă sînt 
strict „hinduiste**, fie în virtutea adeziunii 
lor la scripturile şi riturile ftmdamentale ale 
hinduismului, fie pur şi simplu pentru că au 
fost acceptate ca atare de către hinduişti 
(astfel advaita Vedănta a lui Sahkara trans- 
cende, strict vorbind, religia hinduistă). Ce¬ 
lelalte patru sisteme (*Sărnkhya, *Yoga, 
*Nyăya şi *Vaiseşika) pe care hinduismul 
le include în tradiţionala sa listă a celor şase 
sisteme „ortodoxe** (darsana) sînt doar no¬ 
minal hinduiste (sau religioase în sensul 
general al cuvîntului). în particular, siste¬ 
mele Vaiseşika şi Nyăya diferă mult mai 
mult de Vedănta decît şcolile buddhiste 
*Mădhyamaka sau *Vijhănavăda. Vezi fi¬ 
lozofia indiană. 

filozofia indiană. Cu toate că gîndirea in¬ 
diană s-a dezvoltat într-un climat intelectu¬ 
al în multe privinţe diferit de cel al lumii 
antice greceşti şi e aproape sigur că n-a fost 
influenţată de aceasta, numeroasele şi ade¬ 
sea izbitoarele asemănări cu gîndirea filo- 

zofică occidentală îndreptăţeşte aplicarea şi 
la ea a termenului „filozofie**. Natura viziu¬ 
nii despre lume pe care majoritatea şcolilor 
au luat-o ca pe ceva de la sine înţeles şi pre¬ 
ocuparea, în decursul timpului, tot mai ac¬ 
centuat religioasă au îndrumat totuşi filo¬ 
zofia indiană într-o direcţie întru cîtva dife¬ 
rită de cea urmată de filozofia occidentală. 
Dar marea varietate de abordări ce s-au ma¬ 
nifestat încă din perioada Evului Mediu 
infirmă mitul după care toată filozofia indi¬ 
ană ar fi „mistică** sau „teologică**, ori că 
*Vedănta (advaita: nonduală) ar fi unica, 
sau cea mai tipică, reprezentantă a ei. 

Conturarea unei tipologii a filozofiei in¬ 
diene este anevoioasă din pricina faptului 
că însăşi tradiţia indiană clasifică şcolile 
după criterii religioase, practică ce tinde să 
estompeze caracterul filozofic al sistemelor 
individuale. Astfel, şase sisteme sînt clasi¬ 
ficate drept * filozofie hinduistă, pe cînd 
alte trei sînt separate ca fiind heterodoxe: 
^materialismul indian, *filozofia buddhistă 
şi *filozofia jainistă. Periodizarea e şi ea la 
fel de dificilă, dat fiind că multe tradiţii 
s-au întins în paralel pe lungi perioade. Pu¬ 
tem deosebi, totuşi, patru perioade: 1) de 
formare; 2) realistă sau de filozofia naturii; 
3) monistă-mistică şi iluzionistă; şi 4) teistă. 

Idei filozofice apar exprimate pentru pri¬ 
ma dată în diferite imnuri compuse aproxi¬ 
mativ între anii 1000 şi 800 a. Chr., în con¬ 
texte precumpănitor rituale. Fiind intere¬ 
sată să stăpînească puterile ce guvernează 
universul, gîndirea magică arhaică a înce¬ 
put să facă speculaţii privitor la o unică pu¬ 
tere centrală care stă dedesubtul tuturor 
celorlalte şi din care lumea fenomenelor îşi 
derivă fiinţa. Numeroase sugestii diferite se 
cristalizează pînă la urmă în noţiunea de 
brahman, care figurează în chip de unic 
principiu ultim într-un sistem cosmologic 
funciarmente realist. 

Upanişadele (mai vechi) (începînd de pe 
la 800 a.Chr.) combină, pare-se, această 
concepţie cu un complex nou şi total diferit 
— stările de conştiinţă modificate obţinute 
prin meditaţie. Interpretarea dată acestora 
avea să cuprindă curînd viziunea indiană 
religioasă despre lume în totalitatea ei. Se 
operează o distincţie fundamentală între 
materie şi spirit; din eternitate, esenţa spiri¬ 


tuală (ătman) a omului este prinsă într-un 
cadru material şi trece printr-un şir poten¬ 
ţial de renaşteri (sarftsăra). Ea este însă ca¬ 
pabilă ca prin meditaţie şi prin alte mijloace 
să se desprindă din cătuşele materialităţii şi 
să obţină o stare de eliberare (moksa), de- 
gajîndu-se de spaţiu, timp, materie şi renaş¬ 
tere. Această stare de eliberare, în care 
ătman cunoaşte adevărata sa natură, este 
acum identificată cu brahman, sorgintea 
universului, şi concepută ca o topire monis- 
tă a lui ătman în brahman. 

Atît jainismul, cît şi buddhismul (înte¬ 
meiat în secolul al V-lea a.Chr.) participă 
la interpretarea religioasă, dar resping eşa¬ 
fodajul metafizic preluat de Upanişade din 
gîndirea mai veche. în timp ce filozofia 
jainistă se foloseşte de o interpretare de ge¬ 
nul filozofiei naturii, buddhismul se mărgi¬ 
neşte să analizeze într-o manieră iraţiona¬ 
listă samsăra, cu scopul de a stimula prac¬ 
ticile meditaţiei. Această analiză pune ac¬ 
centul pe natura tranzitorie a lumii fenome¬ 
nelor — care are drept caracteristică de 
bază suferinţa (duhkha) — iar faptul că 
omul este în ea îl explică prin dorinţă (care 
cuprinde toate formele de ataşament faţă de 
fenomene trecătoare, în particular ideea 
curentă de „persoană**). Duhkha poate fi 
însă biruită prin meditaţie, prin care se rea¬ 
lizează nirvăria, antiteza totală a lui duh¬ 
kha. Pentru a sublinia ideea că realitatea em¬ 
pirică nu cuprinde nimic esenţial sau dura¬ 
bil, transmigraţia este explicată într-un mod 
pur funcţional, ca o serie de procese unde 
fiecare îl condiţionează pe cel următor lui, 
fără a se face referire la o entitate perma¬ 
nentă („suflet**) ce transmigrează. Se evită 
orice rostire cu privire la natura nirvănei, 
ca şi întrebarea care aspect al persoanei 
empirice este capabil de realizarea elibera¬ 
toare a nirvănei. S-au sugerat diferite moti¬ 
vaţii ale acestei tăceri: ea ar putea fi un re¬ 
flex al scepticismului în privinţa puterii 
gîndirii umane de a sesiza ceea ce se află 
dincolo de lumea fenomenelor, scepticism 
atestat şi aiurea în scrierile indiene, sau al 
unui pragmatism care, dată fiind importanţa 
capitală a meditaţiei, repudia speculaţia 
metafizică drept o inutilă pierdere de vreme. 

Gîndirea buddhistă a rămas cea mai eva¬ 
zivă formă a filozofiei indiene, şi doar în 

*Vijnănavăda va fi sesizabilă o atitudine 
ceva mai puţin rigidă. Anumite şcoli ale 
buddhismului Theravăda, cunoscute sub nu¬ 
mele colectiv de Pudgalavăda, postulau în 
fapt existenţa unei persoane {pudgala) pentru 
a simplifica descrierea procesului de trans- 
migraţie şi pentru a îngădui existenţa unor 
figuri de mîntuitori transcendentali, dar 
toate celelalte şcoli ale buddhismului au re¬ 
pudiat Pudgalavăda ca fiind heterodoxă. 

în evoluţiile din sfera filozofiei naturii se 
manifestă un mod de abordare total diferit. 
Aici interesul se restrînge la o analiză criti¬ 
că a lumii exterioare, inclusiv a limbajului şi 
a gîndirii înseşi. Această tradiţie este repre¬ 
zentată de straturile timpurii ale doctrinelor 
propuse de filozofiile Vaiseşika, Nyăya şi 
Jaina, iar influenţe ale ei se fac simţite în 
speculaţia buddhistă Abhidharma, în Mî- 
mărnsă şi Sămkhya. începuturile ei par să 
urce în trecut pînă în prima jumătate a pri¬ 
mului mileniu a.Chr. Marea varietate a 
fenomenelor din lumea exterioară este re¬ 
dusă la un număr limitat de factori de bază, 
iar structura lumii este explicată cu referire 
la aceşti factori de bază şi la legile ce gu¬ 
vernează interacţiunea lor. Interesul pur 
empiric explică, între altele, ideea strict 
funcţională de „suflet“ şi absenţa oricărui 
principiu ultim al unităţii. Printre rezulta¬ 
tele importante la care a condus această 
abordare se numără (pe lîngă o descriere 
puternic formalizată a limbajului) teorii 
atomiste, distingerea categoriilor de bază 
precum substanţă, atribut etc. (vezi Vaiseşi¬ 
ka), formularea unui sistem de logică (vezi 
Nyăya) şi de exegetică sau hermeneutică 
(vezi Mîmărnsă) şi o concepţie cvasiştiinţi- 
fică despre lume. Principiile promovate de 
aceste şcoli au rămas influente chiar şi mul¬ 
te secole după epoca lor de înflorire. 

Buddhiştii au participat doar parţial la 
aceste evoluţii. în timp ce caracterul gene¬ 
ral al concepţiei despre lume şi al abordării 
analitice ce şi-a aflat expresie în Abhidhar¬ 
ma, iar de o manieră pe deplin sistematică 
în şcoli ca *Sarvăstivăda, sînt foarte asemă¬ 
nătoare celor descrise mai sus, şcolile bud- 
dhiste diferă în chip fundamental într-o pri¬ 
vinţă. Ideile de substanţă, de suflete eterne 
(oricît de funcţional ar fi fost acestea defi¬ 
nite) şi de atomi de asemenea eterni sînt 


134 


respinse, fiind formulat în schimb concep¬ 
tul de dharma. Un dharma este un factor de 
bază al existenţei, aparţinînd în mod ne¬ 
diferenţiat categoriilor de substanţă, atribut 
şi acţiune şi acoperind deopotrivă materia, 
emoţiile, gîndirea etc.; el este atomic atunci 
cînd e material şi durează doar un singur 
moment. 

Iniţial, întreagă această direcţie de gîndi- 
re pare să fi fost interesată doar de o de¬ 
scriere pur mecanistă a lumii exterioare, în 
genere de pe o poziţie neutră în raport cu 
preocupările religioase. Numai în şcolile 
^materialismului indian ideile mecaniste au 
fost folosite în scopuri antireligioase. Cli¬ 
matul intelectual a evoluat însă în sensul 
unei tot mai mari îndepărtări de abordarea 
ştiinţifică, înspre problematica religioasă. 
Straturile mai tîrzii au încercat, în conse¬ 
cinţă, să facă loc într-o formă sau alta aces¬ 
tei problematici prin referiri la transmigra- 
ţie şi eliberare şi recunoscînd în spatele 
legilor mecaniste o formă sau alta de ordine 
morală. Cîteodată, în aceste sisteme fiinciar- 
mente ateiste era introdusă şi cîte o figură 
de zeu (ca o monadă deosebit de privile¬ 
giată în Yoga, iar în Nyăya în calitate de 
creator al lumii). 

Dar tendinţa generală a gîndirii indiene a 
fost una de îndepărtare de sistemele fiinciar- 
mente pluraliste şi realiste, evoluînd către o 
abordare monistă şi adesea iluzionistă. în 
cadrul buddhismului avem mai întîi şcoala 
*Mădhyamaka, unde toate fenomenele sînt 
descrise ca fiind „fără consistenţă** şi ca 
formînd nivelul funciarmente iluzoriu al 
realităţii relative, „vacuitatea** figurînd 
drept unica realitate universală, absolută. 
De problema originii acestei lumi de feno¬ 
mene fără consistenţă s-a ocupat ceva mai 
tîrziu şcoala *Vijnănavăda. Aici Conştiinţa 
era considerată ca fiind absolutul, iar lumea 
fenomenelor ca fiind o iluzorie proiecţie 
mentală. în decursul aceleiaşi perioade, în¬ 
văţăturile cuprinse în Upanişade au căpătat 
o formulare sistematică, ce a marcat înce¬ 
putul Vedăntei ca sistem filozofic distinct. 
Iniţial, contopirea concepută într-o manieră 
monistă a ătaman-u\ui individual cu brah¬ 
man în starea de mokşa rămînea ataşată ve¬ 
chii idei de brahman ca izvor al unei lumi 
reale. Dar în cursul secolului al Vll-lea 

p.Chr., sub influenţa directă a celor două 
şcoli buddhiste menţionate adineauri, 
această idee a fost re interpretată în spiritul 
unei gîndiri iluzioniste. Lumea fenomene¬ 
lor a fost considerată ca nefiind decît o 
suprapunere ireală peste unicul real care 
este Conştiinţa universală, brahman. Aceas¬ 
tă formă a Vedăntei a fost grefată pe un 
material tipic hinduist; ea accepta Upanişa- 
dele drept bază scripturală, folosea termi¬ 
nologia acestora, ca în cazul denumirilor de 
brahman şi ătman, şi era conştient antibud- 
dhistă. Alături de Mîmărnsă, care în de¬ 
cursul acestei perioade a produs o remarca¬ 
bilă teorie ateistă a revelaţiei în apărarea 
scripturilor hinduiste, Vedănta s-a ivit ca 
reprezentant al unei renaşteri hinduiste care 
a refulat în fundal gîndirea buddhistă. In¬ 
fluenţa speculaţiei moniste despre brahman 
poate fi recunoscută şi pe tărîmul filozofiei 
limbajului, unde (de exemplu, în Văkyapa- 
diya lui Bhartrhari, redactată în secolul al 
Vll-lea p.Chr.) pluralitatea cuvintelor este 
derivată din unicul Cuvînt transcendental 
brahman, sau în estetică, unde experienţa 
estetică stă în legătură cu accesul la brah¬ 
man. 

De la sfirşitul mileniului I p.Chr. se afir¬ 
mă un complex cu totul diferit — gîndirea 
teistă. Ca element al religiei hinduse, cre¬ 
dinţa într-un absolut personalizat este ates¬ 
tată cel puţin din secolul al IV-lea a.Chr. 
iar în Bhagavadgită (secolul III sau II 
a.Chr.l) îşi aflase deja o expresie oarecum 
nesistematică şi sincretică. In cursul urmă¬ 
toarelor secole această abordare se prelun¬ 
geşte în alte scrieri religioase răspîndite 
(Purănas, Ăgama, Samhită etc.), de obicei 
sub stindardul unei forme (teiste, neclasice) 
de *Sărrikhya. Numai că formulările foarte 
vagi şi imprecise care se dădeau acum pri¬ 
vitor la relaţia dintre Dumnezeul absolut şi 
materia primordială şi sufletele individuale 
nu pot revendica statutul de filozofie. Dar 
după statornicirea Vedăntei moniste, teis- 
mul hinduist a reacţionat formulînd, sub 
aceeaşi denumire de Vedănta, o expresie 
sistematică şi pe deplin filozofică a gîndirii 
teiste. Primul care a făcut acest lucru a fost 
Rămănuja (secolul al Xll-lea p.Chr.)., el 
fiind urmat de mulţi alţii în secolele urmă¬ 
toare. Gîndirea teistă a cîştigat o populari¬ 


tate crescîndă, influenţînd totodată dezvol¬ 
tarea ulterioară a anumitor şcoli ale Vedân- 
tei iluzioniste; însă materialul strict filo¬ 
zofic s-a împuţinat. Abia din secolul al 
XlX-lea încoace, într-un foarte mic segment 
al societăţii hinduse, filozofia occidentală a 
stimulat unele evoluţii noi, de exemplu la 
gînditori ca Aurobindo (1872-1950) sau 
Vivekănanda (1863-1902). 

Filozofia indiană a fost, vorbind în mare, 
o filozofie de şcoală, apanajul unor profe¬ 
sionişti care şi-au transmis învăţătura prin 
generaţii succesive de discipoli. Această 
particularitate poate ajuta la înţelegerea 
unor trăsături specifice ale gîndirii filozo¬ 
fice indiene. Scrierile filozofice, îndeosebi 
lucrările mai vechi, ne-au parvenit îndeob¬ 
şte sub forma unor manuale destinate învă- 
ţămîntului. Ideile de bază ale unei şcoli, 
dezvoltate şi formulate în răstimpul multor 
generaţii, erau cuprinse în sutra (formule) 
şi kărikâ^ (versuri rezumative) extrem de 
concise. Invăţămîntul oral îmbrăca de obi¬ 
cei forma comentării acestora, iar comen¬ 
tariile profesorilor eminenţi apăreau şi în 
formă scrisă. Există şi lucrări independen¬ 
te, dar ele sînt mult mai puţine. 

Se mai poate sugera apoi existenţa unei 
anumite corelaţii între spectrul subiectelor 
discutate (şi deplasările de accent istorice) 
şi caracterul profesionist, instituţionalizat 
al filozofării. Astfel, logica s-a dezvoltat 
din obiceiul răspîndit de a ţine dezbateri 
publice între reprezentanţi ai unor şcoli di¬ 
ferite; iar analiza limbajului, din studiul 
limbii sanscrite care, deşi de la începutul 
erei creştine nu era folosită în afara şco¬ 
lilor, a rămas mediul aproape exclusiv al 
predării şi al dezbaterilor; filozofia spiritu¬ 
lui a fost rezultatul practicilor de meditaţie 
care în chip firesc au început să domine 
scena pe măsură ce instituţii monastice (în 
buddhism şi jainism din secolul al IV-lea 
a.Chr.., în hinduism începînd din secolul al 
Vll-lea p.Chr.) s-au angrenat în discuţia 
filozofică. Vorbind în mod mai general, din 
clipa în care credinţa în transmigraţie şi 
idealul eliberării au fost universal acceptate 
(probabil în ultimele secole a.Chr.)., genul 
de îndeletnicire tipic pentru şcolile de filo¬ 
zofia naturii şi-a pierdut treptat din atracţie, 
în calitate de carieră profesională. Rivali- 

tatea dintre filozofii buddhişti şi cei hin- 
duişti s-a dovedit a fi unul din stimulii cei 
mai fertili în dezvoltarea unor sisteme de 
gîndire tot mai critice şi mai sofisticate 
(pînă la sfîrşitul mileniului I p.Chr.), dar a 
acţionat şi ca factor de restrîngere a dis¬ 
cuţiei la teme ce erau obiect de controversă 
între ei. Astfel, buddhiştii, jainiştii şi hindu- 
iştii împărtăşesc aceleaşi presupoziţii etice, 
asupra cărora nu s-a exercitat niciodată cu 
adevărat reflecţia filozofică. Tot aşa, discu¬ 
ţia privitoare la ordinea socială sau politică, 
discuţie relevantă numai pentru hinduism, 
n-a trecut niciodată dincolo de o atitudine 
fiindamentalistă şi pragmatică, derivată din 
obiceiurile statornicite şi din vechi scrieri 
religioase, care oferă detalii, dar nu şi o 
teorie. Vezi şi filozofia buddhistă; filozofia 
hindusă; filozofia jainistă. 

filozofia islamică. Filozofia islamică tim¬ 
purie se caracterizează printr-o profundă 
tendinţă spre *sincretism. Simplitatea teo¬ 
logică a religiei islamice în curs de forma¬ 
re, care a precumpănit în timpul vieţii înte¬ 
meietorului său, profetul Muhammad (570- 
632), a suferit mai tîrziu asaltul unor elemen¬ 
te foarte diferite între ele, precum gnosti¬ 
cismul irakian, elenismul creştin, dualismul 
persan şi gîndirea greacă. Profesiunea de 
credinţă islamică, lesne de înţeles, „Nu 
există altă divinitate decît Dumnezeu, iar 
Muhammad e profetul său“ s-a văzut con¬ 
fruntată cu conceptele şi dialectica filozo¬ 
fiei greceşti. Acestea din urmă se înfăţişau 
drept mijloace posibile de soluţionare a 
problemelor apărute de curînd în gîndirea 
islamică timpurie. De aceea, a studia filo¬ 
zofia islamică în stadiile ei timpurii în¬ 
seamnă în mod inevitabil a studia influenţa 
filozofiei greceşti asupra islamului. La 
aceasta se adaugă faptul că aici filozofia se 
află într-o fuziune inextricabilă cu teologia. 

Problemele care i-au frămîntat pe gîndi- 
torii musulmani nu erau noi. Printre ele 
s-au numărat problema liberului arbitru şi a 
predestinării, a antropomorfismului şi ale¬ 
goriei şi cea a justiţiei divine. Există o 
pregnantă asemănare între temele ce i-au 
preocupat pe unii dintre Părinţii timpurii ai 
Bisericii Creştine, ca *Origen şi loan Da- 
maschinul (c. 675-749), şi cele ce au pre- 

ocupat islamul. Intr-adevăr, în secolele de 
după moartea lui Muhammad, teologia creş¬ 
tină a influenţat puternic gîndirea islamică. 

M.S. Seale {Mustim Theology, Londra, 
1964) a arătat că influenţa creştină a fost 
foarte puternică în unele dintre mişcările 
islamice neortodoxe. Damaschinul Ghay- 
lăn (m. 743), unul dintre primii musulmani 
despre care se ştie că şi-au exprimat credin¬ 
ţa în liberul arbitru, a fost contemporan cu 
loan Damaschinul. A fost executat de calif 
din pricina vederilor sale. Gîndirea teolo¬ 
gului şi militantului politic Jahm b. Safwan 
(m. 745), care a instigat o revoltă împotriva 
dinastiei Omeyyade, e un microcosm al 
creştinismului grec. El alegorizează ase¬ 
meni lui *Philon, în timp ce ideile sale de¬ 
spre un Dumnezeu transcendent amintesc 
de cele ale lui Clement din Alexandria (c. 
150-c. 215). în plus, Jahm, asemeni lui 
Origen, nega eternitatea raiului şi a iadului. 

Oricine îşi poate da seama că discutarea 
unor asemenea subiecte teologice necesita 
un mare rafinament şi iscusinţă în ale dia¬ 
lecticii. Ambele au lipsit în gîndirea musul¬ 
mană pînă la introducerea filozofiei gre¬ 
ceşti, o dată cu care au venit şi instrumen¬ 
tele logice de felul silogismului. Se poate 
spune, astfel, că o teologie embrionară a dat 
musulmanilor imboldul de a-i studia pe 
greci. 

Se pot trasa uşor liniamentele generale 
ale transmiterii filozofiei greceşti: multe 
dintre populaţiile cucerite de islam îşi 
aveau rădăcinile culturale în elenism. Prin¬ 
tre secretarii de la curtea Abbasizilor, ele¬ 
mentul elenist era puternic reprezentat. La 
început au dobîndit circulaţie nu conceptele 
tehnice ale filozofiei greceşti, ci idei deri¬ 
vate din filozofia populară. Ulterior, după 
stabilirea califatului abbasid la Bagdad 
(762 p.Chr.), a luat amploare activitatea de 
traducere a textelor greceşti în arabă şi ara- 
maică. Ea a fost stimulată la început de 
grija califilor pentru propria sănătate şi de 
credinţa lor că ştiinţa medicală greacă putea 
să-i ajute. în scurt timp au apărut traduceri, 
nu doar ale aproape întregului corp de lu¬ 
crări medicale ale lui Galen şi Hipocrate, ci 
şi ale celor mai importante opere aristoteli¬ 
ce {Categoriile, Metafizica, ambele Anali¬ 
tici şi Etica nicomahică), precum şi a Ele- 

meritelor lui Euclid şi a Isagoge-i lui Por- 
phyrios. 

Din literatura greacă, scrierea care a 
exercitat cea mai puternică înrîurire asupra 
gîndirii islamice timpurii a fost însă 
aşa-numita Theologia Aristotelis. In pofida 
denumirii ce o purta, această scriere era 
foarte departe de gîndirea lui Aristotel. Era 
o compilaţie neoplatoniciană care expunea 
doctrina lui *Plotin privind emanaţia din 
Unul şi modul în care au prins chip întrea¬ 
ga ordine a fiinţei şi lumea materială de jos. 
Exegeţii au dovedit că această scriere era 
de fapt o parafrază a Cărţilor 4, 5 şi 6 din 
Eneadele lui Plotin. O altă sursă importan¬ 
tă de * neoplatonism, alături de Theologia, 
a fost pentru islam Liber de Causis, modifi¬ 
cată parţial de neoplatonicianul din secolul 
al V-lea, Proclos. Aceste două lucrări, luate 
împreună, cuprind aproape toate elemente¬ 
le de căpetenie ale neoplatonismului isla¬ 
mic, ca de pildă o zeitate sau Principiu 
Prim riguros transcendent, doctrina emana¬ 
ţiei şi primatul Principiului Secund, Intelec¬ 
tul care are drept principală activitate gene¬ 
rarea Celui de-al treilea Principiu, Sufletul. 

în timp ce terminologia şi metodele de 
raţionament aristotelice s-au răspîndit repe¬ 
de înăuntrul islamului, gîndirea originară a 
lui Platon a exercitat, dimpotrivă, o înrîuri¬ 
re mai estompată, exceptînd, eventual, ca¬ 
zul lui *al-Fărăbî (870-950). Există, ce-i 
drept, referinţe platoniciene, evident inspi¬ 
rate din Phaidon, la lume ca tendinţă a su¬ 
fletului, în schimb, doctrina platoniciană a 
Ideilor sau Formelor, de exemplu, nu pare 
să fi captivat cu adevărat imaginaţia gîndi- 
torilor musulmani timpurii. Ideile lui Plotin 
au avut o influenţă mult mai mare, ceea ce 
a făcut ca Aristotel să se înfăţişeze adesea 
în travesti neoplatonician. 

Mai există apoi, adesea, un conflict nere¬ 
zolvat înăuntru unei aceleiaşi lucrări arabe 
între două concepţii despre Allah. Aşa se în- 
tîmplă, de pildă, cu scrierea Rasă 77 Ikhwăn 
al-Safâ (Epistolele fraţilor întru puritate), 
din secolul al X-lea. Pe de o parte, divinita¬ 
tea este înzestrată cu anumite trăsături ca¬ 
racteristic islamice, precum unitatea, călău¬ 
zirea sufletelor şi distribuirea directă a unor 
daruri cum sînt priceperea de a citi şi scrie. 
Profeţii sînt trimişi de El, şi nu de emanaţii. 


Pe de altă parte, pentru a rămîne în vîrful 
unei ierarhii neoplatoniciene. Dumnezeu 
este tratat în maniera neoplatoniciană: El 
creează cu ajutorul primelor două emanaţii 
(Intelectul şi Sufletul) şi este incognoscibil, 
aproape în sens plotinian, fiindcă nu i se 
poate aplica nici un atribut. 

Pătrunderea gîndirii greceşti a produs o 
sciziune între progresivişti şi tradiţionalişti, 
dar impactul ei a fost de aşa natură încît 
toate părţile au fost în cele din urmă nevoite 
să recurgă la arsenalul dialecticii greceşti. 
Spiritul investigaţiei libere care a însoţit 
deşteptarea filozofică a constituit în mod 
vădit o gravă ameninţare pentru multe din 
credinţele islamice de bază. Unele grupuri, 
precum adepţii doctrinei Mu’tazilah, care 
începuseră procesul de examinare a doc¬ 
trinei islamice prin prisma gîndirii greceşti, 
au izbutit să se menţină, în cea mai mare 
parte, în perimetrul larg al islamului, în ciu¬ 
da unor persecuţii ocazionale. Mu’taziliţii 
n-au fost nişte liberi-cugetători, aşa cum s-a 
susţinut în secolul trecut, nici raţionalişti, 
cum s-a susţinut în secolul nostru, ci au fost 
filozofi speculativi cu instincte funciar- 
mente autoritare. Pe alţi gînditori însă, cum 
a fost al-Răzî (cunoscut în Europa sub nu¬ 
mele de Rhazes) (m. 923 sau 932), specu¬ 
laţia i-a scos mai radical din fagaşuri. Gîn¬ 
direa sa neconformistă, care cuprindea deo¬ 
potrivă elemente platoniciene şi neopla¬ 
toniciene, şi respingerea de către el a pro¬ 
feţiei au dus la anatemizarea sa de către 
majoritatea musulmanilor ortodocşi. 

*al-Kindi (m. după 866) reprezintă prima 
mare încercare de armonizare a filozofiei 
cu dogma tradiţională. El îl considera pe 
Dumnezeu singura cauză reală din lume, 
dar nu credea că ar exista vreun conflict în¬ 
tre filozofie şi revelaţie. Opera sa eclectică 
cuprindea deopotrivă elemente aristotelice 
şi neoplatoniciene, care au fost dezvoltate 
de Abu Nasr *al-Fărăbî (cunoscut în Occi¬ 
dentul medieval drept Abunasar sau Alfa- 
rabius) (870-950). al-Fărăbî a fost primul 
neoplatonician islamic autentic. El identi¬ 
fica Unul lui Plotin cu Allah-ul islamic şi 
descria o ierarhie în cadrul căreia toate ce¬ 
lelalte lucruri emanau printr-o „necesitate** 
a naturii din această Fiinţă Primă, începînd 

cu Primul Intelect şi continuînd cu un şir de 
alte nouă. 

Opera lui al-Ash’ari (873/4-935/6) mar¬ 
chează o întrerupere în asaltul gîndirii ele¬ 
niste. El a fost asemuit pe drept cuvînt cu 
*Aquinas. Grupuri precum Mu’tazilah în¬ 
cercaseră să îngemăneze filoanele tradiţi¬ 
ilor intelectuale greacă şi islamică, dar prin 
aceasta iscaseră multe probleme intelectua¬ 
le. însemnătatea lui al-Ash’ari a constat nu 
în rezolvarea unor asemenea probleme, ci 
în valorificarea dialecticii greceşti pentru 
propriile lui scopuri ortodoxe. El a fost pre¬ 
ocupat în principal să susţină omnipotenţa 
lui Dumnezeu, şi a făcut lucrul acesta folo¬ 
sind raţiunea în sprijinul adevărurilor reve¬ 
laţiei islamice. Tuturor *categoriilor aris¬ 
totelice, cu excepţia substanţei şi a calităţii, 
le-a refuzat realitatea obiectivă; vederile 
sale au dus la apariţia şcolii islamice a ato- 
miştilor sau ocazional işti lor, rezumată în 
numele lui al-Băqillănî (m. 1013). 

Probabil că neoplatonismul din filozofia 
islamică a ajuns la apogeu la unul din cei 
mai mari gînditori care au scris vreodată în 
arabă, Ibn Sînă (cunoscut în Occident drept 
*Avicenna) (980-1037). Gîndirea sa era 
însă pigmentată de un element mistic care o 
distingea de tot ce o precedase şi, în acelaşi 
timp, îi anunţa pe filozofii mistici de mai 
tîrziu. împreună cu al-Fărăbî, Avicenna a 
fost atacat fără cruţare de *al-Ghazălî 
(1058-1111) în lucrarea Tahăfut al-Falăsi- 
fah (Incoerenţa filozofilor). al-Ghazălî a 
elaborat douăzeci de propoziţii faţă de care 
credinciosul neglijent trebuia să fie circum¬ 
spect. în concepţia sa, lumea a fost creată în 
mod deliberat de Dumnezeu şi nu a emanat 
pur şi simplu, în maniera neoplatoniciană, 
dintr-o Fiinţă Primordială. 

După al-Ghazălî se înregistrează cîteva 
evoluţii filozofice interesante. Ariditatea 
tot mai mare a gîndirii islamice medievale 
a produs o reacţie la numeroşi musulmani, 
care au început să tînjească după o comuni¬ 
une mai personală cu Dumnezeu decît era 
posibil în islamul ortodox, cu sistemele lui 
filozofice existente. Rezultatul a fost sofis¬ 
mul sau misticismul islamic; denumirea a 
fost probabil derivată din cuvîntul arab 
„suf‘, care înseamnă „lînă“, facîndu-se ast¬ 
fel referire la straiele de lînă purtate de 

misticii timpurii. S-a putut dovedi în mod 
convingător că la scurtă vreme după moar¬ 
tea lui al-Ghazălî, care încercase o recon¬ 
ciliere între ştiinţele islamice şi sufism, 
primele mari ordine sufite au început să 
apară la nivel popular. 

Un element mistic a invadat şi filozofia, 
producînd ceea ce s-ar putea numi şcoala 
Ishrăqî (iluminaţionistă) de filozofi isla¬ 
mici. Cel mai cunoscut exponent al ei a fost 
al-Suhrawardî (1155-1191) din Alep, a că¬ 
rui gîndire era legată de ştiinţa şi natura 
luminii. Lumina era prezentă în toate şi 
al-Suhrawardî vorbea despre o ierarhie de 
lumini pure avînd în vîrf Lumina luminilor 
sau Lumina necesară, al cărei atribut prin¬ 
cipal era unitatea. Cea mai mare lucrare a 
acestui gînditor, Hikmat al-Ishrăq (înţelep¬ 
ciunea iluminării), era un amalgam de neo¬ 
platonism şi de misticism derivat din varia¬ 
te surse orientale. 

Despre sufism s-ar putea spune şi că a fost 
o reacţie împotriva peripateticilor: cel mai 
mare discipol musulman al lui Aristotel, 
Ibn Rushd (numit în Occident *Averroes) 
(1126-1198) s-a născut în Spania musul¬ 
mană. Apărarea lui Aristotel, în numeroa¬ 
sele sale comentarii la filozofia Stagiritului, 
şi lucrările sale originale, care arată cum 
predecesorii săi filozofici, al-Fărăbî şi Avi¬ 
cenna, se îndepărtaseră de gîndirea lui Aris¬ 
totel, îi conferă lui Averroes un loc unic în 
istoria filozofiei islamice. în plus, întocmai 
cum al-Ghazălî i-a atacat pe al-Fărăbî şi pe 
Avicenna în Tahafut al-Falăsifah, Averroes, 
la rîndul său, îl atacă pe al-Ghazălî în cea 
mai vestită lucrare a sa, Tahăfut al-Tahâfut 
(Incoerenţa incoerenţei), acuzîndu-1, între 
altele, că a înţeles greşit întreaga problemă 
a atributelor lui Dumnezeu şi a modului 
cum concepte ca acelea de vorbire sau ve¬ 
dere pot fi predicate despre Fiinţa supremă. 
Înrîurirea lui Averroes asupra gîndirii isla¬ 
mice a fost totuşi slabă în comparaţie cu 
enorma sa influenţă în Europa medievală, 
care a fost izbită de un val de „averroism“ 
atunci cînd cincisprezece din cele treizeci şi 
opt de comentarii ale sale au fost traduse, în 
secolul al XlII-lea, din arabă în latină. 

Către sfîrşitul secolului al XlII-lea, ma¬ 
rea vigoare a filozofiei şi gîndirii islamice 
era mai mult sau mai puţin sleită. Comen- 

tăriile dădeau naştere la supracomentarii şi 
glose şi, la fel ca în domeniul literaturii ara¬ 
be, între 1300 şi 1800 p.Chr. s-au scris pu¬ 
ţine lucrări originale. S-au dat o mulţime de 
explicaţii acestei situaţii: evenimentele po¬ 
litice, îndeosebi devastatoarele invazii 
mongole, trebuie să fi jucat un rol. Un alt 
factor de căpetenie trebuie să fi fost rigidi¬ 
tatea tot mai mare a teologiei şi dreptului 
islamic, rezumată pregnant, la începutul se¬ 
colului al X-lea, în sintagma juridică a „în¬ 
chiderii porţilor ijtihăd-ului (ale reflecţiei 
independente). 

Invadarea Egiptului de către Napoleon în 
anul 1798 şi idealurile Revoluţiei franceze 
aduse pe această cale au produs un violent 
şoc cultural în lumea musulmană aflată în 
declin cultural, politic şi filozofic. Proble¬ 
mei, ivite de aici, a modului — sau chiar po¬ 
sibilităţii — de a încerca o conciliere a gîndi- 
rii şi culturii occidentale cu gîndirea şi ştiin¬ 
ţele tradiţionale islamice nu i s-a găsit nici 
pînă astăzi o rezolvare satisfăcătoare. Gîn- 
ditori musulmani ca al-Afghăni (1838-1897) 
şi Muhammad ’Abduh (1849-1905) au fost 
fiămîntaţi de această problemă dar, deşi nu¬ 
triţi cu idei occidentale, au rămas în adâncul 
lor neîncrezători în Occident şi în cultura 
sa. Unele filozofii occidentale şi-au cîştigat, 
fireşte, aderenţi, cum este cazul egipteanu¬ 
lui A. R. Badawî, care a îmbrăţişat existen¬ 
ţialismul şi a scris lucrări ca Timpul exis¬ 
tenţial (1943), şi alţii care au scris despre 
pozitivismul logic. Dar aceşti gînditori orien¬ 
taţi spre Occident pot fi cu greu caracteri¬ 
zaţi drept islamici; de la filozofii arabi se 
aşteaptă încă să creeze un sistem de filozo¬ 
fie care să poată fi taxat deopotrivă ca fiind 
cu adevărat islamic şi cu adevărat modem. 

niozofîa Jainistă. Jainismul este o religie 
indiană întemeiată în secolul al V-lea 
a.Chr. de „Jina“ (Biruitorul) Mahăvîra. Fi¬ 
lozofia sa combină speculaţii arhaice indi¬ 
ene de filozofia naturii (compară Vaiseşi- 
ka) cu aspiraţia de eliberare din ciclul re¬ 
naşterilor. Ea s-a osificat curînd, dar a dat 
totuşi cîteva spirite creatoare, cum a fost 
Kundakunda (secolul al IV-lea p.Chr.). 

Sistemul jainist apare expus sub şapte 
titluri: 1) Substanţele fără viaţă (ajîva), cu- 
prinzînd spaţiul, mediile mişcării (dharma) 


şi repausului, timpul şi materia (pudgală), 
formată din atomi omogeni. 2) Un număr 
infinit de suflete (jiva). înzestrate în mod 
esenţial cu o cunoaştere, putere şi fericire 
nelimitate, sufletele ajung să fie lipsite de 
aceste calităţi prin 3) influxul (ăsrava) de 
materie subtilă datorat cuvintelor, gînduri- 
lor şi faptelor. împovărate şi trase în jos de 
către aceasta, sufletele suferă o 4) înrobire 
(bândha) în lumea fenomenelor sub forma 
transmigraţiei prin 5) refuzul de a îngădui 
pătrunderea (samvara) în continuare a ma¬ 
teriei şi prin nimicirea (nirjară) materiei 
deja prezente cu ajutorul unei discipline 
etice stricte şi al unei mortificări severe, 
sufletul obţine 7) eliberarea (mokşa) şi se 
înalţă ajungînd în partea cea mai de sus a 
Universului. 

fllozofîa lingvistică. Mod de abordare a 
filozofiei izvorît din convingerea că un 
studiu atent al modului efectiv în care se 
foloseşte, se transmite altora şi se dezvoltă 
limbajul în discursul cotidian poate să cla¬ 
rifice şi chiar să transforme sau să dizolve 
probleme filozofice venerabile. Despre 
aceste probleme se consideră că au apărut, 
frecvent dacă nu invariabil, din pricină că 
anumiţi gînditori, induşi în eroare de simi¬ 
litudini gramaticale superficiale sau de pro¬ 
pria lor predilecţie pentru uniformitate, au 
ignorat unele deosebiri relevante ce există 
între funcţiile diferiţilor termeni, ajungînd 
astfel să-i folosească aberant (vezi forniă 
gramaticală; formă logică). Alegerea de 
către exponenţii filozofiei lingvistice a ele¬ 
mentelor limbajului pe care le analizează 
este determinată în mare măsură de proble¬ 
mele specific filozofice pe care doresc să le 
clarifice, dar linia de demarcaţie dintre o 
atare filozofie şi lingvistica propriu-zisă nu 
este netă. Filozofia astfel înţeleasă este o 
activitate de analiză care de obicei se spri¬ 
jină mai puţin pe un ansamblu de doctrine 
sau pe o metodă riguros prescrisă decît pe 
sensibilitatea pentru subtilităţile limbii. 
Această abordare caracterizează, de la cel 
de-al doilea război mondial încoace, îndeo¬ 
sebi filozofia de expresie engleză, dar ori¬ 
ginile sale se află mult mai departe în tre¬ 
cut. Cei mai influenţi exponenţi ai săi au 
fost *Wittgenstein, J. L. *Austin şi *Ryle. 

filozofia morală. Vezi etică. 

filozofia musulmană. Vezi filozofia isla¬ 
mică. 

filozofia politică. Materialul teoretic şi dis¬ 
cuţiile la care se aplică în fapt această denu¬ 
mire nu formează, adesea, o ramură a filo¬ 
zofiei ca investigaţie conceptuală nenorma¬ 
tivă. Şi mai rare sînt încercările de a arăta 
că ele formează aşa ceva. Un curs de filo¬ 
zofie politică îşi ia de obicei ca obiect jus¬ 
tificările de ordin general ce se pot da sta¬ 
tului şi altor instituţii politice, sau unor 
forme particulare— reale sau imaginate — 
ale acestora: el tinde întotdeauna să se ocu¬ 
pe de chestiuni politice generale şi nu de 
detaliile vieţii politice concrete. Se discută, 
alături de stat, despre alte instituţii, cum ar 
fi proprietatea, familia, sistemul Juridic, gu- 
vemămîntul şi administraţia publică, rela¬ 
ţiile internaţionale, educaţia, structura de 
clasă, religia, precum şi despre drepturile, 
îndatoririle şi obligaţiile individuale. în 
această ambianţă, chestiunile de felul celor 
ce ar fi taxate din alte puncte de vedere 
drept filozofice sînt puţine şi oarecum 
răzleţite. 

Republica lui Platon reprezintă prima în¬ 
cercare ajunsă pînă la noi de tratare a aces¬ 
tor probleme şi ea rămîne şi azi un text de 
referinţă. Statul drept, în care toţi şi toate îşi 
îndeplinesc funcţiile ce li se potrivesc re¬ 
prezintă — după cum ne sugerează Platon 
— un ideal ce nu poate fi atins decît dacă 
regii vor studia filozofia sau filozofii vor 
deveni regi (vezi regii filozofi). („Filozo- 
fuf* este aici definit implicit drept cel ce 
cunoaşte Formele sau Ideile, fiind astfel în 
măsură să ştie ce presupun în realitate drep¬ 
tatea, binele etc.) Această viziune utopică a 
fost criticată de elevul lui Platon, Aristotel, 
în Politica sa, care cuprinde o evaluare 
detailată şi realistă a constituţiilor şi insti¬ 
tuţiilor contemporane. Natura însăşi, subli¬ 
nia Aristotel, a instituit autoritatea cîrmui- 
torilor asupra celor cîrmuiţi, întocmai ca şi 
autoritatea stăpînilor de sclavi asupra scla¬ 
vilor, a soţilor asupra soţiilor, şi a taţilor 
asupra copiilor. în practică, cea mai bună 
formă de stat nu poate fi decît o constituţie 
mixtă şi echilibrată. Aceste opere clasice de 
filozofie politică au trasat cadrul în care se 

mişcă gînditori romani precum Cicero şi 
Polibiu. 

Filozofii politici din era creştină, în par¬ 
ticular Sf *Augustin şi Sf *Toma d’Aqui- 
no, au analizat locul statului şi al politicii în 
cadrul viziunii creştine despre istorie şi 
cosmos. Cele mai pasionante probleme au 
fost pentru ei contrastul dintre ordinea poli¬ 
tică temporală şi ordinea din lumea de apoi, 
dreptul divin al regilor de a cîrmui, juris¬ 
dicţiile relative ale autorităţilor seculare şi 
religioase. Aceste probleme au dominat 
opera gînditori lor politici între Imperiul 
Roman tîrziu şi Renaştere. 

Influentele scrieri ale lui Niccolo Ma- 
chiavelli Discorsi (încheiată în jurul lui 
1517) şi // Principe (1512-1513) recoman¬ 
dă virtuţile republicii romane: unitate, dis¬ 
ciplină, glorie şi libertate derivată dintr-un 
echilibru instituţional între nobilime şi 
oamenii de rînd. Creştinismul, susţine Ma- 
chiavelli, a promovat o atitudine detaşată 
de preocupările pămînteşti, străină idealu¬ 
lui clasic de cetăţean. încercarea lui Ma- 
chiavelli de a elabora o ştiinţă politică auto¬ 
nomă şi justificarea de către el a utilizării 
judicios dozate a violenţei deosebesc opera 
sa de cea a teoreticienilor medievali. 

Pentru filozofia politică modernă este ca¬ 
racteristică problema individului şi a drep¬ 
turilor sale, problemă situată departe de 
tradiţiile mai timpurii clasice şi creştine, 
care dădeau întîietate cerinţelor statului 
bun şi avantajelor oferite de acesta comuni¬ 
tăţii în ansamblu. în acest nou context cîş- 
tigă interes ideile contractului social. Dis¬ 
cursul despre contractul social a fost folosit 
însă de numeroşi gînditori foarte diferiţi în 
scopuri foarte diferite — spre exemplu, de 
către *Hobbes, *Locke şi *Rousseau. Ideea 
iniţială de contract social este aceea că 
membrii unei societăţi politice (sau strămo¬ 
şii lor) transferă într-un fel sau altul anumi¬ 
te drepturi autorităţii suverane pentru ca 
astfel să le poată fi protejate alte drepturi, 
pe care ei le păstrează, sau să poată dobîn- 
di anumite alte avantaje. Probleme ca abu¬ 
zul de putere din partea statului, răzvrătirea 
legitimă şi amploarea obligaţiilor individu¬ 
lui ocupă de acum un loc central. Participa¬ 
rea noastră la statele existente, se argumen¬ 
tează uneori, constituie un consimţămînt 

tacit la un contract social neformal şi ne- aşa cum îl cunoaştem. Rolul partidului îna- 


scris, de unde rezultă pentru noi obligaţii ca 
şi cum am fi încheiat contractul în mod 
explicit. In unele lucrări de filozofie politi¬ 
că din secolul al XX-lea, cum este influen¬ 
ta carte a lui John Rawls A Theory of Jus- 
tice (1972), a fost resuscitată ideea de con¬ 
tract social ca bază a justiţiei (sociale). 

Reacţiile filozofice împotriva teoriei in¬ 
dividului şi a drepturilor sale au îmbrăcat 
formele istorică, idealistă şi marxistă. în 
scrierile lui Edmund *Burke, bunăoară, 
obiceiurile şi tradiţia existente într-o anu¬ 
mită comunitate politică au precădere în 
sfera politicului asupra oricărei doctrine 
bazate pe ceea ce este natural sau universal 
pentru om. El susţine că teoretizarea nu 
poate da seama în mod adecvat de infinita 
subtilitate a relaţiilor şi instituţiilor sociale 
aşa cum s-au dezvoltat ele istoric, încît 
orice încercare de a introduce schimbări 
politice pe o asemenea bază pretins raţio¬ 
nală nu poate duce decît la dezastru. Vederi 
similare au fost exprimate începînd de prin 
1960 în lucrări de filozofie politică de către 
Michael Oakeshott. 

Filozofii idealişti consideră societatea ca 
fiind mai reală şi mai fundamentală decît 
individul: e pur şi simplu lipsit de sens să 
vorbeşti despre individ ca şi cum el ar exis¬ 
ta oarecum în afara relaţiilor sociale şi le-ar 
putea crea pe acestea după voia sa. Idealiş¬ 
tii îşi iau, de aceea, ca punct de plecare anu¬ 
mite concepte sociale şi politice, respingînd 
ceea ce ei consideră a fi metode analitice 
defectuoase axate pe suprasimplificare şi 
falsă abstracţie. G.W.F. *Hegel în a sa Phi- 
losophie des Rechts (ed. a doua, 1833) şi 
T.H. *Green în ale sale Lectures on the 
Principles qfPolitical Ohligation (publica¬ 
te în operele lui complete între 1885 şi 
1888) au edificat filozofii politice ce dau în 
toate privinţele întîietate statului şi prero¬ 
gativelor sale. 

Vederile lui *Marx şi *Engels, după care 
istoria de pînă acum a fost o istorie a lupte¬ 
lor de clasă, statul fiind în esenţă un instru¬ 
ment al asupririi unei clase de către o alta, 
au condus la o altă filozofie a politicului, 
net diferită de celelalte. Potrivit viziunii 
marxiste, revoluţia proletară va pune capăt 
asupririi de clasă iar prin aceasta şi statului 


inte şi după revoluţie, instituţiile de tranzi¬ 
ţie de la societatea contemporană la viitoa¬ 
rele societăţi comuniste şi natura societăţii 
comuniste înseşi sînt unele din problemele 
despre care s-au pronunţat în mod oarecum 
peremptoriu V. I. *Lenin, Roşa Luxemburg 
şi Georg Lukacs. 

în cadrul tradiţiei liberale, filozofi ca 
J. S. *Mill au susţinut necesitatea de a res¬ 
pecta drepturile indivizilor prin instituirea 
unui echilibru între statul fie şi democratic 
şi constituenţii săi. Eseul său On Liberty 
(1859) constituie expunerea clasică a aces¬ 
tui punct de vedere. 

Fără a nega drepturile individului, filozo¬ 
fia politică a elitismului, formulată de Gae- 
tano Moşea, Vilfredo Pareto şi Robert Mi- 
chaels, încearcă să demonstreze că viaţa 
socială este de aşa natură încît adevărata 
democraţie nu e cu putinţă, deciziile politi¬ 
ce trebuind să se afle întotdeauna în mîinile 
unei elite. Dacă nu recunoaştem acest ade¬ 
văr şi ducem la extrem idealul democratic, 
creăm pericolul anarhiei, al lipsei oricărei 
guvernări. 

Anarhismul, aşa cum a fost formulat, 
spre exemplu, de Mihail Bakunin, conside¬ 
ră că individul e suveran şi că orice autori¬ 
tate echivalează cu o înăbuşire a voinţei 
sale. Pentru anarhişti, problema politică a 
impăcării intereselor individuale cu cele 
comune prin intermediul instituţiilor şi al 
ameninţării cu forţa este pur şi simplu inso¬ 
lubilă, iar încercările de a o rezolva consti¬ 
tuie o nelegiuire. 

Filozofia lingvistică şi-a pus amprenta pe 
gîndirea acelor filozofi politici contempo¬ 
rani care s-au aplecat asupra definirii şi uti¬ 
lizării unor termeni politici caracteristici 
precum „libertate“, „autoritate**, „putere**, 
„drepturi**, „obligaţie**, „consimţămînt**, 
„democraţie** şi „dreptate**. Four Essays on 
Liberty (1969) de sir Isaiah Berlin şi Power 
(1975) de Steven Luke sînt două lucrări 
contemporane de filozofie politică anali¬ 
tică. 

în anii din urmă, tradiţionala filozofie 
politică non-lingvistică s-a apărat de impu- 
taţia că ştiinţa politică i-ar fi luat oarecum 
locul. Ştiinţa politică este calificată drept 
descriptivă, adică preocupată de fapte. Fi- 



F filozofia radicală 

— 

lozofia politică este calificată drept norma¬ 
tivă, adică preocupată de valori; în privinţa 
acestora din urmă între indivizi vor exista 
întotdeauna deosebiri, tot aşa cum există 
deosebiri de gusturi sau de preferinţe. Ceea 
ce, în mod curios, nu s-a spus ori nu s-a 
subliniat îndeajuns este că filozofia politică 
tradiţională diferă în chip semnificativ de 
disciplinele considerate de obicei a reprezen¬ 
ta alte ramuri ale investigaţiei filozofice. 

asemenea legi este incompatibilă cu posi¬ 
bilitatea alternativelor, care este esenţială 
pentru ideea de conduită umană? în al doi¬ 
lea rînd, dacă şi în ce măsură pot fi obiec¬ 
tive şi axiologic neutre ştiinţele despre om 
şi societate (vezi Weber)? în al treilea rînd, 
dacă explicaţia comportamentului grupuri¬ 
lor umane este reductibilă la explicarea 
conduitei indivizilor ce le compun, ori tre¬ 
buie să pună în joc noţiuni şi entităţi ce sînt 
ireductibil sociale sau colective? 

Un caz paradigmatic de filozofie socială 
ce nu este în acelaşi timp filozofie a ştiinţei 
sociale îl constituie ampla discuţie a încer¬ 
cării făcute de John Rawls de a desluşi şi 
articula conceptul de *dreptate (socială) în 
cartea sa A Theory of Justice (1972). Un al¬ 
tul îl constituie examinarea ideilor de drep¬ 
turi şi responsabilităţi individuale şi colec¬ 
tive. Aici se pun întrebări de felul: „Cine 
anume este răspunzător, şi în ce măsură, 
pentru crimele de război?“; politicile de 
„acţiune afirmativă** şi „discriminarea po¬ 
zitivă** în favoarea membrilor unor grupuri 
sexuale sau rasiale anterior dezavantajate 
încalcă oare în mod necesar drepturile 
membrilor altor grupuri sexuale sau rasiale, 
fiind prin ele însele sexiste sau rasiste?; şi 
„Ce este în genere un drept şi dacă şi în ce 
fel poate fi identificat un drept sau altul ca 
existînd cu adevărat?** 

filozofie. Cea mai mare parte din ceea ce ar 
fi putut să fie spus aici în chip de caracteri¬ 
zare generală a obiectului filozofiei se gă¬ 
seşte în Prefaţă. Există articole separate 
despre diferite ramuri ale filozofiei: esteti¬ 
ca, etica, epistemologia, logica şi metafizica. 
Mai sînt, apoi, articole consacrate filozofiei 
educaţiei, a istoriei, a limbajului, a dreptu¬ 
lui, a spiritului, a psihologiei, a religiei, a 
ştiinţei şi a spaţiului şi timpului, precum şi 
filozofiei politice şi filozofiei sociale. 

finitism. Concepţie asupra matematicii, 
care admite în domeniul acesteia numai 
obiecte (numere) ce pot fi construite într-un 
număr finit de paşi. Orice teoremă generală 
care asertează ceva despre toţi membrii do¬ 
meniului este acceptabilă numai dacă se 
poate demonstra, într-un număr finit de 
paşi, că este valabilă despre fiecare mem¬ 
bru particular al domeniului. Da vid Hilbert 


filozofia radicală. Mişcare care a debutat 
în anii 1970 în jurul revistei Radicalphilo- 
sophy. Revista exprimă preocuparea ca 
filozofia să fie relevantă şi nu banală şi ple¬ 
dează pentru a se acorda mai multă atenţie 
unor mişcări continentale şi altor zone rela¬ 
tiv neglijate. „Filozofii nu au făcut decît sâ 
interpreteze lumea în diferite moduri**, 
scria Marx în 1845, „important este însă a 
o schimba"'' (sublinierile aparţin originalu¬ 
lui). Compară Radicalii filozofici. 

filozofia socială. Expresie ce suferă de 
aceeaşi vaguitate şi ambiguitate ca şi însuşi 
cuvîntul „filozofie**, avînd însă şi alte cusu¬ 
ruri, care-i sînt proprii. Iniţial era aplicată 
oricărei viziuni generale şi cuprinzătoare 
despre cum este societatea sau cum ar tre¬ 
bui să fie. Acesta este sensul în care despre 
multe lucrări pe care bibliotecarii nu le-ar 
clasifica drept filozofice — bunăoară. Avu¬ 
ţia naţiunilor (1776) a lui Adam Smith sau 
Manifestul Partidului Comunist (1848) al 
lui *Marx şi *Engels — se poate spune că 
expun filozofii sociale (foarte diferite). Mai 
de curînd, aceeaşi expresie a ajuns să fie fo¬ 
losită, asemeni expresiilor „filozofie politi¬ 
că**, „filozofie morală**, „metafizică** şi 
„epistemologie**, pentru delimitarea unui 
domeniu înăuntrul filozofiei ca disciplină 
academică. în această accepţiune, se con¬ 
sideră că filozofia socială include aproape 
tot ce ţine de filozofia ştiinţelor sociale, 
precum şi multe chestiuni ce ar putea fi cu 
aceeaşi îndreptăţire taxate drept filozofie 
morală (vezi etică) sau drept *filozofie po¬ 
litică. 

Trei dintre problemele centrale ale filo¬ 
zofiei ştiinţelor sociale, şi deci ale filozofiei 
sociale, sînt următoarele. Întîi, dacă în acest 
domeniu există şi dacă pot exista legi natu¬ 
rale, sau necesitatea ce ar fi inerentă unor 

formă 


a fost principalul susţinător al metodelor 
finitiste în matematică. Vezi şi matematică, 
filozofia m. 

fizicalism. Doctrina că toate Propoziţiile 
care asertează „conţinuturi factuale şi exis¬ 
tenţa reală“ pot fi formulate ca enunţuri 
despre obiecte şi activităţi fizice public 
observabile (vezi fiirca lui Hume). Această 
doctrină a fost dezvoltată pentru prima dată 
de către membri de frunte ai *Cercului de 
la Viena al pozitiviştilor logici, iar în pre¬ 
zent este susţinută de J. J. C. Smart şi de alţi 
exponenţi tenace ai *teoriei identităţii (din¬ 
tre spirit şi corp). Vezi şi Camap. 

flux al conştiinţei. (în engleză, stream of 
consciousness — n.t.) Sintagmă construită 
de psihologul William *James spre a da o 
caracterizare a vieţii sufleteşti ca proces de 
gîndire continuă. Ea poate fi privită ca o 
încercare de a găsi o cale de mijloc între 
două concepţii anterioare opuse despre su¬ 
flet: cea carteziană (că sufletul e un gen 
aparte şi necunoscut de substanţă mentală) 
şi cea humeană (că el nu este altceva decît 
un complex de senzaţii). „Psihologia tradi- 
ţională“ — scria undeva James — „vorbeş¬ 
te aidoma cuiva care ar spune că un rîu nu 
constă din nimic altceva decît dintr-un 
număr de găleţi, ulcioare, linguri, lighene şi 
alte forme de apă turnate în tipare. Chiar 
dacă într-un curs de apă s-ar găsi efectiv 
toate găleţile şi ulcioarele, printre ele apa 
liberă tot ar continua să curgă. Psihologii 
ignoră cu obstinaţie tocmai această apă 
liberă a conştiinţei.** 

folosirea cuvintelor. Vezi menţionarea cu¬ 
vintelor şi folosirea lor. 

formal şi eminent. (în latină, vel formali- 
ter, vel eminenter). Termeni tehnici scolas¬ 
tici utilizaţi încă de *Descartes fără expli¬ 
caţie. Astfel, Meditaţia VI argumentează că 
facultatea de a produce ceea ce azi s-ar 
numi *date senzoriale „se află într-o sub¬ 
stanţă deosebită de mine, în care trebuie să 
sălăşluiască, fie în chip formal, fie în chip 
eminent, întreaga realitate care se află 
obiectiv în ideile produse de această facul¬ 
tate**. Cel de-al doilea termen înseamnă 
„într-un mod sau grad proeminent**; primul 
specifică o corespondenţă directă cu ceea 


ce a cuprins în efect. Descartes apelează 
aici la acea presupusă cunoaştere apriorică 
a cauzalităţii, pe care mai tîrziu *Hume 
avea s-o nege. 

formalism. 1. (în matematică) Concepţie 
avansată de D. Hilbert (1862-1943) şi dis¬ 
cipolii săi, în care se susţine că singurul 
fundament de care matematica are nevoie 
este formalizarea şi demonstraţia că siste¬ 
mul e consistent. Numerele (precum şi for¬ 
mulele şi demonstraţiile) erau privite doar 
ca şiruri de linii, nu ca obiecte denotate de 
aceste linii. Programul lui Hilbert era de a 
aşeza matematica pe o temelie solidă redu- 
cînd-o (prin intermediul aritmeticii) la 
axiome şi reguli de derivare consistente, 
primele fiind anumite şiruri de linii, iar cele 
din urmă, moduri de manipulare a lor. Ulte¬ 
rior, Godel a arătat că consistenţa aritmeti¬ 
cii nu poate fi demonstrată înăuntrul siste¬ 
mului însuşi, dovedind astfel imposibilita¬ 
tea înfăptuirii unei părţi din programul lui 
Hilbert. 2. (în etică şi estetică) Punerea ac¬ 
centului pe chestiuni privitoare la formă, în 
detrimentul conţinutului. Termenul e în ge¬ 
nere folosit de oponenţii unor asemenea 
atitudini. 

formă. Termenul „Formă** este folosit ca 
traducere a grecescului eidos. în filozofia 
lui *Platon, „Formă** şi „Idee** sînt termeni 
interşanjabili. Deşi explicaţia dată de Aris- 
totel naturii formelor diferă de cea a lui Pla¬ 
tou, el este preocupat în linii mari de ace¬ 
leaşi probleme. La Platou, a cunoaşte for¬ 
ma lui X înseamnă a înţelege natura lui X\ 
astfel, filozoful care, de exemplu, cunoaşte 
Forma dreptăţii va şti nu numai care acte 
sînt drepte, ci şi de ce sînt aşa. Similar, 
Aristotel priveşte forma unui lucru drept 
ceea ce îl face inteligibil, ea fiind (asemeni 
Formelor lui Platou) accesibilă intelectului. 

Aristotel respinge însă concepţia lui Pla¬ 
tou potrivit căreia toate formele sînt „sepa- 
rabile**, adică au o existenţă independentă. 
Pentru Aristotel, cele care au o existenţă in¬ 
dependentă sînt substanţele (vezi substan¬ 
ţă), iar substanţele (cu cîteva excepţii im¬ 
portante, cum este Dumnezeu) constau din 
materie şi formă. Materia e cea care are for¬ 
mă; de exemplu, sufletul omenesc este for¬ 
ma corpului omenesc, care este materie. La 

rîndul său, corpul omenesc este şi el o for¬ 
mă, a cărei materie o formează organele 
sale etc. în cazul lucrurilor create de om, 
forma este impusă materiei; de exemplu, 
cînd un tîmplar confecţionează o masă din 
lemn, el impune materiei (lemnului) o for¬ 
mă, pe care o cunoaşte cine înţelege ce 
anume face ca o masă să fie masă. Multe 
forme însă (cum este acea a corpului ome¬ 
nesc) nu sînt impuse în acest fel materiei, ci 
sînt într-un anumit sens imanente. O formă 
de acest fel explică dezvoltarea unui lucru, 
ea este structura inteligibilă pe care un lu¬ 
cru o are cînd este pe deplin dezvoltat, iar 
creşterea lucrului este privită ca o aspiraţie 
spre actualizarea formei sale. Formele în 
acest sens figurează nu doar în biologia lui 
Aristotel, ci şi în fizica sa. El explică, de 
exemplu, căderea unui corp nesusţinut prin 
năzuinţa acestuia de a-şi realiza forma — şi 
anume, locul său potrivit în univers. 

Cînd filozofii scolastici vorbeau despre 
„forme substanţiale**, ei aveau în vedere 
formele de acest fel imanent. Teoria forme¬ 
lor substanţiale a fost aspru criticată de 
mulţi filozofi şi oameni de ştiinţă din seco¬ 
lul al XVII-lea, care le considerau incom¬ 
patibile cu conceptele mecaniste ale noii 
fizici. 

formă gramaticală. Forma superficială, 
aparentă, a unei expresii, prin contrast cu 
structura ei logică subiacentă. în orice lim¬ 
bă, unele expresii se pot asemăna ca apa¬ 
renţă altora, deosebindu-se totuşi în chip 
fundamental de ele ca mod de a semnifica, 
în astfel de cazuri se poate spune că avem 
de-a face cu forme gramaticale asemănătoa¬ 
re, dar forme logice diferite. în Prin oglin¬ 
dă Alice spune că nu văzuse pe nimeni pe 
drum, iar Regele invidiază agerimea ochi¬ 
lor ei: „Eu unul nu izbutesc să văd decît 
oamenii reali!** Lewis Carroll îl înfăţişează 
astfel pe Rege ca fiind indus în eroare de 
similitudinea gramaticală dintre „cineva** şi 
„nimeni** (în engleză somebody şi nobody 
— n.t.), ceea ce-1 face să înterpreteze am¬ 
bele cuvinte ca avînd aceeaşi formă logică, 
mai precis ca referindu-se ambele la o per¬ 
soană. Compară formă logică. 

formă logică. Forma unui raţionament ex¬ 
primată într-o reprezentare simbolică a 

cărei structură învederează procedeul de ra- 
ţionare adoptat. Cu referire la această struc¬ 
tură raţionamentul este judecat ca fiind 
* valid sau nevalid din punct de vedere for¬ 
mal, după cum procedeul de raţionare 
adoptat este sau nu de aşa fel încît în ge¬ 
neral (adică independent de obiectul în dis¬ 
cuţie) dacă se pleacă de la premise ade¬ 
vărate, el să ducă la o concluzie adevărată. 
Pentru a reda forma unui raţionament, este 
necesar să se dea o reprezentare a structurii 
logice a propoziţiilor ce intră în alcătuirea 
lui — să li se atribuie o formă logică. 
Această reprezentare trebuie, bineînţeles, 
să satisfacă cerinţa de a face mai evidente 
interdependenţele dintre respectivele pro¬ 
poziţii, deoarece aici interesează să ştim în 
ce fel adevărul sau falsitatea uneia dintre 
ele afectează adevărul sau falsitatea altora. 

Opiniile cu privire la ce este forma logică 
şi cum trebuie ea reprezentată pot, astfel, să 
difere în funcţie de poziţia filozofică pe 
care ne situăm şi, în particular, de concepţia 
ce o avem despre natura adevărului, a sem¬ 
nificaţiei şi despre determinarea valorilor 
de adevăr. Se cunoaşte, bunăoară, contro¬ 
versa clasică dintre Russell şi Strawson în 
privinţa formei logice a propoziţiei „Rege¬ 
le Franţei e chel**. Strawson îi conferea for¬ 
ma unui enunţ simplu de tipul subiect-pre- 
dicat, adică „Cr**, în timp ce Russell, 
admiţînd că ea este din punct de vedere gra¬ 
matical (vezi formă gramaticală) de această 
formă, nega că aceasta ar putea fi forma ei 
logică. Forma pe care i-o dădea el era „(3 jc) 
(Rx & Cv & (V v) (Ry 3 jc = j^))**. Diferenţa 
ce rezultă de aici în privinţa inferenţelor 
este că Russell ar recunoaşte ca fiind for¬ 
mal validă inferenţa „Nu există un rege al 
Franţei. Deci nu-i adevărat că regele Fran¬ 
ţei e chel**, considerînd-o drept un caz al 
formei valide „-(3 jc) Rx, deci -(Bx) (Rx & 
Cx & (V v) (Ry 3 jc = v))“. Pe cînd Strawson 
i-ar atribui forma „-(3bf) (jc = r), deci -Cr** 
care în concepţia sa nu poate fi validă, pen¬ 
tru că adevărul premisei ar garanta nu ade¬ 
vărul concluziei, ci că aceasta din urmă e 
lipsită de o * valoare de adevăr. Vezi şi de¬ 
scripţie definită. 

formă normală. Noţiunea cu rol important 
în *teoria demonstraţiei. Cînd încercăm să 

demonstrăm un rezultat privitor la un lim¬ 
baj L în care se pot construi demonstraţii 
conform regulilor de *inferenţă stipulate, 
este util să ştim că, sau dacă, toate Propo¬ 
ziţiile exprimabile în acest limbaj pot fi 
exprimate într-o formă standard (sau nor¬ 
mală). Cu alte cuvinte, dacă pentru orice 
propoziţie dată S din L există o propoziţie 
a lui L avînd această configuraţie stan¬ 
dard şi astfel încît, folosind regulile de in¬ 
ferenţă disponibile în L, S să poată fi de¬ 
rivată din N^ şi din S (în care caz şi S şi 

sînt formal *echivalente). Dacă se poate 
arăta că lucrurile stau aşa, atunci cînd se 
pune întrebarea ce poate fi demonstrat în L, 
e suficient să fie luate în consideraţie de¬ 
monstraţiile propoziţiilor exprimate în for¬ 
ma standard. 

Toate propoziţiile exprimabile în limba¬ 
jul calculului prepoziţional pot fi exprimate 
în formă normală conjunctivă sau în formă 
normală disjunctivă. O propoziţie este în 
formă normală conjunctivă (disjunctivă) 
dacă şi numai dacă se înfăţişează sub forma 
/I, & • • • (respectiv /I, v ••• v AJ, un¬ 
de fiecare din A,,...yA„ este fie o variabilă 
prepoziţională (vezi calcul), fie o variabilă 
prepoziţională negată, fie este de forma 
5, V • V (respectiv ^, & ... & Bf,)^ unde 
fiecare din 5,, ....5^ este ori o variabilă pre¬ 
poziţională, ori o variabilă prepoziţională 
negată. De exemplu, p & (p v -q v r) & 
(-r V 5) este în formă normală conjunctivă, 
pe cînd p V (p &-q & r) V (-r & s) este în 
formă normală disjunctivă. 

Toate Propoziţiile exprimabile în limba¬ 
jul calculului predicatelor de ordinul întîi pot 
fi exprimate în formă normală prenexă. O 
propoziţie A este în formă normală prene- 
xi dacă şi numai dacă se prezintă sub forma 
Q^ unde A/e un *predicat ce nu cu¬ 

prinde nici un cuantor (vezi cuantor), fieca¬ 
re Q. este fie (jc.), fie (3 jc.) (/ = 1,... ,/j), iar 
x.,...,x„ sînt variabile diferite toate între ele 
şi avînd fiecare cel puţin o apariţie (liberă) 
în M. M se cheamă atunci matricea lui A. 

Forme (sau Idei). Vezi Platon. 

forme de raţionament. Vezi logică. 

formulă bine-formată (pl. formule bine- 
formate). Vezi fbf 


frastic şi neustic. Distincţie introdusă de 
R.M. Hare. Prin frastic se înţelege elemen¬ 
tul comun ce poate să existe la propoziţii de 
moduri gramaticale diferite. (Frege folosea 
pentru aceeaşi noţiune expresia „radical 
propoziţionaP*.) Astfel, „Tu vei închide nu- 
maidecît uşa“ (indicativ) şi „închide uşa!“ 
(imperativ) au un element comun exprima¬ 
bil prin propoziţia incompletă (frastic) „în¬ 
chiderea de către tine a uşii în viitorul apro- 
piat“. Aceasta poate fi întregită prin adău¬ 
garea unui neustic. Astfel, dacă la „închi¬ 
derea de către tine a uşii“ adaug „acţiune“, 
rezultatul va fi un imperativ; dacă adaug 
„da“, rezultatul va fi un indicativ. Distinc¬ 
ţia e folosită de Hare la explorarea relaţiilor 
logice dintre imperative. 

Frege, Gottlob (1848-1925). Profesor de 
matematică la Universitatea din Jena. Prin¬ 
cipalele lucrări filozofice: Begrijfsschrift, 
einer der arithmetischen nachgebildete 
Formelsprache des reinen Denkens (1879), 
Die Grundlagen der Arithmetik (1884) şi 
Grundgesetze der Arithmetik, în două volu¬ 
me (1893-1903). A scris, de asemenea, nu¬ 
meroase articole. (Unele dintre cele mai 
importante articole, împreună cu părţi din 
Begriffsschrift şi din Grundgesetze, au fost 
traduse în engleză şi publicate în volumul 
Translations from the Philosophical Wri- 
tings of Gottlob Frege (1952) editat de 
P. Geach şi M. Black.) 

Frege este întemeietorul logicii matema¬ 
tice modeme, al filozofiei modeme a mate¬ 
maticii şi al filozofiei modeme a limbaju¬ 
lui. A considerat că demonstraţiile din ma¬ 
tematică trebuie prezentate într-un mod 
care să dea în vileag validitatea deductivă a 
fiecămi pas, nelăsînd nimic pe seama intui¬ 
ţiei nestmnite. Axiomele de la care se por¬ 
neşte în demonstraţii trebuie să fie cît mai 
sigure cu putinţă — de preferinţă, adevămri 
ale logicii (vezi şi logicism). Pentru înfăp¬ 
tuirea acestui program, demonstraţiile se 
cer traduse într-un *limbaj formal cu voca¬ 
bular specificat şi cu moduri de constmcţie 
specificate. într-o asemenea notaţie con- 
stmcţia fiecărei propoziţii şi deci şi sem¬ 
nificaţia ei, ca şi problema dacă ea decurge 
sau nu din paşii anteriori sînt toate explici¬ 
te. Cea mai de seamă înfăptuire a lui Frege 



F Freud 

— 

pe linia dezvoltării acestei idei a fost inven¬ 
tarea construcţiei cu *cuantor şi variabilă 
pentru formalizarea expresiilor ce redau 
generalitatea în limbile naturale. Succesul 
acestei abordări pas cu pas a semnificaţiei 
nu numai că a creat cel mai important in¬ 
strument al logicii modeme, ci continuă şi 
astăzi să inspire cercetările din filozofia 
limbajului. Vezi şi semantică; variabilă. 

funcţie. Unul din cele mai centrale concep¬ 
te ale matematicii. Ajunge să aibă aplicaţii 
în logică în urma relevării de către Frege 
(în „Funcţie şi concept“) a analogiei dintre 
concepte şi funcţii (vezi şi concept). O dată 
cu utilizarea crescîndă a logicii formale în 
studiul fundamentelor matematicii însă, func¬ 
ţiile înseşi devin obiect de studiu în logică. 

Intuitiv vorbind, o funcţie este o operaţie 
care, cînd e aplicată la unul sau mai multe 
obiecte (numite argumentele funcţiei), dă 
un alt obiect (numit valoarea funcţiei pen¬ 
tru acel argument). Valoarea funcţiei/pen¬ 
tru argumentul t se scrie sub forma ,^0“ 
sau uneori, mai simplu,,,//“. Pentru a speci¬ 
fica o funcţie, ca deosebită de diferitele ei 
valori şi pentru a indica totodată ce operaţie 
trebuie efectuată în obţinerea valorii func¬ 
ţiei din argumentul dat (argumentele date), 
se folosesc variabile (x,y,z). Funcţia pătrat 
ar putea fi specificată scriind „x^“, iar func¬ 
ţia adunare, scriind „x + y‘. Uneori, pentru 
a semnala cu absolută claritate că se face 
referire la funcţie, şi nu la vreuna din valo¬ 
rile ei, se foloseşte notaţia (datorată lui 
Russell) sau In aceste notaţii 

apare ca variabilă legată (vezi variabilă), pe 
cînd în este liber. Astfel, de exemplu, 
„3^“ denotă numărul 9, care este valoarea 
funcţiei ’Lx.x^ pentru 3 ca argument; „4 + 5“ 
denotă tot pe 9, ca valoare a funcţiei \xXy 
(jc + v), cînd .Y = 4 şi V = 5. 

O expresie de felul „capitala...“ poate fi 
gîndită ca analoagă cu „pătratul lui'' şi „si¬ 
nusul lui" şi deci ca exprimînd o funcţie 
care, pentru un stat luat ca argument, dă ca 
valoare un oraş. Astfel „capitala Franţei" 
denotă Parisul. Frege a stăruit ca analogia 
să fie extinsă şi la expresii de felul „e un 
munte", văzînd în ele funcţii ce, pentru un 
obiect luat ca argument, dau ca valoare o 
valoare de adevăr. Astfel „Everestul e un 
munte", fiind o propoziţie adevărată, se 
zice că denotă valoarea de adevăr Adevă¬ 
rat, pe cînd „Londra e un munte", fiind o 
propoziţie falsă, denotă valoarea de adevăr 
Fals. Tradusă în limbajul funcţiilor, această 
idee s-ar exprima spunînd că „e un munte" 
ia valoarea Adevărat pentru argumentul 
Everest, şi valoarea Fals pentru argumentul 
Londra. 


Freud, Sigmund (1856-1939). Medic aus¬ 
triac, întemeietorul psihanalizei. A fost nu¬ 
mit la o catedră special înfiinţată la Univer¬ 
sitatea din Viena, în 1902. Extinderea ope¬ 
rată de el a ideilor de dorinţe, credinţe etc. 
subconştiente a făcut necesară introducerea 
unui nou criteriu al mentalului, care contes¬ 
ta identificarea carteziană statornicită a vie¬ 
ţii sufleteşti cu conştiinţa. Operei sale i s-au 
atribuit adesea valenţe emancipatoare spe¬ 
ciale, considerîndu-se că terapia sa psih¬ 
analitică pune la dispoziţia agentului deci- 
dent un cuantum mai mare din energia lui 
psihică totală. Vezi şi subconştient. 

frumos, frumuseţe. Condiţia sensibilă a 
excelenţei estetice considerată a procura 
cea mai intensă plăcere. Pînă în secolul 
al XVIII-lea, discuţiile ce ar fi taxate în pre¬ 
zent ca ţinînd de domeniul *esteticii s-au 
purtat invariabil în jurul ideilor de frumos 
şi *sublim, în natură sau în artă. Frumuse¬ 
ţea era considerată a fi ori (ca la *Platon) o 
proprietate intrinsecă a obiectelor, măsura¬ 
bilă cu referire, de exemplu, la puritate, in¬ 
tegritate, armonie sau perfecţiune, ori, (ca 
la filozoful britanic Francis *Hutcheson) o 
idee stîmită în noi de obiecte particulare. 

Începînd din secolul al XVIII-lea, terme¬ 
nul a fost virtual dislocuit în favoarea con¬ 
ceptelor de artă şi creativitate. în gîndirea 
contemporană există două dificultăţi prin¬ 
cipale pe care le creează conceptul de fru¬ 
mos: întîi poziţia sa ambiguă între ideea 
unui standard universal al valorii estetice şi 
ideea unei calităţi particulare aflate într-o 
relaţie specificabilă cu, de exemplu, ele¬ 
ganţa; în al doilea rînd, în timp ce operele 
de artă clasice pot să ne impresioneze prin 
frumuseţe, termenul pare totalmente inapli¬ 
cabil unor opere modeme cum este Guerni- 
ca lui Picasso. 

Orice funcţie este aplicabilă numai la o 
anumită clasă de obiecte (altfel spus, este 
definită peste aceasta). De exemplu, este 
definită numai pentru numere, nu şi pentru 
obiecte de felul Lunii, pe cînd „capitala...“ 
nu e definită pentru numere, „capitala lui 
2“ nedesemnînd nimic. Clasa de obiecte 
pentru care este definită o funcţie/se chea¬ 
mă domeniul lui/ iar clasa obiectelor care 
sînt valori ale lui /se cheamă codomeniul 
lui / Cu alte cuvinte, D este domeniul lui/ 
dacă şi numai dacă, pentru fiecare obiect a 
aparţinînd lui D, J{a) este definită (denotă 
un obiect), iar C este codomeniul lui/dacă 
şi numai dacă, pentru orice obiect b aparţi- 
nînd lui C există un obiect a astfel încît b = 
Ka) (b este valoarea lui/pentru cel puţin un 
obiect a). Dacă D este domeniul lui/ R co¬ 
domeniul lui/ iar 5 o clasă ce include R, se 
spune despre /că este o funcţie de la D la 
S. Astfel, „sin (jc)“ este o funcţie de la un¬ 
ghiuri la numere reale, pe cînd „este capita¬ 
la lui jc“ e o funcţie de la ţări la oraşe. Dacă 
S = Ry despre /se spune că este o funcţie de 
Ia Dpe S\ altminteri,/e o funcţie în S. De¬ 
spre o funcţie se spune că este bijectivă 
dacă pentru fiecare pereche de obiecte dis¬ 
tincte din domeniu ia valori distincte. Ex¬ 
primat mai formal, o funcţie/este bijectivă 
dacă şi numai dacă pentru oricare aş\b din 
D, dacă a ^b, atunci/a) ^J{b). Astfel, de 
exemplu, „x + 1“ este o funcţie bijectivă de 
Ia numerele reale pe numerele reale, în 
timp ce „r““nu e o funcţie bijectivă peste 
numerele reale (3^ = (-3)^) şi nu este pe 
numerele reale, dat fiind că numerele nega¬ 
tive nu sînt pătrate de numerele reale. 

Două funcţii sînt identice dacă şi numai 
dacă au acelaşi domeniu şi pentru orice 
argument din acest domeniu iau aceeaşi 
valoare. Modul efectiv în care se determină 
valoarea funcţiei nu este socotit de impor¬ 
tanţă crucială pentru identitatea funcţiei. 
Aceasta ne conduce în chip firesc la suges¬ 
tia că, din punct de vedere logic, funcţiile sînt 
de fapt un gen particular de * relaţii. Putem 
defini o relaţie F(a,b) pornind de la o func¬ 
ţie /spunînd că F(a,b) are loc dacă b =j{a). 
F este atunci relaţia dintre un argument al 
lui / şi valoarea lui / pentru acel argument. 
Este evident că dacă XxJ(x) = Xjrg(x), 
atunci relaţiile corespunzătoare F(x,y) şi 


G(x,y) vor avea extensiuni identice, astfel 
încît o funcţie poate fi identificată, în majo¬ 
ritatea contextelor, cu extensiunea relaţiei 
corespunzătoare F (vezi extensiune). (în 
geometria analitică, aceasta ar echivala cu 
identificarea funcţiei cu graficul ei.) Ca re¬ 
laţii funcţiile se disting prin proprietatea că 
dacă b^cşi F(a,b) (b = J{a)\ atunci F(a,c) 
nu este adevărată (c ^ J{^)\ deoarece va¬ 
loarea lui / pentru un argument dat trebuie 
să fie univoc determinată. Nu toate relaţiile 
au această proprietate; de exemplu, 5 e mai 
mare ca 2 şi 5 e mai mare ca 3, ceea ce în¬ 
seamnă că „X e mai mare ca y‘ nu denotă o 
funcţie. Cum extensiunile relaţiilor binare 
sînt reprezentate de clase de perechi ordo¬ 
nate, identificarea funcţiilor cu anumite re¬ 
laţii duce la reprezentarea funcţiilor de un 
argument prin clase de perechi ordonate (şi, 
mai general, a funcţiilor de n argumente, 
tratate ca relaţii cu /? + 1 termeni, prin clase 
de (n + l)-upluri ordonate). Vezi relaţie. 

funcţie propoziţională. Termen tehnic in¬ 
trodus de *Russell, folosit pentru a denota 
„lucrul“ pentru care stă un *predicat în sen¬ 
sul logicii predicatelor. Un predicat «-adi¬ 
că, cînd este întregit cu n termeni singulari, 
dă o propoziţie care exprimă o * Propoziţie 
despre obiecte denotate de acei termeni. 
Funcţia propoziţională cu n locuri («-adică) 
pentru care stă predicatul este astfel încît, 
atunci cînd e aplicată la « obiecte, rezulta¬ 
tul e o propoziţie despre acele obiecte. în¬ 
tocmai cum două propoziţii diferite pot să 
exprime o aceeaşi Propoziţie, două predica¬ 
te diferite pot sta pe aceeaşi funcţie Propo¬ 
ziţională. 

Cei care au dubii în legătură cu statutul 
Propoziţiilor au dubii deopotrivă cu privire 
la ftincţiile prepoziţionale. Cînd o propo¬ 
ziţie ca „Aristotel era chef* este exprimată 
simbolic prin „C«“, unde „a“ e o abreviere 
pentru „AristoteF*, nu e totdeauna clar dacă 
„C‘ e o abreviere a predicatului particular 
„... era chel“ sau stă pentru funcţia propo¬ 
ziţională generală denotată atît de „... era 
cher‘, cît şi de „... avea foarte puţin păr pe 
cap“. 

fundamentum divisionis (sintagmă latină 
avînd sensul „baza diviziunii**). Vezi per 
genus et differentiam. 



furca Iui Hume 

furca lui Hume. Sintagmă din ce în ce mai 
răspîndită, care desemnează o folosire agre¬ 
sivă a distincţiei fundamentale operate de 
*Hume între Propoziţii ce enunţă sau vor să 
enunţe numai „relaţii între idei“ şi cele ce 
vor să enunţe „fapte şi existenţă reală“ 
{Cercetare asupra intelectului omenesc, 
IV, partea I). Această distincţie este în 
esenţă aceeaşi cu cea operată mai înainte de 
*Leibniz între adevărurile de raţiune şi ade¬ 
vărurile de fapt {vezi adevăr necesar şi ade¬ 
văr contingent). Dar modul agresiv în care 
este folosită la Hume este cel care face din 
versiunea sa anticiparea clasică a provocă¬ 
rii pozitivist-logice de a alege între analitic, 
a priori şi logic necesar, pe de o parte, şi 
sintetic, a posteriori şi contingent, pe de 
alta. Pozitiviştii logici susţineau că aceste 
trei distincţii, deşi diferite una de alta, se¬ 
parau în toate cele trei cazuri propoziţiile în 
aceleaşi două grupuri. împotriva lui Hume, 


*Kant a argumentat că trebuie să admitem 
un al treilea grup, de importanţă vitală: pro¬ 
poziţiile care sînt necesare şi a priori dar, 
cu toate acestea, sintetice. Kant recurgea la 
această a treia categorie atît pentru a răs¬ 
punde la întrebarea „Cum este posibilă 
metafizica?**, cît şi pentru a para sfidarea 
exprimată în cuvintele cu care se încheie 
Tratatul lui Hume: „Cînd parcurgem, pă¬ 
trunşi de aceste principii, bibliotecile, ce 
prăpăd trebuie să facem? Dacă luăm în mî- 
nă orice volum — de teologie sau de meta¬ 
fizică de şcoală, bunăoară — să ne între¬ 
băm: Conţine el vreun raţionament ab¬ 
stract privitor la cantitate sau număr? Nu. 
Conţine el vreun raţionament întemeiat pe 
experienţă cu privire la fapte şi existenţă! 
Nu. încredinţaţi-1 atunci focului, căci nu 
poate conţine nimic altceva decît sofisme şi 
iluzii** (XII, partea III). 



G 


Galen (129-199). Medic grec ale cărui 
scrieri, extrem de influente, au dominat în 
Occident teoria medicală pînă la Renaştere. 
Vezi patru umori. 

Galileo Galilei (1564-1642). Matemati¬ 
cian, astronom şi fizician italian care a pus 
bazele mecanicii modeme şi a adus argu¬ 
mente convingătoare în favoarea *teoriei 
heliocentrice copemicane a Universului. 
Din pricina vederilor sale s-a aflat perma¬ 
nent în conflict cu autorităţile religioase. în 
1633 a fost silit să abjure şi i s-a impus pen¬ 
tru restul vieţii arest la domiciliu. Lucrările 
sale au avut o înrîurire asupra gîndirii se¬ 
colului al XVII-lea; cele mai influente au 
fost Scrisoarea către Marea Ducesă Chris- 
tine (scrisă în 1615, dar rămasă nepublicată 
pînă în 1636), Balanţa (1623), Dialog de¬ 
spre cele două principale sisteme ale lumii 
(1632) şi Discurs despre două noi ştiinţe 
(1638). 

Galilei s-a afirmat pentru prima dată în 
1610, prin publicarea observaţiilor sale tele¬ 
scopice despre cer. Ele au generat grave 
îndoieli cu privire la teoria geocentrică a 
Universului, care era atunci general accep¬ 
tată şi constituia, alături de fizica scolastică 
a vremii (vezi aristotelism), filozofia orto¬ 
doxă a naturii. împotriva lui Galilei au fost 
formulate numeroase critici, unele susţinu¬ 
te prin apeluri la autoritatea religioasă. El 
le-a dat replica în Scrisoarea către Marea 
Ducesă Christine, unde a pledat pentru se¬ 
pararea riguroasă a problemelor teologice 
de cele ştiinţifice, pe temeiul că pentru fie¬ 
care din aceste discipline se cer competenţe 
diferite iar adevărurile uneia nu pot nici¬ 
odată să intre în conflict cu adevărurile 


celeilalte. în esenţă, a fost o pledoarie pen¬ 
tru autonomia ştiinţei. 

Metoda lui Galilei în ştiinţă datora mult 
formaţiei sale matematice, admiraţiei sale 
pentru Arhimede şi marii sale capacităţi de 
a concepe experimente, dintre care multe 
erau (asemeni celor ale lui Einstein) „expe¬ 
rimente mintale“. Filozofia galileană a 
ştiinţei şi-a aflat o expunere clară în Labo¬ 
rantul. El spunea aici despre cartea naturii 
că este scrisă în limbajul matematicii (de- 
clarîndu-se astfel viguros împotriva abor¬ 
dării calitativiste practicate de către gîndi- 
torii scolastici) şi considera că se poate face 
deosebire între proprietăţile primare ale 
corpurilor şi cele secundare (vezi Locke; 
calităţi primare şi secundare). 

în 1632 Galilei publică Dialog despre 
cele două principale sisteme ale lumii, ca¬ 
re, în pofida interdicţiei impuse de Biserică, 
susţinea superioritatea ipotezei heliocen¬ 
trice. Deşi aflat sub arest, publică, în 1638, 
cea mai de seamă lucrare ştiinţifică a sa. 
Discurs despre două noi ştiinţe. Aici pre¬ 
zintă descoperirea legii căderii corpurilor şi 
pune bazele conceptului central al mecani¬ 
cii clasice, acela de mişcare inerţială. 

Gassendi, Pierre (1592-1655). Contempo¬ 
ran de vază al lui *Descartes, născut în 
Provence. A devenit profesor de filozofie la 
Aix (1617), iar în 1645 a fost numit profe¬ 
sor de matematică la College Royal din 
Paris. Gassendi este mai bine cunoscut ca 
autor al celui de-al Cincilea grup de Obiec¬ 
ţii (1642) la Meditaţiile lui Descartes. Prin¬ 
tre numeroasele critici importante formu¬ 
late de Gassendi se numără şi întrebarea 
privind modul în care se presupune că pu¬ 
tem să ne dăm seama dacă avem o cunoaş- 



tere „clară şi distinctă**. In mai vechile sale 
Exercitat!ones Paradoxicae adversus Aristo- 
telicos, Gassendi susţinuse imposibilitatea 
edificării cunoaşterii ştiinţifice pe temelia 
experienţei senzoriale, dar un studiu deta¬ 
liat al doctrinelor lui Epicur (publicase pe 
această temă trei cărţi în anii 1640) l-a făcut 
să-şi modifice scepticismul. In Syntagma 
Philosophicum (publicată postum, în 1658), 
Gassendi avansează o teorie atomistă a 
Universului, bazată pe modelul epicurian. 
A avut însă grijă să sublinieze că sufletul şi 
activităţile sale nu intră în domeniul expli¬ 
caţiilor atomiste. 

gen. în logica aristotelică, o clasă de lucruri 
foarte cuprinzătoare, ale cărei subclase pot 
fi numite specii. în general, în filozofie nici 
unul dintre aceşti termeni nu-şi păstrează 
implicaţiile specific biologice. 

Gentile, Giovanni (1875-1944). Filozof 
idealist italian, profesor la Palermo, Pisa şi 
Roma, editor al Enciclopedia Italiana şi 
ministru al învăţămîntului sub Mussolini. A 
colaborat cu Croce la editarea periodicului 
La Critica pînă în 1922; colaborarea dintre 
ei a încetat din pricina dezacordului cu pri¬ 
vire la fascism. Gentile a respins diferen¬ 
ţierea pe care o facea Croce între categori¬ 
ile teoretice şi cele practice ale spiritului. în 
Teoria generale dello spirito comme atto 
piiro (1916) susţine că singura realitate o 
constituie actul gîndirii, care este totodată 
act de creaţie. Natura nu e decît gîndire 
moartă: astfel concepută, ea este inteligi¬ 
bilă, pe cînd ca „lucru în sine** rămîne cu 
necesitate incognoscibilă. 

Gentzen, Gerhard (1909-1945). Logician 
şi matematician german. în 1934 a prezen¬ 
tat un sistem de deducţie naturală pentRi lo¬ 
gica elementară, adică o fomializare a prin¬ 
cipiilor logice constînd din formularea de 
reguli simple ce guvernează utilizarea ope¬ 
ratorilor logici. Acest sistem contrastează 
cu fomulările anterioare ale calculelor pro- 
poziţional şi al predicatelor, care folosiseră 
*metoda axiomatică. în 1936 a dat o de¬ 
monstraţie a consistenţei teoriei pure a nu¬ 
merelor, utilizînd *inducţia transfinită. 

geometrie. Ştiinţă ale cărei origini practice 
se află în nevoia vechilor egipteni de a re¬ 


trasa în fiecare an hotarele dintre terenurile 
agricole ca urmare a revăsărilor Nilului: 
legile privitoare la linii, unghiuri etc. erau 
degajate aici prin generalizare empirică. 
Grecii, îndeosebi *Euclid (c. 300 a.Chr.), 
au transformat geometria într-o ştiinţă teo¬ 
retică deductivă bazată pe anumite postu¬ 
late, care în vremea din urmă a fost axio- 
matizată riguros folosind doar termenii pri¬ 
mitivi „punct**, „între** şi „congruent**. 

Una din principalele probleme filozofice 
privitoare la geometrie este dacă postu¬ 
latele lui Euclid trebuie sau nu considerate 
drept descrieri ale realităţii fizice. Dacă sînt 
considerate aşa, atunci conform fizicii ein- 
steiniene ele sînt o descriere falsă a lumii, 
dat fiind că spaţiul, de pildă, este ne-eucli- 
dian; dacă nu descriu realitatea fizică, 
atunci obiectul geometriei este non-fizic. 
Vezi şi geometrie ne-euclidianâ. 

geometrie ne-euclidiană. Geometrie care 
neagă postulatul paralelelor al lui * Euclid. 
Elementele lui Euclid specifică postulatele 
din care pot fi deduse toate teoremele geo¬ 
metriei clasice (sau euclidiene). O versiune 
a postulatului al cincilea al lui Euclid (pos¬ 
tulatul paralelelor) este că, dată fiind o 
dreaptă şi un punct nesituat pe ea, prin 
acest punct trece exact o dreaptă paralelă cu 
dreapta dată. Se poate susţine, cum a făcut 
Lobacevski, că există mai multe asemenea 
paralele sau, cum a făcut Riemann, că nu 
există nici una. Cea mai simplă formulare a 
teoriei einsteiniene a * relativităţii foloseşte 
geometria riemanniană. 

Gerson, Jean de (1363-1429). Teolog uni¬ 
versitar şi reformator religios francez. Deşi 
versat în *nominalism, a fost atras de doc¬ 
trinele lui *Toma d’Aquino. A avut o atitu¬ 
dine critică faţă de subtilităţile tehnice ale 
teologiei speculative cultivate de discipolii 
lui *Duns Scotus, considerînd că preferinţa 
lor pentru jargonul tehnic a făcut teologia 
epocii sale inutil de abstractă. în ce-1 pri¬ 
veşte, cultiva un misticism cucernic care 
punea accentul pe iubirea de Dumnezeu şi 
nu pe unirea cu El. A încercat să repare sci¬ 
ziunea, cunoscută drept Marea Schismă, 
dintre ramurile Răsăriteană şi Apuseană ale 
Bisericii. 

Gersonides (sau Levi ben Gershom, cunos¬ 
cut prin iniţialele sale ca Ralbag) (1288- 
1344). Filozof, medic, naturalist şi comen¬ 
tator biblic provensal. Filozofia sa este cu¬ 
prinsă în comentariile sale la Biblie şi la 
*Averroes şi în tratatul său teologic Mil- 
hamoth Adonai (Războaiele Domnului) 
(1329). Raţionalist mai presus de toate, 
Gersonides a călcat pe urmele lui *Mai- 
monides, de care s-a deosebit însă în cîteva 
puncte importante: el favoriza o dovadă te¬ 
leologică, şi nu cosmologică a existenţei lui 
Dumnezeu; nega creaţia din nimic, susţi- 
nînd, dimpotrivă, eternitatea materiei; afir¬ 
ma că Dumnezeu poate fi cunoscut numai 
prin atribute pozitive, nu negative; şi admi¬ 
tea deplinul liber arbitru al omului, limitînd 
precogniţia divină a acţiunilor umane 
(compară Ibn Daud). 

Gestalt. Un întreg organizat, coerent ale 
cărui părţi nu sînt juxtapuse sau asociate 
aleatoriu, ci determinate de legi inerente 
întregului. De la acest concept derivă nu¬ 
mele şcolii de psihologie din secolul al 
XX-lea întemeiată de Max Wertheimer, 
Wolfgang Koller şi Kurt Koffka. 

Teoria gestaltistă a fost de la început aşe¬ 
zată pe principii generale în opoziţie cu 
atomismul psihologist al tradiţiei empiriste 
(vezi psihologie, filozofia p.). Cele mai 
semnificative contribuţii ale sale se situea¬ 
ză însă în perimetrul psihologiei percepţiei, 
în virtutea unui număr de experimente cla¬ 
sice menite să arate că ochiul tinde în mod 
natural să organizeze, de exemplu, un şir de 
linii sau puncte în configuraţii coerente. 
Pentru teoria gestaltistă, vederea e un pro¬ 
ces esenţialmente fenomenologic în măsura 
în care este „văzut“ ceea ce îi apare privi¬ 
torului şi nu ceea ce există în realitate (vezi 
fenomenologie). 

Geulincx, Amold (1624-1669). Filozof 
belgian, care a studiat şi predat la Universi¬ 
tatea Catolică din Louvain pînă la conver¬ 
tirea sa la calvinism. Refiigiindu-se în 
Olanda, a devenit profesor de filozofie la 
Universitatea din Leyden şi a publicat mai 
multe tratate de logică şi metodologie. 

Discipol al lui *Descartes, Geulincx a 
avansat teoria *ocazionalismului pentru a 
para obiecţiile aduse antitezei carteziene 


suflet-corp (vezi şi ceasornice, imaginea ce¬ 
lor două). Vederile sale sînt expuse în două 
lucrări publicate postum: Ethica (1675) şi 
Metaphysica (1691). 

gîndire. Activitate mentală de a) contem¬ 
plare teoretică îndreptată spre un obiect cu 
intenţia de a ajunge la o concluzie Prepo¬ 
ziţională; sau b) deliberare practică îndrep¬ 
tată spre un obiect cu intenţia de a ajunge la 
un act de decizie. 

De-a lungul istoriei a existat o mare di¬ 
versitate de teorii cu privire la ce se petrece 
în procesul gîndirii. Pentru Descartes şi 
Locke, acest proces presupune aducerea de 
concepte sau idei înaintea minţii; pentru 
Berkeley şi Hume, procesul gîndirii consti¬ 
tuie un şir secvenţial de idei sau imagini în 
minte; pentru Hobbes, într-o versiune tim¬ 
purie a unei concepţii modeme favorite, 
acest proces este o activitate care foloseşte 
imagini verbale sub o formă de discurs 
lăuntric. Dar, împotriva acestei tendinţe de 
a privi gîndirea ca pe o activitate esenţial¬ 
mente lăuntrică şi conştientă, *Ryle şi be- 
havioriştii au susţinut că atributele de re¬ 
flexiv, contemplativ sau deliberativ se apli¬ 
că de fapt doar la dispoziţiile de comportare 
inteligentă, dispoziţii pe care agentul poate 
sau nu să le exprime verbal (vezi behavio- 
rism). 

în filozofia contemporană există trei sfe¬ 
re principale de preocupări privitoare la no¬ 
ţiunea de gîndire: a) natura conceptuală şi 
bazată lingvistic a gîndirii (relaţia gîndirii 
cu modul în care obiectele sînt concepute şi 
intră în limbaj); b) intenţionalitatea gîndirii 
(modul în care gîndirea vizează cu necesi¬ 
tate un obiect); şi c) intensionalitatea, sau 
neextensionalitatea gîndirii (implicaţiile 
faptului că un gînd g despre un obiect o nu 
implică nimic în privinţa existenţei lui o 
sau a adevărului ori falsităţii lui g). 

Glanvill, Joseph (1636-1680). Filozof şi 
teolog englez. The Vanity of Dogmatizing 
(1661) este o respingere a aristotelismului 
arid de la Oxford, unde el studiase, în fa¬ 
voarea vederilor *Platonicienilor de la 
Cambridge. în Lux Orientalis (\662) a sus¬ 
ţinut credinţa lui Henry More în preexis- 
tenţa sufletului, iar după moartea lui Glan¬ 
vill, More a editat cea mai cunoscută Iu- 

crare a acestuia, Sadducismus Triumphatus 
(1681). Această lucrare cuprinde un atac 
împotriva scepticilor raţionalizanţi care, ca 
un prim pas spre ateism — pretinde Glan- 
vill —, neagă existenţa strigoilor, a vrăji¬ 
toarelor şi a altor manifestări ale spiritului 
lumii (vezi saduchism). 

gnoseologie. Sinonim ieşit din uz al terme¬ 
nului „*epistemologie“. 

gnosticism. Mişcare religioasă care amal¬ 
gamează doctrina creştină cu filozofia pă- 
gînă ezoterică şi care a înflorit în primele 
două secole p.Chr. S-a manifestat în multe 
forme, mergînd de la investigaţia filozofică 
serioasă la ritualuri magice degradate. Ca¬ 
racteristica ei definitorie a fost însă credinţa 
aderenţilor săi mgnosis (cunoaştere) — cu¬ 
noaşterea lui Dumnezeu revelată, după cum 
pretindeau ei, unor iniţiaţi pentru a le per¬ 
mite dobîndirea mîntuirii. Asemeni *mani- 
cheismului, cu care are numeroase trăsături 
comune, gnosticismul e fiinciarmente dua¬ 
list, facînd o distincţie netă între lumea spi¬ 
rituală „bună“ şi lumea materială „rea“. 
Pentru a evita întrebarea cum se face că un 
Dumnezeu bun a putut să creeze o lume 
materială în care răul există, gnosticii sus¬ 
ţineau că lumea este opera unui * Demiurg, 
în această lume, particulele de spirit au fost 
prinse în materie iar Cristos a fost trimis ca 
un ambasador al lui Dumnezeu, ca să elibe¬ 
reze fragmentele spirituale. Aspectele ezo¬ 
terice şi elitiste ale doctrinei gnostice i-au 
atras mînia creştinilor ortodocşi, dar atrac¬ 
ţiile metafizice exercitate de dualismul său 
au făcut ca gnosticismul să supravieţuiască 
într-o formă sau alta de-a lungul Evului 
Mediu, de pildă la ereticii albigenzi din 
Franţa secolului al Xlll-lea. 

Godel, Kurt (1906-1978). Logician mate¬ 
matician, născut în Cehoslovacia, care din 
1938 a lucrat la Princeton, S.U.A. Cele trei 
rezultate majore obţinute de el în anii ’30 
dar care au stimulat şi în deceniile urmă¬ 
toare multe cercetări matematice noi au 
fost: demonstraţia de completitudine a cal¬ 
cului funcţional de ordinul întîi; *teorema 
lui Godel, cu importante repercusiuni în 
filozofia matematicii; şi demonstraţia că 
dacă teoria axiomatică standard a mulţimi¬ 


lor este consistentă, ea rămîne consistentă 
şi dacă i se adaugă *axioma alegerii şi ipo¬ 
teza generalizată a continuumului. 

Godwin, William (1756-1836). Teoreti¬ 
cian politic, eseist şi romancier britanic. 
Atît în tinereţe cît şi la vîrsta matură a fost 
privit ca un ins fără multă distincţie, dar în 
anii 1790 a dobîndit o largă recunoaştere, şi 
chiar notorietate, cu principala sa lucrare 
Enquify concerning PoliticalJiistice (1793), 
unde expunea ideea că toate tipurile de gu- 
vemămînt şi de societate sînt în mod nece¬ 
sar corupte din pricina intereselor de grup 
sedimentate în prejudecăţi naţionale şi de 
clasă. Anarhismul său, întemeiat pe princi¬ 
pii strict deterministe şi utilitare (vezi utili¬ 
tarism), a exercitat o influenţă considerabi¬ 
lă asupra intelectualilor radicali din epocă 
şi i-a atras în mod deosebit pe poeţii roman¬ 
tici. Enquify a fost una din ţintele de căpe¬ 
tenie ale Primului eseu al lui *Malthus. 
Vezi şi romantism. 

Goethe, Johann Wolfgang von (1749-1832). 
Poet, prozator şi om de ştiinţă german. Re¬ 
putaţia sa literară s-a impus în toată Europa 
o dată cu romanul romantic din tinereţe 
Suferinţele tînărului Werther (1774). Ea a 
fost consolidată ulterior de principala sa 
operă, Faust (1808-1831), şi de cîteva ro¬ 
mane importante. A avut şi preocupări 
ştiinţifice, publicînd o lucrare despre meta¬ 
morfoza plantelor şi un studiu clasic de teo¬ 
ria culorilor. 

Deşi nu era privit el însuşi ca filozof, 
Goethe a manifestat un interes profund faţă 
de ideile filozofice, mai ales faţă de *pan- 
teismul lui Spinoza, de *panpsihismul lui 
Leibniz şi de estetica lui *Kant. Influenţa 
sa asupra filozofilor germani, îndeosebi 
asupra prietenilor săi *Schiller şi *Scho- 
penhauer, a fost considerabilă. Importanţa 
sa în evoluţia *romantismului se reflectă în 
opera principalului filozof al romantismu¬ 
lui, F. W. J. von *Schelling. 

Goodman, Nelson (1906-). Filozof ame¬ 
rican. Principalele sale lucrări sînt: The 
Stmcture of Appearance (1951), Fact, Fie- 
tion and Forecast (1954) şi Languages of 
Art (\969). 



153 Grosseteste 


Goodman este asociat unui nominalism 
extrem, pe care-l dezvoltă printr-un atac 
prelungit asupra ideii de asemănare. Din 
pricină că obiectivează asemănările, oame¬ 
nii cred că pe lîngă lucrurile individuale si¬ 
tuate în spaţiu şi timp există de asemenea 
proprietăţi şi calităţi. Această critică a fost 
puternic impulsionată de descoperirea ♦pa¬ 
radoxului lui Goodman, folosit de el pentru 
a învedera influenţa pe care o istorie ling¬ 
vistică accidentală o exercită asupra gîn- 
dirii noastre despre lume. El se ocupă de 
această temă de la prima sa carte, un studiu 
critic despre cartea lui Camap Der Logis- 
che Au/hau der Welt, pînă la ultima, unde 
aplică concepţia sa la reprezentarea imagis¬ 
tică şi la cea lingvistică. 

gramatică, de profunzime şi de suprafaţă. 
Vezi structură, de profunzime şi de supra¬ 
faţă. 

gramatică generativă. Regulile care per¬ 
mit vorbitorilor să construiască (să genere¬ 
ze) într-o limbă infinit de multe propoziţii 
noi. Deşi în cursul învăţării limbii vorbi¬ 
torii vin în contact doar cu un număr finit 
de propoziţii, ei dobîndesc capacitatea de a 
o înţelege şi de a produce un număr infinit 
dc noi propoziţii; aceasta i-a făcut pe lin¬ 
gvişti să susţină că vorbitorii posedă reguli 
care le permit construirea unui număr infi¬ 
nit de noi propoziţii folosind un vocabular 
finit. Aceste reguli sînt numite „gramati- 
că“. Ele permit de asemenea interpretarea 
unor noi combinaţii verbale cînd acestea 
sînt auzite pentru prima dată. Gramatica 
transformaţională a lui Chomsky este un tip 
de gramatică generativă, (vezi Chomsky). 


grămada. Vezi paradoxul boabelor de mei. 

Green, Thomas Hill (1836-1882). Filozof 
englez, influent în tradiţia *idealismului fi¬ 
lozofic şi a liberalismului politic din seco¬ 
lul al XlX-lea. Cele mai importante scrieri 
ale sale au fost introducerea la ediţia îngri¬ 
jită de el a operelor lui Hume (1874) şi Pro¬ 
legomena to Ethics (1883). în prima a ata¬ 
cat *empirismul, îndeosebi principiul lui 
Hume că doar senzaţia e reală (vezi senza- 
ţionalism). Green susţine că a fi real în¬ 
seamnă a avea relaţii cu alte lucruri, iar 
relaţiile sînt opera minţii, care, deci nu se 
limitează la producerea de simple simţiri, 
în cea de a doua, a atacat doctrina empiristă 
care vede cauza unică a acţiunii umane în 
simţiri, ignorînd mobilurile unei conştiinţe 
raţionale. 

Grosseteste, Robert (c. 1170-1253). Filo¬ 
zof al ştiinţei engleze. Cancelar al Univer¬ 
sităţii din Oxford şi, din 1235, episcop de 
Lincoln. Principalele lucrări: De Luce 
(Despre lumină). De Motu Corporali et 
Luce (Despre mişcarea corporală şi lumină) 
şi influente comentarii la Fizica şi Analiti¬ 
cele secunde ale lui Aristotel. Mediator im¬ 
portant al *aristotelismului arab şi ebraic, 
Grosseteste a rămas în memoria istorică în 
principal prin teoria sa metafizică a luminii, 
în care susţinea că lumina este agentul di¬ 
namic al lui Dumnezeu în creaţie, prin care 
materia lipsită de întindere este întinsă spre 
a forma Universul finit. Lumina este şi mij¬ 
locul prin care sufletul cauzează mişcarea 
în corp. 

Hallevi, Yehudah (Iuda) (înainte de 1075- 
1141). Născut în Spania, Hallevi este cu¬ 
noscut posterităţii în primul rînd ca poet 
erbraic. Filozofia lui este expusă în lucrarea 
sa în proză, scrisă în arabă, Kităb al-Hujja 
waal Dalii fi Nasr al-Din al-Dhalil (Carte 
de argumente şi dovezi în apărarea credin¬ 
ţei dispreţuite), cunoscută îndeobşte drept 
Kuzari (Khazarul). Sub formă literară de 
povestire despre convertirea regelui khazar 
Bulan la iudaism (c. 740), lucrarea expune 
superioritatea iudaismului faţă de filozofie 
(cea aristotelică), creştinism şi islam. Atitu¬ 
dinea lui Hallevi faţă de filozofie este com¬ 
plexă şi romantică. El acceptă necesitatea 
argumentării logice, dar respinge primatul 
sistemelor filozofice. Atitudinea sa este si¬ 
milară celei a lui *al-Ghazălî şi probabil că 
reflectă influenţa acestuia. Istoria e o călă¬ 
uză mai de nădejde decît raţiunea neajutată; 
această teză îl conduce pe Hallevi la o vizi¬ 
une despre rolul poporului evreu şi al Ţării 
lui Israel, pentru care a fost foarte îndrăgit 
de sioniştii moderni. 

Hamilton, Sir William (1786-1856). Filo¬ 
zof scoţian a cărui lucrare principală a fost 
publicată sub titlul Lectures on Methaphy- 
sics and Logic (1859-1860). A susţinut că 
percepţia ne dă o cunoaştere nemijlocită (ca 
opusă celei reprezentative) despre obiecte. 
Din trei motive însă, această cunoaştere nu 
e absolută, ci relativă. Întîi, cunoaşterea e 
pur fenomenală, adică percepem numai fe¬ 
nomene, dar acestea sînt manifestări ale 
unui obiect care, deşi e de neconceput sepa¬ 
rat de fenomenele sale, trebuie să existe în 
mod absolut. în al doilea rînd, cunoaşterea 
este furnizată de obiectul însuşi, fiind apoi 
modificată de simţurile şi mediile prin care 


îl percepem. (Deşi, după cum a arătat J.S. 
*Mill în cartea sa An Examination of Sir 
William Hamilton*s Philosophy (1865), 
aceasta arată doar că o cunoaştere ce nu e 
furnizată de obiectul însuşi este relativă.) în 
al treilea rînd, a gîndi ceva înseamnă cu 
necesitate a-1 gîndi sub anumite condiţii — 
ca fiind un lucru de un anumit fel, clasificat 
sub un concept. Aşa se face că obiectele 
cunoaşterii noastre sînt întotdeauna condi¬ 
ţionate într-un fel sau altul. 

Hampshire, Stuart Newton (1914-). Filo¬ 
zof britanic, fost profesor Grote de filozofia 
spiritului şi logică la University College 
din Londra (1960-1963), profesor de filo¬ 
zofie la Princeton, S.U.A. (1963-1970) şi 
rector la Wadham College, Oxford (după 
1970). 

Teoria cunoaşterii, metafizica, etica şi fi¬ 
lozofia spiritului ale lui Hampshire sînt ex¬ 
puse în Thought and Action (1959). în con¬ 
cepţia sa, gîndirea şi folosirea limbajului 
presupun că obiectele şi persoanele sînt 
fiinţe persistente identificabile; lumea nu 
poate fi analizată în termeni de impresii 
senzoriale. Conştiinţa de sine este conştiin¬ 
ţa propriei situaţii în lume; personalitatea 
nu este numai intelect contemplativ, ci se 
exprimă şi prin voinţă şi acţiune. Libertatea 
se dobîndeşte prin cunoaşterea factorilor 
care zădărnicesc intenţiile şi a mijloacelor 
de modificare a acestor factori. Ideea de bi¬ 
ne, deşi permanent deschisă reconsiderării, 
este indispensabilă ca sursă de motivaţii 
pentru acţiune. 

haos. Termenul este folosit întîia dată în 
Teogonia lui Hesiod (secolul al VlII-lea 
a.Chr.) pentru a desemna hăul rezultat în 

urma separării cerului de pămînt în cursul 
ivirii lumii dintr-o stare nediferenţiată; 
*Aristotel l-a interpretat drept conceptul 
prefilozofic de spaţiu. Stoicii (se zice că din 
pricina unei erori etimologice) înţelegeau 
termenul ca referindu-se la „starea apoasă“ 
care, după cum credeau ei, succede nimici¬ 
rii periodice a Universului prin foc şi prece¬ 
de reîntocmirii lui (vezi Stoicism). Un ele¬ 
ment caracteristic al filozofiei greceşti este 
concepţia că lumea dobîndeşte fiinţă prin 
instaurarea ordinii printr-un haos preexis¬ 
tent, concepţie ce a trecut în tradiţia creşti¬ 
nă prin interpretarea textului despre creaţie 
din primul capitol al Facerii. Compară cos¬ 
mos. 

Hare, Richard Mervyn (1919-). Filozof 
moral britanic şi profesor White de filo¬ 
zofie morală la Oxford (1966-). în The 
Language of Morals (1952) şi Freedom 
and Reason (1963) argumentează împotri¬ 
va *naturalismului etic susţinînd că judecă¬ 
ţile morale nu sînt descriptive, ci impera¬ 
tive, întrucît îndeplinesc funcţia de ghidare 
a acţiunii. Ulterior i-au mai apărut Moral 
Thinking (1981) şi patru culegeri de studii 
şi articole. 

Hartley, David (1705-1757). Filozof, me¬ 
dic şi psiholog englez. Principala sa lucrare 
a fost Ohservations on Man, His Frame, 
His Duty and His Expectations (1749), în 
care expune o concepţie despre natura uma¬ 
nă bazată pe doctrina asocierii senzaţiilor 
cu seturi de idei. Procesele de gîndire com¬ 
plexe ar fi analizabile în fascicule şi şiruri 
de impresii senzoriale elementare, actele 
psihologice urmînd, în consecinţă, a fi ex¬ 
plicate printr-o unică lege de asociaţie. 
Concepţia sa după care corpul şi spiritul 
sînt un sistem fizic şi cauzal unitar a fost 
mai influentă decît fiziologia suspectă pe 
care o aducea în sprijinul ei. Vezi şi asocia- 
ţionism. 

hasidism. Mişcare pietistă de masă năs¬ 
cută printre evrei în Rusia secolului al 
XVIII-lea, avîndu-şi rădăcinile filozofice în 
*Kabbalah. 

haţha-yoga. Sistemul indian de exerciţii 
psihice şi fizice bazat pe anumite teorii 
filozofice speculative şi menit să ofere 


individului controlul asupra propriei stări 
fizice şi spirituale. în Occident este în¬ 
deobşte cunoscut drept yoga, dar nu trebuie 
confundat cu şcoala de filozofie *Yoga, cu 
care are în comun anumite tehnici de me¬ 
ditaţie. 

heceeitate (din latinescul haecceitas). Ter¬ 
men folosit pentru prima dată de *Duns 
Scotus spre a desemna proprietatea formală 
a unui obiect sau a unei persoane în virtutea 
căreia el (ea) este perfect individualizat(ă) 
(vezi individuaţie, principiul i.) ca acest 
obiect (această persoană). Mai tîrziu, C. S. 
*Peirce a resuscitat noţiunea ca un mijloc 
de referire nedescriptivă la un individ. 

hedonism. 1. (în etică) Principiul că ferici¬ 
rea (definită prin prisma plăcerii) e scopul 
unic şi potrivit al acţiunii umane. 2. (în psi¬ 
hologie) Doctrina că nimeni nu acţionează 
şi nu poate acţiona vreodată decît în vede¬ 
rea sporirii propriei plăceri. 

Cea mai timpurie şi mai extremă versiu¬ 
ne a celui dintîi a fost susţinută de *cire- 
naici (sec. al IV-lea a.Chr.\ care pretindeau 
că arta de a trăi constă în a te bucura cît mai 
mult de fiecare clipă prin plăceri ale simţu¬ 
lui şi ale intelectului. Prin contrast, cpicu- 
rienii puneau accentul pe dobîndirea de 
plăceri durabile şi pe evitarea durerii, sub¬ 
liniind rolul prudenţei şi al disciplinei în 
atingerea binelui suprem: calmul sufletesc 
(vezi epicurism). 

în secolul al XVIII-lea hedonismul a fost 
resuscitat de *Bentham, atît ca teorie a eti¬ 
cii normative (*utilitarism), cît şi ca teorie 
psihologică a motivaţiei reale. Bentham 
pornea de la dictonul: „Natura l-a pus pe 
om sub ocîrmuirea a doi stăpîni suverani, 
durerea şi plăcerea** şi susţinea că unicul 
criteriu raţional şi coerent după care poate 
fi judecată justeţea acţiunii umane este cel 
al consecinţelor benefice. 

Identificarea fericirii cu plăcerea a fost 
respinsă încă de pe vremea lui Socrate de 
către filozofi şi teologi. Hedonismul psiho¬ 
logic a fost atacat în mod viguros de *But- 
ler. în secolul al XX-lea *Moore a semnalat 
caracterul ilicit al derivării concluziei că 
plăcerea trebuie dorită din premisa că 
oamenii o doresc de fapt. Susţinători ai di¬ 
feritelor forme de utilitarism au încercat să 



distingă între acte despre care credem că 
duc la fericire şi acte ce duc în fapt la ea. 

Bentham facea deosebiri între diferite 
surse de plăcere pe baza intensităţii lor, a 
duratei, a certitudinii că vor fi dobîndite, 
sugerînd că alegerile individului trebuie să 
fie călăuzite nu de calitatea plăcerii ce poa¬ 
te fi obţinută, ci de cantitatea ei. Prin con¬ 
trast, J. S. *Mill a introdus o distincţie cali¬ 
tativă între plăceri „superioare** şi plăceri 
„inferioare**. Acuzaţia că eticile hedoniste 
sînt egoiste ar putea fi parată cu ajutorul 
principiului utilităţii {vezi principiul ferici¬ 
rii maxime), care deosebeşte între acte să- 
vîrşite în folosul propriu şi acele acţiuni 
moralmente lăudabile care permit cel mai 
mare cuantum de plăcere pentru toţi. 

Hegel, Georg Wilhelm Friedrich (1770- 
1831). Filozof idealist german, născut la 
Stuttgart. Cariera sa de universitar, începu¬ 
tă în 1801, a fost întreruptă de victoria lui 
Napoleon de la Jena, din 1806, nefiind re¬ 
luată decît în 1816, cînd Hegel devine pro¬ 
fesor la Heidelberg. A fost apoi profesor de 
filozofie la Berlin, din 1818 pînă în 1831. 
Scrierile sale sînt de o obscuritate notorie; 
cea mai dificilă dintre ele este lucrarea mai 
din tinereţe Phănomenologie des Geistes 
(1807), menţionată în cele ce urmează ca 
Fenomenologia spiritului, asupra căreia ză¬ 
bovesc adesea studiile marxiste despre Hegel. 
Printre celelalte lucrări de căpetenie ale lui 
Hegel se numără Enzyklopădie der philo- 
sophischen Wissenschaften im Grundrisse 
(1817) şi Naturrecht und Staatswissenschaft 
im Grundrisse (1821), menţionată în cele 
ce urmează ca Filozofia dreptului. Poate că 
cea mai lesnicioasă cale de apropiere de 
filozofia lui sînt notiţele luate de studenţi la 
cursurile sale, deosebit de utile fiind în 
acest sens introducerile la prelegerile sale 
de filozofia istoriei şi de istoria filozofiei. 

Dacă există o cheie pentru filozofia he¬ 
geliană, ea rezidă în poziţia importantă pe 
care o ocupă în ea istoria, şi în particular 
istoria gîndirii. Lucrările lui Hegel fac dese 
trimiteri la filozofi dinaintea sa, ale căror 
scrieri sînt privite în ele nu doar ca nişte 
interesante depozite de erori de gîndire, ci 
ca stadii necesare ale unui proces de dez¬ 
voltare a gîndirii care nu poate fi înţeles pe 


deplin fără cunoaşterea acestor stadii. In- 
tr-un scurt articol ca acesta n-avem posibi¬ 
litatea de a-1 situa pe Hegel în contextul în¬ 
tregii istorii a filozofiei, dar cîteva lucruri 
trebuie neapărat spuse despre relaţiile sale 
cu marele său predecesor german Kant. în 
Critica raţiunii pure Kant se preocupase de 
aşa-numitele adevăruri „sintetice a priorF 
— adevăruri care sînt necesare, dar nu lo- 
gic-necesare. Pentru a explica în ce fel pot 
fi cunoscute asemenea adevăruri, Kant a 
susţinut că spiritul omului nu stă într-o re¬ 
laţie pur pasivă cu obiectele sale, ci contri¬ 
buie mult la configurarea lor. Dar nu este 
unica lor sursă; mai există şi „lucruri-în- 
sine**, care sînt total independente de el şi 
care-şi au şi ele contribuţia lor la obiectele 
pe care le cunoaştem. Lucrurile-în-sine pot 
fi gîndite, dar nu pot fi cunoscute, pentru că 
se află dincolo de orice experienţă, pe cînd 
cunoaşterea obiectelor presupune posibili¬ 
tatea experienţei. Asemenea lui Kant, He¬ 
gel era preocupat şi el de adevăruri necesa¬ 
re, însă nu necesare în felul în care sînt 
adevărurile logicii formale. Dar în timp ce 
pe Kant îl interesau în principal adevărurile 
necesare presupuse de ştiinţele naturii, pe 
Hegel îl preocupau mai mult adevărurile 
necesare relevabile în istorie, pe care el o 
privea ca pe un proces ce se desfăşoară du¬ 
pă legi necesare. (în mod curios, el n-a ex¬ 
tins această idee astfel încît să cuprindă şi 
evoluţia Naturii.) Hegel era de acord cu 
Kant că legile necesare nu pot fi decît legi 
impuse de spirit, dar, spre deosebire de alţi 
critici ai lui Kant, a respins ca neinteligibilă 
ideea de lucru-în-sine. Aceasta l-a condus 
la concepţia că tot ceea ce există trebuie să 
fie de natură spirituală. 

Filozofia lui Hegel nu este numai o for¬ 
mă de * idealism, ci şi o formă de *monism. 
Pentru el, nu poate exista decît o singură 
substanţă gînditoare, un singur subiect — 
prin „subiect** înţelegîndu-se aici nu atît su¬ 
biectul logic al unei propoziţii, cît un agent 
care gîndeşte anumite lucruri, obiectele 
gîndirii sale. Hegel pare să fi fost condus la 
monism de consideraţii privitoare la natura 
adevărului. Ca orice filozof idealist, el s-a 
confruntat cu o problemă ce poate fi for¬ 
mulată în linii mari astfel: dacă totul e în 
spirit, cum putem deosebi subiectivul de 



obiectiv, adevărul de falsitate? Răspunsul 
lui Hegel a îmbrăcat forma unei versiuni a 
teoriei *adevărului-coerenţă. Pentru el, 
adevăr înseamnă sistem; ba încă, un sistem 
unic şi complet. După cum scrie el însuşi în 
Fenomenologia spiritului, „Adevărul este 
întregul**. Argumentul pe care-1 invocă în 
acest sens este că orice propoziţie izolată şi 
orice mulţime de propoziţii, altele decît sis¬ 
temul complet de propoziţii, se vor dovedi 
auto-contradictorii; numai înăuntrul siste¬ 
mului complet contradicţiile sînt împăcate 
iar falsitatea înlăturată. Acest sistem com¬ 
plet nu doar corespunde realităţii, el este 
realitatea — unica realitate, unicul subiect. 

Am văzut cum în concepţia despre ade¬ 
văr a lui Hegel intervine ideea de contradic¬ 
ţie, aceasta fiind, de fapt, una din ideile 
fundamentale în întreaga lui filozofie. în¬ 
tregul despre care vorbeşte el este un întreg 
ce se dezvoltă, iar această dezvoltare are 
loc prin contradicţii. Aceasta este viziunea 
pe care o prezintă teoria hegeliană a dialec¬ 
ticii. Cuvîntul „dialectică** are legătură cu 
cuvîntul grecesc „dialegein**, care înseamnă 
a discuta sau a dialoga. Deşi Hegel n-a fo¬ 
losit efectiv termenii în acest mod, dialecti¬ 
ca sa este privită în general ca un proces de 
confruntare ce se desfăşoară în triade, fie¬ 
care triadă fiind alcătuită din teză, antiteză 
şi sinteză. Se porneşte de la propoziţia ini¬ 
ţială, teza; aceasta se vădeşte a fi inadecva¬ 
tă şi generează opusul său, antiteza. Aceas¬ 
ta se arată a fi, la rîndul ei, inadecvată, 
opusele fiind atunci integrate într-o sinteză. 
Sinteza e ceea ce Hegel numeşte Aujhebung 
(tradus de obicei „depăşire**) a tezei şi anti¬ 
tezei; ea păstrează, adică, ceea ce e raţional 
în ele, eliminînd ceea ce e iraţional. întreg 
acest proces triadic poate fi repetat, sinteza 
ducînd la o nouă teză ş.a.m.d. 

Să facem mai desluşite cele spuse, ape- 
lînd la un exemplu, luat din principala lu¬ 
crare hegeliană de filozofie morală şi poli¬ 
tică, Filozofia dreptului. Aici triada constă 
din trei concepţii despre drept, numite de 
Hegel, respectiv, dreptul abstract (teza), 
moralitatea (antiteza) şi etica (sinteza). în 
prima dintre aceste concepţii, atribuită de 
Hegel Stoicilor, anumite directive de con¬ 
duită sînt trasate ca fiind universal obliga¬ 
torii. Acest concept de drept, graţie univer¬ 


salităţii regulilor sale, este raţional; în el nu 
se face însă nici o referire la conştiinţa indi¬ 
vidului, din care pricină conceptul e ab¬ 
stract şi legalist. Punctul de vedere opus, 
moralitatea, este atribuit de Hegel lui Rous- 
seau; potrivit acestuia, ceva este drept în 
măsura în care beneficiază de aprobarea 
conştiinţei individului. Aceasta înseamnă 
însă pur subiectivism, întrucît nu ţine cont 
de faptul că lucrul drept este totodată lucrul 
raţional, iar raţionalitatea implică legi uni¬ 
versale. Ne aflăm, astfel, în faţa a două vi¬ 
ziuni contradictorii, dintre care nici una nu 
este adecvată; ele sînt depăşite în viaţa eti¬ 
că, în conceptul de drept împărtăşit de o 
societate.Un astfel de concept nu este ab¬ 
stract (precum dreptul abstract), dar e obli¬ 
gatoriu pentru toţi (aşa cum moralitatea nu 
este). Acest exemplu ilustrează şi o altă tră¬ 
sătură a dialecticii. în optica lui Hegel, o 
doctrină filozofică falsă nu se respinge prin 
contraargumente; ea se prăbuşeşte de la 
sine, în virtutea propriei slăbiciuni lăuntri¬ 
ce. Ceva din această idee supravieţuieşte în 
concepţia marxistă despre prăbuşirea siste¬ 
melor sociale. 

Pînă aici am discutat despre dialectica 
hegeliană din perspectiva rolului pe care îl 
joacă în ea contradicţia. Dar realitatea care se 
dezvoltă prin contradicţie este totodată un 
subiect, fiind de aceea important să înţele¬ 
gem concepţia lui Hegel despre relaţia din¬ 
tre subiect şi obiect. El spunea că tot ceea 
ce există este în realitate spirit. Aparent noi 
ne confruntăm cu obiecte în sensul de enti¬ 
tăţi ce sînt independente de gîndire, de fapt 
însă aceste obiecte nu au o existenţă cu ade¬ 
vărat independentă, iar recunoaşterea aces¬ 
tui fapt este un semn de progres filozofic. 
Hegel caracterizează această situaţie — ilu¬ 
zia iniţială şi ulterioara ei depăşire — drept 
înstrăinarea (Entfremdung) de sine a spiri¬ 
tului şi revenirea lui, apoi, la sine. Toate 
acestea sînt strîns legate de cele spuse adi¬ 
neauri cu privire la depăşire (Aujhebung); 
autoînstrăinarea spiritului şi revenirea lui la 
sine este procesul triadic într-o altă descri¬ 
ere. Ambele au de-a face cu treptata dobîn- 
dire de către spirit a deplinei conştiinţe 
despre natura realităţii, care este totodată 
conştientizare a propriei sale naturi. Aici se 
cere făcută o importantă precizare termino- 




logică. In locul cuvîntului Entfremdung 
(înstrăinare), Hegel foloseşte uneori terme¬ 
nul Entăusserung, tradus adesea prin „alie- 
nare“. Aceşti termeni reapar în contextul 
complicatelor teorii despre *înstrăinare 
dezvoltate în scrierile de tinereţe ale lui 
Marx şi în numeroase scrieri marxiste de 
dată recentă. Trebuie subliniat însă că 
„alienare“ nu e un termen potrivit pentru 
ceea ce are în vedere Hegel atunci cînd vor¬ 
beşte despre Entfremdung şi Entăusserung. 
Ceea ce îl preocupă pe el este analiza filo¬ 
zofică a conceptului de obiect; el gîndeşte 
obiectul drept ceea ce e străin {fremd) spiri¬ 
tului uman, exterior {ausser) acestuia. 

Pînă aici am spus prea puţin despre ce 
prin ce se depăşeşte, despre stadiile prin 
care spiritul „revine la sine“. Hegel se ocu¬ 
pă sistematic de aceste stadii în Enzyklopă- 
die. Această lucrare constă din trei părţi. 
Prima este intitulată „Logica“ (numită şi 
„Logica mică“, spre a o deosebi de lucrarea 
în două volume „Ştiinţa logicii“ (1812- 
1813; 1816); a doua e intitulată „Filozofia 
naturii“ iar a treia „Filozofia spiritului**. 
„Logica** lui Hegel nu este un tratat de logi¬ 
că formală. El numeşte logică „ştiinţa gîn- 
dirii**, iar cum, în concepţia sa, gîndirea 
este realitate, ştiinţa gîndirii se vădeşte a fi 
o metafizică. Ea diferă de celelalte părţi ale 
filozofiei hegeliene prin caracterul său mai 
abstract; ea prezintă schemele abstracte pe 
care filozofia naturii şi cea a spiritului — 
numite de Hegel „logica aplicată** — le 
prezintă în forme mai concrete. Hegel îm¬ 
parte logica în trei mari secţiuni — teoria 
fiinţei, a esenţei şi a conceptului — cel 
de-al treilea fiind depăşirea primelor două. 
Teoria fiinţei se subîmparte în teoria cali¬ 
tăţii, a cantităţii şi a măsurii; în cuprinsul 
acesteia din urmă Hegel discută despre 
transformarea cantităţii în calitate, transfor¬ 
mare reluată mai tîrziu în dialectica marxis¬ 
tă. Aici principala sa preocupare pare a fi 
aceea de a ataca doctrina tradiţională con¬ 
form căreia „natura nu face salturi**. Aceas¬ 
tă doctrină, spune Hegel, e pur şi simplu 
falsă; există numeroase cazuri (de exemplu, 
transformarea apei în vapori sau în gheaţă) 
unde o nouă stare nu apare treptat, ci prin- 
tr-un salt. In general, teoria hegeliană a 
fiinţei este consacrată acelui gen de gîndire 


în care noi privim lucrurile ca fiindu-ne pur 
şi simplu date, şi atît, fără a ne pune între¬ 
barea „De ce?**. Atunci cînd punem această 
întrebare însă, folosim un alt mod de gîndi¬ 
re, descris de Hegel sub titlu de „Esenţă**. 
Vorbind de esenţă, Hegel se referă, de fapt, 
la modul în care raţionează omul de ştiinţă, 
în particular fizicianul. Acesta încearcă să 
stabilească relaţii necesare şi prin aceasta 
modul său de gîndire este superior celui de 
la nivelul fiinţei, unde lucrurile sînt luate ca 
date, fără a se face vreo încercare de a le 
explica. Dar, la rîndul ei, esenţa e inferioară 
conceptului; cu alte cuvinte, fizica nu con¬ 
stituie paradigma gîndirii raţionale. Ea este 
deficientă, argumentează Hegel, prin inca¬ 
pacitatea sa de a explica procesele de tip 
teleologic (vezi teleologic). Aici Hegel nu 
se referă pur şi simplu la creşterea fiinţelor 
vii de orice fel; altminteri, întreaga secţiune 
consacrată conceptului ar putea fi supusă 
unei severe critici ştiinţifice, cu posibili¬ 
tatea de a-1 acuza pe Hegel de a fi rămas 
ataşat astăzi-perimatului *vitalism. în fapt 
însă, în centrul preocupărilor lui Hegel se 
află aici agenţii conştienţi. în termenii teh¬ 
nici ai filozofiei sale, în secţiunea consacra¬ 
tă conceptului nu este vorba atît de catego¬ 
ria substanţei (care aparţine domeniului 
esenţei) cît de cea de subiect. La nivelul 
conceptului înţelegem că substanţa este su¬ 
biect, este spirit, este un întreg conştient 
care se autodezvoltă. 

„Filozofia naturii** cuprinde încercarea 
lui Hegel de a integra ştiinţele naturii în 
schema sa dialectică. Exegeţii operei hege¬ 
liene au înregistrat marile eforturi depuse 
de Hegel spre a se ţine la curent cu ştiinţa 
din vremea sa, dar nu se poate spune că el 
a sesizat direcţia în care evolua aceasta. în 
chimie el a repudiat teoria atomistă şi a 
încercat să apere teoria aristotelică a celor 
♦patru elemente; în optică, l-a repudiat pe 
♦Newton în favoarea poetului german 
♦Goethe. Mult mai valoroasă este partea a 
treia a sistemului, „Filozofia spiritului**. 
Aceasta e alcătuită din trei părţi: „Spiritul 
subiectiv**, „Spiritul obiectiv** şi „Spiritul 
absolut**. Prima studiază spiritul individului 
facînd abstracţie de relaţiile lui sociale; a 
doua studiază spiritul în contextul său so¬ 
cial; stadiul al treilea, suprem, se ocupă de 

artă, religie şi filozofie. Vigoarea filozofică 
a lui Hegel iese, probabil, cel mai bine în 
evidenţă în teoria spiritului obiectiv, mai cu 
seamă aşa cum o expune nu în spaţiul re- 
strîns de care dispunea în Enzyklopădie, ci 
în Filozofia dreptului. Am descris deja în 
cele de mai înainte relaţiile dintre cele trei 
părţi principale ale acestei lucrări — „Drep¬ 
tul abstract**, „Moralitatea** şi „Etica**. Prin¬ 
cipala teză formulată aici de Hegel este că 
o teorie adecvată a virtuţii morale nu poate 
fi formulată privind individul izolat de so¬ 
cietate. La întrebarea „Ce fel de societa¬ 
te?**, Hegel răspunde în cea de-a treia parte 
a Filozofiei dreptului, unde distinge între 
familie, societate civilă şi stat ca depăşire a 
primelor două. Societatea civilă este numi¬ 
tă de Hegel „stare exterioară** şi „stare ba¬ 
zată pe nevoie**. Aceasta nu înseamnă ex¬ 
clusiv o societate privită în termeni pur 
economici, deşi economicul este unul din 
clementele vizate de Hegel. Caracterizînd 
societatea civilă drept „stare exterioară**, 
Hegel mai spune că într-o asemenea stare 
operează distincţia dintre noi şi ei. Această 
distincţie dispare în ceea ce Hegel numeşte 
stat, unde cîrmuitorii şi cîrmuiţii sînt una; o 
societate unde nu există determinare din 
exterior, ci autodeterminare — cu alte cu¬ 
vinte, libertate. 

Hegel e acuzat adesea de un cult al sta¬ 
tului; ba mai rău, de un cult al autocraţiei 
prusace. E o acuzaţie nedreaptă. în tinere- 
|ca sa, asemeni multora din contemporanii 
săi, Hegel a salutat cu entuziasm Revoluţia 
f ranceză. L-au dezgustat însă apoi excesele 
ferorii, cărora le-a rezervat unele din pa¬ 
ginile sale cele mai viguroase (a se vedea 
secţiunea din Fenomenologia spiritului in¬ 
titulată „Libertate absolută şi teroare**). 
Aceasta nu înseamnă că la maturitate Hegel 
s-ar fi metamorfozat într-un apologet reac¬ 
ţionar al prusacismului. Mai curînd s-ar pu¬ 
tea spune că atitudinea sa politică a fost cea 
a unui liberal moderat; monarhia consti¬ 
tuţională pe care o descrie în termeni favo¬ 
rabili în Filozofia dreptului nu este o mo¬ 
narhie absolută de tip prusac. Tot aşa, He¬ 
gel nu poate fi acuzat în general de vreun 
cult al statului. După cum am văzut, nivelul 
suprem al spiritului nu este pentru el statul, 
care e doar forma cea mai înaltă a spiritului 


obiectiv; nivelul suprem îl constituie spiri¬ 
tul absolut. 

Pentru a înţelege raportul dintre spiritul 
obiectiv şi spiritul absolut, trebuie avut în 
vedere că statul nu e o entitate relativ fixă 
şi independentă, ci este ceva care are o isto¬ 
rie şi relaţii cu alte state. Statul hegelian 
este un stat-naţiune, iar fiecare naţiune sau 
popor {Volk) îşi are propriul său spirit sau 
geniu {Volksgeist). Spiritul fiecărui popor 
îşi are o istorie a sa, formată din etape de 
creştere, maturitate şi declin. însă istoria ca 
un întreg formează o structură inteligibilă; 
fiecare Volksgeist este o verigă într-un lanţ 
de progres ce culminează în spiritul univer¬ 
sal (Weltgeist). Acest spirit universal diferă 
doar prin nuanţe subtile de ceea ce Hegel 
numeşte „spirit absolut**. Pentru Hegel deci 
gîndirea culminează în artă, religie şi filo¬ 
zofie. El subliniază că arta nu e doar un 
mijloc de exprimare sau suscitare a unor 
simţăminte, ci este un gen de gîndire; un 
mod de aprehendare a realităţii, care o înfă¬ 
ţişează pe aceasta prin forme sensibile. Re¬ 
ligia e şi ea o formă de aprehendare a reali¬ 
tăţii, dar mediul prin care ea lucrează este 
Vorstellung-u\^ termen pe care-1 putem reda 
liber prin „gîndire în imagini**. Întrucît însă 
lucrează prin imagini, religia nu constituie 
forma supremă a gîndirii. Locul acesta e re¬ 
zervat de Hegel gîndirii de tip pur, neima¬ 
gistic, care este proprie filozofiei. 

Hegelianism. între concepţiile celor ce-şi 
revendică ascendenţa hegeliană există deo¬ 
sebiri considerabile, datorate nu doar obscu¬ 
rităţii scrierilor lui Hegel, ci şi unei ambi¬ 
valenţe fundamentale prezente în gîndirea 
sa. Hegel a susţinut că istoria e un proces ce 
are o încheiere raţională, iar curînd după 
moartea sa s-au iscat dezacorduri între dis¬ 
cipoli cu privire la raţionalitatea stării la 
care ajunsese istoria. Aşa-numiţii Bătrîni 
hegelieni susţineau raţionalitatea condiţiilor 
politice existente; Tinerii hegelieni, dimpo¬ 
trivă, susţineau că filozofia are menirea de 
a promova o revoluţie — mai precis vor¬ 
bind, o revoluţionare a ideilor. Dezacorduri 
existau şi asupra implicaţiilor religioase ale 
gîndirii lui Hegel, în privinţa cărora Bătrî- 
nii hegelieni spuneau că Hegel a reconciliat 
religia cu filozofia, pe cînd Tinerii hege- 

lieni susţineau că atitudinea hegeliană faţă 
de religie nu poate fi decît una critică. Ca 
filozofi, majoritatea Tinerilor şi a Bătrînilor 
hegelieni sînt de interes minor; principala 
excepţie o constituie Ludwig *Feuerbach 
(1804-1872), care a debutat ca discipol al 
lui Hegel dar mai apoi a repudiat hegelia¬ 
nismul, iar vederile sale, împreună cu ale 
anumitor altor Tineri hegelieni, l-au influ¬ 
enţat pe tînărul Marx. 

Condiţiile politice neprielnice au dus, 
curînd după 1840, în Germania, la stinge¬ 
rea hegelianismului, interesul pentru Hegel 
nefiind resuscitat decît în primul deceniu al 
secolului nostru. între timp s-au dezvoltat 
mişcări hegeliene în alte locuri. Idealiştii 
britanici {vezi şi idealism), despre care se 
poate spune că debutează pe la 1870, se 
asemănau cu Bătrînii hegelieni prin ideea 
că Hegel ar fi realizat o împăcare între 
ştiinţă şi religie; sub aspect politic, ei ve¬ 
deau în hegelianism un răspuns la victoria¬ 
nul laissez fa ire. în Italia, Benedetto *Cro- 
ce şi Giovanni *Gentile au dezvoltat în se¬ 
colul nostru versiuni ale hegelianismului. 
Gentile a făcut compromisuri cu fascismul 
italian, pe cînd Croce a rămas fidel idealu¬ 
rilor liberale. în Franţa, interesul pentru 
Hegel a fost stimulat în anii 1930 şi după 
aceea de către Alexandre Kojeve, care l-a 
interpretat pe Hegel dintr-un punct de ve¬ 
dere marxisto-existenţialist. în Marea Bri- 
tanie influenţa hegelianismului a scăzut ca 
urmare a atacurilor declanşate împotriva 
idealismului de către Russell şi Moore în 
primii ani ai secolului nostru. Recent s-a 
înregistrat totuşi o resuscitare a interesului 
pentru Hegel printre filozofii anglofoni, 
deşi nu s-ar spune că aceasta echivalează cu 
o nouă mişcare hegeliană. 

Heidegger, Martin (1889-1976). Filozof 
german. A devenit rector al Universităţii 
din Freiburg în 1933; faimosul discurs ţinut 
de el cu ocazia preluării acestei funcţii pro¬ 
clama convertirea sa la naţional-socialis- 
mul hitlerist, convertire ce explică şi încer¬ 
carea sa de a se distanţa de profesorul său 
evreu *Husserl, pe care-1 admirase pînă 
atunci. După cel de-al doilea război mon¬ 
dial, Heidegger îşi reia prelegerile, ţinute 


pentru un cerc restrîns de studenţi. Princi¬ 
palul tratat filozofic: Sein und Zeit (1927). 

Deşi Heidegger însuşi nu se considera 
existenţialist, el a fost influenţat de *Kierke- 
gaard. *Ontologia heideggeriană va avea 
ecou în scrieri existenţialiste, inclusiv în 
lucrările lui *Sartre. Heidegger a adoptat 
metoda fenomenologică a lui Husserl (vezi 
fenomenologie) pentru analiza datelor ex¬ 
perienţei imediate, dînd la o parte construc¬ 
ţiile epistemologice şi logice preconcepute 
care fac distincţie între conştiinţă şi lumea 
exterioară; orice teorie formulată după 
schema unui subiect percipient văzut ca 
spectator care cere să i se demonstreze 
existenţa unei lumi obiective este absurdă 
prin faptul că nu dă socoteală de ceea ce 
poate să ceară o asemenea demonstraţie. 

Existenţa pare a fi sesizată numai prin 
analiza şi descrierea „fiinţei** umane (vezi 
Dasein), modalitate fundamentală a faptu¬ 
lui de a fi în lume prin participare şi anga¬ 
jare. Lumea este concepută şi conceptuali- 
zată ca fiind diferenţiată structural pe re¬ 
giuni (modalităţi existenţiale şi modificări 
ale lor). Lumea înconjurătoare (Umwelt) 
este alcătuită din obiecte care sînt accesi¬ 
bile şi utilizabile pentru acţiunea ce vizează 
scopuri. Acţiunea şi cunoaşterea sînt legate 
inseparabil: conceptul de ustensilă (Ziihan- 
densein, sau „faptul de a fi la îndemînă**) 
este epistemologic anterior conceptului 
obiectivizat de lucru (Vorhandensein sau 
„simplă prezenţă**) susceptibil de a fi inves¬ 
tigat ştiinţific. Dasein înseamnă şi comuni¬ 
tate; modificările regiunii comunitare (Mit- 
welt) sînt unica fiinţare recunoscută drept 
„autentică** printre alţi agenţi umani aflaţi 
„la îndemînă** şi „neautenticul** — retrage¬ 
re în anonimat, care reduce şinele şi pe cei¬ 
lalţi la nişte existente „simplu prezente**. Şi 
ideea de timp este supusă acestei distincţii: 
timpul obiectiv e o succesiune de momente 
discrete (entităţi simplu prezente); ca zonă 
a preocupării umane subiective timpul se 
revelează prin faze inseparabile ale existen¬ 
ţei, trecutul şi viitorul fiind la fel de „reale** 
ca prezentul. 

Eul „autentic** este potenţialitate de ac¬ 
ţiune, caracterizată prin orientarea ei spre 
viitor, implicînd posibilităţi şi necesitatea 
constantă a alegerii. Orice alegere-estejnţe- 

leasă drept excluderea alternativei, exclu¬ 
dere prin care se exprimă aspectul de 
„neant“ al existenţei. Trecutul contează 
prin posibilităţile nerealizate care se leagă 
de prezent şi de viitor; din aceste posibili¬ 
tăţi nerealizate izvorăsc vina şi teama (vezi 
Angst), recunoaşterea „neantului“ din ale¬ 
gerile trecute şi viitoare şi a fmitudinii tim¬ 
pului ce ne-a fost hărăzit. 

Helvetius, Claude-Adrien (1715-1771). 
Filozof şi filantrop francez, unul dintre 
"'Enciclopedişti. 

în De l’esprit (1758) a formulat ideea că 
sursa întregii vieţi intelectuale este senzaţia 
fizică; interesul egoist — iubirea plăcerii şi 
teama de durere — stă la baza acţiunii şi a 
afectelor. Toate inteligenţele sînt egale, 
deosebindu-se doar după gradul dorinţei de 
a se instrui. Cartea a fost tradusă în princi¬ 
palele limbi europene şi i-a influenţat pu¬ 
ternic pe *Bentham şi pe susţinătorii ♦uti¬ 
litarismului. A fost însă condamnată de 
Sorbona şi arsă public la Paris. 

Hempel, Cari Gustav (1905-). Empirist 
german, care din 1937 a activat în America. 
Pe lîngă importantele articole reunite în 
volumul Aspects of Scientific Explanation 
(1965), opera sa înclude studiul „A Defini- 
tion of Degree of Confirmation“ (Philoso- 
phy of Science, 1945) scris în colaborare cu 
Paul Oppenheim, şi Fundamentals of Con¬ 
cept Formation in Empirical Science (1952). 

Hempel aparţine, împreună cu *Camap, 
variantei modeme a *pozitivismului logic, 
care s-a dezvoltat după ce s-a înţeles că dis¬ 
tincţia dintre ştiinţa „respectabilă** şi meta¬ 
fizica „discreditată** avea neapărată nevoie 
de explicarea modului în care teoria ştiinţi¬ 
fică se leagă de experienţă. Cercetările sale 
privind modul cum un enunţ de observaţie 
confirmă o generalizare au dat în vileag pa¬ 
radoxul ce-i poartă numele. Observarea 
unui corb negru ar trebui să confirme ipo¬ 
teza că toţi corbii sînt negri; tot aşa, obser¬ 
varea a ceva ce nu e corb şi nu e negru ar 
trebui să confirme ipoteza că nici un lucru 
care nu e corb nu este negru; însă cea de a 
doua ipoteză este logic echivalentă cu pri¬ 
ma, astfel că observarea unui pantof alb ar 
trebui să confirme ipoteza că toţi corbii sînt 
negri. Intuitiv, totuşi, nu o confirmă. Avem 


aici un exemplu al dificultăţilor pe care le 
întîmpină teoria confirmării. Hempel a for¬ 
mulat, de asemenea, influentul model al 
teoriei ştiinţifice, care o înfăţişează pe 
aceasta ca fiind formată din legi înglobante 
(în engleză covering laws — n.t.) deduse 
din alte legi, situate mai sus într-o ierarhie 
de generalitate creseîndă. Vezi modelul le¬ 
gilor înglobante. 

Heraclit din Efes (mort după 480 a.Chr.). 
Filozof grec cunoscut şi drept „obscurul**, 
„enigmaticul** şi „filozoful melancolic**. 
Cea mai celebră dintre ideile care i s-au 
atribuit este cea după care toate lucrurile 
sînt într-o stare de flux; chiar şi munţii cei 
veşnici se schimbă, doar că aici schimbarea 
e mai lentă decît la majoritatea celorlalte 
lucruri. Această doctrină era însă în mod 
sigur contrabalansată de ideea de * logos, 
cuvînt sau raţiune, care menţine ordinea în 
toate. Heraclit mai avea o teză, pe care o va 
preţui *Hegel, a unităţii *contrariilor. A 
postulat focul ca materie de bază a Univer¬ 
sului; despre focul sufletului omenesc cre¬ 
dea că este legat de focul cosmic, la care 
vor accede în cele din urmă sufletele vir¬ 
tuoase. Vezi presocratici. 

Herbert de Cherbury, Edward, lord 
(1583-1648). Filozof britanic al religiei. 
Principalele lucrări: De Veritate (1624), De 
Causis Erronim (1645), De Religione Gen- 
tilium (1663). Este considerat a fi primul 
autor englez al unei teze pur metafizice. Nu 
se interesa de apariţia a noi idei ştiinţifice şi 
pare să fi fost de părere că o Propoziţie cu 
cît e mai larg acceptată cu atît e mai proba¬ 
bil să fie adevărată. Providenţa divină a dat 
tuturor oamenilor „Noţiunile Comune** (in¬ 
clusiv religia şi dreptul), asupra cărora, cre¬ 
dea el, există un acord general între toţi cei 
ce gîndesc sănătos, chiar şi dintre păgîni. 
Pentru Herbert, instituţiile bisericeşti şi cla¬ 
sicii au cufundat în ceaţă religia naturală 
(„naturală** în contrast cu „revelaţia** incer¬ 
tă şi inconstantă), astfel îneît a devenit ne¬ 
cesară investigarea istorică a originilor tu¬ 
turor religiilor. (De Religione Gentilium 
este unul din primele tratate de religie com¬ 
parată). Unde-i vorba de religie. Noţiunile 
Comune (a căror prezenţă într-o religie 
atestă universalitatea şi adevărul ei) sînt că: 

1) există o divinitate supremă; 2) ea trebuie 
adorată; 3) rectitudinea morală şi cucerni¬ 
cia sînt principalele componente ale ado¬ 
raţiei; 4) oamenii trebuie să se căiască de 
păcatele lor; 5) bunătatea divină va răsplăti 
meritele şi greşelile în timpul vieţii pămîn- 
teşti şi după ea. Teoria herbertiană a ideilor 
înnăscute (date de Dumnezeu) a fost ata¬ 
cată de *Locke. 

Herder, Johann Gottfried von (1744-1803). 
Filozof şi critic german. Lucrările princi¬ 
pale: Abhandlung iiber den Ursprung der 
Sprache (1772) şi Ideen zur Philosophie 
der Geschichte der Menschheit (1748-1791). 
Filozofiaherderiană a psihologiei, limbaju¬ 
lui, artei şi istoriei, precum şi critica sa la 
adresa *Iluminismului au avut un rol for¬ 
mativ în dezvoltarea mişcării romantice 
iyezi romantism). Herder a atacat concepţia 
dominantă compartimentalizată despre spi¬ 
rit, insistînd că percepţia, gîndirea, afectivi¬ 
tatea etc. nu sînt facultăţi separate şi, în par¬ 
ticular, că între gîndire şi folosirea limbaju¬ 
lui există o legătură indisolubilă. 

în estetică a combătut ideea unei facul¬ 
tăţi a gustului înnăscută şi constantă, ca şi 
ideea existenţei unui standard uniform al 
frumosului, susţinînd că factori istorici, 
ambientali şi psihologici îşi pun amprenta 
pe conceptele artistice din diferite epoci. 
Cea mai influentă şi tematic mai amplă lu¬ 
crare a sa a fost cea de filozofia istoriei, 
unde de asemenea argumentează împotriva 
impunerii unui standard imuabil şi univer¬ 
sal după care să fie judecate perioadele is¬ 
torice, comportamentul şi idealurile. Aces¬ 
tea nu pot fi înţelese decît abordîndu-le 
simpatetic şi văzînd în ele reacţii dezvolta¬ 
te organic la un mediu temporal şi spaţial 
particular. 

hermeneutică. 1. (în teologie) Interpreta¬ 
rea adevărului spiritual al Bibliei. 2. (în fi¬ 
lozofia socială) Termen importat din teolo¬ 
gie de către *Dilthey spre a denumi disci¬ 
plina care are ca obiect investigarea şi 
interpretarea comportamentului uman, a 
vorbirii, instituţiilor etc. ca fiind esenţial- 
mente intenţionale. 3. (în existenţialism) 
Cercetare privitoare la sensul existenţei 
umane. 

herodotaj. Denumire colocvială dată lite¬ 
raturii antropologice în care se fac compa¬ 
raţii între obiceiuri, moravuri şi credinţe 
iyezi relativism). Termenul trimite la un 
pasaj din istoricul grec Herodot {Istoria III, 
37-38), unde sînt confruntate obiceiurile 
rivale de a înmormînta, incinera sau mînca 
trupurile rudelor moarte. 

Heschel, Abraham Joshua (1907-1972). 
Filozof al religiei americane şi istoric al fi¬ 
lozofiei ebraice. Principalele lucrări filozo¬ 
fice: Man is Not Alone (1951), Man *s Quest 
for God (1954), God in Search of Man 
(1957). Punctul de plecare al lui Heschel 
este cel al existenţialismului religios, înră¬ 
dăcinat într-o cunoaştere aprofundată a fi¬ 
lozofiei ebraice clasice şi a izvoarelor mis¬ 
tice ebraice. A publicat de asemenea studii 
critice despre vechii gînditori evrei, printre 
care Sa’adya (1944) şi Maimonides (1935), 
în care a pus accentul pe limitele abordării 
raţionaliste a gîndirii religioase şi pe în¬ 
semnătatea mai mare a credinţei personale. 

hilemorfîsm. Doctrina metafizică potrivit 
căreia orice obiect natural este alcătuit, în- 
tr-un fel sau altul, din materie şi formă. Ca¬ 
racterul, funcţiile şi raportul reciproc dintre 
materie şi formă constituie probleme cen¬ 
trale în Fizica şi Metafizica lui *Aristotel, 
iar soluţia pe care le-o dă el, doctrina hile- 
morfismului, a fost preluată de filozofii 
scolastici, îndeosebi de *Toma d’Aquino. 
Hilemorfismul ocupă un loc de frunte în 
discuţiile privind relaţia dintre corp şi 
suflet şi în unele enigme teologice de felul 
celei privitoare la natura euharistiei. 

hilozoism. Doctrina că toate obiectele din 
Univers sînt înzestrate cu viaţă şi reacţio¬ 
nează unele la altele. Doctrina a avut, de la 
gînditorii greci încoace, mai mulţi adepţi, 
dintre moderni cel mai cunoscut fiind 
F. C. S. *Schiller. Contrastează cu teoriile 
metafizice antropocentrice, de felul * idea¬ 
lismului. Compară panpsihism. 

Hobbes, Thomas (1588-1679). Filozof şi 
gînditor politic britanic. Născut ca al doilea 
fiu al unui ursuz vicar de la ţară, Hobbes a 
beneficiat în tot timpul vieţii, şi în multe 
din acţiunile sale, de patronajul celor mîţri, 
mai cu seamă de cel al lui William Cave^ 

dish, Prim-conte de Devonshire. Unica edi¬ 
ţie aproape completă a Operelor englezeşti 
şi latine ale lui Hobbes (publicată în 1839- 
1840) a fost îngrijită de *radicalul-filozof 
Sir William Molesworth. Şirul începe cu o 
traducere a Istoriei războiului pelopone- 
zian de Tucidide şi sfîrşeşte, pe vremea 
cînd autorul se apropia de vîrsta de nouă¬ 
zeci de ani, cu două cîntece de lebădă în 
forma traducerii versificate în engleză a ///- 
adei şi a Odiseei lui Homer. 

Asemeni lui Locke şi Kant şi spre deose¬ 
bire de Berkeley şi Hume, Hobbes s-a ma¬ 
turizat tîrziu. Prietenul său John Aubrey 
povesteşte în ale sale Scurte biografii cît de 
mare a fost trezirea intelectuală ce s-a pro¬ 
dus în Hobbes atunci cînd, „în biblioteca 
unui distins domn“, a dat, la Euclid, peste 
teorema lui Pitagora. Acesta l-a făcut pe 
dată „să prindă drag de geometrie**, care l-a 
sedus prin irezistibila ei putere deductivă şi 
prin desăvîrşita ei certitudine. Inspiraţia ra- 
ţionalistă s-a combinat cu preocupările-i 
teoretice pentru politică, preocupări ce-1 
făcuseră să-l traducă pe Tucidide, pe care îl 
caracteriza, pe drept cuvînt, drept „cel mai 
politic istoriograf din cîţi au fost vreodată**. 
Naşterea primelor vlăstare ale acestui cuplu 
va fi grăbită de presimţirea iminenţei răz¬ 
boiului civil: exact aşa cum Hobbes obiş¬ 
nuia să spună — ca să explice şi să scuze 
firea sa, după cum recunoştea el, constitu¬ 
ţional fricoasă: „Pe maică-sa au apucat-o 
durerile facerii în clipa în care s-a speriat de 
invazia spaniolilor**. 

Primul vlăstar a fost „un mic tratat în 
engleză**, din care „mulţi bărbaţi din lumea 
bună aveau cîte un exemplar, deşi tratatul 
nu fusese tipărit**. Cum implicaţiile imedia¬ 
te erau religioase, cînd s-a reunit Parlamen¬ 
tul cel Lung, în 1640, „dl Hobbes, neştiind 
cum vor proceda cu el, plecă în Franţa — 
primul dintre cei ce aveau să fiigă**. Aici 
*Mersenne avea să-l convingă pe dată să 
scrie al Treilea rînd de întîmpinări, care 
aveau să fie publicate împreună cu Medita¬ 
ţiile lui *Descartes, ce tocmai urmau să 
apară. Cel de-al doilea vlăstar, mai trupeş, a 
fost lucrarea De Cive (Despre cetăţean), un 
tratat în latină care expunea concepţia lui 
Hobbes cu privire la noua sa ştiinţă despre 
stat. Aici se spunea răspicat că nu va fi vor¬ 


ba de o simplă geografie politică, aşa cum 
se obişnuia să se scrie sub denumirea de 
ştiinţă politică de pe vremea cînd Aristotel 
inaugurase domeniul. Hobbes se credea în 
măsură să dea la iveală lucrul de care era cu 
adevărat nevoie — o nouă ştiinţă, cu nimic 
mai prejos decît opera lui Harvey sau decît 
cea a lui Galilei. (Galilei a fost „primul care 
ne-a deschis la toţi poarta filozofiei natu¬ 
rale**, în timp ce „ştiinţa despre corpul ome¬ 
nesc... a fost întîiaşi dată descoperită... de 
compatriotul nostru dr. Harvey**. în schimb 
„filozofia civilă**, echivalentul politic al 
filozofiei naturale căreia noi îi spunem fizi¬ 
că, „nu-i mai în vîrstă... decît propria mea 
carte De Cive'\) 

Această nouă ştiinţă politică, preconizată 
de Hobbes, a fost expusă, împreună cu cele 
mai bune lucruri pe care el le avea de spus 
despre cîte-s pe lume, în Leviathan, con¬ 
siderat de toată lumea drept capodopera 
sa. în anul publicării aceste lucrări, 1651, 
Hobbes se întorcea acasă şi, în deplină con¬ 
cordanţă cu elasticele sale principii politi¬ 
ce, cădea la pace cu de-acum ferm aşezatul 
regim parlamentar. Asemeni lui Descartes, 
Hobbes era convins că taina succesului re¬ 
zidă în găsirea şi aplicarea metodei potri¬ 
vite. Pentru el însă aceasta era metoda pe 
care Galilei şi Harvey o învăţaseră la Pa- 
dua. în prefaţa la De Cive, el scrie: „... ori¬ 
ce lucru e cel mai bine cunoscut prin cau¬ 
zele lui constitutive. Căci aşa cum într-un 
ceasornic... materia, forma şi mişcarea ro¬ 
tiţelor nu pot fi cunoscute bine decît dacă-1 
demontăm în bucăţi şi examinăm fiecare 
parte, tot aşa pentru a face o cercetare mai 
adîncită a drepturilor statelor şi a îndatori¬ 
rilor supuşilor, este necesar (nu zic să le 
desfacem în bucăţi, dar oricum) să le exa¬ 
minăm ca şi cum ar fi fost desfăcute**. 

Drept care, Hobbes analizează, rînd pe 
rînd, cum sînt oamenii şi, mai cu osebire, 
cum ar arăta ei dacă s-ar înlătura toate în¬ 
grădirile legii şi ale societăţii. Preluase de 
la Galilei viziunea unui univers în mişcare, 
întocmai cum atomii în permanentă agitaţie 
sînt singurele componente ale unui univers 
în întregime mecanic, aşa şi noi sîntem făp¬ 
turile turbulente din care se compune orice 
mecanism social. Pentru a înţelege natura şi 
funcţiile statului, trebuie să examinăm în ce 

stare ne-am afla dacă nu ar exista stat; lucru 
care, de altfel, se şi petrece cîteodată, cînd 
acest mecanism se gripează. lată-ne în sta¬ 
rea de natură, în care, insistă Hobbes, „fie¬ 
care om s-ar afla în război cu fiecare altul**. 
Acest sîngeros şi deseori citat pasaj se 
încheie astfel: „Iar viaţa omului ar fi una de 
singurătate şi sărăcie, primejduită, crudă şi 
scurtă** (Leviathan, cap. 13). 

în timp ce *Locke avea să vorbească de¬ 
spre starea de natură ca despre una în care 
odinioară strămoşii fiecăruia dintre noi au 
trăit aievea şi de care s-au izbit efectiv în¬ 
cheind un contract social, Hobbes nu are în 
vedere o stare istorică, ci una doar ipote¬ 
tică. Asta e ceea ce s-ar întîmpla dacă... şi 
ceea ce se va întîmpla în caz că nu... Sin¬ 
gura noastră nădejde stă în a concentra toa¬ 
te puterile statului suveran în mîinile „unui 
om sau ale unui sobor omenesc**; deşi 
Hobbes exprimă o preferinţă personală 
pentru monarhie ca opusă oricărei forme de 
cîrmuire colectivă. Despre cum s-au ivit 
prima dată aceste puteri suverane, Hobbes 
nu face speculaţii, deşi recunoaşte că ele 
pot fi şi sînt extinse atunci cînd nişte 
oameni înfrînţi în război făgăduiesc să se 
supună pentru ca în schimb să li se cruţe 
viaţa. După ce s-a pătruns temeinic de aces¬ 
te adevăruri despre natura şi funcţia statului 
suveran, omul hobbist n-are cum să nu se 
supună şi să nu susţină toate puterile stator¬ 
nicite de acest fel, inclusiv noul regim care 
îl executase pe Carol I şi-i luase locul: 
„Pentru că orice om doreşte ceea ce e bun 
pentru el şi se fereşte de ceea ce e rău, dar 
mai cu seamă de cel mai mare dintre relele 
naturale, care este moartea; şi face asta din- 
tr-un anume impuls al naturii, aidoma celui 
care face ca o piatră să se mişte în jos.** 
Trecînd la detalii, Hobbes e preocupat să 
arate toate împuternicirile pe care statul tre¬ 
buie să le aibă ca să-şi poată îndeplini func¬ 
ţia, şi prin aceasta aduce o contribuţie ma¬ 
joră la definirea „suveranităţii**. El operea¬ 
ză de asemenea cu o noţiune distinctivă de 
lege a naturii în sensul de „precept sau re¬ 
gulă generală, descoperită cu ajutorul raţiu¬ 
nii, prin care omul e oprit să facă ceea ce ar 
dăuna vieţii sale sau să suprime mijloacele 
de menţinere a ei şi să omită a face ceea ce 
socoteşte a fi cel mai de trebuinţă pentru 

păstrarea ei** (cap. 14). E vorba de ceva 
mult diferit de legea morală prescriptivă a 
naturii pe care o întîlnim mai tîrziu la 
Locke dar şi în tradiţia mai veche. De ceva 
ce aminteşte cel mai mult de aşa-numita 
lege a autoconservării, care posedă o forţă 
prescriptivă eficientă bazată pe pretenţia că 
exprimă o ineluctabilă lege descriptivă a 
conduitei umane. 

Lucrul care a fost şi este cel mai studiat 
şi preţuit la Hobbes e contribuţia sa la gîn- 
direa politică. El a fost însă şi părintele 
fondator al *materialismului metafizic mo¬ 
dem: „Universul, adică întreaga masă a 
lucrurilor existente, este corporal, adică 
este un corp.** (Cap. 46.) Hobbes a promo¬ 
vat cu deplină consecvenţă această idee. în 
timp ce fiecare dintre contemporanii săi 
avea grijă să lase loc substanţelor spirituale 
necorporale, exemplificate de Dumnezeu şi 
de sufletul omenesc, Hobbes, cu o îndrăz¬ 
neală pesemne necugetată şi în mod neîn¬ 
doielnic caracteristică, a argumentat că un 
asemenea mod de a vorbi este pur şi simplu 
incoerent şi absurd. Dumnezeu? Dumnezeu 
e un mare Spirit corporal; da, pe deplin cor¬ 
poral, deşi de o constituţie deosebit de fină. 
Iar oamenii? Aici Hobbes adoptă linia aris¬ 
totelică şi ryleană, că modul în care vorbim 
despre spiritele sau sufletele noastre nu-i 
decît un mod mai aparte de a vorbi despre 
făpturile corporale care sîntem. Nu poate fi 
decît absurd ca „după ce un om a murit şi a 
fost îngropat**, să mai spui că „sufletul (adi¬ 
că viaţa) lui poate să umble despărţit de 
corpul lui şi că poate fi văzut noaptea prin¬ 
tre morminte** (cap. 46). 

Descartes — acest „cavalerist francez 
care a păşit înainte cu atîta îndrăzneală** — 
a găsit cu cale să susţină doar că întreaga 
natură neînsufleţită, animalele şi corpul 
omenesc sînt sau pot fi considerate nişte 
maşini. Hobbes nu are nici un fel de inhibi¬ 
ţii ortodoxe sau carteziene. întregul univers 
este mecanic; neexcluzînd, ba chiar inclu- 
zînd cu osebire, statul şi omul. 

Două rînduri de sugestii din Hobbes sînt 
de un interes special. Intîi, el a susţinut, atît 
într-o lungă controversă cu episcopul 
Bramhall cît şi în alte locuri, o poziţie com- 
patibilistă cu privire la liber-arbitru {vezi 
liber-arbitru şi determinism). „Libertatea şi 

necesitatea merg împreună: ca în cazul 
apei, care are nu doar libertatea ci şi nece¬ 
sitatea de a coborî pe canal.“ în al doilea 
rînd, Hobbes a manifestat un interes gene¬ 
ral pentru uzul şi abuzul de limbaj. Credea 
că o parte din pretenţiosul limbaj cu iz teh¬ 
nic poate fi dezumflată fără menajamente 
verificîndu-i conţinutul prin transpunere în 
limbajul simplu de fiecare zi şi constatînd 
că aşteptatul conţinut lipseşte. în special în 
filozofia religiei — şi mai cu seamă în anti- 
catolicul capitol final al Leviathan-vXm — 
Hobbes atacă anumite doctrine nu ca fiind 
nescripturale sau doar false, ci ca fiind in¬ 
coerente şi absurde. Pe Hobbes, materialist 
erastian şi anticlerical, îl contraria îndeo¬ 
sebi dogma transsubstanţierii: „ei zic că 
forma, culoarea şi gustul unei bucăţi de 
pîine fiinţează acolo unde văd bine că nu e 
nici un fel de pîine...; despre senatorii 
egipteni care, după cum se povesteşte, şi-au 
prefăcut bastoanele în şerpi şi apa în sînge 
se crede că au înşelat simţurile privitorilor, 
dar ei sînt măcar nişte vrăjitori onorabili. 
Ce-am fi gîndit însă despre ei dacă în bas¬ 
toanele lor nu ar fi apărut nimic care să 
semene cu un şarpe, iar în apa descîntată, 
nimic care să aducă a sînge, dar ei ar fi 
susţinut totuşi în faţa Regelui că ceea ce el 
vedea a fi bastoane erau de fapt şerpi şi 
că unde el vedea apă, de fapt era sînge?“ 
(Cap. 46, 44.). 

holism. 1. Teza că întregurile, sau unele 
întreguri, sînt mai mult decît suma părţilor 
lor. O versiune specială a holismului este 
organicismul, care susţine că unele sisteme 
care nu sînt organisme în sens propriu se 
aseamănă totuşi în mod crucial cu organis¬ 
mele, ale căror părţi nu pot fi înţelese decît 
în relaţie cu funcţiile lor în cadrul întregului 
şi al activităţii sale. 2. (în ştiinţele sociale şi 
istorie) Teorie care susţine că societatea 
poate, sau trebuie, să fie studiată în termeni 
de întreguri sociale; altfel spus, că datele 
fundamentale ale analizelor sociale nu sînt 
indivizii sau manifestările individuale, ci 
legile, dispoziţiile şi mişcările sociale (vezi 
holism şi individualism metodologic). 3. 
(în politică) Concepţii ce, în felul celei pla¬ 
toniciene sau marxiste, acordă puţină auto¬ 
ritate sau însemnătate politică rolului indi¬ 


vidului. Holismul, care în acest sens este 
uneori numit colectivism, ocupă un loc 
central în unele teorii idealiste despre stat, 
mai cu seamă în cele inspirate de *Hegel. 
4. Sistemul filozofic al lui Jan Smuts 
(1870-1950), om de stat sud-african care 
şi-a publicat vederile despre acţiunea „fac¬ 
torului holist“ în istorie în Holism and Evo- 
lution (1926). 

holism şi individualism metodologic. Po¬ 
ziţii adverse într-un imbroglio din filozofia 
ştiinţei sociale. Una din părţi pledează pen¬ 
tru explicaţii ce invocă structuri sociale şi 
întreguri sociale, cealaltă insistă că totul 
trebuie redus la enunţuri despre indivizii 
componenţi. Ambele sînt călăuzite de con¬ 
vingeri metafizice, de convingeri privitoare 
la ce anume este, în ultimă instanţă, real sau 
lipsit de realitate. Vezi holism; Popper. 

Hook, Sidney (1902-1989). Filozof new- 
yorkez, influenţat profund de John *De- 
wey. Pentru o anume perioadă a fost expo¬ 
nent al marxismului aşa cum era conceput 
acesta în cartea sa Towards an Understand- 
ing of Karl Marx (1933). Ulterior însă a 
devenit foarte activ în apărarea democraţiei 
în sens occidental, ca de pildă în cartea He- 
resy, yes. Conspiracy, no (1953). 

Hume, David (1711-1776). Filozof, istoric 
şi om de litere scoţian. Născut la Edinburgh 
ca al doilea fiu al unei familii aparţinînd 
micii nobilimi scoţiene. Hume a agonisit o 
avere modestă din vînzarea diverselor sale 
publicaţii, la care s-au adăugat remunera¬ 
ţiile primite în cîteva scurte perioade cînd a 
îndeplinit funcţii publice bine retribuite. 
Ultimii ani de viaţă şi i-a petrecut tot la 
Edinburgh, unde a murit ca o personalitate 
înconjurată de multă dragoste şi de univer¬ 
sal respect a *I luminismului scoţian. A 
apucat să afle, înainte de a muri, veştile de¬ 
spre Revoluţia americană, pe care o antici¬ 
pase demult şi pe care a întîmpinat-o cu 
aprobare. 

La British Library, Hume este catalogat 
drept istoric. De bună seamă că a sa History 
of England deţine în scrisul său cea mai 
mare pondere, atît ca volum cît şi în privin¬ 
ţa circulaţiei. Fiind o piatră de hotar în evo¬ 
luţia istoriografiei, recunoscută pînă la 

Macauly drept opera-standard în domeniu, 
ea a fost un best-seller timp de aproape o sută 
de ani. Hume vedea în History a sa, ca şi în 
tot restul operei lui, o contribuţie la ştiinţele 
umane: toate aceste „subiecte morale“, cum 
li se spunea pe atunci, au constituit dome¬ 
niul său predilect. Scrierile lui economice, 
reunite de curînd într-un mic volum sepa- 
tar, au fost şi ele o piatră de hotar, fiind 
recunoscute ca atare de mult mai tînărul său 
prieten Adam Smith; Hume citea pe patul 
său de moarte naţiunilor a lui Smith, 
apreciind-o numaidecît ca pe o mare reuşită 
intelectuală. Eseurile politice ale lui Hume 
s-au numărat, alături de cele ale lui *Mon- 
tesquieu (cu care coresponda) şi Locke, prin¬ 
tre scrierile ce i-au înrîurit cel mai mult pe 
Părinţii întemeietori ai Constituţiei S.U.A. 

Hume a publicat patru scrieri filozofice 
importante. Prima şi de departe cea mai 
lungă este A Treatise of Human Mature, 
subintitulată semnificativ „An attempt to 
introduce the experimental method of rea- 
soning into moral subjects“, adică „O în¬ 
cercare de a introduce metoda experimen¬ 
tală de raţionare în ştiinţele omului“. (Dat 
fiind însă că în Introducere este negată po¬ 
sibilitatea experimentării cu adevărat ştiin¬ 
ţifice în psihologie —care pe atunci era in¬ 
trospectivă —, aceasta ar fi urmat să fie nu 
„experimentală**, ci „experienţială**.) între 
apariţia cărţilor I şi a Il-a din Treatise, în 
1739, şi apariţia cărţii a IlI-a în 1740, 
Hume a publicat, tot anonim. An Abstract 
of a Treatise of Human Mature, o broşură 
de recomandare despre care abia în secolul 
nostru s-a putut stabili în mod neîndoielnic 
că este a sa. Dezamăgit de modul cum a 
fost primit Treatise-\x\ — „A ieşit din tipar¬ 
niţă ca un copil născut mort** — şi fiind 
convins că a greşit publicîndu-1 prematur. 
Hume se apucă ceva mai tîrziu „să refacă** 
ceea ce socotea că merita salvat din Cartea 
I, rezultatul fiind An Inquiry concerning 
Human Understanding (1748) (tradusă în 
limba română sub titlul Cercetare asupra 
intelectului omenesc — n.t.); adăugase aici 
două lucruri pare-se extirpate — „din prici¬ 
na prea marii mele prudenţe** — din manu¬ 
scrisul Tratatului. în \152, An Inquiry con¬ 
cerning the Principles of Morals (a doua 
Cercetare) recupera o parte din ce era fim- 

damental în cartea a IlI-a. Cam în aceeaşi 
vreme Hume se apucă să lucreze la Dia- 
logues concerning Maturai Religion, pe 
care însă precauţia l-a oprit s-o publice în 
timpul vieţii sale. Dar a lăsat instrucţiuni 
precise privitor la publicarea postumă a 
acestei lucrări, inclusiv revizuiri operate pe 
patul de moarte, dorinţa fiindu-i îndeplinită 
scrupulos, în 1777, de către nepotul său. 

Unul dintre scopurile principale ale mul¬ 
tilateralului Treatise a fost, pentru a spune 
ca *Locke, acela de a descoperi „care din¬ 
tre obiectele străduinţelor noastre intelec¬ 
tuale sînt pe măsura noastră şi care nu**. 
Treatise-\x\ este, sub acest aspect, o mare 
scriere dintr-un şir ce debutează cu Essay-u\ 
lui Locke şi se prelungeşte pînă la Critica 
raţiunii pure a lui *Kant. Asemeni acestuia 
din urmă. Hume se vede pe sine promo¬ 
tor al unei contrarevoluţii anticopemicane. 
Prin investigaţiile sale asupra cerului, 
*Copemic a dislocat Pămîntul, iar prin im¬ 
plicaţie şi pe om, din centrul Universului. 
Studiul lui Hume asupra naturii umane 
urma s-o plaseze pe aceasta în centrul ori¬ 
cărei hărţi a cunoaşterii. 

în Treatise el argumentează, bunăoară, 
că nu putem întemeia nici o cunoaştere a 
lumii exterioare pe experienţa noastră sen¬ 
zorială, ci putem doar să examinăm psi¬ 
hologia credinţelor noastre despre lume, cu 
toate că existenţa unor asemenea credinţe 
constituie o parte irezistibilă şi totodată bi¬ 
nevenită a firii noastre. în prima sa Cerce¬ 
tare, expune un la fel de agresiv *agnosti- 
cism în privinţa religiei. Apologetica 
raţională statornicită procedează în două 
etape: mai întîi, *teologia naturală oferă o 
minimă cunoaştere despre Dumnezeu; 
apoi, aceasta este suplimentată printr-o 
revelaţie mai abundentă, acreditată drept 
autentică prin solide atestări istorice despre 
miracole constitutive şi adeveritoare. Faţă 
de primul din aceste două demersuri. Hume 
reacţionează printr-o ofensivă de o vigoare 
fără precedent împotriva presupuselor 
dovezi ale teologiei naturale, dar îndeosebi 
împotriva celei mai persuasive dintre ele, în 
mintea celor mulţi — *argumentul teo¬ 
logic. Faţă de cel de-al doilea demers. 
Hume schiţează o teză aparţinînd deo¬ 
potrivă filozofiei istoriei şi filozofiei 

religiei. In interpretarea şi evaluarea ră¬ 
măşiţelor trecutului invocate drept mărturii 
istorice, istoricul trebuie să facă apel la tot 
ceea ce cunoaşte sau crede a cunoaşte 
privitor la lucruri probabile sau improba¬ 
bile, posibile sau imposibile. Un miracol 
însă ar fi o transgresare a unei legi descrip¬ 
tive a naturii; or, ceea ce e incompatibil cu 
o genuină lege a naturii este, prin definiţie, 
fiziceşte imposibil (vezi legi ale naturii). 
S-ar părea, aşadar, că — nemaipunînd la 
socoteală nici un fel de consideraţii spe¬ 
ciale privitoare la nesiguranţa mărturiilor 
privitoare la chestiuni religioase — isto¬ 
ricul are obligaţia profesională de a da la o 
parte orice element miraculos, aplicîndu-i 
în cel mai bun caz verdictul de „nedove- 
dit“, atît de concordant cu mentalitatea sco¬ 
ţiană. 

O altă ambiţie a Treatise-u\m, ulterior în 
bună parte abandonată, a fost de a edifica 
un fel de mecanică a vieţii sufleteşti. Hume 
preluase din tradiţia carteziană atît doctrina 
*vălului aparenţei, cît şi cea a faliei de ne¬ 
trecut dintre conştiinţă şi materie. în timp 
ce Locke supralicitase cuvîntul „idee“ sub- 
sumîndu-i tot ceea ce el considera că ne 
este dat în chip imediat. Hume preferă să 
vorbească despre „stări ale spiritului** (în 
original, perceptions of the mind — n.t.), pe 
care le subîmparte tranşant în „impresii** 
(primare) şi „idei** (derivate). Totuşi, în 
concepţia sa, nu putem fi nemijlocit con¬ 
ştienţi decît de aparenţe din propriul nostru 
spirit, nicicum de obiecte din lumea exte¬ 
rioară. 

Neasemuitul Newton durase temelie 
ştiinţei despre materie. Rămînea să fie ela¬ 
borată o mecanică paralelă a fenomenelor 
sufleteşti. Atomii mentali erau menţionate¬ 
le „stări ale spiritului**. Forţele ce acţionea¬ 
ză asupra lor şi între ele sînt asociaţiile: în 
Abstract-\x\ său, autorul Treatise-nhxx îşi re¬ 
vendică principala originalitate ca ţinînd de 
„modul cum se foloseşte de principiul aso¬ 
ciaţiei de idei**. 

O consecinţă mai izbutită şi totodată mai 
filozofică a imitării modelului newtonian 
este modul cum tratează Hume valoarea, şi 
îndeosebi valoarea morală. Aici s-a inspirat 
din distincţia, ce ocupă un loc proeminent, 
la Newton, în Opticks, între *calităţi prima¬ 


re şi calităţi secundare. Newton susţinuse în 
această lucrare a sa că în realitate obiectele 
fizice şi razele de lumină nu sînt colorate.** 
în ele nu există nimic altceva decît o anu¬ 
mită putere şi dispoziţie de a stîmi senzaţia 
cutărei şi cutărei culori.** Aceste senzaţii se 
ivesc doar în spiritele noastre, în „micile 
noastre sensoria** (vezi sensorium). Noi în¬ 
să le proiectăm pe realităţile exterioare pe 
care oamenii neinstruiţi le descriu în mod 
greşit ca fiind colorate. Hume argumentea¬ 
ză că acelaşi lucru se aplică la virtuţi şi 
vicii, la frumuseţe şi urîţenie. Iată ce citim 
în Treatise: „N-ai cum să dai de viciu cît 
timp examinezi doar obiectul. Nu-1 vei găsi 
niciodată înainte de a-ţi îndrepta reflecţia 
spre propriu-ţi piept şi de a găsi aici un sen¬ 
timent de dezaprobare, ce se iveşte în tine 
faţă de această acţiune...** Iar a doua Cer¬ 
cetare declară, la rîndu-i: „Euclid a explicat 
în întregime proprietăţile cercului; în nici 
una din propoziţiile sale n-a spus însă nimic 
despre frumuseţea acestuia. Şi e evident 
de ce: frumuseţea nu e o proprietate a cer¬ 
cului.** 

Hume pune deci mai departe întrebarea: 
care sînt caracteristicile reale ce provoacă 
în noi reacţiile astfel proiectate? Prin aceas¬ 
ta, el este primul în perioada modernă care 
a propus o analiză a valorii pe de-a întregul 
seculară, laică şi centrată pe om. Chiar şi în 
precautul Treatise, credinţele religioase sînt 
luate în discuţie numai întrucît alterează 
anumite principii fiinciarmente sănătoase 
ale naturii umane. Se poate spune, deci, cu 
deplin temei că într-un anumit sens modul 
în care tratează Hume problemele valorii, 
ca şi oricare alt gen de probleme, este unul 
radical naturalist. Modul său de tratare nu 
este însă naturalist într-un alt sens — în 
sensul în care sînt calificaţi în etică drept 
naturali şti cei ce refuză să considere *eroa- 
rea naturalistă ca fiind o eroare. Pentru că 
tocmai Hume, în Treatise (III (i) 1) o incri¬ 
minează pe aceasta dîndu-i o formulare cel 
mai frecvent citată astăzi. Şi tot el, pe linia 
delimitării de *descriptivism, a redactat 
formulări bine cumpănite, ca aceasta: „Nu 
e vorba de altceva decît că avem... un sen¬ 
timent de blam sau de aprobare, care ne 
face să calificăm o anumită acţiune drept 
nelegiuită sau, dimpotrivă, virtuoasă.** 



Atunci însă cînd întîlnim la Hume ase¬ 
menea anticipări ale *teoriei emotiviste 
contemporane, nu trebuie să uităm nici o 
clipă că aici, ca de altfel şi în multe alte 
locuri, preocuparea lui dintîi o constituie 
descrierea psihologică şi nu filozofia anali¬ 
tică. Atunci cînd, de pildă, în acelaşi con¬ 
text, Hume precizează că ipoteza sa „defi¬ 
neşte virtutea ca fiind orice acţiune sau ca¬ 
litate mentală ce procură privitorului senti¬ 
mentul plăcut de aprobare“, am putea fi 
ispitiţi să interpretăm cuvintele sale ca pe o 
contribuţie la *definiţia cuvîntului „virtu- 
te“. O asemenea interpretare ar fi anacro¬ 
nică şi greşită. Pe Hume nu-1 preocupă 
explicarea conceptului. El consemnează 
doar ceea ce se întîmplă atunci cînd oame¬ 
nii folosesc respectivul cuvînt. 

Privitor la cauzalitate, e clar că Hume 
foloseşte acelaşi model newtonian. El ur¬ 
măreşte în acest caz două scopuri: Primul e 
de a acredita o teză negativă. Descartes şi 
alţi predecesori raţionalişti au considerat 
drept adevăruri logic necesare, cognoscibi¬ 
le a priori, atît propoziţia că totul trebuie să 
aibă o cauză suficientă cît şi propoziţiile 
potrivit cărora anumite lucruri sau categorii 
de lucruri trebuie sau, dimpotrivă, nu pot să 
fie cauzele anumitor altor lucruri sau cate¬ 
gorii de lucruri. Privitor la prima parte a 
acestei teze negative, formulată atît de per¬ 
suasiv în Treatise, Hume pare să fi devenit 
ezitant. Cea de-a doua însă este reformulată 
tranşant în prima Cercetare: „Dacă raţio¬ 
năm a priori, orice lucru poate părea capa¬ 
bil să producă oricare altul. Privită din 
această perspectivă, căderea unei pietricele, 
bunăoară, ar putea să stingă Soarele sau 
voinţa unui om ar putea să guverneze miş¬ 
carea planetelor pe orbitele lor“. Cu această 
concluzie a sa. Hume dă peste cap întreaga 
teologie naturală; rămîne de analizat sepa¬ 
rat doar argumentul teleologic, care face 
apel la experienţă. 

Cel de-al doilea scop al lui Hume este de 
a arăta că ideea de necesitate, care e o com¬ 
ponentă esenţială a conceptului de ♦cauza¬ 
litate precum şi a celui de lege a naturii, nu 
poate fi scoasă din observarea lumii exte¬ 
rioare, ci trebuie derivată din forţa simţită 
de noi a asociaţiilor statornicite între „stări¬ 
le spiritului“. Ideea sau pseudoideea ce 


rezultă de aici este apoi proiectată asupra 
lumii, care nu cuprinde nimic de acest fel: 
aici, în lumea din afară, evenimentele sînt 
„total separate şi neconectate“, încît, deşi 
între unele categorii de lucruri există ală¬ 
turări constante, conexiuni propriu-zise nu 
există. Hume nu face deosebire între nece¬ 
sitatea logică şi necesitatea naturală sau fi¬ 
zică. Drept care respinge sistematic orice 
argument sugerat în favoarea credinţei că 
există necesităţi naturale şi imposibilităţi 
naturale, pentru motivul insuficient că 
acestea nu constituie temeiuri pentru res¬ 
pingerea tezei negative la care el ţine. 

Aşa stînd lucrurile. Hume dezvoltă con¬ 
sideraţiile sale privind raţionamentul din 
experienţă, consideraţii numite de succe¬ 
sorii săi problema * inducţiei. Acest raţio¬ 
nament se înfăţişează în esenţă ca un silo¬ 
gism ireparabil-defectuos care face saltul 
ilicit de la „Toţi A"-ii cunoscuţi sînt (|)“ la 
„Toţi A"-ii sînt (|)“. Hume deduce că întrucît 
toate demersurile de acest fel sînt în mod 
vădit lipsite de un temei oferit de raţiune, 
ele se sprijină pe un alt principiu al naturii 
noastre — obişnuinţa. 

Hume însuşi voia să spună asta şi să sa¬ 
vureze plăcerea scandalului astfel iscat, 
fără a-şi slăbi vreodată ataşamentul faţă de 
„metoda experimentală de raţionament**, 
atît în „chestiuni morale** cît şi în celelalte. 
Avem aici unul din multiplele exemple 
cînd rezultatul sceptic al filozofiei generale 
expuse în Cartea I din Treatise se află în 
conflict aparent sau real cu preocuparea 
sinceră a lui Hume pentru îndeletnicirile 
savante şi pentru răspîndirea în general a 
cunoaşterii, ca să nu mai vorbim de * simţul 
comun. Un alt exemplu de acelaşi fel: cum 
se împacă elogiul adus de el în Treatise 
„credinţei naturale** în lumea exterioară, 
credinţă pe care o socotea fără suport em¬ 
piric, cu ideea, formulată apăsat în prima 
Cercetare, că „omul înţelept... cînd se con¬ 
fruntă cu pretenţiile impertinente ale bigo¬ 
tismului şi superstiţiei... îşi va croi credin^ 
ţele pe măsura probelor ce se pot aduce în 
favoarea sau împotriva lor**? Nu încape 
îndoială că Hume era conştient de aceste 
tensiuni şi că a depus toate strădaniile spre 
a le depăşi, mai întîi în Treatise iar apoi, în- 
tr-o manieră destul de diferită, în Cerceta- 

re. Exegeţii gîndirii sale nu sînt unanimi 
cînd e vorba de a aprecia dacă şi în ce mă¬ 
sură a izbutit s-o facă. 

Lucrarea Dialogues a început să fie în¬ 
deobşte recunoscută ca o capodoperă matură 
abia o dată cu ediţia critică scoasă de Kemp 
Smith în 1935. Acesta susţine că personajul 
Philon se apropie cel mai mult de poziţia 
ultimă a lui Hume însuşi. Dacă lucrurile 
stau într-adevăr aşa — dar trebuie spus că 
în răstimpul trecut de atunci s-au propus o 
multitudine de păreri alternative — înseamnă 
că Hume a murit într-o stare sufletească seni¬ 
nă, calmă, nerăscolită de spaime, ca un „ateu 
stratonician“ (vezi Straton din Lampsac). 

Husserl, Edmund Gustav Albert (1859- 
1938). Filozof german, cu studii de mate¬ 
matică făcute la Leipzig, Berlin şi Viena, 
unde a audiat prelegerile lui *Brentano. A 
predat filozofia la Halle, Gottingen şi Frei- 
burg. 

Husserl şi-a propus să transforme doctri¬ 
na *fenomenologiei într-o ştiinţă pură, ne¬ 
empirică. în Logische Untersuchungen 
(1900, 1901) a criticat *psihologismul şi 
^naturalismul, susţinînd că studiul utilizării 
cu sens a cuvintelor trebuie să se sprijine pe 
intuiţie, nu pe generalizări din experienţă. 
Ideen zu einer reinen Phănomenologie und 


phănomenologischen Philosophie (1913) 
înfăţişează un program de investigare sis¬ 
tematică a conştiinţei (existentul funda¬ 
mental incontestabil) şi a obiectelor ei. 
Ţine de esenţa obiectelor de a fi corelative 
unor stări mentale; nu se poate face distinc¬ 
ţie între percepţie şi ceea ce e perceput. Ex¬ 
perienţa nu se limitează la aprehendarea 
prin simţuri, ci include tot ceea ce poate fi 
obiect al gîndirii (entităţi matematice, dis¬ 
poziţii sufleteşti, dorinţe). 

Hutcheson, Francis (1694-1746). Etician 
şi estetician britanic aparţinînd tradiţiei em- 
piriste. Principala sa contribuţie filozofică 
o constituie dezvoltarea teoriei *simţului 
moral, teorie articulată pentru prima dată 
de *Schaftesbury. în lucrarea sa de căpete¬ 
nie Inquiry into the Original o f Our Ideas 
ofBeauty and Virtue (1725), Hutcheson a 
căutat să aşeze judecata morală pe o teme¬ 
lie empiristă prin ideea unui simţ intern 
prin care aprehendăm virtutea şi o găsim 
plăcută prin ea însăşi. Teoria sa estetică re¬ 
prezintă o extindere la categoria de frumos 
a concepţiei sale despre modul cum func¬ 
ţionează simţul intern. în lucrările sale ulte¬ 
rioare a continuat şi a adîncit analiza şi ex¬ 
plicarea teoriei simţului moral. Vezi şi este¬ 
tică; empirism. 

Ibn Daud, Abraham ben David Hallevi (c. 
1110-1180). Primul filozof aristotelician 
evreu. în cartea sa Al-’Aqida al-Rafi’a 
(Prea-slăvita credinţă) (1160) afirmă (ur- 
mîndu-1 pe Sa’adya) armonia de esenţă din¬ 
tre filozofie şi Tora (religia revelată). El îşi 
expune tema în tradiţia lui Ibn Şina (vezi 
Avicenna) şi a celorlalţi aristotelicieni mu¬ 
sulmani, şi cu un raţionalism extrem, care-1 
face ca în interesul liberului arbitru al omu¬ 
lui să limiteze omniscienţa lui Dumnezeu, 
într-o secţiune finală cu conţinut etic, com¬ 
bină idei platoniciene cu idei aristotelice. în 
calitate de aristotelician evreu, Ibn Daud a 
fost curînd eclipsat de figura mai impună¬ 
toare a lui *Maimonides. Sefer hak-Kahha- 
lah (Cartea tradiţiei) (1161), o lucrare apo¬ 
logetică de istorie îndreptată de Ibn Daud 
împotriva Karaismului (respingerea tradi¬ 
ţiei rabinice în favoarea interpretării literale 
a Bibliei) şi a creştinismului, rămîne un im¬ 
portant document istoric al epocii. 

Ibn Gabirol, Solomon (c. 1020-1057). 
Primul filozof al Spaniei şi unul dintre cei 
mai de seamă poeţi evrei din Evul Mediu. 
Majoritatea scrierilor sale în proză s-au 
pierdut; dispunem numai de un tratat de eti¬ 
că în limba arabă. Ameliorarea calităţilor 
sufletului (1045) şi de Fîntîna vieţii, păs¬ 
trată în limba latină (Fons Vitae). Aceasta 
din urmă, scrisă sub formă de dialog între 
dascăl şi învăţăcel, este o discuţie despre 
principiile materiei şi sufletului, autorul 
vădindu-se a fi înainte de toate un neo¬ 
platonician. A fost scrierea cea mai in¬ 
fluentă printre scolasticii creştini (care-1 
cunoşteau pe Ibn Gabirol sub numele lati¬ 
nizat de Avicebron sau Avencebrol), teoria 
unei materii universale constituind mărul 
discordiei dintre *Duns Scotus şi francis¬ 


cani, care o acceptau, pe de o parte, şi do¬ 
minicani, în frunte cu *Toma d’Aquino, 
care o respingeau, pe de alta. Ideile filozo¬ 
fice ale lui Ibn Gabirol transpar, amestecate 
cu motive mistice, şi din poemele sale, în¬ 
deosebi din Kether Malkhiith (Coroana re¬ 
gească); pe această cale, ele au pătruns în 
liturgia ebraică şi figurează de asemenea în 
literatura Cabalei (vezi Kabbalah). 

Ibn KhaldOn, ’Abd al-Rahmăn (1332-1406). 
Istoric islamic. Principala lucrare: al-Mu- 
qaddimah (Introducerea) (prima versiune a 
fost încheiată în 1377). 

Ibn Khaldun este prin excelenţă filozoful 
islamic al istoriei, deşi originalitatea gîndi- 
rii sale nu trebuie exagerată. Şi-a petrecut 
anii de formare în nordul Africii în mijlocul 
unor mari bulversări politice şi sociale, 
ceea ce nu putea să nu influenţeze concep¬ 
ţia sa de la vîrsta adultă. Teoria sa fiinciar- 
mcnte ciclică a istoriei era de o splendidă 
simplitate. Studiind mediul natural din jur 
şi văzînd un amestec de deşert şi de oază ci¬ 
tadină, el împărţea omenirea în două: o par¬ 
te nomadă şi primitivă şi una civilizată şi 
sedentară. Prima a precedat şi a dat naştere 
celei de a doua: nomazii au devenit civili¬ 
zaţi şi au atins un pisc al culturii. Dar vir¬ 
tuţile lor nomade au fost corupte de puterea 
şi luxul pe care le-a adus cu sine civilizaţia, 
fiind în cele din urmă nimicite de oamenii 
mai puţin civilizaţi. întregul ciclu s-a desfă¬ 
şurat într-un răstimp de 120 de ani. 

Ibn Rushd. Vezi Averroes. 

Ibn Şină. Vezi Avicenna. 

icon. *Semn ce are unele din caracteristi¬ 
cile obiectului semnificat, de exemplu un 
eşantion de stofa sau un portret. 

ideal. Privitor la sau legat de Ideea platoni- 
ciană. Despre Platou se spune adesea că 
scrie despre, să zicem, statul „ideal**, afir¬ 
maţie legitimă în măsura în care Ideea de 
stat (vezi idee) e o paradigmă. In uzul con¬ 
temporan însă, se observă tendinţa de a 
pune în contrast idealul cu realul, şi atunci 
e important să ne reamintim că pentru Pla¬ 
tou aşa-zisul stat „ideal** este statul real, în 
sensul că el, şi numai el, merită numele de 
„stat**. Platou ar fi spus că Atena în care el 
trăia nu era un stat real — înţelegînd prin 
asta că nu era o iluzie, ci că era lipsită de 
unele din trăsăturile adevăratului stat. 

idealism. Denumire dată unui grup de teo¬ 
rii filozofice, cărora le e comună ideea că 
ceea ce în mod normal am numi „lumea 
exterioară** este, într-un fel, o creaţie a spi¬ 
ritului omenesc. Idealismul nu se opune 
concepţiei omului simplu că lucrurile mate¬ 
riale există; ci este în dezacord cu felul în 
care mulţi filozofi analizează lucrul materi¬ 
al, analiză potrivit căreia lumea materială e 
total independentă de spirite. Există trei ti¬ 
puri principale de idealism. 1. Idealismul 
herkeleyan. După Berkeley, o analiză co¬ 
rectă arată că lucrurile materiale nu constau 
decît din idei, aflate fie în spiritul lui Dum¬ 
nezeu fie în spiritele agenţilor conştienţi, pe 
care el le-a creat. 2. Idealismul transcen¬ 
dental. Termen aplicat de Kant teoriei sale 
despre lumea exterioară, teorie numită şi 
idealism critic. Potrivit acestei teorii, obiec¬ 
tele experienţei noastre, în sensul de lucruri 
ce există în spaţiu şi durează în timp, nu 
sînt decît fenomene, neavînd o existenţă 
independentă în afara gîndurilor noastre. 
Adjectivul „transcendental** indică temeiu¬ 
rile pe care Kant sprijină această concepţie: 
anume că numai prin acceptarea ei putem 
explica faptul că avem cunoştinţe a priori 
despre obiecte. 3. Idealismul obiectiv (nu¬ 
mit şi idealism absolut). Tip de idealism 
dezvoltat pe deplin pentru prima dată de 
Hegel. In timp ce idealismul berkeleyan şi 
cel transcendental sînt pluraliste, idealis¬ 
mul obiectiv este monist, susţinînd că tot ce 
există este o formă a spiritului unic („Spiri¬ 
tul absolut**). Aşa-numiţii Idealişti britanici 
(de exemplu, T. H. *Green, G. H. *Bradley 
şi B. *Bosanquet) aparţin acestei şcoli de 
gîndire. 


Termenul de idealism subiectiv este folo¬ 
sit de Hegel şi de marxişti pentru desemna¬ 
rea concepţiilor unor filozofi cum este 
Kant, care susţin că în cunoştinţele despre 
obiecte există elemente ce provin de la fiin¬ 
ţele umane care le percep. Aceasta e, prin 
urmare, forma de idealism aflată în opoziţie 
cu idealismul obiectiv sau absolut. 

idee. 1. (la Platon) Termenul „Idee** este 
echivalent cu termenul „eidos** (formă). 
Ambii au legătură cu cuvîntul grecesc 
„idein** (a vedea); o idee (sau Idee) este 
ceva ce este văzut — dar văzut printr-un fel 
de văz propriu intelectului. întrebarea e 
însă ce anume este văzut în acest fel. Ideea 
de dreptate, să zicem, nu-i totuna cu o defi¬ 
niţie corectă a dreptăţii; Aristotel spune că 
Socrate dădea definiţii, dar nu avea nimic 
care ar corespunde teoriei platoniciene a 
Ideilor (Metafizica 1078 b 28-32). Pare 
totuşi clar că un filozof platonician care a 
văzut Ideea de dreptate va fi capabil să 
definească dreptatea corect. Platon afirmă 
de asemenea că numai Ideile sînt reale. 
Argumentarea sa e în mai multe locuri 
obscură, dar se pare că, spunînd că Ideile 
sînt reale, el voia să sublinieze existenţa 
unor standarde obiective, care nu depind de 
decizia nimănui. Astfel, de exemplu, defi¬ 
niţia cercului nu e ceva arbitrar. Spunînd că 
numai Ideile sînt reale, poate că Platon vrea 
să spună, de exemplu, că nici un cerc real 
sau veritabil nu se oferă simţurilor noastre; 
cercul real este Ideea de cerc, pe care o 
sesizează intelectul. 2. (în filozofia carte¬ 
ziană) în secolul al XVII-lea, Descartes a 
dat cuvîntului „idee** un sens nou. El era de 
acord cu Platon că o idee este ideea a ceva, 
dar în timp ce Platon ţinea să releve că o 
idee este ceva obiectiv, cu totul indepen¬ 
dent de inteligenţele omeneşti, Descartes 
spunea că o idee este „ceea ce e conceput 
imediat de către spirit** (Răspuns la Al 
treilea şir de întîmpinări, nr. 5). Spusa lui 
Descartes stă în legătură cu preocuparea sa 
de a găsi ceea ce nu e supus îndoielii (com¬ 
pară certitudine şi îndoială). Te poţi îndoi, 
de pildă, dacă ceea ce priveşti este cu ade¬ 
vărat un copac, pentru că ceea ce tu iei 
drept copac s-ar putea să fie vreun alt lucru 
fizic, dacă nu cumva chiar totul se petrece 
doar în vis. Dar, spunea Descartes, într-o 



Idei 


172 


asemenea situaţie nu te poţi îndoi că-ţi este 
prezentă ideea de copac. Accepţiunea lui 
Descartes a fost preluată de alţi filozofi; de 
exemplu, Locke {Eseu asupra intelectului 
omenesc. Epistolă către cititor) spune că 
înţelege prin idee „un obiect nemijlocit al 
minţii, pe care aceasta îl percepe şi îl are în 
faţa sa“. 

Idei {sau Forme). Vezi idee; Platon. 

idei abstracte. Concept a cărui natură par¬ 
ticulară a constituit o preocupare îndelun¬ 
gată pentru filozofi. Dacă un cuvînt este fo¬ 
losit cu sens, atunci, de bună seamă, cel 
care-1 foloseşte are cu siguranţă o idee de¬ 
spre ceea ce el înseamnă; şi în fond, oare 
semnificaţia cuvîntului nu e tocmai această 
idee? Dacă se acceptă această presupoziţie 
de o evidenţă seducătoare, se pune proble¬ 
ma cum stau lucrurile cu cuvintele generale 
de felul „om“, „animal“ sau „triunghi“. 
Cum ele nu se referă la ceva individual şi 
particular, poate că semnificaţia lor o for¬ 
mează nişte idei abstracte concepute ca un 
gen aparte de imagini mentale. * Locke su¬ 
gerează undeva că ideile acestea abstracte 
au cu necesitate toate caracteristicile feluri¬ 
te ale indivizilor ce aparţin clasei în cauză, 
„însă deodată pe toate şi pe nici una“ {Eseu 
IV (VII) 9). *Berkeley a înşfăcat această 
nefericită sugestie, demolînd-o ca fiind 
contradictorie şi absurdă. Propria sa pro¬ 
punere a fost mai tîrziu elogiată de *Hume 
ca fiind „una din cele mai mari şi mai valo¬ 
roase descoperiri făcute în anii din urmă în 
republica literelor^ {Tratat I (I) 7). Propu¬ 
nerea, făcută în Principii, era că noi folo¬ 
sim o idee particulară din clasa despre care 
e vorba, ca reprezentant al acesteia. Ulteri¬ 
or — detaliu adesea trecut cu vederea — în 
Alciphron (VII, 14),Berkeley a schiţat, fără 
să o mai dezvolte vreodată, o explicaţie to¬ 
tal diferită, ce anticipează pe *Wittgenstein 
din perioada a doua: expresiile inteligibile 
pot avea înţeles pentru simplul fapt că au o 
utilizare; ca „de exemplu, semnul algebric 
care desemnează rădăcina pătrată a unui 
număr negativ, are o întrebuinţare în opera¬ 
ţiile de calcul, deşi e cu neputinţă să ne 
facem o idee despre o asemenea cantitate**. 
Vezi şi conceptualism; nominalism; rea¬ 
lism; universale şi particulare. 


idei înnăscute. Idei sau cunoştinţe aflate în 
minte anterior şi independent de experienţa 
senzorială. La *Platon, cunoaşterea ♦For¬ 
melor derivă din idei înnăscute care sînt 
accesibile memoriei {vezi reamintire, argu¬ 
mentul r.). La *Descartes, toate principiile 
ştiinţei şi ale cunoaşterii se întemeiază pe 
idei clare şi distincte, pe * adevăruri incori¬ 
gibile, care sînt înnăscute în minte şi pot fi 
sesizate prin metoda raţiunii. 

Ideile înnăscute au devenit ţinta atacuri¬ 
lor filozofilor empirişti, care au căutat să 
arate că mintea e la început o *tabula rasa 
pe care doar ulterior o in-formează experi¬ 
enţa senzorială. Obiecţia clasică împotriva 
ideilor înnăscute apare la * Locke în Eseu 
asupra intelectului omenesc, unde se argu¬ 
mentează că dacă în minte ar exista idei în¬ 
născute, ar trebui să ne aşteptăm să le gă¬ 
sim exprimate de prunci şi de sălbatici ne¬ 
instruiţi; experienţa arată însă în mod con¬ 
cludent că lucrurile nu stau aşa. 

identitate. Relaţia exprimată în matema¬ 
tică şi logică prin semnul „egalităţii**, 
Spunînd că 2 + 3 = 5, spunem că numărul 
obţinut adunînd pe 2 cu 3 este (identic cu) 
5. în vorbirea curentă relaţia de identitate 
se exprimă folosind cuvîntul „este** („e**), 
dar acest cuvînt are atîtea alte utilizări încît 
trebuie să încercăm să izolăm cazurile în 
care e folosit pentru exprimarea identităţii 
{vezi şi este). Să considerăm următoarele 
patru propoziţii: 1) Londra este un oraş. 2) 
Londra este capitala Angliei. 3) Zimbabwe 
este în Africa. 4) Zimbabwe este Rhodesia. 
în (1) şi (3) o entitate particulară este carac¬ 
terizată într-un anumit fel. Cînd „este** se 
foloseşte în acest fel, în efectuarea unei ca¬ 
racterizări, spunem că avem de-a face cu 
„e5/e*‘-le predicţiei. Prin contrast, în (2) şi 
(4), unde „este** are sensul de „este totuna**, 
spunem că e vorba de „este “-le identităţii. 

„Este**-le identităţii se distinge prin două 
trăsături de alte utilizări ale lui „este**: a) 
poate fi înlocuit prin „este totuna cu** fără 
ca sensul propoziţiei în care apare să se mo¬ 
difice semnificativ, şi b) expresiile ce stau 
de cele două părţi ale sale se pot înlocui una 
pe alta fără a se modifica semnificativ sen¬ 
sul propoziţiei. De exemplu, (3), „Zimbab¬ 
we e aceeaşi cu în Africa** nu prea are sens, 
după cum nu prea are nici „în Africa e Zim- 

babwe“, pe cînd „Zimbabwe e totuna cu 
Rhodesia“ şi „Rhodesia este Zimbabwe“ 
păstrează ambele înţelesul lui (4). O expre¬ 
sie ce figurează indiferent de care parte a 
unui „este“ al identităţii trebuie neapărat să 
fie un *tennen singular; adică un nume pro¬ 
priu, ca „Ion“, o * descripţie definită, ca 
„Polul Nord“, un pronume, ca „eu“ sau 
„er‘, ori un cuvînt sau expresie demonstra¬ 
tivă ca „aceasta“, „această pisică“ sau „acel 
şoarece“. Reprezentarea logică „formală“ a 
lui (4), de pildă, ar fi „z = /*“, unde „z“ e o 
prescurtare pentm „Zimbabwe“, iar e o 
prescurtare pentru „Rhodesia“, pe cînd re¬ 
prezentarea lui (3) ar fi A(z), unde e o 
prescurtare pentru „e în Africa“. 

Identitatea se distinge, printre relaţii, 
prin faptul că este singura relaţie logică. 
Aceasta înseamnă că într-o teorie axioma¬ 
tică (vezi axiomă), axiomele privitoare la 
„=“ sînt trecute în rîndul axiomelor logice, 
dar într-un sistem de deducţie naturală, re¬ 
gulile care guvernează utilizarea lui „=“ fi¬ 
gurează printre regulile de * inferenţă. Rela¬ 
ţia de identitate este o *relaţie de echivalen¬ 
ţă, dar diferă de alte relaţii de echivalenţă 
prin aceea că are în plus o proprietate care 
permite substituţiile. Această caracteristică 
se materializează într-un principiu numit 
uneori * legea lui Leibniz, potrivit căreia 
dacă a este identic cu b, atunci orice pro¬ 
prietate a lui a o are şi b, sau tot ce este ade¬ 
vărat despre a este adevărat şi despre b. 
Formal, aceasta se exprimă prin a = b ^ 
(([)) ((jia <-> ^b). Principiul convers, că dacă 
aşib sînt identici în toate privinţele, atunci 
ei sînt obiecte identice, se cheamă princi¬ 
piul * identităţii indiscernabilelor (formal, 
((()) ((jia <-> ^b) -> a = b). 

Intuitiv, primul dintre aceste principii 
pare evident, dar pandantul său formalizat 
prezintă probleme generate de dificultatea 
de a specifica în mod adecvat predicatele 
pe care e permis să le parcurgă variabila 
„([)“ Cel de-al doilea principiu este mai pu¬ 
ţin evident, deorece s-ar părea că am putea 
avea obiecte calitativ identice care să difere 
numai prin localizarea lor spaţială (de 
exemplu, două bile de biliard cu neputinţă 
de deosebit). Şi aici, depinde mult de ce 
anume contează drept *proprietate (în spe¬ 
ţă, dacă localizarea spaţială e o proprietate) 
şi dacă identitatea în toate privinţele trebuie 


să fie valabilă la un moment dat sau pe 
toată durata existenţei lui a şi b. Vezi şi sens 
şi referinţă. 

identitatea indiscernabilelor. Principiul 
că dacă x are fiecare din proprietăţile lui y 
şi y fiecare din proprietăţile lui x, atunci x şi 
y sînt identici. Termenul a fost folosit pen¬ 
tru prima dată de Leibniz (A patra scrisoare 
către Clarke, sec. al V-lea). 

identitate personală. Noţiune ce ridică 
problema filozofică de a explica ce înseam¬ 
nă a spune despre un individ uman din cu¬ 
tare moment că este aceeaşi persoană cu 
individul din cutare alt moment. Vezi per¬ 
soană; suflet; supravieţuire şi nemurire. 

ideologie. 1. în general, orice sistem de idei 
şi norme care orientează acţiunea politică şi 
socială. 2. Aşa cum este folosit de *Marx şi 
*Engels în Ideologia germană (scrisă în 
1845-1846 dar publicată pentru prima dată 
în 1932), cuvîntul se referă la asemenea sis¬ 
teme generale numai în măsura în care se 
recunoaşte că ele conţin falsuri şi distor¬ 
siuni generate de motivaţii mai mult sau 
mai puţin inconştiente. în acest sens, cei 
doi autori, fireşte, nu considerau propria lor 
operă ca fiind ideologică. 3. în alte contexte 
marxiste şi unde accentul cade pe *metafi- 
zică, cuvîntul acoperă toate ideile, de orice 
fel, contrastul fiind între suprastructura ide¬ 
ologică şi baza materială: în acest sens este 
ideologie chiar şi ştiinţa cea mai dezintere¬ 
sată şi mai obiectivă. Vezi materialism; so¬ 
ciologia cunoaşterii. 

idolii minţii. Supoziţiile false şi iluziile 
identificate de Francis Bacon în Novum Or- 
ganum cartea I, 39-44 ca fiind cea de a pa¬ 
tra dintre sursele principale ale erorilor ce 
împovărează spiritul uman în aspiraţia lui 
spre adevăr: 1) idolii tribului, care „îşi au 
izvorul în însăşi natura omenească şi în în¬ 
suşi neamul sau genul omenesc; căci este 
fals că simţurile omului sînt măsura lucru- 
rilor“; 2) idolii peşterii, care sînt cei ai 
omului individual; 3) idolii forului, „for¬ 
maţi prin convieţuirea şi asocierea oameni- 
lor“, îndeosebi prin „reaua şi nepotrivita 
alegere a cuvintelor** şi 4) idolii teatrului, 
pentru care sînt vinovate filozofiile false. 

ignoratio elenchi (sintagmă latină avînd 
sensul de „ignorarea respingerii**). Denu- 

mirea e folosită astăzi într-o accepţiune mai 
largă, de neluare în seamă a unei susţineri 
de indiferent ce fel, nu neapărat a unei respin¬ 
geri. în această accepţiune modernă, cineva 
se face vinovat de ignoratio elenchi dacă 
contribuţia sa la discuţie nu se raportează la 
ceea ce oponentul a spus în realitate. 

ilocuţie. Rostire prin care se efectuează un 
act ilocuţionar (ilocutoriu), adică un act 
realizat prin vorbire. Astfel, rostind, de pil¬ 
dă, cuvintele „Fii atent!“, pot să avertizez 
pe cineva. Vezi J. L. Austin. 

Iluminism {sau Luminism sau Epoca ra¬ 
ţiunii). Perioada caracterizată prin apariţia, 
în Franţa secolului al XVIII-lea, a ideilor 
progresiste şi liberale care au dus la Revo¬ 
luţie şi au rămas influente în filozofia occi¬ 
dentală. Progresul cunoaşterii ştiinţifice a 
favorizat dezvoltarea doctrinelor empiriste, 
naturaliste şi materialiste şi o opoziţie pu¬ 
ternică faţă de clericalism. Este epoca în 
care a văzut lumina tiparului / 'Encyclope- 
die {vezi enciclopediştii). 

Ideile dominante ale Iluminismului au 
fost sistematizate şi publicate de către d’Hol- 
bach (1723-1789) în al său Systeme de la 
nature (1770). Remarca sa introductivă 
„Omul e nefericit pentru că nu cunoaşte na- 
tura“ reprezintă un rezumat al obiectivelor 
urmărite în lucrare. Natura, susţine el, poa¬ 
te fi cunoscută prin experienţa şi gîndirea 
oamenilor, iar explicaţiile nu trebuie cău¬ 
tate în credinţele tradiţionale sau în pretin¬ 
sele revelaţii ale Bisericii. Există o continu¬ 
itate fundamentală între om şi restul naturii, 
între comportamentul animal şi comporta¬ 
mentul uman; toate fenomenele naturale, 
inclusiv cele psihice, se pot explica prin or¬ 
ganizarea şi activitatea materiei. Religia şi 
credinţele în lucruri supranaturale duc la 
formarea de deprinderi ce inhibă cercetarea 
şi dobîndirea de cunoştinţe necesare atinge¬ 
rii ţelurilor fundamentale ale omului: feri¬ 
cirea şi autoconservarea. 

Oamenii nu sînt de la natură nici buni, 
nici răi, ci pot fi modelaţi prin educaţie şi 
experienţă. Raţiunea arată nevoia de alţii a 
omului şi reprezintă temelia sistemelor 
morale determinate de ceea ce e de folos 
societăţii. Politica trebuie să fie conformă 
cu esenţa şi scopurile societăţii, nu să de¬ 
pindă de pasiunile guvernanţilor. Puterea 

unui om asupra altuia poate fi justificată 
numai dacă se dovedeşte utilă; educaţia şi 
legislaţia pot fi eficiente numai cînd oame¬ 
nii sînt convinşi că acestea le servesc inte¬ 
resele. 

iluzie, argumente scoase din existenţa i. 

Denumire colectivă dată argumentelor ce 
invocă posibilitatea şi producerea efectivă 
a erorilor perceptuale, cu scopul de a pune 
sub semnul îndoielii credinţele sprijinite pe 
datele simţurilor. Termenul „iluzie“ acope¬ 
ră aici şi multe fenomene care în contexte 
ne-filozofice n-ar fi taxate aşa. în primul 
rînd, e vorba de iluziile exemplare menţio¬ 
nate în manualele de psihologie: linii egale 
care, pe un anume fundal, ne apar inegale; 
etc. în al doilea rînd, e vorba de acele vise, 
viziuni şi halucinaţii pregnante care pot 
face subiectul să creadă în mod greşit că a 
perceput ceva, cînd de fapt de faţă nu era 
nimic public şi perceptibil: un exemplu 
favorit este pumnalul pe care Macbeth nu-1 
vede, dar îl „vede“ {Macbeth II, 1). în al 
treilea rînd, e vorba de cazurile în care un 
obiect public a fost în fapt perceput, dar el 
nu e ceea ce subiectul ar putea fi înclinat să 
creadă: acesta crede, de exemplu, că a vă¬ 
zut o oază, cînd de fapt ceea ce a văzut era 
un miraj fotografiabil; sau — ca să dăm un 
exemplu mai sofisticat — subiectul crede 
că poate să vadă o stea îndepărtată, dar de 
fapt steaua în cauză a dispărut de cînd lumi¬ 
na ce cade acum pe retina lui a plecat de la 
ea {vezi argumentul decalajului temporal), 
în al patrulea rînd, se sugerează că multe 
din fenomenele familiare din cea mai obiş¬ 
nuită percepţie ne înşală în mod asemănă¬ 
tor: o monedă rotundă dacă e privită oblic 
ne apare, zice-se, nu rotundă, ci ovală; 
masa pe care subiectul o percepe (de la dis¬ 
tanţe diferite) ocupă proporţii total diferite 
din cîmpul lui vizual, în timp ce masa reală 
îşi păstrează cu obstinaţie dimensiunile ne¬ 
schimbate; ş.a.m.d. în al cincilea rînd 
Descartes a observat că se întîmplă ca 
oamenii să relateze că au avut anumite sen¬ 
zaţii acolo unde s-ar fi aflat un mădular 
dacă nu ar fi fost amputat, în timp ce Platon 
şi Berkeley au remarcat că o aceeaşi apă 
pare caldă unei mîini reci, şi rece unei mîini 
calde. Consideraţiile de acest fel, luate îm¬ 
preună, au fost socotite adesea drept o do- 

vadă că în ceea ce în mod neavizat numesc 
♦percepţie, oamenii pot fi în mod nemijlo¬ 
cit conştienţi doar de experienţele lor sen¬ 
zoriale private; încît *datele senzoriale 
alcătuiesc un *văl al aparenţei în veci de 
nepătruns între ei şi lumea exterioară. Vezi 
şi limbaj privat. 

imaginaţie. Formă de activitate mentală 
considerată distinctă de procesele cognitive 
sau raţionale; ordonare liberă, creatoare a 
conţinuturilor mentale. Imaginaţia în acest 
sens este confundată adesea în mod incoe¬ 
rent cu producerea de imagerie mentală. 

Filozofii au desconsiderat adesea imagi¬ 
naţia pe temeiul lipsei sale de autoritate 
cognitivă. Condamnarea de către Platon a 
artei, de exemplu, derivă în esenţă din 
această concepţie {vezi estetică). în episte¬ 
mologia lui *Kant însă imaginaţia este con¬ 
siderată a fi o condiţie a oricărei cunoaşteri 
posibile în virtutea puterii sale de a sinteti¬ 
za conţinuturi brute ale minţii, iar în esteti¬ 
ca influenţată de Kant jocul liber al imagi¬ 
naţiei este considerat a fi condiţia artei. 
Această concepţie privind locul central al 
imaginaţiei a fost dezvoltată apoi de către 
filozofi ca Friedrich *Schiller, *Schopen- 
hauer şi *Hegel, iar prin *Schelling a exer¬ 
citat influenţă asupra *Romantismului, un¬ 
de adesea se consideră că imaginaţia oferă 
acces la cunoaştere şi adevăr şi unde arta 
este socotită a fi valoarea supremă. 

în filozofia contemporană imaginaţia a 
constituit un centru de interes pentru filo¬ 
zofi existenţialişti ca *Sartre. împotriva 
acestei tendinţe, filozoful britanic Gilbert 
*Ryle a argumentat că imaginaţia nu e o 
unică facultate mentală — ba chiar, că nici 
nu este o activitate mentală internă — şi că 
în schimb multe feluri de comportament 
observabil, foarte diferite între ele, se ca¬ 
racterizează prin „imaginativitate“ {vezi be- 
haviorism). 

imagine remanentă sau consecutivă (în 

engleză after-image). Versiunea vizuală a 
ceea ce psihologii numesc „percepţie con- 
secutivă“. Constă în aceea că o imagine 
vizuală asemănătoare unui obiect observat 
persistă după suprimarea stimulului ce se 
consideră că a produs-o. Vezi Gestalt; per¬ 
cepţie; realism critic. 


imagini eidetice. Imagerie mentală definită 
ca avînd pregnanţa *datelor senzoriale dar 
fiind deosebită de datele senzoriale haluci- 
natorii prin absenţa înclinaţiei de a crede că 
e vorba de o veritabilă *percepţie a unei 
realităţi publice. Imaginile eidetice sînt 
trăite ca nişte proiecţii asupra „lumii exte- 
rioare“. Celor capabili să le aibă, care sînt 
de obicei copii, li se spune „eidetici“. 

imanent. Aflat în interior. Cuvîntul este 
adesea folosit de panteişti {vezi panteism) 
pentru a caracteriza modul în care Dum¬ 
nezeu sălăşluieşte în lumea creată sau se 
identifică, într-un sens sau altul, cu ea. 
Compară transcendent. 

imortalist. Persoană care crede că oamenii, 
sau un element crucial din ei, supravieţu¬ 
iesc morţii şi dăinuie veşnic. 

imortalitate. Vezi nemurire. 

imperativ. Modul gramatical caracteristic 
al verbului principal din propoziţiile (numi¬ 
te imperative) cu ajutorul cărora se efec¬ 
tuează de regulă *acte de vorbire avînd 
funcţia de orientare a comportamentului, 
cum sînt rugăminţile şi ordinele. Impera¬ 
tivele, adică propoziţiile imperative, sînt de 
interes pentru (meta)eticieni şi pentru logi¬ 
cieni. Una din teoriile influente afirmă că 
judecăţile morale implică imperative şi că, 
deci, spre exemplu, „Dacă trebuie să faci X, 
fa-r‘ e o inferenţă validă cînd „trebuie“ ex¬ 
primă ideea de datorie morală. Potrivit 
acestei concepţii, dacă o judecată morală 
poate să apară drept o concluzie a unui 
raţionament, atunci poate să apară aşa şi un 
imperativ. Pe de altă parte, raţionamentele 
aşa cum le înţelege logica tradiţională nu 
pot conţine imperative nici în rolul de pre¬ 
mise, nici în cel de concluzie, deoarece ea 
tratează numai despre raţionamente ale că¬ 
ror premise şi concluzii pot fi adevărate sau 
false, ceea ce nu e cazul cu imperativele. 
Totuşi se pare că există raţionamente valide 
ce cuprind imperative, ca de exemplu „în¬ 
chide toate /f-urile. Acesta e un A, Deci 
închide acest /f“ Punctul de vedere că aces¬ 
ta este un raţionament valid poate fi susţi¬ 
nut pe baza ideii că tocmai cum Propoziţiile 
sînt adevărate sau false, tot aşa imperative¬ 
le sînt satisfăcute (îndeplinite) sau nesatis- 
facute. S-ar putea susţine deci că un raţio- 



^ imperativ categoric 

nament ce cuprinde imperative este valid 
dacă adevărul sau satisfacerea premiselor 
sale implică adevărul sau satisfacerea con¬ 
cluziei sale. De exemplu, dacă premisa „în¬ 
chide toate ^-urile“ este satisfăcută iar pre¬ 
misa „Acesta este un este adevărată, 
decurge că „închide acest este satisfă¬ 
cută. Invederînd astfel posibilitatea unei lo¬ 
gici (vezi logică) a imperativelor, se dove¬ 
deşte că posibilitatea de a trage concluzii 
morale nu este blocată de implicaţiile cu 
caracter de imperative ale judecăţilor mo¬ 
rale. 

imperativ categoric. Termen introdus în 
etică de către *Kant cu scopul de a deosebi 
între călăuzirea acţiunii dată de morală şi 
călăuzirea datorată altor tipuri de prescrip¬ 
ţii. în timp ce majoritatea sfaturilor sînt de 
forma „Dacă vrei X, fă T" (Kant le numeşte 
imperative ipotetice), poruncile morale îm¬ 
bracă forma categorică: „Să nu ucizi.“ Mo¬ 
ralitatea este privită, astfel, ca fiind un an¬ 
samblu de exigenţe obiective, independente 
de ceea ce un om sau altul ar putea să vrea. 

imperativ ipotetic. Vezi imperativ catego¬ 
ric. 

implicaţie şi consecinţă logică (în engleză 
titlul articolului este implication and entail- 
ment — n.t.). Familiile de noţiuni strîns 
înrudite pentru a căror clarificare adecvată 
s-au scris texte ce ar umple volume întregi. 
Probleme se ivesc atunci cînd se încearcă 
determinarea relaţiilor existente înăuntrul 
familiei şi nu se izbuteşte formularea unor 
definiţii clare şi acceptate de toată lumea. 
Se consideră că a aserta enunţul condiţional 
„Dacă A, atunci este echivalent cu a 
spune că A implică B, ceea ce, la rîndul său, 
este adesea interpretat ca însemnînd că B 
poate fi dedus din A. Dar dacă B poate fi 
dedus din A, atunci a raţiona ,,A, deci 5“ 
înseamnă a conchide valid, ceea ce înseam¬ 
nă că B decurge din A sau că A implică 
(antrenează) logic B. Acest şir de conexiuni 
ne-ar putea face să presupunem că toate 
aceste aserţiuni despre relaţia dintre /I şi 5 
nu sînt decît moduri diferite de a spune ace¬ 
laşi lucru. Există însă alte consideraţii care 
arată că în mod sigur lucrul acesta nu poate 
fi susţinut fără rezerve. Există multe enun¬ 
ţuri condiţionale, de felul „Dacă Albert a 

înghiţit o doză mare de arsenic, va muri“, 
care ar putea fi acceptate ca adevărate, dar 
unde despre inferenţa corespunzătoare „Al¬ 
bert a înghiţit o doză mare de arsenic, deci 
va muri“ deşi este rezonabilă, nu s-ar putea 
pretinde că e formal * validă, deoarece ade¬ 
vărul lui „Albert va muri“ decurge din ade¬ 
vărul lui „Albert a înghiţit o doză mare de 
arsenic“ doar în virtutea proprietăţilor pe 
care le are arsenicul în raport cu metabolis¬ 
mul uman şi nu în temeiul formei logice a 
celor două enunţuri. Un enunţ condiţional 
de aceeaşi formă, spre exemplu „Dacă Fred 
a înghiţit o doză mare de vitamina C, va 
muri“, probabil că nu va fi considerat ade¬ 
vărat. Aşadar, dacă prin „validitate** se are 
în vedere validitatea formală, există cazuri 
în care „Dacă A, atunci 5** este adevărată, 
dar „/4, deci 5** nu este o inferenţă validă. 

Această distincţie între adevărul unui 
enunţ condiţional şi existenţa unei relaţii de 
consecinţă logică devine şi mai necesară 
cînd enunţurile condiţionale sînt tratate — 
cum se obişnuieşte cel mai adesea în for¬ 
malizările logice — drept condiţionale 
(vezi condiţional) materiale. Condiţionalul 
material ,,A z) 5** este adevărat dacă în fapt 
nu avem situaţia în care A este adevărat şi 
B fals; în schimb, pentru ca „A, deci 5** să 
fie o inferenţă validă, trebuie să fie imposibil 
ca B să fie fals cînd A este adevărat (vezi şi 
validitate şi adevăr). Dat fiind că e un lucru 
îndeobşte acceptat că „/4*‘ implică (antre¬ 
nează) logic „5** dacă şi numai dacă „/4, 
deci 5** e o inferenţă validă, înseamnă că a 
spune că „/4** implică (antrenează) logic 
„5** revine la a spune că ,,A 3 5** este nu 
doar adevărat, ci necesarmente adevărat. In 
felul acesta s-a ajuns la ideea că studiul re¬ 
laţiei de implicaţie (antrenare) logică intră 
în perimetrul *logicii modale, iniţiată în 
forma ei modernă de C. I. Lewis prin sis¬ 
temele sale de implicaţie strictă. 

Implicaţia e o idee ce ne plasează unde¬ 
va între enunţurile condiţionale, pe de o 
parte, şi consecinţa logică, pe de alta, ceea 
ce a avut drept urmare distingerea a diferite 
„feluri** de implicaţie în funcţie de relaţia 
lor cu aceste două idei. Implicaţia materi¬ 
ală este relaţia care are loc între /f şi ^ cînd 
condiţionalul material ^ este ade¬ 
vărat. Insatisfacţia pe care o prilejuieşte 
condiţionalul material cînd e vorba de a 

reda în mod adecvat sensul enunţurilor 
condiţionale ţine în mare parte de aşa-nu- 
mitele paradoxuri ale implicaţiei materia¬ 
le. Acestea sînt că, pentru un enunţ oareca¬ 
re /l, 1) dacă A este fals, „/t z) 5“ este ade¬ 
vărat, şi 2) dacă A este adevărat, „5 3/1“ 
este adevărat, indiferent ce enunţ ar fi B. 
Astfel, potrivit interpretării materiale, fie¬ 
care dintre următoarele enunţuri ar fi ade¬ 
vărat: „Dacă iarba e albastră, aricii sînt 
ghemuiţi“, „Dacă iarba e albastră, aricii nu 
sînt ghemuiţi“, „Dacă iarba nu e albastră, 
aricii nu sînt ghemuiţi“. In mod normal însă 
se prezumă că rostul asertării lui „Dacă A, 
atunci 5“ este în parte acela de a nega că 
„Dacă /l, atunci nu 5“, excluzînd posibili¬ 
tatea ca B să fie fals cînd A e adevărat. Or, 
dacă aşa stau lucrurile, atunci — s-a argu¬ 
mentat de către unii — reprezentarea logică 
a condiţionalelor ar trebui să se conformeze 
cerinţei ca „Dacă /l, atunci 5“ şi „Dacă A, 
atunci nu 5“ să fie contradictorii (vezi con¬ 
tradictoriu). 

Relaţia de implicaţie formală., introdusă 
de Russell, suferă de trăsături paradoxale 
similare. Un enunţ condiţional generalizat, 
de felul „Dacă o bucată de fier oarecare 
este încălzită, ea se va dilata“, cînd este 
simbolizat prin (Vx) (Bx 3 Dx\ se zice că 
exprimă o implicaţie formală, iar dacă e 
adevărat, se zice că „5 jc“ implică formal 
„Dx“. Eticheta „formaf* este în cazul de fa¬ 
ţă prost aleasă, dat fiind că nu-i deloc ade¬ 
vărat că toate implicaţiile de acest fel sînt 
adevărate în virtutea *formei logice a enun¬ 
ţurilor componente; (Vx) (jc este dinozaur 3 
x e mort) poate fi dat drept contraexemplu. 
Proprietăţile paradoxale ale implicaţiei ma¬ 
teriale se extind la implicaţia formală, fa- 
cînd posibilă orice susţinere generală de¬ 
spre obiecte inexistente, ca de pildă că (Vjc) 
(x este unicorn 3 x are trei coame). 

Implicaţia logică este o noţiune mult mai 
apropiată de aceea de consecinţă logică. A 
implică logic B dacă B nu poate fi falsă 
cînd/1 este adevărată. Diferenţa dintre cele 
două noţiuni constă în aceea că implicaţia e 
întotdeauna o relaţie între două enunţuri, pe 
cînd consecinţa logică este o relaţie între 
unul sau mai multe enunţuri şi un enunţ. 
Nici această diferenţă n-ar fi esenţială dacă 
am vorbi de consecinţa logică numai ca de 
o relaţie între un număr finit de enunţuri şi 


un enunţ, pentm că atunci * conjuncţia ace¬ 
lui număr finit de enunţuri ar implica logic 
enunţul în cauză. în schimb, dacă se poate 
spune că un enunţ este consecinţa logică a 
unei mulţimi infinite de enunţuri, această 
reducere nu este posibilă. 

S-au introdus şi alte noţiuni de implicaţie 
şi au fost descrise caracteristicile lor forma¬ 
le. în general, rămîne întotdeauna loc pen¬ 
tru introducerea unei noi noţiuni de impli¬ 
caţie, şi asta pentru că orice sistem logic S, 
determinînd anumite forme de raţionament 
ca valide, determină parţial relaţia de con¬ 
secinţă logică. Atunci se pot introduce 
enunţuri condiţionale „/i —5“, definite ca 
fiind adevărate exact atunci cînd deci 
5“ este o inferenţă validă în S. Prin aceasta 
s-ar introduce un nou fel de implicaţie, im¬ 
plicaţia^ definită prin „/i implică^ 5“ dacă 
şi numai dacă „/i —5“, sau dacă şi numai 
dacă A are drept consecinţă logică B relativ 
la criteriile oferite de S. Problema dacă în 
acest caz este vorba de un fel de implicaţie 
cu adevărat nou rămîne atunci a mai fi cer¬ 
cetată. în măsura în care 5 nu e un sistem 
universal, adică nu epuizează criteriile de 
determinare a validităţii, implicaţia^ nu va 
coincide cu nici una din formele de impli¬ 
caţie cu care se operează deja în S sau în 
vreun alt sistem. 

imposibilitate. în sensul curent, colocvial 
al cuvîntului, este numit imposibil ceea ce 
— eventual doar în anumite împrejurări sau 
de către anumiţi oameni — pur şi simplu nu 
poate să se producă sau să fie făcut. în acest 
sens, ceea ce e în mod natural imposibil sau 
ceea ce e imposibil pentru oameni, sau pen¬ 
tru anumiţi oameni în anumite împrejurări, 
pentru Dumnezeu ar fi oricînd nu doar po¬ 
sibil, ci şi lesnicios. 

într-un alt sens, tehnic, însă — de impo¬ 
sibilitate logică, înţeleasă prin opoziţie cu 
imposibilitatea contingenţă — ceea ce e 
imposibil nu poate fi nici măcar descris în 
mod inteligibil şi coerent. Se poate spune 
astfel că nici chiar Dumnezeu nu poate face 
ceva ce este logic imposibil; nu poate, de 
exemplu, să producă un cub perfect care să 
fie perfect sferic. Dar acest exemplu şi for¬ 
mularea care îl precede sînt încă derutante. 
Pentru că sugerează că s-a specificat o anu¬ 
me sarcină, care depăşeşte chiar şi puterile 



incompatibilist 


Omnipotenţei. De fapt însă, prin rostirea 
unei mixturi verbale autocontradictorii sau 
altminteri neinteligibile nu se specifică nici 
o sarcină. Vezi şi inevitabilitate; legi ale na¬ 
turii; adevăr necesar şi adevăr contingent. 

incompatibilist. Vezi liber-arbitru şi deter¬ 
minism. 

incomplet. Vezi complet. 

inconsistent. Vezi consistent. 

inconştient. 1. Temeiul oricărei existenţe, 
în care se combină principiul spiritual al 
naturii, voinţei şi raţiunii. Ideea a fost dez¬ 
voltată de K. R. E. von Hartmann (1842- 
1906) în Die Philosophie des Unbewussten 
(1869) sintetizînd teoriile lui *Schelling, 
*Schopenhauer şi *Hegel. Nefericirile 
existenţei sînt explicate prin suferinţa in¬ 
conştientului datorată luptei neîncetate din¬ 
tre voinţă şi raţiune; ea poate fi alinată prin 
ascendentul pe care-1 dobîndeşte raţiunea 
conştientă asupra impulsului orb, pînă la eli¬ 
berarea finală a inconştientului la sfîrşitul 
vieţii fizice. 2. Sursă de influenţe exercitate 
asupra comportamentului şi care explică 
faptul că nu orice acţiune caracterizată prin 
finalitate este orientată conştient. în teoria 
lui Freud, el este depozitul de amintiri pri¬ 
vitoare la experienţe refulate de conştiinţa 
personală, ca efect al obişnuinţelor, forma¬ 
te din copilărie, de a nega impulsurile ce ar 
putea da prilej de dezaprobare (din partea 
părinţilor). Astfel de impulsuri refulate per¬ 
sistă sub formă de dorinţe inconştiente şi 
adesea influenţează defavorabil dezvolta¬ 
rea personalităţii (vezi Freud). *Jung făcea 
distincţie între inconştientul personal şi 
inconştientul colectiv; acesta din urmă cu¬ 
prinde „arhetipuri** sau simboluri ce repre¬ 
zintă moduri de reacţie moştenite la tipuri 
particulare de experienţă. Impulsul funda¬ 
mental al omului este cel de autoafirmare; 
libertatea se poate realiza prin asimilarea 
inconştientului de către conştiinţă. 

inconştient colectiv. în psihologia lui C. 
G. *Jung, inconştientul moştenit, care con¬ 
ţine „arhetipuri**, precipitate simbolice ale 
experienţei întregii specii umane. 

incontinenţă. Termen alternativ pentru 
* slăbiciune a voinţei sau acrasie. 

incorigibil. Verificat în mod direct sau 
concludent, nesusceptibil de testări ulteri¬ 
oare. O clasă de aşa-numite *enunţuri de 
bază sau Propoziţii de bază ce descriu con¬ 
ţinuturi de experienţă prezente (de exemplu 
„Mă doare capul**) sînt îndeobşte conside¬ 
rate incorigibile întrucît nu exprimă nimic 
cu privire la care am putea fi nesiguri sau 
induşi în eroare. Asemenea enunţuri însă 
pot să fie false chiar dacă aserţiunea făcută 
este sinceră, nu pentru că experienţa insăşi 
ar putea fi în vreun fel failibilă, ci pentru că 
ar putea fi greşit identificată sau incorect for¬ 
mulată în cuvinte. Vezi enunţuri protocol. 

independent. 1. O propoziţie C este (logic) 
independentă de Propoziţiile ^,,...,5^ dacă 
şi numai dacă nici C, nici negaţia ei nu e o 
consecinţă (logică) a lui ^,,...,5^. 2. O pro¬ 
poziţie Q este (formal) independentă de 
propoziţiile P,,...,P^ într-un sistem formal 
S dacă şi numai dacă nici g, nici negaţia ei 
nu poate fi derivată în S din P,,...,P^ (în 
care caz, nici Q, nici negaţia ei nu este o 
♦consecinţă formală a lui Pp...,P^ în S). 

indeterminism. Vezi liber-arbitru şi deter¬ 
minism. 

indexical. Desemnare a cuvintelor şi ex¬ 
presiilor în cazul cărora este necesar să ştim 
mai întîi cine le scrie sau le rosteşte, sau 
unde şi cînd, pentru a şti la ce obiecte se 
face referire. Toate pronumele personale, 
de exemplu, sînt cuvinte indexicale, deoa¬ 
rece pentru a şti la cine se referă „tu** sau 
„eu**, trebuie să ştim cine şi cui îi scrie sau 
îi vorbeşte. „Ieri**, „azi** şi „mîine**, precum 
şi toate verbele aflate la forme în care e 
marcat timpul, sînt de asemenea indexicale, 
deoarece referinţa lor temporală este în 
funcţie de ocazia rostirii. 

indicativ. Modul gramatical caracteristic al 
verbului principal în enunţurile şi întrebări¬ 
le obişnuite. De exemplu, în propoziţia 
„Maria patina**, verbul „patina** este la mo¬ 
dul indicativ. Supoziţia că logica şi filozo¬ 
fia ar trebui să se preocupe numai de enun¬ 
ţuri a fost poreclită polemic de către *Ryle 
„fetişul propoziţiei indicative**. Compară 
imperativ. 

indiferenţă, principiul i. Principiul, impus 
atenţiei de *Laplace, potrivit căruia putem 


I 

inducţie 


considera echiprobabile două evenimente 
dacă n-avem nici o raţiune de a considera 
că se va produce mai degrabă unul decît 
celălalt. Acest principiu poate fi folosit spre 
a justifica considerarea diverselor ipoteze 
ca fiind antecedent echiprobabile, dîndu-ne 
astfel un input în *teorema lui Bayes. Din 
păcate, dacă nu e formulat cu multă grijă, 
duce la contradicţii. Criticii săi neagă că ig¬ 
noranţa noastră ar putea să justifice ceva. 
Vezi şi teoria probabilităţii. 

indiscernabilitatea identicilor. Principiul 
că dacă jc şiy sînt identici, atunci jc are orice 
proprietate pe care o are y şi y are orice 
proprietate pe care o are jc. Conversa * iden¬ 
tităţii indiscernabilelor este numită uneori 
*legea lui Leibniz. 

individ. 1. Orice poate fi separat şi indivi¬ 
dualizat sau făcut referent al subiectului 
unei propoziţii sau al unui gînd. Prin indi¬ 
vizi, în sensul restrîns al cuvîntului, se înţe¬ 
leg uneori lucrurile şi fiinţele particulare, 
cum ar fi o carte sau un om; în sens larg 
însă ei pot fi şi universale, cum sînt albul 
sau binele (vezi universale şi particulare). 
2. (în logică) Subiectul unei propoziţii din 
*calculul predicatelor de ordinul întîi. 

individuaţie, principiul i. Principiul ce 
identifică în chip unic un individ. O dispută 
scolastică s-a purtat în jurul întrebării dacă 
individuaţia se efectuează material sau în 
virtutea unei proprietăţi formale de unici¬ 
tate sau *hecceitate; în prezent, termenul se 
foloseşte cel mai adesea în discuţiile despre 
*identitatea personală şi despre modul în 
care poate fi identificat un individ în raport 
cu alţii. 

indubitabil. Termen epistemologic care 
denotă proprietatea de a fi cert sau mai pre¬ 
sus de îndoiala raţională. Proprietatea unei 
Propoziţii de a fi indubitabilă nu este echi¬ 
valentă cu necesitatea ei logică, deoarece şi 
despre unele Propoziţii contingente se poa¬ 
te spune că sînt efectiv mai presus de îndo¬ 
ială. Vezi certitudine şi îndoială; epistemo¬ 
logie. 

inducţie. 1. Metodă de raţionament prin 
care se inferă o lege generală sau un princi¬ 
piu din cazuri particulare observate. Cuvîn- 
tul „inducţie“ derivă din traducerea latină a 


cuvîntului grecesc epagoge, care la rîndul 
său pare să fi fost preluat de la autori greci 
mai vechi care au scris despre tactica mili¬ 
tară. Termenul e folosit pentru desemnarea 
tuturor raţionamentelor în care adevărul 
premisei sau al premiselor, deşi, ce-i drept, 
nu implică adevărul concluziei sau al con¬ 
cluziilor, dă impresia că reprezintă un bun 
temei pentru acceptarea ei (al lor). Mai este 
folosită şi expresia „raţionament amplifi- 
ant“ (în engleză: ampliative argument — 
n.t.) sugerată de C. S. Peirce. Nu există o 
subclasificare universal acceptată a raţiona¬ 
mentelor inductive sau amplifiante, deşi se 
consideră adesea că inducţia prin simplă 
enumerare reprezintă forma fundamentală: 
ea trece de la yl, este (|), este ^ etc. la 
concluzia că (probabil) toţi A sînt 

O dată cu dezvoltarea ştiinţelor naturii, 
filozofii au devenit din ce în ce mai con¬ 
ştienţi de faptul că un raţionament deductiv 
(vezi deducţie) poate doar să dea în vileag 
ceea ce e deja cuprins implicit în premise, 
drept care au înclinat să îmbrăţişeze ideea 
că orice cunoştinţă nouă nu poate fi obţinu¬ 
tă decît printr-o formă sau alta de inducţie, 
în sensul sesizării acestui lucru a fost Fran- 
cis *Bacon profetul ştiinţei inductive, cel 
ce „a tras semnalul de adunare a tuturor in- 
teligenţelor“. 

Problema inducţiei în sensul actual al 
acestei sintagme a fost ridicată de *Hume, 
deşi el însuşi n-a folosit în contextul respec¬ 
tiv cuvîntul „inducţie“. Mecanismul esen¬ 
ţial al oricărui raţionament ce pleacă de la 
experienţă era reprezentat de Hume ca o 
tentativă de *silogism, problema fiind de a 
arăta ce îndreptăţire putem avea de a trece 
de la o primă premisă care spune că toate 
cazurile observate dintr-o anumită clasă au 
cutare proprietate, la concluzia că toate ca¬ 
zurile din clasa respectivă, fără nici o re¬ 
stricţie, au avut, au şi vor avea acea propri¬ 
etate. 

O a doua premisă, prin adăugarea căreia 
am obţine un silogism valid este că toate 
cazurile clasei de care e vorba au fost în 
fapt observate. Sugestia de a adăuga aceas¬ 
tă premisă este însă nepotrivită, deoarece 
dacă i s-ar da curs am avea de-a face cu o 
analiză a experienţei şi nu cu un raţiona¬ 
ment făcut pleci nd de la experienţă. Acesta 
din urmă comportă în mod esenţial o trans- 



^ inducţie descendentă 

gresare a datului, utilizarea cazurilor exa¬ 
minate pentru orientarea aşteptărilor cu 
privire la cazurile încă neexaminate. Singu¬ 
ra alternativă examinată de Hume este 
adoptarea drept cea de a doua premisă a 
unui enunţ privind *uniformitatea naturii. 
El a respins-o însă, pe temeiul că adevărul 
unui asemenea enunţ n-ar putea fi cunoscut 
decît apelînd, în mod circular, tocmai la ra¬ 
ţionamente de felul celor puse aici în cauză 
(vezi argumentarea circulară). S-ar putea 
obiecta, chiar mai viguros, că atunci cînd 
un asemenea enunţ e luat ca o a doua pre¬ 
misă în silogismul dorit, despre el s-ar şti în 
mod direct că e fals prin simplu apel la ex¬ 
perienţă, fără a raţiona plecind de la expe¬ 
rienţă, pentru că în el ar fi conţinută aserţi¬ 
unea că toate cazurile observate de indife¬ 
rent cine pînă la indiferent care moment, 
arbitrar ales, constituie în toate privinţele 
un eşantion perfect reprezentativ pentru 
clasa din care ele fac parte. Or, toată lumea 
ştie că în experienţă se ivesc şi noutăţi. 

Morala scoasă de aici de către Hume este 
că raţionamentul care pleacă de la expe¬ 
rienţă nu poate fi decît lipsit de o înteme¬ 
iere raţională. Se pare, totuşi, că el nu s-a 
prea sinchisit de inconsecvenţa vizibilă pe 
care o comitea insistînd, pe de o parte, că 
un atare raţionament se sprijină pe cele mai 
adînci instincte ale firii noastre, iar pe de 
alta, că omul raţional îşi aliniază toate cre¬ 
dinţele la mărturiile experienţei — mărturii 
ce în practică includ ca un element de căpe¬ 
tenie rezultatele procedurilor despre care el 
a susţinut mai înainte că sînt lipsite de te¬ 
mei raţional. 

Succesorii lui Hume au explorat toate 
căile cu putinţă în efortul de a găsi răspuns 
la provocarea sa. Unii au adus drept argu¬ 
ment succesul nostru în folosirea procedee¬ 
lor inductive; la obiecţia că acest argument 
este circular, ei au replicat că şi deducţia 
este susceptibilă doar de o justificare de¬ 
ductivă. Alţii au susţinut că astfel de proce¬ 
dee presupun un principiu metafizic — pe 
care, dacă în genere îl putem cunoaşte, 
eventual doar credinţa ni-1 face cunoscut — 
principiu ce exprimă uniformitatea funda¬ 
mentală a naturii. Alţii, iarăşi, urmîndu-1 pe 
sir Karl *Popper, susţin că Hume a izbutit 
într-adevăr să demonstreze nevaliditatea 
inducţiei, dar totodată susţin că ştiinţa res- 

pectabilă progresează nu prin metode in¬ 
ductive, ci prin *metoda ipotetico-deduc- 
tivă. Un alt grup de autori atacă modul cum 
Hume îşi reprezintă problema, susţinînd că 
raţionamentul din experienţă trebuie privit 
nu drept o încercare ireparabil defectuoasă 
logic de a deduce concluzii neapărat mai 
largi decît informaţia continuată în premise, 
ci drept adoptare ipotetică şi autocorectivă 
a unei reguli ce face parte din însăşi para¬ 
digma raţionalităţii. Această regulă poate fi 
formulată în următorii termeni: dacă la toa¬ 
te cazurile dintr-o anumită clasă s-a consta¬ 
tat cutare caracteristică, aşteaptă-te şi prezu- 
mă că aşa va fi şi cu celelalte cazuri dacă nu 
descoperi, şi pînă nu descoperi, vreun temei 
anume pentru a-ţi revizui aceste aşteptări. 

2. (în matematică) Inferenţa din enunţu¬ 
rile de forma „primul termen al unui şir are 
proprietatea şi „dacă al /î-lea termen al 
şirului are proprietatea P, atunci o are şi 
termenul « + 1 “, a unui enunţ de forma „toţi 
termenii şirului au proprietatea P‘. Inducţia 
completă permite trecerea de la „primul ter¬ 
men al şirului are proprietatea şi „dacă 
toţi termenii şirului pînă la termenul n au 
proprietatea P, atunci şi termenul n are pro¬ 
prietatea F" la „toţi termenii şirului au pro¬ 
prietatea F\{ Vezi şi logică). 

inducţie descendentă. Denumire alternati¬ 
vă a metodei coborîrii la infinit. (Vezi cobo- 
rîre la infinit, metoda c. la i.) 

inducţie transfînită. Vezi inducţie; princi¬ 
piul celui mai mic număr. 

inevitabilitate. 1. Necesitate logică: dacă q 
decurge în mod inevitabil din p, aceasta 
înseamnă pur şi simplu că decurge cu nece¬ 
sitate. 2. Inevitabilitate contingenţă: dacă un 
eveniment este inevitabil, aceasta înseamnă 
că el se va produce, oricîte încercări s-ar 
face de a-1 preîntîmpina. Vezi fatalism; 
liber-arbitru şi determinism; adevăr necesar 
şi adevăr contingent; bătălia navală. 

infinitate. Noţiune folosită de pe vremea 
vechilor greci, care o aplicau la substanţă. 
Apare şi în paradoxurile lui *Zenon din 
Eleea. Conceptul de infinit era vag, cu înţe¬ 
lesul aproximativ de „ceea ce nu are înce¬ 
put nici sfîrşit“ sau de „ceea ce nu are mar¬ 
gini, interne sau exteme“. S-a operat o 
distincţie între infinit potenţial şi infinit 

interpretare 


actual, unii filozofi, în particular Aristotel 
şi Kant, admiţînd pe primul dar nu şi pe cel 
de-al doilea. O infinitate potenţială de F-uri 
este un număr indefinit de mare de F-uri în 
sensul că orice număr finit am alege, nu¬ 
mărul de F-uri e mai mare. O infinitate 
actuală de F-uri este astfel încît numărul de 
F-uri este (în mod actual) mai mare decît 
orice număr finit. Nu este clar dacă distinc¬ 
ţia poate fi susţinută, dar ea a avut mare im¬ 
portanţă în tradiţia filozofică; de exemplu, 
argumentul lui *Descartes în favoarea exis¬ 
tenţei lui Dumnezeu reclamă infinitul ac¬ 
tual, nu pe cel potenţial. 

In secolul al XlX-lea, *Cantor şi Dede- 
kind au risipit multe confuzii ce învăluiau 
ideea de infinit, remarcînd că discursul de¬ 
spre proprietăţi infinite, substanţă infinită 
etc. poate fi redus la discursul despre nu¬ 
mărul infinit, numerele înseşi fiind privite 
drept clase de un anumit fel. Astfel, teoria 
infinitului actual al lui Cantor era o teorie a 
claselor infinite. 

infirmare. Vezi confirmare. 

inscripţie. Entitate lingvistică, de pildă o 
propoziţie. Termenul figurează în unele 
analize ale atitudinilor propoziţionale, cum 
ar fi credinţa. 

instinct. Structură de comportament sta¬ 
bilă, înnăscută sau transmisă ereditar şi nu 
învăţată sau dobîndită. Conceptul de in¬ 
stinct deţine un loc deosebit de important în 
teoria psihologică a lui Freud, unde libidoul 
este considerat rezervorul energiei instinc¬ 
tuale ce se consumă în comportamente se¬ 
xuale sau agresive. în teoria behavioristă, J. 
B. Watson distinge între structurile de reac¬ 
ţie instinctuale şi cele condiţionate sau con- 
diţionabile. 

instrumentalism. 1. Teorie privind natura 
gîndirii, a logicii şi a dobîndirii de cunoş¬ 
tinţe, avansată de *Dewey pe linia *prag- 
matismului lui William *James. Ideile, 
conceptele şi judecăţile sînt instrumente ce 
funcţionează în situaţii trăite şi determină 
consecinţe pentru viitor. Potrivit acestei 
teorii, judecăţile trebuie privite drept mij¬ 
loace în procesul de cercetare; ca atare, ele 
nu pot fi adevărate sau false, ci sînt carac¬ 
terizate doar ca eficiente sau ineficiente. 
Judecăţile pot avea valori de adevăr relativ 


la posibilităţile de a justifica asertarea lor. 
Ideile şi practica funcţionează împreună ca 
instrumente: ideile leagă între ele experien¬ 
ţe, facînd posibilă predicţia şi sînt, la rîndul 
lor, supuse la proba experienţei. 2. Termen 
aplicat unei concepţii despre statutul teorii¬ 
lor ştiinţifice, susţinută de unii filozofi ai 
ştiinţei antirealişti, între care *Berkeley şi 
*Mach. Teoriile nu sînt altceva decît in¬ 
strumente, procedee sau scheme de calcul 
ce servesc la derivarea unor enunţuri obser- 
vaţionale (predicţii) din alte enunţuri obser- 
vaţionale (date). Nu se pune, aşadar, pro¬ 
blema dacă aceste teorii sînt adevărate sau 
false, pentru că ele nu pot fi nici adevărate 
nici false. Astfel instrumentalismul se află 
în opoziţie cu majoritatea teoriilor realiste 
despre ştiinţă. Compară realism. 

intensiune. Vezi extensiune şi intensiune. 

interacţionism. Teorie dualistă privind re¬ 
laţia dintre spirit şi corp, conform căreia 
evenimentele fizice pot cauza evenimente 
mentale şi viceversa. Exemple: o emoţie în¬ 
teţeşte bătăile inimii, audiţia unei piese mu¬ 
zicale poate suscita o amintire dureroasă. 
Vezi problema spirit-corp. 

interes propriu (în engleză seif regard- 
ing). J. S. *Mill caracterizează ca aparţi- 
nînd sferei intereselor proprii acţiunile ca- 
re-1 afectează numai pe agent, prin contrast 
cu cele ce afectează (şi) pe alţii. în eseul 
său Despre libertate, el susţine că singura 
sferă în care se poate admite constrîngerea 
sau ingerinţa exterioară (a legii, cîrmuirii 
etc.) în viaţa individului este cea a acţiu¬ 
nilor sale care afectează pe alţii, astfel încît 
el să fie împiedicat de a dăuna altora. Asu¬ 
pra individului nu trebuie exercitată nici o 
constrîngere cînd e vorba de acţiuni ale sale 
ce nu-1 afectează decît pe el. 

interes al altora. Vezi interes propriu. 

inter finitum et infinitum non est pro¬ 
porţie. (Formulă latină, însemnînd „nu 
există proporţie între infinitate şi fmitu- 
dine“.) Maximă cu o pondere însemnată în 
pariul lui *Pascal. 

interpretare. Atribuire de semnificaţii ex¬ 
presiilor unui * limbaj formal. Orice limbaj 
poate fi tratat ca un sistem de simboluri în 
care propoziţiile şi alte categorii de expre- 



J interpretare 

sii se construiesc potrivit anumitor reguli 
sintactice (gramaticale). Procedînd în acest 
mod, ignorăm orice semnificaţie pe care ar 
putea s-o aibă expresiile din acest limbaj; 
tratăm, adică, simbolurile ca alcătuind o 
structură neinterpretată sau un limbaj for¬ 
mal. 

1. în sensul cel mai general, a da o inter¬ 

pretare unui limbaj formal înseamnă a da 
mijloace de indiferent ce fel pentru atri¬ 
buirea de valori de adevăr propoziţiilor din 
acest limbaj (vezi valoare de adevăr). în 
urma adoptării unei interpretări, fiecare 
propoziţie capătă exact una dintr-o mulţime 
de valori de adevăr, mulţime ce poate să se 
rezume la două elemente (numite, de obi¬ 
cei, „adevărat^ şi „fals“) sau să cuprindă 
orice număr finit sau infinit de elemente. 
(Aici ne vom mărgini la discutarea inter¬ 
pretărilor bivalente; vezi şi logică poliva¬ 
lentă.) Dacă limbajul în cauză, să-l numim 
L, este guvernat nu doar de reguli gramati¬ 
cale, ci şi de reguli de inferenţă, care-i con¬ 
feră o structură logică definită formal, 
atunci se poate întîmpla ca o interpretare în 
acest sens extrem de general să nu facă 
valide regulile de inferenţă ale lui L. Adică, 
dacă o propoziţie B poate fi derivată din 
propoziţiile .prin aplicarea reguli¬ 

lor de inferenţă ale lui I, s-ar putea să exis¬ 
te o interpretare a lui L conform căreia 
A^,...,A^^ să capete toate valoarea „adevă- 
rat“, iar B valoarea „fals“. O asemenea in¬ 
terpretare nu este o interpretare admisibilă 
a lui L Cînd un limbaj are o structură logi¬ 
că definită formal, se obişnuieşte ca prin 
„interpretare** să se înţeleagă doar „inter¬ 
pretare admisibilă**. 

în acest sens general, orice atribuire par¬ 
ticulară de valori de adevăr variabilelor 
propoziţionale ale *calculului propoziţio- 
nal împreună cu definiţiile prin *tabele de 
adevăr ale conectorilor *verifuncţionali va 
constitui o interpretare admisibilă a calcu¬ 
lului propoziţional. Interpretările în acest 
sens extrem de general sînt numite adesea 
valuări, spre a le distinge de interpretările 
în sensul discutat mai jos la următorul punct. 

2. într-un sens mai restrîns şi mai curent 
al cuvîntului, o interpretare constă într-o 
atribuire de valori de adevăr propoziţiilor 
unui limbaj pornind de la structura predica- 
ţională a propoziţiilor. Să considerăm mai 

întîi o extindere simplă a calculului propo¬ 
ziţional discutat mai sus la punctul 1: să 
considerăm că fiecare variabilă propoziţio- 
nală este de forma Fa, unde a e un nume, 
iar F un *predicat. Atunci, în loc de a inter¬ 
preta calculul atribuind valori direct fiecă¬ 
rei variabile propoziţionale, putem asocia 
fiecărui nume un element dintr-o mulţime 
de obiecte, numită Univers (al discursului) 
şi fiecărei expresii-predicat un criteriu ce 
stabileşte cînd este adevărată acea expresie 
despre un obiect din Univers (cu alte cuvin¬ 
te, cînd anume un obiect din univers satis¬ 
face acea expresie). Asemenea criterii se 
numesc condiţii de adevăr sau condiţii de 
* satisfacere. De exemplu, universul ar pu¬ 
tea fi o mulţime de numere, iar predicatului 
F i s-ar putea asocia un procedeu pentru a 
testa dacă un număr este prim. Urmarea ar 
fi că lui Fa i s-ar atribui semnificaţia „a 
este un număr prim**, astfel încît propoziţia 
Fa ar fi adevărată dacă şi numai dacă nu¬ 
melui a i s-a asociat un număr prim. 

Un alt mod de a fiimiza condiţii de ade¬ 
văr expresiilor predicaţionale ar fi acela de 
a asocia fiecăreia dintre ele cîte o submul- 
ţime a universului de discurs. Fa ar fi 
atunci adevărată dacă şi numai dacă obiec¬ 
tul asociat lui a aparţine submulţimii asoci¬ 
ate lui F. Am avea atunci o interpretare 
mulţimistă (= în termeni de teoria mulţi¬ 
milor) a limbajului simplu introdus în ali¬ 
neatul precedent. 

Ultimele două alineate prezintă ideile 
fundamentale privitoare la interpretare. Ur¬ 
mătorul pas pe care-1 vom face aici va fi 
abandonarea presupoziţiilor simplificatoa¬ 
re. Mai întîi, variabilele propoziţionale ar 
putea fi de forma Gab sau Habc, sau în ge¬ 
neral să cuprindă predicate cu n locuri. în 
acest caz interpretarea presupune un uni¬ 
vers al discursului, asocieri de obiecte la 
nume şi criterii ce stabilesc cînd anume un 
*/?-uplu satisface un *predicat cu n locuri. 
De exemplu. Universul ar putea fi alcătuit 
din oameni, iar predicatului cu două locuri 
(diadic) G i s-ar putea asocia un procedeu 
de comparare a greutăţii corporale, astfel 
încît Gab ar fi adevărată dacă şi numai dacă 
persoana asociată a lui a ar cîntări mai mult 
decît persoana asociată lui b. într-o inter¬ 
pretare mulţimistă, fiecărui predicat cu n 
locuri (/?-adic) i s-ar asocia o mulţime de 

«-upluri ordonate de obiecte din universul 
discursului. De exemplu, Gab ar fi adevă¬ 
rată dacă şi numai dacă perechea <a,b> ar 
aparţine mulţimii de perechi ordonate aso¬ 
ciată lui G. în logica formală şi matematică 
se practică atît de frecvent interpretările 
mulţimiste, încît a devenit curentă definirea 
„interpretării** în aşa fel, încît ea acoperă 
numai interpretările mulţimiste. 

O altă simplificare adoptată ceva mai sus 
consta în ignorarea posibilităţii ca propo¬ 
ziţiile să conţină cuantori. Discuţia noastră 
de pînă aici a lucrat cu presupoziţia că toate 
propoziţiile sînt fie simple fie alcătuite din 
propoziţii simple cu ajutorul a unul sau mai 
mulţi conectori, valorile de adevăr ale pro¬ 
poziţiilor simple fiind determinate prin pro¬ 
cedeul tabelelor de adevăr pornind de la 
valorile atribuite deja componentelor sim¬ 
ple. De exemplu, propoziţia Gab v Fb este 
adevărată dacă şi numai dacă este adevărată 
cel puţin una din componentele Gab şi Fb 
(vezi sau). Astfel, pentru o interpretare dată 
a numelor şi a predicatelor, se poate deter¬ 
mina pas cu pas valoarea de adevăr pentru 
fiecare propoziţie. Se spune în acest sens că 
tabelele de adevăr asigură o determinare 
recursivă a valorilor de adevăr. 

Principala realizare a teoriei tarskiene a 
adevărului a constat în extinderea acestei 
determinări recursive astfel încît să se apli¬ 
ce şi la propoziţiile cuantificate. în acest 
scop, Tarski s-a servit mai întîi de tabelele 
de adevăr pentru a defini ce înseamnă că un 
obiect satisface un predicat complex (sau 
propoziţie deschisă) cum ar fi Gxb & Fx. 
(Pentru ca a să satisfacă această propoziţie 
deschisă, el trebuie să satisfacă atît Gxb cît 
şi Fx, ceea ce înseamnă că trebuie să fie 
adevărate atît Gab cît şi Fa.) O propoziţie 
cuantificată universal este, atunci, adevăra¬ 
tă dacă şi numai dacă propoziţia deschisă 
cu care rămînem în urma suprimării cuan- 
torului este satisfăcută de toate obiectele 
din Univers. Iar o propoziţie cuantificată 
existenţial este adevărată dacă şi numai da¬ 
că propoziţia deschisă cu care rămînem du¬ 
pă suprimarea cuantorului este satisfăcută 
de cel puţin un obiect din Univers. 

Dată fiind teoria lui Tarski, o interpretare 
pentru un limbaj oarecare ce are structura 
logică a calculului cu predicate poate fi 
specificată alegînd un univers, asociind nu¬ 
melor obiecte, iar expresiilor predicaţiona- 


le şi relaţionale din acel limbaj, condiţii de 
satisfacere. Deseori limbajele formale ce-i 
interesează pe logicieni conţin numai pro¬ 
poziţii cuantificate, în care caz nu se cer 
asociate obiecte pentru nume. Folosind teo¬ 
ria lui Tarski şi acordînd preferinţă inter¬ 
pretărilor mulţimiste, o interpretare poate fi 
definită prin simpla specificare a obiectelor 
şi mulţimilor de care este nevoie pentru in¬ 
terpretare, şi a unei funcţii ce pune numelor 
în corespondenţă obiecte, iar predicatelor, 
mulţimi. Vezi şi model. 

intersubiectivitate. Proprietatea de a fi va¬ 
labil nu doar pur subiectiv, ci cu referire la 
mai mult de un subiect. De exemplu, pro¬ 
poziţia „sulfura de hidrogen are miros de 
ouă stricate** poate fi taxată drept intersu- 
biectiv valabilă, dat fiind că adevărul ei 
este îndeobşte recunoscut. 

introspecţie. Conştientizarea de către un 
individ a propriilor sale stări şi dispoziţii, 
cu referire îndeosebi la activitatea lui men¬ 
tală şi emoţională. Ideea că introspecţia e o 
bună călăuză pentru deplina cunoaştere de 
sine este problematică. Dacă fiecare act sau 
proces mental ar fi introspectabil, ar trebui 
ca, bunăoară, să putem simultan efectua o 
adunare şi observa cum o efectuăm. Dar 
atunci actul introspecţiei ar fi parte compo¬ 
nentă a activităţii noastre mentale totale, 
ceea ce ar face ca şi el să fie introspectabil. 
Dacă însă, în principiu, pentru a admite 
ubicuitatea accesului introspecţiei la psy- 
che trebuie să ne putem observa pe noi în¬ 
şine observînd, atunci de bună seamă tre¬ 
buie să fim capabili de a ne observa cum 
observăm propria noastră activitate de ob¬ 
servare a modului cum efectuăm o adunare. 
Nu-i greu de observat că pentru a admite că 
putem „să ne cunoaştem pe noi înşine** 
complet prin introspecţie, ar trebui, astfel, 
să fim capabili de a efectua, în principiu, un 
număr infinit de acte mentale sincrone. 
*Ryle a semnalat această dificultate şi alte¬ 
le legate de ea în cartea sa The Concept of 
Mind. Atît în psihologie cît şi în filozofie 
s-a considerat mai plauzibil ca rolul de in¬ 
trospecţie să fie rezervat retrospecţiei ime¬ 
diate. 

intuiţie. Formă a cunoaşterii neinferate sau 
imediate. Se pot deosebi două accepţiuni 
filozofice principale ale acestui termen: 



^ intuiţionism 

aceea de cunoaştere neinferată a adevărului 
unei * Propoziţii; şi aceea de cunoaştere 
imediată a unui obiect nepropoziţional. în 
această din urmă accepţiune, s-a susţinut 
despre patru feluri de obiecte nepropoziţio- 
nale că sînt intuibile: a) universalele; b) 
conceptele, ca în cazul aplicării corecte a 
unui concept de către cineva care nu e în 
stare să enunţe regulile de aplicare a lui; c) 
obiectele sensibile, ca în prezentarea kan¬ 
tiană a relaţiei noastre imediate, neconcep¬ 
tuale cu obiectele sensibile; şi d) obiectele 
inefabile, ca în teoria bergsoniană a con¬ 
ştiinţei inexprimabile a duratei, sau în anu¬ 
mite descrieri religioase ale modului cum e 
percepută prezenţa lui Dumnezeu. 

intuiţionism. 1. (în etică) Concepţia con¬ 
form căreia adevărul judecăţilor morale 
(sau cel puţin al unora dintre ele) este cu¬ 
noscut prin *intuiţie. 2. Concepţia că există 
mai multe datorii morale distincte, care nu 
pot fi reduse la o unică datorie fundamen¬ 
tală — în contrast, de exemplu, cu *utilita- 
rismul. Deşi cele două concepţii pot fi, şi 
sînt, împărtăşite separat, de obicei ele merg 
împreună. Vezi Moore. 3, (în matematică) 
Sistem propus de L.E.J. Brouwer, în care, 
„a fi adevărat“ este identificat cu „a fi ştiut 
ca adevărat“, adică cu „a fi demonstrat**. 
Principalele teze ale intuiţionismului sînt: 
că o entitate matematică există numai dacă 
se poate da o demonstraţie constructivă a 
existenţei sale; că un enunţ (matematic) 
este adevărat numai dacă există o demon¬ 
straţie a lui şi este fals numai dacă se poate 
da o asemenea demonstraţie a negaţiei sale. 
înclinaţiile idealiste ale lui Brouwer îl fă¬ 
ceau să descrie matematica drept o investiga¬ 
re a „construcţiilor mentale** ale matema¬ 
ticianului (ideal). Concepţia e remarcabilă 
pentru faptul că respinge logica clasică (sau 
realistă), în particular legea *dublei negaţii, 
legea *terţului exclus şi reductio clasică. 

inventio medii (sintagmă latină avînd sen¬ 
sul „găsirea termenului mediu**). Denumire 
„oficială** pentru *pons asinorum din logică. 

ipostază 1. (în metafizica lui *Plotin) Una 
din cele trei ordini sau tărîmuri ale realităţii 
necorporale. în sens literal, cuvîntul gre- 

cesc indică ceva ce se află dedesubtul anu¬ 
mitor lucruri şi le serveşte drept sprijin. 2, 
*Substanţă (în latină: substantia sau sup- 
positum). 

ipotetic 1. (enunţ) Vezi condiţional. 2. Se 
spune despre un *silogism valid format din 
două premise, ambele condiţionale şi o 
concluzie de asemenea condiţională. Cele 
trei enunţuri care formează raţionamentul 
cuprind cu totul trei propoziţii componente 
distincte, fiecare cu cîte două apariţii, ca în 
exemplul: „Dacă recolta va fi compromisă, 
în zonă va fi foamete. Dacă e secetă, recol¬ 
ta va fi compromisă. Deci, dacă e secetă, în 
zonă va fi foamete.** 

ipoteză. 1. Vezi metoda ipotetico-deducti- 
vă. 2. Începînd de la *Newton, teorie sau 
sugestie ce păstrează încă o tentă de arbitrar 
sau de speculativ. Uneori chiar şi după risi¬ 
pirea oricărei îndoieli rezonabile, cîte o teo¬ 
rie păstrează titlul de ipoteză (de exemplu, 
ipoteza lui Avogadro). 

istoricism. Termen utilizat întrucîtva con¬ 
fuz ca desemnare pentru mai multe concep¬ 
ţii diferite despre istorie şi societate. Cele 
mai importante sînt următoarele: 1. Doc¬ 
trinele, considerate adesea a avea implicaţii 
relativiste, potrivit cărora toate sistemele de 
gîndire şi de cunoaştere trebuie judecate 
din perspectiva schimbării sau dezvoltării 
istorice. 2. Concepţiile privitoare la speci¬ 
ficitatea cercetării istorice, care pun accen¬ 
tul pe înţelegerea empatică şi pe interpreta¬ 
rea evenimentelor trecutului în ceea ce au 
particula şi unic. 3. Concepţiile despre 
ştiinţa socială potrivit cărora aceasta are ca 
scop descoperirea de „legi ale dezvoltării** 
care guvernează procesul istoric şi permit 
anticipări şi predicţii pe termen lung. Vezi 
şi Collingwood; Popper; Spengler; Vico. 

istorie, filozofia i. Două ramuri de cerceta¬ 
re distincte, numite de obicei speculativă şi 
respectiv critică. 1. Filozofia speculativă a 
istoriei. Cercetare întreprinsă cu scopul ca¬ 
racteristic de a oferi o interpretare a trecu¬ 
tului omenirii considerat ca un întreg. Cei 
angajaţi într-o asemenea cercetare privesc 
cursul istoriei ca petrecîndu-se în confor¬ 
mitate cu o ordine sau un proiect generale, 
sarcina filozofului (spre deosebire de cea a 

istoricului obişnuit) fiind de a da în vileag 
o schemă atotcuprinzătoare prin prisma că¬ 
reia procesul istoric în totalitatea lui să 
poată fi privit ca avînd un „sens“ sau ca 
urmînd o direcţie globală. In formele sale 
mai timpurii, acest mod de abordare a tre¬ 
cutului a fost adesea reflexul unor preocu¬ 
pări teologice şi a fost inspirat cu precădere 
de ideea că tot ce s-a întîmplat în istorie s-a 
petrecut în conformitate cu un plan de sor¬ 
ginte divină. 

Evoluţiile de mai tîrziu au stat însă sub 
influenţa unor consideraţii diferite. Secolul 
al XVII-lea a fost martorul unor progrese 
rapide în ştiinţele fizice, iar în următoarele 
două secole a fost larg împărtăşită ideea că 
fenomenele sociale şi istorice trebuie că 
sînt guvernate de legi universale compara¬ 
bile cu cele stabilite cu succes în sfera Na¬ 
turii. Dintr-un asemenea punct de vedere se 
considera că teza după care istoria are o 
desfăşurare sau direcţie predictibile poate fi 
justificată pe temeiuri pur empirice, fără a 
se apela la dogme religioase sau metafizice; 
în acelaşi timp, mulţi gînditori iluminişti 
sau post-iluminişti (ca de exemplu, Con- 
dorcet, Comte şi Marx) au folosit această 
teză în sprijinul unor programe de reformă 
politică sau economică. Nu toţi teoreticienii 
istoriei din această perioadă au socotit însă 
că menirea lor este de a construi interpretări 
după scheme sugerate de ştiinţele naturii; 
de exemplu, sistemele de felul celor pro¬ 
puse de *Vico şi *Hegel erau pătrunse de 
credinţa în statutul şi caracterul unic al 
cunoşterii istorice şi erau structurate după 
principii teleologice, opuse celor cauzale 
sau „mecaniste“. în cursul secolului al 
XX-lea, presupoziţiile pe care se sprijină 
toate formele speculaţiei istorice au fost 
supuse unei aspre critici şi reevaluări, avînd 
ca rezultat o reacţie predominant sceptică 
faţă de cele mai recente construcţii isto¬ 
rice speculative (cele ale lui Spengler şi 
Toynbee). 

2, Filozofia critică a istoriei. Cercetare 
preocupată cu precădere nu de însuşi trecu¬ 
tul omenirii, ci de modurile de gîndire şi de 
investigare a acestui trecut. Astfel, ea îşi ia 
ca obiect de studiu categoriile cu ajutorul 
cărora istoricul caută să înţeleagă şi să in¬ 
terpreteze materialul său şi presupoziţiile 
subiacente procedurilor sale. în acest sens. 


filozofia istoriei este o disciplină secundă, 
constituită iniţial ca răspuns la problemele 
metodologice generate de proliferarea stu¬ 
diilor istorice în decursul secolului al 
XlX-lea. Teza că istoria s-a închegat în cele 
din urmă ca o formă autonomă de gîndire, 
cu trăsături ce o disting de alte tipuri de in¬ 
vestigaţie dar nu o fac prin aceasta inferioa¬ 
ră lor, ocupă un loc central în opera unor fi¬ 
lozofi continentali ca *Dilthey şi *Croce la 
începutul secolului nostru, căpătînd mai 
apoi o expresie elocventă la autorul britanic 
R.C. *Collingwood. Deşi la început puter¬ 
nic influenţată de preconcepţii idealiste, în 
evoluţia sa ulterioară filozofia analitică a 
istoriei reflectă într-o măsură crescîndă 
obiective şi metode promovate de orientări¬ 
le analitice contemporane. Controversele 
au vizat în principal utilizarea de către isto¬ 
ric a conceptelor explicative şi întrebarea 
dacă înţelegerea istorică este sau nu esen¬ 
ţial diferită de înţelegerea din alte domenii. 
S-a acordat, de asemenea, o atenţie consi¬ 
derabilă problemei posibilităţii de a atinge 
obiectivitatea în descrierea istorică şi pro¬ 
blemei rolului şi responsabilităţii agenţilor 
istorici. Vezi şi explicaţie istorică; istori- 
cism. 

izolaţionism. Teorie a interpretării estetice 
care susţine că o operă de artă poate sau tre¬ 
buie să fie înţeleasă fără referire la contex¬ 
tul ei cultural şi istoric. Compară contex- 
tualism. 

izomorf. Care are aceeaşi structură, dato¬ 
rită asemănării dintre părţile corespunză¬ 
toare (vezi şi structuralism). Termenul e 
aplicabil corelaţiilor dintre obiecte materi¬ 
ale, organizaţii sociale, opere de artă şi con¬ 
cepte abstracte. De multe ori, asemănarea 
vizată se determină pe baza funcţiilor înde¬ 
plinite de părţi. în logică şi matematică ter¬ 
menul se aplică la modele (interpretări ale 
fbf) şi mulţimi, atunci cînd există o cores¬ 
pondenţă biunivocă a părţilor şi a structurii 
(între două sau mai multe modele sau mul¬ 
ţimi). în cartea sa Meaning and Necessity, 
*Camap a aplicat termenul de intensional 
izomorf la propoziţii ce sînt logic echiva¬ 
lente şi au aceeaşi structură. 

încărcătură existenţială. (în engleză, exis¬ 
tenţial import — n.t.) încărcătura existen¬ 
ţială a unei Propoziţii constă, strict vorbind, 
din implicaţiile ei existenţiale. Propoziţia 
„Pe pajiştea aceea e un taur“, cînd e folosită 
de o persoană, înseamnă că persoana respec¬ 
tivă susţine existenţa pajiştii şi a taurului. 
Traducerea unor propoziţii din limba natu¬ 
rală în logica cuantificaţională generează 
probleme. *Cuantorul existenţial, de pildă, 
în „Unii oameni sînt muritori^ se interpre¬ 
tează de obicei prin „Există cel puţin un 
lucru (care este deopotrivă om şi muritor)“. 
încărcătura acestei propoziţii este deci 
existenţial afirmativă; ea implică existenţa 
a ceva, în acest caz a ceva ce este deopotri¬ 
vă om şi muritor. în schimb, cuantificării 
universale dintr-o propoziţie de felul „Toţi 
oamenii sînt muritori“ i se dă interpretarea 
„Dacă ceva este om, atunci e muritor“, 
această din urmă propoziţie fiind adevărată 
chiar dacă nu există oameni. încărcătura ei 
este, aşadar, existenţial negativă, ceea ce în 
multe cazuri pare contra-intuitiv. O soluţie 
propusă de *Strawson este că propoziţiile 
menţionate presupun existenţa oamenilor 
(vezi presupoziţie) dar nu o implică logic. 

încărcătură teoretică. Se spune despre un 
concept, termen sau enunţ că are o încărcă¬ 


tură teoretică dacă trimite la o teorie parti¬ 
culară şi poate fi înţeles doar la lumina 
acesteia. De pildă, sintagma „inconştient 
colectiv“ are sens doar în contextul psiho¬ 
logiei jungiene. 

întindere. Ceea ce are dimensiuni spaţiale. 
Conceptul a fost folosit de către *Descartes 
pentru a distinge materia, care este întinsă 
sau are întindere, de spirit, considerat de el 
drept substanţă gînditoare fără dimensiuni 
spaţiale. 

întrebare multiplă, sofismul î. m. Eroare 
logică ce constă în punerea sau acceptarea 
unei întrebări care în mod tacit presupune 
un răspuns fals sau contestabil la una sau 
mai multe întrebări prealabile. E o formă 
răspîndită de eroare intelectuală, deşi pro¬ 
babil nu ar trebui socotită *eroare logică 
(sofism) în sensul cel mai strict. Iată, bună¬ 
oară, un fragment din Alice in ţara minu¬ 
nilor, cap. VI: „«Cum să intru?» întrebă 
Alice din nou, cu vocea mai puternică. 
«Dar oare ai să intri?» zise valetul. «Asta-i, 
vezi tu, prima întrebare.»“ 

Exemplul tradiţional este întrebarea: 
„Cînd ai încetat să-ţi baţi nevasta?“, pusă 
unui bărbat care fie nu e căsătorit, fie nu 
şi-a bătut defel nevasta, fie a bătut-o şi n-a 
încetat s-o bată. 

jainism. Vezi filozofia jainistă. 

James, William (1842-1910). Psiholog şi 
filozof american. A absolvit medicina la 
Harvard, unde apoi a predat anatomia com¬ 
parată, curînd a devenit profesor de filozo¬ 
fie, iar mai tîrziu de psihologie. 

Filozofia empirismului radical, formula¬ 
tă de James, dezvolta ideile lui *Peirce şi a 
fost expusă în culegerea sa de eseuri The 
Will to Believe (1897), în tratatul The Prag¬ 
matism (1907) şi în The Varieties of Reli- 
gious Experience (1902) — o teorie impor¬ 
tantă a naturii şi statutului cognitiv al religi¬ 
ei. James susţinea că toate disputele metafi¬ 
zice pot fi sau rezolvate sau dovedite a fi 
fără conţinut şi relevanţă prin examinarea 
consecinţelor practice ale răspunsurilor al¬ 
ternative; teoriile ştiinţifice sînt instrumen¬ 
te de ghidare a acţiunii viitoare, nu răspun¬ 
suri ultime la întrebări privitoatre la natură, 
în religie şi în etică, omul e uneori liber să 
decidă ce ipoteză să accepte dintr-o varieta¬ 
te de ipoteze incompatibile; dacă alegerea 
este pentru el de importanţă vitală şi dacă 
nu poate rezolva o problemă pe cale raţio¬ 
nală, atunci e necesar şi îndreptăţit să-şi 
urmeze înclinaţia. Ideile trebuie să aibă ne¬ 
apărat „valoare practică** (în engleză, cash- 
value — n.t.): o idee este corectă şi ade¬ 
vărată dacă are consecinţe fructuoase. Vezi 
şi James-Lange, teoria J.-L.; pragmatism. 

James-Lange, teoria J.-L. Teorie a emo¬ 
ţiilor formulată (independent) de William 
♦James şi Cari Lange, potrivit căreia trăi¬ 
rile subiective sînt generate de modificările 
somatice datorate perceperii unui „stimul**, 
în Prindples of Psychology (1890), James 
expune teoria conform căreia „... ne sim¬ 


ţim mîhniţi pentru că plîngem, şi furioşi 
pentru că lovim...** 

Jaspers, Karl (1883-1969). Filozof ger¬ 
man, unul dintre fondatorii ♦existenţialis¬ 
mului, ale cărui teme le-a formulat în Psy- 
chologie der Weltanschauungen (1919), 
dîndu-le apoi o elaborare mai adîncită în 
cele trei volume ale lucrării Philosophie 
(1932). El reprezintă existenţialismul ca pe 
o încercare de a trata cu mijloacele raţiunii 
problematica privitoare la Existenz (un sens 
special al termenului „existenţă**). Nu însă 
cu mijloacele gîndirii obiective, deoarece 
existenţa nu e un obiect exterior, ci este 
transcendentă. Prin existenţă, Jaspers înţe¬ 
lege trei lucruri: 1) Condiţia umană, limita¬ 
tă şi care se dezvăluie prin situaţii ultime de 
suferinţă, vinovăţie şi moarte, pe care omul 
le trăieşte, la care participă şi de aceea nu le 
poate obiectiva. 2) Existenţa implică liber¬ 
tatea, iar existentul liber este răspunzător 
(şi, ca atare, vinovat) de acţiunile sale. 3) 
Existenţa înseamnă comunicare între exis¬ 
tenţi, iar căutarea adevărului de către om 
devine năzuinţă de a-şi transcende exis¬ 
tenţa şi, astfel, a comunica. 

joc de limbaj. Concept-cheie în gîndirea 
lui ♦Wittgenstein din a doua perioadă. Po¬ 
trivit celebrei analogii pe care el o facea 
între folosirea unui limbaj şi jucarea unui 
joc, avem în ambele cazuri ansambluri de 
reguli sau convenţii, iar acestea determină 
care mişcări sînt permise sau interzise, 
reuşitele sau ratările, fiecare ansamblu de 
reguli definind un joc distinct. O mişcare 
(mutare) dată poate fi judecată numai în 
funcţie de regulile jocului din care face 
parte. Multe probleme filozofice tradiţiona- 

le rezultă din judecarea mişcărilor dintr-un 
joc după regulile altui joc, şi pot fi rezolva¬ 
te numai prin clarificarea sistematică a deo¬ 
sebirilor relevante; de unde urmează că o 
asemenea clarificare trebuie să constituie 
principala preocupare a filozofiei. 

Johnson, Alexander Bryan (1786-1867). 
Filozof american care în 1801 s-a stabilit în 
Utica, N.Y., unde a făcut o carieră reuşită 
în lumea afacerilor şi a finanţelor. Reputa¬ 
ţia sa filozofică se sprijină pe trei lucrări: 
The Philosophy of Human Knowledge 
(1828), A Treatise on Language {\?36) şi 
The Meaning of Words (1854). în ele sînt 
anticipate multe idei cu care astăzi sîntem 
familiarizaţi din scrierile pozitiviştilor lo¬ 
gici şi ale lui *Ryle; de exemplu: „Cuvîntul 
«gravitaţie» desemnează numeroase feno¬ 
mene interesante şi importante; dacă însă, 
alături de acestea, căutăm gravitaţia ca ata¬ 
re, procedăm la fel de ignorant ca acel co¬ 
pil, dus la un spectacol de operă, care, după 
ce a ascultat cu nerăbdare muzica, ariile şi 
dansurile, a spus: „M-am plictisit de toate 
astea; vreau opera. 

judecată. Vezi Propoziţie. 

Jung, Cari Gustav (1875-1961). Psihiatru 
şi psiholog elveţian; din 1907, colaborator 
şi discipol al lui *Freud. Drumurile lor s-au 
despărţit atunci cînd, în urma unor cercetări 
clinice independente, Jung a publicat Die 

Psychologie der unbewussten Prozesse 
(1913), în care respingea teoria ffeudiană a 
etiologiei sexuale a psihonevrozelor şi ple¬ 
da cauza „psihologici analitice“ ca mijloc 
de tratare a conflictelor şi tensiunilor cu¬ 
rente ale pacientului. La rîndul său, Freud 
simţea repulsie faţă de tot mai pronunţata 
tendinţă spre misticism şi obscurantism pe 
care o imputa lui Jung. 

Jung distingea patru funcţii primare ale 
spiritului uman: gîndirea, sentimentul, sen¬ 
zaţia şi intuiţia. Clasifica personalităţile în 
tipuri extravertite şi introvertite, în funcţie 
de atitudinea individului faţă de lumea ex¬ 
terioară. Scopul omului în viaţă, spunea 
Jung, este realizarea armoniei psihice între 
cultivarea eului şi dăruirea către lumea din 
afară. 

jurisprudenţă etică. Vezi drept, filozofia d. 

Justa măsură. Moderaţia în conduita in¬ 
dividului în viaţă. Aristotel privea justa 
măsură ca fiind linia raţională şi virtuoasă 
între extremele excesului şi lipsei — de 
pildă, cumpătarea ca evitare atît a ascezei, 
cît şi a desfrîului. Elogiată de Horaţiu 
(65-8 a.Chr.) drept aurea mediocritas 
(Ode 2.10.5), justa măsură a exercitat o 
mare atracţie ca ghid etic practic. Doctrina 
mediei este, de pildă, una din cele Patru 
Cărţi ale canonului confiician, pe deplin 
independent (vezi confucianism). 

Kabbalah (sau Cabală) (în ebraică, tradi¬ 
ţie). Tradiţia mistică ebraică în general, iar 
în particular sistemul teosofic al cărui text 
clasic este Zohar~w\. Misticismul ebraic îşi 
are rădăcinile în antichitate şi trădează pu¬ 
ternice influenţe gnostice. Principalele sale 
două preocupări au fost cosmogonia (Ma 'a- 
seh Bereshith) şi natura lui Dumnezeu 
(Ma’aseh Merkahah); a avut şi o latură 
practică, vizînd taumaturgia în general, iar 
în particular crearea artificială a omului. 

în cursul Evului Mediu, în ciuda unui 
conflict inerent cu raţionalismul, au existat 
strînse legături între Cabală şi filozofie, 
deosebit de evidente la gînditori ca *Ibn 
Gabirol şi *Hallevi. Pentru cabalişti, ca şi 
pentru *Maimonides, Dumnezeu e în esen¬ 
ţa sa incognoscibil: el este denumit pur şi 
simplu „Infinitatea** (Ein Sqf). Falia dintre 
Infinit şi lumea finită este surmontată prin- 
tr-un şir de emanaţii (sefiroth\ din ce în ce 
mai accesibile şi mai cognoscibile (vezi 
cmanatism). Dumnezeu poate fi astfel cu¬ 
noscut prin acţiunea sa în lume şi de aseme¬ 
nea prin paralelismul ce există între lumea 
de jos şi cea de sus. 

Gîndirea cabalistă şi-a atins prima culmi¬ 
naţie în Spania secolului al XlII-lea, cu 
Moses ben Nahman (Nahmanides) (1194- 
1270) şi Zohar-u\ (scris în aramaică de către 
Moses de Leon, c. 1283), iar o a doua la 
Safed (în Galileea) în secolul al XVI-lca, cu 
Joseph Karo (1488-1575), Moses Corde- 
vero (1522 -1570), Isaac Luria (1535-1572) 
şi Hayyim Vital (m. 1620). Kabbalah a 
exercitat o influenţă profundă asupra gîndirii 
ebraice pînă în epoca modernă şi a furnizat 
baza intelectuală a *hasidismului. S-a bucu¬ 
rat de o vogă considerabilă printre creştini în 
secolele al XV-lea şi al XVI-lea, de exemplu 
la J. Reuchlin (1455-1522) şi Paracelsus 


(1493-1541), fiind influentă şi în mişcarea 
teosofică modernă (vezi teosofie). 

Kalăm (în arabă, vorbire). în *filozofia 
islamică, utilizarea de dovezi filozofice în¬ 
tru justificarea doctrinei religioase. Cuvîn- 
tul e tradus adesea prin „teologie scolastică 
musulmană**; cei ce o practicau erau numiţi 
„mutakallimun**. 

Kant, Immanuel (1724-1804). Filozof ger¬ 
man care a dat propriei sale poziţii denu¬ 
mirile de idealism „transcendental** sau 
„critic**. Nici o denumire nu poate fi pe 
deplin adecvată filozofiei sale profunde şi 
complexe, care s-a ivit pe fundalul a două 
teorii filozofice de maximă importanţă din 
vreme sa: *raţionalismul lui Descartes şi 
Leibniz şi *empirismul lui Locke, Berkeley 
şi Hume. Kant era cu treisprezece ani mai 
tînăr decît Hume şi era bine familiarizat cu 
cel puţin unele din scrierile acestuia. După 
cum o spune el însuşi, teoria humeană a 
cauzalităţii a fost cea care „m-a trezit din 
somnul dogmatic şi a imprimat o direcţie 
cu totul nouă cercetărilor mele în cîmpul 
filozofiei speculative** (Prolegomene). 

Kant s-a născut în oraşul Konigsberg din 
Prusia (aflat în prezent în Rusia). Nu şi-a 
părăsit niciodată oraşul natal, iar în cea mai 
mare parte a vieţii a predat la Universitate, 
unde a devenit, începînd din 1770, profesor 
de logică şi de metafizică. L-au preocupat 
îndeaproape ştiinţele naturii, iar scrierile 
sale din tinereţe tratează despre probleme 
de astronomie şi geofizică. Unul din elevii 
săi avea să noteze că „nu i-a fost indiferent 
nimic din ceea ce merita cunoscut**. 

Cea mai influentă lucrare a sa Kant a 
scris-o la o vîrstă matură. Deşi are o operă 
bogată, lucrările cele mai importante sînt 
cele trei Critici: Kritik der reinen Vernunft 



(Critica raţiunii pure) (1781), Kritik der 
praktischen Vernunft (Critica raţiunii prac¬ 
tice) (1788) şi Kritik der Urteilskraft (Cri¬ 
tica facultăţii de judecare) (1790). 

în cele ce urmează ne vom referi la ele 
spunîndu-le prima, a doua şi, respectiv, a 
treia Critică. 

Prima Critică este una din capodoperele 
filozofiei, fiind, ce-i drept, totodată, una 
din cele mai greu de înţeles. Kant însuşi a 
spus despre ea că este „aridă, obscură, în 
răspăr cu toate ideile curente şi pe deasupra 
şi prolixă“. Prin comparaţie cu ea, cea de a 
doua Critică este dezamăgitoare, deşi ideile 
de filozofie morală expuse în ea de Kant au 
exercitat o largă influenţă. Cea de a treia 
Critică tratează despre natura judecăţilor 
estetice şi teleologice. 

Kant şi-a propus, în prima Critică, să exa¬ 
mineze dacă metafizica, odinioară regina 
ştiinţelor, putea fi repusă la locul ce i se 
cuvenea pe drept. Cele mai importante ches¬ 
tiuni filozofice deveniseră obiect de nesfîrşi- 
te şi aparent irezolvabile controverse. Kant 
spera să realizeze aici un progres comparabil 
cu recentele progrese înregistrate în ştiinţă 
(cum a fost fizica newtoniană, pentru care 
nutrea o mare admiraţie), întreprinzînd o 
examinare critică a naturii raţiunii înseşi. 
Expresia „raţiune pură“ din titlu înseamnă 
„raţiune a priori“ — adică ceea ce poate fi 
cunoscut prin raţiune independent de orice 
element provenit din experienţă. Kant era de 
acord cu empiriştii că nu pot să existe *idei 
înnăscute în sensul a ceva cunoscut anterior 
oricărei experienţe sensibile, dar nu era dis¬ 
pus să admită, pe acest temei, că nici o cu¬ 
noaştere nu poate să provină decît din expe¬ 
rienţă. Pînă acum filozofii acceptaseră că 
„cunoaşterea noastră trebuie să se confor¬ 
meze obiectelor. Dar toate încercările de a 
extinde cunoaşterea noastră despre obiecte, 
potrivit acestei supoziţii, a sfîrşit într-un 
eşec“. Drept care el a încercat un nou mod 
de abordare. „Trebuie de aceea să încercăm 
să vedem dacă n-am putea izbuti mai bine în 
problemele metafizice presupunînd că 
obiectele trebuie să se orienteze după cu¬ 
noaşterea noastră“. Kant sugerează că apara¬ 
tul sensibilităţii şi al intelectului omenesc, 
adică modul în care noi percepem obiectele, 
le identificăm şi reflectăm asupra lor s-ar 
putea să aibă el însuşi o formă sau structură 
ce modelează experienţa noastră, adică par¬ 
ticipă la constituirea ei. 


Kant compară noua sa abordare cu cea a 
lui Copemic. Acesta, respingînd ideea că 
Soarele şi planetele se rotesc în jurul privi¬ 
torului, „a încercat să vadă dacă n-ar putea 
izbuti mai bine facînd ca privitorul să se ro¬ 
tească, iar astrele să rămînă în repaus“. 
Astfel, mişcare aparentă a astrelor era de 
fapt în parte mişcarea privitorului. Nu cum¬ 
va în acelaşi fel unele din proprietăţile pe 
care le observăm în obiecte se datorează na¬ 
turii observatorului şi nu obiectelor înseşi? 
Chiar aceasta şi este concluzia lui Kant. 
Există două surse ale cunoaşterii umane: 
sensibilitatea şi intelectul — „prin cea din- 
tîi ne sînt date obiecte; prin cea de a doua 
ele sînt gîndite“. Abia prin operaţiile inte¬ 
lectului experienţa senzorială ajunge a fi 
ordonată şi clasificată în experienţa unei 
lumi obiective, aceea a naturii. „Noi înşine 
sîntem cei ce introducem în obiecte ordine 
şi regularitate, numite natură. Intelectul în¬ 
suşi este cel care dă legi naturii**. 

Kant susţinea că există concepte (două¬ 
sprezece cu totul) ce nu sînt dobîndite din 
experienţă, ci sînt gîndite de intelect inde¬ 
pendent de experienţă iar apoi aplicate 
acesteia. Aceste douăsprezece concepte, 
„categoriile**, ne permit să interpretăm ex¬ 
perienţa, dar nu au nici o semnificaţie inde¬ 
pendentă de aplicarea lor la experienţa 
noastră sensibilă. Categoriile erau consi¬ 
derate de el a fi indispensabile experienţei. 
Aceste concepte sînt esenţiale pentru ca o 
creatură să fie capabilă a formula judecăţi 
despre experienţa sa. Cele douăsprezece 
categorii formează un fel de aparat concep¬ 
tual minimal pentru interpretarea lumii. 

Modul de a proceda al lui Kant era sem¬ 
nificativ diferit de metoda îndeobşte psiho¬ 
logică a empiriştilor, căci în loc să caute 
impresiile pe care se bazează anumite idei, 
el investiga relaţiile ce există între concep¬ 
tele fundamentale implicate în experienţa 
obiectuală pe care o are un subiect. El era 
preocupat de întrebări teoretice de genul 
celor numite de el „transcendentale**, ca de 
pildă, „în ce condiţii este posibilă experi¬ 
enţa unei lumi obiective?** 

Una din concluziile părţii principale, po¬ 
zitive, a Criticii, „Analitica**, este că aceste 
condiţii ale cunoaşterii sînt de aşa natură 
încît nu e posibilă aplicarea conceptelor pe 
care le folosim în cunoaşterea obiectelor 
din experienţa sensibilă la ceva ce trans- 
cende această experienţă, adică se situează 



dincolo de ea. Orice încercare de a aplica în 
acest fel conceptele noastre duce la con¬ 
tradicţie şi eroare. Ca atare, Kant considera 
deşarte pretenţiile metafizicii speculative 
(concluzie foarte apropiată de cea formula¬ 
tă de Hume în a sa Cercetare asupra inte¬ 
lectului omenesc). El credea însă că spiritul 
omenesc are o înclinaţie naturală să cadă 
într-o asemenea eroare încercînd să folo¬ 
sească conceptele dincolo de sfera înăun¬ 
trul căreia ele au o utilizare legitimă, iar 
partea a doua a Criticii, „Dialectica“, înfă¬ 
ţişează confuziile şi iluziile pe care le poate 
genera această utilizare nelegitimă. 

Miezul „Analiticii“ îl formează partea 
cunoscută drept „Deducţia transcendentală**. 
Argumentarea lui Kant de aici este densă şi 
complexă, dar una din concluziile pentru 
care pledează poate fi exprimată astfel. în 
loc de a încerca să explicăm în ce mod se 
poate ajunge la ideea de obiect fizic perma¬ 
nent pornind de la fragmente de experienţă 
de felul *datelor senzoriale, trebuie să pro¬ 
cedăm pe o cale total diferită. Este fiinciar- 
mente greşit să considerăm mici crîmpeie 
din experienţa sensibilă drept datele prima¬ 
re, căci însăşi posibilitatea de a avea ase¬ 
menea cunoştinţe presupune cunoaşterea 
unei lumi obiective — „experienţa noastră 
interioară este posibilă doar în ipoteza unei 
experienţe exterioare**. Kant argumentează 
că pînă şi simplul fapt al conştiinţei de sine 
presupune o lume obiectivă: „Conştiinţa 
însăşi a propriei mele existenţe dovedeşte 
existenţa obiectelor în spaţiu în afara mea.** 
Aşadar, ceea ce pentru Descartes constituie 
punctul de plecare, se află pentru Kant un¬ 
deva aproape de punctul de sosire. 

Prima Critică., critica raţiunii pure teore¬ 
tice, se ocupă de temeiurile a priori ale ju¬ 
decăţilor despre experienţă. Raţiunea pură 
practică se ocupă de temeiurile a priori ale 
acţiunii, în particular ale acţiunii morale. 
Pentru Kant, în a doua Critică şi în celelalte 
scrieri ale sale de filozofie morală, precum 
binecunoscuta Grundlegung zur Metaphy- 
sik der Sitten (Fundamentele metafizicii 
moravurilor) (1785), aceasta implică con¬ 
ştiinţa legii morale şi un motiv de a acţiona 
în conformitate cu această lege. El susţine 
că acest motiv, dacă avem în vedere raţiu¬ 
nea pură^ trebuie să fie de un tip diferit de 
orice interes natural, condiţionat empiric. 

Kant spune limpede că nu încearcă să 
respingă judecăţile noastre morale obiş¬ 


nuite sau să propună o nouă morală: „în ea 
[în a doua Critică] nu este avansat nici un 
nou principiu, ci doar o nouă formulă". Şi 
într-adevăr, cea mai renumită contribuţie a 
lui Kant în filozofia morală se dovedeşte a 
fi o formulă. Este vorba de imperativul ca¬ 
tegoric, cel mai cunoscut în versiunea „Ac¬ 
ţionează întotdeauna după o maximă care ai 
vrea în acelaşi timp să devină o lege univer¬ 
sală**. Aceasta pare să ne ofere condiţia ne¬ 
cesară, dar nu şi suficientă pentru un prin¬ 
cipiu moral, spunînd că trebuie să adoptăm 
şi să urmăm în acţiunile noastre numai 
principii pe care oricine altcineva ar putea 
să le adopte, dar nu şi care din aceste prin¬ 
cipii — pentru că sînt multe — ar trebui să 
le adoptăm. Cel mai potrivit deci este să 
vedem în imperativul categoric nu o sursă 
de principii morale, ci doar un test pentru 
acele principii pe care le avem deja. 

Numind „categoric** imperativul său, 
Kant îl pune în contrast cu imperativele 
ipotetice, adică imperativele de care ne pu¬ 
tem decide să ţinem seama dacă urmărim 
un scop particular. Un imperativ ipotetic ar 
putea fi formulat ca un sfat prudenţial, de 
felul „Culcă-te devreme**. Acest sfat ar 
putea fi dat în temeiul convingerii că obi¬ 
ceiul de a te culca devreme îţi întăreşte 
sănătatea. De acest sfat vom ţine deci cont 
numai dacă vrem să rămînem sănătoşi; 
pentru că, de fapt, el este de formă ipoteti¬ 
că: „Dacă vrei să-ţi păstrezi sănătatea, cul- 
că-te devreme.** In mod asemănător, un im¬ 
perativ ipotetic se poate referi la o dexteri¬ 
tate: „Dacă vrei să loveşti mingea, ţine-ţi 
capul nemişcat.** Dar, spune Kant, morali¬ 
tatea nu depinde de astfel de ipoteze parti¬ 
culare, şi nici dorinţe, înclinaţii sau particu¬ 
larităţi ţinînd de firea agentului. 

Dar dacă motivul acţiunii nu e o voliţie 
particulară, în ce constă el? în concepţia lui 
Kant, a acţiona moral înseamnă a acţiona 
potrivit datoriei. Simţămintele şi înclina¬ 
ţiile nu pot fi motivul unei acţiuni morale, 
pentru că acestea, oricît de dezirabile şi de 
admirabile ar putea să pară, nu sînt supuse 
voinţei. Noi nu ne putem impune să iubim 
pe cineva, nu putem să ne sporim simpatia 
pentru cineva după vrere, şi nu poate fi de 
datoria noastră să facem ceea ce nu sîntem 
în stare — „trebuie** implică pe „pot**. Va¬ 
loarea morală a acţiunilor nu o putem mă¬ 
sura nici în funcţie de rezultatele sau con¬ 
secinţele lor, fiindcă acestea s-ar putea să 

fie mult diferite de anticipările agentului, 
din raţiuni ce nu depind de el. Unicul cri¬ 
teriu al moralităţii unei acţiuni este dacă a 
fost sau nu făcută în conformitate cu dato¬ 
ria şi în vederea acesteia. 

Aceste principii l-au făcut pe Kant să 
susţină că nu e niciodată justificat să spui o 
minciună: obligaţia de a rosti adevărul nu 
poate fi limitată de nici un fel de conside¬ 
rente lăturalnice. „Ar fi o nelegiuire să spu¬ 
nem o minciună unui ucigaş care ne întrea¬ 
bă dacă nu cumva s-a ascuns la noi în casă 
un prieten al nostru urmărit de el.“ 

Despre un singur simţămînt admite Kant 
că este moralmente important: cel ce izvo¬ 
răşte din conştiinţa legii morale şi pe care el 
o numeşte „respect“: un respect aidoma 
adoraţiei, exprimat de Kant în încheierea 
celei de a doua Critici: „Două lucruri umplu 
sufletul cu mereu nouă şi crescîndă admi¬ 
raţie şi veneraţie, cu cît mai des şi mai stă¬ 
ruitor gîndirea se ocupă cu ele: cerul înste¬ 
lat deasupra mea şi legea morală în mine.'' 

încercările lui Kant, în cea de a treia 
Critică., de a oferi o bază obiectivă (adică 
ţinînd de obiecte exterioare) judecăţii este¬ 
tice sînt un reflex al teoriei sale etice. Jude¬ 
cata estetică adevărată sau judecăţile de 
gust, cum le numeşte Kant, trebuie deose¬ 
bite de judecăţile privitoare la ceea ce e 
doar agreabil şi care diferă de la un individ 
la altul. Judecăţile estetice nu trebuie să se 
bazeze pe ceea ce se întîmplă să placă sau 
să nu placă diferiţilor indivizi, ci pe ceea ce 
este comun tuturora:,judecata de gust for¬ 
ţează acordul tuturora; iar o persoană care 
afirmă despre un obiect că e frumos pre¬ 
tinde că oricine trebuie să admire obiectul 
în cauză şi să-l declare la rîndul său frumos. 
Se solicită acordul tuturor, întrucît există 
pentru aceasta un temei comun tuturor“. 
Temeiul acesta este ceea ce Kant numeşte 
„sinţ comun“, în sensul capacităţii de a re¬ 
cunoaşte ceea ce e frumos şi de a afla de¬ 
lectare în el. Această capacitate este înru¬ 
dită cu capacităţile noastre cognitive, dar e 
diferită de ele. 

Cea de a treia Critică se ocupă, pe lîngă 
estetică, de o seamă de alte probleme, pen¬ 
tru că în a doua parte a ei tratează despre o 
capacitate pe care Kant o pune în legătură 
cu „simţul comun“, şi anume despre capa¬ 
citatea de recunoaştere a finalităţii în natură 
sau, cum îi spune el, de judecata teleologi¬ 
că. El priveşte unitatea Naturii sau a ştiinţei 

ca pe un postulat nedemonstrabil dar util, a 
cărui acceptare alimentează străduinţa con¬ 
stantă a oamenilor de ştiinţă de a subsuma 
legi ştiinţifice particulare la legi generale. 
Principiul finalităţii Naturii este înrudit cu 
această idee, el fiind un principiu despre 
care Kant susţine că este „un concept a pri¬ 
ori speciaf*. Nu e un principiu empiric, ci 
un postulat a cărui acceptare face posibile 
legile ştiinţifice. Finalitatea, sau un sistem 
ierarhic de legi empirice, nu este ceva nece¬ 
sarmente inerent obiectelor, ci ceva ce sîn- 
tem obligaţi să atribuim Naturii. 

Kant leagă ideea de finalitate de judeca¬ 
ta estetică susţinînd că recunoaşterea de 
către noi a finalităţii unui obiect duce la un 
anume gen de plăcere la care oricine poate 
accede dacă recunoaşte în mod similar 
această calitate. ,yFrumuse(ea este forma fi¬ 
nalităţii într-un obiect, întrucît o percepem 
fără reprezentarea unui scop." Kant a exer¬ 
citat o foarte mare influenţă asupra filozo¬ 
fiei ulterioare. în chip imediat, în Germa¬ 
nia, el a influenţat şcoala idealismului spe¬ 
culativ, printre aderenţii căreia s-au numă¬ 
rat *Fichte şi *Hegel. Deşi e foarte posibil 
ca în momentele lui mai pozitiviste Kant să 
fi respins speculaţiile lor, trebuie spus 
totuşi că există în scrierile sale multe ele¬ 
mente incorporabile fundamentelor metafi¬ 
zicii speculative şi pe care în această suc¬ 
cintă prezentare le-am lăsat deoparte — 
bunăoară consideraţiile sale despre „lucru¬ 
rile în sine“ (yezi Ding-an-Sich) şi „noume- 
ne“ {vezi noumen). 

karma (în sanscrită: acţiune). în hinduism 
şi în buddhism deopotrivă, acţiunea con¬ 
cepută foarte general ca un mod de viaţă şi 
ca forţă morală. în Bhagavadgită, calea 
acţiunii (karma-yoga) este prezentată ca 
una din cele trei căi pe care omul poate 
ajunge să se unească cu divinitatea, cele¬ 
lalte două fiind calea înţelepciunii (jnclna- 
yoga) şi calea devoţiunii (bhakti-yoga). 
Karma determină dacă o persoană va re¬ 
naşte într-o condiţie fericită sau într-una 
nefericită {vezi samsăra). 

Kepler {sau Keppier), Johannes (1571- 
1630). Filozof german care a studiat la 
Tiibingen, a predat matematica la Graz şi 
Linz şi a lucrat ca asistent al lui Tycho Brahe. 
Urmîndu-1 pe Copemic, Kepler a susţinut 
aplicarea principiilor matematice în astro¬ 
nomie, dar a corectat descrierea pitagorică a 

mişcării uniforme a planetelor pe orbite 
sferice. Potrivit celor trei legi ale lui Kepler, 
explicate de *Newton, planetele se mişcă pe 
orbite eliptice avînd în unul din focare Soa¬ 
rele; mişcarea lor nu e uniformă, iar perioa¬ 
da lor de revoluţie în jurul Soarelui este 
proporţională cu distanţa lor faţă de acesta. 

Keynes, John Maynard (1883-1946). Eco¬ 
nomist britanic, fiul lui J. N. *Keynes. Lu¬ 
crarea sa A General Theory of Employment, 
Interest and Money (1936) a revoluţionat 
gîndirea economică, iar politicile care s-au 
revendicat de la ea au călăuzit, în bine sau 
în rău, multe ţări, pînă cînd s-a produs o 
contrarevoluţie în anii ’70. 

Keynes a scris o importantă lucrare filo¬ 
zofică, A Treatise on Probability (1921), 
despre *probabilitate şi * inducţie, în care a 
argumentat că probabilitatea se aplică doar 
la propoziţii (nu şi la evenimente) şi este 
obiectivă în sensul că o propoziţie are întot¬ 
deauna o anumită probabilitate, indiferent 
dacă noi o recunoaştem sau nu. Probabi¬ 
lităţile se atribuie însă propoziţiilor numai 
în relaţie cu anumite alte propoziţii luate ca 
premise (sau ca date). Cu alte cuvinte, pu¬ 
tem vorbi doar de probabilitatea (obiectivă) 
a lui p dată fiind premisa q\ sau de proba¬ 
bilitatea lui p relativ la datele r şi s. Legă¬ 
tura dintre inducţie şi probabilitate se face 
traducînd expresia ,p are o mare probabili- 
tate“ prin expresia a fost obţinută prin- 
tr-o inducţie justificabilă**. Modul cum tra¬ 
tează Keynes inducţia justificabilă prezintă 
asemănări cu cel al lui Mill (vezi metodele 
Mill), unde importanţa centrală revine va¬ 
rietăţii cazurilor confirmatoare (vezi confir¬ 
mare) şi nu numărului lor (vezi varietate 
independentă limitată, principiul v.i.l.). 

Keynes, John Neville (1852-1949). Logi¬ 
cian şi economist britanic, profesor de 
ştiinţe umane (moral Science) la Cam- 
bridge. Principala sa lucrare este Formal 
Log/c (1884). 

Kierkegaard, Soren (1813-1855). Filozof 
şi scriitor religios danez. în 1830 s-a înscris 
la Universitatea din Copenhaga, în aparenţă 
ca să studieze teologia; de fapt, cea mai 
mare parte din timp a citit literatură şi filo¬ 
zofie, care se aflau, în Danemarca din acea 
vreme, sub puternica înrîurire a culturii 
germane, îndeosebi a filozofiei lui *Hegel. 
în 1840 s-a logodit cu Regina Olsen, dar cu- 


rînd a rupt logodna în urma concluziei că mi¬ 
siunea personală ce o avea de la Dumnezeu 
de a fi scriitor era incompatibilă cu căsnicia. 

Prima carte semnificativă a lui Kierke¬ 
gaard a fost disertaţia sa Om Begrebet Ironi 
(Conceptul de ironie) (1841), lucrare de o 
izbitoare originalitate, care critică postulate 
hegeliene de bază şi reprezintă încă şi 
astăzi o contribuţie importantă în acest 
perimetru tematic. Polemica lui Kierke¬ 
gaard cu Hegel a continuat în scrierile lui 
filozofico-estetice („pseudonime**) timpu¬ 
rii, fiind formulată uneori chiar din titluri: 
de exemplu, Enten-Eller (Sau-Sau) (1843), 
Philosophiske Smuler (Fragmente filozofi¬ 
ce) (1844) şi Afsluttende Uvidenskabelig 
Efterskrift (Postscriptum definitiv şi ne- 
ştiinţific) (1846), ultima fiind în fapt un vo¬ 
lum masiv care cuprinde doctrina kierke- 
gaardiană a „adevărului subiectiv**. Printre 
lucrările de mai tîrziu, mai direct creştine, 
se numără: Kjerlighedens Gjerninger (Ope¬ 
rele iubirii) (1847), Christelige Taler (Cu- 
vîntări creştine) (1848) şi Sygdomen TU 
Daden (Boala către moarte) (1849). 

Accentul pus de Kierkegaard pe impor¬ 
tanţa primordială a „individului existent**, 
împreună cu analiza unor elemente ale 
conştiinţei religioase cum sînt credinţa, op¬ 
ţiunea, deznădejdea şi cutremurarea au de¬ 
venit foarte influente după 1918, mai ales 
în Germania. în particular, Kierkegaard a 
înrîurit profund numeroşi teologi protes¬ 
tanţi şi filozofi existenţialişti, ca *Barth, 
*Heidegger, *Jaspers, *Marcel şi *Buber. 
Vezi existenţialism. 

Kripke, Saul (1941-). Logician şi filozof 
american care a realizat importante înnoiri 
tehnice în * logica modală şi în * teoria ade¬ 
vărului şi a emis idei influente în filozofia 
limbajului şi în metafizică. în studii ca 
„Naming and Necessity** (1972) argumen¬ 
tează că *numele proprii au semnificaţie în 
virtutea referinţei lor, adică a lucrurilor la 
care se referă, şi nu datorită descripţiilor ce 
le sînt asociate, şi că enunţurile de identi¬ 
tate adevărate în care apar nume proprii sau 
expresii echivalente sînt adevărate cu nece¬ 
sitate. A dat o nouă semnificaţie ideii că un 
lucru sau o specie naturală posedă proprie¬ 
tăţi esenţiale şi a argumentat împotriva te¬ 
zei materialiste că stările mentale sînt iden¬ 
tice cu stările cerebrale corespunzătoare 
(vezi teoria identităţii spirit-corp). 

Langer, Susanne K. (1895-1985). Filozof 
american, cu influenţă în domeniile anali¬ 
zei lingvistice şi al esteticii, autoarea lu¬ 
crării An Introduction to Symbolic Logic 
(1937). Principala sa lucrare, Philosophy in 
a New Key (1942), propune o teorie a artei 
ca articulare a emoţiilor umane. 

lanţ al fiinţei. Metaforă semnificînd ordi¬ 
nea, unitatea şi completitudinea lumii cre¬ 
ate, gîndită ca un lanţ ce cuprinde toate po¬ 
sibilităţile de existenţă, de la Dumnezeu 
pînă la cea mai infimă particulă a materiei 
neînsufleţite. Ideea are o lungă istorie, por¬ 
nind din dialogul platonician Timaios şi 
constituind mai apoi imaginea de bază me¬ 
dievală şi renascentistă a unei organizări 
ierarhice a universului. Vezi şi Lovejoy. 

Lao zi. Vezi Daoism. 

Laplace, Pierre Simon de (1749-1827). 
Matematician şi filozof francez. Principale¬ 
le sale publicaţii filozofice sînt Exposition 
du systeme du monde (1798) şi Essai philo- 
sophique sur Ies probabilites (1814). 

Laplace este cunoscut mai cu seamă pen¬ 
tru credinţa sa în determinismul mecanic şi 
pentru întemeierea probabilităţii pe exami¬ 
narea combinaţiilor de cazuri echiposibile. 
Echiposibilitatea alternativelor este eviden¬ 
ţiată prin aplicarea principiului ♦indiferen¬ 
ţei, iar Laplace subscrie la interpretarea su¬ 
biectivă a acestui principiu. A adus nume¬ 
roase contribuţii în teoria matematică a 
probabilităţii. Determinismul lui Laplace se 
baza pe marele succes al mecanicii new- 
toniene, iar în particular, el însuşi a demon¬ 
strat stabilitatea mecanică a sistemului so¬ 
lar. în acest fel facea de prisos intervenţia 
rectificatoare a divinităţii; de unde faimoa¬ 


sa replică pe care a dat-o lui Napoleon în 
privinţa lui Dumnezeu: „Je n ’ai pas besoin 
de cette hypothese. “ 

legalism (în chineză, fa jia: şcoala legii). 
Şcoală de gîndire care s-a dezvoltat în sta¬ 
tul Qin. Doctrinele şcolii au contribuit la 
unificarea de către acest stat a regatelor din 
centrul Chinei în anul 221 a.Chr. Teoreti¬ 
cienii ei de frunte, Shang Yang (m. 330 
a.Chr.) şi HanFei (m. 233 a. Chr.) repudi¬ 
au toate valorile morale tradiţionale, ridi- 
cînd la rangul de criteriu suprem slujirea 
statului. Printr-un sistem de recompense şi 
pedepse cuprinse într-un cod juridic rigid, 
întreaga activitate umană era dirijată în sen¬ 
sul sporirii puterii statului şi a cîrmuitorului 
său, atît pe plan intern cît şi pe plan extern, 
în acest scop populaţiei i se impunea să se 
ocupe numai de agricultură şi de arta mili¬ 
tară, toate formele alternative de activitate 
socială fiind interzise. 

legea lui Hume. Denumirea tot mai răspîn- 
dită a tezei lui Hume că *eroarea naturalistă 
este într-adevăr o eroare (logică); şi că deci 
nu se pot deduce concluzii despre ceea ce 
trebuie să fie din premise care enunţă doar 
ce a fost, ce este sau ce va fi — şi nici vice¬ 
versa. 

legea lui Leibniz. Principiul că dacă un 
lucru e identic cu un altul, atunci în mod 
necesar tot ce e adevărat despre unul din ele 
este adevărat şi despre celălalt. Afirmaţia 
pare evident adevărată. Totuşi, pentru a fi 
realmente adevărată, ea trebuie interpretată 
ca avînd o sferă de aplicabilitate limitată. 
Căci, fiind valabilă pentru proprietăţile rea¬ 
le ale lucrurilor identice, ea nu este totuşi 
valabilă pentru acele proprietăţi speciale şi 

factice pe care le reprezintă credinţele 
oamenilor despre acele lucruri, nici pentru 
toate reacţiile ce pot izvorî din aceste cre¬ 
dinţe. Este, bunăoară, posibil ca oamenii să 
nu ştie că Luceafărul de dimineaţă este 
(acelaşi corp ceresc cu) Luceafărul de sea¬ 
ră, astfel încît credinţele şi reacţiile lor faţă 
de ceea ce de fapt este o aceeaşi planetă să 
fie diferite, în funcţie de descripţia ce i se 
aplică. Vezi sofismul omului mascat. 

legi ale naturii. Principii ce pot fi fie pre¬ 
scriptive, fie descriptive, dar trebuie să fie 
totdeauna într-un anumit sens naturale. 1. 
Legea prescriptivă a naturii este concepută 
ca un sistem fundamental de norme morale, 
necesitatea conformării la ele fiind de ordin 
moral. Această concepţie este adesea pusă 
în legătură cu *teologia naturală, fiind 
atunci privită în contrast cu revelaţia. 
Conţinutul unor porunci fundamentale, deşi 
susţinut de autoritatea divinităţii, nu se 
comunică prin revelaţii speciale, ci se con¬ 
sideră a fi accesibil raţiunii naturale. 2. 
Legile descriptive ale naturii se consideră 
că se bucură de atributul necesităţii (non- 
logice), în virtutea căruia nu pot fi încăl¬ 
cate: o excepţie autentică {vezi miracol) 
n-ar face decît să arate că ceva despre care 
s-a crezut că este o asemenea lege, de fapt 
nu este. Despre natura acestei necesităţi şi 
chiar despre realitatea ei s-au purtat ample 
controverse, mulţi filozofi fiind de părere 
că *Hume a dovedit că în lumea non-lin- 
gvistică nu există nici necesitate logică, nici 
de vreun alt fel. Propoziţiile care enunţă 
asemenea legi ale naturii, numite Propoziţii 
nomologice, nu sînt de forma „Nu se întîm- 
plă în fapt ca ceva să fie X fără a fi ci de 
forma „Orice X este cu necesitate Deo¬ 
sebirea crucială dintre cele două feluri de 
Propoziţii constă în aceea că din cele din 
urmă decurg condiţionale optative şi 
contrafactuale {vezi condiţional), pe cînd 
din primele nu. Vezi inevitabilitate. 

Legile lui de Morgan. Două legi logice 
purtînd numele lui Augustus de Morgan 
(1806-1871), unul dintre pionierii abordă¬ 
rii algebrice a logicii. Prima se formulează 
în simboluri prin -{p &q) = -pv -q\ adică, 
a nega o conjuncţie revine la a aserta *ne- 
gaţia a cel puţin unuia dintre enunţurile ce 


o compun (şi viceversa). Cea de a doua se 
formulează prin -{p w q)=-p &,-q ş\ spu¬ 
ne că a nega disjuncţia dintre p şi ^ revine 
la a aserta atît negaţia lui p cît şi negaţia lui 
q (şi viceversa). 

legitimare (în engleză, vindication). Justi¬ 
ficare a *inducţiei, care încearcă să arate 
că, deşi poate rămîne nelămurit dacă induc¬ 
ţia va funcţiona sau nu, folosirea ei este 
raţională pentru că inducţia va funcţiona 
dacă în genere există vreo metodă care să 
funcţioneze. Universul viitor poate să cu¬ 
prindă regularităţi sau să fie haotic. Dacă în 
el există regularităţi, inducţia va fi cea mai 
bună linie de urmat. Iar dacă e haotic, nu va 
fi aplicabilă nici o metodă, şi în aceste con¬ 
diţii cine se serveşte de inducţie nu va 
obţine rezultate mai proaste decît cei ce nu 
se servesc de ea. Compară pariul lui Pascal. 

Leibniz, Gottfried Wilhelm (1646-1716). 
Filozof german născut la Leipzig. Cea mai 
mare parte din viaţă a petrecut-o în servi¬ 
ciul diverşilor membri ai nobilimii germa¬ 
ne, ceea ce însă nu l-a împiedicat să desfă¬ 
şoare o extrem de variată activitate intelec¬ 
tuală. A fost nu numai filozof şi matemati¬ 
cian, ci şi istoric şi jurist. Pesemne că din 
pricina acestor multiple activităţi nu a putut 
lăsa în urma sa un magnum opus filozofic. 
Nici una din cele două cărţi de filozofie ale 
sale. Noi eseuri asupra intelectului ome¬ 
nesc (c. 1705) şi Teodiceea (1710), nu ofe¬ 
ră o expunere completă a filozofiei sale; ele 
se cer întregite cu referinţe la numeroasele 
sale scrieri de mai mică amploare. 

Liniamentele generale ale filozofiei lui 
Leibniz sînt destul de clare. în contrast cu 
concepţia spinozistă a unei substanţe unice, 
Leibniz declară că există o infinitate de 
substanţe, create şi menţinute în existenţă 
de către Dumnezeu. Lumea alcătuită din 
aceste substanţe este cea mai bună cu putin¬ 
ţă, fiind creată de Dumnezeu tocmai pentru 
că este cea mai bună lume posibilă. Fiecare 
substanţă este simplă, adică fără părţi, drept 
care Leibniz o numeşte „monadă“, termen 
ce înseamnă „unitate“. Substanţele sînt, de 
asemenea, imateriale, putînd de aceea să fie 
numite suflete. Leibniz nu adoptă însă un 
punct de vedere fenomenalist, reducînd 
substanţele materiale la clase de idei ale 

unor agenţi conştienţi. In viziunea sa, sub¬ 
stanţele materiale au o existenţă indepen¬ 
dentă, fiind compuse din clase de substanţe 
care, deşi imateriale, nu sînt conştiente. 
Strict vorbind, nici o substanţă creată nu 
acţionează asupra vreunei alte substanţe; 
monadele, spune Leibniz, „nu au ferestre 
pe care să poată intra sau ieşi ceva“ {Mona- 
dologia, par. 7). De unde nu urmează însă 
că ar fi lipsit de sens să se vorbească despre 
cauze şi efecte. Deşi nici o substanţă creată 
nu acţionează realmente asupra vreuneia 
din celelalte. Dumnezeu a prestabilit o ar¬ 
monie între stările tuturor substanţelor cre¬ 
ate, astfel încît este în principiu posibil ca 
din orice stare a oricărei substanţe să fîe 
inferată o stare corespunzătoare a oricărei 
alte substanţe {vezi ceasornice, imaginea 
celor două). In limbajul lui Leibniz, Dum¬ 
nezeu a creat substanţele în aşa fel încît 
fiecare din ele să le „exprime“ pe toate ce¬ 
lelalte. Atunci cînd sînt mai uşor de inferat 
din stările substanţei A stările substanţei B 
decît viceversa, spunem că A este „cauza“ 
lui B. 

Fiecare substanţă exprimă întregul uni¬ 
vers în virtutea faptului că îl percepe. O 
substanţă mai are şi ceea ce Leibniz 
numeşte „apetiţie“; pentru că deşi nu acţio¬ 
nează asupra nici unei alte substanţe, ea 
acţionează, iar acţiunea sa îmbracă forma 
apetiţiei, a năzuinţei spre un scop. Folosind 
terminologia aristotelică, Leibniz numeşte 
adesea acest scop „forma“ substanţei res¬ 
pective. Actele unei substanţe nu sînt alea¬ 
torii, ci se integrează unei serii guvernate 
de legi, astfel încît „prezentul poartă în el 
viitorul şi este încărcat de trecut“ {Noi 
eseuri, Prefaţă). O fiinţă omniscientă, cum 
este Dumnezeu, poate spune dinainte tot 
ceea ce va face o substanţă; mai mult chiar: 
tocmai pentru că Adam va alege să muşte 
din măr. Dumnezeu se hotărăşte să-l creeze 
pe acel Adam pe care în fapt îl creează. Cu 
toate acestea, Leibniz insistă că voinţa 
omului este liberă. 

Chiar dacă putem avea îndoieli în pri¬ 
vinţa coerenţei sale, sistemul însuşi pare cît 
se poate de clar. Nu este însă nicidecum la 
fel de clar de ce a formulat Leibniz concep¬ 
ţii ce sună atît de straniu. în 1900 Bertrand 
Russell a publicat un important studiu, O 

expunere critică a filozofiei lui Leibniz, în 
care a atras atenţia asupra rolului pe care-1 
joacă în această filozofie logica. Russell 
vorbeşte aici de logică într-un sens larg, 
incluzînd în ea teoriile privind structura 
propoziţiei şi natura adevărului. Acest mod 
de a aborda gîndirea lui Leibniz este edifi¬ 
cator încă şi astăzi. Leibniz considera că, în 
ultimă analiză, orice Propoziţie este de for¬ 
ma subiect-predicat; şi, în plus, că ori de 
cîte ori facem o aserţiune, spunem în fapt 
că noţiunea predicatului este cuprinsă în 
noţiunea subiectului. Astfel, de exemplu, a 
spune că lulius Cezar e un personaj celebru 
înseamnă a spune că noţiunea de personaj 
celebru este cuprinsă în noţiunea de lulius 
Cezar. Dacă Propoziţia e adevărată, noţiu¬ 
nea predicatului este cuprinsă în cea a 
subiectului; iar dacă e falsă, atunci noţiunea 
predicatului nu e cuprinsă în cea a subiec¬ 
tului. Ideea de cuprindere a predicatului în 
subiect ne este familiară din felul cum a fo- 
losit-o mai tîrziu Kant; dar în timp ce Kant 
avea în vedere numai acele Propoziţii care 
sînt logic adevărate, Leibniz aplica această 
teză la toate Propoziţiile adevărate. Din 
concepţia sa despre adevăr, Leibniz deriva 
consecinţa că orice substanţă trebuie să 
aibă o „noţiune completă“, adică o noţiune 
ce conţine tot ce poate fi enunţat adevărat 
despre respectiva substanţă. Oamenii nu 
posedă asemenea noţiuni — ideea pe care 
chiar şi cel mai erudit dintre istorici o are 
despre lulius Cezar este departe de a fi o 
noţiune completă a lui Cezar — dar aseme¬ 
nea noţiuni există, iar o fiinţă omniscientă 
cum este Dumnezeu are noţiuni complete 
despre toate substanţele individuale. 

Ideea de noţiune completă are pentru 
Leibniz importante consecinţe metafizice. 
Întîi, dat fiind că o cunoaştere a tot ceea ce 
i se întîmplă unei substanţe individuale 
poate fi în principiu derivată exclusiv din 
noţiunea ei completă, Leibniz argumentea¬ 
ză că fiecare substanţă este independentă de 
toate celelalte din univers. în felul acesta el 
stabileşte caracterul „etanş“ închis al sub¬ 
stanţei. în al doilea rînd, dat fiind că noţiu¬ 
nea completă a unei substanţe cuprinde 
toate stările ei din fiecare moment, Leibniz 
susţine că o substanţă nu poate fi decît un 
întreg guvernat de legi, astfel încît din ori- 

care din stările ei este în principiu posibil să 
fie inferată oricare alta. Leibniz pare a cre¬ 
de, de asemenea, că acest lucru este posibil 
numai dacă o substanţă năzuieşte spre un 
scop, aşa cum Aristotel privea sufletul ca 
năzuind spre un scop, fiind astfel demon¬ 
strat şi caracterul substanţei de a fi aidoma 
sufletului. O altă consecinţă este aşa-numi- 
ta * identitate a indiscernabilelor. Noţiunea 
completă a unei substanţe trebuie să fie 
suficientă pentru identificarea acelei sub¬ 
stanţe, de unde decurge că o noţiune com¬ 
pletă poate avea doar un singur exemplar. 
Cu alte cuvinte: dacă ni se dau descrierile 
complete a două substanţe ostensibil dife¬ 
rite, A şi B, şi cele două descrieri sînt întru 
totul la fel, atunci şi ,^5“ nu pot fi decît 
nume diferite ale aceleiaşi substanţe. 

Concepţiile logice ale lui Leibniz îl pun 
pe acesta în faţa unor mari dificultăţi. Teza 
că toate Propoziţiile sînt în cele din urmă de 
forma subiect-predicat a fost atacată de 
Russell pe temeiul că acele raţionamente 
logice care depind de proprietăţi ale ♦rela¬ 
ţiilor nu pot fi reformulate după tiparul su¬ 
biect-predicat. Unii interpreţi moderni ai 
gîndirii lui Leibniz susţin că el n-a urmărit 
niciodată să reducă Propoziţiile relaţionale 
la cele de forma subiect-predicat; în mod 
sigur, dacă a facut-o, a greşit. Leibniz se lo¬ 
veşte şi de o altă dificultate. Spuneam mai 
înainte că ceea ce el afirmă despre toate 
adevărurile, Kant afirmă numai despre Pro¬ 
poziţiile logic adevărate. întrebarea care 
se pune este în ce fel poate să distingă Leib¬ 
niz Propoziţiile care sînt logic necesare de 
cele ce nu sînt aşa. La această întrebare el 
oferă două răspunsuri diferite dar înrudite. 
Spune mai întîi că deşi predicatul unui ade¬ 
văr care nu e logic necesar este totuşi cu¬ 
prins în subiect, învederarea acestui lucru 
ar reclama o analiză infinită. Un adevăr e 
logic necesar nu doar pentru că predicatul 
se află cuprins în subiect (ca la Kant), ci 
pentru că incluziunea predicatului în su¬ 
biect poate fi demonstrată într-un număr 
finit de paşi. în al doilea rînd, un adevăr ce 
nu este logic necesar depinde, în ce priveşte 
faptul de a fi adevăr, de voinţa lui Dumne¬ 
zeu; pe cînd adevărurile logic necesare sînt 
adevăruri eterne ce nu depind de voinţa lui 
Dumnezeu. Cele două răspunsuri se înru¬ 


desc prin faptul că ceea ce Dumnezeu vrea 
să creeze este un univers infinit, şi cum fie¬ 
care substanţă le exprimă în mod necesar 
pe toate celelalte, ea trebuie, deşi e indivizi¬ 
bilă, să fie de o complexitate infinită. 

Se vede aici importanţa pe care o are în 
filozofia lui Leibniz conceptul de voinţă a 
lui Dumnezeu. Acest concept joacă de fapt 
aici un dublu rol. Pe de o parte, el îi permite 
să marcheze o importantă deosebire dintre 
concepţia sa şi cea a lui Spinoza; pe de altă 
parte, îi serveşte drept instrument al unei 
construcţii apriorice. Să începem cu primul 
aspect: Leibniz era de acord cu Spinoza că 
totul e explicabil. „Nici un fapt — scrie el 
— nu poate fi adevărat sau real, nici o Pro¬ 
poziţie veridică, fără să existe un temei, o 
raţiune suficientă pentru care lucrurile sînt 
aşa şi nu altfel“ (Monadologia, par. 32) şi 
numea aceasta principiul *raţiunii suficien¬ 
te. El se deosebea însă de Spinoza negînd 
că orice explicaţie este o deducţie din ade¬ 
văruri logic necesare. De exemplu, ar fi pu¬ 
tut să existe *legi ale naturii diferite de cele 
ce există în fapt; cele ce există în fapt se 
datoresc voinţei lui Dumnezeu. Legile na¬ 
turii sînt într-adevăr necesare; nu este, de 
exemplu, întîmplător că lumina se propagă 
în linie dreaptă. Ele nu sînt însă logic nece¬ 
sare, ci ipotetic necesare. Sînt necesare, 
adică, dat fiind că lucrurile stau într-un 
anumit fel — şi anume dat fiind că există o 
divinitate creatoare care ia anumite decizii 
şi nu altele. 

Conceptul de necesitate ipotetică îi per¬ 
mite totodată lui Leibniz să ofere răspun¬ 
suri la probleme pe care le ridică libertatea 
umană. El dorea să susţină că voinţa e li¬ 
beră; filozofia sa pare însă că primejduieşte 
libertatea în două feluri. Mai întîi, dacă fie¬ 
care substanţă are o noţiune completă care 
acoperă tot ceea ce face ea — o noţiune, de 
altfel, pe care Dumnezeu o avea înainte de 
a fi creat acea substanţă — cum mai poate 
fi liberă o fiinţă omenească? în al doilea 
rînd, principiul raţiunii suficiente înseamnă 
că orice acţiune umană este explicabilă. 
Dar dacă a explica ceva înseamnă a arăta că 
acest ceva decurge din anumite legi nece¬ 
sare, cum ar putea o fiinţă umană să facă 
altceva decît ceea ce face? Răspunsul lui 
Leibniz este că existenţa, să zicem, a unui 



Adam care va muşca din măr nu e logic ne¬ 
cesară; ea este doar ipotetic necesară, dat 
fiind că Dumnezeu vrea să creeze cea mai 
bună lume posibilă, iar un Adam de un anu¬ 
mit fel e o parte indispensabilă a unei ase¬ 
menea lumi. Cît priveşte legile necesare 
care determină actele unei fiinţe umane, 
Leibniz ar spune că este, ce-i drept, ade¬ 
vărat că noi acţionăm în mod necesar în 
sensul celui mai puternic motiv; motivele 
însă „înclină fără a necesita**, înţelegînd 
prin asta că ceea ce facem este doar ipote¬ 
tic necesar şi că din punct de vedere logic 
este oricînd posibil să facem o altă alegere 
decît cea pe care o facem în fapt. 

Celălalt rol pe care conceptul voinţei lui 
Dumnezeu îl joacă în filozofia lui Leibniz 
este acela de instrument în construcţia apri¬ 
orică a universului; construcţie ce-i permite 
lui Leibniz să spună, independent de expe¬ 
rienţă, cum arată cu necesitate universul. 
Dumnezeu vrea să creeze cea mai bună 
lume posibilă, iar Leibniz consideră că noi 
putem formula anumite trăsături pe care o 
asemenea lume le posedă în mod necesar. 
Cum Leibniz era un mare matematician, 
nu-i cu totul surprinzător că aceste trăsături 
ale celei mai bune lumi corespund trăsă¬ 
turilor pe care le caută matematicianul în 
sistemele sale deductive. Axiomele sale 
(vezi axiomă) trebuie să fie fertile — să ge¬ 
nereze teoremele de care e nevoie — şi, de 
asemenea, economice; în mod similar, 
Leibniz spune că Dumnezeu creează, cu 
cele mai economice mijloace, cea mai bo¬ 
gată lume cu putinţă. Principiul urmat de 
Dumnezeu în opera sa este numit uneori de 
Leibniz „principiul optimului**; alteori îl 
numeşte, producînd confuzie, „principiul 
raţiunii suficiente**, restrîngînd aici acest 
principiu la acele adevăruri care nu sînt lo¬ 
gic necesare. în acest sens, principiul raţiu¬ 
nii suficiente joacă un rol important într-o 
controversă purtată de Leibniz cu *Newton 
în ultimii săi ani de viaţă. Leibniz susţinea 
că ideea newtoniană a *spaţiului absolut, 
adică a unui spaţiu independent de obiecte¬ 
le spaţiale, contravine principiului raţiunii 
suficiente şi a avansat o altă concepţie, po¬ 
trivit căreia spaţiul este o ordine a coexis¬ 
tenţelor şi, ca atare, este în realitate insepa¬ 
rabil de obiectele aflate în relaţii spaţiale. 


Nu a izbutit, cu toate acestea, să-i conver¬ 
tească pe adepţii teoriei newtoniene a spa¬ 
ţiului absolut, teorie ce a rămas dominantă 
în tot secolul al XVIII-lea. 

Lenin, Vladimir Ilici (1870-1924). Revo¬ 
luţionar marxist rus a cărui principală con¬ 
tribuţie în filozofie o constituie cartea sa 
Materialism şi empiriocriticism (1908), în 
care îi atacă pe unii autori marxişti pentru 
faptul că apărau un „idealism subiectiv** 
(vezi idealism) berkeleyan. în această carte 
Lenin a expus o teorie a cunoaşterii prelua¬ 
tă apoi în marxismul sovietic ortodox; con¬ 
form acestei teorii, ideile sînt „copii** sau 
„reflectări** ale realităţii. Pe cînd se afla în 
exil, Lenin a mai întreprins un studiu apro¬ 
fundat (1914-1916) al lui Hegel, conspec¬ 
tele sale fiind publicate după moartea sa 
sub titlul Caiete filozofice, în ele, Lenin 
sublinia importanţa studierii lui Hegel pen¬ 
tru o înţelegere corectă a marxismului. 

Lessing, Gotthold Ephraim (1729-1781). 
Dramaturg, estetician, istoric şi teolog ger¬ 
man. în cea mai cunoscută lucrare a sa, 
Laokoon (1766), Lessing încearcă să se 
opună influenţei esteticii clasice franceze, 
pledînd pentru ideea unei arte neîngrădite 
de consideraţii formale şi întemeiate pe 
exprimarea liberă a sentimentelor. Această 
viziune avea să atragă mai tîrziu mai mulţi 
romantici, deşi Lessing însuşi nu a fost 
considerat un teoretician romantic. 

Spre sfîrşitul vieţii, Lessing se ocupă din 
ce în ce mai mult de teoria istoriei şi de 
teologie. Studiile sale teologice s-au bucu¬ 
rat de influenţă în gîndirea religioasă din 
secolul al XlX-lea, iar Kierkegaard le-a 
acordat un mare respect. 

Leucip din Milet (450^20 a.Chr.). Filozof 
grec ce pare să fi preluat anumite sugestii 
de la Melissos, Empedocle şi Anaxagoras, 
creînd prima cosmologie univoc atomistă. 
Aceasta a fost dezvoltată şi expusă mult 
mai pe larg de contemporanul său mai tînăr 
♦Democrit. Gîndirea lor, prin mijlocirea lui 
♦Epicur, ni s-a transmis cel mai bine în De 
Renim Natura (Despre natura lucrurilor) a 
lui *Lucretius. Vezi presocratici. 

Levi-Strauss, Claude (1908-). Antropolog 
francez şi promotor al *structuralismului. 



liber-arbitru şi determinism 


L 


199 


între 1934 şi 1938 a fost profesor de socio¬ 
logie la Universitatea din Sao Paolo, după 
care a condus o amplă expediţie de cerce¬ 
tări antropologice în partea centrală a Bra¬ 
ziliei. Ulterior a lucrat la New York, iar în- 
cepînd din 1950 a deţinut diverse funcţii 
academice în Franţa. 

Scrierile lui Levi-Strauss investighează 
raporturile dintre cultură (atribut exclusiv 
al umanităţii) şi natură, bazate pe caracte¬ 
ristica distinctivă a omului: capacitatea de a 
comunica prin limbaj. în cele patru volume 
dc Mythologiques (\964, 1966, 1968, 1972), 
analizează miturile, nu ca explicaţii ale 
unor fenomene naturale, ci ca încercări de 
rezolvare a unor probleme privitoare la 
existenţa umană şi la organizarea socială. 

li (termen chinezesc pentru: ordine, princi¬ 
piu). Vezi neoconfiicianism. 

liber-arbitru şi determinism. Două con¬ 
cepte filozofice aparent opuse: primul pos- 
tulînd că omul e capabil să aleagă şi să 
acţioneze în conformitate cu dictatele pro¬ 
priei sale voinţe, iar celălalt, că toate eveni¬ 
mentele, inclusiv acţiunile omului, sînt pre¬ 
determinate. De aici se iscă perplexităţi atît 
pentru scepticul religios cît şi — mai ales 

— pentru teolog. Sîntem pe de o parte ne¬ 
voiţi să admitem că în numeroase ocazii din 
viaţa de fiecare zi sîntem agenţi liberi, ca¬ 
pabili să facem anumite lucruri sau să ne 
abţinem de la ele, în funcţie doar de opţiunea 
noastră. Pe de altă parte însă, ştiinţele — şi 
aici ne interesează îndeosebi cele despre 
om — par să aibă ca presupoziţie, şi deo¬ 
potrivă ca implicaţie a rezultatelor lor, 
ideea că de fapt asemenea alternative nu 
există şi că totul, inclusiv conduitele uma¬ 
ne, se petrece în realitate cu o *inevitabili- 
tate absolută. Problema filozofică, aici, 
constă în a descoperi care sînt de fapt pre¬ 
supoziţiile şi implicaţiile celor două zone 
ale experienţei noastre şi dacă ele pot sau 
nu să fie conciliate. Adepţii uneia din con¬ 
cepţii sînt compatibil işti, adepţii celeilalte 

— incompatibil işti. Cînd problema este 
abordată într-un cadru teist, existenţa lui 
Dumnezeu ia locul realizărilor ştiinţei; 
dacă este adevărată doctrina * creaţiei, mai 
rămîne loc pentru responsabilitatea şi op¬ 
ţiunile oamenilor? în context teist se obiş¬ 


nuieşte să se vorbească despre predestinare, 
subînţelegîndu-se că totul, în particular op¬ 
ţiunile de orice fel, a fost dinainte stabilit 
prin decret divin. 

Problemele filozofice sînt într-adevăr fi¬ 
lozofice, aşadar vizează presupoziţiile şi 
implicaţiile logice, compatibilităţi le şi in- 
compatibilităţile logice (vezi Prefaţa). Prea 
adesea însă sensul lor este, din păcate, de¬ 
format prin aceea că răspunsurile incom- 
patibiliste sînt considerate a fi de la sine în¬ 
ţelese, rămînînd atunci deschisă doar între¬ 
barea factuală, nefilozofică, de a stabili ca¬ 
re dintre cele două teze incompatibile este 
adevărată. în particular, termenii de „liber- 
arbitru“ şi „determinism** sînt definiţi ade¬ 
sea în aşa fel încît unul să-l excludă expli¬ 
cit pe celălalt. Nici o dispută filozofică nu 
se rezolvă, de bună seamă, prin apel la 
autoritate. Merită totuşi, tocmai şi numai 
spre a risipi o atare prejudecată, să facem 
observaţia că mulţi dintre marii filozofi cla¬ 
sici care s-au rostit în această chestiune — 
probabil majoritatea lor — au fost compa- 
tibilişti: *Hobbes, *Leibniz, *Locke şi 
*Hume. 

în mod obişnuit noi punem în contrast 
acţiunile pornite din liberul nostru arbitru 
cu cele întreprinse sub imperiul unei com- 
pulsii. Dar chiar şi persoana care acţionea¬ 
ză sub constrîngere e un agent, pe cînd o 
persoană „înşfăcată** de o forţă majoră şi 
aruncată aidoma unui proiectil nu este. 
Fondul problemei, aici, este de a lămuri ce 
presupune în mod esenţial *acţiunea, şi nu 
existenţa liberului-arbitru în sensul curent 
al expresiei. Determinismul, tot aşa, poate 
fi examinat numai cu referire la cauze fi¬ 
zice care îşi produc cu necesitate efectele. 
Mai este însă posibil să vorbim despre o 
conduită determinată de motivele agentului 
respectiv; iar a spune că nu este aşa înseam¬ 
nă, evident, a spune implicit că nu există 
nici o alternativă. 

Problematica actuală din acest domeniu 
se centrează în jurul tezei că acţiunile uma¬ 
ne sînt sau pot fi (dacă am dispune de sufi¬ 
ciente cunoştinţe) explicate cauzal (vezi 
cauzalitate); că, adică, ele fie a) se află sub 
incidenţa unor legi fizice (cauzale), fie b) 
sînt determinate fizic (în sensul în care miş¬ 
cările obiectelor fizice neînsufleţite se con- 



^ libertarism 

sideră a fi determinate fizic). Aceasta ar pu¬ 
tea să însemne, privitor la o circumstanţă c 
(subsumabilă unei legi), că efectul său e 
a) putea fi prezis sau b) nu putea să nu se 
producă. Cînd e este o acţiune umană, ten¬ 
siunea este între caracterizarea ei ca fiind 
voluntară — dacă aceasta înseamnă că 
„stătea în puterea noastră să o săvîrşim sau 
nu, după bunul nostru plac“ — şi susţinerea 
că ea putea fi prezisă sau că (dată fiind cir¬ 
cumstanţa c) e nu putea să nu se producă. 
Dar negarea faptului că acţiunile umane in¬ 
tră în sfera cauzalităţii în înţelesul obişnuit 
ce se dă acesteia creează probleme. în ce 
sens putem spune deci că noi cauzăm pro¬ 
priile noastre acţiuni (şi ca atare sîntem răs¬ 
punzători de ele, după cum se spune că re¬ 
zultă din conceptul de liber-arbitru — vezi 
responsabilitate) şi nu că ele ni se întîmplă 
doar, în mod accidental? Compatibiliştii 
consideră că ideea de liber-arbitru implică 
în mod necesar cauzalitatea. 

libertarism (în engleză libertarianism — 
n.t.) 1. Concepţie, opusă *determinismului, 
potrivit căreia anumite acţiuni umane nu 
sînt (sau nu sînt în întregime) guvernate de 
legi cauzale necesare. 2. Liberalism politic 
şi economic integral, opus oricăror îngră¬ 
diri sociale şi juridice ale libertăţii indivi¬ 
duale. în acest sens termenul a fost introdus 
de oameni care cred că mai ales în S.U.A., 
dar nu numai aici, cei ce trec drept liberali 
simpatizează adesea mult mai mult cu so¬ 
cialismul decît cu liberalismul clasic. 

libertate 1. Libertate a voinţei (vezi liber- 
arbitru şi determinism). 2. Libertate politi¬ 
că, constînd în absenţa constrîngerilor exte¬ 
rioare. „Omul liber — scrie *Helvetius — 
este cel ce nu e în lanţuri, nu e întemniţat şi 
nici terorizat, asemeni unui sclav, de teama 
pedepsei.^ Nimeni nu e liber în toate pri¬ 
vinţele. Cineva s-ar putea să fie liber într-o 
anumită privinţă dar să fie lipsit de capaci¬ 
tatea sau dorinţa de a-şi exercita acea liber¬ 
tate, ori să fie neliber dar mulţumit cu lipsa 
sa de libertate. Întrucît cuvîntul „libertate^ 
le sună multora plăcut (pe cînd spiritele 
autoritare detestă realitatea lui) şi întrucît 
libertatea politică este într-adevăr, aidoma 
păcii, esenţialmente negativă, unii elogiază 
drept libertate pozitivă, adevărată, promo- 

varea efectivă a unei linii de conduită fa¬ 
vorite, şi nu libertatea de a face sau a nu 
face un anumit lucru. 

libertate pozitivă, conceptul de 1. p. Vezi 
libertate; Spinoza. 

limbaj, filozofia 1. Expresia „filozofia lim- 
bajului“ acoperă mai multe activităţi dife¬ 
rite. 

1. Filozofii interesaţi, să zicem, de pro¬ 
blematica intelectului şi a cunoaşterii îşi 
pot formula întrebările în mai multe feluri. 
Ei pot să întrebe de-a dreptul despre inte¬ 
lect sau cunoaştere; pot însă, la fel de bine, 
să vorbească despre conceptele de intelect, 
respectiv cunoaştere; sau pot să înceapă cu 
întrebarea, cum se folosesc cuvintele „inte- 
lect“ sau „cunoaştere**. Convingerea că 
problemele filozofice pot fi abordate pu- 
nînd întrebări despre modul de folosire a 
cuvintelor stă la baza a ceea ce uneori este 
numit *filozofie lingvistică. Despre cei ce 
practică filozofia lingvistică se spune une¬ 
ori că practică filozofia limbajului. (Avînd 
în vedere anumite neînţelegeri, nu strică, 
poate, să subliniem că acest mod de a face 
filozofie nu este nou. Atunci cînd Platon, în 
cartea I a Republicii, întreabă dacă ar fi 
drept să fie înapoiată o armă unui om de la 
care am primit-o dar care între timp şi-a 
pierdut minţile, el îi invită pe ascultători să 
se gîndească dacă ei ar spune despre un ase¬ 
menea act că este drept. Platon speră că re¬ 
flecţia asupra acestei chestiuni e de natură 
să arunce lumină asupra ideii de dreptate.) 

2. Această modalitate de investigare a 
problemelor filozofice prin reflecţie asupra 
utilizării cuvintelor generează un alt înţeles 
al sintagmei „filozofia limbajului**. Aici 
sînt la mijloc două chestiuni. Întîi, ches¬ 
tiunea generală privind îndreptăţirea abor¬ 
dării problemelor filozofice prin analiza 
modurilor de folosire a cuvintelor (vezi J. 
L. Austin; Wittgenstein). în al doilea rînd, 
filozofii care studiază modurile de folosire 
a cuvintelor folosesc ei termeni-cheie pre¬ 
cum „semnificaţie**, „referinţă**, „adevăr** 
şi „folosire** („uz**). Aceşti termeni, folosiţi 
de filozofi şi de alţii atunci cînd vorbesc 
despre limbaj, pot deveni ei înşişi obiect de 
analiză. Filozofia limbajului, potrivit aces¬ 
tei interpretări, devine atunci un studiu de 

nivel superior al „filozofiei lingvistice** şi 
al termenilor ei tehnici. 

3. Deşi interesul pentru termeni ca „sem¬ 
nificaţie**, „adevăr**, „referinţă** şi alţii de 
acest fel poate izvorî din deliberările filo¬ 
zofilor asupra metodelor lor, el se poate ivi 
şi din preocupările filozofilor privitoare la 
natura şi mecanismele limbajului, ca o te¬ 
mă interesantă în sine, şi nu doar ca un mij¬ 
loc pentru rezolvarea altor probleme filo¬ 
zofice. „Filozofia limbajului** devine atunci 
o cercetare asupra naturii limbajului şi a 
modului cum el funcţionează. O atare preo¬ 
cupare poate să ducă, ca în cazul lui Witt- 
genstein din a doua sa perioadă, la exami¬ 
narea multiplelor condiţii de care depinde 
posibilitatea limbajului în general; sau, tot 
aşa, la o discuţie detaliată pe teme cum sînt 
semnificaţia şi referinţa (vezi denotaţie; 
sens şi referinţă). în cadrul acestui tip de 
filozofie a limbajului putem detecta o dife¬ 
renţă: între cei care, precum Austin şi Witt- 
genstein, se mulţumesc să studieze funcţio¬ 
narea efectivă a limbilor naturale; şi cei ce 
consideră că limbile naturale sînt mult prea 
vagi, neclare, sau imprecise şi că au nevoie 
de regularizare. Unii dintre exponenţii 
acestei a doua direcţii consideră că meca¬ 
nismele limbajului pot fi analizate cel mai 
bine prin construirea unor limbaje artificia¬ 
le mai precise. Vezi şi semnificaţie. 

4. Expresia „filozofia limbajului** este 
folosită şi pentru a desemna discutarea pro¬ 
blemelor teoretice care se ridică atunci cînd 
lingviştii de profesie încearcă să descrie 
sintaxa (gramatica) şi semantica (semnifi¬ 
caţia) unui limbaj. Nu o dată această dis¬ 
cuţie, numită uneori „lingvistică filozofi¬ 
că**, este considerată drept o ramură a filo¬ 
zofiei limbajului. 

limbaj artificial. Vezi limbaj natural. 

limbaj formal. Sistem de semne neinter¬ 
pretat. Semnele sînt, tipic, de trei feluri: 1) 
variabile, ca de exemplu literele prepozi¬ 
ţionale p, q, r, s\ 2) conectori, ca de exem¬ 
plu V, &, care leagă semne între ele; şi 
3) instrumente de punctuaţie, de felul pa¬ 
rantezelor, menite să înlăture ambiguitatea. 
Mai există *reguli de formare, care stipu¬ 
lează cum trebuie înşirate semnele astfel 
încît să alcătuiască formule bine formate, şi 


*reguli de transformare, care stipulează 
moduri de transformare a unui şir de semne 
într-un altul. 

Limbajele formale în acest sens sînt pur 
şi simplu mulţimi de „semne** permutabile 
după nişte reguli, aidoma notaţiei folosite 
la şah. Ele pot fi însă interpretate. Astfel, 
dacă se convine că 1) variabilele reprezintă 
propoziţii, 2) v, &, reprezintă „sau**, 
„şi**, respectiv „dacă-atunci**, şi 3) regulile 
de transformare sînt tratate ca reguli de de¬ 
ducţie, atunci limbajul formal este interpre¬ 
tat drept un sistem de logică. 

Trebuie să se facă deosebire între limba¬ 
je formale (sisteme neinterpretate de „sem¬ 
ne**) şi limbaje artificiale (limbaje formale 
interpretate ce nu sînt însă limbi naturale de 
felul englezei vorbite). 

limbaj natural. O limbă obişnuită, precum 
engleza, rusa sau chineza, prin contrast fie 
cu un limbaj artificial precum Esperanto 
sau lăo^fie cu un *limbaj formal, care poa¬ 
te să nu fie mai mult decît un calcul logic 
neinterpretat. Vezi logică; metalimbaj. 

limbaj-obiect. 1. (relativ la un * metalim¬ 
baj) Limbaj despre care se discută într-un 
metalimbaj. Un asemenea limbaj poate fi el 
însuşi metalimbaj relativ la un al treilea 
limbaj. 2. (absolut) Limbaj folosit pentru a 
vorbi numai despre obiecte nelingvistice, 
cum sînt bunăoară obiectele fizice sau nu¬ 
merele. 

limbaj obişnuit. Limbajul obişnuit (neteh- 
nic, comun) se află în contrast cu limbajele 
ezoterice (cum ar fi un limbaj tehnic sau un 
jargon). De observat însă deosebirea dintre 
„uzul limbii obişnuite** şi „uzul obişnuit 
(sau curent) al «...»**. „Uzul obişnuit** 
(curent) înseamnă „uzul standard**, despre 
care se poate vorbi şi în cazul cuvintelor 
specializate. 

limbaj de ordinul întîi. Vezi calcul; logică 
de ordin superior. 

limbaj perfect din punct de vedere logic. 

Limbaj în care structura logică şi cea gra¬ 
maticală coincid perfect. Vezi formă gra¬ 
maticală; formă logică; Leibniz; logică. 

limbaj privat. Limbaj ai cărui termeni sînt 
definiţi cu referire la senzaţiile private ale 

celui ce foloseşte acest limbaj, astfel încît 
semnificaţiile lor nu-i pot fi cunoscute decît 
lui. Problemele pe care le suscită această 
noţiune sînt sugerate în Locke, Eseu asupra 
intelectului omenesc (III, (/)l-5). *Witt- 
genstein a susţinut în Philosophical Investi- 
gations imposibilitatea ca un om să aibă un 
limbaj privat din punct de vedere logic. 
Soarta disputei depinde de răspunsul la în¬ 
trebarea dacă pentru astfel de expresii pot 
să existe reguli genuine de utilizare sau 
dacă, dimpotrivă, este corect tot ceea ce uti¬ 
lizatorului i se pare corect. Remarcile lui 
Wittgenstein lasă loc pentru un dezacord: a 
prezentat el sau nu un argument, iar în caz 
că da, care este acel argument şi ce semni¬ 
ficaţie are pentru filozofia spiritului? Vezi 
şi acces privilegiat. 

limbaj privat din punct de vedere logic. 

Limbaj în care toate cuvintele se definesc 
obligatoriu cu referire la experienţa logic 
privată a utilizatorului individual al limba¬ 
jului. * Wittgenstein din a doua sa perioadă 
a sugerat că majoritatea filozofilor de după 
♦Descartes au vorbit ca şi cum orice limbaj 
ar fi neapărat de acest fel. El a argumentat 
că ideea de limbaj privat este, totuşi, în tota¬ 
litatea ei, incoerentă. Vezi şi limbaj privat. 

linie, imaginea 1. Ilustrare folosită de *Pla- 
ton în Republica (partea a IlI-a) pentru cele 
patru feluri de realitate pe care le distinge şi 
pentru felurile de cunoaştere corespunză¬ 
toare. Diviziunea de bază a liniei este în 
două părţi egale, ce corespund una cu „or¬ 
dinul vizibilului^, cealaltă cu „cel al inteli- 
gibilului“. Aceste părţi se subdivid apoi în 
aceleaşi proporţii. Compară peştera, ima¬ 
ginea p. 

Locke, John (1632-1704). Probabil cel mai 
mare şi cu siguranţă cel mai influent filozof 
englez, a cărui gîndire a pus temeliile atît 
pentru * empirismul clasic britanic, cît şi 
pentru democraţia liberală. Cele mai im¬ 
portante două lucrări filozofice ale sale, 
ambele publicate în 1690, au fost An Essay 
Concerning Human Understanding (Eseul) 
şi Two Treatises of Government (Tratate¬ 
le). Celelalte lucrări filozofice importante 
ale lui Locke au fost A Letter Concerning 
Toleration (1689), Some Thoughts Concern¬ 


ing Education (1693) şi The Reasonableness 
of Christianity, as Delivered in the Scrip- 
tures (1695). Cea mai mare parte a amplei 
corespondenţe rămase de la el este în pre¬ 
zent publicată. Caracterizarea ce se dă în 
mod obişnuit scrierilor sale, ca vădind mo¬ 
deraţie, bun-simţ şi preocupare sinceră pen¬ 
tru descoperirea adevărului, este în general 
îndreptăţită. 

Locke provenea dintr-o familie de pro¬ 
prietari rurali fără titlu nobiliar, din comi¬ 
tatul Somerset. Tatăl său a susţinut în tim¬ 
pul Războiului civil cauza Parlamentului şi 
în gîndirea lui Locke din perioada sa de 
maturitate sînt decelabile anumite aspecte 
ale ascendenţei sale puritane. în 1647 intră 
la Şcoala din Westminster, care nutrea sim¬ 
patii regaliste, de unde, în 1652, trece la 
colegiul Christ Church din Oxford. 

Oxfordul era pe atunci dominat de puri¬ 
tani. Era totodată centrul unei ample acti¬ 
vităţi ştiinţifice legate de nume ca John 
Wilkins şi Robert *Boyle. Curînd, Locke 
însuşi avea să se apuce de studii practice de 
medicină şi chimie. Cursurile adresate stu¬ 
denţilor, în bună parte scolastice, le găsea 
searbede; totuşi, după absolvirea colegiu¬ 
lui, devine profesor la Christ Church. 

Pe atunci, Locke cunoaşte îndeaproape 
cercetările lui Robert Boyle, care avea să 
exercite o influenţă substanţială asupra gîn- 
dirii sale. Boyle, savantul de frunte al An¬ 
gliei, era devotat metodei empirice şi ex¬ 
perimentale. Era totodată purtătorul de cu- 
vînt al filozofiei corpusculare, în viziunea 
căreia majoritatea schimbărilor pe care le 
sufereau proprietăţile obiectelor fizice pu¬ 
teau fi explicate ca rezultînd din rearanjări 
ale particulelor de bază ale materiei. Locke 
ajunse să împărtăşească viziunea lui Boyle, 
deşi i-a atribuit întotdeauna acesteia un 
statut ipotetic. Cam în aceeaşi perioadă se 
deşteaptă şi interesul lui Locke pentru filo¬ 
zofie, în bună parte ca urmare a lecturilor 
sale din *Descartes. în mod cert. Eseul are 
strînse legături cu opera lui Descartes, deşi 
se află adesea în opoziţie conştientă cu ea. 

Cunoştinţele de medicină ale lui Locke îl 
aduc într-un contact strîns cu politicianul 
whig de frunte lordul Ashley, ajuns ulterior 
prim-conte de Shaftesbury. în 1667 Locke 
părăseşte Oxfordul mutîndu-se pe dome- 

niul lui Ashley, în calitate de medic per¬ 
sonal al acestuia. Curînd, Ashley avea să-i 
ceară sfaturi şi în chestiuni ce nu ţineau de 
medicină, şi Locke obţine prin el o serie de 
funcţii oficiale, venind astfel în contact cu 
cercurile politice şi ştiinţifice din Londra. 
In 1668 este ales membru în Royal Society 
şi colaborează cu marele medic Thomas 
Lydenham la cercetările acestuia. între 
1675 şi 1679 trăieşte în Franţa, în principal 
din motive de sănătate, dar poate şi din pri¬ 
cina unor primejdii politice. A făcut nume¬ 
roase călătorii şi s-a întîlnit cu numeroşi 
savanţi străini. 

în 1683, după căderea şi moartea lui 
Shaftesbury, Locke s-a simţit, şi nu fără 
motiv, ameninţat, şi ca urmare s-a retras în 
Olanda, unde a rămas pînă la Glorioasa re¬ 
voluţie din 1688. Acolo a continuat lucrul 
la Eseu (început în 1671) şi la Tratate şi a 
ajuns să aibă contacte strînse cu Mişcarea 
protestatarilor (the Remonstrats' move- 
ment\ ale căror vederi teologice erau foarte 
asemănătoare vederilor sale. 

Curînd după întoarcerea sa în Anglia, 
cînd Locke avea 58 de ani, a fost publicat 
Eseul, care i-a adus repede autorului o re¬ 
putaţie considerabilă, mai ales în cercurile 
mai strîns asociate cu Royal Society. Tra¬ 
tatele au fost publicate anonim. Au urmat 
curînd după aceea alte lucrări importante 
ale sale. Deşi în ultimii lui ani era departe 
de a o duce bine cu sănătatea, Locke a pre¬ 
luat în 1696 importanta şi solicitanta fimc- 
ţie de comisar al comerţului (Comissioner 
for Trade), pe care a îndeplinit-o cu succes 
întocmai ca şi însărcinările oficiale pe care 
le avusese mai înainte. Totuşi nu s-a simţit 
îndeajuns de în puteri ca să preia o poziţie 
şi mai importantă pentru care l-a solicitat 
personal regele în 1698, astfel încît şi-a pe¬ 
trecut restul vieţii la Oates în Essex, citind, 
revizuindu-şi textele şi purtînd conversaţii 
cu prieteni cu Isaac * Newton şi Anthony 
Collins. 

Lucrarea An Essay Concerning Human 
Understanding este o evaluare critică a ori¬ 
ginilor, naturii şi limitelor raţiunii ome¬ 
neşti. Preocupările lui Locke pentru această 
problematică au izvorît din implicaţiile pe 
care noile idei şi metode ştiinţifice le aveau 
pentru opiniile curente în domeniul moralei 


şi al religiei. Vechea filozofie scolastică se 
vădea a fi nesatisfacătoare, iar Locke, îm¬ 
preună cu oamenii de ştiinţă de orientare 
empiristă din preajma sa nu puteau accepta 
reacţia raţionalistă a lui Descartes faţă de 
această filozofie. Răspunsurile lui Locke la 
problema astfel apărută au fost temeinic 
argumentate şi profund gîndite. Ele au con¬ 
stituit prima încercare din epoca modernă 
de a oferi o explicaţie detaliată în limbaj 
empirist a intelectului omenesc luînd în 
consideraţie şi noile succese ale ştiinţei. 
Aceste răspunsuri au oferit baza şi pentru 
filozofiile empiriste ale lui *Berkeley, 
*Hume şi *Enciclopediştilor francezi. 

Eseul începe cu o caracterizare a rolului 
filozofului, de salahor intelectual avînd sar¬ 
cina de a curăţi terenul şi de a îndepărta 
„ceva din molozul care stă în calea cunoaş- 
terii“ (Epistola către cititor). Dobîndirea 
efectivă de cunoştinţe Locke o lasă în sarci¬ 
na oamenilor de ştiinţă cum erau Boyle şi 
Newton. 

Cartea I este un atac împotriva doctrinei, 
pe atunci larg împărtăşite, că oamenii pose¬ 
dă anumite adevăruri înnăscute, de ordin 
moral sau speculativ, care ar constitui fun¬ 
damentul cunoaşterii. Nici unul din argu¬ 
mentele aduse în acest sens, afirmă Locke, 
nu face cît de cît plauzibilă existenţa unor 
asemenea idei înnăscute. în schimb, argu¬ 
mentează el amănunţit în Cartea a Il-a, pu¬ 
tem să explicăm cu ajutorul experienţei 
toate ideile din mintea noastră. Experienţa 
e de două feluri. Există idei ale calităţilor 
sensibile, furnizate de simţurile externe, şi 
idei obţinute prin reflecţie, cele de care de¬ 
venim conştienţi prin introspecţie, cum sînt 
ideile de gîndire, opinie sau voinţă. 

Cartea a ll-a tratează despre originile 
unui întins compartiment al ideilor noastre, 
pe care Locke le împarte în simple şi com¬ 
plexe. Ideile simple, precum cele de gal¬ 
ben, fierbinte sau dulce, nu cuprind înăun¬ 
trul lor alte idei şi, asemeni atomilor, nu pot 
fi nici create, nici distruse de noi. Ideile 
complexe sînt alcătuite din idei simple iar 
intelectul poate foarte bine să imagineze 
combinaţii complexe de idei simple care să 
nu aibă nici un corespondent în realitate — 
de exemplu, ideea de unicorn. 



^ ^ Locke 

Atunci cînd ia în discuţie ideile noastre 
despre substanţe materiale (lucruri fizice), 
Locke distinge între calităţi primare şi ca¬ 
lităţi secundare ale obiectelor (distincţie 
trasată înaintea sa de către *Galilei, Des- 
cartes şi Boyle). Calităţile primare, spune 
Locke, sînt acele calităţi care se găsesc în 
absolut toate corpurile, bunăoară solidita¬ 
tea, întinderea, forma şi mobilitatea. Locke 
considera că în cazul percepţiei, aceste cali¬ 
tăţi produc în noi idei asemănătoare cauze¬ 
lor lor. In schimb, calităţile secundare nu 
sînt altceva decît nişte forţe din obiect care 
produc în noi idei ce nu se aseamănă cu 
cauzele lor. Printre ideile astfel produse se 
numără cele de culoare, gust şi miros. Mo¬ 
dul cum explică Locke cunoaşterea lumii 
fizice prin intermediul ideilor a prilejuit 
ample critici din partea filozofilor de mai 
tîrziu; de multe ori însă criticii n-au înţeles 
corect poziţia sa. 

Locke încearcă să ofere explicaţii plau¬ 
zibile ale originii tuturor ideilor noastre 
analizînd ideile complexe în ideile de bază 
simple din care sînt alcătuite. Există însă şi 
cazuri dificile. Unul dintre ele este ideea de 
putere, înţeleasă în sens cauzal. Un altul, 
care în ochii lui Locke însuşi generează o 
dificultate majoră, îl constituie ideea de 
substanţă. Pe aceasta, considera Locke, nu 
o putem dobîndi nici prin senzaţie, nici prin 
reflecţie, substanţa fiind lucrul în care se 
consideră că subzistă calităţile, şi nu o ca¬ 
litate căreia i-ar corespunde o idee. Cartea 
a Il-a rămîne, cu toate acestea, o realizare 
remarcabilă, nu doar prin aria sa de cuprin¬ 
dere, ci şi prin acuitatea cu care sînt anali¬ 
zate în ea numeroase concepte-cheie, ca de 
exemplu cele de identitate, putere şi — în 
pofida dificultăţilor — cea de substanţă. 

Cartea a IlI-a a Eseului se ocupă de lim¬ 
baj. Deşi prezintă carenţe grave (de exem¬ 
plu, teza centrală conform căreia cuvintele 
ar fi nume ale ideilor), aduce şi ea contribu¬ 
ţii de netăgăduit, printre care, nu în ultimul 
rînd, recunoaşterea importanţei ce o are o 
teorie satisfăcătoare a limbajului pentru 
orice teorie a intelectului. Locke impută 
limbajului grave imperfecţiuni. Teza sa că 
limbajul folosit de noi în clasificarea lucru¬ 
rilor din lume se bazează necesarmente pe 
ceea ce noi credem a fi calităţile esenţiale 

ale lucrurilor (esenţele nominale) şi nu pe o 
cunoaştere certă a esenţelor reale ale obiec¬ 
telor înseşi a fost o critică elocventă a pro¬ 
gramului raţionalist de edificare a ştiinţei 
preconizat de Descartes şi *Spinoza. 

în cea de a patra şi ultima carte a Eseu¬ 
lui, Locke expune în chip pozitiv propria sa 
teorie a cunoaşterii. Deşi în anumite pri¬ 
vinţe importante îl urmează pe Descartes, 
deosebirile scot în evidenţă prăpastia dintre 
cele două concepţii. Asemeni lui Descartes, 
Locke socoteşte că unitatea de bază a cu¬ 
noaşterii este intuiţia. Avem o cunoaştere 
intuitivă imediată despre propria noastră 
existenţă. Putem de asemenea cunoaşte dife¬ 
rite lucruri prin deducţie sau demonstraţie, 
ca de exemplu în calculul matematic, unde 
fiecare pas al raţionamentului se caracteri¬ 
zează prin certitudine intuitivă. Locke con¬ 
sidera că în mod asemănător putem demon¬ 
stra existenţa lui Dumnezeu. Mai consi¬ 
dera, tot aşa, că prin simţuri dobîndim cu¬ 
noaştere certă despre existenţa obiectelor 
fizice particulare pe care le putem vedea, 
pipăi etc. Locke diferă de Descartes prin 
teza că nu putem avea cunoaştere certă a 
adevărurilor generale despre lume. Ştiinţele 
naturii nu pot aspira niciodată decît la o 
mare probabilitate. Ceea ce — adaugă nu- 
maidecît Locke — nu înseamnă nicidecum 
a le minimaliza, ci doar a contesta falsele 
aspiraţii la o ştiinţa a naturii total demon¬ 
strativă. 

Eseul avea să devină curînd ţinta a nu¬ 
meroase critici, dintre care cele mai vigu¬ 
roase au venit din partea lui Berkeley şi a 
lui Leibniz. Cu toate acestea, el avea să ră- 
mînă timp de cel puţin o sută de ani cea mai 
influentă scriere din filozofia europeană. 

Despre Two Treatises of Government s-a 
afirmat adesea că au fost scrise de Locke 
pentru a legitima Revoluţia din 1688; de 
fapt, fuseseră compuse în bună parte cu 
cîţiva ani mai înainte. Ele sînt totuşi, în 
foarte mare măsură, un produs al epocii lor 
şi reflectă marea preocupare a lui Locke de 
a oferi o justificare guvemămîntului consti¬ 
tuţional şi libertăţii individului într-o vreme 
cînd ambele erau ameninţate. 

Primul Tratat, un atac la adresa Patriar¬ 
hiei (1680) lui Filmer, argumentează că e 
total neîntemeiată concepţia după care 

logică 


Dumnezeu i-ar fi aşezat pe unii oameni 
deasupra altora şi că deci oamenii n-ar fi în 
chip natural liberi. Nu există vreun drept 
natural al regilor de a cîrmui, iar Dumnezeu 
nu i-a desemnat pe Adam şi pe descendenţii 
săi să cîrmuiască lumea. 

Cel de-al doilea Tratat oferă o substan¬ 
ţială filozofie politică pozitivă. în starea de 
natură omul e liber şi aici toţi oamenii sînt 
egali. Libertatea omului nu este însă o stare 
de samavolnicie, pentru că există o lege a 
naturii, instituită de Dumnezeu, după care 
toţi oamenii trebuie să-şi regleze comporta¬ 
mentul. Legea naturii acordă fiecărui om 
drepturi egale. Fiecare dintre noi are drept 
la viaţă, precum şi dreptul la libertate în 
măsura în care acţiunile noastre nu încalcă 
drepturile naturale ale altora; avem de ase¬ 
menea proprietatea asupra propriului corp 
şi asupra produselor propriei noastre munci, 
înainte de crearea societăţii civile, omul are 
dreptul de a agonosi proprietate privată 
doar în limita trebuinţelor sale. De exem¬ 
plu, un om are dreptul la atîtea grîne cîte-i 
sînt necesare lui şi familiei sale, nu are însă 
dreptul la un surplus ce n-ar face decît să-i 
strice bunele deprinderi. 

Din păcate, în practică, starea de natură 
este instabilă, pentru că oamenii, în lipsa 
oricărei constrîngeri, încalcă deseori drep¬ 
turile naturale ale altora. Curînd se vădeşte 
că pentru a se putea bucura de drepturile lor 
naturale, oamenii trebuie să se unească 
printr-un contract social. Rostul contractu¬ 
lui este de a forma o societate civilă în care 
oamenii să se poată bucura de drepturile lor 
naturale sub o guvernare instituită pentru a 
impune legi menite să ocrotească acele drep¬ 
turi şi să arbitreze litigiile. Funcţia primor¬ 
dială a cîrmuitorului, de pildă a regelui, este 
de a asigura condiţiile în care cetăţenii să se 
poată bucura de drepturile lor. Dacă el în¬ 
calcă drepturile cetăţenilor individuali sau 
nu asigură condiţiile în care cetăţenii să se 
poată bucura de drepturile lor, poporul are 
dreptul să-l înlăture. Locke era de părere că 
în chestiuni ce nu afectează nici unul din 
drepturile naturale trebuie să prevaleze opi¬ 
nia majorităţii. Teza drepturilor naturale, 
domnia legii, funcţia statului de garant al 
acestor condiţii, precum şi regula majorită¬ 
ţii au fost idei viguroase care au contribuit 


la modelarea Revoluţiei americane şi a ce¬ 
lei franceze şi au oferit conceptele-cheie 
pentru dezvoltarea democraţiei liberale. 

Aceeaşi preocupare pentru realizarea 
unui echilibru între libertatea individuală şi 
guvernarea constituţională transpare în A 
Letter Concerning Toleration, ce are ca 
obiect toleranţa religioasă în cadrul societă¬ 
ţii politice. Toleranţa a fost o virtute de că¬ 
petenie a adevăratei Biserici, iar persecuţia 
a fost tocmai contrariul carităţii. Libertatea 
individuală în privinţa religiei trebuie limi¬ 
tată doar în sensul restrîngerii practicilor 
religioase la activităţi ce nu încalcă dreptu¬ 
rile altora. 

locuţiune. Rostire gramatical bine formată 
şi care posedă înţeles. Un act locuţionar 
constă în utilizarea unei locuţiuni pentru a 
spune ceva. Vezi J.L. Austin. 

logică. în sensul cel mai larg al cuvîntului, 
logica este studiul principiilor raţionamen¬ 
tului sau ale argumentării corecte. Ca atare, 
ea este şi studiul acelor relaţii în virtutea 
cărora se poate spune despre ceva că decur¬ 
ge sau că este o consecinţă a altceva. în- 
lăuntrul acestui perimetru foarte vag deli¬ 
mitat se pot distinge feluri de logică în 
funcţie de diferite feluri de raţionament su¬ 
puse examinării şi de tipurile de propoziţii 
prin care ele se efectuează. în cadrul stu¬ 
diului raţionamentelor ce au drept scop sta¬ 
bilirea adevărului propoziţiilor, distincţia 
de căpetenie este între logica deductivă şi 
cea inductivă {vezi deducţie; inducţie). O 
altă direcţie importantă de utilizare a raţiu¬ 
nii o constituie raţionamentul practic, unde 
se urmăreşte stabilirea a ceea ce trebuie 
făcut. Raţionamentele de acest fel se pot 
exprima folosind deopotrivă indicative şi 
imperative, deşi concluziile raţionamente¬ 
lor practice se exprimă în mod caracteristic 
prin imperative. Studiul acestui gen de ra¬ 
ţionamente poartă nume precum logică 
deontică, logica normelor sau logica impe¬ 
rativelor {vezi imperativ). 

în sens mai restrîns însă, logica studiază 
principiile inferenţei deductive sau metode¬ 
le demonstraţiei. Acest studiu nu se efectu¬ 
ează culegînd date despre modurile în care 
oamenii argumentează în fapt, logica nefi- 
ind o ştiinţă empirică, ci una teoretică. Ea 



este studiul strategiilor de cîştig în jocul ar¬ 
gumentării şi al inferenţei legitime; ea se 
preocupă de mijloacele posibile de dovedi¬ 
re a Propoziţiilor. Relaţia dintre logică şi 
inferenţele reale este astfel similară celei 
dintre teoria unui joc şi jucarea efectivă a 
acestuia. Această analogie merită dusă mai 
departe pentru că ne dezvăluie unde anume 
consideraţiile empirice intră sau ar trebui să 
intre în preocupările logicianului. Discuţia 
teoretică despre un joc nu poate avea loc 
dacă nu se cunosc a) obiectivul jocului (ce 
înseamnă în el a cîştiga) şi b) regulile după 
care se desfăşoară efectiv jocul. Obiectivul 
celui ce prezintă un raţionament este de a 
determina auditoriul căruia i se adresează 
să creadă în concluzia acestuia, şi există, de 
bună seamă, diverse moduri de a atinge 
acest obiectiv — de la invocarea anumitor 
principii abstracte, prin corupere, pînă la 
ameninţări fie cu violenţa fizică nemijloci¬ 
tă, fie cu felurite năpaste din viitor. Obiec¬ 
tivul jocului particular de care se intere¬ 
sează logicianul deductiv se defineşte însă 
mai îngust. Raţionamentele deductive ur¬ 
măresc să inducă acceptarea concluziilor 
lor prin forţa raţiunii (raţionamentele care 
izbutesc acest lucru fiind numite logic ♦va¬ 
lide). Trebuie să ne întrebăm atunci dacă 
analogia cu jocul este la locul ei — dacă 
există reguli acceptate de construire a ra¬ 
ţionamentelor care urmăresc acest obiectiv, 
iar în caz că da, care sînt aceste reguli ac¬ 
ceptate. 

Pentru ca un raţionament să inducă prin 
forţa raţiunii o anume credinţă, el trebuie să 
fie astfel încît o dată admise premisele, să 
fie iraţional a nu accepta concluzia. Cuvîn- 
tul „iraţional'' este luat aici în sensul de 
„inconsistent" (= „contradictoriu"), astfel 
încît negarea concluziei unui raţionament 
valid după ce au fost acceptate premisele să 
echivaleze cu susţinerea unor credinţe con¬ 
tradictorii. în ce fel se recunoaşte însă un 
asemenea raţionament şi cum se cere con¬ 
struit un atare raţionament în sprijinul unei 
Propoziţii date? Acestea sînt întrebări la 
care studiul logicii e dator să ofere răspun¬ 
suri, dar la care nu poate răspunde fără a lua 
aminte la standardele de raţionalitate ac¬ 
ceptate, fără a înregistra care demersuri 
inferenţiale sînt socotite a fi raţional pe¬ 


remptorii. Scopul este de a explicita reguli¬ 
le care sînt recunoscute implicit drept re¬ 
guli conform cărora trebuie construite ra¬ 
ţionamentele, semnalînd totodată anoma¬ 
liile de orice fel care s-ar putea ivi în acest 
cadru. Se vede astfel că situaţia de aici nu-i 
lipsită de asemănări cu cea în care se în¬ 
cearcă, să zicem, degajarea şi formularea 
regulilor jocului de fotbal observînd cum se 
desfăşoară jocul şi ce face arbitrul, reţinînd 
ce elemente din joc sînt considerate legi¬ 
time şi care reprezintă abateri (fără a uita că 
arbitrul s-ar putea să nu fie perfect). 

Aici însă se mai cere să facem cu grijă 
distincţia între inferenţele a căror acceptare 
este socotită rezonabilă şi cele a căror ac¬ 
ceptare este impusă prin forţă raţiunii. 
Respingerea celor dintîi s-ar putea să fie 
nerezonabilă, dar ea n-ar fi prin aceasta 
neapărat iraţională în sensul de a ne înglo¬ 
da într-o contradicţie. De exemplu, dacă 
am băgat de seamă că trenul de la ora opt şi 
jumătate soseşte mereu cu întîrziere, ar fi 
nerezonabil să ne aşteptăm ca mîine să so¬ 
sească la timp, şi am putea în mod îndrep¬ 
tăţit să fim criticaţi dacă întîrziem la o întîl- 
nire ca urmare a presupunerii noastre că 
trenul va sosi conform graficului orar. Nu 
ni s-ar putea însă imputa într-un caz ca 
acesta că am împărtăşit credinţe contradic¬ 
torii, pentru că poţi accepta deopotrivă că 
trenul a sosit cu întîrziere în ultimele şase 
ocazii în care l-am luat şi că totuşi mîine va 
sosi fără întîrziere. Pe de altă parte, dacă ni 
se prezintă o demonstraţie că suma unghiu¬ 
rilor interne ale unui triunghi este de 180°* 
înţelegerea demonstraţiei implică înţelege¬ 
rea faptului că dacă accepţi axiomele geo¬ 
metriei euclidiene, nu poţi refuza să accepţi 
concluzia. Aceasta, fireşte, nu înseamnă că 
trebuie neapărat să accepţi aceste axiome; 
dacă nu le accepţi, ci accepţi în locul lor 
axiomele unei geometrii neeuclidiene, vei 
fi în măsură să demonstrezi că suma un¬ 
ghiurilor interne ale unui triunghi nu e de 
180°- Deosebirea dintre cele două categorii 
de cazuri constă în aceea că în cazurile de 
primul fel poţi, chiar acceptînd premisele, 
să refuzi concluzia, ba chiar şi să susţii 
acest refiiz introducînd anumite alte pre¬ 
mise, pe cînd în cele de al doilea fel nu poţi 
refuza să accepţi concluzia demonstraţiei 

decît respingînd una din axiomele folosite 
ca premise. 

Aşadar, faptul că o anumită inferenţă 
este socotită legitimă (rezonabilă) nu e su¬ 
ficient pentru ca ea să fie logic validă; infe¬ 
renţa trebuie pe deasupra să fie de aşa fel 
încît conformarea la ea să fie o exigenţă a 
raţiunii. Iraţionalitatea respingerii conclu¬ 
ziei sale în condiţiile cînd premisele ei au 
fost acceptate trebuie să fie demonstrată 
înainte ca inferenţei să i se poată acorda 
atributul validăţii logice. Este nevoie pen¬ 
tru aceasta de un argument teoretic care să 
arate de ce ar fi contradictoriu să fie accep¬ 
tate premisele şi totodată refuzată conclu¬ 
zia. Astfel, formularea unor reguli de infe¬ 
renţă şi afirmaţia că ele sînt principii logice 
reclamă o justificare, spre deosebire de for¬ 
mularea regulilor unui joc. Această justifi¬ 
care trebuie oferită de o teorie privitoare la 
fundamentul legii *non-contradicţiei, pen¬ 
tru că tocmai cu referire la acest fundament 
vor trebui justificate celelalte legi logice. 

Ştiinţa logicii (deductive) îşi are rădăci¬ 
nile în concepţia privind dovedirea propo¬ 
ziţiilor prin raţionamente ce sînt astfel încît 
ar fi iraţional să li se respingă concluzia o 
dată ce le-au fost acceptate premisele. Aici 
se cere făcută observaţia că pentru validita¬ 
tea logică a unui raţionament nu este nece¬ 
sar ca premisele lui să fie adevărate {com¬ 
pară eroare logică). Raţionamentul poate fi 
valid şi dacă premisele sale nu sînt adevă¬ 
rate, numai că în acest caz validitatea lui nu 
impune acceptarea concluziei. Un raţiona¬ 
ment valid dovedeşte adevărul concluziei 
sale doar în mod condiţional, condiţia fiind 
ca premisele lui să fie adevărate. 

Concepţia despre natura acestei ştiinţe va 
depinde de concepţiile pe care le împărtă¬ 
şim despre natura adevărului, despre cu¬ 
noaştere, despre capacităţile noastre cogni¬ 
tive. Dacă cunoaşterea este cunoaştere a 
unei realităţi independente şi dacă adevărul 
unei propoziţii constă în aceea că ea oferă 6 
imagine ce reprezintă cu acurateţe această 
realitate, atunci legile logicii, ca principii 
regulative ce guvernează demersul cognitiv 
şi construcţia teoriilor ştiinţifice, ni se vor 
înfăţişa drept legi întemeiate pe natura rea¬ 
lităţii pe care urmărim să o cunoaştem. Po¬ 
trivit unei atare viziuni, logica este cea mai 



generală dintre ştiinţe, ţintind la „figurarea 
(în original limning — n.t.) celor mai gene¬ 
rale trăsături ale realităţii“ (W. V. Quine, 
Word and Object — 1960). A aserta o con¬ 
tradicţie ar însemna să înfăţişezi lucrurile 
ca stînd într-un anumit fel şi totodată ca 
stînd altfel. Nimic însă nu poate fi p şi în 
acelaşi timp non-/?. A accepta o contradic¬ 
ţie înseamnă, astfel, a considera adevărat 
ceva ce este cu necesitate fals. 

Pe de altă parte, dat fiind că raţionamen¬ 
tul valid din punct de vedere logic este un 
raţionament pe care raţiunea ne impune să-l 
acceptăm, legile logicii au fost privite şi ca 
legi ale gîndirii — ca legi ce guvernează 
funcţionarea intelectului sau a facultăţii nu¬ 
mită raţiune — şi ca avîndu-şi deci temeiul 
în natura intelectului uman şi nu în vreo 
realitate exterioară. Astfel, George Boole, 
unul dintre pionierii abordării matematice a 
logicii, spunea (în The Mathematical Ana- 
lysis of Thought (1847)): „Legile pe care 
urmează să le examinăm sînt legile uneia 
dintre cele mai importante facultăţi mintale 
ale noastre. Matematica pe care urmează 
s-o construim este matematica intelectului 
omenesc“ (Introducere). Intelectul uman 
s-ar fi putut să funcţioneze şi altfel, în care 
caz principiile logice ar fi fost altele. 

In filozofia secolului al XX-lea referirea 
la facultăţi umane şi la modul lor de func¬ 
ţionare sună demodat; tot aşa şi sintagma 
„lege a gîndirii“. Atitudinea faţă de logică a 
lui Boole, exprimată în termenii filozofiei 
lingvistice contemporane, ar fi că legile lo¬ 
gicii sînt legi ce guvernează funcţionarea 
limbajului nostru şi că ele îşi au temeiul în 
convenţii socialmente instituite privitoare 
la folosirea cuvintelor; convenţii ce deter¬ 
mină natura unui limbaj prin aceea că oferă 
cadrul înăuntrul căruia capătă înţeles dife¬ 
ritele expresii particulare ale acestui limbaj. 
Astfel, legea non-contradicţiei se întemeia¬ 
ză pe înţelesul semnului negaţiei: a aserta o 
contradicţie înseamnă a încălca convenţiile 
privind utilizarea acestui semn. Dar con¬ 
venţiile privind folosirea negaţiei nu sînt 
izolate şi arbitrare, dat fiind că, determi- 
nînd în parte ceea ce poate şi ceea ce nu 
poate fi spus, ele contribuie la determinarea 
conţinutului posibil al unui enunţ. 



însă, fie că sînt privite drept adevăruri 
logic necesare, drept legi ale gîndirii sau 
drept legi ale limbajului, legile logicii, în- 
trucît reprezintă reguli în conformitate cu 
care se cer judecate raţionamentele, trebuie 
oricum să fie independente de orice conţi¬ 
nuturi particulare, pentru că trebuie să fie 
aplicabile în mod general, adică indepen¬ 
dent de ceea ce formează obiectul raţiona¬ 
mentului. Ele au de-a face cu formele raţio¬ 
namentelor şi nu cu conţinuturile lor. De 
aceea, orice abordare teoretică a princi¬ 
piilor raţionamentului presupune în mod 
necesar punerea la punct a unor mijloace de 
reprezentare a formei sau structurii logice a 
raţionamentelor. Dar ce este forma logică? 
Este ea totuna cu structura gramaticală? 
Examinarea următoarelor perechi de infe¬ 
renţe asemănătoare gramatical dar nu şi lo¬ 
gic e suficientă spre a arăta că forma logică 
nu este nicidecum identică structurii gra¬ 
maticale {vezi şi forma logică). 

Grivci este tată. 

(a) Grivei e al tău. 

Deei, Grivei e tatăl tău. 

Brian e un mele. 

(a') Brian e al meu. 

Deei, Brian este meleul meu. 

Toţi eîinii au eanini. 

(b) Niei un eanin nu e molar. 

Deei, niei un eîine nu are molari. 

Toţi eîinii sînt mamifere. 

(b')Nici un mamifer nu e animal eu sînge rcee. 

Deei, niei un eîine nu e animal eu sînge reee. 

în studiul teoretic al logicii este deci ne¬ 
cesar să explicăm mai întîi ce se înţelege 
prin formă logică şi să arătăm cum apare ea 
în exprimarea lingvistică obişnuită, iar apoi 
să dăm o formulare explicită a regulilor de 
construire a raţionamentelor valide preci- 
zînd care trebuie să fie structura lor logică. 
O teorie a logicii comportă, aşadar, a) o dis¬ 
cuţie despre principiile de formalizare a 
limbajului obişnuit în vederea dezvăluirii 
structurii lui logice, şi b) dezvoltarea unui 
sistem formal de reguli pentru construirea 
de forme de raţionament valide. Sistemul 
formal trebuie să se înfăţişeze în aşa fel 
îneît dat fiind un raţionament formalizat 
oarecare — un raţionament a cărui struc¬ 
tură logică a fost scoasă în evidenţă — să 
putem spune, raportîndu-ne la regulile 


explicit formulate ale sistemului, dacă ra¬ 
ţionamentul a fost sau nu construit în con¬ 
formitate cu aceste reguli şi deci dacă este 
sau nu valid (sub aspect formal). Un sistem 
formal elaborat cu succes ar reduce, astfel, 
raţionamentul la un procedeu mecanic, ana¬ 
log celui folosit în calculele aritmetice, adi¬ 
că la aplicarea anumitor reguli explicit for¬ 
mulate, pentru care se cer recunoscute tipa¬ 
rele structurale, nefiind necesară şi cunoaş¬ 
terea conţinutului specific. Leibniz a susţi¬ 
nut în acest sens că prin elaborarea unei lin- 
gua characteristica (înţelegînd prin aceasta 
o notaţie logică împreună cu regulile de uti¬ 
lizare a ei), „intelectul va fi despovărat de 
sarcina de a gîndi în mod direct despre lu¬ 
crurile înseşi şi, în pofida acestui fapt, totul 
se va petrece corect“. Leibniz dă aici expre¬ 
sie idealului unui limbaj logic perfect, lim¬ 
baj în care structura gramaticală ar coincide 
cu cea logică. Acolo unde structura logică 
şi cea gramaticală nu coincid, nu poate fi 
vorba de o mecanizare completă a proce¬ 
selor de inferenţă, deoarece principiile de 
formalizare nu vor fi reguli complet meca¬ 
nizate, ci doar empirice. 

Dobîndirea cunoaşterii pe calea dezba¬ 
terii raţionale este un ideal înfăţişat în dia¬ 
logurile lui Platon, însă Aristotel a fost pri¬ 
mul care a întreprins un studiu sistematic şi 
teoretic al principiilor în conformitate cu 
care trebuie purtate astfel de dezbateri. O 
problemă de genul celor dezbătute în dialo¬ 
gurile lui Platon era, de exemplu, aceea 
dacă „a fi iubit de zei“ ţine de ceea ce se 
înţelege prin „pietate“ sau faptul că zeii îi 
iubesc pe oamenii pioşi este doar unul con¬ 
tingent {vezi dilema lui Eutyphron). Pentru 
a dovedi valabilitatea primei alternative, ar 
trebui dovedit că tot ce e pios este în mod 
necesar pe placul zeilor. A stabilit princi¬ 
piile în conformitate cu care trebuie purtate 
asemenea dezbateri înseamnă, astfel, a da o 
listă de reguli generale privind construirea 
de raţionamente care să poată dovedi că toţi 
A sînt şi de reguli pentru respingerea 
susţinerilor de această formă. în acest scop 
se cere examinat a) în ce fel pot fi legaţi în¬ 
tre ei doi termeni şi de ce natură sînt propo¬ 
ziţiile în care se exprimă aceste relaţii, şi b) 
în ce fel pot fi combinate informaţiile cu¬ 
prinse în astfel de propoziţii spre a da noi 

relaţii între termenii menţionaţi. Răspunsul 
lui Aristotel la a) este că, pentru doi ter¬ 
meni oarecare, A şi B, între ei pot să existe 
patru relaţii. Acestea îşi află expresie în 
cele patru tipuri de propoziţii categorice 
{vezi silogism). Răspunsul său la b) este cu¬ 
prins în teoria silogismului, expusă de el în 
Analiticele prime. 

Această concentrare asupra relaţiilor din¬ 
tre termeni e cea care caracterizează deopo¬ 
trivă logica aristotelică şi pe cea scolastică. 
Abia o dată cu opera lui *Frege (către fine¬ 
le secolului al XlX-lea), al cărui mod de 
abordare a fost preluat de *Russell şi 
*Whitehead în cartea lor Principia Mathe- 
matica, centrul atenţiei se deplasează în 
mod hotărît de la termeni la propoziţii şi la 
relaţiile dintre ele. Progresul realizat în sis¬ 
temul lui Frege (formulat în Begriffsschrift 
(1879)) constă în introducerea cuantorilor 
(vezi cuantor) şi în tratarea conceptelor prin 
analogie cu * funcţiile matematice. Aceasta 
i-a permis să unifice logica propoziţiilor 
(*calculul propoziţional) cu studiul acelor 
relaţii logice ce fuseseră tratate anterior în 
teoria silogismului. în felul acesta a putut fi 
pusă în evidenţă relaţia dintre propoziţiile 
singulare şi cele universale în cadrul unui 
unic sistem, numit calculul predicatelor. 
Sistemul lui Frege permite totodată repre¬ 
zentarea relaţiilor şi face astfel posibilă o 
expunere a logicii relaţiilor, care se înfăţişă 
într-un mod extrem de problematic într-o 
logică centrată pe termeni (vezi relaţie). 

încă înainte de inovaţiile aduse de Frege, 
studiul logicii începuse să se matematizeze 
tot mai accentuat, graţie posibilităţii de a 
trata un sistem logic formal ca nefiind decît 
un sistem algebric particular generator al 
unei structuri algebrice ce poate fi studiată 
folosind tehnici matematice. Deosebirea 
dintre un atare studiu şi cel preocupat mai 
îndeaproape de aplicarea la raţionamentele 
efective este marcată prin denumirea de 
„logică matematică“ acordată celui dintîi. 

logica deductivă. Vezi logică. 

logică deontică. Formularea principiilor 
logice specifice conceptului de obligaţie, 
cum este de exemplu principiul imposibili¬ 
tăţii ca ceva să fie deopotrivă moralmente 


obligatoriu şi interzis (compară logică mo¬ 
dală). 

logică intuiţionistă. Logica folosită şi dez¬ 
voltată de matematicieni intuiţionişti (vezi 
intuiţionism). Ea apare drept urmare a unei 
anumite concepţii despre modul în care se 
poate conferi semnificaţie enunţurilor. Obiec¬ 
tele matematice, cum ar fi numerele, sînt 
considerate a fi constructe mentale — pro¬ 
duse ale propriilor noastre operaţii mentale. 
Aceasta înseamnă că ele nu pot să aibă de¬ 
cît acele proprietăţi pe care noi, ca urmare 
a unor operaţii mentale ale noastre, li le re¬ 
cunoaştem. Ele nu sînt obiecte existente în 
mod independent, capabile de a avea pro¬ 
prietăţi pe care, eventual, noi să nu fim 
niciodată capabili să le descoperim. Potrivit 
acestei concepţii, a sesiza semnificaţia unui 
enunţ matematic înseamnă a şti ce con¬ 
strucţie mentală ar constitui o demonstraţie 
a lui. Enunţul e adevărat dacă şi numai dacă 
există o asemenea demonstraţie. 

Acest mod de a înţelege semnificaţia 
enunţurilor matematice îi cere intuiţionistu- 
lui să reexamineze logica folosită în raţio¬ 
namentele matematice. Pentru logica clasi¬ 
că, raţionamentele în care intervin *opera- 
torii verifuncţionali se bazează pe presupo¬ 
ziţia că fiecare enunţ este în chip determi¬ 
nat adevărat sau fals, fie că izbutim sau nu 
să aflăm vreodată cum anume este. Acesta 
este principiul *bivalenţei, presupus în con¬ 
strucţia *tabelelor de adevăr. Definiţia prin 
tabelul de adevăr corespunzător a unui co¬ 
nector propoziţional, de exemplu a lui „sau“, 
arată în ce fel se determină * valoarea de 
adevăr a lui ,,/! sau pornind de la valo¬ 
rile de adevăr ale lui ,^4“ şi „5“ (vezi sau). 
Cum însă pentru intuiţionist valoarea unui 
enunţ constă în existenţa unei demonstraţii 
(constructive) a acestuia, el va explica sem¬ 
nificaţia lui „sau“ precizînd ce anume con¬ 
tează drept o demonstraţie a lui sau B'\ 
în ipoteza că ştim ce anume contează drept 
o demonstraţie a lui şi ce anume drept 
o demonstraţie a lui „5“. O demonstraţie a 
lui sau este orice contează fie drept o 
demonstraţie a lui „/i“, fie drept o demon¬ 
straţie a lui „5“. în mod similar sînt trataţi 
toţi ceilalţi operatori logici. în particular, a 
avea o demonstraţie a lui „non-/t“ înseam- 

nă a avea o demonstraţie că orice demon¬ 
straţie a lui poate fi convertită în de¬ 
monstrarea a ceva absurd (cum ar fi 1 = 0). 
Dat fiind un enunţ oarecare A, este posibil 
să nu avem nici o demonstraţie a lui A şi 
nici o demonstraţie că orice demonstraţie a 
lui A poate fi convertită într-o demonstraţie 
a enunţului „1 = 0“. Ceea ce înseamnă că e 
posibil să ne lipsească o demonstraţie a lui 
sau non-^“, în care caz nu putem spune 
despre aceasta din urmă că este adevărată. 
(Un enunţ nedecis, cum este conjectura lui 
Goldbach că orice număr întreg par mai 
mare decît 2 este exprimabil ca sumă a 
două numere prime, ar fi un exemplu de A 
aflat în această situaţie.) Aceasta înseamnă 
că legea *terţiului exclus nu poate fi aser- 
tată drept o lege a logicii intuiţioniste. Lo¬ 
gica intuiţionistă diferă şi în multe alte 
privinţe de logica clasică, dar respingerea 
legii terţiului exclus reprezintă pesemne 
deosebirea cea mai cunoscută şi mai funda¬ 
mentală. 

Lucrul de căpetenie în reconsiderarea 
validităţii diferitelor principii logice îl con¬ 
stituie respingerea *realismului pentru anu¬ 
mite clase de enunţuri (pentru că ceea ce e 
respins este ideea unui domeniu indepen- 
dent-existent de obiecte matematice pe care 
le descriu enunţurile matematice). Conside¬ 
raţii similare ar putea fi aplicate, după une¬ 
le păreri, şi raţionamentului din alte dome¬ 
nii unde se consideră potrivită o abordare 
non-realistă (de exemplu, discursul despre 
virtuţi şi vicii). Astfel, relevanţa logicii in¬ 
tuiţioniste nu se mărgineşte la discuţiile 
privind fundamentele matematicii. 

logică modală. Logica necesităţii şi posi¬ 
bilităţii. Se numesc enunţuri modale cele în 
care se spune că ceva are loc cu necesitate 
sau că este posibil (vezi şi apodictic; pro¬ 
blematic). în Analiticele Prime Aristotel 
tratează şi despre enunţurile şi silogismele 
modale. Silogisme modale sînt cele în care 
cel puţin o premisă este un enunţ modal; de 
exemplu: „în mod necesar nici un bărbat nu 
e femeie. Numai femeile sînt capabile să 
nască. Deci, nici un bărbat nu e capabil să 
nască.“ Inferenţele cu enunţuri modale s-au 
bucurat de atenţie şi din partea logicienilor 
medievali (îndeosebi în contextul încercării 


de a împăca precogniţia atribuită lui Dum¬ 
nezeu cu contingenţa viitorului şi, în parti¬ 
cular, a propriilor acţiuni viitoare). Unii 
dintre ei, îndeosebi John Sherwood, au 
elaborat o clasificare extrem de sofisticată a 
enunţurilor modale şi a interrelaţiilor lor 
logice. 

Abordarea formală modernă a logicii 
modale se datoreşte în mare măsură cerce¬ 
tărilor lui C. L. Lewis (publicate începînd 
din 1912), care a dezvoltat teorii axiomati¬ 
ce (vezi axiomă) ale implicaţiei stricte. Aces¬ 
te cercetări au fost motivate de nemulţu¬ 
mirea faţă de noţiunea de implicaţie mate¬ 
rială (folosită în sistemele standard de cal¬ 
cul prepoziţional şi de calcul al predicate¬ 
lor), noţiune ce ocazionează aşa-numitele 
paradoxuri ale implicaţiei materiale (vezi 
implicaţie şi consecinţă logică). Ideea intu¬ 
itivă subiacentă implicaţiei stricte este că ea 
trebuie să fie astfel îneît A implică strict B 
dacă şi numai dacă în mod necesar A im¬ 
plică material B. Această legătură dintre 
implicaţia strictă şi necesitate face ca sis¬ 
temele implicaţiei stricte să fie sisteme de 
logică modală. Lewis a propus mai multe 
axiomatizări ale teoriei implicaţiei stricte, 
proprietăţile sistemelor respective fiind de 
atunci amplu studiate de către logicieni. 

logică multisortală. Studiul validităţii în 
limbajele multisortale. Un limbaj formal cu 
structură predicaţională este multisortal 
dacă în el se folosesc mai multe feluri de 
numere şi de variabile tipografic distincte, 
cu intenţia ca, la interpretarea limbajului, 
fiecărui fel să i se asocieze drept universuri 
de discurs categorii distincte de obiecte 
(vezi interpretare). De exemplu, într-o pro¬ 
poziţie ca (Vx) (3^) (/f(t) & F^x & B^b), 
numelor şi variabilelor reprezentate de lite¬ 
re latine li s-ar putea asocia un univers de 
obiecte fizice, iar variabilelor reprezentate 
prin litere greceşti, un univers de eveni¬ 
mente. Mulţi logicieni preferă alte căi pen¬ 
tru a obţine ca efect restrîngerea domeniu¬ 
lui cuantorilor, căi ce le permit să lucreze 
mai departe în limbaje unisortale. 

logică polivalentă (sau multivalentă). 

Studiul validităţii şi al relaţiei de consecin¬ 
ţă logică relativ la o interpretare ce asociază 
propoziţiilor dintr-un *limbaj formal trei 

sau mai multe valori posibile. Mai obişnuit 
este totuşi ca la interpretarea limbajului să 
se asocieze propoziţiilor sale cîte una din 
cele două *valori de adevăr. 

Definirea unei interpretări polivalente 
presupune nu numai alegerea unei mulţimi 
de valori, ci şi specificarea funcţiilor care 
să permită determinarea valorii unei propo¬ 
ziţii complexe pornind de la valorile atri¬ 
buite componentelor sale. De exemplu, 
dacă limbajul conţine operatorul „v“ {vezi 
sau), atunci pentru două propoziţii oare¬ 
care, ,y4“ şi valoarea ce urmează a fi 
acordată lui „/I v trebuie să fie determi¬ 
nată o dată ce s-au atribuit valori lui ,y4“ şi 
lui „5“. Dacă valorile sînt l,...,/7. atunci 
„v“ se cere interpretată printr-o * funcţie / 
astfel încît pentru orice pereche de valori j, 
k, f(j,k) să fie definită şi să fie una din va¬ 
lorile l,...,/j. Aceasta este, de fapt, ceea ce 
face un tabel de adevăr pentru cele două 
valori uzuale, adevărat şi fals. 

în al treilea rînd, unele dintre valorile uti¬ 
lizate se cer selectate drept valori designa¬ 
te. Intuitiv, valorile designate pot fi gîndite 
drept moduri de a fi adevărat sau drept gra¬ 
de de adevăr, pe cînd cele nedesignate ar fi 
moduri de a nu fi adevărat sau grade de fal¬ 
sitate. Dacă o valuare admisibilă este defi¬ 
nită drept o valuare ce se obţine dintr-o 
atribuire de valori fbf-lor atomice ale lim¬ 
bajului prin aplicarea funcţiilor fixate drept 
interpretări ale operatorilor logici, atunci 
fiecare mulţime de valori, împreună cu 
funcţiile prin care sînt interpretaţi operato¬ 
rii logici şi cu o specificare a mulţimii valo¬ 
rilor designate determină o logică poliva¬ 
lentă (distinctă) L. Pentru că noţiunile de 
validitate {vezi validitate şi adevăr) şi de 
*consecinţă sînt definite în termeni de va¬ 
lori designate şi de valuări admisibile. Se 
spune că B este o consecinţă a lui A j, ...,>4^, 
în L (sau că inferenţa ,yAy...,Aj^, deci iT* 
este validă în L) dacă şi numai dacă pentru 
toate valuările admisibile, B primeşte o va¬ 
loare designată ori de cîte ori fiecare dintre 
A^,...,A^ primeşte o valoare designată. A 
este validă în L dacă şi numai dacă A are o 
valoare designată pentru toate valuările ad¬ 
misibile. 

Una din aplicaţiile importante ale logici¬ 
lor polivalente constă în utilizarea lor pen¬ 


tru demonstraţiile de * independenţă ale cîte 
unei axiome sau reguli de inferenţă faţă de 
altele. Dat fiind un sistem de logică, I, este 
uneori posibil să se construiască o logică 
polivalentă L' astfel încît toate regulile de 
inferenţă ale lui L să fie valide în V (să nu 
ducă niciodată de la valori designate la va¬ 
lori nedesignate) şi toate axiomele Ay...,Af^ 
să fie valide în L\ Atunci, pentru a arăta că 
o propoziţie C nu poate fi demonstrată din 
Ay în L, este suficient să se arate că C 
nu este validă în L'. 

S-au făcut şi încercări de folosire a logi¬ 
cilor polivalente drept modele ale utilizării 
şi/sau înţelegerii limbilor naturale. 

logică de ordin superior. Studiul validită¬ 
ţii în limbaje de ordinul doi sau mai mare. 
Ordinul unei expresii poate fi definit după 
cum urmează. Expresiile ce numesc obiecte 
individuale sînt de ordinul 0. Un predicat (o 
*fbf deschisă) este de ordinul n + 1 dacă 
conţine variabile libere pentru care se pot 
substitui expresii de ordinul n şi nu conţine 
variabile (libere sau legate) pentru expresii 
de un ordin superior lui n {vezi variabilă). 
Orice expresie formată dintr-un predicat de 
ordinul n + 1 substituind variabilelor con¬ 
stante sau cuantificînd, este tot de ordinul 
n + \. Astfel, dacă jc,, sînt variabile de 
indivizi, „Px,, este un predicat de ordi¬ 
nul întîi, şi aşa sînt şi Fx^ & Gx-, şi 
„(Xj) Pxy...,x^'\ unde „F‘ şi „G“ nu 
conţin alte variabile decît cele indicate, 
„(x,) Fx,“ ar fi atunci o propoziţie de ordi¬ 
nul întîi. Se numeşte limbaj de ordinul întîi 
orice limbaj ale cărui propoziţii sînt toate 
expresii de ordinul întîi. Despre un limbaj 
se spune că e de ordinul doi dacă conţine 
variabile predicaţionale de ordinul întîi şi 
deci fbf-e de ordinul doi, însă nu şi expresii 
de ordin mai înalt. Un exemplu de predicat de 
ordinul doi ar fi „(|) este o relaţie tranzitivă**, 
unde (() e o variabilă ce poate fi înlocuită 
printr-o expresie ce stă pentru un predicat 
de ordinul întîi. De exemplu, „«cîntăreşte 
mai mult decît» este o relaţie tranzitivă**, 
„«este tatăl lui» nu e o relaţie tranzitivă**. Un 
exemplu de propoziţie în limba română care 
s-ar cere reprezentată printr-o propoziţie 
formală ce comportă o cuantificare asupra 
unor predicate de ordinul întîi este „loneştii 

au tot ceea ce au Popeştii“. Această propo¬ 
ziţie nu înseamnă că loneştii posedă „în 
devălmăşie** cu Popeştii televizorul color, 
maşina de spălat etc., ci că pentru fiecare 
categorie de bunuri (aceste diferite cate¬ 
gorii de bunuri fiind deosebite între ele prin 
predicate de felul „e un televizor color**, „e 
o maşină de spălat** etc.), dacă loneştii 
posedă un bun din această categorie, atunci 
şi Popeştii posedă unul. 

Pentru construirea de termeni singulari 
substituibili variabilelor de ordinul întîi, un 
limbaj de ordinul doi poate să conţină un 
*operator prin a cărui aplicare la o expresie 
predicţională de ordinul întîi se generează 
un termen singular. De exemplu, Russell a 
folosit notaţia ,/^jc** care, întrucît conţine o 
variabilă de individ legată, este o expresie 
de ordinul întîi. Un limbaj de ordinul doi nu 
trebuie neapărat să conţină un asemenea 
operator; se poate foarte bine ca el să con¬ 
ţină numai variabile-predicat de ordinul în¬ 
tîi şi să nu conţină termeni singulari pentru 
predicate de ordinul întîi. 

Este posibil adesea, dar nu întotdeauna, 
ca variabilele-predicat să fie tratate ca vari¬ 
abile de mulţimi, şi cum teoria mulţimilor 
poate fi exprimată într-un limbaj de ordinul 
întîi, se evită în acest fel folosirea de lim¬ 
baje de ordin superior. O altă cale de a evita 
folosirea de limbaje de ordin superior este 
aceea de a face distincţie între limbaj- 
obiect şi metalimbaj, unde variabilele de 
indivizi din metalimbaj parcurg toate ex¬ 
presiile limbajului-obiect, dar dacă limba¬ 
jele sînt distincte, oricare din ele poate fi 
tratat ca limbaj de ordinul întîi. Asemenea 
procedee sînt considerate dezirabile din 
pricina complicaţiilor pe care le comportă 
definirea „interpretării** şi a „validităţii** 
{vezi interpretare; validitate şi adevăr) pen¬ 
tru limbaje de ordin superior. 

logică de ordinul întîi. Vezi calcul; logică 
de ordin superior. 

logică pleonotetică. Vezi logică plurativă. 

logică plurativă. Domeniul, puţin cunos¬ 
cut, al logicii majorităţilor, numit şi logică 
pleonotetică; dacă, de exemplu, „Cei mai 
mulţi A sînt 5** şi „Cei mai mulţi A sînt C*, 
atunci cu necesitate „Unii B sînt C*. Sir 
William *Hamilton a fost primul care a ar¬ 


gumentat că „cei mai mulţi** (sau „majori¬ 
tatea**) este un *cuantor pe picior de egali¬ 
tate cu „toţi**, „unii** şi „nici un**. 

logicism. Concepţie, avînd ca pionieri pe 
*Frege şi *Russell, conform căreia mate¬ 
matica, şi în particular aritmetica, fac parte 
din *logică. Scopul urmărit astfel era de a 
oferi un sistem de termeni primitivi şi axio¬ 
me (care în urma * interpretării devin ade¬ 
văruri logice) în aşa fel încît toate noţiunile 
aritmetice să fie definibile înăuntrul siste¬ 
mului şi toate teoremele aritnietice să poată 
fi demonstrate în cadrul lui. în caz de reu¬ 
şită, programul ar fi dovedit că cunoaşterea 
adevărurilor matematice are acelaşi statut 
cu cea a adevărurilor logice. Aritmetica a 
fost pînă la urmă redusă la *teoria mulţimi¬ 
lor, dar aceasta nu poate fi considerată a fi 
cu adevărat o parte a logicii. 

logos (în limba greacă: cuvînt). Termen 
străvechi cu utilizări multiple, pe care în 
general în limbile modeme le îndeplinesc 
alte cuvinte. 1. *Heraclit a dezvoltat o doc¬ 
trină obscură a /ogo^-ului, unde acesta apa¬ 
re ca un fel de inteligenţă non-umană ce or¬ 
ganizează elementele discrete ale lumii în¬ 
tr-un tot coerent. 2. Modul cum folosesc 
♦sofiştii acest cuvînt se apropie de utilizări¬ 
le actuale ale derivatelor „logic** şi „logi¬ 
că**; pentru că logos putea să însemne ra¬ 
ţionament sau conţinutul unui raţionament. 
3. Stoicii {vezi Stoicism) îl identificau cu 
divinitatea considerată a fi sursa întregii 
raţionalităţi din univers. 4. Logos-vX cu care 
sînt familiarizaţi majoritatea oamenilor de 
astăzi apare în cuvintele introductive ale 
Evangheliei Sf loan, unde îl desemnează 
pe Isus Cristos sub aspectul lui creator şi 
mîntuitor. Această semnificaţie a cuvîntu- 
lui este, fireşte, derivată din influenţe gre¬ 
ceşti, îndeosebi din cele ale stoicilor. 

Lokăyata. Doctrină filozofică indiană care 
susţine că lumea de aici e singura existentă 
şi că nu există viaţă de apoi. Vezi materia¬ 
lismul indian. 

Lovejoy, Arthur Oncken (1873-1962). Fi¬ 
lozof şi istoric al ideilor american. în prima 
lucrare importantă a lui Lovejoy, The 
Revolt Against Dualism (1930), el a apărat 
dualismul epistemic (punctul de vedere că 

obiectele pe care le cunoaştem în lume nu 
sînt identice cu ideile sau imaginile noastre 
despre ele). Lovejoy accepta ideea că cele 
două sînt distincte atît spaţial — imaginea 
mesei fiind în noi, pe cînd masa reală se 
află la o anume distanţă de noi — cît şi 
temporal: în momentul în care recepţionăm 
imaginea unei stele, e posibil ca aceasta din 
urmă să se fi stins deja {vezi argumentul 
decalajului temporal). A exercitat o influ¬ 
enţă şi în istoria ideilor. The Great Chain of 
Being (1936) trasează semnificaţia pe care 
a avut-o de la PI aton încoace ceea ce Love¬ 
joy numea „principiul plenitudinii**, adică 
ideea că toate posibilităţile reale sînt rea¬ 
lizate în lume. 

Lucretius, Titus Lucretius Carus (99/94- 
55/51 a.Chr.) Poet-filozof latin. A scris 
poemul didactic De Rerum Natura (Despre 
natura lucrurilor), unde expune, în şase 
cărţi, filozofia epicuriană a naturii {vezi 
epicurism). Cele şase părţi tratează, pe rînd, 
despre teoria atomi stă (I şi II), despre mor¬ 
talitatea sufletului (III), despre senzaţie şi 
gîndire (IV), despre originile şi evoluţia lu¬ 
mii (V) şi despre felurite fenomene natu¬ 
rale (VI). 

lucru în sine. Vezi Ding-an-sich. 

lumea exterioară. Problema filozofică ri¬ 
dicată de *Descartes atunci cînd, stînd în 


odaia sa „lîngă sobă**, a argumentat că pen¬ 
tru el singura certitudine de neclintit este 
conştiinţa sa actuală imediată: „Gîndesc, 
deci exist**. Problema era dacă şi în ce fel 
cineva, pornind de aici, putea să ştie dacă 
există un univers în afara lui, cuprinzînd lu¬ 
cruri şi alţi oameni. Nu trebuie uitat că 
punctul de plecare cartezian este un subiect 
al conştiinţei solitar şi totodată necorporal. 
Vezi fantoma din maşină; vălul aparenţei. 

lumea sensibilă. Lumea aşa cum ni se 
înfăţişează în *experienţa sensibilă. După 
*Kant, cunoaşterea noastră „teoretică**, în 
contrast cu cea „practică**, este limitată la 
domeniul experienţei sensibile. El consi¬ 
dera, în mod vădit, că adevărata natură a 
lumii exterioare agentului sensibil nu e ac¬ 
cesibilă unor fiinţe a căror existenţă empiri¬ 
că este limitată la lumea sensibilă, adică la 
lumea „fenomenelor** {vezi fenomen). Kant 
susţinea că nu putem cunoaşte „lucrurile- 
în-sine**, ci doar modurile în care ele apar 
sub formele *a priori ale raţiunii, cum sînt, 
de exemplu, dimensiunile temporale şi spa¬ 
ţiale pe care le impunem experienţei noas¬ 
tre sensibile spre a o face inteligibilă. 

Lyceum. Grădină publică din Atena de la 
care îşi trage numele şcoala filozofică înte¬ 
meiată de *Aristotel în anul 335 a.Chr. 
Vezi şi peripatetic. 

Mach, Emst (1838-1916). Filozof şi fizi¬ 
cian austriac. O bună parte din filozofia sa 
se află cuprinsă în scrierile lui ştiinţifice, 
între care Die Geschichte und die Wurzel 
des Satzes von der Er hal lung der Arbeit 
(1872), Die Mechanik in ihrer Entwicklung 
historisch-kritisch dargestelli (1883) şi 
Beitrăge zur Analyse der Empfindungen 
(1906). 

Mach este considerat de mulţi drept pă¬ 
rintele pozitivismului logic. Filozofia sa 
este radical empiristă. Spiritului nu i se re¬ 
cunoaşte nici o putere de a cunoaşte sau 
înţelege lucrurile dincolo de propriile-i sen¬ 
zaţii, iar teoria ştiinţifică nu este descoperi¬ 
re de lucruri reale independente de senzaţii, 
ci un mijloc de predicţie a desfăşurării lor. 
Pozitiviştii logici au luat de aici nu numai 
abordarea fiindaţională a cunoaşterii bazată 
pe experienţa senzorială, ci şi ideea unităţii 
fundamentale a ştiinţei — toate ştiinţele au 
acelaşi obiect: senzaţia. Critica făcută de 
Mach conceptelor care încearcă să treacă 
dincolo de rolul lor empiric l-a influenţat pe 
*Einstein. *Lenin a criticat filozofia lui 
Mach ca fiind camuflat idealistă şi solipsis¬ 
tă. Vezi şi pozitivism logic; ştiinţă, filozofia ş. 

Mădhyamaka. Şcoală a ^filozofiei bud- 
dhiste Mahâyâna. A fost dezvoltată de Nâ- 
gârjuna (c. 200 p.Chr.\ m_Mddhyamakakă- 
rikâ, şi de discipolul său Âryadeva, autorul 
lucrării Caluhsataka, pe baza anumitor idei 
exprimate în literatura religioasă mai veche 
(mai cu seamă în Prajhâpăramită). Lumea 
exterioară, care prin natura ei este „plurali- 
tate“, era considerată ca fiind în ultimă in¬ 
stanţă ireală, fără esenţă, „vidă“. Toate fe¬ 
nomenele se află cuprinse în „vacuitatea** 
{sunyată) unică absolută care este ea însăşi 


fără esenţă, „vidă**. Se trăgea astfel conclu¬ 
zia remarcabilă că vacuitatea absolută şi 
lumea fenomenelor sînt identice. Cum toate 
conceptele sînt „condiţionate**, adică deno- 
tează doar în virtutea contrariilor lor, de¬ 
spre această vacuitate nu se poate spune 
nimic ce s-ar situa între ideile de fiinţă şi 
nefiinţă; înţelegerea acestui fapt echivalea¬ 
ză cu eliberarea. 

Unele din rezultatele obţinute mai tîrziu 
în domeniul logicii au fost aplicate de Bud- 
dhâpalita (c. sec. al V-lea p.Chr.) şi Can- 
drakîrti (sec. al Vll-lea p.Chr.) la enunţuri¬ 
le adesea stranii şi paradoxale ale lui Nâ- 
gârjuna, deşi numai cu scopul de a reduce 
la absurd propoziţiile altor şcoli. 

Maimonides (sau Moses ben Maimon, 

cunoscut de asemenea, după iniţialele sale, 
ca Rambam) (1135-1204). Medic şi şef al 
comunităţii evreieşti din Fostat (Vechiul 
Cairo). Lucrarea filozofică principală a lui 
Maimonides este Dală lat al-Ha rfn (Călău¬ 
za şovăielnicilor; în ebraică: Moreh Nevu- 
khim) (c. 1190), dar aspecte ale gîndirii sale 
sînt înfăţişate şi în Sharh al-Mishnah (Co¬ 
mentariu la Mishnah, cunoscută şi ca Sirăj 
— Farul) (1168), Mishnah Torah (Codul 
dreptului ebraic) (1178), Tratat despre în¬ 
viere (1191) şi în alte lucrări, printre care se 
numără şi un amplu corp de consultaţii Ju¬ 
ridice. 

Călăuza, în care Maimonides încearcă să 
armonizeze învăţătura iudaismului cu Aris- 
totel, este îndeobşte recunoscută drept una 
din marile opere ale filozofiei medievale. 
Ea se adresează iniţiaţilor, nu publicului 
general, iar stilul şi dispunerea materialului 
sînt adesea voit obscure. Pentru Maimoni¬ 
des, metafizica este forma supremă a acti- 

vităţii umane, dar ea nu e la îndemîna tutu¬ 
ror. El examinează şi respinge metoda *Ka- 
lăm-ului, insistînd că numai filozofia poate 
duce la o înţelegere adecvată a naturii lui 
Dumnezeu şi a lumii, în pofida obiecţiei că 
Aristotel a susţinut eternitatea lumii şi ast¬ 
fel a exclus *creaţia sau pe creator. în timp 
ce exponenţii Kalăm-ului scoteau dovada 
existenţei lui Dumnezeu din dogma religi¬ 
oasă a creaţiei, Maimonides o sprijină ex¬ 
clusiv pe principii aristotelice. El demon¬ 
strează însă totodată că eternitatea lumii nu 
poate fi dovedită prin argumente raţionale, 
drept care nu se poate obiecta în nici un fel 
împotriva istoriei scripturale a creaţiei, pe 
care el o defineşte drept creaţie ex nihilo 
(din nimic). 

Maimonides este de obicei caracterizat 
drept un aristotelic, dar faptul că în acest 
punct el se desparte de Aristotel are ramifi¬ 
caţii atît de ample, încît epitetul nu e cu 
totul potrivit. Deşi baza gîndirii sale, spre 
deosebire de cea a majorităţii predeceso¬ 
rilor săi evrei (cu excepţia lui *Ibn Daud), 
este aristotelică, concepţia sa despre Dum¬ 
nezeu nu este aşa. Ideea unităţii şi perfec¬ 
ţiunii absolute a lui Dumnezeu face cu ne¬ 
putinţă descrierea lui prin atribute pozitive; 
Dumnezeu nu poate fi cunoscut decît în ter¬ 
meni negativi, adică prin negarea imperfec¬ 
ţiunii. Astfel, cu toată credinţa sa în raţiu¬ 
nea umană, Maimonides este conştient de 
limitele ei. Tot aşa, deşi admite că totul în 
lume are o finalitate, care poate fi descope¬ 
rită de ştiinţă, el refuză să admită că ar 
putea fi determinată finalitatea lumii înseşi. 

Maimonides se recunoaşte îndatorat faţă 
de filozofii islamici dinaintea sa şi are mul¬ 
tă consideraţie pentru contemporanul său 
*Averroes. Propria sa influenţă asupra filo¬ 
zofilor evrei, musulmani şi creştini contem¬ 
porani şi de mai tîrziu a fost imensă. Călău¬ 
za, în traducere latină, a fost studiată cu 
rîvnă de către scolastici creştini ca Albertus 
Magnus şi Toma d’Aquino, iar mai tîrziu 
autorul său a fost admirat de Spinoza, Leib- 
niz, Mendelssohn şi alţii. 

major ilicit. Eroare logică legată de ♦silo¬ 
gismul categoric din logica tradiţională. 
Este comisă atunci cînd termenul major 
este *distribuit în concluzie, iar în premisă 
nu. De exemplu: „Toţi bărbaţii sînt muritori 


şi nici o femeie nu e bărbat. Deci nici o fe¬ 
meie nu e muritoare.^ Aici „muritor“ („mu- 
ritoare“) este termenul major (predicatul 
concluziei). 

Malebranche, Nicholas (1638-1715). Fi¬ 
lozof, teolog şi unul din principalii promo¬ 
tori ai cartezianismului. în cartea sa De la 
recherche de la Verite (1674/1675) avan¬ 
sează teoria despre raportul dintre spirit şi 
corp cunoscută sub numele de ♦ocaziona¬ 
li sm. Cît priveşte interacţiunea cauzală în¬ 
tre obiectele fizice, Malebranche afirmă că 
atunci cînd două corpuri se ciocnesc, miş¬ 
carea unuia din ele nu are puterea de a afec¬ 
ta mişcarea celuilalt, deoarece între cele 
două nu există o conexiune necesară {com¬ 
pară Hume). Un corolar al concepţiei lui 
Malebranche despre cauzalitate este vestita 
sa teză că „vedem toate lucrurile în Dum- 
nezeu“: cum o idee nu poate fi produsă de 
obiecte din afară, „toate ideile noastre se 
află în substanţa eficace a divinităţii**. 
Malebranche considera că această doctrină 
curioasă este în măsură să explice cum de 
avem cunoştinţe despre adevăruri eterne şi 
necesare. Compară Berkeley. 

Malthus, Thomas Robert (1766-1834). 
Cleric şi economist clasic englez, autor al 
influentului dar aprig controversatului Es- 
say on Population (Eseu asupra populaţiei; 
Primul Eseu în 1798; Al Doilea Eseu în 
1803). Susţine că omenirea este primejdui¬ 
tă de decalajul dintre creşterea în progresie 
geometrică a populaţiei lumii şi creşterea în 
progresie aritmetică a producţiei de alimen¬ 
te. Această „lege a populaţiei** este con¬ 
tracarată în două feluri: de cauzele morţii şi 
de cele ce împiedică naşterile. Dacă nu se 
întreprind măsuri pozitive de limitare a ra¬ 
tei naşterilor, atunci bolile, războiul şi foa¬ 
metea vor menţine populaţia la un nivel 
constant, apropiat de pragul inaniţiei. Prin¬ 
tre măsurile pozitive se numără înfrînarea 
morală (abstinenţa sexuală) şi „viciul** (in¬ 
clusiv metodele de control al naşterilor). 

maniheism. Mişcare religioasă care şi-a 
luat numele de la întemeietoml său Mani, 
„apostolul lui Dumnezeu** (c. 216-276 
p.Chr.). E mai potrivit să vedem în mani¬ 
heism o religie separată, şi nu o mişcare 
eretică dinăuntrul creştinismului. A fost, o 

vreme, un rival foarte serios, care încorpo¬ 
ra atît elemente buddhiste şi zoroastriene, 
cît şi elemente creştine. *Sf. Augustin a fă¬ 
cut parte, pentru o scurtă perioadă, dintre 
aderenţii ei. 

Maniheismul a fost radical dualist, vă- 
zînd în lume şi îndeosebi în viaţa umană o 
luptă între două principii total indepen¬ 
dente — al binelui şi al răului (al luminii şi 
al întunericului, al lui Dumnezeu şi al ma¬ 
teriei). Maniheenii se considerau a fi de 
partea luminii, năzuind, printr-un ascetism 
riguros, către eliberarea definitivă de ele¬ 
mentele mai tenebroase, materiale ale natu¬ 
rii umane. 

Mannheim, Karl (1893-1947). Sociolog 
german, influenţat de *Marx dar care pre¬ 
coniza ameliorarea societăţii nu prin revo¬ 
luţie, ci printr-un efort reformist gradual. In 
Ideologie und Utopie (1929) pune în con¬ 
trast ataşamentul faţă de conservare, care 
este generator de ideologii {vezi ideologie) 
şi supralicitează stabilitatea, cu ataşamentul 
faţă de schimbare, care vizează posibile 
utopii viitoare. Mensch und Gesellschaft im 
Zeitalter des Umbaus (1935) susţine că li¬ 
bertatea individuală este primejduită atît de 
liberalismul extrem, cît şi de dictatura tota¬ 
litară. Stabilitatea economică şi educaţia, 
care duc la o democratizare radicală, sînt 
factorii fundamentali ai unui sistem social 
viabil. 

Mao Tzedun (1893-1976). Lider revoluţio¬ 
nar chinez şi conducător al Republicii Popu¬ 
lare Chineze. A avut o contribuţie enormă 
la dezvoltarea, sau mai degrabă transforma¬ 
rea marxismului lui *Marx, întrucît a con¬ 
dus o revoluţie bazată nu pe proletariat, ci 
pe ţărănime, şi a scris pentru a o justifica 
teoretic ca marxist. în filozofie, broşura sa 
Despre contradicţie este ortodoxă şi tradi¬ 
ţional marxistă. Ca atare, ea suprimă dis¬ 
tincţia crucială dintre *contradicţii (care au 
loc între rostiri) şi conflicte şi tensiuni (care 
au loc în lumea ne-lingvistică). Faimoasa 
„cărticică roşie“ prezintă interesante ase¬ 
mănări de formă şi de conţinut cu clasicii 
♦filozofiei chineze, ideile lui Mao fiind 
expuse nu într-o proză continuă, ci în para¬ 
grafe aforistice şi dispensîndu-se de aproa¬ 
pe orice argumentare filozofică. 


Marcel, Gabriel (1889-1973). Filozof 
existenţialist catolic francez. Criticînd atît 
concepţia nedisciplinată despre moralitate 
a lui *Sartre, cît şi sublinierea de către 
acesta a solitudinii esenţiale a sufletului 
omenesc. Marcel considera ♦existenţialis¬ 
mul a fi compatibil cu doctrinele creştine. 
Scopul vieţii este „comunicarea** dintre 
oameni, ca şi dintre om şi Dumnezeu, dar 
relaţiile trebuie să se bazeze pe libertatea şi 
unicitatea indivizilor şi să le păstreze pe 
acestea, nu să fie dependente de acceptarea 
solidară a anumitor reguli şi obiective. Les 
hommes contre Uhumain (1951) punea în 
gardă împotriva consecinţelor etice ale ge¬ 
neralizării abstracţiilor (precum „fascist** 
sau „comunist**), care tind să se substituie 
existentului uman real şi individual. 

Marcus Aurelius (121-180 p.Chr.) împă¬ 
rat roman şi exponent al stoicismului, auto¬ 
rul scrierii în douăsprezece cărţi intitulate 
Către mine însumi sau Meditaţiile. Conver¬ 
tit în tinereţe la stoicism, Marcus n-a fost 
niciodată un filozof de profesie. Meditaţiile 
sale sînt cugetări personale şi aforisme, 
scrise pentru propria-i edificare în decursul 
unei lungi cariere de om de stat şi care, du¬ 
pă dedicaţiile ce umplu cartea I, sînt pre¬ 
zentate practic fără nici o ordine. Fiind con¬ 
servatoare în conţinut, ele nu vădesc nici un 
fel de semne ale speculaţiilor transcendente 
ce începeau să domine filozofia din vremea 
sa. Au valoare în primul rînd ca document 
personal, ca mărturie privitoare la ce putea 
să însemne a fi stoic. 

Maritain, Jacques (1882-1973). Filozof 
francez, convertit la catolicism sub influ¬ 
enţa lui ♦Bergson. A studiat biologia la 
Heidelberg, cu ♦Driesch. Ulterior a respins 
doctrina bergsoniană, devenind un expo¬ 
nent de frunte al ♦neotomismului. 

Cunoscut în afara Franţei în principal 
prin lucrările sale despre artă şi despre poli¬ 
tică, Maritain a dobîndit recunoaştere şi 
pentru tratatul său filozofic Les degres du 
savoir (1932), în care argumentează că sen¬ 
zaţia, raţiunea, revelaţia şi contopirea mis¬ 
tică sînt temeiuri ale unor genuri de cunoaş¬ 
tere diferite dar egal de semnificative. 
Ştiinţa şi credinţa pot să coopereze fără 

fricţiuni dacă se operează distincţia cuve¬ 
nită între susţinerile lor respective. 

Marx, Karl (1818-1883). Teoretician so¬ 
cial german, preocupat în principal de ştiin¬ 
ţa economică şi de istorie. A avut puţin 
de-a face cu doctrinele filozofice ce fac 
astăzi parte din *marxism. In primul volum 
al lucrării Das Kapital (1867) a folosit, iar 
într-o anumită măsură a şi discutat, o teorie 
a metodei îndatorată în parte lui *Hegel. 
Marx o numea metoda dialectică, facînd în¬ 
să precizarea că a răsturnat dialectica hege¬ 
liană, facînd-o din idealistă materialistă. 
Dar, cu toate că dialectica lui Marx poate fi 
numită în sens larg o filozofie a istoriei, în 
realitate ea este mai degrabă o explicaţie a 
dezvoltării social-istorice decît o teorie fi¬ 
lozofică, fiind ca atare de interes mai mult 
pentru istoric decît pentru filozof. Vezi şi 
materialism dialectic. 

marxism (sau marxismul clasic). Corp de 
doctrine formulate iniţial de Marx şi En- 
gels, care implică anumite idei filozofice. 
Aceste idei (formulate în principal de En- 
gels) se sprijină într-o măsură însemnată pe 
filozofia lui Hegel, în particular pe teza sa 
că schimbarea trebuie explicată prin con¬ 
tradicţii. Dar în timp ce filozofia lui Hegel 
este o formă de *idealism, marxismul se 
declară o formă a *materialismului. El nu 
este însă un materialism „mecanicist“, ci 
unul „dialectic“, în care se acordă ponderea 
cuvenită „transformării cantităţii în calita- 
te“ (compară Hegel). Aceasta înseamnă că 
spiritul nu este redus la materie, ci este pri¬ 
vit ca provenind din materie, dar fiind cali¬ 
tativ diferit de ca. La începutul secolului al 
XX-lea, în cadrul unei polemici împotriva 
idealismului, Lenin a pus accentul pe ideea 
după care cunoaşterea este o „copie“ a rea¬ 
lităţii, idee încorporată ulterior marxismu¬ 
lui oficial sovietic. In perioada de după pri¬ 
mul război mondial au fost fonnulate versi¬ 
uni diferite ale marxismului. Multe din ele 
nu sînt filozofii, ci mai curînd tipuri de teo¬ 
rie socială; cele ce sînt cu adevărat filozofi¬ 
ce, ca de pildă teoriile lui Georg Lukâcs 
(1885-1971) sau Emst Bloch (1885-1977), 
dezvoltă adesea anumite aspecte hegeliene 
ale marxismului. Vezi şi materialism dia¬ 
lectic. 


matematică, filozofia m. Studiul concep¬ 
telor şi al justificării principiilor utilizate în 
matematică. Două probleme centrale în fi¬ 
lozofia matematicii sînt: despre ce vorbesc 
— dacă în general vorbesc despre ceva — 
enunţurile matematice de felul „2 + 2= 4“?; 
în ce mod dobîndim cunoştinţe despre ast¬ 
fel de enunţuri? 

Deşi matematica e un instrument util al 
ştiinţei, puţini consideră că matematica stu¬ 
diază obiecte fizice sau că observaţia empi¬ 
rică ar fi temeiul ultim în stabilirea adevă¬ 
rului sau falsităţii enunţurilor matematice. 
Mulţi matematicieni adoptă — uneori doar 
implicit — un punct de vedere realist cu 
privire la adevărul matematic şi la existenţa 
obiectelor matematice. Ei susţin că acestea 
din urmă există independent de gîndirea 
noastră şi că deci enunţurile matematice 
sînt adevărate (sau false) independent de 
cunoaşterea noastră privitoare la ele sau de 
capacitatea noastră de a le demonstra. 
Această concepţie este cunoscută sub de¬ 
numirea de platonism, dat fiind că derivă 
din (şi adesea include) teoria lui Platon că 
obiectele despre care e vorba în enunţurile 
matematice — *numerele — sînt entităţi 
abstracte şi că, dacă sînt adevărate, aceste 
enunţuri descriu relaţii între astfel de 
entităţi. Entităţile abstracte sînt atemporale, 
nu există în spaţiul fizic şi nu interacţionea- 
ză cauzal cu lumea fizică. Aceasta lasă des¬ 
chisă întrebarea: cum dobîndim cunoştinţe 
despre asemenea entităţi, cunoştinţe mate¬ 
matice? *Kant credea că enunţurile mate¬ 
matice (cele adevărate) sînt prin ele însele 
evidente şi pot fi cunoscute a priori doar 
prin intuiţie. în demonstrarea unor astfel de 
enunţuri folosim exemplificări particulare 
ale conceptelor utilizate, reprezentîndu-ne 
aceste exemplificări. Logiciştii, mai cu sea¬ 
mă *Frege şi *Russell (vezi logicism), ne¬ 
mulţumiţi de turnura subiectivistă a abor¬ 
dării kantiene, s-au străduit doar să arate că 
despre adevărurile matematice avem cu¬ 
noştinţe la fel de certe ca şi despre ade¬ 
vărurile logice. Promovînd o abordare ri¬ 
guros formală, ei au încercat să demonstre¬ 
ze că matematica îndeobşte recunoscută 
este reductibilă la *teoria mulţimilor şi că 
aceasta, la rîndul său, este o parte a logicii. 
Deşi acest program s-a soldat cu rezultate 
importante în domeniul fundamentelor ma- 

tematicii, despre teoria mulţimilor nu s-a 
dovedit că face parte din logică (în sens 
restrîns) iar postulatele logicii clasice au 
apărut a fi indubitabile într-un mod în care 
cele ale teoriei mulţimilor nu sînt. 

Faţă de concepţia, grevată de dificultăţi 
epistemologice, că matematica ar avea ca 
obiect entităţi abstracte platoniciene, s-au 
înregistrat reacţii diverse. Convenţionaliştii 
susţin că enunţurile matematice adevărate 
sînt adevărate pur şi simplu prin convenţie 
sau decizie. Această teză este compatibilă 
cu posibilitatea abandonării convenţiilor 
actuale şi a adoptării unor noi convenţii, 
mai utile în lumina experienţei empirice, 
bunăoară a celei din fizica particulelor ele¬ 
mentare. Intuiţioniştii (vezi intuiţionism) 
restrîng domeniul matematicii la ceea ce 
poate fi demonstrat folosind doar procese 
constructive. Entităţile la care se face refe¬ 
rire în astfel de demonstraţii trebuie să fie 
susceptibile şi ele de o astfel de construcţie. 
Intuiţioniştii elimină astfel pletora de nu¬ 
mere şi mulţimi infinite actuale pe care pla- 
toniştii le consideră admisibile. ♦Formalis¬ 
mul este concepţia potrivit căreia propoziţi¬ 
ile matematice nu vorbesc despre nimic, ci 
trebuie privite doar ca nişte inscripţii fără 
semnificaţie. Pe formalişti îi preocupă pro¬ 
prietăţile formale ale sistemelor de astfel de 
inscripţii. In anii 30, teoremele de incom- 
pletitudine ale lui Godel (vezi Godel) au 
arătat că în teoria aritmeticii (şi în cea mai 
mare parte a matematicii utilizabile) există 
enunţuri adevărate ce nu pot fi demonstrate 
în cadrul teoriei. Aceasta sugerează că ade¬ 
vărul unui enunţ matematic nu echivalează 
cu demonstrabil itatea lui dintr-o mulţime 
de axiome. 

materialism. Aşa cum e înţeles cel mai 
adesea în filozofie, termenul desemnează 
doctrina că tot ce există este *materie sau 
depinde în întregime, în ce priveşte exis¬ 
tenţa, de aceasta. Semnificaţia precisă şi 
statutul acestei doctrine sînt însă departe de 
a fi clare. Care sînt proprietăţile pe care 
materia, în sensul relevat aici, trebuie, sau 
ar putea, sau n-ar putea să le posede? Tre¬ 
buie considerată materia ca fiind, pur şi 
simplu, ceea ce e întins deopotrivă în spaţiu 
şi timp (astfel încît curcubeele şi umbrele 
lor ar fi exemple de materie, întocmai ca 


pietrele şi copacii)? Sau dacă nu, ce alte 
proprietăţi îi sînt esenţiale? Se poate trasa 
aici o distincţie relevantă între existenţă sau 
ocurenţă şi fiinţă sau realitate? Şi cum anu¬ 
me depind de materie spaţiul şi timpul în 
care ea se întinde, forţele ce o pun în miş¬ 
care şi conştiinţa care o percepe? Spectrul 
răspunsurilor posibile, sau al răspunsurilor 
încercate, la astfel de întrebări face de fapt 
din materialism mai degrabă un grup vag 
definit de doctrine decît o teză specifică. 
Este mai lesne de văzut ce anume neagă 
materialiştii — bunăoară, existenţa unor 
lucruri de felul „substanţei gînditoare“ 
carteziene lipsite de întindere, numită spirit 
(vezi Descartes) şi realitatea duhurilor, în¬ 
gerilor sau zeităţilor în accepţiunile cele 
mai tradiţionale — decît ce susţin pozitiv. 

Şi apoi, chiar presupunînd că e suficient 
clarificat conţinutul doctrinei, se poate 
pune întrebarea de ce ea trebuie acceptată? 
De bună seamă că nu există metode obser- 
vaţionale sau analitice de stabilire a adevă¬ 
rului ei. Deseori se vădeşte că ea funcţio¬ 
nează mai cu seamă ca o strategie de cer¬ 
cetare decît ca formulare a unui rezultat al 
cercetării; materialismul îşi propune ca în 
explicaţiile pe care le dă fenomenelor na¬ 
turii şi ale conştiinţei să se dispenseze de 
postularea entităţilor imateriale (indiferent 
în ce sens am lua această expresie) şi să se 
bizuie exclusiv pe lucairile materiale şi pe 
interrelaţiile lor. Dar cu toate că, dacă 
vrem, putem, fireşte, să adoptăm o atare 
strategie, se pune întrebarea dacă există 
vreun motiv peremptoriu s-o facem. Ea ar 
putea, fără îndoială, să fie recomandată 
cercetătorilor invocînd * briciul lui Ockham 
sau ştiutele dificultăţi pe care le creează, de 
pildă, dualismul cartezian spirit/corp. Ră- 
mîne însă deschisă întrebarea dacă dificul¬ 
tăţile pe care le întîmpină demersul de ex¬ 
plicare materialistă a conştiinţei nu sînt 
cumva la fel de mari sau eventual şi mai 
mari, iar în gîndirea recentă s-a contestat 
necesitatea de a ne restrînge opţiunile la 
dualismul cartezian şi la materialism (com¬ 
pară teoria identităţii). 

Forme ale materialismului apar în istoria 
gîndirii cel puţin de la *Democrit şi 
♦Epicur, care au încercat să descrie proce¬ 
sele naturale şi experienţa umană prin dis¬ 
punerea şi mişcările atomilor imuabili, par- 

ticule materiale indivizibile, în spaţiul gol. 
în ciuda inevitabilei opoziţii religioase, 
s-au înregistrat diverse resurecţii ale unor 
astfel de idei începînd din secolul al 
XVII-lea, legat de noua fizică a lui Galilei 
şi, mai tîrziu. Newton. *Hobbes a edificat 
un strălucit şi intransigent sistem materia¬ 
list de acest fel, iar proiectul unei concepţii 
ştiinţifice despre lume capabilă să explice 
totul a fost vizat mai tîrziu de gînditori ca 
La Mettrie (1705-1751) şi Holbach (1723- 
1789). 

Mai încoace în timp, gînditorii marxişti 
au încercat să înlocuiască un atare „mate¬ 
rialism mecanicist“ — şi să rezolve unele 
dintre dificultăţile lui — prin propriul lor 
„materialism dialectic“. Acesta vede mate¬ 
ria nu ca pe ceva static, în care mişcarea şi 
dezvoltarea trebuie introduse ah extra, ci ca 
avînd în propria ei natură acele tensiuni sau 
„contradicţii** care constituie forţa motrice 
a schimbării — viziune ce, după cum susţin 
ei, lipseşte materialiştilor mai vechi (vezi 
materialism dialectic; marxism). Compară 
materialismul indian. 

materialism dialectic. Doctrină metafizică 
susţinută de mulţi marxişti. Ea afirmă că 
materia este primordială sau fundamentală 
şi formulează legi generale ce guvernează 
mişcarea şi dezvoltarea întregii materii. în 
această calitate, el se deosebeşte de mate¬ 
rialismul istoric, care este teoria marxistă a 
istoriei şi are de-a face cu legile mai parti¬ 
culare ce guvernează dezvoltarea societăţii 
şi a gîndirii umane. Susţinînd primatul ma¬ 
teriei, materialiştii dialecticieni nu avansea¬ 
ză o teorie reductivă; ei nu susţin că tot 
ceea ce există n-ar fi altceva decît materie. 
Ceea ce-i preocupă este să se opună *idea- 
lismului; în concepţia lor, materia nu este 
un produs al spiritului, ci spiritul este pro¬ 
dusul cel mai înalt al materiei. Aşa se ex¬ 
plică faptul că istorici ai filozofiei marxişti 
pot spune că Locke sau Spinoza, de exem¬ 
plu, au fost materialişti. Ambii aceşti filo¬ 
zofi au considerat spiritul la fel de real ca 
materia, dar au fost materialişti în sensul de 
a nu fi fost idealişti. Materialiştii dialecti¬ 
cieni susţin că legile ce guvernează materia 
nu sînt mecaniciste, ci dialectice. Preluînd 
de la Hegel, ei afirmă că aceste legi sînt: a) 
transformarea cantităţii în calitate; şi reci¬ 


proc; b) legea întrepătrunderii contrariilor 
(adică, negaţia principiului *contradicţiei); 
c) legea negării negaţiei (adică ideea că 
realitatea se dezvoltă prin contradicţii şi re¬ 
zolvarea lor, această rezolvare generînd noi 
contradicţii). Vezi şi Engels; Hegel; mar¬ 
xism. 

materialismul indian. Aspect oarecum 
marginal dar persistent al * filozofiei indi¬ 
ene, care apare sub variate denumiri, pre¬ 
cum Cărvăka, Lokăyata şi Âjîvika. Nici 
una dintre scrierile originale ale acestor 
şcoli, care au înflorit încă de pe la anul 600 
a.Chr., nu ni s-a păstrat, îneît informaţii de¬ 
spre doctrinele lor pot fi obţinute numai din 
relatări indirecte. Acestea menţionează ca 
exemple tipice ale acestor doctrine urmă¬ 
toarele atitudini: refuzul de a accepta ideea 
de transmigraţie şi/sau temeiul ei etic su¬ 
biacent; negarea oricărei forme de supra¬ 
vieţuire personală după moarte; respinge¬ 
rea oricărei modalităţi de cunoaştere (inclu¬ 
siv a „inferenţei** şi a „mărturiei verbale**, 
socotite importante de alte şcoli ale gîndirii 
indiene) altele decît cele obţinute prin per¬ 
cepţie; şi opoziţia fată de credinţa în liber 
arbitru (în locul acestuia fiind postulat un 
determinism absolut). în majoritatea şcoli¬ 
lor materialiste omul este analizat exclusiv 
în termeni de componente materiale şi de 
interacţiune a acestora. Această analiză este 
de obicei legată de o atitudine pesimistă; 
hedonismul nu apare decît foarte rar. Influ¬ 
enţa acestui tip de gîndire a fost mai puţin 
filozofică (deşi în cazul sistemului *Vaise- 
şîka poate fi detectată şi o astfel de influ¬ 
enţă) şi mai mult sociologică, doctrinele în 
cauză fiind folosite pentru atacarea religiei 
rituale şi mistice. 

materie. Ceea ce în mod tradiţional era 
opus fie formei, fie spiritului. Aceste două 
opoziţii nu sînt cu totul fără legătură. Este 
însă important de luat aminte atunci cînd, 
de exemplu, ne preocupă ideile filozofilor 
greci despre materie, care este la ei opoziţia 
relevantă (în cazul acesta, nu aceea cu spi¬ 
ritul, ci aceea cu forma). Aici materia în¬ 
seamnă, pur şi simplu, materialul primar 
din care sînt compuse diversele elemente 
ale lumii — ceva analog lemnului sau lutu¬ 
lui prelucrat de meşteşugari. Din aceasta. 

fireşte, nu aflăm prea mult despre ce ar fi 
materia în sens pozitiv, şi fapt e că ni se 
înfăţişează o lungă istorie de speculaţii, de 
la *Thales şi *Anaximandros, prin *De- 
mocrit, *Platon şi *Aristotel, pînă la şcolile 
epicureică şi stoică (vezi epicurism; stoi¬ 
cism) asupra unor chestiuni ca: de cîte fe¬ 
luri este materia, constă ea din atomi dis¬ 
creţi sau este un mediu continuu unic şi 
dacă potenţialităţile ei sînt explicabile prin 
proprietăţi aritmetice sau geometrice. Ase¬ 
menea speculaţii, deşi ghidate doar de ob¬ 
servaţii nesistematice şi de preconcepţii 
despre lume, pot fi considerate totuşi pre¬ 
cursori îndepărtaţi ai ştiinţei sistematice 
modeme, în măsura în care căutau principii 
unificatoare ce stau în spatele diversităţii 
de suprafaţă a lumii. 

Gîndirea modernă post-carteziană aduce 
în prim-planul preocupărilor contrastul din¬ 
tre materie şi spirit. Dar dualismul radical 
cartezian, pe lîngă faptul că ridica proble¬ 
me foarte grave privind posibilitatea spiri¬ 
tului de a cunoaşte lumea materială sau 
chiar posibilitatea în general a interacţiunii 
lor, lasă să planeze incertitudinea şi în pri¬ 
vinţa naturii precise a materiei (vezi Des- 
cartes; problema spirit-corp). Este ea pur şi 
simplu, cum spunea Descartes, „substanţa 
întinsă“ — întinsă deopotrivă în spaţiu şi 
timp? Şi îi sînt oare esenţiale numai pro¬ 
prietăţile geometrice, sau şi unele proprie¬ 
tăţi dinamice — iar în caz că da, care anu¬ 
me? Cum ar trebui să caracterizăm lucrurile 
de felul spaţiului, al timpului, al energiei şi 
luminii, care de bună seamă nu se află în 
partea spirituală a dihotomiei, dar nici nu 
par a fi exemple de materie? Mai avem ne¬ 
voie de un principiu în plus pentru a expli¬ 
ca deosebirea dintre organic şi anorganic? 
Sînt mişcarea şi dezvoltarea impuse ah ex- 
tra asupra materiei, sau trebuie să vedem în 
ele, aşa cum susţine materialismul dialec¬ 
tic, elemente inerente naturii ei? 

In pofida unor asemenea dificultăţi teo¬ 
retice însă, ştiinţa modernă a avut fără în¬ 
doială mult de cîştigat, în fazele ei timpurii, 
de la ideea unei lumi materiale ca sistem 
mai mult sau mai puţin izolat şi sieşi sufi¬ 
cient, ale cărui elemente interacţionează în 
conformitate cu legi imuabile şi inflexibile 
— legi pe care ştiinţa se putea apuca să le 
explice. Şi în decursul unei lungi perioade 


a istoriei sale, distincţia fundamentală din¬ 
tre materie — în sens newtonian, caracteri¬ 
zată prin masă şi întindere — şi energie, 
fiecare cu propriul ei principiu de conser¬ 
vare, a servit de minune scopurilor ştiinţei, 
în secolul nostru însă această distincţie a 
fost pusă sub semnul întrebării de celebra 
demonstraţie a lui Einstein că pentru anu¬ 
mite scopuri, cele două principii de conser¬ 
vare trebuie combinate, că în anumite cir¬ 
cumstanţe materia şi energia sînt transfor- 
mabile una în alta. Dezvoltarea fizicii ato¬ 
mice şi subatomice a dizolvat în bună parte 
ideile tradiţionale despre constituenţii ul¬ 
timi ai lumii materiale gîndiţi ca particule 
discrete de materie inertă şi impenetrabilă. 
Ei nu mai sînt consideraţi astăzi ca fiind to¬ 
tal distincţi de forţele ce acţionează asupra 
lor, ci ca fiind, în esenţă cel puţin, constitu¬ 
iţi din tipare de interacţiune cu ambianţa 
lor. Totodată, teoria nedeterminării a atras 
atenţia asupra unor dificultăţi fundamentale 
ce stau în calea formulării unor legi precis 
definite privitoare la desfăşurarea eveni¬ 
mentelor în lumea subatomică, generînd 
dezacorduri în privinţa îndreptăţirii presu¬ 
poziţiei că asemenea legi acţionează în fapt 
în acest domeniu (vezi principiul incertitu¬ 
dinii). 

Pe scurt, istoria gîndirii nu oferă un unic 
concept de materie, ci o familie mare şi în 
continuă creştere de concepte interrelate. 
Vezi şi materialism. 

matrice. Vezi formă normală; tabel de ade¬ 
văr. 

măgarul lui Buridan. Exemplul ilustrativ 
tradiţional, întîlnit pentru prima dată la 
Aristotel dar în prezent asociat cu * Buri¬ 
dan, pentru problema deciziei în situaţia 
cînd nu există nici un motiv de a prefera 
una din alternativele posibile. Măgarul, 
stînd între două grămezi de fin egal dezira- 
bile, moare de foame prin indecizie deoare¬ 
ce, ex hypothesi, nu există motive de a pre¬ 
fera o grămadă celeilalte. 

mărimi. O mărime este intensivă dacă e 
posibilă ordonarea în conformitate cu ea a 
lucrurilor de un anumit tip; este extensivă 
dacă este intensivă şi în plus, diferitelor po¬ 
ziţii din ordonare li se pot atribui valori nu¬ 
merice, astfel încît ordonarea după mărime 

să se păstreze cînd lucrurile respective sînt 
ordonate prin relaţia „mai puţin decît“. Ast¬ 
fel, masa este o mărime extensivă deoarece 
obiectele fizice pot fi ordonate în conformi¬ 
tate cu ea şi maselor li se pot atribui cu sens 
valori numerice. Frumuseţea este intensivă 
dar nu extensivă, fiindcă nu prea are sens 
sau n-are deloc sens să spunem că o pică¬ 
tură are atîtea unităţi de frumuseţe sau că 
este de două ori mai frumoasă decît o alta. 

mărturisiri directe (în engleză avowals). 
Termen folosit de *Ryle pentru a desemna 
rostirile la persoana întîi (ca de pildă „mă 
doare“) şi a le distinge de cele la persoana 
a treia („îl doare“). Ryle observă că acestea 
din urmă sînt (de obicei) enunţuri normale, 
care cuprind informaţie, şi ca atare pot fi 
puse la îndoială. Pe cînd mărturisirile direc¬ 
te par a fi infailibile (atunci cînd sînt sin¬ 
cere). Ryle argumentează că aceasta se 
poate datora faptului că ele nu sînt aserţiuni 
obişnuite, ci ţin de comportamentul carac¬ 
teristic stărilor la care se referă. 

McTaggart, John McTaggart Ellis (1866- 
1925). Filozof idealist britanic; a studiat şi 
predat filozofia la Cambridge. Principalele 
lucrări filozofice: Studies in Hegelian Dia- 
lectics (1896), Studies in Hegelian Cosmo- 
logy (1901), Commentaiy on Hegel 5 Lo¬ 
gic (1910) şi The Mature of Existence (2 vo¬ 
lume, 1921, 1927). 

Pornind de la studiile sale hegeliene, a 
dezvoltat un *idealism original şi ingenios 
argumentat, în care realitatea este văzută ca 
fiind esenţialmente spirituală, o societate 
strîns interrelată de spirite şi de conţinuturi 
ale acestora. Materia, spaţiul şi timpul sînt 
plasate pe tărîmul aparenţei. A negat exis¬ 
tenţa lui Dumnezeu în înţelesul tradiţional 
al cuvîntului, dar, în pofida acestui fapt şi 
în pofida tezei sale privind irealitatea tim¬ 
pului, a susţinut o teorie a nemuririi indivi¬ 
duale. 

mecanică cuantică. Sistem de mecanică 
utilizat pentru explicarea comportamentu¬ 
lui atomilor, al moleculelor şi al particu¬ 
lelor elementare. In 1901 Planck a sugerat 
posibilitatea ca energia să fie radiată în uni¬ 
tăţi discrete sau cuante. în 1913 Niels Bohr 
a aplicat această teorie la structura atomu¬ 
lui; mai tîrziu, modelul de „sistem solar“ al 


atomului, elaborat de el, a fost înlocuit de 
ecuaţiile formale ale lui Heisenberg şi 
Schrodinger. Acestea dau predicţiile cerute 
privind frecvenţa şi amplitudinea radiaţiei 
emise de atom. Una din consecinţe, ♦prin¬ 
cipiul de incertitudine descoperit de Hei¬ 
senberg în 1927, este însă aceea că variabi¬ 
lele interpretate de obicei ca specificînd 
poziţia şi impulsul particulelor subatomice 
nu pot lua ambele simultan valori bine de¬ 
terminate. Aceasta impune limitări severe 
posibilităţii de a interpreta aceste particule 
sau pachete de unde ca obiecte spaţio-tem- 
porale obişnuite. Problema devine astfel un 
teren de dispută între filozofiile realiste ale 
ştiinţei şi cele formaliste. în plus, concepe¬ 
rea particulelor fundamentale ca fiind mai 
asemănătoare unor unde necorporale decît 
unor particule constituie o provocare la 
adresa unei viziuni materialiste simple a lu¬ 
mii. Vezi şi materialism; ştiinţa, filozofia ş. 

mecanism (sau mecanicism). 1. Filozofie 
ştiinţifică dezvoltată în principal de Des- 
cartes. în locul genului scolastic tradiţional 
de explicaţie ştiinţifică în care erau invo¬ 
cate „calităţi rcale“, Descartes pretindea că 
ştiinţa lui este „asemeni mecanicii prin fap¬ 
tul că nu ia în consideraţie decît forme, mă¬ 
rimi şi mişcări**. Un exemplu este fenome¬ 
nul gravitaţiei, pe care Descartes încearcă 
să-l explice exclusiv în termeni de inter¬ 
acţiune a particulelor de o anumită formă, 
mărime şi viteză, fără a face referire la vreo 
„calitate** ăt gravitas sau „greutate** pe care 
ar avea-o materia. „Nu recunosc — scria 
Descartes — în obiectele corporale vreo 
altă materie decît cea susceptibilă de ceea 
ce geometrii numesc analiză cantitativă.** 
Pe lîngă eliminarea calităţilor în favoarea 
mărimilor cuantificabile, „mecanismul** 
mai are ca element crucial (prezent şi el la 
Descartes) refuzul „cauzelor finale** aris¬ 
totelice. Mecanistul consideră că scopurile 
n-au ce căuta într-o bună practică ştiinţi¬ 
fică: explicaţiile teleologice (de exemplu, 
că planta îşi poziţionează frunzele în aşa fel 
încît să capteze în mod optim lumina soare¬ 
lui) trebuie înlocuite întotdeauna prin ex¬ 
plicaţii mecaniste (cum este, de pildă, ex¬ 
plicaţia care specifică structura moleculară 
a frunzei, graţie căreia aceasta se mişcă în 
direcţia luminii solare). 

2. Teza că explicaţia ştiinţifică veritabilă 
presupune căutarea de modele mecanice. 
Asemenea modele, bazate pe procese cu¬ 
noscute, descriu adevăratele mecanisme 
subiacente fenomenelor de explicat. (Ele¬ 
mente ale acestei concepţii se întîlnesc şi 
ele la Descartes care explică, de exemplu, 
comportamentul particulelor cereşti folo¬ 
sind modelul bilelor de lemn aflate într-o 
cutie.) 

3. Un univers-„ceasomic“ de tip lapla- 
cean — adică guvernat de legi strict deter¬ 
ministe. Vezi Laplace. 

mediană. Vezi medie. 

medie. 1. in unul din sensurile lui curente, 
cuvîntul „mediu“ e aproape sinonim cu „ti- 
pic“, „obijnuit“ sau „care nu iese din co- 
mun“. 2. în sens mai tehnic, desemnează 
media aritmetică: pentru a afla, de pildă, 
înălţimea medie a persoanelor ce se găsesc 
într-o încăpere, trebuie adunate înălţimile 
individuale ale tuturor iar suma să fie îm¬ 
părţită la numărul lor total. E fals să se afir¬ 
me, cum se face destul de des, că jumătate 
din membrii oricărui grup se situează cu 
necesitate dedesubtul mediei şi jumătate 
deasupra ei, sub orice aspect i-am examina. 
De exemplu, dacă înălţimea medie a cutare 
şase indivizi este de 1,70 m, aceasta poate 
să rezulte din faptul că unul din ei e înalt de 
1,85 m, iar ceilalţi cinci de 1,67. 3. Media¬ 
na este numărul din mijloc al unui şir de 
numere dispuse în ordinea mărimii lor. (în 
cazul cînd şirul are un număr par de mem¬ 
bri, mediana este valoarea aflată la egală 
distanţă de cei doi termeni din mijloc.) Aici 
cea mai frecventă greşeală este confunda¬ 
rea mediei aritmetice cu mediana, adică 
presupunerea că suma abaterilor în sus de 
la mediană este întotdeauna egal cu suma 
abaterilor în jos; această situaţie este, fireş¬ 
te, posibilă, dar nu e nicidecum necesară. 4. 
Cel de-al treilea sens tehnic al mediei este 
modul. Acesta reprezintă cazul cel mai ve¬ 
rosimil. Pentru a calcula nota modală pen¬ 
tru o mulţime de rezultate obţinute la un 
concurs, trebuie mai întîi stabilită distribu¬ 
ţia de frecvenţă. în acest exemplu, proce¬ 
deul cel mai obişnuit ar fi să se împartă 
întreg spectrul de posibilităţi în zece clase- 
interval: notele de la 0 la 9; cele de la 10 la 


19; etc. Se numără apoi cîte note s-au acor¬ 
dat în cadrul fiecăreia din aceste zece clase- 
interval, nota modală fiind atunci cea aflată 
în punctul de mijloc dintre limitele interva¬ 
lului pentru care frecvenţa este maximă. 

mediul nedistribuit, eroarea logică a 

m. n. Raţionament în care se ajunge la con¬ 
cluzia propusă pentru că una din premise ar 
trebui să fie o aserţiune *distribuită, şi nu 
este. Să presupunem că raţionaţi astfel: 
„Orice membru al Partidului laburist e un 
socialist“, şi dat fiind că „Cutare e un so- 
cialist“ înseamnă că „Cutare e un membru 
al Partidului laburist“. Termenul mediu al 
acestui silogism nevalid este „socialist“, 
dar pentru a putea ajunge în mod valid pe 
acest traseu la concluzia propusă ar fi fost 
necesar să avem ca premisă o aserţiune dis¬ 
tribuită despre socialişti: „Toţi socialiştii 
sînt membri ai Partidului laburist.“ 

Meinong, Alexius von (1853-1928). Filo¬ 
zof austriac, discipol al lui Brentano. în 
Ober Gegenstandtheorie (1904) a făcut 
deosebirea între trei elemente distincte ale 
gîndirii: actul mental, conţinutul lui şi 
obiectul lui. Obiectul e definit drept ceea ce 
poate fi vizat de un act mental; el poate să 
fie sau să nu fie o entitate existentă. Conţi¬ 
nutul este acel atribut al actului mental care 
permite orientarea atenţiei spre un lucru 
particular sau altul. 

Melissos din Samos. Om de stat care a 
comandat o flotă samiană victorioasă îm¬ 
potriva atenienilor în 441-440 a.Chr. Con¬ 
tribuţia sa filozofică a constat în argumen¬ 
tarea tezei că realitatea unitară (Unul) a lui 
*Parmenide are în mod necesar o întindere 
infinită şi este în mod necesar fără început 
şi fără sfîrşit; mai mult decît atît, întrucît tot 
ce e corporal nu poate să nu aibă părţi, Unul 
e cu necesitate necorporal. Cu toate aces¬ 
tea, Unul pare să fi rămas spaţial, nu pur 
abstract. Teza lui Melissos că „dacă ar exis¬ 
ta pluralitate, fiecare din cele multe ar tre¬ 
bui să fie întocmai cum spun eu că este 
Unul“ avea drept scop respingerea plurali¬ 
tăţii. Ea a devenit mai tîrziu principiul din- 
tîi al atomismului lui *Leucip şi *Demo- 
crit. Vezi presocraticii. 

memorie. Capacitatea de a-ţi reaminti a) 
un eveniment din experienţa ta trecută 
(„îmi amintesc prima mea zi de şcoală“) 
sau b) un adevăr învăţat mai înainte („îmi 
amintesc formula care se aplică aici“, „îmi 
amintesc că volumul a fost scos din raft“). 
Aceste accepţiuni şi altele ale verbului „a-şi 
aminti“ nu oferă o paradigmă general ac¬ 
ceptată a memoriei, deşi au existat încercări 
de a stabili o unică accepţiune standard la 
care să poată fi reduse toate celelalte. în 
schimb, toată lumea este de acord că me¬ 
moria se înrudeşte strîns cu *cunoaşterea, 
fie ca un caz particular al acesteia, fie prin 
faptul că nu poţi să-ţi amineşti decît ceva ce 
ţi-a fost odată cunoscut. 

O problemă centrală pe care o pune 
memoria este de a şti cum se poate dobîndi 
cunoaştere prezentă despre ceea ce nu mai 
e prezent. O soluţie standard a ei, întîlnită 
sub diferite forme la Aristotel, Locke, 
Hume şi Russell, a constat în a recunoaşte 
ceva prezent acum în minte (de exemplu, o 
imagine, idee sau impresie) ca fiind repre¬ 
zentantul a ceea ce a fost în trecut. Mai re¬ 
cent însă problema a fost reformulată, vi- 
zînd nu modul în care se dobîndeşte o cu¬ 
noaştere prezentă despre trecut, ci cum se 
păstrează în prezent o cunoştinţă din trecut. 

Mencius (371-289 a.Chr.). Filozof chinez 
care şi-a închinat viaţa misiunii de a-i con¬ 
vinge pe cîrmuitorii „Regatelor combatan- 
te“ din centrul Chinei să-şi bazeze guverna¬ 
rea pe morala confuciană (vezi confucia¬ 
nism). Forma occidentalizată a numelui său 
este o latinizare a sintagmei chineze Meng- 
Zi (Maestrul Meng). Mencius a susţinut că 
un cîrmuitor cu adevărat moral ar beneficia 
de sprijinul spontan al populaţiei din toate 
statele, care apoi s-ar uni sub autoritatea 
lui. Apelul său la moralitate se baza pe ar¬ 
gumentul că natura umană este bună: 
oamenii au o predispoziţie naturală spre 
bunătate, ce iese în evidenţă în reacţia in¬ 
stinctivă a oricui zăreşte un copil pe punc¬ 
tul să cadă într-un puţ. El sublinia însă că, 
asemeni oricărei plante, natura morală se 
cere cultivată ca să crească şi să se dezvolte 
aşa cum trebuie. Convorbirile sale cu cîr- 
muitori, discipoli şi alţii sînt consemnate în 
Menz Zi, o expunere mult mai completă a 


ideilor confiiciene decît era Lunyu a lui 
Confiicius. 

Mendeissohn, Moses (1729-1786). Filo¬ 
zof german, unul dintre fruntaşii mişcării 
iluministe (Aujklămng). Gîndirea lui Men¬ 
deissohn reflectă ataşamentul său ferm faţă 
de iudaism şi deopotrivă faţă de raţiona¬ 
lism. Lucrarea sa Phaedon (1767) (inspira¬ 
tă de dialogul platonician Phaidon) este o 
încercare de a justifica doctrina nemuririi 
sufletului, în timp ce Morgenstunden 
(1785) caută să demonstreze raţionalitate 
credinţei în existenţa lui Dumnezeu. în 
Jerusalem (1783), Mendeissohn explică iu¬ 
daismul ca pe o religie a raţiunii, plasîn- 
du-1, sub acest aspect, cu mult mai presus 
de creştinism. A fost un susţinător viguros 
al separării Bisericii de Stat. Marea reputa¬ 
ţie de care s-a bucurat Mendeissohn a făcut 
din el una din figurile de prim-plan ale miş¬ 
cării de emancipare a evreilor. 

menţionarea şi folosirea cuvintelor. Atunci 
cînd spun despre cuvîntul (german) „Gott“ 
că are patru litere, nu folosesc respectivul 
cuvînt, ci îl menţionez. Făcînd aşa, nu vor¬ 
besc despre Dumnezeu, ci despre un cuvînt 
format din patru litere. Cînd un cuvînt este 
menţionat, e vorba de un cuvînt dintr-o lim¬ 
bă anume; dacă o propoziţie în care se face 
o atare menţiune este tradusă, cuvîntul va fi 
lăsat aşa cum este. Pe cînd folosirea unui 
cuvînt, funcţia pe care o îndeplineşte, tre¬ 
buie să fie aceeaşi pentru toate sinonimele 
lui, atît din aceeaşi limbă, cît şi din alta. 
Vezi mod de vorbire formal (îndeosebi pen¬ 
tru precizările privitoare la importanţa 
acestei distincţii); metalimbaj. 

Merleau-Ponty, Maurice (1908-1961). Fi- 
lofoz francez care a investigat probleme ale 
conştiinţei şi probleme de etică. A predat la 
mai multe licee, iar după al doilea război 
mondial a fost profesor la Universitatea din 
Lyon şi la Sorbona. A fost editor al revistei 
Les Temps modernes, pe care a întemeiat-o 
împreună cu *Sartre. 

în principalele sale lucrări La structure 
du comportement (1942) şi Phenomenolo- 
gie de la perception (1945) a investigat re¬ 
laţia dintre conştiinţă şi lume, respingînd 
teoriile dualiste despre corp şi suflet pre¬ 
cum şi concepţiile realiste şi subiectiviste 

extreme despre lume ca ceva „dat“ subiec¬ 
tului percipient sau, dimpotrivă, integral 
construit de către acesta. „Filozofia ambi- 
guităţii“ a lui Merleau-Ponty afirmă că 
obiectele experienţei noastre sînt prin natu¬ 
ra lor enigmatice. 

Mersenne, Marin (1588-1648). Prieten şi 
principal corespondent al lui Descartes. Pă¬ 
rintele Mersenne s-a ocupat de strîngerea 
pentru publicare a primelor şase şiruri de 
Intîmpinări la Meditaţiile lui Descartes. 
Printre numeroasele scrieri originale ale lui 
Mersenne se numără La verite des Sciences 
contre Ies sceptiques (1625). 

meta. La origine o prepoziţie din limba 
greacă, în prezent folosită ca prefix în dis¬ 
cursul filozofic. Sensul curent este „de- 
spre“, ca în vocabulele „metaetică“, „meta- 
istorie“ sau „metalimbaj“. în schimb, eti¬ 
mologia cuvîntului „metafizică“ are de-a 
face cu celălalt sens, „după“: Metafizica lui 
Aristotel, iar ulterior şi problematica aces¬ 
teia, a fost denumită aşa pentru că urma 
după Fizica. 

meta etică. Vezi etică. 

metafizică. Element central al filozofiei 
occidentale de la greci încoace, „metafizi- 
ca“ a avut în decursul timpului mai multe 
înţelesuri diferite. Ea poate fi o tentativă de 
caracterizare a existenţei sau realităţii ca 
întreg, deosebită de caracterizările aspecte¬ 
lor ei particulare, de felul celor oferite de 
diferitele ştiinţe particulare. Exemple de 
metafizică în acest sens sînt *materialismul 
şi *idealismul, *monismul lui Spinoza şi 
*monadologia lui Leibniz. Ea poate fi, 
apoi, o tentativă de explorare a tărîmului 
suprasensibilului, de dincolo de lumea ex¬ 
perienţei; de stabilire a unor principii prime 
indubitabile ca temelie a oricărei cunoaş¬ 
teri; de examinare critică a acelor supoziţii 
pe care studiile mai circumscrise le iau ca 
de la sine înţelese; sau de întocmire a unui 
inventar al genurilor de lucruri ce în ultima 
analiză alcătuiesc realitatea. 

Nu-i de mirare că numeroşi critici au sus¬ 
ţinut imposibilitatea în principiu de a atinge 
cel puţin unele din aceste obiective. Astfel, 
s-a argumentat că spiritul uman nu are mij¬ 
loace de a descoperi fapte ce transcend do¬ 


meniul experienţei senzoriale; de aseme¬ 
nea, că matematica pură, model din care se 
inspiră mulţi metafizicieni, îşi dobîndeşte 
independenţa faţă de experienţă numai cu 
preţul restrîngerii discursului său la tauto¬ 
logii. O altă critică este că întrucît nici o 
experienţă din cîte se pot concepe nu ne 
îngăduie să decidem, de exemplu, între teza 
că realitatea constă dintr-o singură substan¬ 
ţă (monism) şi cea după care există infinit 
de multe substanţe (monadologia) şi întru¬ 
cît astfel de teze nu îndeplinesc nici o func¬ 
ţie în economia gîndirii noastre despre 
lume, ele trebuie socotite toate nu ade¬ 
vărate sau false, ci lipsite de sens. în plus, 
orice tentativă de caracterizare a realităţii 
ca întreg este nevoită să se servească de 
concepte ce au fost iniţial dezvoltate în 
vederea caracterizării unor elemente parti¬ 
culare în cadrul realităţii şi de aceea nu 
poate da acestor concepte decît o întrebuin¬ 
ţare abuzivă {yezi empirism; pozitivism; 
pozitivism logic). 

Cu toate acestea, în ştiinţele naturii (şi 
chiar şi în relaţiile noastre cele mai practice 
cu lumea) utilizăm un amplu aparat de con¬ 
cepte, principii etc. a căror stabilire sau 
examinare nu ţine de funcţia ştiinţei. Iar de 
la *Kant încoace, mulţi filozofi au împărtă¬ 
şit convingerea că manifestarea adecvată a 
impulsului metafizic o constituie studiul 
sistematic, nu al realităţii, ci al structurii 
fundamentale a gîndirii noastre despre rea¬ 
litate. Kant a încercat să arate că există un 
cadru conceptual fix pe care orice spirit 
raţional, întrucît e raţional, este obligat să-l 
adopte. Gînditori de mai tîrziu au susţinut 
că un atare cadru ar putea să varieze de la o 
cultură la alta. Astfel, R. G. *Collingwood, 
în al său Essay on Metaphysics (1940), ve¬ 
dea în metafizică explicarea „presupoziţii¬ 
lor absolute“ subiacente gîndirii caracte¬ 
ristice a unei perioade istorice sau a alteia. 
Iar P. F. *Strawson, în cartea sa Individuals 
(subintitulată An Essay in Descriptive Meta¬ 
physics) (1959) distinge între metafizică 
descriptivă, care „se mulţumeşte să descrie 
structura reală a gîndirii noastre despre 
lume“, şi metafizică revizionară, „preocu¬ 
pată să producă o structură mai bună“ 
(p. 9). Numai că încercarea de a arăta că o 
structură dată este cea bună, sau mai bună 
decît rivalele ei, se loveşte de dificultatea 

că orice proces de evaluare presupune el 
însuşi o asemenea structură; metafizicianul 
trebuie să se mulţumească să descrie sau să 
propună moduri de gîndire, fără a pretinde 
să poată spune care este cel mai bun. Se 
poate argumenta, de asemenea, că orice 
limbaj dat predispune către o metafizică 
particulară, fiind din acest motiv un mediu 
nepropice formulării de alternative — în 
aceasta rezidînd una din raţiunile binecu¬ 
noscutei obscurităţi a multor încercări de 
metafizică revizionară. 

metaistorie. în sens larg, filozofia istoriei. 
Termenul se aplică adesea restrictiv la as¬ 
pectul speculativ al acestei discipline, care 
încearcă stabilirea unui eşafodaj de prin¬ 
cipii capabile să explice direcţia evoluţiilor 
istorice. Vezi istorie, filozofia i. 

metalimbaj. Limbaj folosit pentru a vorbi 
despre un *limbaj-obiect şi despre cuvinte¬ 
le ce-1 compun. Astfel, dacă un tratat de¬ 
spre limba rusă este scris în engleză, rusa 
este limbajul-obiect, iar engleza, metalim¬ 
bajul. Dacă însă scriem în engleză despre 
limba engleză, engleza este atît limbaj- 
obiect, cît şi metalimbaj. Distincţia limbaj- 
obiect — metalimbaj este în întregime rela¬ 
tivă, dat fiind că ceea ce e folosit ca meta¬ 
limbaj într-o discuţie poate deveni limbaj- 
obiect în alta. 

în multe lucrări de logică formală limba¬ 
jul-obiect poate fi un * limbaj formal alcă¬ 
tuit din simboluri ne interpretate. Autorul 
poate vorbi despre acel limbaj formal folo¬ 
sind o limbă naturală cum este engleza, su¬ 
plimentat eventual cu termeni tehnici. 

Cînd atît metalimbajul cît şi limbajul- 
obiect sînt o aceeaşi limbă naturală, ca de 
pildă atunci cînd cineva vorbeşte despre 
limba engleză folosind termeni englezeşti, 
este esenţial să se facă deosebirea între ter¬ 
menii despre care se vorbeşte (care sînt 
menţionaţi) şi acele cuvinte metalingvistice 
care sînt folosite pentru a vorbi despre ei 
(vezi menţionarea şi folosirea cuvintelor). 
Un mod de a face această deosebire este 
punerea între ghilimele a expresiilor din 
limbajul-obiect. Astfel, în „«fals» are patru 
litere“ cuvîntul „fals“ nu este folosit, ci se 
face despre el o remarcă metalingvistică. 
Multe paradoxuri, inclusiv unele din aşa- 


numitele paradoxuri semantice, rezultă din 
nedistingerea expresiilor din limbajul-obiect 
de cele din metalimbaj. Vezi şi mod de vor¬ 
bire formal. 

metamatematică. Studiul sistemelor for¬ 
male şi, în particular, al conceptelor folosi¬ 
te în matematică. Se mai numeşte şi '•‘teoria 
demonstraţiei. Termenul este adesea re- 
strîns la analizele ce folosesc metode fini¬ 
ţi ste (vezi finitism). 

metempsihoză. Ideea, întîlnită în bud- 
dhism şi în alte religii ce-şi au obîrşia pe 
subcontinentul indian, că sufletele noastre 
au trăit anterior în corpurile altor oameni 
sau în corpurile unor animale şi că după 
moarte se vor reîncarna după o vreme în 
alte corpuri de oameni sau de animale. 
Această doctrină, cunoscută şi sub denumi¬ 
rea de transmigraţie a sufletelor, a fost îm¬ 
părtăşită, după cum se pare, de *Pitagora 
din Samos şi de discipolii săi şi este în mod 
cert îmbrăţişată de *Platon în * mitul lui Er. 
în dialogurile Menon şi Phaidon, Platon 
prezintă ceea ce consideră a fi dovezi filo¬ 
zofice ale preexistenţei sufletului omenesc, 
dar concluziile trase în ele nu apar legate de 
vreo aserţiune privind preexistenţa lui în 
alte corpuri — omeneşti sau ale altor fiinţe. 

metoda axiomatică. Metoda de formaliza¬ 
re şi de studiere a unui domeniu folosind 
doar metodele logicii formale, în vederea 
derivării adevărurilor din acel domeniu 
dintr-o listă de termeni nedefiniţi şi o listă 
de axiome. Vezi axiomă. 

metoda ipotetico-deductivă. Metoda de 
edificare a unei teorii ştiinţifice prin formu¬ 
larea unei ipoteze (sau a unei mulţimi de 
ipoteze) din care ar fi putut fi deduse rezul¬ 
tatele deja obţinute şi din care totodată să 
fie derivate noi predicţii experimentale ce 
pot fi verificate sau infirmate. Se poartă 
controverse cu privire la creditul ce trebuie 
acordat unor atare ipoteze atunci cînd o 
predicţie se verifică (vezi confirmare; Pop- 
per; verificare). D in punct de vedere istoric 
este incert în ce măsură metoda ipotetico- 
deductivă descrie fidel procedura ştiinţifică 
reală, în care adesea acordul dintre teorie şi 
observaţie nu pare a avea şi rigoarea pro- 

prie deductibilităţii stricte. Vezi şi modelul 
legilor înglobante; ştiinţă, filozofia ş. 


metoda logistică. Metoda de studiere a 
unui domeniu prin formalizarea lui. De 
exemplu, filozofii ştiinţei analizează de 
multe ori teoriile ştiinţifice în enunţuri a 
căror * formă logică o dau în vileag spre a 
clarifica interrelaţiile dintre ele şi consecin¬ 
ţele ce se pot deriva din ele. 

metoda socratică. Metoda dialectică pe 
care se consideră că a folosit-o personajul 
istoric Socrate şi care este ilustrată în dia¬ 
logurile timpurii ale lui *Platon. Miezul ei 
constă în a pune pe îndelete întrebări învă¬ 
ţăcelului conducîndu-1 astfel la recunoaşte¬ 
rea unei concluzii adevărate, fără ca învăţă¬ 
torul să-i spună că acea concluzie este ade¬ 
vărată. în Menon, de exemplu, se consideră 
că sclavul lui Menon este adus astfel în si¬ 
tuaţia de a-şi reaminti concluzia teoremei 
lui Pitagora fără să fi avut prilejul să o în¬ 
veţe nici înainte, nici în episodul descris 
(vezi reminiscenţă, argumentul r.). Profe¬ 
sorii care au încercat să aplice metoda so¬ 
cratică şi vor fi dat seama, neîndoielnic, de 
importanţa faptului că Platon era capabil să 
formuleze atît întrebările, cît şi răspunsu¬ 
rile. 

metodele lui Mill. Cele patru „metode de 
cercetare experimentală** expuse de J. S. 
*Mill în Logica sa [III (viii)]. El considera 
că în orice * inducţie este vorba de căutarea 
cauzelor (vezi cauzalitate), metodele sale 
fiind astfel şi contribuţii la definirea noţiu¬ 
nii de cauză. Mill descrie cinci canoane: 1) 
„Dacă două sau mai multe cazuri în care se 
produce fenomenul supus investigaţiei au o 
singură circumstanţă comună, acea unică 
circumstanţă prin care toate cazurile con¬ 
cordă este cauza (sau efectul) fenomenului 
dat** (metoda concordanţei); 2) „Dacă un 
caz în care fenomenul... se produce şi un 
caz în care el nu se produce au în comun 
toate circumstanţele în afară de una... [acea 
circumstanţă] este efectul, sau cauza, sau o 
parte indispensabilă a cauzei...** (metoda 
diferenţei); 3) „Dacă două sau mai multe 
cazuri în care fenomenul se produce au o 
singură circumstanţă comună, în timp ce 
două sau mai multe cazuri în care el nu se 
produce n-au în comun decît absenţa acelei 


circumstanţe, circumstanţa unică prin care 
cele două serii de cazuri diferă este efectul, 
sau cauza, sau o parte indispensabilă a cau¬ 
zei...** (metoda combinată a concordanţei 
şi diferenţei); 4) „Scăzînd dintr-un fenomen 
acea parte despre care am aflat prin inducţii 
anterioare că este efectul anumitor antece¬ 
dente, ceea ce rămîne din fenomen este 
efectul restului antecedentelor** (metoda re¬ 
ziduurilor); şi 5) „Un fenomen care variază 
într-un fel oarecare ori de cîte ori un alt 
fenomen variază într-un anumit mod este 
fie o cauză fie un efect al acelui fenomen, 
fie este legat cu acesta printr-un fapt de 
cauzare** (metoda variaţiilor concomitente). 

metodologie. Studiul metodei, îmbrăţişînd 
de obicei procedeele şi obiectivele unei dis¬ 
cipline particulare şi investigarea modului 
de organizare a respectivei discipline. 

Mill, James (1773-1836). Filozof, istoric şi 
economist scoţian, discipol al lui *Bentham 
şi unul dintre liderii *Radicalilor filozofici. 
A publicat mai multe articole privitoare la 
administraţie şi jurisprudenţă şi a fost unul 
dintre fondatorii lui University College din 
Londra. Profund convins de eficacitatea 
educaţiei, a susţinut că în chestiuni politice 
oamenii pot fi convinşi prin argumentare să 
facă evaluări raţionale înainte de a trece la 
acţiune. Cartea sa Elements of Political 
Economy (\S2\X bazată pe lucrările lui Ri- 
cardo, pare să-l fi influenţat pe *Marx. 
Ideile sale filozofice se reflectă în scrierile 
fiului său, John Stuart *Mill. 

Mill, John Stuart (1806-1873). Filozof 
empirist şi reformator social englez, educat 
de tatăl său, James *Mill, prin care a cu¬ 
noscut scrierile lui Bentham, Ricardo şi ale 
altor *Radicali filozofici. L-a ajutat mate¬ 
rial şi l-a susţinut pe *Comte, fiind în deza¬ 
cord doar cu ideile de planificare socială 
ale acestuia, despre care credea că pun în 
pericol libertatea individuală. Asemeni ta¬ 
tălui său, Mill a scris un extrem de influent 
tratat de economie politică, Principles of 
Political Economy ( 1848). 

Lucrarea de căpetenie a lui Mill, care i-a 
adus reputaţia şi a rămas influentă pînă în 
secolul al XX-lea (după cum o atestă, între 
altele, scrierile lui Frege şi ale lui Russell) 
a fost A System of Logic (1843). Discutînd 

despre limitele şi caracteristicile discursu¬ 
lui purtător de semnificaţie, Mill a operat 
trei distincţii fundamentale: 1) între terme¬ 
nii generali (care se referă la un număr in¬ 
definit de lucruri asemănătoare) şi termenii 
singulari (numele proprii şi numele com¬ 
plexe ce se referă la obiecte specifice); 2) 
între termenii concreţi („om“, „alb“) şi ter¬ 
menii abstracţi („umanitate**, „albeaţă**); 3) 
între conotaţia şi *denotaţia expresiilor. Pu¬ 
tem vorbi cu sens numai despre efectele 
sensibile ale proprietăţilor ce caracterizea¬ 
ză diferite obiecte (vezi fenomenalism). Si¬ 
logismele nu reprezintă o formă de demon¬ 
straţie prin inferenţă de la enunţuri generale 
la enunţuri particulare, ci fac legătura între 
generalizări inductive (vezi inducţie) şi 
concluzii, iar inferenţa inductivă se bazează 
pe principiul *uniformităţii naturii (vezi 
metodele lui Mill). 

Cartea Utilitarianism (1836) modifica 
teoria etică a lui Bentham, considerînd că 
interesul personal e un criteriu inadecvat al 
binelui şi facînd o distincţie calitativă între 
plăceri (vezi şi hedonism). Mill a încercat 
să arate că ideile de obligaţie împărtăşite de 
oameni pot fi făcute compatibile cu *prin- 
cipiul maximei fericirii. 

Eseul On Liberty (1859) punea în legă¬ 
tură trei libertăţi ftindamentale ale indivi¬ 
dului (libertatea opiniei, a gusturilor şi înde¬ 
letnicirilor şi a asocierii cu alţii) cu puterile 
autorităţii şi cu exigenţele sociale. Oamenii 
trebuie încurajaţi să-şi exprime individu¬ 
alitatea. Acţiunile au însă consecinţe şi 
este de datoria guvernanţilor şi a societăţii 
să-i oprească pe oameni de a dăuna intere¬ 
selor altora şi să le ceară să-şi asume răs¬ 
punderi în promovarea intereselor comu¬ 
nităţii căreia îi aparţin. Mill argumenta însă 
totodată că îngrădirile impuse libertăţii in¬ 
dividului se justifică numai în măsura în 
care sînt necesare pentru a împiedica preju¬ 
dicierea efectivă a altora şi era preocupat în 
mod special să pledeze pentru cea mai ne¬ 
îngrădită libertate a cuvîntului vorbit şi 
scris. 

Mimăiţisă. Unul din sistemele *filozofiei 
indiene. Iniţial s-a ocupat doar de *herme- 
neutica vechilor scrieri ritualiste; această 
disciplină a fost sistematizată de Jaimini în 
Karmamimărrisăsutra (anterioare secolului 


al Il-lea a.Chr.). A fost antrenat în discuţia 
filozofică generală începînd de la mijlocul 
mileniului I p,Chr.: pe baza comentariului 
lui Sabarasvămin la siitra (secolul al V-lea), 
Kumârila şi Prabhâkara (ambii din secolul 
al Vll-lea) au edificat sisteme închegate. în 
contextul unei filozofii a naturii asemănă¬ 
toare cu sistemul *Vaiseşika, o analiză de¬ 
taliată a limbajului a generat originala teo¬ 
rie a prototipului etern al limbajului. Vor¬ 
birea umană nu face decît să actualizeze 
cuvîntul etern la care forma sonoră şi înţe¬ 
lesul sînt legate inseparabil. Această teorie 
urmăreşte să demonstreze că scrierile sacre. 
Vedele (care cuprind cărţi ritualiste), nu re¬ 
clamă vreun zeu care să le reveleze oame¬ 
nilor şi sînt prin ele însele forma supremă şi 
eternă a cunoaşterii. 

minor ilicit. Eroare logică asociată cu *si- 
logismul categoric din logica tradiţională. 
Se comite atunci cînd termenul minor este 
*distribuit în concluzie iar în premisă nu. 
De exemplu: „Toţi anglicanii sînt creştini şi 
toţi anglicanii sînt protestanţi. Deci, toţi 
creştinii sînt protestanţi.** în acest exemplu, 
termenul minor (subiectul concluziei) este 
„creştinii**. 

miracol. Termen căruia i s-au dat diverse 
înţelesuri, între care cel mai răspîndit este 
acela de act care exprimă puterea divină 
prin suspendarea sau modificarea acţiunii 
normale a *legilor naturii. Ideea de legi ale 
naturii este, astfel, esenţială pentru ideea de 
miraculos dar, evident, este totodată un ob¬ 
stacol major în calea credinţei că se produc 
în fapt miracole. 

Multe discuţii filozofice au fost prilejuite 
de afirmaţia lui *Hume (Cercetare asupra 
intelectului omenesc, în special secţiunea 
X) după care credinţa în asemenea eveni¬ 
mente nu are niciodată o justificare raţiona¬ 
lă, deoarece trebuie să fie întotdeauna mai 
probabil că mărturiile favorabile sînt erona¬ 
te decît că au fost înfirînte anumite regula¬ 
rităţi confirmate de nenumărate observaţii. 
Dacă este aşa, atunci acceptarea miracole¬ 
lor, deşi rămîne logic posibilă, nu se poate 
baza decît pe credinţă şi ca atare nu poate 
ea să furnizeze argumente independente în 
sprijinul acesteia. 


M 

misticism 


în gîndirea filozofică recentă a fost ex¬ 
plorată ideea că poveştile despre miracole 
au în discursul religios în primul rînd un rol 
teologic şi nu istoric sau confirmator. 

misticism. Ceea ce se pretinde a fi expe¬ 
rienţă directă sau nemediată a divinului, în 
care sufletul omenesc realizează pentru 
moment unirea cu Dumnezeu. Mulţi dintre 
marii mistici au subliniat că nu este vorba 
în primul rînd sau în mod esenţial de vizi¬ 
uni sau extazuri, cum se crede uneori, ci de 
o totală supunere a voinţei şi intelectului 
omenesc faţă de Dumnezeu. Ei susţin pe 
deasupra că (în pofida temerilor unor creş¬ 
tini că misticismul încearcă să obţină mîn- 
tuirea prin ef ort uman neasistat) autodisci- 
plina lor riguroasă este doar o pregătire 
pentru experienţa mistică, aceasta din urmă 
fiind ea însăşi efectul harului, iar detaşarea 
lor de lumea de aici nu înseamnă nicidecum 
că o dispreţuiesc şi nu se preocupă de ea. 

Nu este uşor de lămurit dacă misticismul 
poate aduce dovezi, şi de ce fel, în favoarea 
existenţei lui Dumnezeu (în sensul tradiţio¬ 
nal al cuvîntului „Dumnezeu“, cel puţin). 
Dar, în pofida dificultăţilor ce stau în calea 
descrierii experienţei mistice, dacă nu ne 
mulţumeşte o descriere negativă sau meta¬ 
forică, există o unanimitate, adesea eviden¬ 
ţiată, între diferitele relatări, chiar atunci 
cînd sînt ale unor autori ce aparţin unor tra¬ 
diţii religioase diferite. Dată fiind această 
unanimitate, precum şi calităţile intelectua¬ 
le şi morale vădite de mistici ca Sf Tereza 
de Avila sau Sf. loan al Crucii, este greu ca 
misticismul să fie pur şi simplu dat de o 
parte ca nefiind decît iluzie şi autoamăgire. 

mitul Iui Er. Parabola de încheiere a Repu¬ 
blicii lui Platon (Cartea a X-a), în care e 
vorba despre soarta sufletelor după moarte 
şi despre alegerile pe care le pot face după 
reîntrupare. Războinicul Er, ucis după cît 
se pare în luptă, se reîntoarce în lume ca să 
povestească viziunea sa asupra vieţii de 
apoi, arătînd că năzuinţa spre înţelepciune 
şi dreptate este singura cale pe care sufletul 
se poate salva de sminteala prezentă şi de 
degradarea viitoare. De remarcat că Platon, 
care în Republica şi în alte scrieri ale sale a 
ţinut să sublinieze natura esenţialmente ne¬ 
corporală a sufletului, este cu totul incapa¬ 


bil, şi nici nu încearcă, să descrie faptele şi 
pătimirile sufletelor dezîncamate în alţi ter¬ 
meni decît cei ce se potrivesc indivizilor 
umani în came şi oase. 

moarte. Vezi supravieţuire şi nemurire. 

moartea lui Dumnezeu. Referinţă la un 
pasaj intitulat „Nebunul“ din Ştiinţa voioasă 
de *Nietzsche: nebunul aduce vestea de¬ 
spre cea mai mare faptă a oamenilor, ucide¬ 
rea şi deci moartea — ba chiar şi putrezirea 
— lui Dumnezeu. Acei gînditori protestanţi 
care acceptă această „moarte a lui Dum- 
nezeu“ nu pot decît să dăuneze propriilor 
pretenţii de a fi totuşi teologi. 

mod. Termen derivat din latinescul modus 
(măsură, manieră) şi care are mai multe uti¬ 
lizări filozofice diferite. 1. (în aristotelis- 
mul medieval) Combinare de elemente 
cognitive într-un compus a cărui denotaţie 
nu este dinainte hotărîtă; de exemplu, „uni- 
rea“ formei cu materia. In terminologia ac¬ 
tuală, am spune despre termenul care de¬ 
semnează un asemenea mod că se carac¬ 
terizează prin ceea ce Waismann numea 
„porozitatea semnificaţiei**. 2. (la *Locke) 
Ideea a fost dezvoltată de Locke, care deo¬ 
sebea între moduri simple şi moduri mixte. 
Un mod simplu al unei idei este maniera de 
gîndire în care o idee simplă este concepută 
fie în multipluri simple, fie în vreo altă 
combinaţie simplă; ca de pildă, un număr 
de bucăţi din indiferent ce. Ca exemple de 
moduri mixte, Locke menţionează concep¬ 
te de felul celor de care este nevoie în dis¬ 
cursul moral — omor, sacrilegiu, glorie, 
gratitudine. Modurile mixte sînt „împreu¬ 
nări de idei după bunul plac al minţii... prin 
care aceasta nu-şi propune să copieze ceva 
care există în chip real, ci să denumească şi 
să rînduiască lucrurile în măsura în care 
acestea se acordă cu arhetipurile sau forme¬ 
le create de ea însăşi... Denumirile ce re¬ 
prezintă înmănunchieri de idei pe care min¬ 
tea le formează după bunul său plac trebuie 
să aibă o semnificaţie îndoielnică atunci 
cînd asemenea înmănunchieri nu se pot 
găsi nicăieri unite statornic în natură... 
Ceea ce semnifică cuvîntul omor sau sacri¬ 
legiu etc. nu poate niciodată să fie aflat din 
lucrurile înseşi** {Eseu asupra intelectului 
omenesc, III (IX), 7). 3. (în logică) Unul 



modalitate 

de-a face cu problema corectitudinii unui 
calcul aritmetic. 

O persoană care spune că treimea impli¬ 
că în mod necesar caracteristica de impar, 
că ideea de triunghi conţine ideea egalităţii 
sumei celor trei unghiuri cu două unghiuri 
drepte sau că existenţa face parte din — sau 
este — esenţa lui Dumnezeu foloseşte mo¬ 
dul de vorbire material. Modul formal co¬ 
respunzător este mai alambicat, dar din el 
rezultă limpede că obiectul discuţiei sînt 
nişte concepte şi relaţiile dintre ele, evitîn- 
du-se astfel cele două genuri de confuzie 
menţionate adineauri. Astfel, a spune „Ei 
sînt în număr de trei“ şi a nega că „numărul 
lor este impar“ echivalează cu o contradic¬ 
ţie: tot contradictoriu ar fi să spui „Acesta e 
un triunghi“ şi să negi „Acesta are trei un¬ 
ghiuri a căror sumă este egală cu două un¬ 
ghiuri drepte“; iar a sugera că s-ar putea ca 
Dumnezeu să nu existe ar însemna să te 
contrazici {vezi argumentul ontologic). 

din diversele chipuri în care se pot construi 
silogisme (valide) în cele patru figuri ale 
silogismului categoric (vezi silogism). Silo¬ 
gismele valide din fiecare figură sînt numi¬ 
te moduri ale respectivei figuri. în secolul 
al XlII-lea, celor 19 moduri li s-au dat nu¬ 
me menite a servi la memorare, modul de 
alcătuire a oricărui silogism putînd fi dedus 
din numele lui. Cel mai cunoscut dintre 
aceste nume este „Barbara“, care indică 
orice silogism de forma „Toţi M sînt P şi 
toţi S sînt A/, deci toţi S sînt F\ 4. (în sta¬ 
tistică) Itemul care apare cel mai frecvent 
în cadrul unui grup. Vezi medie. 

mod de vorbire formal. Folosirea întregii 
game de mijloace menite să marcheze în 
mod univoc, atunci cînd e cazul, că adevă¬ 
ratul obiect al discursului îl constituie con¬ 
ceptele şi relaţiile logice dintre concepte, şi 
nu obiectele sau evenimentele sau presupu¬ 
sele fapte contingente privitoare la aceste 
obiecte sau evenimente. Se află în contrast 
cu modul de vorbire material. Ambele ex¬ 
presii au fost introduse de Rudolf *Camap. 

Conceptul de Dumnezeu, de măr sau de 
orice altceva este utilizarea pe care o dăm 
cuvintelor „Dumnezeu“, „măr“ sau altora; 
utilizare ce trebuie, fireşte, să fie aceeaşi cu 
utilizarea oricărui termen pe deplin echiva¬ 
lent din orice alt limbaj. Cei care vorbesc 
despre concepte nu se referă prin aceasta la 
obiectele cărora le sînt aplicabile concepte¬ 
le în discuţie. Poţi spune diferite lucruri de¬ 
spre noţiunea de centaur fără ca prin asta să 
prejudeci în vreun fel chestiunea dacă în 
fapt există, sau ar putea să existe, centauri. 

în mod greşit dar destul de frecvent 
oamenii confundă un atare discurs concep¬ 
tual fie cu o discuţie filologică despre cu¬ 
vintele unei limbi particulare, fie cu co¬ 
mentariul psihologic privitor la imaginea 
mentală ce se poate ivi în spiritul celor ce 
folosesc un cuvînt particular sau altul pen¬ 
tru o anume noţiune. A compara termenii 
lift şi car din engleza britanică cu echiva¬ 
lentele lor americane elevator şi automo¬ 
bile nu înseamnă a vorbi nici despre con¬ 
cepte, nici despre mijloace de transport. în¬ 
tocmai cum — iar Gottlob *Frege a insistat 
cu vehemenţă asupra acestui punct — ima¬ 
ginile mentale pe care indivizii s-ar putea 
să le asocieze cu simbolul „100“ n-au nimic 


mod de vorbire material. Vezi mod de 
vorbire formal. 

modalitate. Felul în care o propoziţie poate 
să caracterizeze adevărul altei propoziţii 
sau Propoziţii. De exemplu, unei propoziţii 
p i se poate atribui o modalitate logică spu- 
nînd că este logic necesar, sau contingent, 
sau imposibil ca p. Spunînd că p este ade¬ 
vărată acum sau că va fi adevărată sau că a 
fost adevărată, îi atribuim o modalitate 
temporală; afirmaţia că este obligatoriu, 
permis sau interzis ca p se zice că marchea¬ 
ză un mod moral sau deontic; formularea 
care spune că se ştie sau că nu se ştie că p 
sau că se ştie că nu p exprimă un mod epis¬ 
temic etc. Ocazional, logicienii au trebuit 
să-şi domolească entuziasmul pentru proli¬ 
ferarea modalităţilor; „este scris că sau 
„este de fide că nu caracterizează moduri 
în care p este adevărată. 

* Logica modală s-a concentrat asupra 
modalităţilor logice, ale căror proprietăţi 
formale sînt acum bine cunoscute, dar a că¬ 
ror interpretare generează adesea dificultăţi 
logice şi metafizice. în particular, distincţia 
dintre o formulare de dicto (unde necesi¬ 
tatea este atribuită unei întregi aserţiuni) şi 
o formulare dere{\xnăt necesitatea se apli¬ 
că apartenenţei unei proprietăţi la un lucru) 

suscită numeroase discuţii. Vezi şi esenţia- 
lism; logică. 


model. 1. (al unei mulţimi de propoziţii) 
Orice *interpretare (de obicei mulţimistă) a 
limbajului în care propoziţiile sînt scrise, 
care alocă fiecărei propoziţii din mulţime 
valoarea „adevărat“. 2. (al unui „sistem for- 
mar‘) O interpretare a mulţimii de axiome 
ale sistemului respectiv. Vezi şi teoria me¬ 
todelor. 

modelul înglobant la legi {sau nomolo- 
gic). Model conform căruia a explica un fe¬ 
nomen înseamnă a găsi o lege căreia el i se 
subsumează în sensul că enunţul care îl de¬ 
scrie decurge logic din enunţul respectivei 
legi. Nu e clar dacă găsirea unei asemenea 
legi este o condiţie necesară pentru explica¬ 
rea unui fenomen, pentru că multe explica¬ 
ţii din viaţa de fiecare zi se dau fără ca, pe 
cît se pare, să se apeleze la asemenea legi. 
Neclar e şi dacă o atare lege este suficientă 
pentru explicaţie: de exemplu, este nesatis- 
facător ca în chip de explicaţie pentru întîr- 
zierea de astăzi a unui tren să se spună că 
respectivul tren întîrzie întotdeauna. Mo¬ 
delul reprezintă o abordare formală, şi nu 
una care cere ca explicaţia să invoce meca¬ 
nisme anterior înţelese. Vezi Hempel; ştiin¬ 
ţă, filozofia ş. 

modus ponens (sintagmă latină avînd înţe¬ 
lesul de „mod care afirmă“). Raţionament a 
cărui formă de bază este „Dacă p, atunci q. 
Dar p. Deci q. Vezi afirmarea antecedentu¬ 
lui. 

modus tollens (sintagmă latină avînd înţe¬ 
lesul de „mod care neagă“). Raţionament a 
cărui formă de bază este „Dacă p, atunci q. 
Dar nu q. Deci, nu p"\ Vezi afirmarea ante¬ 
cedentului. 

mokşa (în sanscrită, eliberarea). In majori¬ 
tatea sistemelor de gîndire indiene, descă¬ 
tuşarea finală din ciclul renaşterilor {sam- 
sâra\ al durerilor şi dilemelor lumii mate¬ 
riale. în această pace eternă sufletul îşi re- 
dobîndeşte integritatea înnăscută; calea 
preconizată de a accede la această stare — 
prin contopirea cu ^brahman sau prin exis¬ 
tenţa eternă ca spirit pur — diferă de la un 
sistem la altul. Numai materialiştii eretici 
{vezi materialism indian) au negat această 


doctrină, împreună cu doctrinele înrudite 
despre *samsăra şi *karman. Compari nir¬ 
vana. 

monadă. Vezi monadologia. 

monadic. în logică, se spune despre un 
♦predicat care reclamă adăugarea unui sin¬ 
gur *termen singular pentru a genera o pro¬ 
poziţie bine formată. „...zboară“ şi „...este 
mare“ sînt predicate monadice (sau cu un 
loc). 

monadologia. Titlul dat de unul din edito¬ 
rii lui Leibniz unei lucrări de metafizică 
scrisă de acesta în 1714; în prezent, terme¬ 
nul se aplică oricărui sistem metafizic de 
felul celui leibnizian. Termenul „monadă“ 
însemna iniţial „unitate“, iar Leibniz a ar¬ 
gumentat că numai nişte unităţi veritabile 
pot să fie substanţe {vezi substanţă); în pro¬ 
priile lui cuvinte, „Ceea ce nu e cu adevărat 
o fiinţă nu este cu adevărat o fiinţi"" (scri¬ 
soarea către Amauld din 30 aprilie 1687). 
Despre monadologie se consideră de ase¬ 
menea, de obicei, că asertează (cum facca 
filozofia lui Leibniz) că adevăratele unităţi 
sînt absolut independente între ele. 

monism. 1. Teorie filozofică potrivit căreia 
există o *substanţă şi numai una. Exemple 
de teorii de acest fel sînt filozofiile lui Spi- 
noza şi Hegel. 2. (în contextul discuţiilor 
despre raporturile spirit-corp) Teorie a ra¬ 
porturilor spirit-corp care nu este dualistă. 
Teoria monismului neutru, care apare în fi¬ 
lozofia lui William * James şi în *atomis- 
mul logic al lui Bertrand Russell este un 
monism de acest tip. Conform acestei teo¬ 
rii, spiritele şi corpurile nu diferă prin natu¬ 
ra lor intrinsecă; deosebirea dintre ele rezi¬ 
dă în modul de dispunere a materialului co¬ 
mun („neutni“). Acest material comun nu 
este însă privit ca o unică entitate (cum ar fi 
în cazul monismului de tipul 1), ci ca fiind 
alcătuit din multe entităţi (de exemplu, ex¬ 
perienţe) de acelaşi gen fundamental. Com¬ 
pară dualism. 

Montaigne, Michel Eyquem (1533 -1592). 
Umanist şi eseist francez care în perioada 
Renaşterii a contribuit mult la resuscitarea 
şi popularizarea teoriilor sceptice greceşti. 
Influenţa sa se reflectă în scrierile lui Pas- 

cal, Descartes, Malebranche şi ale discipo¬ 
lilor lor. 

Filozofia sceptică proprie a lui Mon- 
taigne a fost expusă în eseul său „Apologia 
lui Raymond Sebond“ (1580), care apără 
ideile unui teolog raţionalist spaniol din se¬ 
colul al XV-lea. Servindu-se de exemple 
luate din *Sextus Empiricus, Montaigne 
susţinea că raţionalitatea nu este decît o for¬ 
mă a comportamentului. In pofida pretinsei 
lor superiorităţi, prin deşertăciunea, prostia 
şi imoralitatea lor oamenii se dovedesc 
adesea inferiori animalelor; nu izbutim să 
trăim la fel de fericiţi ca acestea. Eşecul 
tuturor încercărilor de a dobîndi cunoaşte¬ 
re, eşec ce se vădeşte în dezacordurile ce 
dăinuie prin veacuri între experţi din orice 
ştiinţă, duce la concluzia că singurele prin¬ 
cipii adevărate pe care oamenii pot să le po¬ 
sede şi singura lor speranţă de a stabili con¬ 
tactul cu realitatea se dobîndesc prin reve¬ 
laţia divină. 

Montesquieu, Charles-Louis de Secondat, 
baron de (1689-1755). Filozof şi jurist 
francez, consilier şi preşedinte al parle- 
ment-u\m din Bordeaux. A fost ales în Aca¬ 
demia franceză în 1728 şi a scris pentru 
rEncyclopedie {vezi enciclopediştii) un 
eseu despre gust. 

De l'espnt des lois (1748) a fost scrisă 
după paisprezece ani de studii de istorie 
politică şi de legislaţie comparată, inclusiv 
studierea scrierilor lui *Locke. Ea clasifică 
formele de guvemămînt nu pe baza loca¬ 
lizării puterii, ci pe aceea a „principiului 
animator“: virtutea fiind principiul republi¬ 
cilor, onoarea cel al monarhiilor iar teama 
cel al despotismului. Teoria separaţiei pu¬ 
terilor, care punea accentul pe necesitatea 
ca puterile legislativă, executivă şi judecă¬ 
torească să fie încredinţate unor organe ce 
funcţionează independent, a exercitat o 
imensă influenţă asupra Părinţilor înteme¬ 
ietori ai republicii americane. 

Moore, George Edward (1873-1958). Fi¬ 
lozof britanic venit în filozofie de la studiul 
clasicilor. A fost lector de filozofie (1911- 
1925), apoi profesor de filozofie mentală şi 
de logică (1925-1939) la Cambridge. A 
editat revista Mind din 1921 pînă în 1947. 
Principalele lucrări filozofice: Principia 


Ethica (1903), Ethics (1912), Philosophi- 
cal Studies (1922), Some Main Problems of 
Philosophy (1953), Philosophical Papers 
(1959). Ultimele trei cuprind cele mai im¬ 
portante prelegeri şi articole în care au fost 
formulate iniţial multe din ideile sale. 

Moore a traversat mai multe poziţii filo¬ 
zofice diferite şi cu toate că apariţia, în 1903, 
a lucrării Principia Ethica şi a articolului 
„Refiitation of Idealism“ („Mind“, s.n., voi. 

12) poate fi considerată începutul contribu¬ 
ţiei sale distinctive în filozofie, el a fost 
rareori satisfăcut de modul său propriu de 
tratare a unei probleme filozofice, reluînd 
mereu totul de la început. Probabil că influ¬ 
enţa cea mai mare a exercitat-o prin exem¬ 
plul de onestitate pe care l-a dat, aspiraţia 
sa neobosită spre claritate şi abordarea pro¬ 
blemelor filozofice prin analiza meticuloa¬ 
să a conceptelor relevante. 

In Principia Ethica binele este privit ca o 
calitate ne-naturală a anumitor lucruri şi si¬ 
tuaţii, adică o calitate ce nu este dată în ex¬ 
perienţa senzorială, dar este totuşi sesizată 
direct, printr-un fel de intuiţie morală. Bi¬ 
nele este conceptul etic fundamental, ce nu 
poate fi definit sau analizat cu referire la 
ceva mai simplu. Alte concepte etice, pre¬ 
cum acelea de justeţe, datorie etc. pot fi de¬ 
finite cu referire la producerea şi prezerva¬ 
rea, pe cît posibil, a tot ceea ce posedă 
această calitate de bine pe care Moore în¬ 
suşi o găsea cel mai evident exemplificată 
în experienţele prieteniei şi ale delectării 
estetice. 

In domeniul teoriei cunoaşterii, deşi se 
situează pe o poziţie în esenţă empiristă, 
Moore respinge concluziile sceptice ce au 
fost adesea trase din empirism. Deşi relaţia 
exactă dintre datele senzoriale şi lucrurile 
materiale a rămas pentru el mereu enigma¬ 
tică, Moore era în linii mari pregătit să vină 
în „apărarea simţului comun“, ca să reluăm 
titlul unuia din articolele sale. S-a străduit 
să arate că omul simplu are în esenţă drep¬ 
tate cînd consideră că experienţa ne furni¬ 
zează o bună parte din ceea ce se cheamă în 
mod legitim cunoaştere despre constituenţii 
lumii independente de spiritul nostru şi că 
ne-o furnizează, cel puţin în unele cazuri, 
cu o certitudine superioară celei pe care o 
au premisele pe care se bazează argumen¬ 
tele sceptice. 



moral. 1. Opus lui imoral. 2. Opus lui non- 
moral sau amoral. Cum în expresia „filo¬ 
zofie morală“ cuvîntul e folosit în cel de-al 
doilea sens, n-ar fi paradoxal dacă un pro¬ 
fesor care predă această disciplină ar fi 
imoral. Compară raţional. 

More, Henry (1614-1687). Filozof şi teo¬ 
log englez, unul din liderii *Platonicienilor 
de la Cambridge. Numeroasele sale lucrări 
refiectă principalele preocupări ale grupu¬ 
lui. Printre ele se numără Philosophical 
Poems (1647), An Antidote against Atheism 
(1653), Enthusiasmus Triumphatus (1656), 
The Immortality of the Soul (1659), Enchri- 
dion Ethicum (1667) şi Divine Dialogues 
(1668). A fost unul dintre susţinătorii tim¬ 
purii ai lui *Descartes, apoi s-a îndreptat 
treptat împotriva mecanismului cartezian: 
„Pe Descartes, al cărui geniu mecanic nu-1 
pot niciodată admira îndeajuns, nu l-aş 
primi şi ca dascăl de metafizică** (Anti¬ 
dote). Deşi n-a izbutit niciodată să justifice 
pe deplin teza sa că „adevărul existenţei lui 
Dumnezeu [e] demonstrabil cu aceeaşi cla¬ 
ritate ca orice teoremă din matematică** 
(Antidote), preocuparea de căpetenie a lui 
More, în lucrările sale, a fost să demonstre¬ 
ze consonanţa raţiunii cu credinţa. Vezi şi 
Glanvill. 

mortali st. Persoană care crede că atunci 
cînd un om moare, pentru el totul s-a sfirşit 
şi nu există supravieţuire. 

Moses ben Maimon. Vezi Maimonides. 

mulţime. O mulţime este o colecţie de 
obiecte, numite elementele sau membrii 
mulţimii. Bunăoară, mulţimea A, formată 
din obiectele a, b şic se notează convenţio¬ 
nal sub forma {a,b,c}> Enunţul că a este un 
element al lui A se scrie sub forma: a e A. 
Mulţimile însele sînt obiecte, astfel încît 
pot să existe mulţimi de mulţimi, mulţimi 
de mulţimi de mulţimi ş.a.m.d. Proprietatea 
de bază a mulţimilor este că două mulţimi 
sînt identice dacă şi numai dacă au aceleaşi 
elemente (condiţia extensionalităţii). Mul¬ 
ţimile au fost concepute fie ca fiind „alcă¬ 
tuite** din elementele lor, fie ca fiind de¬ 
finite printr-o condiţie. De exemplu, în cea 
de a doua concepţie, condiţia „este roşu** 
defineşte mulţimea lucrurilor roşii. ♦Para¬ 


doxul lui Russell arată totuşi că nu orice 
condiţie defineşte o mulţime. Vezi şi clasă. 

mulţime finită. Mulţime care fie este vidă, 
fie este astfel încît există o corespondenţă 
biunivocă între elementele (membrii) ei şi 
cele ale unei submulţimi a mulţimii nume¬ 
relor naturale. Alternativ, o mulţime A este 
finită dacă nu are o submulţime proprie B 
astfel încît elementele lui A să poată fi puse 
în corespondenţă biunivocă cu elementele 
lui B. Compară mulţime infinită. 

mulţime (sau colecţie sau număr) infi- 
nit(ă). Mulţime (colecţie sau număr) care 
nu este finit(ă). O mulţime, X, este finită 
numai dacă există un număr întreg ne-ne- 
gativ n astfel încît X are n elemente. Con¬ 
form unei definiţii alternative, o mulţime X 
este infinită dacă elementele ei pot fi puse 
în corespondenţă biunivocă cu o submul¬ 
ţime proprie a lui X. Mulţimea N a tuturor 
numerelor naturale {0,1,2,3,...} este cea 
mai mică mulţime infinită; * Cantor a arătat 
că există mulţimi infinite mai mari decît N. 

mulţimea putere. Mulţimea tuturor sub- 
mulţimilor unei mulţimi date. Se numeşte 
„mulţimea putere** deoarece dacă o mul¬ 
ţime A are n elemente, atunci mulţimea 
putere a lui A (notată P(A)) are 2^' elemente. 
De exemplu, dacă A = {1,2,3}, atunci 
/X^)={0,{1},{2},{3},{1,2},{1,3},{2,3},/1}. 

mulţimea vidă (sau nulă). Mulţimea fără 
nici un element. De obicei este simbolizată 
prin 0. 

muzica sferelor. Muzica sublimă pe care 
pitagoricii credeau că o produce mişcarea 
regulată a corpurilor cereşti. Nici o ureche 
pămînteană — exceptînd, eventual, urechi¬ 
le lui *Pitagora însuşi — n-a avut norocul 
s-o audă. Această stranie şi obsedantă idee 
a captivat imaginaţia poeţilor din generaţii 
succesive. în Neguţătorul din Veneţia, Lo- 
renzo îi explică Jessicăi: 

Şi nu c globulcţ, din cîtc vezi 
în zboru-i să nu eînte ca un înger, 

Din corul heruvimilor cu ochii vii... 

Atare armonic dăinuieşte 
Şi-n sufletele cele far' dc moarte. 

Dar noi — atîta timp cît stăm vîrîţi 
în haina ast’ dc tină şi boccie — 

Noi n-auzim această armonic. 

Nagel, Emest (1901-1985). Filozof al 
ştiinţei american, originar din Cehoslova¬ 
cia, profesor la Universitatea Columbia din 
New York. A scris The Sîructure of Science 
(1961) şi (în colaborare cu M. R. Cohen) 
An Introduction to Logic and Scientific 
Method (\934). 

naturalism. 1. în general, credinţa filozo¬ 
fică după care lucrurile pe care le studiază 
ştiinţele naturii şi ştiinţele umane sînt sin¬ 
gurele care există, şi negarea nevoii de a 
căuta explicaţii prin factori de dincolo de 
*Univers sau din afara lui (vezi prezumţia 
stratoniciană). Toţi natural iştii, în acest 
sens, de la Darwin încoace, insistă în spe¬ 
cial asupra evoluţiei, fără vreo intervenţie 
supranaturală, a formelor de viaţă superioa¬ 
re din forme inferioare şi a acestora din urmă, 
la rîndul lor, din materia nevie. 2. (în *eti- 
ca filozofică) Mai ales de la G. E. *Moore 
încoace, punctul de vedere al celor ce, con- 
siderînd că *eroarea naturalistă nu este de 
fapt o eroare, susţin posibilitatea definirii 
cuvintelor valorice prin enunţuri factuale 
neutre — neexcluzînd nici ceea ce unii nu¬ 
mesc enunţuri de fapt teologice. într-o ac¬ 
cepţiune mai veche, şi cu siguranţă mai bu¬ 
nă, erau taxate drept naturaliste toate inter¬ 
pretările seculare, imanentiste ale valorilor; 
inclusiv acelea — întîlnite, de pildă, la 
*Hume — care demască eroarea naturalistă 
şi o evită. 

Natură, concepte de N. Termenul „Natu- 
ră“, în cea mai curentă accepţiune filozofi¬ 
că, desemnează conţinutul, structura şi dez¬ 
voltarea lumii spaţio-temporale aşa cum 
este ea în sine. Uneori se admite că omul e 
o parte a Naturii, alteori nu, iar pentru teişti 
Natura e întotdeauna opera lui Dumnezeu, 


niciodată parte a lui. Este, aproximativ vor¬ 
bind, obiectul de studiu al „ştiinţelor natu- 
rii“ în sensul obişnuit al acestei sintagme. 

încercări de a da o caracterizare generală 
a Naturii astfel înţelese se întîlnesc la nu¬ 
meroşi gînditori şi urcă în trecut cel puţin 
pînă la speculaţiile presocratice despre sub¬ 
stanţa primordială din care e făcută lumea 
(vezi presocratici). Printre ideile recurente 
generate de aceste încercări se numără 
*atomismul (toate procesele naturale con¬ 
stau în esenţă în recombinări succesive ale 
particulelor materiale indivizibile şi imua¬ 
bile) şi determinismul (toate aceste procese 
se supun unor legi inexorabile). Cum însă 
în natura particulelor materiale pare să nu 
existe nimic capabil să explice de ce se pro¬ 
duc, în genere, aceste recombinări, expli¬ 
caţiile atomiste ale Naturii au fost nevoite 
să considere ordinea ei ca fiind impusă în- 
tr-un fel sau altul din exterior. Alte teorii, 
precum *materialismul dialectic sau filozo¬ 
fia organismului a lui *Whitehead, plasea¬ 
ză în chiar constituenţii ultimi ai Naturii 
sursa acestei ordini şi dezvoltări. 

Statutul şi justificarea posibilă a oricărei 
teorii de acest fel ridică probleme. De 
exemplu, este determinismul un rezultat 
sau o presupoziţie a cercetării? Apoi, cum 
cercetarea însăşi este o formă de intervenţie 
umană în Natură, se pune problema dacă, 
sau în ce sens, ea poate oferi cunoştinţe 
despre Natură aşa cum este ea cu adevărat. 

necesitate. Vezi imperativ categoric; cau¬ 
zalitate; liber arbitru şi determinism; impo¬ 
sibilitate; logica modală; modalitate; ade¬ 
văr necesar şi adevăr contingent; condiţie 
necesară şi suficientă; bătălia navală. 

necuvîntătoare (în engleză brutes, în fran¬ 
ceză betes). Toate animalele în afară de 
oameni. Un faimos pasaj din Discursul lui 
Descartes tratează despre „deosebirea din¬ 
tre oameni şi necuvîntătoare** {Ies betes sau 
Ies animaux sans raison). Descartes vede 
drept trăsătură distinctivă a animalelor 
lipsa limbajului: sunetele pe care le scot ele 
sînt întotdeauna provocate de cîte un stimul 
specific şi nu se încheagă niciodată în vor¬ 
bire veritabilă. Rezultă de aici că animalele 
nu gîndesc, iar comportamentul lor poate fi 
explicat după principii pur mecanice. De 
unde cunoscuta teorie carteziană despre 
bete-machine, teza sa că animalele nu sînt 
decît „automate naturale**. Această teorie a 
întîmpinat o opoziţie considerabilă (vezi 
articolul despre animale din Dictionnaire 
philosophique al lui Voltaire). Hume (în 
Treatise) a susţinut că animalelor li se pot 
atribui credinţe şi o oarecare doză de gîn- 
dire inferenţială. Recent, opera lui *Chom- 
sky a resuscitat teza unei deosebiri radicale 
dintre oameni şi animale (pe temeiul că ani¬ 
malele sînt incapabile de vorbire „neprovo¬ 
cată de stimuli**). Anumite cercetări empiri¬ 
ce actuale par totuşi să indice că cel puţin 
cimpanzeii au capacitatea de a dobîndi 
competenţă lingvistică într-o măsură în¬ 
semnată. 

negaţie. în logică se admite că orice * Pro¬ 
poziţie are o unică negaţie şi că a aserta 
negaţia unei Propoziţii p revine la a respin¬ 
ge p. Astfel, un enunţ şi negaţia lui îşi sînt 
contradictorii {vezi contradictoriu). în lim¬ 
bajul curent însă există adesea mai multe 
moduri, neechivalente, în care o particulă 
de negare poate fi inserată într-o propoziţie. 
De exemplu, din enunţul afirmativ „Toţi 
filozofii sînt bărbaţi** se pot obţine diferite 
enunţuri negative: „Nu toţi filozofii sînt 
bărbaţi**, „Nici un filozof nu e bărbat**, 
„Toţi filozofii sînt non-bărbaţi**, „Unii filo¬ 
zofi nu sînt bărbaţi**. Nu se poate introduce 
deci un simbol pentru negaţie ca o simplă 
prescurtare a lui „nu**. Expresia, oarecum 
greoaie, din limbajul curent care redă sen¬ 
sul logic al negaţiei este „Nu-i adevărat 
că...**. Astfel, negaţia lui „Verdele e o cu¬ 
loare calmantă** ar fi „Nu-i adevărat că ver¬ 
dele e o culoare calmantă** sau „Nu (verde¬ 
le e o culoare calmantă)**, această din urmă 


formulare indicînd că ceea ce se neagă este 
întreaga Propoziţie sau adevărul întregii 
propoziţii, şi că această operaţie nu implică 
nici o altă aserţiune contrară — bunăoară, 
că verdele e o culoare ţipătoare. Cînd e uti¬ 
lizată în acest fel, negaţia este simbolizată 
în mai multe feluri: prin „-**, „1** sau „~**. în 
această accepţiune, negaţia e adesea tratată 
ca un *operator verifiincţional şi este defi¬ 
nită prin tabelul de adevăr. 

P 

neoconfucianism (în chineză Dao Xue: 
„doctrina Căii**). Termen vag, aplicat ade¬ 
sea la toate evoluţiile petrecute în cadrul 
*confucianismului începînd de la renaşte¬ 
rea din timpul dinastiei Song, din secolul al 
Xl-lea. Aceasta a debutat ca un efort deli¬ 
berat de restabilire a autorităţii confiiciene 
asupra unei societăţi în care, începînd din 
secolul al V-lea, buddhismul cîştigase teren 
la toate nivelurile. Mişcarea s-a caracterizat 
prin reafirmarea şi revitalizarea eticii con- 
fuciene clasice, preconizarea de reforme 
politice şi sociale, o nouă conştiinţă istorică 
şi o conştiinţă potenţată a rolului moral şi 
politic al birocraţiei. Filozofic însă, ele¬ 
mentul său cel mai important a fost o nouă 
metafizică, dezvoltată ca reacţie la provo¬ 
carea buddhistă şi în anumite privinţe înda¬ 
torată acesteia. în centrul noii metafizici se 
află ideea, împrumutată din Mahăyăna, că 
dincolo de toate fenomenele din univers stă 
un principiu sau noumen unificator, prezent 
în om ca adevărata lui natură {vezi filozofia 
buddhistă). 

în Şcoala raţionalistă a neoconfucianis- 
mului, Cheng Yi (1033-1107) şi Zhu Xi 
(1130-1200) folosesc termenii chinezi li 
(principiu, structură) şi qi (materie-energie) 
{vezi ying-yang), primul fiind imanent celui 
de-al doilea în multiplicitatea fenomenelor 
care cuprinde deopotrivă principii morale 
şi naturale. Astfel, pentru Zhu Xi acţiunea 
morală impunea investigarea principiilor 
inerente lumii din jur (fiecare dintre ele 
fiind un aspect al marelui principiu unic ca¬ 
re este Calea) şi exemplificate în clasicii 
confiicieni şi în istoriile confiiciene. în 
schimb, pentru neoconfiicienii din Şcoala 
spiritului, de la Cheng Hao (1032-85) şi Lu 

Xiangshan (1139-1192) la Wang Yang- 
ming (1472-1529), criteriile morale ce tre¬ 
buie să călăuzească acţiunea rezidă în prin¬ 
cipiile inerente propriei firi (după cum pro- 
povăduise *Mencius), drept care ei susţi¬ 
neau o formă de *intuiţionism moral. 

neodaoism (în chineză Xuan Xue: „Şcoala 
misterelor**). O formă eclectică a *Daois- 
mului, care a înflorit în China aproximativ 
între anii 225-375 p.Chr. Exponenţii săi 
foloseau Lao-zi, Zhuang-zi şi Yi yjf/ig (Car¬ 
tea schimbărilor) drept bază pentru discuta¬ 
rea unor probleme ca relaţia dintre fiinţă şi 
nefiinţă sau natura cunoaşterii absolute şi a 
comunicării. îşi exprimau ideile atît în co¬ 
mentarii, cît şi în convorbiri, amestecînd 
metafizica cu sofistica, acestea fiind con¬ 
semnate în scrierea Shi Shuo Xin yu din se¬ 
colul al V-lea. Una din dezbaterile de căpe¬ 
tenie se centra în jurul conformităţii şi na- 
turaleţii. Unii îl considerau pe Confiicius 
înţeleptul suprem, susţineau că detaşarea 
spirituală este compatibilă cu îndeplinirea 
unei funcţii publice şi că societatea ome¬ 
nească este o prelungire a lumii naturale. 
Alţii susţineau că naturalismul daoist im¬ 
plică refuzul implicării sociale sau politice, 
ceea ce-i facea să se retragă într-o izolare 
individualistă — adesea hedonistă — şi să 
nu se întovărăşească decît cu cei ce gîndeau 
asemeni lor. 

neokantianism. Termen colectiv desem- 
nînd mai multe mişcări filozofice din Germa¬ 
nia din perioada (aproximativ) 1870-1920, 
adesea foarte disparate, dar luîndu-şi toate 
inspiraţia din spiritul, metoda critică şi lu¬ 
crările lui *Kant. între aceste mişcări exis¬ 
tau divergenţe legate de accentul pus pe di¬ 
feritele părţi ale operei lui Kant, ceea ce le 
unea fiind reacţia împotriva metafizicii 
speculative şi revenirea la intenţia kantiană 
de a realiza sinteza empirismului cu raţio¬ 
nalismul. Se disting de obicei şase şcoli di¬ 
ferite (şi adesea opuse), cea mai influentă 
fiind, pesemne. Şcoala de la Marburg. Au 
mai fost, apoi: Şcoala fiziologică, reprezen¬ 
tată de Hermann von Helmholtz (1821-1894) 
şi Friedrich Lange (1828-1875); Şcoala 
realistă, reprezentată de Alois Riehl (1844- 
1924); Şcoala de la Heidelberg sau Baden, 
reprezentată de Heinrich Rickert (1863- 
1936) şi Wilhelm Windelband (1848-1915); 


Şcoala de la Gottingen a lui Leonard Nel- 
son (1882-1927) care a îmbrăţişat ideile lui 
Jacob Fries (1773-1843); şi Şcoala so¬ 
ciologică sau relativistă, reprezentată de 
Georg Simmel (1853-1918). 

neopitagorism. Mişcare, iniţiată în secolul 
I a.Chr., ale cărei idei principale erau un 
amestec de doctrine din *Pitagora cu mate¬ 
rial platonician, stoic şi peripatetic. Gîndi- 
rea neopitagorică se caracterizează prin 
misticism, simbolism numeric şi astrologie, 
fiind un precursor important al *neoplato- 
nismului. Vezi şi aristotelism; platonism; 
pitagorism; stoicism. 

neoplatonism. Denumire modernă dată re- 
formulării filozofiei lui Platon, aşa cum a 
fost efectuată pentru prima dată de *Plotin 
(c. 205-270 p.Chr.). Precedat de trei secole 
de speculaţie platoniciană resuscitată (numi¬ 
tă „platonism mediu**), Plotin a combinat 
efectiv doctrine platoniciene cu doctrine pi¬ 
tagorice, aristotelice şi stoice, elaborînd un 
sistem filozofic în consonanţă cu preocupă¬ 
rile religioase din vremea sa. Doctrina plo- 
tiniană centrală a celor trei ipostaze (Unul, 
Intelectul şi Sufletul), cu aspectele ei meta¬ 
fizic, exegetic şi de experienţă, a rămas 
fundamentală; filozofia sa a fost însă con¬ 
siderată, cel puţin în lumea greacă, insufi¬ 
cient de precisă în unele puncte metafizice, 
inadmisibil de liberă în expunerea lui Pla¬ 
ton, excesiv de austeră intelectual pentru a 
putea funcţiona în modul voit de neopla- 
toniştii din secolul al IV-lea şi anume ca o 
religie rivală faţă de creştinism. 

Semnul distinctiv al neoplatonismului de 
mai tîrziu, inaugurat de Iambi ichos (c. 
250-325 p.Chr.) a fost elaborarea lui meta¬ 
fizică (de exemplu, proliferarea ipostazelor 
şi înlocuirea „procesiunii şi reversiunii** 
plotiniene printr-un proces triadic de „adăs- 
tare-procesiune-reversiune**), exegeza sis¬ 
tematică a textelor platoniciene şi a altora şi 
accentul pus pe teurgie sau magie rituală în 
locul contemplaţiei intelectuale. Pe la mij¬ 
locul secolului al V-lea existau două şcoli 
principale ale neoplatonismului: una la 
Alexandria, care a devenit creştină {vezi 
Şcoala alexandrină) şi una la Atena, care în 
529 p.Chr. a fost definitiv închisă, ca cen¬ 
tru al păgînismului. (Cel mai cunoscut 
membru al ei a fost *Proclos.) Timp de un 

mileniu (c. 250-1250), neoplatonismul a 
fost filozofia dominantă în Europa. Punte 
de legătură între gîndirea antică şi cea me¬ 
dievală, el a fost resuscitat în timpul Renaş¬ 
terii de către Ficino, Pico şi alţii. Influenţa 
sa s-a prelungit pînă în secolul al XlX-lea 
inclusiv. Vezi platonism. 

neotomism. Mişcarea care reia ideile reale 
sau presupuse ale Sf*Toma d’Aquino. A 
fost stimulată de enciclica Aeterni Patris 
din 1879 a papei Leon al XlII-lea. Printre 
numele proeminente din cercurile neoto- 
miste se numără cardinalul Mercier, Uni¬ 
versitatea din Louvain, Etienne Gilson şi 
Jacques *Maritain. 

Neurath, Otto (1882-1945). Filozof austri¬ 
ac influent, membru al *Cercului de la Vie- 
na, cu vii preocupări şi pentru sociologie, 
politică şi educaţie. Pe plan filozofic s-a 
făcut cunoscut mai ales prin articolele pu¬ 
blicate în Erkenntnis (revista Cercului). 

A dezvoltat *fizicalismul, concepţie con¬ 
form căreia toate enunţurile empirice (in¬ 
clusiv cele psihologice şi sociologice) — 
adică toate rostirile care nu sînt nici tauto¬ 
logice nici lipsite de sens — pot fi în prin¬ 
cipiu formulate ca enunţuri despre obiecte 
spaţio-temporale. Aceasta implică posibili¬ 
tatea înţelegerii intersubiective şi a unui 
limbaj ştiinţific unificat. A susţinut şi ideea 
că *verificarea constă esenţialmente în 
compararea enunţurilor cu alte enunţuri, şi 
nu direct cu experienţa. 

neustic. Vezi frastic şi neustic. 

neutralitate axiologică. Idealul, recoman¬ 
dat de Max *Weber, ca reprezentanţii ştiin¬ 
ţelor sociale să evite judecăţile de valoare 
despre oamenii şi instituţiile pe care le stu¬ 
diază. Acest obiectiv este cu siguranţă greu 
— poate chiar imposibil — de atins în în¬ 
tregime. El n-a fost însă înţeles niciodată în 
sensul unei interdicţii de a acorda atenţie 
evaluărilor pe care le fac oamenii cuprinşi 
în studiu, ori de a alege un obiect de studiu 
mai degrabă decît altul, ori de a emite 
judecăţi privind forţa dovezilor pe care se 
sprijină o teză sau alta; şi de aceea nu poate 
fi discreditat evidenţiind că aceste trei lu¬ 
cruri sînt inevitabile. Vezi legea lui Hume; 
eroarea naturalistă. 


Newton, Isaac (1642-1727). Matematician 
şi fizician britanic care a formalizat meca¬ 
nica galileană, a descoperit legea gravitaţiei 
universale şi a adus contribuţii notabile la 
teoria luminii. In 1666 Newton a fost numit 
profesor Lucasian de matematică la Cam- 
bridge, dar abia în 1672, cînd a înaintat So¬ 
cietăţii regale un studiu de optică, a devenit 
larg cunoscut în comunitatea ştiinţifică. S-a 
ocupat şi de alchimie, teologie şi cronolo¬ 
gie istorică, dar publicaţia sa cu cele mai 
ample repercusiuni filozofice a fost Philo- 
sophiae Naturalis Principia Mathematica 
(1687), numită în mod curent Principia. 

Principia este o lucrare riguros argumen¬ 
tată, care nu poate fi urmărită în detaliu fără 
o solidă cunoaştere a matematicii. Ea pre¬ 
zintă un sistem cuprinzător de mecanică 
{vezi explicaţie mecanică), în care îşi află 
explicaţia nu numai mişcarea corpurilor pe 
suprafaţa Pămîntului sau în apropierea ei, 
ci şi mişcarea în întregul Univers, inclusiv 
aceea a Lunii în jurul Pămîntului şi mişca¬ 
rea Pămîntului în jurul Soarelui. 

Newton pretindea că metoda sa este em¬ 
pirică şi inductivă, în contrast cu metoda lui 
*Descartes, autor din care s-a inspirat ade¬ 
sea dar pe care l-a şi atacat sistematic. A 
susţinut de asemenea că descoperirea gra¬ 
vitaţiei universale putea servi ca dovadă în 
sprijinul credinţei în divinitate. De fapt, 
metoda sa n-a fost atît de apropiată de *po- 
zitivism cum s-a afirmat uneori. Credinţa 
sa în *spaţiul şi timpul absolute, ca şi anu¬ 
mite alte idei l-au adus pentru a doua oară 
— prin adeptul său Samuel *Clarke — în 
conflict cu *Leibniz. (Prima dată fusese 
controversa privind prioritatea în inventa¬ 
rea calculului infinitezimal) 

Lucrarea de căpetenie a lui Newton în 
domeniul opticii fizice (cu titlul Opticks) a 
apărut în 1704. Era mult mai accesibilă 
nematematicienilor decît Principia şi a fost 
citită de mulţi. în ediţiile ulterioare. New¬ 
ton a inclus 31 de chestiuni nelămurite; ele 
constituie o sursă bogată pentru cunoaşte¬ 
rea aspectelor mai speculative ale gîndirii 
sale în domeniile opticii, mecanicii, religiei 
şi moralei. 

Mulţi filozofi din secolele al XVII-lea şi 
al XVIII-lea, în special empiriştii britanici 
şi *Kant, au fost profund influenţaţi de 
Newton. Se poate considera, de pildă, că 

motivaţia unei bune părţi din filozofia lui 
*Locke a constituit-o elaborarea implica¬ 
ţiilor filozofice ale mecanicii newtoniene; 
între altele, discuţia sa privitoare la *calită- 
ţile primare şi *teoria cauzală a percepţiei. 

Nietzsche, Friedrich (1844-1900). Scriitor 
şi filozof german născut la Rochen în fami¬ 
lia unui pastor protestant. A urmat celebra 
Schulpforta, apoi universităţile din Bonn şi 
Leipzig, unde s-a remarcat ca un student 
sclipitor, iar la vîrsta de 24 de ani a fost nu¬ 
mit profesor de filologie clasică la Univer¬ 
sitatea din Basel. Aici l-a avut coleg pe 
istoricul Jacob Burckhardt iar printre pri¬ 
etenii săi s-au numărat Richard şi Cosima 
Wagner, care locuiau în apropiere. O mala¬ 
die psihosomatică recurentă l-a silit să re¬ 
nunţe la catedră în 1879. Următorii zece ani 
şi i-a petrecut în cea mai mare parte în sta¬ 
ţiuni balneare din Italia, Franţa şi Elveţia, 
scriind şi încercînd să-şi redobîndească să¬ 
nătatea. A înnebunit în ianuarie 1889, după 
care s-a aflat sub îngrijirea surorii sale Eli- 
sabeth pînă la moarte, în 1900. Dintre nu¬ 
meroasele sale scrieri, cele mai importante 
sînt următoarele: Die Geburt der Tragodie 
(Naşterea tragediei) (1872), cele patru Un- 
zeitgemăsse Betrachtungen (Consideraţii 
inactuale) (1873-1876), Die frohliche Wis- 
senschaft (Ştiinţa voioasă) (1882), Also 
sprach Zarathustra (Aşa grăit-a Zarathus- 
tra) (1883-1892), Jenseits von Gut imd 
Bose (Dincolo de bine şi de rău) (1886), 
Zur Genealogie der Moral (Genealogia 
moralei) (1887) şi Der Antichrist (Anti¬ 
cristul) (1895). 

în lumea anglofonă Nietzsche a fost 
numai rareori considerat un filozof impor¬ 
tant. Imaginea sa populară a fost în cel mai 
bun caz cea a unui viguros aforist ale cărui 
ape/xu-un psihologice au anticipat în parte 
teoriile lui Freud, iar în cazul cel mai rău, 
cea a unuia dintre ultimii, dar poate cei mai 
incendiari, din lungul şir de oponenţi ger¬ 
mani ai idealurilor iluminismului liberal. 
Reputaţia sa ambiguă nu este cu totul ne¬ 
meritată. în particular, repudierea dispre¬ 
ţuitoare a democraţiei în favoarea idealului 
aristocratic de Ubermensch (Supraom); 
ateismul său, exprimat cu o vehemenţă fără 
precedent în Der Antichrist; atacurile sale 
ia adresa eticilor creştină şi utilitară, mai cu 


seamă în Jenseits von Gut und Bose şi în 
Zur Genealogie der Moral; supralicitarea, 
încă de la prima sa carte — Die Geburt der 
Tragodie — a laturilor inconştientă, volun¬ 
taristă, orgiastică şi autodestructivă (laturi 
„dionisiace**) ale naturii umane, în dauna, 
aparent, a celor calme, conştiente, indivi¬ 
dualizate şi raţionale (într-un cuvînt „apoli¬ 
nice**); la care s-ar putea adăuga atitudinea 
sa nedisimulat misogină — toate aceste 
elemente din gîndirea lui Nietzsche au con¬ 
stituit obstacole în calea obţinerii unei sim¬ 
patii cît de cît generale în lumea anglofonă. 
Nietzsche a fost un gînditor foarte radical 
şi, în anumite privinţe, unul dintre cei mai 
mari stilişti din epoca modernă. A fost de 
asemenea un poet înzestrat, lucru ce nu tre¬ 
buie nicidecum uitat atunci cînd citim Also 
sprach Zarathustra. Căci orice altceva va 
mai fi fiind, Zarathustra este poezie şi ca 
atare nu e locul cel mai potrivit în care să 
căutăm „ideile** lui Nietzsche, cu atît mai 
puţin argumentele. Cu totul independent 
deci de ceea ce a spus în fapt Nietzsche, 
modul excepţional în care el valorifică re¬ 
sursele limbii explică în bună parte marele 
impact pe care l-a avut şi continuă să-l aibă 
asupra atîtor poeţi, romancieri şi chiar mu¬ 
zicieni de crezuri şi naţionalităţi diferite. 

Din variate motive, nu e uşor de dat o in¬ 
terpretare obiectivă a lui Nietzsche. Atunci 
cînd îl citim, se impune să luăm aminte la 
stmctura amăgitor laxă a cărţilor sale şi la 
modalităţile multiple în care utilizează iro¬ 
nia. Etalarea îndrăzneaţă a obsesiilor perso¬ 
nale te poate face uşor să uiţi că acest autor 
e în stare să gîndească şi obiectiv şi să ra¬ 
ţioneze riguros. Delectabila intimitate a to¬ 
nului său, care din nefericire avea să dege¬ 
nereze în megalomanie în lucrările mai 
tîrzii, frecventele modificări de umoare şi 
de accent, sînt alte caracteristici ce acordă 
cărţii sale un loc cu totul aparte în literatu¬ 
ra de idei modernă. Ar fi cu siguranţă o gre¬ 
şeală ca Nietzsche să fie pur şi simplu 
aşezat alături de filozofii germani de profe¬ 
sie. Datorită particularităţilor lor de formă 
şi de intenţie, este mai potrivit ca scrierile 
sale să fie plasate în marea tradiţie a aforiş- 
tilor şi eseiştilor morali europeni, care înce¬ 
pe cu Montaigne şi continuă, în secolele al 
XVII-lea şi al XVIII-lea, cu autori ca La 
Rochefoucauld şi Vauvenargues, iar mai 

apoi, în anii de formare ai lui Nietzsche, cu 
eseurile lui * Schopenhauer şi R. W. ♦Emer¬ 
son. Nietzsche i-a studiat cu atenţie pe toţi 
aceşti scriitori şi a învăţat de la ei mai mult 
decît, să zicem, de la Kant sau Hegel. 

Din nefericire, particularităţile gîndirii şi 
ale scrisului lui Nietzsche au avut o con¬ 
secinţă pe care şi el însuşi ar fi socotit-o pro¬ 
fund dezagreabilă: el a devenit aproape de 
toate pentru toţi. în loc să-l abordeze într-o 
manieră obiectivă, mulţi filozofi europeni 
şi-au luat obiceiul de a-1 asimila cu arogan¬ 
ţă pe Nietzsche — sau mai degrabă cîte un 
mit despre el — propriilor lor preocupări, 
cu rezultate adesea bizare. Or, aceasta este 
de fapt principala cale pe care Nietzsche a 
dobîndit importanţă „filozofică** azi pe 
continentul european. Astfel de relaţii sim¬ 
bolice cu Nietzsche se pot recunoaşte în¬ 
deosebi în NietzscheAc (1936) „existen¬ 
ţialist** al lui Karl *Jaspers, în asocierea — 
datorată aceluiaşi Jaspers — a lui Nietz¬ 
sche cu Kierkegaard şi în NietzscheAc 
(1961) „ontologic** al lui Martin *Heideg- 
ger. Mai recent, Michel Foucault l-a plasat 
pe Nietzsche în strania companie a lui 
Marx şi Freud, spunînd despre ei, ca trini¬ 
tate, că au furnizat „postulatele hermeneu¬ 
ticii modeme**. 

Deşi cărţile lui Nietzsche nu pot fi lesne 
rezumate, există cel puţin trei zone centrale 
şi strîns corelate ale gîndirii sale care sînt 
de autentic interes filozofic. 

1) în însemnările sale publicate postum 
(sub titlul, dat de editori, Der Wille zur 
Macht) (1901), Nietzsche dezvoltă o teorie 
instrumentalistă a cunoaşterii şi o analiză 
„perspectivistă** a adevărului {vezi perspec- 
tivism). „împotriva pozitivismului, care se 
opreşte la fenomene — «Există numai 
fapte» — eu aş spune: «Nu, tocmai faptele 
sînt ceea ce nu există; există numai inter¬ 
pretări.»** Asemenea idei despre cunoaştere 
şi adevăr l-au preocupat pe Nietzsche cel 
puţin din 1873, cînd a început să scrie un 
important eseu „Ober Wahrheit und Liige 
in aussermoralischem Sinn**. Atît în acest 
eseu, cît şi în toate lucrările sale majore, 
Nietzsche atinge chestiuni epistemologice 
ce sînt în prezent extrem de actuale. Printre 
ele se numără probleme ridicate de ♦socio¬ 
logia cunoaşterii privitor la relaţia dintre 
adevărul unei doctrine sau credinţe şi ge- 

neza ei istorică sau socială. In fapt, Karl 
♦Mannheim, asemeni multor teoreticieni 
legaţi de aşa-numita ♦Şcoală de la Frank- 
furt, a fost el însuşi influenţat în mod direct 
de „perspectivismul** lui Nietzsche. După 
cum vom vedea, ideile lui Nietzsche sînt 
relevante pentru dezbaterile înmdite privi¬ 
toare la standardele obiective ale raţionali¬ 
tăţii şi adevărului, în care filozofi ai ştiinţei 
contemporani precum T. Kuhn şi P. K. 
Feyerabend au adoptat uneori poziţii izbi¬ 
tor de apropiate de cele ale lui Nietzsche. 

2) Nietzsche este probabil cel mai mare 
critic din unghi psihologic a ceea ce Scho¬ 
penhauer numea „nevoia de metafizică a 
omului**. Mai cu seamă în Die frdhliche 
Wissenschaft (Ştiinţa voioasă) şi Die Gd- 
tzendămmerung (Amurgul idolilor), Nietz¬ 
sche emite referitor la această „nevoie** 
conjecturile sale privind „voinţa de putere** 
ca impuls fundamental ce stă în spatele 
oricărei aspiraţii umane, inclusiv al oricărei 
filozofări. Cu destul aplomb, el lansează un 
atac asupra credinţelor tradiţionale într-o 
lume „adevărată** sau „mai reală** faţă de 
care nu numai teologii, ci şi filozofi ca Pla¬ 
tou şi Kant au plasat într-un contrast nefa¬ 
vorabil lumea empirică a vieţii cotidiene. 
Nietzsche consideră că asemenea concepţii 
dualiste izvorăsc, în esenţă, din aspiraţiile 
unor persoane sau grupuri (cum ar fi preo¬ 
ţii) „decadente** sau fiziologic slabe, încli¬ 
nate spre „negarea vieţii**, care caută (ade¬ 
sea, ce-i drept, în mod inconştient) să domi¬ 
ne prin astfel de mijloace pe cei „puternici 
şi sănătoşi**. Nici aici, sugerează Nietzsche, 
tărîmul raţionalităţii şi al aspiraţiei spre 
adevăr nu se situează deasupra bătăliei 
„vieţii** („Viaţa**, dos Leben, este la Nietz¬ 
sche o noţiune importantă, deşi imprecisă. 
Deosebit de interesant este modul în care 
vorbeşte despre ea în cea de a treia dintre 
Unzeitgemăsse Betrachtungen, „Vom Nu- 
tzen und Nachteil der Historie fiir das Le¬ 
ben** — „Despre foloasele şi dezavantajele 
istoriei pentru viaţă**). Apelurile la raţiune 
şi adevăr sînt doar un mijloc între altele 
(cum ar fi forţa fizică) prin care o „voinţă** 
poate, în împrejurări prielnice, să-şi afirme 
puterea asupra alteia. Orice raţionament, 
sugerează în repetate rînduri Nietzsche, 
este o raţionalizare; orice „adevăr** e o per¬ 
spectivă centrată pe o „voinţă** ce vrea să se 

afirme. Mai mult chiar, dat fiind că în rea¬ 
litate „noţiunile de ‘adevărat şi neadevărat’ 
n-au... în optică nici un sens“, urmează, în 
concepţia lui Nietzsche, că „falsitatea unei 
judecăţi nu-i o obiecţie ce i s-ar putea 
face“. Ceea ce contează, de fapt, la o cre¬ 
dinţă nu-i atît dacă este „adevărată“ sau nu, 
cît dacă „afirmă viaţa“ sau nu, dacă este sau 
nu capabilă să dea celor ce o împărtăşesc 
tărie, putere şi libertate. Aici Nietzsche nu 
vorbeşte numai despre judecăţile de valoa¬ 
re; desigur, spune el, „nu există fapte mo- 
rale“, dar „fizica nu e nici ea decît o inter¬ 
pretare şi exegeză a lumii (pe potriva noas¬ 
tră...)“. Ba mai mult, „şi dincolo de orice 
logică şi de mişcarea ei aparent suverană, 
stau de asemenea evaluări sau, să o spunem 
limpede, imperative fiziologice de prezer¬ 
vare a unui anumit tip de viaţă“. 

Acestea sînt idei interesante şi e păcat că 
Nietzsche nu le-a elaborat mai cu grijă. 
Căci, ca să-i arătăm într-un singur punct 
lipsa de consecvenţă, dacă propoziţii recu¬ 
noscute drept false nu trebuie aruncate peste 
bord, atunci evident că nimic nu trebuie 
aruncat. O atît de generoasă permisivitate 
conceptuală e de natură să cîştige multe 
sufragii. Trebuie spus totuşi, pe de altă par¬ 
te, că Nietzsche manifestă adesea o percep¬ 
ţie plină de discemămînt atunci cînd critică 
viziuni şi argumente particulare. Aşa se în- 
tîmplă, de pildă, atunci cînd comentează 
cogito-w\ cartezian. (Der Wille zur Macht, 
paragraful 484), cînd îl caracterizează pe 
Socratele platonician (îndeosebi în Die 
Gdtzendmmmerung) şi uneori — dar nu tot¬ 
deauna — cînd vorbeşte despre Kant. Mai 
mult decît atît, multe dintre pasajele în care 
caută să doboare fantoma transcendenţei 
metafizice sînt, chiar din punct de vedere 
intelectual, de neîntrecut. 

3) Nietzsche face parte din şirul de filo¬ 
zofi de limbă germană, început în secolul al 
XVII-lea, care au considerat critica limba¬ 
jului ca ocupînd locul central în gîndirea fi¬ 
lozofică. S-ar putea chiar selecta din Nietz¬ 
sche pasaje care sună foarte asemănător cu 
Wittgenstein din perioada a doua. Dar ase¬ 
mănarea e doar superficială. Căci Nietz¬ 
sche a avut despre relaţia dintre limbaj şi 
lume o concepţie mai izbitoare dar totodată 
mult mai puţin îngrijit elaborată decît a 
avut Wittgenstein. Gîndirea e inseparabilă 


de limbaj, iar limbajul, crede Nietzsche, 
„falsifică** în mod necesar realitatea. Pentru 
că prin limbaj noi ordonăm şi simplificăm 
în mod artificial experienţa brută. O facem 
pentru a supravieţui biologic. Nietzsche in¬ 
sistă totuşi că nici noţiunile individuale, 
nici elementele structurale ale limbajului 
nu ne pot oferi de fapt vreo cunoaştere veri¬ 
tabilă despre lumea din afara limbajului. 
Asemeni contemporanului său *Bergson, 
Nietzsche concepe realitatea ca pe un fel de 
flux inefabil ce poate fi captat în reţeaua 
categorială a limbajului doar cu preţul unei 
fatale distorsiuni. Această pretinsă inco- 
mensurabilitate dintre limbaj şi lume este 
ceea ce Nietzsche are de fapt în vedere 
atunci cînd scrie: „In limbaj zace ascunsă o 
mitologie filozofică şi ea răzbate în fiece 
moment, oricît de cu băgare de seamă am 
y?** (subliniat de noi). în filozofia lui Nietz¬ 
sche, aşadar, nu e loc, strict vorbind, pentru 
ideile wittgensteiniene, sau indiferent care 
altele, privind clarificarea conceptuală. Fi¬ 
reşte, Nietzsche se foloseşte de viziunea sa 
despre natura esenţialmente „falsificatoa¬ 
re** a limbajului şi deci şi a gîndirii raţio¬ 
nale, pentru a susţine teoretic credinţa sa 
favorită în veracitatea superioară a acţiunii 
şi a „voinţei**. Aici iese însă la iveală para¬ 
doxul central din teoria nietzscheană a cu¬ 
noaşterii: el nu poate, rămînînd consecvent 
cu sine, să ia prea în serios această teorie. 
Vezi şi moartea lui Dumnezeu. 

nihil in intellectu nisi prins in sensu (ex¬ 
presie în latină, însemnînd: nimic în inte¬ 
lect care să nu fi fost mai întîi în simţuri). O 
formulare scolastică a unui mult mai vechi 
principiu empirist. Vezi şi empirism; sco¬ 
lastică. 

nihilism. Termen popularizat prin folosirea 
sa, pentru a-şi caracteriza propria poziţie, 
de către personajul Bazarov din romanul 
lui Turgheniev Părinţi şi copii (1862). Tur- 
gheniev însuşi îl detestă pe Bazarov, per¬ 
sonaj plăsmuit după N. A. Dobroliubov, 
faţă de care Turgheniev a nutrit o puternică 
aversiune. Acest personaj a devenit totuşi 
un model pentru o întreagă generaţie de 
radicali, care nu credeau în nimic altceva în 
afară de ştiinţă, *materialism, revoluţie şi 
{in abstracto) Popor. Ulterior cuvîntul este 
folosit pentru desemnarea a diferite alte 

tendinţe destructive, de obicei de către opo¬ 
nenţii lor. A fost aplicat, de exemplu, ideo¬ 
logiei naţional-socialiste expuse de Her- 
mann Rauschnigg în Vorbeşte Hitler (1939) 
şi Revoluţia germană a destrucţiei (1941). 

nirvana. Cu aproximaţie, echivalentul bud- 
dhist al lui *mokşa (eliberarea din ciclul 
morţii şi al renaşterii). Diferitele şcoli bud- 
dhiste definesc conceptul în moduri diferi¬ 
te. înţelesul negativ este în general acela de 
eliberare de ignoranţă, de suferinţă şi de 
egoism, iar înţelesul mai pozitiv este dobîn- 
direa înţelepciunii dezinteresate şi a com¬ 
pasiunii. La nirvăna se ajunge pe faimosul 
drum octuplu al moralităţii, schiţat în Satp- 
yuta-nikăya: opinii drepte, intenţie dreaptă, 
vorbire dreaptă, făptuire dreaptă, mod de 
viaţă drept, strădanie dreaptă, atenţie 
dreaptă, meditaţie dreaptă. Vezi şi filozofia 
buddhistă; filozofia indiană. 

noetic. 1. în sens general, cognitiv. 2. în 
contrast cu „empiric“ şi „senzoriaf*, privi¬ 
tor la ceea ce e accesibil doar raţiunii. Com¬ 
pară nous. 

nomic. Privitor la o lege (a naturii). Vezi 
legi ale naturii. 

nominalism. 1. (în filozofia scolastică) 
Concepţia după care universalele (vezi uni¬ 
versale şi particulare) nu există indepen¬ 
dent de gîndire şi sînt simple nume, care nu 
reprezintă ceva existent în realitate. Nomi¬ 
nalistul neagă deci construcţiile de felul 
teoriei platoniciene a Formelor sau Ideilor. 
Dar crezul său nu-1 obligă să nege că lu¬ 
crurile caracterizate corect ca fiind ^ se 
aseamănă în realitate unele cu altele sub 
aspecte relevante. Un nominalist de seamă 
a fost *William Ockham, care refuza să in¬ 
terpreteze universalele drept nume de enti¬ 
tăţi distincte de lucrurile individuale pe 
care le denotă termenii generali. *Abelar(l a 
depus un efort tenace pe linia împăcării 
poziţiilor realistă şi nominalistă. 

2. (în filozofia modernă) Acea teorie a 
utilizării termenilor generali care explică 
semnificaţia şi denotaţia lor prin asemăna¬ 
rea reciprocă dintre lucrurile particulare la 
care ei pot fi aplicaţi sau prin recurenţa în 
ele a proprietăţii generale indicate. în pri¬ 
mul caz, noţiunea generală de „roşu“, să 
zicem, are sens pentru că toate lucrurile 


roşii se aseamănă între ele la culoare. Apli¬ 
carea cuvîntului „roşu“ nu este, aşadar, ar¬ 
bitrară, pentru că deşi el nu denotă o enti¬ 
tate existentă de un fel aparte, „roşul“ sau 
„roşeaţa“, lucrurile roşii se cheamă roşii 
pentru că au o proprietate comună. Această 
tradiţie s-a prelungit de fa *Hobbes pînă la 
unii filozofi analitici din secolul nostru, 
îndeosebi pozitiviştii logici. 

nomologic. Vezi legi ale naturii. 

nomotetic. Care propune sau prescrie o 
lege (a naturii). Vezi legi ale naturii. 

non-cognitiv. Vezi cognitiv. 

non-contradicţie, principiul (sau legea) 
non-c. Principiul sau legea a cărei accepta¬ 
re obligă pe cel în cauză să considere că 
pentru orice enunţ, p, enunţul,/? şi non-p“ 
este cu necesitate logică fals. Vezi şi con¬ 
sistent şi inconsistent. 

non-proprietate, teoria n. Doctrina meta¬ 
fizică despre *eu, botezată astfel de către 
*Strawson. Este inspirată de dualismul 
cartezian spirit-corp (vezi problema spirit- 
corp) şi susţine că despre experienţele 
conştiente asociate unui subiect nu se poate 
spune că „aparţin“ acelei conştiinţe: „Nu¬ 
mai despre lucrurile a căror proprietate este 
logic transferabilă se poate spune că sînt ale 
cuiva.“ 

non sequitur (formulă latină avînd înţele¬ 
sul „nu decurge“). Expresia se aplică de 
obicei numai tragerii de concluzii în cazul 
cărora nu există nici măcar o aparenţă de 
raţionare validă, nu şi concluziilor trase ne¬ 
valid prin raţionamente ce se întîmplă să fie 
defectuoase. 

normativ. Care tinde să instituie un stan¬ 
dard de corectitudine prin prescriere de re¬ 
guli; evaluativ şi nu descriptiv. Etica nor¬ 
mativă — orice sistem care dictează con¬ 
duita moralmente corectă — se deosebeşte 
de metaetică, aceasta din urmă ocupîndu-se 
de discutarea înţelesurilor termenilor mo¬ 
rali, fără să emită directive (vezi etică). 

Norris, John (1657-1711). Filozof şi teo¬ 
log englez, important pentru lucrarea sa 
Essay towards the Theory of an Ideal and 
Intel ligi bl e World (1701-1704), în care a 

expus publicului cititor britanic sistemul lui 
*Malebranche, în opoziţie cu vederile lui 
Locke. Influenţat de *platonicienii de la 
Cambridge, Cudworth şi More, a scris un 
număr de lucrări ce susţin armonia dintre 
raţiunea umană şi adevărul divin, între care 
el vedea doar o deosebire de grad, nu una 
de natură. 

noumen. în filozofia lui *Kant, „lucru-în- 
sine“ ca opus aparenţei sau * fenomenului. 
Noumenele sînt izvorul extern al expe¬ 
rienţei, dar nu sînt ele însele cognoscibile, 
putînd doar să fie inferate din experienţa 
fenomenelor. Deşi inaccesibilă raţiunii spe¬ 
culative, lumea noumenală a lui Dumne¬ 
zeu, a libertăţii şi a nemuririi este aprehen- 
dată prin capacitatea omului de a acţiona ca 
subiect moral. Vezi şi Ding-an-sich. 

nous (cuvînt grecesc însemnînd „inteligen- 
ţă“, „spirit“). Termen folosit de ♦presocra¬ 
tici pentru desemnarea cunoaşterii şi a raţi¬ 
unii. La *Platon desemna partea raţională a 
sufletului. La *Aristotel desemnează inte¬ 
lectul, înăuntrul căruia sînt deosebite inte¬ 
lectul activ şi pasiv, dintre care numai pri¬ 
mul este nemuritor şi etern. 

Nozick, Robert (1938-). Vezi Rawls. 

număr. Ideea de număr se asociază înde¬ 
obşte şi îndeaproape cu numărarea. Modul 
cel mai primitiv de a stabili numărul lucru¬ 
rilor de un anumit fel este numărarea aces¬ 
tora. Conform platonismului {vezi mate¬ 
matică, filozofia m.) numerele sînt entităţi 
abstracte existente independent de gîndirea 
umană; ele sînt atemporale şi nespaţiale şi 
ca atare nu interacţionează cauzal cu lumea 
fizică. *Nominalismul în diversele lui forme 
tratează numerele drept entităţi ne-abstrac- 
te, de pildă drept idei existente în minte 
(♦psihologism) sau drept inscripţii pe foi de 
hîrtie (♦formalism). ♦Intuiţionismul consi¬ 
deră numerele drept produsul unui proces 
(al celui de numărare, de pildă). în secolul 
al XlX-lea şi al XX-lea s-a arătat că nume¬ 
rele pot fi privite drept mulţimi, în sensul 
că axiomele aritmeticii, să zicem, sînt ade¬ 
vărate despre anumite genuri de mulţimi. 
Proprietăţile numerelor, operaţiile cu ele şi 
relaţiile dintre ele sînt reprezentate ca pro¬ 
prietăţi ale acestor mulţimi, operaţii cu ele, 
respectiv relaţii între ele. 


Există diferite feluri de numere. Număr 
natural este oricare din numerele întregi 
nenegative 0,1,2,3,... Număr raţional este 
orice număr de forma bic, unde Z? e un nu¬ 
măr întreg pozitiv sau nenegativ, iar c un 
număr pozitiv; de exemplu 3/4. Număr real 
este orice număr reprezentabil printr-o frac¬ 
ţie zecimală infinită, iar număr iraţional 
este orice număr real care nu e raţional. Nur 
măr complex este orice număr de forma 
b + cV^, unde şi c sînt numere reale. Se 
cheamă număr algebric orice soluţie a unei 
ecuaţii polinomiale cu coeficienţi întregi; 
iar număr transcendent, orice număr real 
sau complex care nu este algebric. 

Definiţiile matematice ale cuvintelor 
„cardinal** şi „ordinal** diferă de accepţi¬ 
unea lor mai curentă. Se consideră în mod 
obişnuit număr cardinal ceea ce distinge 
cîte elemente există într-o mulţime. In 
cazul mulţimilor matematice, el este orice 
obiect b asociat cu o mulţime X de mulţimi 
echivalente (ceea ce înseamnă că X este o 
mulţime ale cărei elemente pot fi puse, 
toate, în corespondenţă biunivocă unul cu 
altul); unul dintre aceşti candidaţi este mul¬ 
ţimea X {vezi şi cardinalitate). Prin număr 
ordinal se înţelege în mod curent ceea ce 
indică poziţia (de exemplu, a 10-a) într-un 
şir ordonat. în matematică, un număr ordi¬ 
nal este tipul de ordine al unei ♦mulţimi 
bine ordonate. Un tip de ordine este mul¬ 
ţimea tuturor mulţimilor ordinal similare 
unei mulţimi date; iar două mulţimi sînt 
ordinal similare dacă şi numai dacă pot fi 
puse într-o corespondenţă biunivocă care 
păstrează ordonarea lor. 

număr limită. Orice număr a diferit de 0, 
astfel încît pentru orice număr p, dacă P e 
mai mic decît a, atunci succesorul lui P e 
mai mic decît a. 

nume logic propriu. Nume propriu de fe¬ 
lul celor cerute de atomismul logic al lui 
Russell. Asemenea nume ar avea semnifi¬ 
caţii strict identificabile cu purtătorii lor, 
iar în absenţa acestora ar fi lipsite de semni¬ 
ficaţie. Russell era de părere că demonstra¬ 
tivele (de exemplu „aceasta** şi „aceea**) 
sînt nume logic proprii. în cazul numelor 
proprii obişnuite, semnificaţiile nu pot fi 
identificate strict cu purtătorii numelor, de¬ 
oarece cu numele proprii pe care le folo- 



nume proprii 


242 


sim, noi asociem o varietate de descripţii 
(de exemplu, „Moise“ îl denumeşte pe băr¬ 
batul care i-a scos din Egipt pe copiii lui 
Israel). Dacă se întîmplă ca un nume obiş¬ 
nuit să nu aibă purtător, astfel de descripţii 
fac ca numele totuşi să nu fie lipsit de sem¬ 
nificaţie. Vezi şi descripţie definită. 

nume proprii. O clasă particulară de ex¬ 
presii cu funcţie referitoare, cum ar fi 
„Londra“ sau „Benjamin Franklin“. Ele li 
s-au părut filozofilor problematice pentru 
că nu e clar în ce chip anume se leagă de 
acele lucruri din lume pe care le denumesc 
şi pentru că s-au formulat puncte de vedere 
divergente în legătură cu întrebarea dacă 
ele au semnificaţie sau conotaţie (vezi de¬ 
notaţie). J. S. *Mill a susţinut că numele 
proprii denotează dar nu au conotaţie. Căci, 
după cum se ştie, atunci cînd traducem un 
pasaj, să zicem din engleză în română, ar fi 
greşit să încercăm să traducem un nume 
propriu ori să-l căutăm în dicţionar. în 
schimb o descripţie precum „inventatorul 
lentilei bifocale“ se referă la cineva anume 
dacă şi numai dacă respectivul este inven¬ 
tatorul lentilei bifocale; în acest caz deci 
înţelesul expresiei determină referinţa ei. 
Or, dacă expresia „Benjamin Franklin” nu 
are înţeles, atunci ce anume determină la ce 
lucru se referă? Unii autori, bunăoară *Fre- 
ge şi *Russell, susţin că înţelesul unui nu¬ 
me propriu nu poate fi decît descripţia sau 
mănunchiul de descripţii pe care vorbitorul 
le asociază numelui. După cum au arătat 
însă *Kripke şi alţii, este în principiu posi¬ 
bil ca cel desemnat de nume să nu fi făcut 
nimic din ceea ce în fapt asociem numelui 
său. O a treia concepţie susţine că referinţa 
unui nume se fixează într-un anume mo¬ 
ment, ostensiv sau prin descripţie, iar refe¬ 
rinţa lui se determină ulterior nu pe bază de 
înţeles, ci cauzal, prin transmiterea numelui 
de la un vorbitor la altul. Vezi şi sens şi 
referinţă. 

numere mari, legea n. m. Vezi teorema lui 
Bemoulli. 

n-uplu ordonat, /i-uplul ordonat format 

din se scrie sub forma 

şi este şirul de obiecte Nu trebuie 


neapărat ca 6,,. ..Jb^ să fie obiecte distincte; 
cu alte cuvinte, este posibil ca pentru 
unii 1 < /, j < n, b. = bj. «-uplul ordo¬ 
nat <b^,...,b> se cere deosebit de mulţi¬ 
mea (neordonată) B ce are drept singuri 
membri ^,,...,6^; de exemplu, dacă ^ b 2 , 
<b^,b 2 ,...,b> ^ <b 2 ,b^,...,b>, acestea 
fiind şiruri diferite formate din membrii 
mulţimii B. (Pentru specificarea lui B nu 
contează în ce ordine sînt listaţi membrii 
ei.) Această proprietate esenţială a /i-uplu- 
rilor ordonate este cuprinsă în următoarea 
condiţie pusă identităţii /i-uplurilor ordo¬ 
nate: <b^,...,b> = <c,,...,c^> dacă şi nu¬ 
mai dacă b^ = c,,^ 2 ^ ^ 2 » 
că ele trebuie să cuprindă aceleaşi obiecte 
în aceeaşi ordine. Astfel, <2,4,2> ^ <2,4> 
şi <4,3,2> ^ <2,4,3>. Un 2-uplu ordonat se 
cheamă * pereche ordonată, un 3-uplu or¬ 
donat se cheamă triplet ordonat. 

Nyăya. Unul dintre sistemele *filozofiei in¬ 
diene. Cea mai veche lucrare păstrată este 
Nyăyasutra de Akşapăda Gautama (sec. I 
p. Chr.)\ ea pune accentul pe regulile dez¬ 
baterii corecte (şi fructuoase) şi se ocupă şi 
de logică. Printre lucrările importante de 
mai tîrziu se numără comentariile la sutre 
ale lui Pakşilasvâmin (Nyăyabhăsya, posi¬ 
bil din secolul al V-lea) şi Uddyotakăra 
(Nyăyavărttika, secolul al Vll-lea) şi expu¬ 
nerea independentă Nyăyamanjari (secolul 
al IX-lea) a lui Jayanta Bhatta. Aceste din 
urmă două lucrări evoluează deja înspre 
Navya-Nyâya, constituită pe la anul 1200 
în Bengal de Tattvacintămani a lui Gah- 
gesâ. Această lucrare şi ampla literatură de 
comentarii, adesea scolastică, la ea îşi re- 
strîng atenţia la chestiuni de logică formală. 
Sistemul mai vechi a avut şi preocupări de 
filozofia naturii de o factură înrudită cu cea 
a sistemului *Vaiseşika şi aşa se face că în- 
tîlnim şi denumirea de Nyăya-Vaiseşika 
(„Nyăya” desemnînd aici doar epistemolo¬ 
gia şi logica sistemului combinat). Se ad¬ 
mite că orice cunoaştere corectă trimite la o 
realitate obiectivă situată dincolo şi inde¬ 
pendentă de ea. Şcoala Nyăya a formulat 
forma indiană a silogismului, care se desfă¬ 
şoară destul de laborios, constînd din cinci 
părţi. 

obiectivism. Vezi subiectivism şi obiecti¬ 
vism. 

obligaţie. Ceea ce o persoană este moral¬ 
mente datoare să facă în virtutea faptului 
că-i revine un rol în societate şi a faptului 
că în acea societate există reguli morale po¬ 
trivit cărora oricine joacă un asemenea rol 
trebuie să efectueze actul respectiv. Astfel, 
un tată are obligaţii, în calitate de tată, faţă 
de copiii săi, o persoană care a promis ceva 
are în această calitate obligaţii faţă de cel 
sau cei cărora le-a făcut promisiunea etc. 
Nu toate datoriile sau obligaţiile sînt auto- 
impuse voluntar. Un cetăţean poate avea 
obligaţii faţă de stat chiar dacă nu el a ales 
să joace rolul social în virtutea căruia le are. 

Este evident că există lucruri pe care o 
persoană este moralmente datoare să le facă 
dar care nu sînt obligaţii în acest sens. Ast¬ 
fel, sîntem datori, de bună seamă, să sărim 
în ajutorul cuiva aflat în pericol să se înece, 
dar ar fi nepotrivit să spunem că avem obli¬ 
gaţia de a face acest lucru. Căci asta ar în¬ 
semna că persoana aflată în pericol (sau 
societatea în general) are dreptul să solicite 
ajutorul nostru, ceea ce nu e cazul decît da¬ 
că am fi, să zicem, angajaţi ai punctului de 
salvare ce supraveghează respectiva apă. 

Mulţi filozofi lărgesc sensul cuvîntului 
„obligaţie** astfel încît să acopere toate ca¬ 
zurile în care o persoană este moralmente 
datoare să facă ceva. Unii procedează aşa 
pentru că susţin că toate lucrurile pe care 
cineva este dator să le facă sînt de fapt lu¬ 
cruri ce i se pot pretinde să le facă. Această 
revizuire de sensuri este evitată de cei ce 
disting între accepţiunea dată de noi cuvîn¬ 
tului „obligaţie** şi o accepţiune mai diluată 
a lui. Pentru mulţi, lărgirea de sens e doar o 


chestiune de comoditate, sancţionată în 
parte de uzul curent, dat fiind că nu există 
altă vocabulă potrivită care să acopere în¬ 
treg spectrul lucrurilor pe care sîntem mo¬ 
ralmente obligaţi să le facem. Dar inacu- 
rateţea terminologică este generatoare de 
confuzii. 

obligaţii prima facie. Denumirea popu¬ 
larizată de Sir David Ross pentru acele 
cerinţe morale care pot fi cîteodată anulate 
de altele, mai puternice. Obligaţia prima 
facie (în latină: potrivit primei aparenţe) a 
cuiva de a nu îndurera prin vorbele sale pe 
cineva poate fi anulată de cerinţa morală 
mai puternică de a-i spune ceva ce trebuie 
să afle, chiar dacă-i este dureros. 

obversă. Propoziţie derivată prin obversi- 
une dintr-o Propoziţie dată, şi logic echiva¬ 
lentă acesteia. Obvertirea unei Propoziţii 
categorice (vezi silogism) se efectuează ne- 
gînd termenul-predicat şi transformînd Pro¬ 
poziţia din negativă în afirmativă sau vice¬ 
versa. Obversa lui „Toţi S sîntP** este „Nici 
un S nu este non-P**, a lui „Nici un 5 nu e 
P** este „Toţi S sînt non-P**, a lui „Unii S 
sînt P** este „Unii S nu sînt non-P**, iar a lui 
„Unii S nu sînt P*‘ este „Unii S sînt non-P**. 

obversiune. în logica scolastică, un tip de 
inferenţă imediată (vezi silogism). Aristotel 
nu o menţionează printre formele de infe¬ 
renţă valide. Vezi obversă. 

ocazionalism. Doctrină formulată de 
*Malebranche, care încearcă să închidă o 
fisură existentă în soluţia carteziană a *pro- 
blemei spirit-corp. Dacă spiritul şi corpul sînt 
gîndite ca două substanţe radical distincte, 
cum pot ele să interacţioneze cauzal? Oca- 

zionaliştii neagă fără înconjur posibilitatea 
unei asemenea interacţiuni: voinţa omului 
nu este capabilă să mişte nici cel mai mic 
corp. Dar atunci, cum se face că braţul meu 
se ridică atunci cînd vreau? Adevărata cau¬ 
ză, susţin ocazionaliştii, este intervenţia di¬ 
vină, voinţa mea nefiind decît ocazia aces¬ 
tei intervenţii. „Noi sîntem cauzele naturale 
ale mişcării braţului nostru; dar cauzele 
naturale nu sînt defel cauze adevărate, ele 
sînt doar cauze ocazionale ce acţionează 
prin puterea şi eficacitatea voinţei lui Dum- 
nezeu“ (Malebranche). Compară parale¬ 
lism psiho-fizic. 

Ockham, William. Vezi William Ockham. 

om de paie. Poziţie care de fapt nu este 
susţinută de un oponent într-o dispută, dar 
care este inventată şi atacată în locul punc¬ 
tului de vedere real al acestuia. Adoptarea 
acestei dubioase tactici evazive nu poate să 
nu sugereze că punctul de vedere real este 
mai anevoie de combătut. 

omnipotenţă, paradoxul o. Dificultatea ce 
se iveşte cînd se susţine, de exemplu, că 
Dumnezeu, o dată ce i-a dat omului liberta¬ 
tea, nu poate împiedica abuzul de libertate 
şi, ca atare, nu este răspunzător de el. Poate 
Dumnezeu să creeze ceva care pe urmă să 
se sustragă controlului său? Orice răspuns 
s-ar da la această întrebare, el pare incom¬ 
patibil cu omnipotenţa divină, de unde pare 
să rezulte necesitatea de a modifica într-un 
fel sau altul noţiunea noastră simplă de 
omnipotenţă în sensul de capacitate de a 
face tot ceea ce nu e logic imposibil. 

omniscienţă, paradoxurile o. Dificultăţile 
pe care le naşte întrebarea dacă omniscienţa 
lui Dumnezeu este compatibilă cu atempo¬ 
ralitatea lui şi cu ideea că el i-a hărăzit 
omului liber arbitru, avînd în vedere că om¬ 
niscienţa include precogniţia evenimente¬ 
lor viitoare (inclusiv a acţiunilor omeneşti). 
S-a argumentat în diverse feluri că precog- 
niţia nu poate fi atribuită cu sens atempora¬ 
lului, astfel că noţiunea noastră de omni¬ 
scienţă se impune a fi modificată; că pre- 
cogniţia acţiunilor este compatibilă cu li¬ 
bertatea acestora; sau că nici chiar Dumne¬ 
zeu nu poate cunoaşte dinainte acţiunile cu 
adevărat libere, ci şi-a limitat în acest fel 


propria omniscienţă, ca o condiţie a acordă¬ 
rii libertăţii umane. Vezi scientia media. 

omolog(ic). Se spune despre o asociere sau 
similitudine bazată pe o corespondenţă de 
structură, origine şi dezvoltare, dar nu 
neapărat şi de funcţie. Se mai foloseşte şi 
pentru exprimarea unei relaţii particulare 
pe care un cuvînt poate să o aibă cu sine, 
aceea de a-şi fi aplicabil sieşi. De exemplu, 
„românesc“ e un cuvînt omologie pentru că 
e un cuvînt românesc (compară eterologic). 
Vezi paradoxul lui Grelling. 

omonim. Cuvînt avînd aceeaşi formă sau 
acelaşi sunet cu un altul, dar o semnificaţie 
diferită, ca de pildă război (între oameni) şi 
război (de ţesut) sau cameră (de bicicletă) 
şi cameră (de locuit). Compară antonim; 
sinonim. 

ontologie. 1. Ramură a investigaţiei meta¬ 
fizice (vezi metafizică) preocupată de stu¬ 
diul existenţei ca atare (considerată separat 
de natura oricărui obiect existent). Ea face 
deosebire între „existenţă reală“ şi „aparen- 
ţă“ (vezi noumen; fenomen) şi examinează 
diversele moduri în care se poate spune de¬ 
spre entităţi ce aparţin la diferite categorii 
logice (obiecte fizice, numere, universale, 
abstracţii etc.) că există. 2. Supoziţiile pri¬ 
vitoare la existenţă subiacente unei scheme 
conceptuale, unei teorii sau unui sistem de 
idei. Supoziţii foarte diferite cu privire la 
„ceea ce nu există“ şi la „ceea ce există“ se 
întîlnesc la *Parmenide şi *Platon, la 
*Leibniz şi *Kant sau la şcolile fenomeno¬ 
logice şi analitice din secolul nostru. 

opacitate şi transparenţă. Termeni utili¬ 
zaţi în teorii ale referinţei (vezi sens şi refe¬ 
rinţă) şi în * logica modală, pentru explica¬ 
rea cazurilor în care principiul substitutivi- 
tăţii identicilor pare să nu funcţioneze (vezi 
legea lui Leibniz). 

Cînd un termen singular definit este folo¬ 
sit ca un simplu mijloc de specificare a 
obiectului său, propoziţia în care el apare 
va rămîne adevărată dacă el este înlocuit cu 
un alt termen ce specifică acelaşi obiect. De 
exemplu, „Cicero a fost un senator roman“ 
rămîne adevărată dacă înlocuim termenul 
„Cicero“ prin „Tullius“ sau prin „Oratorul 
care l-a înfierat pe Catilina“. Contextele 

care permit o asemenea substituţie se spune 
că sînt referenţial transparente. Ele diferă 
de contextele numite opace, unde figurează 
termeni singulari definiţi care nu sînt con¬ 
sideraţi a îndeplini o funcţie pur referenţia- 
lă. Propoziţia „Poliţia îl caută pe asasinul 
lui Jones“ nu va rămîne neapărat adevărată 
dacă în locul termenului „asasinul lui Jones“ 
punem termenul „bărbatul cu pălărie nea- 
gră“, chiar dacă ambii aceşti termeni sînt în 
fapt aplicabili aceluiaşi individ. Contextele 
modale creează şi ele opacitate. Dacă înlo¬ 
cuim termenul „nouă“ din enunţul adevărat 
„Nouă e în mod necesar mai mare decît 
şapte“ prin termenul „numărul planetelor“ 
(care din întîmplare specifică şi el numărul 
nouă), se obţine enunţul fals „numărul pla¬ 
netelor este în mod necesar mai mare decît 
şapte“. (Căci este, de bună seamă, contin¬ 
gent că există nouă planete; ar fi putut să 
fie, cum se credea mai demult, numai şap¬ 
te.) Vezi şi extensiune şi intensiune. 

operator. Ceea ce efectuează o operaţie. In 
logică se exprimă de obicei printr-un sim¬ 
bol. Fiecărei *funcţii definite pe anumite 
obiecte îi corespunde o operaţie efectuată 
de simbolul respectivei funcţii. Astfel, dacă 
J{x) este o funcţie şi a un obiect, y(^7) este 
un obiect — obiectul generat din a prin 
aplicarea lui/(jr). Dar/f^/) e un nume format 
prin alăturarea simbolului „/“ pentru func¬ 
ţie la numele „a“, „/“ fiind, aşadar, un 
operator asupra numelor de obiecte, şi anu¬ 
me un operator generator de nume; aceasta 
înseamnă că, atunci cînd este aplicat la nu¬ 
mele unui obiect, rezultatul e un alt nume. 
*Operatorii verifuncţionali şi cuantorii se 
cheamă operatori logici. Operatorii veri¬ 
funcţionali mai sînt numiţi şi operatori 
propoziţionali, deoarece, cînd sînt aplicaţi 
la propoziţii, generează o altă propoziţie. 

operaţie. O operaţie monară este o ♦func¬ 
ţie de un argument al cărei codomeniu este 
inclus în domeniu. De exemplu, adunarea 
lui unu cu un număr întreg n, rezultatul fiind 
« + 1, este o operaţie cu numere întregi. Tră¬ 
sătura distinctivă a operaţiilor monare este 
posibilitatea de a le aplica în mod repetat, ge- 
nerînd un şir de obiecte. Pornind de la n, şi 
adunînd în mod repetat unu, se obţine şirul 
n.n+ l,(/7+ 1)+ l,((/i+ !)+!)+ 1, ... 


Această caracteristică a operaţiilor monare 
este o consecinţă a incluziunii codomeniu- 
lui lor în domeniu. Dacă operaţia / nu este 
o funcţie bijectivă, termenii şirului a, J[a\ 
y(/(a)),... pot să nu fie toţi distincţi. O ope¬ 
raţie n-ară este o funcţiey(x,,... de n ar¬ 
gumente astfel încît 1) domeniul lui / este 
mulţimea tuturor /i-uplurilor ordonate ( Vezi 
Aî-uplu ordonat) de membri ai unei mulţimi 
X, şi 2) codomeniul lui/este inclus în X. De 
exemplu, adunarea este o operaţie binară 
cu numere întregi şi poate fi aplicată în 
mod repetat, ca în (2 + 3) + (4 + 5). 

operaţionalism. Teorie din filozofia ştiin¬ 
ţei care consideră că toate entităţile, proce¬ 
sele şi proprietăţile fizice se pot defini prin 
mulţimea de operaţii şi experimente prin 
care sînt aprehendate. Obiectivul principal 
al acestei teorii, avansată pentru prima dată 
de P.W.Bridgman în The Logic of Modern 
Physics (1927), este de a fixa semnificaţia 
conceptelor ştiinţifice în strictă concordanţă 
cu practica cercetării şi experimentării ştiin¬ 
ţifice. în psihologie, abordarea operaţiona- 
listă este exemplificată de *behaviorism. 

optim, principiul o. Principiul leibnizian 
al *perfecţiunii, satirizat de *Voltaire în 
Candide prin credinţa naivă a eroului că 
„totul se petrece cel mai bine în cea mai 
bună dintre lumile posibile“. 

optimism şi pesimism. Atitudini opuse 
faţă de precumpănirea binelui sau a răului 
în lume. Prima reprezintă o aşteptare gene¬ 
rală plină de speranţă în ce priveşte cumpă¬ 
na plăcerii şi durerii; cea de-a doua consi¬ 
deră că speranţa este fără temei şi că feri¬ 
cirea, dacă în genere poate fi atinsă, se află 
dincolo dc sfera experienţei obişnuite. To¬ 
nul dominant al unui sistem filozofic par¬ 
ticular depinde în principal de *cosmologia 
lui şi de rolul pe care-1 atribuie omului în 
univers. 

Atitudinea pesimistă este vădită în tradi¬ 
ţia orfico-pitagorică, reflectată în unele din¬ 
tre scrierile lui *Platon. Existenţa pămîn- 
tească este privită aici ca o perioadă de peni¬ 
tenţă, în care contemplaţia filozofică poate 
contribui la purificarea sufletului şi la reali¬ 
zarea trecerii din lumea iluziilor în cea a 
realităţilor. Viziuni similare sînt prezente în 

învăţăturile marilor religii orientale şi deo¬ 
potrivă ale celor occidentale, care pun ac¬ 
centul pe caracterul corupt al acestei lumi şi 
pe posibilitatea mîntuirii şi a bucuriei doar 
într-o lume de dincolo. 

Unul din primele exemple de optimism 
filozofic sistematic este doctrina lui *Leib- 
niz că Dumnezeu nu putea să creeze decît 
„cea mai bună dintre lumile posibile^. O 
tonalitate filozofică dominant optimistă a 
caracterizat *Iluminismul secolului al 
XVIII-lea. în scrierile tîrzii ale lui *Kant, 
adeziunea iniţială la optimismul leibnizian 
se modifică prin recunoaşterea „răului ra- 
dicaf* din lume, care-i împiedică pe oameni 
să manifeste voinţa bună. 

Pesimismul filozofic a precumpănit în 
Europa secolului al XlX-lea. Reprezentat 
în scrierile lui *Schopenhauer şi *Nietz- 
sche, el este preluat în secolul al XX-lea 
prin doctrinele existenţialiste ale lui *Hei- 
degger şi *Sartre, care au ca teme centrale 
moartea, neantul şi angoasa {vezi Angst). 

ordine parţială. Vezi relaţie de ordine. 

ordine simplă. Vezi relaţie de ordine. 

organicism. Vezi holism. 

organism, filozofia o. Vezi Whitehead. 

Organon (cuvînt grecesc, însemnînd „in- 
strument“, „unealtă“. în latină, Organum). 
Numele dat în mod tradiţional celor şase 
tratate de *logică ale lui *Aristotel: Cate¬ 
goriile; Despre interpretare; Analiticele 
prime; Analiticele secunde; Topica şi Res¬ 
pingerile sofistice. 

Origene (c. 185-254 p.Chr.). Teolog creş¬ 
tin. Printre lucrările sale se numără o im¬ 
portantă ediţie critică a Vechiului Testa¬ 
ment (Hexapla), comentarii la majoritatea 
cărţilor Bibliei, predici şi scrieri devoţio- 
nale. De Principiis (o tentativă de pionierat 
către o summa theologiae) şi o apărare a 
creştinismului, împotriva lui Celsus. Ori¬ 
gene a fost cel mai mare dintre toţi teologii 
alexandrini care au căutat să împace creşti¬ 
nismul cu filozofia greacă (mai precis, pla- 
toniciană) prin interpretări speculative şi 
alegorice ale textelor biblice. Doctrinele 
sale aventuroase, de exemplu aceea a pre- 
existenţei sufletelor, au stîmit ulterior am¬ 


ple controverse, fiind în cele din urmă con¬ 
damnate în 533 p.Chr. 

orfism. Termen modem ce desemnează 
două fenomene înmdite dar diferite din re¬ 
ligia greacă veche. 1. O masivă tradiţie de 
scrieri, avîndu-şi începutul încă în secolul 
al Vll-lea a.Chr., inspirate, dacă nu şi com¬ 
puse, după cum se presupune, de cîntăreţul 
mitic Orfeu. 2. Modul de viaţă aşteptat din 
partea celor iniţiaţi în misterele de la Eleu- 
sis. Pentru noi, orfismul prezintă importan¬ 
ţă prin influenţa pe care au exercitat-o idei¬ 
le lui principale asupra lui *Pitagora, *Em- 
pedocle şi *Platon. Este vorba de povestiri 
privind creaţia, judecata şi pedeapsa din 
viaţa de apoi şi reîncarnarea în alte corpuri, 
adesea non-umane. Convertirea lui Pitago- 
ra pare a fi fost atît de completă, încît ideile 
orfice sînt numite de *Aristotel pitagorice. 
La Platon, înţelepţii „care cred că trupul ne 
este mormînt“ (Gorgias 493 B, Cratylos 
402 B) sînt orfici. Ideile de preexistenţă şi 
nemurire din Menon şi Phaidon, deşi nu şi 
argumentele filozofice aduse acolo în spri¬ 
jinul lor, sînt vestigii ale orfismului, întoc¬ 
mai ca şi întreg *mitul lui Er din Republi¬ 
ca, Cartea a X-a. 

Ortega y Gasset, Jose (1883-1955). Filo¬ 
zof şi eseist spaniol. Lucrări principale: 
Meditaciones del Quijote (1914), El tema 
de nuestro tiempo (1923) şi La rebel ion de 
las masas (1930). A jucat un rol important 
ca ziarist, editor şi om politic, precum şi ca 
filozof, în primenirea vieţii culturale şi li¬ 
terare spaniole din secolul al XX-lea. Teo¬ 
ria sa despre cunoaştere, numită de el *per- 
spectivism, propune ideea că lumea poate fi 
interpretată prin sisteme alternative de con¬ 
cepte, fiecare sistem fiind unic şi la fel de 
adevărat ca oricare altul. Singura realitate 
ultimă este viaţa individuală a fiecămia 
(concept exprimat de el prin formula „Eu 
sînt eu şi circumstanţele mele“). 

ousia (cuvînt grecesc însemnînd „substan- 
ţă“). Categoria principală din totalul de 
zece propuse de *Aristotel. Cuvîntul a fost 
tradus uneori prin „realitate". El apare şi în 
contextul dezbaterii teologice creştine de¬ 
spre natura lui Cristos. 

Owen 


Owen, Robert (1771-1858). Reformator 
social şi promotor al coloniilor cooperatis¬ 
te, originar din Ţara Galilor; a exercitat in¬ 
fluenţă asupra legislaţiei sociale britanice 
printr-o campanie neobosită dusă împotriva 
abuzurilor sistemului industrial timpuriu. 
Fabrica de textile pe care a dobîndit-o în 
New Lanark a devenit un proiect-model. în 
A New View of Society (1813), ca şi în nu¬ 


meroase articole, a pledat în favoarea pro¬ 
prietăţii comune, punînd însă accentul pe 
multiplicitatea cooperativelor de producţie 
şi nu pe monopolurile de stat, preconizate 
de majoritatea socialiştilor de mai tîrziu. 
împotriva lui *Malthus, a susţinut că o 
creştere mai accentuată a capacităţii pro¬ 
ductive a omenirii poate să contracareze 
efectele creşterii populaţiei. 



p 


Paine Thomas (1737-1809). Revoluţio¬ 
nar, filozof politic, autor şi deist american 
născut în Anglia. Faima i-a adus-o publi¬ 
carea scrierii Common Sense (1776), un 
apel în favoarea independenţei americane 
şi o expunere a teoriei după care guvernul 
şi societatea sînt entităţi distincte. în tot 
cursul Revoluţiei americane a publicat în 
sprijinul ei o serie de eseuri sub titlul „Cri- 
za“. Ca replică la lucrarea lui Burke Reflec- 
tions on the Revolution in France (1790), a 
publicat The Rights of Man (1791-1792), 
apărînd pe plan teoretic democraţia şi prin¬ 
cipiile republicane. Atacul său la adresa 
creştinismului, The Age of Reason (1794, 
1796), i-a adus reputaţia de ateu, deşi lucra¬ 
rea s-a dorit a fi o apărare a *deismului. 

Panaitios din Rhodos (185-109 a.Chr.). 
Filozof, şef al şcolii stoice între 129 şi 109 
a. Chr. Scrierile sale s-au pierdut. Prieten cu 
Scipio Aemilianus, Panaitios a contribuit la 
cunoaşterea şi acceptarea de către romani a 
filozofiei stoice (vezi Stoicism). Eclectic şi 
uneori eterodox în doctrinele sale, a fost cel 
mai bine cunoscut pentru etica sa, care 
punea un nou accent, practic, pe îndatori¬ 
rile oamenilor obişnuiţi, neocupîndu-se de 
perfecţiunile celor înţelepţi. Scrierea sa 
Despre ceea ce se cuvine făcut a fost fo¬ 
losită drept sursă de către Cicero în Cărţile 
I şi a Il-a ale foarte influentului său tratat 
Despre îndatoriri. 

panpsihism. Teorie potrivit căreia lumea 
devine inteligibilă dacă admitem că fiecare 
lucru din ea are un suflet sau spirit. Ase¬ 
meni doctrinelor înrudite ale *sufletului 
animal şi *sufletului lumii, panpsihismul e 
o teorie antimaterialistă (vezi materialism) 


şi îşi are rădăcinile istorice în discuţiile 
postcarteziene în jurul problemei dacă nu¬ 
mai despre om se poate spune că are suflet 
sau spirit. Sub o formă sau alta, vederile 
panpsihiste sînt evidente în filozofia lui 
*Leibniz şi în cea a lui *Schopenhauer. Cel 
mai notabil promotor modem al teoriei a 
fost A. N. *Whitehead. Vezi şi hilozoism. 

panteism. Doctrina că divinul e atotcuprin¬ 
zător şi că omul şi Natura nu sînt indepen¬ 
dente de Dumnezeu, ci sînt moduri sau ele¬ 
mente ale Fiinţei sale. Semnificaţia precisă 
a panteismului — dacă are una — depinde 
de concepţiile iniţiale despre Dumnezeu (şi 
independenţă). Evident că orice teologie 
care pune accentul pe infinitatea şi omni¬ 
prezenţa lui Dumnezeu conferă panteismu¬ 
lui cel puţin o doză de plauzibilitate. Deşi 
tendinţe panteiste se manifestă în diferite 
tradiţii religioase şi filozofice, *teismul 
creştin l-a repudiat întotdeauna, socotind 
identificarea panteistă a Naturii cu Dumne¬ 
zeu drept o primejdioasă apropiere de 
*ateism. Doctrina spinozistă a lui Dens sive 
natura (Dumnezeu sau natura) este consi¬ 
derată de obicei a fi exemplul clasic de pan¬ 
teism din filozofia occidentală (vezi Spi- 
noza). 

paradigmă. în filozofia ştiinţei, un mod 
central şi global de a privi fenomenele, în 
cadrul cămia lucrează în mod normal un 
om de ştiinţă. Paradigma poate impune ti¬ 
pul de explicaţie ce va fi socotit acceptabil, 
dar în perioade de criză se poate întîmpla ca 
o ştiinţă să-şi schimbe paradigmele. Aşa 
cum este folosit în mod uzual în acest con¬ 
text, termenul e deopotrivă ambiguu şi vag. 

paradoxul boabelor de mei 


paradox. Situaţie ce se iveşte atunci cînd, 
din anumite premise ce sînt acceptate toate 
ca adevărate, se ajunge printr-un raţiona¬ 
ment deductiv valid la o concluzie care este 
fie intrinsec contradictorie, fie aflată în 
dezacord cu credinţe îndeobşte acceptate. 
Un asemenea rezultat este deopotrivă deru¬ 
tant şi neliniştitor, dat fiind că nu e clar care 
dintre credinţele ferm înrădăcinate trebuie 
abandonate, în timp ce, pe de altă parte, este 
vădit că, în interesul consistenţei, o modifi¬ 
care sau alta trebuie neapărat operată {vezi 
consistent şi inconsistent). Paradoxurile nu 
sînt un apanaj al filozofilor; ele îşi fac apa¬ 
riţia şi în alte discipline teoretice — în teo¬ 
ria relativităţii, bunăoară, avem *paradoxul 
ceasornicelor iar în matematică, paradoxul 
lui Skolem {vezi teorema Lowenheim-Sko- 
lem). Există însă o întreagă familie de para¬ 
doxuri, cunoscute drept paradoxurile auto- 
referinţei, care au constituit şi constituie încă 
o preocupare importantă pentru filozofi şi 
logicieni, unele dintre ele jucînd un rol cru¬ 
cial în dezvoltarea istorică a fundamentelor 
matematicii. Unul dintre cele mai vechi şi 
mai bine cunoscute, din această categorie, 
este *paradoxul mincinosului; cretanul Epi- 
menide susţine că „Toţi cretanii sînt minci- 
noşi“. Afirmaţia sa este adevărată sau nu? 
Una dintre cele două posibilităţi trebuie ac¬ 
ceptată, însă dacă într-adevăr toţi cretanii, 
inclusiv Epimenide, sînt mincinoşi, ambele 
duc la contradicţii. *Paradoxul lui Russell e 
un paradox logic care a avut repercusiuni 
foarte serioase în teoria claselor {vezi clasă) 
iar prin aceasta şi în fundamentele matema¬ 
ticii. Să considerăm clasa tuturor claselor 
care nu-şi aparţin. Această clasă îşi aparţine 
sau nu? Atît răspunsul „Da“, cît şi răspun¬ 
sul „Nu“ duc la o contradicţie. De aici, 
Russell a tras concluzia că o asemenea cla¬ 
să nu există, dar această concluzie nu-i uşor 
de justificat. Vezi şi paradoxuri logice; para¬ 
doxuri semantice; paradoxurile lui Zenon. 

paradoxul bărbierului. Paradox ce ilus¬ 
trează o problemă din *teoria mulţimilor. 
Să presupunem că bărbierul din Sevilla îi 
rade pe toţi bărbaţii din Sevilla cu excepţia 
celor care se rad singuri. Bărbierul în cauză 
se rade singur? Dacă da, înseamnă că nu-1 
rade bărbierul, adică el însuşi; iar dacă nu. 


rezultă că îl rade bărbierul. După cum se 
vede, el se rade singur şi totodată nu se rade 
singur. Aşadar, supoziţia iniţială e falsă. 
Compară paradoxul lui Russell. 

paradoxul lui Berry. Versiune neformală 
a *paradoxului lui Richard. Să considerăm 
expresia A, „cel mai mic număr întreg ce 
poate fi desemnat printr-o expresie avînd 
mai puţin de treizeci şi cinci de silabe“. Să 
întocmim o listă cu toate expresiile din lim¬ 
ba română (inclusiv A\ începînd, de exem¬ 
plu, alfabetic cu expresiile formate dintr-o 
literă, continuînd cu cele din două litere etc. 
Să ştergem apoi de pe listă toate expresiile 
ce nu desemnează numere întregi. Trebuie 
ştearsă expresia A? Dacă A desemnează m, 
atunci m poate şi în acelaşi timp nu poate să 
fie desemnat printr-o expresie avînd mai 
puţin de treizeci şi cinci de silabe, dat fiind 
că A are treizeci şi patru de silabe. Vezi pa¬ 
radoxuri semantice. 

paradoxul lui Bertrand. Un paradox ce 
ilustrează dificultatea de a atribui probabi¬ 
lităţi acolo unde există infinit de multe 
alternative {vezi şi teoria probabilităţii). Un 
triunghi echilateral este înscris în cerc. 
Care este probabilitatea ca o coardă trasă la 
întîmplare să fie mai lungă decît una din 
laturile lui? Pe de o parte, coarda este mai 
lungă dacă mijlocul ei se situează pe jumă¬ 
tatea interioară a razei ce o bisectează. Ast¬ 
fel, probabilitatea este de jumătate. Pe de 
altă parte, coarda este mai lungă dacă mij¬ 
locul ei se situează înăuntrul cercului con¬ 
centric avînd drept rază jumătate din raza 
cercului iniţial. Atunci însă probabilitatea 
este 1/4 (dat fiind că aria acestui cerc este 
1/4 din aria celui iniţial). 

paradoxul boabelor de mei. Aporie, nu¬ 
mită şi „a grămezii'', născută din atacul lui 
*Zenon din Eleea la adresa pluralităţii şi a 
mărturiei simţurilor. Dacă un bob de mei nu 
face nici un zgomot cînd cade pe pămînt, 
pe cînd 1 000 de boabe fac un zgomot, 
aceasta ar părea să sugereze absurditatea că 
1 000 de nimicuri devin ceva. Interesul pe 
care-1 prezintă aporia, aşa cum este, rezidă 
în întrebările pe care le sugerează privitor 
la întinderea şi valabilitatea experienţei sen¬ 
zoriale şi la importanţa diferenţelor de grad. 



paradoxul lui Burali-Forti 

paradoxul lui Burali-Forti. Paradoxul ce¬ 
lui mai mare număr ordinal (vezi număr) şi 
unul dintre *paradoxurile logice. Să con¬ 
siderăm mulţimea tuturor numerelor ordi¬ 
nale şi să o numim O. O poate fi *bine or¬ 
donată prin relaţia „mai mic decît“ şi există 
o demonstraţie că toate mulţimile bine or¬ 
donate au un ordinal. Astfel, ordinalul unei 
mulţimi de numere ordinale consecutive 
(pornind de la cel mai mic) va fi mai mare 
decît oricare ordinal din mulţime. Mulţi¬ 
mea O are, deci, un număr ordinal, w, mai 
mare decît orice număr ordinal din O. Dar 
m este el însuşi un număr ordinal şi, ca 
atare, aparţine lui O. Aşadar, w este şi tot¬ 
odată nu este membru al lui O. In cele mai 
multe versiuni ale teoriei mulţimilor, acest 
paradox este evitat postulînd că nu există o 
mulţime a tuturor numerelor ordinale. 

paradoxul cutiilor lui Bertrand. Paradox 
ce sugerează că modurile diferite de a 
descrie alternativele duc la atribuiri de pro¬ 
babilitate diferite (vezi şi teoria probabilită¬ 
ţii). Să considerăm trei cutii, fiecare conţi- 
nînd cîte două monede. In una din cutii 
ambele monede sînt de aur, în alta ambele 
de argint, iar în cea de-a treia, cîte una din 
fiecare tip. Presupunînd că o monedă aleasă 
în mod aleatoriu este de aur, care e pro¬ 
babilitatea ca moneda rămasă în cutie să fie 
de aur? Pe de o parte, cutia conţinea iniţial 
fie două monede de aur, fie una de aur şi 
una de argint, încît probabilitatea este de 
1/2. Pe de altă parte, dacă ne imaginăm că 
monedele din cutii sînt ordonate într-un fel 
sau altul, atunci moneda aleasă este sau pri¬ 
ma sau a doua din cutia care conţine două 
monede de aur, ori este moneda de aur din 
cutia cu monede mixte. In acest fel, proba¬ 
bilitatea ca moneda rămasă să fie de aur 
este 2/3. 

paradoxul lui Cantor. Paradox din *teoria 
mulţimilor descoperit de Georg *Cantor. 
Paradoxul e generat de întrebarea dacă mul¬ 
ţimea tuturor mulţimilor este a) egală cu 
sau b) mai mare decît propria ei *mulţime 
putere. în cazul (a) se iveşte o contradicţie 
graţie faptului că se poate demonstra că 
mulţimea putere a oricărei mulţimi date 
este mai mare decît aceasta. în cazul (b) se 
iveşte o contradicţie dat fiind că mulţimea 


putere a oricărei mulţimi este ea însăşi o 
mulţime de mulţimi, şi ca atare o submulţi- 
me a mulţimii tuturor mulţimilor, şi se poa¬ 
te demonstra că nici o submulţime a unei 
mulţimi date nu e mai mare decît respecti¬ 
va mulţime. Compară paradoxul lui Russell. 

paradoxul ceasornicelor. Paradox generat 
de teoria restrînsă a *relativităţii, din care 
decurge predicţia că ceasornicele merg mai 
încet într-un sistem de referinţă care, obser¬ 
vat dintr-un sistem de referinţă staţionar, se 
mişcă cu o viteză apropiată de cea a lumi¬ 
nii. Astfel, dacă dintre doi gemeni unul 
pleacă într-o călătorie spaţială de foarte 
mare viteză, la revenire el va fi mai tînăr 
decît fratele său rămas pe Pămînt. Rezolva¬ 
rea acestei forme de paradox constă în 
aceea că plecarea, întoarcerea şi înapoierea 
fratelui-geamăn călător implică acceleraţii 
şi deceleraţii care ies din cadrul teoriei spe¬ 
ciale a relativităţii. 

paradoxul clasei. Vezi paradoxul lui Rus¬ 
sell. 

paradoxul dihotomiei. Denumire alterna¬ 
tivă pentru paradoxul stadionului (sau al 
pistei de alergări) al lui Zenon. Vezi para¬ 
doxurile lui Zenon. 

paradoxul examinării. Vezi paradoxul pre- 
dicţiei. 

paradoxul lui Goodman. Paradox lingvis¬ 
tic al *confirmării sau predicţiei. Facem 
predicţii proiectînd regularităţi dincolo de 
experienţa noastră (vezi inducţia). Good¬ 
man a indicat cum se poate defini un vo¬ 
cabular astfel încît ipoteze ce ni se par a fi 
predicţii de schimbări să îmbrace forma 
lingvistică a proiectării unei regularităţi. El 
introduce un nou predicat, „verdastru“, 
care se aplică unui obiect dacă acesta a fost 
examinat înaintea unui anumit moment t şi 
este verde, sau nu a fost examinat înainte 
de t şi este albastru. Să presupunem că toate 
smaraldele examinate pînă în momentul t 
au fost verzi. Atunci următoarele două ipo¬ 
teze inductive: 1) Toate smaraldele sînt 
verzi, şi 2) Toate smaraldele sînt verdastre 
sînt la fel de bine susţinute de date. Noi 
însă nu vom alege (2) şi nu vom face pre¬ 
dicţia că smaraldele examinate după t vor fi 

paradoxul predicţiei 


verdastre (şi deci albastre). Paradoxul con¬ 
stă în faptul că nu există o asimetrie evi¬ 
dentă între cele două vocabulare, astfel 
încît predicţia schimbării pare la fel de re¬ 
zonabilă ca aceea a similarităţii. Goodman 
e de părere că numai accidentul istoric face 
ca un sistem să ni se pară natural, dat fiind 
că în lucruri nu există similarităţi indepen¬ 
dente de limbaj. 

paradoxul lui Grelling {sau paradoxul 
eterologicităţii) Paradox semantic prezen¬ 
tat de K. Grelling în 1908. Unele cuvinte au 
chiar ele proprietatea pe care o exprimă: de 
exemplu, „scurt“ e un cuvînt scurt, iar cu- 
vîntul „polisilabic“ are el însuşi mai multe 
silabe. Astfel de cuvinte sînt numite „omo- 
logice“ (sau „autologice“). Prin contrast cu 
ele, cuvinte ca „inutil^ sau „monosilabic^ 
nu posedă proprietăţile pe care le exprimă, 
fiind de aceea numite eterologice. Parado¬ 
xul apare cînd luăm în consideraţie însuşi 
cuvîntul „eterologic“: dacă el este eterolo- 
gic, atunci nu posedă proprietatea pe care o 
exprimă, aceea de a fi eterologic, ceea ce 
înseamnă că este omologie. Dacă, dimpo¬ 
trivă, cuvîntul „eterologic“ este autologic, 
înseamnă că are caracteristica de a-şi fi 
aplicabil sieşi, şi deci este eterologic. 

paradoxul informaţiei ideale. Paradox ce 
afectează atribuirile de probabilităţi. Dacă 
unui eveniment i se atribuie o probabilitate 
foarte mică, dar pe temeiul unei informaţii 
sărace, atunci e posibil să apară o informa¬ 
ţie ideală care să justifice acea valuare joa¬ 
să. Paradoxul e că această informaţie nu 
modifică atribuirea de probabilitate, deşi 
totodată l-ar putea face pe observator mai 
încrezător decît era înainte că evenimentul 
nu se va putea produce. Or, supoziţia e că 
atribuirile de probabilităţi reflectă încre¬ 
derea că evenimentul nu se va produce, ast¬ 
fel că valuarea trebuie să se modifice dacă 
se modifică forţa anticipării. 

paradoxul învăţării. O problemă veche, 
pusă în dialogurile socratice ale lui PI aton 
şi pe care o regăsim mai tîrziu în unele scri¬ 
eri despre educaţie şi în unele abordări me¬ 
dievale ale cunoaşterii naturii lui Dumne¬ 
zeu. O persoană poate să înveţe numai ceea 


ce nu ştie; dar dacă nu ştie lucrul respectiv, 
cum de ştie ce anume caută să înveţe? 

paradoxul loteriei. Paradox ce se naşte din 
principiul că un om raţional care crede fie¬ 
care din două Propoziţii date trebuie să 
creadă şi conjuncţia lor. Să presupunem 
însă o loterie cu o sută de lozuri 1, 2, 3..., 
100. Un om raţional, se spune, poate crede 
că 1 nu va fi cîştigător, că 2 nu va fi cîştigă- 
tor etc. pentru fiecare loz în parte. Atunci, 
conform principiului menţionat, el ar trebui 
să creadă conjuncţia dintre toate aceste 
Propoziţii, ceea ce e echivalent cu a crede 
că nici un loz nu va fi cîştigător. Şi totuşi, 
unul din ele va fi cîştigător! Aşadar, prin¬ 
cipiul firesc de combinare a credinţelor ra¬ 
ţionale are o consecinţă falsă. 

paradoxul mincinosului. Paradox atribuit 
de tradiţie lui Epimenide cretanul şi întărit, 
potrivit unor presupuneri, de Eubulide. 
Enunţul „Ceea ce spun eu acum e fals“ este 
adevărat numai dacă e fals, şi este fals dacă 
e adevărat. Acesta a fost un exemplu folosit 
de *Russell în elaborarea teoriei tipurilor, 
spre a arăta că anumite formulări verbale, 
deşi sînt gramatical corecte, din punct de 
vedere logic sînt lipsite de sens. 

paradoxul pistei de alergări (sau al sta¬ 
dionului). Vezi paradoxurile lui Zenon. 

paradoxul predicţiei. Paradoxul propo¬ 
ziţiilor care sînt falsificate prin rostirea pre¬ 
dicţiei pe care o formulează. Exemplul cel 
mai familiar este cel al unui examen ne¬ 
aşteptat: un profesor anunţă că un examen- 
surpriză se va ţine în următoarele cinci zile; 
iar prin definiţie, „examen-surpriză“ în¬ 
seamnă aici examen a cărui dată nu poate fi 
cunoscută decît în dimineaţa zilei cînd se 
ţine. Paradoxul constă în aceea că se pare 
că un asemenea eveniment nu poate avea 
loc niciodată, deoarece predicţia este falsi¬ 
ficată de către definiţie cînd aceasta este 
luată în conjuncţie cu enunţul aşa cum e 
formulat. Dacă examenul nu s-ar ţine înain¬ 
te de ziua a cincea, atunci evident că n-ar 
mai exista nici o surpriză. Mai departe, 
această zi fiind astfel exclusă, un raţiona¬ 
ment paralel exclude ziua a patra; apoi pe a 
treia, pe a doua şi prima. 



paradoxul lui Richard 

paradoxul lui Richard. Paradox prezentat 
de Jules Richard în 1905. în el intervine 
raţionamentul diagonal (vezi procedeul dia¬ 
gonal) referitor la expresiile denotative şi la 
ceea ce ele denotează, fiind de aceea inclus 
în familia *paradoxurilor semantice. Unele 
expresii din limba romînă denotează nume¬ 
re reale între 0 şi 1. Să considerăm toate 
expresiile de acest fel care denotează şi să 
ne imaginăm că numerele astfel denotate 
sînt reprezentate prin fracţii zecimale infi¬ 
nite cuprinse într-un tabel; de exemplu, 

0,01345... 

0,33333... 

0,49999... 

şi aşa mai departe. 

Să considerăm expresia denotativă „nu¬ 
mărul real dintre 0 şi 1 la care a /i-a poziţie 
zecimală este 0 dacă a /?-a poziţie zecimală 
a celui de-al /?-lea număr din tabel este 1, 
iar altminteri este 1“. Expresia precedentă 
din limba română denotează un număr real 
între 0 şi 1, dar în mod paradoxal din înţele¬ 
sul ei rezultă că numărul pe care-1 deno¬ 
tează nu figurează în tabel, fiindcă indică 
un procedeu de construire a unui număr 
care în mod garantat diferă de oricare din 
numerele din tabel. (La prima zecimală di¬ 
feră de primul număr, la a doua de-al doi¬ 
lea. .. etc.) Dar acesta e un număr denotat 
de o expresie din limba romînă şi ca atare 
ar fi trebuit să figureze în tabel. 

paradoxul săgeţii în zbor. Paradoxul să¬ 
geţii al lui Zenon din Eleea. Vezi paradoxu¬ 
rile lui Zenon. 

paradoxuri semantice. Sînt, de obicei, 
deosebite de *paradoxurile logice prin 
aceea că rezultă din folosirea unor noţiuni 
semantice, cum sînt cele de adevăr şi refe¬ 
rinţă. Propoziţiile în care se întîlnesc sînt 
adesea variante ale *paradoxului mincino¬ 
sului, de exemplu „Acest enunţ este fals“. 
Dacă această propoziţie este adevărată, 
atunci ceea ce spune ea despre sine trebuie 
să fie adevărat — şi anume, că este falsă; 
dar dacă e falsă, atunci ceea ce spune ea nu 
poate fi decît fals, şi în consecinţă ea tre¬ 
buie să fie adevărată. Străduinţele lui 
*Tarski şi ale altora pe linia analizei sau a 
evitării acestor paradoxuri au avut drept 
rezultat obţinerea unei precizii extreme a 
noţiunilor semantice în cauză şi estomparea 
distincţiei iniţiale dintre paradoxurile se¬ 
mantice şi cele logice. Vezi paradox. 

paradoxul sufragiului. Paradox ce ilus¬ 
trează carenţa fatală de care suferă încerca* 
rea de a determina „preferinţa colectivă** a 
unei comunităţi cu ajutorul unui sistem de 
votare bazat pe majoritatea simplă. Să pre¬ 
supunem că dintr-un sufragiu rezultă 1) o 
preferinţă majoritară pentru politica X faţă 
de politica K şi 2) o preferinţă pentru poli¬ 
tica Y faţă de politica Z. Ar putea să pară că 
de aici decurge preferinţa comunităţii res¬ 
pective pentru politica X faţă de politica Z. 
Totuşi, în mod paradoxal, din 1) şi 2) nu 
rezultă neapărat că majoritatea preferă 
politica X politicii Z. Să considerăm un 
electorat format din trei cetăţeni, unde A 
preferă X lui T şi T lui Z; B preferă Y lui Z 
şi Z lui X\ iar C preferă Z lui şi lui Y. 
Aici condiţiile 1) şi 2) sînt satisfăcute, dar 
majoritatea preferă politica Z politicii X. 

paradoxul şirurilor (sau blocurilor) în 
mişcare. Vezi paradoxurile lui Zenon. 

paradoxuri logice. Se obişnuieşte să fie 
deosebite de *paradoxurile semantice prin 
aceea că pot fî exprimate folosind numai 
termeni logici şi din teoria mulţimilor. Cele 
mai cunoscute exemple sînt *paradoxul lui 
Cantor, *paradoxul lui Burali-Forti şi ♦pa¬ 
radoxul lui Russell. Vezi paradox; teoria 
mulţimilor. 


paradoxul lui Russell. Paradox important 
din *teoria mulţimilor. Unele mulţimi (cla¬ 
se, colecţii) îşi aparţin lor însele ca elemen¬ 
te, iar altele nu. De exemplu, mulţimea cai¬ 
lor nu-şi aparţine, deoarece este o mulţime 
şi nu un cal, pe cînd mulţimea non-cailor îşi 
aparţine. Dar mulţimea tuturor mulţimilor 
ce nu-şi aparţin îşi aparţine sau nu? Dacă 
da, atunci nu. Iar dacă nu, atunci da. Para¬ 
doxul, descoperit de Bertrand Russell în 
1901, a exercitat o influenţă profundă atît 
asupra dezvoltării teoriei mulţimilor, cît şi 
asupra modului nostru de a înţelege mulţi¬ 
mile. Mulţimile au fost înţelese din ce în ce 
mai mult ca fiind determinate de membrii 
lor, şi nu de specificarea anumitor condiţii. 
Vezi şi tipuri, teoria t. 

pariul Iui Pascal 


paradoxurile lui Zenon. Geniul lui Zenon 
din Eleea s-a manifestat în construirea a 
două mulţimi de argumente menite să-i dis¬ 
crediteze pe oponenţii lui *Parmenide din 
Eleea, îndeosebi pe pitagoricieni. Prima 
mulţime era formată din vreo patruzeci de 
argumente împotriva pluralităţii, din care 
s-au păstrat doar două {vezi paradoxul boa¬ 
belor de mei). Acestea sînt suficiente spre a 
învedera că ţinta specială a lui Zenon în ca¬ 
drul apărării generale a Unu-lui parmeni- 
dean o constituia ideea pitagoriciană că 
universul este alcătuit cumva din unităţi ce 
au întindere spaţială, unităţi pe care ei par a 
le fi confundat cu punctele din geometrie. 
A doua mulţime cuprindea cele patru argu¬ 
mente peren fascinante împotriva mişcării. 
Ori spaţiul şi timpul sînt divizibile la infi¬ 
nit, în care caz mişcarea e continuă şi lină, 
ori există entităţi minime indivizibile, în 
care caz mişcarea e funciar cinematografi¬ 
că, producîndu-se finalmente prin minuscu¬ 
le salturi. Argumentul stadionului (sau al 
pistei de alergări) şi cel cu Abile atacă pri¬ 
ma alternativă, pe cînd argumentul săgeţii 
şi cel al şirurilor (sau blocurilor) atacă pe 
cea de a doua. 

1) în paradoxul stadionului (cunoscut şi 
sub numele de „paradoxul dihotomiei**), 
Zenon argumentează că este imposibilă 
încheierea unei curse. înainte de a ajunge la 
capăt, trebuie să ajungi la jumătatea pistei, 
înainte de a ajunge aici, trebuie să parcurgi 
jumătatea acestei jumătăţi. Şi aşa mai de¬ 
parte, indefinit. Dacă spaţiul e infinit divi¬ 
zibil, orice distanţă finită trebuie să con¬ 
stea, susţine Zenon, dintr-un număr infinit 
de puncte; or — mai spune el — nu se poa¬ 
te atinge într-un timp finit capătul unui şir 
de operaţii infinit. 

2) Dacă Ahile acordă broaştei ţestoase 
un avans la start, el nu o mai poate nicioda¬ 
tă ajunge din urmă. Căci pînă să ajungă el 
în punctul din care a plecat ţestoasa, aceas¬ 
ta înaintează şi ea. Cînd Ahile ajunge în 
acest al doilea punct, ţestoasa va mai fi îna¬ 
intat încă puţin. Şi aşa mai departe, indefinit. 

3) Obiectele în repaus ocupă un spaţiu 
egal cu propriile lor dimensiuni. O săgeată 
în zbor ocupă în fiecare moment un spaţiu 
egal cu dimensiunile el. Aşadar, o săgeată 
în zbor se află în repaus. 


4) Două şiruri de corpuri solide de ace¬ 
eaşi mărime aflate în mişcare cu aceeaşi 
viteză trec unul prin dreptul altuia în sen¬ 
suri opuse, ca şi prin dreptul altor corpuri 
similare aflate în repaus. Potrivit ipotezei, 
aceste corpuri sînt de presupusa mărime 
minimă, iar cele în mişcare trec pe lîngă 
cele în repaus în unitatea minimă de timp. 
Dar atunci cele două şiruri de corpuri aflate 
în mişcare trec unul pe lîngă altul într-un 
interval temporal mai mic decît ipotetica 
unitate temporală minimă. 

paralelism psihoflzic. Concepţia potrivit 
căreia evenimentele mentale (psihice) şi 
cele corporale (fizice) se produc în serii se¬ 
parate dar paralele. Evenimentele psihice 
se află în relaţii cauzale cu alte evenimente 
psihice şi, similar, evenimentele fizice cu 
alte evenimente fizice, dar fizicul şi men¬ 
talul nu interacţionează între ele (compară 
interacţionism). Fiind una dintre reacţiile 
clasice la formularea carteziană a ♦proble¬ 
mei spirit-corp, paralelismul psihofizic se 
leagă în mod deosebit de numele lui Leib- 
niz, care a postulat o corelaţie perfectă, pre¬ 
stabilită de divinitate, între mental şi fizic, 
fără ca între ele să existe nici o legătură 
cauzală directă (vezi şi ceasornice, imagi¬ 
nea celor două). 

parapsihologic. Termen ce în prezent înlo¬ 
cuieşte sintagma „cercetare psihică**, ca de¬ 
semnare a studiului PES, PK şi a diverse 
alte fenomene controversate nerecunoscute 
de disciplinele ştiinţifice „oficiale**. Vezi 
percepţie extrasenzorială; psihokinezie. 

pariul lui Pascal. Raţionamentul cunoscut 
în principal din formularea pe care i-a dat-o 
Pascal în postumele sale Pensees, dar cu si¬ 
guranţă dezvoltat mai înainte. Pascal por¬ 
neşte de la prezentarea situaţiei omului ca 
fiind una de pariu, unde fiecare dintre noi 
îşi mizează destinul pe o concepţie sau alta 
despre lume. El concede apoi posibilului 
său oponent că sîntem şi vom rămîne inevi¬ 
tabil ignoranţi din perspectivă cosmică. Că 
nu există o *teologie naturală pozitivă şi că 
nu putem identifica pe cale raţională un 
anume sistem de revelaţie religioasă ca ex- 
primînd adevărul: „Raţiunea nu poate ho¬ 
tărî aici nimic.** 



Parmenide din Eleea 

Plecînd de la această premisă agnostică, 
Pascal argumentează mai departe că oame¬ 
nii rezonabili şi prudenţi trebuie să-şi parie¬ 
ze viaţa pe catolicismul roman şi să depună 
toate ostenelile spre a se convinge de ade¬ 
vărul acestui sistem. Dacă procedează aşa 
şi dacă sistemul se dovedeşte adevărat, vor 
dobîndi fericirea veşnică. Iar dacă sistemul 
se dovedeşte fals, moartea însemnînd atunci 
neantizare, ce au de pierdut? Pe cînd dacă 
optează să se bucure în cît mai mare măsură 
de ceea ce ne oferă lumea de aici, atunci 
asta e tot ce cîştigă, în cel mai bun caz; iar 
în cazul cel mai rău, vor fi osîndiţi la chi¬ 
nuri veşnice. „Şi atunci — conchide Pascal 
— propunerea noastră se sprijină pe o forţă 
infinită, cînd nu este decît finitul de riscat, 
la un joc în care şansa de a cîştiga şi şansa 
de a pierde sînt egale iar cîştigul e infmit“. 
(§ 233 în aranjamentul lui Brunschvicg). 

Principala dar nu singura carenţă a aces¬ 
tui raţionament constă în faptul că Pascal 
admite că nu există decît două pariuri alter¬ 
native: să devii romano-catolic sau nu. Dar 
conform propriei sale premise de bază pri¬ 
vind ignoranţa totală, mulţimea sistemelor 
cosmice alternative, toate, potrivit ipotezei, 
egal de probabile, nu poate fi decît infinită. 
Acelaşi lucru este valabil şi despre submul- 
ţimea sistemelor ce făgăduiesc fericirea şi 
ameninţă cu chinuri veşnice, respectiv răs¬ 
plata sau pedeapsa pentru o gamă infinită 
de moduri de viaţă recomandate sau blama¬ 
te. Cum ideea de bază a pariului fusese în 
orice caz importată în creştinism din islam, 
este destul de curios că Pascal nu s-a gîndit 
măcar la acest pariu alternativ particular. 

Pariul lui Pascal are o poziţie unică prin¬ 
tre argumentele celebre ale teologiei natu¬ 
rale, prin faptul că oferă pentru credinţă o 
motivaţie şi o raţiune doveditoare (vezi raţi¬ 
une). Căci Pascal în mod vădit încearcă să 
ofere o raţiune prudenţială pentru autoper- 
suasiune, şi nu vreun fel de probe privind 
adevărul efectiv al concluziilor recoman¬ 
date. 

William * James, într-un faimos eseu de¬ 
spre „Voinţa de a crede“, a susţinut, urmîn- 
du-1 pe Pascal, că în anumite cazuri, limita¬ 
te dar deosebit de importante, credinţele 
noastre trebuie să fie determinate integral 
de „firea noastră pasională**. El sublinia tot¬ 


odată, servindu-se de o imagine electrică, 
faptul că anumite opţiuni sînt, pentru indi¬ 
vizi determinaţi în momente determinate, 
vii sau moarte din punct de vedere psiho¬ 
logic. Dar această observaţie importantă nu 
poate umple lacuna din raţionamentul lui 
Pascal. 

Parmenide din Eleea. Filozof grec care, 
dacă se poate da crezare dialogului platoni¬ 
cian Parmenide, trebuie să se fi născut în 
jurul anului 510 a.Chr.. A scris un poem 
din care s-a păstrat mai mult decît din ori¬ 
care alt *presocratic. Poemul e, totodată, 
mai filozofic, în sensul actual al cuvîntului, 
decît orice scriere anterioară. O parte a sa, 
„Calea adevărului**, constă din argumente a 
priori privitoare la natura fiinţei. Cealaltă, 
„Calea Aparenţei**, este o cosmologie tra¬ 
diţională nereconstituibilă în care nu crede 
nici măcar autorul ei. Prin cea dintîi, unde 
sînt negate realitatea timpului, pluralitatea 
şi mişcarea, Parmenide ni se înfăţişează 
drept primul filozof metafizician din Euro¬ 
pa (vezi metafizică). 

particulare. Vezi universale (sau: univer¬ 
salii) şi particulare. 

particular egocentric. Termen folosit de 
Russell pentru cuvintele şi expresiile in- 
dexicale. 

Pascal, Blaise (1623-1662). Matematician, 
fizician şi teolog francez. După ce s-a făcut 
cunoscut prin lucrări de hidrodinamică şi 
de teoria matematică a probabilităţilor, în 
1654 are experienţa unei revelaţii care-1 în¬ 
deamnă către studii religioase. A ajuns un 
apropiat al grupului jansenist de la *Port 
Royal. 

în cele 18 Lettres provinciales (Scrisori 
provinciale) (1656-1657), îndreptate cu 
precădere împotriva iezuiţilor. Pascal exa¬ 
minează problemele fundamentale ale exis¬ 
tenţei omeneşti din punctele de vedere psi¬ 
hologic şi teologic. Cugetările lui (Pen- 
sees\ o culegere alcătuită după însemnările 
sale şi publicată în 1670, sînt o operă de 
apologetică creştină, care susţine că adevă¬ 
rata menire a raţiunii este de a-1 aduce pe 
om la Dumnezeu pentru ca să acceadă la 
adevărul sau binele suprem la care firea lui 
aspiră. 


255 


pedeapsă 


patru cauze, doctrina celor. Vezi cauzele: 
materială, formală, eficientă şi finală. 

patru elemente. Cele patru entităţi consi¬ 
derate de filozofii greci drept constituenţii 
de bază ai universului fizic: pămîntul, 
aerul, focul şi apa. Fiecare dintre ele avea 
cîte două calităţi: pămîntul — rece şi uscat; 
aerul — cald şi umed; focul — cald şi us¬ 
cat; apa — rece şi umedă. Elementele cu 
calităţi comune erau capabile să se transfor¬ 
me unul în celălalt; de exemplu, apa se 
putea transforma în pămînt, ambele avînd 
calitatea de a fi reci. Doctrina celor patru 
elemente a continuat să joace un rol de 
căpetenie în explicarea lumii fizice pînă în 
secolul al XVII-lea. Compară chintesenţă. 

(cele) patru umori. Cele patru fluide din 
corp despre care Galen considera că trebuie 
să se afle în echilibru pentru păstrarea sănă¬ 
tăţii fizice şi psihice. Ele erau sîngele, fie¬ 
rea (bila galbenă), flegma şi melancolia 
(bila neagră). Doctrina, la fel ca şi cea a 
celor patru elemente, a dăinuit pînă în se¬ 
colul al XVII-lea, stînd la baza filozofiei şi 
a medicinei clinice medievale. 

păcat. în accepţiune strictă, un termen teo¬ 
logic care înseamnă ofensă adusă lui Dum¬ 
nezeu. Ceva calificabil drept păcat poate 
deci să încalce sau să nu încalce standarde 
morale pămînteşti. 

păcatul originar. în cadrul învăţăturii 
creştine tradiţionale, doctrina că întreg nea¬ 
mul omenesc moşteneşte şi este corupt de 
păcatul ivit pentru prima dată în lume prin 
neascultarea lui Adam şi a Evei. Drept ur¬ 
mare, după Cădere, firea omenească ca ata¬ 
re este inerent coruptă, stare din care poate 
fi scoasă numai de harul divin. Mulţi teo¬ 
logi moderni interpretează această doctrină 
nu drept o relatare istorică privind originile 
păcatului omenesc, ci ca expresie a ideii că 
păcatul îşi are originea în trufia şi voinţa în¬ 
dărătnică a omului, care se răzvrătesc îm¬ 
potriva autorităţii lui Dumnezeu. 

pătratul opoziţiei. în textele medievale, o 
diagramă ce rezumă relaţiile logice dintre 
cele patru Propoziţii categorice avînd toate 
acelaşi subiect şi acelaşi predicat (yezi silo¬ 


gism). Aceste Propoziţii sînt reprezentate 
tradiţional prin A, E, I, O, 

Cînd respectivele Propoziţii sînt forma¬ 
lizate în logica modernă a predicatelor, se 
constată că aceste relaţii nu au fost toate 
formulate corect. Explicaţia stă în faptul că 
logica tradiţională operează sub presupo¬ 
ziţia că pentru fiecare termen există, sau a 
existat, cel puţin un lucru la care termenul 
se aplică. în logica modernă nu se face pen¬ 
tru predicate o presupoziţie corespunzătoa¬ 
re; e posibil să nu existe nimic la care un 
predicat dat să poată fi corect aplicat. Dacă 
se admite posibilitatea ca nimic să nu fie 5, 
atunci dintre relaţiile indicate în diagramă 
rămîn valabile numai cele de * contradicţie. 

Toţi S sînt P Nici un 5 nu c P 



subcontrare 

Unii S sînt P Unii S nu sînt P 


Termenul „pătratul opoziţiei^ este uneori 
folosit într-un sens extins, acoperind orice 
mulţime de patru Propoziţii între care exis¬ 
tă „opoziţiile^ sau relaţiile logice indicate 
în diagramă. Asemenea Propoziţii pot fi 
construite, de exemplu, folosind oricare doi 
termeni A B (cum ar fi „negru“ şi „alb“) 
pentru care „c este şi „c este sînt con¬ 
trare, dar nu contradictorii. Atunci, „c nu 
este şi „c nu este vor fi subcontrare. 
Vezi şi contradictoriu; contrar; subcontrarii. 

pedeapsă. în sensul lui deplin şi central, 
cuvîntul desemnează aplicarea intenţionată 
de către o autoritate faţă de un infractor a 
unei sancţiuni ce se doreşte dezagreabilă, 
pentru o încălcare a regulilor instituite de 
acea autoritate. Referirea la intenţie şi refe¬ 
rirea la autoritate sînt deopotrivă esenţiale. 
Dacă prin desfăşurarea naturală a eveni¬ 
mentelor fumatul intens şi prelungit face să 
apară la individul Smith un cancer pulmo¬ 
nar, această nenorocire, pe care putem pre¬ 
supune că n-a dorit-o nimeni, nu poate fi 
calificată în sens strict drept o pedeapsă pe 
care ar fi primit-o pentru că s-a complăcut 
în această deprindere. Tot aşa, dacă eu cu 
de la mine putere îl ucid pe ucigaşul tatălui 



Peirce 

meu, nu va fi vorba de pedeapsă, ci de răz¬ 
bunare. 

Obiect de controversă filozofică nu este 
atît definiţia cuvîntului „pedeapsă“, cît jus¬ 
tificarea instituţiei desemnate de el. Justifi¬ 
carea pedepsei trebuie dată în termeni de 
descurajare, de retribuţie (răsplată), de re¬ 
paraţie sau de îndreptare? Primul pas esen¬ 
ţial este să distingem între justificarea pe¬ 
depsirii unor persoane particulare şi justifi¬ 
carea menţinerii unor sisteme de legi ce 
prevăd pedepse pentru infracţiuni. în pri¬ 
mul caz, cel al justificării unor pedepse par¬ 
ticulare în cadrul unui sistem de legi, pro¬ 
blema decisivă trebuie să fie aceea de a şti 
dacă cel din boxa acuzaţilor a încălcat sau 
nu legea şi care este pedeapsa prevăzută: 
pedeapsa este astfel întotdeauna esenţial- 
mente retributivă, fie şi numai în sensul 
foarte diluat că trebuie aplicată unui infrac¬ 
tor şi pentru o infracţiune. în cel de-al doi¬ 
lea caz, cel al justificării menţinerii unui 
sistem de drept pozitiv prin pedepsirea ce¬ 
lor care îl încalcă, răspunsul general este, 
fiind dată distincţia fundamentală dintre ce¬ 
le două contexte, că obiectivul primordial 
al întregului exerciţiu nu poate fi decît des¬ 
curajarea infracţiunilor: încurajarea modu¬ 
rilor de comportament prescrise şi înfrîna- 
rea de la cele interzise. Probleme privitoare 
la retribuţie, reparaţie sau îndreptare încep 
să se pună atunci cînd, sau în măsura în ca¬ 
re, sistemul nu izbuteşte să-şi atingă scopul 
de descurajare. Vezi drept, filozofia d. 

cetătorii serioşi după o temeinică examina¬ 
re (vezi şi failibilism). în eseul Fixarea 
convingerii, Peirce scoate în evidenţă deo¬ 
sebirea practică dintre credinţă (convinge¬ 
re) şi îndoială: prima călăuzeşte acţiunea, 
cea de a doua stimulează cercetarea în stră¬ 
dania de a ajunge la o credinţă (convin¬ 
gere). Dezacordul cu definiţia „adevărului** 
avansată în scrierile lui William * James l-a 
făcut pe Peirce să-şi reboteze propria teorie 
„pragmaticism**. 

Peirce a fost şi un pionier în dezvoltarea 
logicii formale modeme. Inspirat de lucră¬ 
rile lui De Morgan, a extins metodele alge¬ 
brice ale lui Boole la logica relaţiilor, intro- 
ducînd distincţia dintre relaţiile monadice, 
diadice şi poliadice. A prezentat şi prima 
expunere a calculului prepoziţional sub 
formă de calcul al valorilor de adevăr. Prin¬ 
tre contribuţiile sale la filozofia ştiinţei se 
numără o ameliorare a versiunilor mai tim¬ 
purii ale teoriei frecvenţiale a probabilităţii 
şi formularea ideii de justificare a ♦induc¬ 
ţiei ca fiind metoda care pe termen lung du¬ 
ce în mod necesar la succes dacă în genere 
există vreo metodă care duce la succes. 

pelagianism. Erezie propagată în secolul al 
V-lea de călugărul britanic Pelagius. Ea 
nega păcatul originar şi susţinea că omul 
poate, prin propria-i voinţă liberă şi fără in¬ 
tervenţia hamlui divin, să ducă o viaţă fără 
de păcat şi să dobîndească viaţa veşnică. 
Vezi şi Augustin din Hippona, Sf 

percepţie. într-o interpretare restrînsă la 
percepţia senzorială, o temă mult dezbătută 
de filozofi. Interesul lor s-a centrat asupra 
analizei susţinerilor după care percepem 
obiecte din * lumea exterioară — nu numai 
lucruri materiale, ci şi alte perceptibile, pre¬ 
cum umbrele, flăcările şi curcubeele. Prin¬ 
cipala chestiune controversată este în ce 
măsură avem aici o sursă sau o formă a cu¬ 
noaşterii. Răspunsului afirmativ al simţului 
comun i se opune argumentul iluziei (vezi 
iluzie, argumentul /.), care sună astfel: de 
vreme ce oricînd riscăm să comitem erori 
perceptuale, iar în fapt le şi comitem ade¬ 
sea, nu avem suficiente temeiuri de a ac¬ 
cepta că percepţia e cunoaştere sigură, în 
general sau fie şi într-un singur caz. ♦Teo¬ 
ria reprezentativă a percepţiei şi, mai gene- 


Peirce, Charles Sanders (1839-1914). Fi¬ 
zician şi filozof american, întemeietorul 
♦pragmatismului. A absolvit Universitatea 
Harvard în 1859, s-a angajat apoi la U.S. 
Coast and Geodetic Survey, iar în timpul 
liber studia şi ocazional preda filozofia. 
Eseurile sale de logică, epistemologie şi 
metafizică au fost publicate postum în opt 
volume: Collected Papers (1931-1958). 

Pragmatismul aşa cum l-a fonnulat Peirce 
era o metodă filozofică de a stabili semnifi¬ 
caţiile conceptelor şi ale credinţelor, meto¬ 
dă conform căreia ideea noastră despre ori¬ 
ce lucru este ideea privind efectele sensi¬ 
bile ale acestuia, deosebite în conformitate 
cu semnificaţia lor practică. Adevărate sînt 
acele idei la care şi-ar da asentimentul cer- 

pereche ordonată 


ral, *teoria cauzală admit deopotrivă că 
obiecte din lumea exterioară sînt stimuli ce 
fac să apară în noi *date senzoriale (priva¬ 
te). Pe de altă parte, ambele teorii neagă că 
am fi vreodată nemijlocit conştienţi de 
obiectele (publice) înseşi {vezi vălul apa¬ 
renţei). Dacă acest punct de vedere ar fi co¬ 
rect şi dacă potrivit modului nostru curent 
de a gîndi percepţia nu ne confruntăm nici¬ 
odată nemijlocit cu obiecte publice de 
vreun fel, atunci este cu neputinţă să ştim 
ceva despre asemenea obiecte şi nici măcar 
dacă ele există, încît să putem afirma că ele 
sînt cauza percepţiilor noastre senzoriale, 
dintre care unele pot sau nu să fie reprezen¬ 
tări fidele ale obiectelor ce le produc. 

La această dificultate radicală, *fenome- 
nalismul vine cu un răspuns de o radicali- 
tate pe măsură: orice discurs despre aseme¬ 
nea ipotetice obiecte publice este în reali¬ 
tate reductibil la discursul despre propriile 
noastre date senzoriale private — actuale 
sau posibile. Mulţi alţi filozofi de astăzi 
susţin ceea ce ei consideră a fi o versiune 
sofisticată a unei poziţii pe care adversarii 
ei o numesc cu condescendenţă *realism 
naiv. Sofisticarea constă în a susţine că 
atunci cînd un obiect public cauzează în 
percipient un dat senzorial, percipientul 
respectiv percepe acel obiect, aşadar este 
nemijlocit conştient de el. De obicei se 
adaugă cîte ceva despre pericolul confun¬ 
dării explicaţiei fiziologice a mecanismelor 
percepţiei (unde aparatul senzorial apare ca 
asigurînd verigi în lungi lanţuri cauzale) cu 
analiza filozofică (în care percepţia actuală 
se cere a fi explicată ca fiind esenţialmente 
nemijlocită şi directă). 

percepţie extrasenzorială {sau PES). O 
varietate de presupuse fenomene de dobîn- 
dire a informaţiei fără nici o utilizare a sim¬ 
ţurilor {vezi parapsihologie). PES se chea¬ 
mă telepatică dacă informaţia este primită 
de la alţi oameni sau de la animale; altmin¬ 
teri, se cheamă vizionară. Dacă această in¬ 
formaţie este căpătată înainte de a fi deve¬ 
nit disponibilă celeilalte persoane, sau în 
obiectele şi evenimentele înseşi, PES se 
cheamă precognitivă {vezi precogniţie). 
Date fiind aceste definiţii, este greşit, deşi e 
ispititor şi frecvent, să se accepte sugestia. 


cuprinsă implicit în etichete cu rezonanţă 
pozitivă precum „PES“, „telepatie“ şi 
„clarviziune**, că aici cercetătorii investi¬ 
ghează neapărat un mijloc anterior necu¬ 
noscut de dobîndire şi transfer al informa¬ 
ţiei. In practica experimentală, toate con- 
ceptele-cheie apar definite nu în termenii 
unor ipotetice mijloace noi (fie şi foarte vag 
indicate), ci în termenii absenţei totale a 
oricăror mijloace cunoscute — senzoriale 
sau de alt fel. 

Un corolar al acestei situaţii s-ar părea că 
este acela că fenomenele PES sînt esenţial¬ 
mente statistice, ceea ce, desigur, nu în¬ 
seamnă că sînt nesemnificative sau ireale. 
Toate mărturiile privind autenticitatea lor 
sînt fie singulare şi anecdotice, fie cantita¬ 
tive şi experimentale. Cum însă „PES** nu 
este numele vreunui mijloc sau mecanism, 
este lipsit de sens să întrebăm, despre orice 
şir de corespondenţe dintre conjecturile sau 
alte materiale produse de subiect şi presu¬ 
pusele lor ţinte, care corespondenţe particu¬ 
lare se datorează PES şi care, dimpotrivă, 
apar cu necesitate „potrivit cu legea me¬ 
diilor**. Tot ce putem face, în condiţii în 
care sperăm că sînt excluse mijloacele sen¬ 
zoriale şi inferenţa obişnuită, este să ob¬ 
servăm că există o corespondenţă statistic 
semnificativă între şirul de conjecturi şi şi¬ 
rul ţintelor. 

Pînă nu demult majoritatea parapsiholo- 
gilor, împărtăşind o viziune carteziană de¬ 
spre om, vedea în telepatie o comunicare 
directă între spirite sau suflete esenţialmen¬ 
te necorporale, iar în clarviziune un înlo¬ 
cuitor al percepţiei la un asemenea suflet. 

pereche ordonată. Pereche avînd ca pro¬ 
prietate de bază aceea că două perechi sînt 
identice dacă şi numai dacă primul membru 
al uneia este identic cu primul membru al 
celeilalte, iar cel de-al doilea element al 
primeia, cu cel de-al doilea element al ce¬ 
leilalte. Perechea ordonată formată din b şi 
c se scrie sub forma <b,c>. Astfel, <b,c> = 
<d,e> dacă şi numai dacă b = d ş\ c = e. 
Perechea ordonată <b,c> poate fi conside¬ 
rată drept mulţimea { {b),{b,c )), proprieta¬ 
tea ei de bază decurgînd conform teoriei 
elementare a mulţimilor. Această idee de 



perfecţiune 

ordine este generalizabilă la un «-uplu (vezi 
/i-uplu ordonat). 

perfecţiune. Vezi argumentul gradelor de 
perfecţiune. 

perfecţiune, principiul p. Principiu al filo¬ 
zofiei lui Leibniz, potrivit căruia Dumne¬ 
zeu creează cea mai bună dintre lumile po¬ 
sibile, adică o lume în care se realizează 
maximum de perfecţiune cu un minimum 
de neajunsuri. Vezi şi Leibniz; teodicee. 

perforniativ(ă). Rostire cum ar fi „Pro- 
mit“, care este ea însăşi săvîrşire a unui act 
(în exemplul nostru, actul de a promite) şi 
nu descrierea acestuia. J. L. *Austin, care a 
introdus termenul, pare să nu fi sesizat că 
această idee a fost anticipată de *Hume, 
îndeosebi acolo unde, în Tratat, se ocupă 
de promisiune. 

per genus et differentiam (expresie latină, 
însemnînd „prin gen şi diferenţă**). Metodă 
de definire caracteristică logicii aristoteli¬ 
ce. Definiţia tradiţională a omului ca fiind 
„animalul raţional** plasează *specia noas¬ 
tră, om, înăuntnil clasei mai cuprinzătoare 
(= *gen) animal, după care o distinge de 
toate celelalte specii prin capacitatea de a fi 
raţional şi, implicit, de a fi iraţional. Fun- 
damentum divisionis este, aşadar, aici, 
această capacitate, sau lipsa ei. 

peripatetic (sau peripatetician). Discipol 
al lui Aristotel; cuvîntul derivă din obice¬ 
iul, statornicit în *Liceul său, de a ţine lecţii 
plimbîndu-se. 

Peripatos. *Liccul lui Aristotel. 

perlocuţie. Rostire cu efecte perlocuţio- 
nare. Despre efectele pe care diversele ros¬ 
tiri le pot cauza (dar nu e obligatoriu să le 
cauzeze) se spune că reprezintă „efectele 
perlocuţionare** ale acestora. Vezi J. L. 
Austin. 

per se notum (în latină, cunoscut prin 
sine). Expresie folosită cu predilecţie de Sf 
*Toma d’Aquino pentru ceea ce el consi¬ 
dera că posedă un fel de evidenţă intrin¬ 
secă. 

persoană. Termen cu variate aplicaţii teh¬ 
nice şi semitehnice în filozofie. *Boethius 

definea latinescul persana drept naturae 
rationalis individua substantia (substanţă 
individuală de un gen raţional), conceptul 
de raţionalitate revenind apoi mereu în alte 
explicaţii ale termenului. *Locke făcea dis¬ 
tincţie între „persoană** şi „om**, spunînd 
despre primul că e „un termen juridic** care 
se aplică „numai agenţilor inteligenţi care 
au capacitatea de a sta în justiţie şi sînt sus¬ 
ceptibili de fericire şi nenorocire**. (Eseu 
asupra intelectului omenesc, cartea II, cap. 
27.) Termenul are o deosebită importanţă 
în filozofia morală a lui *Kant, care-1 defi¬ 
neşte într-un mod foarte asemănător lui 
Locke: „Persoană este acel subiect ale cărui 
acţiuni sînt susceptibile de imputare.** (In¬ 
troducere în metafizica moravurilor.) Kant 
spune că persoanele sînt demne de respect 
pentru că îşi impun legi lor înşile. 

Problema dacă persoanele sînt entităţi 
esenţialmente mentale sau fizice a făcut 
obiectul unor ample discuţii (vezi identitate 
personală). P. F. Strawson sugerează că 
„persoană** e un „concept primitiv din 
punct de vedere logic, astfel încît unui unic 
individ de acest unic tip i se aplică deopo¬ 
trivă predicate ce exprimă stări de conştiin¬ 
ţă şi predicate ce exprimă caracteristici cor¬ 
porale**. 

personalism. Teorie din secolul nostru, în 
bună parte de origine americană, conform 
căreia persoana este ontologic fundamen¬ 
tală, iar cercetarea filozofică în totalitatea 
ei trebuie să se desfăşoare cu referire la 
conceptul de persoană. Teoria, cu caracter 
idealist, este totodată îndeobşte teistă prin 
aceea că vede în Dumnezeu manifestarea 
primară a personalităţii. Vezi şi idealism. 

perspectivism. Punctul de vedere potrivit 
căruia lumea exterioară este interpretată în¬ 
totdeauna prin prisma unor sisteme alterna¬ 
tive de concepte şi credinţe şi că nu există 
nici un criteriu independent şi cu autoritate 
în raport cu care să se poată spune că unul 
din aceste sisteme este mai valabil decît un 
altul. Perspectivismul apare în multe din 
scrierile lui *Nietzsche, dar este cel mai 
bine cunoscut din opera lui *Ortega y Gas- 
set. Extins la domeniul studiilor lingvistice, 
el pune probleme ce i-au interesat pe *Quine 
şi pe alţi filozofi, privitoare la posibilitatea 

sau imposibilitatea traducerii dintr-o limbă 
în alta (vezi traducere). 

pesimism. Vezi optimism şi pesimism. 

peştera, imaginea p. Ilustrare dată de Pla- 
ton în Republica (Cartea a Vll-a) deosebirii 
dintre cunoaştere şi iluzie, dintre realitate şi 
aparenţă. Nişte oameni legaţi cu lanţuri 
într-o peşteră, cu faţa spre un perete neted, 
în spatele cărora arde un foc, nu pot să vadă 
decît umbre, pe care le iau drept obiecte 
reale. Cînd unul din ei, după ce a ieşit din 
peşteră şi a văzut la lumina soarelui lumea 
reală, revine printre ei, îi vine greu să se 
acomodeze cu lumina palidă dinăuntru; el e 
ridiculizat de foştii lui tovarăşi şi nu izbu¬ 
teşte să-i convingă că ceea ce văd ei nu sînt 
decît reflexe vagi ale realităţii. Vezi Platon. 

petitio principii. Denumire latină pentru 
eroarea logică de a lua ca dat, într-un enunţ 
sau raţionament, tocmai ceea ce e în dis¬ 
pută. 

Philolaos din Crotona. Discipol al lui *Pi- 
tagora, născut pe la mijlocul secolului al 
V-lea a.Chr. Cele douăzeci de fragmente 
adesea substanţiale atribuite lui Philolaos 
par a fi contrafaceri post-aristotelice, dar o 
sursă îi atribuie sugestii embriologice de 
natură să arunce lumină asupra unei faze 
timpurii a dezvoltării cosmologiei pitago¬ 
rice. Vezi presocratici. 

Philon (c. 20 a.Chr-c.SOp.Chr.). Persona¬ 
litate de frunte a comunităţii evreieşti din 
Alexandria, care a realizat o amplă sinteză 
între gîndirea greacă şi cea iudaică. Volu¬ 
minoasele sale scrieri (s-au păstrat peste 
treizeci de tratate filozofice în originalul 
grecesc, împreună cu unele traduceri latine 
sau armene ale altora) sînt pentru noi cel 
mai complet ghid în aria ideilor eleniste 
ebraice şi constituie totodată o importantă 
sursă istorică. Ele constau în principal din 
expuneri alegorice ale Pentateuhului, dar 
cuprind şi cîteva lucrări pur filozofice. 
Există şi două documente istorice în care 
sînt povestite răscoale antievreieşti din 
Alexandria şi o ambasadă ulterioară la 
Roma, condusă de el. Cea mai importantă 
influenţă directă a sa s-a exercitat asupra 
gînditorilor greci creştini, începînd cu 


*Clement din Alexandria şi cu *Origene, 
dar scopurile şi metodele sale au aşezat te¬ 
melia pentru filozofiile islamică, iudaică şi 
latin-creştină. 

philosophes. 1. Denumirea dată gîndito¬ 
rilor la modă şi influenţi ai * Iluminismului. 
2. în rEncyclopedie, cei ce activează în- 
tr-una din sferele lumii literare (prin con¬ 
trast cu erudites şi cu beaux esprits); e vor¬ 
ba de sfera înţelepciunii, ca deosebită de 
cea a culturii ştiinţifice şi de cea a plăcerii. 
Vezi şi Enciclopediştii. 

piatra filozofală. Substanţa ipotetică pe 
care o căutau alchimiştii (vezi alchimie), 
menită să le permită transformarea metale¬ 
lor nenobile în aur. Apare în scrierile alchi¬ 
miştilor sub sute de denumiri diferite şi fan¬ 
teziste. 

Pico della Mirandola, Giovanni (1463- 
1494). Filozof italian care a avut strînse 
legături personale şi cărturăreşti cu * Aca¬ 
demia din Florenţa. Studiul său despre 
*Kabbalah a fost prima scriere serioasă în 
acest domeniu a unui învăţat creştin. Deşi 
în materie de religie era un drept-credin- 
cios, disputaţia propusă de el asupra a 900 
de chestiuni teologice şi filozofice a fost in¬ 
terzisă de Papă (1486). Discursul său de¬ 
spre om, compus pentru această ocazie, 
este o expunere elocventă privind respon¬ 
sabilitatea şi demnitatea umane. 

Pitagora din Samos. Filozof şi mistic grec 
despre care se spune că ar fi fiigit din insu¬ 
la sa natală pentru a scăpa de tirania lui 
Polycrates. S-a stabilit în Crotona, o colo¬ 
nie greacă din sudul Italiei, unde a murit, 
după cît se pare, către sfirşitul secolului al 
Vl-lea a. Chr. Dar deja pe vremea tinereţii 
lui *Platon, la finele secolului al V-lea, Pi¬ 
tagora era o figură învăluită în mister şi le¬ 
gendă. Pare să fi fost întemeietorul unei 
secte religioase şi totodată, probabil, stră¬ 
moşul speculativ cel mai de seamă al 
ştiinţei modeme a naturii — gum-ul unui 
ashram şi deopotrivă întemeietorul unei 
şcoli de cercetare. 

în prima dintre cele două calităţi ale sale 
a propovăduit o doctrină a transmigraţiei 
sufletelor şi, în consecinţă, a înrudirii dintre 
toate fiinţele vii. Membrii confreriei pita- 

gorice erau obligaţi să respecte o mulţime 
de tabuuri rituale, printre care şi bizara in¬ 
terdicţie de a mînca bob. 

în partea ştiinţifică, nu-i nici un motiv să 
punem la îndoială tradiţia potrivit căreia 
Pitagora însuşi a descoperit, poate măsu- 
rînd lungimile potrivite ale corzii la un 
monocord, că principalele intervale muzi¬ 
cale se pot exprima prin rapoarte numerice 
simple între primele patru numere întregi. 
Această descoperire aparent modestă îi va 
fi sugerat ideea crucială că, într-un fel, se¬ 
cretul înţelegerii Naturii rezidă în matema¬ 
tică. Dacă numerele singure sînt suficiente 
pentru explicarea „consonanţelor**, oare nu 
ar putea fi exprimate şi toate celelalte lu¬ 
cruri prin cîte un număr sau o proporţie? Şi 
mai apoi, dată fiind importanţa pe care o au 
aici primele patru numere întregi, ca şi fap¬ 
tul că suma lor poate fi reprezentată prin- 
tr-un remarcabil triunghi echilateral format 
din zece puncte, era de presupus că acest 
număr zece, decada, într-un fel „cuprinde 
întreaga natură a numărului**. Această re¬ 
prezentare 

* 

♦ ♦ 

* ♦ ♦ 

♦ * * * 

era numită tetraktys-ul decadei. Nu-i de 
mirare că ea a devenit obiect de veneraţie 
religioasă şi că legămîntul cel mai straşnic 
al pitagoricilor începe cu cuvintele: „Jur pe 
cel ce a dat generaţiei noastre tetraktys-ul, 
care cuprinde obîrşia şi rădăcina naturii 
veşnice...** 

E foarte posibil ca Pitagora însuşi să fi 
descoperit teorema ce-i poartă şi azi nu¬ 
mele, ca şi corolarul ei privind incomensu¬ 
rabili tatea laturilor pătratului cu diagonala. 
E ceva mai puţin probabil că el a inventat 
doctrina *muzicii (sau armoniei) sferelor şi 
că a descoperit identitatea Luceafărului de 
Dimineaţă cu Luceafărul de Seară. 

pitagorism. Doctrinele filozofice şi modul 
de viaţă asociate cu * Pitagora. Discipolii 
săi s-au scindat după o vreme în două gru¬ 
pe: „acusmaticii** sau „pitagoriştii**, care au 
fost depozitarii laturii mistice şi rituale a 
doctrinelor sale, şi „matematicii**, care au 
continuat preocupările sale ştiinţifice. Aceş¬ 


tia din urmă erau ferm încredinţaţi că uni¬ 
versul e într-un fel esenţialmente matema¬ 
tic, mai precis aritmetic; ba par să fi gîndit 
chiar că este alcătuit din numere. O dificul¬ 
tate majoră de care s-a lovit această idee a 
fost descoperirea, făcută de Pitagora însuşi, 
a incomensurabilităţii dintre diagonala şi 
laturile pătratului, la care s-au adăugat criti- 
cile formulate de *Parmenide şi de *Zenon 
din Eleea. Influenţa duală a lui Pitagora ca 
figură uriaşă dar mereu învăluită în ceaţă 
s-a propagat prin veacuri. Ea se manifestă, 
sub ambele aspecte, în Republica lui Platon 
şi tot aşa, deşi la mare distanţă în timp, în 
numerologia excentrică a lui Nostradamus 
şi concomitent în dialogurile ştiinţifice ale 
lui Galilei: „Cartea naturii este scrisă în 
limbajul matematicii**. Vezi şi neopitago- 
rism. 

PK. psihokinezie. 

Platon (C.428-C.348 a.Chr). Filozof grec 
născut într-o familie aristocratică ateniană. 
Pare să-şi fi văzut zădărnicite ambiţiile po¬ 
litice, deşi nu se cunosc detalii cu privire la 
aceasta şi nici cu privire la alte elemente 
importante din biografia sa. S-a numărat 
printre apropiaţii lui Socrate pînă la jude¬ 
carea şi moartea acestuia din urmă, cînd 
Platon avea douăzeci şi nouă sau treizeci dc 
ani. Nu se ştie însă cu certitudine cînd anu¬ 
me a început Platon să scrie dialoguri în 
care Socrate apare de obicei ca personaj 
central. E posibil ca lucrul să se fi petrecut 
înainte de moartea lui Socrate, după cum e 
posibil să se fi petrecut abia cu doi ani mai 
tîrziu. Tot aşa, nu e sigur cînd anume, îm¬ 
preună cu matematicianul Theaitetos, a 
înfiinţat o şcoală cunoscută sub numele de 
Academie; e posibil ca Platon să fi avut 
atunci ceva mai puţin de patruzeci de ani, 
dar e posibil, tot aşa, să fi fost pe la mijlo¬ 
cul celui de-al şaselea deceniu de viaţă. 

Există peste douăzeci de dialoguri ce i se 
pot atribui cu siguranţă. Nu există certitu¬ 
dine în privinţa ordinii precise în care ele 
au fost redactate, în schimb pot fi repartiza¬ 
te în chip natural în trei grupuri, considera¬ 
te a reprezenta, respectiv, perioada timpu¬ 
rie, cea de mijloc şi cea tîrzie ale evoluţiei 
sale. Nu pentru toate dialogurile există una¬ 
nimitate în ce priveşte plasarea în unul sau 

altul din aceste grupuri; schimbarea locului 
unui singur dialog, cum este de exemplu 
Timaios, poate avea vaste implicaţii asupra 
viziunii unui cercetător despre evoluţia lui 
Platon. 

Majoritatea dialogurilor timpurii se ocu¬ 
pă de excelenţa caracterului, adică de vir¬ 
tute (arete) şi de dezvoltarea ei. Socrate ne 
este înfăţişat adesea ca fiind preocupat de 
găsirea definiţiilor pentru diferite virtuţi: 
curajul (în Laches\ sănătatea psihică sau 
înţelepciunea (în Charmides), pietatea (în 
Eutyphron), sau pentru virtute în general 
(în Menon). Declarîndu-se nedumerit, So¬ 
crate îndeamnă pe cîte un interlocutor să 
ofere o explicaţie a virtuţii în cauză, dar 
refuză să se mulţumească cu exemple, stă¬ 
ruind să i se formuleze o caracterizare ge¬ 
nerală care să poată fi folosită pentru a 
decide dacă ceva este sau nu un exemplu al 
respectivei virtuţi. O dată oferită o aseme¬ 
nea explicaţie, Socrate îl asaltează pe inter¬ 
locutor cu întrebări la care se cere răspuns 
prin „da“ sau „nu“, iar prin inferenţe scoase 
din enunţurile la care partenerul de discuţie 
a aderat, Socrate îl face pe acesta să ajungă 
a se contrazice. După care se poate încerca 
o altă definiţie sau cîteodată i se oferă par¬ 
tenerului şansa de a-şi modifica răspunsul 
dat la una din întrebările lui Socrate. Ori¬ 
cum s-ar proceda însă, se ajunge la o altă 
contradicţie, iar cînd dialogul se încheie, 
participanţii se află în aceeaşi stare de ne¬ 
dumerire ca şi Socrate. 

Platon îl prezintă pe Socrate nu doar ca 
pe un căutător de definiţii. Metoda socra¬ 
tică este aplicată şi în legătură cu întrebările 
despre virtute de felul „Poate fi învăţată 
virtutea?^ sau „Este spiritul de dreptate tot 
una cu pietatea?^. Se sugerează însă în mai 
multe rînduri că trebuie mai întîi stabilit ce 
este o virtute, înainte de a putea spune orice 
altceva despre ea sau înainte de a spune 
dacă un om sau o acţiune manifestă respec¬ 
tiva virtute. 

Deşi dialogurile timpurii nu se soldează 
cu acceptarea vreunei definiţii, ele cuprind 
totuşi doctrine etice. Atunci cînd acestea 
sînt formulate explicit (ca în Protagoras şi 
Gorgias), caracterul lor paradoxal nu este 
minimalizat. Punctul de vedere către care 
se simte atras Platon, chiar şi atunci cînd îl 


pune pe Socrate să-l atace, este unul con¬ 
form căruia orice virtute este cunoaştere. 
Curajul, spre exemplu, ar consta în a şti de 
ce să te temi. Un bărbat se comportă cura¬ 
jos într-o bătălie nu pentru că şi-ar domina 
repulsia naturală de a fi ucis sau mutilat, ci 
pentru că ştie că e mai rău să se facă de 
ruşine ori să fie luat prizonier şi transformat 
în sclav şi de aceea se teme mai mult de 
această alternativă. 

De această idee se leagă strîns concepţia 
timpurie a lui Platon despre convingerea 
raţională. Adesea, pentru a convinge pe ci¬ 
neva să acţioneze într-un anumit fel, noi îi 
arătăm că acţionînd în acest fel, va realiza 
(respectiv că neacţionînd aşa nu va izbuti să 
realizeze) ceva ce el doreşte, ceva socotit 
de el drept un „bine“. Este evident că orice 
om numeşte „bune“ anumite lucruri (de 
pildă, propria-i viaţă sau un folos), urmă- 
rindu-le prin ceea ce face; şi că unii oameni 
pot fi convinşi să-şi schimbe opţiunea 
atunci cînd li se arată că ea se află în con¬ 
flict cu ceva dorit de ei în mai mare măsură, 
cu ceva socotit de ei „mai bun“. Pornind de 
aici, Platon avansează mai departe teza că 
de fapt toţi oamenii urmăresc un bine ultim, 
iar cînd acţionează rău, o fac numai pentru 
că nu ştiu care este acest bine. 

Dacă însă toţi oamenii ce comit fapte rele 
doresc binele şi nu ajung la acesta doar 
pentru că nu ştiu ce este bine, ar însemna că 
nu poate exista faptă rea comisă în mod 
voit. Şi mai departe, dacă orice faptă repro¬ 
babilă este rezultatul ignoranţei, nu poate 
exista om care să ştie ce este bine dar să-i 
lipsească forţa de caracter necesară pentru 
a-1 urmări, aşadar nu există akrasia sau 
* slăbiciune a voinţei. O altă teză parado¬ 
xală este cea potrivit căreia cunoaşterea pe 
care o presupune o anumită virtute este 
aceeaşi cu cea pe care o presupune oricare 
alta. Rezultă de aici ceea ce se cheamă 
„unitatea virtuţi i‘\ care înseamnă pur şi 
simplu că virtuţile nu sînt separabile; nu 
poţi avea sănătate psihică (înţelepciune, 
cumpătare) fără să ai şi curaj; şi viceversa. 

Procedeul folosit de Socrate în dialoguri¬ 
le timpurii ale lui Platon este la fel de im¬ 
portant ca şi oricare din doctrinele la care 
conduce. Acest procedeu se bazează proba¬ 
bil pe un joc de dezbatere în comun din 

acea vreme, numit eristică: o persoană apă¬ 
ra o teză împotriva unui oponent care încer¬ 
ca s-o facă să îmbrăţişeze enunţuri aflate în 
contradicţie cu ea. în mîinile unui polemist 
lipsit de scrupule, procedeul putea duce la 
izbîndă prin raţionamente sofistice; astfel 
de exemple sînt prezentate în Euthydemos, 
unde Socrate apare încolţit de doi *sofişti 
înarmaţi cu o mulţime de stratageme argu- 
mentative. 

Platon folosea cuvîntul „eristică“ în sens 
peiorativ, prin contrast cu o versiune purifi¬ 
cată a activităţii argumentative, numită de 
el „dialectică**. Deseori însă argumentele 
puse în gura lui Socrate sînt la fel de fala- 
cioase ca acelea folosite împotriva lui în 
Euthydemos. Lucrul acesta s-ar putea dato¬ 
ra faptului că Platon nu dispunea de o soli¬ 
dă bază teoretică pentru deosebirea raţiona¬ 
mentelor valide de cele falacioase. Abia 
*Aristotel, elev iar mai apoi profesor la 
Academia lui Platon, a pus bazele teoriei 
logice scriind un manual pentru cei ce învă¬ 
ţau dialectica. Reproşul explicit adresat de 
Platon practicanţilor eristicii nu era că 
argumentau defectuos, ci că desfăşurau ar¬ 
gumentări în jurul unor chestiuni nesemni¬ 
ficative şi că o făceau pentru gloria lor per¬ 
sonală. Personajul Socrate din dialoguri 
nu-şi arogă niciodată un merit personal 
pentru întîmpinările sale, iar dacă raţiona¬ 
mentele sale par uneori şubrede, obiectul şi 
ţinuta căutărilor sale nu sînt niciodată lip¬ 
site de seriozitate. Totuşi, metoda pe care 
Platon i-o atribuie lui Socrate în dialogurile 
sale este una esenţialmente negativă. Ea 
este potrivită pentru a da în vileag inadec- 
varea unei definiţii propuse pentru o virtute 
sau a unei teze privitoare la virtuţi, nu însă 
şi pentru a produce definiţia căutată. Aceas¬ 
tă nepotrivire dintre metodă şi obiectivul 
urmărit îl expune pe Platon reproşului că 
dialectica, oricît de serios ar fi practicată, 
nu poate servi decît la a submina credinţa 
oamenilor că există şi pot fi descoperite 
anumite standarde de conduită. Perioada de 
mijloc a lui Platon poate fi privită ca o în¬ 
cercare de a înlătura această nepotrivire. 

Pe lîngă prezenţa acestei preocupări, pe¬ 
rioada de mijloc prezintă însă şi alte ele¬ 
mente noi. Pe Socrate nu-1 mai vedem su- 
punînd opiniile altora la proba dialecticii. 

Acum, în lungi pasaje punctate de aprobări 
şi încurajări din partea interlocutorilor, el 
expune un sistem doctrinal. Această modi¬ 
ficare de stil este ilustrată izbitor de deose¬ 
birea ce există între Cartea I a Republicii 
(schiţată, probabil, în perioada timpurie) şi 
celelalte nouă cărţi ale ei. Schimbările de 
viziune ce însoţesc schimbarea de stil s-ar 
putea să fie reflexul unei crize profunde din 
viaţa lui Platon, despre care nu putem face 
decît speculaţii. 

Dialogurile timpurii, în contrast cu cele 
din perioada mijlocie, nu sugerează că pen¬ 
tru dobîndirea cunoaşterii pe care o presu¬ 
pune virtutea omul ar trebui să se retragă 
din această lume, să devină indiferent faţă 
de bogăţie sau de reputaţie, ori să înveţe să 
dispreţuiască plăcerile trupeşti şi informa¬ 
ţiile furnizate de simţuri. Preocuparea pen¬ 
tru un tărîm de dincolo de această lume de¬ 
vine, în perioada de mijloc, un izvor de vir¬ 
tute în aceeaşi măsură ca şi cunoaşterea a 
ceea ce se află acolo. Phaidon respinge ca 
ilogică ideea că virtutea curajului s-ar putea 
naşte din teama faţă de altceva. Curajul se 
naşte din indiferenţa dobîndită faţă de plă¬ 
cerile şi durerile trupeşti. 

Cu toate că şi în dialogurile timpurii apa¬ 
re o distincţie între cunoaştere şi opinie, 
aici nu se sugerează că obiectul cunoaşterii 
(ceea ce e cunoscut) ar fi de un tip diferit de 
obiectul opiniei. Ba chiar în Menon se su¬ 
gerează, dimpotrivă, că omul îşi poate 
transforma opinia adevărată în cunoaştere 
elaborînd temeiuri prin care poate fi spriji¬ 
nită aceasta din urmă. în schimb, în Cartea 
a V-a a Republicii se spune despre cunoaş¬ 
tere şi opinie că sînt două capacităţi şi că au 
obiecte distincte. Obiectul cunoaşterii este 
în sensul deplin al lui „este** (este pe deplin 
real), pe cînd cel al opiniei, dacă aceasta e 
corectă, este şi el, dar nu în sensul deplin al 
lui „este** (este doar parţial real). 

Pentru a înţelege acest mod particular de 
a vorbi, să-l concretizăm pe exemplul cău¬ 
tării de către Socrate a unei definiţii a drep¬ 
tăţii. Ceea ce caută Socrate este o formulă, 
.>JCYZ\ care să spună ce este dreptatea. 
Formula va fi socotită inadecvată dacă XYZ 
se poate dovedi nedrept în vreo privinţă. 
Dacă se spune, bunăoară, că dreptatea con¬ 
stă în a restitui oamenilor ceea ce ţi-au 

împrumutat şi dacă se poate indica un caz 
în care nu ar fi drept să procedezi aşa, for¬ 
mula este inadecvată. Pentru a fi adecvată, 
trebuie să nu existe nici un moment, loc, 
împrejurare sau altcevă în raport cu care să 
se poată spune că XYZ nu este drept. Dacă 
într-o privinţă oarecare se poate spune 
despre XYZ că nu este drept, atunci nu 
putem spune că XYZ este dreptatea în înţe¬ 
lesul deplin al cuvîntului, că este cu ade¬ 
vărat sau în mod real dreptatea. 

Socrate, aşa cum ni-1 zugrăveşte Platon, 
caută ceva mai mult decît o formulă ver¬ 
bală. Un enunţ este adevărat sau fals în vir¬ 
tutea a ceva numit „realitate**. O presupo¬ 
ziţie importantă a demersului socratic este 
că formula pe care el o caută nu este corec¬ 
tă prin convenţie sau decizie, ci este adevă¬ 
rată. Trebuie, ca atare, să existe o realitate 
în virtutea căreia definiţia să fie adevărată, 
iar Socrate urmăreşte cunoaşterea acestei 
realităţi. Realitatea pe care o descrie o defi¬ 
niţie adevărată a dreptăţii nu este situată 
într-un loc sau timp particular, nu este 
schimbătoare şi este dreaptă în orice pri¬ 
vinţă (este în deplinul înţeles al cuvîntului). 
In absenţa oricărei descrieri adecvate a 
acestei realităţi, Platon îi spune „dreptatea 
însăşi**, numind realităţile de acest fel For¬ 
me sau Idei. 

Insistenţa că obiectele cunoaşterii nu pot 
fi decît aceste Forme rezultă dintr-o exage¬ 
rare a cerinţei ca ceea ce e cunoscut să fie 
cu necesitate adevărat, exagerare alimenta¬ 
tă şi de o particularitate a limbii greceşti, 
care sugerează că proprietăţile sînt substan¬ 
ţe. Dacă ceea ce e cunoscut trebuie să fie 
adevărat fără nici o restricţie (aceasta e exa¬ 
gerarea), atunci trebuie să fie posibil să 
spunem că el este fără restricţii, dar aşa 
ceva putem spune numai despre Forme. 
Despre nici un obiect din experienţa senzo¬ 
rială nu se poate spune că este drept, fru¬ 
mos, mare sau greu fără restricţie. Aseme¬ 
nea lucruri vor fi întotdeauna nedrepte, urî- 
te, mici sau uşoare în comparaţie cu vreun 
alt lucru. Aşadar, nu poate exista cunoaşte¬ 
re a dreptăţii, frumuseţii, mărimii sau greu¬ 
tăţii obiectelor senzorial perceptibile, ci cel 
mult opinie adevărată despre ele. 

Aceasta este teoria Formelor. Ea consti¬ 
tuie încercarea lui Platon de a lămuri cum 


trebuie să stea lucrurile pentru ca demersul 
de căutare a definiţiilor să poată fi încunu¬ 
nat de succes. încercarea sa nu oferă un 
răspuns; ea caracterizează doar obiectivul 
căutării. La întrebarea cum se poate efectiv 
ajunge la o definiţie, răspunsul îl dă într-o 
privinţă doctrina *reminiscenţei sau reamin¬ 
tirii (anamnesis). Ea apare pentru prima 
dată într-un dialog timpuriu, Menon, unde 
Platon sugerează că noi posedăm de la naş¬ 
tere o cunoaştere de care nu sîntem con¬ 
ştienţi dar de care ne vom aminti uşor dacă 
sîntem stimulaţi în mod potrivit. Lucrul 
este ilustrat de Socrate în acest dialog prin 
aceea că obţine răspunsul la o problemă de 
geometrie de la un sclav care n-a studiat 
deloc geometria. 

Scena cuprinde două faze: în prima scla¬ 
vul e ajutat să conştientizeze problema şi 
să-şi dea seama că nu e în stare s-o rezolve; 
în cea de-a doua el e îndrumat, printr-o 
serie de întrebări judicios formulate, să 
descopere singur răspunsul. Prima fază ar 
trebui, evident, să corespundă şi să dea o 
justificare practicii socratice de respingere 
a definiţiilor oferite de alţii la îndemnul 
său. Aceasta îi face conştienţi de problemă 
şi de incapacitatea lor de a o rezolva. Ni¬ 
meni însă, nici Socrate însuşi, nu deţine 
încă răspunsul şi nu e capabil să ne călău¬ 
zească prin cea de-a doua fază. E posibil să 
nimerim peste ceva care să ne stimuleze 
reamintirea a ceea ce se presupune că ştim 
deja, dar nu dispunem de o cale sistematică 
pentru a descoperi astfel de lucruri. 

în Menon nu se face nici o legătură între 
reamintire şi forme; o asemenea legătură 
este făcută însă în Phaidon. Reamintirea nu 
e însă menţionată nicăieri în ampla discuţie 
din Republica despre o disciplină numită 
„dialectica**, ce s-ar îndeletnici cu studiul 
formelor. Această disciplină prezintă vizi¬ 
bile afinităţi cu practica socratică din dia¬ 
logurile timpurii, de vreme ce este interzisă 
celor ce n-au împlinit încă treizeci de ani, 
pe motiv că tinerii sînt prea dispuşi să se 
pasioneze de controversă de dragul contro¬ 
versei şi sînt vulnerabili la deziluzia prici¬ 
nuită de spectacolul prea multor respingeri. 
Diferenţa pare a fi aceea că Platon crede 
acum a fi găsit un mod sistematic de apli¬ 
care a practicii dialectice timpurii. Sistemul 

prezintă anumite trăsături comune cu for¬ 
mularea şi testarea ipotezelor, dar Platon 
schiţează mai departe imaginea înaintării 
dialecticii pe o scară de ipoteze succesive, 
în vîrfiil căreia se află o Formă specială. 
Binele — fără a explica însă limpede cum 
se trece de pe o treaptă a scării la cea urmă¬ 
toare. 

Un lucru este clar în privinţa „metodei 
ipotezei“ — că nu putem fi siguri de corec¬ 
titudinea definirii unei Forme decît din per¬ 
spectiva pe care ne-o oferă vîrfiil scării, 
adică după ce am ajuns la Forma Binelui. 
Cum personajul Socrate nu afirmă că a ter¬ 
minat urcuşul, definiţia dreptăţii oferită în 
Republica are un statut ipotetic. Răspunsul 
la întrebarea cum arată un stat drept este dat 
prin imaginea unui stat-model format din 
trei clase sociale — lucrătorii, militarii şi 
cîrmuitorii. Dreptatea ar consta în aceea că 
fiecare clasă îşi îndeplineşte funcţia ce-i 
este proprie, neamestecîndu-se în treburile 
celorlalte clase. Acelaşi răspuns îl dă Pla¬ 
ton la întrebarea ce înseamnă un om drept, 
deosebind mai întîi în sufletul omenesc trei 
părţi corespunzătoare celor trei clase socia¬ 
le din statul său ideal: dorinţa (lucrătorii), 
înflăcărarea (militarii) şi raţiunea (cîrmui¬ 
torii). Omul drept este călăuzit de raţiune şi 
nu de dorinţă, deoarece fiecare parte a su¬ 
fletului său îşi îndeplineşte rostul ei şi nu pe 
cel al unei alte părţi. 

Posibilitatea ca un om să fie călăuzit de 
dorinţă şi nu de raţiune creează totodată po¬ 
sibilitatea ca un om să cunoască ce este cel 
mai bine dar să nu fie capabil să-şi înfrîngă 
dorinţa sau teama care îl împiedică să acţio¬ 
neze cum este cel mai bine. Aceasta suge¬ 
rează, contrar perioadei timpurii, posibili¬ 
tatea slăbiciunii voinţei. Totuşi, anumite 
imagini folosite în Phaidros sugerează că 
Platon n-ar fi admis că un om la care dorin¬ 
ţa nu e călăuzită de raţiune ştie cu adevărat 
ce este cel mai bine. 

Cea de-a treia perioadă este marcată de o 
nouă preocupare pentru probleme ţinînd de 
domeniul a ceea ce astăzi se cheamă logică 
filozofică; probleme privitoare la structura 
propoziţiilor, la legătura dintre expresiile 
complexe şi cele simple şi la posibilitatea 
negaţiei şi a falsului (în Cratylos, Theaite- 
tos şi Sofistul). Dialectica este caracterizată 


acum drept studiul modului cum se leagă 
(cum se împletesc) Formele între ele şi este 
asociată (dacă nu identificată) cu un nou 
procedeu de „reunire şi diviziune**, nu prea 
înrudit cu practica din dialogurile timpurii. 
Reunirea comportă o parcurgere sinoptică a 
Formelor printre care figurează şi cea care 
urmează a fi definită, pînă cînd este aleasă 
o Formă foarte cuprinzătoare care este apoi 
divizată şi subdivizată prin alegerea de di¬ 
ferenţe: de exemplu, meşteşugul este divi¬ 
zat în achizitiv şi productiv; cel achizitiv, 
mai departe, în meşteşugul ce comportă 
schimb şi cel ce comportă luarea în stăpîni- 
re etc., pînă se ajunge la o definiţie satisfă¬ 
cătoare {Phaidros, Philebos, Sofistul, Omul 
politic). 

Nu este clar dacă Formele din cea de-a 
treia perioadă sînt totuna cu cele din perioa¬ 
da de mijloc, pentru că întreaga teorie este 
supusă unei examinări adîncite în Parme- 
nide. E greu de stabilit care este punctul de 
vedere al lui Platon însuşi faţă de criticile 
formulate acolo. Cea mai celebră dintre ele, 
cunoscută drept „argumentul celui de-al 
treilea om**, depinde în mod esenţial de o 
motivaţie a Formelor cunoscută drept 
„principiul unului faţă de pluralitate**, pe 
care Platon îl mai menţionează doar într-un 
singur loc. Potrivit acestui principiu, acolo 
unde pentru o pluralitate de lucruri se folo¬ 
seşte un acelaşi nume, să zicem „om**, exis¬ 
tă separat de ele un om ideal (Forma om) 
care este om prin excelenţă şi în raport cu 
care fiecare membru al pluralităţii este re¬ 
cunoscut drept om. Potrivit cu argumentul 
„celui de-al treilea om**, pluralitatea iniţială 
plus forma ideală alcătuiesc o nouă plurali¬ 
tate desemnată prin acelaşi cuvînt (toţi sînt 
„oameni**), fiind acum nevoie pentru aceas¬ 
tă pluralitate de un alt om ideal. Se declan¬ 
şează astfel o regresie la infinit, dat fiind că 
fiecare ideal face necesar un nou ideal. 
(Parmenide sugerează, de asemenea, seri¬ 
oase dificultăţi de care se loveşte metoda 
ipotezei, ceea ce poate fi o explicaţie pen¬ 
tru deplasarea accentului spre reunire şi 
diviziune.) 

Platon nu încearcă să pareze aceste critici 
şi nici nu ne spune dacă socoteşte că, în 
urma lor, teoria se cere revizuită şi cu ce 
s-ar solda o atare revizuire. Potrivit unei in- 



265 


Platonism 


terpretări, el ar fi abandonat separaţia For¬ 
melor, adică ar fi încetat să le considere ca 
aparţinînd unei lumi diferite de cea sensi¬ 
bilă. Este clar că Aristotel, pe atunci coleg 
mai tînăr al lui Platon la Academie, obiecta 
cel mai mult teoriei platoniciene tocmai 
această separaţie. Pentru acreditarea acestei 
interpretări s-ar cere găsirea unor temeiuri 
independente pentru plasarea dialogului 
Timaios, care subscrie la teoria integrală a 
Formelor separate, în perioada de mijloc şi 
nu în cea tîrzie. Chiar dacă se operează 
această relocare, rămîne posibilitatea de a 
interpreta cea de-a treia perioadă ca fiind o 
elaborare înăuntrul şi în favoarea teoriei 
din perioada de mijloc. între specialişti 
există în această privinţă divergenţe acute. 

Aristotel atribuie ultimilor ani ai lui Pla¬ 
ton o versiune accentuat matematizată a 
teoriei Formelor. E posibil ca aceasta să fi 
reprezentat reacţia lui Platon la dificultăţile 
pe care le sesizase în teoria sa din perioada 
de mijloc. Cu excepţia unor posibile suges¬ 
tii pentru o atare orientare, detectabile în 
Philebos, Platon nu a lăsat nici o însemnare 
privitor la această ipotetică versiune finală 
a teoriei. 

Platonicienii de la Cambridge. Grup de 
filozofi care a activat la Cambridge de la 
mijlocul pînă către sfîrşitul secolului al 
XVII-lea. Principalii membri ai grupului au 
fost Ralph *Cudworth, Nathanael *Cul- 
verwell, Richard *Cumberland, Joseph 
*Glanvill, Henry *More, John *Norris şi 
Benjamin *Whichcote. într-o vreme cînd 
religia era supusă atacurilor, platonicienii 
de la Cambridge s-au străduit să dureze un 
fundament filozofic raţional pentru teolo¬ 
gia creştină. Aristotelismul, îndeosebi me¬ 
canica aristotelică, fuseseră discreditate de 
progresele ştiinţifice recente (vezi Galilei; 
Newton) iar vechea ordine ierarhică a so¬ 
cietăţii nu mai era un model satisfăcător apt 
să contracareze asaltul raţionalismului hob- 
besian (vezi Hobbes). Drept urmare, plato¬ 
nicienii de la Cambridge priveau tradiţiile 
platoniciană şi neoplatoniciană (între care 
nu făceau nici o distincţie critică) drept 
autorităţile lor (vezi neoplatonism; plato¬ 
nism). S-au opus la trei tendinţe considera¬ 
te de ei nefaste din viaţa intelectuală engle¬ 


ză a epocii: hobbesismul, „entuziasmul** 
(adică doctrinele excentrice ale sectelor 
religioase obscure care activau după anii 
1640) şi ritualismul găunos (aşa cum era 
practicat de discipolii arhiepiscopului Laud 
— 1573-1645). Gîndirea lor, ca grup, se 
caracterizează prin toleranţă religioasă, 
printr-o tendinţă spre misticism şi prin ac¬ 
centul pus pe un standard absolut a ceea ce 
este drept şi nedrept, socotit a-şi avea rădă¬ 
cinile în raţiune şi a fi independent de ape¬ 
lurile la autoritatea divină. Primul şi ulti¬ 
mul dintre aceste elemente au exercitat in¬ 
fluenţă asupra gîndirii engleze în cursul 
următoarelor două secole. 

Platonism. Ca filozofie ce derivă direct sau 
indirect din opera lui Platon, platonismul 
poate fi privit ca un comentariu asupra 
complexităţilor din gîndirea lui Platon în¬ 
suşi (vezi şi Platon). 

Filozofia lui Platon ridică tot felul de ob¬ 
stacole cu putinţă în calea unei expuneri 
sistematice simple. El a transmis-o poste¬ 
rităţii prin dialoguri scrise de-a lungul unei 
perioade de cincizeci de ani, în decursul că¬ 
reia gîndirea sa a evoluat considerabil. Spe¬ 
cialiştii de astăzi deosebesc între 1) dialo¬ 
gurile neconcludente aporetice din perioa¬ 
da sa timpurie, numită „socratică**, 2) ma¬ 
rile scrieri din perioada de mijloc, cum sînt 
Phaidon sau Republica, cu doctrinele lor 
pozitive — metafizice, psihologice şi po¬ 
litice —, şi 3) scrierile tîrzii precum Par- 
menide şi Sofistul, în care aceste doctrine 
sînt supuse unei reevaluări şi modificări 
radicale. Chiar şi în cadrul perioadei de 
mijloc, există nu o dată deosebiri de detaliu 
şi de implicaţii de la un dialog la altul. 

Doctrina centrală din această perioadă, 
centrul însuşi al întregii opere de filozof a 
lui Platon este teoria Formelor sau Ideilor. 
Aceste realităţi transcendente eterne, apre- 
hendate nemijlocit de gîndire, se află în 
contrast cu fenomenele contigente şi trecă¬ 
toare din experienţa noastră empirică. For¬ 
mele îndeplinesc un număr de funcţii greu 
de împăcat, apărînd uneori în rolul de uni¬ 
versale (vezi universale şi particulare), alte¬ 
ori ca standarde ideale, alteori, iarăşi, ca 
modele sau tipare inteligibile ale lumii sen¬ 
sibile. Teoria platoniciană a Ideilor sub- 

stanţiale trebuie să dea socoteală de una 
singură de o multitudine de fapte — onto¬ 
logice, epistemologice şi etice. In ea se pot 
recunoaşte o varietate de influenţe filozofi¬ 
ce — heracliteană, pitagorică, parmenidea- 
nă şi socratică; ea e animată, ca şi întreaga 
operă platoniciană, de două motive con¬ 
trastante: pe de o parte, conştiinţa poetică, 
religioasă a unei lumi eterne şi invizibile, 
ce se reflectă nedesluşit în fenomenele din 
jurul nostru, iar pe de alta, un imbold mate¬ 
matic de a analiza realitatea în componen¬ 
tele ei ultime. Doctrine de o asemenea 
complexitate nu se pretează lesne la o ex¬ 
punere sistematică, faţă de care Platon era 
şi altminteri mefient. A ales de aceea dia¬ 
logul, cu elementele lui dramatice, cu iro¬ 
niile lui, cu recursurile lui la limbajul mitic 
şi metaforic, drept vehicul pentru învăţă¬ 
turile sale, pe care nu le propune în chip de 
sistem definitiv. 

Or, o seamă de filozofi din Antichitatea 
tîrzie, din Evul Mediu şi din Renaştere toc¬ 
mai asta căutau şi găseau în filozofia lui 
Platon — un sistem. Pentru a se putea dis¬ 
tila din dialoguri dorita coerenţă şi integra¬ 
re, a fost nevoie ca acestea să fie supuse 
unei ample exegeze creatoare, proces ce a 
culminat în interpretarea neoplatoniciană, 
mult timp predominantă, a lui Platon (vezi 
neoplatonism). Cei mai de seamă exponenţi 
ai acestei interpretări au fost filozofii neo- 
platonicieni *Plotin (205-270 p.Chr.) şi 
*Proclos (c.410-485 p.Chr.)\ elementele ei 
principale apăruseră însă cu un secol înain¬ 
tea lui Plotin, iar originile ei coboară pînă 
la vremea cînd Platon era încă în viaţă. 
Punctul de plecare l-a constituit contrastul 
instituit de Platon între Ideile eterne şi 
obiectele trecătoare ale simţurilor, contrast 
ce sugera două linii de investigaţie specula¬ 
tivă. Prima: care este legătura dintre inteli¬ 
gibil şi sensibil, dintre lumea Fiinţei şi cea 
a Devenirii, există oare ceva ce mediază 
între ele? A doua: există vreun principiu 
dincolo de Idei, ori sînt ele realitatea ul¬ 
timă? 

în Timaios, Platon înfăţişase, în limbaj 
mitic, cosmosul vizibil ca pe un artefact în¬ 
tocmit de un agent generos, *Demiurgul, 
după un arhetip ideal. Un intermediar evi¬ 
dent între lumea vizibilă şi arhetipul ei in- 

teligibil era sufletul, capabil să ia act de 
amîndouă. în sistemul neoplatonician. Su¬ 
fletul se înfăţişează ca o * ipostază sau tărîm 
distinct al realităţii, mijlocitor între lumea 
sensibilă şi lumea Ideilor — sau, mai de¬ 
grabă, a Nous-u\ui (Inteligenţă). Acesta din 
urmă era tărîmul în care (potrivit principiu¬ 
lui aristotelic că „cel ce gîndeşte şi ceea ce 
e gîndit sînt una“) Ideile sînt contopite cu 
Inteligenţa şi cu Demiurgul, înţeles aici ca 
raţionalitate cosmică. 

Cît priveşte cea de-a doua întrebare, Pla¬ 
ton identificase principiile supreme ca fiind 
„Unul“ şi „Diada indefinită**, surse ale uni¬ 
tăţii şi, respectiv, pluralităţii din lume. Din 
interacţiunea acestora iau naştere Ideile. El 
spusese, de asemenea, despre „Bine** că se 
află „ca demnitate şi putere dincolo de fiin¬ 
ţă**, formulare ce, combinată cu o interpre¬ 
tare a părţii a doua din Parmenide, socotită 
drept sobră ontologie (şi nu doar un simplu 
exerciţiu dialectic), a condus la viziunea 
platoniciană despre principiul ultim ca 
fiind un unic şi inefabil „Unu** sau „Bine**, 
pluralitatea ivindu-se abia pe treapta Inteli¬ 
genţei. Există, astfel, trei „ipostaze** sau 
tărîmuri ale realităţii necorporale: Sufletul, 
Inteligenţa şi Unul. Dihotomia iniţială din¬ 
tre inteligibile şi sensibile se transformă în- 
tr-o ierarhie a Fiinţei, care poate fi descrisă 
ca o mulţime descendentă de cercuri con¬ 
centrice în jurul Unului: ele cuprind Inteli¬ 
genţa, Sufletul şi lumea corporală (putem 
spune, cu aproximaţie, „regnul Naturii**), 
care se termină în simpla materie amorfa. 

Timp de 1 500 de ani aceasta avea să fie 
concepţia platoniciană standard despre lu¬ 
me. înăuntrul acestei ierarhii, fiinţele ome¬ 
neşti sînt active la mai multe niveluri. în- 
dreptîndu-şi atenţia purificată în sus şi 
înspre înăuntru, ele pot atinge şi trăi viaţa 
intelectuală divină a Inteligenţei (autorii 
platonicieni vorbesc aici de „asimilare în 
Dumnezeu**). în schimb, şi mai înalta „re¬ 
întoarcere la Unul**, entitate de dincolo de 
Fiinţa inteligibilă, nu poate fi decît o unire 
mistică, supra-intelectuală, prin iubire, de 
genul celei sugerate pentru prima dată de 
Platon în Banchetul. Idealul de aici al su¬ 
blimului eros spiritual avea să rămînă una 
dintre cele mai puternice atracţii ale plato¬ 
nismului. 

Comparativ cu această evoluţie, preocu¬ 
pările politice care domină cele mai lungi 
două dialoguri ale lui Platon, Republica şi 
Legile, n-au beneficiat decît de o atenţie 
neglijabilă din partea filozofilor din tradiţia 
platoniciană (cu notabilele excepţii pe care 
le-au constituit arabul *al-Fărăbî din seco¬ 
lul al X-lea şi bizantinul Gemistus Plethon 
din secolul al XV-lea). Interpretarea neo- 
platoniciană a lui Platon s-a configurat în 
răstimpul unei lungi perioade de speculaţie 
şi sincretism, în decursul căreia teoriile sale 
au suferit o fuziune cu elemente stoice, 
aristotelice şi, mai cu seamă, pitagorice. 
Unii dintre cei mai de seamă exponenţi ai 
tradiţiei platoniciene au fost, de fapt, neo- 
pitagorici precum Moderatus din Gades 
(c.50-100 p.Chr.) care a mers pînă la a 
susţine că Platon ar fi fiirat principalele sale 
doctrine de la Pitagora. Incepînd încă din 
secolul I a.Chr., Platon era privit ca situîn- 
du-se, împreună cu Pitagora, într-o tradiţie 
ce avea să fie mai apoi extinsă înglobînd 
scrieri precum Corpus Hermeticum (vezi 
ermetism) şi Oracolele chaldeene. în tim¬ 
pul Renaşterii, dialogurile lui Platon aveau 
să fie studiate alături de operele lui Orfeu, 
Hermes Trismegistul, ale pitagoricilor, ale 
lui Plotin, Proclos, Dionisie pseudo-Areo- 
pagitul şi ale altora, ca texte de „filozofie 
pioasă“, reprezentînd aşa-numita philoso- 
phia perennis alternativă faţă de revelaţia bi¬ 
blică. Un asemenea sincretism nu prea era 
prielnic clarităţii istorice, dar a favorizat la 
platonicieni creştini precum *Nicolaus Cu- 
sanus, *Ficino şi *Benjamin *Whichcote o 
neobişnuită lărgime de spirit în chestiuni 
religioase. 

Evoluţia istorică a platonismului se îm¬ 
parte în cinci mari perioade: 1) Academia 
Veche, 2) Academia Elenistică, 3) „Neo¬ 
platonismul antic“, 4) Evul Mediu şi 5) 
Renaşterea. 

1) Sub primii doi succesori ai lui Platon, 
Speusip (c.407-339 a.Chr.) şi Xenocrate 
(m.c. 314 a.Chr.\ *Academia din Atena, 
întemeiată de Platon, a continuat studiile de 
logică şi de metafizică din ultima perioadă 
a vieţii acestuia, studii ce căpătaseră o tur¬ 
nură pregnant matematică. Cel mai de 
seamă elev al său a fost însă *Aristotel, 
care şi-a întemeiat o şcoală proprie (vezi 


Peripateticii). Filozofia aristotelică, în pofi¬ 
da evidentei sale îndatorări faţă de Platon, a 
fost socotită multă vreme drept principala 
rivală a platonismului (vezi Aristotelism). 

2) Sub *Arcesilaos (c. 316-241 a.Chr.) 
Academia a adoptat un punct de vedere 
sceptic în filozofie, considerînd că acest 
mod de abordare corespundea metodei so¬ 
cratice din dialogurile aporetice timpurii 
ale lui Platon (vezi Cameade; Scepticism). 
Această perioadă sceptică nu a mai fost 
niciodată uitată cu totul. Graţie scrierii 
Academica a lui Cicero şi scrierii Sf Au- 
gustin Contra Academicos, imaginea „aca- 
demică“ a lui Platon de gînditor emina¬ 
mente rezervat, nedogmatic, a fost transmi¬ 
să Occidentului medieval. Această imagine 
beneficiază de o modestă resuscitare în 
timpul Renaşterii, ca o alternativă la inter¬ 
pretarea neoplatoniciană dominantă. Vesti¬ 
gii ale ei se mai pot regăsi în accentul pus 
de unii exegeţi moderni pe caracterul tato- 
nant, autocritic al gîndirii lui Platon. 

3) în decursul secolului I a.Chr., ca ur¬ 
mare a revenirii lui Antiochos la filozofia 
dogmatică (vezi Antiochos din Ascalon), 
cîteva din doctrinele lui Platon — mai cu 
seamă cea a substanţei imateriale — au fost 
resuscitate şi contopite cu doctrine stoice, 
aristotelice şi neopitagorice. Rezultatul a 
fost neoplatonismul lui Plotin. Platonismul 
celor trei secole următoare, numit uneori 
„platonismul mediu“, are ca trăsături carac¬ 
teristice înţelegerea Ideilor drept „gînduri 
din intelectul lui Dumnezeu^, idealul moral 
al „asimilării în Dumnezeu^ şi o elaborată 
doctrină despre demoni ca intermediari în¬ 
tre sfera divină şi cea umană. Această etapă 
a gîndirii platoniciene şi-a exercitat cea mai 
largă influenţă în mod indirect, prin teolo¬ 
gia gînditorilor alexandrini, îndeosebi a lui 
♦Philon Iudeul, Clement şi *Origene. Cu 
Plotin platonismul şi-a aflat pe cel mai ma¬ 
re filozof al său de după Platon însuşi, iar 
sistemul plotinian avea să rămînă baza filo¬ 
zofiei platoniciene ulterioare. Absorbit de 
Sf *Augustin, el a pătruns în albia princi¬ 
pală a gîndirii medievale occidentale. Au 
existat însă şi alte sisteme „neoplatonicie- 
ne“, mai însemnate fiind cel al lui lambli- 
chos şi al succesorilor săi, iar luxuriantele 
speculaţii metafizice ale lui *Proclos aveau 

să exercite o influenţă considerabilă asupra 
unor gînditori medievali prin lucrările atri¬ 
buite lui *Dionisie pseudo-Areopagitul. în¬ 
chiderea Academiei de către lustinian în 
529 marchează sfîrşitul speculaţiei filozofi¬ 
ce în lumea antică, deşi studiile exegetice 
pe teme filozofice platoniciene sau de altă 
factură au continuat, mai ales la Alexandria 
{vezi Şcoala Alexandrină). 

4) în Evul Mediu, vechea lume greco-ro- 
mană s-a divizat în trei zone culturale: ara¬ 
bă, bizantină şi a Occidentului latin. Arabii 
au dispus de traduceri ale unora din dialo¬ 
gurile platoniciene {Republica, Legile, Ti- 
maios) şi ale unor scrieri neoplatoniciene. 
Interesul lor s-a îndreptat însă în mod deo¬ 
sebit către ştiinţe — veritabile sau oculte. 
Pe acest teren platonismul nu putea să 
rivalizeze serios cu opera lui Aristotel, care 
tocmai în lumea arabă a dobîndit pentru 
prima dată titlul „Filozofuf*. în Bizanţ, pla¬ 
tonismul a supravieţuit închiderii Acade¬ 
miei, fiind între timp încorporat în scrierile 
Părinţilor Bisericii. Dialogurile platonicie¬ 
ne continuau să figureze printre textele fo¬ 
losite în învăţămîntul literar. Speculaţia 
platoniciană activă a fost reluată în şcoala 
lui *Mihail Psellos (c. 1018-1079), autorul 
scrierii Despre lucrările demonilor. O dis¬ 
pută din secolul al XV-lea privitor la meri¬ 
tele lui Platon comparativ cu cele ale lui 
Aristotel s-a mutat în Italia, unde s-a pre¬ 
lungit multă vreme. 

în Occidentul medieval filozofia a avut 
începuturi platoniciene. Aproape toate sur¬ 
sele ei erau scrieri de factură platoniciană: 
traducerea şi comentariul la Timaios dato¬ 
rate lui Chalcidius, comentariul lui Macro- 
bius la Somnium Scipionis de Cicero, Con- 
solatio de Boethius, scrieri de-ale lui Apu- 
leius şi, ceea ce e mai important, lucrările 
Sf. Augustin. (Aristotel era cunoscut doar 
prin Vetus Organon, care cuprindea tra¬ 
ducerile făcute de Boethius la Categoriile 
şi Despre interpretare, alături de Isagoge 
sau Introducere de Porphyrios.) în secolul 
al IX-lea, la lista scrierilor platoniciene în 
circulaţie s-au adăugat lucrările lui Dio- 
nisie pseudo-Areopagitul, traduse din în¬ 
demnul lui John Scot *Eriugena. Alte tra¬ 
duceri din Platon şi Proclos au apărut în 
secolele al Xll-lea şi al XlII-lea. Influenţa 

lor era însă acum incomparabil mai mică 
decît cea a nou-tradusului Corpus Aristote- 
licum. Ordinea şi organizarea sistematice 
ale lucrărilor aristotelice, cu terminologia şi 
metodele lor de raţionament elaborate, se 
potriveau în mod ideal obiectivului scolas¬ 
tic de transformare a teologiei creştine şi a 
altor discipline în sisteme coerente aranjate 
tematic. Impactul lui Aristotel a fost cople¬ 
şitor, facînd să fie uşor trecute cu vederea 
elementele platoniciene prezente în unele 
filozofii scolastice şi, mai mult încă, în 
augustinismul teologiei populare mistice. 

5) Reacţia faţă de scolastică a umanişti¬ 
lor începînd cu Petrarca a îmbrăcat forma 
preţuirii lui Platon în dauna lui Aristotel. 
Preocuparea filologică pentru textele an¬ 
tice, caracteristică pentru *umanism, este 
ceea ce deosebeşte cel mai mult Renaşterea 
de platonismul anterior. Traduceri din Pla¬ 
ton, Plotin şi Hermes Trismegistul într-o la¬ 
tină fluentă au fost publicate de Marsilio 
Ficino (1433-1499), iar studiul limbii gre¬ 
ceşti a fost resuscitat în Europa occidentală. 
Caracteristicile platonismului renascentist 
ies limpede în evidenţă dacă privim filo¬ 
zofia lui Ficino în comparaţie cu cea a con¬ 
temporanului său mai vîrstnic Nicolaus Cu- 
sanus (1401-1464). în pofida unor remar¬ 
cabile anticipări ale cosmografiei de mai 
tîrziu, gîndirea lui Cusanus era în chip vădit 
un produs al tradiţiei medievale, influenţat 
cu precădere de Dionisie pseudo-Areopagi¬ 
tul. Ficino, instalat la Academia sa florenti¬ 
nă, readuce la lumină în mod conştient 
splendorile Antichităţii şi continuă „filo¬ 
zofia pioasă“ a lui Plotin, a lui Platon şi a 
predecesorilor lor. El combină o ierarhie 
vizibil plotiniană a Fiinţei cu un accent nou 
pus pe nemurirea sufletului şi cu un nou 
ideal al iubirii spirituale, în care „erosuP* 
platonician se amalgama cu „caritatea“ au- 
gustiniană. Mai tînărul său contemporan 
Giovanni *Pico della Mirandola (1463- 
1494) a fost şi mai eclectic. 

în calitate de „filozofie perenă“, cu o as¬ 
cendenţă mergînd pînă la Orfeu şi Zoroas- 
tru (elementele oculte, fantastice ale tra¬ 
diţiei fiind luate în mod cît se poate de 
serios), platonismul renascentist a înflorit 
în tot cursul secolului al XVI-lea, alături de 
filozofiile aristotelică şi scolastică. Graţie 

unor umanişti ca John Colet (1466-1519), 
*Erasmus (1469-1535), Sf. John Fisher şi 
Sf. Thomas More (1478-1535), el a pă¬ 
truns de timpuriu în Anglia, unde a cunos¬ 
cut şi înflorirea sa finală în opera *pla- 
tonicienilor cambridgeeni din secolul al 
XVII-lea. Benjamin Whichcote (1609- 
1683), Henry More (1614-1687), Ralph 
Cudworth (1617-1688) şi alţii au putut ex¬ 
pune o atrăgătoare combinaţie dt vitalism 
în ştiinţele naturii, interiorizare contempla¬ 
tivă şi înalte sentimente morale în etică, cu 
o poziţie generos tolerantă şi rezonabilă în 
materie de religie, opuse deopotrivă filo¬ 
zofiilor lui Hobbes şi Descartes, empiris¬ 
mului şi calvinismului, pe scurt, tuturor 
tendinţelor dominante din gîndirea secolu¬ 
lui al XVII-lea. 

Platonismul de la Cambridge era un ana¬ 
cronism. Pe la 1688, anul morţii lui Cud¬ 
worth, platonismul în forma lui renascen¬ 
tistă devenise de nesusţinut. Afirmarea 
ştiinţei modeme şi a metodei acesteia sub¬ 
minaseră cosmologiile platonic iană şi aris¬ 
totelică; în acelaşi timp, recunoaşterea tot 
mai limpede, stimulată iniţial de către auto¬ 
rii protestanţi, a distanţei ce separa perso¬ 
najul istoric Platon de Plotin şi de celelalte 
figuri ilustre ale „filozofiei perene“, invali¬ 
da întreaga interpretare neoplatoniciană. 
(Punctul de vedere, astăzi ortodox, după 
care Platon însuşi nu a fost nici neoplatoni¬ 
cian, nici sceptic, ci a formulat doctrine po¬ 
zitive diferite de cele pe care avea să le for¬ 
muleze mai tîrziu Plotin, s-a impus ferm în 
secolul al XVIII-lea. Primul filozof de sea¬ 
mă care a afirmat acest punct de vedere a 
fost *Leibniz.) Dar fără o interpretare neo¬ 
platoniciană, platonismul nu mai era un 
crez filozofic cu posibilităţi serioase; el pu¬ 
tea cu greu să se bazeze pe o atitudine ftin- 
damentalistă faţă de dialoguri, pe care în 
mod evident Platon nu le gîndise ca pe nişte 
scrieri sacrosancte. 

Faptul că filozofia platoniciană încetase 
de a mai fi profesată ca atare nu a însemnat 
însă sfîrşitul influenţei exercitate de Platon, 
aceasta continuînd să reflecte bogăţia de 
idei din opera sa. Abordarea matematică 
promovată de *Kepler şi *Galilei în studiul 
naturii a fost de inspiraţie platoniciană şi 
neoplatoniciană. Sentimentul poetic al lui 


Platon privind o lume eternă al cărei reflex 
este lumea noastră a inspirat profund o 
anume literatură imaginativă, ca de exem¬ 
plu poezia lui Spenser şi cea a lui Shelley. 
Intre teologia platoniciană şi cea creştină a 
existat o legătură strînsă şi de durată, mai 
ales printre teologi ce aveau predilecţie 
pentru raţiunea umană naturală, aşa cum au 
fost platonicienii de la Cambridge sau 
anglicanii Bisericii Largi din secolul al 
XlX-lea. 

în filozofie, influenţa lui Platon a fost şi 
mai amplă şi, ca atare, greu de rezumat. 
Aproape orice principiu sau detaliu avînd 
afinităţi cu ceva din dialoguri poate fi nu¬ 
mit „platonician**. Logicienii care postulea¬ 
ză realitatea autonomă a universalelor sau a 
entităţilor matematice sînt adesea etichetaţi 
drept platonicieni (etichetă pe care ei ade¬ 
sea o agreează); în planul gîndirii politice, 
Platon a fost, pe drept sau pe nedrept, taxat 
drept patron ba al autoritarismului revolu¬ 
ţionar, ba al celui tradiţionalist; şi aşa mai 
departe. Influenţa sa a fost mai vizibilă în 
anumite locuri (de exemplu, în cosmologia 
lui Whitehead) decît în altele, dar adevărul 
e că orice filozof din tradiţia occidentală a 
fost atins, direct sau indirect, de gîndirea lui 
Platon. Aceasta a fost dintotdeauna şi va fi 
neîndoielnic şi în viitor o forţă capabilă să 
inspire deopotrivă discursul filozofic, ca şi 
sensibilitatea estetică şi experienţa religi¬ 
oasă. 

platonism Vezi matematică, filozofia m. 

Platonism Mijlociu. Evoluţiile din cadrul 
* Platonismului ce au avut loc între înfiinţa¬ 
rea aşa-numitei Academii Mijlocii (vezi Aca¬ 
demia din Atena) de către *Arcesilaos şi 
afirmarea lui *Plotin. Vezi şi neoplatonism. 

plenitudine, principiul p. Expresie con¬ 
struită de A. O. *Lovejoy pentru a exprima 
ideea că în lume sînt realizate toate posibi¬ 
lităţile. întreg universul creat este gîndit ca 
un continuu în care nu există lacune, dislo¬ 
cări („Natura nu face salturi**) sau potenţia¬ 
lităţi nerealizate. Compară lanţul fiinţei. 

plenum. Spaţiul umplut în întregime cu 
materie; opusul vidului. Conceptul apare în 
mai mult cosmologii, de la stoici (vezi Stoi¬ 
cism) la *Descartes. 

Plotin (c. 205-270 p.C/ir.). Filozof neopla¬ 
tonician. Născut în Egipt, Plotin a studiat la 
Alexandria. Intre 245 şi 268 a predat filo¬ 
zofia la Roma. Scrierile sale, redactate între 
253 şi 270, acoperă toate ramurile princi¬ 
pale ale filozofiei cu excepţia politicii; au 
fost editate postum de discipolul său Por- 
phyrios, distribuite în şase „grupuri de cîte 
nouă“, Enneadele. Compuse într-un limbaj 
eliptic şi adesea foarte obscur, cu formulări 
tatonante, ele expun în chip nesistematic o 
filozofie extrem de sistematică. 

în centrul acesteia stă doctrina celor trei 
ipostaze sau realităţi. Acestea sînt, în ordi¬ 
nea ascendentă a unităţii, realităţii şi valorii. 
Sufletul, Abw5-ul (sau Inteligenţa) şi inefa¬ 
bilul principiu prim pe care Plotin, urmîn- 
du-1 pe Platon, îl numeşte „Unu“ sau „Bi- 
nele“. Această doctrină urmăreşte trei sco¬ 
puri: să expună ceea ce Platon a gîndit „cu 
adevărat“, să descrie anumite entităţi meta¬ 
fizice şi să le pună pe acestea în corelaţie cu 
diferite niveluri de conştiinţă. Astfel, Sufle¬ 
tul ar corespunde gîndirii discursive. Inteli¬ 
genţa gîndirii intuitive, iar Unul, supremei 
experienţe mistice. Realitatea ne-o putem 
reprezenta, după Plotin, ca pe un şir de re¬ 
flexe din ce în ce mai fragmentate, trecînd 
de la Unu la Inteligenţă şi apoi la Suflet, 
înainte de a se dispersa pînă la stingere în 
materia informă. Tot ceea ce există purcede 
în cele din urmă din Unu şi este, în conse¬ 
cinţă, bun; în privinţa valorii însă, nimic nu 
poate fi comparat cu Unul, existenţa sepa¬ 
rată fiind, din acest punct de vedere, o „cu- 
tezanţă“. Sufletul derivă din Inteligenţă, iar 
Inteligenţa din Unu, printr-un proces (logic 
şi nu cronologic) de emanaţie şi reflexie, de 
procesiune şi reîntoarcere. Izvorînd spon¬ 
tan şi inform precum lumina din Soare, o 
ipostază îşi dobîndeşte fornia doar privind 
înapoi şi contemplîndu-şi sursa — „a con- 
templa“ însemnînd pentru Plotin, cum a 
însemnat şi pentru Aristotel, a primi forma 
obiectului contemplat; ea devine astfel o 
imagine — imperfectă — a ipostazei din 
care derivă, absorbind vitalitate de la aceas¬ 
ta şi fiind capabilă să genereze reflexe 
spontane proprii. Inteligenţa, ca imagine 
fragmentată a Unu-lui cu totala lui Unitate, 
este „gîndire ce se gîndeşte pe sine“, o 
„unitate în diversitate** a intuiţiei şi a tutu¬ 


ror obiectelor ei, unde fiecare idee este pre¬ 
zentă în fiecare alta. Sufletul însă nu-şi 
poate contempla obiectele decît în succe¬ 
siune; el trebuie să treacă de la unul la altul, 
iar această mişcare a sa produce timpul, 
spaţiul şi lumea materială; toate proprie¬ 
tăţile fizice, pînă şi mărimea, nu sînt decît 
proiecţii ale Sufletului pe materia nedife¬ 
renţiată. Sufletul generează o cvasiiposta- 
ză. Natura, sau principiul imanent al vieţii 
şi creşterii. Natura „contemplă** şi ea; dar 
contemplaţia ei este „aidoma visului**, ab¬ 
sorbind prea puţină vitalitate de sus; iar 
produsele ei sînt prea debile pentru a mai 
putea genera noi reflexe asupra totalei ne- 
gativităţi a materiei. Sufletele individuale 
sînt manifestări ale Sufletului cosmic, con¬ 
centrări ale acestuia pe fragmente particu¬ 
lare ale lumii fizice. Făpturile omeneşti sînt 
microcosmosuri, care se manifestă activ fa¬ 
ţă de nivelurile Naturii, Sufletului şi Inteli¬ 
genţei transcendentale; ce anume devine 
fiecare om depinde de nivelul spre care îşi 
îndreaptă conştiinţa. Scopul nostru este de 
a ne transcende pe noi înşine, de a ne în¬ 
toarce pe cît posibil la Unul, pe calea con¬ 
templaţiei. 

pluralism. Concepţie conform căreia lu¬ 
mea cuprinde mai multe genuri de existen¬ 
ţe, care în unicitatea lor nu pot fi reduse la 
numai una (*monism) sau două (*dualism). 
Se obişnuieşte să se facă distincţie între un 
pluralism substanţialist (doctrina că există 
mai multe substanţe) şi unul atributiv (doc¬ 
trina că există mai multe/e/w/7 de atribute). 
*Leibniz a fost un pluralist substanţialist, 
dar întrucît monadele sale erau toate de un 
fel (şi anume, suflete), el a fost, sub aspect 
atributiv, un monist. Doctrina *atomismu- 
lui logic dezvoltată de Russcll este, pesem¬ 
ne, cel mai radical pluralism din istoria fi¬ 
lozofiei. 

pluralitate de forme. Doctrină potrivit 
căreia corpurile posedă un număr de forme 
— a plantelor, a elementelor etc., forma 
luminii fiind cea mai înaltă dintre ele şi răs¬ 
punzătoare pentru generarea tuturor celor¬ 
lalte. Doctrina e asociată cu scrierile lui 
*Grosseteste şi apare în cercuri filozofice 
augustiniene, adesea în conjuncţie cu teoria 
*hilomorfismului. 

pneuma. (în limba greacă, suflul vieţii). în 
filozofia stoică şi în cea epicuriană, energie 
ignee creatoare care reprezintă în om forţa 
vitală. în Noul Testament, pneuma înseam¬ 
nă spiritul omului, în contrast cu sufletul, 
cu *psyche. 

pneumatologie (sau pneumatică). în se¬ 
colele al XVII-lea şi al XVIII-lea, ramură a 
metafizicii ce se ocupa de teoria şi ştiinţa 
fiinţelor spirituale, printre.care se numărau 
Dumnezeu, îngerii şi sufletul omenesc. în 
cursul secolului al XVIII-lea termenul e tot 
mai mult folosit pentru a desemna numai pe 
ultima dintre acestea, dar există şi un sens 
curent al pneumatologiei, ce se aplică nu¬ 
mai ierarhiei fiinţelor spirituale non-umane. 

Poincare, Jules Henri (1854-1912). Mate¬ 
matician, filozof şi inginer. Deseori este 
etichetat drept convenţionalist pentru că a 
susţinut că axiomele fundamentale ale dife¬ 
ritelor sisteme geometrice nu exprimă nici 
necesităţi apriorice, nici adevăruri contin¬ 
gente şi, de asemenea, pentru că a detectat 
importante elemente definiţionale în fizică. 
Trebuie însă ţinut seama că Poincare nu s-a 
îndoit niciodată de existenţa unei ordini na¬ 
turale universale, pe care ştiinţa are meni¬ 
rea să o descopere. în filozofia matematicii 
a fost intuiţionist (vezi intuiţionism) şi în 
ultimii ani de viaţă a atacat *logicismul lui 
*Russell şi Peano. 

poliadic. în logică se cheamă aşa un "“pre¬ 
dicat la care se cer adăugaţi doi sau mai 
mulţi "“termeni singulari spre a alcătui o 
propoziţie bine formată. „... l-a lovit pe ...“ 
şi .. se află între ... şi ...“ sînt exemple de 
predicate poliadice (sau cu n locuri); pri¬ 
mul e "“diadic (cu două locuri), iar al doilea, 
triadic. 

pons asinorum (în latină: puntea măgari¬ 
lor). 1. (în matematică) Denumire umoris¬ 
tică dată celei de-a cincea propoziţii din 
cartea întîia a lui Euclid, din pricina difi¬ 
cultăţii pe care persoanele mai puţin inte¬ 
ligente o întîmpină în a o „traversa“. 2. (în 
logica tradiţională) Metodă prin care pre¬ 
tinşi logicieni mai greoi la minte pot găsi cu 
siguranţă drumul de la "“termenii major şi 
minor ai unui silogism la termenul mediu al 
acestuia şi pot determina relaţiile dintre ei. 


Denumirea ei oficială este „inventio me- 
dii“, iar descoperirea ei este atribuită unui 
rector din secolul al XV-lea al Universităţii 
din Paris, Petrus Tartaretus. 

Popper, Sir Karl Raimund (1902-1994). 
Filozof al ştiinţelor naturii şi al ştiinţelor 
sociale, care şi-a făcut studiile şi apoi a pre¬ 
dat în oraşul sau natal, Viena, pînă cînd 
ameninţarea ocupaţiei naziste l-a determi¬ 
nat să emigreze. A predat în Noua Zeelan- 
dă, apoi la Londra, devenind în cele din ur¬ 
mă profesor de logică şi de metodologia 
ştiinţei la London School of Economics 
(1949-1969). A fost înnobilat în 1965. 
Principalele scrieri filozofice: Logik der 
Forschung (1935), The Open Society and 
its Enemies (1945), The Poverty of Histori- 
cism (1957), Conjectures and Refutations 
(1963), Objective Knowledge (1972). 

Prima contribuţie de seamă a lui Popper 
în domeniul filozofiei a fost noua soluţie 
dată de el la problema demarcaţiei ştiinţei. 
Potrivit viziunii demult statornicite, pentru 
ştiinţa propriu-zisă erau considerate drept 
distinctive metoda inductivă (vezi induc¬ 
ţie), utilizarea pentru stabilirea rezultatelor 
a observaţiei şi a experimentului, ca opuse 
analizei pur logice. Marea dificultate de 
care se loveşte această viziune constă în 
aceea că nici o serie de date de observaţie 
favorabile, oricît ar fi de lungă şi de conti¬ 
nuă, nu e logic suficientă pentru a dovedi 
adevărul unei generalizări nerestrînse. 
Aceasta duce imediat la concluzia neliniş¬ 
titoare dar aparent inevitabilă că ştiinţa (sau 
cel puţin partea ei importantă care lucrează 
cu asemenea generalizări) trebuie să se 
mulţumească a crede într-un soi de "“unifor¬ 
mitate a naturii, pentru care este greu de 
găsit o definiţie satisfăcătoare şi pentru 
care pare cu neputinţă de produs o dovadă 
necirculară. 

Popper a acceptat ideea că generalizările 
nerestrînse nu pot fi verificate. în schimb, 
arată el, acestea pot fi falsificate. (în timp 
ce oricîte ciori negre am observa, aceasta 
nu verifică enunţul „Toate ciorile sînt ne- 
gre“, o singură observaţie — adecvat au¬ 
tentificată — a unei ciori albe îl falsifică.) 
îneît, pentru Popper, trăsătura distinctivă a 
ştiinţei este falsificabilitatea. Cu alte cuvin- 




porozitate a conceptelor 

te, pentru ştiinţă este caracteristică expune¬ 
rea la risc, supunerea, cel puţin prin impli¬ 
caţie, la verdictul negativ pe care-1 poate da 
o observaţie actuală sau viitoare, efectuată 
în circumstanţe specifice; teoriile ei sînt, 
aşadar, oricînd susceptibile de a fi abando¬ 
nate sau modificate dacă observaţiile se vă¬ 
desc a fi în dezacord cu anticipările deriva¬ 
te din ele. De unde urmează că nici o teorie 
ştiinţifică nu este vreodată concludent veri¬ 
ficată, la oricîte teste ar fi rezistat cu suc¬ 
ces. Iar această concluzie, arată Popper, 
concordă cît se poate de bine cu istoria 
ştiinţei: chiar şi o construcţie intelectuală 
atît de bine atestată şi atît de larg acceptată, 
cum este fizica newtoniană, nu s-a dovedit 
pe veci imună la revizuire. 

Ştiinţa îşi poate, desigur, ameliora teorii¬ 
le, transformîndu-le sau înlocuindu-le prin 
noi teorii care rezistă la toate testele cărora 
le-au făcut faţă cele vechi, şi în plus la alte¬ 
le. Ea nu poate spune însă niciodată defini¬ 
tiv „Iată în sfîrşit Adevărul despre Natură“ 
(deşi conceptul de adevăr joacă totuşi un rol 
important în stimularea şi orientarea efortu¬ 
rilor ei). Cînd vorbim de cunoaşterea noas¬ 
tră ştiinţifică, tot ceea ce avem în vedere 
sînt acele construcţii teoretice care, în isto¬ 
ria de pînă acum, au supravieţuit încercări¬ 
lor stăruitoare şi sistematice de a le falsifica. 

în domeniul filozofiei sociale şi politice, 
Popper e cunoscut mai ales în calitate de 
critic al istoricismului, îndeosebi în moda¬ 
lităţile acestuia reprezentate de Platon, 
Hegel şi Marx. Istoricismul este doctrina 
potrivit căreia există legi sau principii ale 
dezvoltării istorice, a căror cunoaştere ne-ar 
face capabili să prevedem desfăşurarea 
viitoare a istoriei omenirii, aproape în felul 
în care astronomii fac predicţii privitoare la 
eclipse. în concepţia lui Popper, predicţiile 
sînt posibile doar pentru sisteme „bine izo¬ 
late, staţionare şi recurente“ (Conjectures 
and Refulat ion s, 1974, p. 339), ceea ce nu e 
şi nu poate fi cazul cu societatea umană, 
unde printre factorii de căpetenie care de¬ 
termină dezvoltarea se numără propriile 
noastre decizii de a reacţiona într-un fel sau 
altul la situaţia în care ne găsim. Astfel, de 
exemplu, tehnologia, care a ajuns să exerci¬ 
te o influenţă atît de puternică asupra so¬ 
cietăţii contemporane, nu putea fi prezisă 

nici măcar în principiu cu un secol în urmă. 
Popper consideră că opţiunea şi responsa¬ 
bilitatea rămîn inevitabil ale indivizilor; nu 
putem avea niciodată suficiente temeiuri 
pentru a spune: „Societatea nu poate să 
evolueze decît în cutare mod, indiferent 
dacă membrii ei o vor sau nu.“ 

Pentru Popper, în chestiuni practice în¬ 
tocmai ca şi în cele teoretice, nu putem fi 
niciodată siguri că deţinem răspunsurile 
corecte. Ceea ce-1 face să pledeze pentru o 
cît mai mare libertate de a critica şi experi¬ 
menta, democraţia fiind în viziunea sa un 
sistem unde conducătorii ale căror soluţii la 
problemele societăţii nu se mai dovedesc a 
fi cele mai promiţătoare pot fi înlocuiţi pe 
cale neviolentă. Pentru el, problema crucia¬ 
lă nu este cine trebuie să deţină puterea, ci 
în ce mod poate fi împiedicat abuzul de pu¬ 
tere practicat în interesul unor dogme socia¬ 
le sau politice ori pentru avantaje personale. 

porozitate a conceptelor (în engleză, open 
texture). Sintagma engleză open texture a 
fost introdusă de Friederich *Waismann, 
într-un influent articol din 1945, ca tradu¬ 
cere pentru originalul său german Porosilat 
der Begriffe. Această caracteristică, explică 
el, nu trebuie confundată cu *vaguitatea; ea 
doar creează posibilitatea vaguităţii. Carac¬ 
teristica porozităţii se întîlneşte la majori¬ 
tatea conceptelor empirice, deşi nu la toate. 
„Luaţi un enunţ oarecare despre un obiect 
material. Termenii ce figurează în el sînt 
neexhaustivi; aceasta înseamnă că nu pu¬ 
tem prevedea toate condiţiile posibile în 
care ei se folosesc... iar aceasta înseamnă 
mai departe că nu putem prevedea toate cir¬ 
cumstanţele posibile în care enunţul este 
adevărat sau în care este fals.“ 

Porphyrios (c. 232-305 p.Chr.). Critic al 
creştinismului, filozof, discipol şi editor al 
lui *Plotin. în afară de Viaţa lui Ploiin şi de 
sistematizarea cărţilor acestuia, a scris 77 
de lucrări printre care lucrarea aforistic- 
metafizică Puncte de plecare spre tănmul 
spiritului, o îndrumare morală Către Mar¬ 
cela (soţia sa), vegetariana Abţinere de la 
consumul cărnii, cincisprezece cărţi împo¬ 
triva creştinilor (astăzi pierdute) şi diferite 
lucrări tehnice şi filologice, precum şi co¬ 
mentarii la Platon, Plotin, Aristotel şi 

postulate de semnificaţie 


Theofrast. Cel mai cunoscut dintre aceste 
comentarii a fost extrem de influenta Intro¬ 
ducere (Isagoge) la Categoriile lui Aristo- 
tel, tradusă ulterior în latină de către *Boe- 
thius. Mai curînd polimat decît filozof ori¬ 
ginal, Porphyrios a exercitat cea mai mare 
influenţă ca popularizator al gîndirii lui 
Plotin în Occidentul latin. 

Port Royal. Abaţie cisterciană, sediu al co¬ 
munităţii janseniste din Franţa secolului al 
XVII-lea. Numele a fost dat unui sistem de 
logică elaborat de *Amauld, Nicole şi 
♦Pascal, în care se pune accentul pe necesi¬ 
tatea definirii atente a termenilor şi concep¬ 
telor şi se aşază fundamentele analizei lin¬ 
gvistice modeme. Primii doi au scris influ¬ 
enta carte L ’Art de penser (1662) numită în 
mod curent Logica de la Port Royal. 

Poseidonios din Apamea (c. 135-51 

a.Chr.). Filozof, istoric şi polimat stoic. 
Din scrierile sale s-au păstrat fragmente. 
Ultima figură creatoare importantă a gîndi¬ 
rii stoice, Poseidonios a combinat preocu¬ 
pările filozofice cu cele ştiinţifice mai mult 
ca oricine după Theofrast, elaborînd impor¬ 
tante lucrări de geometrie, meteorologie, 
geografie şi istorie. Filozofia sa a fost 
♦stoicismul cu substanţiale ingrediente din 
doctrinele platoniciană, aristotelică şi alte¬ 
le, principalul motiv al acestui eclectism 
fiind dorinţa de a ajunge la cauze. Astfel, 
cea mai bine documentată inovaţie a sa a 
fost respingerea, ca fiind o excepţie inadec¬ 
vată faptelor, a tezei lui Chrysippos după 
care pasiunile noastre „iraţionale^ sînt în 
esenţă erori de judecată şi explicarea lor, 
printr-o adaptare a psihologiei tripartite a 
lui Platon, ca fiind funcţia naturală a forţe¬ 
lor ncraţionale din suflet. în filozofia Natu¬ 
rii a pus accentul pe unitatea Universului şi 
pe simpatia dintre părţile lui. Influenţa lui 
Poseidonios asupra filozofiei de mai tîrziu, 
deşi e neîndoielnic considerabilă, rămîne 
neclară; a fost uneori supraestimată şi soco¬ 
tită a constitui punctul de plecare al ♦neo¬ 
platonismului. 

posibilitate. Vezi imposibilitate. 

post hoc ergo propter hoc (în latină), „du¬ 
pă aceasta, deci din cauza aceasta“). Eroa¬ 
rea logică de a lua simpla succesiune drept 


relaţie cauzală. Astfel, de exemplu, din fap¬ 
tul că după intrarea Marii Britanii în Comu¬ 
nitatea Economică Europeană în ţară preţu¬ 
rile bunurilor alimentare au crescut, nu 
decurge că intrarea în CEE este cauza sau 
fie şi una din cauzele respectivei creşteri. 

postulat. Vezi axiomă. 

postulatele lui Peano. Cinci postulate (sau 
axiome) din care poate fi dezvoltat restul 
aritmeticii. Au fost prezentate de către Giu- 
seppe Peano în 1889 (cu toate că Richard 
Dedekind le publicase mai înainte, în 1888) 
cu scopul ca noţiunea de număr să nu de¬ 
pindă de simpla intuiţie. Postulatele sînt: 

(1) 0 e un număr. 

(2) Succesorul oricărui număr este un număr. 

(3) Nu există două numere cu acelaşi succesor. 

(4) 0 nu c succesorul nici unui număr. 

(5) Dacă P c un predicat adevărat despre 0 şi 
dacă ori de cîtc ori P c adevărat despre un nu¬ 
măr n, el este adevărat şi despre succesorul 
lui n, atunci P c adevărat despre orice număr. 

postulate de semnificaţie. Instrumente fo¬ 
losite de Rudolf ♦Camap pentru introdu¬ 
cerea de ♦propoziţii analitice într-un limbaj 
formal. Numai adevărurile logice (de felul 
„Nici o femeie măritată nu e nemăritată“) 
rămîn adevărate invariant, pentru toate in¬ 
terpretările (vezi interpretare) unui limbaj 
formal L. Alte propoziţii analitic adevărate 
(precum „Toate domnişoarele bătrîne sînt 
necăsătorite^) nu vor fi adevărate pentru 
toate interpretările, deoarece adevărul lor 
depinde de semnificaţiile particulare ale 
termenilor non-logici din ele (cum sînt „ne- 
căsătorit“ şi „domnişoară bătrînă“). Seman¬ 
tica formală (analiza limbajelor formale şi a 
interpretărilor lor) admite numai două fe¬ 
luri de adevăruri — logice şi non-logice — 
trecînd cu vederea distincţia analitic/sinte¬ 
tic care a părut importantă multor filozofi ai 
limbajului. Camap a propus postulatele de 
semnificaţie ca pe un adaos la ♦definiţia 
adevărului pentru L. Pe lîngă specificarea 
condiţiilor de adevăr pentru predicate, tre¬ 
buie stipulat că între anumite predicate 
există relaţii particulare. De exemplu, spre 
a garanta analicitatea (şi prin aceasta inva- 
rianţa adevărului) lui „Toate domnişoarele 
bătrîne sînt necăsătorite** (folosind Dx pen- 



potenţialitate 

tru „jc e domnişoară bătrînă“ şi Nx pentru 
este necăsătorită**), va trebui să accep¬ 
tăm (jc)(Djc —> Nx) ca un postulat de sem¬ 
nificaţie. 

potenţialitate. Vezi actualitate şi potenţia¬ 
litate. 

pour soi. Vezi Sartre. 

pozitivism. Denumirea orientării filozofice 
inaugurate de *Saint-Simon şi expuse mai 
explicit şi mai influent de către Auguste 
*Comte în Franţa secolului al XlX-lea. As¬ 
cendenţa ei însă merge în trecut cel puţin 
pînă la Francis *Bacon şi Şcoala empiristă 
din secolele al XVII-lea şi al XVIII-lea. Ter¬ 
menul „pozitiv** semnifică aici ceea ce e dat 
sau prezentat, ceea ce trebuie acceptat aşa 
cum îl găsim, neavînd nevoie de explicaţie; 
cuvîntul e menit să sune ca un avertisment 
împotriva încercărilor teologiei şi ale meta¬ 
fizicii de a trece dincolo de lumea ce se 
oferă observaţiei, în căutarea unor cauze 
sau scopuri ultime. întreaga cunoaştere 
umană veritabilă este cuprinsă între hotare¬ 
le ştiinţei ca studiu sistematic al fenomene¬ 
lor şi ca explicare a legilor după care ele se 
desfăşoară. Filozofia mai poate încă înde¬ 
plini o funcţie utilă explicînd întinderea şi 
metodele ştiinţei, scoţînd în evidenţă prin¬ 
cipiile mai generale ce stau la baza dife¬ 
ritelor descoperiri ştiinţifice particulare şi 
explorînd implicaţiile ştiinţei pentru viaţa 
oamenilor. Dar ea trebuie să abandoneze 
pretenţia de a dispune de mijloace prin care 
să poată dobîndi cunoştinţe inaccesibile 
ştiinţei. Toate întrebările la care nu se poate 
găsi răspuns prin metode ştiinţifice trebuie 
lăsate pentru totdeauna fără răspuns. 

Pozitivismul secolului al XlX-lea s-a ca¬ 
racterizat prin optimism în privinţa foloase¬ 
lor pe care extinderea metodei ştiinţifice 
putea să le aducă omenirii. Comte însuşi 
şi-a revendicat pionieratul unei sociologii 
pozitive; şi se nutrea speranţa că studiul sis¬ 
tematic al naturii umane şi al trebuinţelor 
omeneşti va oferi, pentru prima dată în isto¬ 
rie, o bază cu adevărat ştiinţifică pentru 
reorganizarea societăţii. „Ştiinţa e baza pre- 
dicţiei; predicţia e baza acţiunii** constituie 
rezumatul programului lui Comte. El a în¬ 
cercat chiar să transforme pozitivismul 


_ m 

într-o religie sau într-un substitut de religie, 
drept care în mai multe ţări au luat fiinţă 
Societăţi pozitiviste, în care cultul lui Dum¬ 
nezeu era înlocuit de cultul Umanităţii. 

în Marea Britanie, Jeremy *Bentham, 
James *Mill şi John Stuart *Mill, deşi au 
evitat tezele mai extravagante ale lui 
Comte, au adoptat în esenţă punctul de 
vedere pozitivist; ei împărtăşeau ostilitatea 
faţă de teologie şi metafizică, respectul 
pentru ştiinţă ca unica sursă a adevăratei 
cunoaşteri şi programul de extindere a me¬ 
todei ştiinţifice la studiul, şi spre folosul, 
tuturor aspectelor vieţii umane. Rămîne 
însă loc şi pentru dezacorduri cu privire la 
natura ştiinţei. J. S. Mill, în particular, res¬ 
pingea de pe o poziţie mai radical empiristă 
încrederea lui Comte în capacitatea ştiinţei 
de a formula legi bazate pe observaţie care 
să fie absolut certe şi imune la riscul infir¬ 
mării de către noi experimente. Teoria 
evoluţionistă era frecvent pusă în legătură 
cu pozitivismul, mai ales în scrierile lui 
Herbert *Spencer, de unde decurgea pentru 
filozofie sarcina importantă de a face un 
studiu generalizat al procesului atotcuprin¬ 
zător al evoluţiei. 

Programul pozitivist exercită în mod ne¬ 
îndoielnic o atracţie permanentă prin carac¬ 
terul său practic, sobru şi de bun simţ. Nu 
trebuie uitat însă că întrebările privitoare la 
natura esenţială a ştiinţei, la posibilitatea de 
a reduce vreodată, fie şi numai în principiu, 
întreaga noastră cunoaştere propriu-zisă la 
ştiinţă, necontaminată de teologie sau 
metafizică, rămîn pînă şi azi controversate. 
Vezi şi empirism; drept, filozofia d.; pozi¬ 
tivism logic; Popper. 

pozitivism logic. Spectrul de idei caracte¬ 
ristic al *Cercului de la Viena în anii 1920 
şi 1930. Pozitivismul logic a fost puternic 
influenţat de tradiţia empiristă, îndeosebi 
de opera lui *Hume; trăsătura lui distincti¬ 
vă a fost încercarea de a dezvolta şi siste¬ 
matiza empirismul cu ajutorul echipamen¬ 
tului conceptual oferit de cercetările mo¬ 
deme din logică şi matematică, în particu¬ 
lar de lucrările timpurii ale lui *Russell şi 
*Wittgenstein. 

Potrivit faimosului *principiu al verifica- 
bilităţii, semnificaţia unei propoziţii constă 

precogniţie 


în metoda de a o verifica, adică în totalita¬ 
tea observaţiilor şi experienţelor care arată 
că este adevărată sau falsă. Despre mate¬ 
matică şi logică, întrucît sînt compatibile cu 
toate observaţiile, se admite că au semnifi¬ 
caţie cu preţul de a fi tautologice. Ele nu fac 
decît să expliciteze semnificaţiile unor ter¬ 
meni, fără a ne spune nimic despre stările 
de lucruri din lume {vezi tautologie). In 
schimb, orice propoziţie netautologică, dacă 
e în principiu neverificabilă prin observaţii, 
este ipso facto lipsită de semnificaţie. Acest 
principiu al verificabilităţii stă la baza actu¬ 
lui pozitivist-logic împotriva teologiei şi 
metafizicii; propoziţiile caracteristice ale 
acestora (despre creaţia lumii, natura rea¬ 
lităţii în ansamblu etc.) fiind astfel neveri¬ 
ficabile, nu sînt nici adevărate, nici false, ci 
pur şi simplu lipsite de sens. Prin urmare, la 
fel de fără rost sînt şi toate argumentele 
construite pro sau împotriva lor. (Pseu- 
do-)propoziţiilor metafizicii, aidoma celor 
ale eticii sau esteticii, li se poate concede în 
cel mai bun caz funcţia de expresii ale unor 
atitudini emoţionale, de sloganuri sau ex¬ 
clamaţii, nicidecum de enunţuri factuale. 
De acum, sarcina filozofilor este, în esenţă, 
nu de a elabora doctrine filozofice, ci de a 
elucida semnificaţii sau de a atrage atenţia 
asupra lipsei de semnificaţie — aceasta din 
urmă mai cu seamă în operele predeceso¬ 
rilor lor. 

Numai că statutul principiului verificabi¬ 
lităţii era el însuşi suspect. (Este el fie tau¬ 
tologic, fie empiric verificabil?) Şi s-au pus 
probleme serioase în legătură cu modul în 
care ar trebui formulat spre a exclude meta¬ 
fizica fără a exclude în acelaşi timp lucruri 
cum sînt propoziţiile istorice sau genera¬ 
lizările ştiinţifice. (Nici una dintre acestea 
nu poate fi verificată concludent prin ob¬ 
servaţie.) Astfel de dificultăţi au făcut ca 
filozofi cu concepţii empiriste în sens larg 
să se îndepărteze de pozitivismul logic că¬ 
tre forme mai flexibile şi mai puţin dogma¬ 
tice ale analizei lingvistice şi conceptuale. 
Pozitivismul logic a avut totuşi cel puţin 
meritul de a fi îndreptat cu acuitate atenţia 
asupra problemelor privitoare la semnifica¬ 
ţie care se cer soluţionate înainte de a putea 
fi puse cu folos întrebări privitoare la ade¬ 
văr şi falsitate. Vezi şi Comte; verificare. 


praedicabilia. Termen latin pentru *predi- 
cabile. 

praedicamenta. Termen latin pentru *pre- 
dicamente. Vezi categorii. 

pragmatică. Unul dintre cele trei compar¬ 
timente tradiţionale ale *semioticii. Prag¬ 
matica studiază scopurile, efectele şi impli¬ 
caţiile utilizării efective a unei construcţii 
lingvistice semnificative de către un vor¬ 
bitor. Vezi şi act de vorbire. 

pragmaticism. Termen creat de C. S. 
*Peirce în 1905 spre a desemna varianta sa 
particulară de ^pragmatism, după ce alţi 
filozofi îşi însuşiseră acest din urmă termen 
şi îi lărgiseră cuprinsul. 

pragmatism. Denumire a unei teorii de¬ 
spre semnificaţie, transformată pentru pri¬ 
ma dată în termen filozofic în 1878 de către 
C. S. *Peirce. „Să se determine ce efecte 
care ar putea avea o relevanţă practică ra¬ 
ţional imaginabilă socotim că are obiectul 
conceptului nostru. Atunci conceptul pe 
care-1 avem despre aceste efecte este între¬ 
gul concept pe care-1 avem despre obiect“. 
Termenul a fost curînd preluat de William 
*James, F. C. S. *Schiller şi John *Dewey, 
care au făcut din pragmatism, fiecare în 
felul său, o teorie a adevărului. Astfel, în 
cartea sa Pragmatism, James spunea: „Idei¬ 
le devin adevărate exact în măsura în care 
ne ajută să stabilim relaţii satisfăcătoare cu 
alte părţi ale experienţei noastre.** Peirce a 
reacţionat creînd substitutul „pragmati¬ 
cism**, cuvînt prea urît pentru a exista riscul 
de a fi preluat de alţii. *Russell a atacat no¬ 
ţiunea pragmatistă de adevăr ca fiind ob¬ 
scurantistă. Vezi şi instrumentalism. 

precogniţie. Termen din *parapsihologie 
care în prezent desemnează îndeosebi acel 
gen de ^percepţie extrasenzorială (PES) în 
care anumite anticipări, vise, presimţiri etc. 
preced împlinirea lor. Una dintre probleme¬ 
le filozofice pe care le ridică astfel de feno¬ 
mene constă în aceea că ele sînt privite ca 
fiind, sau ca garantînd, ele însele, o preştiin- 
ţă; ceea ce e considerat a face inevitabile 
evenimentele viitoare sau a arăta că acestea 
trebuie să fi fost dintotdeauna {vezi liber- 
arbitru şi determinism; inevitabilitate; pre- 

destinare; bătălia navală). Cealaltă proble¬ 
mă filozofică este că PES este deseori inter¬ 
pretată ca o mărturie a cauzării retroactive: 
pesemne pentru că e gîndită după modelul 
percepţiei, „împlinirea** este considerată a 
fi o condiţie cauzal necesară a „anticipării** 
(vezi teoria cauzală a percepţiei). C. D. 
*Broad şi alţii au argumentat că potrivit 
acestei definiţii conceptul devine în mod 
inevitabil incoerent: cauzele îşi produc 
efectele respective, or, ceea ce s-a petrecut 
deja nu poate fi ulterior nici produs, nici 
împiedicat să se producă. 

predestinare. Doctrina potrivit căreia tot 
ce se întîmplă, inclusiv toate opţiunile pe 
care le fac oamenii, a fost dinainte stabilit 
de Dumnezeu: „In prima zi a creaţiei s-a 
scris ceea ce în ultima zi a socotelilor va fi 
citit.** Vezi creaţie; liber-arbitru şi determi¬ 
nism; inevitabilitate; predictibilitate; teism. 

predicabile (sau praedicabilia). O teorie 
confuză şi generatoare de confuzii despre 
felurile de lucruri ce pot fi predicate despre 
subiecte. îşi are originea la Aristotel şi a 
ocupat un loc important în preocupările 
scolasticilor. Aristotel distingea patru pre¬ 
dicabile: 1) definiţia sau esenţa; 2) proprie¬ 
tăţile care, nefiind esenţiale, aparţin totuşi 
numai subiectului respectiv; 3) genul; şi 4) 
accidentele — care pot să aparţină sau să nu 
aparţină subiectului. De exemplu, cercul e 
1) o curbă plană avînd toate punctele echi¬ 
distante faţă de un punct dat; 2) astfel încît 
unghiul din segmentul ce subtinde un dia¬ 
metru este un unghi drept; 3) o curbă plană; 
şi 4) ceva ce poate avea diametrul de cinci 
centimetri. Doctrina tradiţională o datorăm 
nu lui Aristotel, ci lui Porphyrios, care enu- 
meră cinci predicabile — genul, specia, di¬ 
ferenţa, propriul şi accidentul, subiectul 
avut în vedere fiind un individ ca individ şi 
nu ca un individ de un fel particular. 

predicamente. Sinonim ieşit din uz pentru 
„categorii** în sensul aristotelic al cuvîntu- 
lui. Vezi categorii. 

predicat. 1. (în logica scolastică şi aristo¬ 
telică) *Termenul ce figurează în poziţia de 
predicat într-o propoziţie de predicţie; de 
exemplul, „om** în „Socrate e om**. Este 
ceea ce se afirmă sau se neagă despre su¬ 


biect. Un acelaşi termen poate fi predicat al 
unei propoziţii şi subiect al alteia; de exem¬ 
plu, „om** este subiect în „Omul e un ani¬ 
mal**. 2. (în calculul sau logica predicate¬ 
lor) Expresie care, cînd este ataşată unui 
termen singular, dă naştere unei propoziţii 
indicative ce exprimă o Propoziţie despre 
obiectul denotat de respectivul termen sin¬ 
gular. De exemplu, „... e înalt** în „Horia e 
înalt**. Uneori termenul „predicat** este re- 
strîns la expresii ce, pentru a da naştere 
unei propoziţii, necesită exact un termen 
singular. în acet caz, „predicat** stă în con¬ 
trast cu ,^xpresie relaţional^'. Deseori 
însă utilizarea cuvîntului „predicat** este 
extinsă, aplicîndu-se oricărei expresii ce se 
poate obţine omiţînd unul sau mai mulţi 
termeni singulari dintr-o propoziţie, în care 
caz se face distincţie între predicate mona- 
dice, sau cu un loc, şi poliadice, sau cu mai 
multe locuri. De exemplu, eliminînd „Cain** 
şi „Abel** din „Cain l-a ucis pe Abel** ră- 
mînem cu predicatul diadic „... l-a ucis 
pe ...**. Predicatele sînt, aşadar, expresii cu 
lacune prin a căror umplere cu termeni sin¬ 
gulari se formează propoziţii indicative; de 
exemplu, „Papa e înalt** şi „Brutus l-a ucis 
pe Cezar**. Din acest motiv, predicatele mai 
sînt uneori numxiQ funcţii prepoziţionale — 
funcţii de la termeni singulari la propoziţii 
(vezi funcţie). în simbolizarea predicatelor, 
lacunele se marchează cu variabile 
..., punînd cîte o variabilă distinctă pentru 
fiecare lacună creată prin eliminarea unui 
termen distinct; cuvintele „e înalt**, „l-a 
ucis pe** etc. se reprezintă prin majuscule, 
de exemplu prin ,/*, respectiv „U*‘. Atunci, 
„... este înalt** se reprezintă simbolic prin 
Ix. iar „... l-a ucis pe ...**, prin Uxy. Dacă h 
e o prescurtare pentru „Horia**, propoziţia 
formată umplînd cu „Horia** lacuna din „... 
este înalt**, se va reprezenta prin Ih. 

predicativ. Vezi atributiv. 

predicaţie. Atribuirea unei *proprietăţi unui 
subiect. 

predictibilitate. Capacitatea de a fi prezis. 
Cuvîntul trebuie luat cu acest sens exact, 
deosebit atît de *predestinare, cît şi de de¬ 
terminism (vezi liber-arbitru şi determi¬ 
nism). Evenimentele viitoare şi în particu- 

Iar acţiunile umane viitoare ar putea fi în 
practică predictibile fără ca pentru asta să 
trebuiască să admitem că producerea lor 
este garantată de Creator sau că există sufi¬ 
ciente cauze fizice antecedente care să le 
facă inevitabile. 

prejudecată. Orice credinţă, indiferent da¬ 
că e corectă sau nu, împărtăşită fără o exa¬ 
minare adecvată a temeiurilor ei, sau în dis¬ 
preţul acestora. Trebuie să se facă distincţie 
între această accepţiune a cuvîntului şi cea 
peiorativă, prin care sînt desemnate toate 
convingerile împărtăşite ferm eronate sau 
preluate de alţii. Judecătorii, atunci cînd le 
cer juraţilor să examineze cu atenţie şi fără 
prejudecăţi materialele prezentate instanţei, 
nu le cer prin asta să refuze a da verdicte de 
a căror justeţe sînt ferm convinşi. 

premisă, in orice raţionament, unul dintre 
enunţurile din care este dedus un alt enunţ 
(concluzia) sau în raport cu care concluzia 
e prezentată drept o consecinţă. Aceste 
enunţuri, din care se pretinde că decurge 
concluzia, constituie supoziţiile pe care 
concluzia se sprijină. 

premisă majoră. într-un *silogism catego¬ 
ric, premisa care cuprinde *termenul major. 

premisă minoră. într-un *silogism catego¬ 
ric, premisa care cuprinde *termenul minor. 

prescriptivism. Concepţie potrivit căreia 
funcţia primordială a judecăţii morale con¬ 
stă în a prescrie linii de acţiune. R. M. 
*Hare, care a construit termenul, consideră 
că dacă un enunţ e prescriptiv, atunci a) ori¬ 
cine îl acceptă sincer şi are posibilitatea de 
a acţiona în conformitate cu el, va acţiona 
aşa, şi b) el nu poate decurge logic dintr-un 
enunţ pur descriptiv. Compară descripti¬ 
vism. 

presocratici. Toţi gînditorii greci dinaintea 
lui *Socrate care au făcut speculaţii despre 
Natură în ansamblu. De la ei nu ni s-a păs¬ 
trat nici o scriere completă, astfel îneît sîn- 
tem nevoiţi să le reconstituim ideile pe bază 
de fragmente reproduse sau de alte referinţe 
din autori de mai tîrziu. O bună parte din 
materialul rămas de la presocratici nu este 
filozofic într-un sens cît de cît strict al cu¬ 
vîntului. *Parmenide însă a fost în mod ne¬ 


îndoielnic un filozof metafizician de sea¬ 
mă, iar paradoxurile lui *Zenon din Eleea 
{vezi paradoxurile lui Zenon) constituie o 
contribuţie perenă şi fascinantă a geniului 
filozofic. Vezi şi Alcmaeon; Anaximan- 
dros; Democrit; Diogenes din Apollonia; 
Empedocle; Eurytos; Heraclit; Leucip; Me¬ 
ii ssos; metafizică; Philolaos; Pitagora; Tha- 
les; Xenofan. 

presupoziţie. Asumpţie ce implică fie un 
adevăr necesar, fie unul contingent. Dacă p 
este logic presupus de atunci e un adevăr 
necesar că a nega p şi concomitent a aserta 
^ ar fi o contradicţie. 

prezent specios. Cel mai mic interval tem¬ 
poral astfel îneît două modificări din expe¬ 
rienţă separate de acel interval pot totuşi 
să-i pară subiectului co-prezente în con¬ 
ştiinţa sa. 

prezumţia stratoniciană. Teza potrivit 
căreia oricine vrea să postuleze o divinitate 
(sau vreun alt principiu iniţiator ori susţină¬ 
tor din afara *Universului şi dc dincolo de 
el) este dator să indice raţiunea suficientă 
pentru care o face. De ce existenţa şi carac¬ 
teristicile fundamentale ale Universului 
n-ar putea fi ele însele datele ultime ale 
explicaţiei? Cele *Cinci căi ale Sf *Toma 
d’Aquino au fost expuse ca întîmpinare şi, 
eventual, răsturnare a două obiecţii dintre 
care una este, în fapt, o formulare a acestei 
prezumţii. Denumirea trimite la Straton din 
Lampsacos. 

Price, Richard (1723-1791). Pastor disi¬ 
dent galez care în scrierea sa A Review of 
the Principal Questions and Difficulties in 
Morals (1758) poartă o controversă elegan¬ 
tă şi amicală cu scepticul *Hume. Această 
lucrare expune o teorie deontologică, con- 
siderînd conceptele de drept şi obligaţie ca 
fundamentale pentru etică, obiective şi nu 
proiectate de oameni, ba chiar într un anu¬ 
mit sens apriorice {vezi deontologie). Un 
discurs al dr Price i-a furnizat lui Burke 
prilejul să scrie Reflections on the Revolu- 
tion in France (1790), în timp ce din prici¬ 
na altor lucrări Price a devenit una din prin¬ 
cipalele ţinte ale Primului eseu al lui 
*Malthus. 

Price, Henry Habberley (1899-1985). Fi¬ 
lozof englez a cărui lucrare principală, Per- 
ception (1932) prezintă o teorie a cunoaşte¬ 
rii lumii exterioare. Este de acord cu *Rus- 
sell în ideea că ceea ce cunoaştem nemij¬ 
locit sînt *datele senzoriale, dar respinge 
atît teoria cauzală a *percepţiei, cît şi pe 
cea reprezentativă. Deşi adesea este taxat 
drept fenomenalist. Price respinge *feno- 
menalismul (concepţia că lucrările materia¬ 
le nu sînt decît date senzoriale sau posibili¬ 
tăţi de date senzoriale), susţinînd că lucru¬ 
rile materiale au puteri cauzale dincolo de 
capacităţile lor de a cauza în noi impresii 
senzoriale. 

Primul Motor (sau Mişcător). Originea, 
ea însăşi nemişcată, a tuturor mişcărilor din 
*Univers. Ideea a fost introdusă de Aristo- 
tel şi dezvoltată de filozofi-teologi din toate 
cele trei mari tradiţii ale teismului mozaic 
— iudaismul, creştinismul şi islamul. Ea îi 
serveşte Sf. *Toma d’Aquino drept prima 
şi, după cum credea el, cea mai evidentă 
dintre cele * Cinci căi. Premisa de la care se 
pleacă este că în univers există mişcare, în- 
tr-un sens mai larg decît sensul obişnuit pe 
care-1 dăm azi acestui cuvînt. Prin urmare, 
argumentează Sf Toma, „tot ce se află în 
mişcare este mişcat de altceva. Dar asta nu 
poate merge la nesfîrşit, pentru că altmin¬ 
teri n-ar exista un Prim mişcător şi, drept 
urmare, nici un fel de alt mişcător, deoarece 
mişcătorii secunzi nu se mişcă decît atunci 
cînd sînt puşi în mişcare de un Prim mişcă¬ 
tor, întocmai cum un baston nu mişcă nimic 
decît atiinci cînd e mişcat el de o mînă. Şi 
aşa ajungem în chip necesar la un Prim 
Motor care nu este mişcat de nimic; iar pe 
acesta toţi oamenii îl gîndesc ca fiind Dum- 
nezeu“. 

Pentru a înţelege acest raţionament, deşi 
nu neapărat şi pentru a-1 accepta, două ele¬ 
mente se cer mai ales avute în vedere. Intîi, 
că aici, ca şi aiurea în cele Cinci Căi, sco¬ 
pul este de a dovedi nu iniţierea de către un 
Creator, „la început“, ci existenţa continuă 
a acelui Creator în calitate de cauză susţină¬ 
toare a universului (vezi creaţie). In al doi¬ 
lea rînd, că Sf. Toma preia aici ca pe ceva 
de la sine înţeles unul dintre principiile fun¬ 
damentale ale fizicii aristotelice. Aristotel 


şi discipolii săi cereau explicaţii nu numai 
pentru iniţierea oricărei schimbări, ci şi 
pentru continuarea ei; pe cînd Prima lege 
newtoniană a mişcării spune că un corp, 
dacă asupra lui nu acţionează forţe din 
afară, îşi va păstra starea de repaus sau de 
mişcare rectilinie uniformă. Toma d’Aqui¬ 
no vedea, aşadar, mişcarea nu ca fiind in¬ 
trinsecă universului, ci imprimată acestuia 
şi întreţinută de o Forţă exterioară. Felul 
cum şi-a ales exemplul e semnificativ: dacă 
un om îşi agită bastonul, acesta va înceta să 
se mişte cînd omul va înceta să-l agite, pe 
cînd o săgeată lansată dintr-un arc îşi con¬ 
tinuă mişcarea pînă la ţintă după ce arcaşul 
şi-a terminat actul. (Aristotelicienii s-au 
căznit să explice acest al doilea tip de fe¬ 
nomene apelînd la nişte ipotetice presiuni 
exercitate în continuare în şi din aerul în¬ 
conjurător.) 

Din momentul în care, în secolul al 
XV-lea, aceste idei aristotelice au început 
pentm prima dată să fie serios contestate, 
spirite departevăzătoare din ambele tabere 
aflate în dispută şi-au dat seama că aban¬ 
donarea lor avea să încurajeze repudierea 
ideii teiste a unui Creator şi a unei cauze 
susţinătoare, în favoarea ideii deiste că uni¬ 
versul este montat „la început“ şi lăsat apoi 
să funcţioneze singur „asemeni unui cea- 
somic“. Vezi şi deism; Cauză Primă; eroa¬ 
rea comutării cu autorilor. 

principiul cercului vicios. Explicaţie a 
anumitor paradoxuri logice discutate în 
teoria tipurilor a lui Russell. Ori de cîte ori 
se presupune că o „colecţie de obiecte poa¬ 
te să conţină membri a căror definire nu 
este posibilă decît cu ajutorul colecţiei ca 
întreg“, se naşte un cerc vicios. De exem¬ 
plu, cînd folosim conceptul de clase dc 
obiecte, nu putem — fără a ajunge la rezul¬ 
tate paradoxale — să trecem la conceptul 
de ordin mai înalt al claselor ce sînt formate 
ele însele din diferite clase de obiecte (vezi 
tipuri, teoria t.). 

principiul celui mai mic număr. Princi¬ 
piul că dacă o proprietate sau condiţie este 
valabilă pentru cel puţin un număr, atunci 
există un cel mai mic număr care satisface 
respectiva condiţie. Acest principiu este 

echivalent celui al inducţiei complete. Vezi 
inducţie. 

principiul fericirii maxime {sau princi¬ 
piul utilităţii). Teza de bază a "‘utilitaris¬ 
mului, potrivit căreia binele suprem îl con¬ 
stituie cea mai mare fericire a celui mai 
mare număr de oameni. Fericirea este con¬ 
cepută drept maximizarea plăcerii şi mini¬ 
mizarea durerii; se susţine că numai în lu¬ 
mina acestui program au sens şi aplicaţie 
concepte ca „bine“, „datorie** şi „drept**. 

principiul de incertitudine. Lege a fizicii, 
enunţată pentru prima dată în 1927 de către 
Wemer Heisenberg (1901-1976), şi care a 
afectat profund teoria cuantică {vezi meca¬ 
nica cuantică) şi teoria *cauzării. Potrivit 
acestei legi, poziţia şi impulsul unei parti¬ 
cule nu pot fi cunoscute ambele fără incer¬ 
titudine deoarece procesul de determinare a 
oricăreia din ele o afectează în mod necesar 
pe cealaltă. Dacă este incertitudinea po¬ 
ziţiei iar cea a impulsului, atunci A^ A^ 
= h/^K , unde h este constanta lui Planck. 

Valoarea lui h fiind foarte mică, efectul 
se manifestă doar la scara subatomică; la 
nivelul macroobiectelor, formate din mili¬ 
oane de atomi, statistica numerelor mari 
maschează incertitudinile. în cazul unui 
electron însă, care se deplasează cu o viteză 
cunoscută, poziţia sa la un anumit moment 
poate fi exprimată doar ca o probabilitate. 
Aceasta implică o incertitudine atît în pri¬ 
vinţa identităţii sale cît şi a viitorului său. 
Cum ar putea fi deosebite două observaţii 
consecutive ale aceleiaşi particule de ob¬ 
servaţiile a două particule diferite? Dacă o 
particulă nu poate fi identificată fără incer¬ 
titudine, cum am putea spune ce se va pe¬ 
trece cu ea în viitor? Iar dacă identitatea şi 
viitorul stau sub semnul îndoielii, cum pu¬ 
tem şti dacă rămîne valabilă legea cauzei şi 
efectului? 

principiul maximin. Vezi teoria deciziei. 

principium individuationis. Expresie lati¬ 
nă însemnînd „principiul *individuaţiei**. 

privaţie. Credinţa că răul e esenţialmente 
negativ, constînd în lipsa sau absenţa bine¬ 
lui {privatio boni). Această doctrină, folosi¬ 
tă uneori pentru a uşura pentru teişti proble¬ 


ma răului, se inspiră finalmente din con¬ 
cepţia platoniciană despre Forma sau Ideea 
Binelui care este totodată Forma Realului 
{vezi Platon). 

probabilism. 1. Doctrină, asociată îndeo¬ 
sebi cu scepticismul, potrivit căreia nu pu¬ 
tem avea nici un fel de cunoştinţe sigure; ca 
atare, opiniile şi acţiunile trebuie să se călă¬ 
uzească după probabilităţi. 2. în etică şi în¬ 
deosebi în *cazuistica romano-catolică, 
practica de a urma sfatul unei anume auto¬ 
rităţi respectate, în situaţii unde nu există o 
linie de acţiune evident corectă iar autorită¬ 
ţile sînt în conflict reciproc. 

problema continuumului. Problema cîte 
submulţimi de *numere naturale există; 
sau, echivalent, cîte numere reale, adică 
puncte pe un continuum, există. *Cantor a 
arătat că se pot deosebi mulţimi infinite de 
mărimi diferite, prin încercări de a pune în 
corespondenţă elementele lor. Acceptînd 
* axioma alegerii, mărimile (numite de obi¬ 
cei cardinalităţi) ale mulţimilor pot fi ordo¬ 
nate liniar, astfel încît fiecare cardinal să 
aibă un succesor imediat. Cantor a demon¬ 
strat că mulţimea putere a lui X (adică a 
mulţimii submulţimilor lui X) este de cardi¬ 
nalitate mai mare decît cea a mulţimii X. 
Or, mulţimea numerelor reale are aceeaşi 
cardinalitate ca mulţimea putere a numere¬ 
lor naturale. Aşadar, continuumul sau mul¬ 
ţimea numerelor reale este de cardinalitate 
mai mare decît mulţimea numerelor natu¬ 
rale (cea mai mică mulţime infinită). Ipote¬ 
za conform căreia cardinalul continuumu¬ 
lui este succesorul imediat, în ordinea linia¬ 
ră, al cardinalului numerelor naturale este 
cunoscută drept ipoteza continuumului. 
*G6del a arătat că ea este consistentă cu 
restul teoriei mulţimilor, iar Paul Cohen, că 
este complet independentă de rest. 

problema spirit-corp. Problema filozofică 
privind relaţia dintre spirit şi corp şi modul 
de a deosebi între proprietăţile, funcţiile şi 
evenimentele ce trebuie socotite mentale şi 
cele ce trebuie socotite fizice. Această pro¬ 
blemă este de importanţă centrală atît pen¬ 
tru filozofia spiritului, cît şi pentru filozofia 
psihologiei. 



problematic 

Lui *Descartes i se datoresc atît locul 
proeminent pe care această problemă îl 
ocupă în filozofia modernă, cît şi modurile 
curente în care este pusă. îndoiala sistema¬ 
tică l-a făcut să conchidă că singura certitu¬ 
dine de neclintit este propria lui *conştiinţă 
nemijlocită a unei *substanţe necorporale. 
Esenţa acestei substanţe este gîndirea, prin 
gîndire înţelegînd totalitatea modurilor con¬ 
ştiinţei de sine (şi nimic altceva). Alături de 
această substanţă gînditoare, Descartes re¬ 
cunoştea şi substanţe materiale. Astfel se 
naşte problema relaţiilor sau a absenţei re¬ 
laţiilor dintre conştiinţă şi materie. Des¬ 
cartes, deşi înclina să creadă că cele două 
feluri de substanţă sînt prea diferite între 
ele pentru a putea să afecteze una pe cea¬ 
laltă, a îmbrăţişat totuşi ideea că între ele se 
produc acţiuni cauzale în ambele sensuri, şi 
anume în glanda pineală din creier (vezi 
fantoma din maşină). 

Insatisfacţia faţă de această soluţie a dus 
curînd la teorii alternative. De exemplu, 
*Malebranche a sugerat *ocazionalismul 
(potrivit căruia Dumnezeu e singurul agent 
cauzal al corelaţiilor sistematice dintre spi¬ 
rit şi corp, în timp ce fiecare element din 
fiecare pereche este doar ocazia, nu cauza 
celuilalt). O altă teorie a fost *epifenome- 
nalismul (potrivit căruia evenimentele 
mentale sînt exclusiv efecte, niciodată cau¬ 
ze ale schimbărilor fizice din corp). Oca- 
zionalismul în forma lui religioasă poate 
privi corelaţiile necauzale dintre fizic şi 
mental ca implicînd o „armonie prestabi- 
lită“ de divinitate (vezi Leibniz). *Paralelis- 
mul psiho-fizic recunoaşte şi el asemenea 
corelaţii necauzale şi neagă interacţiunea, 
dar evită speculaţia teologică. O foarte su¬ 
gestivă ilustrare a epifenomenalismului 
este analogia cu fosforescenţa de deasupra 
apei sau cu „haloul din jurul sfinţilor“ (C. J. 
*Ducasse). *Spinoza a susţinut că mentalul 
şi fizicul nu sînt deloc două aspecte ale ace¬ 
leiaşi realităţi subiacente, care este Dum¬ 
nezeu sau Natura; pe cînd în zilele noastre 
P. F. *Strawson susţine că fundamental e 
conceptul de persoană, căruia i se aplică în 
mod corect atît predicate mentale, cît şi 
predicate fizice. 

*Berkeley şi alţi idealişti au susţinut că 
în realitate nu există acţiune cauzală în nici 

unul din cele două sensuri, pentru simplul 
motiv că nu există materie (vezi idealism). 
Behavioriştii metafizicieni (vezi behavio- 
rism) au ajuns la aceeaşi concluzie venind 
din direcţia opusă; pentru ei conştiinţa e un 
pseudoconcept. în cadrul altor teorii monis¬ 
te (dar de fapt întotdeauna idealiste), spiri¬ 
tul şi corpul sînt prezentate drept colecţii 
complexe, dar diferit construite din entităţi 
de acelaşi fel: aceste entităţi fiind idei, per¬ 
cepţii sau *date senzoriale (vezi monism), 
în vremea din urmă s-au afirmat susţinători 
energici ai unei *teorii a identităţii, potrivit 
căreia a fi într-o anumită stare de conştiinţă 
şi a fi într-o stare fizică corespunzătoare în¬ 
seamnă unul şi acelaşi lucru: întocmai ca 
— în exemplul predilect — Luceafărul de 
dimineaţă şi Luceafărul de seară. 

Prin prisma criteriului cartezian al men¬ 
talului, este autocontradictoriu să se vor¬ 
bească de procese mentale inconştiente. în 
secolul nostru însă, Freud şi alţi psihologi 
au introdus un criteriu alternativ sau supli¬ 
mentar, finalitatea. O mai recentă lucrare 
clasică de filozofie cum este The Concept 
of Mind a lui Ryle preferă să conteste ca¬ 
drul cartezian decît să încerce un răspuns la 
întrebările pe care acesta le ridică (vezi 
Ryle). Dar tentativa lui Ryle în direcţia 
unui behaviorism analitic nu izbuteşte, şi 
nici nu pretinde a izbuti, să reducă întreaga 
conştiinţă la comportament. Încît, deşi 
mentalul nu mai este identificat cu conşti¬ 
entul, vechea problemă a relaţiei dintre 
aceasta şi materie rămîne. 

problematic. Termen din logica aristoteli¬ 
că folosit pentru a indica *modul sau moda¬ 
litatea unei judecăţi. O judecată este pro¬ 
blematică dacă asertează că ceva este posi¬ 
bil, de exemplu „E posibil să plouă“. 

procedeul diagonal. Metoda prin care 
*Cantor a demonstrat că există mulţimi in¬ 
finite ce nu pot fi numărate. Numerele reale, 
spre deosebire de cele raţionale, formează o 
asemenea mulţime nenumărabilă, adică nu 
pot fi puse într-o corespondenţă biunivocă 
cu numerele naturale (vezi enumerabil; nu¬ 
măr). Orice număr real poate fi exprimat 
sub formă de fracţie cu reprezentare zeci¬ 
mală infinită. Să presupunem că mulţimea 
numerelor reale este numărabilă. Atunci 

Propoziţie 


putem întocmi o listă a tuturor numerelor 
reale, utilizînd o funcţie / care pune în co¬ 
respondenţă primul număr real, cu 0, pe 
cel de-al doilea, rj, cu 1 ş.a.m.d. (In sim- 
boluri,yţ0) = /-Q,/1) = r,,..., /(«) = ) Can- 
tor a arătat că o asemenea listă nu poate fi 
întocmită, deoarece oricînd putem construi 
prin procedeul diagonal un număr real c 
care nu figurează în listă. Şi anume: dacă 
are cifra 1 pe primul loc zecimal, scriem 2 
pe primul loc zecimal al lui c; în caz con¬ 
trar, scriem 1. Dacă are cifra 1 pe locul al 
doilea, scriem 2 pe locul al doilea din c; 
în caz contrar scriem 1. Astfel, dacă (de 
exemplu) 

r(, = 6,8181... 

/•, = 0,1454... 
r2 = 5,1367... 
r3= 1,0213... 

atunci 

c= 1,212... 

şi continuînd aşa, putem fi siguri că vom 
construi un număr diferit de oricare număr 
din listă — el va fi diferit de primul în 
primul loc zecimal, de al doilea în al doilea 
loc... etc. (Adică, nu există nici un/'^^ astfel 
încît c = pentru că a /i-a zecimală a lui 
va fi diferită de a n-a zecimală a lui c.) 
Aşadar, nu există nici un număr natural n 
astfel încît f{n) = c. Cu alte cuvinte, nu 
există o corespondenţă biunivocă între nu¬ 
merele naturale şi mulţimea numerelor 
reale; numerele reale formează o mulţime 
nenumărabilă. 

procedeu efectiv. Procedeu (de rezolvare a 
unei probleme, de aflare a răspunsului la o 
întrebare etc.) care constă dintr-un număr 
finit de paşi ce duc la obţinerea răspunsului 
(la problemă, întrebare etc.). Să luăm, de 
exemplu, întrebarea „Este p un număr 
prim?“ Procedeul efectiv constă în a îm¬ 
părţi pe p cu fiecare număr întreg mai mare 
decît 1 şi mai mic decît p-\. Dacă nici una 
dintre aceste împărţiri nu lasă rest, numărul 
nu e prim; altfel, este prim. Vezi algoritm. 

proces stocastic. Proces care se dezvoltă 
probabilistic, adică ale cărui faze sînt deter¬ 
minate de valorile a una sau mai multe va¬ 
riabile aleatorii (vezi aleatoriu, caracter). 
Exemplul clasic este variaţia lungimii unei 


cozi (de aşteptare), unde există o probabili¬ 
tate de sosiri sau de plecări într-un interval 
de timp dat. 

Proclos (c. 410-485 p.Chr.). Filozof neo¬ 
platonician păgîn, şeful *Academiei din 
Atena (vezi neoplatonism). A scris Teolo¬ 
gia platoniciană, mai concisele Elemente de 
teologie, comentarii la dialogurile platoni¬ 
ciene Timaios, Republica, Parmenide, Alci- 
biade I şi Cratylos, precum şi felurite lu¬ 
crări ştiinţifice şi literare. Ultimul mare sin¬ 
tetizator al filozofiei antice greceşti, Pro¬ 
clos a exercitat, în mare parte prin *Dio- 
nisie pseudo-Areopagitul, o influenţă con¬ 
siderabilă asupra gîndirii medievale şi, mai 
mult încă, asupra celei renascentiste. 

Propoziţie. în vocabularul filozofic, se în¬ 
ţelege prin Propoziţie tot ceea ce poate fi 
asertat, negat, contestat, susţinut, admis, 
postulat, implicat sau presupus. Cu alte cu¬ 
vinte, ceea ce se exprimă printr-o propozi¬ 
ţie la indicativ tipică. O aceeaşi Propoziţie 
poate fi exprimată prin propoziţii diferite 
din aceeaşi limbă sau din limbi diferite; de 
exemplu, „Eu te iubesc“, „Tu eşti iubit de 
mine“, şi „I Iove you“ exprimă o aceeaşi 
Propoziţie. Propoziţia că lucrurile stau în 
cutare şi cutare fel se simbolizează prin 
„Propoziţia p"" sau simplu prin iar ra¬ 
ţionamentul că dacă atît aceasta cît şi aceea, 
atunci cutare alta, se prescurtează în mod 
corespunzător prin „Dacă atît p cît şi q, 
atunci Termenul de „Propoziţie**, cu 
rezonanţa lui mai impersonală şi logică, a 
înlocuit cu totul termenul mai puţin perso¬ 
nal şi mai psihologic de ,judecată**. 

Pornind de la accepţiunea explicată, unii 
logicieni exprimă nedumeriri privitoare la 
statutul ontologic al Propoziţiilor şi preferă 
să vorbească numai despre propoziţii, rela- 
tivizînd astfel relaţiile logice la un limbaj 
dat. Conform acestei poziţii, simbolurile 
„/?**, „^*‘, „r** etc. care figurează în formu¬ 
lele logice sînt folosite ca abrevieri de 
propoziţii, nu de Propoziţii. Alţi autori au 
emis ideea că anumite susţineri avînd ace¬ 
eaşi *formă gramaticală nu sînt cu adevărat 
Propoziţii din punct de vedere logic. în par¬ 
ticular, a fost formulată ideea că enunţările 
prin care se spune că ceva este rău şi nu tre¬ 
buie făcut, deşi sînt din punct de vedere 

gramatical indicative, din punct de vedere 
logic sînt imperative sau chiar exclamative 
şi deci nu exprimă cu adevărat Propoziţii. 
Vezi şi imperativ. 

propoziţie atomică (sau atomară). Propo¬ 
ziţie ce nu cuprinde nici un *operator logic, 
fiind aşadar simplă din punct de vedere 
logic. 

propoziţie Ramsey. Propoziţia generată, 
după ce toate propoziţiile unei teorii ştiinţi¬ 
fice au fost puse în conjuncţie, prin înlocui¬ 
rea termenilor teoretici cu variabile şi prin 
cuantificarea existenţială a ceea ce a rezul¬ 
tat (vezi cuantor). Exprimîndu-ne simplu, 
propoziţia astfel obţinută reproduce struc¬ 
tura teoriei şi consecinţele ei empirice, dar 
înlătură impresia că avem de-a face cu 
obiecte şi proprietăţi teoretice înţelese. 

propoziţie de reducţie (în engleză, reduc- 
tion sentence). Instrument introdus de 
*Camap pentru rezolvarea problemei ter¬ 
menilor ştiinţifici care nu se pretează la de¬ 
finiţii explicite, cum sînt termenii ce deno- 
tează proprietăţi dispoziţionale. Termenul 
„solubil (în apă)“, de pildă, ar putea fi de¬ 
finit astfel: „O substanţă este solubilă dacă 
şi numai dacă, în caz că e pusă în apă, se di- 
zolvă“ (în simboluri (^x)(Sx <-> (Ax Dx)), 
unde Sx înseamnă „x e solubil(ă)“. Ax 
înseamnă „x e pus(ă) în apă“, iar Dx, ,^x se 
dizolvă“). Dacă însă condiţionalul din Ax 
—> Dx este luat în sensul logic de implicaţie 
materială (vezi implicaţie şi consecinţă lo¬ 
gică), componenta Ax —> Dx va fi adevărată 
dacă antecedentul ei e fals, adică dacă sub¬ 
stanţa respectivă nu e pusă în apă. în con¬ 
secinţă, întreaga propoziţie va fi adevărată 
despre o substanţă ce nu e niciodată pusă în 
apă (adică, potrivit acestei definiţii, va fi 
considerată solubilă orice substanţă care nu 
e niciodată pusă în apă). Camap a propus 
de aceea, în locul definibilităţii, o reducţie 
a sensului unor asemenea termeni. Astfel, 
sensul lui „solubil (în apă)“ ar urma să fie 
redat de propoziţia de reducţie „Dacă o 
substanţă e pusă în apă, atunci ea e solubilă 
dacă şi numai dacă se dizolvă“ (în simbo¬ 
luri: (Vx) (Ax -> 5x Dx)). Prin aceasta 
nu este explicit definit termenul „solubil (în 
apă)“; problema pe care o crea definiţia 


este evitată prin specificarea condiţiilor în 
care un lucru este fie solubil, fie insolubil. 

propoziţii. Vezi enunţuri şi propoziţii. 

proprietate. 1. Caracteristică. Aplicabili¬ 
tatea termenului este uneori limitată în 
două moduri: a) cu referire la *indiscema- 
bilitatea identicilor, şi b) cu referire la ca¬ 
racteristicile nerelaţionale. Pentru a înţele¬ 
ge punctul (a), să privim prin contrast 
„aparţinînd familiei piciorul-cocoşului“, 
care este adevărată despre (una şi aceeaşi 
floare) aquilogia sau căldăruşa, cu „desem¬ 
nată aici printr-o denumire folosită şi pen¬ 
tru unele recipiente metalice“ (care dă o 
propoziţie adevărată numai dacă floarea e 
numită „căldăruşă“). Cea de-a doua nu este, 
aşadar, o proprietate în acest sens restrîns. 
Rostul lui (b) este că uneori caracteristicile 
relaţionale sînt excluse; de exemplu, „a fi 
mai înalt“ nu e socotită a fi o proprietate, pe 
cînd „a fi verde“ este. Vezi şi proprium. 2. 
Tot ce poate fi socotit sau revendicat ca 
aparţinînd cuiva, inclusiv bunuri imateriale 
cum este dreptul de autor. Proprietatea in¬ 
clude dreptul de a „înstrăina“ sau dispune 
de bunul în cauză, dar nu neapărat de a-1 
folosi fără nici o restricţie, de exemplu în 
cazul unei arme. Ce este proprietatea şi a 
cui este sînt chestiuni de drept şi în cele din 
urmă, pesemne, de morală, nu de fapt natu¬ 
ral brut. 

Părinţii Bisericii, căutînd originea şi Jus¬ 
tificarea proprietăţii, au formulat ideea că 
ea a fost instituită după Cădere drept urma¬ 
re a păcatului lăcomiei. *Locke a susţinut 
că oamenii au un drept natural la proprieta¬ 
te. *Hume justifica drepturile de proprieta¬ 
te prin prisma utilităţii şi armoniei sociale, 
în secolul al XlX-lea, socialistul francez 
Pierre Joseph Proudhon (1809-1865) a lan¬ 
sat faimoasa formulă că proprietatea e un 
furt. *Marx, în parte pe baza combinării 
propriilor sale teorii economice cu tradiţio¬ 
nala „teorie a valori i-muncă“ (potrivit căre¬ 
ia se considera că oamenii au dreptul la 
produsul integral al muncii lor), a pledat în 
favoarea proprietăţii publice asupra mijloa¬ 
celor de producţie, repartiţie şi schimb şi 
pentru repartiţia, în cele din urmă, a tuturor 
bunurilor de consum după nevoi. 

psihologie, filozofia p. 


proprietate ereditară. Termen folosit în 
logica formală. Se numeşte /^-ereditară (un¬ 
de e o relaţie) orice proprietate P astfel 
încît, pentru două obiecte oarecare, b şi c 
dacă c are proprietatea P şi b stă în relaţia 
R cu c, atunci şi c are proprietatea P. De 
exemplu, dacă R reprezintă relaţia „mai 
mare cu trei decît“ proprietatea de a se 
divide fără rest cu trei este /^-ereditară în 
mulţimea numerelor, deoarece oricare ar fi 
numerele b şi c, dacă c se divide fără rest cu 
trei, iar 6 e cu trei mai mare decît c, atunci 
şi b se divide fără rest cu trei. 

proprium (cuvînt latin însemnînd posesia 
unei caracteristici). 1. (în aristotelismul 
medieval) Caracteristică particularizantă şi 
dependentă de *esenţa unei specii, dar ne- 
facînd neapărat parte din esenţa ei. Aristo- 
tel punea în contrast, într-un mod nu întru 
totul clar, proprium-ul cu *accidentul. De 
exemplu, a da din coadă este un proprium 
al cîinilor, dar definiţia esenţială a cîinelui 
nu este „animal ce dă din coadă“. 

Protagoras din Abdera (c. 485-c. 420 
a.Chr.). Unul dintre *sofiştii greci cei mai 
interesanţi din punct de vedere filozofic. 
Dialogul timpuriu al lui Platon Protagoras, 
în care se discută dacă virtutea poate fi în¬ 
văţată, redă probabil cu acurateţe punctul 
de vedere al acestui sofist în respectiva 
chestiune. în dialog Socrate e înfăţişat ca 
exprimîndu-şi admiraţia pentru înţelepciu¬ 
nea lui Protagoras; Platon, deşi e în dez¬ 
acord cu scepticismul lui Protagoras, tra¬ 
tează totdeauna cu respect argumentele 
acestuia. Cea mai celebră maximă a lui 
Protagoras, „Omul e măsura tuturor lucru- 
rilor“ (citată de Platon în Theaitetos) era 
pesemne menită să exprime implicaţiile 
relativiste şi sceptice, privitoare atît la fapte 
cît şi la norme, implicaţii pe care le expri¬ 
mă şi unele formulări similare întîlnite la 
contemporani de-ai noştri. 

protază. Vezi condiţional. 

pseudo-Dionisie Vezi Dionisie pseudo- 
Areopagitul. 

psihokinezie. sau PK. Mişcare produsă cu 
ajutorul minţii sau sufletului; termen intro¬ 
dus în *parapsihologie ca desemnare pen¬ 


tru presupusul fenomen în care o persoană 
mişcă un obiect fără a avea nici un contact 
fizic cu el. Un exemplu ar fi acela cînd prin 
simpla voinţă a unei persoane un zar cade 
cu o anumită faţă în sus. Mulţi parapsiho- 
logi, probabil majoritatea lor, acceptă ca de 
la sine înţeleasă viziunea carteziană despre 
om şi ca atare gîndesc agentul în acest caz 
nu ca pe o persoană în came şi oase, ci ca 
pe un suflet sau spirit necorporal. Sufletul 
cartezian ar acţiona, cred ei, asupra corpu¬ 
lui său prin psihokinezie şi trebuie că în 
acelaşi mod acţionează şi Dumnezeu asu¬ 
pra creaţiei materiale. 

psihologie, filozofia p. Studiul implicaţii¬ 
lor filozofice ale psihologiei şi ale cercetă¬ 
rii psihologice. 

Deşi ceea ce s-ar putea numi psihologie 
speculativă a fost ea însăşi pînă în secolul 
al XlX-lea o ramură a filozofiei, abia dez¬ 
voltarea psihologiei experimentale ca ştiin¬ 
ţă de sine stătătoare şi impactul ei ulterior 
asupra gîndirii din secolul al XX-lea au pri¬ 
lejuit naşterea unei filozofii critice a psiho¬ 
logiei. Căci în timp ce psihologul se ocupă 
astăzi în mare parte de investigarea empi¬ 
rică a activităţii şi comportamentului psihi¬ 
ce, examinarea conceptelor specifice ale 
psihologiei, a presupoziţiilor şi implicaţii¬ 
lor lor şi ale ei este considerată drept o în¬ 
deletnicire filozofică. Psihologul întreabă 
„Ce se întîmplă şi de ce?“, iar filozoful „şi 
asta ce înseamnă?“. 

Despre psihologie ca studiu empiric, şi 
nu strict filozofic, se poate spune că-şi are 
rădăcinile în teoriile asociaţioniste despre 
psihic iniţiate de Hume (vezi asociaţie de 
idei) şi elaborate mai apoi în opera lui 
James Mill şi a lui John Stuart Mill. Pentru 
că, potrivit teoriei asociaţioniste, părea po¬ 
sibil ca operaţiile mintale să fie definite 
observînd obişnuinţele şi deprinderile for¬ 
mate în experienţa practică ce o avem cu 
lumea. Dar reacţia critică a lui Kant faţă de 
Hume în particular şi faţă de ideea generală 
a unei psihologii empirice (pe care Kant o 
considera simplă antropologie) a generat, 
mai ales printre gînditorii germani, un inte¬ 
res accentuat pentru punerea unor temelii 
ştiinţifice clare şi solide ale cercetării psiho¬ 
logice. Drept urmare, o nouă abordare. 



psihologism 

experimentală, a psihicului a început să se 
impună, iar în 1879, Wilhelm Wundt crea 
un focar simbolic pentru noua ştiinţă în 
curs de constituire, prin înfiinţarea primului 
laborator de psihologie. Cam în aceeaşi 
perioadă, în Anglia vechea psihologie aso- 
ciaţionistă se afla în declin, mai ales ca ur¬ 
mare a impactului teoriilor evoluţioniste 
ale lui Darwin despre funcţionarea psihicu¬ 
lui. în plus, era în curs de dezvoltare o pu¬ 
ternică tendinţă biologică şi genetică, prin 
lucrările lui Francis Galton privitoare la 
transmiterea ereditară a caracterelor psihice 
şi prin concepţia expusă de G.F. Stout în al 
său Manual of Psychology (1898) ce avea 
să servească timp de mulţi ani drept textul- 
standard în domeniul psihologiei. 

Pe măsura maturizării noii ştiinţe în de¬ 
cursul secolului al XX-lea, s-au constituit 
un număr de şcoli de psihologie rivale, fie¬ 
care din ele părînd a propune o teorie dis¬ 
tinctă a psihicului întemeiată pe date expe¬ 
rimentale. Atenţia filozofică a fost curînd 
îndreptată din nou asupra unui obiect de 
care se îndepărtase abia de puţină vreme, 
pentru că cele trei şcoli dominante din psiho¬ 
logie nu numai că presupuneau noi teorii 
despre psihic ci, totodată, puneau sub sem¬ 
nul întrebării unele precepte filozofice de 
profunzime. Gestaltiştii, de pildă, contestau 
atomismul psihologic care, începînd de la 
Hume, constituise temelia filozofiei psihi¬ 
cului în tradiţia empiristă (vezi Gestalt); iar 
opera lui Freud părea să submineze o pre¬ 
supoziţie standard privind natura conştientă 
a activităţii mentale (vezi conştiinţă; Freud). 
Dar provocarea probabil cea mai radicală a 
apărut sub forma obiecţiilor ridicate de be- 
haviorişti faţă de modul convenţional de 
abordare a *problemei spirit-corp şi faţă de 
conceptele de spirit (sau minte) cărora el le 
dăduse naştere (vezi behaviorism). Fiecare 
dintre aceste teorii psihologice avea să 
exercite o influenţă considerabilă asupra 
dezbaterii filozofice ulterioare cu privire la 
psihic. Se poate spune chiar că o bună parte 
din filozofia contemporană a psihologiei se 
ocupă în continuare de problemele ridicate 
de aceste teorii. Vezi şi spirit, filozofia s. 

psihologism. Teoria potrivit căreia psiho¬ 
logia ar constitui fundamentul filozofiei, iar 
♦introspecţia — metoda de bază a investi¬ 
gaţiei filozofice. Formulată pentru prima 
dată la începutul secolului al nouăsprezece¬ 
lea de către filozofii germani J. K. Fries şi 
F. E. Beneke ca o interpretare a filozofiei în 
general, psihologismul a fost ulterior aso¬ 
ciat mai ales cu o tendinţă din logică. J. S. 
*Mill, de pildă, susţine în A System of Lo¬ 
gic (1843) că toate axiomele matematice şi 
principiile logicii ni se descoperă prin in¬ 
trospecţie. Deşi în opera lui *Russell există 
vestigii ale psihologismului, logica con¬ 
temporană se întemeiază pe un antipsiholo- 
gism riguros, afirmat de logicieni ca *Frege 
şi *Camap. 

psyche (cuvînt grecesc însemnînd „sufiet“ 
sau „spirit“). Radical întîlnit în nenumăraţi 
compuşi din limbile europene modeme, pre¬ 
cum „psihologie**, „psihosomatic**, „psiho- 
fizic** etc. Vezi suflet. 

purusa (cuvînt sanscrit însemnînd „eu**, 
„spirit**). în general, principiul conştiinţei 
din om sau din univers. Funcţiile lui exacte 
nu sînt însă concepute la fel în diferite sis¬ 
teme ale *Filozofiei indiene. 

Pyrrhon din Elis (c. 365-275 a.Chr.). Fi¬ 
lozof sceptic, considerat îndeobşte primul 
sceptic sistematic, cuvintele „scepticism** şi 
„pyrrhonism** fiind virtual sinonime. De¬ 
spre Pyrrhon se spune că a socotit că prin 
„suspendarea judecăţii**, prin limitarea 
preocupărilor noastre la „fenomene** sau 
„obiecte aşa cum ne apar** şi prin refuzul 
„de a afirma ceva determinat** despre cum 
sînt ele în realitate, putem evita perplexită¬ 
ţile în viaţă şi putem dobîndi „liniştea im¬ 
perturbabilă a sufletului**. în acest scop el a 
adunat argumente menite să arate că lucru¬ 
ri le-în-sine „nu pot fi distinse, sînt impon¬ 
derabile şi indeterminabile**. Pyrrhon n-a 
scris nimic, dar vederile sale au fost expuse 
în proză şi în versuri de către discipolul său 
Timon din Phlius (c. 320-230 a.Chr.). Vezi 
şi Sextus Empiricus. 

qi (în limba chineză, forţă materială sau 
materie-energie). în filozofia chineză tim¬ 
purie, termenul e folosit pentru starea 
psihofiziologică de posedare a atributelor 
vieţii. Ulterior a fost folosit prin contrast cu 
conceptul neoconfucianist de li. Vezi neo- 
confiicianism; yin-yang. 

quadrivium. Cele patru discipline mate¬ 
matice (astronomia, geometria, aritmetica 
şi muzica) care în decursul Evului Mediu 
alcătuiau diviziunea superioară a unui ciclu 
universitar de (în total şapte) arte liberale. 
Trivium-\x\ (gramatica, retorica şi logica) 
alcătuiau diviziunea inferioară. Vezi şi sco¬ 
lastica. 

quaestio (cuvînt latin avînd înţelesul de 
„întrebare“). Una dintre cele două forme prin¬ 
cipale ale scrisului filozofic din Evul Me¬ 
diu, avîndu-şi originea în practica dezba¬ 
terii orale din universităţi. Vezi scolastica. 

quidditate. Natura reală sau esenţa logică a 
unui lucru. Termenul derivă din substanti¬ 
vul latin „quidditas“, prin care s-a tradus 
termenul grecesc care înseamnă „ce este 
ceea-ce-este“ ceva. Acest cuvînt era folosit 
în mod curent în disputele scolastice privi¬ 
toare la deosebirile esenţiale dintre lucru¬ 
rile particulare. Mai tîrziu, *Berkeley avea 
să scrie despre „Ideea abstractă pozitivă de 
quidditate, entitate sau existenţă“. Astăzi se 
întîlneşte frecvent în contexte peiorative, 
sugerînd pedanteria extremă. 

Quine, Willard Van Orman (1908-). Logi¬ 
cian american, profesor de filozofie la Har- 
vard. A scris deopotrivă lucrări de logică 
formală şi de filozofie, între care: Mathe- 


matical Logic (1940), Word and Object 
(1960), Set Theory and its Logic (1963), 
Philosophy of Logic (1970), The Roots of 
Reference (1973) şi culegerile de articole 
From a Logical Point ofView (1953), The 
Ways of Paradox (1966) şi Ontologica! 
Relativity and other Essays (1969). 

Quine este continuatorul cel mai de sea¬ 
mă al lui *Camap şi cel mai influent em- 
pirist din filozofia americană recentă. Pu¬ 
blicarea, în 1951, a articolului său „Două 
dogme ale empirismului** a avut un mare 
răsunet în lumea filozofică. în acest articol 
el argumenta că empirismul nu poate să 
legitimeze distincţia analitic/sintetic şi nici 
să valideze ideea echivalenţei între semni¬ 
ficaţii, care joacă un rol esenţial în progra¬ 
me reducţioniste de felul celui al lui Car- 
nap. Propriul său model al teoriei ştiinţifice 
este cel al unei reţele de interconexiuni 
unde nici o parte nu este imună la revizuire 
în lumina experienţei, dar tot aşa nici o ex¬ 
perienţă nu obligă la respingerea uneia 
anume dintre părţi. Prin prisma acestei con¬ 
cepţii, el crede că propoziţiile considerate 
izolat nu au semnificaţie, punct de vedere 
în sprijinul căruia formulează, în Word and 
Object, teza „nedeterminării traducerii ra- 
dicale**, adică ideea că despre o propoziţie 
se poate spune oricînd în mod îndreptăţit că 
înseamnă mai multe lucruri diferite. Aceas¬ 
tă ostilitate faţă de semnificaţii. Propoziţii 
şi necesitate reprezintă partea cea mai dis¬ 
cutată a operei lui Quine, dar el a adus con¬ 
tribuţii notabile în mai multe probleme, ţi- 
nînd îndeosebi de ontologie şi de teoria 
mulţimilor. Vezi şi Duhem; semnificaţie; 
modalităţi; traducere. 

Radicalii fllozofîci (în engleză, Philoso- 
phical Radicals). Discipoli ai lui *Ben- 
tham, ei înşişi cu precădere teoreticieni, 
care au urmărit şi au izbutit să dobîndească 
o considerabilă influenţă practică. Din gru¬ 
pul lor făceau parte James *Mill, care a de- 
finit-o în bună parte, economistul şi parla¬ 
mentarul David Ricardo, istoricul George 
Grote, teoreticianul dreptului John *Austin 
şi, ceva mai tîrziu, John Stuart *Mill. în pri¬ 
mele trei pătrimi ale secolului al XlX-lea, 
radicalii filozofici au exercitat influenţă pe 
căi foarte asemănătoare celor pe care se va 
exercita mai tîrziu influenţa Societăţii fabi- 
enilor, cu deosebirea că în primul caz influ¬ 
enţa a favorizat liberalismul economic şi 
politic. Vederile radicalilor filozofici nu 
trebuie confundate cu *filozofia radicală. 

Ramsey, Frank Plumpton (1903-1930). 
Matematician şi filozof din Cambridge. 
Principalele sale contribuţii la filozofie sînt 
cuprinse în lucrarea publicată postum 
Foundations of Mathematics and other Lo- 
gical Essays (1931). 

Printre ideile interesante lansate de Ram¬ 
sey în scurta sa carieră academică se numă¬ 
ră unele propuneri referitoare la înlăturarea 
dificultăţilor de care s-a lovit încercarea de 
reducere a matematicii la logică din Prin¬ 
cipia Mathematica (vezi Russell; White- 
head), o discuţie privind probabilitatea ca 
măsură a „credinţei parţiale“ şi o concepţie 
despre generalizări (de forma „Toţi X sînt 
r‘) ca nefiind ele însele Propoziţii genuine 
cu valori de adevăr, ci reguli pentru formu¬ 
larea de Propoziţii despre A^-i specifici. 

raţional. 1. Opus iraţionalului. 2. Opus 
non-raţionalului şi araţionalului. Cei ce 


vorbesc despre om ca animal raţional folo¬ 
sesc, fireşte, cuvîntul în sensul al doilea, de 
capabil de a fi fie raţional, fie iraţional, ne- 
încercînd să facă adevărat prin *definiţie că 
fiecare om realizează în fapt una dintre al¬ 
ternative în defavoarea celeilalte. Compară 
moral. 

raţionalism. 1. în sens restrîns, doctrinele 
unui grup de filozofi din secolele al 
XVII-lea şi al XVIIl-lea, avînd drept cei 
mai de seamă reprezentanţi pe Descartes, 
Spinoza şi Leibniz. Pentru raţionalism în 
acest sens sînt caracteristice: a) credinţa că 
se poate obţine exclusiv prin raţiune o cu¬ 
noaştere a naturii celor existente; b) teza 
după care cunoaşterea formează un sistem, 
care c) are caracter deductiv; şi d) credinţa 
că totul e explicabil, aşadar că în principiu 
totul poate fi cuprins în acel unic sistem. 2. 
în sens mai larg, termenul este aplicat la 
concepţiile filozofilor care acceptă numai 
(b) şi (d), adică teza că totul e explicabil cu 
ajutorul unui unic sistem. în sensul acesta a 
fost numit raţionalist, de exemplu, Sartre. 
3. în sensul cel mai popular, a) respingerea 
credinţei religioase ca fiind lipsită de un 
temei raţional, sau b) mai general, ataşamen¬ 
tul faţă de raţiune ca opusă credinţei, preju¬ 
decăţilor, obişnuinţei sau oricărei alte surse 
de convingeri considerată a fi iraţională. 

raţiune. Cuvînt folosit în sensuri numeroa¬ 
se, diverse şi adesea vagi, avînd între ele 
uneori legături complexe şi obscure. într-o 
accepţiune dintre cele mai importante, mar¬ 
cată uneori prin majusculă, raţiunea e pusă 
în contrast cu rivalii interni sau externi ipo- 
staziaţi ca *imaginaţie, *experienţă, pasiu¬ 
ne sau credinţă, principalele întrebări ce se 

pun atunci fiind: care este domeniul pro¬ 
priu al fiecăreia şi în ce relaţii se află între 
ele? Despre aceste mari probleme se dis¬ 
cută mult prea des ca şi cum ar fi vorba de¬ 
spre puterile şi tărîmul unui fel de supra- 
persoană. Fapt e însă că nu se poate ajunge 
la răspunsuri altfel decît descoperind ce se 
poate şi ce nu se poate stabili pentru diferite 
forme de raţionament, şi ce acţiuni pot sau 
nu să fie apreciate drept rezonabile. Nu 
avem vreo cale de acces independentă la 
cunoaşterea Zeiţei Raţiune. 

Începînd de la *Aristotel se face distinc¬ 
ţie între raţiunea practică şi cea teoretică 
sau discursivă. Proclamînd, în mod şocant, 
că „Raţiunea nu este decît roaba pasiunilor 
şi aşa trebuie să fie“ (Treatise III (iii) 3), 
*Hume recomanda de fapt o tautologie dra¬ 
matizată. Pentru că el definea în mod expli¬ 
cit „Pasiunea^ în aşa fel încît includea în ea 
orice motiv posibil de acţiune, pe cînd „ra- 
ţiunea“, în sens complementar, semnifica 
doar aprecierea inertă şi neutră a ceea ce 
are loc în fapt şi a ce din ce decurge. 

Se cer deosebite trei categorii de raţiuni: 
1) probante; 2) motivante; 3) necesitante 
cauzal. O raţiune (1) de a crede p este o 
probă ce arată sau tinde să arate că e ade¬ 
vărată. O raţiune (2) pentru a face ceva este 
un motiv posibil al respectivei acţiuni. In 
arsenalul argumentelor teiste clasice, *pa- 
riul lui Pascal deţine o poziţie unică prin 
aceea că pleacă de la concesia că „aici raţi¬ 
unea (probantă — n.n.) nu poate stabili ni- 
mic“, iar apoi înfăţişează temeiuri pur pru- 
denţiale de autopersuasiune. Raţiunea (3) 
pentru care a eaipt cutare vulcan constă din 
totalitatea cauzelor ce au dus cu necesitate 
la erupţie. 

raţiune insufîcientă, principiul r.i. Denu¬ 
mire alternativă pentru principiul indiferen¬ 
ţei. Vezi indiferenţă, principiul i. 

raţiune sufîcientă, principiul r.s. Princi¬ 
piul enunţat de *Leibniz, potrivit căruia 
pentru orice fapt există un temei pentru 
care este aşa şi nu altfel. Acest temei îm¬ 
bracă forma unei demonstraţii a priori spri¬ 
jinită pe natura termenilor subiect şi predi¬ 
cat utilizaţi în formularea faptului. Leibniz 
folosea acest principiu în mod liber, de 
pildă pentru a dovedi că nu pot exista doi 


atomi identici (căci n-ar exista nici o raţiu¬ 
ne ca unul dintre ei să se afle într-un loc, iar 
celălalt altundeva şi nu viceversa) sau că 
lumea nu are un început în timp (căci n-ar 
exista nici o raţiune ca ea să fi început în¬ 
tr-un moment, şi nu în altul). 

Rawls, John (1921-). Filozof american 
care şi-a petrecut întreaga viaţă activă la 
Harvard. Cartea sa A Theory of Justice 
(1971) a prilejuit, după toate probabilităţi¬ 
le, mai multe discuţii şi comentarii decît 
orice altă lucrare de teorie politică şi socia¬ 
lă publicată după al doilea război mondial. 
Rawls începe prin a resuscita ideea de *con- 
tract social, după care, dintr-o poziţie origi¬ 
nală strict ipotetică şi non-istorică, derivă 
concluzia că întrucît priveşte dreptatea (so¬ 
cială), nimeni, mai precis nici un grup, nu 
poate revendica vreun avantaj faţă de alt¬ 
cineva sau faţă de vreun alt grup, exceptînd 
eventualitatea în care din respectivul avan¬ 
taj ar avea în mod indirect de cîştigat (nu 
toţi cei aflaţi într-o situaţie mai nefavorabi¬ 
lă, ci numai) grupul cel mai puţin avantajat. 

Se admite îndeobşte că dintre nenumăra¬ 
tele critici la adresa cărţii lui Rawls, cea 
mai strălucită este cea formulată în State 
and Utopia de către un coleg mai tînăr de la 
Harvard, Robert Nozick. Acesta este un 
„libertarian“ radical care argumentează îm¬ 
potriva multora din supoziţiile fundamen¬ 
tale ale lui Rawls, bunăoară a celei după 
care toate bunurile deja produse sau care 
urmează a fi produse formează proprietatea 
colectivă a contractanţilor sociali, urmînd a 
fi distribuite între ei la absoluta lor discreţie 
colectivă. Nozick insistă, întîi, că bunurile 
economice nu sînt „mană căzută din cer“, 
ci că, întrucît ivirea lor stă de obicei sub 
semnul unor pretenţii de posesie prealabile, 
toţi sîntem îndrituiţi individual să posedăm 
ceea ce cu just titlu am dobîndit sau vom 
dobîndi în viitor. 

Alţii au argumentat împotriva idealului 
egalitar prospectivist împărtăşit de Rawls, 
susţinînd că dreptatea e esenţialmente re¬ 
trospectivă prin faptul că se raportează la 
ceea ce oamenii sînt şi la ceea ce au făcut 
sau nu. 

rea-credinţă. în *existenţialismul lui *Sar- 
tre, o formă a amăgirii de sine şi a altora; 

încercarea de a raţionaliza existenţa umană 
prin religie, ştiinţă sau orice credinţă în for¬ 
ţe active ce impun semnificaţie şi coerenţă. 
Omul îşi modelează propriul destin prin- 
tr-un şir de opţiuni libere pentru care este 
total responsabil. In „reaua-credinţă“ el nea¬ 
gă necesitatea de a se sprijini pe propriul 
său discemămînt moral şi pe propria-i vo¬ 
inţă failibilă, încercînd să evite povara 
responsabilităţii prin aceea că se priveşte 
pe sine ca fiind subiectul pasiv al unor in¬ 
fluenţe din afară, iar acţiunile sale ca fiind 
predeterminate de aceste influenţe, şi nu 
liber alese de el. Vezi şi Angst. 

realism. 1. (în filozofia scolastică) Con¬ 
cepţia (opusă *nominalismului) potrivit că¬ 
reia universalele (vezi universale şi particu¬ 
lare) au o existenţă substanţială reală, inde¬ 
pendent de faptul de a fi sau nu gîndite. 
*Duns Scotus a fost susţinătorul cel mai vi¬ 
guros al acestei poziţii. 2. (în filozofia mo¬ 
dernă) Cel mai adesea, concepţia (opusă 
*idealismului) potrivit căreia obiectele 
există independent de faptul de a fi perce¬ 
pute. Astfel înţeles, realismul reafirmă, evi¬ 
dent, punctul de vedere al simţului comun 
şi dobîndeşte statutul de filozofie numai 
datorită faptului că s-au construit argumen¬ 
tări serioase împotriva lui. Mulţi gînditori 
însă, pe diverse temeiuri, şi-au exprimat 
nedumerirea în privinţa posibilităţilor ca 
percepţiile (sau experienţele de indiferent 
ce fel) să furnizeze cunoaştere despre o lu¬ 
me independentă de subiect; unii din ei tră- 
gînd concluzia că o atare lume este incog¬ 
noscibilă sau inexistentă, că ceea ce numim 
obiecte fizice este de fapt dependent de 
subiect, că, după cum s-a exprimat *Berke- 
ley, pentru ele a fi înseamnă a fi percepute. 

Realiştii replică, precum G. E. Moore în 
faimoasa-i „Respingere a idealismului**, că 
idealiştii se văd astfel claustraţi în propriile 
lor percepţii deoarece confundă, de exem¬ 
plu, actul vederii unei culori, care este cu 
necesitate dependent de subiect, cu obiectul 
lui, culoarea însăşi, care nu e astfel depen¬ 
dentă; că a numi obiectele fizice aranja¬ 
mente de „idei** sau „impresii** nu înseam¬ 
nă decît a abuza de limbaj; sau că orice for¬ 
mulare a punctului de vedere idealist, dacă 
e explicitată pînă la capăt, se vădeşte a avea 


la bază presupoziţii realiste. Vezi şi realism 
critic; ştiinţă, filozofia ş. 

realism critic. Doctrină acceptată de unii 
filozofi ce simpatizează cu concepţia for¬ 
mulată de R.W. Sellars în Criticai Realism 
(1916). Realismul critic reţine credinţa 
simţului comun în lucruri fizice indepen¬ 
dente, dar admite că ele nu ni se prezintă în 
mod direct şi omogen în situaţiile percep- 
tuale. Acestea din urmă sînt considerate a fi 
foarte variate, modul cum le înţelegem ne- 
putînd să nu depindă în parte de starea şi 
rezultatele ştiinţelor naturii. Astfel, ♦ima¬ 
ginea remanentă şi dubla imagine, piciorul 
simţit după ce gamba a fost amputată şi alte 
cazuri de acest fel reclamă explicaţii de un 
fel sau altul. în general, realiştii critici con¬ 
sideră că putem dobîndi cunoştinţe despre 
lume pentru că există o anumită corespon¬ 
denţă demnă de crezare între „sensa** sau 
un anumit gen de date intuitive, pe de o 
parte, şi obiectivele exterioare, pe de alta. 
Din punct de vedere istoric, realismul critic 
este succesorul *idealismului. El concede 
idealismului că ori de cîte ori se percepe 
ceva, acest ceva e un obiect pentru un spi¬ 
rit, dar insistă că de aici nu decurge că ni¬ 
mic nu există decît întrucît e perceput. 

realism naiv. Forma cea mai simplă a con¬ 
cepţiei după care percepţia senzorială e o 
cale de acces directă a subiectului la lucru¬ 
rile din lumea exterioară: că percepem cu 
adevărat obiecte din „lumea exterioară**, 
nefiind pentru totdeauna despărţiţi de ele 
printr-un *văl al aparenţei. împotriva rea¬ 
lismului naiv sînt invocate îndeobşte, pre- 
supunîndu-se că îl infirmă, argumente ale 
iluziei, învederîndu-se, de pildă, că, privit 
dintr-un anumit unghi, un lucru rotund poa¬ 
te să apară eliptic, sau că lucrurile par să-şi 
schimbe culoarea cînd sînt altfel iluminate. 
Vezi şi iluzie, argumente ale i.; percepţie; 
realism. 

reamintire, argumentul r. Vezi reminis¬ 
cenţă, argumentul r. 

recursiv. Termen din logica formală şi ma¬ 
tematică, aplicat la definiţii. 1. O definiţie 
recursivă a unei * funcţii sau a unui ♦predi¬ 
cat le defineşte 1) explicit în privinţa pri¬ 
mului termen al unui şir şi 2) pentru orice 

termen-succesor, cu ajutorul predecesorilor 
săi. Astfel este descendent al lui y‘ se 
poate defini recurşiv prin: 1) este copil al 
lui y‘ sau 2) ,yX este descendent al unui 
copil al luiy‘. 2. 1) Funcţiile definibile cu 
ajutorul funcţiilor succesor, constante şi de 
proiecţie, prin compunere de funcţii şi de¬ 
finiţie recursivă, se numesc recursive pri¬ 
mitive; cele definibile cu ajutorul funcţiilor 
recursive primitive prin schema valorii mi¬ 
nime se numesc recursive generale. 2) 
Mulţimile caracterizate prin funcţii recursi¬ 
ve se numesc mulţimi recursive; ele sînt 
*decidabile. 

redefinire, înaltă şi joasă. Două expresii 
introduse de Paul Edwards în „îndoielile lui 
Bertrand Russell privind inducţia“ (1949). 
O redefinire înaltă sporeşte, iar una joasă 
diminuează calificativele cerute pentru ad¬ 
miterea în clasa respectivă. Vezi stratagema 
adevăratului x. 

reduc tio ad absurdum. (sintagmă latină 
însemnînd „reducere la absurd“). Respin¬ 
gere {vezi a respinge) prin învederarea unor 
consecinţe absurde ce decurg cu ♦necesi¬ 
tate (logică). 

reducţionism {sau reductivism). 1. Cre¬ 
dinţa potrivit căreia comportamentul uman 
poate fi redus la cel al animalelor inferioare 
sau interpretat prin prisma acestuia; care, la 
rîndul său, poate fi redus în cele din urmă la 
legile fizice ce guvernează comportamentul 
materiei inanimate. Pavlov, Skinner şi Lo- 
renz, efectuînd experimente cu cîini, şobo¬ 
lani şi respectiv gîşte, au folosit fiecare ani¬ 
male inferioare spre a ilustra tipare de com¬ 
portament intuitive ce pOt fi corelate, prin 
analogie, cu anumite aspecte ale comporta¬ 
mentului uman. 2. Mai general, orice doc¬ 
trină care pretinde să reducă fenomene mai 
sofisticate şi complexe la unele mai simple. 

referent. Entitatea la care se referă un cu- 
vînt. Cîinii sînt, astfel, referenţii cuvîntului 
„cîini“. 

reflexiv. Vezi relaţie. 

regi-filozofi. în Republica lui Platon, ade¬ 
văraţii cîrmuitori şi filozofi care, cunoscînd 
Formele sau Ideile platoniciene, devin ast¬ 
fel cei mai pricepuţi în privinţa scopurilor 


şi a valorilor. Platon susţinea că „dacă ori 
filozofii nu vor domni în cetăţi, ori cei ce 
sînt numiţi acum regi şi stăpîni nu vor filo¬ 
zofa autentic şi adecvat..., nu va încăpea 
contenirea relelor... pentru neamul ome- 
nesc“. Denumirea este aplicată în prezent 
tuturor grupărilor elitiste care revendică 
sau exercită o putere absolută în numele 
unei *ideologii pe care o împărtăşesc şi de¬ 
spre care pretind că-i face pricepuţi în pri¬ 
vinţa nevoilor reale ale supuşilor lor actuali 
sau viitori. 

regula de aur. Maxima „Poartă-te cu cei¬ 
lalţi aşa cum ai vrea ca ei să se poarte cu 
tine“. în majoritatea religiilor şi crezurilor 
se întîlnesc, prin veacuri, diverse expresii 
ale acestei reguli morale fundamentale, 
ceea ce atestă aplicabilitatea ei universală. 
Confucius, de pildă, la întrebarea dacă ade¬ 
vărata cale poate fi rezumată într-un singur 
cuvînt, a răspuns: „Un asemenea cuvînt 
este «reciprocitatea»“ {Analecte, XV 23). 

regulă de inferenţă. Regulă privitoare la 
construirea de raţionamente, care stipulea¬ 
ză ce se poate infera din unul sau mai multe 
enunţuri a căror structură logică este speci¬ 
ficată. O regulă de inferenţă acceptată de 
practic toată lumea este modus ponens {vezi 
afirmarea antecedentului) care, pentru două 
enunţuri oarecare A şi 5, spune că din A şi 
„Dacă /l, atunci 5“ se poate infera B. într-o 
vreme s-a crezut că nu există nici o deose¬ 
bire între acceptarea unei reguli de inferen¬ 
ţă conform căreia din /I şi 5 se poate infera 
C, şi adoptarea drept *axiomă sau lege lo¬ 
gică a enunţului „Dacă A şi B, atunci C‘. 
Din acest motiv, în prima parte a secolului 
nostru teoria logică şi-a concentrat atenţia 
aproape exclusiv asupra prezentărilor axio¬ 
matice ale logicii, asupra legilor logice şi a 
adevărului logic, lăsînd în umbră regulile 
de inferenţă. 

Se cer făcute însă trei observaţii. 1) Dacă 
nu am dispune de cel puţin o regulă de in¬ 
ferenţă, din axiome nu s-ar putea trage nici 
o concluzie. 2) încercarea de a încorpora 
toate regulile de inferenţă în axiome ne-ar 
antrena într-o regresiune la infinit, după 
cum a arătat Lewis Carroll în articolul „Ce 
i-a spus broasca ţestoasă lui Ahile“ {Mind, 
1895). Putem ilustra această idee luînd 

axioma corespunzătoare regulii modus po- 
nens, şi anume (A & (A -> B)) -> B. Pentru 
a şti că din această axiomă împreună cu A 
şi A -> B se poate infera B, este nevoie de 
o nouă regulă de inferenţă şi, ca atare, de 
o nouă axiomă, care va fi de data aceasta 
i((A & (A ^B)) ^ B)&A &(A ^ B)) ^ B 
şi aşa mai departe ad infmitum. 3) Accepta¬ 
rea ideii că din faptul că din ^ şi ^ se poate 
infera C, putem infera mai departe că „Da¬ 
că A şi 5, atunci C‘ echivalează ea însăşi cu 
acceptarea unei reguli de inferenţă, deşi a 
uneia de un tip uşor diferit, deoarece per¬ 
mite tragerea unei concluzii nu din enunţuri 
avînd un statut de premise, ci din faptul că 
o anumită inferenţă poate fi făcută corect. 

Regulile de acest fel, care privesc con¬ 
struirea de raţionamente din raţionamente, 
erau numite de stoici themata, fiind deose¬ 
bite de schemata, care sînt tipare de infera- 
re a enunţurilor din enunţuri. în funcţie de 
sistemul de logică şi de modul în care sînt 
tratate în el enunţările *condiţionale şi în 
particular cele cuantificate universal, aceas¬ 
tă regulă, de care este nevoie pentru con¬ 
vertirea regulilor de inferenţă în enunţuri 
cu o forţă deductivă echivalentă, s-ar putea 
să nu figureze nici ca regulă explicit enun¬ 
ţată (regula demonstraţiei condiţionale) 
nici ca regulă introdusă pe baza unei de¬ 
monstraţii mulţimiste a teoremei deducţiei. 
Această teoremă enunţă că regulile sis¬ 
temului, ori de cîte ori permit inferarea lui 
C din A şi B, permit şi demonstrarea lui 
„Dacă A şi 5, atunci C‘ ca teoremă. Cu alte 
cuvinte, teorema deducţiei nu este valabilă 
pentru toate sistemele de logică, astfel încît 
regulile de inferenţă nu pot fi întotdeauna 
înlocuite cu axiome logice. 

reguli de formare. Reguli ce definesc, 
adesea inductiv, noţiunea de *fbf (formulă 
bine formată) a unui limbaj. 

reguli de transformare. Instrucţiuni privi¬ 
toare la transformarea unei *fbf dintr-un 
* limbaj formal în alta. 

Reid, Thomas (1710-1796). Filozof sco¬ 
ţian. După ce a oficiat o vreme ca preot 
presbiterian, a fost numit rector la King’s 
College, Aberdeen (1751), iar mai apoi 
profesor de filozofie morală la Glasgow 


(1764). Principale lucrări filozofice: En- 
qui/y into the Human Mind on the Princi- 
ples of Common Sense (1764) şi Essays on 
the Intellectual Powers of Man (1785). 

Reid este cel mai cunoscut ca iniţiator al 
şcolii scoţiene de filozofie a „simţului co- 
mun“. A văzut în filozofia lui Hume o dare 
în vileag a scepticismului atoatedistrugător 
inerent modului empirist de a înţelege idei¬ 
le (entităţi dependente de subiect) drept 
obiecte nemijlocite ale percepţiei, memo¬ 
riei şi gîndirii noastre. A dezvoltat o episte¬ 
mologie alternativă destinată să apere con¬ 
cepţia comună după care aceste facultăţi 
sînt esenţial mente capabile să ne ofere con¬ 
tactul nemijlocit cu o realitate independen¬ 
tă de subiectul uman. Vezi şi simţ comun; 
empirism; experienţă; date senzoriale; vă¬ 
lul aparenţei. 

reism. încercarea de a păstra o obiectivitate 
tuturor genurilor de entităţi intenţionale, 
exemplificată în filozofiile lui *Brentano şi 
*Meinong (vezi intenţionalitate). Obiectele 
dorinţelor, credinţelor sau speranţelor noas¬ 
tre pot să nu existe în chip actual. Simplul 
fapt însă că pot fi în acest fel obiecte se 
consideră că le conferă un gen de obiectivi¬ 
tate. Această concepţie mai este numită şi 
„concretism“. 

reîncarnare. Vezi metempsihoză. 

relativism. Există multe feluri de relati¬ 
vism şi multe sensuri ale cuvîntului „relati- 
vism“. Toate vor fi însă cel mai bine înţe¬ 
lese dacă sînt privite ca reacţii — stimulate 
de progresele din antropologie şi din *so- 
ciologia cunoaşterii — la fapte de genul 
celor remarcate în Etica nicomahicâ a lui 
*Aristotel: „Focul arde la fel în Grecia şi 
Persia; în schimb ideile oamenilor despre 
drept şi nedrept variază din loc în loc“ (V 
(VII) 2) (vezi herodotaj). Relativismul re¬ 
cunoaşte: întîi, importanţa mediului social 
în determinarea conţinutului credinţelor atît 
privitoare la ceea ce este, cît şi la ceea ce ar 
trebui să fie; iar în al doilea rînd, posibila 
diversitate a unor atare medii sociale. A fi 
relativist în chestiunea valorilor înseamnă a 
susţine că nu există standarde universale 
pentru bine şi rău, drept şi nedrept. O difi¬ 
cultate constă atunci în a evita aserţiunea că 



este drept tot ceea ce e efectiv recomandat 
într-un loc sau altul. Căci, orice alte cusu¬ 
ruri ar avea altminteri, maxima generală 
„Cînd eşti la Roma, poartă-te ca romanii“ 
exprimă nu o neînfrinată idiosincrazie indi¬ 
vidualistă, ci un standard universal specific 
şi categoric. A fi relativist în privinţa fapte¬ 
lor înseamnă a susţine că nu există cunoaş¬ 
tere obiectivă a unor realităţi independente 
de subiectul cunoscător. Dificultatea para¬ 
lelă constă aici în a evita aserţiunea incon¬ 
sistentă că teza relativistă este ea însăşi o 
mostră de cunoaştere obiectivă. Ved idea¬ 
lism; subiectivism. 

relativitate. Principiul ştiinţific, formulat 
în două părţi de Albert *Einstein. Prima 
parte (1905), relativitatea specială, se refe¬ 
ră la sistemele neaccelerate şi are imense 
implicaţii filozofice atît prin bulversarea 
radicală a noţiunilor clasice de timp şi miş¬ 
care, cît şi, mai specific, prin impactul pe 
care-1 are asupra conceptului de simultane¬ 
itate (vezi şi spaţiu şi timp, filozofia s. şi t.). 

Potrivit mecanicii newtoniene, unui ob¬ 
servator care se deplasează cu un corp A 
avînd viteza un corp B care se depla¬ 
sează cu viteza Vg îi va apărea ca deplasîn- 
du-se cu viteza ^ ^a~ ^cest punct 
de vedere despre vitezele relative, simplu şi 
aparent concordant cu simţul comun, a fost 
pus în dificultate de experimentul din 1887 
al lui Michelson şi Morley, care n-a înre¬ 
gistrat nici o diferenţă între viteza luminii 
măsurată în direcţia rotaţiei Pămîntului şi 
cea perpendiculară pe această direcţie. 

Soluţia dată de Einstein acestui paradox 
are la bază înţelegerea faptului că viteza lu¬ 
minii joacă un rol dominant în viziunea 
noastră despre univers. Mai precis, că ea 
este absolută în sensul de a nu fi relativă la 
nimic, în particular la viteza celui ce mă¬ 
soară. Ecuaţia newtoniană simplă de com¬ 
binare a vitezelor este privită, în teoria lui 
Einstein, ca fiind doar o aproximaţie — va¬ 
labilă pentru viteze ce sînt mici în compa¬ 
raţie cu viteza luminii. Relaţia relativistă 
este: V,)[\ -(«, unde c 

este viteza luminii. Această ecuaţie poate fi 
folosită pentru stabilirea relaţiei foarte sim¬ 
ple dintre masă (m) şi energie (E)\ E = 
Convertirea, care are loc în bomba atomică. 


a masei în energie conform acestei legi a 
fost prima aplicaţie practică a teoriei re- 
strînse a relativităţii. 

Implicaţiile filozofice ale soluţiei einstei- 
niene ţin de impactul asupra modului nos¬ 
tru de a înţelege natura spaţiului şi timpului. 
Unui astronom de pe Pămînt, un eveniment 
din observatorul lui se poate să-i apară a fi 
simultan cu un eveniment, observat de el 
prin telescop, de pe Jupiter. Două dintre 
consecinţele relativităţii restrînse sînt însă 
că informaţia nu se poate propaga cu o vi¬ 
teză mai mare decît cea a luminii şi că vite¬ 
za luminii este aceeaşi pentru toate siste¬ 
mele de referinţă. Ca atare, evenimentul din 
observator trebuie să se fi produs cu 35 de 
minute după cel de pe Jupiter (acesta fiind 
timpul în care lumina parcurge cei 630 de 
milioane de kilometri între Jupiter şi Pă¬ 
mînt). In schimb, unui observator de pe Ju¬ 
piter, evenimentul de pe Jupiter i-ar fi apă¬ 
rut ca producîndu-se cu 35 de minute înain¬ 
tea celui de pe Pămînt. Implicaţiile acestei 
situaţii pentru ordinea temporală şi pentru 
cauzalitate i-au preocupat intens, de-a lun¬ 
gul deceniilor scurse de la 1905, pe fizici¬ 
eni şi pe filozofi deopotrivă. 

Partea a doua a teoriei lui Einstein (1915), 
relativitatea generală, se ocupă de mişcarea 
relativă între sisteme accelerate. Ea produ¬ 
ce noi modificări ample ale conceptelor 
noastre de spaţiu şi timp, tratîndu-le ca pe 
un continuum ne-euclidian, „curbat“ de 
prezenţa materiei în aşa fel încît gravitaţia 
apare drept o consecinţă a geometriei Uni¬ 
versului. 

Spaţiul şi timpul sînt concepte ce fac par¬ 
te din modelele pe care le construim în ve¬ 
derea reprezentării lumii reale. Nu toate 
conceptele au însă corespondente în reali¬ 
tate: atomii probabil că au, flogisticul în 
mod sigur nu. Relativitatea ne-a impus să 
ne modificăm conceptele de spaţiu şi de 
timp, iar o dată cu aceasta, şi modelul de 
realitate pe care ni-1 construisem; ea ne-a 
impus şi reconsiderarea unora dintre con¬ 
ceptele de bază ale *epistemologiei înseşi. 

relaţie. *Funcţie prepoziţională de două 
sau mai multe argumente. Un simbol rela¬ 
ţional va fi aşadar un *predicat cu două sau 
mai multe locuri. De exemplu, este tatăl 

lui y\ se află între y şi z“ (predicate cu 
două, respectiv trei locuri) stau pentru rela¬ 
ţii. O relaţie dată poate fi exprimată în prin¬ 
cipiu în mai multe moduri. Astfel, „a este 
unul din părinţii lui b"" şi ,Jb este copil al lui 

asertează că între a şi Z? are loc relaţia de 
la părinte la copil. Intr-un limbaj mai formal, 
„/2X|...jc^“ şi exprimă o aceeaşi 

relaţie dacă, pentru toţi „/2 X|...jc^“ 

este adevărată dacă şi numai dacă este ade¬ 
vărată „5rj...jc^“. *Extensiunea unei funcţii 
prepoziţionale de un argument, să zicem 
Px, este clasa tuturor obiectelor a pentru 
care este adevărată. Prin analogie, ex¬ 
tensiunea unei relaţii Rx^...x^ este clasa 
tuturor şirurilor de obiecte a^.M^ pentru 
care este adevărată. Dacă este 

adevărată nu decurge că este 

adevărată, de exemplu, şi 
(dacă a e tatăl lui b, fireşte că b nu este tatăl 
lui a). Contează, aşadar, ordinea în care sînt 
daţi termenii Din acest motiv, ex¬ 

tensiunea lui /ÎXj...jc^ o reprezintă clasa tu¬ 
turor */i-uplurilorordonate ,a> pen¬ 
tru care este adevărată. 

Cele mai familiare sînt relaţiile cu două 
locuri, sau diadice. Proprietăţile logice ale 
acestor relaţii au fost amplu studiate, dat 
fiindcă validitatea multor raţionamente, 
în particular a celor din matematică, depin¬ 
de de proprietăţile unor asemenea relaţii. 
De exemplu, 3/8 > 1/3, 1/3 > 5/16, deci, 
3/8 > 5/16. Dintre aceste proprietăţi, cele 
mai importante sînt următoarele (în cele ce 
urmează „/?“ simbolizează peste tot o rela¬ 
ţie diadică). 

Tranzitivitatea: O relaţie R este tranziti¬ 
vă dacă şi numai dacă ori de cîte ori Rab şi 
Rbc, avem şi Rac. De exemplu „e mai înalt 
decît“ este tranzitivă deoarece dacă a e mai 
înalt decît 6 şi 6 mai înalt decît c, atunci a 
e mai înalt decît c. 

Simetria. O relaţie R este simetrică dacă 
ori de cîte ori Rab, avem şi Rba. „E de ace¬ 
eaşi lungime ca“ este simetrică, dat fiind că 
a are aceeaşi lungime cu b, b va avea ace¬ 
eaşi lungime ca a. 

Asimetria: O relaţie R este asimetrică 
dacă şi numai dacă ori de cîte ori avem 
Rab, nu avem Rba. Astfel, „este tatăl lui“, e 
o relaţie asimetrică, de vreme ce dacă a e 
tatăl lui 6, 6 nu e tatăl lui a. 


Antisimetria: O relaţie R este antisime- 
trică dacă şi numai dacă ori de cîte ori Rab 
şi Rba, aş\ b sînt identici. De exemplu, „e 
un număr cel puţin egal cu“ este antisime- 
trică, pentru că dacă a e un număr cel puţin 
egal cu b, iar b un număr cel puţin egal cu 
a, a ş\b sînt cu necesitate acelaşi număr. 

Reflexivitatea: O relaţie R este reflexivă 
dacă şi numai dacă, pentru orice obiect a 
avem Raa. Dat fiind că orice obiect are 
aceeaşi greutate cu sine, „are aceeaşi greu- 
tate“ este reflexivă. 

Ireflexivitatea: O relaţie R este ireflexivă 
dacă şi numai dacă pentru nici un obiect a, 
Raa nu este adevărată. Cum nici un obiect 
nu e mai greu ca el însuşi, „este mai greu 
decît“ e o relaţie ireflexivă. 

Conexitatea: O relaţie R este conexă pes¬ 
te clasa de obiecte C dacă şi numai dacă ori 
de cîte ori a ş\ b aparţin lui C şi sînt dis¬ 
tincte între ele, atunci sdiuRab sdiuRba. De 
exemplu, „este mai mic decît“ e o relaţie 
conexă între numerele naturale, deoarece 
pentru oricare două numere a şi 6 astfel 
încît a ^ b, T\q a Q mai mic decît b, fie b e 
mai mic decît a. 

Cu ajutorul acestor caracteristici se pot 
defini două feluri importante de relaţii. R 
este o *relaţie de echivalenţă dacă şi numai 
dacă R este reflexivă, tranzitivă şi sime¬ 
trică. R este o relaţie de ordine parţială 
dacă şi numai dacă R este reflexivă, antisi- 
metrică şi tranzitivă. Vezi şi relaţie de echi¬ 
valenţă; relaţie de ordine. 

relaţie de echivalenţă. Orice relaţie tran¬ 
zitivă, simetrică şi reflexivă {vezi relaţie). 
Ori de cîte ori două lucruri a şi 6 sînt echi¬ 
valente, sau identice într-o anumită privinţă 
P, relaţia exprimată de „x e la fel ca y în 
privinţa lui F" va fi o relaţie de echivalenţă. 
De exemplu, două bare, din indiferent ce 
material, pot să aibă sau să nu aibă aceeaşi 
lungime. în raport cu anumite scopuri, 
toate barele de aceeaşi lungime sînt echiva¬ 
lente, încît relaţia dată prin „x e la fel cu v 
în privinţa lungimii** e o relaţie de echiva¬ 
lenţă peste clasa barelor. 

O caracteristică importantă a relaţiilor de 
echivalenţă constă în aceea că împart, sau 
partiţionează, clasa pe care sînt definite, în 
subclase fără elemente comune. Bunăoară, 

„are aceeaşi lungime cu“ împarte clasa 
barelor materiale în subclase după lungime, 
astfel încît două bare vor aparţine aceleiaşi 
subclase numai dacă sînt de aceeaşi lungi¬ 
me şi toate barele de aceeaşi lungime se vor 
afla în aceeaşi subclasă. Nici o bară nu poa¬ 
te aparţine la mai mult de una din aceste 
subclase, pentru că nici o bară nu poate 
avea mai mult de o lungime, sau, mai pre¬ 
cis, nu poate avea aceeaşi lungime ca două 
bare a şi ce sînt de lungimi inegale. într-o 
exprimare mai formală, dacă R e o relaţie 
de echivalenţă peste C, să notăm cu [a]^ 
clasa tuturor membrilor b ai lui C astfel 
încît Rab. [a]^ se cheamă clasa de R-echi- 
valenţă a lui a. R partiţionează aşadar clasa 
C în clase de echivalenţă disjuncte. Cu alte 
cuvinte, fiecare membru x al lui C aparţine 
uneia sau alteia dintre clasele de echivalen¬ 
ţă (cel puţin clasei [jc]^, dat fiind că /? e re¬ 
flexivă) şi nici un membru al lui C nu apar¬ 
ţine la mai mult de una din aceste clase. 

relaţie ordonatoare. în teoria mulţimilor, 
orice relaţie /? pe o mulţime care induce 
o ordine între membrii lui X. 

Ordonare parţială: X este ordonată par¬ 
ţial de relaţia R dacă şi numai dacă pentru 
oricare trei membri b, c, d ai lui X, 1) dacă 
Rbc şi Red, atunci Rbd, şi 2) nu avem Rbb. 
De exemplu, fie X mulţimea numerelor în¬ 
tregi pozitive şi R relaţia „este număr par 
mai mare dccît“. R ordonează parţial mulţi¬ 
mea X deoarece 1) dacă 6 e un număr par 
mai mare decît c, iar c un număr par mai 
mare decît d, atunci e un număr par mai 
pare decît d, şi 2) nu e un număr par mai 
mare ca b. Relaţia „e mai mare decît“ ordo¬ 
nează şi ea clasa X. 

Ordonare simplă: X este ordonată simplu 
de către R dacă şi numai dacă 1) X este 
ordonată parţial de către /?, şi 2) pentru ori¬ 
care doi membri distincţi b, c ai lui X, avem 
sau Rbc, sau Rcb. De exemplu, „e mai mare 
decît“ ordonează simplu mulţimea numere¬ 
lor întregi pozitive, pe cînd „e un număr par 
mai mare decît“, nu. 

Bine-ordonate: X este bine-ordonată de 
către R dacă şi numai dacă 1) X este ordo¬ 
nată simplu de către /?, şi 2) R selectează 
cîte un prim membru pentru fiecare sub- 
mulţime nevidă a lui X. 


relaţii, interne şi externe. Dacă un individ 
X are o proprietate care este astfel încît, în 
virtutea faptului că o are, el stă cu necesi¬ 
tate într-o relaţie R cu un anumit lucru sau 
cu anumite lucruri, se zice că R este o rela¬ 
ţie internă a lui jc. De exemplu, dacă x este 
soţie, atunci relaţia de a fi măritată cu cine¬ 
va este o relaţie internă a lui jc. Dacă însă x 
stă într-o relaţie R cu un anumit lucru sau 
cu anumite lucruri, şi nu există nici o pro¬ 
prietate a lui JC astfel încît, prin faptul că are 
acea proprietate, jc să stea cu necesitate în 
respectiva relaţie cu ceva, se spune că R 
este o relaţie externă a lui x. De exemplu, 
dacă JC e o soţie mai înaltă decît soţul ei, 
relaţia de a fi mai înalt decît va fi în acest 
caz considerată de obicei drept o relaţie ex¬ 
ternă a lui JC. Unii hegelieni însă — şi în 
particular idealiştii britanici {vezi idealism) 
— au susţinut că toate relaţiile sînt interne. 
Luată în conjuncţie cu concepţia lor după 
care ceea ce ar fi socotit în mod normal 
drept un anume individ are relaţii cu abso¬ 
lut toate lucrurile, această teză are drept 
consecinţă că un adevăr despre, să zicem, 
Socrate este în realitate un adevăr despre 
întregul univers; pentru că în semnificaţia 
termenului „Socrate“ intră toate relaţiile in¬ 
terne ale lui Socrate, adică toate relaţiile lui 
cu indiferent ce. 

relaţii între idei. Vezi furca lui Hume. 

religie, filozofia r. Nu se poate trage întot¬ 
deauna o linie de demarcaţie netă între filo¬ 
zofarea despre religie şi simpla expunere 
explicativă a credinţei religioase. Putem 
spune însă cel puţin că filozofia religiei nu 
e preocupată cu precădere de promovarea 
sau descurajarea unei anumite credinţe sau 
de îmbogăţirea cunoştinţelor noastre fac- 
tuale de istorie sau psihologie a religiei sau 
de deosebirile de amănunt dintre secte şi 
tradiţii. Ci este preocupată să analizeze ro¬ 
lurile speciale pe care le joacă şi probleme¬ 
le specifice pe care le ridică conceptele şi 
doctrinele caracteristice ale religiei în 
structura şi economia de ansamblu a gîndi- 
rii umane. Un gînditor se poate apuca bună¬ 
oară să analizeze însuşi conceptul de reli¬ 
gie, să scoată în evidenţă ce anume deose¬ 
beşte religia propriu-zisă de alte credinţe şi 
activităţi, cum ar fi spre exemplu codurile 

morale sau obiceiurile, tentativele de magie 
ori începuturile ştiinţei sau ale filozofiei. 
Asemenea analize s-au soldat cu unele în¬ 
cercări temerare de definire cuprinzătoare a 
religiei, cu referire, de obicei, la credinţa 
într-o Fiinţă supremă şi absolută, credinţă 
căreia i se asociază adorarea şi slujirea 
acesteia. Ele s-au soldat de asemenea cu 
unele intuiţii valoroase, deşi parţiale, pre¬ 
cum cele exprimate în dictonul lui Schle- 
iermacher „Esenţa religiei constă în senti¬ 
mentul unei dependenţe absolute“ sau în 
cel al lui Whitehead, că „Religia e ceea ce 
individul face cu propria-i singurătate**. 
Probabil că în fapt nu există, totuşi, un unic 
element sau ansamblu de elemente care să 
aparţină complexelor pe care în mod obiş¬ 
nuit le-am numi religii şi numai lor, ci că 
ele alcătuiesc mai degrabă ceea ce Wittgen- 
stein numea o „familie**, cu o reţea com¬ 
plexă de asemănări şi interrelaţii, astfel că 
un răspuns satisfăcător la întrebarea „Ce 
este religia?** s-ar asemăna mai mult cu o 
enciclopedie decît cu o definiţie formulată 
ca o singură propoziţie. 

Dacă aşa stau lucrurile, putem înţelege 
uşor în ce fel pot varia tematica şi proble¬ 
mele filozofiei religiei în funcţie de tradiţi¬ 
ile religioase cu care sînt cel mai bine fami¬ 
liarizaţi gînditorii în cauză şi pe care ei le 
găsesc cele mai importante. Astfel, în tradi¬ 
ţia mozaică (iudaism, creştinism, islam), nu 
însă neapărat şi în toate celelalte, primează 
inevitabil preocuparea filozofică pentru 
conceptul de Dumnezeu, văzut ca unicul 
creator şi stăpîn omnipotent şi omniscient a 
toate cîte sînt şi de asemenea ca fiind esen- 
ţialmente personal, purtînd de grijă oame¬ 
nilor şi comunicînd cu ei. Cea mai eviden¬ 
tă temă pentru filozofie este, în această 
tradiţie, aceea a validităţii sau nevalidităţii 
argumentelor menite să dovedească exis¬ 
tenţa unei asemenea Fiinţe; în jurul acestor 
argumente s-a acumulat de-a lungul secole¬ 
lor o bogată literatură (vezi Dumnezeu, ar¬ 
gumente în favoarea existenţei lui). Există 
însă şi întrebări, mai fundamentale din 
punct de vedere logic, privind coerenţa in¬ 
ternă a acestui concept: dacă vreun echipa¬ 
ment conceptual şi lingvistic din cîte are 
omul ar putea fi adecvat pentru a-1 putea 
descrie pe Dumnezeu sau dacă nu cumva 


pe acest tărîm trebuie să ne mărginim la a 
folosi metafora şi analogia spre a sugera 
ceva doar vag întrezărit sau înţeles. 

Forma mozaică de teism a generat şi alte 
întrebări venerabile: de pildă, despre cum 
se poate împăca prezenţa răului în lume cu 
ideea unui creator bun şi atotputernic; sau 
cea a posibilităţii miracolelor, intervenţii 
divine specifice în ordinea naturii, şi a cir¬ 
cumstanţelor în care un eveniment sau fe¬ 
nomen ar putea fi pe drept calificat ca mira¬ 
culos în acest sens; sau cum se poate împă¬ 
ca natura absolută şi fără de limite a lui 
Dumnezeu cu un anume grad de indepen¬ 
denţă de care dispune creaţia sa, în particu¬ 
lar cu libertatea şi responsabilitatea umane. 

Alte întrebări vizează modul şi măsura în 
care fiinţele omeneşti pot dobîndi cunoaş¬ 
tere despre Dumnezeu. Astfel, mai cu sea¬ 
mă printre gînditorii de factură empiristă, 
sceptici în privinţa rezultatelor la care ar 
putea să ducă raţionamentul metafizic, se 
constată un interes considerabil faţă de fe¬ 
nomenele experienţei religioase sau misti¬ 
ce, ca pretinse întîlniri directe cu divinul. 
Conceptul de revelaţie este şi el de impor¬ 
tanţă centrală în această ordine de idei, căci 
există temeiuri evidente de a susţine că o 
cunoaştere genuină a lui Dumnezeu nu 
poate fi rezultatul căutării omeneşti, ci doar 
hărăzită de Dumnezeu. 

In vremea din urmă, filozofia religiei, 
aidoma altor ramuri ale filozofiei, s-a pre¬ 
ocupat mult de chestiuni de limbaj şi de 
semnificaţie. *Pozitivismul logic a proce¬ 
dat expeditiv cu religia: dat fiind că dogme¬ 
le de bază ale religiei privitoare la Dumne¬ 
zeu nu sînt verificabile, urmează că sînt lip¬ 
site de semnificaţie factuală şi că în ele 
trebuie să vedem expresii impropriu şi 
derutant formulate ale unor atitudini emo¬ 
ţionale. Mai recent însă, în bună parte sub 
influenţa lucrărilor tîrzii ale lui *Wittgen- 
stein, discursul religios a ajuns să fie privit 
ca un *joc de limbaj sau utilizare a limba¬ 
jului distincte, care nu au şi nici nu reclamă 
vreo justificare exterioară lor. Oricum am 
aprecia încercările specifice de caracteriza¬ 
re a acestui, joc** — de pildă, ca prezentînd 
nu teze cvasi-ştiinţifice despre realitate, ci 
tablouri sau imagini ce călăuzesc reacţiile 
noastre faţă de ea — această abordare a 

avut şi are cel puţin meritul de a fi reorientat 
atenţia cugetării filozofice de la unele zone 
oarecum supracultivate (dovezile privind 
existenţa lui Dumnezeu etc.) spre o exami¬ 
nare proaspătă a modului cum se înfăţişea¬ 
ză în fapt credinţa religioasă şi discursul 
asociat ei în viaţă credincioşilor de rînd. 

reminiscenţă (sau reamintire), argumen¬ 
tul r. Argumentul lui *Platon că anumite 
genuri de cunoaştere nu puteau fi dobîndite 
în această viaţă, ci presupun reamintirea (în 
greacă: anamnesis) unei contemplări ante¬ 
rioare a Formelor sau Ideilor. în dialogul 
Menon, este vorba de cunoştinţele geome¬ 
trice, în particular de concluzia teoremei lui 
*Pitagora. în Phaidon, de cunoaşterea unor 
concepte ideale care nu se găsesc niciodată 
exemplificate adecvat în lumea corporală a 
schimbării; în particular, de egalitatea per¬ 
fectă. Vezi şi idei înnăscute. 

ren (în limba chineză, omenie şi bunăvoin¬ 
ţă). Principiul de bază al filozofiei morale şi 
sociale a lui Confiicius. Vezi confucianism. 

reprezentaţionalism (sau reprezentaţio- 
nism). Termen generic care desemnează, în 
sens larg, teoriile despre percepţie în cadrul 
cărora se consideră că spiritul nu are con¬ 
tact direct cu obiectele sale, ci le aprehen- 
dează prin intermediul unor idei presupuse 
a reprezenta respectivele obiecte. Descartes 
pare să fi crezut în acest proces reprezenta¬ 
tiv, care altminteri apare în aproape toate 
teoriile ce vorbesc despre *sensa. Este în¬ 
totdeauna o poziţie problematică, pentru că 
oricare din versiuni reclamă o explicaţie a 
acestei aşa-numite relaţii reprezentative, fie 
că este cauzală sau de corespondenţă ori 
asemănare, şi pentru că pune din capul lo¬ 
cului un obstacol în calea unei atare expli¬ 
caţii, prin aceea că presupune de la bun 
început că spiritele omeneşti nu aprehen- 
dează obiectele direct. Vezi teoria cauzală a 
percepţiei; percepţie; vălul aparenţei. 

respinge, a. în sens strict, nu doar a nega, 
ci şi a oferi o raţiune suficientă pentru a 
crede că enunţul negat este în fapt fals. 
Cînd spui că cineva a respins ceva, te aso¬ 
ciezi prin asta ambelor părţi în dispută şi 
trebuie să te aştepţi să ţi se ceară să justifici 
cea de a doua poziţie, mai agresivă. (în vor¬ 


birea curentă, cuvîntul e adesea folosit ca 
simplu sinonim pentru „a nega“.) 

responsabilitate. Ideea că o persoană răs¬ 
punde de acţiunile sale, putînd pe acest te¬ 
mei să fie lăudată sau blamată. Lucrurile 
pot sta aşa numai cînd actul se află în pu¬ 
terea agentului („nu-1 depăşeşte“); între fi¬ 
lozofi există însă dezacorduri în Jurul între¬ 
bării dacă aceasta implică o libertate abso¬ 
lută, internă, „contra-cauzală“, sau doar ab¬ 
senţa constrîngerii şi a altor condiţii de 
natură să blocheze acţiunea. Responsabili¬ 
tatea presupune în mod normal două condi¬ 
ţii principale: 1) că agentul ştie ce face şi 2) 
că el doreşte sau intenţionează să joace un 
rol în act (sau în omisiune). Excepţii stînje- 
nitoare de la această schemă sînt cazurile 
cînd o persoană este blamată pentru acte 
neintenţionale (precum neglijenţa) sau pen¬ 
tru urmările neintenţionale ale actelor sale. 
Vezi şi drept, filozofia d. 

reziduuri, metoda r. Vezi metodele lui 
Mill. 

rezistenţialism. Şcoală imaginară de filo¬ 
zofie continentală la modă, inventată de 
Paul Jennings în 1948. Această născocire 
năstruşnică şi populară este inclusă adesea 
în mod greşit printre numeroasele contribu¬ 
ţii similare ale lui Michael Frayn, rod al 
îndeletnicirilor sale din perioada studenţiei 
la Cambridge. Vezi existenţialism. 

romantism. Mişcare intelectuală largă în 
domeniile filozofiei, artelor, istoriei şi al 
teoriei politice, a cărei fază culminantă se 
situează în Germania, Anglia şi Franţa spre 
sfîrşitul secolului al XVIII-lea şi începutul 
celui de-al XlX-lea. Reacţie împotriva *ra- 
ţionalismului şi *empirismului din perioa¬ 
da iluministă (vezi Iluminism), romantis¬ 
mul se caracterizează mai cu seamă prin 
proslăvirea idealistă a eului, prin respectul 
faţă de transcendental şi prin încrederea sa 
în puterea imaginaţiei şi în valoarea supre¬ 
mă a artei. 

Din punct de vedere filozofic, mişcarea 
îşi are rădăcinile în teoriile lui ♦Kant pri¬ 
vind relaţia eului cu lumea fenomenală şi 
incognoscibilitatea lumii noumenale. însă 
cea mai directă manifestare a romantismu¬ 
lui filozofic se află în idealismul transcen- 

dental extrem al lui Schelling. Prin inter¬ 
mediul lui *Coleridge, ideile lui Schelling 
au exercitat o influenţă puternică asupra 
poeţilor romantici englezi Wordsworth şi 
Shelley; în istorie şi în teoria politică, ro¬ 
manticii au nutrit multă admiraţie faţă de 
opera socrului lui Shelley, William *God- 
win, fiind de asemenea interesaţi profund 
de ideile Revoluţiei franceze. Probabil că ro¬ 
manticul prin excelenţă este totuşi *Goethe, a 
cărui dramă Faust rămîne cea mai clară 
expresie a sensibilităţii romantice. 

rosacrucianism. Mişcare de reformă politi¬ 
că şi de regenerare spirituală avîndu-şi înce¬ 
puturile în Germania secolului al XVII-lea 
timpuriu. A gravitat în jurul unei societăţi 
religioase fictive fondată, după cum se pre¬ 
tindea, de un anume Christian Rosenkreutz 
în 1484. Conţinutul filozofic al doctrinelor 
mişcării era puternic pigmentat de alchi¬ 
mie, misticism şi ocultism. 

Rosenzweig, Franz (1886-1929). Elev al 
lui *Cohen şi prieten apropiat al lui *Buber 
(cu care a colaborat la o traducere germană 
a Bibliei). Rosenzweig a abandonat idealis¬ 
mul german în favoarea unei filozofii mai 
existenţialiste ce comportă o regîndire radi¬ 
cală a modului clasic de înţelegere a iudais¬ 
mului şi creştinismului. Principala sa lucra¬ 
re, Der Stern der Erlosung (1921) este ulti¬ 
mul mare moment al filozofiei evreieşti 
germane şi a exercitat o influenţă profundă 
asupra gîndirii filozofice ebraice de mai 
tîrziu. 

Rousseau, Jean-Jacques (1712-1778). Fi¬ 
lozof politic şi educaţional, născut la Gene¬ 
va. Începînd din 1741, a trăit mai mult la 
Paris, unde a colaborat la FEncvclopedie şi 
a devenit unul din principalii purtători de 
cuvînt ai *romantismului. Publicarea roma¬ 
nului Emile, un tratat despre educaţie, şi a 
scrierii Du contract social (1762), care 
avea să devină o biblie a iacobinilor, i-au 
adus dizgraţia din partea oficialităţii. A pe¬ 
trecut cîţiva ani dincolo de hotarele Franţei, 
parte sub protecţia lui Friedrich cel Mare, 
parte în Anglia, unde la început s-a împrie¬ 
tenit, dar curînd s-a certat, cu Hume. 

Ideea politică principală a lui Rousseau a 
fost nu contractul social, ci voinţa generală. 


Societatea politică presupunea, în viziunea 
sa, supunerea voluntară totală a fiecărui in¬ 
divid faţă de voinţa generală colectivă, uni¬ 
ca sursă a suveranităţii legitime, şi care nu 
putea să vizeze decît binele comun. Supu¬ 
nerea faţă de această pare-se nu prea lesne 
de descoperit voinţă generală este cu nece¬ 
sitate în interesul individual al fiecăruia, 
reprezentînd ceea ce în realitate şi dincolo 
de aparenţe dorim cu toţii. (Încît dacă sîn- 
tem supuşi la constrîngeri în numele ei, sîn- 
tem prin aceasta, în formularea paradoxală 
a lui Rousseau, „siliţi să fim liberi“.) 

Această doctrină exercită, şi nu putea să 
nu fie aşa, o enormă atracţie faţă de toţi cei 
care se consideră membri ai unui partid de 
avangardă şi ca atare cunoscători ai voinţei 
colective supreme, fiind decişi să o impună 
— fireşte, spre binele tuturor. 

Royce, Josiah (1855-1916). Filozof ameri¬ 
can, profesor la Harvard din 1892. Influen¬ 
ţat de *Hegel, a dezvoltat propria sa filozo¬ 
fie a * idealismului absolut în Religious As- 
pects of Philosophy (1885), unde argumen¬ 
tează că pentru a avea o concepţie despre o 
lume ordonată şi continuă trebuie să admiţi 
că există o „experienţă absolută căreia toate 
faptele îi sînt cunoscute şi pentru care toate 
faptele sînt supuse legii universale**. în The 
World and the Individual (1900-1901) dez¬ 
voltă ideea de „semnificaţie lăuntrică** a 
unei idei, ca menire pe care acea idee o îm¬ 
plineşte şi din care derivă „semnificaţia 
(sau referinţa) ei exterioară**. 

Russell, Bertrand Arthur William (1872- 
1970). Filozof britanic cu studii de mate¬ 
matică şi de filozofie la Trinity College, 
Cambridge. Ulterior a deţinut diferite pos¬ 
turi universitare la Cambridge şi în alte 
locuri, la cariera universitară adăugîndu-se 
alte preocupări — literare, educaţionale şi 
politice. Din lunga listă a publicaţiilor sale 
putem reţine următoarele ca fiind cele mai 
importante din punct de vedere filozofic: 
The Philosophy of Leibniz (1900), The 
Prindples of Mathematics (1903), Princi¬ 
pia Mathematica (împreună cu A. White- 
head, 3 volume, 1910-1913), The Problems 
of Philosophy (1912), Our Knowledge 
of the Externai World (1914), The Analysis 
of Mind (1921), The Analysis of Matter 

(1927), An Enquiry into Meaning and Truth 
(1940), Human Knowledge: Its Scope and 
Limits (1948) şi Logic and Knowledge (o 
culegere reunind unele din cele mai impor¬ 
tante eseuri ale sale) (1956). 

în răstimpul lungii sale cariere, gîndirea 
lui Russell a îmbrăţişat numeroase teme şi 
a trecut prin numeroase faze. Mulţi sînt de 
acord însă că cele mai originale şi mai in¬ 
fluente contribuţii ale sale în filozofie, cel 
puţin în cea academică, aparţin în principal 
perioadei sale de pînă în 1914. După ce 
scurtă vreme a fost atras de idealism, s-a 
reorientat în chip hotărît, întîi spre un rea¬ 
lism radical, căruia i-a dat cea mai notabilă 
expresie în Principles of Mathematics\ aici, 
pe baza identificării semnificaţiei (mean¬ 
ing) cu referinţa, se cere ca toţi termenii pe 
care-i putem folosi în mod inteligibil, in¬ 
clusiv cei din vocabularul distinctiv al ma¬ 
tematicii, ca număr, punct etc., să aibă ca 
referenţi entităţi reale. De aici rezultă însă 
un tablou al lumii atît de bogat în entităţi 
reale imperceptibile, încît este neliniştitor 
pentru simţul comun; ceea ce-1 face pe Rus¬ 
sell ca în curînd să adopte, aidoma mento¬ 
rului său *Whitehead, alternativa *con- 
strucţiilor logice (strategia ca, în loc de a 
introduce entităţi necunoscute, să fie prefe¬ 
rate oriunde e posibil, construcţii din enti¬ 
tăţi cunoscute). 

O materializare a acestei strategii o con¬ 
stituie prezentarea matematicii pure ca de- 
rivînd din logică. După Russell, „logica 
este tinereţea matematicii, iar matematica, 
vîrsta matură a logicii“; ceea ce vrea să 
spună că, pornind de la un minim ireducti¬ 
bil de concepte şi de axiome logice, putem 
deriva din ele, prin paşi riguros logici, fără 
a apela la nici un fel de instrumente adiţio¬ 
nale, întregul conţinut al logicii şi al mate¬ 
maticii aşa cum sînt acestea înţelese în mod 
obişnuit. Astfel, spre exemplu, dacă discu¬ 
tăm proprietăţile aritmetice ale unui număr 
dat, nu-i nevoie să considerăm că discutăm 
despre o entitate dată, adică despre un soi 
de Formă platoniciană; vorbim pur şi sim¬ 
plu despre proprietăţile unei anumite clase 
de lucruri similare (clasele) cu o clasă dată, 
similitudinea fiind definită aici cu ajutorul 
corespondenţei biunivoce între membri. 
Elaborarea efectivă a întregului program în 


Principia Mathematica, întreprindere că¬ 
reia Russell şi Whitehead i-au consacrat un 
întreg deceniu, a dat naştere unora din cele 
mai ingenioase şi mai controversate idei 
russelliene, între care *axioma infinităţii şi 
teoria tipurilor (vezi tipuri, teoria t.). în ce 
măsură a izbutit această întreprindere e o 
chestiune controversată — împotriva ei au 
fost ridicate obiecţii grave şi s-au formulat 
teorii alternative —, dar ea rămîne o piatră 
de hotar importantă în dezvoltarea logicii şi 
a filozofiei matematicii. 

Construcţionismul logic este pus la lucru 
şi în Our Knowledge of the Externai World, 
unde Russell tratează obiectele fizice de 
felul scaunelor şi meselor drept mulţimi ex¬ 
trem de complexe de date de experienţă 
senzorială (vezi date senzoriale); acest mod 
de gîndire ajută la rezolvarea unora dintre 
problemele tradiţionale ale empirismului, 
însă dă naştere unor dificultăţi proprii legat 
de modul de identificare a respectivelor 
mulţimi. Tot aşa, în The Analysis of Mind, 
spiritul uman este văzut nu ca o „substanţă 
gînditoare“ carteziană care primeşte date 
senzoriale, ci ca fiind tocmai configuraţia 
complexă a acestor date luate în ansamblu. 
Ia naştere astfel o formă de * monism neu¬ 
tru, în care spiritul şi materia se înfăţişează 
în chip de construcţii diferite din (în bună 
parte) aceleaşi componente de bază, com¬ 
ponente ce nu pot fi clasificate ele însele ca 
fiind mentale sau materiale. 

Asemeni multor altor filozofi din secolul al 
XX-lea, Russell aborda adeseori lumea prin 
prisma unor consideraţii privitoare la lim¬ 
baj. O dată explic itată structura reală a enun¬ 
ţurilor noastre, ca deosebită de structura lor 
aparentă, putem descoperi — credea el — 
un izomorfism între această structură şi 
structura lumii. în acest sens, el sugerează, 
în prelegerile sale despre atomismul logic 
(1918-1919), că toate enunţurile, indiferent 
de complexitatea lor, sînt funcţii de adevăr 
ale unor enunţuri atomice ce relatează fapte 
minimale despre conţinutul experienţei. 
(Mai tîrziu, Russell avea să considere că 
această teorie se cere cel puţin substanţial 
modificată.) Acestor enunţuri atomice le 
corespund fapte de experienţă atomice, ne¬ 
analizabile în componente mai simple, şi 
reciproc independente în sensul că nici 



unul dintre ele nu presupune vreun altul. 
Avem aici o manifestare a pluralismului 
radical care, sub o formă sau alta, a fost un 
element persistent în gîndirea lui Russell. 

De-a lungul întregii sale cariere, Russell 
a considerat existenţa lui Dumnezeu şi ne¬ 
murirea personală ca nefiind în cel mai bun 
caz decît simple posibilităţi logice, neputîn- 
du-se găsi nicăieri în experienţă temeiuri 
suficiente pentru a crede în ele. Ba chiar a 
mers mult mai departe, criticînd credinţa 
religioasă nu doar ca lipsită de temeiuri ra¬ 
ţionale, ci şi ca un obstacol efectiv în calea 
progresului şi a bunăstării umane. Aici, ca 
şi în multe alte elemente ale gîndirii sale, 
există o vădită asemănare cu *Hume, ex- 
ceptînd faptul că Russell dispunea de un 
echipament logic şi matematic mult mai 
redutabil. 

Ryle, Gilbert (1900-1976). Filozof britanic 
care, cu excepţia serviciului militar şi a 
unor călătorii în străinătate pentru conferin¬ 
ţe, şi-a petrecut întreaga viaţă activă la 
Oxford. A fost mai întîi, începînd din 1924, 
student la Christ Church, apoi, din 1945, 
profesor Waynflete de filozofie metafizică. 
Primele sale publicaţii filozofice tratează 
despre fenomenologia lui *Husserl şi Sein 
und Zeit a lui *Heidegger, dar curind după 
revenirea lui *Wittgenstein în Anglia şi la 
filozofie, s-a împrietenit cu acesta. Înce¬ 
pînd de atunci, filozofia lui Ryle este de 
factură lingvistică, convertirea sa fiind anun¬ 


ţată într-un articol emblematic, intitulat 
„Systematically Misleading Expressions“ 
(1932). Teza formulată aici era că un rol 
important al filozofiei trebuie să constea în 
„a descoperi în idiomurile lingvistice surse¬ 
le construcţiilor defectuoase şi ale teoriilor 
absurde recurente**. 

Prima carte a lui Ryle, The Concept of 
Mind (1949), desfăşoară un susţinut şi ne¬ 
cruţător atac asupra concepţiei carteziene 
despre om, etichetată caracteristic „dogma 
*fantomei din maşină**. Ryle încerca să 
vadă aici — după cum va mărturisi mai tîr- 
ziu — cît de departe putea să împingă be- 
haviorismul analitic doctrina că noţiunile 
psihologice pot fi analizate în termeni de 
comportament actual sau posibil. Au urmat 
Prelegerile Tamer reunite în volumul Di- 
lemmas (1953), unde se încearcă dezlega¬ 
rea anumitor noduri care se formează atunci 
cînd între unele „teorii sau, vorbind mai 
general,... linii de gîndire** apar nepotriviri 
ireconciliabile. A venit după aceea maliţio¬ 
sul dar sugestivul studiu Plato s Progress 
(1966). Şi, la urmă, două substanţiale vo¬ 
lume de Collected Papers (1971), din care 
se vede cît de ample şi de variate tematic au 
fost contribuţiile lui Ryle, atît la filozofia 
creatoare independentă, cît şi la istoria con¬ 
structivă a ideilor, în special cu referire la 
Platon. Ceea ce nu se vede din corpul scrie¬ 
rilor este amploarea cu neputinţă de măsu¬ 
rat a influenţei exercitate prin viu grai. Vezi 
şi categorii; confuzie categorială. 

Sa’adya (ben losiO (882-942). Gaon (su¬ 
perior) al academiei rabinice din Sura în 
Mesopotamia (începînd cu 928). 

Primul filozof evreu important al Evului 
Mediu. Sa’adya a fost de asemenea autor 
halakhic (în probleme de drept), poet litur¬ 
gic, pionier al studierii gramaticii ebraice, 
exeget biblic şi traducător al Bibliei în ara¬ 
bă. Principala sa lucrare filozofică, Kităb 
al-Amânat wa’l-rtigâdăt (Cartea credinţe¬ 
lor şi opiniilor), în esenţă o lucrare de 
*Kalăm mu’tazilit în care se aduc dovezi 
raţionale în sprijinul doctrinelor religioase, 
a exercitat o mare influenţă asupra filozo¬ 
fiei ebraice medievale ulterioare. 

saduchism (sau saducheism). Credinţele 
sectei ebraice a saducheilor, activă în preaj¬ 
ma şi în timpul vieţii lui Cristos, îndeosebi 
întrucît priveau negarea învierii trupului şi 
existenţa spiritelor. în literatura postrenas- 
centistă, termenul a ajuns să fie aplicat de 
către oponenţii necredinţei materialiste 
(bunăoară de către *platonicienii de la 
Cambridge) la poziţia celor care negau 
existenţa îngerilor, a stafiilor şi a altor fiin¬ 
ţe spirituale, negare socotită a fi un prim 
pas spre contestarea existenţei lui Dumne¬ 
zeu. Vezi şi Glanvill. 

Saint-Simon Claude-Henri de Rouvroy, 
conte de (1760-1825). Unul din părinţii 
fondatori ai socialismului francez şi tot¬ 
odată mondial. S-a alăturat cu entuziasm Re¬ 
voluţiei franceze de la 1789 pentru ca mai 
apoi să se retragă din viaţa politică şi să se 
consacre scrisului. A fost asociat succesiv 
cu istoricul Thierry şi cu pozitivistul *Comte. 
Două dintre ideile sale de căpetenie au fost: 
a) necesitatea întemeierii viziunilor politice 
pe ştiinţa istorică şi socială şi b) conflictul 


dintre Ies industriels, adică toţi oamenii 
folositori şi productivi, pe de o parte, şi pa¬ 
raziţi, birocraţi, pe de alta ... 

salva veritate (sintagmă latină, însemnînd: 
adevărul fiind păstrat). O condiţie de si¬ 
nonimie formulată pentru prima dată de 
*Leibniz. Două expresii sînt sinonime (sau 
pot fi considerate a avea acelaşi înţeles) 
dacă sînt reciproc substituibile fără a se 
modifica valoarea de adevăr a enunţului în 
care apar. Astfel, „părinte de sex masculin** 
poate fi pus, salva veritate, în locul lui 
„tată** în orice propoziţie privitoare la o re¬ 
laţie particulară dintre doi indivizi. Această 
condiţie se loveşte însă de dificultăţi, exis- 
tînd contexte unde nu pare a fi aplicabilă 
{vezi extensiune şi intensiune; identitate; 
opacitate şi transparenţă). 

Sămkhya. Cel mai arhaic dintre sistemele 
de *filozofie indiană. Idei tipice pentru 
acest sistem pot fi recunoscute încă de la 
mijlocul mileniului I a. Chr. şi ele domină 
speculaţia din Mahăbhârata (care include 
Bhagavadgitâ, Purănele şi unele din Upa- 
nişade). Sătnkhya a rămas una din principale¬ 
le şcoli de gîndire pînă prin secolul al Vl-lea 
p. Chr. şi a influenţat cea mai mare parte 
din teologia indiană. Sursele literare ale sis¬ 
temului clasic sînt Sătpkhyakărikă de Tsva- 
rakrşna (înainte de 500 p. Chr.) şi comen¬ 
tariul anonim Yuktidipikâ (c. 600 p. Chr.). 

Spre deosebire de formele mai vechi ale 
sistemului, Sârnkhya clasică respingea ori¬ 
ce formă de monism. O materie primordia¬ 
lă veşnică (pradhăna, prakyti) avînd trei 
constituenţi calitativ diferiţi (giina) se dife¬ 
renţiază periodic prin distribuţii variabile 
ale acestor guna în lumea diversificată a fe¬ 
nomenelor. Prima ei dezvoltare constă în- 

tr -0 mulţime de buddhi (cuvînt tradus une¬ 
ori prin „spirit“, alteori prin „percepţie“, 
„conştiinţă“ etc.) dintre care fiecare gene¬ 
rează un ahankăra („conştiinţă a eului“), 
care la rîndul său produce organele de simţ, 
mănos („intelectul**) şi cele cinci elemente, 
împreună, acestea alcătuiesc eşafodajul 
psihosomatic al omului. Total distincte de 
acesta apar un număr infinit de „sine** sau 
„suflete** (puruşa). Acestea sînt fără putere 
şi pasive, în timp ce prakrti sau evolutele ei 
sînt active; astfel, toate formele percepţiei 
sau ale conştiinţei sînt privite aici ca avînd 
o condiţionare materială. 

Acest sistem de gîndire privit în ansam¬ 
blu combină o abordare care e tipică pentru 
*Vaiseşika (o reducere cvasiştiinţifică a 
imensei varietăţi a fenomenelor la tipuri de 
bază, cu o interpretare a implicării omului 
în ciclul renaşterilor şi a eliberării sale din 
acesta). Astfel, specificitatea seriei de dife¬ 
renţieri este motivată prin interpretarea 
procesului ce duce la eliberare (individua¬ 
lă) ca fiind o inversare a evoluţiei (cosmice 
a) eternei prakrti. 

saipsăra (cuvînt sanscrit însemnînd „trans- 
migraţie**). Doctrina, caracteristică tuturor 
religiilor indiene, a unui ciclu aproape ne- 
sfîrşit de morţi şi renaşteri. Vezi şi karman; 
metempsihoză; mokşa. 

Santayana, George (1863-1952). Poet, ro¬ 
mancier şi filozof american de origine spa¬ 
niolă, student al lui William *James şi pro¬ 
fesor la Harvard. Prelegerile sale de filozo¬ 
fie a istoriei au alcătuit fundamentul lucră¬ 
rii The Life of Reason (1905-1906), care 
oferă o interpretare a rolului raţiunii în mul¬ 
tiplele activităţi ale spiritului uman. în 
1912 s-a întors în Europa. Ultimii ani şi i-a 
petrecut într-o mînăstire din Roma; s-a 
declarat ataşat catolicismului în aspectele 
lui istorice şi estetice, deşi „total străin cre¬ 
dinţei**. 

Sistemul de filozofie al lui Santayana, 
platonician şi totodată materialist, este ex¬ 
pus în cele patru volume ale amplei sale lu¬ 
crări The Realms of Being, care cuprinde 
The Realm of Essence (1927), The Realm of 
Matter (1930), The Realm ofTruth (1938) 
şi The Realm of Spirit (1940). Introducerea 
la această lucrare, intitulată Scepticism and 


Animal Faith (1923), formulează scepticis¬ 
mul de bază necesar. Toate procesele raţio¬ 
nale sînt expresii ale compulsiei animalice 
de a crede în anumite lucruri, de pildă în 
existenţa materiei. Sesizarea esenţelor ex¬ 
plică şi elucidează existenţa, permiţînd 
minţii omeneşti să reţină caracterul şi iden¬ 
titatea datelor schimbătoare ale experienţei. 

Sartre, Jean-Paul (1905-1980). Filozof şi 
romancier francez. A studiat la Sorbona şi 
Gottingen (avîndu-1 aici profesor pe *Hus- 
serl), devenind apoi, cu *Heidegger, un 
exponent de frunte al *existenţialismului 
ateu. La sfîrşitul celui de-al doilea război 
mondial s-a afirmat ca unul din liderii inte¬ 
lectualilor parizieni de stînga. A fost co- 
fondator (alături de *Merleau-Ponty) şi 
editor al revistei Les Temps Modern es. Se 
declara marxist chiar şi după ce şi-a anunţat 
ruptura de Partidul Comunist, susţinînd că 
marxismul şi existenţialismul îşi sînt com¬ 
plementare în critica societăţii şi în obiec¬ 
tivul lor de a exprima în libertatea politică 
libertatea inerentă naturii umane. 

Romanul semiautobiografic La Nausee 
(1938) şi eseul L'existentialisme est un hu- 
manisme (1946) exprimă preocuparea fun¬ 
damentală a lui Sartre pentru natura exis¬ 
tenţei umane şi libertatea voinţei. La naşte¬ 
re omul nu e nimic, fiind condamnat a fi 
liber în alegerea acţiunii şi sortit să poarte 
povara responsabilităţii. Încercînd să nege 
asta şi să atenueze anxietatea ce se naşte de 
aici, omul se comportă ca şi cum viaţa şi 
opţiunile sale ar fi predeterminate de situa¬ 
ţiile şi rolurile sociale în care se găseşte 
(vezi şi Angst; rea-credinţă). 

în principala sa lucrare filozofică, L 'etre 
et le neant (1943), Sartre investighează exis¬ 
tenţa, eul, natura imaginaţiei şi a emoţiilor. 
Fiinţa este transfenomenală, caracteail ei 
nefiind revelat complet în totalitatea mani¬ 
festărilor ei. Nu există vreun *noumen as¬ 
cuns, dar tot ceea ce are fiinţă transcende 
categoriile, descrierile şi desemnările prin 
care este cognoscibil omului. Sînt deosebi¬ 
te două tipuri de fiinţare: en-soi („în sine**) 
şi pour-soi („pentru sine**). Fiinţarea-în- 
sine corespunde în linii mari modului de a 
fi al unui obiect inert, complet şi fix, în care 
nu se exprimă nici o relaţie nici cu sine, 
nici cu ceva din afară. O atare fiinţă este 

necreată, lipsită de orice raţiune de a fi şi 
absolut contingenţă. Fiinţarea-pentru-sine 
— fiinţa sau conştiinţa umană — este flui¬ 
dă, caracterizată prin lipsa unei structuri 
determinate, prin deschidere către viitor şi 
prin potenţă. Intuirea neantului de către om 
face posibilă judecata: lucrurile individua¬ 
le, alternativele alegerii sînt deosebite prin 
„faptul de a nu fi“ altceva. 

Sarvăstivăda. Şcoală a * filozofiei buddhis- 
te Theravăda. Avîndu-şi rădăcinile în doc¬ 
trinele Abhidharma din ultimele secole a. 
Chr., ea a culminat în Abhidharmakdsa lui 
Vasubandhu (400-480 p. Chr.). Ideilor cre¬ 
dinţei buddhiste li s-a dat aici o formulare ra¬ 
ţional istă, riguros consecventă. Orice idee 
de suflet, persoană sau substanţă durabilă a 
fost respinsă, întreaga lume a fenomenelor 
fiind redusă la factori atomici (dharma). 
Despre aceştia din urmă se considera că au 
doar o existenţă momentană, fiind apoi 
înlocuiţi cu alţii similari. Fenomene com¬ 
plexe de felul persoanei (empirice) nu sînt, 
astfel, decît secvenţe de angrenări momen¬ 
tane de dharme ale formei, calităţii, emo¬ 
ţiei, mentale etc. {compară atomism logic). 
Se postulează un tip particular de dharma, 
numite prăpti (literal „posesiune latentă**) 
menite să explice a) continuitatea amorfa a 
acestor secvenţe şi b) aderenţa „viciilor** 
(ignoranţă, dorinţă) la aceste secvenţe 
(transmigraţie). Realismul arhaic al şcolii 
postula realitatea tuturor dharmelor, inclu¬ 
siv a celor din trecut şi din viitor; sarvăsti 
înseamnă „totul există**. Nirvana este defi¬ 
nită drept un dharma care cînd se ataşează 
de o secvenţă particulară (de „persoană**), 
elimină prăptidharma, dînd astfel naştere 
eliberării care înseamnă curmarea respec¬ 
tivei secvenţe. 

O şcoală înrudită îndeaproape, Sautrănti- 
ka (întemeiată de Kumăralăta, posibil în se¬ 
colul al IlI-lea p. Chr.) mergea şi mai de¬ 
parte, înlocuind realismul formulei „sar¬ 
văsti** printr-o poziţie nominalistă. Ea res¬ 
pinge ideea de prăpti, precum şi concepe¬ 
rea nirvănei drept un dharma; eliberarea 
este pur neant, simpla curmare a fluxului de 
dharma. 

satisfacere. Termen tehnic din *semantica 
formală; condiţia în care un obiect sau un 


şir de obiecte „satisface** un *predicat, în 
sensul că predicatul e adevărat despre acel 
obiect sau şir de obiecte. De exemplu, Bir- 
mingham satisface predicatul „x e un mare 
oraş industrial** pentru că această expresie 
este adevărată despre Birmingham. Altfel 
spus, un obiect avînd numele satisface 
predicatul monadic „Px" dacă şi numai 
dacă „ Pa‘* e o propoziţie adevărată. Un şir 
sau */i-uplu ordonat de obiecte <a^,...,a> 
satisface predicatul /i-adic ,/*Xp...,x^** dacă 
şi numai dacă ,/’aj,...,a^** este o propoziţie 
adevărată. De exemplu, tripletul <Rusia, 
Alaska, S.U.A.> satisface predicatul „x a 
vîndut V lui z** dacă numele obiectelor din 
triplet sînt puse în ordinea dată în locurile 
marcate prin variabile {vezi variabilă). 
Tripletul <S.U.A., Rusia, Alaska> nu satis¬ 
face expresia deoarece obiectele din triplet 
nu sînt dispuse în ordinea potrivită, adică 
propoziţia „S.U.A. a vîndut Rusia Alaskăi** 
nu e adevărată. Relaţia ce are loc între un 
obiect sau un şir de obiecte şi un predicat 
dacă şi numai dacă acel obiect sau şir de 
obiecte satisface predicatul se numeşte re¬ 
laţie de satisfacere. Uneori e convenabil ca 
satisfacerea să fie tratată ca o relaţie între 
şiruri infinit de lungi şi expresii, acestea din 
urmă avînd, fireşte, doar un număr finit de 
locuri de umplut. în acest caz se stabilesc 
convenţii ce prevăd care obiecte din şir ur¬ 
mează a fi asociate cu cutare loc din expre¬ 
sie, restul şirului fiind ignorat. Folosind no¬ 
ţiunea de satisfacere, Tarski a izbutit să 
facă progrese importante în teoria semanti¬ 
că, în particular în *teoria adevărului care-i 
poartă numele. Vezi şi interpretare. 

sau. *Conector avînd două utilizări princi¬ 
pale distincte din punct de vedere logic: 
una exclusivă, ca în 1) „Toate plantele cu 
flori sînt monocotiledonate sau dicotiledo- 
nate**, şi una incluşi vă, ca în 2) „Acest indi¬ 
vid este^ sau prost sau leneş (sau amîn- 
două)**. în (1), posibilitatea ca o plantă cu 
flori să fie atît monocotiledonată, cît şi di- 
cotiledonată este exclusă, pe cînd în (2) se 
admite că insul în cauză poate fi deopotrivă 
prost şi leneş. Logicienii consideră primară 
accepţiunea inclusivă, tratînd-o ca pe un co¬ 
nector ce leagă enunţuri. Dacă p şi q repre¬ 
zintă enunţuri, accepţiunea inclusivă a lui 
„sau** este simbolizată prin v ^‘*. Simbo- 



Sautrăntika 

Iul „v“ este folosit aici spre a forma disjunc- 
ţia sau suma logică a lui p şi q. Accepţiu¬ 
nea exclusivă a lui „sau“ este tratată drept 
secundară, deoarece poate fi definită cu ajuto¬ 
rul celei inclusive prin sau q dar nu amîn- 
două“ (în simboluri: (p s/ q) &. -(p & q). 
Despre „sau“ utilizat în sens inclusiv, spre 
a forma o disjuncţie a două enunţuri, se 
spune frecvent că este un conector *veri- 
funcţional sau operator verifiincţional defi¬ 
nit prin *tabelul de adevăr: 

P ^ q 

A A A 

A A F 

F A A 

F F F 

pal un fenomen elenistic; principalele trei 
momente au fost *Pyrrhon din Elis, Acade¬ 
mia, aproximativ între anii 280 şi 80 a. 
Chr. şi şcoala lui *Aenesidemos. 

Pyrrhon pare să fi construit ceva de felul 
unui sistem de filozofie, închegînd din di¬ 
versele argumente în favoarea „suspendării 
judecăţii** temelia unei întregi atitudini faţă 
de viaţă. Fericirea, spunea el, depinde de 
aflarea răspunsurilor corecte la trei între¬ 
bări. „Cum sînt în realitate lucrurile?** In¬ 
cognoscibile; adică nu putem spune nimic 
definit despre ele. „Care trebuie să fie ati¬ 
tudinea noastră faţă de ele?** De a nu ne 
ataşa lor. „Ce vom cîştiga din această atitu¬ 
dine?** Tihna sufletească. 

Academia elenistică a avut alte obiecti¬ 
ve. Prin refuzul său de a mai preda plato¬ 
nismul pozitiv şi prin modul său de a argu¬ 
menta împotriva oricărei poziţii filozofice, 
*Arcesilaos se putea pretinde discipol al lui 
Socrate, al cărui rol filozofic a constat în 
combaterea erorilor şi nu în comunicarea 
unei cunoaşteri. Principalii săi oponenţi 
„dogmatici** au fost stoicii cu teza lor că 
anumite impresii senzoriale infailibile — 
numite de ei „reprezentări cataleptice** 
{vezi stoicism) — constituie criteriul ade¬ 
vărului. în secolul următor *Cameade a ex¬ 
tins critica academică atacînd dogmele 
stoice şi altele privitoare la criteriul cu¬ 
noaşterii, la destin şi cauzalitate, la natura 
zeilor, la prudenţă şi dreptate şi la scopurile 
conduitei umane. Replicînd criticii adresate 
curent scepticismului, în sensul că absenţa 
oricărui criteriu sigur al cunoaşterii inhibă 
în mod necesar acţiunea, el susţinea, cel pu¬ 
ţin de dragul argumentării, că o impresie, 
deşi nu e certă, poate fi mai clară, mai „con¬ 
vingătoare** (în latină: probabilis) şi astfel 
mai valoroasă decît o alta şi că forţa ei de 
convingere sporeşte cînd este coroborată de 
impresii asociate şi de o examinare mai 
atentă. 

Scepticismul a rămas doctrina Acade¬ 
miei pînă în jurul anului 80 a.Chr.^ cînd 
*Antiochos se întoarce la dogmatism. Cu- 
rînd după aceea, Aenesidemos înfiinţează 
la Alexandria propria sa şcoală, „autentic**, 
radical pyrrhoniană. Sistematizînd şi ela- 
borînd în amănunt ideile scepticilor mai 
vechi, el a formulat temeiurile neîncrederii 
sceptice în zece „tropi** sau moduri. Succe- 


iar despre „p v ^** se spune că este un com¬ 
pus verifiincţional din p şi q. 

Sautrăntika. Vezi Sarvăstivăda. 

săgeata timpului. Vezi spaţiu şi timp, filo¬ 
zofia s. şi t. 

sălbaticul cu suflet nobil. Concepţie ro¬ 
mantică despre om ca ducînd o viaţă natu¬ 
rală şi nobilă înainte ca civilizaţia să-l fi 
făcut robul unor trebuinţe nefireşti şi să-i fi 
răpit libertatea originară. Tema a fost ela¬ 
borată de *Rousseau în Discours sur Fori¬ 
gine de Finegalite par mi Ies hommes 
(1755), unde susţine că doar sălbaticul ne¬ 
corupt posedă adevărata virtute. Vezi şi ro¬ 
mantism. 

scepticism. într-un sens general, termenul 
desemnează atitudinea filozofică potrivit 
căreia putem căuta o cunoaştere sigură de¬ 
spre cum sînt lucrurile în realitate, dar nu o 
putem obţine. (Cuvîntul grec skepsis în¬ 
seamnă „căutare**, atributul „sceptic** fiind 
gîndit în opoziţie cu cel de „dogmatic**.) 
Cuvîntul „scepticism** este folosit însă şi ca 
denumire a unei şcoli particulare din filo¬ 
zofia antică greacă. 

Argumentele clasice în favoarea scepti¬ 
cismului — că simţurile pot să ne înşele şi 
că experţii se contrazic între ei — erau des¬ 
tul de vechi. Atitudini sceptice au fost ex¬ 
primate de mai mulţi gînditori presocratici, 
în particular de Xenofan, şi au fost dezvol¬ 
tate de sofişti ca Gorgias şi Protagoras. 
Scepticismul metodic însă a fost în princi- 

sonii său Agrippa (secolul I p. Chr.) a ela¬ 
borat un sistem cu cinci asemenea „tropi“. 
Această tradiţie sceptică din filozofie a sta¬ 
bilit legături cu şcoala empirică din medici¬ 
nă, cel mai cunoscut reprezentant al alianţei 
dintre ele fiind *Sextus Empiricus. 

Schelling. Friedrich Wilhelm Joseph von 
(1775-1854). Filozof idealist german. Ide¬ 
alismul său transcendental se leagă incon¬ 
testabil de opera lui *Kant, a lui *Fichte şi 
a lui *Hegel, dar el e îndeobşte privit drept 
principalul filozof al *romantismului. Prin 
♦Coleridge, a exercitat o influenţă consi¬ 
derabilă asupra romanticilor englezi. 

Lucrarea de căpetenie a lui Schelling, 
Sistemul idealismului transcendental (1800) 
este în principal o tentativă de a dezvolta şi 
modifica vederile lui Kant şi ale lui Fichte 
despre relaţia dintre eu şi lumea obiectivă. 
Pentru Schelling, *conştiinţa este singurul 
obiect imediat al cunoaşterii, pe cînd cu¬ 
noaşterea lumii obiective apare doar sub 
forma unei condiţii-1 imită în procesul prin 
care conştiinţa ia act de sine însăşi. El argu¬ 
mentează mai departe că numai în artă spi¬ 
ritul poate deveni pe deplin conştient de sine 
şi că în această privinţă adevărata reflecţie 
filozofică trebuie să aspire la condiţia artei. 

schemă. Vezi inferenţă, regulă de i. 

Schiller, Ferdinand Canning Scott (1864- 
1937). Filozof britanic care a predat la Co¬ 
legiul Corpus Christi, Oxford, şi la Los 
Angeles. Susţinător al teoriei pragmatice 
despre adevăr a lui William *James, s-a 
opus absolutismului hegelian rigid cultivat 
de *Bradley. 

în principala sa lucrare, Humanism (1903), 
Schiller se declară urmaş al lui *Protago- 
ras, susţinînd că adevărul şi realitatea sînt 
creaţii ale omului şi negînd că „există o 
lume obiectivă dată independent de noi şi 
care ne-ar constrînge s-o recunoaştem**. 
Deosebeşte *umanismul de *pragmatism, 
susţinînd că primul are o cuprindere mai 
largă, fiind aplicabil nu doar logicii, ci şi 
eticii, esteticii, metafizicii şi teologiei. 

Schiller, Johann Christoph Friedrich (1759- 
1805). Filozof, poet şi dramaturg german. 
Deşi pînă la urmă a abandonat filozofia, 
contribuţiile sale la *estetică rămîn de un 


interes considerabil. Stimulat de teoriile lui 
*Kant, Schiller a căutat să elaboreze ideea 
că experienţa estetică reprezintă un element 
de interes major în reflexia filozofică asu¬ 
pra naturii umane. Concepţia sa după care 
există un impuls estetic sau „ludic** a fost 
mai tîrziu preluată de alţii ca o temă cen¬ 
trală a esteticii, dar Schiller a avut în vedere 
un context şi mai larg. în lucrarea sa de 
căpetenie Scrisori despre educaţia estetică 
a omenirii (1794-1795), a argumentat că 
pentru dezvoltarea noastră morală şi socia¬ 
lă este imperios necesară o educaţie care să 
recunoască interesele impulsului estetic, 
precum şi cerinţele raţiunii şi ale simţurilor. 

Schiick, Moritz (1882-1936). A predat la 
Viena (1922-1936) filozofia ştiinţelor in¬ 
ductive, la care ajunsese prin studiul fizicii. 
S-a numărat printre membrii fondatori ai 
♦Cercului de la Viena. Bogata sa bibliogra¬ 
fie cuprinde între altele Allgemeine Erken- 
ntnislehre (1918), Fragen der Ethik (1930) 
şi Gesammelte Aufsătze 1926-1936 (1938). 

Asemeni altor pozitivişti logici, Schiick 
privea filozofia ca fiind preocupată în mod 
esenţial de semnificaţii şi a trudit asupra 
problemelor găsirii unei formulări satisfă¬ 
cătoare a teoriei verificaţioniste a semnifi¬ 
caţiei (vezi pozitivism logic; verificare). 
Doctrinele filozofice tradiţionale urmau a fi 
criticate ca nefiind nici adevărate, nici fal¬ 
se, ci lipsite de semnificaţie, dat fiind că nu 
sînt nici analitice (ca matematica pură), nici 
testabile în principiu prin experienţă (ca 
ştiinţele naturii). Principalele dificultăţi de 
care s-a lovit reflecţia sa au fost: statutul 
doctrinei că acestea sînt singurele condiţii 
pentru ca formulările lingvistice să aibă 
semnificaţie; natura testabilităţii pe care o 
invoca; în fine, analiza experienţei în aşa 
mod încît să i se păstreze *intersubiectivi- 
tatea. 

Schopenhauer, Arthur (1788-1860). Filo¬ 
zof german postkantian. Reputaţia sa filo¬ 
zofică nu s-a consolidat niciodată, nici în 
timpul vieţii sale, nici în gîndirea mai re¬ 
centă, parte din pricina opoziţiei sale vehe¬ 
mente faţă de *hegelianismul dominant şi, 
după părerea lui, nociv din vremea sa, parte 
din pricina atitudinii sale agresive faţă de 
filozofia academică în general. Este totuşi 

ceva adevărat în credinţa, împărtăşită de el 
însuşi, că dintre toţi postkantienii, el a rea¬ 
lizat cea mai lucidă şi mai pătrunzătoare 
dezvoltare a filozofiei lui Kant {vezi Kant). 

Cea mai timpurie lucrare a lui Schopen- 
hauer a fost Ober die vierfache Wurzel des 
Satzes vom zureichenden Grunde (Despre 
împătrita rădăcină a principiului raţiunii 
suficiente) (1813), o delimitare kantiană a 
genurilor de raţiuni ce pot fi invocate în 
mod legitim atunci cînd se caută să se ex¬ 
plice filozofic de ce un lucru este aşa cum 
este. Contribuţia sa majoră în filozofie a 
fost Die Welt als Wille und Vorstellung 
(Lumea ca voinţă şi idee (sau reprezenta¬ 
re)), publicată în 1818, iar apoi, într-o edi¬ 
ţie considerabil amplificată, în 1844. Lu¬ 
crările ulterioare reprezintă în mare parte o 
aplicare a ideilor în sfera filozofiei morale. 

Esenţa teoriei lui Schopenhauer, care 
preia diviziunea kantiană dintre lumea fe¬ 
nomenală şi cea noumenală, este că există 
două aspecte ale eu lui: eul aşa cum apare 
fenomenal ca obiect al percepţiei şi eul aşa 
cum e în sine {vezi Ding-an-sich), noume- 
nal, ca manifestare a voinţei. Distincţia e 
rodnică în mai multe feluri: de exemplu, 
prin concepţia ei antidualistă despre om ca 
o unică entitate privită fie sub aspectul cor¬ 
pului, fie sub cel al voinţei; şi — idee ce 
avea să-l stimuleze pe Freud — prin accen¬ 
tul pesimist pe care-1 pune pe forţele latente 
şi deformatoare ale voinţei. în această din 
urmă privinţă, un punct principal al atenţiei 
lui Schopenhauer a fost arta, concepută 
drept singura arenă a strădaniilor omeneşti 
în care omul se poate smulge din robia 
voinţei prin contemplare estetică liberă. 

Schopenhauer are o scriitură elegantă, un 
stil ce refuză jargonul şi obscuritatea; pen¬ 
tru prima dată a cucerit o audienţă largă ca 
eseist, prin culegerea sa Parerga und Para- 
lipomena (1851). Ulterior, filozofia sa a 
atras personalităţi ca Tolstoi, Conrad, 
Proust, Mann şi Freud. Rămîne regretabil, 
dar adevărat, că încă şi astăzi Schopenhau¬ 
er e citit mai mult pentru rafinatele sale 
scrieri aforistice decît pentru metafizica sa. 

scientia media (Sintagmă latină, însem- 
nînd „cunoaştere mediată“). Expresie con¬ 
struită de Luis de Molina (1535-1600) ca 
desemnare pentru tipul aparte de cunoaşte- 


304 


re pe care se presupune că o are Dumnezeu 
despre ipoteticii viitorii contingenţi {fuluri- 
bilia). Aceştia ar putea în anumite circum¬ 
stanţe să capete existenţă şi sînt gîndiţi ca 
nefiind nici simplă posibilitate, nici produ¬ 
cere viitoare efectivă. Mulţi teologi roma- 
no-catolici acceptă încă şi astăzi această 
tentativă de a pune de acord preştiinţa lui 
Dumnezeu cu liberul arbitru omenesc {vezi 
liber-arbitru şi determinism). 

scientism. 1. Credinţa că ştiinţele umane 
nu necesită alte metode decît cele din ştiin¬ 
ţele naturii. 2. în sens mai general, practici 
ce se pretind a fi ştiinţă dar nu sînt. în 
ambele cazuri termenul e folosit numai de 
adversari. 

scolastică. Genul de filozofie practicat în 
şcolile universităţilor medievale. Termenul 
îşi are rădăcinile în cuvîntul grecesc care 
desemnează timpul liber, dat fiind că s-a 
admis încă din Antichitate că răgazul e o 
condiţie necesară a contemplării temeiuri¬ 
lor ultime ale lucrurilor. Adjectivul „sco- 
lastică“ se aplică şi teologiei medievale. 
Deşi în Evul Mediu nu se facea o distincţie 
clară între filozofie şi teologie, Sf Toma 
d’Aquino a sugerat că una lucra cu premise 
oferite de natură, iar cealaltă pe baza reve¬ 
laţiei. 

Cu toate că în prezent termenul „scolas- 
tică“ este aplicat îndeobşte gîndirii medie¬ 
vale latine din Occident, nu trebuie igno¬ 
rate antecedentele greco-romane ale aces¬ 
teia, nici gîndirea arabă şi ebraică contem¬ 
porană ei. Pentru antecedentele eterogene 
ale scolasticii este tipică opera romanului 
*Boethius (c. 480-524 p.Chr.), care a scris 
un influent comentariu la o Introducere 
{Isagoge) la Categoriile lui Aristotel dato¬ 
rată neoplatonicianului sirian *Porphyrios. 
Acest comentariu, împreună cu comentari¬ 
ile proprii ale lui Boethius la lucrările lui 
Aristotel Despre interpretare şi Categori¬ 
ile, au constituit principala bază a Vechii 
logici {Logica Vetus) din secolul al Xll-lea; 
în combinaţie cu lucrările gramaticienilor 
latini tîrzii ca Priscianus şi Donatus, ea a 
dat impulsul unor dezvoltări extrem de im¬ 
portante în teoria semnificaţiei. Controver¬ 
sa privitoare la universale {vezi Abelard; 

Anselm) n-a fost decît un simptom timpu¬ 
riu al acestor dezvoltări. 

Forma pe care a îmbrăcat-o disputa pri¬ 
vitoare la universale vine de la organizarea 
sistematică dată de Porphyrios vocabularu¬ 
lui capitolelor 4, 5 şi 8 ale Cărţii I a To¬ 
picelor lui Aristotel. Acest sistem a luat 
titlurile Categoriilor lui Aristotel ca de¬ 
semnări ale „celor mai cuprinzătoare ge- 
nuri“ (genera generalissima); dedesubtul 
fiecăruia dintre acestea se puteau distinge 
genuri destul de largi (genera) ale căror 
subclase (species) cuprind membrii lor in¬ 
dividuali. „Om e o specie“ şi ^Animal e un 
gen“ sînt exemple de forme prepoziţionale 
ale căror complexităţi semantice au generat 
controversa. Puţin mai tîrziu, cînd au deve¬ 
nit disponibile în latină Respingerile sofis¬ 
tice ale lui Aristotel, ele au întărit această 
propensiune lingvistică şi cu timpul au dat 
naştere ingenioasei doctrine medievale de¬ 
spre *suppositio, care încerca să caracteri¬ 
zeze varietăţile raporturilor dintre cuvinte 
şi lucruri. 

Anterior asimilării, în secolul al XlII-lea, 
a întregului corpus al scrierilor aristotelice, 
studiile se bazau în mare parte pe opera lui 
Boethius. Cînd nu erau cultivate pentru in¬ 
teresul lor intrinsec (aşa cum deja se întîm- 
pla adesea), ele erau folosite în scopuri de 
clarificare teologică după modelul scrierii 
Sf *Augustin din Hippona (354-430 
p.Chr.) De doctrina christiana. Sentenţele 
lui Petrus Lombardus (c. 1100-1160), o 
culegere sistematică de opinii din autorităţi, 
au devenit baza pe care dascălii proaspăt 
formaţi (vezi Toma d’Aquino; Duns Sco- 
tus) aveau să-şi exerseze timp de secole 
iscusinţa de a comenta. 

Respectul faţă de autoritate şi nevoia 
născută de aici de a împăca autorităţi aflate 
în dezacord pot fi considerate unul din im¬ 
pulsurile principale ale filozofiei medieva¬ 
le. Dar poate că cea mai importantă forţă 
motrice a fost conflictul peren dintre cre¬ 
dinţă şi raţiune. Credinţa era reprezentată 
de creştinism, de Biblie, de Sfîntul Augus- 
tin; iar raţiunea, de logică şi de Aristotel. 
Scolastica a cunoscut perioada sa de înflo¬ 
rire maximă în secolele al Xll-lea şi al 
XlII-lea, cînd pentru prima dată a fost tra¬ 
dus şi apoi pe încetul asimilat de către Oc¬ 
cidentul latin grosul scrierilor aristotelice. 


în fapt, istoria filozofiei scolastice poate fi 
privită ca o istorie a confruntării Bisericii 
cu asimilarea lui Aristotel (vezi aristote- 
lism). 

înainte de secolul al Xll-lea învăţaţii din 
Occident nu cunoşteau decît două lucrări 
ale lui Aristotel — Categoriile şi Despre 
interpretare. La începutul secolului al 
Xll-lea se afirmă un nou interes pentru lo¬ 
gică, în principal în lucrările lui Pierre Abe- 
lard, care prin pasiunea sa pentru logică şi 
prin spiritul său critic a devenit unul dintre 
întemeietorii scolasticii. în particular, inci- 
tanta sa scriere Sic et non, în care apar jux¬ 
tapuse pasaje din Biblie ce se contrazic 
între ele, a constituit o „provocare^ căreia 
teologii s-au simţit obligaţi să-i răspundă. 
Şi nu o puteau face decît folosind aceeaşi 
logică de care se servise Abelard spre a-i 
pune în faţa acestei dificultăţi; ceea ce a 
creat acea relaţie delicată dintre raţiune şi 
credinţă, caracteristică scolasticii. Raţiunea 
a reprezentat întotdeauna o ameninţare ac¬ 
tuală sau potenţială pentru credinţă, dar 
totodată ea trebuia să fie folosită pentru 
explicarea şi apărarea credinţei. 

Ideile adesea eterodoxe care au însoţit 
pătrunderea aristotelismului arab în Occi¬ 
dentul latin au generat tensiuni ce au deve¬ 
nit teme de dezbatere în noile universităţi şi 
înăuntrul ordinelor monastice, mai ales cel 
franciscan şi cel dominican. Printre doctri¬ 
nele din această categorie se numără cea a 
eternităţii lumii şi cea a participării omului 
la un intelect cosmic unitar. în 1277, epis¬ 
copul de Paris a condamnat un număr de 
219 astfel de Propoziţii „averroiste“ (vezi 
Averroes) şi i-a excomunicat pe toţi cei ce 
persistau în susţinerea vreuneia din ele. 
Condamnarea ne dă o idee despre amploa¬ 
rea acestor conflicte, la soluţionarea cărora 
aveau să lucreze, în moduri diferite, Toma 
d’Aquino şi Scotus. Scotus, de pildă, a con¬ 
tinuat să se îndepărteze de la evaluarea 
fiinţelor umane în funcţie de realizările lor 
intelectuale (concepţie moştenită de la Pla- 
ton şi Aristotel) înspre doctrina că aprecie¬ 
rea cuiva drept o fiinţă umană completă 
atîmă de corectitudinea intenţiilor şi afecte¬ 
lor sale. După cum înţelesese cu mult înain¬ 
te Augustin şi după cum un şuvoi întreg de 
augustinieni medievali au continuat să sus¬ 
ţină, numai în felul acesta putea fi înţeleasă 

înalta preţuire acordată de tradiţia iudeo- 
creştină unor personalităţi şi doctrine ne¬ 
intelectuale. 

Scolastica a dezvoltat aproape toate ra¬ 
murile lingvisticii, ale logicii şi ale filozo¬ 
fiei. Nu doar metafizica, ci şi epistemolo¬ 
gia, filozofia spiritului, etica, gîndirea poli¬ 
tică şi teoria dreptului, precum şi diversele 
ramuri ale aşa-numitei filozofii naturale 
(îndeosebi optica şi mecanica) au înflorit în 
mediul hrănitor al conştiinţei lingvistice şi 
logice. în acelaşi timp, şi oricît de îndrăzne¬ 
ţe şi de îndepărtate erau speculaţiile, sau cît 
de anemice ilustrările, persistenţa fundalu¬ 
lui aristotelic a încurajat un empirism fun¬ 
ciar. Astfel, toată lumea respecta invocarea 
credinţelor împărtăşite de oamenii de tot¬ 
deauna şi de pretutindeni despre un lucru 
sau altul. Nu era de conceput ca această te¬ 
melie să fie subminată de speculaţiile unor 
oameni de un fel aparte aflaţi în locuri spe¬ 
ciale şi folosind instrumente ale căror date 
se pretau la interpretări controversabile sau 
ipotetice. Cu toate că această atitudine este 
potrivnică ştiinţei sau cum o cunoaştem 
noi, ea a prezentat avantajul filozofic de a 
descuraja ruptura dintre oamenii de rînd şi 
filozofi, atît de caracteristică filozofiei mo¬ 
deme. în acelaşi sens, modul de a privi pro¬ 
poziţiile drept inscripţii individuale con¬ 
crete l-a putut conduce pe dominicanul din 
secolul al XlV-lea Robert Holkot să apere 
teza că Dumnezeu poate cunoaşte mai mult 
(sau mai puţin) decît cunoaşte, pe temeiul 
considerentului că n inscripţii echiforme 
ale unui adevăr reprezintă n propoziţii, aşa¬ 
dar n lucruri în plus de cunoscut de către 
Dumnezeu, sau n în minus dacă sînt şterse. 

Acest interes viu pentru filozofie, combi¬ 
nat cu un sistem de învăţămînt bazat iniţial 
pe trivium (gramatică, retorică şi logică 
(sau dialectică)) a făcut ca natura limbaju¬ 
lui, semnificaţia, sofismele şi inferenţa să 
fie studiate cu o temeinicie rar întîlnită în 
alte epoci. Lingvistica actuală îşi află un 
pandant în amplele cercetări ale aşa-numi- 
ţilor gramaticieni speculativi. Tot aşa, ma¬ 
joritatea teoriilor logice modeme (calculele 
propoziţional şi funcţional, teoria cuantifi¬ 
cării şi cea a tipurilor, teoria deducţiei, mo¬ 
dalităţile, paradoxurile etc.) au fost antici¬ 
pate atunci. Numai că, din pricina lipsei 
unei notaţii adecvate, ca şi din pricina de- 

pendenţei de copierea manuscriselor de că¬ 
tre scribi ignoranţi, acest material a devenit 
în cea mai mare parte inutilizabil. Abia sub 
presiunea pedanţilor clasicişti din epoca 
Renaşterii, el a fost mai tîrziu simplificat în 
versiuni de felul influenfei Logici de la Port 
Royal din secolul al XVII-lea. 

Avînd în vedere insistenţa aristotelică 
asupra diversităţii de metode şi de standar¬ 
de de certitudine potrivite pentm diversele 
materii, un discurs scolastic despre metodă 
ar fi fost nelalocul lui. Cu toate acestea, 
contextul filozofic a dat naştere anumitor 
tipare argumentative generale. Cel mai im¬ 
portant dintre ele este quaestio (întrebarea), 
izvorît din practica disputei orale din uni¬ 
versităţi. Aceste dezbateri au devenit cu 
timpul extrem de formalizate şi de stilizate. 
Dascălul prezident — un magister artium 
— formula o întrebare de tipul „Ultrum...'"'^ 
(„Oare...“). Un student argumenta în fa¬ 
voarea unui răspuns, altul în favoarea răs¬ 
punsului opus, pentm ca la urmă dascălul 
să intervină, răspunzînd el însuşi la întreba¬ 
re şi rezolvînd toate argumentele contradic¬ 
torii formulate de studenţi. 

Argumentele pro şi contra se bazau, de 
regulă, pe citate potrivite din autorităţi ca 
Boethius, Aristotel, Sfîntul Augustin sau 
Biblia. Soluţia dată în final de dascăl se ob¬ 
ţinea prin operarea de distincţii în semnifi¬ 
caţiile cuvintelor, în aşa fel încît să reiasă 
că o autoritate putea fi pusă întm totul de 
acord cu alta, cu condiţia doar de a se înţe¬ 
lege că termenii-cheie erau folosiţi de ele în 
sensuri diferite. De unde adagiul scolastic 
„Cînd întîlneşti o contradicţie, operează o 
distincţie^. 

Aceasta e schema în mare a acestui gen 
de dispută (quaestio disputată) ce se purta 
în mod curent numai între dascăli şi stu¬ 
denţi şi căreia i se imprima în multe puncte 
o formă logică detaliată. în schimb, dis¬ 
putele publice (quaestiones quodlibetales) 
erau întreceri intelectuale de o asemenea 
importanţă, încît, pentm ca toată lumea să 
poată asista la ele, activităţile universitare 
erau suspendate în răstimpul celor cîtorva 
zile din an în care respectivele quaestiones 
aveau loc. Aici întrebările puteau fi puse de 
oricine (a quolibet), inclusiv de persoane 
din afară, despre absolut orice subiect (de 
quolibet). Obiecţiile cărora dascălul-apără- 

tor trebuia să le facă faţă erau atît de inco¬ 
mode şi de imprevizibile încît unii găseau 
că e un supliciu de care preferau să se 
lipsească. 

Din această practică a dezbaterii orale s-a 
născut forma literară stereotipă a lui quaes- 
tio, în care autorităţi divergente sînt puse 
întîi să se confrunte, iar după aceea sînt re¬ 
conciliate; formă ce predomină în scrierile 
academice medievale. Marile sinteze — 
precum Summa Theologiae şi Summa con¬ 
tra Gentiles ale lui Toma d’Aquino — sînt 
în esenţă un lanţ de quaestiones, unde re¬ 
zolvarea uneia duce la o alta, pînă cînd în¬ 
tregul cîmp problematic este epuizat, toate 
întrebările posibile fiind puse şi rezolvate. 
Ansamblul răspunsurilor poate fi privit ca 
un mare sistem unificat. (Aşa se face că, în 
mod paradoxal, cele mai multe dintre obiec¬ 
ţiile timpurii la doctrinele lui Toma d’Aqui- 
no sînt cuprinse în propriile sale scrieri.) 

Un alt produs literar caracteristic al Evu¬ 
lui Mediu a fost comentariul la un text din- 
tr-o autoritate. în filozofie, aceasta a ajuns 
să însemne cu precădere lucrările lui Aris- 
totel; ni s-a păstrat un număr realmente 
mare de astfel de comentarii medievale. Se 
poate spune că practic întreaga literatură 
filozofică şi teologică medievală se prezin¬ 
tă fie sub formă de comentariu, fie sub cea 
de quaestio, dintre care una expune opiniile 
diferitelor autorităţi, iar cealaltă le împacă 
între ele. 

Pentru un învăţat latino-occidental din 
secolele al XlII-lea şi al XlV-lea, deci, via¬ 
ţa intelectuală se putea dovedi destul de so¬ 
licitantă. La aceasta se adăugau dificultăţile 
şi incertitudinile traducerii (unele din lucră¬ 
rile lui Aristotel fiind traduse din greacă în 
siriacă, din siriacă în arabă şi apoi din arabă 
în latină), relativa lentoare şi inacurateţe ale 
copiştilor, nesiguranţa fizică de care erau 
pîndite transmiterea şi depozitarea docu¬ 
mentelor, apoi lipsa punctuaţiei, a unui 
mod uniform de citire, trimiterile încrucişa¬ 
te din coloanele fără sfîrşit ale manuscrise¬ 
lor greu descifrabile, unde, pe deasupra, 
erau utilizate şi convenţii neconcordante de 
contragere a formelor verbale scrise. Adău¬ 
gind la aceste impedimente disconfortul 
spartan al condiţiilor în care se lucra, ali¬ 
mentaţia precară şi faptul că majoritatea 
marilor gînditori au fost, potrivit standar¬ 


delor de azi, nişte alergători de maraton (re¬ 
gulamentele ordinelor din care făceau parte 
le impuneau să se deplaseze pe jos), devine 
clar că scolastica nu a fost nici pe departe o 
lesnicioasă îndeletnicire aristocratică, aşa 
cum ar putea părea să rezulte din etimolo¬ 
gia numelui său. 

Începînd de la Renaştere, scolastica ajun¬ 
ge să capete o reputaţie proastă. Umaniştii 
(vezi umanism), redescoperind literatura 
păgînă şi cultivînd proza ciceroniană de 
dragul ei înseşi, atacă deopotrivă stilul bar¬ 
bar şi ariditatea materiei din scrierile „oa¬ 
menilor şcolii“. Printre cusururile imputate 
scolasticii de gîndirea umanistă se numără 
lipsa de graţie literară, caracterul abstract al 
problematicii tratate, pedanteria logică şi 
sprijinirea excesivă pe autorităţi. Pînă şi as¬ 
tăzi se spune adesea şi multă lume crede în 
mod greşit că întreaga dezbatere filozofică 
scolastică s-a învîrtit în jurul marii întrebări 
privind numărul îngerilor care pot să înca¬ 
pă pe un vîrf de ac. 

în ultimul timp însă filozofi din afara 
perimetrului romano-catolic încep să înţe¬ 
leagă din ce în ce mai mult că în scrierile 
marilor scolastici se găseşte nu o dată o in¬ 
vestigaţie filozofică de foarte bună calitate 
şi că această contribuţie poate şi trebuie să 
fie tratată în exact acelaşi mod ca aceea a 
altor autori clasici; că ea nu trebuie nici ig¬ 
norată în mod aprioric ca şi cum n-ar fi de- 
cît o propagandă interesată a unor stereoti¬ 
puri ideologice, nici acceptată cu servilitate 
necritică aidoma revelaţiei unui Maestru 
privilegiat. Ar fi, de pildă, o atitudine bigo¬ 
tă şi mioapă să nu fie luate în consideraţie 
discuţiile medievale despre problema *bă- 
tăliei navale, ridicată de Aristotel în Despre 
interpretare. Este însă nevoie de interpreţi 
care să fie deopotrivă buni medievalişti şi 
buni filozofi, capabili să facă mai accesibi¬ 
lă această contribuţie unei lumi din ce în ce 
mai seculare. 

scotism. Filozofia lui *Duns Scotus şi a 
discipolilor săi. 

Scotus. Vezi Duns Scotus. 

secundum quid (sintagmă latină avînd în¬ 
ţelesul de „într-un sens restrîns“). Prescur¬ 
tare a formulării a dicto secundum quid ad 
dictum simpliciter, ca şi a formulării a dicto 

simpliciter ad dictam secundam quid. Vezi 
sofismul convers al accidentului. 

semantică. 1. (în general) Studiul semnelor 
şi al relaţiilor lor cu ceea ce semnifică. în 
acelaşi sens se folosesc cuvintele „semio- 
ză“ şi „semiotică“. 2. (în logica formală sau 
matematică) * Interpretarea limbajelor for¬ 
malizate. 3. (în filozofia limbajului) încerca¬ 
rea de a găsi definiţii ale adevărului pentru 
limbi naturale {vezi definiţia adevărului). 

semiotică. 1. Teoria semnelor; se mai nu¬ 
meşte şi „semiologie**. Tradiţional, cuprin¬ 
de trei părţi: sintaxa, studiul gramaticii; se¬ 
mantica, studiul semnificaţiei; şi pragmati¬ 
ca, studiul scopurilor şi efectelor reale ale 
rostirilor cu sens. 2. în accepţiunea mai ge¬ 
nerală, studiul tuturor sistemelor de comu¬ 
nicare structurate. 

semn şi simbol. Nu există definiţii genera¬ 
le satisfăcătoare ale acestor termeni, deşi 
s-au făcut unele propuneri în acest sens. 
Astfel, *Peirce a sugerat că „un semn stă 
pentru ceva diferit de el**. Dar, deşi anumite 
pete de pe epidermă sînt semne de varicelă, 
ele nu „stau pentru** această maladie. Teo¬ 
riile „ideaţionale** („un semn evocă o idee**) 
şi cele „comportamentale** („un semn ne fa¬ 
ce să acţionăm ca şi cum ar fi prezent lucrul 
semnificat**) întîmpină şi ele dificultăţi. 
Întrucît definiţiile generale se dovedesc a fi 
defectuoase, este mai profitabil să fie înre¬ 
gistrate şi comparate diversele utilizări ale 
termenului „semn**. Iese atunci la iveală 
deosebirea dintre semnele naturale (norii ca 
semn al ploii) şi cele ne-naturale (numite 
uneori „convenţionale**), cum sînt cuvinte¬ 
le. Un nor e un semn de ploaie numai dacă 
ploaia îi urmează efectiv; pe cînd un fanion 
roşu poate să însemne „pericol** chiar dacă 
a fost plantat undeva din greşeală. Semnele 
ne-naturale, inclusiv cuvintele, sînt numite 
adesea „simboluri**. Această accepţiune a 
cuvîntului „simbol** trebuie deosebită de 
alte accepţiuni, ca de pildă aceea de marcă 
fără semnificaţie a unui * limbaj formal, sau 
aceea avută în vedere atunci cînd despre o 
creaţie literară, să zicem despre romanul 
Moby Dick, se spune că este simbolică, ori 
atunci cînd relevăm contrastul dintre folosi¬ 
rea cuvintelor şi folosirea unui simbolism. 


semnificaţie. Filozofia semnificaţiei explo¬ 
rează diversele aspecte ale înţelegerii cu¬ 
vintelor şi propoziţiilor, precum şi capaci¬ 
tatea noastră de a le înzestra cu o funcţie 
simbolică. Obiectivul important a fost istori¬ 
ceşte acela de a delimita cuprinsul intelec¬ 
tului omenesc, drept care au fost formulate 
rînd pe rînd diferite principii privind legă¬ 
tura semnificaţiei cu experienţa, fiecare din 
ele fiind o rafinare a ideii că nu putem şti ce 
semnificaţie are o propoziţie dacă nu ştim 
ce ni s-ar prezenta în experienţă în cazul 
cînd respectiva propoziţie ar fi adevărată. 
Atingerea acestui obiectiv a fost pusă în 
cumpănă de dificultăţile pe care le-a întîm- 
pinat *teoria confirmării, dificultăţi ce i-au 
făcut chiar pe unii empirişti, precum *Quine, 
să pună la îndoială ideea că o propoziţie 
izolată dintr-o teorie ştiinţifică posedă sem¬ 
nificaţie. 

Un alt aspect al noţiunii de semnificaţie 
îl constituie legătura ei cu alte condiţii 
psihologice, cum ar fi voliţia sau intenţia, 
precum şi cu diferite convenţii şi reguli 
omeneşti. Pe urmele lui H. P. Grice, mulţi 
autori au sperat să analizeze faptul că o pro¬ 
poziţie semnifică ceva cu ajutorul ideii că 
ea este utilizată în mod normal de către cei 
ce urmăresc să obţină un anumit efect la un 
auditoriu. Astfel de cercetări sînt de natură 
să arunce lumină asupra relaţiei dintre sis¬ 
temele de comunicare uman şi animal şi 
asupra rolului convenţiei în utilizarea lim¬ 
bajului. 

Un al treilea aspect al semnificaţiei îl 
constituie legătura dintre ea şi alte noţiuni 
semantice, acelea de referinţă şi adevăr. 
Aici filozofii au fost impresionaţi de succe¬ 
sul *teoriei modelelor în interpretarea * lim¬ 
bajelor formale; punînd semnul egalităţii 
între semnificaţie şi condiţiile de adevăr, ei 
speră să arate în ce mod recunoaşterea sem¬ 
nificaţiei propoziţiilor complexe din punct 
de vedere gramatical poate fi redusă la re¬ 
guli. Vezi Davidson; vezi de asemenea em¬ 
pirism; pozitivism logic; semantică; tradu¬ 
cere. 

semnul aserţiunii. Simbolul „l-‘* pe care 
*Frege îl punea în faţa unei propoziţii spre 
a arăta că propoziţia e asertată (considerată 
adevărată). Modul cum foloseşte Frege „l~** 

îl plasează pe acesta în *limbajul-obiect al 
sistemului său. Potrivit uzanţei actuale, 
semnul „1-“ face parte din *metalimbaj şi 
serveşte pentru a arăta că propoziţia ce-i 
urmează poate fi (a) derivată din axiomele 
teoriei sau (b) derivată fără supoziţii, aşa¬ 
dar că e o teoremă logică. Scris între propo¬ 
ziţii sau mulţimi de propoziţii, „l-“ e un 
simbol metalingvistic folosit spre a arăta că 
ceea ce figurează la dreapta lui poate fi 
derivat din ceea ce figurează la stînga, sau 
că poate fi asertat în temeiul acestuia; ast¬ 
fel, de pildă, „/4,...^4^1-5“ se citeşte 
poate fi derivat din sau „date fiind 

A , ...A^ se poate aserta B 

Seneca, Lucius Annaeus (4 a.Chr-65 
p.Chr.). Om politic, gînditor stoic şi scriitor 
roman. Printre operele păstrate ale lui Se¬ 
neca se numără o satiră, nouă tragedii, zece 
eseuri sau dialogi morale {Despre mînie, 
Despre tihna sufletului etc.), scrierea in¬ 
complet păstrată Despre clemenţă, lucrarea 
cazuistică în şapte cărţi Despre binefaceri, 
Quaestiones naturaies, iniţial în opt cărţi, 
şi 124 Scrisori către Luciliu (cea mai de 
succes scriere a sa). Stoicismul lui Seneca a 
fost eclectic. Lucrările filozofice, scrise în- 
tr-o proză sclipitoare, sînt în mod voit ne- 
tehnice şi nesistematice. Asemeni altor sto¬ 
ici romani {vezi Epictet; Marc Aureliu), 
atribuia filozofiei, înainte de toate, rostul 
unei edificări morale, al tămăduirii sufletu¬ 
lui, încît scrisul său e mai puţin expozitiv şi 
mai mult persuasiv. 

sens şi referinţă. Traducere devenită stan¬ 
dard a termenilor ffegeeni Sinn şi Bedeu- 
tung. Frege deosebea la termenii singulari 
sensul şi referinţa, spre a putea explica în 
ce fel enunţurile de identitate pot fi uneori 
informative. Enunţurile de identitate nu pot 
exprima o relaţie între obiecte, dat fiind 
adevărul banal că orice obiect este identic 
cu sine şi cu nimic altceva. Termenii singu¬ 
lari „Luceafărul de dimineaţă“ şi „Luceafă¬ 
rul de seară“ au moduri de prezentare (adi¬ 
că sensuri) diferite pentru un acelaşi obiect; 
se spune în acest caz că cei doi termeni au 
aceeaşi referinţă (şi anume, planeta Venus). 
Frege considera că distincţia e aplicabilă 
tuturor termenilor singulari, inclusiv nume¬ 


lor proprii, şi nu ar fi admis *numele logic 
proprii ale lui Russel, despre care acesta 
din urmă susţinea că au doar referinţă, nu şi 
sens. Distincţia era aplicată de asemenea 
termenilor-predicat, numiţi de Frege „ex¬ 
presii conceptuale**, şi celor relaţionali. Vezi 
şi a denota. 

sensa. Termen cuprinzător căruia i se sub¬ 
sumează toate locuţiunile folosite în perena 
încercare de a diferenţia ceea ce există pu¬ 
blic şi este efectiv perceput de ceea ce este 
doar simţit, faptul ca atare al simţirii neim- 
plicînd că ceva există sau că are calităţi 
specificabile de vreun fel. Astfel, sensa sînt 
îndeobşte privite drept nişte experienţe pri¬ 
vate individuale, nu drept obiecte publice, 
încă de la începuturile filozofiei occiden¬ 
tale la grecii antici, s-a exprimat în repetate 
rînduri bănuiala că lucrurile materiale nu 
sînt în mod nemijlocit obiectele percepţiei 
şi s-au căutat termeni care să permită men¬ 
ţionarea în discurs a ceea ce este un atare 
obiect. *Locke a vorbit despre „idei ale 
simţirii**, împărţindu-le în simple şi com¬ 
plexe. Iar *Berkeley a vorbit despre „idei... 
întipărite în simţuri**, ca de altfel şi despre 
idei ce nu sînt în mod actual, dar în prin¬ 
cipiu ar putea să fie, întipărite în simţuri. 
Această noţiune de „calitate sensibilă** po- 
sibilă-dar-nu-actuală era folosită pentru a 
explica înţelesul aserţiunii că un obiect ne¬ 
observat continuă să existe deşi nu e per¬ 
ceput. Cele mai multe dintre „impresiile** 
lui *Hume erau o altă formă de sensa. La 
fel şi „reprezentările**. Mai aproape de noi 
în timp, s-au construit derivate pornind de 
la rădăcina sensa (senzaţiile perceptuale şi 
*datele senzoriale sînt sensa) şi au intrat în 
uz şi alţi termeni (de exemplu, „percepte** 
şi „qualia**). Alegerea cuvintelor cu ajuto¬ 
rul cărora să se teoretizeze despre ♦percep¬ 
ţie nu este însă arbitrară, rostul neologis¬ 
melor în acest domeniu fiind acela de a-i 
permite autorului să se detaşeze de presu¬ 
poziţii nedorite (ca de pildă aceea că avem 
sensa datorită acţiunii cauzale a unor obiec¬ 
te materiale) sau de a-i pune la dispoziţie 
noi nuanţări (de exemplu, ideea că sensa 
despre care el gîndeşte nu există în felul în 
care există obiectele materiale, ori că nu au 
durată, ori că au identităţi atomice sau în¬ 
tinse). 



sensibilia 

sensibilia {sing. sensibile). Termen ce de¬ 
semnează *date senzoriale considerate a 
exista fără a fi simţite. într-o vreme, Rus- 
sell a folosit termenul în acest scop; sensi¬ 
bilia (în sens literal, cele susceptibile de a 
fi simţite) erau caracterizate de el drept 
„... obiecte care au acelaşi statut metafizic 
şi fizic ca şi datele senzoriale, fără a fi ne¬ 
apărat date ale vreunui eu“. Russell exami¬ 
na teoria după care un obiect fizic e o fa¬ 
milie de date senzoriale şi era de părere că 
ea este greu de susţinut dacă nu se admite 
că datele senzoriale pot exista fără a fi per¬ 
cepute. Alternativa fenomenalistă (vezi fe- 
nomenalism) la postulatul că sensibilia 
există în mod actual constă în a cere să 
gîndim doar, neangajat, care ar fi sau ar 
putea fi datele senzoriale în anumite împre¬ 
jurări specificate. 

sensorium (pL sensoria). Termen latin fo¬ 
losit de Newton şi de contemporanii săi 
pentru desemnarea sediului din creier al 
senzaţiei şi percepţiei. 

senzaţie. 1 . în sensul curent, spunem că 
avem o senzaţie — de frig, apăsare, sete, 
mîncărime sau durere — cînd simţim că ne 
e frig, că ceva ne apasă etc. 2. în sens 
tehnic, entităţi mentale de un tip privat pen¬ 
tru cel ce le posedă. Existenţa lor este de 
asemenea determinată cauzal, spre exem¬ 
plu, de către unde luminoase sau acustice 
care stimulează ochii sau urechile lui, fiind 
afectate de starea acestora şi a întregului 
sistem nervos din care fac parte. Senzaţiile 
pot fi deci nu numai vizuale sau auditive, ci 
şi olfactive, tactile sau kinestezice. Kant a 
folosit noţiunea de senzaţie (în germană, 
Empfindung) cu referire la modificarea ce 
survine într-un subiect conştient datorită 
prezenţei unui obiect. 

Problema întinderii senzaţiei a creat ne¬ 
dumeriri. Unii au formulat părerea că întoc¬ 
mai cum materia este alcătuită din atomi 
individuali, tot aşa există senzaţii de bază 
corespunzînd fiecare cîte unei celule ner¬ 
voase. Psihologii *gestaltişti susţin, dimpo¬ 
trivă, că percepem senzorial ansambluri 
complete şi nu elemente cvasiatomice în 
care acestea ar putea fi analizate. în secolul 
nostru filozofi nemulţumiţi de sfera prea 
largă a noţiunii de senzaţie, preferă să folo- 

sească în teoriile lor sintagma „date senzo- 
riale“ (vezi date senzoriale) sau pe cea de 
„conţinut perceptual“, excluzînd astfel sen¬ 
zaţiile non-senzoriale. 

senzaţionalism (sau senzaţionism). Teoria, 
legată în principal de numele lui *Mach, că 
senzaţiile sînt componentele reale şi ultime 
ale lumii, neexistînd nici o îndreptăţire pen¬ 
tru a le privi drept semne a ceva diferit de 
ele. Tot ce este cognoscibil poate fi desco¬ 
perit prin experienţă senzorială şi analiză, 
deşi pentru ştiinţă este îngăduit şi necesar 
ca din similitudini de comportament şi de 
relatări să infere că persoanele în cauză au 
senzaţii similare. 

Senzaţiile sînt logic anterioare obiecte¬ 
lor; acestea din urmă sînt analizabile în sen¬ 
zaţii sau pot fi „construite** din ele, pe cînd 
operaţia inversă nu este posibilă. Nu există 
o distincţie reală între obiectele diferitelor 
ramuri ale ştiinţei, pentru că aşa-numitele 
fapte investigate de ele sînt relaţii între sen¬ 
zaţii observabile. Vezi şi Berkeley; mo¬ 
nism; fenomenalism; solipsism. 

senzor. 1. Organ de simţ al unei vietăţi, ca¬ 
re primeşte stimuli. 2. Un organism întreg 
capabil, între altele, să primească stimuli. 

Sextus Empiricus (secolul al Il-lea p.Chr.). 
Medic şi filozof sceptic. Operele păstrate 
ale lui Sextus sînt Schiţe pyrrhoniene, în 
trei cărţi, şi Adversus Mathematicos (împo¬ 
triva învăţaţilor), o combatere a dogmatis¬ 
mului, în unsprezece cărţi. Dintre acestea 
din urmă, cărţile I-VI se ocupă de artele li¬ 
berale (gramatica, retorica, geometria, arit¬ 
metica, astronomia şi muzica), în timp ce 
cărţile VII-XI (numite uneori împotriva 
dogmaticilor) se ocupă de cele trei ramuri 
ale filozofiei: logica (VII, VIII), fizica (IX, 
X) şi etica (XI). Prolixe şi lipsite de origi¬ 
nalitate, aceste lucrări sînt totuşi cea mai 
completă sursă pentru cunoaşterea * Scepti¬ 
cismului antic şi au exercitat o uriaşă influ¬ 
enţă în deceniile ce au urmat primei tipăriri, 
în 1569, a traducerilor latine complete. 

Shaftesbury, Anthony Ashley Cooper, al 
treilea conte de (1671-1713). Eseist şi filo¬ 
zof moral britanic. Educaţia sa a fost îndru¬ 
mată de *Locke, a cărui influenţă este vădi¬ 
tă în multe din scrierile sale, reunite în cele 

trei volume ale operei Characteristics of 
Men, Manners, Opinions, Times (1711). 
Eseurile sale, foarte cizelate ca stil, abor¬ 
dează o mare varietate de teme de cultură şi 
de filozofie, dar Shaftesbury este creditat în 
principal cu teza antihobbistă că omul e din 
fire moral, avînd o propensiune inerentă că¬ 
tre virtute. Ideea unei atare propensiuni, 
interpretate ca simţ moral intern, a fost dez¬ 
voltată mai tîrziu în filozofia morală a lui 
Francis *Hutcheson. Compară Hobbes. 

Sidgwick, Henry (1838-1900). Filozof en¬ 
glez, care cea mai mare parte din viaţă a 
studiat şi predat la Cambridge, fiind Fellow 
of Trinity (1859-1869) şi Profesor Knights- 
bridge de filozofie morală (1883-1900). 
Dintre numeroasele scrieri pe diverse teme, 
cea mai importantă din punct de vedere fi¬ 
lozofic este The Methods of Ethics (1874). 
Filozofia morală a lui Sidgwick a fost ca¬ 
racterizată drept *utilitarism cu bază intu- 
iţionistă (vezi intuiţionism). Obligaţia de a 
promova fericirea generală devine inteligi¬ 
bilă numai dacă o privim ca pe o intuiţie 
morală fundamentală, dar regulile morale 
specifice pot fi atunci justificate, în manie¬ 
ră utilitară, ca modalităţi de îndeplinire a 
acestei obligaţii — şi, în general, morala 
comună poate fi astfel justificată. Pentru 
împăcarea interesului individual cu morali¬ 
tatea este necesar un *teism pe care Sidg¬ 
wick îl considera „natural“ dar imposibil de 
justificat raţional. 

silogism. Potrivit definiţiei date de Aristo- 
tel, întemeietorul * logicii formale tradiţio¬ 
nale, silogismul e „un discurs în care, anu¬ 
mite lucruri fiind enunţate, altceva decît 
ceea ce s-a enunţat decurge cu necesitate 
din cele enunţate“. Deşi această definiţie 
acoperă teoretic orice fel de *deducţie va¬ 
lidă, Aristotel însuşi şi aproape toţi succe¬ 
sorii săi în răstimp de peste două milenii, 
şi-au restrîns atenţia în cea mai mare parte, 
dacă nu chiar exclusiv, asupra silogismelor 
formate din propoziţii ce pot fi exprimate 
sub forma categorică subiect-predicat. în 
mod tradiţional se consideră că propoziţiile 
categorice de acest fel pot îmbrăca patru 
forme. Dacă Sş\P sînt termeni, propoziţiile 
categorice avînd pe S ca subiect sînt: „Toţi 
S sînt P‘, „Nici un 5 nu e F\ „Unii S sînt 


P‘ şi „Unii S nu sînt P‘. Silogismul cel mai 
simplu, atomic, constă din trei propoziţii 
dintre care primele două, numite premise, 
se consideră că implică logic pe cea de-a 
treia, concluzia. Dacă raţionamentul este 
realmente valid, el este aşa în virtutea fap¬ 
tului că n-ar fi posibil să se aserteze premi¬ 
sele şi să se nege concluzia fără ca cel care 
face asta să se contrazică. Cînd cele trei 
propoziţii sînt categorice se spune că avem 
de-a face cu un silogism categoric. în pro¬ 
poziţiile care formează un silogism cate¬ 
goric trebuie să figureze în total exact trei 
termeni, fiecare cu cîte două apariţii, ca în 
exemplul „Toţi oamenii sînt muritori şi nici 
un zeu nu e muritor, deci nici un om nu e 
zeu“. Modul de dispunere a termenilor în 
premise determină figura silogismului. 
Cele patru posibilităţi sînt înfăţişate în dia¬ 
grama de mai jos: 

1 M - P 2 P - M 

S - M S - M 

S - P S - P 


3 M - P 
M - S 

S - P 


4 P - M 
M - S 

S - P 


Termenul A/, care figurează în ambele 
premise, dar nu şi în concluzie, se numeşte 
termenul mediu (sau mijlociu) al silogis¬ 
mului. 

Restrîngerea atenţiei la silogismele cate¬ 
gorice a avut ca efect, între altele, lipsa unei 
teorii adecvate a raţionamentelor formate 
din propoziţii ce enunţă relaţii de un fel sau 
altul între doi sau mai mulţi termeni: o pro¬ 
poziţie relaţională foarte simplă, de felul 
„Bulgaria e la sud de România“, nu poate fi 
reprezentată, fără a forţa peste măsură lu¬ 
crurile, ca atribuind un predicat specific 
uneia din cele două ţări. 

Inferenţele pot fi împărţite în imediate, 
pe de o parte, şi mediate sau silogistice, pe 
de alta. Trecerea de la „Acesta e un soţ“ la 
„Acesta e un bărbat“ e o inferenţă imediată, 
deoarece concluzia e trasă dintr-o singură 
premisă. Pentru ca din „Toţi oamenii sînt 
muritori** să se poată conchide „Nici un om 
nu e zeu**, este nevoie de un termen mediu, 
în cazul de faţă „muritor**. 


simbol incomplet. Vezi ficţiune logică. 



simetric(ă) 

simetric(ă). Vezi relaţie. 

simplă enumerare. Metodă inductivă. Da¬ 
că acest A şi acel A şi celălalt A sînt toţi B 
şi ei sînt toţi ^-ii pe care i-am examinat, 
atunci trăgînd concluzia că toţi A sînt B am 
făcut o * inducţie prin simplă enumerare. 

simptom. în opera din perioada a doua a 
lui *Wittgenstein, tip de probă definit prin 
contrast cu *criteriul. A^e un simptom al lui 
Y dacă A^şi f sînt identificabili în mod inde¬ 
pendent, dar corelaţia empirică (stabilită 
inductiv) dintre ei este de aşa fel încît pre¬ 
zenţa lui X poate fi folosită ca probă a pre¬ 
zenţei lui Y. 

simţ comun. 1. în general, genul de opinii 
despre viaţă în sens larg (de exemplu, că 
lumea există de mult sau că sufletele noas¬ 
tre sînt necorporale) despre care filozofii 
cred că sînt acceptate ca lucruri de la sine 
înţelese de către oamenii fără preocupări 
filozofice. încercarea de a justifica cu gra¬ 
vitate aceste idei apare comică, pedantă sau 
ezoterică, exceptînd circumstanţele în care 
ele sînt puse la îndoială sau contestate. 
Atunci cînd li se ia apărarea, aceasta invocă 
cel mai adesea consensul general sau univer¬ 
sal existent în privinţa lor. Thomas *Reid 
se numără printre cei ce au cultivat cu 
predilecţie acest mod particular de justifi¬ 
care. El şi unii succesori ai săi, precum sir 
Williams *Hamilton, sînt desemnaţi adesea 
drept filozofii scoţieni ai simţului comun. 

în secolul nostru, apărătorul de frunte al 
simţului comun împotriva scepticismului 
filozofic a fost G. E. *Moore. Unii dintre 
admiratorii săi au susţinut — deşi el însuşi 
n-a fost niciodată pe deplin convins de asta 
— că apărarea formulată de el trebuie inter¬ 
pretată ca o apărare a limbajului obişnuit. 
Temeiul ultim al acestui mod de a proceda 
nu poate fi decît teza că termenii-cheie a 
căror aplicare este pusă la îndoială de scep¬ 
tic nu pot fi înţeleşi decît în virtutea unor 
supoziţii ce exclud un atare scepticism filo¬ 
zofic {vezi şi filozofie lingvistică; limbaj 
privat). Cei ce nu simpatizează cu acest stil 
şi ton asociază simţul comun cu refuzul ne¬ 
critic de a recunoaşte complexitatea drept 
ceea ce este. 2. (la Aristotel) Facultatea ca¬ 
re integrează datele celor cinci simţuri în 
aprehendări unificate ale obiectelor. 

simţ moral. Facultate ipotetică de detecta¬ 
re a proprietăţilor morale. Teoria simţului 
moral, o formă de *intuiţionism larg răs- 
pîndită în secolul al XVIII-lea, susţine că 
perceperea anumitor acţiuni (sau evenimen¬ 
te) stîmeşte în spectator sentimente distinc¬ 
tive de plăcere sau durere. Aceste sentimen¬ 
te îi permit deopotrivă să distingă acţiunile 
juste de cele injuste şi furnizează mobiluri 
comportamentului moral. Vezi Hutcheson; 
Shaftesbury. 

simţire. în sens larg, stare de conştiinţă 
non-perceptuală sau senzaţie corporală, ce 
uneori intră în componenţa unei emoţii. 
Este vorba adesea de o senzaţie corporală, 
nu neapărat de tipul celor localizate, legate 
de funcţionarea unuia sau altuia din cele 
cinci simţuri „exteme“, ci, de pildă, una de 
confort sau de disconfort general. Ea poate 
fi asociată, tot aşa, cu o stare de teamă, de 
uşurare, de mînie, de bucurie etc., sau cu 
senzaţii concurente respiratorii, digestive, 
cardiace sau altele. Poate fi o temere, sau o 
bătaie accelerată a inimii, sau cuvîntul poa¬ 
te fi folosit pentru a le desemna împreună 
pe acestea două. Părerile nu prea concordă 
cînd se pune întrebarea dacă starea prezen¬ 
tă de simţire a unei persoane este integral 
accesibilă propriei sale *introspecţii. S-a 
argumentat uneori că o anume simţire nu 
este doar însoţită de un comportament ex¬ 
tern corespunzător, ci că ea este chiar acest 
comportament {vezi behaviorism). Criticii 
acestei păreri semnalează însă că, de pildă, 
cineva poate simţi frică fără a şi-o exterio¬ 
riza în vreun fel. Alţii, în mod similar, au 
identificat simţirile cu stări fiziologice 
măsurabile ale individului în cauză, deşi 
apar şi aici cazuri negative sau neutre. îna¬ 
inte de secolul al XVIII-lea simţirea nu era 
deosebită de aşa-numitele „pasiuni“ sau 
„afecte“, concept general folosit pe atunci 
în psihologia motivaţiei. în versiunea hob- 
besiană a acestui mod de a vorbi, unele ele¬ 
mente ale simţirii ar fi fost incluse probabil 
în categoria pasiunilor. La Kant, în schimb, 
simţirea era considerată una din facultăţile 
elementare de bază ale spiritului. 

sincategorematic. în logica tradiţională 
este numit sincategorematic un cuvînt ce 
nu poate figura independent, ci trebuie ală- 

turat unui termen *categorematic pentru a 
intra în alcătuirea unei propoziţii categori¬ 
ce; de exemplu, „toţi“, „şi“, „unii“. în logi¬ 
ca modernă sensul cuvîntului a fost extins, 
aplicîndu-se oricărui simbol ce nu are un 
înţeles de sine stătător. Unele cuvinte ce 
par gramatical categorematice sînt adesea 
clasificate drept sincategorematice, ca de 
pildă *adjectivele atributive de felul lui 
„mare“ sau „bun“. Acestea, spre deosebire 
de „roşu“ sau de „este om“, nu au un înţe¬ 
les independent. Ceva poate fi roşu pur şi 
simplu, dar nu poate fi mare pur şi simplu, 
ci este întotdeauna (subînţeles a fi) mare- 
pentru-un <() sau mare-relativ-la-altceva. De 
exemplu, ceva poate fi mare pentru un pu¬ 
rice dar mic pentru o insectă, mare relativ 
la una dar mic relativ la alta. 

sincretism. Amestecare de elemente near- 
monioase. Printre mişcările filozofice cu 
caracteristici sincretice se numără străda¬ 
niile filozofilor din secolul al XVI-lea de a 
împăca teoriile lui Platon cu cele ale lui 
Aristotel şi încercările neoplatoniciene de a 
sistematiza şi unifica toate religiile semni¬ 
ficative cunoscute ale lumii pe bază de 
asemănări identificabile între diferitele lor 
zeităţi. 

sindereză {sau sintereză). La Sf *Toma 
d’Aquino şi la alţi autori scolastici, calita¬ 
tea intelectuală care-i permite fiecărui om 
să intuiască principiile generale şi funda¬ 
mentale ale raţionamentului moral practic. 
Este identificată cu scintilla conscientiae 
(scînteia conştiinţei) a Sfîntului Ieronim şi 
derivă dintr-un cuvînt din greaca tîrzie care 
înseamnă „păstrare cu grijă“ sau „prezer- 
vare“. 

sindicalism. Doctrină anticapitalistă năs¬ 
cută din anumite tendinţe anarhiste şi anti- 
parlamentare ale unor lideri sindicali fran¬ 
cezi de la finele secolului al XlX-lea şi dez¬ 
voltată în scrierile lui *Sorel. Spre deose¬ 
bire de socialismul tradiţional, consideră 
statul drept un sistem birocratic inerent- 
opresiv şi ineficient, preconizînd înlocuirea 
lui prin unităţi de producţie organizate 
(syndicats) legate de un centru general 
(bourse) de evaluare a capacităţilor şi nece¬ 
sităţilor economice şi de coordonare a pro¬ 
ducţiei. De la solidaritatea ce se dezvoltă 


din munca în astfel de unităţi, se aştepta 
depăşirea divergenţelor de opinii religioase 
sau politice. 

Sinn (Cuvînt german, însemnînd „sens“). 
în logica filozofică a lui *Frege, termenul 
folosit în contrast cu Bedeutung (referinţă). 
Vezi sens şi referinţă. 

sinonim. Oricare din două sau mai multe 
cuvinte cu acelaşi înţeles; de exemplu „do- 
naţie“ e un sinonim pentru „dar“. Vezi an¬ 
tonim; omonim. 

sintaxă. 1. (a unei limbi naturale) Sistemul 
regulilor ce guvernează construcţia grama¬ 
ticală a propoziţiilor în limba respectivă. 2. 
(a unui * limbaj formal) Specificarea voca¬ 
bularului (a listei de simboluri ale) limbaju¬ 
lui şi a regulilor (numite *reguli de forma¬ 
re) privitoare la construcţia de combinaţii 
permise de simboluri din vocabular. Vezi şi 
teoria demonstraţiei; fbf 

sintetic. Vezi analitic şi sintetic. 

sinteză. Vezi Hegel. 

sistem de deducţie naturală. Ansamblu de 
reguli pentru construirea de raţionamente 
deductive {vezi inferenţă, reguli de) fără 
axiome sau postulate. Ideea construirii sis¬ 
temelor logice în acest mod, şi nu axioma¬ 
tic, este datorată lui Gerhard *Gentzen. 

sistem de logică. Orice mulţime de axiome 
şi/sau reguli de inferenţă referitoare la o 
parte sau la totalitatea operatorilor logici. 
Validitatea formală {vezi validitate şi ade¬ 
văr) a unui raţionament în care figurează 
aceşti operatori poate fi verificată cu referi¬ 
re la un asemenea sistem. Dacă C poate fi 
derivată din P,,...,P^ folosind doar regulile 
de inferenţă şi/sau axiomele sistemului, 
atunci raţionamentul & •• • & deci 
C‘ este valid din punct de vedere formal (în 
respectivul sistem). Vezi şi axiomă; infe¬ 
renţă, regulă de i.; logică; operator. 

sistem formal {sau teorie formală). Orice 
mulţime de axiome şi/sau reguli de infe¬ 
renţă scrise într-un * limbaj formal specifi¬ 
cat L. Axiomele vor fi fbf închise {vezi fbf) 
ale lui L, iar regulile de inferenţă (sau de 
transformare) sînt reguli conform cărora se 



sistemul ptolemaic 

pot construi *demonstraţii de fbf ale lui L 
Vezi şi axiomă; calcul; inferenţă, reguli de i. 

sistemul ptolemaic. Teoria astronomului 
alexandrin Claudius Ptolemaios (c. 90-168 
p.Chr.\ bazată pe scrierile lui *Platon şi ale 
lui *Aristotel. Ea consideră drept centrul 
imobil al universului Pămîntul, încercuit de 
învelişuri sferice concentrice, dintre care 
şapte sînt orbite ale corpurilor cereşti mobi¬ 
le, iar cel de-al optulea, cel mai exterior, 
este lăcaşul stelelor fixe. 

slăbiciune a voinţei. Caracteristică a unui 
agent care săvîrşeşte o acţiune aflată în dis¬ 
cordanţă cu judecata sa lucidă. Adică a 
unui agent căruia îi stă în putere (sau crede 
el că îi stă în putere) să facă acţiunea x sau 
acţiunea y, şi el face în mod intenţionat y 
deşi crede că era mai bine să facă x. Aceas¬ 
tă stare sufletească mai este numită nestăpî- 
nire sau acrasia. Ea i-a interesat pe filozofi, 
începînd cu Platon, ca problemă morală: 
ce-1 face pe un om raţional să săvîrşească o 
acţiune pe care o consideră reprobabilă? 
Lipsa de stăpînire este privită însă şi drept 
un tulburător paradox pentru analiza inten¬ 
ţiei în ansamblu, pentru că în mod obişnuit 
despre un agent care are de ales între două 
acţiuni, x şi y, se consideră că săvîrşeşte 
intenţionat x numai dacă doreşte mai intens 
să facă X decît y; şi, de asemenea, că dacă 
agentul crede că, una peste alta, ar fi mai 
bine să facă x decît atunci el vrea să facă 
X mai mult decît vrea să facă y. Acest mod 
de a vedea lucrurile nu poate explica acţiu¬ 
nile nestăpînite. 

Smith, Adam (1723-1790). Economist şi 
filozof scoţian. A studiat filozofia morală 
cu Hutcheson, la Glasgow, unde după 
aceea a predat logica şi etica. Prelegerile 
sale au fost publicate în volumul A Theory 
of the Moral Sentiments (1759). 

Lucrarea The Wealth of Nations (1776) 
fonnulează un cuprinzător program moral 
şi social, bazat pe studiul forţelor pieţei, 
program ce expune filozofia economică a 
„sistemului simplu şi evident al libertăţii 
naturale“. Bunăstarea generală depinde de 
posibilitatea oferită individului de a-şi pro¬ 
mova în mod liber interesul propriu „atît 
timp cît nu încalcă legile justiţiei**; în felul 
acesta „el promovează adesea interesul so¬ 


cietăţii cu mai multă eficacitate decît atunci 
cînd vrea cu tot dinadinsul s-o facă**. în toa¬ 
tă reflecţia sa asupra acestei problematici, 
Smith valorifică insistent ideea consecinţe¬ 
lor neintenţionate ale acţiunii intenţionate, 
idee comună tuturor gînditorilor scoţieni 
care au jucat rolul de pionieri ai ştiinţei 
sociale. 

sociologia cunoaşterii. Disciplină cu denu¬ 
mire nepotrivită, care se ocupă în fapt de 
descoperirea cauzelor sociale datorită căro¬ 
ra oamenii împărtăşesc opinii de indiferent 
ce fel, fără a prejudeca asupra chestiunii, 
total diferite, de a şti dacă ei au, sau dacă în 
genere există, temeiuri satisfăcătoare pen¬ 
tru a recunoaşte respectivelor opinii statu¬ 
tul de cunoştinţe. în practică, sociologii 
şi-au concentrat atenţia tocmai asupra ace¬ 
lor sectoare ale credinţelor umane unde ei 
înşişi erau cei mai reticenţi să acorde titlul 
omologant de „cunoaştere** — credinţa 
religioasă, de pildă, şi ideologiile altora 
(vezi ideologie). Parte din acest motiv, unii 
împărtăşesc mai mult sau mai puţin făţiş 
supoziţia că a da o explicaţie sociologică 
faptului că o anumită credinţă este împărtă¬ 
şită înseamnă ipso facto a o discredita — 
supoziţie ce nu putea să nu stîmească din 
partea celor neavizaţi o enormă ostilitate 
faţă de orice sociologie a sociologiei! Vezi 
epistemică; epistemologie; cunoaştere. 

Socrate (c. 470-399 a.Chr). Filozof grec 
care s-a născut şi a trăit în Atena. Nu a scris 
tratate de filozofie, dar a exercitat asupra 
dezvoltării filozofiei o influenţă atît de pu¬ 
ternică încît toată filozofia de pînă la el a 
ajuns să fie desemnată drept „presocratică**. 
Această influenţă s-a exercitat prin com¬ 
panionii săi mai tineri, dintre care cel mai 
celebru şi mai sclipitor a fost *Platon. E 
clar că Socrate a avut o personalitate ata- 
şantă, care a atras tineri aristocraţi şi a făcut 
din el un oaspete dorit al cercurilor de vază 
ateniene. A preferat să rămînă la periferia 
vieţii publice, fapt ce explică, probabil, 
cum a putut supravieţui multor ani de tul¬ 
burări politice din Atena. Cu toate acestea, 
cînd trecuse cu puţin de şaptezeci de ani. 
Adunarea ateniană l-a găsit vinovat de im¬ 
pietate şi de coruperea tinerilor, condam- 
nîndu-1 la moarte. Dialogul platonician 

solipsism 


Phaidon zugrăveşte în mod emoţionant 
ultimele ore din viaţa lui Socrate, anteri¬ 
oare clipei în care avea să ducă la gură cupa 
de cucută. Ca în cazul tuturor relatărilor 
dramatice despre Socrate — fie că au fost 
scrise de Platon, de Xenofon sau de Aristo- 
tel — este cu neputinţă de separat faptul de 
adaosul literar. Felul în care descrie Platon 
efectele cucutei nu concordă cu descrierile 
din alte surse; cît despre teoria Formelor 
expusă în Phaidon, puţini sînt azi specialiş¬ 
tii care ar considera-o inventată de Socrate. 
în mod obişnuit metoda şi doctrinele din 
perioada timpurie a lui Platon sînt atribuite 
lui Socrate. Dar, cu toate că influenţa lui 
Socrate va fi fost de bună seamă cea mai 
puternică în această perioadă, este impro¬ 
babil ca Platon să se fi mărginit vreodată la 
rolul de simplu stenograf al maestrului său. 

sofismul leneş. Poreclă folosită de *Leib- 
niz şi de alţii pentru raţionamentul prin care 
din faptul că din va fi“ decurge logic că 
va fi“ se conchide că decurge de aseme¬ 
nea şi ,vVva fi în mod necesar şi inevitabiP*. 
Vezi fatalism; liber arbitru şi determinism; 
inevitabilitate; bătălia navală. 

sofismul omului cu mască. Eroare ce con¬ 
stă în a argumenta că de vreme ce cineva 
cunoaşte (sau nu cunoaşte) ceva sub o anu¬ 
mită descripţie, rezultă cu necesitate că el 
cunoaşte (respectiv nu cunoaşte) acel lucru 
cînd se înfăţişează sub o altă descripţie. De 
exemplu, din faptul că tatăl meu l-a cunos¬ 
cut pe Lloyd George şi din faptul că tatăl 
meu n-a ştiut cine este omul cu mască, nu 
decurge că omul cu mască nu era Lloyd 
George. Vezi şi legea lui Leibniz. 

sofismul socratic. Greşeala, caracteristică 
personajului Socrate din dialogurile timpu¬ 
rii ale lui *Platon, de a argumenta că ni¬ 
meni nu ştie nimic despre A^-i, sau nici mă¬ 
car dacă vreun X este cu adevărat X, decît 
dacă e capabil să ofere o *defmiţie a cuvîn- 
tului ‘A^’. Denumirea a fost introdusă de 
P. T. Geach, pe urmele lui Wittgenstein. 
Acest sofism generează două paradoxuri: 
întîi, că mulţi din cei ce, după toate apa¬ 
renţele, ştiu ce este A", de fapt n-au cum să 
ştie; şi al doilea, că nimeni n-ar putea testa 
vreo definiţie controversată a lui ‘A^ con- 
fruntînd-o cu exemplificări ale X-ităţii. 


sofiştii. Propagatori, de obicei profesionişti 
şi itineranţi, ai luminilor şi ai educaţiei su¬ 
perioare, cu o largă influenţă în Grecia în 
jurul anului 400 a.Chr. Cuvîntul grec so- 
phistes a însemnat iniţial „expert“, putînd fi 
aplicat oricărui om care avea sau era capa¬ 
bil să ofere competenţă în practic orice 
problemă; iar unii din sofiştii din secolul al 
V-lea, ca bunăoară Hippias din Ellis, aveau 
procupări extrem de diverse. Competenţa 
care li se cerea însă în principal viza aşa- 
numita artă a comunicării publice prin ora¬ 
torie şi dispută. De aceea învăţămîntul so¬ 
fistic se rezuma cel mai adesea la retorică, 
combinată cu folosirea imprudent de încre¬ 
zătoare a unei logici primitive şi adesea fa- 
lacioase — a tertipurilor argumentative ce 
aveau să le aducă pentru mult timp sofişti¬ 
lor o proastă faimă. Principalul lor aport a 
constat în încurajarea gîndirii independente 
în lumea greacă, prin clarificarea atitu¬ 
dinilor şi asumpţiilor ei morale. 

Familia sofiştilor a fost foarte eterogenă, 
încît nu se pot face aserţiuni generale de¬ 
spre toţi. Cei mai eminenţi au fost *Prota- 
goras din Abdera, cu teza sa subiectivistă 
că „omul e măsura tuturor lucrurilor“, şi 
Gorgias din Leontinoi, care a adus impor¬ 
tante contribuţii în teoria retoricii şi în es¬ 
tetică. Cea mai influentă doctrină legată de 
numele sofiştilor a fost antiteza dintre natu¬ 
ră şi convenţie ca autorităţi morale. Ea avea 
numeroase aplicaţii. Cea mai frecventă era 
evidenţierea contrastului dintre varietatea 
legislaţiilor omeneşti şi moralitatea eternă 
şi universal valabilă a naturii, identificată 
de către Antiphon, de pildă, cu un gen de 
hedonism sau cu „dreptul celui mai puter- 
nic“ (cum face, de exemplu, Callicles în 
dialogul platonician Gorgias, sau Thrasy- 
machos în Republica). Acest contrast va 
oferi mai apoi o bază pentru critica so¬ 
cietăţii făcută de cinici {vezi cinici), pentru 
ca finalmente să-şi afle o anumită rezolvare 
în conceptul stoic de „lege naturală**. 

solipsism. Teoria că eu sînt singurul exis¬ 
tent. Pentru a fi solipsist, trebuie să susţin 
că numai eu exist în mod independent, pe 
cînd ceea ce se cheamă în mod curent lu¬ 
mea exterioară există numai ca obiect sau 
conţinut al conştiinţei mele. Această doc¬ 
trină, deşi foarte greu, dacă nu chiar impo- 

sibil, de susţinut din punct de vedere psiho¬ 
logic, este interesantă filozofic prin aceea 
că mulţi gînditori au socotit necesar să în¬ 
cerce să o combată, iar alţii chiar să admită 
că, oricît ar fi de bizară, ea este totuşi, rigu¬ 
ros vorbind, irefutabilă. O dată admis (ur- 
mîndu-i pe Descartes, Locke şi pe mulţi 
alţii) că obiectele imediate ale experienţei 
senzoriale sînt dependente de subiect (idei, 
impresii, *date senzoriale etc.), este într-a- 
devăr îndoielnic dacă se mai poate argu¬ 
menta valid în favoarea existenţei sau în 
privinţa naturii unei lumi exterioare inde¬ 
pendente de subiect. Criticii moderni însă 
contestă această premisă iniţială ca fiind 
datorată unei utilizări greşite a termenilor; 
în chip similar, s-au adus obiecţii împotriva 
utilizării cuvîntului „eu“ într-un mod ce eli¬ 
mină contrastele lui normale. Iar argumen¬ 
tul wittgensteinian privind * limbajul privat, 
dacă este valabil, învederează realmente in¬ 
compatibilitatea solipsismului cu faptul că 
dispunem de un limbaj capabil să-l exprime 
(vezi Wittgenstein). Vezi alte euri; Reid; 
vălul aparenţei; senzaţionalism. 

Sorel, Georges (1847-1922). Filozof şi 
teoretician social francez, influenţat de 
Nietzsche, Marx şi Bergson; preoponent al 
♦sindicalismului revoluţionar şi adversar al 
liberalismului. Unele dintre ideile sale au 
devenit baza teoretică a fascismului italian, 
avînd mai tîrziu răsfrîngeri şi în tezele na- 
ţional-socialismului german. 

Reflexions sur la violence (1908) formu¬ 
lează doctrina acţiunii directe, punînd ac¬ 
centul pe rolul creator al violenţei în istorie. 
Medierea şi compromisul erau respinse ca 
fiind caracteristice burgheziei decadente (şi 
liberale). „Mitul sociaf* (mijloc iraţional de 
a-i orienta pe oameni spre exprimarea aspi¬ 
raţiilor lor) serveşte ca motor al acţiunii co¬ 
lective. Socialismul (adevărat) n-ar putea fi 
înfăptuit decît prin revoluţie violentă con¬ 
dusă de un proletariat disciplinat şi educat. 

sorit. Raţionament cu indiferent cîte premi¬ 
se şi termeni ce altminteri întrunesc carac¬ 
teristicile definitorii pentru silogisme şi 
care poate fi formulat ca un şir de silogisme 
unde concluzia fiecărui silogism anterior 
serveşte drept premisă în cel următor. Vezi 
silogism. 


spaţiu şi timp, filozofia s. şi t. Dintre toate 
ramurile filozofiei, reflecţia filozofică de¬ 
spre spaţiu şi timp este cel mai strîns legată 
de natura teoriei fizice. Printre problemele 
mai apăsat filozofice se numără aici urmă¬ 
toarele: dacă spaţiul şi timpul trebuie gîn- 
dite drept nişte lucruri reale (ca fiind, după 
cum spunea *Newton, „locuri atît ale lor 
înşile, cît şi ale tuturor celorlalte lucruri“); 
dacă e posibil să existe spaţiu vid şi timp 
fără evenimente; dacă modul nostru de a 
concepe lumea ca avînd întindere spaţială 
şi temporală dincolo de noi ţine de o sche¬ 
mă a priori pe care noi o impunem realităţii 
sau această întindere a ei este o realitate în 
sine (Kant); dacă e mai potrivit să gîndim 
că timpul curge sau să admitem că eveni¬ 
mentele trecute există în prezent; şi dacă 
asimetria dintre trecut şi viitor este inviola¬ 
bilă logic (încît, bunăoară, o călătorie în 
timp este logic imposibilă) sau doar contin¬ 
gent. Dintre problemele pe care le ridică cel 
mai imperios teoria fizică fac parte urmă¬ 
toarele: ce anume ţine de observaţie şi ce de 
convenţie atunci cînd măsurăm întinderea 
spaţială şi durata temporală; ce sens trebuie 
dat afirmaţiei că spaţiul are o anumită topo¬ 
logie (formă) sau chiar, aşa cum vrea ♦geo¬ 
metria ne-euclidiană, că are o mărime fini¬ 
tă; care sînt implicaţiile celor două teorii 
ale relativităţii pentru relaţia dintre spaţiu şi 
timp? 

Principala opoziţie este aceea dintre ex¬ 
ponenţii teoriilor absolute şi cei ai teoriilor 
relaţionale. Absolutistul ia în serios meta¬ 
fora newtoniană a recipientului. El priveşte 
spaţiul şi timpul drept nişte lucruri reale, 
drept recipiente de o întindere şi respectiv 
durată infinite în care întreaga succesiune a 
evenimentelor naturale din lume are o po¬ 
ziţie determinată (poziţie ce ar fi putut 
foarte bine să fie alta, dacă tot procesul ar fi 
început mai devreme sau în alt loc). Tot 
aşa, lucrurile pot fi realmente în repaus sau 
în mişcare, starea lor nefiind definită doar 
de relaţiile lor cu alte obiecte schimbătoare. 
Prima poziţie radical relaţionistă a fost for¬ 
mulată de ♦Leibniz: metafizica sa nu admi¬ 
te spaţiul absolut, în parte pentru că reali¬ 
tatea — fiind formată din entităţi spirituale 
fără întindere — nu e defel spaţială. în mod 
similar la ♦Kant, interpretarea experienţei 
noastre ca fiind experienţa unei lumi spaţial 

întinse este un act al minţii: lucrurile-în-sine 
nu au proprietăţi spaţiale. Relaţioniştii mai 
puţin intransigenţi încearcă să păstreze rea¬ 
litatea spaţiului (sau a timpului) interpre- 
tînd Propoziţiile despre ele ca nefiind decît 
aserţiuni despre relaţii dintre obişnuitele 
lucruri materiale: recipientul nu e logic dis¬ 
tinct de lucrurile pe care se spune că le con¬ 
ţine. Obstacolul evident este aici acela că 
relaţiile în cauză sînt sui generis — spaţiale 
şi temporale — încît nu e clar ce se cîştigă 
gîndind aşa. Unul din punctele de mare 
interes în această dispută este problema 
kantiană a corpurilor omomorfe incongru¬ 
ente: dacă ne imaginăm un univers care cu¬ 
prinde o mînă şi nimic altceva, aceasta va fi 
în mod necesar fie o mînă stîngă, fie o mînă 
dreaptă (ele neputînd fi suprapuse una 
peste alta), chiar dacă toate relaţiile dintre 
lucruri, de exemplu dintre podul palmei şi 
arătător, ar fi în ambele cazuri aceleaşi 
{vezi enantiomorfe). 

Aplicarea geometriei la spaţiu a devenit 
problematică atunci cînd s-a observat că 
spaţiul matematic putea fi privit ca fiind nu 
de natura cutiei infinite din geometria 
euclidiană, ci finit şi sferic sau, de pildă, 
toroidal. Sîntem noi cu adevărat capabili să 
înţelegem atare sugestii? Sau acestea sînt 
sortite să rămînă nişte formalisme păstrate 
doar în virtutea deciziei de a lua ceva ce 
este în realitate curb (traiectoria unei raze 
luminoase sau direcţia forţei gravitaţionale) 
drept standardul nostru pentru linia dreap¬ 
tă? Demonstraţia clasică a faptului că spa¬ 
ţiul ne-euclidian poate fi conceput în mod 
inteligibil a dat-o Hans Reichenbach (1891- 
1953), care insistă totodată asupra elemen¬ 
tului de convenţie pe care-1 implică în ulti¬ 
mă instanţă alegerea unei geometrii cu aju¬ 
torul căreia să interpretăm regularităţile din 
observaţii. Sub acest din urmă aspect, el ur¬ 
mează tradiţia convenţionalistă a lui *Poin- 
care, care a susţinut aceeaşi teză pentru 
timp: „Timpul trebuie definit în aşa fel încît 
ecuaţiile mecanicii să fie cît mai simple cu 
putinţă**. Egalitatea dintre două intervale 
temporale nu este intrinsecă, ci relativă la 
ceasornicul ales pentru definirea (nu măsu¬ 
rarea) duratei regulate. 

Aceste firămîntări legate de măsurarea 
duratei au culminat cu opera lui *Einstein. 
Din punct de vedere filozofic, schimbarea 


fundamentală de perspectivă adusă de teo¬ 
ria specială a relativităţii constă în ideea că 
o judecată privind simultaneitatea a două 
evenimente nu corespunde unei realităţi fi¬ 
zice unice. Lucrurile ar sta aşa numai dacă 
ar fi posibilă sincronizarea între ceasornice 
separate spaţiale, ceea ce însă nu se poate 
realiza decît facînd anumite supoziţii de¬ 
spre viteza luminii. Iar o dată făcute aceste 
supoziţii, evenimente simultane relativ la 
un observator nu mai sînt simultane relativ 
la unul aflat în mişcare faţă de primul. 
Această consecinţă este evident consonantă 
cu tradiţia idealistă care vede în timp o or¬ 
donare impusă subiectiv. Implicaţiile exac¬ 
te ale operei lui Einstein însă sînt şi azi con¬ 
troversate, mai ales dat fiind că în teoria ge¬ 
nerală a relativităţii geometria spaţiu-tim- 
pului pare a juca rolul unui fapt real, cu 
proprietăţi explicative. 

Probabil că dintre problemele pur filozo¬ 
fice ale timpului, cea mai deconcertantă 
este cea a „trecerii**. Este aproape inevitabil 
să gîndim fie că timpul curge, fie că noi 
călătorim în el. Acest mod de a vorbi pare 
să implice că el ar putea să curgă mai repe¬ 
de sau mai încet — dar atunci, în raport cu 
ce? Această problemă reclamă o înţelegere 
deplină a asimetriei dintre trecut şi viitor; 
asimetrie numită uneori săgeata timpului, 
în secolul nostru s-au făcut încercări — de 
pildă, de către Reichenbach şi Adolf Griin- 
baum (1923-) — de formulare a unor teorii 
în care asimetria apare fimciarmente depen¬ 
dentă de relaţii cauzale asimetrice dintre 
evenimente, ceea ce echivalează cu o inver¬ 
sare a ideii mai naturale că relaţiile cauzale 
sînt ele însele supuse unei ordini temporale 
independente. Vezi şi cauzalitate; relativi¬ 
tate. 

spaţiul absolut. Spaţiul privit ca o entitate 
în care se află cuprinse corpurile şi care are 
ea însăşi proprietăţi reale, precum forma şi 
întinderea. Această concepţie a fost susţi¬ 
nută de Newton, dar respinsă de Leibniz şi 
de majoritatea filozofilor de mai tîrziu. Vezi 
şi relativitate; spaţiu şi timp, filozofia & şi t. 

specie. Vezi gen. 

Spencer, Herbert (1820-1903). Filozof 
britanic. A desfăşurat o activitate variată în 
învăţămînt, inginerie şi jurnalism, înainte 



Spengler 

de a se apuca să dezvolte, anterior Originii 
speciilor a lui Darwin, propria sa idee cen¬ 
trală de evoluţie. Dintr-o serie de volume 
consacrate multor aspecte ale filozofiei 
ştiinţei, cele mai importante din punct de 
vedere filozofic sînt First principles (1862) 
şi Principles of Ethics (în 6 părţi, 1879- 
1893). 

Pentru Spencer, filozofia se distinge prin 
maxima ei generalitate; spre deosebire de 
alte ştiinţe, ea pretinde că teoriile pe care le 
formulează sînt adevărate despre orice. 
Această pretenţie este însă empiric justifi¬ 
cabilă numai în cazul teoriei evoluţioniste, 
ceea ce explică întreprinderea lui Spencer 
de a arăta în ce fel principiul evoluţiei, 
enunţat de el, al înaintării de la „o omoge¬ 
nitate indefinită şi incoerentă spre o etero¬ 
genitate definită şi coerentă** este exempli¬ 
ficat în tot cuprinsul naturii (deşi, lucru 
semnificativ, nu izbuteşte să spună prea 
multe despre partea ei anorganică), precum 
şi în viaţa individuală, socială şi chiar mo¬ 
rală a oamenilor. Vezi şi darvinism social. 

acest fel, principala lucrare a lui Spinoza, 
Etica (titlul latin: Etfiica ordine geometrico 
demonstrata) n-a apărut decît după moartea 
sa, în 1677. 

Filozofia lui Spinoza, formulată într-o 
terminologie complicată ji foarte persona¬ 
lă, este reputat dificilă. înţelegerea ei ne 
poate fi însă mult înlesnită dacă o privim 
drept expresia unei anumite concepţii de¬ 
spre natura şi sfera de cuprindere a explica¬ 
ţiei. Asemeni lui Descartes (ale cărui vederi 
le-a studiat atent, dar critic), Spinoza con¬ 
sidera că explicaţia e în esenţă deductivă. 
Această concepţie poate fi pusă în legătură 
cu ştiinţa fizicii matematice, care în secolul 
al XVII-lea era o ştiinţă nouă. Oameni de 
ştiinţă ca Descartes şi Galilei explicau na¬ 
tura şi activitatea corpurilor concentrîn- 
du-se asupra aspectelor lor măsurabile. Le¬ 
gile universale erau formulate în termeni 
cantitativi, din care se deducea apoi logic 
comportamentul corpurilor individuale sau 
al claselor de corpuri. Asemeni lui Des¬ 
cartes, Spinoza vedea în asta doar una din 
aplicaţiile unei metode ce putea fi aplicată 
la tot ceea ce oamenii erau capabili să cu¬ 
noască. Orice explicaţie veritabilă era con¬ 
siderată a fi de natură deductivă; despre tot 
ceea ce înţelegem cu adevărat se poate ară¬ 
ta că decurge cu necesitate logică din cîte- 
va adevăruri de bază sau axiome de foarte 
mare generalitate. Aceste axiome nu sînt 
nişte conjecturi, ci adevăruri certe în sensul 
că e logic imposibil să fie negate. Sarcina 
filozofului constă în a formula aceste axio¬ 
me şi a extrage consecinţele ce decurg din 
ele în domeniile ce-1 preocupă. Interesul 
principal al lui Spinoza se situa în domeniul 
filozofiei morale, ceea ce l-a făcut să pre¬ 
zinte în Etica vederile sale despre natura 
binelui după modelul geometriei lui Euclid, 
cel mai perfect sistem deductiv pe care-1 
cunoştea. 

Pentru a putea demonstra deductiv Pro¬ 
poziţii despre ceea ce e bine pentru fiinţele 
omeneşti, Spinoza trebuia mai întîi să sta¬ 
bilească anumite adevăruri despre natura 
acestor fiinţe, adevăruri ce, la rîndul lor, se 
cereau derivate din altele şi mai fundamen¬ 
tale. Aşa se face că Etica lui Spinoza înce¬ 
pe cu o expunere despre ceea ce pentru el 
este fiinţa cea mai fundamentală — fiinţă 
absolut infinită, a cărei existenţă nu poate 


Spengler, Oswald (1880-1936). Filozof 
german al istoriei. Opera principală: Der 
Untergang des Abendlandes (2 volume, 
1918, 1922). Respingînd tradiţionalele pre¬ 
zentări liniare ale dezvoltării istorice, Spen¬ 
gler zugrăveşte trecutul omenirii ca fiind în 
esenţă alcătuit din „culturi** închise ce evo¬ 
luează după schema cvasibiologică a creş¬ 
terii şi decăderii. A împărtăşit de asemenea 
un relativism radical: fiind determinat din 
punct de vedere cultural, nici un sistem de 
gîndire sau de valori nu poate revendica o 
valabilitate universală. 

Spinoza, Benedict Baruch (1632-1677). 
Filozof raţionalist cu ascendenţă evreiască, 
care s-a născut la Amsterdam şi şi-a petre¬ 
cut cea mai mare parte a vieţii active în 
Olanda. Familia sa emigrase din Portugalia 
pentru a scăpa de persecuţiile catolicilor, 
dar chiar şi în relativ toleranta Olandă ve¬ 
derile sale au stîmit ostilitate. In 1656 a fost 
exclus din comunitatea evreiască pe motiv 
de erezie; mai tîrziu, lucrarea sa Tractatus 
theologico-politicus (1670) a fost atacată 
de unii teologi creştini din pricina vederilor 
radicale expuse în ea despre Biblie, fiind 
interzisă în 1674. Din cauza atacurilor de 

fi, logic, negată. Spinoza dă acestei fiinţe 
infinite numele de „Dumnezeu“, dar e vor¬ 
ba de un Dumnezeu mult diferit de cel al 
teismului. Căci Dumnezeul lui Spinoza nu 
e un agent personal, creator, separat de uni¬ 
versul pe care-1 creează. Concepţia lui Spi¬ 
noza despre natura lui Dumnezeu şi despre 
relaţiile dintre Dumnezeu şi lucruri este 
expusă în doctrina sa despre substanţă, 
atribute şi modurile finite. In Etica, Spi¬ 
noza începe cu substanţa, de unde ajunge la 
modurile finite trecînd prin atribute, dar 
pentru a înlesni înţelegerea este convenabil 
să inversăm această ordine. 

Modurile finite sînt lucrurile particulare, 
cuvîntul „lucru“ fiind luat în sens larg, ast¬ 
fel încît să acopere nu numai lucrurile fi¬ 
zice, ci şi psihicul indivizii lor umani. Felul 
cum foloseşte Spinoza termenul „mod“ cu 
referire la lucrurile particulare este un exem¬ 
plu la ceea ce azi am numi „revizuire con- 
ceptuală“. Descartes spusese că sufletele şi 
corpurile sînt substanţe — mentale şi res¬ 
pectiv fizice. Spinoza consideră că acest fel 
de a vorbi este derutant prin aceea că su¬ 
gerează că lucrurile particulare au o inde¬ 
pendenţă pe care în fapt nu o au. Să luăm, 
de pildă, un lucru fizic, cum este corpul lui 
Descartes. Acesta este în realitate o entitate 
complexă (în terminologia lui Spinoza, un 
„individ“) constînd din anumiţi corpusculi 
aflaţi în anumite relaţii unii cu alţii, şi ea 
durează exact atîta timp cît aceşti corpus¬ 
culi rămîn în relaţiile respective. Aceşti 
corpusculi însă nu sînt atomi. Deşi Spinoza 
îi admira pe atomi ştii greci, el ar fi spus de¬ 
spre ei că au greşit postulînd existenţa unui 
număr mare de substanţe corporale. Con¬ 
stituenţii fizici ultimi sînt de fapt moduri 
ale materiei, diferenţiate doar prin mişcare 
şi repaus. A-i numi „moduri“ revine la a 
spune că ei nu pot fi în realitate separaţi de 
materie, întocmai cum, de pildă, forma cu¬ 
bică a unui corp nu poate fi separată de 
acesta. Similar, entităţile ultime de care se 
ocupă filozofia spiritului — Spinoza le nu¬ 
meşte „idei“ — sînt şi ele moduri: mai pre¬ 
cis, moduri ale gîndirii. 

în locul termenului „materie**, Spinoza 
foloseşte în mod normal termenul „întin¬ 
dere**, dar e important să înţelegem că pen¬ 
tru el întinderea nu este ceva abstract. Ea 
este ceea ce e întins, după cum „gîndirea** 


este ceea ce gîndeşte. întinderea şi gîndirea, 
deşi au moduri, nu sînt ele însele substanţe. 
Căci dacă ar fi substanţe, ele ar fi total inde¬ 
pendente una de alta şi nu am putea explica 
de ce, dată fiind o anumită stare a corpului 
lui există (şi anume cu necesitate) o anu¬ 
mită stare a sufletului lui X. Descartes n-a 
izbutit să explice acest lucru; totuşi, ar fi 
adăugat Spinoza, sublinierea de către Des¬ 
cartes a distincţiei absolute dintre suflet şi 
corp nu a fost total greşită. Sufletul nu e 
corp şi corpul nu e suflet. în plus, cînd dăm 
anumitor evenimente fizice o explicaţie 
cauzală, trebuie s-o formulăm în termeni 
pur fizici; un eveniment fizic nu e cauzat 
niciodată de unul psihic. Tot aşa, un eveni¬ 
ment psihic nu e cauzat niciodată de unul 
fizic. Se pare deci că spiritul şi materia sînt 
distincte şi totuşi legate intim. Spinoza ar¬ 
gumentează că soluţia constă în a privi spi¬ 
ritul şi materia nu ca substanţe distincte, ci 
ca „atribute** diferite ale uneia şi aceleiaşi 
substanţe infinite. Un eveniment fizic şi un 
eveniment psihic corespunzător — de pildă 
o înţepătură în pielea lui X şi durerea simţi¬ 
tă de — sînt moduri ale uneia şi aceleiaşi 
substanţe, exprimate prin atributele diferite 
al întinderii şi al gîndirii. Substanţa infinită 
căreia îi aparţin aceste atribute este Dum¬ 
nezeu. într-un anumit sens deci, toate lu¬ 
crurile sînt „în*‘ Dumnezeu, motiv pentru 
care filozofia lui Spinoza este adesea califi¬ 
cată drept *panteism. în epoca sa Spinoza a 
fost adesea calificat drept „ateu**; şi într-a- 
devăr, dacă prin „ateism** se înţelege nega¬ 
rea existenţei unui Dumnezeu personal, 
Spinoza a fost ateu. El ar fi putut însă să 
apere accepţiunea pe care o dădea termenu¬ 
lui „Dumnezeu** ca desemnînd o fiinţă im¬ 
personală şi să semnaleze că acest termen a 
fost îndeobşte folosit în filozofie spre a de¬ 
semna temeiul ultim sau explicaţia ultimă a 
tuturor lucrurilor, or. Dumnezeul lui (ar fi 
putut spune Spinoza) tocmai asta este. 

S-a discutat mult şi în contradictoriu de¬ 
spre natura relaţiei substanţă-atribut la Spi¬ 
noza. El nu pare a fi vrut să spună că atri¬ 
butele sînt chipuri în care ne apare nouă o 
substanţă care nu e nici întinsă, nici gîndi- 
toare; substanţa e realmente întinsă şi real¬ 
mente gînditoare. Tot aşa, „substanţă** nu e 
doar o denumire colectivă pentru spirit şi 
materie. Căci în acest caz legătura necesară 

dintre evenimentele psihice şi cele fizice ar 
fi inexplicabilă. Făcînd aceste remarci, 
n-am explicat totuşi în ce constă relaţia 
substanţă-atribut. Rugat de un corespon¬ 
dent să explice această relaţie, Spinoza a 
asemuit-o, într-un rînd (Scrisoarea nr. 9, 
martie 1663), cu felul în care uneori un ace¬ 
laşi individ este desemnat prin nume diferi¬ 
te. Orice enunţare adevărată făcută despre 
lacov este, şi nu poate să nu fie, adevărată 
şi despre Israel; dar nu pentru că ar exista 
vreo corespondenţă inexplicabilă între 
două substanţe individuale, ci pentru că 
„Iacov“ şi „Israef* sînt nume diferite ale 
aceluiaşi individ. Aceasta corespunde, în 
linii mari, unei concepţii contemporane, 
conform căreia nu trebuie să vorbim despre 
„spirit“ şi „materie“ ca despre entităţi sepa¬ 
rate, ci despre un „limbaj mentaf* şi un 
„limbaj fizic“ care oferă modalităţi diferite 
şi independente de descriere a aceloraşi 
evenimente. 

Am vorbit pînă aici despre vederile lui 
Spinoza cu privire la natura explicaţiei. 
Spre a întregi prezentarea filozofiei sale, e 
necesar să schiţăm şi vederile sale despre 
sfera de cuprindere a explicaţiei şi să ve¬ 
dem, de asemenea, ce consecinţe scoate din 
aceste vederi. Spinoza susţine că totul e ex¬ 
plicabil; despre tot ce există sau se întîm- 
plă, putem în principiu să spunem de ce 
există sau se întîmplă. Date fiind vederile 
lui Spinoza despre natura explicaţiei, rezul¬ 
tă că tot ce există sau se întîmplă, există sau 
se întîmplă cu necesitate. în cuvintele sale: 
„Totul e determinat de necesitatea naturii 
divine“ {Etica, partea I, prop. 29). Sau, în 
termeni mai puţin metafizici, „Totul e de¬ 
terminat de legile universale ale naturii să 
existe şi să acţioneze într-un fel anumit şi 
determinat** {Tractatus theologico-politi- 
ciis, cap. 4). Aceasta l-a făcut pe Spinoza să 
nege existenţa liberului arbitru {vezi liber 
arbitru şi determinism). Ori de cîte ori o 
persoană ia o hotărîre, hotărîrea sa e deter¬ 
minată, adică are caracter necesar. 

Ar putea să pară, pornind de aici, că în 
filozofia lui Spinoza nu rămîne loc pentru 
conceptul de libertate; dar lucrurile nu stau 
aşa. Spinoza spune că un agent e liber nu 
întrucît actele sale sînt nedeterminate — 
căci asemenea acte nu există —, ci întrucît 
sînt autodeterminate {Etica, partea I, defi¬ 


niţia 7). Acesta e sensul în care Dumnezeu 
este liber. Dumnezeul lui Spinoza nu are li¬ 
bertatea care se atribuie Dumnezeului teist 
— cea a unui agent care poate face o alege¬ 
re diferită de cea pe care o face în fapt. Tot 
ceea ce face Dumnezeul lui Spinoza decur¬ 
ge necesar din natura lui Dumnezeu. Pe de 
altă parte, decurge numai din natura lui 
Dumnezeu, neexistînd nimic în afara lui 
Dumnezeu care ar putea, aşa-zicînd, să-i 
forţeze mîna; încît Spinoza poate să-i atri¬ 
buie lui Dumnezeu libertatea. Am putea să 
ne gîndim, eventual, că numai Dumnezeu 
poate fi liber, deoarece numai fiinţa infinită 
poate fi autodeterminată. Spinoza însă atri¬ 
buie libertatea şi unor oameni (nu tuturor), 
în fiecare individ, spune el, există o năzuin¬ 
ţă {conatus) de a-şi păstra atît cît poate pro¬ 
pria fiinţă, adică de a rezista forţelor ce-i 
sînt exterioare şi ostile. în cazul fiinţelor 
umane, dintre aceste forţe fac parte emoţi¬ 
ile, numite de Spinoza „pasiuni**. în măsura 
în care un om izbuteşte să şi le stăpînească 
şi să urmeze calea raţiunii, el îşi păstrează 
fiinţa reală şi poate fi deci numit „liber**. 
Ideea că libertatea constă în stăpînirea pasi¬ 
unilor printr-o viaţă călăuzită de raţiune 
este o idee importantă în istoria eticii şi este 
numită uneori conceptul de libertate pozi¬ 
tivă. Un alt filon important al gîndirii etice 
a lui Spinoza constă în ideea sa de libertate. 
Numind liber omul raţional, Spinoza nu 
vrea să dea de înţeles că idealul său de om 
este „intelectualul rece**. Omul liber are 
emoţii, dar acestea sînt emoţii izvorîte din 
omul întreg şi nu (precum pasiunile) doar 
dintr-o parte a lui. Idealul de om al lui Spi¬ 
noza nu este deci individul fragmentat sau 
ciuntit; ci fiinţa omenească deplină, omul 
întreg. 

spirit. 1. Cuvînt folosit îndeobşte ca tradu¬ 
cere a termenului hegelian Geist. După He- 
gel, spiritul diferă de natură prin aceea că 
este un „eu**; în terminologia hegeliană, 
spiritul „fiinţează pentru sine** {Enciclope¬ 
dia, par. 381, Adaus). Hegel recunoaşte trei 
tipuri de spirit: subiectiv, obiectiv şi abso¬ 
lut. Filozofia spiritului subiectiv studiază 
individul facînd abstracţie de relaţiile lui 
sociale, discutînd probleme precum con¬ 
ştiinţa, memoria, gîndirea şi voinţa — teme 
cuprinse prin ceea ce în filozofia britanică 




321 


Stagiritul 


este numit în mod curent philosophy of 
mind. Filozofia spiritului obiectiv se ocupă 
cu relaţiile omului cu semenii; conceptul 
fundamental este aici acela de „drept“ 
(Recht), cu valenţe deopotrivă juridice şi 
morale. Această parte a filozofiei hegeliene 
cuprinde etica sa şi teoria sa politică. Sta¬ 
diul cel mai înalt al spiritului este spiritul 
absolut, cele trei părţi ale acestuia fiind 
arta, religia şi filozofia. După Hegel, stu¬ 
diul spiritului absolut priveşte spiritul ca 
„infinit“, ceea ce la el nu vrea să zică neli¬ 
mitat, ci reîntors la sine din autoînstrăinare. 
Aceasta înseamnă că, la acest stadiu al gîn- 
dirii se recunoaşte identitatea dintre subiec¬ 
tiv şi obiectiv, principiu de bază al idealis¬ 
mului hegelian. Vezi şi Hegel. 2. spirit, filo¬ 
zofia s. (în engleză pshilosophy of mind — 
n.t.). Studiul filozofic al psihicului uman şi 
al funcţiilor sale. Sarcina principală a filo¬ 
zofiei spiritului poate fi considerată aceea 
de a explica ce este spiritul uman, dar 
această sarcină este atît de complexă, încît 
în literatura filozofică nu există decît puţine 
lucrări al căror conţinut să poată fi apreciat 
drept o teorie integrată a spiritului ca atare. 
Probleme aflate în centrul filozofiei spiritu¬ 
lui se întîlnesc în diferite sectoare ale meta¬ 
fizicii, epistemologiei, logicii, esteticii şi, 
îndeosebi, în contextul filozofiei psiholo¬ 
giei şi în cel al aşa-numitei probleme *spi- 
rit-corp. în filozofia contemporană, cele 
mai multe discuţii îmbracă forma analizei 
unor concepte mentale specifice, ca, de 
exemplu, *conştiinţă, emoţie, *imaginaţie, 
intenţie, *gîndire şi voinţă. 

Pe filozofii greci i-a preocupat în primul 
rînd nu atît spiritul uman în sens restrîns, 
cît conceptul mai general de *suflet. Atît 
Platon, cît şi Aristotel, de pildă, priveau 
activitatea mentală şi intelectuală ca fiind 
doar una dintre funcţiile multiple ale sufle¬ 
tului. Această preocupare pentru suflet este 
vizibilă, de asemenea, la gînditori medie¬ 
vali ca Sfîntul Augustin şi Sfîntul Toma 
d’Aquino. Aici, ca şi la greci, problemele 
spiritului sînt mai mult sau mai puţin inci¬ 
dentale preocupărilor epistemologice, etice 
şi religioase. 

O dată cu dezvoltarea ştiinţelor naturii 
însă, filozofii s-au arătat tot mai preocupaţi 
de metoda ştiinţifică de studiere a spiritu¬ 
lui. *Hobbes, de exemplu, a căutat să ofere 


o teorie mecanistă a spiritului întemeiată pe 
principiile galileene ale mişcării, în timp ce 
*Hume avea să încorporeze ideile newtoni- 
ene în concepţia sa despre asociaţia de idei 
ca mod de funcţionare a minţii omeneşti. 
Hume poate fi considerat, în fapt, impor¬ 
tant pentru dezvoltarea de mai tîrziu a psi¬ 
hologiei empirice, deoarece considerînd că 
operaţiile mentale pot fi definite în termenii 
obişnuitei asociaţii a ideilor, el deschidea 
posibilitatea unei abordări empirice a natu¬ 
rii spiritului, ca deosebită de abordarea filo¬ 
zofică. 

în parte ca reacţie faţă de Hume, *Kant 
avea să conteste ideea că psihologia empi¬ 
rică este de real interes pentru filozofie. în 
viziunea sa, spiritul e cel ce structurează în 
fapt experienţa noastră, astfel încît sarcina 
principală ar trebui să constea în investi¬ 
garea contribuţiei funcţiilor lui la concepţia 
noastră despre lume. Sub acest aspect, se 
poate spune despre Kant, într-o măsură mai 
mare decît despre Hume, că stă în spatele 
practicii contemporane de a analiza func¬ 
ţiile mentale specifice într-un mod consi¬ 
derat a fi independent din punct de vedere 
filozofic de cercetarea ştiinţifică empirică a 
psihicului. 

Începînd de la Descartes s-a încetăţenit 
ideea că operaţiile spiritului sînt lăuntrice 
sau private, accesibile doar examinării in¬ 
trospective. Această concepţie a fost însă 
energic atacată în filozofia contemporană, 
îndeosebi de către *Ryle şi *Wittgenstein 
şi de către discipolii lor. Drept urmare, o 
bună parte din filozofia actuală a spiritului 
se exersează asupra problemelor privitoare 
la accesibilitatea vieţii psihice, punîndu-şi 
nu doar întrebarea dacă şi în ce fel pot eu să 
cunosc ce se petrece în mintea altora, ci şi 
cum pot eu să am acel gen de acces privile¬ 
giat, pe care se pare că-1 am, la ceea ce se 
petrece în propria-mi minte. Această pro¬ 
blemă a accesibilităţii psihicului a făcut, la 
rîndul său, ca atenţia să se concentreze asu¬ 
pra ideii de expresie şi asupra modului în 
care se manifestă psihicul în limbaj şi ac¬ 
ţiune, precum şi în îndeletniciri specifice de 
felul artei. 

Stagiritul. Aristotel, numit aşa după locul 
său de naştere, Stagira. 

stare de natură. Starea în care oamenii au 
trăit înainte de încheierea sau introducerea 
*contractului social, sau în care ar trăi în lip¬ 
sa lui. Este deci vorba de o stare ce poate fi 
gîndită fie ca pretins fapt istoric, fie ca o te¬ 
ză ipotetică privitoare la cum ar sta sau cum 
ar fi stat lucrurile, date fiind anumite con¬ 
diţii ce pot sau nu să existe ori să fi existat. 

statistică. Ştiinţa mînuirii informaţiei de¬ 
spre clase de lucruri sau populaţii, unde fie¬ 
care membru este asociat cu cîte una din- 
tr-o mulţime de proprietăţi sau rezultate po¬ 
sibile. O ipoteză statistică descrie clasa în 
cauză atribuind o probabilitate fiecărui re¬ 
zultat (sau, în cazul unei proprietăţi conti¬ 
nue, cum este, de pildă, înălţimea, unui re¬ 
zultat cuprins într-un anumit interval). Un 
rezultat poate fi privit drept valoarea unei 
variabile aleatoare (vezi aleator, caracter), 
ipoteza dînd variabilei o distribuţie. Unele 
distribuţii sînt bine cunoscute: distribuţia 
normală în formă de clopot, care descrie 
probabilitatea diverselor proporţii ale uneia 
dintre feţele monedei într-un şir de arun¬ 
cări, sau distribuţia lui Poisson, care atribu¬ 
ie o probabilitate prezenţei a 0, 1,2... boa¬ 
be de mazăre pe un pătrăţel dacă împrăş- 
tiem o cantitate de boabe pe tabla de şah. 
Diverse distribuţii, precum testează 
probabilitatea unor rezultate date relativ la 
acceptarea unei ipoteze statistice particu¬ 
lare. 

Din punct de vedere filozofic prezintă in¬ 
teres: semnificaţia enunţurilor probabilis¬ 
tice (vezi teoria probabilităţii); supoziţiile 
inductive cuprinse în ideea că un proces 
care generează o clasă de evenimente poate 
fi descris în termeni de probabilităţi fixe 
(vezi inducţie); şi logica acceptării sau res¬ 
pingerii ipotezelor statistice în baza datelor 
privind frecvenţa sau rezultatul în eşantioa¬ 
ne finite date. Aceste date nu infirmă şi nu 
dovedesc niciodată în mod strict o ipoteză 
statistică. în centrul controversei stă între¬ 
barea dacă ele legitimează vreodată respin¬ 
gerea unei ipoteze statistice considerate 
izolat, după cum susţin discipolii lui R. A. 
Fischer, sau legitimează doar respingerea ei 
în favoarea unei alte ipoteze ce concordă 
mai bine cu frecvenţele observate, după cum 
cred discipolii lui Neyman şi Pearson. Vezi 
şi distribuţie; verosimilitate; aleator, caracter. 


Stoa. Vezi stoicism. 

stocastic. Se spune despre un proces fizic 
care generează o clasă de evenimente în ca¬ 
drul căreia o caracteristică are o anumită 
probabilitate; adică unde o variabilă alea¬ 
toare (vezi aleator, caracter) ia o anumită 
*distribuţie. 

stoicism. Filozofie ce şi-a primit numele 
după Stoa Poikile, portic din Atena unde a 
fost expusă pentru prima dată în jurul anu¬ 
lui 300 a.Chr. de către *Zenon din Cition. 
Stoicismul, mai ales în formularea defini¬ 
tivă pe care i-a dat-o *Chrysippos (280- 
207 a.Chr.), era o doctrină riguros sistema¬ 
tizată. Legătura dintre logica, etica şi fizica 
sa era realizată prin conceptul cuprinzător 
de *logos, derivat în ultimă instanţă din 
*Heraclit. Pentru stoici, principiile discur¬ 
sului raţional studiate de logică reflectă 
procesele Raţiunii cosmice studiate de filo¬ 
zofia naturii (termenii de Natură şi Raţiune 
— asemeni celor de Soartă, Providenţă şi 
Dumnezeu — se referă în fapt toţi la ace¬ 
eaşi instanţă), iar scopul existenţei ome¬ 
neşti este o „viaţă în acord cu Natura“ sau 
cu Raţiunea. 

Fizica. Stoicii erau materialişti, negînd 
că ar exista, în sensul deplin al cuvîntului, 
ceva necorporal. Credeau, de asemenea, că 
lumea e o Fiinţă vie inteligentă. Principiile 
ultime ale realităţii sînt, în concepţia lor, 
materia pasivă lipsită de calităţi şi o cauză 
activă raţională, identificată cu Dumnezeu. 
Acestea însă sînt abstracţii. în fapt, materia 
nu e niciodată total lipsită de calităţi, ci se 
prezintă sub formă de pămînt, apă, aer şi 
foc — elemente calificate, respectiv, drept 
uscat, umed, rece şi cald şi capabile să trea¬ 
că unul în altul. (De unde doctrina confla¬ 
graţiei cosmice, a absorbirii periodice de 
către foc a celorlalte elemente, mai grosie¬ 
re.) Tot aşa. Dumnezeu poate acţiona asu¬ 
pra materiei doar prin vehiculul material al 
„focului artist“ sau al „pneuma-c\ inteli- 
gente“, un amestec de aer şi foc. Pneuma e 
răspîndită prin întregul cosmos, un conti- 
nuum finit de materie aflat într-un vid infi¬ 
nit. Fiind foarte activă, ea „infiltrează total“ 
materia inertă, producînd diferenţierea lu¬ 
crurilor. Obiectele individuale nu sînt altce¬ 
va decît dispuneri locale ale continuumului 

material; ceea ce le separă şi totodată men¬ 
ţine integritatea fiecăruia este o „mişcare 
tensională** a pneuma-Qi înspre şi dinspre 
suprafaţa obiectului. Pneuma, care dă coe¬ 
renţă structurilor anorganice, cînd e prezen¬ 
tă în alte doze se cheamă physis, (pwaq — 
puterea de creştere din plante, sufletul din 
animale. La indivizii umani adulţi, ea capă¬ 
tă forma cea mai pură şi ignee, înfaţişîn- 
du-se ca logos. Raţiunea este la oameni 
ceea ce e sufletul la animale; aşa-numitele 
impulsuri iraţionale sau pasiuni ale noastre 
nu sînt lipsite de raţiune, ci sînt disfimcţii 
ale acesteia. Impulsurile se formează în 
fapt la fel ca judecăţile; şi unele şi celelalte 
presupun „asentimentul** faţă de o „impre¬ 
sie** (phantasiă) despre ceva ce este sau tre¬ 
buie să fie. Totodată, impresiile pe care 
obiectele din afară le produc în suflet prin 
simţuri constituie baza cunoaşterii, iar cri¬ 
teriul adevărului este pentru noi phantasia 
cataleptică (o impresie despre X ce nu poa¬ 
te să derive decît din X\ pe care, atunci 
cînd o posedăm, posedăm deopotrivă 
obiectul ei (compară Descartes). Din astfel 
de impresii se construiesc, direct sau indi¬ 
rect, noţiunile noastre generale şi deci cu¬ 
noaşterea noastră. Raţiunea omenească, cu 
puterile ei de cunoaştere, gîndire şi decizie 
este aceeaşi substanţă cu Raţiunea cosmică, 
aceasta fiind, sub formă de Soartă, Necesi¬ 
tate sau Providenţă, cauza activă a toate 
cîte au loc; ele funcţionează după aceleaşi 
reguli. Aşa se face că efectele urmează cau¬ 
zelor lor la fel de inevitabil cum concluziile 
decurg din premise într-un silogism valid. 
Libertatea noastră este doar una de sponta¬ 
neitate: putem să vrem sau să nu vrem să 
acţionăm aşa cum acţionăm, dar nu putem 
să acţionăm altminteri. „Soarta îl conduce 
cu blîndeţe pe cel ce consimte, iar pe cel 
recalcitrant îl tîrăşte**; şi stoicii afirmă, cu 
bărbătesc optimism „stoic**, că, privite din 
perspectiva cosmică, toate se petrec înspre 
maximul bine. 

Logica. Doctrinele „fizice** sau „metafi¬ 
zice** ale stoicilor îşi pun amprenta pe logi¬ 
ca lor, care cuprinde deopotrivă gramatica 
şi studiul formal al raţionamentului. (Stoi¬ 
cii sînt în fapt iniţiatorii a variate studii 
lingvistice.) Astfel, credinţa că numai cor¬ 
purile sînt pe deplin reale a generat distinc¬ 
ţia importantă dintre rostirea cu sens (bună¬ 


oară propoziţia „Dion merge**), referentul 
ei material (Dion însuşi) şi înţelesul ei, lek- 
ton-\\\ necorporal, adică „lucrul rostit** 
(aserţiunea despre Dion). O propoziţie poa¬ 
te fi adevărată în sensul deplin al cuvîntului 
numai dacă se referă la indivizi particulari, 
silogismul stoic avînd drept rost primordial 
legarea între ele a unor astfel de propoziţii; 
forma lui fundamentală este „Dacă p, 
atunci q. Dar p. Deci ^.‘* 

Etica. Morala stoică este riguros natura¬ 
listă. Supremul bine pentru om este „de a 
trăi în conformitate cu Natura**, ceea ce în¬ 
seamnă „în conformitate cu Raţiunea** sau 
„virtuos**. Ierarhizarea stoică a valorilor şi 
acţiunilor are la bază o teorie zoologică. 
Orice animal se naşte cu o oikeiosis (ataşa¬ 
ment) instinctivă faţă de el însuşi, care-1 
face să caute lucruri — precum hrana, adă¬ 
postul, un partener de sex opus — „confor¬ 
me cu natura** şi care să-i asigure supravie¬ 
ţuirea. Şi pentru fiinţele omeneşti, care sînt 
în plus înzestrate cu raţiune, asemenea 
activităţi sînt „potrivite**. Sănătatea, avuţia 
şi — dat fiind că sîntem animale sociale — 
binele comunităţii în care trăim, sînt toate 
„conforme cu natura** şi potrivite ca sco¬ 
puri de urmărit. Raţiunea ne face însă capa¬ 
bili să determinăm cu tot mai multă acu¬ 
rateţe şi consecvenţă „acţiunile potrivite**, 
pînă cînd, la nivel ideal, ajungem la con¬ 
ştiinţa a ceva incomparabil mai de preţ decît 
„lucrurile conforme Naturii**, şi anume la 
înţelegerea concordanţei şi raţionalităţii ca 
atare a prescripţiilor Naturii. O dată conşti¬ 
entizată, această raţionalitate precumpăneş¬ 
te asupra afectelor noastre; acţiunea în ar¬ 
monie cu ea, indiferent de reuşita sau eşe¬ 
cul a ceea ce întreprindem, este identică cu 
virtutea; iar „virtutea în sine ne este de 
ajuns ca să fim fericiţi**. Stoicii operau cele 
mai nete şi mai paradoxale distincţii între 
excelenţa morală, care este singurul bine, şi 
lucrurile conforme cu Natura care sînt doar 
preferabile; între acţiunea justă bazată pe 
deplina cunoaştere morală şi acţiunea doar 
potrivită; între omul înţelept, care se întîl- 
neşte rar, dacă în genere există, şi restul 
oamenilor, ignoranţi şi rătăciţi. Aceste pa¬ 
radoxuri, precum şi condamnarea oricărei 
pasiuni ca fiind în esenţă o judecată greşită 
despre bine şi rău, au fost elementele cele 
mai controversate ale eticii stoice. 



Straton din Lampsacos 

Se face în mod curent distincţie între 
„Vechea Stoa“ a lui Zenon şi a succesorilor 
săi pînă la Antipater inclusiv (m. 129 
a.Chr.\ Stoa „mijlocie“ a lui *Panaitios şi 
*Poseidonios, şi Stoa tîrzie sau romană, ca¬ 
re s-a concentrat tot mai mult asupra bună¬ 
stării *sufletului {vezi Epictet; Marc Aure- 
liu; Seneca). 

Straton din Lampsacos (m. 269 a.Chr.) 
Scolarh al ^Liceului după succesorul lui 
Aristotel, Theofrast, începînd aproximativ 
din 286 a.Chr. A scris mult, iar revizuirile 
aduse de el fizicii lui Aristotel, prin elimi¬ 
narea *teleologiei, i-au influenţat pe Heron 
şi alţi alexandrini. A netezit astfel calea 
pentru ceea ce Bayle şi după el Hume 
aveau să numească „ateism stratonician“. 
Este vorba de concepţia conform căreia 
*Universul este o realitate ultimă şi care se 
susţine singură, nefiind necesar să se apele¬ 
ze la vreun principiu explicativ divin din 
afara lui. Vezi cauză primă; prim motor. 

Strawson, Peter Frederick (1919-). Filozof 
britanic, profesor Waynflete de Filozofie 
metafizică la Oxford (1968-). Promotor de 
frunte al „filozofiei limbajului obişnuit“, el 
susţine în articolul „On Referring“ {Mind, 
1950) şi din nou în cartea Introduction to 
Logica! Theoty (1952) că unele propoziţii, 
deşi posedă semnificaţie, nu fac nici o aser¬ 
ţiune şi ca atare nu au o valoare de adevăr 
{compară descripţii, teoria d.); analiza nu 
poate face abstracţie de modul cum este fo¬ 
losită o propoziţie într-un context specific, 
în cartea menţionată, Strawson examinează 
de asemenea relaţia dintre limbajul obişnuit 
şi logica formală, apreciind că aceasta din 
urmă redă cu totul inadecvat complexitatea 
celui dintîi. în domeniul teoriei filozofice a 
inducţiei susţine că întrucît raţionamentele 
inductive sînt rezonabile prin definiţie, me¬ 
toda inductivă nu reclamă o justificare su¬ 
plimentară {vezi inducţie). 

Cartea Individuals (1959) (subintitulată 
Eseu de metafizică descriptivă) examinea¬ 
ză structura gîndirii despre lume şi conferă 
obiectelor materiale statutul de „particulare 
de bază“ în raport cu care sînt definibile 
toate obiectele (inclusiv cele nespaţio-tem- 
porale). 

structuralism. Mai degrabă o metodă de 
abordare cu aplicaţie deopotrivă în lingvis¬ 
tică şi în ştiinţele sociale, decît o filozofie 
distinctă. 1. (în lingvistică) Teoria că lim¬ 
bajul poate fi cel mai bine descris în terme¬ 
nii unităţilor lui structurale ireductibile din 
morfologie, fonologie etc. Vezi structură, 
de profunzime şi de suprafaţă. 2. (în ştiinţe¬ 
le sociale). Concepţie conform căreia cheia 
înţelegerii fenomenelor observate rezidă în 
structurile şi sistemele subiacente ale orga¬ 
nizării sociale. Vezi Levi-Strauss. 

structură, de profunzime şi de suprafaţă. 

Termeni folosiţi în analiza chomskiană 
{vezi Chomsky) a gramaticii. Această anali¬ 
ză presupune că vorbitorii posedă reguli de 
combinare în secvenţe a diverselor elemen¬ 
te gramaticale de felul verbelor, al semne¬ 
lor de timp gramatical şi al substantivelor. 
Aceste concatenări iniţial neidiomatice 
(structura de profunzime, subiacentă) sînt 
apoi convertite, prin *reguli de transforma¬ 
re, în vorbire efectivă. Ele generează astfel 
structurile de suprafaţă ale vorbirii curente. 
Structurile de suprafaţă ambigue, ca de 
exemplu „Cînd au traversat strada, i-au vă¬ 
zut şi cei doi colegi ai lor“, pot avea două 
structuri subiacente diferite. După cum, tot 
aşa, două structuri de suprafaţă pot avea o 
aceeaşi structură de profunzime: „Ion l-a 
lovit pe Gheorghe“ şi „Gheorghe a fost 
lovit de Ion“ sînt în româna curentă două 
variante opţionale ale aceleiaşi structuri 
subiacente. Alteori, ca în „Ion a fost con¬ 
vins de Gheorghe să schieze“, structura de 
suprafaţă indică drept subiect un cuvînt (în 
exemplul nostru, „Ion“), în timp ce struc¬ 
tura de profunzime arată că subiectul „real** 
e altul (aici, „Gheorghe“). Alţi filozofi au 
subliniat că acel element al limbajului pe 
care Chomsky îl numeşte gramatică de 
suprafaţă poate să fie derutant şi generator 
de erori filozofice; printre ei se numără 
♦Russell („On Denoting“), * Wittgenstein 
{passim) şi *Ryle („Systematically Mislea- 
ding Expressions“). 

Sturm und Drang (expresie germană care 
înseamnă „furtună şi avînt“). Mişcare lite¬ 
rară germană din ultima parte al secolului 
al XVIII-lea care poate fi considerată faza 
cea mai timpurie a * romantismului german. 

subiectivism şi obiectivism 


Temele ei caracteristice au fost exaltarea 
naturii şi opoziţia faţă de raţionalismul 
♦Iluminismului. Personalităţile de frunte 
ale mişcării au fost tînărul *Goethe şi J. C. 
F. *Schiller, ea fiind influenţată şi de filo¬ 
zofia artei a lui *Herder. 

Suarez, Francisco (1548-1617). Filozof şi 
teolog spaniol, supranumit Doctor Eximi- 
us, care şi-a petrecut întreaga viaţă ca iezuit 
în Peninsula Iberică. Este considerat adesea 
cel mai mare dintre scolastici, după *Toma 
d’Aquino. Metafizica sa a dominat în uni¬ 
versităţile romano-catolice şi în multe uni¬ 
versităţi protestante în secolele al XVII-lea 
şi al XVIII-lea. Leibniz îl citea cu aviditate, 
iar despre Descartes se spune că în călăto¬ 
riile sale lua cu el un exemplar din Dispu- 
tationes Metaphisicae de Suarez; a influ¬ 
enţat de asemenea Ontologia lui Christian 
♦Wolff (atît direct, cît şi prin intermediul 
lui Leibniz). 

Disputationes a fost primul tratat siste¬ 
matic de metafizică scolastică, înţeleasă ca 
ştiinţă a fiinţei. Aceasta este considerată a 
avea trei şi numai trei atribute — unitatea, 
adevărul şi bunătatea. Investigaţia lui Sua¬ 
rez nu este pur conceptuală, ci vizează deo¬ 
potrivă realitatea materială şi pe cea imate¬ 
rială. Încercînd să dovedească existenţa lui 
Dumnezeu ca substanţă imaterială şi ne¬ 
creată, Suarez lasă deoparte principiul fizic 
al lui Aristotel că tot ce se mişcă este miş¬ 
cat de ceva, în favoarea pretins-evidentului 
principiu metafizic că tot ce se întîmplă 
este cauzat de altceva. 

Pe lîngă Disputationes, Suarez a mai 
scris despre filozofia dreptului în De legi- 
hus ac Deo legislatore, teoretizînd un anu¬ 
me drept de împotrivire faţă de suveran. în 
filozofia morală a respins teza, atribuită lui 
William Ockham, că legile prescriptive ale 
naturii sînt valabile doar pentru că sînt po¬ 
runci ale lui Dumnezeu. 

subaltern. Un enunţ q este subaltern al 
enunţului p dacă şi numai dacă q e adevărat 
ori de cîte ori este adevărat p, iar p fals ori 
de cîte ori este fals q. De exemplu, „Unele 
lebede sînt negre“ este subaltern lui „Toate 
lebedele sînt negre“. Termenul subalterna¬ 
re desemnează în logica scolastică relaţia 
care astăzi este numită mai frecvent impli¬ 


caţie logică {vezi implicaţie materială şi 
implicaţie logică). Vezi şi pătratul opoziţiei. 

subconştient. Stare mintală sau proces 
mintal care se petrece imediat dedesubtul 
nivelului conştiinţei. în termeni psihanali¬ 
tici, subconştientul se află între ♦inconşti¬ 
ent şi conştient. Vezi Freud. 

subcontrare. Se numesc subcontrare două 
enunţuri care pot fi simultan adevărate, dar 
nu pot fi simultan false. De exemplu, „Unii 
şobolani au blana cafenie“ şi „Unii şobo¬ 
lani nu au blana cafenie“ sînt subcontrare. 
Vezi şi pătratul opoziţiei. 

subiect. Vezi predicat; termen. 

subiect logic. Subiectul unei propoziţii 
exprimate într-un ♦limbaj perfect din punct 
de vedere logic, sau obiectul desemnat de 
acest subiect. Deseori, cînd analizăm ♦for¬ 
ma logică a unei propoziţii dintr-o limbă 
naturală, se vădeşte că subiectul ei logic 
este diferit de subiectul ei aparent. De 
exemplu, forma logică a propoziţiei „Toţi 
oamenii sînt muritori^ este „Dacă ceva e 
om, atunci e muritor“, unde rolul de subiect 
logic îl joacă cuvîntul „ceva“. 

subiectivism şi obiectivism. Două con¬ 
cepţii metaetice {vezi etică) care pot fi dis¬ 
cutate împreună, dat fiind că orice argu¬ 
ment în favoarea uneia este de obicei un 
argument împotriva celeilalte şi viceversa. 

Subiectivismul. în forma lui cea mai sim¬ 
plă, poziţia susţinută de cineva care crede 
că toate atitudinile morale sînt doar o ches¬ 
tiune de gust personal. De exemplu, propo¬ 
ziţia „Canibalismul e un lucru rău“ şi con¬ 
tradictoria ei nu ar fi adevărate sau false, ci 
doar expresii ale preferinţelor alimentare 
ale vorbitorului. Din fericire, dat fiind că 
oamenii crescuţi în aceeaşi societate capătă 
o educaţie morală asemănătoare, de regulă 
gusturile lor vor coincide. Aceasta însă nu 
trebuie să ne facă să uităm că dacă întîlnim 
pe cineva care nu împărtăşeşte gusturile 
noastre, nu există nici o formă de demonstra¬ 
ţie prin care să putem dovedi că greşeşte. 

Subiectivismul simplu este atît de naiv 
încît e puţin probabil să fie susţinut de cine¬ 
va în forma lui pură. Mai probabil e ca su¬ 
biectivismul să-şi expună poziţia în unul 
din următoarele două moduri. 1) Să spună 

că morala depinde nu de preferinţele indi¬ 
viduale, ci de dorinţele fireşti ale omenirii 
luate în ansamblu. Este un fapt contingent 
şi nu necesar că oamenii au dorinţele pe ca¬ 
re le au, încît în urma schimbării preferinţe¬ 
lor umane se poate schimba şi morala. Fapt 
este totuşi că oamenii preţuiesc mai mult 
unele lucruri decît altele, iar moralitatea 
este o expresie a acestor gusturi colective. 
Astfel, „Ă" este bun“ ar echivala cu „Toţi 
oamenii sau cei mai mulţi (sau toţi membrii 
unei categorii sociale sau cei mai mulţi) 
doresc Punctul slab al acestei analize 
este că exclude ca fiind literalmente lipsită 
de sens orice încercare de a modifica opinia 
majorităţii prin argumentare morală. 2) 
Alternativ, subiectivistul poate, păstrînd ca 
reper decisiv individul, în sensul de a con¬ 
sidera dorinţa umană ca fiind în ultimă in¬ 
stanţă sursa valorii morale, să acorde un 
spaţiu mai mare argumentării raţionale sus- 
ţinînd că în sprijinul judecăţilor morale se 
pot aduce probe, ele fiind susceptibile de 
apreciere logică aidoma tuturor celorlalte 
judecăţi. Aceasta ar însemna, de pildă, că 
judecata morală este bun“ are înţelesul 
„X posedă anumite calităţi, a, b, c şi eu 
aprob tot ceea ce posedă aceste calităţi“. 
Spre deosebire de (1), aceasta se pretează la 
argumentare. Cel ce susţine că „Aceste bun“ 
poate fi combătut arătînd că X nu posedă 
una sau alta din calităţile a, b, c sau că el nu 
acceptă întotdeauna principiul că tot ce 
posedă calităţile a, b, c este cu necesitate 
bun, căci iată, de pildă, un Y care are toate 
aceste calităţi dar insul în cauză îl dezapro¬ 
bă totuşi sau nu-1 agreează. 

Obiectivismul. Credinţa că există anumi¬ 
te adevăruri morale care ar rămîne adevăra¬ 
te indiferent de ce gîndeşte sau doreşte unul 
sau altul ori chiar toată lumea. Un exemplu 
plauzibil în acest sens ar putea fi socotit 
principiul „Nimeni nu trebuie să pricinuias¬ 
că în mod deliberat durere altuia doar pen¬ 
tru plăcerea de a-1 vedea suferind“. Chiar şi 
într-o lume de sadici care toţi l-ar respinge, 
principiul ar rămîne adevărat, întocmai 
cum „5 + 7=12“ rămîne adevărat chiar da¬ 
că n-ar exista nimeni care să efectueze nu¬ 
mărătoarea. Pentru obiectivist problema 
este de a determina statutul adevărurilor 
morale şi metoda prin care pot fi stabilite. 
Dacă acceptăm că judecăţile morale nu sînt 


relatări despre realitate, ci vizează doar 
ceea ce trebuie să fie {vezi eroarea natura¬ 
listă), înseamnă că ele nu pot fi dovedite 
prin fapte privitoare la natura lumii. Nu pot 
fi însă nici analitice, căci în acest caz n-ar 
avea un conţinut de natură să ghideze ac¬ 
ţiunea; „Trebuie făcut întotdeauna ceea ce e 
just“ este o judecată evident adevărată în 
virtutea înţelesului cuvintelor ce o compun, 
dar nu-i de nici un folos ca ghid practic 
pentru acţiune {vezi analitic şi sintetic). în 
acest punct obiectivistul ar putea vorbi de 
„adevăruri evidente“, dar poate oare să 
conteste teza subiectivistă că evidenţa e 
ceva ce ţine de spiritul privitorului? Dacă 
nu, ce mai rămîne din ideea că unele jude¬ 
căţi morale sînt adevărate? Subiectivismul 
ar putea avea foarte bine sentimentul că 
rămîne doar faptul că există unele judecăţi 
morale la care el însuşi ar vrea să subscrie. 
A împărtăşi o opinie morală, sugerează el, 
nu înseamnă a şti că ceva e adevărat, ci a 
avea o anume preferinţă în sfera activităţii 
umane. Vezi şi relativism. 

sublimul. 1. Ceea ce e mare dincolo de 
orice comparaţie (adică absolut\ fie în sen¬ 
sul matematic, de mărime nelimitată, fie în 
sensul dinamic de putere nelimitată. Aceas¬ 
ta e semnificaţia standard, derivată din 
*Kant. 2. Termenul e folosit ca desemnare 
pentru obiecte naturale care prin simpla lor 
imensitate inspiră un fel de teamă ameste¬ 
cată cu veneraţie. 

în secolul al XVIII-lea, experienţa este¬ 
tică era îndeobşte analizată cu ajutorul pe¬ 
rechii de noţiuni „frumos“ şi „sublim“. 
Unii, ca Edmund *Burke, au fost de părere 
că sublimul e gustat datorită naturii agrea¬ 
bile a fricii pe care o stîmeşte, iar alţii, pre¬ 
cum *Kant, au emis ideea că aceasta se 
datoreşte faptului că el ne face să presimţim 
o capacitate a minţii de a aprehenda nelimi¬ 
tatul sau indeterminabilul. 

substantiv de masă. Termen care desem¬ 
nează ceva ce nu poate fi numărat. Paharele 
cu apă pot fi numărate, apa însă nu. Aşadar, 
„apă“ e un substantiv de masă. Compară 
substantiv numărabil. 

substantiv numărabil. Termen ce desem¬ 
nează un element dintr-o clasă numărabilă. 
Astfel, dat fiind că fetele sînt numărabile. 

„fată“ e un substantiv numărabil. Compară 
substantiv de masă. 

substanţă. Termen cu cîteva înţelesuri în¬ 
rudite. 1. Una din definiţiile substanţei fo¬ 
loseşte noţiunile logice de subiect şi *pre- 
dicat; în această accepţiune, 5 e o substanţă 
dacă este subiect de predicate fără a putea 
fi, la rîndul său, predicat despre vreun alt 
subiect. Această noţiune de substanţă se în- 
tîlneşte pentru prima dată la Aristotel {Ca¬ 
tegoriile 2 a 12) şi joacă un rol important în 
filozofia lui Leibniz. 2. Despre o substanţă 
în sensul precizat adineauri se mai spune 
(de exemplu în Aristotel, Categoriile 2 a 
13) că este ceea ce nu e într-un subiect, ex¬ 
presia „a fi într-un subiect“ însemnînd im¬ 
posibilitatea de a exista separat de el (Aris¬ 
totel, Categoriile 1 a 24-25). In acest sens 
deci se poate spune că este substanţă ceea 
ce are o existenţă de sine stătătoare. Opini¬ 
ile filozofilor diverg cînd e vorba să deter¬ 
mine ce anume există în acest fel; de exem¬ 
plu, Aristotel spunea că un om anumit este 
o substanţă, pe cînd Spinoza avea să spună 
că numai Dumnezeu are o existenţă cu ade¬ 
vărat de sine stătătoare. Vezi şi suflet. 3. 
Una şi aceeaşi substanţă (în sensurile 1 şi 2) 
poate avea predicate contrare, cu condiţia 
ca ele să nu fie simultane (compară Aristo¬ 
tel, Categoriile 4 a 10); adică, o substanţă 
care într-un anumit moment are predicatul 
P poate avea într-un alt moment predicatul 
non-P. Din acest punct de vedere este con¬ 
siderat substanţă ceea ce rămîne identic pe 
parcursul schimbării. Acest concept de sub¬ 
stanţă, care comportă o referire la timp, este 
apărat de Kant în Critica raţiunii pure. 4. 
Cuvîntul grec ousia, tradus prin „substan- 
ţă“, poate fi redat şi prin „esenţă“, iar unii 
filozofi privesc substanţa unui lucru drept 
ceea ce acesta este în mod real, prin opo¬ 
ziţie cu felul cum apare. Acest sens al „sub- 
stanţei“ este înrudit cu sensul 3 prin aceea 
că esenţa e privită drept ceea ce rămîne 
identic. Locke (care foloseşte termenul 
„substanţă** şi în sensul 2) este unul dintre 
filozofii care înţeleg prin substanţa unui 
lucru ceea ce acesta este în mod real. 

substrat. Suportul proprietăţilor. Substrat 
este, astfel, subiectul oricărei schimbări în¬ 
tre o pereche de contrarii, ca de pildă mate¬ 


rialul fără de care caldul nu poate trece în 
rece. 

subzistenţă. Mod de a fiinţa pe care *Mei- 
nong şi alţii îl deosebesc de existenţa tridi¬ 
mensională şi policromă a obiectelor aflate 
în spaţiu şi timp. Subzistenţa este gîndită ca 
fiind analogul monocrom şi nesubstanţial 
propriu universalelor, numerelor şi diferen¬ 
ţei dintre roşu şi verde. Alţii atribuie sub¬ 
zistenţă şi obiectelor fictive sau imaginare. 

suflet. !n unul din sensuri, principiul vieţii, 
definit drept ceea ce face ca vieţuitoarele să 
trăiască. Cuvîntul grec care înseamnă 
„viu**, întocmai ca şi latinescul animatus 
sau derivatul „animat** din limbile moder¬ 
ne, este etimologic acelaşi lucru cu „însu¬ 
fleţit**; iese aici la iveală străvechea legă¬ 
tură dintre ideea de suflet şi aceea de viaţă. 
*Platon, urmîndu-l pesemne pe Socrate, 
identifica sufletul cu persoana care raţio¬ 
nează, decide şi acţionează, afirmînd că 
această persoană sau suflet nu este familia¬ 
ra făptură din came şi oase, ci locatarul ne¬ 
corporal şi cîrmaciul sau chiar prizonierul 
închis în respectiva făptură trupească. 
Cuvîntul grec separat tradus prin „suflet** 
sau „spirit** devine mai tîrziu în limbile mo¬ 
deme „psihic**, din care derivă de asemenea 
cuvintele „psihologie**, „psihosomatic**, 
„psihofizic** etc. 

După ce operează această mutaţie se¬ 
mantică, pentm care existau anticipări atît 
în religia populară, cît şi în filozofia mai 
veche (vezi orfism; pitagorism), Platon, 
fără a băga de seamă, pare-se, falia dintre 
cele două interpretări diferite ale cuvîntului 
„suflet**, susţine mai departe: întîi, că sufle¬ 
tele, asemeni persoanelor obişnuite, sînt 
substanţe (vezi substanţă), iar în al doilea 
rînd, din variate motive — între care faptul 
de a fi principiul vieţii — că sufletul e cu 
necesitate nemuritor. Termenul tehnic de 
mai tîrziu „substanţă** este definit aici drept 
ceva despre care se poate spune cu sens că 
are existenţă separată, în felul unui cîine 
sau al unui chip care zîmbeşte, şi spre deo¬ 
sebire de fiiria unui cîine furios sau de zîm- 
betul chipului care zîmbeşte. Dacă sufletele 
nu sînt substanţe în acest sens, atunci e lip¬ 
sit de sens să se sugereze că ele ar putea su¬ 
pravieţui destrămării corpurilor lor. Bună- 

oară, dată fiind caracterizarea dată de Aris- 
totel sufletului (în De animă) — ca nefiind 
decît forma de organizare a unui corp viu 
— ar fi cu siguranţă lipsit de sens să se su¬ 
gereze că el ar putea supravieţui destrămă¬ 
rii corpului respectiv. 

in termenii aceleiaşi distincţii trebuie să 
înţelegem şi un alt contrast de importanţă 
crucială. Cînd se spune că sufletul e ceea ce 
face vieţuitoarele să trăiască, afirmaţia poa¬ 
te fi interpretată în două moduri diferite, 
care sînt deseori confundate. Potrivit uneia 
din interpretări, cuvîntul-cheie „face“ indi¬ 
că criteriul conform căruia fiinţele vii sînt 
deosebite de lucrurile fără viaţă. Potrivit 
celeilalte, el are sens cauzal, sugerînd că 
prezenţa şi activitatea unui suflet substan¬ 
ţial este răspunzătoare de producerea între¬ 
gii game de fenomene vitale. Nici sufletul, 
nici spiritul nu pot figura ca termeni în ex¬ 
plicarea cauzală a ceva dacă cuvîntul care 
le desemnează nu are sensul de substanţă. 
Dacă definim expresia „a avea suflet“ ca 
fiind echivalentă cu „a fi viu“, sau dacă 
prin „a avea un spirit eminent“ înţelegem 
capacitatea de a realiza performanţe inte¬ 
lectuale superioare, atunci despre suflet sau 
spirit nu se poate spune că produc fenome¬ 
nele corespunzătoare, iar spunînd despre 
ceva (cineva) că are suflet sau că are un 
spirit eminent, nu facem decît să exprimăm 
într-un mod mai plastic (aşadar, nu să 
explicăm) faptul că acel ceva (cineva) este 
viu, respectiv capabil de performanţe inte¬ 
lectuale superioare. (Nu poţi explica de ce 
p, repetînd pur şi simplu că p\) în schimb, 
dacă expresiile „a avea suflet“ sau „a avea 
un spirit eminent“ sînt înţelese ca facînd 
referire la posesia şi prezenţa unor entităţi 
care, deşi considerate necorporale, sînt to¬ 
tuşi în cazul de faţă substanţiale, atunci are 
sens să spunem (avînd sau nu dreptate) că 
aceste entităţi ar putea supravieţui destră¬ 
mării corpurilor cu care sînt vremelnic uni¬ 
te şi să sugerăm că diferite fenomene im¬ 
portante trebuie puse pe seama activităţii 
lor. Vezi şi supravieţuire şi nemurire. 

suflet animal. Analogul la animale al su¬ 
fletului sau spiritului uman. în opoziţie cu 
concepţia carteziană că numai omul posedă 
suflet, doctrina sufletului animal a susţinut 


că nici comportamentul animalelor nu este 
explicabil în maniera fizicalistă, ci implică 
funcţii mentale şi existenţa sufletului. 

suflet cosmic. Analogul, pe planul lumii în 
ansamblu, al sufletului sau spiritului uman. 
De inspiraţie anti-materialistă {compară 
materialism), ideea se sprijină pe concepţia 
că lumea generează viaţă şi însufleţire, pu- 
tînd fi de aceea considerată ea însăşi însu¬ 
fleţită. Vezi şi suflet animal; panpsihism. 

sui generis. Se spune despre un lucru de¬ 
spre care se crede că e unic şi nu membru 
al unei clase avînd şi alţi membri de acelaşi 
fel. Despre Dumnezeu se spune adesea că 
este sui generis. 

sumă logică. Vezi sau. 

summum bonum (sintagmă latină însem- 
nînd „binele suprem“). Noţiune introdusă 
în discursul etic de către *Aristotel şi care 
desemnează binele suprem dorit de toţi 
oamenii. Sintagma latină a fost pusă în cir¬ 
culaţie printre filozofi de scrierile lui *Ci- 
cero. Au existat, fireşte, ample dezacorduri 
legate de întrebarea dacă există ceva căruia 
să i se potrivească această caracterizare şi 
care este acest ceva. 

suppositio. în logica medievală, lucrul sau 
lucrurile pentru care stă un substantiv. Pen¬ 
tru alte categorii de cuvinte, de pildă pentru 
adjective sau verbe, exista corespondentul 
copulatio. Erau deosebite mai multe tipuri 
de suppositio. Bunăoară, suppositio sim¬ 
plex însemna conceptul generic la care se 
referă un substantiv comun, ca de pildă 
„om“ în propoziţia „Omul e un animal“. 

supravieţuire şi nemurire. Toate doctri¬ 
nele privitoare la supravieţuire şi la nemu¬ 
rire trebuie privite drept reacţii alternative 
la nişte realităţi familiare, incontestabile şi 
necontestate: întîi, că, în accepţiunea în ca¬ 
re după o calamitate facem deosebire între 
morţi şi supravieţuitori, este logic imposibil 
să supravieţuieşti morţii; iar în al doilea 
rînd, că, în aceeaşi accepţiune şi lăsînd deo¬ 
parte anumite excepţii miraculoase (vezi 
miracol), toţi oamenii sînt muritori. Printre 
susţinerile că, totuşi, unii oameni, sau toţi, 
supravieţuiesc morţii, probabil pentru tot¬ 
deauna, trebuie să deosebim două categorii 

fundamentale. Una, considerată de cei mai 
mulţi singura genuină, se distinge printr-o 
implicaţie de însemnătate crucială: dacă 
aserţiunea de care vorbim este adevărată 
despre o persoană, atunci persoana respec¬ 
tivă trebuie să se aştepte să aibă ♦experi¬ 
enţă şi după moarte. Cealaltă categorie 
foloseşte cuvîntul „nemurire“ şi, mai rar, pe 
cel de „supravieţuire**, refiizînd în acelaşi 
timp orice implicaţie personală de acest fel. 
Un exemplu clasic este doctrina reputat 
dificilă a lui Aristotel privind nemurirea in¬ 
telectului; credinţa în supravieţuirea perso¬ 
nală şi cu atît mai mult în nemurirea perso¬ 
nală era pentru el o pură absurditate. 

Primul obstacol pe care susţinătorul su¬ 
pravieţuirii personale trebuie să-l depăşeas¬ 
că sau să-l ocolească — iar în cazul nemu¬ 
ririi personale tot primul pas contează — 
este faptul morţii şi al descompunerii. Se 
pot încerca trei căi, cu posibilităţi de a com¬ 
bina elemente din două sau din toate trei. 

Prima cale, pe care nici unul din filozofii 
cu reputaţie n-a îmbrăţişat-o, susţine că 
oamenii sînt realmente corpurile lor astrale, 
corpuri reale deşi în prezent nedetectabile 
prin mijloace obişnuite, care în ceasul mor¬ 
ţii se desprind de obişnuitul corp muritor. 
Din motive evidente, acesta e modul în care 
cineaştii înfăţişează de obicei supravieţui¬ 
rea. Dificultatea rezidă în a specifica conţi¬ 
nutul pozitiv al adjectivului „astral** fără a 
face prin asta demonstrabil falsă întreaga 
ipoteză. 

Cea de-a doua cale, care invocă mai mult 
relaţia religioasă decît raţionamentul filo¬ 
zofic, acceptă deopotrivă caracterul esen¬ 
ţial al corporalităţii noastre şi ideea că 
moartea implică destrămarea noastră, dar 
susţine că după o vreme morţii vor fi reîn- 
tocmiţi printr-un act de pură omnipotenţă. 
Astfel, Coranul le vorbeşte cu convingere 
necredincioşilor, avertizîndu-i: „Nu văd ei 
oare că Allah, care a creat cerurile şi pă- 
mîntul, are puterea de a crea făpturi ase¬ 
meni lor? Soarta lor e dinainte hotărîtă fără 
nici o îndoială** (Călătoria nocturnă). Aici 
se poate ridica obiecţia că noile făpturi ar fi 
într-adevăr doar „asemeni lor**, adică re¬ 
plici ale necredincioşilor, şi nu ei înşişi. 
Amalgamînd elemente ale celor două căi şi 


apărînd doctrina creştină similară, *Toma 
d’Aquino a putut să replice că menţinerea 
continuităţii între viaţa de acum şi cea de 
după, aşadar, *identitatea personală, se da¬ 
torează supravieţuirii sufletului dezîncar- 
nat. Căci în viziunea sintetizantă a Sf To- 
ma, sufletul e îndeajuns de platonician pen¬ 
tru a fi o substanţă, şi îndeajuns de aristote¬ 
lic pentru ca, în lipsa corpului, să nu mai fie 
o persoană. 

Cea de-a treia cale, cea mai agreată de 
filozofi, este cea platonician-carteziană. 
Aici se argumentează că persoana, sau cel 
puţin persoana esenţială, este o substanţă 
necorporală. Ea trebuie să fie o *substanţă, 
în înţelesul de ceva căruia i se poate atribui 
cu sens o existenţă separată, căci ar fi lipsit 
de sens să se sugereze despre ceva de felul 
♦sufletului aristotelic, ca formă de organi¬ 
zare a unui corp viu, că ar putea supravieţui 
destrămării acestui corp. Şi trebuie, tot aşa, 
să fie necorporală, pentru că altminteri cum 
ar putea trece neobservată şi inobservabilă? 
„Cum să te îngropăm?** întreabă Criton în 
dialogul platonician Phaidon (115 c), iar 
Socrate răspunde, zîmbind blajin: „întoc¬ 
mai cum doriţi. Fireşte, însă, numai dacă 
izbutiţi să mă prindeţi, dacă nu vă scap.** 

Şi aici se cer înlăturate dificultăţi enorme 
înainte de a avea în faţa noastră, spre a o 
pune la probă, o ipoteză evident coerentă. 
Presupusele substanţe necorporale pot fi 
oare identificate şi individualizate? Altfel 
spus, putem da oare o caracterizare pozitivă 
a unei asemenea substanţe, explicînd cum 
poate fi în principiu deosebită una din ele 
de alta care există în acelaşi timp, sau cum 
poate fi identificată cu ea însăşi în momen¬ 
te diferite? Cît sînt de incomode astfel de 
întrebări o arată îndeajuns dificultăţile în- 
tîmpinate în problema identităţii personale 
de către Locke, Hume şi alţii care-i consi¬ 
deră pe oameni necorporali sau esenţial- 
mente necorporali. Iar ideea ca atare a ne- 
corporalităţii oamenilor este atacată de 
Wittgenstein, care argumentează că aproa¬ 
pe tot ce poate fi spus despre oameni pre¬ 
supune într-un fel sau altul corporalitatea 
lor: „Corpul omenesc este cea mai bună 
imagine a sufletului omenesc** (Philosophi- 
cal Investigations, II (IV)). 

Şcoala alexandrină. Centru al "‘neoplato¬ 
nismului din Alexandria secolelor al V-lea 
şi al Vl-lea. Spre deosebire de rivala ei din 
Atena {vezi Academia din Atena), Şcoala 
alexandrină a devenit creştină, concentrîn- 
du-se asupra comentariului erudit, şi nu 
asupra teurgiei şi a speculaţiei metafizice. 
A supravieţuit cuceririi Alexandriei de că¬ 
tre arabi (641 p.Chr.) şi a transmis Evului 
Mediu o bună parte din învăţătura neopla- 
toniciană. 

Şcoala de la Frankfurt. Mişcare asociată 
cu Institutul de Cercetări Sociale creat în 
cadrul Universităţii din Frankfurt în 1923. 
Au făcut parte din ea Max Horkheimer, 
Theodor Adomo şi Herbert Marcuse. Ideea 
unificatoare este nevoia unui marxism cri¬ 
tic, interpretat ca implicînd respingerea 
♦pozitivismului, a *neutralităţii axiologice 
şi a *materialismului (primitiv), o dată cu 
accentuarea componentei hegeliene reale şi 
a (pretinsei) componente idealiste din gîn- 
direa lui *Marx însuşi. Vezi şi idealism. 

Şcoala ioniană. Vezi Şcoala milesiană. 

Şcoala de la Marburg. Unul dintre cele 
mai importante curente ale ♦neokantianis¬ 
mului. întemeiată de Hermann ♦Cohen 
(1842-1918) şi Paul Natorp (1854-1924), 
Şcoala de la Marburg a fost preocupată în 
special de filozofia ştiinţei. Folosind meto¬ 
dele „logicii transcendentale** a lui Kant, a 
investigat îndeosebi presupoziţiile ştiinţifi¬ 
ce. Printre membrii de fmnte ai şcolii s-au 
numărat Emst Cassirer (1874-1945) şi Ru- 
dolf Stammler (1856-1938). 

Şcoala megarică. Şcoală filozofică din 
Megara, lîngă Atena, activă între finele se¬ 


colului al V-lea şi începutul secolului al 
IlI-lea a.Chr. Nu ni s-a păstrat nici una din¬ 
tre lucrările megaricilor, iar ceea ce ştim 
despre doctrinele şi preocupările lor se ba¬ 
zează pe referinţe din lucrări de-ale con¬ 
temporanilor lor. Au fost influenţaţi de 
Socrate şi de eleaţi şi au formulat critici la 
adresa lui PI aton şi a lui Aristotel. Unele 
din contribuţiile lor la logică sîntde interes 
durabil; de pildă, rafinarea de către Eubu- 
lide a ♦ paradoxului mincinosului. 

Şcoala milesiană (sau ioniană). Grupul de 
♦presocratici proveniţi din oraşele greceşti 
de pe coasta egeeană a Turciei de astăzi. 
Figurile cunoscute sînt ♦Thales, ♦Anaxi- 
mandros şi ♦Anaximene (toţi din Milet) şi 
♦Anaxagora din Clazomene (care şi-a pe¬ 
trecut întreaga viaţă activă la Atena, înainte 
de a fi alungat, sub motivul sau pretextul de 
a-i fi hulit pe zei). Nu-i o întîmplare că filo¬ 
zofia occidentală îşi are obîrşia în oraşul 
comercial Milet, aflat în strînse legături 
deopotrivă cu Babilonul şi cu Egiptul. Mi- 
lesienii aveau în comun un proaspăt şi radi¬ 
cal naturalism imanent, iar diversele lor 
idei-cheie au fost toate secularizări ale unor 
elemente din religii supranaturaliste anteri¬ 
oare. Remarca lui Thales că „Pămîntul e 
plin de zei** exprimă convingerea sa că toa¬ 
te forţele sînt forţe ale ♦Universului însuşi. 

şi. ♦Conector care în limbile naturale are 
mai multe utilizări distincte. De exemplu, 
1) El a ţintit şi a tras; 2) Ea n-a venit şi el a 
rămas să aştepte; 3) Ploua şi bătea vîntul; 4) 
Ion şi Ioana sînt amîndoi blonzi; 5) Ion şi 
Ioana sînt gemeni. în (1) „şi** are accepţiu¬ 
nea „şi după aceea**, pe cînd în (2) înseam¬ 
nă „astfel încît**. în nici unul dintre aceste 

două cazuri ordinea componentelor conec¬ 
tate nu poate fi inversată fără a schimba 
sensul propoziţiei; „El a tras şi a ţintit“ şi 
„El a rămas să aştepte şi ea n-a venit“ nu în¬ 
seamnă acelaşi lucru ca (1) şi respectiv (2). 
în (3) „şi“ este folosit pentru legarea a două 
enunţuri simple, „Ploua“ şi „Bătea vintuf*, 
enunţul compus avînd forţa asertării con¬ 
juncte a celor două enunţuri componente, 
în acest caz, inversarea ordinii componen¬ 
telor nu schimbă sensul enunţului compus; 
„Bătea vîntul şi ploua“, spune acelaşi lucru 
cu (3). Asupra acestei din urmă utilizări 
s-au concentrat logicienii, prezentînd-o du¬ 
pă cum urmează: dacă p ş\ q reprezintă 
enunţuri, atunci ,p şi se scrie sub forma 
,p • q"\ ,p & sau a q"\ în acest 
sens, ,p şi este asertarea conjunctă (sau 
conjuncţia sau produsul logic) a lui p şi q. 
(4) poate fi tratată ca un exemplu al acestei 
întrebuinţări, dezvoltînd-o în „Ion e blond 
şi Ioana e blondă“, dar (5) nu, deoarece, 
„Ion e geamăn şi Ioana e geamănă“ poate fi 
spusă cînd fratele geamăn al lui Ion este 
Gheorghe, iar sora geamănă a Ioanei este 
Maria, în care caz afirmaţia că Ion şi Ioana 
sînt gemeni ar induce în eroare pe cel ce o 
aude. Cînd „şi“ este folosit spre a forma 
conjuncţia a două enunţuri, se spune adesea 
despre el că este un *conector verifuncţio- 
nal sau operator veri funcţional, a cărui de¬ 
finiţie se dă prin tabelul 

p & q 

A A A 

A F F 

F F A 

F F F 

iar despre ,p & se spune că este un com¬ 
pus veri funcţional din p şi q. 

ştiinţă, filozofia ş. Ştiinţa empirică organi¬ 
zată ni se înfăţişează drept cel mai impre¬ 
sionant rezultat al raţionalităţii umane şi 
este unul din cei mai bine creditaţi candi¬ 
daţi la titlul de *cunoaştere. Filozofia ştiin¬ 
ţei caută să arate în ce rezidă această raţio¬ 
nalitate; prin ce se disting explicaţiile şi 
construcţiile teoretice ale ştiinţei; ce anume 
o deosebeşte de ghicit şi de pseudoştiinţă, 
dînd credibilitate predicţiilor şi tehnologi¬ 
ilor sale; şi, mai presus de toate, dacă se 


poate considera că teoriile ei dezvăluie ade¬ 
vărul despre o realitate obiectivă ascunsă. 

Ştiinţa nu constă în a face doar generali¬ 
zări timide din mase mari de date, deoarece 
la omul de ştiinţă culegerea datelor este 
călăuzită de un interes teoretic sau altul, iar 
rezultatele pe care el le obţine nu sînt sim¬ 
ple extrapolări inductive, ci reprezintă ex¬ 
plicaţii, modele şi teorii. * Inducţia e doar o 
parte a acestui proces, deşi una a cărei justi¬ 
ficare este necesară pentru a legitima încre¬ 
derea ce se acordă predicţiei ştiinţifice. O 
altă componentă, pe care pune accentul 
*Popper, o reprezintă crearea de teorii în¬ 
drăzneţe, cu putere predictivă, ce pot fi apoi 
supuse unei riguroase testări obiective: po¬ 
trivit acestei viziuni, raţionalitatea omului 
de ştiinţă (în opoziţie cu cea a pseudo-sa- 
vantului) rezidă în via lui dorinţă de a căuta 
astfel de teste şi de a accepta cu francheţe 
un rezultat negativ. Popper se foloseşte de 
acest criteriu al falsificabilităţii spre a taxa 
diferite concepţii despre lume (marxismul, 
psihanaliza) drept neştiinţifice, dar unii cri¬ 
tici au învederat că standardele popperiene 
nu pot fi satisfăcute nici de ştiinţe mai res¬ 
pectabile. în orice caz, rămîne nelămurit de 
ce raţionalitatea astfel interpretată ar avea 
ca rezultat predicţii demne de crezare sau 
progrese în descoperirea adevărului. 

*Pozitivismul logic este nevoit mai cu 
seamă să arate cum se împacă teoria sa ve¬ 
ri ficaţioni stă despre semnificaţie cu inteli- 
gibilitatea conceptelor teoretice ale ştiinţei. 
*Camap, *Hempel şi alţii au căutat să reali¬ 
zeze acest lucru prin cerinţa ca pentru fie¬ 
care propoziţie a unei teorii să fie specifi¬ 
cate condiţiile experimentale ce s-ar solda 
cu confirmarea sau respingerea ei: aceste 
condiţii ar constitui semnificaţia operaţio¬ 
nală sau reală a conceptelor {vezi şi feno- 
menalism). Acestui program i s-a adus, în¬ 
tre altele (de către *Quine), obiecţia că ig¬ 
noră caracterul holist al teoriei, în virtutea 
căruia aserţiunile individuale sînt confrun¬ 
tate cu experienţa doar prin intermediul le¬ 
găturilor lor cu alte aspecte ale teoriei, ceea 
ce face imposibilă corelarea biunivocă a 
fiecărui enunţ cu un set de observaţii expe¬ 
rimentale. în optica formalismului extrem 
al lui *Duhem, potrivit căreia o teorie este 
privită ca un mecanism neinterpretat pentru 

obţinerea de noi predicţii din vechi obser¬ 
vaţii, lucrul acesta nu ar conta, în schimb 
pentru oricine priveşte teoriile drept gene¬ 
ratoare de explicaţii şi cunoştinţe, el ridică 
într-o formă acută problema semnificaţiei. 

în cazul ştiinţelor ce au obţinut mari suc¬ 
cese teoriile au un caracter cumulativ, în 
sensul că noile teorii nu doar preiau bagajul 
de observaţii care au condus la cea veche, 
ci caută să păstreze cît mai mult cu putinţă 
din vechea teorie. Acest caracter cumulativ 
sugerează o viziune realistă asupra teori¬ 
ilor: viziune potrivit căreia acestea descriu 
stări şi structuri reale ale naturii şi îşi ur¬ 
mează una alteia ca nişte aproximări succe¬ 
sive ale adevărului integral. El ridică tot¬ 
odată un obstacol în calea interpretărilor 
mai rezervate, potrivit cărora o schimbare 
teoretică nu reprezintă decît o înlocuire a 
unui ansamblu integrat de concepte cu un 
altul — proces supus doar în chip marginal 
controlului empiric şi în cadrul căruia nu 
există nimic căruia să i se potrivească de¬ 
numirile de progres sau de spor în cunoaş¬ 
tere (Kuhn, Feyerabend). Realismul poate 
pretinde, tot aşa, că acest caracter cumula¬ 
tiv constituie un argument în favoarea sa şi 
împotriva instrumentalismului care consi¬ 
deră, asemeni fonnalismului, că valoarea 
teoriilor rezidă exclusiv în virtuţile lor 
pragmatice. Realismul vede adesea un con¬ 
flict între două teorii (de exemplu, între 
teoria corpusculară şi teoria ondulatorie a 
luminii) acolo unde instrumentalismul se 
mulţumeşte să vadă doar două reţele com¬ 
plementare pentru obţinerea anumitor re¬ 
zultate. Concluzii anti-realiste sînt sugerate 
şi de „teza subdeterminării“ a lui Duhem, 
potrivit căreia este oricînd cu putinţă ca mai 
multe teorii diferite să dea socoteală la fel 
de bine de orice ansamblu posibil de date 


empirice. Faptul acesta, după cum am vă¬ 
zut, ar fi în concordanţă cu punctul de ve¬ 
dere instrumentalist, în timp ce realistului îi 
repugnă evidentele lui implicaţii sceptice. 

Realismul este, probabil, cel mai inco¬ 
modat atunci cînd teoria ştiinţifică face cu 
neputinţă „înţelegerea a ceea ce se petre- 
ce“, adică interpretarea structurilor nou- 
descoperite prin prisma modelelor şi meca¬ 
nismelor anterior inteligibile. *Acţiunea la 
distanţă, radiaţia electromagnetică, particu¬ 
lele subatomice şi multe alte constructe 
teoretice au pus, toate, în dificultate viziu¬ 
nea realistă; cea mai bună ripostă a acestu¬ 
ia constă în a spune, urmîndu-l pe *Hume, 
că în fond nu înţelegem mai bine nici fami¬ 
liara interacţiune macroscopică. Cu aceasta 
însă importanta problemă a semnificaţiei 
unor asemenea constructe rămîne, totuşi, 
într-o stare nesatisfăcătoare. Poate că ea 
ţine de dificultatea generală pe care o ridică 
pentru filozofie problema semnificaţiei. 
Căci de la *Kant încoace, epistemologii au 
indentificat probleme similare în ce priveş¬ 
te înţelegerea de către noi a unor proprietăţi 
„empirice“ cu totul familiare, precum con¬ 
figuraţia spaţială şi soliditatea. în lumina 
unor astfel de dificultăţi devine suspectă în¬ 
săşi distincţia între proprietăţi observaţio- 
nale şi proprietăţi teoretice. 

Pe lîngă astfel de probleme largi, filozo¬ 
fii ştiinţei abordează şi probleme generate 
de anumite concepte particulare ce intervin 
în statistică, măsurare, teleologie (explica¬ 
rea evenimentelor prin scopurile cărora le 
servesc), apoi probleme privind explicaţia, 
relaţiile dintre diferite ştiinţe, condiţiile în 
care o ştiinţă se reduce la o alta, precum şi 
conceptele specifice ale diferitelor ştiinţe 
particulare. 

tabel de adevăr. Tabel, cunoscut şi sub nu¬ 
mele de matrice, unde sînt prezentate con¬ 
diţiile în care un *compus verifuncţional 
este adevărat şi respectiv fals. Un tabel de 
adevăr poate fi, astfel, folosit pentru defini¬ 
rea unui conector sau operator verifuncţio¬ 
nal prin prezentarea funcţiei de adevăr că¬ 
ruia îi corespunde, dar poate fi folosit şi 
pentru testarea validităţii raţionamentelor 
{vezi validitate şi adevăr). Ideea tabelului 
de adevăr este că fiecare rînd (linie) repre¬ 
zintă o combinaţie posibilă de valori de 
adevăr pentru Propoziţiile din care e format 
compusul şi că numărul rîndurilor trebuie 
să fie suficient pentru a acoperi toate com¬ 
binaţiile posibile. Astfel, admiţînd că fieca¬ 
re enunţ este ori adevărat ori fals (vezi şi 
bivalenţă), pentru un compus format prin 
aplicarea unui operator monar cum este ne¬ 
gaţia se cer luate în consideraţie doar două 
posibilităţi: 

P 

F A 

A F 

Ceea ce înseamnă: p poate fi adevărată 
sau falsă; dacă e adevărată, atunci -p e fal¬ 
să, iar dacă e falsă, -p e adevărată. Cînd 
compusul cuprinde două propoziţii compo¬ 
nente, vor exista patru posibilităţi şi deci 
tabelul va avea patru rînduri. în general, n 
componente distincte generează 2" combi¬ 
naţii posibile de valori de adevăr pentru 
aceste componente, astfel încît tabelul va 
avea 2" rînduri. 

Pentru a se asigura parcurgerea tuturor 
posibilităţilor, trebuie adoptat un procedeu 
sistematic de scriere a rîndurilor tabelului. 
Apoi se indică în fiecare rînd valoarea de 
adevăr pe care o ia compusul, valoare ce se 
scrie sub operator, dacă există numai unul. 


sau sub ^conectorul principal dacă în com¬ 
pus apar mai mulţi operatori. Tabelul de 
adevăr pentru *sau este 
p V q 

A A A 

A A F 

F A A 

F F F 

Tabelul arată că ,p sau este falsă nu¬ 
mai cînd sînt false atît /?, cît şi q, Cînd com¬ 
pusul cuprinde mai mult de un operator 
verifuncţional, tabelul se construieşte în 
etape. Să luăm, de pildă, -{p \/ q) \/ (p &. q). 
Să considerăm situaţia în care p e ade¬ 
vărată, iar q falsă. Punînd în compus „A“ în 
locul lui şi „F“ în locul lui obţinem 
-(A V F) V (A & F). în acest caz, definiţiile 
matriciale ale lui şi „v“ arată că ,p v 
va avea valoarea A, iar ,p & valoarea F, 
astfel încît -(A v F) v (A & F) se reduce la 
-A V F. Cum negaţia unei propoziţii adevă¬ 
rate este falsă, -A v F se reduce mai departe 
la F V F, care, avînd în vedere tabelul de ade¬ 
văr pentru „v“, ia valoarea F. Acest calcul 
poate fi prezentat în formă tabulară astfel: 

p q - (p q) (p &. q) 

AFFAAFFAFF 

unde valoarea de adevăr a întregului com¬ 
pus, cînd p este adevărată, iar q falsă, apare 
sub conectorul principal, „v“. Acest proces 
se repetă apoi pentru fiecare combinaţie 
posibilă de valori de adevăr ale propoziţi¬ 
ilor ce alcătuiesc compusul. 

Este evident că, dată fiind definiţia tabula¬ 
ră (matricială) a fiecărui conector logic, se pot 
construi pe cale pur mecanică (eventual, 
programînd un computer pentru a le face) 
tabele de adevăr pentru compuşi de orice grad 
de complexitate. Vezi şi valoare de adevăr. 

tabula rasa (sintagmă latină care înseamnă 
„tablă nescrisă“). Expresie folosită de 
*Locke pentru a descrie cum se prezintă 
intelectul omenesc la naştere. Cunoaşterea 
a priori, susţinea Locke, e o ficţiune şi 
numai experienţa poate furniza intelectului 
idei. Vezi şi empirism; experienţă; idei în¬ 
născute. 

Tarski, Alfred (1902-1983). Matematician 
şi logician polonez-american, cu lucrări ex¬ 
trem de influente în domeniul matematicii 
pure (îndeosebi în *teoria mulţimilor şi în 
*algebră) şi în cel al logicii matematice (în¬ 
deosebi în *metamatematică). De cea mai 
mare însemnătate pentru filozofie au fost 
cercetările sale de pionierat în domeniul 
♦semanticii, metoda sa de formalizare sis¬ 
tematică a relaţiilor dintre expresii şi obiec¬ 
tivele pe care ele le denotează, precum şi 
definiţia dată de el adevărului pentru lim¬ 
bajele logice formalizate. Aceasta din urmă 
a fost prezentată în Der Wahrheitsbegriff in 
den Formalisierten Sprachen (1935) (tra¬ 
dusă în engleză sub titlul The Concept of 
Truth in Formalized Languages, în volu¬ 
mul Logic, Semantics, Metamathematics 
(1956)). Tarski însuşi nu s-a pronunţat ferm 
asupra posibilităţii de a aplica definiţia ade¬ 
vărului dată de el la limbile naturale, dar 
mulţi filozofi ai limbajului au socotit pro¬ 
fitabil să utilizeze teoria tarskiană a ade¬ 
vărului ca bază pentru o teorie a * semnifi¬ 
caţiei. Vezi teoria adevărului-coresponden- 
ţă; interpretare; definiţia adevărului; teoria 
adevărului. 

tautologie. Termen care a căpătat o accep¬ 
ţiune specializată în domeniul logicii, de- 
semnînd aici un *compus veri funcţional 
care e adevărat pentru toate atribuirile posi¬ 
bile de valori de adevăr propoziţiilor com¬ 
ponente (vezi valoare de adevăr). * Tabelul 
de adevăr pentru o tautologie cuprinde, aşa¬ 
dar, numai A-uri în coloana finală. De 
exemplu 

(p V q) V - p 

A A A A F A 

A A F A F A 

F A A A A F 

F F F A A F 

( 0 ) ( 1 ) ( 0 ) ( 2 ) ( 1 ) ( 0 ) 


e o tautologie, deoarece este adevărată ori¬ 
care ar fi în fapt valorile de adevăr ale lui p 
şi q, după cum se vede din ultima coloană 
în ordinea scrierii (cea marcată cu (2), de 
sub conectorul principal, v). Din acest mo¬ 
tiv se poate spune că o tautologie este o 
propoziţie goală de conţinut, care nu spune 
nimic despre cum stau lucrurile în lume, 
dat fiind că valoarea ei de adevăr este inde¬ 
pendentă de asta. Ea este un adevăr logic şi 
nu factual; este adevărată datorită naturii 
operatorilor utilizaţi în construcţia ei şi nu 
pentru că lucrurile din lume sînt aşa cum 
enunţul spune că sînt. Vezi şi validitate şi 
adevăr. 

Teilhard de Chardin, Pierre (1881-1955). 
Iezuit francez, geolog, paleontolog şi filo¬ 
zof A ţinut prelegeri de ştiinţă pură la Co¬ 
legiul iezuit din Cairo, iar din 1918 a fost 
profesor de geologie la Institutul catolic din 
Paris. Graţie cercetărilor de paleontologie 
făcute în China şi în Asia Centrală, a dobîn- 
dit prestigiu ştiinţific. Deoarece însă ideile 
filozofice la care a ajuns veneau în conflict 
cu doctrinele religioase, i s-a interzis să 
predea, iar lucrările sale au fost publicate 
postum. 

Le phenomene hiimain (scrisă între 1938 
şi 1940) ş\ Le milieu divin (1957) formulea¬ 
ză două principii de bază ale evoluţiei ma¬ 
teriei organice: non-finalitatea şi complexi- 
ficarea. Ele explică de ce homo sapiens este 
singura specie care rezistă divizării în noi 
specii. Ambele lucrări cuprind speculaţii 
transcedentale menite să dovedească exis¬ 
tenţa lui Dumnezeu. 

teism. Credinţă în Dumnezeu înţeles drept 
unicul creator, atotputernic şi atotştiutor, a 
tot ce există în afara sa. Dumnezeu e privit 
drept o Fiinţă distinctă de creaţia sa, deşi se 
manifestă prin ea, şi totodată esenţial per¬ 
sonală, care poartă de grijă oamenilor şi co¬ 
munică cu ei, iar aceştia îi datorează o as¬ 
cultare totală şi o veneraţie nemărginită. 
Teismul e, după cum se vede, un element 
central al întregii tradiţii religioase iudeo- 
creştine. 

Problemele filozofice pe care le ridică 
teismul sînt în primul rînd cele ale menţine¬ 
rii diverselor elemente ale acestei concepţii 
despre divinitate într-o unitate coerentă. De 

pildă, în ce mod se poate afirma natura 
nelimitată a lui Dumnezeu evitînd totuşi 
panteismul sau negarea libertăţii umane sau 
credinţa că toate noţiunile împrumutate din 
lumea finită sînt iremediabil inadecvate şi 
derutante dacă sînt aplicate la Dumnezeu. 
Pe de altă parte, în ce mod poate fi susţi¬ 
nută independenţa creaţiei fără a-1 gîndi pe 
Dumnezeu doar ca pe o Cauză primă care 
după actul creator iniţial lasă total mersul 
lumii în seama legilor naturii. Mai departe, 
se mai pune problema de a împăca bunăta¬ 
tea şi atotputernicia Creatorului cu prezenţa 
răului în creaţie. în fine, chiar dacă concep¬ 
ţia se dovedeşte lăuntric coerentă, se pune 
întrebarea ce temeiuri avem de a susţine că 
îi corespunde în fapt ceva. Compară deism; 
panteism. 

teleologic. 1. Doctrina că totul în lume a 
fost conceput de Dumnezeu în aşa fel încît 
să-i slujească omului. Vezi şi argumentul 
teleologic. 2. Teoria sau studiul finalităţii 
din natură. Neîndoielnic, anumite fenome¬ 
ne par a putea fi explicate mai bine prin 
scopuri sau intenţii decît prin cauze antece¬ 
dente. Explicaţia teleologică pare a fi tipică 
pentru lumea vie sau organică — pentru 
plante, animale, oameni. Astfel, comporta¬ 
mentului animal i se potriveşte uneori cel 
mai bine o descriere prin prisma scopului 
urmărit (de pildă, căutarea hranei); activi¬ 
tatea unui jucător de şah poate fi înţeleasă 
în funcţie de scopul urmărit de el — cîşti- 
garea partidei. 

*Kant, în Kritikder Urteilskraft {Critica 
facultăţii de judecare) s-a ocupat pe larg de 
judecăţile teleologice. Tema este dezbătută 
intens în filozofia contemporană a ştiinţei, 
îndeosebi în legătură cu biologia şi cu psi¬ 
hologia, existînd multe încercări de a arăta 
că explicaţiile teleologice nu explică de 
fapt, aşa cum pare la prima vedere, eveni¬ 
mente prezente prin evenimente viitoare. 

telepatie. Vezi percepţie extrasenzorială; 
precogniţie. 

temă. Vezi inferenţă, regulă de. 

teodicee. încercare de a „îndreptăţi purta¬ 
rea lui Dumnezeu faţă de oameni**, rezol- 
vînd problema pe care răul o ridică pentru 
teist. Cuvîntul derivă din titlul Teodiceei lui 


*Leibniz. Dat fiind că o Fiinţă perfectă şi 
atotputernică trebuie să fi creat „cea mai 
bună dintre lumile posibile**, cum se poate 
împăca aceasta cu faptele vizibile ale aces¬ 
tei lumi şi cu credinţele tradiţionale despre 
lumea de dincolo? „Opera cea mai demnă 
de înţelepciunea lui... Dumnezeu cuprinde 
în ea... osînda veşnică a majorităţii oame¬ 
nilor.** 

teologie naturală şi teologie revelată. în¬ 
cercarea de a dovedi existenţa lui Dumne¬ 
zeu, iar uneori şi nemurirea oamenilor, din 
premise furnizate de observarea mersului 
obişnuit al naturii. Unul din cele mai cele¬ 
bre specimene în acest sens îl constituie 
cele *cinci căi ale Sf *Toma d’Aquino, iar 
un altul se află cuprins în Natural Theology 
(1802) a lui William Paley. Uneori se con¬ 
sideră însă că obiectul postulat al acestor 
studii se dezvăluie în mod voit altfel, mult 
mai deplin; examinarea conţinutului şi a 
implicaţiilor acestei dezvăluiri se cheamă 
teologie revelată. Lucrarea lui Paley Evi- 
dences of Christianity (1794) analizează în 
ce chip pot fi identificate fără greş fenome¬ 
nele revelatorii de acest fel. Cel puţin unele 
din aceste mărturii sînt considerate miracu¬ 
loase şi deci supranaturale. Dintre ele, une¬ 
le pot fi elemente constitutive ale mesajului 
însuşi, pe cînd altele reprezintă adeveriri ex¬ 
terioare ale autenticităţii lui {vezi miracol). 

teoremă. 1. (a unei teorii axiomatice) Enunţ 
ce poate fi demonstrat pornind de la axio¬ 
me; adică enunţ ce apare drept concluzie a 
unei deducţii valide ce nu are ca premise 
decît axiome ale respectivei teorii. Vezi 
axiomă. 2. (despre un *sistem de deducţie 
naturală) Enunţ care poate fi demonstrat; 
adică, enunţ care apare drept concluzie a 
unui raţionament construit în conformitate 
cu regulile sistemului şi pentru care nu 
există premise. 

teorema lui Bayes. Teorema publicată pos¬ 
tum, în 1763, a lui Thomas Bayes (1702- 
1761), care dă o expresie pentru probabili¬ 
tatea unei ipoteze, h, dacă o anumită infor¬ 
maţie, e, se adaugă cunoştinţelor antece¬ 
dente, a. Teorema spune că probabilitatea 
lui h relativ la e & a este egală cu probabi¬ 
litatea lui h relativ la a înmulţită cu proba- 

bilitatea lui e relativ la /i & a şi împărţită la 
probabilitatea lui e relativă la a. Aceasta 
înseamnă că date antecedent improbabile, 
dar a căror apariţie este verosimilă în caz că 
ipoteza e adevărată, sporesc cel mai mult 
probabilitatea unei ipoteze. Aplicarea teo¬ 
remei poate fi controversată, dat fiind că de 
multe ori nu e clar în ce mod se justifică 
atribuirile de probabilităţi antecedente. 

teorema lui Bernoulli. Concept din *teoria 
probabilităţilor cunoscut şi drept legea nu¬ 
merelor mari. Să presupunem că avem un 
şir de n încercări, astfel încît la fiecare din¬ 
tre ele este posibil rezultatul A şi la fiecare 
din ele probabilitatea lui A este aceeaşi, să 
zicem/?. Teorema enunţă că probabilitatea ca 
proporţia de A-uri în şir să se situeze în in¬ 
tervalul p±h (unde /? e o fracţie mică oare¬ 
care) tinde către 1 cînd « tinde către infinit. 
Legea (numită uneori în mod derutant „le¬ 
gea mediilor**) poate fi interpretată eronat, 
de exemplu dacă se uită că ea este aplica¬ 
bilă numai repetiţiilor unor încercări inde¬ 
pendente, unde la fiecare încercare proba¬ 
bilitatea este aceeaşi. Vezi şi aleator, carac¬ 
ter; eroarea jucătorului de noroc; statistică. 

teorema lui Church. Teorema formulată 
în 1936 de Alonzo Church, conform căreia 
nu există *algoritm pentru calculul funcţio¬ 
nal de ordinul întîi, nici pentru teoriile mai 
tari decît el, cum este aritmetica. O teorie 
formală poate să constea dintr-un număr de 
postulate (axiome) şi de reguli pentru obţi¬ 
nerea (demonstrarea) din postulate a noi 
propoziţii. Se pune întrebarea dacă există 
un algoritm sau procedeu mecanic care, 
după un număr finit de paşi, să ne spună 
dacă o propoziţie oarecare a limbajului este 
sau nu teoremă. în timp ce pentru calculul 
prepoziţional există un atare algoritm, teo¬ 
rema lui Church neagă existenţa unei aseme¬ 
nea soluţii pentru sisteme mai complexe. 

teorema lui Craig. Demonstraţia, oferită 
în 1953 de William Craig, că dacă axioma- 
tizăm formal o teorie ştiinţifică şi partiţio- 
năm vocabularul ei în două (o parte presu¬ 
pusă „teoretică**, iar cealaltă „observaţiona- 
lă**), atunci va exista o axiomatizare din 
care sînt deductibile toate propoziţiile în 
care apar numai termeni observaţionali şi 


care nu cuprinde nici unul dintre termenii 
teoretici. Rezultatul acesta poate părea să 
aibă implicaţii reducţioniste, sugerînd că 
termenii teoretici sînt eliminabili. Dar me¬ 
todele folosite în demonstraţie nu sprijină 
această sugestie. 

teorema lui Gddel. Demonstraţia, publi¬ 
cată de Kurt Godel în 1931, că în orice 
♦sistem formal de aritmetică există propo¬ 
ziţii formal nedecidabile. Mai precis, prima 
toeremă de incompletitudine a lui Godel 
(ea este cea vizată de obicei prin expresia 
„teorema lui Godel**) spune că în orice sis¬ 
tem formal de aritmetică, S, va exista o 
propoziţie P a limbajului lui S astfel încît, 
dacă S e consistent, nici P nici non-P nu pot 
fi demonstrate în S. Tehnica folosită în de¬ 
monstrarea acestui rezultat constă în a tra¬ 
duce *sintaxa limbajului lui S în aritmetică, 
S devenind astfel capabil să reprezinte pro- 
pria-i sintaxă. Aceasta permite să se arate 
că există cu necesitate o propoziţie P a lui 
S interpretabilă (foarte aproximativ) ca 
spunînd „Eu nu sînt demonstrabilă**. Se de¬ 
monstrează, acum, că dacă S e consistent, 
această propoziţie nu este demonstrabilă şi 
deci, după cum se argumentează uneori, P 
e cu necesitate adevărată. Acest din urmă 
pas i-a făcut pe unii să afirme că teorema 
lui Godel demonstrează superioritatea oame¬ 
nilor asupra maşinilor — oamenii pot să 
demonstreze propoziţii pe care nu le poate 
demonstra nici o maşină (programată cu 
axiomele şi regulile unui sistem formal). 

Această afirmaţie nu ţine seamă însă de 
faptul că demonstraţia teoremei îngăduie 
doar concluzia că dacă S este consistent, în 
el nu sînt demonstrabile nici P, nici non-P. 
De unde nu se poate conchide mai departe 
că P nu e demonstrabilă în S şi că deci este 
cu necesitate adevărată, fără să se fi de¬ 
monstrat consistenţa lui S. Mai mult chiar, 
dat fiind că demonstraţia lui Godel este for- 
malizabilă în 5, se poate spune că o maşină 
Tpoate demonstra despre o altă maşină, T\ 
că dacă T e consistentă, atunci există o 
propoziţie pe care T nu o poate demonstra. 
Dar T' ar putea să demonstreze exact ace¬ 
laşi lucru despre T. Teorema nu dovedeşte 
deci că oamenii sînt superiori maşinilor 
{vezi şi complet). 

Faptul că prima demonstraţie de incom- 
pletitudine poate fi formalizată în S permite 
derivarea drept corolar a celei de a doua 
teoreme de incompletitudine. Aceasta spu¬ 
ne că nu se poate demonstra consistenţa 
unui sistem formal de aritmetică folosind 
mijloace formalizabile în cadrul său. Acest 
rezultat a compromis perspectivele de rea¬ 
lizare a programului hilbertian de funda¬ 
mentare a matematicii (vezi formalism), 
deoarece Hilbert sperase să Justifice utili¬ 
zarea, în analiza matematică de exemplu, a 
noţiunii de infinit arătînd că consistenţa 
unui sistem formal care reglementează uti¬ 
lizarea ei ar putea fi demonstrată folosind 
doar metode fmitiste (vezi finitism). Prin 
asta s-ar fi demonstrat că noţiunea de infinit 
ar putea fi considerată doar un artificiu de 
calcul a cărui utilizare este legitimă prin 
faptul că nu e generatoare de erori, şi Justi¬ 
ficată prin faptul că face calculul mai eco¬ 
nomic. însă metodele fmitiste preconizate 
de Hilbert sînt formalizabile în cadrul unui 
sistem formal de aritmetică, ceea ce arată 
inadecvarea lor la obiectivul lui Hilbert. 

teorema lui Ldwenheim-Skolem. Demon¬ 
straţia, oferită în 1915 de Lowenheim, că 
orice mulţime finită V de propoziţii care are 
un *model are un *model numărabil, rezul¬ 
tat generalizat în 1920 de Skolem la cazul 
cînd r e o mulţime de propoziţii numărabil 
infinită. 

Acesta dă naştere aşa-numitului paradox 
al lui Skolem, pentru că teoria numerelor 
reale poate fi formalizată într-un sistem 
avînd o infinitate numărabilă de axiome. în 
acest sistem se poate demonstra că mul¬ 
ţimea numerelor reale este ne-numărabil 
infinită. Dar aplicarea rezultatului lui 
Skolem la sistem înseamnă că dacă siste¬ 
mul e consistent (are un model), el are un 
model numărabil (un model în care există 
doar o infinitate numărabilă de „numere 
reale“). 

teoria adevărului. Orice explicaţie a mo¬ 
dului în care, o dată specificate condiţiile 
de adevăr (vezi interpretare) pentru elemen¬ 
tele semantice ale unui limbaj, urmează a 
se determina valorile de adevăr ale propo¬ 
ziţiilor limbajului. Teoria adevărului a lui 
Tarski (vezi Tarski) foloseşte tabele de ade¬ 


văr plus o explicaţie, bazată pe noţiunea de 
* satisfacere, a modului cum se determină 
valorile propoziţiilor cuantificate. (Pentru o 
scurtă descriere a acestuia vezi interpreta¬ 
re). Teoria lui Tarski este uneori numită 
„definiţia tarskiană a adevărului''. Ea 
defineşte adevărul în sensul că descrie în 
general cum urmează a se atribui valori de 
adevăr propoziţiilor din limbaje cu un anu¬ 
mit tip de structură. Acest sens al definiţiei 
adevărului nu trebuie confundat cu ♦de¬ 
finiţia adevărului pentru un limbaj parti¬ 
cular. 

teoria adevărului-coerenţă. Teorie despre 
natura * adevărului, asociată * idealismului 
obiectiv. Ea spune că adevărul e esenţial- 
mente un sistem, înţelegînd prin asta că 
progresul cunoaşterii este progres spre un 
sistem de gîndire unic şi complet şi că ade¬ 
vărul e predicabil numai despre acest sis¬ 
tem. Aceasta conduce logic la concepţia că 
ceea ce în mod normal numim Propoziţii 
„adevărate" sau „false" ar trebui de fapt nu¬ 
mit Propoziţii parţial adevărate sau parţial 
false. Susţinătorii acestei teorii ţin să pre¬ 
cizeze că coerenţa despre care ei vorbesc 
este o proprietate despre care trebuie vorbit 
doar în cazul unui sistem concret, din care 
fac parte experienţe umane; nu şi în cazul 
sistemelor abstracte ale matematicii sau lo¬ 
gicii, unde sînt posibile mai multe sisteme 
reciproc incompatibile. Teoria coerenţei 
trebuie de asemenea deosebită de conside¬ 
rarea coerenţei drept criteriu al adevărului. 
Potrivit acestui din urmă punct de vedere, o 
Propoziţie poate fi acceptată ca adevărată 
dacă se armonizează cu alte Propoziţii, de¬ 
spre care se ştie că sînt adevărate; dar nu se 
sugerează că adevărul acestor propoziţii re¬ 
zidă în coerenţa lor. 

teoria adevărului-corespondenţă. Luată 
în sensul cel mai larg, teza că *adevărul 
este concordanţa cu realitatea — că el con¬ 
stă în corespondenţa dintre (de exemplu) 
un enunţ şi „starea de fapt a lucrurilor". în 
sens mai restrîns, teza că adevărul e o pro¬ 
prietate relaţională, că tot ce e adevărat — 
propoziţie. Propoziţie, enunţ, opinie — este 
aşa în virtutea relaţiei sale cu altceva, de 
obicei cu un fapt. Corespondenţa poate fi 
caracterizată mai îndeaproape ca fiind de 

felul relaţiei dintre un nume şi lucrul numit 
sau dintre un tablou şi ceea ce el înfăţişează 
sau ca o combinaţie de relaţii eterogene (de 
pildă, cea de a denumi şi cea de a exprima). 
Una din dificultăţi o constituie distingerea 
cu claritate a celor două reiate — conţinu¬ 
tul enunţat sau crezut şi faptul respectiv. 
Căci dacă faptele au constituenţi şi sînt în 
privinţa structurii aidoma Propoziţiilor, în- 
cît există, bunăoară, fapte negative sau fap¬ 
te generale, nu sînt oare faptele tocmai Pro¬ 
poziţii (adevărate)? Dar nu e deloc clar în 
ce fel — sau dacă — structura discemabilă 
într-o Propoziţie sau enunţ oglindeşte sau 
corespunde structurii unui fapt sau a unei 
stări de lucruri. Am putea încerca, aşa cum 
a făcut *Tarski, să formulăm condiţiile de 
adevăr pentru propoziţiile complexe cu re¬ 
ferire la cele ale propoziţiilor celor mai 
simple, care sînt, la rîndul lor, adevărate 
dacă sînt alcătuite din elemente despre care 
se poate arăta că se combină în mod sis¬ 
tematic spre a spune ce se întîmplă sau cum 
stau lucrurile. Potrivit unui alt punct de 
vedere, formulat de F. P. Ramsey şi A. N. 
Prior, am putea renunţa la termenul „cores- 
pondenţă“ fără să abandonăm spiritul teo¬ 
riei, echivalînd formularea „A^ crede ade¬ 
vărat că cu formularea mai simplă 
crede că p, şi 

teoria cauzală a percepţiei. Concepţia du¬ 
pă care, deşi nu putem fi niciodată în con¬ 
tact direct decît cu *vălul aparenţei, lucru¬ 
rile materiale pot fi totuşi cunoscute drept 
cauze ipotetice ale *datelor senzoriale pe 
care le avem. Cei ce resping supoziţia ne¬ 
gativă a acestei teorii filozofice şi susţin că 
prin faptul că aveam date senzoriale cu¬ 
noaştem adesea direct şi lucruri şi eveni¬ 
mente fizice, subliniază totuşi, de obicei, că 
datele senzoriale ce apar într-o percepţie 
genuină nu pot fi cauzate decît de ceea ce e 
perceput. Vezi percepţie; teoria reprezenta¬ 
tivă a percepţiei. 

teoria clasică a probabilităţii. Vezi proba¬ 
bilitate. 

teoria cuantificării. Calculul predicatelor. 
Vezi calcul. 

teoria deciziei. Teorie ce studiază situaţiile 
în care se iveşte o problemă de decizie — 


situaţie în care, de regulă, sîntem confrun¬ 
taţi cu o mulţime de acţiuni alternative şi nu 
ştim cu certitudine consecinţele nici uneia 
sau ale unora din ele. Problema e de a deci¬ 
de ce acţiune să întreprindem, adică de a şti 
care acţiune este mai raţională relativ la 
informaţia disponibilă. 

Un mod obişnuit de a proceda constă în a 
atribui probabilităţi producerii consecinţe¬ 
lor fiecărei acţiuni, a estima utilităţile (bu¬ 
năstare, fericire etc.) asociate fiecărei con¬ 
secinţe şi apoi a alege ca fiind cea mai ra¬ 
ţională acţiunea cu cea mai mare utilitate 
anticipată. In multe situaţii însă informaţia 
inadecvată poate face cu neputinţă atribui¬ 
rea de probabilităţi sau estimarea utilităţilor 
cu certitudine sau cvasicertitudine. Aborda¬ 
rea descrisă nu ia în consideraţie nici evita¬ 
rea riscurilor. 

Ca reacţie faţă de aceste carenţe, s-au 
adoptat principii mai slabe, ca, de pildă, 
principiul minimax (maximin), care reco¬ 
mandă alegerea acţiunii care are în cazul 
cel mai rău o consecinţă mai bună decît cea 
mai rea consecinţă a oricărei acţiuni alter¬ 
native. Acest principiu este adesea criticat 
ca fiind prea conservator, exceptînd o clasă 
mică de situaţii (jocurile cu sumă zero în 
care oponenţii celui ce aplică strategia sînt 
raţionali). 

Una din problemele principale pe care le 
întîmpină teoria deciziei este inexistenţa 
unei idei general acceptate privitoare la ce 
anume comportă o decizie raţională. S-a în¬ 
cercat elaborarea de axiome (postulate) pe 
care trebuie să le satisfacă orice concept in¬ 
tuitiv de raţionalitate. Se pare că criteriile 
sugerate nu satisfac toate axiomele de acest 
fel. Fier/teoria Jocurilor. 

teoria demonstraţiei. Studiul sintactic al 
sistemelor formale, constînd în examinarea 
structurii demonstraţiilor ce pot fi constru¬ 
ite în ele. O *demonstraţie într-un *sistem 
formal este o structură simbolică ce poate fi 
caracterizată şi numai cu referire la ♦sin¬ 
taxa sistemului. Natura acestei structuri 
este determinată de axiomele şi/sau regulile 
de inferenţă ale sistemului {vezi axiomă; in¬ 
ferenţă, regulă de i.). Fiind astfel de struc¬ 
turi, demonstraţiile însele devin obiecte ce 
pot fi studiate folosind tehnici matematice. 

teoria mulţimilor 


In particular, dat fiind că demonstraţiile din 
sistemele formale sînt structuri finite, ele 
pot fi studiate folosind metode relativ sla¬ 
be, adică de teoria numerelor, fmitiste, sau 
constructive. Prin contrast cu această situ¬ 
aţie, *teoria modelelor (studiul semantic al 
sistemelor formale prin intermediul inter¬ 
pretărilor lor) reclamă metode tari, adică 
infmitiste şi non-constructive. 

teoria dublului aspect. în doctrina *exis- 
tenţialismului pozitiv al lui Abbagnano, 
teoria că orice posibilitate concretă des¬ 
chisă omului are un aspect pozitiv şi unul 
negativ. De exemplu, a şti implică a fi în 
posesia răspunsului corect, dar prezintă as¬ 
pectul negativ de a nu fi în eroare, sau 
„non-posibilitatea“ de a fi greşit. în fapt, 
erori se produc şi deci nu pot fi considerate 
nişte „imposibilităţi** — falsitatea lor e de¬ 
monstrabilă. Vezi şi Abbagnano; problema 
spirit-corp. 

teoria heliocentrică. Teoria, formulată 
pentru prima dată de Aristarh din Samos 
(310-230 a.Ghr.), că Pămîntul şi planetele 
se rotesc în jurul Soarelui, care este fix, şi 
că Pămîntul, în timpul mişcării sale pe or¬ 
bită, se roteşte şi în jurul propriei sale axe. 
Resuscitată de *Copemic în respingerea 
*sistemului ptolemeic şi susţinută de *Ga- 
lilei, ideea că Pămîntul nu se află în centrul 
Universului a întîmpinat rezistenţă atît pe 
vremea lui Aristarh, cît şi în Europa secole¬ 
lor al XVI-lea şi al XVII-lea, pe motiv că 
depreciază locul omului în Univers. 

teoria identităţii spirit-corp. Teorie mate¬ 
rialistă a conştiinţei (vez/materialism), care 
identifică prezenţa diferitelor stări de con¬ 
ştiinţă cu prezenţa stării neurofiziologice 
corespunzătoare. Susţine că modalităţile 
conştiinţei, cum sînt ivirea unor anumite 
gînduri, sentimente sau dorinţe nu pot fi 
considerate a forma o clasă aparte de enti¬ 
tăţi sau fenomene şi că între evenimentele 
psihice şi cele fizice nu există doar o core¬ 
laţie particulară de un fel sau altul {compa¬ 
ră epifenomenalism; paralelism psihofi- 
zic); în realitate, termenii mentalişti şi cei 
fizicalişti descriu unul şi acelaşi eveniment. 
Identitatea afirmată nu este logică, ci em¬ 
pirică sau contingenţă: enunţurile privitoa¬ 


re la evenimente psihice nu sînt sinonime 
cu cele privitoare la stări neurofiziologice, 
nici nu sînt analizabile cu ajutorul acestora 
{compară behaviorism). 

teoria jocurilor. Teorie matematică avînd 
ca obiect situaţii de tipul celor de joc în 
care participanţii urmăresc să maximizeze 
o anumită proprietate (cum e, de pildă, uti¬ 
litatea) în situaţii de incertitudine, ţinînd 
cont nu doar de starea de fapt, ci şi de acţiu¬ 
nile altor jucători ale căror interese pot fi 
opuse sau paralele celor ale participantului 
considerat. în mod tipic, cînd decidem ce 
vom face trebuie să prezicem acţiunile alto¬ 
ra ştiind că ei înşişi, cînd decid ce acţiune 
să întreprindă, vor prezice acţiunile altora, 
inclusiv pe ale noastre. Complexitatea poa¬ 
te creşte prin admiterea de coaliţii între ju¬ 
cători. Teoria jocurilor a fost folosită la 
analiza şi calcularea strategiilor optime în 
situaţii de joc, cum sînt afacerile, războiul, 
politica şi activităţile sociale. în secolul al 
XX-lea a fost dezvoltată amplu de John von 
Neumann (1903-1957) şi Oscar Morgen- 
stem (1902-). Vezi şi teoria deciziei. 

teoria modelelor. Ramură a logicii mate¬ 
matice care studiază relaţiile şi proprietăţile 
logice ale sistemelor formale prin interme¬ 
diul modelelor lor, adică al interpretărilor 
mulţimiste {vezi model al unui sistem for¬ 
mal). Noţiunile de validitate, consecinţă şi 
independenţă capătă definiţii mode l-teore¬ 
tice. Astfel, dacă S e un sistem formal, iar A 
şi B sînt propoziţii ale limbajului lui S, 
atunci B q o consecinţă a lui >4 în 5 dacă şi 
numai dacă B este adevărată în toate mo¬ 
delele lui S în care este advărată A \ A este 
validă în S dacă şi numai dacă este ade¬ 
vărată în toate modelele lui S: B este inde¬ 
pendentă de axiomele lui S dacă şi numai 
dacă există un model al lui S în care B este 
adevărată şi un model în care B este falsă. 

teoria mulţimilor. Domeniu iniţiat şi dez¬ 
voltat de *Cantor, între 1874 şi 1897, iar 
apoi de *Russell şi Zermelo. Motivul iniţial 
al formulării teoriei mulţimilor l-au consti¬ 
tuit problemele ridicate de investigarea 
anumitor tipuri de mulţimi infinite de nu¬ 
mere reale şi recunoaşterea necesităţii unei 
teorii a infinitului. Russell a arătat mai apoi 



rji teoria predicaţiei 

că cea mai mare parte a matematicii curente 
poate fi dedusă în cadrul teoriei mulţimilor. 
Descoperirea *paradoxului lui Burali-Forti 
şi a *paradoxului lui Cantor a pus sub sem¬ 
nul întrebării „mărimea** şi existenţa anu¬ 
mitor mulţimi, iar *paradoxul lui Russell a 
arătat inconsistenţa concepţiei nerestrînse 
despre mulţimi ca fiind determinate de toa¬ 
te predicatele (condiţiile). Ca reacţie la 
aceste paradoxuri, Russell a dezvoltat o 
teorie axiomatizată (a mulţimilor) în care 
se consideră că mulţimile formează o ierar¬ 
hie de tipuri. Oricărei mulţimi i se atribuie 
un tip în aşa fel încît fiecare dintre elemen¬ 
tele sale este de un tip inferior. Axiomatiza- 
rea teoriei mulţimilor datorate lui Zermelo 
restrînge existenţa mulţimilor determinate 
de un predicat la mulţimile ale căror ele¬ 
mente sînt elementele unei mulţimi date şi 
satisfac respectivul predicat. Pentru a se asi¬ 
gura deducerea matematicii, se cer atunci 
adăugate noi axiome privitoare la existenţa 
mulţimilor. 

Una dintre acestea, *axioma alegerii, a 
prilejuit controverse. în formulare nerigu- 
roasă, ea spune că pentru orice mulţime X 
ale cărei elemente sînt toate mulţimi nevide 
fără elemente comune, există un mod de a 
selecta (o funcţie de alegere) exact cîte un 
element din fiecare membru al lui X. O altă 
problemă, formulată pentru prima dată de 
Cantor, este dacă numărul cardinal asociat 
mulţimii numerelor reale este sau nu cel 
mai mic cardinal mai mare decît numărul 
cardinal asociat mulţimii numerelor natura¬ 
le (vezi număr). Paul Cohen a publicat re¬ 
cent o contribuţie în aceste domenii. 

teoria predicaţiei (sau a adevărului) ca 
identitate. Dacă predicatele, asemeni su¬ 
biectelor, sînt în cele din urmă expresii sub¬ 
stantivale (teoria celor doi termeni) şi de¬ 
numesc obiecte (teoria celor două nume), 
atunci propoziţiile care cuprind acele predi¬ 
cate sînt adevărate exact în cazul cînd su¬ 
biectul şi predicatul sînt nume ale aceluiaşi 
lucru; altfel spus, în cazul cînd ceea ce e 
denumit de subiect este identic cu ceea ce e 
denumit de predicat. 

teoria probabilităţilor. Teoria matematică 
a probabilităţilor ne oferă mijloacele de a 
calcula probabilitatea anumitor evenimente 

cînd cunoaştem probabilităţile altora. De 
pildă, putem calcula probabilitatea de a 
cădea de două ori „şase** în două aruncări 
ale unui zar dacă fiecare din feţele lui poate 
cădea cu o probabilitate de unu la şase; sau 
probabilitatea formării unui careu de valeţi 
cînd fiecare carte are şanse egale de a fi 
trasă din pachet. Din aritmetica unor ase¬ 
menea combinaţii, investigată în secolul al 
XVII-lea de către *Pascal şi Fermat, s-a 
dezvoltat ulterior o teorie generală a măsu¬ 
rilor pe mulţimi, care corespund valorilor 
posibile ale unei variabile aleatoare (vezi 
aleatoriu, caracter). Cea mai cunoscută axi- 
omatizare a ei se datoreşte matematicianu¬ 
lui rus Kolmogorov (1903-). 

Probleme filozofice apar în legătură cu 
aplicarea calculului matematic. Ce se înţe¬ 
lege prin afirmaţia că un eveniment, o pro¬ 
poziţie sau o teorie sînt probabile? Ce fel de 
fapt corespunde judecăţii că ceva este pro¬ 
babil şi ce fel de probe îndreptăţesc o atare 
judecată? Dificultatea vine în parte din fap¬ 
tul că uneori o atare judecată este formulată 
pe temeiul unei informaţii obţinute în urma 
repetării unui număr mare de încercări, ca 
de pildă atunci cînd prin aruncări încercăm 
să vedem dacă un zar nu este cumva nere¬ 
gulat, iar alteori judecata e derivată prin 
calcul pe baza unor probabilităţi conside¬ 
rate cunoscute a priori. Ar fi totuşi pripit să 
se afirme de-a dreptul că ideea e ambiguă, 
deşi unii filozofi au înclinat să afirme asta. 

Teoria clasică a probabilităţilor susţinea 
că judecăţile de probabilitate descriu mul¬ 
ţimi de aşa-numite alternative echiposibile. 
Judecata iniţială de echiposibilitate, în vi¬ 
ziunea unor autori ca Jacques Bemoulli şi 
*Laplace, se formula folosind principiul 
♦indiferenţei. Aceasta nu e o explicaţie sa¬ 
tisfăcătoare a semnificaţiei cuvîntului „pro¬ 
babil**, deoarece în ideea de „echiposibili¬ 
tate** este prezentă disimulat o judecată de 
egalitate între posibilităţi. In plus, ea nu 
sugerează un mod suficient de cuprinzător 
de cunoaştere a judecăţilor de probabilitate; 
căci deşi în unele cercetări se pot atribui 
diverselor elemente probabilităţi egale, nu 
în toate cercetările se poate proceda aşa. De 
exemplu, probabilitatea ca un englez de sex 
bărbătesc să aibă înălţimea între 1,65 şi 
1,80 m se judecă pornind pur şi simplu de 

termen 


la distribuţia empiric dată a înălţimilor în 
cadrul populaţiei. 

Impresionaţi de astfel de exemple, mulţi 
filozofi adoptă teoria probabilităţii ca frec¬ 
venţă în serii lungi de încercări, teorie po¬ 
trivit căreia probabilitatea ca un lucru G să 
aibă o proprietate F nu este altceva decît 
frecvenţa de F-uri printre G-uri în serii 
lungi, adică limita spre care tinde proporţia 
de F-uri. După von Mises, aceasta limitea¬ 
ză judecăţile de probabilitate la clase pentru 
care o asemenea limită există şi care satis¬ 
fac şi alte constrîngeri ce le transformă în 
colective (vezi colectiv). Şi împiedică enun¬ 
ţarea unei asemenea judecăţi despre un 
eveniment individual (cum ar fi un anumit 
accident de circulaţie particular), deoarece 
orice individ face parte din multe clase di¬ 
ferite, unde proprietatea are frecvenţe-limi- 
tă diferite. Este însă oarecum extravagant 
să se facă din probabilitate o idee atît de 
rafinat teoretică, anevoie de cunoscut şi 
totodată lipsită de relevanţă imediată pen¬ 
tru încrederea pe termen scurt în produce¬ 
rea diferitelor evenimente. Teorii fiecven- 
ţiale mai subtile, precum aceea a lui Braith- 
waite, privesc legătura dintre frecvenţă şi 
probabilitate ca fiind nu de natură definiţio- 
nală, ci ca ţinînd de existenţa unor reguli 
din care aflăm cînd anume un ansamblu de 
date ne îndreptăţeşte să acceptăm sau să res¬ 
pingem o anume judecată de probabilitate. 

O abordare contemporană influentă, avînd 
drept pionieri pe F. P. *Ramsey şi Bruno de 
Finetti, se mulţumeşte să asigure legăturile 
dintre frecvenţă şi probabilitate prin ♦teore¬ 
ma lui Bemoulli şi priveşte judecăţile de 
probabilitate ca nefiind decît expresii su¬ 
biective ale încrederii, supuse nu unor con¬ 
strîngeri empirice, ci doar cerinţei de coe¬ 
renţă. Prin aceasta sînt excluse atribuiri de 
probabilităţi care ar face ca, pariind pe ele, 
să pierzi în orice eventualitate. Această 
abordare înlătură ideea că probabilităţile 
sînt ceva dat care rămîne doar de descope¬ 
rit şi asigură o strînsă legătură între proba¬ 
bilităţi şi practică. Principala problemă cu 
care se confruntă constă în aceea că con- 
strîngerea de coerenţă se aplică unei per¬ 
soane particulare la un moment particular 
şi ca atare permite oricui să-şi schimbe pă¬ 
rerea şi să emită judecăţi oricît de bizare. 


indiferent de informaţia existentă. Conform 
acestei abordări, n-ar fi iraţional, de pildă, 
să se susţină că probabilitatea ca în anul 
următor să plouă la New York într-o bună 
zi este de numai unu la şase. 

Probabilitatea teoriilor a fost analizată ca 
o relaţie logică între teorie şi o clasă de date 
empirice. J. M. *Keynes şi C. D. *Broad, 
urmaţi de *Camap, Kneale şi alţii, au încer¬ 
cat să definească această relaţie logică 
esenţială, dar demersul lor s-a lovit de difi¬ 
cultăţile teoriei *confirmării; el nu poate 
evita nici problema care a dat atîta bătaie de 
cap teoriei clasice: aceea că fără un input a 
priori de judecăţi de probabilitate nu se 
poate obţine o evaluare finală. Mai trebuie 
observat, în încheiere, că, într-un sens foar¬ 
te curent, a spune „probabil că nu în¬ 
seamnă, desigur, a spune ceva nici despre 
disponibile, nici despre frecvenţa relativă, 
ci doar a aserta p cu precauţie. Vezi şi ştiin¬ 
ţă, filozofia ş. 

teoria reprezentativă a percepţiei. Con¬ 
cepţia cunoscută şi sub numele de *repre- 
zentaţionalism sau reprezentaţionism. 

teozofie. Tendinţă ezoterică din gîndirea 
religioasă, culţivînd năzuinţa de a accede 
pe cale mistică la natura lui Dumnezeu. 
Termenul originar grecesc, întîlnit la *Por- 
phyrios şi *Proclos, semnifică înţelepciu¬ 
nea despre Dumnezeu. Speculaţia teozofică 
a caracterizat numeroase mişcări religioase 
(vezi şi Boehme), dar în prezent cuvîntul e 
asociat îndeosebi cu Societatea teozofică, 
întemeiată în 1875 de către Helena Bla- 
vatsky (1831-1891). Doctrinele teozofice 
modeme sînt un aliaj de elemente hinduiste 
şi neoplatoniciene. Compară antropozofie. 

termen. 1. (în logica aristotelică) Aristotel, 
care a introdus practica simbolizării raţio¬ 
namentelor în vederea degajării formelor 
lor, numeşte termen „acela în care propozi¬ 
ţia se descompune, adică atît predicatul, cît 
şi acela despre care el se enunţă, prin adău¬ 
garea lui «este» sau a lui «nu este»“. In 
această formulare se presupune că propozi¬ 
ţia e simplă şi nu face decît să aserteze (sau 
să nege) că ceva (predicatul) se aplică la 
altceva (subiectul), ca în „Socrate e om“, 
unde „Socrate“ şi „om“ sînt termenii (ter- 

mini) propoziţiei ce predică „om“ despre 
„Socrate“. Se introduc apoi literele A, B, C 
ca simboluri pentru termeni, o propoziţie 
de felul „Omul e un animal^ fiind reprezen¬ 
tată sub forma „/t este Din această de¬ 
finiţie, care vorbeşte doar despre termeni ai 
unei propoziţii date, se derivă o noţiune de 
termen nerelativă, fiind numită termen ori¬ 
ce expresie care poate să figureze ca su¬ 
biect sau ca predicat într-o propoziţie aser- 
torică (dar poate, tot aşa, să figureze într-o 
componentă subordonată a unei propoziţii 
complexe). Definiţi în acest fel, termenii 
pot fi singulari sau generali. Un termen sin¬ 
gular, precum „Socrate“ sau „această car- 
te“, poate figura numai ca subiect al unei 
propoziţii, niciodată ca predicat, pe cînd un 
termen general, de pildă „om“, fiind apli¬ 
cabil mai multor indivizi, poate figura fie 
ca subiect, precum în „Omul e raţional^, fie 
ca predicat, precum în „Socrate e om“. 2. 
(în logica sau calculul predicatelor) Cînd se 
operează o distincţie de gen între subiecte 
în aşa fel încît despre nici o expresie să nu 
se poată spune că funcţionează logic ca su¬ 
biect într-o propoziţie şi ca predicat într-o 
alta, prin „termen“ se înţelege întotdeauna 
un termen singular, adică o expresie ce de- 
notează un anume lucru sau o anume per¬ 
soană. Din această categorie fac parte nu 
numai *numele proprii ca „Muntele Eve- 
rest“ sau „Platon“, ci şi *descripţiile defi¬ 
nite de felul „Capitala Poloniei^ sau „rădă¬ 
cina pătrată pozitivă din patru“. 

termen major. Termenul *predicat al con¬ 
cluziei unui *silogism categoric. 

termen mediu. Vezi silogism. 

termen minor. Termenul subiect al con¬ 
cluziei unui *silogism categoric. 

terţ exclus, principiul (sau legea) t. e. 

Principiul sau legea a cărei acceptare ne 
obligă să considerăm că pentru orice enunţ 
p, enunţul „/? sau non-p“ este cu necesitate 
logică adevărat. Nu trebuie confundat cu 
principiul, înrudit, al *bivalenţei. 

Thales din Milet. Primul cercetător grec al 
naturii lucrurilor luate în ansamblu. Singu¬ 
ra dată fermă pe care o avem despre viaţa 
lui Thales este 585 a.Chr., anul eclipsei pe 


care el a prevăzut-o, probabil sprijinindu-se 
pe cunoştinţele astronomilor babilonieni. 
Unele relatări anecdotice vorbesc despre 
lipsa sa de spirit practic, dar şi despre o afa¬ 
cere izbutită pe care a pus-o la cale închi- 
riind cu anticipaţie prese de ulei într-un an 
cu o recoltă bogată de măsline. încercarea 
sa de a formula o viziune raţionalistă de¬ 
spre lumea fenomenală, în opoziţie cu vi¬ 
ziunile mitologice, pare să fi fost bazată pe 
credinţa că apa e un fel de principiu prim al 
naturii, idee derivată probabil din mituri 
cosmogonice egiptene sau babiloniene 
(vezi cosmogonie). 

Theaitetos (c. 414-c. 369 a.Chr.). Mate¬ 
matician grec care a întemeiat împreună cu 
*Platon *Academia din Atena şi ale cărui 
lucrări au fost mai tîrziu folosite de *Eu- 
clid. Dialogul platonician Theaitetos este 
consacrat problemei definirii „cunoaşteri i“. 

Theofrast (c. 370-c. 288 a.Chr.). Polimat 
şi filozof peripatetic; elev, colaborator şi 
succesor al lui Aristotel la conducerea *Li- 
ceului. Dintre lucrările lui Theofrast ajunse 
pînă la noi fac parte scrierea taxonomică 
Cercetări despre plante, Cauzele plantelor 
(despre fiziologia plantelor), scrierea doxo- 
grafică Despre percepţie (facînd parte din 
lucrarea pierdută Opiniile filozofilor natu¬ 
rii)^ zece scurte eseuri pe teme ştiinţifice. 
Caracterele constînd din 30 de schiţe ce 
zugrăvesc, mai mult în scopuri literare de- 
cît etice, diferite tipuri de vicii, cusururi şi 
anomalii caracteristice. Minte empirică, 
cercetător mai mult decît filozof, Theofrast 
a continuat opera lui Aristotel, modificîn- 
du-i unele din aspectele mai speculative. 

thomism (sau tomism). Filozofia Sf *To- 
ma d’Aquino şi a discipolilor săi intelectu¬ 
ali. Vezi şi neothomism. 

Thoreau, Henry David (1817-1862). Scri¬ 
itor, poet şi filozof transcendentalist ameri¬ 
can, prieten şi colaborator al lui * Emerson. 
Scrierile sale discută în principal despre 
posibilităţile culturii umane înăuntrul unui 
mediu natural. Walden (1854) îşi afirmă 
credinţa în „indiscutabila capacitate a omu¬ 
lui de a-şi înnobila viaţa prin strădanie con- 
ştientă“. 

Tillich, Paul (1886-1965). Pastor luteran 
născut în Germania, care, după ce în 1933 
fiige din Frankfiirt stabilindu-se în SUA, 
predă teologia la Union Theological Semi- 
nary, iar apoi la Harvard. Influenta sa gîn- 
dire — amalgam de *existenţialism, psiho¬ 
logie abisală şi ontologie neoscolastică — 
este expusă cel mai complet în cele trei 
volume ale scrierii Systematic Theology 
(1951-1963). Critici atei ai operei tîrzii a 
lui Tillich descoperă uneori în el un cripto- 
ateu care şi-a disimulat faţă de alţii şi chiar 
faţă de sine însuşi ateismul travestindu-1 
într-un involt vocabular religios. 

timp. Vezi spaţiu şi timp, filozofia s. şi t. 

Timon din Phlius (c. 330-230 a.Chr.). 
Sofist şi elev al lui Pyrrhon din Elis, faţă de 
care a nutrit o mare admiraţie. în ale sale 
Silloi (Pamflete satirice), din care nu ni 
s-au păstrat decît fragmente, îi ridiculizează 
pe filozofi, inclusiv pe Platon, Aristotel şi 
Arcesilaos. 

tip. Vezi exemplar. 

tip de ordine. Mulţimea tuturor mulţimilor 
ordinal asemenea unei mulţimi date. Vezi 
număr. 

tipuri, teoria t. încercare a lui Russell de 
soluţionare a problemei autoreferinţei. El a 
dezvoltat două variante ale teoriei tipurilor 
— teoria simplă şi teoria ramificată. Cea 
mai cunoscută ilustrare a problemei însăşi 
o constituie aserţiunea lui Epimenide cre- 
tanul „Toţi cretanii mint în tot ceea ce 
spun“ (vezi paradoxul mincinosului). 

Pe Russell problema a început să-l pre¬ 
ocupe atunci cînd a încercat să definească 
numerele în termeni de clase. El a desco¬ 
perit cu acest prilej paradoxuri generate de 
noţiunea de clasă a claselor care se includ 
pe sine ca elemente. Nu toate clasele sînt 
elemente ale lor însele. Dar clasa tuturor 
claselor care nu sînt elemente ale lor însele 
este oare element al ei însăşi? Oricum am 
răspunde la această întrebare, ajungem să 
ne contrazicem (vezi paradoxul lui Russell). 

Soluţia dată de Russell paradoxului con¬ 
stă în a spune că enunţurile ce cuprind 
referiri la ele însele sînt lipsite de sens şi că, 
în particular, aceasta e situaţia enunţurilor 


care vorbesc despre „toate enunţuri le“. Tre¬ 
buie de aceea să ne limităm a vorbi numai 
despre mulţimi de enunţuri ce formează o 
totalitate genuină. Un enunţ care face refe¬ 
rire la alte enunţuri trebuie, spune Russell, 
să fie de un tip diferit, de un grad superior 
celui al enunţurilor respective. Astfel, de¬ 
spre clasa tuturor claselor de ordinul întîi 
care nu sînt elemente ale lor însele trebuie 
să spunem că e o clasă de ordinul al doilea, 
de unde urmează că e „evident lipsit de 
sens“ să spunem despre o clasă fie că este, 
fie că nu este unul din elementele sale. în 
felul acesta, paradoxul dispare. 

Toma d’Aquino, Sf. (c. 1225-1274). Filo¬ 
zof scolastic, născut în Italia la Roccasecca, 
lîngă Aquino. A fost şcolit de călugării be- 
nedictini de la Monte Cassino, apoi a stu¬ 
diat artele liberale la Neapole. Înfruntînd 
apriga ostilitate a familiei sale, s-a alăturat 
în 1244 Ordinului dominican al călugărilor 
cerşetori şi a studiat filozofia şi teologia la 
Paris şi Colonia, cu *Albertus Magnus. în¬ 
tre 1254 şi 1259 predă la Paris, unde în 
1256 devine profesor plin. Deceniul 1259- 
1269 şi-l petrece în Italia, ocupînd diferite 
funcţii în cadrul ordinului său şi în serviciul 
papilor, la Oriveto, Roma şi Viterbo. între 
1269 şi 1272, pentru a doua oară, predă la 
Paris, într-o perioadă cînd în Universitate 
au loc animate controverse teologice şi fi¬ 
lozofice. Cariera sa didactică ia sfîrşit în 
1273 din cauza înrăutăţirii sănătăţii, după 
un an de activitate la Universitatea din Nea¬ 
pole, acolo unde îşi începuse şi studenţia. A 
murit la Fossanova, la 7 martie 1274, pe 
cînd se afla în drum spre Lyon, unde urma 
să ia parte la Conciliul bisericesc convocat 
acolo. La trei ani după moartea sa, un nu¬ 
măr de propoziţii ce expuneau vederi de-ale 
sale au fost condamnate de autorităţile ecle¬ 
ziastice din Paris şi Oxford; în 1323 însă, a 
fost canonizat la Avignon de Papa loan al 
XXII-lea, iar în 1879 Papa Leon al XlII-lea 
a emis o enciclică în care scrierile sale erau 
recomandate cărturarilor catolici. 

Lucrările lui Toma d’Aquino, deşi au 
fost scrise toate într-un răstimp de douăzeci 
de ani, sînt extrem de voluminoase. Cele 
mai reputate sînt cele două sinteze masive 
ale sale asupra filozofiei şi a teologiei. 

Summa contra Gentiles (împotriva erorilor 
necredincioşilor), care ea singură depăşeşte 
cu şaizeci de mii de cuvinte totalul operei 
filozofice a lui Berkeley, şi Summa Theolo- 
giae care expune şi mai pe larg gîndirea sa 
matură. Aceste lucrări enciclopedice, deşi 
teologice ca intenţie şi în cea mai mare par¬ 
te şi prin problematica abordată, cuprind şi 
mult material filozofic sub raportul meto¬ 
dei şi al conţinutului. Cea mai puţin intere¬ 
santă din punct de vedere filozofic este 
sinteza teologică cea mai timpurie a lui 
d’Aquino, comentariul său la Sentenţele lui 
Petrus Lombar dus, care aveau pe atunci o 
vechime de un secol. Cea mai explicit filo¬ 
zofică este seria de comentarii la Aristotel 
(la Analitice, De Anima, De Caelo, Etica 
nicomahică. De Interpretatione, Metafizi¬ 
ca, Fizica şi părţi din Politica) şi un număr 
de pamflete scrise în scopuri polemice sau 
didactice, în cursul şederilor sale la Paris. 
Printre acestea din urmă se numără De Ente 
et Essentia, lucrare de tinereţe privitoare la 
fiinţă şi esenţă. De Principiis Naturae, pri¬ 
vitoare la cauzele schimbării din natură. De 
Unitate Intellectus, în care este atacată con¬ 
cepţia averroistă după care întreaga ome¬ 
nire ar avea un unic intelect, şi De Aeterni- 
tate Muncii, în care se susţine incapacitatea 
filozofiei de a dovedi că universul are un 
început în timp. Printre scrierile de cel mai 
viu interes rămase de la d’Aquino se numă¬ 
ră Quaestiones Disputatae, unde sînt con¬ 
semnate animate dezbateri academice pe o 
multitudine de teme teologice şi filozofice, 
precum adevărul (în De Animă) şi libera 
opţiune (în De Malo). Material de interes 
filozofic se găseşte chiar şi în comentariile 
lui d’Aquino la unele cărţi din Biblie, bună¬ 
oară în expunerea ce o face a Cărţii lui Iov. 
A scris într-o latină densă, limpede şi rece 
care, calificată, ce-i drept, de gustul Re¬ 
naşterii ca indigestă şi barbară, poate servi 
drept model al discursului filozofic. 

Primul serviciu adus de d’Aquino filozo¬ 
fiei a constat în a face cunoscute şi accepta¬ 
bile Occidentului creştin lucrările lui Aris¬ 
totel, în pofida opoziţiei pe care a întîm- 
pinat-o de-a lungul întregii vieţi din partea 
unor teologi conservatori ce se arătau sus- 
picioşi faţă de un filozof păgîn filtrat prin 
comentarii musulmane {vezi aristotelism). 


Comentariile lui d’Aquino la traducerile fă¬ 
cute de prietenul său William de Moerbeke 
i-au familiarizat pe studenţii din universită¬ 
ţile occidentale cu ideile lui Aristotel în¬ 
suşi. în scrierile sale teologice, d’Aquino a 
arătat cît de departe se putea merge în com¬ 
binarea poziţiilor filozofice aristotelice cu 
doctrinele teologice creştine. Deşi principa¬ 
lele sale teme şi tehnici filozofice erau aris¬ 
totelice, d’Aquino n-a fost un simplu ecou 
al lui Aristotel, aşa cum Aristotel n-a fost 
un simplu ecou al lui Platon. Dincolo de 
edificarea relaţiei dintre aristotelism şi 
creştinism, d’Aquino dezvoltă şi modifică 
ideile lui Aristotel în domeniul filozofiei 
înseşi. Astfel, de pildă, în partea din Sum¬ 
ma Theologiae consacrată unor chestiuni 
etice generale (intitulată Prima Secundae), 
el expune şi ameliorează analiza aristoteli¬ 
că a fericirii, virtuţii, acţiunii umane, emo¬ 
ţiei înainte de a trece la examinarea relaţiei 
dintre aceste teorii şi problemele specific 
teologice ale legii divine şi harului divin. 

în mod firesc, filozofia fizicii a lui 
d’Aquino a devenit perimată o dată cu pro¬ 
gresul ştiinţelor naturii, iar filozofia logică 
dezvoltată de el a ajuns arhaică în urma 
dezvoltării logicii matematice şi a reflecţiei 
filozofilor şi a matematicienilor în secolul 
care s-a scurs de la Frege încoace. Dar con¬ 
tribuţiile sale pe tărîmul metafizicii, al filo¬ 
zofiei religiei, al psihologiei filozofice şi al 
filozofiei morale îi dau dreptul la un loc du¬ 
rabil în rîndul filozofilor de primă mărime. 

în metafizică, d’Aquino aplică distincţia 
aristotelică dintre actualitate şi potenţiali¬ 
tate la o mare varietate de teme şi proble¬ 
me. Dacă luăm o substanţă oarecare, cum 
ar fi o bucată de lemn, găsim o seamă de 
lucruri ce sînt adevărate despre acea sub¬ 
stanţă la un moment dat, şi o seamă de alte 
lucruri care, deşi nu sînt adevărate despre 
ea în acel moment, pot deveni adevărate 
despre ea în alt moment. Astfel, lemnul, 
deşi este vccc, poate fii încălzit şi prefăcut în 
cenuşă. Lucrurile adevărate acum despre o 
substanţă erau numite de aristotelici actua¬ 
lităţile ei, iar cele ce puteau deveni adevă¬ 
rate despre ea — potenţialităţile ei: astfel, 
lemnul e în mod actual rece, dar potenţial 
fierbinte; este în mod actual lemn, dar po¬ 
tenţial cenuşă. Schimbarea din rece în cald 

este o schimbare accidentală pe care sub¬ 
stanţa o poate suferi rămînînd substanţa ca¬ 
re este; schimbarea din lemn în cenuşă e o 
schimbare substanţială, adică dintr-un gen 
de substanţă într-un altul. Actualităţile im¬ 
plicate în schimbare sînt numite „forme“: 
forme accidentale dacă e vorba de o schim¬ 
bare accidentală, şi forme substanţiale dacă 
e vorba de o schimbare substanţială. „Ma- 
terie“ este folosit ca termen tehnic pentru 
ceea ce are capacitatea de schimbare sub¬ 
stanţială. 

Toate obiectele pămînteşti, credea d’Aqui¬ 
no, constau din materie şi formă. Dar pe 
lîngă aceste entităţi compuse, există şi for¬ 
me pure: fiinţe angelice în alcătuirea cărora 
nu intră nici o părticică de materie. Pentru 
făpturile pămînteşti, principiul *individu- 
aţiei — ceea ce face ca două lucruri să fie 
două şi nu unul — este materia: oricît s-ar 
asemăna două boabe de mazăre dintr-o păs¬ 
taie, ele sînt două boabe şi nu unul, pentru 
că sînt două bucăţi de materie diferite. In 
schimb îngerii, neavînd deloc materie, nu 
pot fi niciodată doi de un fel: un înger dife¬ 
ră de un altul aşa cum omul diferă de cîine; 
fiecare înger este prin el însuşi o specie. 

Uneori, mai cu seamă în scrieri din tine¬ 
reţe, d’Aquino vorbeşte ca şi cum şi atunci 
cînd apare un nou existent am avea de-a 
face cu actualizarea unei potenţialităţi, în 
felul tansformării unei măsuri de lapte în 
unt: o esenţă inexistentă dobîndeşte actua¬ 
litate sau existenţă. Atunci cînd în gîndirea 
sa matură reia această temă, el insistă asu¬ 
pra ideii că creaţia fiinţelor nu poate fi pri¬ 
vită ca o astfel de actualizare a unor esenţe 
fantomatice. Continuă însă şi acum să folo¬ 
sească terminologia esenţei şi existenţei 
pentru a marca distincţia dintre Dumnezeu 
şi creaturi: în toate creaturile esenţa şi exis¬ 
tenţa sînt distincte (pentru că creatura ar fi 
putut să nu existe niciodată), pe cînd în 
Dumnezeu esenţa şi existenţa sînt una 
(pentru că existenţa lui Dumnezeu este 
necesară într-un sens aparte). Cele scrise de 
d’Aquino despre esse sau existenţă sînt un 
straniu amestec de intuiţii profunde şi de 
confuzie; confuzie ce n-a împiedicat teoria 
sa despre Fiinţă să devină obiect de mare 
admiraţie la discipolii săi. 


Doctrina materiei şi formei trece pe mai 
multe căi din metafizica lui d’Aquino în 
reflecţia sa filozofică despre spirit. Formele 
pot să existe în două feluri: cu esse naturale 
(adică în calitate de formă care face ca o 
bucată de materie să fie genul de lucru care 
este) sau cu esse intelligibile (adică în chip 
de idee în mintea cuiva). Ba mai mult, su¬ 
fletul omenesc este forma corpului ome¬ 
nesc; faptul că posedă viaţă umană şi puteri 
umane face ca o anumită bucată de materie 
să fie corpul care este. împotriva opoziţiei 
teologice, d’Aquino insistă că sufletul ra¬ 
ţional e singura formă substanţială a corpu¬ 
lui omenesc: pentru această susţinere a sa a 
fost condamnat, după moarte, de către cei 
ce credeau într-o ierarhie de suflete — su¬ 
flet intelectual, animal şi vegetal, plus o 
formă a corporalităţii. Această dispută ar¬ 
haică îşi află azi pandantul în dezbaterea ce 
se poartă în jurul întrebării dacă memoria 
sau continuitatea corporală constituie crite¬ 
riul * identităţii personale. 

Cele două puteri principale ale sufletului 
omenesc sînt, pentru d’Aquino, intelectul şi 
voinţa. Intelectul este capacitatea de a gîn- 
di: de a forma concepte şi de a poseda cre¬ 
dinţe (opinii). Conceptele şi credinţele sînt 
numite de d’Aquino „species“, termen am¬ 
biguu avînd multiplele sensuri ale engle¬ 
zescului „idea“. Intelectul este puterea de a 
dobîndi, poseda şi exercita species: puterea 
de a le dobîndi, acţionînd asupra experien¬ 
ţei senzoriale, se numeşte intelect activ (in- 
tel/ectus agens), iar puterea de a le păstra şi 
folosi se cheamă intelect pasiv (intellectus 
possibilis). împotriva comentatorilor mu¬ 
sulmani ai lui Aristotel, d’Aquino susţine 
că fiecare fiinţă umană individuală este în¬ 
zestrată cu ambele feluri de intelect; iar 
împotriva teologilor platonizanţi, că pentru 
dobîndirea şi folosirea ideilor intelectuale 
este necesar concursul imaginaţiei. El con¬ 
sidera imaginaţia un tip de facultate sensi¬ 
bilă internă, care furnizează intelectului 
obiecte spre contemplare şi modificare. 

Teoria voinţei pe care o expune d’Aqui¬ 
no se sprijină pe teoria aristotelică a voinţei 
raţionale, a opţiunii şi a acţiunii umane din 
Etica nicomahică. El dezvoltă în plus un 
concept de intenţie (intermediar între con¬ 
ceptele aristotelice de voinţă raţională şi de 

alegere) şi construieşte o teorie elaborată a 
conştiinţei. Modul detaliat şi subtil în care 
analizează elementele alegerii şi ale acţiu¬ 
nii umane libere constituie unul dintre ele¬ 
mentele cele mai lesne de înţeles şi de cea 
mai durabilă valoare ale filozofiei sale. 

Cea mai vestită contribuţie a lui d’Aqui- 
no la filozofia religiei o constituie cele 
*Cinci căi ale sale de dovedire a existenţei 
lui Dumnezeu. Mişcarea din lume, argu¬ 
mentează el, nu poate fi explicată decît prin 
existenţa unui Mişcător nemişcat; şirul cau¬ 
zelor eficiente din lume duce în mod nece¬ 
sar la o Cauză necauzată; fiinţele contin¬ 
gente şi coruptibile nu pot să nu depindă de 
o Fiinţă necesară, independentă şi incorup¬ 
tibilă; gradele variabile de realitate şi de 
bine ce se întîlnesc în lume sînt cu necesi¬ 
tate aproximări ale unui maxim subzistent 
de realitate şi de bine; ordinea teleologică a 
agenţilor neînzestraţi cu conştiinţă din Uni¬ 
vers implică existenţa unui Ordonator uni¬ 
versal inteligent. Dintre aceste Cinci căi, 
mai multe par să depindă de o fizică peri¬ 
mată şi nici una din ele n-a fost pînă în pre¬ 
zent reformulată într-un mod care să înlă¬ 
ture orice bănuială de raţionament falacios. 
Partea cea mai valoroasă a teologiei natu¬ 
rale a lui d’ Aquino constă în modul în care 
examinează atributele tradiţionale ale lui 
Dumnezeu, cum sînt eternitatea, omnipo¬ 
tenţa, bunăvoinţa, precum şi modul cum 
expune şi soluţionează numeroase proble¬ 
me filozofice pe care aceste atribute le ridi¬ 
că. In aria mai largă a filozofiei religiei, cea 
mai influentă contribuţie a lui d’Aquino o 
constituie explicaţia pe care o dă relaţiei 
dintre credinţă şi raţiune şi independenţei 
filozofiei faţă de teologie. Credinţa e o con¬ 
vingere la fel de neclintită ca şi cunoaşte¬ 
rea, dar, spre deosebire de aceasta, nu se 
bazează pe viziunea raţională: concluziile 
credinţei nu pot să le contrazică pe cele ale 
filozofiei, dârele nici nu se obţin prin specu¬ 
laţie filozofică, nici nu constituie baza ne¬ 
cesară a raţionamentului filozofic. Credinţa 
este însă o stare de spirit rezonabilă şi virtu¬ 
oasă, pentru că raţiunea poate să învedereze 
îndreptăţirea acceptării revelaţiei divine. 

Nici chiar după canonizarea sa, d’Aqui¬ 
no nu s-a bucurat în decursul Evului Mediu 
de acel statut oficial în cadrul Bisericii Ca¬ 


tolice care i-a fost acordat în epoca moder¬ 
nă. Majoritatea thomiştilor medievali au 
fost dominicani, şi numai în perioada dintre 
Primul şi cel de-al Doilea Conciliu al Vati¬ 
canului studiul doctrinelor thomiste a fost 
prescris ca o parte regulată a pregătirii în¬ 
tregului cler catolic. Sancţiunea oficială 
acordată operei lui d’Aquino de către auto¬ 
rităţile catolice a fost în realitate un obsta¬ 
col în calea unui studiu critic aprofundat al 
filozofiei sale: mulţi catolici înclinau mai 
degrabă să studieze lucrări didactice „con¬ 
forme cu spiritul Doctorului Angelic“ decît 
să citească propriile lui scrieri, în timp ce 
ne-catolicii se fereau de el ca de exponen¬ 
tul unor gînduri partizane. Thomismul de 
catedră a formulat teorii precum analogia 
Fiinţei, doctrina dreptului natural, distincţia 
reală dintre esenţă şi existenţă, ce reprezen¬ 
tau rigidizări ale poziţiei fluide şi nuanţate 
a lui d’ Aquino însuşi. în deceniile din urmă 
însă, strădaniile unor medievalişti devotaţi, 
deopotrivă laici ori creştini, şi declinul 
thomismului catolic oficial au început să 
creeze premisele pentru o apreciere justă a 
geniului lui d’Aquino, bazată pe criterii pur 
filozofice. 

topic-neutru. Termen aplicabil concepte¬ 
lor care sînt neutre faţă de orice conţinut 
particular. *Ryle a introdus această idee 
(nu tocmai clară) în încercarea de a explica 
♦constantele logice. Exemple de expresii 
topic-neutre ar fi cuvintele de felul „toţi“, 
„şi“, „nu“ etc. Potrivit concepţiei lui Ryle, 
este cu totul arbitrar care dintre conceptele 
topic-neutre sînt alese drept constante lo¬ 
gice (şi ar fi la fel de rezonabil să fie alese 
altele). Majoritatea logicienilor însă consi¬ 
deră că deşi pot exista noţiuni diferite apli¬ 
cabile unor sisteme logice diferite, unele 
dintre conceptele pe care le alegem ca să 
reprezinte constante logice, de pildă nega¬ 
ţia, sînt fundamentale pentru orice sistem 
logic. 

traducere. Concept ce ridică pentru filo¬ 
zofi două tipuri de probleme. Unul din ti¬ 
puri se iveşte atunci cînd reflectăm asupra 
modurilor în care limbajul este intim impli¬ 
cat în întreaga schemă conceptuală prin 
care privim lumea. Această reflecţie poate 
genera puncte de vedere diferite despre di- 

recţia acestei implicări, cea mai cunoscută 
fiind ipoteza „Sapir-Whorf*, botezată aşa 
după numele lingviştilor Benjamin Lee 
Whorf şi Edward Sapir. Potrivit acestei 
ipoteze, modul de conceptualizare a lumii 
este integral determinat de limbajul unei 
comunităţi. Se poate întîmpla atunci ca 
pentru două limbi să nu existe nici o posibi¬ 
litate de traducere din una în cealaltă. Con¬ 
cluzii similare pot fi susţinute pornind de la 
sublinierea de către Wittgenstein a legăturii 
dintre o activitate lingvistică şi un „mod de 
viaţă“. 

Problema mai abstractă este cea a pro¬ 
belor ce s-ar putea invoca în sprijinul unei 
scheme de traducere: *Quine susţine că nu 
poate exista niciodată o unică traducere a 
unei propoziţii dintr-o limbă într-o alta, nu 
din pricina modului de gîndire diferit al 
vorbitorilor, ci pentru că probele empirice 
în favoarea unei scheme de traducere ar pu¬ 
tea fi întotdeauna reinterpretate în favoarea 
unei alte scheme. El foloseşte această teză 
a „nedeterminării traducerii radicale^ pen¬ 
tru a pune la îndoială că întrebările privi¬ 
toare la ce înţeles are o anume propoziţie 
sau la identitatea între înţelesurile a două pro¬ 
poziţii nu sînt întrebări de natură factuală. 

transcendent. Care depăşeşte experienţa. 
Cuvîntul e deseori folosit de teişti (vezi 
teism) pentru a descrie modul de a exista, 
postulat de ei, al lui Dumnezeu dincolo şi 
independent de lumea creată. Compară 
imanent. 

transcendentale. Termen folosit de filozofii 
medievali pentru desemnarea predicatelor 
care transcend categoriile lui Aristotel. Mai 


tîrziu, aplicat de *Kant la ceea ce trans- 
cende, sau trece dincolo de aplicarea corec¬ 
tă a listei sale de categorii şi, ca atare, nu 
poate fi un aspect al vreunei experienţe po¬ 
sibile. Vezi şi categorii. 

transcendentalism. 1. Filozofia kantiană a 
transcendentalului şi, prin extindere, orice 
teorie care asertează dependenţa lumii ex¬ 
perienţei de activităţile raţiunii. 2. Mod de 
gîndire care pune accentul pe intuitiv şi 
suprasensibil. 3. Formă de misticism reli¬ 
gios. 4. Doctrina particulară adoptată de o 
mişcare din Noua Anglie, avînd în frunte 
pe *Emerson şi asociaţii săi, influenţată de 
platonism şi de idealismul german şi adver¬ 
sară a raţionalismului dogmatic. 

transmigraţie. Vezi metempsihoză. 

transparenţă. Vezi opacitate şi transpa¬ 
renţă. 

tranzitiv(ă). Vezi relaţie, 
triadă. Vezi Hegel. 

triadă inconsistentă. Mulţime de trei 
enunţuri dintre care cel puţin unul trebuie 
să fie fals, dat fiind că din oricare două din¬ 
tre ele se poate deduce * negaţia celui de-al 
treilea. în cazul deducţiei silogistice aceas¬ 
tă formă de inconsistenţă este uneori numi¬ 
tă antilogism. De exemplu, „Relele nu sînt 
create de Dumnezeu“, „Relele sînt reale“ şi 
„Tot ce e real este creat de Dumnezeu“ 
formează o triadă inconsistentă şi ca atare 
nu pot fi simultan adevărate. 

triplu (sau triplet). Vezi /i-uplu ordonat. 

trivium. Vezi quadrivium. 

umanism. Termen căruia i s-au dat sem¬ 
nificaţii extrem de variate şi adesea foarte 
vagi, dintre care cele mai importante sînt 
două. 1. Mişcarea intelectuală care a carac¬ 
terizat cultura Europei renascentiste. Inte¬ 
lectualii din epoca Renaşterii preocupaţi de 
studiul literaturii clasice din Grecia şi Ro¬ 
ma — în special din Grecia — au fost nu¬ 
miţi umanişti. Ei aveau vederi optimiste 
despre posibilităţile omului, erau entuzias¬ 
maţi de înfăptuirile omeneşti şi reticenţi 
faţă de cercetările rafinate privitoare la sub¬ 
tilităţi teologice. Totuşi, în acest sens al cu- 
vîntului, umanismul era perfect compatibil 
cu credinţa în Dumnezeu, cu o devoţiune 
creştină particulară, chiar cu cea romano- 
catolică, aşa cum o arată cazul lui *Eras- 
mus. 2. în secolul nostru, eticheta a fost 
confiscată de cei ce resping orice credinţă 
religioasă şi susţin că nu trebuie să ne pre¬ 
ocupe decît bunăstarea oamenilor în lumea 
de aici, considerată singura reală. 

uniformitate atomică, principiul u. a. 

Denumirea dată de J. M. *Keynes asump- 
ţiei următoare, adăugată principiului *vari- 
etăţii independente limitate şi necesară, du¬ 
pă părerea sa, pentru justificarea *inducţiei: 
„universul material trebuie neapărat să con¬ 
stea ... din corpuri... care exercită fiecare 
efectul său separat, independent şi invari¬ 
abil, o schimbare a stării totale fiind alcătu¬ 
ită dintr-un număr de schimbări separate, 
datorate fiecare cîte unei porţiuni separate a 
stării precedente** (A Treatise on Probabi- 
lity, p. 249). 

uniformitatea naturii. Principiu folosit 
(de pildă, de către J. S. *Mill) în încercarea 
de a justifica * inducţia în particular şi ştiin¬ 


ţa în general. Este exprimat, de obicei, prin 
formula „viitorul va semăna cu trecutul**, 
căreia i se dă înţelesul că ceea ce s-a întîm- 
plat o dată se va întîmpla din nou dacă îm¬ 
prejurările vor fi suficient de asemănătoare. 
Numai că, pentru a putea fi un principiu pe 
care să se poată întemeia inducţia, unifor¬ 
mitatea naturii nu trebuie să se sprijine ea 
însăşi pe justificarea inductivă. Mill susţi¬ 
nea că acest principiu este confirmat de 
toată experienţa noastră. Ceea ce pare a fi 
fals (viitorul ne aduce nu o dată surprize) 
sau cu neputinţă de susţinut decît dacă a) 
completăm expresia „împrejurări asemănă¬ 
toare** în aşa fel încît principiul să fie în 
concordanţă cel puţin cu trecutul, şi b) ac¬ 
ceptăm o inferenţă inductivă de la „viito¬ 
rul** din trecut la „viitorul** viitor — adică 
alegaţia că uniformitatea naturii se va 
menţine. 

unii. Accepţiunea tradiţională a lui „unii** 
în logică este de „cel puţin unul, eventual 
toţi fără unu**. Vezi cuantor. 

Univers şi univers. Prezenţa sau absenţa 
majusculei la începutul cuvîntului serveşte 
la distingerea a două sensuri ale acestui cu- 
vînt. 1. „Universul** se defineşte ca inclu- 
zînd tot ceea ce există, cu excepţia Dum¬ 
nezeului creator, dacă acesta este admis. 
Vezi şi argumentul cosmologic; argumentul 
teleologic; creaţie; Cauză Primă. 2. Un uni¬ 
vers nu poate fi decît o parte a acestui Uni¬ 
vers: despre nebuloasa Andromeda, bună¬ 
oară, s-a spus uneori că este „un univers 
insular**. în acest al doilea sens, filozofii 
vorbesc uneori de universuri de discurs 
diferite, ca, de pildă, cel al fizicii ca opus al 
celui al criticii de artă. 



unu-multiplu, problema u. m. 

univers al discursului. Sistem de concepte 
şi entităţi legate de o anumită problematică 
sau domeniu de preocupări, unde anumiţi 
termeni şi anumite expresii dobîndesc un 
înţeles sau semnificaţie proprii. De exem¬ 
plu, „Bellerophon călărea pe Pegas“ poate 
conta ca un enunţ adevărat în universul de 
discurs al persoanelor care studiază mitolo¬ 
gia, dar nu-şi are locul în comunicarea din¬ 
tre istorici sau dintre zoologi. Vezi şi inter¬ 
pretare. 

universal concret. Termen utilizat în filo¬ 
zofia lui Hegel ca redare concisă a con¬ 
cepţiei sale că gîndirea nu poate fi decît 
universală (adică în termeni de legi univer¬ 
sale), dar nu trebuie să fie abstract univer¬ 
sală. Hegel îşi ilustrează teza (în Enciclo¬ 
pedie, par. 163, Adaos) prin conceptul 
rousseauist de voinţă generală. Legile sta¬ 
tului, izvorîte din voinţa generală, sînt uni¬ 
versale în formă, drept care se poate spune 
că voinţa generală este „universală**; dar 
această voinţă este deopotrivă voinţa unei 
comunităţi istorice particulare, fiind sub 
acest aspect concretă. 

universale şi particulare. Lucrurile sînt 
particulare, iar calităţile lor sînt universale. 
Un universal este deci proprietatea predi¬ 
cată despre toţi indivizii de un anumit fel 
sau dintr-o anumită clasă. Roşul e un uni¬ 
versal, predicat despre toate obiectele roşii. 
Unii filozofi au susţinut că universalele au 
o existenţă distinctă de lucrurile particulare 
care exemplifică respectiva proprietate. 
Pentru *Platon şi platonicieni, lumea obser¬ 
vată nu e decît un reflex al lumii reale, alcă¬ 
tuită, după Platon, din Forme, care sînt 
ceva de genul universalelor. 

Alţi filozofi au susţinut că universalele 
au „existenţă mentală**. Compararea unui 
obiect cu universalul potrivit ne permite să 
atribuim obiectului proprietatea potrivită. 
Sîntem în măsură, de pildă, să spunem că o 
maşină este roşie comparînd culoarea ei cu 
conceptul nostru mental de roşu. Pentru 
idealişti, numai universalele au existenţă 
„reală**, obiectele particulare fiind simple 
colecţii de universale. 

D. F. Pears, într-un influent articol („Uni- 
versals** din Logic and Language, seria a 
doua, editată de A. G. N. Flew) susţine că 


teoriile despre universale sînt toate defec¬ 
tuoase pentru că pornesc de la premisa că 
există un răspuns general la întrebarea „De 
ce sîntem capabili să numim lucrurile în 
felul în care o facem?** Răspunsul că „Unui 
lucru i se dă o anumită denumire pentru că 
exemplifică un anumit universal** pare im¬ 
punător, dar se dovedeşte a fi frapant circu¬ 
lar. Pears trage concluzia că orice încercare 
de a da o explicaţie atotcuprinzătoare acor¬ 
dării de denumiri este inevitabil circulară. 
Vezi şi idealism; nominalism; realism. 

universalizabilitate. Principiul că judecă¬ 
ţile morale individuale, deşi pot fi particu¬ 
lare, implică întotdeauna o judecată univer¬ 
sală. Termenul a fost făurit de filozoful 
moral englez R. M. Hare (1919-), dar de¬ 
semnează o concepţie despre morală răs- 
pîndită cel puţin de pe vremea lui *Kant 
(vezi şi imperativ categoric). Propoziţia 
„Ion trebuie să-şi ţină promisiunea** se refe¬ 
ră la o persoană particulară într-o ocazie 
specifică, dar implică totuşi, după opinia 
universalistului. Propoziţia universală „Ori¬ 
ce persoană aflată în împrejurări asemănă¬ 
toare celor în care se află Ion trebuie să-şi 
ţină promisiunea**. Situaţia poate fi privită 
prin contrast cu, de pildă, o predicţie despre 
conduita lui Ion: „Ion îşi va ţine promisiu¬ 
nea** nu implică nicidecum că „Orice per¬ 
soană aflată în împrejurări asemănătoare 
celor în care se află Ion îşi va ţine promisi¬ 
unea**. Deşi e posibil ca universalizabili- 
tatea să nu se întîlnească doar în cazul ros¬ 
tirilor morale, ea este privită drept una din 
trăsăturile lor distinctive. Importanţa aces¬ 
tei trăsături logice a moralei rezidă în fap¬ 
tul că este folosită în argumentarea morală, 
deoarece dacă admitem că judecăţile mora¬ 
le particulare sînt legate de reguli univer¬ 
sale, aceasta ne va împiedica să luăm deci¬ 
zii arbitrare faţă de indivizi daţi. 

univoc. Care are un unic înţeles. Compară 
echivoc. 

unu-multiplu, problema u. m. Problema 
de a explica faptul că putem aplica corect 
unul şi acelaşi cuvînt la mai multe lucruri 
distincte. Vezi Platon; universale şi particu¬ 
lare. 



u utilitarism 

utilitarism. Doctrina etică (vezi etică) 
probabil cea mai celebră în tradiţia filozo¬ 
fiei morale anglofone, menită să explice de 
ce unele acţiuni sînt juste, iar altele nejuste. 
Cu toate că a avut precursori în decursul 
întregii istorii a filozofiei şi cu toate că este 
acceptat şi astăzi de numeroşi eticieni, epo¬ 
ca de glorie a utilitarismului a fost de la 
sfîrşitul secolului al XVIII-lea pînă la ulti¬ 
mul sfert al secolului al XlX-lea. Cei trei 
exponenţi clasici ai săi au fost Jeremy 
*Bentham, John Stuart *Mill şi Henry 
*Sidgwick. 

In formularea sa iniţială, utilitarismul se 
înfăţişa foarte simplu, poate chiar dezolant 
de simplu. J. S. Mill scria: „Crezul care ac¬ 
ceptă drept temei al moralei Utilitatea sau 
Principiul Maximei Fericiri susţine că ac¬ 
ţiunile sînt juste exact în măsura în care 
tind să promoveze fericirea, nejuste în mă¬ 
sura în care tind să producă opusul fericirii. 
Prin fericire se înţelege aici plăcerea şi 
absenţa durerii; iar prin nefericire, durerea 
şi lipsa plăcerii.“ Acţiunile sînt judecate 
deci după consecinţele lor, iar cantitatea 
plăcerii derivă finalmente din aceste con¬ 
secinţe; scopul urmărit este o cît mai mare 
fericire pentru cît mai mulţi. 

în anii din urmă teoria s-a subdivizat în 
două variante. Utilitarismul actelor (în ori¬ 
ginal, act utilitarianism — n.t.) este vari¬ 
anta mai simplă, potrivit căreia fiecare ac¬ 
ţiune individuală trebuie evaluată după re¬ 
zultatele pe care ea singură le produce, 
încît, de pildă, dacă e vorba de plata unei 
datorii sau de o donaţie caritabilă, se cer 
estimate cîştigurile în termeni de fericire 
aduse de fiecare act în acea ocazie particu¬ 
lară. Utilitarismul regulilor (în original 
rule utilitarianism — n.t.) nu e preocupat 
de evaluarea actelor individuale, ci de utili¬ 
tatea unei reguli privitoare la tipuri de acţi¬ 
uni, ca de exemplu „Orice persoană trebuie 
să-şi achite datoriile**. Ideea este de a face 
orice ar prescrie mulţimea optimă de reguli, 
chiar dacă într-o anume ocazie ar rezulta o 
mai mică fericire totală. Astfel, acolo unde 
utilitaristul actelor întreabă „Care ar fi re- 

zultatul dacă aş face cutare lucru**, utilita¬ 
ristul regulilor ar întreba „Ce s-ar întîmpla 
dacă toată lumea ar face aşa?** 

Trei sînt criticile cele mai evidente la 
adresa utilitarismului: 1) dificultatea prac¬ 
tică de a-1 aplica — căci în ce fel am putea 
determina cu acurateţe fericirea pe care e 
probabil s-o producă o acţiune individuală 
sau o regulă generală? 2) caracterul lui 
inechitabil: se poate întîmpla ca fericirea 
majorităţii să poată fi obţinută cel mai 
eficace prin sacrificarea unei minorităţi 
inocente sau printr-o instituţie evident ne¬ 
dreaptă, cum este sclavia; şi 3) unilaterali¬ 
tatea sa, constînd în faptul că moralitatea 
este analizată exclusiv prin prisma acţiu¬ 
nilor şi a consecinţelor lor, niciodată prin 
cea a motivelor sau a intenţiilor. 

utilitate, principiul u. Principiul ^fericirii 
maxime. Vezi şi utilitarism. 

utopism. Credinţele celor preocupaţi să 
statornicească nu doar o societate mai bu¬ 
nă, ci una perfectă. Termenul, folosit de 
obicei de către oponenţi care consideră ne- 
realiste astfel de aspiraţii, derivă din nume¬ 
le statului ideal zugrăvit în Utopia (1516) 
lui Thomas Morus. Printre scrierile de ace¬ 
laşi gen se numără Republica lui Platon, La 
Cita del Sole (1602) a lui Tommaso Cam- 
panella, New Atlantis (1624) a lui Francis 
Bacon şi News from Nowhere (1890) a lui 
William Morris. în secolul nostru utopiile 
par să fi cedat locul coşmarelor de felul 
celor zugrăvite de Aldous Huxley în A 
Brave New World (1931) şi de George Or- 
well în 1984 (1948). Lui *Marx îi plăcea să 
compare propriul său socialism, considerat 
de el ştiinţific, cu socialismul utopic ante¬ 
rior. Sir Karl *Popper insistă asupra con¬ 
trastului dintre ingineria socială globală, 
care e utopică, şi ingineria socială graduală, 
reformistă, considerînd marxism-leninis- 
mul drept cazul paradigmatic al celei dintîi. 

Uttara Mimămsâ. Sistem din filozofia 
indiană cunoscut îndeobşte sub numele 
*Vedânta. 

vacuu. (în engleză vacuous). în logică de¬ 
semnează statutul propoziţiilor care sînt 
adevărate pentru că termenii ce joacă în ele 
rolul de subiect nu au *denotaţie, sau pen¬ 
tru că antecedentele lor sînt false. De 
exemplu, un condiţional (dacă P, atunci Q) 
este adevărat dacă consecventul său (Q) 
este adevărat sau antecedentul său (P) este 
fals. Aşadar, „Dacă porcii pot să zboare, 
atunci pămîntul e plat“ este adevărată în 
acest fel (prin falsitatea antecedentului). 
Enunţările generale de forma „Toţi F sînt 
G“ se interpretează şi ele ca fiind condiţio¬ 
nale („Dacă un lucru oarecare este F, atunci 
el este G“: în simboluri, (Vx) Fx Z) Gx, încît 
dacă termenul-subiect din ele nu are deno¬ 
taţie, atunci vor fi şi ele adevărate (vacuu- 
adevărate). De exemplu: „Toţi dragonii sînt 
fără aripi“ se consideră a fi de * forma lo¬ 
gică „Dacă ceva este dragon, atunci e fără 
aripi“ şi este adevărat pentru că nu există 
dragoni. Despre termeni se spune uneori că 
figurează vacuu (în engleză occur vacuous- 
ly) într-o propoziţie, în sensul că dacă ar fi 
înlocuiţi cu orice alţi termeni gramatical 
similari, valoarea de adevăr a propoziţiei ar 
rămîne neschimbată. Aşa figurează, de pil¬ 
dă, termenul „pătrat“ în propoziţia „Orice 
lucru este pătrat sau nu este pătrat“. 

vaguitate. Prezenţa nedeterminării în sem¬ 
nificaţia unui cuvînt, a unei expresii sau a 
unui enunţ, în măsura în care implicaţiile 
sale sînt considerate imprecise în anumite 
privinţe relevante. Unul din exemplele des 
folosite drept ilustrare este termenul „chel“. 
Despre cineva se poate spune că e chel deşi 
mai are fire de păr pe cap; nu există, în pro¬ 
cesul de pierdere a podoabei capilare, un 
punct precis, bine determinat în care cel în 


cauză să trebuiască să fie calificat drept 
chel. în formularea gnomică a lui Wittgen- 
stein: „A îndepărta vaguitatea înseamnă a 
trasa conturul penumbrei unei umbre. Linia 
există după ce am trasat-o, nu şi înainte de 
asta.“ Compară ambiguitate. 

Vaiseşika. Unul dintre sistemele ♦filozo¬ 
fiei indiene şi cel mai important precipitat 
al străvechilor filozofii ale naturii, ale cărui 
prime straturi urcă în timp departe în mile¬ 
niul I a.Chr. Sistemul ca atare a fost schiţat 
de Kanăda în Vaiseşikasutra (data necu¬ 
noscută) şi dezvoltat de Prasastapăda în 
Padărthadharmasangraha (c. 575 p.Chr.) 
la sfîrşitul perioadei creatoare. în forma lui 
cea mai veche, sistemul postula patru ele¬ 
mente eterne (pămînt, apă, foc, aer) şi o in¬ 
finitate de suflete eterne (Jiva) cărora li se 
datoreşte percepţia, creşterea organică, voin¬ 
ţa etc. din corpurile materiale. O a doua 
fază de dezvoltare (comună cu *Nyăya, fi¬ 
lozofia *jainistă şi *Mimâmsâ) a fost mar¬ 
cată de o teorie atomistă. Cele patru ele¬ 
mente sînt definite acum ca fiind alcătuite 
dintr-o infinitate de atomi eterni şi imua¬ 
bili. Totalitatea proceselor cosmice este ex¬ 
plicată prin aplicarea de legi mecanice la 
interacţiunile dintre atomii elementari şi 
sufletele eterne (Jîva\ sugerînd o concepţie 
pur mecanistă. Este introdus acum un nou 
element, teoria celor şase categorii: sub¬ 
stanţă (dravya), calitate {guna\ acţiune 
(karman), generalitate (sămănya), diferenţă 
sau particularitate (viseşa) şi inerenţă (^a- 
mavăya, de pildă a calităţii într-o substan¬ 
ţă). Teoria mecanistă despre atomi şi jiva 
este reformulată acum în termenii catego¬ 
riilor (de exemplu, procesele psihice sînt 
descrise drept calităţi prezente în jiva). Pînă 

Ia urmă sistemul a fost antrenat în discuţia 
privitoare la transmigraţie şi eliberare, fără 
ca însă cineva să fi izbutit să spună despre 
starea de eliberare mai mult decît că în ea 
jiva îşi află odihna desăvîrşită, aidoma unui 
foc căruia i se termină combustibilul. 

valid şi nevalid. Termeni aplicabili raţio¬ 
namentelor şi schemelor sau formelor de 
raţionament. Raţionamentele pot fi taxate 
drept valide sau ne valide, pe cînd enunţuri¬ 
le, din care se alcătuiesc raţionamentele, 
sînt taxate drept adevărate sau false. Pe lo¬ 
gicieni îi preocupă în primul rînd validita¬ 
tea sau nevaliditatea raţionamentelor, şi nu 
adevărul sau falsitatea în fapt ale premise¬ 
lor şi concluziilor acestora. Un raţionament 
este valid cînd nu e posibil ca premisele 
sale să fie adevărate, iar concluzia falsă; 
altminteri este nevalid. în consecinţă, un 
raţionament, poate fi valid chiar dacă are o 
premisă falsă, după cum, pe de altă parte, 
este posibil ca toate premisele şi chiar şi 
concluzia unui raţionament nevalid să fie 
adevărate. Astfel, raţionamentul „Dacă por¬ 
cii ar avea aripi, ei ar putea să zboare. 
Porcii au aripi. Deci pot să zboare“, deşi 
este impecabil din punct de vedere logic, 
nu ne va convinge că porcii pot să zboare. 
Dar tot aşa, raţionamentul „Dacă această 
substanţă este sare, ea se dizolvă în apă. Ea 
s-a dizolvat în apă, deci este sare“ nu e con¬ 
vingător, deşi s-ar putea ca această conclu¬ 
zie să fie adevărată; în acest din urmă caz, 
premisele nu oferă temeiuri suficiente pen¬ 
tru acceptarea concluziei; dacă substanţa 
respectivă ar fi fost zahăr, ea s-ar fi dizol¬ 
vat, de asemenea în apă. 

O dată definită validitatea în felul de mai 
sus, trebuie căutat totuşi răspunsul la între¬ 
barea „în ce mod putem determina dacă un 
raţionament este sau nu valid?“ Sau, în altă 
formulare, „Cum putem decide că e impo¬ 
sibil să fie falsă concluzia cînd toate premi¬ 
sele sînt adevărate?** întrebarea nu e banală 
şi nu întotdeauna i se poate da un răspuns. 
Nu există vreo garanţie că pentru orice ra¬ 
ţionament dat vom putea decide într-un 
număr finit de paşi dacă e valid sau nu. Cu 
toate acestea, unul din scopurile sistemelor 
logice este acela de a oferi criterii pentru 
astfel de decizii, scop ce se atinge stabilind 


scheme de raţionament sau reguli de ♦infe¬ 
renţă a căror aplicare duce întotdeauna la 
construirea de raţionamente valide. Drept 
care se poate spune că aceste sisteme au ca 
obiect validitatea formală — caracteristică 
ce ţine de modul sau forma de raţionament 
folosite, fiind independentă de conţinutul 
enunţurilor componente. 

Despre un raţionament se spune că este 
valid din punct de vedere formal dacă şi nu¬ 
mai dacă exemplifică o formă de raţionare 
validă, o formă de raţionare validă fiind 
una ale cărei exemplificări („instanţe**) sînt 
toate valide. Astfel, un prim pas în deter¬ 
minarea validităţii formale a unui raţiona¬ 
ment constă în a-1 privi ca pe un caz parti¬ 
cular al unei forme say scheme de raţiona¬ 
ment generale (vezi şi constante logice; for¬ 
mă logică). Un acelaşi raţionament poate fi 
privit ca o exemplificare a două sau mai 
multe forme, în funcţie de felul cum este 
analizat şi de cîte detalii din el sînt incluse 
în reprezentarea lui simbolică. Spre exem¬ 
plu, raţionamentul de mai înainte referitor 
la porcii zburători ar putea fi considerat ca 
fiind de forma „Dacă p, atunci q. Dar p. 
Deci < 7 **, dar ar putea la fel de bine să fie 
privit ca o exemplificare a formei mai com¬ 
plexe „Dacă toţi P sînt A, atunci toţi P sînt 
Z Toţi P sînt A. Deci toţi P sînt Z‘. în acest 
exemplu, schema mai simplă este suficien¬ 
tă pentru relevarea validităţii formale a 
raţionamentului, pe cînd dacă din raţiona¬ 
mentul „Toţi oamenii sînt muritori. Socrate 
e om. Deci Socrate e muritor** am degaja 
doar forma .p. Dar q. Deci r**, validitatea 
lui formală nu ar fi pusă în evidenţă; ea este 
dată în vileag numai dacă reprezentăm şi 
complexitatea lui adiţională, ca în schema 
„Toţi O sînt M. s este O. Deci, s este Af *. 

validitate şi adevăr. Validitatea în logica 
simbolică, termen aplicabil la raţionamen¬ 
te, se defineşte cu referire la valorile de 
adevăr posibile ale propoziţiilor ce alcătu¬ 
iesc raţionamentul. Dacă raţionamentul 
deci C* este valid, este imposibil 
ca C să fîe falsă cînd P^-P^ sînt toate ade¬ 
vărate. Iar aceasta se întîmplă dacă şi 
numai dacă enunţul *condiţional material 
„P, & .. z) C* e întotdeauna adevărat. 
Dacă P|.-.Pn C sînt toate *compuşi veri- 

funcţionali, a spune că „P, & ... & 3 C‘ 

e totdeauna adevărat revine la a spune că el 
este o *tautologie. Construcţia unui *tabel 
de adevăr pentru & ... & 3 C‘ con¬ 

stituie un bun procedeu mecanic pentru a 
determina dacă acest condiţional este sau 
nu o tautologie şi deci un ^procedeu efectiv 
de a decide dacă un raţionament de această 
formă logică, alcătuit din compuşi veri- 
fiincţionali, este într-adevăr valid. Dacă ta¬ 
belul de adevăr pentru „P, & ... 8 lP ^ 3 C‘ 
arată că aceasta este o *contradicţie, atunci 
nu poate fi valid nici un raţionament de 
forma „P,.. Pn» deci C*. Dacă tabelul arată 
că ea nu este nici tautologie, nici contradic¬ 
ţie, forma „Py...P|^, deci C‘ nu e validă, dar 
unele raţionamente ce exemplifică această 
formă, dar exemplifică totodată o formă de 
raţionament mai complexă, pot fi formal 
valide. 

Prin urmare, în timp ce învederarea fap¬ 
tului că „P, &...& Pj^ 3 C‘ nu e o tautolo¬ 
gie dovedeşte că „P,...P^^ deci nu e o 
formă de raţionament validă, ea nu dove¬ 
deşte neapărat nevaliditatea oricărui raţio¬ 
nament de această formă. Pentru raţionamen¬ 
tele în ale căror propoziţii componentele 
figurează *constante logice ce nu sînt ope¬ 
ratori veri funcţiona li nu există un aseme¬ 
nea procedeu automat de determinare a va¬ 
lidităţii lor formale. în acest caz, despre o 
formă de raţionament „P,...P^^ deci C‘ se 
spune că este logic validă dacă şi numai 
dacă nu există nici o *interpretare a limba¬ 
jului formal căruia îi aparţin P,,...,Pj^ şi C, 
pentru care Csă fie falsă, iarP,,.. .,Pj^ să fie 
toate adevărate. Scopul *semanticii este de 
a caracteriza interpretările posibile ale unui 
limbaj, aşa încît validitatea unor forme să 
poată fi decisă prin raportare la teoria se¬ 
mantică, fără să fie neapărat posibilă o de¬ 
cizie într-un număr finit de paşi. (Demon¬ 
straţia că lucrul acesta nu e neapărat posibil 
pentru logica predicatelor de ordinul întîi 
cu simboluri relaţionale a dat-o A. Church 
(1903-1995), ea fiind cunoscută sub nume¬ 
le de *Teorema lui Church). Nevaliditatea 
unei forme de raţionament poate fi învede¬ 
rată producînd o interpretare a limbajului 
formal pentru care (interpretare) premisele 
ei sînt toate adevărate, iar concluzia e falsă. 
O astfel de interpretare furnizează un *con- 


traexemplu la alegaţia că respectiva formă 
e validă. 

Valla, Lorenzo (1405-1457). Umanist ita¬ 
lian din epoca Renaşterii care a demascat 
ficţiunea istorică a Donaţiei lui Constantin, 
folosită de papalitate în sprijinul pretenţi¬ 
ilor sale la suveranitate temporală. în filo¬ 
zofie, Valla a scris o expunere foarte favo¬ 
rabilă a eticii lui *Epicur şi un Dialog de¬ 
spre liberul arbitru, în care argumentează 
că în timp ce preştiinţa divină (personifi¬ 
cată prin Apollo) nu primejduieşte autono¬ 
mia umană, puterea lui Dumnezeu (Zeus) 
poate s-o primejduiască. Probabil că din 
prudenţă, Valla s-a abţinut să examineze 
pînă la capăt această problemă. 

valoare. O teorie a valorii îşi propune să 
arate care dintre lucrurile din lume sînt 
bune, dezirabile şi importante. Teoriile de 
acest fel caută să răspundă la o întrebare 
practică, şi nu la una pur teoretică, dat fiind 
că a conchide că o stare de lucruri este bună 
înseamnă a avea un temei de a acţiona în 
aşa fel încît ea să fie înfăptuită sau, dacă 
există deja, să fie menţinută. 

în contextul filozofiei morale, problema 
centrală o constituie relaţia dintre justeţea 
morală a anumitor acţiuni, cum e de pildă 
cea de a spune adevărul, şi valoarea non- 
morală a anumitor stări, cum este de pildă 
fericirea. Pentru teleologist, o acţiune este 
justă dacă şi numai dacă reprezintă un mij¬ 
loc în vederea unui bine non-moral admis, 
în timp ce pentru deontologist există ac¬ 
ţiuni care sînt valoroase prin ele însele (vezi 
deontologie; teleologie). în termeni mai ge¬ 
nerali, problema e de a stabili dacă morali¬ 
tatea reclamă sau nu o justificare externă. 

Cealaltă problemă tradiţională a valorii 
priveşte relaţia dintre lucrurile presupuse a 
avea o valoare extrinsecă şi cele ce sînt in¬ 
trinsec valoroase, X are valoare extrinsecă 
dacă este un mijloc pentru Y ori contribuie 
într-un fel sau altul la realizarea lui Y. Y are 
valoare intrinsecă dacă este bun, demn de 
urmărit prin el însuşi, fără referire la vreo 
altă entitate. Astfel, exerciţiul fizic e un 
mijloc în slujba sănătăţii (are valoare ex¬ 
trinsecă), pe cînd sănătatea e bună în sine 
(intrinsec). Este, evident, mai uşor de arătat 
că un lucru are valoare extrinsecă, pentru 



V 


valoare de adevăr 


354 


că se poate verifica empiric dacă el e un 
mijloc pentru un scop dat. în schimb, X nu 
poate fi bun, nici măcar în chip extrinsec, 
decît dacă Kla care el duce este bun într-un 
sens absolut. De aceea, orice teorie a valorii 
este obligată să propună anumite lucruri ca 
fiind bune prin ele însele sau cel puţin să 
indice o metodă de evaluare a pretenţiilor 
oricărui candidat la acest statut. 

valoare de adevăr. Termen tehnic introdus 
de *Frege, care a descoperit o strînsă analo¬ 
gie între concepte sau predicate şi funcţiile 
matematice. în consecinţă, el gîndea propo¬ 
ziţiile (expresii în care un ^predicat este 
aplicat unui obiect) ca reprezentînd sau de- 
notînd o valoare, întocmai cum 2P- denotea- 
ză 9, valoarea funcţiei jc^ pentru jc = 3. Cînd 
un enunţ este adevărat, sau evaluat drept 
adevărat, se spune că el are valoarea de 
adevăr. Adevărat (indicată prin A\ iar cînd 
este fals, se spune că are valoarea de adevăr 
Fals (indicată prin F). Deşi a intrat în uz ca 
Adevărat şi Fals să fie considerate valori de 
adevăr, ele nu sînt neapărat singurele posi¬ 
bile; a susţine că ele sînt singurele înseam¬ 
nă a accepta principiul *bivalenţei. Se poa¬ 
te ca un enunţ să fie evaluat sau apreciat ca 
fiind doar probabil, cu eventuala evaluare 
numerică a gradului său de probabilitate, în 
care caz această valoare numerică poate fi 
tratată drept o valoare de adevăr. 

valuare. Vezi interpretare. 

variabilă. Iniţial, simbol introdus pentru a 
marca locul în care poate să figureze o ex¬ 
presie dintr-o anumită categorie. Variabile¬ 
le au fost la început larg utilizate în ecuaţii 
din algebră şi din geometria analitică, în 
chip de mijloace de definire a funcţiilor. 
Astfel, în ecuaţia y = y este dat ca o 
funcţie de jc; înlocuind pe printr-o de¬ 
semnare a unui număr, se poate determina o 
valoare numerică corespunzătoare pentru 

Variabilele au dobîndit ulterior o amplă 
utilizare în logică. De exemplu, variabilele 
pro poziţionale, de obicei „r“, sînt 

folosite pentru reprezentarea formelor posi¬ 
bile ale propoziţiilor complexe, precum 

Variabilele de indivizi, de obicei „x“, ,ţy“, 
„z“, sînt folosite pentru a indica locurile 


numelor de obiecte în expresiile pentru 
funcţii, fie prepoziţionale sau matematice, 
ca în „JC este fratele lui y‘. Acestea sînt 
exemple de apariţii libere ale variabilelor, 
adică de apariţii în care variabilele pot fi 
înlocuite prin expresii particulare dintr-o 
categorie potrivită. De exemplu, în „jc arde, 
iar y se ţine de fleacuri^, atît cît şi 
sînt variabile libere. Dacă le înlocuim pe 
amîndouă prin nume, obţinem o propoziţie 
de felul „Roma arde, iar Nero se ţine de 
fleacuri**. Atunci însă cînd la un *predicat 
se aplică un *cuantor, rezultînd, spre exem¬ 
plu, (jc) (x arde, iar y se ţine de fleacuri), 
variabila „jc**, care apare o dată în cuantor şi 
o dată în predicat, devine o variabilă lega¬ 
tă, care nu mai poate fi înlocuită printr-un 
nume, deşi ,y* rămîne o variabilă liberă şi 
poate fi înlocuită prin numele „Nero**, dînd 
(x) (x arde, iar Nero se ţine de fleacuri) sau 
„Totul arde, iar Nero se ţine de fleacuri**. 
Dacă se adaugă un nou cuantor, dînd, să zi¬ 
cem, iy) (x) (x arde, iar y se ţine de flea¬ 
curi), în expresie nu mai rămîne nici o vari¬ 
abilă liberă, expresia fiind acum o propozi¬ 
ţie şi nu un predicat. 

Cuantorii sînt cei mai familiari operatori 
folosiţi pentru a lega variabile, dar nu sînt 
nicidecum singurii. Un alt exemplu este 
operatorul-descripţie (numit şi operator 
iota), (’x), care poate fi aplicat unui predi¬ 
cat monadic, Px, generînd un termen singu¬ 
lar; dc exemplu (’x) (x e regina Angliei), 
care se citeşte „acel x astfel încîtx este regi¬ 
na Angliei**, este un termen care denotează 
pe Elisabeth Windsor şi în care „.r** nu poa¬ 
te fi înlocuit printr-un nume. 

varietate independentă limitată, princi¬ 
piul V. i. 1. Denumire dată de J. M. *Keynes 
tezei că pentru justificarea generalizărilor 
inductive trebuie asumat „că obiectele do¬ 
meniului asupra căruia se extind generali¬ 
zările noastre nu au un număr infinit de ca¬ 
lităţi independente** {A Treatise on Proba- 
bility, p. 256). Vezi şi inducţie; uniformitate 
atomică, principiul u. a. 

vălul aparenţei. Datele senzoriale socoti¬ 
te a se interpune între subiectul experienţei 
şi lumea exterioară. Începînd de la resus¬ 
citarea, spre sfîrşitul veacului al XVI-lea, a 
scepticismului clasic grec, cei mai mulţi 

dintre oamenii ce aveau parte, cum ar fi zis 
*Hume, de „un pospai de filozofie“, au îm¬ 
brăţişat ideea că nu putem avea acces direct 
decît la propria-ne experienţă privată. 
Drept care, elementele senzoriale ale aces¬ 
tei experienţe sînt privite ca situîndu-se pe 
veci între noi şi * lumea exterioară (dacă ne 
admite, în genere, existenţa acesteia). Opo¬ 
ziţia care s-a dezvoltat faţă de acest punct 
de vedere odinioară dominant descrie drept 
vălul aparenţei datele senzoriale astfel con¬ 
cepute. 

Veblen, Thorstein (1857-1929). Economist 
şi sociolog american care a predat la Chica¬ 
go, Stanford şi Missouri. Principalele lu¬ 
crări: The Theory of the Leisure Class 
(1899), The Instinct of Workmanship and 
the State of the Industrial Arts (1914) şi /l/î 
Inquiry into the Nature of Peace and the 
Terms of its Preparation (1917). Viguros 
critic social cu tentă utilitară, Veblen a ata¬ 
cat organizarea societăţii industriale con¬ 
temporane, reproşîndu-i risipa, concurenţa 
şi încurajarea „consumului ostentativ“. 

Vedănta. Conform tradiţiei, unul din cele 
şase sisteme ale *filozofiei indiene, dar de 
fapt un termen-umbrelă ce desemnează o 
mare varietate de şcoli. Doctrinele Upani- 
şadelor oferă un teren comun de autoritate 
spirituală. Această tradiţie de gîndire pos¬ 
tulează un unic principiu ultim (numit 
brahman) subiacent lumii fenomenelor şi 
la care se poate accede în starea de transă 
creată prin meditaţie. Brahmasutra lui Bă- 
darăyana (datînd poate din secolele IV-V 
p.Chr.) reprezintă cea mai recentă încerca¬ 
re păstrată de sistematizare a învăţăturilor 
din Upanişade şi ele au devenit baza textu¬ 
ală pentru toate dezvoltările ulterioare din 
Vedănta. în timp ce cosmosul este văzut 
aici ca o transformare (parinăma) reală a 
lui brahman, eliberarea sufletului indivi¬ 
dual este privită ca o contopire monistă cu 
brahman. Gaudapăda (în ale sale kărikă la 
Măridukya Upanişad, aprox. sec. VW p.Chr.) 
a folosit concepţii tipice ale buddhismului 
Mahăyăna {vezi Mădhyamaka; Vijnănavă- 
da) şi a interpretat lumea fenomenelor ca o 
suprapunere pur iluzorie (vivarta) peste 
conştiinţa universală (= brahman). Această 
interpretare şi-a aflat expresia clasică în co¬ 


mentariul lui Sahkara la Brahmasutra (între 
650 şi 750 p.Chr.). Acesta postula două ni¬ 
veluri de realitate, unul empiric şi unul ul¬ 
tim. Lumea fenomenelor este explicată ca 
fiind efectul „ignoranţei“ (avidyă) univer¬ 
sale asupra conştiinţei pure {brahman), iar 
individualitatea ca fiind efectul ignoranţei 
(individuale) asupra Sinelui (ătman), care 
este în esenţă identic cu brahman. Distinc¬ 
ţia operată între o ignoranţă universală şi 
una individuală evită un *solipsism idealist 
total (explicînd acordul social în privinţa 
faptelor) şi permite să fie delimitate, ca un 
al treilea nivel de realitate, eroarea persona¬ 
lă (confruntarea unei frînghii cu un şarpe) 
şi visele, ca fiind deosebite de nivelul al 
doilea, constituit de experienţele publice. 
Conform punctului de vedere ultim, brah¬ 
man este unicul existent, avidyă neputînd 
să aibă o existenţă separată; relaţia ei cu 
brahman este aceea denumită advaita, adi¬ 
că non-duală. Discuţiile privitoare la natura 
exactă a relaţiei dintre brahman şi ignoran¬ 
ţă (sau, tot mai des apoi, cu măyă, „iluzia“) 
au dat naştere în advaita Vedănta la mai 
multe şcoli diferite. Padmapăda (aprox. 
sec. al Vlll-lea), autorul scrierii Pahcapă- 
dikă, şi Văcaspati Misra (aprox. 850 
p.Chr.), autorul scrierii Bhămati, pot fi so¬ 
cotiţi fondatori a două asemenea şcoli. 

Tradiţia Vedănta cuprinde şi un al doilea 
curent, teist. Bhagavadgită (aprox. sec. al 
lll-lea a.Chr.) sugerase deja o combinare a 
ideilor upanişadice cu conceptul unui abso¬ 
lut personal. Stimulat de sistemul lui 
Sahkara, Rămănuja (sec. al Xll-lea p.Chr.), 
în comentariile sale la Brahmasutra şi la 
Bhagavadgită, a sugerat o interpretare fun- 
ciarmente realistă, susţinînd totodată uni¬ 
tatea fiinţei prin sugestia că materia şi spi¬ 
ritul constituie oarecum corpul absolutului 
personal, brahman, care este identificat cu 
zeul Vişnu din religia populară. între se¬ 
colele al XlII-lea şi al XVI-lea p.Chr. au 
fost formulate de teologi ca Madhva, Nim- 
bărka, Vallabha, discipolii lui Citanya, 
Meykantar, Umăpati şi Arulnanti noi siste¬ 
me în care brahman este privit drept Vişnu 
(în altele şi drept Siva), într-o manieră si¬ 
milară, deşi tot mai pronunţat religioasă şi 
mitologică. 

veriflcabilitate. Condiţia de a se preta la 
verificare. Prin verificare se înţelege orice 
procedeu efectuat cu scopul de a determina 
dacă un enunţ este adevărat sau fals. Un 
enunţ despre care se poate arăta că e ade¬ 
vărat se zice că este în principiu verificabil. 
Despre unele enunţuri care sînt astfel în 
principiu verificabile nu se poate arăta că 
sînt false; despre ele se zice că nu sînt fal- 
sificabile. Am putea fi înclinaţi să credem 
că enunţul ,,Există sau au existat odată ino- 
rogi“ este fals, dar de fapt nu putem arăta că 
este aşa. Pentru că s-ar putea ca în vreun 
cotlon neexplorat al lumii să existe totuşi 
vreun inorog sau inconfundabile resturi fo¬ 
sile de inorog. In timp ce aserţiunile de 
existenţă pot fi verificate dar niciodată con¬ 
cludent falsificate, aserţiunile de formă uni¬ 
versală, precum „Toate ciorile sînt negre“, 
nu pot fi verificate dar pot fi falsificate 
(prin eventuala descoperire a unei ciori de 
altă culoare). Dat fiind că ştiinţa urmăreşte 
formularea de astfel de enunţuri cuantifi¬ 
cate universal, *Popper a susţinut că ideea 
interesantă nu este cea de veriflcabilitate, 
cum considerau pozitiviştii logici (vezi po¬ 
zitivism logic), ci cea de falsificabilitate. El 
a respins şi utilizarea pozitivistă a verifica- 
bilităţii drept criteriu al semnificaţiei, pro- 
punînd falsificabilitatea drept criteriu pen¬ 
tru distingerea ştiinţei de non-ştiinţă — nu 
drept criteriu rival al semnificaţiei în gene¬ 
ral. 

verificare (sau veriflcabilitate), princi¬ 
piul V. Criteriul semnificaţiei aplicat de po¬ 
zitiviştii logici oricărei Propoziţii. Vezi 
pozitivism logic. 

verifuncţional. 1. (despre un ^conector) 
Caracteristică a unui conector atunci cînd 
*valoarea de adevăr a oricărui enunţ format 
cu ajutorul lui este determinată în mod sis¬ 
tematic de valorile de adevăr ale enunţurile 
conectate. De exemplu, pentru două enun¬ 
ţuri oarecare, p şi q, „ p şi q “ este adevărat 
cînd atît p, cît şi q sînt adevărate, altminteri 
fiind fals. In majoritatea textelor de logică, 
conectorii „şi“, „sau“, „dacă...atunci“ şi 
„dacă şi numai dacă“ sînt trataţi drept co¬ 
nectori veri funcţionali. 

2. (despre un compus) Caracteristică a 
unui enunţ compus sau complex ale cărui 


valori de adevăr sînt determinate de valori¬ 
le de adevăr ale enunţurilor lui componen¬ 
te; astfel, orice enunţ format prin folosirea 
de conectori verifiincţionali este un compus 
verifuncţional. 

3. (despre un *operator) Caracteristică a 
unei expresii care poate fi adăugată unuia 
sau mai multor enunţuri generînd un nou 
enunţ a cărui valoare de adevăr depinde în 
mod sistematic de valoarea (valorile) enun¬ 
ţului (enunţurilor) iniţial(e). Astfel, „şi“ 
este un operator verifuncţional cu două 
locuri (sau binar). Dacă se admite că pentru 
orice Propoziţie p, non-p este adevărată 
cînd p este falsă, şi că este falsă cînd p e 
adevărată, atunci „non“ e considerat a fi un 
operator verifuncţional cu un loc (sau mo- 
nar). Prin contrast, „El crede că ...“ e un 
operator monar care nu este verifuncţional, 
dat fiind că valoarea de adevăr a lui „El 
crede că pe Marte există viaţă“ nu este 
determinată de valoarea de adevăr a lui „Pe 
Marte există viaţă“; credinţele pot fi la fel 
de bine adevărate ca şi false. Fiecărui ope¬ 
rator verifuncţional îi corespunde o funcţie 
de adevăr, adică o * funcţie care ia ca argu¬ 
mente valori de adevăr (cele ale enunţului 
sau enunţurilor la care se aplică) şi a cărui 
valoare este tot o valoare de adevăr (cea a 
enunţului rezultat în urma aplicării opera¬ 
torului). Fiecare funcţie de acest fel poate fi 
definită prezentîndu-i * tabelul de adevăr şi, 
reciproc, fiecare tabel de adevăr poate fi 
privit ca definind o funcţie de adevăr. Ope¬ 
ratori notaţional distincţi pot determina fie¬ 
care o aceeaşi funcţie de adevăr, în care caz 
se spune că ei sînt verifuncţional echiva¬ 
lenţi. Aşa e cazul, de pildă, cu „şi“ şi „dar“, 
deoarece ,p dar poate fi adevărată numai 
dacă atît p, cît şi q sînt adevărate, altminteri 
fiind falsă. 

verosimilitate. Legat de o ipoteză statistică 
asupra unui corp de date, şansa ca aceste 
date să apară dacă ipoteza e adevărată. 
Această verosimilitate nu exprimă direct 
probabilitatea ipotezei, deoarece suma vero¬ 
simil ităţilor unor ipoteze rivale poate fi 
mult mai mare de 1. Deseori însă cea mai 
bună estimare a unei *distribuţii poate fi 
aceea care posedă verosimilitatea maximă 
relativ la datele disponibile, iar metoda ve- 

rosimilităţii maxime preconizată de R. A. 
Fisher recomandă această estimare. Vezi şi 
probabilitate. 

Vico, Giambattista (1668-1744). Filozof al 
istoriei italian. A fost profesor de retorică la 
Universitatea din Neapole (1699-1741). 
Principala lucrare: Scienza nuova (ed. a 
3-a, 1744). 

Deşi este cunoscut mai cu seamă ca autor 
al unei teorii ciclice despre istorie, princi¬ 
palul merit teoretic al lui Vico rezidă în 
concepţia sa originală despre presupoziţiile 
şi metodele cercetării istorice. Dat fiind că 
„lumea naţiunilor“ a fost clădită de oameni, 
consideră Vico, ea reclamă moduri de înţe¬ 
legere mult diferite de cele folosite în in¬ 
vestigarea universului fizic, ceea ce creează 
o falie adîncă între studiile istorice şi ştiin¬ 
ţele naturii. Vico a atacat de asemenea 
ideea că natura umană ar rămîne invariantă 
de la o epocă la alta. în diferite stadii ale 
dezvoltării umane s-au manifestat adînci 
divergenţe de viziune, care nu pot fi sesiza¬ 
te decît valorificînd resursele imaginaţiei şi 
interpretînd critic fenomene cum sînt lim¬ 
bajul, dreptul, miturile şi ritualurile. 

vid. în cosmogonia pitagoreică, acel factor 
din Univers prin care unităţile puteau fi 
separate şi distinse între ele. Această idee a 
fost negată de *Parmenide, care considera 
că ea se sprijină pe postulatul „nefiinţei“. 
Atomiştii, încercînd o sinteză a acestor 
două puncte de vedere, au admis că despre 
„nefiinţă“ nu se poate spune că există, sus- 
ţinînd însă că deşi „ceea ce există“ este un 
*plenum absolut, el nu este indivizibil, ci 
este un conglomerat de particule, infinite la 
număr, care se mişcă în vid. 

în filozofiile ulterioare, problema se re¬ 
zolvă în distincţia dintre materie şi spaţiu. 
Aristotel a sugerat o definire a vidului drept 
„loc lipsit de corp“. Descartes, facînd un ra¬ 
ţionament similar celor ale filozofilor greci 
timpurii, a considerat absurdă ideea de spa¬ 
ţiu vid. Tema * spaţiului absolut a prilejuit o 
controversă celebră între Leibniz şi New¬ 
ton. 

Vijnănavăda. Şcoală a ^filozofiei buddhis- 
te Mahâyâna. Pe baza ideilor exprimate în 
lucrările religioase aparţinînd tendinţei Ma¬ 


hâyâna (mai cu seamă în Lahkăvatărasu- 
tra) şi de către Sâramati (c. 250 p.Chr.) 
autor al scrierii Ratnagotravibhăga), a fost 
dezvoltat un sistem idealist de către Maitre- 
ya (c. 300 p.Chr.), autor al lucrărilor Abhi- 
samayălahkara şi Mahăyănasutrălarikăra), 
Asahga (c. sec. al IV-lea p.Chr,. autorul 
lucrării Mahăyănasangraha) şi Vasuband- 
hu (c. sec. al IV-lea p.Chr., autorul a două 
Vijhaptimătrasiddhi), precum şi în culege¬ 
rea anonimă Yogăcărabhumisăstra. Con¬ 
templarea intensă a unui obiect arătase că 
este posibilă evocarea unei imagini mentale 
a lui care să apară la fel de „reală“ ca origi¬ 
nalul; combinînd această constatare cu doc¬ 
trina „vacuităţii** tuturor fenomenelor {vezi 
Mâdhyamaka), şcoala Vijnănavăda postu¬ 
lează că atît obiectele lumii exterioare, cît 
şi subiectele care percep sînt doar proiecţii 
iluzorii ale Conştiinţei universale {vijhăna, 
ori tathată: „faptul-de-a-fi-astfel**). Deşi 
pură în esenţă, aceasta funcţionează şi ca 
depozit (ălaya) de „impresii** latente (văsa- 
nă) care sînt rezultatul şi, la rîndul lor, pro¬ 
ducătorul iluziei unui subiect individual şi 
a unei realităţi obiective. Eliberarea constă 
în a realiza, prin meditaţie (yogăcăra, un 
nume alternativ al şcolii), pura tathată a 
fiinţei sau a Conştiinţei universale, ceea ce 
implică eliminarea oricărei distincţii su¬ 
biect/predicat. 

vitalism. O doctrină adesea evazivă, inspi¬ 
rată în cele din urmă de *Aristotel, potrivit 
căreia fenomenul vieţii nu poate fi explicat 
pe deplin în termeni pur materiali, în orga¬ 
nismele vii existînd ceva ne-material care 
le diferenţiază de corpurile neînsufleţite. 
Unii vitali şti, nu însă şi Aristotel, consideră 
aceste elemente vitale drept entităţi despre 
care poate afirma cu sens că supravieţuiesc 
disoluţiei organismelor respective {vezi 
suflet; supravieţuire şi nemurire). în urma 
progreselor considerabile realizate de ştiin¬ 
ţa biologică în secolul al XlX-lea, unii vita- 
lişti (numiţi uneori şi neovitalişti) ca bio- 
logul-filozof Hans Driesch (1867-1941) 
s-au opus doctrinei mecaniste {vezi meca¬ 
nism) care pretindea că activităţi caracteris¬ 
tice tuturor fiinţelor vii (de pildă creşterea 
şi reproducerea) pot fi explicate în termeni 
de procese fizico-chimice. După Driesch, 

astfel de activităţi s-ar datora entelehiilor 
(vezi entelehie), definite drept entităţi ne¬ 
spaţiale autonome, de natură imaterială, ce 
exercită controlul asupra desfăşurării pro¬ 
ceselor organice. Vezi şi Bergson. 

vîrsta de aur. în mitologia greacă, o epocă 
a inocenţei paradisiace sub domnia lui Cro- 
nos, fiul lui Uranus (Cerul) şi al Geei (Pă- 
mîntul). Ideea vîrstei de aur a devenit o pu¬ 
ternică emblemă literară şi artistică a unor 
raporturi desăvîrşite şi armonioase între om 
şi Natură şi dintre om şi om. 

voliţie. Act de voinţă care precede o mişca¬ 
re fizică. în ce constă deosebirea dintre fap¬ 
tul că mîna mea se mişcă în sus şi faptul că 
eu ridic mîna? Răspunsul tradiţional este că 
în cel de-al doilea caz mişcarea fizică este 
precedată de un act voliţional. Gilbert Ryle, 
în The Concept of Mind, atacă această teo¬ 
rie; el formulează, între altele, obiecţia că 
dacă o voliţie este un act mental voluntar, şi 
dacă actele voluntare îşi au cu necesitate 
originea în voliţie, atunci fiecare voliţie ar 
trebui să rezulte dintr-o voliţie anterioară, 
aceasta iarăşi din alta şi aşa mai departe ad 
infinitum. 

Voltaire (pseudonim literar al lui Franţois 
Mărie Arouet) (1694-1778). Eseist, drama¬ 
turg, istoric şi filozof francez, devenit una 
din figurile de prim-plan ale * Iluminismu¬ 
lui. A fost ales în Academia franceză în 
1764, dar din pricina scrierilor sale a fost 
urmărit în justiţie, întemniţat şi silit o vre¬ 
me să se exileze. Principalele lucrări filozo¬ 
fice: Lettres philosophiques (1734), Candide 
(1759), Dictionnaire philosophique (1764). 


între 1726 şi 1729 a vizitat Anglia şi a 
fost puternic influenţat atît de empirismul 
filozofic al lui *Locke, cît şi de instituţiile 
politice liberale engleze. Această influenţă 
este vădită în Scrisorile despre naţiunea 
engleză (1733), a cărei versiune franceză 
lărgită au fost Lettres philosophiques. Scri¬ 
erea a contribuit la afirmarea gîndirii libe¬ 
rale pe continent. Cea mai amplă scriere 
filozofică a lui Voltaire, Dictionnaire phi¬ 
losophique, expune vederile sale despre 
metafizică, religie, politică şi etică. Deşi nu 
era ateu, ci deist, Voltaire a fost anti-creştin 
şi critic vehement al clerului. A dezaprobat 
despotismul monarhic şi privilegiile nobili¬ 
mii, recomandînd ridicarea clasei negusto¬ 
reşti, o fiscalitate echitabilă şi sprijinirea cu 
generozitate a artelor şi ştiinţelor. în roma¬ 
nul satiric Candide a atacat optimismul fi¬ 
lozofic al lui *Leibniz (exprimat în ideea că 
Dumnezeu a creat cu necesitate „cea mai 
bună dintre lumile posibile“), relevînd că 
această lume este plină de rele nerăscumpă¬ 
rate. Adînc preocupate de ameliorarea con¬ 
diţiei umane, scrisorile lui Voltaire sînt o 
chemare la acţiune pozitivă. 

voluntarism. 1. Gen de metafizică (avînd 
ca ilustrare tipică sistemul lui *Schopen- 
hauer) care susţine că adevărata natură a 
realităţii este voinţa. 2. în controversele 
privitoare la natura istoriei, o teorie ce 
acordă prea multă pondere voinţei umane 
ca factor în istorie şi prea puţină factorilor 
„obiectivi“, adică economici. De multe ori 
unii marxişti îi acuză pe alţi marxişti de un 
astfel de „voluntarism**. 

Waismann, Friedrich (1896-1959). Filo¬ 
zof născut la Viena. Membru proeminent al 
♦Cercului de la Viena, ulterior profesor la 
Cambridge şi Oxford. Principalele lucrări 
filozofice: An Introduction to Mathematical 
Thinking (publicată iniţial în gemiană, în 
1936; traducerea engleză datează din 1951), 
The Principles of Linguistic Philosophy 
(1965) şi How I See Philosophy (1968), o 
culegere a celor mai importante articole. 

Waismann a susţinut *convenţionalismul 
în matematică, punînd la baza acesteia nu 
anumite adevăruri independent necesare, ci 
convenţii alese de oameni. A argumentat de 
asemenea că viziunea noastră despre reali¬ 
tate este influenţată de convenţiile noastre 
lingvistice; şi că *porozitatea conceptelor 
noastre exclude *verificabilitatea strictă prin 
observaţie chiar şi a enunţurilor empirice. 

Weber, Max (1864-1920). Influent socio¬ 
log german, care a argumentat că explicaţia 
în ştiinţele sociale şi în istorie nu poate fi de 
acelaşi tip cu explicaţiile schematice din 
fizică sau astronomie. In lucrarea Die Pro- 
testantische Ethik iind der Geist des Kapi- 
talismus (1904-1905) a susţinut că o ana¬ 
liză pur economică sau tehnologică nu poa¬ 
te explica dezvoltarea capitalismului, pen¬ 
tru care au fost de importanţă crucială idei¬ 
le religioase şi etice, îndeosebi morala rigu¬ 
ros ascetică a calvinismului şi accentul pus 
pe predestinarea omului în viaţa de apoi. 
In lucrările sale sociologice, precum Ge- 
s am mei te A uf sat ze zur Wissenschaftslehre 
(1922), a susţinut că studiul fenomenelor 
sociale diferă de ştiinţa pură prin faptul că 
în ele e vorba de agenţi umani conştienţi 
care conferă sensuri şi semnificaţii acţiuni¬ 
lor lor, ceea ce face ca în descriere şi expli¬ 
caţie să fie nevoie de conceptul de verste- 


hen (şi de practica corespunzătoare aces¬ 
tuia), adică de înţelegere, empatie sau in¬ 
tuiţie. 

Weltanschauung (Cuvînt german însem- 
nînd „viziune a lumii“). Orice concepţie 
generală despre Univers şi relaţia omului 
cu el. Termenul e aplicat de obicei filozo¬ 
fiilor ce afectează nu doar ideile pur teore¬ 
tice, ci şi atitudinile şi credinţele practice 
ale aderenţilor lor. 

Wertfreiheit. Cuvînt german semnificînd 
♦neutralitatea axiologică. 

Whewell, William (1794-1866). Filozof şi 
istoric al ştiinţei, care şi-a desfăşurat activi¬ 
tatea la Trinity College, Cambridge. Princi¬ 
palele sale cărţi au fost A Histoiy of Induc¬ 
tive Sciences (1837) şi Philosophy of the 
Inductive Sciences (1840); a mai publicat 
lucrări pe teme de filozofie morală şi altele. 
Cea de a doua din cărţile citate anticipează 
într-o anumită măsură pe Sir Karl ♦Popper: 
Whewell argumentează că nu poate exista o 
logică a inducţiei paralelă cu logica deduc¬ 
ţiei şi subliniază că activitatea eminamente 
creatoare de edificare a teoriilor trebuie 
supusă cu necesitate la proba falsificării. 

Whicheote, Benjamin (1609-1683). Filo¬ 
zof şi teolog englez care, deşi n-a publicat 
nimic în timpul vieţii, a fost liderul spiritual 
al ♦platonicienilor de la Cambridge. Predi¬ 
cile sale (din care s-a publicat o selecţie în 
1698) şi Aforismele (1703) exprimă preo¬ 
cuparea pentru religia practică şi etică, ba¬ 
zată pe caracterul firesc şi rezonabil al aspi¬ 
raţiilor omului de a iubi şi imita divinul, 
între raţiune şi credinţă nu există conflict, 
deoarece Dumnezeu este cel care l-a înzes¬ 
trat pe om cu aptitudinea de a raţiona. De 
aici marele ataşament al lui Whicheote faţă 

de cuvîntul biblic că „Duhul omului e can¬ 
dela Domnului** şi viziunea sa dominant 
optimistă despre capacităţile omului. 

Whitehead, Alfred North (1861-1947). 
Matematician şi filozof britanic care, după 
ce şi-a încheiat cariera universitară ca ma¬ 
tematician, întîi la Cambridge (Fellow la 
Trinity College între 1884 şi 1910), iar apoi 
la Londra (profesor de matematici aplicate, 
1914-1924), a plecat la Harvard, unde a 
ocupat o catedră de filozofie (1924-1937). 
Principalele lucrări de interes filozofic: 
Principia Mathematica (în colaborare cu 
Bertrand *Russell, 3 volume, 1910-1913), 
Prindples of Natural Knowledge (1919), 
The Concept ofNature (1920), Science and 
the Modern World (1925), Process and 
Reality (1929), Adventures of Ideas (1933). 

Pentru a înţelege filozofia lui Whitehead, 
este indicat să se pornească de la rădăcinile 
ei în tradiţia empiristă britanică. în lucrările 
de filozofie a naturii (considerate adesea ca 
fiind cele mai bune), precum Prind ples of 
Natural Knowledge şi The Concept of Na- 
ture, el a dezvăluit în mod riguros ideea că 
natura nu e altceva decît ceea ce observăm 
în percepţia prin simţuri. Whitehead atacă 
„bifurcarea naturii** în natură aparentă (lu¬ 
mea experienţei imediate caracterizată prin 
culoare, sunet etc.) şi natură cauzală (lumea 
aşa cum se consideră că ne-o înfăţişează 
ştiinţa, adică o lume de particule în mişca¬ 
re, care ea însăşi nu posedă culori sau sune¬ 
te, ci doar dă naştere, cumva, în noi percep¬ 
ţiei acestora). El consideră că ştiinţele natu¬ 
rii ar trebui să se rezume la a explica conţi¬ 
nutul percepţiei, neîndeletnicindu-se cu 
speculaţii asupra cauzelor. Influenţat de 
teoria relativităţii, el analiza acest conţinut 
ca pe o structură cvadridimensională de 
evenimente ce se suprapun; a desfăşurat 
multă străduinţă şi inventivitate spre a arăta 
în ce fel concepte folosite în matematică şi 
fizică, precum punct, linie, moment etc., 
care nu sînt date direct în experienţă, pot fi 
definite în termeni de lucruri date în expe¬ 
rienţă, ca nefiind decît anumite mulţimi de 
evenimente cuprinse în alte asemenea mul¬ 
ţimi, „precum nişte serii de cutii chine¬ 
zeşti** şi convergînd spre un anumit ideal de 
simplitate. 

Lucrările ulterioare prezintă o viziune 
atotcuprinzătoare a realităţii, în care, expri- 
mîndu-ne în linii foarte generale, fiecare 


dintre elementele ei de bază, fiecare „enti¬ 
tate actuală**, este în esenţă un proces de 
autodezvoltare sau de auto-creare, prin se¬ 
lecţia şi rearanjarea materialului furnizat de 
stratul subiacent, după care el însuşi ser¬ 
veşte, la rîndul său, drept material pentru 
autocreaţii generaţiei următoare de entităţi 
actuale. Se observă numaidecît analogia cu 
ciclul de viaţă al plantelor şi al altor orga¬ 
nisme, de unde denumirea de „filozofie a 
organismului**. Cu un efort caracteristic de 
generalizare, Whitehead caută aici să aplice 
noţiuni izvorîte din studiul organismelor la 
interpretarea tuturor formelor de existenţă, 
de la fizică la psihologia umană. în ce mă¬ 
sură a izbutit rămîne, desigur, o întrebare 
deschisă, dar rezultatul global este una din 
cele mai impresionante încercări din seco¬ 
lul nostru de a caracteriza realitatea concre¬ 
tă a lumii, prin contrast cu abstracţiile co¬ 
mode din discursul cofidian. 

William Ockham {sau Occam) (c. 1285- 
1349). Franciscan englez. Principalele lu¬ 
crări: Comentariul la Sentenţe, comentarii 
la scrierile logice ale lui Aristotel şi la Fizi¬ 
ca acestuia, Summa logicae, Quodlibeta 
septem (toate anterioare anului 1327), scri¬ 
eri politice (1333-1347), mici tratate logice 
(1342-1348). A studiat şi predat la Oxford 
înainte de a fi fost chemat^ la Avignon sub 
acuzaţia de erezie (1324). în 1327 s-a refu¬ 
giat la Miinchen în serviciul împăratului. 
Este cunoscut mai cu seamă prin cele două 
teorii antirealiste ale sale asupra univer¬ 
salelor {vezi universale şi particulare). Una 
din ele este axată pe facta, concept preluat 
de la Aureolus, desemnînd entităţi cu fiin¬ 
ţare doar intensională. Ulterior avea să 
abandoneze această teorie în favoarea iden¬ 
tificării, preconizate de Walter Chatton, a 
universalelor cu înseşi actele de înţelegere. 
A explicat modurile lui *suppositio prin 
procedeul coborîrii la propoziţii singulare, 
ceea ce a stimulat logica extensională din 
secolul al XlV-lea. Vezi şi briciul lui Ock¬ 
ham. 

Wisdom, Arthur John Terence Dibben 
(1904-). Filozof analitic britanic; nu tre¬ 
buie confundat cu vărul său J. O. Wisdom. 
Şi-a făcut studiile la Cambridge, fiind pro¬ 
fund influenţat de *Wittgenstein. într-un şir 
de articole din tinereţe, purtînd titlul „Lo- 
gical Construction** şi publicate în revista 

Mind din 1931-1933, a susţinut versiunea 
*atomismului logic a lui Russell şi Witt¬ 
genstein, fiind de părere că anumite entităţi 
(de pildă, obiectele materiale) nu sînt decît 
construcţii logice făcute din elemente fun¬ 
damentale (de felul impresiilor senzoriale) 
şi că enunţurile despre cele dintîi pot fi tra¬ 
duse prin enunţuri despre acestea din urmă. 
Lucrările de mai tîrziu, cum sînt Philoso- 
phy and Psychoanalysis (1953) şi Paradox 
and Discovery (1965) au ca preocupare 
centrală vederile lui Wittgenstein despre 
natura analizei filozofice. 

Wittgenstein, Ludwig (1889-1951). Filo¬ 
zof născut la Viena, care a făcut studii de 
inginerie înainte de a se duce la Cambridge 
(1912-1913) să lucreze sub îndrumarea lui 
Russell. După ce şi-a făcut serviciul militar 
în armata austriacă în timpul primului răz¬ 
boi mondial, a părăsit timp de un deceniu 
filozofia, înainte de a se lăsa convins să re¬ 
vină la Cambridge în 1929, întîi ca cercetă¬ 
tor la Trinity College, iar apoi ca profesor 
de filozofie (1939-1947). Din masa scrie¬ 
rilor sale filozofice, singura publicată în 
timpul vieţii sale a fost Tractatus logico- 
philosophicus (1921, tradusă în engleză în 
1922). Dintre publicaţiile postume, cele 
mai importante sînt Philosophical Investi- 
gations (1953), Remarks on the Founda- 
tions of Mathematics (1956), The Blue and 
Brown Books (1958), Philosophische Be- 
merkungen (1964), Zeiţei (1967), Philoso¬ 
phische Grammatik (1969) şi On Certainty 
(1969). 

De-a lungul întregii sale cariere filozo¬ 
fice, în pofida deosebirilor dintre faza ei 
timpurie şi fazele de mai tîrziu, Wittgen¬ 
stein s-a preocupat în mod statornic de în¬ 
tinderea şi limitele limbajului, în particular 
de consecinţele pe care le are pentru filozof 
faptul că, vrînd-nevrînd, trebuie să se ser¬ 
vească de limbajul comun şi că este în¬ 
grădit de limitele acestuia. In Tractatus dis¬ 
cută în principal despre limbaj ca mediu de 
reprezentare, ca mijloc de a exprima cum 
stau lucrurile în lume, încearcă să formule¬ 
ze cu maximă generalitate ce anume tre¬ 
buie să fie adevărat în privinţa lumii şi lim¬ 
bajului pentru ca o astfel de reprezentare să 
fie posibilă. Lumea sau realitatea înseamnă 
aici, pur şi simplu, ceea ce e reprezentat; a 
o identifica, aşa cum s-a făcut uneori, cu 
suma datelor noastre senzoriale înseamnă a 


suprapune formulărilor cu totul generale 
ale lui Wittgenstein o valoare particulară. 
Nu par să existe temeiuri pentru ca, bună¬ 
oară, un materialist să considere Tracta- 
/i4S-ul inacceptabil. Lumea este caracteriza¬ 
tă drept totalitatea faptelor, drept existenţa 
anumitor situaţii sau stări de lucruri. Fapte¬ 
le pot fi mai mult sau mai puţin complexe, 
dar limita teoretică a analizei — de neatins, 
după cît se pare, în practică — ar consti- 
tui-o faptele atomice, care nu pot fi analiza¬ 
te în fapte mai simple şi care sînt indepen¬ 
dente unele de altele (altfel spus, niciodată 
existenţa unuia din ele nu reclamă şi nu 
exclude logic existenţa altora). 

Corespondentele lingvistice ale acestor 
fapte sînt propoziţiile atomice, care se ra¬ 
portează la faptele atomice ca nişte „ima- 
gini“ (intenţionate) ale lor. Pentru ca o pro¬ 
poziţie să fie o imagine în acest sens, tre¬ 
buie satisfăcute două condiţii: o corespon¬ 
denţă biunivocă între elementele imaginii 
şi cele ale lucrului reprezentat şi o structură 
sau „formă logică“ comună. (De comparat 
cu modul în care, într-o pictură naturalistă 
a unui peisaj pot să existe pete de culoare 
corespunzătoare elementelor pe care le dis¬ 
tingem în peisaj şi dispuse într-un mod ce 
reflectă dispunerea acestor elemente). Du¬ 
pă Wittgenstein, toate propoziţiile noastre 
constau din astfel de imagini. De bună sea¬ 
mă că, din pricina telescopărilor şi scurt¬ 
circuitelor prezente în discursul obişnuit, 
cele mai multe dintre propoziţiile acestuia 
nu par să satisfacă condiţiile menţionate. 
Wittgenstein consideră însă că dacă ar fi 
analizate pînă la capăt, ele ni s-ar înfăţişa 
ca mulţimi de propoziţii atomice care satis¬ 
fac aceste condiţii; toate propoziţiile sînt 
funcţii de adevăr ale propoziţiilor atomice, 
în senul că valorile lor de adevăr sînt pe de¬ 
plin determinate de valorile de adevăr ale 
propoziţiilor atomice din care se compun. 

Unul din elementele care i-au sugerat lui 
Wittgenstein teoria picturală a limbajului a 
fost faptul că ea părea să dea socoteală de 
versatilitatea limbajului; o dată stabilite 
convenţiile iniţiale ale acestuia, avem posi¬ 
bilitatea de a construi şi înţelege o gamă 
indefinit de mare de propoziţii (yezi Trac- 
tatus, 4026 şi urm.), fără a fi nevoiţi să in¬ 
troducem vreo nouă convenţie. Se poves¬ 
teşte că pe Wittgenstein l-ar fi impresionat 
o relatare jurnalistică privind modul în ca- 

re, la un tribunal, s-au folosit maşinuţe mo¬ 
del pentru reprezentarea vehiculelor anga¬ 
jate într-un accident; o dată stabilit, să 
zicem, că maşinuţa roşie reprezintă maşina 
pîrîtului, iar cea neagră pe a reclamantului 
etc., se puteau alcătui nenumărate juxtapu¬ 
neri fără adăugarea vreunui nou element. 
Wittgenstein a îmbrăţişat ideea că aşa func¬ 
ţionează şi propoziţiile. S-ar părea, desigur, 
că pentru a explica această versatilitate a 
limbajului, trebuie să admitem pe undeva o 
relaţie neconvenţională între limbaj şi lu¬ 
me. Mult mai îndoielnic este însă dacă rela¬ 
ţia care se cere admisă este „forma logică“ 
a lui Wittgenstein, care se vădeşte a fi co¬ 
mună propoziţiei şi stării de lucruri cores¬ 
punzătoare ei. 

O bună parte din Tractatus zăboveşte 
asupra aparentelor excepţii la această teorie 
picturală. Este vorba de lucruri pe care în 
mod obişnuit le-am numi propoziţii dar 
care nu sînt, sau nu par să fie, reductibile la 
imagini în sensul indicat. Astfel, tautolo¬ 
giile şi ecuaţiile matematicii nu ne spun ni¬ 
mic despre stările de lucruri din lume, dar 
dau în vileag cîte ceva din echipamentul 
utilizat de noi pentru a o reprezenta. Apoi 
mai sînt chiar propoziţiile din care constă 
Tractatus-\x\. Aici Wittgenstein adoptă linia 
eroică de a admite că el însuşi încearcă să 
spună ceea ce nu poate fi decît arătat, să se 
plaseze în afara limbajului şi a lumii spre a 
descrie relaţia dintre ele, în loc de a se fo¬ 
losi în felul obişnuit de limbajul său spre a 
vorbi despre stări de lucruri din lume. De 
aceea, spusele sale din Tractatus sînt, strict 
vorbind, „lipsite de sens“. Această lipsă de 
sens poate fi totuşi una lămuritoare, în sen¬ 
sul că analogiile pe care le face Wittgen¬ 
stein cu imaginile picturale şi cu partiturile 
muzicale, comentariile sale privitoare la 
logică etc. îl pot ajuta pe cititor să înainteze 
pe calea înţelegerii modului real de funcţio¬ 
nare a limbajului, punîndu-1 totodată în gar¬ 
dă împotriva ispitei de a folosi limbajul în 
mod inadecvat. 

O vreme, Wittgenstein a crezut că dăduse 
în Tractatus tot ceea ce putea da ca filozof, 
drept care a abandonat filozofia în favoarea 
altor îndeletniciri. în urma unor influenţe 
multiple, însă, a ajuns la concluzia că vi¬ 
ziunea despre limbaj oferită în Tractatus 
este, în cel mai bun caz, excesiv de simpli¬ 
ficatoare în raport cu „... multitudinea de 


instrumente prezente în limbaj şi de moduri 
în care acestea sînt folosite...“ (Philosophi- 
cal Investigations, I, 23). Drept care, abor¬ 
darea propusă în lucrările de mai tîrziu nu 
mai stă sub semnul ideii că „în pofida ori¬ 
căror aparenţe, lucrurile nu pot sta decît în 
felul următor“, ci al invitaţiei „de a privi şi 
vedea cum stau în fapt lucrurile, ce anume 
fac în fapt cu limbajul utilizatorii lui“. Lim¬ 
bajul e văzut acum drept un instrument sau 
set de instrumente eminamente social pe 
care societatea îl dezvoltă neîntrerupt spre a 
putea servi unei multitudini de scopuri şi 
care interacţionează cu toate celelalte as¬ 
pecte ale vieţii acelei societăţi. 

Analogia imaginii picturale cedează lo¬ 
cul celei a „instrumentului^ şi a ,jocului“; 
limbajul e comparat acum cu trusa de unel¬ 
te a tîmplarului, unde fiedare unealtă are o 
funcţie şi o tehnică de folosire particulare, 
sau cu o serie de jocuri (tenis, cricket, golf 
etc.), fiecare avîndu-şi echipamentul pro¬ 
priu, reguli specifice, criterii proprii de reu¬ 
şită şi eşec. Şi, de bună seamă, la nevoie şi 
cu un dram de inventivitate, la acestea se 
pot adăuga indefinit noi instrumente şi noi 
jocuri. Pentru a înţelege şi aprecia în mod 
adecvat orice utilizare dată a limbajului, 
trebuie să ştim ce joc se joacă şi care-i sînt 
regulile şi obiectivele. O mutare lingvisti¬ 
că, aidoma unei mişcări de pe terenul de joc 
sau de la masa de jucat cărţi trebuie privită 
ca o mutare în cadrul unui joc particular, 
numai aşa putînd fi judecată drept permisă 
sau nepermisă, drept un succes sau un eşec. 
Nu există criterii atotcuprinzătoare la care 
să putem apela. 

In mod tradiţional filozofii au vădit încli¬ 
naţia de a căuta simplitate şi uniformitate 
acolo unde acestea nu există şi astfel de a 
ignora deosebirile importante de funcţie ce 
există între propoziţii superficial asemănă¬ 
toare precum „El are o minte bună“ şi „El 
are un cap mare“, sau „Am o durere“ şi 
„Am o liră“, sau „Dumnezeu a făcut lu- 
mea“ şi „Ion a făcut această masă“. încer¬ 
carea de a asimila o funcţie a limbajului al¬ 
teia sau de a trata pe una din ele ca pe o pa¬ 
radigmă căreia ar trebui să i se conformeze 
altele constituie, după Wittgenstein, sursa 
multora din venerabilele noastre probleme 
filozofice. Filozofia (mai exact, filozofia de 
proastă calitate) este ceea ce se întîmplă 
atunci cînd „limbajul pleacă în vacanţă“. 

cînd este deturnat de la funcţiile lui cotidi¬ 
ene. Pe cînd filozofia bună (adică wittgen- 
steiniană) este, ca să folosim o altă meta¬ 
foră, o „terapie“, un proces ce constă nu în 
a oferi o nouă soluţie la, să zicem, proble¬ 
ma „raporturilor spirit-corp“ sau la cea a 
„altor euri“, aşa cum ni le-a transmis tra¬ 
diţia filozofică, ci în a aduna răbdător în¬ 
semnări despre modul cum funcţionează 
efectiv un termen precum „spirit“ în jocul 
de limbaj în cadrul căruia s-a ivit iniţial. 
Ceea ce se urmăreşte astfel este identifi¬ 
carea confuziilor din care s-au iscat iniţial 
respectivele probleme. 

După cum am văzut, limbajul e pentru 
Wittgenstein esenţialmente social. In fai¬ 
mosul său atac împotriva ideii de „limbaj 
privat“, el a încercat să arate că nimeni n-ar 
putea să dezvolte un asemenea limbaj, adi¬ 
că un limbaj pe care ar fi în principiu im¬ 
posibil să-l facem accesibil altora. Dacă, de 
pildă, cineva ar încerca să inventeze nume 
pentru diversele sale senzaţii, astfel încît să 
ţină în jurnalul său personal o evidenţă a 
producerii lor, n-ar exista nici un criteriu 
pentru a deosebi între cazul cînd acel cine¬ 
va ar respecta regulile sale privind utiliza¬ 
rea acestor nume şi cazul în care doar ar 
părea că le respectă — în timp ce astfel de 
criterii însoţesc în principiu întotdeauna 
orice utilizare a limbajului nostru public 
obişnuit. Iar unde un atare criteriu este im¬ 
posibil, nu există, consideră Wittgenstein, 
nici un fel de reguli veritabile şi ca atare 
nici limbaj veritabil. Dacă această mult 
dezbătută teză wittgensteiniană stă în pi¬ 
cioare, din ea se degajă importante con¬ 
secinţe filozofice. Bunăoară, formele mai 
extreme de scepticism, care pun sub sem¬ 
nul întrebării orice existenţă independentă 
de subiectul gînditor sînt eliminate în vir¬ 
tutea simplului fapt că există un limbaj în 
care ele pot fi formulate; iar dacă dez¬ 
voltăm implicaţiile existenţei unei societăţi 
întregi de utilizatori ai limbajului, ne ve¬ 
dem readuşi foarte aproape de o viziune a 
lumii împărtăşită de simţul comun. 

în lucrările sale tîrzii Wittgenstein a 
acordat multă atenţie examinării modului 
în care funcţionează limbajul „public“ în 
discursul despre vieţile noastre „mentale“, 
despre gîndurile, sentimentele noastre etc. 
Amploarea şi subtilitatea analizelor sale fac 
în principiu imposibilă rezumarea lor, dar 


în linii mari putem spune că el dezvoltă o 
concepţie distinctă atît de dualismul spirit- 
corp, cît şi de behaviorism. Astfel, de 
exemplu, senzaţiile de durere nu învăţăm să 
le identificăm în mod independent de anu¬ 
mite scheme de reacţii fizice (adică de 
comportamentul caracteristic pentru dure¬ 
re), descoperind apoi pe cale inductivă co¬ 
relaţia dintre cele două. Senzaţia de durere 
nu poate fi însă nici identificată cu compor¬ 
tamentul caracteristic durerii. Ea este iden¬ 
tificată prin intermediul acestuia, astfel în¬ 
cît comportamentul oferă temeiuri sufici¬ 
ente pentru a spune că cineva are o durere. 
Prin urmare, ideea că durerile (dorinţele, 
gîndurile etc.) altora sînt doar inferenţe fă¬ 
cute, pornind de la comportamentul lor ma¬ 
nifest, prin analogie cu cazul nostru, şi neli¬ 
niştile filozofice ocazionate de şubrezenia 
acestui gen de inferenţe izvorăsc pur şi sim¬ 
plu dintr-o greşită înţelegere a modului par¬ 
ticular în care funcţionează limbajul mental 
şi a criteriilor utilizării lor corecte. 

Succesul diverselor aplicaţii date de Witt¬ 
genstein concepţiei sale terapeutice despre 
filozofie este, fireşte, controversabil şi n-ar 
fi înţelept ca ea să fie transformată într-o 
dogmă. Dar ca simplă strategie, ca mod de 
abordare ce se cere explorat în legătură cu 
probleme filozofice specifice, ea s-a dove¬ 
dit, incontestabil, extrem de rodnică în nu¬ 
meroase contexte şi reprezintă una din cele 
mai influente contribuţii la filozofia din se¬ 
colul nostru, cel puţin în lumea anglofonă. 

Wolfî, Christian (1679-1754). Filozof ra¬ 
ţionalist german, discipol al lui *Leibniz. 
Dintre numeroasele lucrări ale lui Wolff, 
cea mai importantă este Philosophia Prima 
Sive Ontologia (1729), o expunere a onto¬ 
logiei lui Leibniz. Wolff şi-a cîştigat re¬ 
putaţia nu pentru vreo mare originalitate în 
gîndire, ci pentru modul său foarte siste¬ 
matic de a trata filozofia. Tezele sale de 
căpetenie au fost că filozofia e, în sens 
strict, studiul esenţei şi nu al existenţei şi că 
toate maximele şi asumpţiile sînt derivabile 
din principiile leibniziene al raţiunii sufi¬ 
ciente şi al identităţii. 

în jurul filozofiei lui Wolff s-a dezvoltat 
în Germania o şcoală influentă care, ce-i 
drept, nu a supravieţuit morţii lui, însă cel 
mai de seamă discipol al său, A. G. *Baum- 
garten, a exercitat o anumită înrîurire filo¬ 
zofică asupra lui Kant. 

Xenofan din Colofon (c. 570-475 a.Chr.), 
Filozof ionian care pare să fi trăit ca refu¬ 
giat itinerant după cucerirea cetăţii sale 
natale de către perşi. Poemele sale atacau 
imoralitatea şi antropomorfismul religiei 
homerice statornicite: „Dacă boii şi caii... 
ar avea mîini,... caii şi-ar desena chipuri de 
zei asemenea cailor, boii asemenea boi¬ 
lor... “ Această critică negativă de orienta¬ 
re antropologică era legată de un mono¬ 
teism foarte vag şi conceput în manieră 
negativă. Observaţiile făcute asupra fosile¬ 


lor l-au condus la conjectura că întregul 
pămînt a trecut prin diluvii succesive. Une¬ 
le fragmente metodologice din Xenofan au 
cîştigat admiraţia unor succesori ca sir Karl 
*Popper; de pildă, enunţul că „Nu dintru 
început le-au dezvăluit zeii muritorilor toa¬ 
te, ci, cu vremea, căutînd, oamenii izbutesc 
să găsească ce-i mai bun“ şi că în cuprinsul 
cunoaşterii noastre certă e doar demascarea 
erorii, restul fiind în cel mai bun caz pro¬ 
babil, „socotit asemenea adevărului**. Vezi 
şi presocratici. 

yin şi yang. Concepte de care e impregnată 
gîndirea chineză începînd din perioada Re¬ 
gatelor combatante (403-221 a.Chr.), cînd 
au fost încorporate în cosmologia aşa-nu- 
mitei Şcoli „yin yang“. Este însă aproape 
cert că ele îşi au obîrşia în cultura populară 
a epocilor mai îndepărtate. Cele două con¬ 
cepte deţin un loc de seamă în scrierile dao- 
iste, precum şi în *neoconfucianism, deşi 
nu sînt menţionate de Confiicius şi nici de 
Mencius. Ele sînt gîndite drept cele două 
mari forţe opuse dar complementare care 
acţionează în cosmos şi sînt elementele de 
bază ce alcătuiesc qi (materia-energie) din 
care sînt alcătuiţi omul şi toate fenomenele. 
Yin este puterea feminină supremă, carac¬ 
terizată prin întuneric, răceală şi pasivitate, 
iar yang, pandantul ei masculin, reprezintă 
lumina, căldura şi activitatea. Influenţa lor 
cosmică este codificată în hexagramele din 
Yi Jing (Cartea schimbărilor), iar în om, de 
echilibrul lor depinde sănătatea morală şi 
fizică. 


Yoga. 1. Unul din sistemele *filozofiei 
indiene. Vechea şcoală era strîns înrudită 
cu *Sărrikhya dar specializată în cultivarea 
şi interpretarea exerciţiilor de meditaţie 
yoga. Doctrina ei a fost sistematizată pen¬ 
tru prima dată în textul Yogasutra, atribuit 
lui Patanjali (posibil secolul al IV-lea sau al 
V-lea p.Chr.), iar implicaţiile filozofice ale 
şatrelor au fost discutate, în comentariul 
său, de către Vyăsa (posibil pe la 500 
p.Chr.). A trata yoga ca un sistem inde¬ 
pendent are ceva artificial; ea diferă de 
Sărnkhya numai în măsura în care, înăun¬ 
trul unui cadru metafizic comun, pune ac¬ 
centul pe înţelegerea dobîndită prin medi¬ 
taţie (şi nu pe cale raţională) şi postulează 
un puruşa (suflet individual) ce n-a fost 
antrenat niciodată în ciclul renaşterilor dar 
care altminteri nu are alt rost decît de a fi 
subiect de meditaţie pentru puruşa cei ne¬ 
eliberaţi. 2. Vezi hatha-yoga. 

Yogăcăra. Vezi Vijnănavăda. 

Zenon din Citium (c. 334-262 a.Chr.). 
întemeietorul *stoicismului. Scrierile sale 
s-au pierdut. Născut în Cipru, a studiat la 
Atena, unde ulterior a creat propria sa 
şcoală în jurul anului 300 a.Chr. Sistemul 
filozofiei stoice, deşi elaborat în mare parte 
de *Chrysippos, a fost în esenţă creaţia lui 
Zenon, dar contribuţiile celor doi nu sînt 
lesne de deosebit între ele. 

Zenon din Eleea (născut pe la 490 a.Chr.). 
Elev al lui *Parmenide. Geniul lui Zenon se 
etalează în celebrele paradoxuri, propuse ca 
modalităţi de reducere la absurd a „ipoteze¬ 


lor“ pluralităţii şi mişcării. Principalii săi 
adversari, pitagoricii (vezi pitagorism), sus¬ 
ţinuseră că totul se compune din unităţi 
avînd întindere spaţială şi înclinaseră de 
asemenea să le asimileze pe acestea punc¬ 
telor geometrice. Cele patru argumente 
împotriva mişcării — Abile şi broasca ţes¬ 
toasă, stadionul, săgeata în zbor şi şirurile 
în mişcare — sînt de o neîntrecută eleganţă 
logică, punînd în dificultate deopotrivă teza 
divizibilităţii la infinit a spaţiului şi timpu¬ 
lui, ca şi teza opusă acesteia. Vezi şi preso¬ 
cratici; paradoxurile lui Zenon. 

